
PROBLEME DE CERCETARE LITERARĂ 


METODA DE CERCETARE ÎN ISTORIA LITERARĂ! 


Acad. TUDOR VIANU 


Acum cîtva timp, scriind despre Predarea în Universități, observam 
că literatura problemei este ca și inexistentă, așa încît mă vedeam constrîns 
să folosesc rezultatele experienței proprii. Astăzi, abordînd un subiect analog 
cerut de împrejurarea consfătuirii cu unii colegi mai tineri, trebuie să remarc 
că, în legătură cu această nouă temă, literatura este mult mai bogată. 
Mulţi istorici literari au simțit nevoia, într-un moment relativ înaintat 
al cercetării lor, să înfățișeze principiile care li s-au clarificat în cursul 
acestei cercetări, pentru a dobîndi mai multă siguranță în propriile lor 
lucrări viitoare sau pentru a le recomanda acelora care încep și se pregătesc 
să-i urmeze pe drumurile investigației. Totuşi, nici de data aceasta, deși mi-ar 
fi mult mai la îndemână, nu voi da un referat asupra stării problemei, înfă- 
țișînd ce au găsit și ce au recomandat alții, chiar dacă aceștia au fost maeștri 
reputați ai disciplinei noastre, ci mă voi limita, și acum, să extrag regulele 
metodei în istoria literară, așa cum mi s-au limpezit mie însumi în șirul 
anilor consacrați unor astfel de probleme. Metoda este un capitol al reflecției 
practice, așa cum este morala, chiar dacă ea se va aplica unor îndeletniciri 
teoretice. Metoda este ansamblul principiilor de comportare în științe, 
adică al atitudinilor practice și active pe care un cercetător le ia față de 
problemele lui. Într-un astfel de domeniu, prețuiește mai mult decît ce 
ai putut învăța de la alții, ceea ce ţi-a apărut ție în timpul lucrărilor tale. 
Este interesant de remarcat, în această privință, că părintele metodologiei 
moderne, Descartes, în Discours de la méthode, prezintă ideile sale aşa 
cum le-a cucerit în timpul unei vieți pline de evenimente și prin urmare, 
ca pe un capitol al autobiografiei lui. Rezultă oare de aci că un cercetător 
n-are nimic de învăţat de la predecesori și că, în cursul generațiilor, reflectia 
asupra metodei trebuie mereu reluată de la început ? Nu, nicidecum. În 
metodologia cercetării științifice rezultatele se pot însuma și progresul este 
incontestabil, dar cerem neapărat celui care i se consacră să fi dat o parte 


1 Comunicare ținută la 17 decembrie 1961, în cadrul celei de-a treia sesiuni meto- 
dico-științifice interregionale, organizată la Ploiești de către Societatea de științe istorice şi 
filologice din R.P.R. 

a vieții sale științei și să pună, la baza principiilor lui, experiența per- 
sonală. Fără acest ecou uman, topit în rezultatele lor, regulele metodologilor 
științei mi se par puțin convingătoare. În acest spirit notez, mai jos, cîteva. 
reflecții personale. 


CERCETAREA CA FORMĂ DE VIAȚĂ 


Cercetarea în istoria literară, ca orice cercetare științifică, este o formă. 
de viață. Acesta este primul principiu pe care trebuie să-l notez, cel mai în- 
semnat din cîte se pot formula. Zadarnic ne-am înarma cu metodele cele mai 
bune și ne-am înconjura cu toate instrumentele științei, bibliografii bogate, 
lucrări de referință, întreaga literatură a problemei luată în considerare. 
Toate acestea îți vor fi de puțin ajutor, dacă nu faci din știință ocupația ta de 
căpetenie, scopul vieții tale. Nu poți fi istoric literar, dacă dai o parte întinsă. 
a timpului tău altor îndeletniciri decît acelora ale specialității. Continuitatea 
preocupărilor, o anumită direcție dată atenției, miile de lucruri învățate 
într-o epocă mai mult sau mai puțin lungă, cunoștința tuturor izvoarelor, 
chiar a celor mai modeste, îndemînarea tehnică în strîngerea, sistematizarea 
şi conservarea. referințelor, toate acestea garantează succesul în lucrările 
istoriei literare, ca în lucrările oricăror altor științe. Evident, există învă- 
țați cu o sferă variată de preocupări și care au putut deveni specialiști te- 
meinici în mai multe domenii. Voi cita cazul unui H. Taine, ale cărui rezultate 
sînt în multe privințe depășite, dar care, în epoca lui, a adus contribuții 
importante în istorie, istorie și critică literară, istoria artelor, psihologie 
și estetică. Asemănător, întrucîtva, a fost cazul lui Al. Odobescu, scriitor, 
arheolog, folclorist, filolog. Întinse și foarte variate preocupări au avut 
și B.P. Hasdeu sau N. Iorga. Astfel de cazuri sînt însă destul de rare, încît le 
putem considera ca pe niște excepții. Ele au apărut mai ales în faze anterioare 
ale științelor, cînd exista nevoia organizării mai multor domenii dintr-o 
dată. Aceste cazuri reapar apoi în acele momente, cînd specializarea prea 
minuțioasă, pierderea punctului de vedere al totalității, nevoia de a 
apropia domeniile între ele și a pregăti sintezele necesare, impun nevoia 
unor astfel de învățați. Ivirea acestora răspunde apoi unei trebuințe viu 
simțite în acele țări, cum sînt țările socialiste, unde se clădește o cultură 
nouă, încît apariția savanților cu larg orizont, capabili de sinteză, răspunde 
unei chemări a vremii. Cînd însă nu ţi-e dat să faci parte din rîndul acestora, 
atunci consacrarea statomică sarcinilor cercetării de istorie literară este 
cea dintîi dintre condițiile succesului ei. Nu poate fi istoric literar decît 
acel care trăiește ca istoric literar, dînd partea cea mai întinsă a timpului, 
activității și gîndurilor sale, problemelor lui. Discontinuitatea, munca 
întreruptă sau întîmplătoare, improvizația sînt primejdiile cele mai mari 
ale cercetării, ale oricărei cercetări. 


PROFESOR ŞI CERCETĂTOR 


Poate un profesor (din învățămîntul superior sau mediu) să fie șicercetător? 
O astfel de întrebare se ivește neapărat la începutul unei expuneri ca cea de 
față. Profesorul transmite cunoștințe: cercetătorul le îmbogățește. Nu 

cumva atunci între cele două îndeletniciri există o deosebire, prin care exer- 
citarea uneia face imposibilă pe cea de-a doua? Am cunoscut profesori corecți 
care, în timpul unei cariere întregi, n-au putut aduce nimic nou în disciplina 
predată de ei. Singura preocupare a acestora era să asimileze temeinic cu- 
noștințele unui domeniu, la un nivel oarecare al specializării, să le clarifice 
și să le sistematizeze mai întîi pentru ei înșiși, în scopul de a le înfățișa apoi 
elevilor sau studenților lor. Mărturisesc că un astfel de tip profesional îmi 
inspiră stimă, deși limitarea lui este evidentă, cum voi arăta ceva mai departe. 
Am întîlnit și profesori consacrați cercetării, capabili să sporească adevă- 
rurile științei lor și, uneori, o îmbogățesc de fapt, dar care la catedră sînt 
distrați, puțin punctuali și neconștiincioși. Printre acești din urmă profesori 
se remarcă tipul profesional al aceluia care scoate din consacrarea sa unei 
sarcini judecată ca mai înaltă, scuza felului inexact de a-și îndeplini înda- 
toririle. Din categoria acestor titulari de istorie literară fac parte aceia 
care invocă necontenit alibiul lucrărilor proprii și dispar pentru intervale 
mai mult sau mai puțin lungi de la catedre, apoi toți profesorii care nu expun, 
în cursul lor, întreaga legătură de fapte și de idei ale specialităţii, ci numai 
părți ale ei, pe acele ale cercetării întreprinse la un moment dat. Pe aceștia 
din urmă îi pot admira, mai cu seamă cînd rezultatele lor științifice sînt 
cu totul remarcabile, dar stima pe care le-o pot da ca profesori este mult 
mai mică, 

Există însă posibilitatea de a fi în același timp cercetător și profesor? 
Cred că această posibilitate există. Ba chiar socotesc că existența cercetă- 
torului în profesor este o condiție a bunei întocmiri profesionale a acestuia 
din urmă. Studiind domeniul specialității sale, pentru a-l transmite acelora 
care-și așteaptă de la el inițierea în același domeniu, nu se poate ca profesorul 
să nu observe punctele în care rezultatele investigației anterioare au rămas 
incomplete sau contradictorii. Chiar sarcina bunei asimilări și clarificări a 
unei sfere de cunoștințe îl obligă pe profesor a le întregi și a le pune de acord. 
Transmisiunea. unei științe îndeamnă deci la cercetarea ei. Profesorul se în- 
tregește, în chip firesc, prin cercetător. Între cele două tipuri profesionale 
nu există opoziție. Şi, de fapt, toți istoricii literari de oarecare însemnătate 
au fost și profesori, și lucrările lor științifice s-au desfășurat în legătură 
cu activitatea lor la catedră. Este motivul pentru care pot adresa aceste 
considerații asupra metodei în istoria literară, unei adunări de profesori. 


ALEGEREA TEMEI DE CERCETAT: 


Prima grijă a istoricului literar trebuie să fie alegerea și precizarea temei 
de cercetat. Multe lucrări ale științei nu ajung la rezultatele dorite și aș- 
teptate din pricina felului vag, imprecis, în care este formulată tema lor. 

n alte cazuri, tema este destul de precis formulată, dar acel ce și-a asumat-o 
nu izbutește să rămînă între limitele ei, dă expresiei din titlu un înțeles 
prea larg și, din această pricină, se pierde în considerații lăturalnice, pe care 
nu ajunge să le unifice, să le facă a converge către un rezultat precis. Numim 
un astfel de neajuns: prolixitate. În cursul unei activități didactice destul de 
lungi, am avut adeseori de examinat lucrări de doctorat, de aspirantură 

sau altele, uneori foarte întinse, care sufereau de defectul prolixității. 
Porneam, după indicația temei, formulată în titlu, dar eram mereu atras 
pe cărări ocolite, din pricină că tema nu se precizase mai întîi în mintea 
autorului. O dată am citit o lucrare intitulată: Elementul popular în poezia 
lui Eminescu. Un astfel de titlu făgăduia ceva. Îmi închipuiam că autorul 
îmi va arăta temele folclorice ale poeziei eminesciene, concepțiile de viață 
ale poporului, procedeele de stil sau formele de versificație culese din același 
izvor, „lexicul şi variantele morfologice populare și regionale, locuţiunile, 
expresiile sau proverbele împrumutate de Eminescu din vorbirea poporului. 
Cercetarea cuprindea, cîte ceva din toate acestea, expuse de altfel într-o anu- 
mită neorînduială, dînd formulei: elementul popular un înțeles cu mult prea 
larg, paragrafele sau capitole întregi îmi vorbeau despre reflectarea vieții 
istorice a poporului român în poezia eminesciană, despre simțimîntul patriotic 
al poetului, despre atitudinile lui populare, încât, încălcînd toate hotarele 
și amestecînd mai multe domenii, întregul devenea prolix și confuz. Dau 
acest exemplu pentru a arăta ce primejdie poate pîndi o lucrare de istorie 
literară și cum precizarea foarte strictă a temei este prima ei îndatorire. 

Precizarea unei teme presupune două acțiuni simultane: una de exclu- 
dere, alta de concentrare. Multe sînt ademenirile la care este supus un autor 
care ia condeiul în mînă. Asociaţiile de idei se pot prezenta cu îmbelșugare 
în fiecare moment. Prima datorie a cercetătorului este să reziste la ademe- 
nirile acestor asociații de idei. Măiestria în cercetare se arată, în primul 
rînd, în puterea de a sacrifica o parte din gîndurile care se prezintă, de a 
exclude pe unele și de a reține pe altele, de a alege și de a limita. După 
ce te-ai înarmat astfel împotriva solicitărilor neesențiale și întîmplătoare, 
după ce ai ocolit pericolul prolixității și confuziei, mai trebuie să știi să 
te concentrezi asupra obiectului care a dobîndit, pentru tine, un relief 
precis și limite clare. Găseşte, pentru a indica un astfel de obiect, o expresie 
potrivită. Anunţ-o în titlu. Tine-te de acesta. Nu încerca să dai altceva 
decît făgăduieşti. Nici mai mult, nici mai puțin. Nu fii nici prolix, nici 
sărăcăcios. 


INIȚIEREA ÎN BIBLIOTECĂ 


Nu totdeauna și, mai ales nu totdeauna la începuturile activităţii lui, 
un istoric literar lucrează în vederea unei cercetări anume, adică urmărind 
un subiect cert și propunîndu-și să compună o lucrare destinată publicării. 
Este nevoie de o fază de inițiere într-o bibliotecă. Astfel de faze se pot inter- 
cala apoi între răstimpurile acordate unor cercetări cu obiect precis, pentru 

a întregi acea inițiere bibliotecară, nu ușor de obținut într-o scurtă vreme 
și dintr-o singură dată. 

Ce înseamnă a te iniția într-o bibliotecă, într-o mare bibliotecă, cum 
trebuie să fie aceea pe care un istoric literar se cuvine a o alege ca locul 
principal al îndeletnicirilor lui, acolo unde își va petrece timpul ani de 
zile, zeci de ani de zile? Mai întîi a-i cunoaște foarte bine fișierul, ca și 
toate acele instrumente de evidență pe care o mare bibliotecă le publică. 
Trebuie să ajungi a cunoaște tot ce cuprinde o bibliotecă în sfera intereselor 

tale științifice, ca periodice, cărți și manuscrise, și tot ce continuă a intra ; 
în depozitele ei, în același sens. O astfel de sarcină pare cu neputinţă de 

executat, cînd este vorba de o bibliotecă cu sute de mii sau cu milioane de 

titluri, încît ea alcătuiește mai mult termenul ideal către care trebuie să 

se silească istoricul literar și de care, prin hărnicia lui, se apropie într-un 

grad mai mic sau mai mare. Faţă de imensitatea sarcinii, se impune și 

revenirea la activitatea de inițiere în bibliotecă, în toate răstimpurile lăsate 

libere de încheierea unei cercetări anumite. 

Un istoric literar, cu o bună pregătire, trebuie să fi avut în mînă și 
să fi parcurs toate operele autorilor de oarecare însemnătate din istoria 
unei literaturi. Trebuie să cunoască toate edițiile lor și particularitățile 
acestora. Trebuie să fi răsfoit toate periodicele literare și celelalte publicaţii 
care au consacrat literaturii o parte din sumarele lor. Cunoașterea amă- 
nunțită. a periodicelor este mai ales esențială pentru o literatură cum. este 
literatura. romînă, unde prea puțini autori s-au bucurat pînă acum de pre- 
zentarea lor într-o ediţie critică. Se impune, la fel, cunoașterea manuscri- 
selor sau a acelor colecții care le-au publicat. Cînd este vorba de manu- 
scrise aparținînd unor secole care au folosit un sistem deosebit de scriere 
sau prezintă forme de limbă diferite de cele de azi, istoricul literar, doritor 
să se specializeze pentru perioadele mai vechi ale evoluției literare, trebuie 
să dobîndească cunoștințele unui paleograf și ale unui istoric al limbii. 

În timpul dăruit inițierii într-o bibliotecă, se înțelege că istoricul 
literar nu trebuie să rămînă pasiv. El trebuie să noteze mereu și cu hărnicie, 
constituindu-și bibliografii analitice pentru uzul propriu. Şi fiindcă rareori 
o bibliotecă este atît de completă, încît cercetătorul să se poată dispensa 
de cunoașterea altor colecții importante de periodice, cărți și manuscrise, 
este recomandabilă și deplasarea la acestea din urmă, pentru a ajunge să 
cunoască toate izvoarele sau, cel puțin, locul unde ele se găsesc. Evident, 
bibliografiile existente, generale și speciale, publicate ca volume separate 
sau incluse în tratate sau monografii, apoi tablele de materii ale marilor 
periodice, cataloagele de documente și corespondență, toate acestea ajută 
pe istoricul literar să se informeze și îi deschide drumurile către surse. 

Ar fi, desigur, binevenit un catalog colectiv de istorie literară, analog 
acelora care s-au făcut pentru medicină și chimie, adică o publicație care 
să indice biblioteca publică unde se găsesc diferitele ediții de opere, perio- 
dicele (cu însemnarea exactă a anilor sau numerelor existente), manuscrisele. 
Nevoile cercetării reclamă, de asemenea, o bibliografie generală a literaturii 
romîne. O astfel de lucrare se pregătește, în prezent, la Biblioteca Academiei 
R.P.R., și ea va cuprinde, conform planului de lucru elaborat din vreme, 
pe lîngă datele biografice sumare ale fiecărui autor, indicarea revistelor 
cu mențiunea, anilor în care apare colaborarea fiecăruia, lista completă a 
volumelor antume și postume cu toate ediţiile lor, a traducerilor în limbi 
străine, a referințelor biografice, critice și istorice, apărute în țară sau în 
străinătate, a documentelor iconografice. Cînd această lucrare va vedea 
lumina tiparului, cercetările de istorie literară vor fi înzestrate cu un instru- 
ment de lucru de o deosebită însemnătate. 

În ce ordine trebuie să se succeadă lucrările de inițiere în bibliotecă? 
Acel care se pregătește pentru activitatea istoriei literare trebuie să înceapă 

cu primele epoci ale acesteia și să înainteze treptat către epocile mai noi? 
Nu cred că este necesară această ordine rigidă în munca de inițiere. De 
obicei, acei care se pregătesc pentru disciplina noastră (sau chiar acei care 
au și ajuns la unele rezultate ale cercetării) procedează într-un mod mai 
puțin riguros, amintind procedările naturii. Cine a răsfoit vreodată un tratat 
de embriologie, a întîlnit, desigur, printre figurile care-l ilustrează, pe 
acele ale oaselor în formaţia lor treptată. În cartilajul menit a deveni un 
os se formează diferite puncte de calcificare, oarecum îndepărtate între 
ele, dar care, la un moment dat, se unesc. Din mai multe puncte ale calci- 
ficării se formează, pînă la urmă, osul întreg. Tot astfel, lucrînd într-o 
bibliotecă și strîngînd informația pentru o problemă sau alta, din epoci 
diferite, și lăsînd ca legăturile să se stabilească oarecum de la sine, ajungi 
la un moment, pe care nu trebuie să ţi-l închipui prea apropiat, să stăpî- 
nești întregul evoluţiei literare și să desăvîrșești inițierea în bibliotecă. 


FILOLOGIE ȘI ISTORIE LITERARĂ 


După o anumită sistematizare a științelor, istoria literară este o ramură 
a filologiei, aceasta din urmă fiind știința textelor scrise, mai ales a textelor 
literaturii frumoase. Zic: mai ales, fiindcă, în realitate, filologia își poate 
propune și cunoașterea altor texte, politice sau filozofice. În acest din urmă 
caz, prin studiul atent al textelor publicate sau manuscrise, s-a format 
o filologie marxistă, cu rezultate de seamă în secolul al XX-lea. După. 
părerea reprezentată aici, istoria literară nu se poate reduce la filologie, 
fiindcă, pornind de la textele literare, ea tinde să le lege de întreguri mai 
largi, să le explice ca pe niște documente ale istoriei unui popor și ale 
culturii lui, să le aprecieze ca pe niște lucrări de artă. Istoria literară se 
leagă astfel cu toate științele spiritului și, ca atare, menținerea ei în simplul 
plan filologic o condamnă la o îngustime a perspectivei, depășită de multă 
vreme de dezvoltarea modernă a științei. 

Dar dacă istoria literară nu este numai o ramură a filologiei, aceasta 
rămîne temelia ei indispensabilă. Prima lucrare a istoricului literar este 
aceea a cunoașterii foarte atente și complete a textelor, pe care urmează 
apoi să le explice istoric și să le aprecieze estetic. Am asistat, pe vremuri, 
la o polemică literară care m-a făcut să reflectez la primejdiile legate de 
parcurgerea distrată, fără disciplină filologică, a textelor. Un critic literar, 
cu un rol destul de însemnat în epoca lui și nelipsit de merite, analizînd 
poezia Somnoroase păsărele de Eminescu, susținuse ideea că urarea cuprinsă 
în fiecare strofă: Noapte bună, Dormi în pace etc. se adresează ființei sau 
ființelor evocate în aceeași strofă, Deci, în strofa: 


Doar izvoarele suspină, 
Pe cînd codrul negru tace; 
Dorm și florile-n grădină — 
Dormi în pacel 
Criticul credea că urarea de la sfîrșitul strofei se adresează florilor. 
Un replicant a observat atunci că dacă urarea s-ar fi adresat florilor, poetul 
n-ar fi zis dormi în pace, ci dormiti în pace. Criticul a răspuns că observația. 

poate fi justă din punct de vedere gramatical, dar că esteticește este ade- 
vărat altfel, fiindcă este mai frumos. Răspunsul nu era serios. Necitind 
atent, filologicește, criticul nu înțelesese de loc poezia lui Eminescu, care 
este un cîntec îmbietor la somn, un cîntec de leagăn, adresat unui copil sau 
unei iubite, reprezentate ca un copil. Mai cunosc cîteva cazuri de același 
fel, care depășesc nivelul bunului-simț, suficient în cazul de față, și pe 
care poate le voi povesti o dată, dacă voi găsi timpul să scriu amintiri. 

Deci cunoașterea foarte exactă a textelor, întreprinsă cu acribie (un 
cuvînt grecesc întrebuințat de filologi pentru a desemna exactitatea minu- 
țioasă în lucrări) este prima condiţie a cercetărilor de istorie literară. Această 
atitudine nu se poate mulțumi cu lectura care reține dintr-un text, de 
pildă dintr-o narațiune, numai înlănțuirea faptelor narate, subiectul ei. 
Istoricul literar, dublat de un filolog, trebuie să observe toate faptele de 
limbă, de pildă variantele fonetice sau morfologice populare sau regionale, 
fiindcă stabilirea acestora îl va ajuta să priceapă legătura autorului cu un 
anumit mediu social, prin care explicația textului va deveni mai lesnicioasă. 
Tot atît de revelatoare este observarea sferei lexicale a unui text. Deși un 
autor are, la dispoziția lui, toate cuvintele limbii și le poate întrebuința pe 
toate sau un mare număr din ele, există autori cu o sferă verbală mai mult 
sau mai puțin întinsă. S-a observat astfel că sfera lexicală a clasicilor este 
mai prțin bogată decît a romanticilor, Pe de altă parte, autorii folosesc cu 
precădere cuvintele dintr-un anumit sector al sferei lexicale generale. Limba 
autorilor, în textele lor, are un caracter structural, adică prezintă între 
ele anumite afinități și întregesc o unitate. Este caracteristică, de pildă, 
pentru Mihail Sadoveanu, mulțimea cuvintelor care desemnează aspectele 
naturii, fauna, flora, reliefurile solului și alte aspecte peisagistice, feno- 
menele meteorologice etc. Printre cuvintele unui text, unele cuvinte apar 
mai des, fiindcă se leagă de tema lui sau de felurile obișnuite ale reacţiunii 
emotive sau intelectuale a autorilor studiați. Sînt așa-numitele cuvinte-temă 
sau cuvinte-cheie, niște expresii cu care lucrează cercetările lingvistice şi sti- 
listice mai noi. Pentru înțelegerea filologică a unui text, mari servicii mai 
poate aduce notarea locuțiunilor, a expresiilor, a proverbelor lui, a tuturor 
unităților frazeologice prin care devine evidentă lumea de unde vine un 
scriitor, mediul lui social. Pentru caracterizarea unui text, o deosebită însem- 
nătate are și studiul construcțiilor unui text, relativa frecvență a frazelor 
nominale sau verbale, juxtapunerea frazelor, ca în exprimarea orală, sau 
construcțiile cu multe determinări subordinative, ca în stilul scriptic sau 
în vorbirea autorilor. Nu voi enumera aici toate problemele pe care le poate 
urmări un istoric literar într-un text examinat din punctul de vedere al parti- 
cularităților lui lingvistice și stilistice, adică drept un document al unei 
anumite situații sociale, ca și al modului scriitorilor de a se exprima, prin 
care devine evidentă natura fanteziei lor, viziunea lor despre lume 
și caracterele reacției lor intelectuale și afective față de realitate. 

O astfel de cercetare, adică citirea în adîncime a unui text, citirea 
lui cu metode filologice, nu este posibilă decît dacă istoricul literar s-a bu- 
curat de o bună pregătire lingvistică. În această privință se poate stabili 
un principiu care poate fi recomandat celor doritori să se consacre istoriei 
literare. Ca profesor al Facultății de filologie din București, am observat. 

printre studenți două categorii, dintre care una se simte mai atrasă de 
problemele limbii, pe cînd cealaltă manifestă mai mult interes pentru lite- 
ratură. Fiecare din aceste categorii privește cu un fals sentiment de superio- 
ritate față de cealaltă. Practica cercetării mi-a arătat însă că studiul limbii 
nu poate atinge toate rezultatele lui virtuale decît în acel al textelor literare, 
iar studiul acestora din urmă este imposibil fără pregătire lingvistică. Un 
istoric literar neatent la faptele de expresie alunecă ușor către generali- 
zarea superficială și spre frazeologia impresionistă. Nu se poate deci reco- 
manda îndeajuns istoricilor literari o bună inițiere lingvistică prealabilă. 


ANALIZĂ ȘI SINTEZĂ 


Un învăţat străin a spus odată că, după treizeci de ani de analiză, 
își poate permite o singură oră de sinteză. Acest învățat era un istoric și 
din butada lui se poate extrage îndrumarea că orice lucrare de sinteză, 
“adică de expunere a unui întreg domeniu, trebuie pregătită printr-o minu- 
țioasă cercetare a detaliilor, adică printr-o lungă și laborioasă activitate 
de analiză, de strîngere a întregii informații necesare, de cunoaștere a tutu- 
ror izvoarelor, de grupare a tuturor faptelor. Învățatul despre care vorbesc 
“era un cercetător din epoca pozitivismului, și directiva acestui curent a 
fost de mare folos pentru crearea metodelor menite să dea științei întreaga 
ei temelie necesară de fapte. Oricîte rezerve am avea față de pozitivism, ca 
agnosticism gnoseologic, nu putem să nu-i recunoaștem utilitatea în ac- 
țiunea lui de a asigura bazele concrete ale științei. Înainte de pozitivism, 
istoria: proceda cu prea mare ușurință la sinteze, și expunerile filozofic- 
sintetice ale istoriei, apărute în romantism, s-au învechit cu ușurință, din 
pricina; infirmării pe care le-a adus-o analiza minuțioasă a documentelor 
și cunoașterea mai exactă a faptelor. 

Dar, deși un sfat ca acela împărtășit de savantul amintit își păstrează 
întreaga valoare, știu foarte bine că tocmai tinerii cercetători au adeseori 
tendința de a trece cu grabă la lucrările de sinteză, fără să aștepte temeinica 
lor preparație analitică. În această privință, vreau să amintesc o împreju- 
rare pe care Karl Groos, fostul meu profesor din Germania, a povestit-o 
în autobiografia lui intelectuală (Philosophie der Gegenwart in Selbstdar- 
stellungen II, Bd. 1921). K. Groos povestește că una din primele lui lucrări 
purta pe copertă titlul Einleitung în die Aesthetik von Karl Groos şi că cuvintele 
acestui titlu erau astfel grupate încît se putea înțelege că estetica despre 
care era vorba, nu era estetica în general, ci tocmai estetica lui Karl Groos. 
Împrejurarea este caracteristică, fiindcă mulți dintre tinerii cercetători, 
și nu cei mai lipsiți de talent, au înclinarea să pornească îndată la siste- 
matizarea întregului lor domeniu. Îmi amintesc că eu însumi, atunci cînd 
meditam la primele lucrări, am trebuit să combat această înclinaţie și că 
am simțit ca un semn al progresului intelectual momentul cînd am izbutit 
să mă limitez, alegîndu-mi teme de cercetare mai puțin pretențioase, mai 
restrînse, teme analitice. 

Un istoric literar pornește deci pe un drum bun atunci cînd începe prin 
lucrări de critică de texte, comparînd ediţiile între ele, pe acestea cu manu- 


9. METODA DE CERCETARE ÎN ISTORIA LITERARĂ 13 


scrisele, cînd le comentează din punct de vedere filologic și istoric, adică 
atunci cînd prepară o ediție critică. O astfel de lucrare formează disciplina 
filologică a istoricului literar, aceea care-l va ajuta în toate lucrările lui 
viitoare. Desigur, ediția critică a întregii opere a unui autor este o lucrare 
vastă, și există cercetători care și-au consacrat întreaga lor existență unei 
astfel de opere. Mă gîndesc mai ales la acele ediții care conțin în apa- 
ratul lor critic note atît de bogate referitoare la implicațiile istorice şi isto- 
ric-literare ale textelor, la geneza lor urmărită în succesiunea variantelor 
manuscrise și în raport cu împrejurarea istorică și biografică din care au 
răsărit, la răsunetul lor în epocă și mai tîrziu, la mobilizarea întregului 
material de referințe în legătură cu ele, probleme atît de numeroase și care 
cer o informație atît de întinsă, încît un cercetător la începuturile lui nu 
poate singur să le soluţioneze. De aceea, nu este de recomandat unui tînăr 
istoric literar să se angajeze într-o lucrare atît de grea, ci numai pentru o 
parte a ei, propunîndu-și, de pildă, editarea critică a unui text relativ 
restrîns. 

Alte lucrări analitice recomandabile pentru începuturile unei activități 
de istoric literar sînt bibliografiile analitice, publicarea de documente lite- 
rare, cum ar fi colecțiile de scrisori, memoriile sau jurnalele intime, date 
biografice noi, culese din manuscrisele autorilor, din izvoare literare con- 
temporane cu autorii sau din fonduri arhivistice. Înainte de a privi larg 
peste un domeniu și de a cuprinde cu vederea întreaga linie a orizontului, 
Îi este necesară cercetătorului investigarea amănuntului. Se formează astfel 
acele deprinderi de muncă exactă și minuțioasă, acele virtuţi ale caracteru- 
lui în cercetare, care îi vor fi de folos istoricului literar în timpul întregii 
lui cariere. Dar deși această fază a lucrărilor este absolut necesară, există 
istorici ai literaturii. care n-o depășesc niciodată. Cunoscătorii mediilor 
științifice au întîlnit, desigur, pe acei răbdători glosatori, care nu părăsesc 
niciodată locul lor din bibliotecă și, în timpul unei vieți întregi, nu izbutesc 
să dea mai mult decît rezultatele lungii și migăloasei investigații a cărților 
vechi, a periodicelor, a manuscriselor. Am o deosebită simpatie pentru acest 
tip omenesc, pentru modestia, onestitatea și statornicia lui, dar n-aș îndrăzni 
să-l dau ca exemplu. Materialul de fapte cere prelucrarea lui, introducerea 
lui într-un edificiu, sinteza. Aștept deci pe istoricul literar să ajungă la lucră- 
rile de sinteză. Dar care sînt aceste lucrări? | 

Una din ele este biografia. Biografia este și un gen literar. L-au ilustrat 
mari maeștri, începînd cu Sainte-Beuve. Studiul biografiilor, în operele 
acestora, ne arată însă că o astfel de lucrare nu este făcută numai din grupa- 
rea tuturor datelor relative la viața unui autor, dar și din așezarea lui 
în epoca activităţii lui, în stabilirea legăturilor acesteia cu evenimentele 
sociale ale vremii, cu mișcările de idei, cu întreaga cultură a timpului cînd 
scriitorul a apărut, s-a format și a produs operele lui. Am mare neîncredere 
în biografiile prezentate ca „vieți romanțate“, lucrări în care se șterge limita 
precisă dintre documentul autentic și fantezia biografului. Prefer, fără ezi- 
tare, biografia științifică, dar recunosc că talentul, adică facultatea de a 
cunoaște și exprima individualitatea unui caracter și atmosfera vremii lui, 
are un rol de seamă și în biografia condusă de cel mai riguros scrupul ştiin- 
tific. Lucrările biografice au o mare însemnătate, fiindcă prin ele se stabi- 

lește legătura între autor și operă cu epoca lor și se fac, astfel, pașii hotă- 
rîtori către înțelegerea acestora. l 

Secolul trecut a creat dipticul „Viața și Opera“ cutărui sau cutărui scrii- 
tor. Este o schemă științifică oarecum îngustă, deoarece pornește de la postu- 
latul că geneza unei opere stă în împrejurările particulare ale vieții unui 
autor. Dar aceasta din urmă trebuie pusă în legătură cu întreaga ei epocă, 
așa încît dacă păstrăm, în titlul unei lucrări de istorie literară, dipticul amin- 
tit, trebuie s-o facem cu lărgimea de vederi necesară. O cercetare asupra 
vieții, dar mai cu seamă asupra întregii opere a unui scriitor, este una din 
cele mai dificile lucrări de sinteză. Experiența lecturii ne aduce în față 
opere diferite ale unui autor; punerea lor în legătură, pentru a constitui 
o unitate mai largă și pentru a o caracteriza, presupune o îndemînare și o 
măiestrie specială a puterii de sinteză. Un istoric literar nu poate ajunge 
la, o astfel de lucrare decît în faze relativ înaintate ale activității lui. 

Dar lucrarea de sinteză atinge și unități mai cuprinzătoare, atunci cînd 
stabilește afinitatea dintre operele unei epoci întregi, ale unui curent sau 
ale unei școli literare. Astfel de afinități pot să existe între temele, ideile, 
limba sau procedeele de stil sau de compoziție comune mai multor opere. 
Legarea acestor largi unități de împrejurările lor de timp pune istoricului 
problema periodizării unei literaturi naționale. Este una din problemele 
cele mai grele, fiindcă relativa unitate a unei epoci este uneori depășită 
de unitatea unui curent sau a unei școli literare, care poate trece de limi- 
tele epocii. Așa, pentru a lua un exemplu din literatura noastră, aproape 
toţi istoricii literari sînt de acord că de la începutul secolului al XIX-lea 
pînă în epoca Unirii Principatelor se întinde o epocă unitară, legată de 
luptele burgheziei naționale pentru libertate, pentru independență și pentru 
formarea statului național. După Unire, pînă la sfîrșitul secolului, se desfă- 
şoară noua epocă a marilor clasici, în care literatura reflectă alte împre- 
jurări sociale și folosește alte mijloace de artă. Totuși, în această nouă epocă, 
un poet ca Al. Macedonski și școala sa se leagă, prin multe particularități 
tematice și lingvistice, de poeții munteni din epoca Unirii și de după înce- 
putul secolului al XX-lea. Periodizarea literară trebuie să țină seama de 
această complexitate a legăturilor dintre opere, elaborînd conceptul unor 
epoci deschise, în care curentele și școlile să poată fi plasate fără a se simți 
stingherite de limitele epocale. Literaturile care au fost mult studiate au 
ajuns a fi sistematizate destul de bine, încât epocile lor au dobîndit, în isto- 
riile literare, fizionomii oarecum precise. Astfel s-au petrecut lucrurile, de 
pildă, cu literatura franceză, unde secolele al XVI-lea, al XVII-lea, al 
XVIII-lea și al XIX-lea au ajuns a fi prezentate ca niște unități relativ 
omogene. Totuși, o dată cu progresele cercetării, epocile literaturii franceze 
au apărut drept cadre prea strîmte sau ca produsele unor generalizări nu 
destul de întemeiate, așa încît, pentru secolul al XVII-lea, a trebuit să se 
admită existența a două curente succesive: pre-clasicismul sau barocul și 
clasicismul propriu-zis ; iar, pentru secolulal XVIII-lea s-a stabilit existenţa 
a două curente simultane: acel al luminilor și acel al preromantismului sau 
al sensibilităţii. Rezultatele operaților de periodizare și al acelora de sta- 
bilire a unor curente sînt, așadar, provizorii, fiindcă înmulțirea observațiilor 
poate duce la sfărîmarea cadrelor fixate la un moment dat. 

Folosind toate felurile de lucrări amintite aici, analitice și sintetice, 
se ajunge la istoria unei întregi literaturi naționale. Secolul al XIX-lea 
a dat numeroase lucrări de acest fel datorite unor cercetători individuali. 
Dar secolul al XX-lea, o dată cu progresul speciaiizării, a adus și opere colec- 
tive consacrate evoluției unei întregi literaturi. O astfel de lucrare colectivă, 
un tratat în mai multe volume de Istoria literaturii romine, se elaborează 
astăzi la Academia R.P.R. şi este așteptat cu un legitim interes de publicul 
cel mai larg al țării. 


ISTORIE LITERARĂ, ȘI CRITICĂ LITERARĂ 


Istoria literară se ocupă de autorii și operele trecutului mai mult sau 
mai puțin îndepărtat. Desigur, actualitatea face parte şi ea din istorie, to- 
tuși față de actualitate avem altă atitudine decît față de trecut. Trăim în 
actualitate și luăm o parte activă la întocmirea ei. Chiar omul cel mai modest 
prin faptele $ și gîndurile lui, prin toate amănuntele existenței, prin cuvintele 
sau unitățile îrazeologice pronunțate împreună cu alții, contribuie la crearea 
construcției colective a unei civilizații, a curentelor de opinie care o stră- 
bat, la moravurile și limba ei. Trecutul este ceea ce nu mai poate fi schimbat. 
Dar pînă la câți pași în urma noastră se întinde trecutul? Este o întrebare 
pe care oamenii ajunși la un punct relativ înaintat al vieţii și-o pun uneori, 
atunci cînd, rămînînd activi și luptători, sînt nevoiți să facă deosebirea 
între ceea ce se supune și ceea ce scapă acțiunii lor. Această parte a exis- 
tenței unui om este trecutul lui. 

Aplicînd aceste distincţii în cercetarea literară, facem deosebirea între 
istoria și critica literară. Este o distincție provizorie, pe care va trebui s-o 
amendăm îndată. La prima vedere, istoria literară se ocupă numai de ope- 
rele trecutului, pe cînd critica literară studiază operele literare ale actuali- 
tăţii, cu scopul de a le caracteriza, a le lega de împrejurările lor, a le 
prețui și a le impune aprecierii generale, după meritul lor relativ. Reparti- 
zarea după valoare pare o lucrare încheiată pentru operele studiate de istoria 
literară. Această repartizare așteaptă să fie făcută pentru operele actuali- 
tății. Este misiunea criticii literare s-o facă și, cu acest înțeles, s-a spus că 
lucrările ei sînt creatoare de valori, fiindcă le recunoaște şi luptă să le impună. 
Toţi criticii literari mai de seamă au slujit o reputație și au promovat un 
curent. Dacă în statele de serviciu ale unui critic nu există cel puțin o bătălie 
literară, putem spune că menirea lui a eșuat. Există însă destui istorici lite- 
rari care nu s-au ocupat decît de valorile consacrate, dar au arătat incompre- 
hensiune pentru creația în desfășurare și n-au izbutit niciodată să adauge 
meritelor lor și pe acele ale unui critic literar. 

Dar deși deosebirea dintre istoria și critica literară pare destul de cate- 
gorică și de clară, sîntem de părere că între ele există relații care merită a 
fi puse în lumină. Căci cum va putea un critic să înțeleagă o operă a actua- 
lității, dacă nu o leagă de antecedentele ei istorice? Oricît de puter- 
nică ar fi originalitatea unei creaţii literare, ea nu s-a format din 
nimic, fără nici un raport cu ceea ce trecutul a transmis vremii de azi. În 
literatură, ca în toate celelalte domenii ale culturii, nu există începuturi 

absolute; generații spontanee. Chiar salturile calitative, faptele revoluțio- 
nare, au trebuit să lase în urma lor o acumulare cantitativă. Activitatea 
culturii este neîntreruptă și oricare dintre operele ei se alcătuiește din achi- 
zițiile trecutului îmbogăţite cu ceea ce le-a adăugat geniul, răspunzînd unei 
chemări a zilei. Cînd a apărut Eminescu, contemporanii au trăit impresia 
unei revelații, a unei mari noutăți. Dar critica literară a arătat ce datora 
Eminescu poeziei populare, cronicilor romînilor, clasicismului greco-latin, 
filozofiei și poeziei romantice germane, filozofiei indiene. Înțelegerea și 
caracterizarea unui mare poet se fac prin atașarea lui de mai multe serii 
istorice ale -ulturii, care se încrucișează în el și constituie elementele unei 
creații noi. Grandoarea unui poet nu constă în izolarea de munca de cultură 
a trecutului, ci în puterea de a o absorbi şi de a o transforma, introdu- 
cînd-o într-o sinteză personală și a timpului său. Dar dacă este așa, criticul 
literar are nevoie de cea mai întinsă și mai bogată perspectivă asupra istoriei 
literare, asupra întregii istorii literare a lumii. Nedispunînd de această per- 
spectivă, el este lipsit și de mijloacele hotăritoare ale caracterizării literare. 

Cerem, de asemenea istoricului literar atitudinea critică față de autorii, 
operele, curentele, școlile și chiar față de întreaga literatură națională de care 
se ocupă. Istoria literară nu este un depozit de materiale moarte, retrogra- 
date în regnul anorganic, decît pentru cercetătorul fără misiune, izolat de 
viața timpului său. O operă a trecutului nu este o urmă fosilă, o falcă de 
mamut. Creaţiile datorate autorilor de altădată trăiesc în timp, își schimbă 
neîncetat semnificaţia și valoarea, astfel încît una dintre cele mai însemnate 
operații ale istoriei literare este ceea ce s-a numit reconsiderarea operelor 
trecutului. Cine studiază, nu numai istoria literară, dar și istoria istoriei 
literare, are prilejul să culeagă multe exemple de acest fel. Se cunoaște 
ignorarea în care a fost menținută, timp de secole, marea literatură fran- 
ceză a secolului al XII-lea și al XIII-lea, adică literatura marilor poeme 
epice. ale Franței, poezia lirică a trubadurilor și truverilor, romanul cava- 
leresc. Denis Nisard, care a dat pe la mijlocul secolului trecut o istorie 
a literaturii franceze, din punctul de vedere al gustului clasicist, expunea 
în cîteva pagini întreaga poezie epică a Franței medievale. Acest Nisard 
socotea că istoria literară nu trebuie să ia în considerare decît „numele care 
au supraviețuit“, reputațiile constituite. I s-a opus Gaston Paris, un învă- 
țat cu mari merite pentru cunoașterea şi revalorificarea literaturii medie- 
vale. Aceasta și-a redobîndit locul său o dată cu progresele studiilor roma- 
nice. Ronsard a fost uitat în secolul al XVII-lea și al XVIII-lea, dar a 
fost redescoperit de romantici și de unii din criticii lor, de pildă de Sainte- 
Beuve. Shakespeare, el însuși, a trecut printr-o zonă de umbră, pînă la noua 
lui glorie, în secolul al XVIII-lea, cînd trezește cel mai larg și mai entu- 
ziast ecou public, nu numai pe continent, unde devine obiectul unei ade- 
vărate descoperiri, dar și în propria lui ţară, în Anglia, unde fusese doar 
uitat. Stendhal trecea drept un diletant în timpul său, dar devine, către 
sfîrșitul secolului al XIX-lea, unul dintre cei mai mari romancieri realiști 
ai Franței. Reputația lui Baudelaire s-a impus, și ea, cu destulă greutate. 
Un istoric literar cu mare influență, Gustave Lanson, îl socotea, acum vreo 
cincizeci de ani, un reprezentant al romantismului de speță inferioară (le 
bas romantisme), dar a fost recunoscut, de atunci, drept unul dintre cei mai 


13 METODA DE CERCETARE ÎN ISTORIA LITERARA 17 


mari poeți ai lumii. Nenumărate sînt cazurile autorilor „uitaţi“ sau „neso- 
cotiți“, pe care istoria literară îi readuce în actualitate sau îi așază pe o altă 
treaptă a valorii decît aceea ocupată de ei pînă la un timp. În toate aceste 
împrejurări, istoria literară lucrează cu metodele și finalitățile criticii crea- 
toare de valori și, astfel, separarea radicală dintre aceste două discipline 
nu se poate menține. 

Reconsiderarea întregii moșteniri literare a poporului romîn va fi una 
dintre principalele teme ale cercetătorilor care și-au luat sarcina elaborării 
noului tratat de Istoria literaturii române. Găsindu-ne în epoca unei noi orîn- 
duiri, în orînduirea socialistă, este firească operația de revizuire a tuturor 
valorilor trecutului, din noile puncte de vedere. Autori uitaţi sau nesocotiți. 
vor trebui să-și ocupe locul și treapta lor. Unele reputații ale trecutului, 
care nu mai corespund nevoilor și criteriilor de azi, vor trebui să fie astfel 
plasate și atribuite unui alt loc din ierarhia valorilor. 


ISTORIA INTERNĂ. ȘI EXTERNĂ A LITERATURII 


După ce toate izvoarele au fost desfundate și după ce, cu cel mai mare 
scrupul filologic, au fost citite toate operele ; după ce s-au cules toate datele 
biografice ale autorilor și s-au întreprins toate lucrările analitice și sintetice, 
scoțîndu-se din documente toate amănuntele și distingîndu-se marile perioade, 
epocile, școlile și curentele ; după ce operele și reputaţiile trecutului au fost 
reconsiderate din punctul de vedere al gustului și tendințelor actuale, rea- 
ducînd în circulația valorilor tot ce a produs fantezia creatoare a trecutului; 
după ce, așadar, toate aspectele unei literaturi naționale au fost prelucrate 
pe atîtea, căi și în vederea atîtor rezultate, mai rămîne de dat explicaţia lor. 
Explicaţia faptelor literare alcătuiește punctul cel mai înaintat al metodelor 
cu care le elaborăm și acela în care ni se limpezește întreaga lor semnificație. 

A explica, un fenomen înseamnă a-l lega de cauzele lui și a-l înțelege 
prin acestea. Dar tocmai în jurul explicației literare se pronunță contrastul 
cel mai izbitor în cîmpul cercetărilor de azi. Acum cîtva timp, făcînd, în 
fața unui public de specialiști străini, o expunere de principii oarecum ase- 
mănătoare cu aceasta și exprimînd necesitatea explicaţiei literare, unul 
dintre cei de față mi-a replicat în discuţia finală: „Dar ce faceți cu monștrii?“. 
A trebuit să răspund că monștrii, adică excepţiile și prin urmare geniile—căci 
"pe aceștia îi avea în vedere obiecția exprimată într-o formă atît de surprin- 
„zătoare — sînt și ei explicabili, pot fi introduși într-o legătură cauzală, ca 
„orice lucru pe această lume. Explicația unui fenomen, cum este individuali- 
tatea unui artist și a operei lui, poate fi grea și delicată, nu trebuie făcută 
în spiritul unei simplificări vulgare, dar nu putem admite că este imposibilă 
dacă nu aderăm la teza iraționalității lumii și, prin urmare, la limitările 
științei prin postulatele credinței. Istoricul literar este un om de știință 
și investigația lui nu se poate opri niciodată, nici chiar atunci cînd după 
ce a descoperit, a grupat și a valorificat toate faptele literare, ajunge, în 
fine, să le explice. 

Explicația faptelor literare se poate obține, pînă la un punct, prin alte 
fapte de același ordin. Stabilirea unor filiații pur literare pentru a explica 

geneza autorilor, a operelor și a curentelor constituie ceea ce s-a numit „istoria 
internă a literaturii“. A explica un fapt literar prin alt fapt literar, printr-un 
izvor și printr-o influență particulară sau printr-o tradiție largă și difuză, 
nu este de loc greșit, dar nu este îndestulător. Să ne închipuim că ne aflăm 
în fața obligaţiei de a explica Luceafărul lui Eminescu. Ce putem spune? 
Eminescu a citit basmul reprodus de Kunisch și l-a prelucrat, cum mai făcuse 
și cu alte basme romînești, a introdus în prelucrarea sa diferite motive lite- 
rare, folosite de el și altădată, ca de pildă motivul byronian al „demonului“ 
acela de origine schopenhaueriană al „geniului“ detașat de lumea practică 
sau motivul stoic al „renunțării“, a dat, în felul acesta, un poem care tratează 
sentimentul „dorului“, exprimat de atîtea ori de literatura populară, pe care 
„Eminescu o cunoștea atît de bine și care a exercitat o influență atît de 
adîncă asupra tuturor marilor scriitori romîni, constituind atmosfera propriu- 
zisă a literaturii noastre. Istoricul literar care ar stabili toate aceste influențe, 
a prototipului literar popular, a byronismului, a stoicismului, a lui Scho- 
penhauer, a folclorului în general, acest istoric n-ar părăsi, în explicația 
Luceafărului, domeniul faptelor literare și ar scrie, astfel, un capitol din 
istoria internă a literaturii romîne și comparate. 

Dar, procedînd astfel, istoricul literar n-ar ajunge la sfîrșitul explica- 
ției sale, fiindcă, din suma influențelor posibile, ar mai rămînea de expli- , 
cat motivul pentru care Eminescu a reținut tocmai influențele emanate din 
literatura populară și din celelalte izvoare amintite. Un pas mai departe 
se poate, executa, invocînd împrejurările speciale ale biografiei poetului, 
de pildă cunoașterea filozofiei lui Schopenhauer în timpul studiilor la Viena 
sau temperamentul lui individual, care îi dădea o receptivitate specială 
pentru această filozofie sau pentru alte expresii de cultură capabile a se 
compune cu ea. S-ar mai putea invoca și celelalte condiții de viaţă ale lui 
Eminescu, multele decepții ale existenței lui, viața sa rătăcitoare și mereu 
neîmpăcată în orînduirea, vremii, prin care poetul ajunge a simți solitu- 
dinea lui, destinul unui geniu în societatea burgheză în mijlocul căreia a 
trăit. Un poet, întocmai ca oricine, trăiește într-o societate și soarta, ca și 
opera lui, sînt determinate de împrejurările acestei societăți, de stadiul 
atins de dezvoltarea ei, de raportul claselor sociale în interiorul ei, adică 
de toate acele condiții care dezvoltă pornirile lui individuale și aleg influen- 
tele de cultură exercitate asupra lui. Istoria internă a literaturii trebuie să 
se completeze cu istoria ei externă, adică cu studiul atent, întemeiat pe 
documentele existente, al părții foarte întinse și hotărîtoare prin care facto- - 
rii extraliterari, mai ales cei sociali, au intrat în geneza unei opere. Ne 
găsim astăzi în stăpînirea unei metode sigure, a cărei eficacitate s-a dove- 
dit de atîtea ori, pentru a stabili istoria externă â unei literaturi, etapa cea 
mai înaintată și decisivă a explicației literare: metoda materialismului 
dialectic și istoric, teoria marxist-leninistă aplicată în studiul literaturii, 
pe care toți cercetătorii și profesorii noștri de literatură o folosesc în lucră- 
rile sau în cursurile lor. A pune un scriitor în legătură cu societatea lui, 
într-unul din momentele speciale ale acesteia, și a obține, pe această cale, 
explicația operei lui, descoperind tendința socială exprimată ŞI propagată 
de el, ca și felul special al culturii din care s-a hrănit, fiindcă a găsit- o drept 
cea mai potrivită cu năzuințele lui sociale, încheie astăzi pentru noi lucră- 

rile cercetării literare. Însemnătatea metodei materialismului dialectic și 
istoric, aplicat la faptele literare, cere și impune însă utilizarea ei într-un 
spirit cu adevărat științific, străin de simplificările vulgare și de simpla 
afișare a unor formule gata făcute, Istoricul literar marxist-leninist se încon- 
jură de toate documentele, le studiază cu acribie filologică și le critică, mo- 
bilizează toate datele concrete extrase din izvoare, ține seama de toate fap- 
tele care explică geneza unei opere, dar le leagă de starea societății și de mo- 
mentul ei special, cînd toate aceste fapte au atins gradul hotărîtor al efi- 
cacității lor și au putut lucra ca factori determinanți. Înlăturînd această 
etapă finală a lucrărilor sale, oprindu-se înaintea ei, explicațiile istoriei 
literare ar rămîne incomplete. 


ISTORIA COMPARATĂ A LITERATURII 


Ne-am ocupat pînă acum de metodele cercetării menite să asigure sta- 
bilirea adevărului în legătură cu problemele unei literaturi naționale. Ideea 
de a strînge toate datele privitoare la autorii și operele unei astfel de lite- 
raturi a apărut relativ tîrziu. Abia în secolul al XVIII-lea un grup de învă- 
ați au început a constitui o istorie a literaturii în Franța, ale cărei opere 
s-au înmulțit necontenit pînă în veacul nostru. Este renumita, Histoire lit- 
téraire de la France, începută în 1733 de benedictinii de la Saint Maure și 
al cărei ultim volum, al treizecișioptulea, a apărut în 1954. Este o operă 
monumentală, a cărei idee fundamentală a fost reluată în multe locuri, încît 
istoria unei literaturi naționale s-a constituit ca o știință, una din ramurile 
cele mai studiate ale disciplinelor istorice, ilustrată în toate țările de cul- 
tură de savanţi şi opere de seamă. Dar, începînd chiar din secolul următor, 
s-a, făcut observația că explicarea faptelor literare reclamă și cunoașterea 
influențelor provenite din alte literaturi decît din aceea națională. Astfel 
a luat naștere și a ajuns la forma închegării ei mai complete, abia către sfîr- 
șitul veacului al XIX-lea, istoria comparată a literaturilor, înțeleasă, mai 
întîi, ca studiul izvoarelor externe ale operelor literare, adică ale izvoarelor 
aparținînd unei literaturi străine. Atunci, în ultimele două decenii ale seco- 
lalui din urmă, au apărut și primele catedre de istoria literaturii comparate, 
și primele reviste consacrate acestei științe, ca și primul ei congres la Paris, 
în 1900. Numărul dovezilor că diferitele literaturi naționale au întreținut 
relaţii între ele s-a multiplicat atît de mult, încît astăzi pare bine asigurată 
metoda de a expune orice literatură în legăturile ei cu toate celelalte. Bunu- 
rile de cultură și, printre ele, acele literare, nu s-au constituit niciodată 
într-o singură țară și prin geniul unui singur popor. În ciuda războaielor 
și a atîtor altor cauze care împiedică schimbul bunurilor de cultură dintre 
națiuni, aceste bunuri au continuat să se propage de la unele la altele, obți- 
nînd munca solidară de cultură a omenirii întregi. Cînd s-a cucerit acest 
adevăr, s-a văzut că nu se mai pot face istorii literare separate prin 
bariere verticale, adică istoria. unei literaturi naționale ca o unitate închisă, 
fără comunicare cu alte literaturi, dar că este absolut necesar să se procedeze 
la sistematizarea orizontală a literaturilor, adică la distincția acelor stra- 
turi succesive, legate de diferitele niveluri ale timpului, prin care trec și 

se comunică de la popor la popor diferitele curente literare. Literatura evu- 
lui mediu și a Renașterii, clasicismul, literatura luminilor și preromantis- 
mul, romantismul, realismul critic, naturalismul și simbolismul, ca şi toate 
celelalte curente care le-au urmat, n-au aparținut unei singure literaturi, 
ci au constituit curente literare europene sau chiar mondiale, efectul acelei; 
circulații a valorilor literare, interesant în sine a fi cunoscut și indispensabil 
a fi evocat, chiar atunci cînd lucrezi numai în domeniul unei singure lite- 
raturi. 

Printre metodele istoriei literare trebuie deci trecută și metoda com- 
paratistă. Adoptînd această metodă, trebuie să ne ferim însă de unele dintre 
neajunsurile și primejdiile ei. Zelul depus pentru a afla izvoarele externe 
ale unei opere a produs adeseori acea exagerare care constă în îndemnul de 
a căuta și de a crede că ai găsit un astfel de izvor pentru fiecare amănunt 
al unei opere. Stabilirea unui izvor extern nu se poate face decît atunci 
cînd punerea în paralelism a două texte, a unuia străin mai vechi și a unuia. 
național mai nou, se însoțește cu dovada sigură că autorul celui din urmă 
din aceste texte a cunoscut textul mai vechi. Stabilirea acestei succesiuni 
nu este, de altfel, singura operație executată de comparatist, deoarece îi 
mai rămîne să arate motivul acestei succesiuni, cauza influenței literare, 
așa cum poate fi găsită în acele particularități ale momentului istoric prin 
care un autor s-a deschis unui model străin și a făcut din influența absorbită 
de el o adevărată alianță ideologică. 

Stabilirea izvoarelor externe și a curentelor literare propagate de la popor 
la popor nu sînt, de altfel, singurele probleme pe care istoria comparată a lite- 
raturilor și le poate pune. Alteori, această disciplină urmărește dezvoltarea 
unei teme poetice de-a lungul timpului și în diferitele literaturi, pentru a 
arăta felul cum a fost tratată, semnificațiile și soluțiile ce i s-au dat de fie- 
care dată. Altă problemă este aceea a difuzării unei literaturi în teritoriul 
unei alteia, prin traduceri, adaptări, imitații sau prin activitatea jurnalisticii 
literare și a criticii. Dar și aceste probleme, ca și toate celelalte pe care com- 
paratismul și le poate pune, trebuie legate de studiul atent al împrejurărilor 
sociale prin care fenomenele produse de circulația valorilor literare devin 
explicabile. Creată și ajunsă apoi la o treaptă înaintată a dezvoltării ei în 
epoca pozitivismului istoric, adică a acelei îndrumări care își recunoștea 
menirea ei numai în investigația minuțioasă a documentelor și în stabilirea 
relațiilor de succesiune dintre fapte, literatura comparată a neglijat adeseori 
explicația. acestor fapte. Dar această explicație, adică legarea faptelor de 
cauzele lor, care în ultimă analiză nu pot fi decît sociale, fiindcă literatura 
este un fenomen social, alcătuiește exigența nouă îndreptată acum către 
disciplina a cărei harnică anchetă din trecut nu poate fi tăgăduită, dar tre- 
buie întregită. 


ISTORIA LITERARĂ ȘI CELELALTE DISCIPLINE! SOCIALE 


Am notat, în paginile de față, acele principii metodice ale cercetărilor 
de istorie literară, așa cum mi s-au lămurit în cursul anilor și ca rezultatul 
revenirii necontenite la problemele ei. Aș dori să mai adaug un singur cuvînt, 

să formulez un ultim principiu, care mi se pare și cel mai important din 
toate cîte se impun istoricului literar. Poate, de altfel, că s-a văzut și din 
considerațiile precedente, că un istoric literar, pentru a atinge ținta cea mai 
înaltă a cercetărilor lui, trebuie să dispună de întregul orizont al culturii 
umaniste și să lucreze cu toate rezultatele ei. Cînd deschid o carte de istorie 
literară, o cercetare asupra unei probleme speciale, o monografie sau o lu- 
crare de sinteză, îmi dau seama îndată dacă am de-a face cu opera unui sim- 
plu strîngător de fapte, a unui istoric care a grupat mai multe documente 
sau a unui filolog capabil de a fi strîns cîteva observaţii făcute asupra texte- 
lor, sau dacă mi se lămurește fapta unui savant în stare să fi îmbrățișat 
totalități complexe Şi largi și de a fi pătruns pînă la rădăcinile mai adînci 
ale lucrurilor. Am încercat să arăt cum se formează un istoric literar, prin 
ce faze succesive se cuvine a trece lucrările lui, ce procedee ale investigației 
trebuie să adopte, ce exigențe trebuie să-și impună. Dar încă n-am spus că 
istoricul literar are nevoie să-și completeze neîncetat cultura, mai ales cul- 
tura lui umanistă, înmulțind cunoștințele lui de istorie generală, de istoria 
diferitelor ramuri ale culturii, cunoștințele lui de limbi străine în care i se 

va deschide tezaurul altor literaturi, cunoașterea, filozofiei și a științei socie- 
tății, pentru a-i deveni limpezi nenumăratele legături ale operelor literare 
cu întreaga muncă spirituală a omenirii. Un istoric literar își face cu onesti- 
tate datoria lui dacă, lucrînd cu hărnicie într-o bibliotecă, pune în legătură 
mai multe texte, dar n-atinge treapta cea mai înaltă menită lui decît atunci 
cînd vede larg în jurul său. 

Un scriitor a spus o dată că nu putem pricepe nici măcar plutirea unei 
scînduri pe întinderea oceanului, dacă nu ținem seama de toate forțele uni- 
versului, prin care scîndura se menține la suprafața apei, se cufundă din 
cînd în cînd și reapare la suprafață, stă nemișcată într-un punct, porneşte 
apoi la dreapta sau la stînga și se reîntoarce din drumul ei. Neliniștita bucă- 
țică de lemn, desprinsă dintr-o corabie naufragiată sau azvîrlită de pe țărm, 
ca un lucru 'netrebnic, pare solicitată de toate energiile lumii și mișcarea 
ei, parcă lipsită de sens, nu poate fi explicată decît prin acțiunea tuturor 
acestor energii. La fel, orice faptă a spiritului omenesc, orice produs al pu- 
terii de expresie a omului în literatură, plutește de-a pururi pe oceanul cul- 
turii și este explicabil prin toate forţele universului moral. 

Așază amănuntul în ansamblul lui, cuvîntul în text, pe autor în epoca 
sa, opera lui în totalitatea literaturii naționale și comparate, înțelege-o pe 
aceasta ca pe un rezultat al întregii activități spirituale a omenirii. Este 
principiul cel mai înalt al cercetării în istoria literară. 


METODICA ŞI MIJLOACELE MUNCII ȘTIINȚIFICE ÎN 
ISTORIA LITERARĂ ROMÎNĂ ȘI ÎN FOLCLOR 


DAN SIMONESCU 


În cei cinci ani care s-au scurs de la primul Congres al scriitorilor din 
Republica Populară Romînă (18—23 iunie 1956) și pînă la Conferința pe 
țară a scriitorilor (22—24 ianuarie 1962), în domeniul istoriografiei noastre 
literare și al studiilor folcloristice, au apărut puține lucrări. Însă calitatea 
celor apărute (lucrările acad. G. Călinescu, S. Iosifescu, I. Vitner, Ov. Croh- 
mălniceanu, D. Micu, I. C. Chiţimia, Al. Piru, Paul Cornea ș.a.) este mult 
superioară, remarcîndu-se printr-o „aplicare mai consecventă a principiilor 
istoriografiei marxiste în analiza critică a literaturii din trecut“ 2, Însemnă- 
tatea pe care o au studiile de istorie literară din R.P.R., în momentul de 
față, a arătat-o clar tovarășul Gheorghe Gheorghiu-Dej: „O sarcină impor- 
tantă a criticilor și a tuturor celor ce activează pe tărîmul teoriei și istoriei 
literare este întocmirea Istoriei Literaturii Romîne, care să întreprindă 
o analiză riguros științifică a bogatului tezaur al literaturii noastre și a 
etapelor ei de dezvoltare“ 3. Aceste cuvinte formulează cu precizie programul 
și metoda de lucru în domeniul istoriei noastre literare. În cadrul acestui 
program, profesorii de literatură dețin un rol însemnat în ce privește populari- 
zarea beletristicii în fața a mii și mii de elevi și studenţi. Dar ei au pregătirea 
necesară de a o și studia, de a răspîndi informaţii și aprecieri științifice 
prin studii și contribuții personale asupra vieții scriitorilor, asupra conți- 
nutului social al operelor, asupra măiestriei lor artistice, asupra limbii și 
stilului operelor literare. 

Perspectivele de viitor ale științei literaturii fiind vaste, îmi voi limita 
expunerea numai la posibilitățile de lucru în domeniul istoriei literare și 
folclorului; mă gîndesc, în primul rînd, la ce pot da profesorii în această 
direcție, în afara orelor de clasă, dincolo de obligațiile lor didactico-peda- 
gogice. 


1 Comunicare ținută la 17 decembrie 1961, în cadrul celei de-a treia sesiuni metodico- 
științifice interregionale, organizată la Ploiești de către Societatea de ştiinţe istorice și filolo- 
gice din R.P.R. 

2 Din Darea de seamă a Comitetului de conducere al Uniunii scriitorilor din R.P.R., pre- 
zentată de acad. M. Beniuc, Gazeta literară, 28 ian. 1962, p. 3. 

3 Cuvintavea tov. Gheorghe Gheorghiu-Dej la Conferinţa pe fară a scriitorilor, în „Viaja 
Rominească“, XV (1962), nr. 1, pp. 4—5. 

I. MARXISM-LENINISMUL — BAZA UNEI CONCEPȚII ȘTIINȚIFICE UNITARE 
ÎN ISTORIA LITERARĂ 


Partidul Muncitoresc Romîn a intervenit de mai. multe ori, cînd s-a 
simțit nevoia, cu directive precise, necesare dezvoltării criticii și istoriei 
literare științifice. Istoricii literari care se ocupă îndeosebi de valorifi- 
carea critică a moștenirii culturale trebuie să fie călăuziţi de știința marxist- 
leninistă, de spiritul de partid, să studieze în spiritul de abnegație proprizi 
omului de știință. Cei care se ocupă de literatura contemporană realist- 
socialistă „au datoria de cinste de a milita permanent pentru orientarea 
literaturii spre oglindirea marilor transformări care au loc în țara noastră 
la orașe și sate. Nici o operă literară de acest fel nu trebuie să scape atenției 
criticilor, care sînt chemați să îmbine dragostea pentru literatura noastră 
nouă cu exigența față de tot ce este deficitar din punct de vedere al conți- 
nutului și al formei artistice“ 1. 

Critica și istoria literară trebuie să fie active, să stimuleze pe creatorii de 
literatură, să se îndrepte cu atenție asupra greșelilor, fără să descurajeze pe 
creatori, să dezvăluie laturile pozitive și negative ale creațiilor. N. S. Hrușciov 
cere criticii literare să contribuie activ și creator la mărețele acțiuni 
de construire a comunismului: „Critica își va putea îndeplini menirea sa 
socială dacă va sprijini multilateral pe oamenii de litere şi artă în rezol- 
varea marilor și importantelor sarcini creatoare ce le stau în față în crearea 
unor lucrări artistice necesare poporului, profunde prin conținutul lor de 
idei și remarcabile prin măiestria lor“ 2. Aceeași misiune au critica și isto- 
ria literară în R.P.R. în perioada construirii desfășurate a socialismului. 

Indrumaţi de știința marxist-leninistă și de partid, criticii și istoricii 
literari romîni au reușit, în majoritatea cazurilor, să trateze într-un sistem: 
unitar de interpretare și să dea soluții științifice celor mai variate probleme 
ridicate de operele literare, ca: determinarea condiţiilor materiale de dez- 
voltare a literaturii, periodizarea literaturii noastre, biografia scriitorului 
cetățean, biografia în legătură cu procesul de creație, analiza limbii în aspectul 
ei gramatical și analiza vocabularului ca expresie a vieții sociale, măies- 
tria artistică, .evidența scriitorilor progresiști, democrați, protestatari, 
revoluționari, satirici din perioada realist-critică, oglindirea activă și crea- 
toare a realității în devenirea ei revoluționară din perioada realist-socia- 
listă. În toată această diversitate de probleme, istoricul și criticul literar 
romîn se situează, pe o poziție principială de gîndire unitară, aceea a clasei 
muncitoare, a întregului popor, nicidecum pe aprecieri ale unor grupuri 
fracționare, rupte și izolate de popor. 


Un istoric literar străin, Petronio Giuseppe, profesor la Universitatea 
din Cagliari (Sardinia), comparînd studiile de critică și istorie literară din 
R.P.R., cu cele din Italia și Franţa, subliniază, ca o însușire pozitivă, uni- 
tatea de concepţie și metodă a studiilor romîne, în timp ce despre critica 


1 Pentru întărirea principialității marxist-leniniste în critica literară, în „Scânteia“, 19 
iulie 1958, p. 4, coloana a 3-a (al doilea, articol). 

2 N. S. Hruşciov, Spre noi succese ale literaturii si artei, în „Kommunist“, nr. 7, 
mai 1961, p. 13. 

și istoria literară italiană și franceză afirmă următoarele: „Condiţia actuală 
a Franţei și Italiei este dimpotrivă cu totul diferită. Absența oricărei omo- 
genități politice îşi găsește în cele două țări ecoul în lipsa, oricărei omogeni- 
tăți culturale, ceea ce determină apariția celor mai deosebite experiențe 
într-un ansamblu de voci dintre cele mai discordante, ca și cum Italia și 
Franţa s-ar afla, chiar din zilele noastre, expuse tuturor vînturilor și gata 
să asculte la orice voce, indiferent care“ 1. 


II. MUNCA DE INFORMARE ȘI ÎNDRUMARE BIBLIOGRAFICĂ 


Un element important al muncii științifice este lectura cărților. Publi- 
caţiile de toate categoriile: cărțile, periodicele, manuscrisele, documentele — 
acestea două din urmă, originale sau reproduse în fotocopii sau microfilme — 
alcătuiesc pentru cercetător sursa principală de informare și documentare. 
Cu un nume generic, noi numim toate aceste surse: „cărți“. Dar aceste cărți 
sînt și bune și rele, întocmai ca limbile despre care se povestește în Viața 
lui Esop, înțeleptul sclav din antichitate. La acest lucru s-a gîndit și D. I. 
Pisarev, cunoscutul critic revoluționar democrat rus, cînd, judecînd valoarea 
cărților, a scris: „Multe cărți bune sînt pe lume, însă aceste cărți sînt bune 
numai pentru oamenii care ştiu să le citească“ 2. Într-adevăr, cînd știi ce 
anume să citești și apoi cum să citești o carte, aceasta îti aduce foloase 
înzecite și chiar însutite. 

Deci, prima etapă în munca științifică este să știi ce cărți să citeşti. 
O ramură a bib/ologiei — știința despre cărți, în general — și anume 
bibliografia, este de cel mai mare ajutor în acest sens. Cercetînd diferite 
tipuri de lucrări bibliografice, găsești imediat autorii și operele lor cele 
mai indicate în problema care ne interesează. Bibliografia, ca știință, dispune 
de mai multe metode de a informa pe cititori asupra cărților care le trebuie. 
Cea mai elementară dintre ele, folosită îndeobște atît de cei ce fac lucrări 
bibliografice, cît și de cei care se informează. din asemenea lucrări, este 
descrierea exterioară a cărții (sau articolului). În descrierile bibliografice, 
cercetătorul găseşte numele autorului, titlul cărții (sau articolului) și datele 
de apariție (locui și data, eventual și întinderea, în pagini). În anii puterii 
populare s-a dezvoltat, la noi, după modelul sovietic, o nouă metodă biblio- 
grafică, aceea a aprecierii productiilor literare. O metodă simplă de apreciere 
a cărții este adnotarea bibliografică: cercetătorul găsește expusă în cîteva 
rînduri tema lucrării în așa fel redactată, încît să se înțeleagă ușor pe ce 
categorie de cititori interesează cartea respectivă. Adnotarea bibliografică 


Petronio Giuseppe, Les problèmes actuels de l'histoire des littératures romanes, 
Bucarest, 1959, pp. 7—8 (Colloque international de civilisations, littératures et langues ro- 
manes, Bucarest, 1959). În continuare, autorul arată că istoria literară occidentală este domi- 
nată de cele două școli idealiste şi cosmopolite : școala comparatistă a lui F. Baldensperger 
și școala lui Philippe Van Tieghem, despre „literatura generală“. În esenţă, ambele școli neagă 
şi neglijează specificul original al literaturilor naționale și studiază în chip erudit, dar formal, 
numai temele și motivele analoage, fie că sînt analoage independent și nemijlocit, fie că sînt 
analoage pe calea influențelor reciproce. 

2 A. Primakovski, Cum să studiem o carte, Bucureşti, 1951, p. 30 (multiplicare — 
lito). 

este foarte necesară răspîndirii științei în mase și mai ales cînd se adnotează 
cărți scrise în limbi puțin cunoscute (de ex., în limba chineză, arabă, turcă, 
georgiană ș.a.) 1. În timp ce adnotarea este o metodă bibliografică de populari- 
zare, în schimb, referatul şi recenzia ? sînt metode speciale de informare 
care ne introduc mai adînc în conținutul cărților, dezvăluind ce aduce nou 
o carte în domeniul care ne interesează. Academia R.P.R., prin diferitele 
ei institute, dar mai ales prin Institutul de studii româno-sovwietic, publică 
lunar reviste de referate, pentru cărți romîne și străine din toate domeniile 
cunoașterii (istorie, chimie, fizică, matematică ș.a.). În ce privește recenziile, 
cercetătorul trebuie să le urmărească în revistele de specialitate, pe cele 
privitoare la beletristică, în: „Viaţa romînească“, „Studii“ (pentru studii 
de istorie literară veche), „Contemporanul“, „Gazeta literară“, „Luceafărul“ 
„Steaua“, „Iașul literar“, „Scrisul bănăţean“, „Studii și cercetări de istorie 
literară și folclor“, „Limba romînă“ (pentru studii despre limba și stilul 
scriitorilor). Recenziile în ţările capitaliste sînt, în general, laudative, 
puse în slujba intereselor patronilor de librării și edituri, la noi, și în cele- 
lalte țări socialiste ele sînt critice și constructive, ajutînd efectiv pe autori 
să-și îndrepte greșelile și să-și completeze lipsurile lucrărilor lor. 

Nevoile informării științifice, care, natural, cresc neîncetat în procesul 
de construire a socialismului, au dat naștere în R.P.R. unor noi genuri de 
lucrări bibliografice, necunoscute bibliografiei burgheze. Ele ajută con- 
siderabil dezvoltarea și orientarea muncii științifice. 


La noi există actualmente posibilitatea informării bibliografice la 
zi asupra producției tipografice executată pe teritoriul întregii țări, prin 
două buletine bibliografice de evidență: Bibliografia Republicii Populare 
Române, care înregistrează cărțile, albumele, hărțile și partiturile muzicale. 
Al doilea buletin, Bibliografia periodicelor din Republica Populară Romină 3, 
descrie articolele și recenziile ce apar în revistele din întreaga țară. 

Aceste buletine de bibliografie națională aduc așa de mari servicii 
cercetărilor, încît semnalarea lor trebuie s-o însoțesc de unele lămuriri 
necesare cercetătorilor din domeniul literaturii beletristice. Mai întîi, trebuie 
să reținem ca un avantaj pentru cercetătorii istoriei, criticii şi teoriei literare, 
că producția editorială curentă în aceste domenii este descrisă în întregime, 
adică toată și din toate periodicele centrale și locale, în timp ce pentru alte 
domenii (medicină, tehnică) sînt descrise numai articolele de interes per- 
manent social. Buletinele apar de două ori pe lună (la 15 și la 30 ale fiecărei 
luni), astfel că, cu rare excepţii — cînd tipografiile nu trimit cu punctua- 


1 Pentru metoda alcătuirii adnotărilor bibliografice, foarte folosită în U.R.S.S., vezi 
studiul amplu al lui E. I. Şamurin, Meroðuka cocrasaenua aHnoTrayuu, Moscova, 1959 
(din publicațiile Camerei unionale a cărții). 

2 V. N. Denisiev, Bibliografie generală, Bucureşti, 1953, pp. 22—23, socotește 
recenzia ca metodă bibliografică, în timp ce alţi bibliografi o consideră printre tipurile lucrărilor 
științifice (alături de monografie, sinteză, eseu — essai). Cred că Denisiev are dreptate, pentru 
că recenzia nu este un studiu în sine, ci o informare critică asupra studiului. 

3 Sub aceste titluri, cele două publicaţii apar din ianuarie 1957, dar au apărut din 1951, 
sub titlul Buletin bibliografic, Seria A (pentru cărți), şi Seria B (pentru articole din periodice). 
Pînă la 1956 inclusiv, ele au fost alcătuite de Camera Cărţii din R.P.R., iar din 1957 alcătui- 
rea lor este o sarcină a Bibliotecii Centrale de Stat, București. 

litate publicațiile —, noi ştim tot ce s-a publicat cu 2—3 săptămîni în urmă 1, 
pe teritoriul patriei noastre. Ambele buletine descriu producţia editorială 
curentă, indiferent de limba în care sînt scrise cărțile și articolele. Prin 
aceasta se dă o îndreptățită importanță și produselor literare, studiilor 
respective tipărite în limbile naționale ale diferitelor popoare din R.P.R. 
Semnalarea recenziilor critice referitoare la operele beletristice dă posi- 
bilitatea celor care studiază literatura să cunoască și părerile altora despre 
cărțile apărute și, prin aceasta, să știe ce contribuții noi ar putea aduce ei 
în diferite probleme de cercetare. 

Clasificarea descrierilor bibliografice în aceste buletine este în 32 capitole 
mari, reprezentînd sectoarele principale ale activității umane turnate în 
forma tiparului. Multe capitole au numeroase subdiviziuni. Pentru studiul 
literaturii sînt necesare capitolele I (Marxism-leninism), V (Materialism 
dialectic și istoric), VI (Istorie), IX (Construirea socialismului în R.P.R.), 
XXV (Cultură, Ştiinţă, Invățămînt), XXVI (Lingvistică), XXVII (Istoria 
literaturii, Literatură, Folclor), XXVIII (Literatură pentru copii) și XXXI 
(Tipar, Bibliologie, Presă, Biblioteconomie, Bibliografie). În seria nouă a 
celor două buletine, după 1 ian. 1957, sînt descrise și publicațiile litografiate, 
astfel că cercetătorii pot cunoaște și apoi pot procura lucrări de istorie și 
critică literară, de ştiinţa literaturii, care, prin destinația lor, au un circuit 
închis, cum sînt, de exemplu, cursurile universitare, materialele A.R.L.U.S. 
și ale I.S.R.S. al Academiei R.P. R., ale B.C.S. (acestea din urmă multi- 
plicate la rota- și zetaprint). Înregistrările din Bibliografia R.P.R. 2 
sînt apoi strînse în Anuarul cărții din R.P.R., din care a apărut în 1957, 
volumul I, pentru cărțile tipărite între anii 1952—1954 3. 

Avem deci astăzi, pentru prima dată, ca o necesitate a culturii socialiste, 
prin grija partidului și a statului, o bibliografie națională de evidență a 
întregii producții curente editoriale a patriei noastre. 

Un alt gen nou de bibliografie care a devenit necesar la noitot în anii 
puterii populare este bibliografia de recomandare. Aceasta corespunde năzu- 
ințelor maselor de a se informa și citi tot mai mult și în toate domeniile; 
ea este, după cum însuși numele ei arată, o bibliografie selectivă, care urmă- 
rește descoperirea celor mai bune cărți (și articole) într-o problemă dată, 
descrierea, adnotarea şi apoi tipărirea lor în lucrări bibliografice mai mici 
(liste bibliografice) sau mai mari (indicatoare bibliografice), după nevoie. 

n domeniul acestor bibliografii necesare bibliotecilor sătești și de masă, 
dar în mare măsură folositoare și cercetătorilor de literatură, activează 
rodnic și competent, de la înființarea ei, Biblioteca Centrală de Stat a R.P.R. 
(București). Serviciul metodic al ei a publicat cîteva zeci de lucrări biblio- 
grafice de recomandare în domeniul beletristicii. 4 


1 Legea depozitului legal obligă tipografiile și editurile să trimită exemplare din publi- 
caţiile lor înainte ca acestea să fie puse în comerț, încît de multe ori, aflăm de apariţia unei 
cărți din buletine mai înainte ca ea să fi apărut în librărie. 

2 Nu și cele din Bibliografia periodicelor din R.P.R. 

3 Este sub tipar volumul II, care cuprinde cărţile tipărite între anii 1955—1957. Mai 
pe larg, despre volumul apărut, v. recenzia ce am publicat în „Contemporanul“, 26 iulie 1957, p.3. 

4 Semnalăm titlurile cele mai prețioase pentru orientarea muncii științifice : Să cunoaștem 
scriitorii patriei noastre, elaborată, se află sub tipar; Să cunoaștem scriitorii literaturii universale 
(1956), In ajutorul elevului. Literatura romînă pentru clasa a IX-a (1960), şi alta cu acelaşi titlu, 

În ce privește bibliografia literar-beletristică pe produse tipografice 
(de cărți, periodice) și de manuscrise, deși înregistrăm o mișcare mai lentă, 
totuși au apărut cîteva lucrări remarcabile, cum de ex. catalogul: Manu- 
scrisele slave din Bibhoteca Academiei R.P.R., vol. 1 (1959), întocmit de 
P. P. Panaitescu. Acest catalog este foarte necesar pentru studiul literaturii 
noastre vechi, care oglindește realități ale orînduirii feudale romîne. 
El sugerează specialiștilor numeroase teme de studiu inedite. Un alt exemplu 
de bibliografie de același gen: Indice bibliografic al revistei „Viaţa Românească“ 
1906—1946 (2 vol., cu 887 p. și 13.317 titluri bibliografiate), întocmit 
de colectivul bibliografic al Bibliotecii centrale „M. Eminescu“ a Univer- 
sității „A. I. Cuza“ din Iași. Indexul bibliografic selectiv al articolelor din 
periodice: Învățământul în presa progresistă şi de partid (1961, în cadrul 
Inst. de științe pedagogice de pe lîngă M.I.C.), întocmit de C. Dinu și 
L. Gartenberg, este nu numai un instrument valoros de lucru la îndemîna 
cercetătorilor în domeniul istoriei științifice a pedagogiei romînești între 
anii 1872—1944, dar el cuprinde cele mai surprinzătoare și interesante știri 
chiar pentru dezvoltarea literaturii beletristice dintre cele două războaie ; 
zic „surprinzătoare“, pentru că dintre cele 197 periodice din care se extrag 
materiale în indice, abia dacă erau cunoscute, nouă, cititorilor de atunci, 
cîteva (10—20); celelalte, fiind socotite de guvernele reacționare și fasciste 
ca publicații ilegale și periculoase, erau interzise cititorilor în bibliotecile 
publice. Pe aceeași temă, semnalăm și lista bibliografică amplă, alcătuită 
de Mircea Ioanid ș.a., Periodice legale ale P.C.R. şi ale organizațiilor sale 
de masă 1. Acești indici constituie o fîntînă fără fund de subiecte privind 
dezvoltarea literaturii noastre sub impulsul mișcării muncitorești, al socia- 
lismului și, de la 1921, sub directivele Partidului Comunist Romîn. Din 
aceste bibliografii răsare lupta perseverentă dintre vechi și nou, dintre 
forțele reacționare fasciste și cele progresiste democrate, luptă dusă adesea 
și pe ogorul literar-beletristic. 

Pe cîmpul bibliografiei teoretice rămîne mai departe încă actuală și 
neîntrecută pînă acum Bibliografia literară romînă (1932) de N. Georgescu- 
Tistu. Departe de a fi o bibliografie a bibliografiilor, lucrarea aceasta este 
un valoros instrument de orientare în domeniul studiului literaturii noastre 
de la origini pînă pe la 1930. Această lucrare poate fi caracterizată drept 
o bibliografie metodică a literaturii romîne moderne. Dar la aceasta trebuie 
să adăugăm și bibliografii teoretice mai noi, ca: Bibliografia literaturii ro- 
mâne ca instrument de valorificare literară, articol metodico-informativ scris 
de acad. Tudor Vianu. 2 

O varietate a bibliografiei tematice este și biobibliografia, sau biblio- 
grafia personală, sub cele două forme ale ei: lucrări despre o persoană (de 
ex., lucrări despre M. Kogălniceanu) și ale unei persoane (de ex., publicațiile 
lui M. Kogălniceanu). În această privință, merite deosebite a avut şi are 


pentru clasa a X-a (1961), Literatura clasică rusă tradusă în limba română (1960), Mihail Sado- 
veanu (1960), Literatura romînă în limba sîrbo-croată (1960), Camil Petrescu (1960), William 
Shakespeare (1961), Pagini din literatura noastră despre viața copiilor în trecut şi azi (1961), 
Aniversări culturale (1961). i 

1 Vezi „Studii şi cercetări de bibliologie“, IV (1961), pp. 125—168. 

2 Ibidem, pp. 89—93. 

«Editura pentru literatură», care în metoda sa de redactare a operelor clasi- 
cilor noștri a prevăzut și întocmirea unor studii introductive, terminate cu 
lista bibliografică a operelor scriitorului respectiv, cum de exemplu biblio- 
grafia scrierilor lui Anton Pann (Ion Manole, Anton Pann, 1954, pp.305—313 
și Anton Pann, Pagini alese, vol. II, pp. 213—233, lucrată de îngrijitorul edi- 
tiei, I. Fischer), bibliografia operelor poeților Văcăreşti și a altor poeţi de la 
începutul secolului al XIX-lea (întocmită de Teodor Vîrgolici)! „a operelor 
poeţilor colaboratori la «Contemporanul» (întocmit de Gh. Varzaru)?, Const. 
Mille (de G. C. Nicolescu) ș.a. Alte exemple de biobibliografii literare pu- 
blicate recent sînt: Barbu Delavrancea, studiu biobibliografic (autor Emilia 
Șt. Milicescu)t și Garabet Ibrăileanu, biobibliografie.5 Un alt exemplu de 
bibliografie «pe un autor cităm Contribuții la bibliografia operelor lumi 
M. Kogălniceanu (Dan Simonescu) 6. 


Există lucrări bibliografice pe care le putem depista, neavizati, 
în paginile diferitelor cărți; ele sînt cunoscute sub denumirea de „bibliografii 
ascunse“. Valoarea bibliografiilor ascunse este adesea foarte mare, în con- 
trast cu modesta lor înfățișare. Ele apar ca simple note bibliografice în 
trimiterile din josul paginilor, la sfârșitul capitolelor și lucrărilor de sinteză”, 
în studiile literare introductive sau în explicaţiile lămuritoare ale îngriji 
torului (editorului) de texte. 


Nu stă în profilul unui articol ca acesta tratarea exhaustivă a MR 
lităților de informare și îndrumare bibliografică în domeniul științei lite- 
raturii. Perspectivele unei lucrări complete de informare în istoria literară 
sînt multiple și în unele țări s-au realizat astfel de lucrări.s 


Aici am făcut numai o privire generală asupra ajutorului ce-l poate aduce 
bibliografia cercetătorilor în domeniul studiului literaturii romîne. Dar fi- 
rește, cunoașterea bibliografiei naţionale nu este singura cale care ne poate 
ajuta ca să ne orientăm îndestulător munca noastră de creație științifică 
în domeniul științei literaturii, chiar dacă studiem numai opere literare ro- 
mâne. 


1 Volumul Primii noștri poeți, 1954 (Biblioteca pentru toţi). În general, îngrijitorii edi- 
ţiilor sînt și autorii listelor bibliografice. 

2 Poeţii Contemporanului 1956 (aceeași colecţie). 

3 C. Mille, Versuri și proză, 1953 (aceeaşi colecţie). 

4 Volumul cuprinde 999 indicații bibliografice cu operele lui Delavrancea şi nr. 1000—1931 
operele despre viața și opera lui Delavrancea; nr. 1932—1972, lista desenelor lui Delavrancea. 
(în Editura de stat pentru imprimate și publicații, 1959). 

5 Alcătuită de colectivul Serviciului bibliografic din Biblioteca Centrală, Universitară 
din Iași, în 1954 (multiplicare lito). La p. 41—49, nr. bibliografice 613—757 înregistrează lucrări 
despre opera lui Ibrăileanu. 

€ În „Studii şi materiale de istorie modernă“, I (1957), pp. 453—473. Vezi şi C. C. An- 
gelescu, Rectificări*și completări la o bibliografie vecentă a operelor lui M. Kogălniceanu, 
în „Studii și cercetări științifice“, Istorie — Filologie, VIII (1957), p. 189—220 (Academia R.P.R., 
Filiala Iaşi). 

7 Vezi, de ex., bibliografiile din cartea lui Al. Piru, Literatura română veche, București, 
1961. 

8 În U.R.S.S. există bibliografii literare, călăuze, introduceri, îndreptare pentru orien- 
tarea în domeniul științei literaturii; pentru ultimele din ele (a lui B. L. Kandel, P. N. Ber- 
kov, B. I. Buhștab), vezi recenziile în „Stuâii și cercetări de bibliologie“, IV (1961), pp. 
234—243. 

III. DOCUMENTAREA 


Există pe plan mondial preocuparea colaborării pașnice între popoare 
în scopul de a pune la îndemîna specialiștilor din toate țările sursele cele 
mai complete de documentare. Pentru studiul complex al literaturii, acestea 
nu se reduc numai la documentele scrise, cu a căror informare se ocupă, 
cum am văzut, bibliografia. Așa de pildă, pentru studiul biografiei scrii- 
torilor ne folosesc documentele-imagini (fotografii, gravuri, schițe, hărți, 
desene) ; pentru studiul operelor literare putem afla știri din documente au- 
ditive (fonograme, discuri, benzi magnetofonice). De cîte ori nu vom asculta 
și de acum înainte glasul lui M. Sadoveanu, imortalizat în benzile magne- 
tofonului! Lectura operelor literare în fața magnetofonului de către 
autorii înșiși ar trebui extinsă la un număr cît mai mare de scriitori, 
pentru a servi ca document de studiu. Alte documente auditivo-vizuale 
(filmele sonore, vizionările prin televiziune) ne completează intuitiv 
cunoștințele noastre cu privire la viața şi opera scriitorilor, cum sînt de 
exemplu filmele Vrata lui Gorki, Mitrea Cocor, Moara cu noroc. Piesele. din 
colecții și muzee (piese originale sau reproduceri) aduc informaţii ce trebuie, 
de asemenea, consemnate în studiile literare. Muzeul de literatură de pe lîngă 
Uniunea scriitorilor din R.P.R., organizat de acad. D. Panaitescu-Perpessi- 
cius, Muzeul teatrului național „I. L. Caragiale“ din București, organizat de 
G. Franga, colecțiile de manuscrise și fotografii adunate cu grijă de acad. 
G. Călinescu la Institutul de istorie literară și folclor, desigur și altele 
necunoscute mie, au manuscrise inedite de la Slavici, Aricescu, Topîrceanu și 
de la alți mulți scriitori. Disciplina care se ocupă de toate aceste probleme 
de documentare (istoricul și organizarea documentării, organismele și centrele 
de documentare, caracterul însuși al documentelor și metodica utilizării lor, 
pe specialități) se numește documentare ; această disciplină a luat un mare 
avînt în toate țările, în scopul informării și orientării tehnicii și științei, pe 
plan internațional. Organul internațional pentru organizarea și îndrumarea. 
documentării este Federation Internationale de la Documentation (F.L.D.), 
la care țara noastră este afiliată prin Institutul de documentare tehnică 
(I. D.T.). Organizația Naţiunilor Unite (O.N.U.) are ca secție l'Organisation 
des nations unites pour l'éducation, la science et la culture (UNESCO). 
Aceasta are în programul ei de activitate și organizarea documentării 
științifice. Sediul ei central este la New York, dar există comisii naționale 
în țările participante la O.N.U. Republica Populară Romînă participă 
la lucrările UNESCO din 1955 și în publicațiile UNESCO sînt . tipărite 
cîteva articole care informează cercetătorii lumii asupra dezvoltării științei 
și literaturii romîne. Astfel, s-a alcătuit lista periodicelor principale 
apărute în R.P.R. și oaltă listă, a traducerilor făcute în romînește în cursul 
anului 1955, a apărut în Index translationum?. 

Conducerea UNESCO și Comisia națională pentru UNESCO din R.P.R. 
au organizat în sept. 1959 un colocviu internațional pentru discutarea 


1 Bulletin de PUNESCO à l'intention des bibliothèques, août. —sept. 1957, pp. 224—228. 

2 Index translationum, VIII (Paris, 1957), p. 368-—-386; din cele 658 traduceri inserate, 
276 sînt traduceri de literatură beletristică, acestea întrecînd dublu pe cele din domeniul teh- 
nicii și științelor sociale. 

problemelor referitoare la civilizațiile, literaturile și limbile popoarelor 
romanice. Colocviul s-a ținut în București și cîteva conferințe au avut 
teme din domeniul științei literare, cum a fost, de pildă, aceea a prof. 
italian Petronio Giuseppe, care a făcut o expunere asupra metodelor folo- 
site în istoria contemporană a literaturilor romanice 1. În această comuni- 
care autorul s-a referit și la studii de la noi, de exemplu, la studiile de 
stilistică ale acad. T. Vianu. | 

UNESCO și-a început activitatea în 1946, continuînd cu metode și 
concepții noi preocupările Institutului internațional de cooperare de pe 
lîngă Societatea Naţiunilor de la Geneva (1920— 1939). Dar în timp ce 
acest institut a lucrat sectar, lipsind omenirea de informația documentară 
din U.R.S.S., UNESCO informează, pe cei care nu cunosc limba 
rusă, pe cei care nu vin în contact direct cu sursele documentare sovietice, 
asupra, progresului pe care-l fac în U.R.S.S. bibliografia, munca științifică, 
metodica desfășurării ei 2. Conducerea UNESCO, constatînd importanța 
materialelor documentare sovietice pentru progresul tehnicii și științei 
mondiale, știind numărul imens al cititorilor de limbă rusă, de pe glob, 
a introdus limba rusă, alături de franceză și engleză, ca limbă în care apar 
tipărite unele publicații UNESCO. 

O publicație care informează lunar despre acțiunile UNESCO ne 
arată că s-a reorganizat și activitatea în domeniul documentării, aceasta 
fiind, începînd cu anul 1961, sarcina unui „Comité international de biblio- 
graphie, de documentation et de terminologie“ 3. 

UNESCO întreprinde și acțiuni cu caracter mai puțin practic sau cu 
un conținut insuficient definit pentru progresul maselor 4, dar organizația 
aceasta rămîne ca o instituție care aduce reale servicii oamenilor de știință 
și artă din întreaga lume, apropiindu-i ca sentimente și idei, consolidînd 
voința de pace a popoarelor, ajutînd pe cercetători în munca lor de cer- 
cetare. Publicaţiile bibliografice UNESCO deschid larg istoricilor literari 
și documentaliștilor în domeniul beletristicii, perspectivele și orizontul 
cercetării în cîmpul literaturii 5. 


IV. METODICA ELABORĂRII UNUI STUDIU 


Numai după strîngerea materialelor informative și documentare asupra 
problemei care ne interesează, poți începe munca propriu-zisă de elaborare 
și creație științifică, 

1 Vezi aici, p. 24—25. 

2 Plan sepienal des travaux bibliographiques en URSS. (1959—1965), în Bulletin de l'U- 
NESCO à l'intention des bibliothèques, XV (mai-juin 1961), pp. 159—161. 

3 Chronique de VUNESCO, VII (1961), p. 153. 

4 Cf. Acad. Atanase Joja, Punctul de vedere al delegației R.P „R. la UNESCO, în „Contem- 
poranul“, 14 noiembrie 1958, p. 122 și G. Lvaşcu, Pace și cultură, UNESCO și principiul univer- 
salității, UNESCO la lucru, UNESCO si noua conducere, UNESCO postfață, în „Contemporanul“ 
din 7, 14, 21, 28 noiembrie, din 12 decembrie 1958, toate la p. 8 ale numerelor respective. 

5 Pentru alte multe probleme ale documentării, recomand cartea lui Aurel Avra- 
mescu și Virgil Cîndea, Introducere în documentarea științifică, Editura Academiei 
R.P.R., București, 1960, 520 p., care poate fi folosită de orice lucrător intelectual : ingineri, 
medici, ziariști, conservatori de muzee, documentaliști, bibliografi, bibliotecari, regizori, con- 
terențiari. Ei vor găsi tratate aici cele mai noi metode folosite în documentare, de la mașinile 
de tradus și selectoarele electronice pînă la tehnica automatismelor. 


39 DAN SIMONESCU 10 


De aceea, vor urma cîteva indicații pe care le cred mai utile pentru 
îndrumarea metodică a muncii cu cartea, făcînd apel la publicații mai 
noi care tratează această problemă ! și la experiența personală. 

a) Informarea. bibliografică și documentarea complexă, de multe ori 
obligă în mod necesar pe autor să-și modifice tema propusă, limitînd-o 
sau amplificînd-o potrivit cu materialele găsite. În cadrul larg al temei 
trebuie să fixăm titlul. Acestuia trebuie să-i dăm o formulare concisă, 
totuși precisă, încît să acopere conținutul studiului. Cît timp consumă. 
în mod inutil cititorilor un articol cu titlu vag și general! Nu este rău 
ca titlul să exprime chiar și atitudinea, poziția autorului față de subiectul 
tratat. De exemplu, Cărfile poporane ale românilor în secolul XVI în legă- 
tură cu literatura poporană cea nescrisă, titlu dat de B. P. Hasdeu unuia 
din studiile sale 2, cuprinde două idei dezvoltate în studiu: 1. cărțile 
populare, deși la origine aparțin altor popoare, totuși, prin transformările 
și localizările copiștilor, au devenit și ale romînilor, 2. cărțile populare 
au o bază folclorică, orală. 

b) Alegerea. cărților, articolelor și a altor documente se face pe baza 
unei informări bibliografice cît mai complete. Dacă lucrăm într-o bibliotecă 
publică, trebuie mai întîi să cunoaștem bine fondul de cărți al ei; pentru 
aceasta, să luăm contact cu serviciile bibliografic, metodic, cu cataloa- 
gele ei. Catalogul alfabetic ne foloseşte, dacă știm numele autorului, ca să 
descoperim cărțile lui; cel sistematic (acesta, de obicei, clasifică publi- 
cațiile după sistemul internațional zecimal) 3 ne ajută să descoperim autori 
necunoscuți nouă, care au tratat și ei tema respectivă; catalogul tematic 
ne folosește și mai mult, pentru că are fișele clasificate pe teme mai mult 
sau mai puțin numeroase, după mărimea fondului de cărți al bibliotecii 
și este mai ușor de mînuit decît catalogul sistematic, care, de altfel, este 
și el tot un catalog tematic. De mare folos mi-a fost cînd, intrînd pentru 
prima dată în bibliotecile mari, am consacrat prima zi cercetării amă- 
nunțite a fondului de cărți al bibliotecii, cunoașterii organizării serviciilor 
ei, cataloagelor, dar mai ales bibliotecii uzuale din sala cataloagelor. din 
sala de lectură sau din birourile diferitelor servicii. Într-o bibliotecă uzuală 
bine înzestrată găseşti tot ce este necesar documentării și informării biblio- 


1 N. Georgescu -Tistu, Munca mtelectuală. Idei generale şi îndrumări tehnice, 
București, 1947 (Seminarul de bibliologie de pe lingă Facultatea de filozofie și litere din Bucu- 
rești), 151 p., cu bogată bibliografie analitică și critică. A. Primacovski, Cum să stu- 
diem o carie, Bucureşti, 1951. I. Zlatoțvetov, Studiul individual al cărții, în culegerea, 
Din experiența bibliotecilor sovietice, vol. I, Buc., 1954, p. 70—77. Alexandru Sen, cu5 
articole : Ştii să-ți organizezi munca intelectuală ? Incepuiul-începutului, Despre cunoasterea cărții, 
A citi, a înțelege, De la plan la conspect, în „Scînteia tineretului“, respectiv în numerele din 5, 8, 18 
februarie 1958, 15 și 23 martie 1958. Tadeusz Kotarbinsky, Principes du bon tra- 
vail (recenzie de Dan Bădărău în Cercetări filozofice, IV (1957), nr. 6, p. 199—201). Roșca 
Al., ș. a., Studiul individual al studeniului, Cluj, 1960, 208 p. 

Cuvente den bătrîni, II, 1879, p. II. 

De obicei, cercetătorii nu folosesc catalogul sistematic. În URSS, la noi şi în alte ţări 
socialiste, clasificarea zecimală de la Bruxelles (la origine însă sistemul se datorește bibliote- 
carului american Melvil Dewey, 1851—1931) a primit unele modificări juste la grupele de cla- 
sificare : 1 (lucrările de filozofie) și 3 (științe sociale), menite a pune în evidenţă filozofia, marxist- 
leninistă. Este deci indispensabilă documentaliștilor lucrarea Clasificarea zecimală pentru 
biblioteci, servicii de documentare și fişiere individuale de studiu, ed. a Il-a, Bucureşti, Editura, 
de Stat pentru imprimate și publicaţii, 1959. 


2 
8 


I1 METODICA ŞI MIJLOACELE MUNCII ŞTIINŢIFICE 33 


grafice (de exemplu, indicii de materie ai diferitelor publicații periodice, 
pe perioade mari de timp) și poți consulta sau citi cărțile fără buletin 
de cerere. Pentru bibliotecile din R.P.R. există lucrări și îndrumări biblio- 
teconomice care arată profilul, fondul lor de cărți și periodice, organizarea ser- 
viciilor și a cataloagelor, precum și ghiduri bibliografice 1. Astfel, Secţia 
de documentare științifică de pe lîngă Biblioteca Academiei R.P.R. a 
publicat ca lucrare de uz intern la îndemîna cititorilor zilnici Ghid de 
documentare în ştiinţele sociale, Partea I (alcătuit de Vasile Iliescu și 
urmează să apară partea a doua, care va indica materialele documentare 
necesare studiului beletristicii). De altă parte, aceeași secție a publicat 
mai multe broşuri: Îndrumări practice de documentare pentru următoarele 
fonduri: „Colecţiile și cataloagele Bibliotecii Academiei R.P.R.“, „Publica- 
tiile Bibliotecii“, „Colecţiile de arhive personale și corespondență“ ale marilor 
personalități 2, „Colecţia de microfilme“ 3, „Cabinetul numismatic“ și „Colecţia 
de hărți“. Biblioteca centrală de stat (București) a publicat în 1957 mono- 
grafii despre vechile biblioteci din Transilvania: Bibl. Bethlen din Aiud, 
Bibl. Batthyaneum din Alba Iulia și Bibl. Brukenthal din Sibiu, iar „Aso- 
ciația bibliotecarilor din R.P.R.“ a publicat o bibliografie adnotată pri- 
vitoare la biblioteci mari din alte țări 4., 

c) Metodiștii 5, în general, disting două feluri de lecturi: selectivă şi 
integrală. Cînd avem o carte în mînă trebuie să știm dacă merită sau nu 
să o citim. Cînd cartea este în specialitatea ta, lucrul acesta este mai ușor 
de precizat: îți dai seama imediat dacă aduce fapte noi, interpretare nouă, 
corsctări la problemă sau dacă este o reluare — fie ea măiastră — a unei 
probleme, la cunoașterea căreia nu aduce nimic nou și folositor. Dar pentru 
aceasta este suficient să citim prefața, tabla de materie și indicii finali 
ai cărții. Prefaţa cuprinde punctul de vedere, poziția autorului față de 
problemă, dezvăluie greutățile întîmpinate în rezolvarea ei. Tabla de materie, 
cînd este analitică, expune însuși planul în care autorul și-a rînduit mate- 
rialele ; este ca și cum autorul îşi rezumă singur cartea. Indicii (de persoane, 
de locuri, de lucruri) dezvăluie lumea istorică, geografică și ideile esențiale 
ale operei. De asemenea, o lectură, fie ea fugitivă, a notelor, a bibliografiei 
ne lămurește dacă autorul aduce izvoare și texte noi sau folosește tot pe 
cele vechi. Sînt autori care își marchează singuri, prin semne grafice de tipar, 
(pasaje subliniate, rînduri cursive, spațiate sau cu litere groase etc.), 
părțile principale ale cărții. Numai o lectură selectivă atentă a părților 
indicate te poate determina apoi la o lectură integrală aprofundată și 


1 Mircea Tomescu, Th. Ludu și V. Moldoveanu, Ghidul bibliotecilor 
din R.P.R., Bucureşti, 1958 şi Dezvoltarea bibliotecilor în R.P.R., București, 1958 (întocmită 
de colectivul redacțional al revistei Călăuza bibliotecarului). 

2 În 1957, a apărut M. Anineanu, Catalogul corespondenței lui V. Alecsandri (rezu- 
mate 2157 scrisori); în 1959 Aug. Z. N. Pop, Catalogul corespondenţei lui M. Kogălniceanu 
(rezumate 2240 scrisori), iar în 1962 Catalogul corespondenței lui Ion Ghica, întocmit de Nicolae: 
Liu (rezumate 1401 scrisori). 

3 Biblioteci din U.R.S.S. ne-au trimis în microfilm Istoria îeroglifică și Descrierea Mol- 
dovei de D, Cantemir, operele polone ale lui Miron Costin ș.a. 

4 Indrumar bibliologic, I, București, 1957, p. 7—46. 

5 Metodist — ca termen bibliologic — înseamnă bibliotecarul din Serviciul metodic, specia- 
Uzat în munca de îndrumare a cititorilor şi cercetătorilor din bibliotecă. 

critică a cărții 1. „Lectură critică“ înseamnă să verifici afirmațiile autorului 
și citatele (trimiterile) folosite, să-l combați sau să-l aprobi. Numai lectura 
integrală şi critică a cărților poate duce la folosirea lor concretă în ela- 
borarea unui studiu, 

d) La aceasta nu te poate ajuta memoria decît în mică măsură; de 
aceea, lectura-studiu se face notînd și luînd însemnări. Însemnările le 
putem face paralel cu lectura; le scriem sau pe suprafața albă a paginii 
(„marginalia“), cînd ești proprietarul cărții, sau separat, în caiet. În cer- 
cetările istorice, cele de istorie literară, de limbă și stil, în lucrările biblio- 
grafice însemnările se scriu pe fișe: o singură idee, un singur fapt, un 
singur exemplu (de comparație, de metaforă, de dialog), un cuvînt (în 
studii de lexiçologie etc.), o singură indicație bibliografică pe o fişă. Numai 
așa poți clasifica tematic, după nevoie, fişele. Dacă vom consemna mai 
multe fapte în caiet sau pe o tișă, așa cum ni le dă succesiunea lecturii, 
va trebui să ne aducem mereu aminte că la cutare: pagină sau pe cutare 
fişă am mai consemnat un exemplu de comparație, de expresie onomato- 
peică, un cuvînt din terminologia plugului etc. Pe caiet putem conspecta 
(rezuma) numai cele citite, dar nicidecum nu putem consemna fapte izolate, 
care trebuie lăsate pe seama fișelor?.  Conspectele, după cum arată chiar 
numele, ajută să privești în ansamblu conținutul cărții, fără să o mai reci- 
teşti sau, dimpotrivă, îți atrag atenția ce e necesar să recitești, Scrierea 
fișelor și apoi folosirea lor trebuie să fie simplă, să nu recurgă la o tehnică 
greoaie și complicată, așa cum au cerut-o unii exegeți exagerați 3. 

Trecînd peste lucruri mai elementare, cum sînt, de pildă, indicaţiile 
cu privire la păstrarea fișelor și conspectelor î în plicuri, fişiere și cartoteci 4, 
cred că este necesar să fac totuși cîteva observații despre folosirea fişelor. 
Fiecare fișă conține un fapt, izolat dintr-un ansamblu, care este însăși cartea 
din care extragi fișa. Ai scos, să zicem, din romanele istorice ale lui 
M. Sadoveanu 200 de fișe cu expresii poetice necesare studiului măiestriei 
artistice a romancierului. Puse una lîngă alta și citite, fişele nu-ți spun 
nimic, pentru că nu constituie un întreg. Fișa începe să-și dovedească 
rolul ei constructiv în elaborarea științifică abia cînd o clasifici tematic. 

Clasificate în grupuri tematice, tișele marchează o unitate de gîndire și 
metodă, se integrează din nou într-un tot unitar, dar care nu mai este acela 


1 Metodistul polonez St. Rudmanski, Teknologia muncii intelectuale, lucrare citată 
de A. Sen în al 4-lea articol al său (vezi aici, p. 32 nota 1.), distinge trei popasuri cu cartea : 
lectura de orientare, de aprofundare și cea critică selectivă. 

2 Philippe Van Tieghem, Tendances nouvelles en histoire littéraire, Paris, 1930, 

, 25. 

P „31. Vlădescu, Adunarea, clasarea și păstrarea materialului istoric. Sistemul fişelor 
si al căvților numerotate. Documentul-fişe, Craiova (f. an), extras din „Arhivele Olteniei“ nr. 
21—22 (1925) pretinde, de ex. : fișa, din hîrtie groasă, stampilarea, fișelor, folosirea tipografiilor 
mici portative, cu litere de cauciuc șa. 

4 V. N. Denisiev, în ediția din 1947 a Bibliografie generale (tradusă și tipărită și în romiî- 
nește în 1953, v, mai sus, p. 26 nota 2), omite acest capitol, dar în ediţia, a Il-a, din 1954, 
are un lung și important capitol despre păstrarea, fișelor, conspectelor, decupărilor etc. în car- 
toteci tematice. Critica, sovietică a relevat ca un adaos pozitiv capitolul acesta atît de important 
pentru orientarea muncii ştiinţifice (v. recenzia semnată de A. K. Ilina, S. I. Kopilov și N. G. 
Ciaghina, membri ai catedrei de bibliografie din Inst. de stat de biblioteconomie „N. K. Krup- 
skaia“ din Leningrad, publicată în Sovetskaia bibliografia, nr. 41 (1955), p. 41—44). 

al cărților din care le-ai extras, ci este o unitate nouă, aceea pe care 
autorul începe să 'o construiască la temelia studiului său, în exemplul luat, 
măiestria artistică în romanele lui M. Sadoveanu. O grupă de fișe se referă, 
să zicem, la expresiile împrumutate din cronici, alta la lirismul descrie- 
rilor naturii, alta cuprinde exemple de evocări istorice sugestive, altă 
grupă cuprinde exemple de stil popular-oral ș.a.m.d. ` 

e) Clasificarea fișelor îți dă posibilitatea să faci un pas înainte în 
elaborarea muncii științifice, anume să treci la construirea planului lucrării 
într-o înșiruire logică de idei. Metodiștii sovietici recomandă să folosim prin- 
tre primele idei ale planului, și deci ale lucrării, învățăturile clasicilor mar- 
xism-leninismului, opiniile marilor ideologi ai materialismului istoric și ai 
metodei dialectice, în legătură cu problema ce studiem. Astfel, cunoscutele 
sinteze despre folclor ale lui Iuri M. Sokolov, N. P. Andreev și N. Kolpa- 
kova au în primele lor pagini analiza pasajelor din operele lui. Marx, Engels 
și Lenin despre etnografie și creația literară orală. Într-adevăr, învățăturile 
lui Marx, Engels, Lenin despre literatură și artă dau cheia rezolvării 
științifice a multor probleme de istorie și critică literară. Culegerea de 
articole intitulată K. Marx și F. Engels despre artă şi literatură (1953) cuprinde 
studii despre concepția materialistă a istoriei culturii, despre caracterul 
literaturii în societatea împărțită în clase antagoniste, despre caracterul 
creației artistice în orînduirea comunistă, cuprinde comentarii geniale 
despre scriitorii din epoca antică, feudală, din. perioada Renașterii și ilu- 
minismului, despre cărțile populare, despre romantism și realism. De 
„asemenea, culegerile tematice Lenin despre literatură (1948) și Lenin despre 
cultură şi artă (1957) pun și rezolvă, pentru prima dată la nivelul celei 
mai. înalte principialități, următoarele probleme: caracterul partinic al 
literaturii, teoria reflectării în artă și a moștenirii literare, caracterul ei 
de clasă și problema celor două culturi în orînduirile presocialiste, carac- 
terul popular al artei și literaturii ș.a. 2 

Sînt cercetători care redactează un plan general, toarte sintetic și alții 
care îl alcătuiesc într-o redactare mai dezvoltată. Din experiență personală, 
pot spune următoarele: cînd am redactat un plan de idei generale, fără 
subdiviziunile lor, prin aceasta am realizat cam 30% din lucrare; dimpo- 
trivă, cînd am redactat planuri dezvoltate (de exemplu, la o lucrare despre 
balada populară istorică de 400 pagini, am alcătuit, împreună cu colabo- 
ratorul A. Balotă, un plan de 40 pagini dactilografiate),. dezvoltarea și 
stilizarea planului, adică restul, reprezentau cam 20% din lucrare. Se 
poate spune că un plan conceput larg înseamnă primul concept al lucrării 
„ȘI de la această etapă a muncii științifice pînă la turnarea ei în forma unei 
lucrări științifice, nu mai rămîne decît foarte puţin. 


1 I. M. Sokolov, Folclorul rus, Moscova, 1938; N.P. Andreev, Folclorul rus, 
Moscova, 1936; N. Kolpakova, Carte despre folclorul rus, Leningrad, 1948 (toate în limba 
rusă). 

2 Prin publicarea, celor două volume bibliografice Indreptar la operele lui V. I. Lenin, 
Editura politică, Bucureşti, 1961, avem posibilitatea să mergem repede şi precis la volumele 
în care Lenin scrie despre operele literare, despre cele de istorie și critică literară sau în care 
foloseşte expresii plastice şi citate din opere literare, proverbe și zicale din folclor. 

f) Ajungem la dezvoltarea, redactarea și stilizarea planului — ultima 
etapă în elaborarea unei lucrări 1. Cred că orice metodist nu ar avea prea 
mult de spus despre această etapă din elaborarea lucrării, deoarece munca 
aceasta se sustrage de la reguli fixe și obiective: un autor redactează și 
stilizează mai greu, altul mai ușor. Într-o lucrare mare de sinteză sau într-una 
mică, cu caracter general (de exemplu, în conferințe, în comunicări), omiți 
multe fișe, adică mult din materialul adunat, în timp ce într-o monografie 
păstrezi întregul material, pe care-l orînduiești cît mai logic. În această 
etapă a elaborării poți avea surpriza să constați că unele idei și fapte (deci 
fișele în care le-ai consemnat) nu-și mai pot păstra locul în care le-ai orîn- 
duit inițial în plan și că acum, în ansamblul lucrării, le-ai găsit un loc 
mai nemerit. Ceea ce se poate pretinde — sau mai bine zis, asigura — 
cercetătorului în etapa dezvoltării planului și a stilizării lucrării, este 
ca el să aibă deplină liniște; apoi, să nu întrerupă munca cu preocupări 
de altă natură care să-l distragă din sfera lucrării. O întrerupere a con- 
tinuității, în aceste momente, înseamnă reluarea lucrării, nu de la pagina 
unde te-ai oprit, ci de la începutul ei, înseamnă pierdere de timp. În plus, 
poate nici nu mai regăsești dispoziția sufletească sau pe cea de creaţie 
pe care ai pierdut-o prin întrerupere. Aș putea spune că premisele creaţiei 
științifice nu sînt mult deosebite de acelea ale creaţiei artistice. Ceea ce 
deosebește pe autorii lor sînt înclinațiile temperamentale înnăscute și 
obiectivele diferite ale creației lor. 

Procesul desfășurării muncii științifice a făcut obiectul de gîndire 
nu numai al metodiștilor, ci și al filozofilor și logicienilor. Mai nouă în 
această direcție, după cîte cunosc eu, este lucrarea logicianului polonez 
Tadeusz Kotarbinski, Principes du bon travail ?. Eficacitatea, siguranța, 
exactitatea și eccnomia timpului în munca științifică — spune Kotarbinski— 
se pot realiza prin activizare (comportare mai activă în muncă), automatizare 
(folosirea mașinilor tehnice) și ntegrație (construirea totalității din ele- 
mente împrăștiate). 

Colaborarea între directivele practice de felul celor analizate mai sus 
și gîndirea logică filozofică pot asigura o orientare justă a muncii de 
creație științifică. 


V. FOLCLORUL ȘI FOLCLORISTICA 


O bună parte din beletristica romînă predată în școala de cultură 
generală face parte din creația literară orală a poporului. Cum noi socotim 
că profesorii trebuie să stăpînească în profunzime toate ramurile literaturii 
și să aibă capacitatea de a da contribuții noi cu privire la studiul ei, 
vom da cîteva orientări și pentru cercetarea folclorului. De altfel, așa cum 
poezia populară este un sector de bază al literaturii beletristice, tot așa. 


1 Nu cred necesar a mă referi aci și la lucrări posterioare stilizării; totuşi, ele există şi 
neglijarea lor poate aduce grave aspecte negative într-o lucrare (de ex. corectarea, ei în forma, 
dactilografiată asigură lucrării o tipărire fără de greșeli). 

2 În Studii filozofice ale Soc. de filozofie poloneză, III (Varșovia, 1948). Vezi și recenzia 
analitică a lui Dan Bădărău, citată la p. 32, nota 1. 

folcloristica — studiul folclorului — este o ramură principală a științei 
literaturii: „Folclorul reprezintă unul din capitolele literaturii, iar folclo- 
ristica apare astfel ca o parte din ştiinţa literaturii“ 1. 

Creația folclorică, după cum se știe, are ca particularitate sincretismul 
și complexitatea ei. Prin aceasta, ea interesează, în același timp, cadre 
didactice de mai multe specialități : textul literar interesează pe profesorii 
de literatură (adesea și pe cei de istorie), melodia pe cei de muzică, miş- 
cările coregrafice pe cei de cultură și educație fizică, iar aspectele” exte- 
rioare de artă vestimentară sau de prezentare a mediului etnic în care se 
desfășoară creația folclorică, interesează pe etnografi, geografi, istorici, 
muzeografi, istorici ai artei. Studiul folclorului, care este atît de complex, 
poate Stimula deopotrivă activitatea a numeroase cadre din învățămînt 
care se afirmă cu pasiune și pricepere nu numai ca pedagogi și profesori, 
dar și ca cercetători ştiinţifici. 


În ce privește colaborarea cadrelor didactice la culegerile de folclor 
și la lucrările folcloristice, noi avem o tradiție care ne obligă la conti- 
nuarea. ei. Dar, deoarece s-a dovedit tot mai mult că folclorul este opera 
maselor muncitoare din toate timpurile, el se bucură azi de o prețuire mult 
mai mare decît în trecut, iar posibilitățile de muncă folcloristică din anii 
regimului de democrație populară n-au existat niciodată la noi și n-au 
putut exista sub regimurile de asuprire și exploatare a categoriilor 'sociale 
creatoare de folclor. De aceea, eforturile noastre pentru studiul folclorului 
trebuie să fie în ritm cu mijloacele tehnice actuale de a depista, culege, 
înregistra și audia creațiile populare, în ritm cu perspectivele deschise de 
aplicarea metodei materialist-dialectice în domeniul folcloristicii. Concepţia 
materialist-istorică și metoda dialectică sînt singurele criterii științifice 
de a rezolva problemele esențiale ale creațiilor folclorice: de la geneza, 
răspîndirea prin variante, receptarea și selectarea lor de către mase, pînă 
la rolul colectivității și al individului în procesul de creaţie și de pre- 
lucrare, caracterul lor protestatar și valorificarea folclorului în actualitate. 

Folcloristica, știința tradițiilor populare și a literaturii orale, se afla 
în regimul burghezo-moșieresc, sub influența claselor dominante. 

Folcloriștii căutau creaţiile folclorice cu predilecție în sate izolate, 
cu populație analfabetă, îndepărtată de  prefacerile societății. Ope- 
rele culese erau socotite ca flori rare și ciudate. Aspectele obscuran- 
tiste, mistice (descîntecele, ritualurile, superstițiile) din folclor treceau 
înaintea creaţiei poetice populare (baladele, poeziile lirice, basmele, anec- 
dotele și taclalele satirice), atît în culegeri, cît și în studii. Înainte de 
23 August 1944, operele folclorice ale naționalităților conlocuitoare erau 
luate în consideraţie numai ca elemente de discriminare între cetăţeni, 
arătînd pe unii superiori şi pe alții inferiori. În cazul cel mai fericit, se 
făcea loc în culegeri și studii unui număr foarte restrîns de cîntece care 
oglindeau mizeria vieții rustice, revolta maselor muncitoare împotriva 
exploatatorilor și lupta lor pentru libertate și dreptate socială. 


1 1. M. Sokolov, Natura folclorului și problemele folcloristicii, citat de V. Adăs- 
căliței, Folcloristica și știința literaturii. Folclorul literar şi literatura, în „Revista de folclor“, 
VI (1961), nr. 3—4, p. 80. 

Culegerile lui A. Pann, N. Filimon, V. Alecsandri, G. Dem. Teodorescu, 
Simion Florea Marian, I. U. larnik și Bîrseanu, I. G. Bibicescu, precum și 
primele studii folcloristice ale generației de la 48 (Al. Russo, C. Negruzzi, 
M. Kogălniceanu, C. Bolliac), mai tîrziu ale lui Odobescu, Hasdeu, Lazăr 
Șăineanu, M. Gaster, Gr. Tocilescu ş.a., deși se situează în bună parte: 
pe linia tradiției progresiste și realiste, totuși ele sînt departe de a avea 
însușirile unor opere științifice în accepţia de azi a cuvîntului 1. 

Folcloriștii romîni actuali, îndrumați de Partidul Muncitoresc Romîn 
și înarmați cu știința marxist-leninistă, se îndreaptă cu atenție și spre fol- 
clorul maselor muncitoare de la orașe („cîntecele muncitorești“, ciclul 
Doftanei), spre creația folclorică nouă contemporană ?, tezaur care se îmbogă- 
țește progresiv, în raport cu îmbogățirea marilor construcții care schimbă 
viața satelor noastre. Materialismul istoric a indicat folclorul ca sursă 
istorică a unor evenimente? și a unor fenomene specifice etnografice. 
Volumele apărute pînă acum din tratatul de Istoria Romîniei (I, 1960 
și II, 1962) au folosit pentru diferite epoci poezia populară, „istoria nescrisă 
a poporului“ (Gorki), în care se oglindesc ocupațiile oamenilor, aspecte 
din activitatea lor economică, date despre oameni, evenimente și viața 
socială, exprimate toate de pe poziția înaintată a maselor muncitoare 
creatoare de folclor. 


În ce privește fondul superstițios al folclorului, la Congresul inter- 
național de antropologie și etnologie tinut la Paris, 30 iulie — 6 august 
1960, s-a arătat pe plan mondial, prin glasul delegației sovietice, că „sarcina 
folcloristului înarmat cu metoda materialismului dialectic este de a inter- 
preta credinţele și riturile, determinînd locul lor în istoria culturii și-a 
evoluției concepțiilor despre lume“ 4. Formularea pleacă, deci, de la temeiul 
că folclorul „reprezintă o enciclopedie a experienței populare“ 5. 


În patria noastră, rolul primordial în privința culegerii materialelor: 
folclorice (texte literare, muzică, dansuri) și în privința studiului științific. 
al lor revine Institutului de folclor și organului său de publicitate, „Revista 
de folclor“ (apare din 1956). Institutul, creație a patriei noastre socialiste 
(la 5 apr. 1949), este înzestrat cu cele mai noi mijloace tehnice de culegere 
și înregistrare a creațiilor folclorice ; are o bibliotecă foarte bogată, în care 
cercetătorii se documentează din ultimele publicații apărute în țară și 
străinătate, în domeniul folclorului. Serviciul traducerilor selectează și 
traduce articole și studii publicate în literatura științifică de specialitate. 


1 O apreciere justă a folcloristicii romînești vechi a făcut Ileana Vrancea, Cu 
privire la unele siudii despre folclorul literar, în Lupta de clasă, seria V, XXXIX (1959), nr. 2, 
pp. 98—102. 

2 Teodor Balş, Pe-un picior de plai. Folclor poetic contemporan, Editura de stat . 
didactică și pedagogică, Bucureşti, 1957, 304 p. i 

3 C. Dinu, Folclorul în lecțiile de istorie, în „Gazeta învățămîntului“, 18 martie 1960, 

4 „Revista, de folclor“, VI (1961), nr. 1—2, p. 145. 

5 „Revista de folclor“, VI (1961), nr. 1—2, p. 145. Cel dintii îndreptar teoretic, bazat pe. 
tezele clasicilor marxismului de reconsiderare a folclorului a fost raportul despre Literatura 
sovietică al lui Maxim Gorki ținut la primul Congres unional al scriitorilor sovietici, Moscova, 
17 august 1934, v. M. Gorki despre literatură, E.S.P.L.A., Bucureşti, 1955, pp. 122—203 („Mica 
bibliotecă critică“) și o nouă ediție în Gorki despre literatură, Articole de critică literară, Bucu- 
rești, f. ed., 1956, pp. 604—610. 

din U.R.S.S., țările de democrație populară și din alte țări. Traducerile 
sînt discutate în colectivele de cercetători ai Institutului, care-și îmbunătă- 
tesc permanent munca în lumina experienței folcloristice mondiale 1. În 
afară de activitatea proprie, Institutul de folclor stimulează activitatea 
diferitelor edituri, colaborînd cu ele (de pildă, cu Editura didactică și 
pedagogică, Editura pentru literatură, Editura tineretului, Editura muzi- 
cală) la publicarea diferitelor culegeri și antologii folclorice 2. Organizarea 
și activitatea științifică ale Institutului de folclor au fost admirate de mulți 
folcloriști din Europa și din alte continente, care au împărtășit unele forme 
organizatorice ale Institutului romîn și au ținut comunicări de informare 
asupra stadiului actual al cercetărilor de folclor din țările respective 3. 

O importantă acțiune în sensul colaborării cu folcloriștii lumii și al 
încurajării studiilor de folclor comparat, a realizat Institutul de folclor 
prin organizarea Conferinţei a XII-a a Consiliului Internațional de Muzică 
Populară (IFMC), care s-a ținut la Sinaia între 12—17 august 1959, cu 
concursul Comisiei Naţionale UNESCO pentru R.P.R. Deși Conferința 
a dezbătut problemele cântecului popular, totuși, ţinîndu-se seama de sincre- 
tismul creației folclorice, au fost discutate, nu mai puțin, și poezia și 
dansul popular. În documentele Conferinţei s-a consemnat unanim nece- 
sitatea colaborării rodnice între popoarele lumii, dorința de pace ca singura 
condiție prielnică pentru adîncirea cercetării științifice a folclorului şi 
valorificării artistice a lui €. 

Orientarea studiilor folcloristice constituie în țara noastră o sarcină 
și pentru Institutul de istorie literară și folclor de pe lîngă Academia 
R.P.R. Prin revista „Studii și cercetări de istorie literară și folclor“ (apare 
din 1952), acest institut academic a contribuit la reconsiderarea mai multor 
folcloriști 5, la adîncirea studiului măiestriei artistice a folclorului. Astfel, 
acad. G. Călinescu, în studiul Estetica basmului, în SCILF, VI (1957), 
3—4, p. 395—484 și VII (1958), 1—2, p. 7—135, a dat o vastă cercetare 
care, spre folosul cititorilor, depășește mult ceea ce anunță titlul: în fond 


1 Sabina C. Stroescu, Din activitatea Institutului de folclor, în Revista de folclor, 
I (1956), nr. 1—2, pp. 296—301. — Abreviez „RF.“ titlul acestei reviste. 

2 Cîteva exemple : Din înțelepciunea poporului: proverbe și ghicitori, 1957 (C. Bărbulescu 
şi Gh. Ghiţă); Snoave și ghicitori, 1957 (O. Birlea), ambele colecţii pentru școlari. — În „Colecţia, 
Miorița“ : Povești şi legende despre flori și gîze, 1958 (Sabina Stroescu); Lupul pârcălab, povești 
cu animale, 1958 (C. Bărbulescu) — În „Biblioteca pentru toţi“, Doine, cântece, strigături, 1955 
(Al. Amzulescu și Gh. Ghiţă) ş.a. f 

3 „RF.“, I (1956), nr. 1—2, pp. 300—301; VI (1961), nr. 1—2, p. 138. 

4 Mihai Pop, Conferinţa internațională de folclor de la Sinaia, „RF."“, IV (1959), nr. 3—4, 
pp. 89—94 și rezumatele L. Bîrgu, V. Proca-Ciortea și Em. Comișel, pp. 98—101. 

5 B. P. Hasdeu, G. I. Pitiș, T. Burada, A. Lambrior — reconsiderați de I. C. Chițimia. 
Iordache Golescu și Lazăr Şăineanu — de acad. D. Panaitescu-Perpessicius. D. Cantemir, 
N. Bălcescu, frații Schott, Obert, Kunisch, Elena Sevastos—de Alex. Bistrițianu. Tudor Pamfile 
— de Valeriu Ciobanu. A. Pann și G. Dem. Teodorescu — de Ov. Papadima. 

Acest capitol important pentru istoria folcloristicii romîne a intrat şi în tematica altor 
publicații, ca : Samuil Micu-Clain — de I. Mușlea; Béla Bartok — de T. Alexandru; G. Dima, 
T. Brediceanu — de C. Zamfir; G. T. Kirileanu— de Aug. Z. N. Pop; Barbu Lăzăreanu — de 
J. Byck; S. F. Marian (ineditele lui) — de N. Jula; Iosif Vulcan.— de D. Pop; C. Rădulescu- 
Codin — de Dan Simonescu, toate acestea în „Revista de folclor“. G. Asachi, D. Stăncescu, Dela- 
vrancea, respectiv de A. Bistrițianu, I. C. Chițimia și E. Milicescu, în „Limbă și literatură", 
I—III. i 


40 DAN SIM ONESCU 13 


este un erudit indice tematic original și comparativ, cu sute de exemplificări, 
în analize esențiale. Studiile din SCILE au mai contribuit la rezolvarea 
“teoretică a unor probleme privitoare la genurile folclorice 1. 

Punctul de plecare în cercetările folclorice este, ca în orice știință, 
bibliografia, adică posedarea (este bine ca aceasta să fie critică) a tot ce 
s-a scris asupra problemei care ne interesează. Cît este de necesară 
întocmirea bibliografiei folclorului, au arătat-o pentru folclorul sovietic, 
B. N. Putilov și J. K. Kirpiceva cu prilejul Conferinței unionale 
a folcloriştilor sovietici din 1958. Kirpiceva a declarat răspicat: în 
timp ce în producție se duce „lupta pentru minute și secunde“, în 
munca științifică „se pierd ore, săptămîni, luni“ cu strîngerea in- 
formației bibliografice. De aci — spun folcloriștii sovietici — reiese și 
pentru  folcloristică sarcina care trebuie îndeplinită înaintea altora: 
„De aceea știința de a găsi repede literatura necesară reprezintă una 
din condiţiile de bază ale productivității și calității înalte a muncii 
științifice“ 2. Bibliografia folclorică romînească nu poate fi acuzată 
de lipsă de activitate. R=alizările de pînă acum pun pe cercetători 
pe urma unor materiale foarte bogate și bine sistematizate. Limitîndu-mă 
la folclorul literar, semnalez pe cele mai folositoare cercetătorilor. O biblio- 
grafie auxiliară puţin cunoscută este alcătuită de Eugen D. Neculau, Biblio- 
grafia satului românesc (laşi, 1942, 165 p.). G. T. Niculescu-Varone, Bibliografia 
poeziei noastre populare (Folclor romîn versificat cuprins în volume și bro- 
șuri). 1830—1935 (București, 1936, ed. II-a, 88 p.). Avem o lucrare biblio- 
grafică întocmită de Ion N. Popescu, Reviste de folclor, publicată în „Arhi- 
vele Olteniei“, XX (1941), pp. 191—200. Artur Gorovei, Indice analitic 
şi alfabetic al celor 25 de volume din revista de folclor Şezătoarea (1892—1929) 
(Folticeni, 1931, 125 p.). Revistele din Transilvania: „Familia“ (1865—1906), 
„Şezătoarea“ (1875—1882), ziarul „Gutinul“ (1889—1890) și revista „Un- 
garia“ (Cluj, 1891—1898) 3 au indici tematici și alfabetici alcătuiți de Ion 
Breazu (Folclorul revistelor „Familia“ şi „Șezătoarea“, Sibiu, 1945, 52 p.) 
și de D. Pop, Început de activitate folcloristică în nordul Transilvaniei: ziarul 
„Gutinul“ de la Baa Mare. 

Sînt cîteva reviste în care folclorul ocupă numai o mică parte, dar 
asupra căreia ne putem orienta repede și sigur, consultînd indicii lor generali, 
ca de pildă: Indice bibliografic 1867—1937 al revistei „Convorbiri literare“ 


1 Clasificarea prozei folclorice — de I. C. Chiţimia (III, 1954, pp. 47—62). Vezi şi arti- 
„colul lui O. Bîrlea din „RF.“, I, 1956, 1—2, pp. 109—134; despre teatrul popular — de: Gh. Vrabie 
(VI, 1957, 3—4, pp. 485—562). Vezi şi articolul lui V. Adăscăliței din „Limbă și literatură“, 
II, pp. 7—34); despre baladă — de I. C. Chiţimia (VI, 1957, 3—4, pp. 595—651). Vezi și stu- 
diul lui Al. Amzulescu din „RF.“, IV, 1959, 1—2, pp. 175—194). 

O privire critică asupra folcloristicii romînești actuale au făcut Ileana Vrancea, op. cit., 
în loc. cit., pp. 102—111. C. Bărbulescu, A. Bucșan, A. Vicol, Unele realizări 
ale folcloristicii vomânești în cei 15 ani de la eliberare, în „RF“, IV (1959), 1—2, pp. 11—24 (cu 
bibliografie exhaustivă). D. Pop, Folcloristica noastră literară în ultimii zece ani, în Anuarul 
Muzeului etnografic al Transilvaniei pe anii 1957 și 1958, pp. 221—233. 

2 Citat de folcloristul-bibliograf Adrian Fochi, RF, V (1960), 1—2, p. 140, nota 2. 

3 Bibliografia folclorului literar din periodicele ardelene din secolul al XIX-lea: revista 
«Ungaria», în „Buletinul cercurilor științifice studențești“. Ştiinţe sociale. Anul 1956—1957, 
tom. II, Cluj, Univ. „Victor Babeş“, pp. 137—149. 

4 „RF“, III (1958), 3, pp. 101—114. 

(autor M. Sînzianu, București, 1937, folclor nr. 1245—1363) ; Indice bibliogra- 
fic al Revistei Societăţii „Tinerimea Română, 1880—1938 (autor Georgeta Vîjî- 
ianu, București, 1938, folclor nr. 372—416) ; Indice bibliografic al revistei „V tata 
Romînească“, 1906—1946 (lași, 1956, etnografie, folclor nr. 9810—10018). 
Începînd cu volumul II, „Dacoromania“, buletinul „Muzeului limbii romîne“ 
(Cluj, 1921—1922) a publicat sub titlul Revista periodicelor şi Bibliografia 
publicatiilor, o bibliografie adnotată în care folclorul și etnografia ocupă 
consecvent grupa a V-a ; s-a întocmit de Ion Breazu pentru anii 1921—1929 
iar pentru anii următori 1930—1943 (vezi „Dacoromania“, VII, p. 521, nota), 
bibliografia folclorului a fost continuată de Ion Mușlea în publicația 
Anuarul Arhivei de folclor, I—VII (Cluj-Sibiu, Bucureşti, 1932—1945). 
Tot Ion Mușlea a continuat-o pentru anii 1944—1960 în „Revista de fol- 
clor“ 1, sarcina bibliografiei folclorului romînesc rămînînd de acum înainte 
exclusiv Institutului de folclor din București. Conștientă de importanța, 
dar și de greutatea sarcinii ce-i revine, conducerea Institutului de folclor 
a trecut de mai mult timp la organizarea, apoi la desfășurarea muncii 
bibliografice și a prezentat public, spre discutare, un amănunțit Proiect 
pentru schema de clasificare a „Bibliografiei generale a folclorului romi- 
nesc“, elaborat de Adrian Fochi ?. Pentru că bibliografiile semnalate 
mai sus încep tîrziu (de la anul 1924), sînt selective și chiar cele mai 
bogate se limitează numai la cîteva reviste, pentru că clasificarea mate- 
rialelor nu mai corespunde exigențelor științifice și ideologice prezente 
azi în folcloristica mondială, Institutul de folclor concepe o bibliografie 
generală şi completă a tuturor preocupărilor de folclor (acesta, luat în accep- 
ţiunea actuală) existente la romim, de la anul 1800 pînă la 1956. Lucrarea 
este proiectată în 4 tomuri (14—15 volume). Tomul I (1800—1891) se 
prezintă în curînd pentru tipărire. Tomului II (1892—1918) i se fac ultimele. 
verificări, iar tomurile III (1919—1944) şi IV (1945—1956) sînt în curs 
de elaborare și sistematizare. Această bibliografie de mari proporții va 
fi un instrument revelator elocvent al revoluției noastre culturale și un instru- 
ment de lucru indispensabil cercetătorilor; el va însemna o cotitură calita- 
tivă în stimularea și orientarea metodică a cercetărilor de folclor. O aseme- 
nea bibliografie va avea capacitatea de a sugera cele mai pregnante și mai 
necesare subiecte, de a umple, pentru un timp îndelungat, toate golurile 
rămase de pe urma folcloristicii vechi, care s-a dezvoltat în condiţii 
vitrege. 

Pentru lucrările menite a lărgi orizontul cercetătorilor de folclor, ca 
instrumente de lucru ajutătoare, este și Catalogul poveștilor populare romi- 
nești: povestiri și întîmplări reale, cu caracter informativ; legende și tra-. 
diții cu caracter explicativ ; snoavele, cu caracter satiric și poveștile fan- 


1 „RF“, I (1956), 1—2, pp. 345—383 pe anii 1944—1950; II (1957), 4, pp. 152—167 pe 
anii 1951 — 1955 (începînd cu aceşti ani se observă în mod evident noua, orientare a folclorului 
și folcloristicii romîne) ; A EASA, 4, p. 196—211 pe anul 1956; IV (1959), 3—4, pp. 129—229. 
pe anul 1957; V (1960), 4, pp. 98—183 pe anul 1958; VI (1961), 3—4, pp. 106—240 pe anii. 
1959—1960. — AN se întocmește din noiembrie 1957 periodic Buletinul de informare: 
ude i al Institutului de folclor (vezi „RF“, III, 1958, 3, p. 126—128). 


„RF“, V (1960), 1—2, pp. 140—150. 

tastice (basmele) 1. Pînă în 1960, Institutul de folclor avea 16 000 de fişe 
rezumative de povești de toate categoriile, culese din peste 350 de colecții 
folclorice și din circa 100 publicații periodice. Modul ingenios-științific 
cum a conceput folcloristul romîn Corneliu Bărbulescu desăvîrșirea acestui 
catalog (clasificarea poveștilor după temă, tip, motiv, elemente: genera- 
lizarea bine construită și limitată a acțiunii; episod: fragment din acțiune, 
cu circulație independentă) nu se rupe nici de tradiția internațională de 
clasificare (sistemul A. Aarne — S. Thompson), dar aduce și inovații cerute 
de specificul poveștilor romînești. Sectorul haotic (prin mulțimea genu- 
rilor şi speciilor) al prozei noastre populare tinde să se descifreze spre o 
mai precisă studiere a lui — cîmp ce urmează a fi desțelenit de acum înainte. 


Cadrelor didactice de toate categoriile le revine un rol important în 
promovarea preocupărilor științifice în domeniul folclorului. Folcloristica 
romînească se poate mîndri cu folcloriști de seamă luați din rîndul das- 
călilor: C. Rădulescu-Codin, Şt. Tuţescu, M. Lungianu, Al. Vasiliu, 
B. P. Hasdeu, L. Şăineanu, N. Cartojan, I. A. Candrea, O. Densusianu ș.a. 
Dintre îndrumătorii învățămîntului folcloric actual amintim pe: M. Pop 
(București), I. C. Chiţimia (București), D. Pop (Cluj), V. Adăscăliței (ași), 
ale căror lucrări dovedesc un interes deosebit pentru ridicarea tinerelor 
cadre de folcloriști. Elevii școlilor de cultură generală și din unele școli 
tehnice pot da aportul lor în legătură cu semnalarea cîntăreților ȘI poeților 
populari, cu organizarea muzeelor etnografice și folclorice în satele natale și 
chiar cu adunarea materialelor folclorice. Profesorii și elevii sînt în măsură 
a îndeplini sarcina principală a folcloristicii actuale: valorificarea creațiilor 
populare în mase largi de amatori prin coruri, recitări, lecturi, povestiri 
libere, jocuri și dansuri, lucrări de artă populară plastică, ornamentală 
și vestimentară. 

Trebuie să recunoaștem: nu știm mare lucru despre folclorul romînesc 
în limba maghiară, germană, sîrbă, turcă. Ce operă utilă ar face cadrele 
didactice ale minorităților naționale din R.P.R., dacă ar traduce 
din folclorul lor literar, din studiile folcloristice bune ale înaintaşilor, 
dacă ar scrie ele însele despre folclorul maghiar, sîrb, german, turc din R.P.R.! 

Nu cunoaștem decît foarte puțin din folclorul literar al popoarelor 
vecine. Evoluţia folclorului lor s-ar putea înțelege în lumina științei 
marxist-leniniste și s-ar putea desprinde dintr-o antologie care s-ar adresa 
unor pături mai largi de cititori romîni. Cadrele noastre didactice de limbi 
străine ar putea alcătui o asemenea lucrare, luînd ca model crestomatia 
sovietică Epica popoarelor slave (Moscova, 1959, 496 p.) întocmită de cunos-. 
cutul folclorist de la Leningrad, P. G. Bogatirev, în colaborare cu mai mulți 
profesori de specialitate 2. Crestomatia sovietică, tipărită de Editura de 


1 Corne iu Bărbulescu, Catalogul poveștilor populare româneşti. (Note prelimi- 
nare), în „RF“, V (1960), 1—2, pp. 59—70. Confruntă, cu proiectul de catalogare a poveştilor 
maghiare, cf. Agnes Kovács, Lucrările și problemele pregătirii catalogului basmelor popi: 
lare maghiare, în „RF“, IV (1959), 1—2, pp. 227—242. 

2 O recenzie a cărții, însoțită și de considerații comparative cu epica populară romînească 
a scris V. Ciobanu în „RF“, VI (1961), 1—2, p. 152—155. 

stat didactică și pedagogică a Ministerului Culturii din R.S.F.S.R., are 
mai mult un caracter didactic. La noi, în anii puterii populare, s-au tradus 
basme și alte narațiuni populare ale mai multor popoare (din folclorul bul- 
gar, rus, ucrainean, coreean, sud-african, egiptean ș.a.), dar modul cum s-au 
publicat arată că ele sînt considerate numai ca opere literare pentru copii. 

O vie activitate locală pe raioane și regiuni se poate desfășura în 
domeniul folclorului * cu concursul profesorilor și elevilor. «Societatea de 
științe istorice și filologice» primește adesea materiale folclorice culese de 
profesori din diferite regiuni ale țării. Munca aceasta poate aduce reale 
servicii folcloristicii, dacă materialele sînt culese cu grijă: transcrierea 
textelor să fie exactă din punctul de vedere al conținutului și al limbii 
(transcriere filologică), să fie indicate numele, vîrsta și profesiunea infor- 
matorului, să se arate localitatea de unde se culege. Se pot adăuga și alte 
eventuale particularități (de exemplu, dacă se cîntă, dacă are variante 
etc.) într-o introducere, care însoțește textele. Au rămas în urmă studiile 
referitoare la sensurile noi date în literatura noastră contemporană unor 
vechi teme folclorice și unor procedee de artă literară populară ?, precum și 
cele consacrate influenței folclorului asupra scriitorilor. 

Desigur, puținele sugestii posibile a fi comunicate într-un articol gene- 
ral vor fi amplificate prin contactul direct cu terenul și cu cerințele locale. 


VI. EDITURI, „SOCIETATEA DE ȘTIINȚE ISTORICE ȘI FILOLOGICE“ 


După ce ai terminat dezvoltarea planului unei teme propuse și ai 
stilizat lucrarea, munca științifică nu s-a terminat, mai ales dacă ai și 
ambiția, uneori foarte justificată și deci legitimă, ca lucrarea să se tipă- 
rească. În țările socialiste cu economie planificată, activitatea editorială 
este tipizată pe specialități. În R.P.R., după cum se știe, există nume- 
roase edituri, fiecare avînd un anumit profil ideologic și tehnic. Așa, de 
pildă, literatura beletristică și studiile literare sînt publicate de Editura 
pentru literatură. În scop didactic, literatura beletristică și studiile despre 
ea se mai publică, în parte, și de Editura tineretului. Prezentate pedagogic, 
în forma manualelor școlare, ca să răspundă programelor de învățămînt, 


1 Exemple ce se pot imita și perfecționa sînt următoarele publicaţii locale : „Oltenia lite- 
rară“ (Craiova), „Luceafărul de ziuă“ (Brașov), „Țara Crișurilor“ (Oradea), Mărturii despre 
Ion Pop Reteganu, de prof, Ion Apostol Popescu (publicaţie a Secţ. de învățămint şi cultură, 
reg. Cluj, 1958), materiale și articole din ziarele regionale şi raionale, de ex. „Flamura Prahovei“ 
(reg. Ploieşti), „Flacăra roșie“ (raionul Arad) ș.a. Sînt și cazuri cînd profesorii din provincie 
publică folclor din regiune în revistele centrale, de ex. Folclor mineresc cules de Ana Şoit și prof. 
Ion Iliescu, în „Luceafărul“, 15 dec. 1961, p. 10. Un exemplu de ce au putut face elevii unei 
şcoli este semnalat de Faragó József, Culegerile de poezie populară secuiască efectuate de elevii 
din Tg. Mures pe la 1860, în „RF“, II (1957), 3, pp. 75—80. Pionierii din Uniunea Sovietică au 
cules peste 500 de basme (populare), le-au trimis lui Maxim Gorki, care a prefaţat culegerea 
lor și a trimis-o la tipar (v. Maxim Gorki despre literatura pentru copii. Traducere de N. Lupaşcu, 
București, 1955, pp. 138—150). l 

2 Lucrări bune, deși generale, în această direcție: I. D. Bălan, Influențe folclorice 
în poezia noastră aciuală, Bucureşti, 1955 (Mica bibliotecă critică) și Pavel Ruxăndoiu, 
Experiența creaţiei folclorice, factor de inovație reală în poezia contemporană, în „Luceafărul“, 
15 dec. 1961, p. 11. o 

ele sînt publicate de Editura de stat didactică şi pedagogică. Există și Edi- 
tura pentru literatură universală, iar o secție a Editurii Meridiane publică 
literatura romînă tradusă în diferite limbi străine. Cert este că o lucrare 
prezentată la o editură, prin sistemul referatelor întocmite de specialişti, 
își îmbunătățește considerabil conținutul și forma ei. 

În condițiile orînduirii capitaliste, la noi, o editură se reducea, 
în majoritatea cazurilor, la atelierul tipografic; într-o margine a acestuia 
mai era o încăpere, biroul patronului și al „consilierului“ său. Azi, o 
editură este o mare instituție culturală de stat, cu un colectiv redac- 
tional de zeci (chiar sute, în unele cazuri) de specialiști, fiecare dintre aceștia 
devenind un fel de colaborator al autorului, în scopul ca lucrarea să apară 
în cele mai bune condiţii. 

Cred că din paginile precedente se poate desprinde ușor constatarea 
că știința de a te documenta în lumea nesfîrșită a cărților și de a te folosi 
de cuprinsul lor, nu se obține dintr-o dată, ci după o muncă și experiență 
metodică perseverentă și îndelungată. 

Totuși azi, în condițiile create de orînduirea socialistă 1, orientarea 
muncii ştiinţifice a devenit în țara noastră mai ușor realizabilă. În institutele 
științifice ale Academiei R.P.R. și ale Ministerului Invățămâîntului, cadrele 
tinere sînt numeroase, iar studiile lor publicate sînt dintre cele mai bune, 
Această situație arată clar că timpul necesar însușirii unei bune metode 
de lucru și a unei experiențe rodnice în domeniul științei nu mai este 
acum atît de îndelungat ca altă dată, cînd mijloacele documentării științi- 
fice erau înspăimîntător de reduse. 

Să limităm exemplele la ceea ce a realizat Societatea de științe istorice 
Şi filologice în cîțiva ani, în domeniul istoriei. literare. De la 1955 pînă 
în 1960, în cele patru volume de „Limbă și literatură“ s-au editat 77 studii 
bune. Reținem. că din toate aceste studii, 44 sînt alcătuite de cadre didac- 
tice din învățămîntul mediu și 31 de academicieni, cercetători ai institutelor 
științifice și cadre didactice din învățămîntul superior. Printre articole, găsim 
studii principiale de știința literaturii (Silvian losifescu, Prin- 
cipii leniniste în istoria literară, în vol. IV, 7— 13). O problemă generală 
tratează și G. C. Nicolescu, Contribuţii la o periodizare a literaturii 
romine moderne, temă pusă cu drept cuvînt sub formă de „discuții“ (IV, 
194 —225)? . Cum se studiază limba literară de acad. Al. Graur (II, 115— —132) 
şi de Ov. Papadima, Cîteva observații în problema genurilor literare (III, 
215—236) sînt studii care fac parte din problemele generale ale științei 
literaturii. 

Celelalte studii de lingvistică, folclor și istorie literară sînt mici mono- 
grafii axate tematic pe opera literară a cîte unui scriitor din perioada 
modernă a literaturii noastre (de exemplu, B. Cazacu, Despre arta des- 
criptivă a lui Mihail Sadoveanu, III, 19—26, Mihail I. Dragomi 
rescu, Dimitrie Anghel, IV, 113—154 ș.a.). 


1 În 1958, în R.P.R. existau 5082 biblioteci științifice şi documentare şi 5075 biblioteci 
de specialitate, cu un fond total de publicaţii de 6 619 000 volume (cf. Dezvoltarea bibliotecilor 
în R.P.R., București, 1958, p. 18). 

2 Al. Dima, Propuneri pentru o periodizare ştiinţifică a istoriei literaturii române, în 
„Viaţa Romînească“, XIII (aug. 1960), pp. 133—145. 

Desigur, pe lîngă instituțiile amintite, mai există și alte instituții 
culturale care se ocupă de promovarea studiilor de istorie, critică literară. Și 
folclor: de exemplu, facultățile de filologie de pe lîngă universități, fiecare 
universitate avînd un organ al său de publicitate. Institutul de istorie 
literară și folclor al Academiei R.P.R. a ajuns la al 10-lea an cu „Studii 
de istorie literară și folclor“. Uniunea scriitorilor din R.P.R. stimulează, 
în primul rînd, creația literară originală !, dar raportul acad. M. Beniuc 
în legătură cu problemele criticii și istoriografiei literare rostit la Confe- 
rința pe țară a scriitorilor dovedește că Uniunea urmărește cu același in- 
teres Și studiul beletristicii. La această Conferință s-a făcut o constatare 
îmbucurătoare: „Caracterul științific al criticii s- a accentuat. Nivelul cro- 
nicii literare a crescut“ — a spus acad. M. Beniuc 2. 

«Editura pentru literaturi» are o secție de istorie și critică literară în 
care s-au elaborat bunele colecţii „Studii literare“ și „Mica bibliotecă critică“, 

Planificarea și organizarea sistematică a muncii în domeniul științei, 
ca și în domeniul producției, contribuie la creșterea productivității și cali- 
tății muncii. Pentru că am verificat prin experiență proprie acest adevăr 
şi pentru că aceste pagini se adresează în mod deosebit cadrelor didactice, 
îmi permit să închei cu unele propuneri menite, după părerea mea, a întări 
spiritul metodic al muncii de creație științifică în domeniul istoriei-literare 
şi folcloristicii: 

1. Încă din școala medie, elevii — și mai tîrziu studenții — să se 
deprindă cu lucrări de înregistrare și informare bibliografică și de docu- 
mentare. În şcoala medie, aceasta se poate realiza — ca în R. P. Polonă — 
prin conferințe lunare rostite de bibliografi și metodiști, prin lucrări prac- 
tice cu caracter informativ-bibliografic și documentar și prin practica elevi- 
lor la biblioteca școlii, a raionului sau a regiunii. 

2. Să se introducă secția de bibliologie la toate facultăţile filologice, 
(în prezent, ea există numai la Bucureşti), dar cu o programă dezvoltată 
mai mult pentru activitatea practică metodico-bibliografică și mai puţin 
pentru istoria cărții și tiparului. 

3. Cercetarea arhivelor și bibliotecilor locale publice și particulare 
de către profesori, în scopul de a stimula studiile folcloristice și de istorie 
literară locală. 

4. Crearea cercurilor folclorice în unitățile școlare în așa fel, ca secția. 
lor literară și de artă populară să nu rămînă în urma secțiilor de folclor 
muzical și coregrafic (cum este cazul acum la căminele culturale și la 
casele de creaţie). 


1 Pentru cunoaşterea generală a ţelurilor Uniunii, vezi „Gazeta literară“, nr. 28, ian., 
1, 8, 15 februarie 1962 cuprind Darea de seamă a Comitetului de conducere al Uniunii prezentată. 
de acad. M. Beniuc și discuțiile asupra ei; nr. din 22 febr. 1962, pp. 1 şi 6 cuprinde concluziile 
redacţiei „Gazetei literare“ : Sarcini de înaltă răspundere. 

2 „Gazeta literară“, 28 ian. 1962, p. 3. 

PĂRŢILE PRINCIPALE ALE PROPOZIȚIEI! 


Acad. AL. GRAUR 


Există în gramatică o veche tradiție care împarte părțile propoziției 
în principale și secundare, considerîndu-se că sînt principale subiectul și 
predicatul, iar secundare, complementul și atributul. Lucrul pare normal, 
deoarece numai cu ajutorul primelor două se poate, de obicei, organiza 
un minimum de comunicare indispensabil, pe cînd dintre cele două din 
urmă, unul poate lipsi fără pagubă, ba chiar în numeroase cazuri lipsesc 
amîndouă. l 

= Care este însă raportul ierarhic între subiect și predicat? Sînt ele oare 
pe. același plan? Pe cînd se pregătea prima ediție a Gramaticii Academiei 
R.P.R., colectivul de redacție a pus în discuție această problemă, și unii 
dintre cei prezenți au susținut că mai important este subiectul, iar alții 
au apărat întîietatea predicatului. Problema nu este pur teoretică, ci din 
felul cum o rezolvăm se nasc implicații de ordin practic. Dacă subiectul 
și predicatul stau pe același plan, vom avea o atitudine față de problema 
părților de propoziție multiple, iar dacă sînt pe planuri diferite, altă ati- 
tudine. De asemenea, se va pune în joc felul de a înțelege coordonarea păr- 
ților de propoziție cu propozițiile secundare. 

În cele din urmă, colectivul a ajuns la concluzia că cele două părți 
principale ale propoziției sînt amîndouă la fel de importante, căci dacă 
nu ai subiect, nu ai despre cine vorbi, iar dacă nu ai predicat și nu spui 
nimic despre subiect, iarăși nu vorbești și, de fapt, nu ai subiect, căci un 
cuvînt nu devine subiect decît atunci cînd e în corelație cu un predicat. 

După părerea mea această argumentare nu este în totalitate justă. 
Nu mă gîndesc să contest că în orice comunicare trebuie să spui ceva des- 
pre ceva, dar aceasta nu mi se pare de ajuns pentru a accepta că cei doi 
termeni sînt în mod necesar pe același plan. Este clar că în principiu nu 
se poate vorbi decît despre un subiect, dar în practică acesta poate lipsi. 
Las la o parte cazurile unde subiectul este subînțeles, căci însuși faptul 
că îl subînțelegem arată că ne referim la el. De asemenea, las la o parte cazu- 


1 Comunicare ținută la 13 aprilie 1962, în cadrul filialei București (secţia limbă) a Socie- 
tăţii de ştiinţe istorice şi filologice din R.P.R. 

rile de elipsă, considerînd ca eliptice frazele neisprăvite: dacă întelegem cu 
ce trebuie completate, atunci avem în realitate un subiect subînțeles, iar 
dacă nu înțelegem, putem spune că nu avem o comunicare. 


Dar există şi cazuri unde subiectul lipsește fără să fie subînțeles și 
fără ca exprimarea să fie lipsită de înțeles, E destul să ne gîndim la pro- 
poziţiile cu verb impersonal, care sînt destul de numeroase și de tipuri 
variate. Tipul cel mai bine cunoscut este al verbelor care exprimă mani- 
festări ale naturii: plou, tună, se înseninează, îngheaţă, mijește de ziuă etc. 
Dar se cunosc și alte tipuri: sună la intrare, bate 12, a spus la radio că miine 
nu e şcoală, scria-n gazetă că s-a dat poruncă, în strămătate, cînd un bălrin nu 
mai e bun de nimic, îi dă otravă (Bulletin Linguistique, VI, 1938, p. 84) etc. 


Uneori se recurge la artificii naive pentru a reduce aceste feluri de 
propoziție la calapodul obișnuit. Se pretinde astfel că subiectul este sub- 
înțeles: Dumnezeu ninge, redactorul scria-n gazetă etc. Mă îndoiesc că la 
o anchetă s-ar găsi multe persoane care să răspundă că atunci cînd zic ninge 
îl au în vedere pe Dumnezeu ca subiect. Nu este nici o deosebire de orien- 
tare a judecății între minge și bate piatra, unde nu avem cum să-l introdu- 
cem pe Dummezeu, căci aici avem exprimat subiectul piatra. Și cine va înțe- 
lege că Dumnezeu mijeşte de ziuă? Eu însumi am mers pe linia greşită a 
explicării prin subînțelegerea subiectului, cînd am arătat că în exem- 
plul citat mai sus, îi dă otravă, cineva întreabă cine? și i se răspunde: — Păj 
cine? Statu! Se înțelege însă că dacă întrebăm cine sună la intrare, ni se 
va răspunde: o persoană, sau un om sau altceva similar, dar însuși fap- 
tul că se poate răspunde în mai multe feluri este cea mai bună dovadă că 
vorbitorul nu se gîndea la nimic precis în momentul cînd şi-a rostit fraza. 


Exemplul citat din Coșbuc mi se pare foarte potrivit ca să ne lămurea- 
scă, grație faptului că are verbul la imperfect. Dacă zicînd scria-n gazetă 
ne-am referi propriu-zis la acțiunea de „a scrie“, folosirea imperfectului 
ar fi de neînțeles, deoarece acest timp exprimă sau o acțiune neisprăvită 
în trecut, sau o acțiune simultană cu alta trecută, sau o acțiune repetată 
în trecut. Este însă limpede că aici nu poate fi vorba nici de acțiune neis- 
prăvită, nici de acțiune repetată, iar pentru simultaneitate ne-ar mai tre- 
bui o propoziție, pe care nu o avem exprimată. În realitate, scria înseamnă 
s-a scris o singură dată, iar oamenii au citit pe rînd. 

În cazul pasivului reflexiv, unde formal subiectul este exprimat, el 
este adesea înțeles ca un complement direct, ceea ce este greșit din punc- 
tul de vedere gramatical, dar este în acord cu realitatea logică, de vreme 
ce nu cuvîntul pus în nominativ arată cine face acțiunea: se bate miezul 
nopții nu diferă esențial de bate mezul noptii. Așa se explică faptul că mulți 
vorbitori de bună credință, dar fără pregătire gramaticală adîncită, zic 
se vinde măsline și justifică formula prin aceea că nu măslinele fac acțiunea, 
ci vânzătorul, iar măsline este complement direct. 


În același timp, este limpede de văzut că propoziție fără predicat nu 
poate exista, căci substantivele sau pronumele neîrsoțite de un cuvînt 
care să comunice ceva despre ele nu formează propoziții și deci nu sînt su- 
biecte, Așa-numiiele propoziții nominale, de exemplu boală lungă, moarte 
sigură, sînt propoziții fără verb, dar nu fără predicat. 

În cele spuse pînă aici m-am situat pe o poziție deosebită de a logi- 
cienilor. De exemplu P. V. Tavanet, în Judecata și felurile ei (traducerea 
romînească, București, 1955, p. 40—47), arată că subiectul este „noțiunea 
obiectului judecății“ (p.40) și stabilește că „judecata nu poate fi fără su- 
biect“, căci „nici nu putem afirma, nici nu putem nega, fără a avea un 
obiect“ (p. 42). În continuare însă aflăm că, pentru logicieni, subiect este 
termenul cunoscut dinainte, iar predicat este cel care ne este făcut cunos- 
cut prin comunicare, deci dacă aflăm că paharul s-a spart, paharul este 
subiect, iar s-a spart e predicat; dar dacă aflăm că ceea ce s-a spart este un 
pahar, atunci s-a spart este subiectul, iar un pahar este predicatul. 

În atare condiţii este normal să afirmăm că nu există judecată fără 
subiect. Dar gramatica nu este același lucru cu logica, după cum recunoa- 
şte și Tavanet (p. 45). În gramatică nu operăm cu noțiuni, ci cu cuvinte, 
deci pentru noi subiectul este un cuvînt, care poate fi exprimat sau sub- 
înțeles, iar dacă nu e nici exprimat nici subînțeles, putem avea o comuni- 
care sub formă de propoziție, dar fără subiect (adică fără ca subiectul să fie 
exprimat printr-un cuvînt, dar nu fără să știm despre ce ni se comunică 
ceva). Nu vom putea accepta în gramatică nici ideea că predicat este ceea 
ce se aduce nou. Subiect, în gramatică, este un nume (substantiv sau pro- 
nume sau orice altă parte de vorbire substantivată), în cazul nominativ, 
iar predicat este un verb predicativ sau un nume însoțit de un verb copu- 
lativ, rolul predicatului fiind de a ne arăta ce face subiectul. Dacă spunem 
s-a spart este o formă compusă, subiectul este verbul s-a spart, dar el este 
tratat aici ca un substantiv: sînt limbi în care acestui verb i se atribuie 
caracteristici ale substantivului, de exemplu în grecește i se pune articol 
iar în alte limbi, cum este a noastră, se poate marca rolul substantival al. 
verbului zicînd de exemplu faftul că s-a spart mă supără. 

Nu am cîtuși de puțin intenția de a mă amesteca în treburile logicie- 
nilor, dar mi se pare că, adoptînd felul lor de a judeca, am ajunge să 
transformăm și complementul direct gramatical în predicat; e destul pen- 
tru aceasta să transformăm pasivul în activ și, cînd sîntem întretați ce-a 
spari? să răspundem am spart paharul; acum paharul ar fi predicat, căci 
el ne aduce elementul nou în comunicare. 

Vreau să atrag atenția că ceea ce noi numim subiect logic este subiect 
în gramatică, nu în logică, Obișnuim să numim subiect logic cuvîntul care 
denumește pe autorul acțiunii exprimate de un verb la diateza pasivă 
(altfel numit, complement de agent): cînd zicem paharul a fost spart de 
Ion, autorul acțiunii este Jon, și îl numim subiect logic, dar subiect gra- 
matical rămîne paharul, care este în nominativ. Dar în logică, dacă vrem 
să aflăm de cine a fost spart, paharul rămîne subiect, pentru că este ele- 
mentul cunoscut dinainte. 

Stabilind aceste diferențe între gramatică și logică, am încercat să 
cîştig pentru gramatică dreptul de a vorbi de propoziţii fără subiect. Dar 
chiar atunci cînd subiectul nu lipsește (cînd e exprimat sau subînțeles, lucruri 
echivalente din punctul de vedere care ne interesează aici), esențialul este 
ceea ce se spune despre el, nu faptul că subiectul nu lipsește. Iată cîteva ar- 
gumente gramaticale care tind să arate că predicatul este mai important 
decît subiectul. 


4-2076 

Se arată în gramatică că părțile propoziției pot fi multiple. Astfel 
putem avea două atribute sau două complemente legate între ele și depin- 
zînd de același cuvînt regent, de exemplu în pulberea de diamante scînteind 
plutea prin aer și pe toate din natură. Tot așa putem avea și două subiecte 
legate de un singur predicat și formînd o singură propoziție: pe-o noapte 
oarbă Bran și Vlad erau de santinelă. Gramatica noastră elementară și tra- 
dițională consideră că într-o frază avem atîtea propoziții cîte verbe pre- 
dicative, şi la fel afirmă și Gramatica Academiei, numai că nu vorbește de 
verbe predicative, ci de predicate, și cu drept cuvînt, deoarece predicatele 
pot fi și nominale: plouä și e frig constituie două propoziții, fără să avem 
două verbe predicative. Nici măcar dacă am zice „două verbe la un mod per- 
sonal“ nu am realiza o definiție corectă, căci unul dintre predicate poate 
fi nominal fără copulă, de exemplu: orice a-i spune, vorbă lungă, sărăcia 
omului. Cu această rezervă, sînt de acord cu tradiția în acest punct al pro- 
blemei. 

Totuși, în timpul din urmă se vorbește și de predicat multiplu și se 
consideră că două verbe predicative legate între ele printr-o conjuncție 
copulativă formează un predicat multiplu, așa cum două subiecte formează 
un subiect multiplu. Aceasta ar însemna că nu mai admitem existența 
propozițiilor copulative și, în orice caz, nu văd cum am mai putea dis- 
tinge unde sînt două propoziții și unde e una singură. 

Trebuie arătat, și aceasta va contribui la elucidarea problemei pe care 
mi-am pus-o în față în comunicarea de azi, că în această privință subiec- 
tul se comportă altfel decît predicatul. Cînd zicem Jon și Gheorghe au mutat 
masa din loc, nu trebuie să înțelegem că e vorba de două acțiuni: 1. Ion 
a mutat masa din loc, 2. Gheorghe a mutat masa din loc, căci în realitate 
s-a produs o singură acțiune, nu două, cele două persoane au colaborat la 
deplasarea mobilei. Faptul că subiectul e multiplu nu schimbă nimic 
aici, căci l-am putea înlocui cu pronumele e, sau cu substantivul Băzeţii, 
la plural, și aceasta. dovedește limpede că nu avem două propoziții, căci 
verbul rămîne neschimbat, fiind pus de la început la plural. Mai mult decît 
atîta, chiar dacă am spune: fiecare dintre cele trei fete face altă treabă, nimeni 
n-ar putea pretinde că avem trei propoziții, deoarece, deși s-au produs trei 
acțiuni diferite, și anume una coase, alta țese și a treia toarce, avem expri- 
mat un singur predicat, 

Totuși, trebuie să observăm că două sau mai multe subiecte pot fi în 
mod normal înlocuite printr-un pronume sau printr-un singur substantiv 
cu sfera mai cuprinzătoare, fără ca prin aceasta să se piardă ceva din con- 
ținutul comunicării, pe cînd două predicate nu pot fi în mod normal înlo- 
cuite printr-unul singur decît dacă exprimăm ideea mai vag, dacă renun- 
țăm la o parte din conținutul comunicării: am zis face altă treabă, dar prin 
aceasta n-am mai arătat ce face fiecare dintre ele. 

Mi s-a adus obiecția că, la acordul între subiect și predicat, în număr, 
gen și caz, hotărîtor este subiectul, deci acesta ar fi partea cea mai impor- 
tantă a propoziției. Las la o parte acordul în caz (e vorba, se înțelege, ca 
și la acordul în gen, de predicatul nominal sau de formele compuse cu par- 
ticipiul), pentru că nu rezultă de nicăieri că predicatul ar-fi putut fi în alt 
caz decît nominativul și că numai sub influența subiectului e pus în acest caz. 

În ce privește însă numărul și genul, observația este exactă : punem predicatul 
la singular sau la plural, la masculin sau la feminin, după forma`pe care 
o prezintă subiectul. Dar faptul nu mi se pare decisiv. De vreme ce în pro- 
poziție se vorbeşte despre subiect — asupra acestui punct nu există nici 
o controversă — e normal ca alegerea între singular și plural, între mas- 
culin și feminin să fie dictată de situația subiectului. Prin aceasta dove- 
dim — dacă mai e nevoie — că subiectul este punctul de plecare al 
propoziției. Dar în judecata de valoare pe care încerc să o fac aici nu mă 
interesează punctul de plecare, ci situația la care se ajunge: subiectul fiind 
dat, partea cea mai importantă a propoziției este aceea care ne arată ce 
se întîmplă. 

Subiectul poate fi exprimat și prin mai mult de două substantive. 
Dacă și predicatul ar putea fi multiplu, nu ar fi nici un motiv să ne oprim 
la două predicate într-o propoziție, ci am putea avea mai multe, ajungîn- 
du-se pînă la o întreagă poveste care ar constitui o singură propoziție. De 
asemenea nu ar fi niciun motiv să nu admitem că avem o singură propo- 
ziție cu două subiecte și două predicate. Dar aceasta ar însemna că am avea 
o singură propoziție în Ion și Gheorghe mănâncă şi beau, deși cei doi oameni nu 
fac ambele acțiuni în același timp, ci unul dintre ei o face pe una în timp 
ce celălalt o face pe cealaltă, sau unul le face pe amîndouă acum, iar celă- 
lalt pe amîndouă cu altă ocazie. Este și mai greu de admis existența unei 
singure propoziții în situația următoare: Ion și Gheorghe acuză și respectiv 
apără pe inculpat. Dar odată porniţi pe calea admiterii predicatului mul- 
tiplu, nu văd ce ne-ar putea împiedica să admitem o singură propoziție 
în cazuri de opoziție mai categorică, și anume nu numai în unii beau și 
mănâncă, altii stau și se uită, ci chiar în fi-am explicat, dar n-ai înteles sau 
în oricît ți-aș explica, tot n-ai înțelege. În momentul în care renunțăm la 
criteriul numărului predicatelor, nu mai avem nici un mijloc de delimitare 
a propozițiilor. 

Pentru a elucida problema noastră, este util să ne referim la propo- 
zițiile interogative și negative. Gramatica Academiei semnalează că o pro- 
poziție interogativă se poate referi la orice parte a propoziției-răspuns 
subiect, predicat etc. și dă ca exemplu de propoziție care se referă la pre- 
dicat: ați auzit, oameni bum? Mai departe totuși, aceeași gramatică notează 
corect că dacă întrebarea se referă la predicat, ea privește întreaga gîn- 
dire exprimată în propoziție. Putem prin urmare să întrebăm cine a spart 
paharul, constatînd că paharul a fost spart și așteptînd răspunsul Jon sau 
Gheorghe. Dar putem să întrebăm s-a spart Paharul?, fără să știm nimic 
asupra situației, și să așteptăm răspunsul da sau nu. Această situație nu 
e absolut obligatorie, se poate să așteptăm răspunsul da sau nu și cu privire 
la altă parte a propoziției, de exemplu cînd punem întrebarea Jon a spart 
paharul? De asemenea și la o întrebare privitoare la predicat putem răs- 
punde repetînd verbul: s-a spart paharul? s-a spart. Mai mult decît atît, 
la întrebarea Ton a spart paharul? răspunsul poate fi nu, numai l-a ciocnit, 
deci aici într-adevăr întrebarea ar privi strict predicatul.Nu e mai puțin 
adevărat că în general întrebarea referitoare la predicat privește întreaga 
propoziție, pe cînd întrebarea referitoare la subiect privește numai subiec- 
tul, ceea ce arată că nu subiectul este esențialul în propoziție. 

O propoziție se consideră negativă atunci cînd e negat predicatul, 
pe cînd dacă e negat subiectul ea rămîne pozitivă: nu Jon a spart pa- 
harul, subînțelegîndu-se: ci altcineva, deci paharul a fost totuși spart, iar 
propoziţia e pozitivă, negația privește strict subiectul; Jon nu a spart paha- 
“rul nu lasă să se înțeleagă că paharul a fost totuși spart, deci acum propo- 
ziția e negativă pentru că e negat predicatul. l 

Subiectul poate fi gramatical sau logic, deci, în anumite cazuri, 
în gramatică se poate acorda calitatea de subiect unui cuvînt care nu 
are nici o activitate, în timp ce autorul acțiunii este exprimat printr-o 
parte secundară a propoziției (complementul de agent): paharul a fost 
spart de Ion. În același timp predicatul nu poate fi privit decît într-un 
singur fel și nu poate fi exprimat decît de o parte principlă a propoziției. 

Există posibilitatea de a coordona o propoziție subiectivă cu altă 
subordonată: să meargă cine-o vrea și cu cine-o vrea. Dar nu există posi- 
bilitatea de a coordona o predicativă cu altă subordonată, ceea ce înseamnă 
de fapt că predicativa nu joacă chiar atît de precis rol de subordonată 
cum joacă subiectiva. 

N-aș vrea să se înțeleagă din cele spuse de mine că subiectul înce- 
tează de a fi parte principală a propoziției. Cred numai că între cele două 
părți principale se poate stabili o gradație, deoarece predicatul e mai impor- 
tant decît subiectul. Tot așa am impresia că s-ar putea stabili o gradaţie și 
între părțile secundare: atributul poate oricînd lipsi, fără ca propoziția să 
rămînă necorectă ; complementul direct în anumite situații, nu poate lipsi, 
pentru că verbul nu are suficient înțeles pentru a forma o comunicare inde- 
pendentă. Astfel după verbe ca vreau, pretind, scot, ating, donez, fac, pres- 
tez, şi multe altele se așteaptă o completare, dacă nu cumva aceasta se 
poate subînțelege din context. Dar acesta este alt subiect, pe care poate 
se va găsi cineva care să-l atace. 


JUXTAPUNEREA (PARATAXA) 1 ÎN GREACĂ, LATINĂ, ROMÎNĂ 


N. I. BARBU 


Pentru a pune mai bine în lumină ideile noastre asupra subiec- 
tului în discuție, începem prin a da unele lămuriri asupra juxtapunerii, 
pe care le-am mai formulat și în alte lucrări.? 

Prin juxtapunere înțelegem alăturarea a două cuvinte, a două părți 
de propoziție sau a două propoziții, între care există un raport logic, fără 
ca acest raport să fie arătat prin vreun semn gramatical. 

De pildă: mist sapienter, honeste, iuste posse vivi?, „că nu se poate 
trăi decît cu înțelepciune, cu cinste, cu dreptate“. Între adverbele sapi- 
enter, honeste, iuste, care sînt părți de propoziţie, există un raport de coor- 
donare copulativă, care ar fi putut fi exprimat prin conjuncția et: sapi- 
enter et honeste et iuste. Abiit, excessit, evasit, erupitt „a plecat, a ieşit, 
a evadat, a pornit-o năvalnic“, Aci sînt propoziţii coordonate copulative 
care puteau fi legate prin conjuncția et. Mai sînt, firește, și alte tipuri de 
propoziții care pot fi juxtapuse și le vom discuta mai departe. 

Din exemplele date se vede că juxtapunerea este mijloc de exprimare 
a raportului dintre două sau mai multe părți de propoziție sau propoziţii, 
care se opune exprimării acelorași raporturi prin conţuncțţii. Raportul 
dintre sapienter, honeste, tuste este același, dar felul de exprimare poate 
varia: părțile propoziției pot fi alăturate pur și. simplu, și atunci avem 


1 Termenii au același sens, fiind și compuşi din elemente cu același sens: naad = lingă; 
Tăi:c = așezare; iuxta = lingă; positio = așezare. 

2 S-a scris mult asupra juxtapunerii. Deși, în esenţă, specialiștii sînt de acord asupra na- 
turii şi valorii stilistice ale acestui procedeu sintactic, mai există și unele mici deosebiri de detaliu. 
Reluăm aci idei care sînt, desigur, cunoscute specialiştilor, tocmai pentru a ne preciza, în amă- 
nunte, punctul de vedere în această problemă. Indicarea cîtorva autori la care se găsește expus 
esenţialul în această problemă, precum şi indicaţii bibliografice suplimentare, ne dispensează 
de înşirarea unei largi liste de studii și articole. În afară de autorii citați la pag. a 4-a, menționăm 
următorii autori: E. Schwytzer, Griechische Grammatik, Syntax und Syntahiische Stilistik, 
vol. II, 1950, p. 632—634. Iorgu Iordan, Limba română contemporană, 1956, p. 515 şi 
urm. N. I. Barbu, Remarques sur le style de la syntaxe poétique de M. Eminesco, în „Langue 
et littérature“, 1943, pp. 124—168. Syutaza limbii vomâne după metoda istorico-stilistică, 1945, 
p. 98 şi urm. Sintaxa limbii latine după metoda istorico-stilistică, 1946, p. 98 şi urm. 

3 Cic., De finibus bonorum et malorum, 1, 18, 57, 

4 Cic., In Catilinam, Il, 1, 1. 

modul de exprimare prin juxtapunere, sau raportul dintre părțile de pro- 
poziție poate fi arătat prin conjuncții. 

Progresele lingvisticii și psihologiei au arătat, cu mulți ani în urmă, 
că exprimarea prin juxtapunere este caracteristică primitivilor și copiilor. 
Acest fapt, sprijinit pe multe studii de amănunt asupra multor limbi, 
vine să întărească constatarea că, din punct de vedere istoric, expri- 
marea prin juxtapunere este mai veche decît exprimarea prin conjuncții. 
Exprimarea prin conjuncţii, în care raporturile dintre părțile de propo- 
ziție și dintre propoziții erau arătate prin anumite semne, reprezintă 
un stadiu superior în dezvoltarea diferitelor limbi indo-europene, iar 
conjuncțiile constituie un instrument mai complicat de exprimare decît 
simpla juxtapunere. Acest fapt explică frecvența mai largă a juxtapunerii 
în limbajul copiilor, care nu stăpînesc încă sistemul unei limbi în toată 
complexitatea lui. 

Ar fi fost poate de așteptat ca, după ce deprind sistemul mai compli- 
cat al coordonării și subordonării, adulții, ca și popoarele care și-au perfec- 
ționat mai mult sistemul limbii, să abandoneze juxtapunerea, ca fiind un 
mod de exprimare prea elementar. În realitate, nu numai că juxtapunerea 
nu este abandonată, ci este, dimpotrivă, folosită și prețuită, mai ales 
în literatură. Cum se explică acest fapt? Explicaţia ne-o dă constatarea 
că, în procesul vorbirii, cu cît o idee este exprimată prin nfai multe cuvinte, 
cu cît ne arată mai multe cuvinte și cu cît se arată mai multe raporturi 
între noțiuni, cu atît mai mult sporește efortul logic, iar atenția se con- 
centrează mai mult asupra relațiilor dintre lucrurile și fenomenele pe care 
le exprimă cuvintele, pe cînd, atunci cînd o idee este exprimată prin mai 
puține cuvinte, efortul logic este mai mic și se sugerează mai mult decît se 
exprimă, iar în lumină sînt puse lucrurile exprimate de cuvinte. lată o idee 
exprimată în două feluri: „A răsărit soarele! Nu te trezești?“. În aparență, 
nu este nici o legătură între aceste două propoziții. În realitate, ideea 
exprimată în toate implicaţiile ei logice, ar trebui să aibă următoarea 
formă: „Deși este tîrziu, căci a răsărit soarele, totuși nu te trezești“. Fie- 
care dintre noi simțim cît de mult sînt puse în lumină de parataxă cele 
două fapte „A răsărit soarele“ și „Nu te trezești“ (= tu dormi), iar ra- 
porturile logice sînt subînțelese, deci în surdină și, invers, cît de mult 
se stăruie asupra raporturilor logice dintre cele două fapte în fraza cu 
subordonate, în timp ce o mică parte din atenție este sustrasă de la 
intuirea celor două fapte. 

Așadar, juxtapunerea are avantajul că menajează dispersarea aten- 
tiei vorbitorului, produsă de mărirea efortului, și o concentrează asupra 
unor lucruri și fenomene, lăsînd relațiile dintre ele să fie subînțelese. De 
aceea, literatura, avînd adesea trebuință să pună mai mult în lumină fapte 
şi obiecte și mai puțin raporturile dintre ele, a găsit, și în greacă, și în la- 
tină, și în romînă, toate trei limbi indo-europene, un minunat mijloc potri- 
vit acestui scop, deoarece prin juxtapunere raporturile între elementele 
alăturate sînt sugerate, implicite, subînțelese, pe cînd obiectele și feno- 
menele exprimate sînt puternic reliefate. 

n ceea ce privește studiul juxtapunerii, trebuie subliniat că vechii 
greci au cunoscut acest mod de exprimare și l-au numit asyndeton „nelegat“ 

[prin conjuncții/. Retorii și gramaticii greci au clasificat acest mod de 
exprimare printre figurile retorice, adică printre modurile de exprimare 
care aveau o deosebită forță de expresivitate în comparație cu alte moduri 
de exprimare care li se opuneau. 

Ei au cercetat aceste moduri de exprimare, iar lingvistica modernă 
a mers mai departe în acest domeniu. 

În ceea ce privește accepţia termenilor, prin asyndeton, A. Meillet și 
J. Vendryès! înțeleg lipsa de conjuncții sau juxtapunerea, nu numai a două 
părți de propoziție, ci și a două propoziţii. Astfel, drept exemplu de asyn- 
deton găsim fraza bibitur, estur (Plaut, Poenulus 835) „se bea, se mănîncă“. 
Același lucru l-a înțeles prin asyndeton și Goelzer cu mulți ani mai înainte 2 
în lucrarea Grammaire comparée du grec et du latin — Syntaxe, 1897, p.342. 
J. Marouzeau, în 1935, dă ca exemplu de asyndeton patres conscripti, iar prin 
juxtapunere înțelege alăturarea a două propoziții, indiferent de raportul 
logic dintre ele. De asemenea, prin juxtapunere sau parataxă, el înțelege 
același lucru. În 1936, J. B. Hofmann? prin asyndeton înțelege numai 
alăturarea de părți de propoziții și de propoziții coordonate, iar prin para- 
taxă, înșirarea de principale și de subordonate. 

Pentru a nu intra în discuții de amănunt, care nu-și au locul aci, 
socotim că este îndeajuns să subliniem că prin juxtapunere sau parataxă 
noi vom înțelege, nu numai alăturarea a două sau mai multe cuvinte, nu 
numai alăturarea a două sau mai multe propoziții coordonate, ci și ală- 
turarea a două sau mai multe propoziții, oricare ar fi raportul logic dintre 
ele. Vom proceda în acest fel, fiindcă procesul logico-gramatical este absolut 
același, fie că este vorba de părți de propoziție, fie că este vorba de propoziții. 
Renunțăm să mai cităm și alte gramatici în legătură cu accepţia termenilor 
de asyndeton, juxtapunere sau parataxă. Socotim că exemplele date mai sus 
arată că gramaticii și lingviștii, în decursul timpului, au clasificat sub 
etichete diferite exemple la baza căruia stă același proces logico-psiholo- 
gic-istoric. 

Frecvența întrebuințării parataxei în greacă, latină, romînă ne arată 
în ce măsură vorbitorii au simțit nevoia să sugereze mai mult raporturi 
logice decît să le exprime și, invers, să exprime mai mult fapte decît ra- 
porturile dintre ele. De aceea, am crezut că nu-i lipsită de interes o cer- 
cetare a felului în care este întrebuințată juxtapunerea în cele trei limbi. 

n cursul cercetării se va dovedi că juxtapunerea are și alte caracteristici, 
care toate decurg din cea semnalată mai sus. 


Înainte de a intra în cercetarea juxtapunerii în cele trei limbi, soco- 
tim că este necesar să reamintim că juxtapunerea poate fi: 1) alăturarea, 
fără conjuncție, a unor părți de propoziție și propoziţii între care există 
un raport de coordonare, de exemplu: sapienter, honeste, iuste (Cic. Fin. 
I, 18, 37) „cu înțelepciune, cu cinste, cu dreptate“; egredere cum importuna 


1 Traité de grammaire comparée des langues classiques, ed. II rev. de Vendryès, 1953, 
p- 633. 

2 Traité de stylistique appliquée au latin, 1935, p. 232. 

3 Lateinische Umgangssprache, Heidelberg, 1936, p. 110. 

sceleratorum manu, confer le ad Manlium, concita perditos cives, secerne te 
a bonis, infer patriae bellum, exsulta impio latrocinio (Cic. Cat. 19, 23) „ieși 
cu ceata nesuferită a nelegiuiților, du-te la Manlius, răzvrăteşte pe cetă- 
tenii pierduţi, separă-te de cei buni, du război împotriva patriei, exsultă 
într-o nelegiuită tîlhărie“; 2) alăturarea fără conjuncție a unor propoziții 
între care este un raport de subordonare: narro tibi, plane relegatus mihi videor 
(Cic. Att. II, 11, 1)„ți-o spun, mi se pare că sînt pur și simplu exilat“. Am 
dat numai cîte un exemplu de raporturi de coordonare și de subordonare 
exprimate prin juxtapunere. Se ştie însă că prin juxtapunere pot fi legate 
de regentele lor și coordonate copulative, explicative, adversative, pre- 
cum și subordonate completive, cauzale, condiționale, adversative etc. 
Am vrea să subliniem că pe măsură ce juxtapunerea înlocuieşte rapor- 
turi logice mai complicate, în aceeași măsură se mărește și efectul ei. Ast- 
fel, în cazul narro tibi, plane relegatus mihi videor, unde completiva rele- 
gatus mihi videor este redată sub formă de principală, punerea în lumină 
este mai puternică decît în cazul sapienter, honeste, iuste, unde au fost înlo- 
cuite nişte cuvinte coordonate copulative. 

Trebuie, de asemenea, observat că cele două limbi vechi au fost, iar 
romîna este vorbită de oameni, întrebuințată în scris de prozatori și de 
poeți, deci cînd vom vorbi despre juxtapunere ne vom referi neîncetat 
la scriitori care au trăit în epoci diferite, au avut concepții despre lume și 
viață diferite, au fost călăuziți de lumina unor talente diferite. Deci neîn- 
cetat se va avea în vedere punctul de vedere obiectiv-istoric și subiectiv- 
talentul poetului. 

Literatura greacă, după cum se știe, ne întîmpină cu două uriașe creaţii 
artistice: Iliada și Odiseea. Baladele care stau la baza celor două nemu- 
ritoare poeme au fost create de popor; în versurile lor întîlnim, în fond, 
ideile și sentimentele triburilor de ahei care s-au bătut sub zidurile Tro- 
iei și ale celor dintre ei care s-au putut întoarce acasă. În Iliada şi Odiseea, 
juxtapunerea, despre care de o sută și mai bine de ani se tot spune că este 
procedeu popular de exprimare, se întîlneşte, relativ, destul de puțin. Ori- 
cine citește un text din Iliada sau Odiseea este de la început izbit de frec- 
vența copulativei xai „și“, precum și a multiplelor cuvinte de legătură: 
văp „căci“, „astfel“, te și ăox „deci“ péy „într-adevăr“ etc. 

n cele două epopei se întîlnește totuși, adesea, juxtapunerea în urmă- 
toarele cazuri: pentru a alătura două participii între care există un raport 
de opoziție sau de gradaţie /vorbeaţi în adunarej Eofsv:es opta modAi 
Body, mivovres uoqsipxs Entsreptas oivato (II, VIII, 231) „mîncînd carne 
multă de bou și bînd cupe pline pînă în vîrf“ ; pentru a lega o coordonată 
explicativă de cea precedentă ei: aîx5atos A gyja óró ”Deay ÑANey çokxós 
Er wó; ð čtesoy nóðz (I. II 247)„detestat om a venit sub zidurile Tro- 
iei, era șașiu și șchiop“; pentru a lămuri un pronume demonstrativ neutru 
din propoziţia precedentă: e? péy ÕÉ vuy Todo pinv uzxdoesat Desiatv, vooTIoat 
"0âvasijx (Od. I 82), „dar dacă acum le este plăcut acest lucru zeilor fericiți, să 
se întoarcă Odisseu'“. Așadar, în total numai trei feluri de juxtapuse, deși, 
așa cum o să vedem, în latineşte numărul putea fi dublu sau triplu. În 
ceca ce priveşte frecvenţa, trebuie citat, ca exemplu de îngrămădir> de 
juxtapuse (aproape maximă pentru Homer) pasajul din ‘Odiseea VIII 

321-324, unde poetul, după ce a istorisit cum Hefaistos a prins, în plasa 
nevăzută pe Afrodita și pe Ares, arată cum se adună zeii să vadă acest 
lucru nemaiauzit: 

Ds 2pab? oi © &yépovzo feoi mort xxAxodaris ð 

“Hije [loseSiwy yahoos AP Eptodyns 

“Epei; HAhey 5 yzg Endepyos “Anóhwy 

Onisrepat 65 Vezi péyoy alčóy oixot éxžotN 

„Așa zise (Hefaistos), iar ei, zeii, se strîngeau 

„La casa de aramă a lui (Haftaistos). 

„A venit Poseidon cutremurătorul. A venit și binefăcătorul 


„Hermes. A venit şi departe ţintașul Apollon. 
„Iar zeițele, delicate, au stat fiecare, de ruşine, acasă,“ 


Deși poetul ar fi putut să facă toate propozițiile pasajului . citat jux- 
tapuse, el n-a întrebuințat decît două. Pentru urechea unui grec de pe vre- 
mea lui Homer trei sau patru sau mai multe juxtapuse sunau excesiv de 
puternic. Și sub această formă restrînsă, o statistică pe care am făcut-o personal 
arată că chiar în pasajele unde juxtapunerea, din punctul nostru de vedere, 
ar fi fost cît se poate de binevenită, spre a intensifica dramatismul acți- 
unii, cum ar fi de pildă în cîntul uciderii pețitorilor, este foarte puţin 
întrebuințată. Iată expusă uciderea lui Antinous: 


Tó 


y 5 "Dâw es xxtá Aziuov ÈIXÓREYIS Băâdey lð 
etc © nxito Òe aoxEvos HAv àxwxh 

"Exdcvd 5 Estowoe, Binas õé o! Exnese Xetpăsi 
Bimutvan zòtixz © ads dvă pivas raxyws dev 

A ta tos asa Ltd, os © ân6 sto... 

„Pe el (Antinous) ţintindu-l Ulisse, i-a zvîrlit spre bărbie o săgeată, 
„lar vîrful a străbătut delicatul lui gît. 

„lar el s-a prăvălit într-o parte şi cupa i-a căzut din mînă, 
„Cînd a fost ţintit, iar pe nări de dată a ţișnit din belşug, 

„Un şiroi de sînge omenesc şi îndată, lovind masa 

„Cu piciorul, a împins-o departe, iar mîncările le-a răsturnat 
„Pe jos şi pîine și carne şi mîncăruri se-amestecară de-a valma“. 


Respingem categoric părerea exprimată de unii cercetători (de pildă 
Schwizer, l.c) că juxtapunerea și. coordonarea ar fi la fel de expresive. 
În limbă, prezența nici unui semn lingvistic nu este indiferentă pentru expre- 
sivitate şi cu atît mai mult prezența sau absența unei conjuncții. 

Chiar în expresiile cu origine metaforică — de exemplu a da șfară în 
țară — unde concretul punctului de plecare nu mai este clar în mintea vor- 
bitorului, încă se mai păstrează o licărire a forței expresive inițiale, care 
se deosebeşte de alte expresii echivalente ca înţeles. 

Este ușor de închipuit ce efecte dramatice s-ar fi obținut pentru sensi- 
bilitatea noastră, dacă poetul ar fi făcut din propoziţiile de mai sus jux- 
tapuse. 

Statistica, ne arată că din două mii de propoziții în care se expun 
fapte dramatice, abia s-au găsit 150 de juxtapuse. Cifrele sînt elocvente. 


1 Traducerea este a noastră, - 

În lirica greacă, unde se expun sentimente personale, ar fi firesc, jude- 
decînd după ceea ce s-a petrecut în limba latină și se petrece în limba 
romînă, să întîlnim foarte frecvent parataxa. Doi dintre poeții care au 
exprimat mai ales mișcările inimii au fost Mimnermos și Sappho. În cele- 
bra odă în care poeta Sappho scrie, cu o desăvîrșită măiestrie artistică, fo- 
cul dragostei care-i ardea inima, juxtapunerea prin pauzele pe care le-ar 
fi marcat între propoziții ar fi pus și mai mult în lumină intensitatea zbu- 
ciumului. Totuși și aci coordonarea ia locul juxtapunerii. lată oda: 

Paiverai pot vîvos loos fjtotaty 
"Eupevat GYnp BTits Evăyri6s TOL 
"lodăvey nai mAdatoy dev pwyesiloas naxoset 
Kai veAzioas luépoey 16 p’ Ù păy 
Kapâiav èyotýðeoty Erroiacey 
“Qs yåp îs o töv Bpóx ös pe poyas 
055ey ëT’ etxen 
Ad xáp péy yàðoca téxye, Aéntoy 5 
Adria xpât n5p ónxdcpówyxev 
'Orndrecot obe &pqitw Ertppâp, 
Beroe dxovat 
"ASE p lõpws nauxtetat» tpópos GE 
Ilatoay per xiwportpa é moias 
"Epe tebvápny © 6Aiyw nees 
paivow [”Ayaăe] 
"Add náy tóňuætoy, nei xey Ñ tå, 

„Mi se pare că este egalul zeilor bărbatul care şade în fața ta și te 
ascultă de aproape cum vorbeşti și rîzi dulce. Căci inima în piept îmi 
tresare. Căci de cum te văd o clipă, nici un glas nu mă mai ajunge, ci 
limba-mi amorțește și un foc subțire îmi curge sub piele, iar cu ochii 
nu mai văd nimic, și urechile îmi vijiie și o sudoare mă inundă și un 
tremur mă cuprinde și mă fac mai verde decît iarba și mi se pare că nu sînt 
departe de moarte, Agalis, dar trebuie să rabd, fiindcă lucrurile stau așa“. 

Am tradus toate particulele care fac legătura între diferitele propoziţii. 
Asupra consecințelor stilistice vom reveni cînd vom vorbi despre tradu- 
cerea acestei ode făcute de Catul. 

Unul dintre cei mai pasionaţi lirici greci a fost Arhiloc. Iată un în- 
demn la băutură în timpul unei vegheri sub arme: 


"ADY dye ovy KwQuyv oz tă otiparos vos 
Goiza xai xotiwy miop” ğyelxe xdâwy, 
"Ayper 8 o.vov tpvâpov dând Tpvyâs oððé ydp Tpeis 
Nýey éy guzaz th ðe Bvwnocueda 
„Dar, haide, vino cu cupa spartană pe puntea sprintenei nave și ia 
capacul scobitelor butoaie și scoate vin roșu pînă la drojdie, căci nu pu- 
tem sta treji de veghe“. Dacă la Arhiloc parataxa este, am putea spune 
fără exagerare, cvasiinexistentă, ce să mai vorbim de Solon şi de Teognis, 
care filozofează? i 
Mimnermos are accente de gîndire și simtire care ne amintesc de Emi- 
nescu, La Mimnermos, din 10 propoziții, abia două sînt juxtapuse, deşi 

cel puțin opt ar fi putut fi exprimate astfel. Şi chiar aceste juxtapuse 
sînt aproape impuse de natura ideilor. De pildă: 


is é Bios, ti dé tepnyóy ğtep yov Acppodirns 
Tedvairy, Öte potret TxÖTÉ péot 


„Ce este viața, ce este plăcerea fără Afrodita de aur? 
O de aş muri, cînd n-are să-mi mai pese de eal“ 


Așadar nici lirica greacă nu a întrebuințat mai des juxtapunerea. 

Dar în secolul al V-lea, gînditorii, începînd cu sofiștii, își concentrează 
atenția și asupra limbii, iar în secolul al IV-lea, filozofii și retorii descopăr 
că în limba greacă exista asyndetonul. Ne-am fi așteptat ca poeţii și ọra- 
torii, profitîind de forța expresivă a acestui procedeu, pusă în lumină de 
cercetătorii amintiți, să-l fi folosit la maximum, spre a conferi cît mai 
multe accente dramatice faptelor exprimate. 

Este adevărat, în secolul al V-lea, juxtapunerea se extinde și asupra 
altor propoziții decît cele întilnite la Homer. Astfel, la categoriile de jux- 
tapuse menționate se mai adaugă: cauzale: 0ápost nápeotæioot tðtæ Oryyáyery 
(Sof. Phil. 667) „ai curaj, fiindcă vei putea dobîndi...“; propoziții 
de un fel neobișnuit: “O 5pos dvafioâ; næs Bousicş (Aristof. Adunarea 
femeilor, 399) „poporul vociferează, cît crezi?“. De asemenea, juxtapune- 
rea a fost combinată cu figura de stil numită &vapopă..De pildă Exets nóty, 
Exets tpthpets, Exets xohpatæ, Exets ăvăpas Tosostous (Xen. Anab. VII 1, 21) 
„ai o cetate, ai trireme, ai bani, ai atîți oameni“, Această extindere a 
juxtapunerii este însă, așa cum vom vedea, foarte redusă față de ceea 
ce s-a întîmplat în limba latină și apoi în cea romînă. 

În ceea ce privește frecvența juxtapunerii, dacă cercetăm opera lui 
Euripide, pe care grecii înșiși l-au numit „cel mai profund în patosul tragic“, 
rămînem impresionați de sărăcia întrebuințării acestui procedeu tocmai 
în pasajele în care un Cicero sau Vergiliu sau Eminescu ar fi făcut un larg 
uz. Astfel, cînd, în tragedia Electra, țăranul sărac istorisește nenorocirile 
care s-au abătut asupra casei lui Agamemnon, din cincizeci de propoziţii 
nici una nu este juxtapusă. În aceeași tragedie, cînd Oreste expune scopul 
venirii sale la Argos, din douăzeci de propoziții, nu este nici una juxtapusă. 
Abia acolo unde Electra își deplînge, în strofe și antistrofe, nenorocirea, 
convorbind cu corul, din patruzeci de propoziții douăzeci sînt juxtapuse. 
Dar aceasta se datorește și lipsei de legătură între idei. Astfel între frazele 
„Este timpul să grăbesc piciorul“ și „Vai, ce nenorocită sînt!“ (v. 112— —113) 
nu se putea stabili un raport de coordonare. Același lucru se constată și în 
tragediile Ifigenta în Auhda și Medeea. 

Dintre prozatori, Tucidide a fost acela care a întrunit în chip minu- 
nat luminozitatea gîndirii cu patosul expunerii unor catastrofe întîmplate 
în timpul războiului peloponesiac. Sondajele pe care le-am făcut în cele 
mai impresionante expuneri ale sale, cum sînt de pildă descrierea ciumei 
din Atena și a dezastrului suferit de atenieni în Sicilia, mi-au arătat că cel 
mult două pînă la patru la sută sînt nu propoziții, ci fraze juxtapuse. 

O situație asemănătoare am găsit în discursul despre coroană, ținut 
de Demostene, unde sînt cîteva narații, în care autorul, dacă ar fi fost 

Vergiliu sau Eminescu, ar fi putut obține efecte minunate întrebuințînd 
juxtapunerea. Astfel, în capitolul al 64-lea al discursului, oratorul, între 
altele spune: 
a 1 
Ka: pa Ave Tz5 3x35 At iv eidiire ý i Toviyetz xal TĂÂVIL xxi Tæ- 
Aatmopix xxi T TONĂ ppisaztz 4y yy 05305 Õtésuaey, ti &resyáox.o 


„Și acum ia și citește-mi aceste (scrisori) ca să vedeți ce a făcut perseverența 
ȘI drumurile și suferințele şi multele mele decrete, pe care ăsta le-a luat 
în râs“. Dacă Demostene ar fi zis: „perseverența, drumurile, suferințele, 
multele mele decrete“ este ușor de înțeles cît ar fi cîștigat expunerea în 
vioiciune. Desigur, într-o frază cuprinzînd douăzeci și trei de subordonate, 
se întîlnesc patru juxtapuse, dar, în general, lucrul acesta se întîmplă rar 
și nu s-ar putea afirma, după sondajele pe care le-am făcut eu însumi, 
că Demostene întrebuințează mai mult de 8% juxtapunere în naraţii. 

Hotărit lucru, juxtapunerea n-a fost o construcție sintactică preferată. 
de vorbitorii limbii grecești, care, dimpotrivă, aveau o mare predilecție 
pentru cuvintele care arătau cele mai fine raporturi dintre propoziții. Aceste 
cuvinte abundă în limba greacă. 

Trebuie subliniat că grecii cunoșteau forța expresivă a juxtapunerii, 
așa cum s-a arătat mai sus. Deci faptul că au întrebuințat mai mult coordo- 
narea și subordonarea dovedește nu lipsa lor de sensibilitate și înțelegere 
pentru efectele acestui procedeu, ci preferința lor pentru construcțiile care să 
exprime raporturile cît mai clar, logic. 

În limba latină, lucrurile stau cu totul altfel. Aci nu mai este nevoie 
să procedăm istoric pentru a stabili o evoluţie a întrebuințării juxtapunerii, 
pentru că vorbitorii și scriitorii limbii latine din toate epocile au avut o 
deosebită sensibilitate pentru efectele acestei forme de legătură dintre cuvinte 
și propoziții. 

Mai întîi trebuie subliniat faptul că în limba latină juxtapunerea se 
întrebuințează în mult mai mult cazuri decît în limba greacă. Astfel, în 
limba latină, pot fi redate prin juxtapunere: 1) părți de propoziție de ace- 
lași fel: sapienter, honeste, iustei „cu înțelepciune, cu cinste, cu dreptate“ 
(Cic. Fin. I 18, 67); 2) propoziții de același fel: abrit, excessit, evasit, erupit 
(Cic. Cat. 2, 1, 4) „a plecat, a ieșit, a evadat, a pornit-o năvalnic“; 3) pro- 
poziții disjunctive: velim, nolim „vreau nu vreau“, ament, amentur (Phaedr. 
Fab. 2, 2, 2) „iubesc sau sînt iubiți“; 4) propoziții explicative: grata... civi- 
tas fuit: statua in comitio posita (T. Liv. II 10, 12) „cetatea i-a fost recunos- 
cătoare: i-a pus statuia în comitium“ ; 5) propoziții adversative: ex propin- 
quitate benevolentia tolli potest ex amicitia non potest. (Cic. Am. 5, 19) „simpatia. 
poate fi suprimată din rudenie, din prietenie nu poate“ ; 6) propoziții comple- 
tive: crede mihi, non intellego (Petron. Satir. 129) „crede-mă, nu înțeleg“ ; volo 
se efferat in adulescente fecunditas (Cic. De or. II 21, 28) „vreau să se arate la 
tînăr fecunditatea retorică“ ; fortem fac animum habeas (Cic. Fam. V. 10, 6) „fă 
în așa fel încît să ai curaj“; 6) propoziții concesive (cu nuanță condițională); 
tolle hanc opinionem, luctum sustuleris (Cic. Tusc. I, 13) „îndepărtează această 


1 Repetăm, intenționat, acelcași exemple, pentru ca să iasă mai limpede în relief genc- 
ralizările teoretice. 

părere, vei îndepărta jalea = să presupunem că îndepărtezi această părere...“ 
7) propoziţii condiționale (cu nuanță temporală): brevis esse laboro: obscurus 
fio (Hor. Ars poetic) „mă străduiesc să fiu scurt, devin obscur = dacă mă 
străduiesc...“ 8) temporale: veni, vidi, vici = am venit, am văzut, am învins; 
9) cauzale: videntur multarum iidem esse causarum: loci comunes sunt appel- 
lati (Cic. Or. 121) „se vede că sînt proprii mai multor procese, au fost nu- 
mite locuri comune“ ; 10) juxtapunere combinată cu anaphora: vis tu mari, 
vis terra, vis acie, vis urbibus oppugnandis experiri virtutem (T. Liv. 35, 6, 22) 
„vrei tu să-ți încerci vitejia pe mare, vrei pe uscat, vrei în linie de bătaie, 
vrei asediind orașe?“. i 

Dacă ne gîndim că în limba greacă există, după cele arătate, aproxi- 
mativ numai cinci categorii de juxtapuse, iar în latină zece, atunci ne dăm 
seama ce mare dezvoltare a căpătat juxtapunerea în limba latină față de 
cea greacă. 

Dar faptul și mai important este frecvenţa juxtapunerii la diferiți autori. 
Ținînd seamă, așa cum am mai spus, că acest procedeu se întîlnește îndeosebi 
în narații, am cercetat și aci pasaje în care se cuprindeau mai ales expuneri 
de fapte. Rezultatele obținute sînt următoarele. La Vergiliu, din 2 900 de 
propoziții, 1 200 sînt coordonate sau subordonate, iar 1700 juxtapuse. 
Am întîlnit și patru juxtapuse una după alta. La Horaţiu, din 458 de pro- 
poziții, cercetate în texte în care se expuneau fapte sau se făceau descrieri, 
261 sînt coordonate și subordonate, iar 197 juxtapuse. Deci 'juxtapunerea 
a fost ușor întrecută de coordonare și subordonare. La Catul, din 250 de pro- 
poziții din texte narative și descriptive, 110 sînt coordonate sau subordo- 
nate, iar 140 juxtapuse. Deci juxtapunerea a întrecut coordonarea și sub- 
ordonarea. 


Dintre prozatori, firește, Cicero și Tacit au întrebuințat în cea mai 
largă măsură juxtapunerea. Se știe că nu există discurs care să nu cuprindă 
pasaje narative, cu atît mai mult cu cît una din părțile esențiale ale discursu- 
lui era narratio, adică expunerea faptelor. În narațiile făcute pe un ton 
liniștit, cum este aceea din Pro Sestio, din 100 de propoziţii, 54 sînt coor- 
donate sau subordonate, iar 49 juxtapuse. Dar, în Filipica I, în care Cicero 
vorbește sub imperiul amărăciunii și revoltei, din 35 de propoziții în nara- 
ție, 21 sînt juxtapuse, iar 14 coordonate sau subordonate. În alte discursuri, 
frecvența juxtapuselor se mărește. La Tacit din 330 de propoziții în texte 
narative, 220 sînt juxtapuse, iar 110 coordonate și subordonate. 

Aceste cifre sînt suficiente spre a ilustra ce largă întrebuințare au acor- 
dat juxtapunerii latinii. Dar spre a ne da și mai bine seama de deosebirea 
dintre limba latină și cea greacă în această privinţă, să cităm o strofă din 
Oda poetei Sappho menționată mai înainte, și traducerea ci de către poetul 
Catul. 


Sappho Catul 
„Ci limba-mi amorțeşte și un foc subțire „Ci limba-mi amorțeşte, un foc subţire îmi 
îmi curge sub piele, iar cu ochii nu văd curge prin mădulare, urechile îmi ţiuie, 
nimic /și urechile-mi vîjiic/ şi o sudoare mă noaptea, se așază pe gemenele lumini ale 
inundă și un tremur mă cuprinde și mă fac ochilor“. 


mai verde decît iarba și mi se pare că nu 
sînt departe de moarte...“ 

Pe lîngă faptul că poetul Catul a lăsat netraduse cîteva. din propozițiile 
pe care le citim la Sappho, juxtapunerea face ca fiecare din simptomele dra- 
gostei exprimate de poet să se impună cu o claritate și gravitate, pe care 
conjuncțiile o slăbesc în versurile poetei Sappho. 

Maestrul juxtapunerii la romani a fost însă Cicero. De la simpla înși- 
rare de cuvinte și pînă la juxtapuse combinate cu anaphora și cu gradaţie, 
marele orator roman a întrebuințat toată gama construcțiilor în care se putea 
întrebuința acest procedeu. Iată cîteva exemple de construcții cu juxtapu- 
nere la Cicero: 1) simpla înșirare de cuvinte: ratio, discrimen, diligentia 
(Planc. 4, 9) „rațiune, discernămînt, atenție“; 2) afirmative juxtapuse: 
abiit, excesit, evasit, erupit (Cat. 2, 1, 1) „a plecat, a ieșit, a evadat, a por- 
nit-o năvalnic“ ; 3) juxtapunere combinată cu interogația retorică: Quousque 
tandem abutere, Catilina, patientia nostra? Quamdiu etiam furor iste tuus nos 
eludet? Quem ad finem sese iactabit tua effrenata audacia? „Pînă cînd, în sfîr- 
şit, vei abuza, Catilina, de răbdarea noastră? Cît timp această nebunie a 
ta ne va mai batjocori? Care va fi sfîrșitul neînfrînatei tale îndrăzneli?“ ; 
4) juxtapunere combinată cu anaphora: Etenim quid est, Catilina, quod 
sam amplius expectes, si neque nox tenebris obscurare coetus nefarios nec pri- 
vata domus parietibus continere voces coniurationis tuae potest, si illustrantur, 
si erumpunt omnia? (Cat. I 2,6) „Intr-adevăr, ce mai aștepți, Catilina, 
dacă nici noaptea nu poate să ascundă cu întunericul ei nelegiuitele tale 
uneltiri, nici casa particulară nu poate să tăinuiască glasurile conspirației 
tale, dacă sînt date în vileag, dacă se aud în afară“? ;5) juxtapunere combi- 
nată cu anaphora și cu gradație: Nihil agis, nihil moliris, nihil cogitas, quod 
ego non modo non audiam, sed etiam videam planeque sentiam (Cat. I 3, 8) 
„Nu faci nimic, nu pui la cale nimic, nu plănuiești nimic, fără ca eu nu 
numai să aud, dar chiar să văd și să simt lămurit“ ; 6) juxtapunere combi- 
nată cu interogație, cu anaphora și cu gradație: Quae nota domesticae tur- 
Bitudinis non iniusta vitae tuae est? Quod privatarum rerum dedecus non haeret 
n fama? Quae lubido ab oculis, quod facinus a manibus umquam tuis, quod 
flagitium a tot corpore a fuit? Cui tu adulescentulo, quem corruptelarum in- 
lecebris inretisses, non aut ad audaciam ferrum aut ad lubidinem facem prae- 
tulisit? (Cat. I, 6, 14) „De ce ocară săvirșită în propria-ți casă nu este înfie- 
rată viața ta? Ce dezonoare particulară nu-i imprimată în faima ta? Ce poftă 
a fost departe de ochii tăi, ce crimă de mîinile tale, ce nelegiuire de între- 
gul tău corp? Cărui tînăr, pe care-l momiseși cu dulceața plăcerilor, nu 
i-ai oferit pumnalul pentru îndrăzneală și torța care să-l ducă la 
plăcere“? 

Ne oprim aci cu enumerarea felurilor de juxtapunere la Cicero. Am 
vrea, să stăruim o clipă asupra forței de dinamizare pe care: o conferă ideilor 
combinațiile juxtapunerii cu alte procedee sintactice, transformînd ultimul 
Șir de propoziții în afirmative. Am avea deci: „Nici o ocară nu lipsește din 
viața ta. Toate dezonorurile sînt imprimate în viața ta. Ochii tăi n-au fost 
departe de nici o poftă...“ etc. Nu-i nevoie să insistăm asupra tonului stins 
pe care l-ar fi adoptat Cicero, dacă ar fi exprimat astfel ideile sale. 

Subliniem de asemenea marea deosebire care există între limba greacă 
și limba latină în această privință, asupra cărora vom reveni în comentariile 
finale. 

În ceea ce priveşte limba romînă, juxtapunerea este și mai frecventă 
decît în limba latină. Acest procedeu este foarte des întrebuințat în poezia 
populară, în poezia cultă, în vorbirea obișnuită, în limbajul științific și, 
îndeobște, în orice fel de vorbire. 

Prin juxtapunere în limba romînă pot fi redate: 1) coordonate copulative: 
Cobori în jos, luceafăr blînd/Alunecînd pe-o rază,/Pătrunde-n casă și în 
gînd,/Norocu-mi luminează (Eminescu, Luceafărul); 2) coordonate adver- 
sative: Eu strig, tu nu mă auzi; 3) coordonate disjunctive: vrei, nu 
vrei, trebuie să faci acest efort; 4) coordonate concluzive: Dulcea lor 
tățărnicie/Nu mă-ndur s-o pun pe foc/Voi păstra întreg amarul/Şi no- 
rocul ăstor foi (Eminescu, Foaie veștedă); 5) completive: Nu-i voie, 
zise Ivan (Creangă, Ivan Turbincă); 6) temporale: Porni Luceafărul. 
Creșteau/În cer a lui aripe (Eminescu, Luceafărul); 7) cauzale: S-a 
stins viața falnicei Veneţii/N-auzi cîntări, nu vezi lumini de baluri 
(Eminescu, S-a stins viața...) ; 8) condiționale: O zi din viață să-mi fi dat/O 
zi mi-era de-ajuns (Eminescu, Pe lângă plopii fără soț) ; 9) concesive: Fericeas- 
că-l scriitorii, toată lumea recunoască-l.../Ce-o să aibă din acestea pentru el 
bătrînul dascăl? (Eminescu, Scrisoarea T); 10) finale: Ia poftim de încalecă 
pe Bălan, jupîneasă,... să facem pocinog sfîntului Nicolai cel din cui 
(Creangă, Amintiri din copilărie) ; 11) consecutive: E atît de albă noaptea, 
parc-ar fi căzut zăpadă (Eminescu, Scrisoarea IV). 

Făcînd unele sondaje statistice în poezia populară am întîlnit bucăţi 
în care, din 21 de propoziții 19 sînt juxtapuse și numai două coordonate, 
raport care nu se întîlnește, nici în limba latină, cu atît mai puțin în limba 
greacă. Comparînd pe Eminescu, pe Alecsandri, pe Coșbuc, pe Gr. Alexan- 
drescu cu poezia populară din punctul de vedere al frecvenţei juxtapunerii, 
am constatat că cel mai mare număr de juxtapuse se întîlnește în poezia popu- 
lară ; vin după aceea, în ordine descrescîndă, Eminescu, Coșbuc, Alecsandri, 
Alexandrescu. Sînt interesante cîteva comparații între poezii care au un 
conținut cît se poate de asemănător: O Mamă, de M. Eminescu și Mama de 
Coșbuc. Eminescu spune: 


O, mamă, dulce mamă, din negură de vremi 
Pe freamătul de frunze la tine tu mă chemi; 
Deasupra criptei negre a sfîntului mormînt 
Se scutură, salcîmii de toamnă și de vînt, 

Se bat încet din ramuri, îngînă glasul tău... 
Mereu se vor tot bate, tu vei dormi mereu, 


Întreaga poezie cuprinde 6 coordonate și subordonate și 18 juxtapuse. Strofa 
citată arată limpede cît de mult mărește juxtapunerea tristețea pe care o 
trezesc gîndurile poetului. Coșbuc evocă momente cînd mama, înconjurată ` 
de copii, lîngă vatră, torcea, ascultînd poveștile uneia dintre copile. Din 
cînd în cînd fusul îi cădea din mînă. Ea nu-l mai ridica, adîncită cum era 
în gîndurile ei: copiii nu aveau tată și poetul însuși era departe de ea. 
Poezia are 39 de coordonate și subordonate și numai 30 de juxtapuse. Știm 
cu toții că Alecsandri și Eminescu au compus cîte o poezie în care cîntau 
Veneția. Sonetul lui Eminescu, S-a stins viata falnicei Veneţii, exprimă tris- 
tețea copleșitoare pe care o produce lipsa vieții de altădată din Veneţia. 
ntreaga poezie este compusă numai din juxtapuse. Nici un și, nici un dar, 

nici un fe cînd. Pentru Alecsandri, dimpotrivă, Veneţia este un continuu 
îndemn la viaţă și la dragoste: 

Iubiţi, Iubiți! ne zice Veneţia cernită, 

lubiţi ! amorul vostru puternic e și sfînt | 

lubiţi şi calea voastră va fi tot înflorită... 


Ce contrast între aceste versuri ale lui Alecsandri și sfîrșitul sonetului: 
San Marc, sinistru, miezul nopții bate. 


Cu glas adînc, cu graiul de Sibile, 
Rostește lin în clipe cadențate : 
„Nu-nvie morţii — e-n zadar copile!“ 


Așadar, la Eminescu numai juxtapuse, iar la Alecsandri, la 25 de coor- 
donate și subordonate, abia dacă sînt 7 paratactice. 

Dar la Eminescu însuși se găsește o variație a frecvenței subordonatelor 
chiar în aceeași poezie. De pildă, în Călin, în prima parte poetul prezintă 
sosirea lui Călin la palatul împăratului: juxtapunerea. predomină. În partea 
a doua asistăm la un monolog al tinerei: coordonarea și subordonarea 
predomină. În partea a patra este un dialog între Călin și tînără: predomină 
coordonarea și subordonarea. În părțile V și VI, unde ni se prezintă sufe- 
rința tinerei alungate din casa părintească, predomină juxtapunerea. 

De asemenea, în părțile VII și VIII, în care asistăm la revederea și 
la nunta lor în mijlocul naturii, predomină juxtapunerea. Așadar, acolo unde 
poetul vrea să pună viu în lumină sentimente sau aspecte ale naturii sau fapte, 
întrebuințează juxtapunerea. Dimpotrivă, în pasajele de dialog sau în care 
se desfășoară complicatele reflexiuni ale minţii, predomină coordonarea, 
şi subordonarea. 

Evident, juxtapunerea se întrebuințează în vorbirea familiară, în vor- 
birea populară, în proză, în versuri. Peste tot unde este întrebuințată, ea 
produce aceleași efecte. Este interesant însă de constatat că pe baza unei 
comparații pe care am făcut-o din punctul de vedere al frecvenței juxtapu- 
nerii — între poezia populară, Alecsandri (poezie populară și poezie perso- 
nală), Coșbuc, Alexandrescu și Eminescu am putut face următorul tablou 
statistic: 


N-rul versurilor Coordonate- 

Numele poeţilor cercetate Jux tapuse subordonate 
M. Eminescu 1588 768 588 
Poezia populară (G. Dem. Teodorescu) 500 116 154 
Poezia, populară (Alecsandri) 500 122 169 
Alecsandri 500 116 177 
Coşbuc 500 155 162 
Alexandrescu 500 254 269 


Versurile pe care le-am examinat exprimă un conținut cît se poate de ase- 
mănător. Din statistică se vede că Eminescu întrebuințează juxtapunerea 
mult mai frecvent și decît poezia populară și decît ceilalți poeţi. Numărul 
mare de juxtapuse la Eminescu este cu atît mai remarcabil cu cît poetul 
n-a scris numai versuri exprimînd sentimente personale sau prezentînd aspecte 
din natură: aproape în toate poeziile sale este reliefată o idee filozofică. 
Exprimarea logică, atît de firească și, de cele mai multe ori necesară în filo- 
zofie, ar fi putut foarte ușor să-l antreneze pe poet la întrebuinţarea de coor- 

donate și subordonate. Eminescu, sensibil la efectele juxtapunerii, nu s-a 
lăsat, în majoritatea cazurilor, dus de amploarea marilor fraze și perioade. 
Ceea ce trebuie, de asemenea, subliniat este că nicăieri poetul nu a 
făcut abuz de juxtapunere. Şi, exemplu, vom cita, încă o dată, sonetul 
S-a stins viața falmicei Veneții, constituit din 13 propoziții juxtapuse. La 
prima vedere s-ar părea excesiv, dar poetul și-a dat seama că ideile și sim- 
țămintele exprimate nu pierd nimic din expresivitatea lor prin întrebuin- 
tarea acestui procedeu, ci, dimpotrivă, prin pauzele înserate între propoziții, 
fapte și gîndurile redate capătă un relief de-o frumusețe rar întîlnită. 

Drept concluzie, am vrea mai întîi să reluăm, pe scurt, constatările 
făcute pînă aci și, apoi, să facem unele observaţii finale. 

Constatări. Juxtapunerea este un mod de a exprima legătura dintre 
două sau mai multe cuvinte, propoziții sau fraze, care constă în alăturarea 
pur și simplă a acelor cuvinte, propoziții sau fraze. 

Mod de exprimare al popoarelor puțin înaintate în civilizație și cultură, 
al copiilor și al oamenilor vîrstnici în vorbirea obișnuită, 'juxtapunerea 
a fost intenționat Și sistematic întrebuințată de scriitori și, îndeobște, de 
poeți, pentru caracteristica ei esențială de a pune în lumină lucruri, fapte 
din viața oamenilor, fenomene din natură, lăsînd să se subînțeleagă rapor- 
tul sau raporturile dintre ele. 

Înmulțirea. și pertecționarea procedeelor stilistice de sintaxă în dome- 
niul retoricii la greci și la romani a contribuit la crearea de noi posibilități 
de folosire a juxtapunerii, combinînd-o cu întrebarea retorică, cu anafora, 
cu gradaţia, ceea ce a conferit o și mai mare forță expresivă afectivă acestui 
procedeu. 

Observaţii finale. Dintre cele trei limbi indo-europene studiate, greaca 
a folosit juxtapunerea în cea mai mică măsură, latina cu mult mai mult 
decît greaca, iar romîna a depășit chiar latina. 

Grecii au cunoscut efectele stilistice ale juxtapunerii, deci nu poate fi 
vorba despre o lipsă de înțelegere pentru valorile stilistice ale acestui pro- 
cedeu. Faptul că diferiți poeți și profesori greci au evitat întrebuințarea, 
prea frecventă a acestui procedeu nu se poate explica decît prin preterința 
pe care o aveau grecii pentru exprimarea clară, limpede, prin semne lingvistice 
a diferitelor raporturi dintre părți de propoziții, propoziţii și fraze, și repulsia 
lor pentru înșirarea de prea multe juxtapuse. Latinii și românii, dimpotrivă, 
au căutat să scoată maximum de expresivitate afectivă din întrebuința- 
rea acestui procedeu sintactic, folosindu-l cît se poate de frecvent. acolo 
unde aveau nevoie. 

Pentru sensibilitatea latinilor și a romînilor, evitarea. juxtapunerii 
de către poeţii greci apare ca o surdină pusă elementului afectiv, chiar în 
cazuri cînd acest element se cerea exprimat cu cea mai mare intensitate. 

Cercetarea de față urmărește să pună în lumină deosebirea dintre cele 
trei limbi puse în comparație în privința unui singur procedeu sintactico- 
stilistic. Dacă și alte sectoare ale sintaxei ar fi atrase în cîmpul cercetării 
— de pildă, stilul indirect, corespondența timpurilor, construcțiile partici- 
piale — s-ar obține idei mai clare, nu numai asupra deosebirilor dintre cele 
trci limbi, dar mai ales și asupra posibilităților de redare a expresivității 
logice și a expresivității afective. 

CONTRIBUȚII LA STUDIUL ELEMENTELOR SLAVE DIN CELE MAI 
VECHI TRADUCERI ROMÎNEŞTI } 


II. Verbe, adjective, adverbe, prepoziţii, particule 


PANDELE OLTEANUŢ `Y 


Orice cercetare de lexicologie slavă prezintă un interes deosebit atît 
pentru slavistică în general, cît și pentru limba romînă în special. 

Lexicul slavei comune nu este încă reconstituit integral. Pentru reali- 
zarea unei astfel de lucrări, trebuie cercetate exhaustiv vechile texte și inscrip- 
ţii, toponimia și onomastica slavă, dialectele și graiurile slave, precum și 
împrumuturile slave din limbile popoarelor neslave, care s-au dezvoltat 
în vecinătatea, popoarelor slave sau în simbioză cu slavii. Între acestea tre- 
buie menționate în primul rînd limba romînă și maghiară. 

E îmbucurător că în ultimul timp cercetările asupra lexicului slav au 
trecut pe primul plan. Pe lingă vechile și numeroasele dicționare explicative 
ale diferitelor limbi slave au apărut dicționare noi bilingve, etimologicel, 
ca cel al limbii ruse de Max Vasmer, al limbii polone de Fr. Stawski, al limbii 
cehe și slovace de V. Machek.2 Se proiectează, în prezent, un dicționar eti- 
mologic al tuturor limbilor slave, iar la Institutul slav din Praga se lucrează 
un dicționar monumental al slavei vechi Slovnik staroslovensheho jazyka 
care apare în fascicole. În Polonia a început să apară dicționarul slavei 
comune și al antichităților slave. Au apărut și cercetări cu caracter mono- 
grafic ca aceea a acad. L. A. Bulahovski despre numirile de păsări la 


1 Vezi de ex. Fr. Trávníček, Slovník českého jazyka, Praga, 1944; sau Slovník 
slovenského jazyka, "1. 1959, p. 811, sau Dicţionarul vus-romîn, vol. I, p. A—O, ESPLA, Bucu- 
reşti 1959, p. 800; vol. II P— Ja, ESPLA, București, 1960, p. 750. 

2 M. Vasmer, Russisches etymologisches Wărterbuch, I—III, Heidelberg, 1950—1958. 
Recenzie în „Romanoslavica“ IIT, 1958, p. 282—284 de Gh. Mihăilă. 

Fr. Stawski, Slownik etymologiczni jezyka polskiego. I. A. J. Cracovia, 1952—1956. 
Recenzie în „Romanoslavica“ IV, 1960, p. 366—371 de Fl. Dumitrescu. 

V. Machek, Etymologický slovník jazyka Českého i slovenského, Praga, 1957, p. 627. 
Recenzie în „Romanoslavica“ III, pp. 292—294 de P. Olteanu. 

Vincent Blanár, Zo slovenskej historickej lexikológie, Bratislava, 1961, p. 335. 

3 Vezi în acest sens „Konference o slovniků jazyka staroslovenského a o etymologickém 
slovniku jazyků slovanshich, în „Slavia“, XXIV, pp. 123—145. 

4 Slownik praslowianski-macheta, Cracovia, 1961. Slownik starož. slow., 1961. 

slavi, ori aceea a polonezului K. Moszynski despre numirile de plante. Pe 
criteriul numirilor de plante, autorul încearcă să stabilească patria primitivă 
a slavilor. 

Prof. P. I. Cernîhi ne-a dat un bun studiu asupra lexicului limbii 
ruse în dezvoltarea. lui istorică. Meritorii sînt, de asemenea, studiile publicate 
de slavistul bulgar Ivan Lekov în domeniul lexicologiei comparate slave. 
Recent, Ivan Lekov a arătat ce tendințe au limbile slave în formarea 
cuvintelor?. Remarcabile sînt și studiile lingvistului slovac I. Horecký 
despre compunerea cuvîntului è. 

Mai recente sînt cercetările vaste și bogat documentate ale slavistului 
sovietic O. N. Trubacev, cum este de exemplu: Istoria termenilor slavi de 
rudenie și a unor termeni mai vechi despre orinduirea socialăt. 

Același interes îl prezintă și studiul despre raporturile de familie și 
societate la drevianii polabis, precum și dicționarul dialectelor slave carpa- 
tice de circa 100 000 de cuvinte £. 

Într-o serie de studii — discutate și la Congresul slaviștilor de la Mos- 
cova din anul 1958 — s-au pus probleme de principii și metodă atît în ceea 
ce privește cercetarea istorică comparată a lexicologiei limbilor slave, cît 
și a întocmirii dicționarelor etimologice ale limbilor slave. O deosebită 
atenţie se dă acestor probleme metodice de către specialiștii sovietici, cehi, 
slovaci etc. 7 S-a subliniat cu acest prilej că materialul lexical al limbilor 
slave și baltice prezintă un interes deosebit pentru promovarea studiilor 
de indo-europenistică. În acest scop se grăbeşte realizarea atlasului ling- 
vistic slav. 

Lingvistica noastră nu a rămas străină de aceste preocupări. Remarca- 
bile sînt contribuțiile acad. Al. Graur8 și cercetările toponimicelor slave 


1 P., I. Cernîh, Ouepku pycckoŭ ucmopuueckoii nekxcukonozuu. Moscova, 1956,'p. 243. 

2 Ivan Lekov, OGunocmb u mnozoo6pasue e epam. cmpoŭ na cnaeAnckume 93Uyu, 
Sofia, 1958, p. 126. 

CnoeooGpa3oeamenu cknonnocmu na caae. 33uyu, Sofia, 1958, p. 76. 

3 I. Horecký, Kultúra slovenského slova, Bratislava, 1956, p. 144. Základy slovenshej 
terminologie, Bratislava, 1956, p. 146. 

10. N. Trubacev, Hcmopua CAGGANCKUX MepMUHOS POOcmea U HeKOMOpiiXx MepMUHoOG 


oiyecmeennozo-cmpoa, Moscova, 1959, p. 212. 
5 Marian Radowski, Stosunki rodzinne i spoleczne u Drzewian polabskich (în: 


O nekomopiix eonpocax u 3adauax onucamenbnoii, ucmopuueckoii u cpaeHumeabHo-ucmopuueckoit 


nekcukonozuu, T: «Bnpocui A35iko3naHua», 1956, pp. 3—24. 

O. N. Trubacev, Mpunyunit NOCMpOeHUA IMUMOAOZUYECKUX  CAOGApeii CAOGAHCKUX 
A3ikoe, în «Bompocir aA3bIKo3nanua» 1957, Ne 5, pp. 58—72. 

V. M achek, Zásady pro kompozici etym, slovniku slov. jazyků în „Československé 
prednašky“ pro IV: mus jaz. 160—179. 

L. Kopeckij, Zásady zpracováni dvoujazyčných diferenčných slovniků slovanských 
jazyků. Českoslov. prednašky, pro IV sjezdu slavistů, Praga, 1958, pp. 181—195. 

V. Blanár, K základným otázkam lexicológie! Sbornik Filoz. Fak. Univ. Kom. 9, 
1957, pp. 1—10 şi: K problemám porovnavacej leksikológie slovanských jazykov. Českoslov 
prednašky... p. 154—168. 

n 8 Al. Graur, Încercare asupra fondului principal lexical al limbii vomîne, Bucureşti, 
58. 

de pe teritoriul R.P.R. întreprinse de acad. E. Petrovici și de acad. I. Ior- 
dan. Aceste cercetări sînt prețioase și din punct de vedere lexicali. Altă 
realizare de seamă este Dicționarul limbii române moderne?, Dicţionarul de 
neologisme, cele tehnice etc. 

Instructive și cuprinzătoare sînt și alte contribuții publicate în „Limba 
romînă“t, în „Studii și cercetări lingvistice“ în „hRomanoslavica“ studiul 
despre numirile de pești din limba romînă de Zd. Wittoch. Ca o consecință 
a dezvoltării studiilor de slavistică din R.P.R. și a creșterii de cadre în: 
această specialitate, au apărut în ultimii ani contribuții prețioase asupra 
elementelor slave vechi din limba romînă cum sînt acelea ale tov. Gh. Mihăilăs 
care lucrează și la dicționarul etimologic al acestor elemente. Tov. Damian 
Bogdan a redactat un dicționar al documentelor slavo-romîne (în manuscris). 
Noi am atras atenția asupra lexicului slavonei din Transilvania 7. În dife- 
ritele colective ale catedrei de limbi slave de la Facultatea de filologie din 
București se studiază noi aspecte ale lexicului documentelor slavo-romîne. 
Se studiază, de asemenea, elementele sîrbești, slovace etc. din dialectul 
din Banat, Crișana, unde romînii conviețuiesc de sute de ani cu sîrbi, slo- 
vaci 8. Se proiectează elaborarea unui dicționar al slavonei din Ţările Ro- 
mînești și Transilvania. 


x 
x x 


Prin lucrarea de față, din care am publicat partea referitoare la sub- 
stantive?, voim să atragem atenția asupra numeroaselor cuvinte slave din 
limba noastră veche, asupra circulației lor în limba vorbită, precum și asupra 
bazei dialectale a unora dintre ele. Prin astfel de contribuţii se vor putea 
stabili originalele slave din care s-au tradus cele mai vechi cărți romînești. 


1 I, Iordan, Nume de locuri românești în R.P.R., Buc. 1952, p. 302. Influențe ruseșii 
asupra limbii române, Bucureşti, 1949. 

E. Petrovici,  Caaeano-Goneapckaa mononumuka ua mepumopuu Pym. Hapoonoi 
PecnyGnuku. în „Rowmanoslavica“, București, 1959, pp. 9—26. Aci se indică și alte contribuţii. 

2 Dicționarul limbii vomâne moderne, Editura Academiei R.P.R. București, 1958, p. 961. 

3 Apărut în 1961. București. 

î 1. Şiadbei, Lexicografia romînă și istoria cuvintelor, în „Limba romînă“, 1957, nr. 6, 
p. 14—30 și alte colaborări semnate de prof. D. Macrea, E. Petrovici, Gh. Mihăilă, |. Bulgăr etc. 

5 G. Mihăilă, Caoea Opeanecnaeanicko20 NPOUCXOJICÙEHUA 8 PYMbIHCKOM a3bike, Auto- 
referatul lucrării de disertaţie. Moscova, 1957. Vezi și Ha3eanua poocmea u mepmub! o6pauje- 
HUA CAQGANCKOZ0 NPOUCXOHCÒEHUA 6 PYMbIHCKOM a3bike în ,„Romanoslavica“, I, 1953, pp. 52—63). 
Adjective de origine slavă în limba romînă (,„,Romanoslavica III, 1958, p. 61—77). 

€ G. Mihăilă, Bonpocvl COCMAGAENUA IMUMOAOZUYECKOZO CAOGADA CAAGAHCKUX IAUMCMEO- 
3HAUĞ e pyusinckon asake, in „Romanoslavica“ II, 1958, pp. 115—132 sau în „Studii și cercetări 
lingvistice“, 2, 1958. 

Tov. Gh. Mihăilă a redactat apoi aceste contribuții în lucrarea de disertaţie intitu- 
lată Împrumuturi vechi sud-slave în limba romînă — studiu lexico-semantic. Editura Academiei 
R.P.R., Bucureşti, 1960, p. 319. 

7? P, Olteanu, Hekomopiie ocoGennocmu caasanckoco asbika e Tpancuabseanuu „Roe 
manoslavica“ II, 1958, p. 77—114. 

8 Vezi în „Romanoslavica“, VII-- VIII, 1962, contribuţiile tov. D. Gămulescu, V. Vescu 
şi P. Olteanu. 

9 P. Olteanu, Contribuţii la studiul slavonismelor lexicale din textele rotacizante. 
I. Substantivele. Extras din „Studii şi cercetări lingvistice“, omagiu lui Al. Graur cu prilejai | 
împlinirii a 60 ani, Editura Academiei R.P.R., XI, 1960, pp. 603—619. 

Astfel se va cunoaște mai bine structura și specificul național al masei 
vocabularului: limbii noastre din secolul al XVI-lea. Completăm astfel istoria. 
vocabularului limbii romîne vechi literare și ajutăm la întocmirea unui 
dicționar al limbii noastre vechi. Textele rotacizante cuprind arhaisme in- 
teresante, care caracterizează regiunea de nord a Ardealului și Maramure- 
șului, unde se păstrează pînă azi unele din cuvintele întîlnite în aceste texte. 

În majoritate, aceste texte sînt copii. Traducerea lor s-a făcut spre sfîr- 
șitul secolului al XV-lea și începutul secolului al XVI-lea, continuîndu-se 
cu tipăriturile diaconului Coresi și ale altor traducători de mai tîrziu. Pri- 
mele traduceri se fac în centrele de cultură din Maramureș, cum era mănă- 
stirea din Peri, mănăstirea Ugolska etc. 

La originea curentului de traducere a cărților religioase și populare în 
limba romînă stau: 

1. Pilda și îndemnul inițial — dar slab — al mișcării husite de a cultiva 
masele poporului în colectiv și de a le traduce cărțile religioase în limba lor 
proprie. Mișcarea husită nu s-a stins așa de repede cum consideră unii cercetă- 
tori 1. Studiile noi au ajuns la descoperiri de materiale, care arată că miș- 
carea husită a fost puternică în Transilvania, Maramureș și Moldova în se- 
colul al XV-lea 2. 

2. Reforma lui Luther, pe care o îmbrățișează populația maghiară și 
săsească din Transilvania, este cea care susține în mod organizat curentul 
de traducere a cărților religioase în limba poporului. Dovezi categorice în 
acest sens ar fi unele fapte istorice, ca de exemplu: propagarea reformei de 
către Th. Huszti și alții în Maramureș și mai ales tipărirea de cărți lute- 
rano-calvine cum ar fi Catechismul, care apare printre primele traduceri 
rotacizante și apoi ca primă carte romînească tipărită. Catechismul acesta 
există în trei versiuni: cea din Codex Sturdzanus, din Codex Marțian și cea 
tipărită de Coresi (1559 sau mai sigur în 1561). Toate aceste trei versiuni 
au probabil la bază o singură traducere rotacizantă făcută în Maramureș 
sau în nordul Ardealului, care s-a pierdut. Dovadă în acest sens sînt asemă- 
mările dintre acele trei versiuni și faptul că versiunea din Codicele Martian 
are elemente rotacizante3. Catechismul e luteran, dar are elemente ortodoxe, 
introduse de traducători. Se vede că s-a bucurat de oarecare răspîndire, 
pentru că se păstrează în trei versiuni. În noile sale interpretări de istoria 
culturii noastre vechi, prof. P. P. Panaitescu consideră că versiunea din 
Codicele Martian ar fi o copie mai tîrzie, făcută în nordul Ardealului după 
versiunea tipărită de Coresi în 15014. 


3 Printre susținătorii teoriei husite sînt N. Iorga, I. A. Candrea, P. Macurek, M. Şesan etc. 

2 1. C. Chiţimia şi M. Vircioroveanu, Contribuţii la miscarea husită în 
Polonia și Moldova, în Analele Univ. București, Filologia, 1962. 

3 Al Rosetti susține vechea teorie luterană și filiația între cele trei versiuni ale catehis- 
mului, pe baza unei traduceri maramureșene rotacizantă, şi nu este de acord cu teoria autohtonă 
susținută recent de prof. P. P. Panaitescu. (Despre data primelor traduceri românești de cărți 
religioase si despre curentele culturale din sec, al XVI-lea, în „Limba romînă“, 3, X, 1961, 
pp. 241—245. Aci și bibliografia lucrărilor precedente). 

4t P. P. Panaitescu, Începuturile scrisului în limba romînă, în „Studii şi materiale 
de istorie medie“, vol. IV, 1960, p. 117—189. În partea a II-a, P. P. Panaitescu aduce noi 
contribuții întemeiate pe cercetările din arhivele din Sibiu și Scheii Braşovului în „Studii şi 
cercetări de bibliologie“, Academia R.P.R., Bucureşti, 1962. 

O altă carte reformată apărută sub influența curentului calvin, 
într-o frumoasă limbă populară romînească este Tilcul Evangheliilor, sau 
Cazania I-a, tipărită de diaconul Coresi la Brașov în 1564. Cartea există! 
și în alte versiuni. Cea romînească are numeroase învățături ortodoxe, pe! 
care le-au introdus traducătorii sau tipografii, modernizatori ai limbii din| 
Scheii Brașovului, în frunte cu diaconul Coresi. 

3. Începuturile scrisului în limba romînă în diferite domenii de cul- 
tură se explică mai integral prin așa-zisa teorie autohtonă, care ține seamă 
de complexul întreg de condiții și împrejurări din societatea feudală romî- 
nească de atunci. Teoria aceasta a fost expusă recent de prof. P. P. Panai- 
tescu documentat și după metoda științifică a materialismului istoric și dia- 
lectict. Mica nobilime romînească din Maramureș, ridicîndu-se la conducere, 
a ajutat traducerea de cărți în romîneşte. În felul acesta se ducea lupta 
contra episcopatului de Muncaci. Se pare că chiar episcopatul catolic din 
Alba Iulia a susținut acest curent. Dovadă în acest sens este existența sim- 
bolului credinței conținînd dogma catolică „filioque“ la sfîrșitul Psaltirii 
Scheiene. Nobilul Bartolomeu Dragffy, din familia lui Balc și Drag, se 
catolicizase și avea rol de conducere ?. Probabil că acești mici feudali nici 
nu prea știau bine slava. În aceeași situație era și clasa orășenească, ce se 
ridică la cultură. Prin această teorie numită autohtonă 3 se explică și intro- 
ducerea scrisului romînesc în actele publice și în toate domeniile culturii 
din toate ținuturile romînești. Acest fapt nu se poate explica numai prin 
curentul de reformă, care susținea numai traducerea cărților religioase. 
Numeroase traduceri datează dinainte de a se introduce reforma în Tran- 
silvania (1526). Deci, e mai cuprinzătoare această teorie, care ține seama de 
transformările economice și sociale, precum și de întregul complex al situației 
din societatea romînească de atunci. În acest complex de necesități locale 
trebuie să menționăm și pe cele didactice ale clerului în primul rînd, care 
nu știa bine slavonește. Dovadă în acest sens sînt numeroasele cărți slavo- 
romîne, care erau un fel de manuale, precum și numeroasele însemnări după 
„textele vechi, analizate de St. Ciobanu, de P. P. Panaitescu 4 etc. Multe 
din cărțile vechi au însă numai textul romînesc, de ex. Psaltirea Scheiană, 
Hurmuzachi, Coresi. 

Deci în introducerea limbii romîne în biserică și în scris, trebuie să 
ținem seama de toate aceste elemente ale celor trei teorii și să nu rămînem 
exclusiv la una din ele. 


x 
* x 


Traducerea textelor rotacizante nu corespunde întotdeauna origina- 
lului slav. Colaționînd o bună parte din ele am constatat că adesea copistul 
lua textul slav de pe o versiune și pe cel romînesc de pe alta. Aceeași 


1 P. P. Panaitescu, Inceputurile scrisului în limba romînă, in „Studii și materiale 
de istorie medie“, vol. 1V, 1960, Extras. 

2 Ibidem, pp. 145—148. 

3 A fost susținută și de alți cercetători ca: Şt. Ciobanu, Inceputurile scrisului în 
limba românească, Buc., 1941, pp. 40—58. 

å Ibidem; P. P. Panaitescu, op. cit., p. 173 u. semnalează că pe copia unui Octoih 
din 1570, păstrat la biserica Scheilor Brașovului, scrie : „să fie de învățătură, ucenicilor, cine 
învaţă dăscălia“, 

propoziție din slavă e tradusă pe aceeași filă diferit. De ex. n ne AaAc CPEEpA 
CROE Bh AHXBA „și nu dă argintul său întru aslamă“ (MI. 180) iar pe verso: 
„Şi nu dădu peamigii săi...“ Altă dată cuvîntul aukea „camătă“ e confundat 
cu anXora „răutate“. 

Am cercetat atent aceste texte, precum și pe cele clasificate ca rotaui- 
zante 1: Codicele Voronețean, Psaltirea Voroneţeană, Scheiană, Hurmuzachi, 
Textele Măhăcene din Codicele Sturdzan, Codicele de la Ieud, Teodorescu, 
Marțian, Catechismul Marțian, Psaltirea de la Mehadia, a cărei traducere 
s-a făcut tot în regiunea de nord a Ardealului şi scrisorile din Arhivele 
Bistriței, publicate de acad. Al. Rosetti 2, 


După materialul publicat de Ion Bogdan am cercetat și glosele în limba 
romînă de pe manuscriptul Sintagmei lui Vlastaris, precum și fragmentul 
Evangheliei slave cu traducere romînească, aflător tot la Moscova, după 
cum ne informează același slavist 3, 

Cîteva forme cu rotacism găsim și în facsimilul unui apocrif religios 
publicat de N. Iorga. Dar acest text nu e din secolul al XV-lea și nici slavo- 
romîn €. 

Se știe că pînă în prezent nu s-au descoperit printre textele rotacizante 
Evanghelia și Liturghierul, care trebuie să se fi tradus în aceeaşi epocă cu 
Psaltirea și Apostolul, fiind cărți de cult tot așa de importante și necesare 
ca și Faptele Apostolilor și Psaltirea. De aceea, ar trebui studiat amănunțit 
lexicul Evangheliei de la Moscova, menționată mai sus, precum și lexicul 
Evangheharului lui Coresi din 1561. Dar Psaltirea și Cântarea Cintărilor s-au 
tradus și pentru lectură, fiind cele mai atrăgătoare prin lirismul și frumu- 


1 Indicăm aci titlurile şi ediţiile în care au fost publicate și folosite aceste texte cu pre- 
scurtările, sub care sînt citate mai departe. 

I. G. Sbierea, Codicele Voroneţean, Cernăuţi, 1885 (C. V. pag, şi rîndul și mai frecvent 
capit. şi versetul). 

C. Gălușcă, S/avisch-rumănische Psallerbruchstiichk, Halle, 1913; Şi Mss. nr. 693, 
Acad. R.P.R. (PV. psalm. verset — pag.). 

I. A. Candrea, Psaltirea Scheiană, I, IL — Buc., 1916 şi Mss. Acad. R.P.R. nr. 449 
(PS. psalmul și versetul). 

Psaltirea Hurmuzachi, Mss. Bibl. Acad. R.P.R. nr. 3077 (Psalm. verset și pag.). 

B. P. Hasdeu, Cuvente den betrîni, II, Buc. 1879. Textele Măhăcene (TM, pag. ediției). 

Manuscriptul (Codicele) de la Ieud, Mss. nr. 5032 — Bibl. Acad. R.P.R. (CI. pag. — sau 
MI. pag.). Și facsimil, I. Bianu, Texte de limbă din sec. XVI). 

N. Drăganu, Două manuscripte vechi: Codicele Teodorescu si Mavyțian. Buc. 1914 
(CT, Marţ. pag.). Codex Marțian Mss. 5485, Bibl. Acad. R.P.R. 

Al. Rosetti, Le catehisme Marțian, în Mélanges de linguistique ct philologie. Buc, 
1947, p. 543—552. (C. Marţ. pag.) ) 

2 AL. Rosetti, Scrisorile din Arhivele Bistriţei, 1592—1638, Bucureşti, 1944 (SB. 
pag.). Vezi şi Étude suy le vothacisme en roumain, Paris, 1924. 

3 Ion Bogdan, Glosele române într-un manuscript din sec. XVI-lea. Convorbiri Literare 
1890, p. 727—752 (Glose rom. pag. ..). Idem, O Evanghelie slavă cu traducere romînă din sec. 
al XV-lea (Ey. de la Petrograd), „Convorbiri Literare” XXV, 1891, p. 33—40. 

4 N. Iorga, Istoria “Rominilor. IV. Cavalerii, Buc., 1937, p. 115 (Facsimil). 
N. Drăganu a precizat că acest text nu e din sec. XV-lea, cum credea N. Iorga, dar nici N. Dră- 
ganu nu precizează că e un text romînesc, nu slavo-romîn. Pe o singură pag. 115 găsim urmă- 
toarele cuvinte cu rotacism : Viri, lire, pîră, umirilor, învaintea. Vezi şi N. Drăganu, D.R. 
IX, pp. 219—224. i 

N. Iorga a descoperit şi Psaltirea de la Mehadia. A fost publicată în fotocopie de I. Bianu 
(PM. fila ,..), 

sețea lor literară. Am început în acest sens o cercetare a elementelor slave 

din acest Evangheliar în comparație cu acelea din textele rotacizante. 

Concluziile stabilite pînă în prezent sînt interesante. Multe deosebiri sînt 

dialectale, nu de timp. Totuși, în textele lui Coresi, cu toată modernizarea!’ 
și șlefuirea limbii în sensul dialectului muntean și din sudul Transilvaniei, | 
au rămas unele elemente din traducerile mai vechi și din versiunile slave, 
pe care diaconul Coresi le-a folosit. Unele texte rotacizante au putut fi chiar' 
contemporane cu operele lui Coresi 2, În ceea ce privește Apostolul, Coresi | 
a colaționat și corectat versiunea romînească după cea slavă 2. Dar în colecția 
G. Cardaș se păstrează un Apostol slavo-romîn, fără rotacisme. E o traducere 

veche făcută în sudul Transilvaniei3. Textele rotacizante se caracterizează 

printr-un mare număr de elemente slave. Acest lucru este explicabil, pentru 

că traducerile se făceau din slavă, iar limba romînă se folosea în scris pentru 

prima oară. Apoi nu trebuie uitat nici faptul că în Maramureș, Ugocea, Oaș, 

în nordul Ardealului, amestecul romînilor cu populaţiile slave a fost mai 

intens și durează pînă azi. De aceea, multe elemente slave din textele rota- 

cizante au colorit local. În secolele al XV-lea—XVI-lea, lexicul limbii noas- 

tre din acea regiune conținea mai multe elemente slave decît azi, după cum 

conținea și maghiarisme, latinisme, pe care le întîlnim în textele din Ţările 

Rominești și în cele de mai tîrziu. În locul termenului din text, traducătorul 

punea alt termen tot slav din limba lui. Traducătorul sau copistul era romîn 

și nu știa bine slava veche. De aceea, mulți termeni sînt reproduși aidoma 

din textul slav în traducerea romînească, care urmează cuvînt cu cuvînt 

originalul slav. 

Din neștiința sau neatenția traducătorului ori a copistului au apărut 
astfel numeroase variații fonetice, greșeli de traducere și copiere. S-a con- 
fundat de ex. aAomseuo „utero, pîntece“ cu ace „lectum, pat“ (S. XXI,11) 
eTpsmaenne „direcție“ cu erpmmatim „prăpăstios, repede, colțuros“ tradus 
cu „străminare“ (CV lac. 3, 4); nara „călcii“ cu nara „cale“ nara MOR 
Xpanamb = căile mele păzesc, în loc de „călcîiul meu păzesc.“. Sau: 
ennăceui A = „nu-i surpași“ în loc de „nu-i mintuiși“. Traducătorul a con- 
fundat deci emnacu'ru „a mîntui“ cu emnae'pu, ennaAă „a cădea“. Traducătorul 
confundă de asemenea noapkim „am văzut“ cu nompkăim „am înjungheat“, 
ori: goaa „mai bun“ în loc de „suferind, zăcînd“'. Greşeli de acestea re- 
marcate de I. A. Candrea 4 în Psaltirea H. V. și Scheiană, — al cărui tradu- 
cător dispunea de un lexic sărac de circa 1400 de cuvinte — se găsesc în 
toate traducerile noastre vechi. Urmărirea lor atentă ne duce la stabilirea 
unei traduceri arhetip — comună ca la Ps.S. și V. 

Unele erori provin din versiunea slavă al cărei traducător, neînțelegînd 
unii termeni grecești, i-a tradus greșit, sau i-a reprodus în textul slav ne- 


10. Densușianu, Histoire de la langue roumaine, I, p. 7. 

Al. Rosetti, Limba romînă în sec. al XIII—XVI-lea, București, 1956, p. 191 și urm, 

P. P. Panaitescu, Interpretări românești Bucureşti, 1947, p. 235. 

2 Cercetările în acest sens au fost aprofundate de Al. Rosetti, op. cit, pp. 204—208 
şi Les catchismes roumains du XVI-e siècle, Melanges..., pp. 529—543 şi Le lexique de l'apâtve 
Coresi comparé à celui du Code de Voronej. Mélanges... 189—196, 

3 P. P. Panaitescu, op. cit, pp. 173—175. 

tI A. Candrea, Psaltirea Scheiană, XLI, 8; LY, 7; LV, 8; LXV 18, LVIII, 30. 

traduși 1 Urmărirea acestor erori de traducere în textul slav ne duce la izvo- 
dul sau redacția originalului slav de care s-a servit primul traducător. După 
constatările noastre, majoritatea traducerilor rotacizante s-au făcut după 
texte slave de redacție ruso-carpatică ?. I. A. Candrea credea că originalul 
slav, după care, s-a făcut traducerea Psaltirilor ar fi fost de redacție sîrbăs 
În edițiile sîrbești nu am găsit însă confuzie între gr. fapos „greutate“ şi 
Bâpts „palat — cetate, oraş“ remarcată de I. A. Candrea și pe care o găsim 
în Psaltirile slave de redacție răsăriteană. Ea apare și în traducerile rota- 
cizante ale Psaltirit: unde păsare reproduce mexocra iar acesta gr. fæpos. 
Textul tradus astfel era neclar: wra gapu caci m iar în redacțiile 
răsăritene: wTh TKT caonogmim t, adică „de păsarea elefanților“. 
Coresi nu a înțeles păsare < pensare — și a zis „pasîre“ (?) 5. 

Unele erori se pot explica și prin grafie. Traducătorul Ps. Scheiene a citit 
npxrit „nuiele“ în loc de npaxie „lăcuste“ empacokea tko npasu (5.109,4). 

Aceeași greșeală s-a făcut și de traducătorul Evangheliei lui Mat. III. 
4: enkAn Ke ero gk npaxie u mean Angin. E vorba aici de hrana lui Ioan 
Botezătorul. În traducerea primă a fost probabil aşa: „iar mîncarea lui era 
nuele şi miere sălbatecă“. Coresi în Tetrav. de la 1560, îmbunătățește tra- 
ducerea, înlocuind doar „nuele“ cu „muguri“, dar nu cu lăcuste cum e în re- 
dacțiile slave apusene mai noi, în care s-a tradus exact slav ngasu „lăcuste“, 
prin kobylky „lăcuste“ ; în limba cehă și în limba slovacă se spune: jedaval 
kobylkya polny med.6 „mânca lăcuste și miere de cîmp“. În Tetraevanghelia- 
rul lui Macarie este mpasn „lăcuste“ nu ngarie „nuele“: wAn Keero Bt npăsu 
H MAh AnBin? „iar mîncarea lui era lăcuste și miere sălbatecă“. Coresi a tra- 
dus însă așa: „Mîncarea lui era muguri și miere sălbatecă“ 8. Aceasta însem- 
nează că a avut o altă versiune slavă decît aceea după care a tipărit Maca- 
rie Tetraevangheharul său. ” 

În sensul lui Coresi traduce și Varlaam în Cazania sa din 1643, dar folo- 
sește un alt termen slav „odrasle“ pentru „vlăstare, mlădițe“. Pe lîngă aceasta 
traducerea lui Varlaam e explicativă: „Hrana lui în pustie era miiare diîn 
flori. sălbatece și odrasle diîn copacii pustiei“ 9. Aceasta însemnează că în 
originalul slavo-răsăritean al Cazantei lui Varlaam era npărie și chiar ex- 
plicația că „mierea era din flori și odraslele din copacii pustiei“ provine, 


1 I. A. Candrea, Psaltirea scheiană, LXXXVI şi C. V. 34, 1. 

2 Bohu ș Tenora, Uber die hirchenslavische Vorlage des Codice Voronetean, în „Mit 
teilungen des rumänischen Instituts an der Universität Wien“, Heidelberg, 1914, p. 207. 

3 Indicaţia nu e însă precisă pentru că spune că ar fi vorba de un izvod apropiat de ediția. 
Psaltirii sîrbești din 1346 a lui Branco Mladenovici, descrisă de Fr. Miklosich şi apoi, în 1907 
de V. Jagić în ediţia Psalterium Bononiensis. 

4  Duaun , Moscova, 1941, p. 346. Ps. XLVI, 9. 

5 Redacțiile sîrbe, ca şi cele morave, traduc exact Bap:c „palat, curte, cetate“. Deci: 
„din palate făcute din fildeş — din os de elefant: Z palacii, z kosti slonových vzdelaných (Kra- 
lickâ..., 45.9) sau în sîrbă: Y ABOPHMA OA MHHHCKE CAOHOBRE KOCTH. (Biblia 
sirbă, Belgrad, 1923, Ps. 45.8). 

€ Kralická Biblja..., p. 5: ...a pokrm jeho byl kobylky a med lesni. L. Mikulás, Nová 
smluva, 1942, p. 92. 

1 Macarie, Tetraevangheliarul slavonesc, Tîrgovişte, 1512, Začala v. 13—14. 

8 Coresi, Tetraevangheliavul, 1560..., p. 619. 

? Varlaam, Cazania, 1643, ed. J. Byck, Bucureşti, 1943, pp. 411-15—16 şi 492-25 — 26. 

probabil, tot din originalul slav al Cazaniei. De altfel e mai firesc să credem 
că un pustnic se hrănea cu „muguri“ sau cu „odrasle“ de crenguțe decît cu 
„lăcuste“ din textul biblic. De altfel, populația cea mai săracă din Palestina 
se hrănea cu lăcuste. Cercetînd astfel de elemente slave și felul în care au fost 
înțelese de vechii traducători, putem identifica originalul slav după care 
s-au tradus. 


În unele traduceri mai noi este acride nu „lăcuste“, nici „muguri“ sau 
„odrasle“. De exemplu în Noul Testament tradus de Nicodim se spune 1 
„mînca acride şi miere sălbatecă“. Aceasta ne duce la un original slavo- 
rus, din care traducătorul Nicodim a reprodus „acride“: tau akpuA t 
H MEAS AHBIH?. În majoritatea textelor oficiale în uz s-a tradus însă „lăcuste“. 
De fapt și acride (Marcu, I, 6) erau tot un soi de „lăcuste“3. 

Cercetarea elementelor slave din textele vechi pune în fond problema 
începuturilor scrisului în limba romînă și a limbii noastre literare. Problema 
limbii literare e strîns legată de creșterea masei vocabularului și de dezvol- 
tarea diferențelor de stil. Termenii slavi, prezentați mai departe, au fost 
în majoritate înregistrați în tratatele de istoria limbii romîne, în cercetările 
monografice ale textelor rotacizante. 


Aceasta s-a făcut însă în cadrul structurii lexicului limbii noastre din 
secolul al XVI-lea 4 sau a textului rotacizant respectiv 5. Limitarea cercetării 
numai la elementele slave din textele rotacizante ne-a îngăduit confruntarea 
adîncită a manuscrisului romînesc cu contextul originalului slav. Am adus 
astfel unele contribuții noi. 


În lucrarea de față prezentăm doar verbele compuse şi derivate prin 
prefixare, precum și pe cele simple, adjectivele, adverbele, unele particule: 
ȘI expresii, precum și circulația lor. Cu alt prilej vom prezenta partea 
a III-a a acestei cercetări: Elemente slave regionale în textele rotacizante. 


Ultimele cercetări lingvistice apărute în țările slave 6 consideră forma- 
rea cuvintelor ca un capitol independent sau ca aparținînd, nu morfologiei, 
ci lexicului, de care se leagă prin semantism și etimologie. De aceea analizăm 
în lucrarea noastră și formarea verbelor. 


1 Noul Testament, traducere de Nicodim, patriarhul Romîniei, București, 1941, p. 9.- 
Matei III-4, p. 97, Marcu 1.86. 

2 gigala, Moscova, 1914, P 21 v. Marcu I. 6 „Acride“ există și în versiunile bulgărești, 
dar ca și în versiunile ruse numai în Evanghelia după Marcu, I.6 (HoBuarr aaBeTr, Sofia, 1929, 
p. 5; 94). 

3 În greacă: âuple lat. locusta, die Schnarrheuschreche. (Vezi : Dictionarul limbii vomâne, 
Editura Academiei, București, 1913, p. 24. Fr. Miklosich, Lexicon... p. 3. 

410. Densușianu, Histoire de la langue roumaine, IT, Paris, 1938 şi Lexicul limbii 
române din sec. al XVI-lea, Curs litografiat, București, 1938. 

Sextil Puşcariu, Etudes de lingvistique roumaine, Cluj, 1937. 

N. Cartojan, Isi. lit. române vechi, I, Bucureşti, 1940, pp. 52—53. 

Al. Rosetti, Limba română în sec. al XIII— XVI-lea, Bucureşti, 1958., pag. 174—187.- 

5 Îndeosebi I. A. Candrea, Psaltirea Scheiană, în compavaţie cu celelalte psaitiri 
dim sec. al XVI-lea și al XVII-lea, traduse din slavonește. I. Introducere, II. Textul şi glosarele, 
București, 1916. 


î Șanski M. M., Ouepku no caoeooĝpazoeanuio u a3kcuxonozuu, Moscova, 1959, p. 243. 
Lekov I., Caoeoo6pa3oeameanu ckaoukocmu Ha caaeakckume 33uyu, Sofia, 1958, p. 1; 3. 

Unele verbe sînt compuse cu adverbe. În textele romînești, verbele 
au pătruns din originalul slavon ca derivate sau compuse. Blagodari blago- 
dariti „a mulțumi“. „Să blagodarească și să prăznuiască“: BAArAAApE Aá 
npasan$Serh Adică: „Mulţumiri să prăznuiască“. Cum vedem, traducerea din 
T.M. (83) — nu este exactă; (CV. 28,15 etc.). 

Blagoslovi gaarocaorurh „a binecuvînta“, „a bine grăi“ (H. 66,2) gr. 
edoyewy. E frecvent (CV. 106). 

; Bine grăi<dobroresti, lat. benedicere. Dobro-retiti e frecvent în slava 
` moravă, din care a trecut apoi în cea de redacție carpatică. După astfel 
de izvoare s-au făcut și primele noastre traduceri (H. 44,3). 

Un astfel de izvod carpatic trebuie să fi avut şi popa Grigore din Măhaci, 
“cînd a tradus Legenda lui Avram, unde întîlnim compuse și latinisme rare 
păstrate pînă azi în acele regiuni ca: blîmu să priindimi.. .umblăm să venim: 
npuHATH „a veni la, a sosi“. Oricum traducerea lui Popa Grigore nu cores- 
punde decît aidoma cu textul slav, publicat de B. P. Hasdeu, paralel.? 

Binenogodi <uaarssroAnru. Bine vesti<gaarotkeru (H. 39,10 H. 25,3) 

Mult mai numeroase sînt însă verbele prefixate. Printre cele mai 
frecvente prefixe, avem: 

Beză „fără“ Bessaxonogama na ma — „Bezaconiră contra mea“ <bezb + 
zakon» = fără lege. 

Do — „în“ exprimă ducerea acțiunii pînă la capăt sau pînă într-un 
punct anumit: Dodei (a): a supăra. E frecvent în toate textele rotacizante 
și traduce alte verbe din slavă, care aveau același sens, ex: ChTAXATH: 
MhHSSH H3PONAEH MA H CaTRKARH Mi — „mulți gonia me și dodeia me“. 
(PV. 118, 157). Verbul „a dodet“ cerea obiectul în dativ. Această construcție 
s-a reprodus de traducător și în limba romînă. „Cei ce dodeescu mie“ (S 
48,2)... „(el) dodei lor“ (S. 34,5). 

Dosădi, dosădire, batjocură, injurie „ceartă, mustrare“ (CV. 27,21 
CT, 24); Coresi, Fapt. Ap. 7,6,19; 27; 10,21). 


In — : Imzăbălă, Nu-şi înzăbălează limba (Coresi Ap. Iacov, 26,3,2) 
Iz —,<v. sl. î2ă are același sens ca și vy — din limbile slave de apus 
și de răsărit „din“: isledi (a):... „cărarea mea tu ai isledit“: creme mow... 


wal ech H3cakASBaan (V. 138,2; 188,3). 
Izpili = a cerceta: „derept aceea izpîtia — la sufletul meu...“ 
Ispaseme „mântuire“ (PV, 118, 123) De aci „a 1spăși, Ispas“. 
Ispovedi (a) sl. nensekAarn (PV. 91,1) „a spovedi“. 
Iaz — e un prefix vechi specific limbilor slave de sud. 
Na — v. sl. na — „la, în“ exprima direcția, sau suprafața pe care se 
face o acțiune. Ex. năstăui (a) = a îndrepta: și năstăvi 1 spre nădejde: n 


1 În traducerea lui Popa Grigore sînt fapte și expresii, care nu există în textul slav: 
De ex. „să nu mănînce carne de berbece“. Sau „că picioarele lui Mihail fără pieliță iaste”. 
Ori „el venise să te ia“, În textul slav e „să ia sufletul tatălui meu“ H KoyeTh RW3AȚH 
ASWA OTUA MOMO. Sau AMET „stejar“ e tradus cu „pom“ (CV. 190). Sau se duse în 
gevoe (CV. 201). Geroe e pentru genoe, genune — care se întilnește și azi rotacizat în țara 
Oașului. (I. .A. Candrea Graiul din țara Oașului, Bucureşti, 1907, p. 57). 

ac TaBH a Ha oynoganie (PV. 77,53, 89,6). Observăm că traducătorul a reprodus 


aci din slavă și pronumele i (a) — „pe ei“, pe dușmani“ — fără prepo- 
ziția „pe“ ca și în slavă. 
Sensul spațial al prefixului na — e mai categoric în propoziția aceasta : 


Hacrazuri ma na semaa npită. (PV, 138,18) „Năstăveşte-mă spre pămîntii 
~Me 


dreptă“. 


Mult mai abstractizat este sensul prefixului na în verbul a nădăr< 
v. sl, nadejati „a nădăjdui, a spera<na—deja“ 1 „Și toți ce se nădăescu spre 
unsul“ = n gen HaAaaiei ca na na (PV. 113, 16). 

Sau: „Pururea noaptea și ziua nădăescu se se viine“ (CV, 26,7). 


Verbul „a nădăi“ e frecvent atestat chiar în lucrări originale ca de ex. 
în predica preotului Grigore din Măhaci nădăindu-ne (CV. 123). Aceasta 
însemnează că era în limba vie de atunci din Transilvania și Maramureș, 
În graiul de pe valea Crișului Negru îl găsim și azi, cu sensul de „a bănui“ 
a se dumiri, a presupune, etc. a-și da cu socoteala 2. 

Năvădi <uagecrn „a duce la, spre“: Năvedi sprinşi domnul apa mă- 
riei. (S. Cînt 1.16). 

Ne — este negaţie, care se unește ca un prefix cu cuvîntul respectiv: 
Netrudind, nerăul, netare etc. 

O —; ob<sl. obă. Ca prefix exprima că acțiunea se face de jur împrejur, 
din toate părțile. De ex. obidi (atestat în Glose rom. p. 731) a obidui, <obideti 
adică ob(vjideti „a privi, a vedea de jur împrejur cu intenţii rele de a 
insulta, a apăsa, a persecuta“. De aci s-a format derivatul post verbal obidă, 
curent în limba romînă ca și „a obidi“. 

Oblici (a)<v. sl. obličiti „a da pe față, de jur împrejur, a descoperi, 
a găsi, a arăta“. ob-și liků „lumină, față“ 3. E frecvent atestat în limba 
sec. XVI). Chiar în fundul mării de s-ar ascunde... și acolo obliceaște-mă 
(PV. 140,5) Oblicit „descoperit, găsit, dat pe față“ (Glose rom. 730). Coresi: 
oblicesc de păcate (Fapt. Ap.) Sau în „Cartea cu înv.“ 1581 p. 5 și 547: Iară 
după ce o am obhicită, iară eu foarte m-ami bucurati. Ori în derivate: 
„...ȘI ucise ṣi obheitoriulă curviei, pre loanniă... n oganunnka npkawBoa'kuerea * 

Obrăzui (a)<obrězati „a tăia de jur împrejur, a circumcide“5: Iudeii 
cei ce sînt între limbi grăire a nu-și obrăzui feciorii (CV. 21,21 ; 30,4). Acest 
verb, care exprimă ceremonialul obișnuit la evrei și care corespunde botezului 
la creștini, este atestat rar în CV. dar e frecvent în Cazaniile și Apostolul 
lui Coresi (7,8; 10,45; 11,2,3; 15,5,24); frecvent e obraz<oapasm „față, 
obraz, persoană aleasă“. La început oapiam însă însemna: „statue, relief, 
tăietură de jur împrejur“. Deci tot<ob-răzati 6. Varlaam folosește regulat 


1 V. Machek, Etym. slovnik jaz. českého i slovenského, Praga, 1957, p. 330. 

2 Teofil Teaha, Graiul din valea Crișului Negru, Editura Academiei R. P. R., 
Bucureşti, 1961, p. 245. i 

3 Fr. Miklosich, Lexicon palaeoslovenico — graeco — latinum, Vindobona, 1862—1865, 
p. 468—469 

4 Oyuumenvnoe Eeazeenue, Zabludov (Lituania) 1569, p. 397 v. 

5 bis, Deci nu obrazovati, cum dă Al. Rosetti (Limba romînă însec. al XII-lea- 
al XVI-lea, 181) 

V. Machek, op. cit, p, 332. 

a obrezui ṣşi<obrezanie în loc de „a tăia împrejur“ și „tăiere împrejur“: 
Deci noi... să ne obrezuim 1...“ 

Obărşi<obrůšati „a isprăvi, sfîrşi“ (Ev. slavo-rom. Moscova), 

Omrăzi <omraziti „a se pîngări“: „Risipiră și omrăziră întru începutul 
lor“ Pacrakua n omepanmaca ga naumanin aXe (S. 13,1) „Putreziră 
și omrăzmră întru fără lege“ (S. 52,2). 

Opri (<opreti) „a sprijini“. Să oprim netarii CV. 

Oscrăbi (<oskrăbiti) „a mîhni, a supăra“. Oscrăbr-i şi n-au putere să 
stea“ (H. 43.15; S. Cînt. 7/50). Se pronunță oscîrbi. 

Ostimpi (<obistgpiti) „a se retrage, a se depărta“: „Și nu ostămpi 
înrapoi inrema noastră“. (S. 43,19). n ue OVETOȚNH BENATI CEPAUE NAIS 

Obicni (<obykngh) lat. exerceri. Şi mestecară-se întru limbi și obioniră 
lucrurele loru... (S. 105,35). Coresi „...și obicniră delele lori.“ H emkenmaca 
BO M3Hu kS%, H NABWROWA Actawmm HXm. Ogodi(vezi ugodi). 

Po — „pe, dealungul, pentru“ este considerat cel mai vechi prefix 
verbal. Pobedi<pobediti „a învinge, a nimici“... și uriții lui pobedescu 
H  nenagA aria sro norkxam (S. 89,24). Postămpire „cădere, despărțire 
v. sl. postọpiti (S. 79,19): Nu postăpimu de tire, învii-nă, și numele tău 
chemămi H me wreTSnumm WT TERE, WRHEHUIH Hbi, H HMA MOE NPAZOBREMD. 

Pocloni (a se)<pokloniti se „a se închina, a se pleca“...: „Pocloniți-vă 
în loc unde stătură“. În originalul slav avem însă persoana I-a și II-a plural: 
noxaguumea NA Mkerk naexe eroaere. (PV. 131,7). Azi prin metateză avem 
Bloconi (a se), şi plocon. 

Poloji (a se)<sl. c. poloziți „a pune pe“... „poruncă poloji și nu va 
trece“ (H, 148,6). nogeaknie Noaoa, H HE MHAO HAETh 

Pomisealmică „năframă“<pomisélniků: Şi fața lui cu pomisealmică 
legată (Ioan XI 44. — Coresi, Cart. cu înv. 96/24). 

„Ponoslui (a se) și ponoslu „dojană“ (H. 9,23), (H. 43,14). 

„Și neponosluindu-și da-se-va lui“ n nsuonouatipars n Aderca ems (CV. 
Iacov 1,5) „a înfrunta, a suporta.“ „Neponosiui” și nu înfrunta (CV. 
110,7—8). 

Poticni (a se) <sl. c. potyknoti are în CV 60,7 ; 146, 6— sensul de „a dovedi, 
a proba“ nu pe cel de azi „a se împiedeca, a se atinge“ = tykati — de =po. 

Posădi — să te posădească (Coresi 18,10, Ap.)<<nocaAnru 

Potopi (a se) potopiti „a se înneca“ (PV. 138,21). 

Poveli (a se) <sl. povelăti „a porunci“. Acela poveli și făcera-se Twa nogeak 
n ewsAauiăcăa (PV. 148,5) Povelire puse. nogeaknie noa (PV 148,6). 

Pospăi (a se) <posrpah, „a risipi, a spulbera“. Negura ca cerușa pospăi-o: 
MAFAX aKo nesas nseănaăware (S. 147,6). 

Pod — sub, dedesubt — „sl. pod: podnojie „sprijin, ajutor, reazăm“: 
„E tu stă încolo sau șezi cicea spre podnojia noastră“ (CV. Iacov 2,11)< 
pod + noga = sub picior. (S. 98,5; 109,4). 

Pre == prea (<v. sl. pre -) peste, prin și prea — gr. înep prebindi 
(a) — <prebgiti „a petrece, a zăbovi, a rămîne“. În Siracuza prebindim 


“i 


1 „carele se obrézui după lege ca să oprească obrăzaniia“ Varlaam, Cazania! 643, 
ed. J. Byck, Bucureşti 1943, p. 406 și în tot textul omiliei pentru 1 ian. „Învăţătură la Obr& 
zaniea Domnului nostru Isus Hristos“ pp, 403—409. 

în tre zile (CV. 7,11—412, 28,12, Iacov, p. 138). Verbul prebinds era în limba 
vie a traducătorului pentru că în textul slav e npssnilomm și alte verbe. 
Deosebit de prefixul pre- există adverbul prë „prea“: Prăpodobnici = „prea- 
cuvioși” (CT. 197, PV. 115,7), „preafericit“ etc. E frecvent și în compunere 
cu cuvinte de origine latină: precălcătoriu (PV. 7.23) — npsrrănintm Sau 
preaînnălța <sl. ngkemancenru (PV. 8.89), precăntat „preaslăvit“ (S. 7,52) 
sau preabucura gr. ònep Xatpeiv. Se întîlnește și la adjective: preamilostiv 
şi la substantive: preazubire „curvie“, sau: Intru puținelu nu mai preparesci 
Hristosemi a fi“ g mak MA npinnpatuun Xpiemhanuna gara. (CV. 26,28) 
Coresi: Pre lesne mă adeverisi. 

Pred — <v. sl. pred „înainte“ Predteci „înainte mergător“  upsAn rea 
(CT 228, Coresi: Evanghelia cu învăţătură p. 546/36: ucise pe preditecea; 
Varlaam, Cazania p. 412/24)..Deci pred și uneori pri însemnează „înainte, 
în față“: pristăvi —npeAeragnruea „a pune în față“: și pristăviră gotov- 
nițele noastre n npkAcramua rorogaa bama (PV. Cint. 2, 35). 

Pri — <v. sl. pri „lîngă, la“. E frecvent chiar cu acest sens spațial. 
Prişlej „pribeag, cel care a venit“. Pentru apostoli „aleşilor prişleților — sl. 
H3&panHtiMh npnweayemh (Ep. I Petru I 1) 

Pristamşte „port, loc de oprire pentru corăbii“ (PV. 106,40) (Coresi. 
Ap. 27,12—13). Pripădi „a da, a adăuga“ (PV. 78,3; 77,61 și 48). Prilăsti! 
„a ademeni, a amăgi“. | 

Pritoc „moștenitor“ (Glose, 740) din v. sl. npumounra. 

Pristoi: Deci pristoi întru Efes. (CV. 2; 21,2,3) „Nutăm în Siria și 
pristoim întru Tire“ — Şi nepristoi „a nu sta, a nu rămîne“ (CV. 20,34)— 
Prilaz „trecere“. „Nu e căderea gardului nice prilaz“ H'kemm naĄenia naota HH 
npoXoaa (PV. 143,14). 

Prilaz era în limba vie „pîrleaz“. 

Prigvozdi — <v. Sl. mpirgosAnm „a prinde, a bate în cuie“: Şi-mi 
Prigvozdiră picioarele — n nosk npurgosAnua (M. I. Leg. Dum. 15/3 v.). 

Pnisădi „Prisădiși ei și prinseră-se“ mocaAHAm ch HXW% H OKOBINHUIECA! 
(Mss. 148/65 v. și Coresi, Evanghelia cu înv. 1581, p. 32/10). i 

Pro — (<v. sl. pro —) —exprimă ideea de străbatere, de trecere, 
de terminare a acțiunii. Propovădui (a) ngonogkąarn (CV. 28,30 — 31) 
„Propaste mare iaste“ (CT. 22). Şi propastile (PV. Cînt 6,6). 

Proidi (proiti) „a trece, a străbate“ (S. 102,16): Ko ASX® nponas 
(ca un duh a străbătut... Și proidiră pămîntul — (PV. 3,4). 

Prosfeti<sl. prosvetiti „a lumina“: Şi prosfeti fața ta... spre robul tău: 
H npocg'kra anye TROE na paga Teoero (S. 30,17). 

Pročiti<v, sl. pročitati „a citi“. Nu vrea să o procitească — Ne Xower 
npsunraru (M. I. Leg. Dum. 180. v). 

Răs — (<v. sl. rază, roză —) exprimă ideea de separare, de despăr- 
tire: văsimi „semănat, risipit“, E participiul. trecut pasiv din razsejati 
(CV. 136,7). Sau: „Întru iudeii ceia răsiniti”. (CV. p. 138). Exprimă și ideea 
de intensificare, de amplificare a acţiunii verbului respectiv, pînă dincolo 
de limită: răsvări<rast varéti „a amesteca“. (H. V. 101,10): Şi băutura 
mea cu plîngere răsvării (PV. mestecaiu). În slavă însă e imperfectul pacrBa- 
phalm = răsvăream. Se întîlnește și la adjective: răslabit — v. si. 
raslabjemů 

Să —<sii — avea mai multe sensuri: exprima direcția de sus în jos, 
de despărțire, de împotrivire, dar și de asociaţie, colectiv. Săbiaznă (<sub- 
lazni) nebunie, greșeală ; sminteală. (S. 49,20; CV. 85—5—6; 27,9). 

Săblăzmire (PV. 106,40) Nesamășluind < Nesămysleti „a nu gîndi, a 
a nu judeca“. (Glose rom. pe Mss. Sintagmei lui Vlastaris, 729). 

Sfădi — <săvaditi „a certa“ (M. I. Leg. 12,6): svazaet = svada <sivada 
„ceartă“ (Glose rom. 734). 

Svadnic<sňvadmků „pîritor, certăreț“. CT. 

Zborişte — (<săboriște) loc de adunare, sobor (CV. 10,3). 

Zbori — (<süboriti) a aduna la un loc: Zborescu (CV. 16,1). 

U — (0-)<v. sl. u însemna: „în, la“ dar exprima și ideea de despărțire, 
de înlăturare. Ex. uchoditi, uiti — a merge de la.., a pleca. E frecvent : 
ucloni <v. sl. ukloniti „a se pleca, a se abate“. Toţi ucloniră se preură și 
nu fură opă. (S. 52,4, p. 102). Ren oykaonnua ca BKSNk nenorpesun eww. 

Ugodi — „a se (o) ugodi< oyroAnrn „a plăcea, a face pe piac“. 
(S. 114,19, PV. 114,19) = ogodescă: oyromaa „Lăsaţi-mă și ogoditi-mi 
să fac“ (CV. 154; S. 68,32) Să nu ogodeșii mie (CT 225-6) Ogodesci în tire 
Domnul: oyroKAR NplAnh NOen9AsMm. 

E frecvent și la Coresi: Să ogodimii lu Dumnezeu. Evang. cu învățătură 
Brașov, 1581 (Buc. 1914) p. 54/16 oyroanr gorogn (eBarreane our. 
(Zabludov 1569 p. 27 v.). Acest verb se păstrează în graiul din Țara 
Oașului: „ogodește-mă = aşteaptă-mă“ (I. A. Candrea o.c. p. 48). 

Umnoji — a se „<umnožiti“ a se înmulți: Și mai vrătosů de arira 
umnojise-vor“ n nawe necka oymnexarmnea. (PV.S.138,18). Același verb e 
tradus însă și cu verbul „înmulți“. Prefixul u-este tradus în unele cu- 
vinte compuse romînești prin în-: oymoyapk'ru „întelepti“, oyaospurh „îm- 
burăta“. (PV. 143,12). 

Upovăi — (<upovati) „a nădăjdui“. Era un verb frecvent în limba 
vorbită din sec. al XVI-lea. Circula ca verb nu numai în textele maramure- 
șene, dar și în Cazaniile lui Coresi, Varlaam. Se folosea și ca substantiv: 
upovăință, upovăire: că spre mere upovăi = axo na ma oynoga (PV. 90,14). 
Sîntele mueri cele ce upovăia spre Dumnezeu... OVNoRARŲMA HA BOA 
(CV. I. P. 2,24). 

Uieși şi oteși — (a) <utesiti) „a mîrgîia, a linişti“: Fie meserere ta se 
mă oteșască: RAH e mHaocTh TROA Aa oyrhumra ma (H. 118.52, 176) 
Sau: Toiagul tèu și fuștele tale mă uteşsıră: Mezan TRON H NAAVA TECA, 
wa MA oyrkuncrTa (H. 18 ,8). În același loc S. are „mingîiara“. 

Vă — (<sl. vă-) „în“ — Este atestat în: gaceeaarh ca „vor locui 
în, se vor așeza în, pentru că<Bm „în“ și cearu „a așeze“ deci „a 
așeza în“. Dar traducătorul sau copistul l-a confundat cu gesasruea „a 
se veseli“ și a tradus „se vor veseli“, 


În alte cazuri de derivație vă- e tra dus „în“ gnzruksAn'rn „încuibură” 
(PV. 103,17). Es syapa „împărăți- se“ (PV. 95,5) amABipiica „încorți-se“ 
adică „se așeză în curte“ (PV. 90,4) înmîndrui (înțeley și) „O Met Apune 

Văz — (<sl. viiz-) indica direcția în sus pSuper”: văzneseme „|iiiare 
în sus, înălțare“. Acele să lăsăm, ce de văznesenie să grăim (CT. 196). Acesta 
e zeul meu și văznesescă el. (S. p. 130. Cînt. 7,2). 


ce 

Za- (<sl. za-) „dincolo de... peste“. Mai tîrziu ca prefix za a devenit 
un mijloc de perfectivare, indicînd începutul, durata sau sfîrșitul acțiunii. 
Zăpreti (<zapretiti) = „a opri, a îngrozi“: zăpretește gadinelor... sanpk'rn 
sBkpemmn. Observăm că exprimarea obiectivului prin dativ cerută de verb 
s-a păstrat și în romînește (S. Cînt. 4,12). De zăpreiitul feţei tale peri-va 
(S. 75,7) wT sanpapeni a... 

Zăstăwi (<zastaviti) „a opri, a pune“: Deschise mare și trecu ei, zăstăvi 
apele ca foale (C2 77,13). 

Zăstimpi (zastopiti) vb. a sprijini: Zeul în faptele lui cunoscutu e 
cîndu zăstimpește elù (S. 47,4) Born Rh TAKET h EP suath ECTh, EAA 

3BACTËNAET'h H. 

În puținele cazuri cuvintele slave au prefixe de origine latină. De 
ex, dezlupi (<olupiti) vb. „a răpi, a fura, a jefui“ dar și a jupui de piele, 
a curăța de coajă. Verbul de origine slavă lupiti, slovac lupit. E mai frecvent 
şi azi în limbile slave de apus 1 și în rusă. Trebuie să fi fost în limba vorbită 
a traducătorilor Psaltirii Scheiene și H., care l-au folosit în locul verbelor 
din originalul slav: otimati și oteh „a lua“ cum e în H. Ca ceara topită. 
dezlupi-se-va ako Rock'n pacvaatn WrumSrea (H. 57.9) și (H. 108,23): 
aKO CH BHEPAA OVKAOHHIIHCA, OTAXCA. 

Traducătorii au fost dintr-o regiune din nord-vestul țării noastre mai 
apropiată de slovaci. Poate Ugocea. 


VERBE SIMPLICIA 


În afară de verbele compuse și prefixate menționate mai sus întîlnim 
șa alte verbe simple de origine slavă. De ex. Băsădus (besădovati), „a vorbi“: 
„Şi băsădui debiu pînră în zori“ (CV. 20.11; H. 30,14). 

Blăzm (<blazniti) „a greși“,a „produce sminteală, eroare“: „Neîn- 
frărîndu-și limba sa, ce blăznește inrema sa.“ (CV. Iacov 1,26) Cod. Marţi. 
230... Şi Blăzmiei... (S. 106,40). 

Citovăscu (<titovati) „a socoti, a număra“; (Glose rom. 738). 

Cleveti (klevetiti) „a defăima, pîrî“: Nu vă clevetirăți (CV. Iacov 3,11; 
H.S. 118,23). E frecvent și cu numeroase derivate. De aceea e considerat 
printre cuvintele slave care fac parte din fondul principal al limbii române 2. 

Dumăi (<bg. dumati) „a vorbi, a discuta“: ...nu derept dumele să 
dumăimi... (Coresi, Carte cu învățătură, p. 241[14).3 Sau:... „și cu nusul 
dumîindă intră...“ (Apostolul slavo-român, p. 141, Col. Cardaș). 


- 1 Ceh Joupiii şi lupiti, slovac lupit’, pol. lupic — toate cu acelaşi sens din PS menţionat, 
mai sus. 

V. Machek, op. cit., p. 277 

M. Kálal, Slovenský slovník z literatúry i nàreči, Banska Bystrica, 1924, p. 316. 

2 Al Graur, Incercare asupra fondului principal lexical al limbii romîne, Bucureşti 
1954, p. 109. 

3 În originalul slav: He BECRARI paAH, EEKi APST'n ch ApSrowa BécRAOBATH 
ChUIECTEHE TBOPHM. NOVY. éR. Zabludov, 1569, p. 147 v (Sau „şi cu înțelepții nu se 
va dumăi“, Biblia lui Șerban, 1688 (Proverbe 15, 13). În poezia populară a domăi:... Şi 
trei veri primari, Ei mi s-au dus, s-au dus în ascuns, De s-au domuit şi mi s-au vorbit... 
G. Dem. Teodorescu, Poezii populare, București, 1885, p. 435. 

Găvozdi şi prigvozdi (sl. prigvozditi) „a bate cuie“: Şi mi gävozdiră 
mînule... şi-mi prigvozdiră picioarele... (MI. Leg. 173 v). Sau desgvozdi. 
Se întîlnește și cuvîntul de bază găvoazda ( gvozdi) TM. 46,4 „cui“, care 
se păstrează și azi în graiul din Ţara Oașului: găvozd „cui, pană“ 1 (H. 118, 
120; S. 49, 19). 

Gîmbosi | gobosati) „a înșela, a amăgi, a minți“: Usne gămbositoare 
întru inimă. ($.11,3) Şi nu se gîmbosește cu limba sa. (S. 14,3). Îl consi- 
derăm un element dialectal bulgar — ca și pe dumăi — pentru că „gîmbosi“ 
traduce din textul slav verbele cu același sens oaneriru, chgaasnnrh. Îl folo- 
sește popa Grigore din Măhaci în predica sa originală. „Că el cu păcatul între 
(denainte) și gămbosește omul“. (TM..122). Acest verb se întîlnește în S. 
de 12 ori. Este și în actele de cancelarie din Transilvania de redacție 
sîrbă: kubosati 2. Forma veche bulgară trebuie să fi fost ragocaru. Era 
cunoscut și în graiul bulgarilor din Cergău. 

Glăsi (glasiti) „a vorbi, a glăsui“: Auziră că evreească limbă glăsi. 
Se întîlnește în CV. 

Gloti ( glota „oaste, mulțime“) „a strînge oaste, a îngrămădi“: „Singur 
gloti se spre toate tăriile drăcești“ (CT. 195,12). 

Gotowi ( gotoviti) „a găti, a pregăti“. E frecvent și există probabil în 
limba vie a traducătorilor. „În veac gotovescu seminția ta“. (S. 88,5) 
oyirogakm „gotovii“ (PV. 131,17) rororamomoy „ce gotovi“ (PV. 146,8; 
98, 4.111,41). 

Gumosi ( gnusiti se) „a se scîrbi“. In zi de cuvintele mele gunosiașe 
(S. 55,6.H.5,8) gumoseaște, gumosiră etc. În S. sînt 13 atestări. 

Hhpi ( chlipati) „a se văita“... acum bogații plîngeți-vă hlipindù 
(CV. Iacov 5,8). 

Jelui ( si. žalovati) „a dori“... Jeluiţi și nu aveţi (CV. Iacov 4, 2; 5,8). 

Liâncoti ( sf. lokavnovati) „a înșela“ și: lîncota < lgkota, „înșelăciune, 
vicleșug“. „Și spre oamenii tăi Jîncotiră cu voe“ (S. 88,4)... că te Jăncoti 
dracul (S. 73,3). Există și în regiunea Argeș. 

Măhăi ( sl. machati) „a face semn cu mîna“, „cu capul“. E mai- frecvent 
în Cod. Vor.: „Răspunse Pavelu și măhăi lu Ghemonu a grăi (24,10). Stătu 
Pavelu pe spiță și măhăi cu măra către oamiri a grăi (21, 40). Alexandru 
măhăi cu mănire. (CV. 11,5; 59,8); 36,10, 19,33). E un cuvînt general slav 
și are pînă azi o mare circulație în dialectul slovac de răsărit3. Există și 
în dialectele ucrainene din Carpaţi makarn pšskow. Era în limba veche. 
Există de asemenea în graiul din Ţara Oașului și din Maramureș: a măhăi = 
a amenința cu degetul. 

Menr ( sl. imeniti) „a meni, a destina“... Altul nu știu numele tău 
menimii (S.PV.Cînt. 5,13) unor ne ekai nma TROA HMenoemn Și se meni 
lui întru dreptate n mennek cne gù npagay (CV. Iacov 12,23). 

Miji (oymaagnru(?)) „a înţelepţi“: mijaște tinerii (H. 18,8). Dar în S. „în- 
țelepțează tinerii“ ormsapawyee masinii. Probabil < psl. mižati, omêžiti 4. 


1I. A. Candrea, op. cit, p. 50 

? P, Olteanu, Hekomopoe ocoô. cade. a3. ... „Romanoslavica“ II, Bucureşti, 1958, 
P. 107—108 

3 V. Machek, op. cit, M. Kâlal, op. cit., p. 319: machac și machati. 

2 H. Tiktin, Rumänisch-deutsches Wörterbuch, Bucureşti, 1895, p. 978 

Milcu (ceh, milkovati, bulg. milkamii se) „a se îndura“, „a se milostivi, 
a iubi“ (CV. 129,6; CT.9): Împărțiră-se și nu milouiră pasa kanuacaa H ne 
oymnanuaca (S. 34,15). Ne-am adăpat cu vinul milcuirii, Hannah mach 
annoma  oymnaenia(C. 59,5) „Şi milcomire trupure de pînt“ (pămînt) 
(MI Inv. Paște 199). Are și sensul de „lacrămi“ (CT. 192) de „„posomorîre“ 
(CV. 129,6) ca în Kralická biblia zformuceni. 60,5 Şi bucuria întru milcuire 
(CV. Iacov 3,8—9). Cuvîntul era cunoscut traducătorilor fie din limba. 
vie, fie din izvoade de redacție carpatică. Verbul milkovati e. cunoscut în: 
limba cehă veche și în limba slovacă de azi cu sensul de a mângiia, a 1ubi;i 
rus: MackaTBcA. În basmele lui P. Dobšinský: Ale milé dievča ho začne mil- 
kovati. „Dar frumoasa fată începe să-l iubească“. Apare ca o variantă dimi- 
nutivă a verbului milovati. De aceea exprimă și gingășie în dragoste, în 
mâîngîiere 1. 

Pilcui < plăkovati — „a se grupa“. < piilkă + sufixul -u- și suf. de 
clasa a IV-a. 

Plăsi ( plesati) „a zburda, a bate din palme de bucurie“. Să cîntăm 
lui și să lăsăm cu mîinile“. (CT. 192). Toate limbile să plăsedze cu măr- 
nile. (S. 146). Slovac plesat „a zburda“. | 

Podobi (podobiti se) „a se asemăna“, „a se învrednici“, „a se impodobi!“ 
Podobim me  nesăturatul cîmpiei, oynogognXca ntaciirii noeTrtintinku 
(PV, 101,7). Podobeaști-mă șerbul tău să fiu. (C. Marțian, 229). Acest verb 
e și prefixat cu -să-: „cu cîtă slavă te-ai spodobit suflete“. (CT. 212)... și 
se vor spodobi (CT. 218). Sau cu u-: gro oynopoeuTh ca risk „ceînre se 
podobeaște ţie“ (S. PV. 82,2). 

Prăvi < praviti „a face drept, a trăi“: Nu în fățărie prăvindii să aveţi“ 
(CV. Iac. 2,1). E și pravednic (<pravednikii) „drept“ (H. 36,21), npageAniiă 
KE IEApHTM H AAETH. i 

Prăznui (< sl. prazdnovati) „a sărbători, a-ți face liber, vacanță“ ex.: 
Unul cu alaltu să prăznuiască“ (MI Inv. Paște 187 v). Praznic însemnează 
și azi sărbătoare bisericească, pomană. 

Răgăi (< sl. rygati) „a striga răgușit, a izbucni“ (S.C. 18,3) Aem Anni 
drpiiraer raaroah „Zi de zi rigăește cuvăntu“ sau: Răgăi-vor usnele lor 
cîntare, irpmranre over mon ninie (PV. 118, 171) Adică: „Strigați buzele 
mele cîntare...“ 

Ricăi (< sf. rykati) „a striga tare, a răcni, a zbiera“: Ca č leu ricăindu 
îmblă... (CV. I, P. 5,8. 163,13; S. 103,21) mko ag puikia XoAnT... 

Seagati (< sl. segati) „a se atinge, de a încerca“:, ... Seagatu-s-au încer- 
catu-s-au“. (Glose p. 733). 

Scărcica cu dinții „a scrîșni din dinți“ ; scrășcare de dinți (CT. 205,210). 
E un element regional. 

Scîrnăvi (< oskvriăniti) „a spurca, a scîrnăvi“ (PV. 78,10). 

Sledi (< slediti) „a urmări“: Lăsă obraz cum să slediti urmelori lui“. 
(CV. I.P. 2,21). nammn Beragah S9Epa3a Aa nocakASemn cronammn ero. Observăm 
că traducătorul a păstrat obiectul în dativ ca și în originalul slav: 
eTonamn „urmeloră, pașilor“. 


1 De aceea în slovacă se folosește mai ales cînd e vorba de îndrăgostiţi. De ex. milkujúce 
sa holubky „porumbeii care se iubesc cu gingăşie“. (Slovnik slovenského jazyka, 1], Editura, Acade- 
miei Slovace, Bratislava, 1960, p. 148. 

Smenti (< sl. smgtiti) „a turbura, a izbi“: „Lasă săgețile tale și smen- 
teşte-t“ (PV. 108,6). | 

Spăsi (< sl. săpasiti) „a mîntui“ are o largă circulație în toate textele 
vechi... abia se spăsesc (CV. I.P. 4,18). „Cela ce poate spăsi „(CV. I. Iac. 1,21) 
Vezi și „ispăși“. 

Steji (< sf. stejati) „a se grăbi“: Atunce stejiră-se vlădicii... Aa norasta 
ca BasAnkui (PV. Cînt. 1,15) Celui ce se stejește — emkwipemoy (S.36,7) 
Se păstrează în graiul de pe valea Crișului Negru tot cu sensul „a se 
grăbi“. 

Vădi (<sl. vaditi) „a învinui, a acuza, a pîrî, a certa“. Vădescu = 
îrăsc. Este în CT. Tot aci este și svadnici „piritori“ < săvadnikă. 
ntîlnim și verbul sfädi < săvaditi „a pîrî, a se certa“. Acest sens îl are 

verbul vaditi în Mss. de la Ieud, ca și corespondentul său din textul slav, 
cgamaru, care e specific graiurilor ucrainene din Ugocea și regiunea de 
sud a Maramureșului. În „Legenda duminicii“ din MI, citim: „O amar 
celuia om ce sfădește vicin cu vicin sau frate cu frate, sau pe cine“. 
Ù POpE TOMS UAORRKS HKE CRAMAEP CARCBAA Ch CRCEAOM HAH RpAT C% 
BpăTOM Han gă%Ah KTO (Mss. Ieud „Leg. duminicii“ 12,6). 

Am arătat în alte studii că verbul egaxatn, care are dj > ž, se întîlneşte 
și în alte opere morave scrise în slavona de redacție carpatică 2. Astfel, 
într-o versiune a vieții prințului ceh Vațlav din Praga citim: maraa paz- 
ASUL PAAK UAOEELH HAYAIA BEAWKHBATH EpPATHIO. 


„Atunci din cauza neînțelegerii oamenii începură să bage pîră între 
frați“. Acest text se păstrează în marele sbornic Terebelsky prolog, care pro- 
vine din Maramureșul de sud și conține mai multe elemente din limba vie 3. 
În ținutul Ugocea a fost tin puternic centru de cultură slavă în mănăstirea 
Ugolska, azi dispărută. Un alt centru a fost mănăstirea din Peri, sau Munca- 
ciul, ori mănăstirea Dimiș de lîngă Ostrihom. În secolele XIV—XVI s-a 
dezvoltat în regiunea aceasta carpatică o înaltă cultură slavă 4. Vraja lui 
Vațlav — păstrată în copie — ca și Legenda duminicii din Codicele de la Ieud 
s-au putut scrie în mănăstirea Peri 5 sau Ugocea. Aci s-a folosit pînă în 
secolul al XVI-lea ca limbă literară slava bisericească de redacție rusă, 
dar cu colorit local subcarpatic &. 


Vlădui (< sl. vladovati) „a stăpîni“: „Şi a Irodiei vietoare vlăduește ei“. 


vy 


(S. 103, 21; 102,19). Traduce pe ŵwgaagparn. E împrumut. 


1 De ex.: „Mă stăjesc să-l găt mai repide.“ Sau: „Stăjesc gîştili să nu mînci tătă 
mîncare di la pui.“ T. Teaha op. cit. p. 266 

2 P, Olteanu, Hexomopete ocoGennocmu caasanckozo A3bika Tpancunbeanuu (,, Romano- 
slavica" II, Bucureşti, 1958, pp. 77—90. Limba povestirilor slave despre Vlad Țepeș, Editura. 
Academiei R.P.R. București, 1961, pp. 29—31. 

3 A. V. Florovskij, Kapnamopyckiii cnucob nponowenaz0 acumia ce. Bauecnasa 
KHA3A VeuCKkO20 T., «Kapnaropycekiu cGopuuk»y», Ujgorod, 1931, pp. 88—90 

4G. Gherovskii, [pameeuuna — sbornic, Praga, 1948. Jazyk Podharpatiske 
Rusi, Csl. Vlastiveda III, Jazyk, 1934, p. 480 u. «Kapnamopycckiu cGopnukv», Ujgorod, 1931, 

„259, . 

E 5 Cum consideră Maria Zdrenghea, fără a aminti de fosta mănăstire din Ugolska. 
Slavona Legendei duminicii din Codicele de la Ieud în „Cercetări de lingvistică“, III, 1958, Cluj, 
p. 112 urm. 

8 G. Gherovskii, Jazyk Podkarpatské Rusi, p. 484. 

Vori (< voriti, < vori), „a încuia, a închide, a merge contra“: „Trage 
armă și vorbește înainte gonitorii mei“ (H. 34,3). nseSmu meuh H 3AKAIOUn 
LOnpoTHE'A romană ma. De aci se vede că vori e dialectal — < vorŭ „gard 
de scînduri, palan, barcă“ ; ucr, voryna — rus. voră, vora ; slovac vora „gard“ 
polonez. Wor „sac, în care se închid boabele“. „Vrieti“ și „voriti“ 2. 

Vorovi (< dvoroviti) „a vorbi“ (CV. 16,11). 


ADJECTIVELE 


Printre adjectivele de origine slavă, reproduse din textul slav sau din 
l. traducătorului unele, prezintă un deosebit interes prin raritatea și prin 
sensul lor arhaic. . 

Gimbositor (vezi < gobosati), „viclean, înșelător, mincinos“. „Limbi 
gîmboșitoare“. 

Gubav „lepros“ (Ev. romîn Moscova). 

Iuie<ljută „aprig, iute“: Izbăviși șerbul tău de armă iute... nsgagata- 
POMO... pază cKoero wra paxia Ara (PV, 143, 10) l 

Lăstiv ( listivň) „viclean, înșelător“ (S.119,2); izbăveaşte de limbă 
lăstivă... E sinonim cu „gîmbositor“. : 

Năvocit (<narociți —) demnitar, om mare (om cu noroc)... cu miiașu 
și cu nărocițiui cetății (CV. 25,25). Traducerile de mai tîrziu ca Noul Testa- 
ment din Bălgrad — 1648 — Biblia lui Șerban — 1688 — traduc în loc 
de „cu nărociții — cu cei mari“. 

(Ne) dostornic (<sl. dostojniki) „vrednic, merituos, destoinic“. Adjectivul 
are la bază verbul do — stojati, dostati „a sta în picioare pînă la sfîrșit“ — 
adică a rezista în luptă. Acesta era „vrednic“. Ar data deci din vremurile 
democraţiei militare, cînd toți mergeau la luptă. De aci: dâstojnik, „ofițer“. 
în limbile cehă și slovacă. „Cine mărare și nedostoinic“ (MI. Inv. Paște 184). 

Păşean (<sl. pycha) „mîndru, trufaș“ (S. 118,51): „Tragnea gordii“ — 
TopAili 3AROHONpECTSAORAĂS AoSkaa... 

Plavăş (< plavii—ceh. slovac: plavoš, -a -e; (lit. plavas) plavý „galben“, 
sau „castaniu deschis“ — alburiu „blond“. E atestat în Cod. Marhan 230. 
Forma aceasta se întîlnește în cehă și slovacă unde plavos „bou galben- 
deschis; plavosa = vacă cu părul galben deschis“ — Lat. falvus, -a, -um?. 
Trecerea -0s>aș s-a putut face sub influența lui a din prima silabă sau prin 
intermediul limbii ungare. “Traducătorul Cod. Marțian cunoștea probabil 
acest cuvînt din limba vorbită. Adjectivul din limba comună plăvan<v. sl. 
Plavă dar + suf. -an3 nu -aș. 

Podobnic (<podobnikii) „cuvios“ — Podobuicii furetu și se chinuiretu 
dereptu dereptate (CV. I.P. 3,14). 

Prilăstit (<prelistiti) „Viclean, înșelător“ (H. 14,3; CV. II, P.166.CV. 
Iacov 1,14; S. 76,3). E frecvent și ca verb, substantiv sau ca adjectiv 
simplu /ăstv. i 


3 


1 V. Machek, op. cit, pp. 572—573; 577. 

? V. Machek, op. cit., p. 518. M. Kâlal: plavosa; plavá krava. 
Plavy, — d, — € se spune și despre alte animale. p. 470. 

3 Dicţionarul limbii române moderne, 1958, p 629. 

Sboresc<săboriskă — „sobornicesc, ecumenic, universal“: Spurere sbo- 
rescei tremăteri... (MI). 

Silmic (siilnă) „puternic“ (CV. 77,65). 

Șiumăn (<Sumenă, -a, -0) zgomotos, turbulent, care face senzație: „Și 

sculase cadurmitu domnul, ca silnic și șiumănă de viru“. H Bea tao cna 
POCNOAk, IAKO CHAINS H WSMENRh ÛT EHHA. 
i Probabil ambele adjective silnic și șumen existau în limba traducătorului. 
` Pentru el nu erau așa de străine ca pentru noi azi. Şumen există și azi în graiul 
: horniaţilor din Pereg, Raionul Arad, Regiunea Banat. Se știe că acești 
horniați au venit din Slovacia de răsărit, unde sînt unele influenţe polo- 
neze. Adjectivul šumný e frecvent și azi în limbile slave. În cele de apus. 
are un sens mai nou: „frumos“ şi mai ales šumná „frumoasă“ se spune despre 
fete și femei, care fac zgomot, senzație, rumoare în jurul lor, prin frumusețe, 
eleganță etc. Acest sens afectiv cu nuanță de modă s-a dezvoltat în secolul 
al XIX-lea mai ales în limba polonă. 

Rădăcina cuvîntului e šumů „zgomot“, 3umeti „a face zgomot“. Sensul 
vechi se păstrează pînă azi în limba rusă 1. 

Ustoit şi me-: chin neustoit (H. 139,14). În limba romînă „neostoit* 
însemnează „neobosit“, „neastîmpărat, fără răgaz“?. 

Vornic și ne- (voriti) „închis, stăpînit“. De aci nevornic, „violent, nestă- 
pînit (Bo penru) furtunos“ (S. 47,8, p. 91/39). Pentru a-și îmbogăți mijloacele 
de exprimare, traducătorul a recurs la derivate și la schimbarea categoriei 
gramaticale. De aceea unele adjective au valoare de substantive. Ex. Obi- 
duit < onAumw „obidit, umilit, batjocorit“. „Ce face și giudeță obiduiților“. 
TROpAyaro cSAmn WanAumiumn (H. 145,7). 

Sărac și smerit...: „a gîndeea săracului și smeritului“. GSAn cnp$ n ean- 
pes (H. 9,39). Traducătorul nu a redat imperativul verbului esAurn, 
dar a folosit obiectul acestui verb în dativ ca și în slavă. 

Sensul substantival al adjectivelor din slavă îl au multe derivate de 
origine latină. Unele din aceste adjective sînt substantivale redate în 
romînește prin substantive derivate din adverbe. De ex. nscakAnniii „apoiul“ 
și Apkautuii „demultul“, „vechiul“... tu cunoscuși toate de-apoile și de demul- 
tele. Tit ns3H4A% €cH BCA nocak Ansa H Apkema (H. 13). Întrebuințarea 
substantivală e mai frecventă la adjectivele sau participiile determinate. 
De ex. He npuetanrea Km Terk ASkaauSan. „Nu se va muta către tinre ht- 
cleanul“ (H. 5,6) Ori: He wrrparu anye nomasnnaro TrBRoero Nu în- 
toarce fața dela unsul tău (H. 131,10). Si: Ren ryunin aeman „Toți 
graşii pămîntului“ (H. 12,30). 

Tot prin acest cuvînt „grasul“ e tradus și substantivul T8Ka „grăsime“. 
Ex. H mSka nmennuna nacanpaan TA. Şi grasul grîului satură-te (H. 147,4). 
Adică: „Și grăsimea de grîu, care te va sătura“. Sau: Ko ru TSKA H MACTH 
Aa nensanirea ASma moa „Că de gras (grăsime) și unturos (untură). 
împlusea. sufletul meu“ (H. 62,6). Deci adjectivelor romînești din exem- 

1 WUYMHƏIU, WYMHEH, — MHA, -MHO „zgomotos, gălăgios, tumultos, agitat“. Dicționar rus- 


român, II, Bucureşti 1960, p. 679. 
2 Diġționarul limbii romîne moderne, 1958, p. 538 şi „nepotolit“. 

plele acestea le corespunde în slavă un substantiv. Acest fapt a ajutat la 
întrebuințarea lor substantivală în limba romînă 1. 

Semantismul slav se resimte în multe adjective, participii, precum și 
în derivatele lor. Adjectivul „rece“ e folosit cu sensul de „rușine“ ca și 
corespondentul său din slavă ersam: Tu știi ponosul meu, reacele meu și 
ruşinea mea. Tm Bo gken nonowenie Moe H CPSA MOH H CPAMOTS MOW 
(H. 68, 20)? Aceasta se explică prin faptul că traducătorul a înțeles greșit.’ 

Participiul orAotumi e tradus cu „aplecat“, „copil de piept, sugaci“. 
Deci cu un latinism al cărui semantism vechi se păstrează pînă azi în gra- 
iurile romîne de nord, în cele ucrainene, carpatice și în cele slovace... 
dar mi-am înălțat sufletul meu ca aplecatul către mumă-sa. Ho gosnecoX a 
ASW$S Mow, aK> WTAOENOE na matea cEow (H; 130,2) 

În textele rotacizante ca și în alte monumente ale limbii noastre vechi 
adjectivul „derept“ are sensul conjuncției cauzale paan „pentru, din cauza“ 
din slava veche, care se construia cu genitivul (H. 6,5 etc.) sau a altor 
conjuncții cauzale ca gò, sameme nomexe. Aceste conjuncții cauzale se tra- 
duc frecvent și cu „amu“. 


ADVERBE 


Traducătorii formau adverbe noi din cuvinte slave prin analogie cu alte 
adverbe mai vechi, existente deja în limbă. De ex.: Căznătește „în mod săl- 
batic, chinuit“ <hazmt a chinui, a pedepsi (Glose rom. 740). 


Hlăpește — chlapu sau chlapuski, — „om, bărbat“. Adverbul e deci „băr- 
bătește“, dar și „pătimaș, pervers, în mod crunt, sălbatec“ (Glose rom. p. 
740 și 750). 

Inde „unde, cînd“ sl. aa. 

Istov. — v. sl. neroa „care există cu adevărat, capăt, sfîrșit“ 3, 

În limba romînă veche are sens adverbial dar și substantival: „dar 
de îstov „cu amănuntul, cu totul complet, adevărat“. Ex. „Şi răspunderea 
lor istovů scriindii (CV.24, 21). Sau: Dar ar vrea să înțeleagă stovul ce e de 
el (CV. 22, 14) Hsgoan Ta pasoymthru Xorkuge ero. Valoare de adverb au 
și unele substantive compuse din textul slav, grec sau latin. De ex. „Mia- 
zănoaplea sculaiu a mea spovedi ție“ — IloaSnomn Bserakm Henor kAaTh 
“ca mek (H. 118, 62). In Vulgata e aci un ablativus temporis dar în ace- 
eași compunere: media noctet. Sau: polu-dne „amiază-zi“. Acestea sînt forme 
vechi” cazuale împietrite ca adverbe. 


1 Remarca aceasta nu o face Georgeta Marin, deși aduce numeroase exemple de 
schimbarea, categoriei gramaticale în Ps. H. Vezi articolul din „Studii și materiale privitoare 
la formarea cuvintelor în limba romînă“, I, 1959, p. 215—219. 

2 I. A. Candrea, op. cit., p. 49 consideră că sl. FOYA „pudor“ şi „frigus“. 

3 Fr. Miklosich, Lexicon palaeoslovenico-graeco-latinum, Vindobonae — 1862—1865, 
p. 269. 

4 J. A. Candrea consideră că asupra întrebuințării adverbiale a substantivelor „miază- 
noapte“ a contribuit atît forma slavă MOAŞHOŲJH cît și cea latină din Vulgata. (op. sit). |. 
CCHR). 

Adjectivul participial mumorekSpaa „ce curge pe delături, care se pre- 
linge“ e tradus „a cure prelăns“ — (prelins): „ca apa ce prelăns „Cure“ aKo 
BoAa AnmoretSiaa (H. 57,8). 


EXPRESII, PARTICULE 


i; 


În cadrul elementelor slave din textele rotacizante menționăm și cîteva 
expresii, pe care traducătorul le-a reprodus din originalul slav. Astfel în 
Codicele Voronețean traducătorul a reprodus în cîteva locuri unul dintre” 
cele mai expresive moravisme, rămase în unele texte paleoslave canonice, 
» în ciuda rebulgarizării vechilor texte morave și în ciuda celorlalte schimbări 
"aduse de diferite redacții ale slavonei. Este vorba de expresia moravă ej, 
ej, ni, ni adică „da, da, nu, nu“, pe care traducătorul nu a înțeles-o, de 
aceea s-a mărginit să o "reproducă. De ex.: „Deci se apropie miiașul și lu 
întrebă, zise: „Spuinre-mi se rimlean esti? Elu zise: E/ E? (CV. 44-Cap. 
XXII, 27) Hpueranan ME TIIERIUHHKR pse EMS: PAAPOAH MH PUMA AH 
ECH; OHT KE pue: £n, EH 

În slavistică este stabilit că particula ej, ej însemnează „da, da“ și era 
în graiul slavilor moravi din sud-vestul Slovaciei Centrale și Nordul Pano- 
niei, în care s-au tradus și s-au Adaptat cele mai vechi traduceri ale cărților 
scripturii pentru slavii moravi ! 


Chiril și Metodie au înfiinţat aci școli cu ucenici dintre moravi. Prin 
acești ucenici s-au introdus din limba vie mai multe moravisme, care îm- 
preună cu unii termeni de origine latină și germană constituiesc redacția 
moravă a vechei slave. Cele mai numeroase moravisme se păstrează pînă 
azi în redacția carpatică a slavei bisericești. Am arătat aceasta în studiul. 
nostru „Aux origines de la culture slave dans la Transylvanie du Nord et le 
Maramureș" (,„Romanoslavica“ I, I, 1958, pp. 188—195 și II, 1958, pp. 


a 


1 V. Pogorielov, Sv. Cyril, sv, Metod i Gorazd, ich cinnosta pâvod,i „Sbornik 
literarno-vedeckého odboru Spolku sv. Vojtecha“ III, 1936, sept. Autorul arată că ni are sensul 
de nu numai în slovaca centrală. V. Pogorielov, O narodnosti apošiolov slavianstva. În 
revista „Bratislava“ I, 1927, p. 193. 

În problema moravismelor și panonismelor au adus contribuții temeinice : P. I. Șafarik, 
Über den Ursprung und die Heimath das glagolitismus, Praga, 1858. 

Epocale sînt lucrările acad, A. I. Sobolevski, care a arătat că terminologia creștină din Marea . 
Moravie s-a format din limba slavilor moravi convertiți, din aceea, a predicatorilor și din te: mi- 
nologia latind-germană. (Cerkeuno — slavjanshije teksty moravskogo proischozdenija, în „Russki 
filologitesckij vestnik,“ 1900 și separat p. 2. Sau: Materialy i izsledovanija v oblasti slavjan- 
skoj filologiji i archeologiji. („Sbornik otdelenija ruskogo jazyka i slovesnosti Akademiji nauk“, 
Petersburg, 1910, XXXVIII, nr. 3) 

V. Iagic, Enstehungsgeschichte... Berlin, 1913. 

M. Weingart, Ceskoslovenský typ cirkevnejslovančiny, Bratislava, 1948. 

A. V. Isačenko, Jazyk a pôvod Frizinských pamiatok, Bratislava, 1943, p. 53 urm. 
Şi Začiatky vzdelanosti vo velko — moravskej vise, în „Iazykovedný sbornik“, I-II, nr. 3—4, 
Bratislava, 1946—1947, pp. 137—178 şi nr. 4—5. Cele mai complete, mai bogate şi mai noi 
contribuții în problema moravismelor sînt acelea ale prof. I. Stanislav, Dejiny slovens- 
kého jazyka, L, Bratislava, 1956, pp. 207—230 și II, Bratislava, 1958. Aci și bibliografia. 

Vezi și P. Olteanu, Aux origines de la culture slave dans la Transylvanie du nord 
e! le Maramures, în „Romanoslavica“ I, 1958, pp. 169—197 și II, 1958, pp. 77—114. 

77—114). Arătam aci — p. 194 — că particula ej, „da“, există pînă azi în 
slovaca curentă și literară, sub forma hej. 1 Forma aceasta a căpătat-o abia 
după secolul al XII-lea. Vechiul ej se păstrează și în forma aj în graiurile 
slovace din dreapta Dunării, care sînt de tipul dialectului slovac de apus. 
Se știe că aria slovacei centrale, care stă la baza redacției morave, se întin- 
dea mai spre apus decît azi. | 

Particula ej „da“ se păstrează în multe texte din Transilvania, îndeo- 
sebi în cele de redacție carpatică și slavă de răsărit. De ex. în Evanghelii, 
care au fost cele dintîi traduse. Cînd Isus a fost întrebat de farisei „auzi 
oare ce spun aceștia“ Isus le zise: es „Cabiuinuih AH UTE CHH TAATOALA Th; 
Hesen peuse um, cn. (Mat. XXI, 16). Numai în Slovacia se cunoaște „ej“, 


„da“. În cehă e „ano“ în poloneză „tak“ în slava de răsărit „da“. „E“ cu, 
sensul „da“ există și în limba maghiară. Acest „e“ „da“ luat singur din tra- : 


duceri ar putea fi o influență a limbii maghiare. Dar întreaga expresie ei, 


ei, ni, ni din textele slave din Transilvania, este sigur. un moravism, care 
era și în textele canonice slave vechi dar, asupra lui, la noi, nu s-a atras 
atenția pînă în prezent. 

Numai în slovaca centrală de sud, există ni „nu“. Ex. Bou si tam? Ni! 
„Ai fost acolo? Nu!“ În cehă e ne, pol. we. Aldădată ni „nu“ a fost mult 
mai răspîndit în slovaca centrală. De aci a trecut în cele mai vechi tra- 
duceri ale cărților Scripturii de redacție moravă. Ni e folosit atît singur 
cît și împreună cu ej, formînd opoziția ej, ej, ni, ni „da, da, nu, nu“. 

Această opoziție provine din centrul regiunii unde se vorbește graiul 
morav, din care s-a format mai tîrziu slovaca centrală 2. 

Expresia o găsim păstrată ca întreg tot în Codicele Voroneţean (p. 134 
Epist. Iacov V, 12): aan Me Bam Kf EH, EH Kf nH, HH „Ce fie 
amu voao ciea ce iaste e/ e/ și cia ce nu e, nu! Se nu în fățărie cădeți.“ 
Traducătorul nu a înțeles că ef, ej însemnează „da, da“ și de aceea nici 
nu l-a tradus. În Noul Testament de la Bălgrad (1648) în Biblia lui Şerban 
(—1688—), ej = „așa este“ iar Coresi traduce „adevărat este“. 

Expresia er — ei, ni — ni o găsim și în alte texte slave de la noi. Deoa-' 
rece printre textele rotacizante, Evangheliarul nu ni s-a păstrat, nu știm 
dacă acest moravism a fost reprodus în textele rotacizante ale evangheliei, 
ca și în Apostol. Coresi însă, care a modernizat mult limba vechilor texte 
rotacizante, a redat expresia slavă de mai sus într-o traducere explicativă: 
„Fie cuvîntul vostru ce easte, easte, ce nu easte, nu easte“. 

Alteori însă particula „ei“ se reproduce întocmai din originalul slav 
în contextul romînesc. De ex. în Lucru apostolesc (p. 110; XXII, 27). A 
păstrat totuși străvechiul paralelism 3. În alt loc însă Coresi exclude cu totul 
particula afirmativă „ej“ „da“ din textul original slav ca în Mat. XXI, 
16... Heoyem put umn; ch: mkere an yeran „lisus le spuse: da: nu ați citit 
oare... Coresi traduce astfel: Iisus zise lor: au n-aţi cetit nece-diniori... 4 


1 În slovacă h a apărut cel mai de vreme în sec. al XII-lea sau după acest secol. J. 
Stanislav, Dejiny slovenského jazyka, I, Bratislava, 1956, p. 218. 

2 Vyrazy ej — ej, ni-ni ako celok pochádzajú zo zárodku stredoslovenského nárečia“. 
J. Stanislav, op. cit., p. 218, 

3 Tetravanghelul diaconului Coresi din 1561, prelucrat de M, Gaster, București, 1929, p. 7. 

4 Tetravanghelul diaconului Coresi... p. 34. 

În alte locuri Coresi lasă particula ej netradusă ca și în textul slav. 
De ex. Evanghelia lui Matei, XIII, 51: maaroaa umh core: pasovavkere an 
ci® BCA? PAACCAAULA Emoy: EH, rocnoah! În Tetraevangheliarul său, diaco- 
nul Coresi traduce: „ŞI grăi lor lisus: Înţelegeți acestea toate ? Grăiră lui: 
ei, doamne !“1 De asemenea Coresi lasă moravismul es netradus și în alt loc— 
Mat. XVII — 24, 25: He AACTh AH ATApAX MWR; FAAroAna: €H „Învățătorul vos- 
tru nu va da din drahmu ce zice-se posad? Grăi lor: ei“?, Adică „da“, va da. 
Observăm că la Coresi apare în plus expresia „ce zice-se posad?“ E proba- 
bil din altă versiune slavă, romînă, greacă sau latină. Din citatele de mai 
sus rezultă: 1) că nici Coresi nu a înțeles moravismul es — de aceea l-a lăsat 
nctradus, cum era și în alte traduceri vechi pe care le-a folosit. 2. În forma 
ei (morav: ej) reprodusă de Coresi din textul slav, nu poate fi vorba de un 
ungurism, pentru că în limba ungară este „e“ nu „et“ 

O altă expresie care ne duce, după părerea noastră, spre izvod morav 
este „a se scula din — morți“ adică „a învia“ . În cele trei catechisme: Ieud, 
Marțian’, Sturdzan, care poate au la bază un izvod comun rotacizant, găsim 
în simbolul credinţei expresia: . „așteptăm, sculatul morților“ —în loc de 
„învierea morților“. După cercetările de pînă acum toate catechismele romi- 
nești din secolul al XVI-lea s-ar fi tradus după micul catechism al lui Luther 
Și sub impulsul acestei reforme 4. Expresia „sculatul morților“ ar constitui 
o dovadă în acest sens, fiind un germanism. Părerea noastră este că și cate- 
hismul s-a tradus tot din slavă și anume din cea carpatică, în care verbul 

„a se scula“ are sensul de „a în via“ ca și în slava moravă „Văstati” Și cum 

e pînă azi în limbile slave de Apus. Cu acest sens îl găsim în Cod. Mar- 
tian: Ad NpA3AHOVeTI Ke Kack TRaph BheTanie Xpnerogo. „Să prăznuiască 
(să sărbătorească) toată făptura scularea (învierea) lui Christos“. Sau: tao 
EWETA FOCNOAh O/MPTEhIBn ChMpTh „Că se sculă (învie), domnul, omorînd 
moartea“ 5. 

În cărțile de cult de aci vostatz însemnează „a învia“ Christos bo vosta 
veselije veănoje?. Sau: A tretieho dňa vs tal zmrtvých „și a treia zi a înviat 
din morți”. 

În textele de redacție sudică sau răsăriteană avem mai mult vzķresiti, 
v(o)zkreseme „a învia, înviere“ 

În slava carpatică avem și napasti „ispita“ ca în Mss. Ieud — 166 — și 
în cele trei catechisme „și nu ne duce pre noi în năpastă“ (H. și S. 17, 30). 
Ori năpăstui „ispiti“ (CV. 112, 4—5). Și: ne vvedi mene v napastăs 
„Și nu mă duce în ispită“ 


1 Tetyavanghelul diaconului Coresi, p. 22. 


2 Ibidem, p. 28. - 
3 Al. Rosctti, Catechismul Marțian in „Grai şi suflet“, F, 1923. 1924, p. 260. Melan- 
„p. 552. 
4 Idem, Les catéchismes roumains du XV I-e siècie. Mélanges... 529 -— 542. Vezi însă şi 
noua interpretare a prof. P. P. Panaitescu, op. cit. pp. 167—171. i 
5 Codex Marțianus. Mss. 5485 Acad. R.P.R., p. 1012 şi 105 v. Tot aci sînt şi polonișme 
ca mlod „tînăr“, care s-au răspîndit în slava carpatică. 
Codex Marţianus. Mss, 5485, p. 82 r. 
© 6 Molitvenik, Ujgorod, 1926, p. 193. 
>? Chval'me boha... Ružomberok, 1942, p. 17. 
~ 8 Molitvenik, Ujgorod, 1926, p. 440. 

În textele coresiene s-au reprodus de pe copiile textelor maramureșene 
năpastă şi „sculatul morților“ 1 în loc de „1spită“ și „învierea morților“. 

Numeroase expresii sînt reproduse în textele rotacizante exact din textul 
slav. De ex. „O va păzi curat“ Apnmuru wero (MI Leg. 173 V). Sau în CT. 
120, V: Se vor veseli fără de stare: gosteceaarea Begh mprerannia Ori: „Și 
întregi-mândrie n ykaomoyapie (CV. 26, 25). Întregu-mîndreți amu și trezi- 
ți-vă: oyukaomovApure ca oygo n 'rphagnreca (CV. I. Petru 4,7). 

Mai mulţi a ştirilor primitoare „erpans npismus muoxanme (CV. 20, 23) 
Întru frați iuboste netățărnici = gm Bparoaroaie neanuemepuoe (CV. I Petru 
1, 22—23). În toate fără fundurile: go gekk-u esAnalm (PV 134, 6). 

Toate cumphiele pămîntului „Bmeu konyn semaa“ (PV. 97,3). Lemnele 
rod purtătoare: Apkga naoAonsenaa. Adică: „Pomii de rod purtători“. Sau: 
a lua drumul „a pleca“ aTa nx4Ts. 

Din cele arătate mai sus, rezultă că limba noastră veche și mai ales 
aceea a textelor rotacizante păstrează elemente slave și expresii cu 
semantism vechi, care au un izvor atît cărturăresc, cît și regional. După tex- 
tul slav a format traducătorul diferite compuse, derivate și a reprodus 
chiar topica. 

Cercetarea atentă a acestor elemente ne ajută să dovedim filiaţia dintre 
textele rotacizante și acelea ale lui Coresi, care folosește atît elemente din 
textele rotacizante, cît și un lexic deosebit pe baza graiului din nordul 
Ţării Romînești și din sudul Transilvaniei. Coresi păstrează unele elemente 
slave în același loc ca și în textele rotacizante. 


* 
* * 


Cercetarea atentă a elementelor slave din textele rotacizante și din dia- 
lecte ne ajută să stabilim cîteva concluzii privind; filiația, originalele slave 
după care s-au tradus, vechimea lor, precum și raportul real dintre textele 
maramureșene și ale lui Coresi: 

Astfel am constatat, de ex., că circulația elementelor slave în limba. 
veche diferă după natura textelor, după epoca și locul în care s-au scris, 
Termenii slavi sînt mult mai numeroși în textele religioase traduse. În 
cele originale sînt mai puțini, dar elementele slave din textele originale 
se bucurau în limba de atunci de o frecvență mai mare, avînd și o bază 
dialectală mai largă. Astfel, în predica originală a popii Grigore din Măhaci 
întîlnim tboste, străv, sila etc. În scrisorile din Arhivele Bistriţei întîlnim 
formulele diplomatice de început și sfîrșit specifice actelor de cancelarie 
şi termeni ca sucnă, gorștină, uradmic, somsid „vecin“, vidik „provincie“ etc. 
Ultimele două elemente au putut veni din slavă prin intermediul limbii 
maghiare. În textele juridice ca pravila slavo-romînă din Codicele de la 
Ieud și Glosele române la Sintagma lui Vlastaris — întîlnim pe lîngă: proclet, 
vădi, spăsti, vraci, oblici, smintală, liubov și termeni mai rari ca măzdă „plată“, 
hlăpie cruzime, desfrînare, care e și în Cod. V (Iacov 2,2 —3). În alte pra- 


— 


1 Coresi, Carte cu învățătură, 1914 (1581) p. 562 (21 etc.) 

! vile și texte juridice vechi din Transilvania există verbul rotiti „a jura“ și rotnic 
| „jurător“. „Rotiti“ e un cuvînt slav morav, calchiat din limba germană t. 

Frecvența acelorași termeni slavi ne îngăduie să stabilim o filiație a 
textelor. Din acest punct de vedere textele rotacizante prezintă oarecare 
asemănare. Aproape în toate întîlnim termeni ca: beseadă, besedui, blagodari, 
upovăi, nădăi, spăsi, ogodi, iuboste, silă „putere“, usnă „gură“, săblaznă 
„sminteală“, prilăsti „a amăgi“, jelui „a dori“, obrăzui „a tăia împrejur“, 
oblici „a găsi“, isledi „a urmări“, a vehici „a mări“, rod „neam“, gotovi „a găti“, 
uteşi „a mîngîia“, prepodobnic „prea cuvios“, drac „dușman“. 

O asemănare mai mare prezintă din acest punct de vedere psaltirile 
și catechismele. 

Trebuie să precizăm însă că psalmii se deosebesc ca limbă de cîntecele 
“lui Moisi, care au fost traduse poate mai tîrziu.și anexate psalmilor. În 
' psalmi de ex. gparn „draci“ — dar în Cîntecee „vrăjmaș“; sila „putere“, 
iar în Cântece „virtute“; rod în psaltiri de obicei rămîne netradus ca și în 
Apost. Coresi, dar în Cîntece „neam“. La fel: prepodobnic în Cântece e tradus 
prea cuvios, vehcit „mărește“ și miafe „brațe“, iar korist = „pradă“ e tradus 
în Cântece „folos“. În psalmi korist e redat prin alt termen slav brane. Deci 
limba Cântecelor e mai modernizată, mai romînizată. 

O altă concluzie, la care ne-a condus cercetarea termenilor slavi din 
vechile psaltiri este că Psaltirea Scheiană și Voroneţeană se aseamănă mai 
mult între ele, pe cînd Psaltirea Hurmuzaki prezintă deosebiri. S-a spus 
că aceste deosebiri provin din faptul că Psaltirea Hurmuzaki prezintă sla- 
vonisme mai multe, reproduse din textul slav și netraduse. Textul păstrat: 
este originalul traducătorului, nu o copie. Acesta e adevărul. Trebuie să 
precizăm însă că textul P.H. tradus conține de fapt mai puține slavonisme 
decît întîlnim în Psaltirea Voronefeană și Scheiană. Chiar dacă în virtutea 
inerției copierii, traducătorul a introdus în textul romînesc unele slavonisme 
și început de versete în limba slavă, totuși traducerea lui e într-o limbă 
mai curățată de slavonisme și mai evoluată. Oricine colaționează între ele 
textul celor trei psaltiri și originalul slav se convinge de aceasta. Ne vom 
mărgini să cităm unele exemple numai din primii 23 de psalmi. Astfel în 
loc de sspăș:, spasiteli din V. și S. avem în H. „a scoate, a mîntui, mîntuitor“ 
(7,2; 17,3,44). În loc de upovăintă, wpovăi e în H. nădejde, nădăjdui (10,1; 
13,6; 15,1,9). În loc de rod în H. este „sămînță“ (9,27; 23,6) iar în loc de 
gotovi — găti-va (9,8; 23,2). Vragi e tradus „vrăjmași“, nu „draci“ ca în 
S.V. 9,14. În loc de omrăziră H. are „urîră“ (13,1); în loc de prepodobmic 
„cuvios“ (17,26). Diferența merge și la expresii, în care termenii slavi puțin 
cunoscuți sînt înlocuiți cu alții mai frecvenți. De ex. în loc de rosture sau 
usne gămbositoare avem în Hurmuzaki ustnele prilăstitoare, iar Coresi a spus 
mai romînește „înșelătoare“ (11,4) sau în loc de „nu se gămbosește cu limba 

iati Sl ae RERE re A i: A 
sa“ din Scheiană — devine în H. „nu se prilăsteşte cu limba sa“ (14,3). Înlo- 


f 
. 


1 Cea mai veche atestare a verbului rotiti cunoscută pînă în prezent este de la finele secolului 
al XI-lea, din Textele Friziene (A. V. Isacen ko, Frizinské pamiatky, Bratislava, 1943 p. 26. 
Rotiti există şi în slovenă şi mai ales în croată. În Croaţia în insula Kyk s-a dezvoltat încă din 
sec. al XIII-lea o bogată literatură juridică scrisă cu alfabetul glagolitic. Un astfel de text 
scris pe. pergament în glagolitic s-a găsit şi la noi în Transilvania de nord. În acest text verbul 
voliti este foarte frecvent. 

cuirea termenului slav se face alteori printr-un termen romînesc sau de altă 


origine, care era mai fiecvent în limba traducătorului. De ex. „nu giură-se 


cu gîmbosire“ devine în H. nu giură-se cu celaușag. Progresul limbii noastre 
scrise în traducerea Psaltirii Hurmuzaki se vădește mai bine în expresii 
ca „leul geme“ în loc de „leul rape“, sau „leul vîcăește“ din Ps. S. și V. (21,14). 
Această. deosebire se poate explica prin faptul că traducătorul Psaltirii 
Hurmuzaki era dintr-o regiune. în care nu erau așa de multe slavonisme 
și prin faptul că traducerea Psaltirii Hurmuzaki s-a făcut mai tîrziu. Rota- 
cismul și alți termeni dialectali arată însă că și PH. s-a tradus în aceeași 
regiune din nordul Ardealului și Maramureș. Mai probabil este că traducerea 
arhetip a Ps. Voroneţene și Schesene s-a făcut mult mai înainte decît traducerea 
Ps, H. fixată de cercetătorii noștri de mai înainte după 1520. 

Psaltirile Scheiană și Voronețeană deși sînt copii, ele păstrează după 
traducerea originală mai veche decît a Psaltirii Hurmuzaki, numărul mare 
de slavonisme și arhaisme. N 


Folosirea slavonismelor prezintă o filiație și între cele trei catechisme ; 
cel de la Ieud, Marțian și cel tipărit la Sibiu în 1544, și apoi de Coresi în 
1561, care duc la o traducere după un izvod slav occidental sau carpatic. 

În acest sens vorbesc năpastă „ispită“, obrășie „sfîrşit“, oce naș „tatăl 
nostru“ milcui, milcuitura „a îndura, îndurare“, bdenie „veghere, denie“ 
pită „pîine“ etc. Mai tipice sînt a se scula „a învia“ — sculatul morților — 


„învierea morților“ — care e frecventă în slava moravă și carpatică: văstati! 


z mrătvich — „a învia din morți“, în care nu trebuie să vedem neapărat 
un germanism, cum consideră acâd. Al. Rosetti +. Interesant e și termenul 
de rudenie poroboc „copil“, „fiu“ întîlnit în catechisme și în Palia de la Orăştie 
(Exod II, 7): „Acest poroboc era cu feciorii Vilheei (126/26). E un termen 
cunoscut în nordul Transilvaniei, Moldovei ?: „Chemă o doică să apleace 
porbocelul“ (183,5), adică... „să alăpteze copilul“. Poroboc este un împrumut 
din limbile slave de apus sau din ucraineană. Apare și în alte texte vechi, 
chiar cu derivate ca porobocie. În unele redacții slave avem orpeua în loc 
de porobok: n NPH3ORST WENS kopmanuS mm espen RaSAoHTH orptua (Exod 
7—10, unde sînt 5—6 atestări), 

Codicele Voroneţean are, pe lîngă slavonismele frecvente și în celelalte 
texte, și termeni mai rari ca preparesci npenupatuin (26,28), prebindi „a rămîne“ 
tradus de Coresi „petreace“, măhăi „a face semn cu mîna“, pisce „hrană“, 


opri<onșkru „a sprijini“, miază „triguri“, pristanișce „port“, hlăpie „des-. 


frînare cu bărbați, cruzime“ (Ep. II, Petru 2,2—3) milcuire „mîngiiere, 
iubire“, răsimt „semănat, risipit“ sau moravismul e, e „da, da“ ni, ni „nu, 
nu“ (Iacov V, 12). 


1 Al. Rosetti, Les catechismes roumains du roumains du XVI-e siècle, Melanges, 
p. 529—533. 

2 Viorica Pamfil, Elemente regionale în lexicul Paliei de la Orăştie, „Cercetări 
de lingvistică“, Cluj, III, 1958, p. 233 

Poroboc <ie orbho, sl. com. orbůœ rob. Această formă veche se păstrează identic în 
slovacul parobok „băețandru, prunc, copil“, ucr. parubok „flăcău“, pol. parobek. 
| Numirile în — enti se dau la animale tinere: tel-ent „vițel“ Xerb-ent „mînz“; de aci teliti 
se „a se goni“, Zrebiti se „a se monta o iapă“. (O. N. Trubacev op. cit., p. 40; 
M. Kálal, op. cit. p. 453). 

În tipăriturile diaconului Coresi, de ex. în Psaltire, în Lucrul Apos- 
folesc găsim numeroase elemente slave păstrate chiar cu aceeași topică din 
textele rotacizante. Aceasta dovedește filiația. între textele maramureşene 
și acelea coresiene. De ex. în Faptele Apostolilor CV: 


H HPANAMH HCTAZATH Ero 


„Şi zise cu rane să lu întriabe elù 
Coresi: și zise cu rane să-l întrebe pre ins. 


Ambele versiuni romînești reproduc în același loc din originalul slav 
cuvîntul ganamu „cu rane“ adică „cu lovituri, cu bătăi“. Sau: CV2864 „Va 
căde de napraznă mort“ — și Coresi: „să cază de năpraznă mort“. Studiul 
elementelor slave din limba veche ne duce deci la îmbogățirea faptelor 
maramureșene în limba textelor lui Coresi și chiar a altor traducători de 
mai tîrziu. Se confirmă astfel cu fapte noi concluzia altor cercetători mai 
vechi ca N. Iorga, S. Pușcariu, Al. Rosetti, D. Macrea, G. Ivănescu, B. Ca- 
zacu 1 etc. 

Constatăm însă că diaconul Coresi și alți traducători de mai tîrziu 
au înlăturat multe elemente slave și dialectale din textele maramureșene. 
Coresi revizuiește astfel limba vechilor texte maramureșene pe baza graiului 
din nordul Tării Romiînești și din sudul Transilvaniei. Coresi nu mai spune 
de ex.: păleşte, mită, înglodzescu, pristoimă, ci „aprinde, vamă, spăimîntu-se, 
oprim“. Astfel tipăriturile lui pătrund într-un cerc mai larg de cititori, se 
înțeleg mai ușor decît textele maramureșene. Limba tipăriturilor diaconului 
Coresi constituie de fapt baza pe care s-a dezvoltat limba romînă literară. 


Dar cercetarea atentă a elementelor slave din textele maramureșene 
şi din tipăriturile lui Coresi ne-a dus la constatarea că nu totdeauna limba 
tipăriturilor lui Coresi prezintă un progres față de limba textelor rotacizante. 
Aceasta însemnează că nu le-a supus pe toate unei „serioase revizuiri și 
muntenizări“ cum se spune de obicei 2. 


În limba tipăriturilor diaconului Coresi există elemente slave, acolo 
unde în textele maramureșene nu există. De ex. în CV. XXVIII 30: 
„Si lăcui Pavelu în tot anul cu al său preţ“ — Coresi: „iar Pavel petrecu uîn 
an tot cu răcodeliea sa“ adică „cu lucrul de mînă“. Sau CV Iacov III 14—15: 

„ce va fi viața noastră aburu este“ — Coresi: „viața noastră că iaste ca 
o o pară. “ În CV. Iacov este „îmfrăva“, cele ce vinru“, iar Coresi: „înzăbăla“ 
ȘI „se îjdărăsc“. (Iacov IV, I, Lucru Apostolesc p. 254). Sau: CV XII,24: 


1 N. Iorga, Istoria literaturii vominești, I, p. 192—193 

S. Pușcariu, Istoria literaturii romîne—Epoca Veche, Sibiu, 1920, p. 73. 

Al Rosetti, Lexicul Apostolului lui Coresi comparat cu al codicelui Voronejean, în 
„Grai și suflet“, I, p. 101 şi Despre raportul dintre Codicele Voronefean și Apostolul lui Coresi 
în „Omagiu lui Iorgu Iordan“, Bucureşti 1958, pp. 745—751. 

Al. Rosetti, B. Cazacu, Istoria limbii române literare I. Bucureşti, 1961, 
pp. 43—44. 

-D. Macrea, Probleme de fonetică, București, 1953, pp. 100—101. 

G. Ivănescu, Problemele capitale ale vechii vomâne literare, laşi, 1948, pp. 94—96; 
115—116; 303—320; 337—341; şi Elemente maramureșene în limba lui Coresi, în „Studii și. 
cercetări științifice“ — istorie-tilologie X. 1—2 Buc., 1959. Extras 19—31. 

2Al. Rosetti, B. Cazacu, op. cit., p. 44. 

„să-l ducă în curte pre insu“ Coresi: „să-l ducă elu în plăci (Lucru Apos- 
tolesc, 1930, p. 109) (omgsern sro am nanka). Ori în Psaltire, Coresi 
spune de ex. „dealele“ în loc de treburi sau lucruri. Adesca traducerea 
din Lucrul Apostolesc e mai textuală decît în CV. Alteori traducerea din 
textele coresiene este confuză și are unele omisiuni pe care nu le găsim în 
CV. și care nu au fost arătate pînă în prezent. Totuși Coresi îmbunătățește 
traducerile maramureșene prin lexic. De ex. XXII, 24-25: Koke npoTarowa 
CrO BEpRMh piu Km cToaipemoy ciTHukS Ilagtam CV.: „Și deacă lu strînseră 
elu cu oajde zise cătră cela ce sta sutașului Pavel“. 

Coresi: „Ce trăgîndi el cu funile zise cătri cela ce sta sutașului Paveli“ 
(Lucru apostolesc, p. 110). 

Traducerea corectă este: „Dar pe cînd îl strîngeau cu frînghii, Pavel 
zise către sutașul care ședea de față“. Vedem că în Lucrul Apostolesc tra- 
ducerea este apropiată dar nu identică lexical cu traducerea din CV., care, 
deși exactă, totuși este greoaie din cauza topicii slave pe care a respectat-o 
cu rigurozitate. Coresi a tradus gtpnamu „cu funiile“, marcînd un progres 
față de CV, unde este „oajde“<<gr. “Ooðos „frînghie, legătură, curea“, 

Deci traducerile din tipăriturile diaconului Coresi prezintă nu numai 
asemănări, dar și deosebiri față de textele maramureșene, Ţinînd seama 
numai de deosebiri, unii cercetători ca St. Pașca ! și N. Corlăteanu 2 au 
tăgăduit categoric orice legătură între vechile traduceri maramureșene și 
acelea ale diaconului Coresi. Demonstrația s-a făcut îndeosebi prin cerce- 
tarea comparată a Codicelmi Voronețean și a Lucrului Apostolesc. Al. Rosetti 
a arătat însă că între cele două texte asemănările sînt mai numeroase decît 
deosebirile3: (70—80%). Deosebirile provin din aceea că la baza traducerii 
Apostolului diaconului Coresi stă o copie tot maramureșană, dar deosebită 
de versiunea păstrată în CV. Coresi cu ajutoarele lui au folosit desigur și 
copiile vechilor traduceri romînești, făcute la școala din Scheii Brașovului, 
sau în alte centre de traduceri romînești din nordul și sudul Transilvaniei. 
Multe din aceste traduceri datează — cum am arătat — dinaintea răspîn- 
dirii reformei în Transilvania. Apostolul slavo-român din colecția G. Cardaș 
a fost copiat de popa Bratul în 1559—1560, după o traducere anterioară +, 
Filiația dintre acest Apostol, cel al lui Coresi și CV nu s-a arătat pînă în 
prezent. În Tetravanghelul lui Coresi se folosesc nume de made ca „cruce“ 
(Matei 17,27) care a circulat în Transilvania numai pînă în 1526 și „som“ 
(Matei 18,24; 22,19; 25, 16—25) o monedă genoveză şi venețiană, care a 
circulat în Țările noastre pînă prin 15185. Deci Tetravanghelul lui Coresi 
are la bază o traducere mai veche efectuată pînă în 1525! în Maramureș 


1 St. Pașca, Probleme în legătură cu începutul scrisului vominesc. Versiunile vomi- 
nesti gin sec. XVI-lea ale Apostolului în „Cercetări de lingvistică“, Cluj, II, 1958, p. 47—95. 
2N. Corlăteanu, În jurul unei controverse filologice, în „SCL“ 3, 1960, pp. 443—457. 
3 AL Rosetti, Despre raportul dintre Codicele Vovoneţean și „Apostolul“ lui Coresi, 
în „Omagiu lui Iorgu lordan“, București, 1958, pp. 745--751. Și mai recent în Dezvoltarea 
studiilor de fonetică, fonologie și istorie a limbii după 23 August 1944, în „SCL“, X, nr. 3, 1959, 
326 u. 
a 4 Vezi însemnarea în limba slavonă de la p. 426 și 'P. P. P anaitescu, Înce- 
ateu 4 scrisului în limba romînă, p. ri 
5 P. P. Panaitescu, op. cit, p. 172—173; Tetravanghelul lui Coresi, ed. Gherasim 
Timuş Piteşteanu, București, 1889, pp. 1042; 50; 58—59. 

sau în sudul Transilvaniei. La Scheii Brașovului a fost o școală de tradu- 
cători cu tradiție anterioară epocii lui Coresi 1. Acești traducători au trans- 
pus în dialectul ardelean de sud multe copii ale textelor maramureșene, 
pe care le-a folosit și Coresi. 

De aceea în tipăriturile lui Coresi apar elemente slave care circulau 
în Tara Romînească și sudul Ardealului de colorit bulgăresc. Zice de ex. 
„mândreşti“ nu „mudrăstvueşti“ adică din mxApoerrRogaru „a pricepe, a gîndi“ 
(Lucrul apostolesc, p. 140; CV 28,22). In loc de „a băsădui“ este în textele 
coresiene și în cele din sudul Ardealului „a dumăz“ care e un bulgarism 
(Carte cu înv. p. 2441/14; Apostolul slavo-romîn, p. 111). Astfel de elemente 
îndreptățesc părerea unor cercetători ca N. Corlăteanu că Apostolul diaconului 
Coresi s-ar fi tradus după un text slav de sud 2. Noi credem însă că diaconul 
Coresi a folosit și o copie maramureşeană. Asemănările în acest sens sînt 
numeroase și izbitoare. De aceea găsim în Apostol și a băsădur, folosit pînă 
azi în graiul din Maramureș cu sensul de „a sta de vorbă, a dumăi“. De ex. 
AOROAHO E BECRAOBARh Aake Ao 3apu... CV, 20,11: „Şi băsădui debiu pînră 
în zori“ Coresi, Lucru apostolesc, p. 95[11—12: ...„şi îmbucă pănî la destuli, 
besedui păni la zori“. Traducătorii lui Coresi au păstrat din copia maramu- 
reșeană „băsădui“ dar au înlocuit adverbul regional debiu cu expresia „pînă 
la destul“, care era mai înțeleasă. Alteori se înlocuiesc slavonismele dia- 
lectale cu cuvinte romînești de circulație largă. Astfel în „Lucru Apos- 
tolesc“ se spune „anchiri“ adică „ancore“ în loc de „opacină“ (sl. kotva) sau 
Coresi zice „frig“ nu „omăt“ sl. zima (27,40; 28,2). 

Moravismele din unele texte vechi românești ca „et“ „da“, sculatul 7or- 
Hilor, rotiti „a jura“ etc. au putut fi transpuse din textele slave canonice sau 
din textele slave carpatice, pentru că în această regiune s-au putut păstra 
chiar din timpul Marei Moravii. Acest lucru este explicabil pentru că în 
această regiune liturghia slavă s-a introdus încă de la sfîrșitul sec. al IX-lea, 
din timpul activității lui Chiril și Metodie în Marea Moravie. Susținerea 
aceasta pe care am expus-o cu alt prilej 3 a fost introdusă în noul tratat 
de [storia României, publicat de Academia R.P.R. vol. II, Buc., 1962, p. 181 
și 240. În Transilvania mai ales în regiunea de nord-vest au existat așezări 
ale slavilor de apus — moravi — încă din sec. VIILI—X-lea. Descoperiri 
noi de materiale arheologice atestă aceasta (Istoria României, vol. I, Buc., 
1961, p. 77). Astfel că prezența moravismelor în unele texte slave și romîne 
vechi, precum și în unele graiuri nu trebuie să ne mai surprindă așa de mult. 
Chiar dacă la origine unele moravisme sînt germanisme, ele au venit la 
noi prin intermediul slavei. 


Printre elementele slave din textele maramureșene și coresiene găsim 
însă unele care au particularități fonetice, semantice etc. care sînt specifi- 


vc 


ce limbilor slave de răsărit de ex. r>>er: văzderjanie „abstinență“, umersimů 
celor morți etc. (Lucrul Apostolesc p. 632). 


- 


1 Oprea diacul scrie pe un Octoih manuscris copiat în 1570 că este după o: traducere 
mai veche „scoasă la biserica, Scheilor din limba sîrbească pre limba romînească de sfinții părinți, 
cine au fost mai înainte în acest loc.. să fie de învățătură uceniciloră, cine învaţă dăscălie“. 

2 N. Corlăteanu, op. cit. pp. 443—457. 

3? P. Olteanu op. cit., din „Romanoslavica“ I, 1958, p. 169—197; şi II, p. 77—115. 

Acestea provin sau direct din originalul slav de redacție răsăriteană 
după care s-a făcut traducerea, sau dintr-o copie maramureşeană, tradusă 
însă tot după un astfel de original răsăritean. 

Surprinzător este că „rusismele“ sînt numeroase chiar în cea mai repre- 
zentativă carte romînească din sec. al XVI-lea, tipărită de Coresi în 1581: 
Carte rominească de învățătură sau Cazania I-a despre care știm sigur că 
s-a tradus și tipărit la Scheii Brașovului, în cadrul școlii vechi romîneşti 
de traduceri de aci. Traducerea acestei colecţii de omilii a patriarhului 
Ioan Caleca al Constantinopolului s-a făcut în romînește după un original 
slav, dar nu de redacție bulgărească, cum s-a afirmat t. Originalul a fost 
rusesc şi după el s-a tradus nu numai textul omiliilor, dar şi vestita Predislovie- 
prefata despre care se credea pînă astăzi că este originală 2. Aceasta. 
însemnează că legăturile noastre culturale cu slavii de răsărit sînt mult 
mai vechi și mai bogate decît s-a crezut pînă în prezent. 

lată dar la ce concluzii importante pentru istoria limbii literare și 
a culturii noastre ne duce studiul comparat al elementelor slave din cele 
mai vechi texte slavo-romîne și din dialectele limbii noastre. 


1 Maria Rădulescu, Originalul slav al „Evangheliei cu învățătură“ a diaconului 
Coresi. Editura Academiei R.P.R., Bucureşti, 1959, p. 92. 

2 Arătăm aceasta într-o monografie specială ; „Originalul slavo-vusesc al Cazaniei a II-a 
(1581) a diaconului Coresi, Editura, Academiei R.P.R., București, 1963 (sub tipar). Monografia. 
acesta este primul volum din seria : Originaleie slave ale vechilor cazanii românesti 


„ATRIBUTUL PREDICATIV “ ÎN LIMBA ROMÎNĂ t 


GH. N. DRAGOMIRESCU 


În gramatica noastră, ca și în cea latină, determinarea adverbială 
propriu-zisă însemnează determinarea indiferent a cui printr-un adverb, 
jocuțiune adverbială sau expresie adverbială, spre deosebire de gramatica 
germană, în care determinarea adverbială însemnează determinarea circum- 
stanțială, indiferent prin ce mijloace, a unui verb. Astfel încît determinarea 
unui verb printr-un adverb însemnează, în gramatica germană „cea mai 
scurtă determinare adverbială“ (Duden), iar dacă un adverb determină 
nu un verb, ci un adjectiv sau un alt adverb este numită determinarea 
atributivă: ein besonders schânes Bild „un tablou deosebit de frumos“ 
besonders atribut 2. În gramatica limbii romîne, determinarea unui verb 
printr-un substantiv cu prepoziție o numim determinare circumstanțială, 
adică un fenomen de sinonimie sintactică a determinării adverbiale pure. 
Ambele modalități ale determinării unui verb, numite în gramatica germană 
determinare adverbială, alcătuiesc și pentru gramatica noastră un fenomen 
de ordin gramahcal pur, care exprimă determinarea în genere a verbului. 
Determinarea adverbială (care se referă la determinarea oricărei părți de 
vorbire în afară de articol, prepoziție, conjuncție și interjecție) 2 și deter- 
minarea circumstanțială a verbului — care se poate face nu numai printr-un 
adverb regentt, ci și printr- -un substantiv cu prepoziție, alcătuiesc un fenomen 
gramatical pur, pentru că determinarea verbului se face: a) prin intermediul 
unei părți de vorbire, consacrată prin sensul ei acestei funcții (adverb, locuțiur e 
adverbială, expresie adverbială), și b) printr-un fenomen sintactic sinonimic 
(circumstanțial) . 

În limba noastră, determinarea adverbială se mai poate face și prin 
alte procedee care țin, prin caracterul lor excepțional față de gramatică, 


1 Comunicare ținută la 6 martie 1961, în cadrul filialei București (secția de limbă) a 
Societății de științe istorice și fiiologice din R.P.R. 

2 Cf. Kleine Grammatik der deutschen Sprache... Als Ergänzug zum Duden, Leipzig, 1955, 
p. 231 şi u. Johannes Erben, Abriss der deutschen Grammatik, Akademie-Verlag, 
Berlin, 1959. i 

3G.H. N. Dragomirescu, Adverbul, în „Limba romînă“, IX (1960), nr. 4. 

* Ibidem, 

mai mult de domeniul stilistic e] limbii. Este vorba de un fenomen sin- 
tactic complex, de o funcție gramaticală, în propoziție, ambiguă, prin 
care determinarea adverbială apare numai în parte ca fenomen sintactic 
sinonimic, în rest ea rezultă ca expresie a unui procedeu gramatical excep- 
tional. Este vorba aşadar de o determinare adverbială ca fenomen gramatical- 
stilistic. 

Această determinare adverbială specială se exprimă în limba noastră 
în trei feluri: 


1, prin „atribui predicativ“, 
2. prin apoziție circumstanțială (explicativă) şi 
3. prin repetiţia advevbială, 


În cele ce urmează ne vom ocupa de atributul predicativ. : 


I. IN CE CONSTĂ ATRIBUTUL PREDICATIV ? 


În propoziția „Mă privea uimit și decolorată“ (Camil Petrescu), adjec- 
tivul uimit, invariabil, are valoare de adverb și determină exclusiv verbul 
privea; adjectivul decolorată determină același verb, raportîndu-se îr să; 
în același timp, prin acord, și la pronumele ea, subiectul eliptic al propo- 
ziției: este un adjectiv cu funcție adverbial. Dovada că adjectivul decolorată 
are funcție adverbială în propoziția de mai sus ne-o dă coordonarea lui 
copulativă cu adverbul minut („uimit și decolorată“). Coordonarea poate 
îi și una prin juxtapunere: „După ce amar (adverb) muncirăți, mizeri (adjectiv 
adverbial) viața toată“ (Em.). 

Acest fenomen se găsește menționat în gramatica limbii noastre încă 
din secolul trecut, la Tiktin 1, într-un exemplu ca: „Boierii ieșiră mîhniti.. 
în care adjectivul mâhmiți este analizat ca circumstanțial de mod. În zilele 
noastre, fenomenul îl găsim semnalat în „Cum vorbim“, 1951, nr. 14, pag. 29, 
de FI. Ficșinescu, în articolul Atribut, complement sau nume predicativ? , 
în care se pune problema că ar fi vorba de ceva cu totul nou în gramatica 
noastră, „un nou mijloc de expresie al limbii“, „o categorie“ aparte căreia 
trebuie să i se găsească un nume. Autoarea afirmă că în „Anii curg gret, 
dureroși,.. (S: dă, edj ctivele gres și dureroși ar fi mai mult etribute decît 
circumstanţiale. În „Limba romînă“ „1954, nr. 6, la rubrica „Răspuns citi- 
torilcr“, se arată, într-un răspuns, semnat de C. O. , că întrebuințarea adjec: 
tivelor în propoziţia „Iînguitoare și tristă venea... melodia tărăgănată“ 
(Odcb.), în cere avem de-a face cu același fencmen, este una circumstanțială 
— analizîndu-le, de altfel, conform tratatului de gramatică al Academiei 
R.P.R., vol. I, p. 135. Se afirmă ȘI aici că „Aceste construcții, în care com- 
plementul circumstanțial de mod exprimat prin adjective păstrează o legă- 
tură cu substantivul subiect cu care se acordă, sînt specifice limbii noastre 
(sublinierea n.) (?). În sfîrșit, problema este dezbătută mai pe larg în Studii 
de gramatică, vol. al II- lea, p. 121—129, de Maria Rădulescu, în articolul 
Numele predicativ circumstanțial, Și. în „Limba romînă“, 1958, nr. 6, pág. 


1 Tiktin, Gramatica romînă, ed. a II-a, 1945, p. 197. 

76—80, de aceeași autoare, în articolul Tot despre numele predicativ circum- 
stanțial, precum și de. Silvia Niță, în articolul Doplnokul și corespondentul 
său în limba romînă, publicat în culegerea „Romanoslavica“, apoi în arii- 
colul Predicatul circumstantial, publicat în „Limba romînă“, 1958, nr. 4, 
p. 93--98. 

Întrebuințarea adverbială a adjectivului o întîlnim la tot pasul în 
vorbirea zilnică și în literatură. Cînd zicem „Mergi sănătos, drmeţe! “ 
(St. O. Iosif) Sau: Să vă găsim sănătoși/, adjectivele sănătos și sănăloşi 
exprimă o determinare adverbială a verbelor Mergi și Să (vă) găsim, dar 
prin acord ele se referă și la pronumele tu și pe voi, eliptice în propoziții. 
Acest fenomen nu este de loc „specific limbii romîne“, „un nou mijloc de 
exp esie“, „o categorie aparte“ a limbii noastre, căci el ne trimite la un 
corespondent latin: rediit incolumis „se întoarse sănătos”, absolut identic 
din punct de vedere gramatical. De altfel, adjectivul cu funcție adverbială 
îl atestă în adevăr limba noastră, atît în textele populare, cît și în textele 
scrise cele mai vechi. Cităm deocamdată: 


Din foiclor: 


Cum intră înăuntru, toate fetele şi toți feciorii priveau timiţi... la ea (G. Catană, 
Povești populare din Banat, 2, col. Mioriţa, Ed. T., 1956, pag. 81). 


Poartă-l și mut, bidiviu, 
pe unde l-ai purtat viu. (G. Dem. Teod., P. P) 


Să-i vedem fagu-ncărcat... 
Jar pe Miul spînzarat. (Ibide:n) 


Din literatura religioasă: 


Deșteaptă-se arhimandritul  spăimiutat şi chemă călugării şi le zise... (Varlaam, 1643) 


Din limba cronicarilor. 
şi pre o seamă de boieri vit nevălămaţi i-au prins... (Gr. Ureche, Let.) 


Numele consacrat, în gramatica limbii latine, întrebuințării adverbiale 
a unui adjectiv (care rămîne variabil) este de obicei, cei de „atribut predicativ“ 
întrucît, prin dubla lui funcție gramaticală, el reprezintă în propoziție 
un cuvînt predicativ — adică exprimă, mai mult decît predicatul grama- 
tical, ceea ce se comunică în propoziție. Acest fenomen, caracteristic limbii! 
romîne și limbilor romanice, este moștenit din limba latină, în care „se 
întrebuințează deseori adjectivul raportat la un substantiv așa fel încît - 
el exprimă, nu o determinare atributivă a subiectului sau obiectului în sine, 
ci una privitoare la predicat ...Adjectivul se referă Ja substantiv, dar nu 
ca o determinare atributivă, ci predicativă; o astfel de determinare, fără! 
ca să fie, după formă, predicat, conține totuși de regulă enunţul propriu-zis 
al propoziției“. În manualele de gramatică uzuală a limbii latine, acest 
fenomen este considerat ca o determinare adverbială exprimată printr-un 
adjectiv ca atare (nu prin schimbarea categoriei gramaticale). Ca exemplu 


1 Ktihner, Dr. Raphacl, A4usfăhrfliche Grammatik der lateinischen Sprache, nA 
erster Teil, Hannover, 1912, p. 234. 

de folosire a adjectivului în locul adverbului, în latină, se citează, de obicei 
propozițiile: Socrates venenum Laetus et libens hausit (Kühner ș.a.) 
— în care adjectivul se raportă, prin acord, la numele subiect, și: Equites 
nostri ducem vivum ceperunti — în care adjectivul se raportă, prin acord, 
la numele obiect. Exemplele se pot înmulți: Pauperibus vates ego sum, quia 
pauper amavi. (Ovidiu) Non omnis moriar. (Horaţiu) 

Folosirea adjectivului și ca adjectiv, si ca adverb în același timp a fost 
caracteristică, în latina limbii vorbite. Poeţii și mai apoi prozatorii și-au 
însușit-o sub influența scriitorilor greci. Fenomenul nu este străin nici 
limbilor slave de astăzi şi slavei vechi. Astfel în slava veche: I uchvatiša 
Draculu ž iva „iau prins pe Dracula viu“. I tako priväzana stojäše u stoipa 
naga „Și astfel (femeia) sedea legată la stilp, goală“ 2. În rusa veche: ne 
daša ego 2iva „nu-l dădură vin“s, La fel î în ceha veche: uzră je naha „l-a 
văzut gol“ 4. 


11. CUM SE POATE DOVEDI ACCENTUL PREDICATIV AL AJDECTIVULUI CU FUNCŢIE 
DE ADVERB — NUMIT „ATRIBUT PREDICATIV“ 


Accentul predicativ îl poartă, în propoziție, cuvîntul care hotărăște 
sensul comunicării. Așadar, accentul predicativ îl poartă în primul rînd 
cuvîntul predicat: Cerul e senin. Cînd însă cu ajutorul aceluiași predicat, 
sensul comunicării se concentrează asupra subiectului, atunci el va purta. 
accentul predicativ al propoziției: Cerul e senin (adică: nu altceva). În 
acest caz, accentul predicativ implică o opoziție între numele (pronumele) 
subiect și alt nume (pronume) posibil (opoziţie simplă) sau între el și altul 
căre reprezintă: fie o alternativă implicită — Tata dă numele copiilor (sub- 
înțeles: nu mama) fie o contradicție implicită — Albul este refractar razelor 
solare (subînțeles: nu negrul); aceasta este opoziția prin alternanță și prin 
contrast. Accentul predicativ poate cădea și pe una din părțile secundare 
ale propoziției: Nu vreau pîine albă; vreau pîine neagră. Eu nu vreau co- 
zonac vreau pâine. Eu nu plec acum; plec mâine. Accentul predicativ poate 
sublinia opoziția simplă alternativă sau prin contrast chiar și pe seama predica- 
tului: Eu nu citeam, ci scriam. Nu mi-e foame, mi-e sete. In opoziție cu predicatul 
gramatical, cuvîntul care poartă accentul predicativ în propoziție alcătuiește 
predicatul psihologic. Din cele de mai sus, se înțelege că predicatul grama- 
tical poate fi în același timp și predicatul psihologic ai propoziției. Dar 
nu numai predicatul poate împrumuta accentul comunicării celorlalte părți 
de propoziție, ci și subiectul (cealaltă parte principală a propoziției) pe al 
său. Astfel putem avea într-o propoziţie nu numai un subiect gramatical 
(eventual și unul logic), ci şi unul psihologic; ba acesta poate exista chiar 


1 D. N. Burileanu, Elemente de sintaxă latină, Bucureşti, 19606, p. 96, Neştia B. 
Sintaxa latină, Cernăuţi, 1923, p. 108. 

2 P, Olteanu, Limba povestirilor slave despre Vlad Tepes, Editura Academiei R.P.R. 
1961. 

3L. A. Bulahovskij, citat de P. Olteanu, op. cit. 

Ap. P. Olteanu, op, ci. 

într-o propoziție fără subiect (cum sînt propoziţiile cu predicat impersonal)i 
Intonarea cuvîntului care reprezintă predicatul psihologic sau subiectul 
psihologic al propoziției ne-o indică, în vorbire, situaţia, iar în scris, con- 
textul; în cazul din urmă, intonarea lor reprezintă condiţia fundamentală 
a unei bune lecturi. 

Atributul predicativ constituie, prin natura sa gramaticală specială 
(adică prin context), un element al propoziției care poartă accentul predicativ 
— fără a fi totuși predicatul ei gramatical. Fiind un fenomen sintactic 
caracteristic, în primul rînd, limbii vorbite, limbii poporului — folosit 
foarte mult în literatură (la noi ca și în greacă și latină) — atributul pre- 
dicativ are un caracter originar și ca atare alături de alte fenomene originare 
şi frecvente în limbă, este unul care a generat. unele fenomene morfologice 
ale limbii. Este vorba de formarea perfectului compus și a diatezei pasive, 
ca forme analitice ale flexiunii verbale în limba romînă şi limbile romanice 
În adevăr, „...am scris (lucrarea) însemnează, cuvînt cu cuvînt (şi a în- 
semnat la început) — observă acad. I.lordan2 — o am scrisă (lucrarea), 
adică acțiunea am săvîrşit-o mai de mult (în trecut), dar produsul sau re- 
zultatul ei există și în momentul vorbirii. Forma de prezent a auxiliarului 
face ca acțiunea (exprimată, de fapt, numai prin participiul verbului de 
conjugat) să fie înfățișată din punctul de vedere al prezentului, în ceea ce 
privește rezultatul ei, să fie arătată ca isprăvită în momentul cînd vorbim...“ 
Explicația foarte justă ne îndreptățește să observăm că în propoziția „o am 
scrisă (lucrarea)“, sintagma am scrisă este alcătuită din verbul predicativ 
am (care arată posesia) și participiul-adjectiv scrisă, care nu este altceva 
decît un atribut predicativ acordat cu obiectul direct o (lucrarea). Încă 
din latina vulgară alături de preteritul laudavi, care a dat naștere perfectului 
simplu romînesc lăudai (cu sens aoristic), s-a format un perfect analitic 
habco laudatum, Sub imperiul necesității ce s-a simțit de a se exprima, 
alături de trecutul preterit, și un trecut perfect, participiul-adjectiv din 
sintagma „(0) am scrisă (lucrarea)“ a sfîrșit prin a cumula în mod exclusiv 
funcția predicativă, regentul am păstrînd, în urma golirii de sens, numai 
rolul de a arăta numărul şi persoana acțiunii predicative — devenind adică 
un simplu auxiliar morfologic al trecutului perfect, exprimat de participiul 
verbului de conjugat. Reprezentarea unei acțiuni trecute cu accentul pre- 
dicativ pe am — ca predicat al prezentului raportat la rezultatulacțiunii 
trecute — o atestă limba romînă și în zilele noastre, Cităm din Baltagul 
de M. Sadoveanu: 


— Dumneata, îți aduci foarte bine aminte de toate... zise ea (Vitoria Lipan) către soțul 
său (al hangiței, Vasiliu), luînd loc pe scaun; numai numele unuia dintre gospodari nu-nțeleg 
cum l-ai prăpădit. Nu-l ai scris în condică? 

— Nu. I am scris numai pe Bogza. Celvilalt ştiu că-i zice Iepure. 


În propozițiile „Nu-l az scris în condică?“ și „Îl am scris numai pe Bogza“ 
participiul scris este un atribut predicativ acordat cu obiectul direct 7 și 4. 
Trecerea de la prezentul verbului posesiei a avea, însoțit de atributul pre- 

1 Cf. Vossler , K, Sprachphilosophie (Gesammelte Aufsätze zur Sprachphilosophie) , 


Verlag Max Hueber, München, 1923, pp. 105—151. 
3 Limba romînă contemporană, 1956, pag. 428. 

dicativ scris, la perfectul compus al verbului a scrie, a fost o consecință a 
deplasării accentului predicativ de pe am pe participiul scris, fapt care a 
dus și la schimbarea articulării elementelor lexicale componente:,„Nu l-ai 
scris“ şi „L-am scris“, adică folosindu-se pronumele personal aton conjunct 
I legat de verbul as, înlocuindu-se — cum se vede — și forma atonă ne- 
conjunctă îl, necesară la prezentul indicativ, tot cu forma atonă conjunctă 
1 (legată tot de verbul auxiliar e avea). 

Urmele atributului predicativ ca generator al perfectului compus se 
păstrează și mai bine în franceză, în care participiul verbului de conjugat 
se acordă uneori cu obiectul direct, adică atunci cînd acesta precedă verbul 
respectiv: Vorlă les lettres que fai écrites, Voilà les journaux 
gue f'ai achetés. În italiană, acordul este facultativ: Ecco i giornali 
che ho comprato (sau: comprati). 

Tot așa se poate explica și formarea diatezei pasive. Aceasta a luat 
naștere într-o sintagmă în care verbul a fi predicativ (exprimînd existenta) 
a fost regent al unui participiu-adjectiv acordat în gen și număr cu subiectul 
lui — adică jucînd rolul de circumstanțial de mod, în ciuda acordului său 
atributiv (deci de atribut predicativ): Cutare este (se află) acolo, iubit și 
lăudat de toată lumea —a putut deveni: Cutare este subit şi lăudat, acolo, de 
toată lumea ; adică verbul existenței este s-a transformat, prin golire de sens, 
într-un simplu auxiliar morfologic al diatezei pasive. Se înțelege că, atunci 
cînd participiul a devenit un adjectiv adevărat, cum ar fi fericit, supărat 
etc., sau după este a urmat un adjectiv propriu-zis (bun, frumos etc.), un 
substantiv (ori substitut al său), sintagma a dat naștere unui predicat no- 
minal, adică verbul existenței a devenit un auxiliar copulativ. 

Se pare că subiectul sau obiectul propoziției, sub imperiul nevoii de 
expresivitate, exercită uneori o presiune a acordului (în gen și număr) chiar 
și asupra unor adverbe (de origine adjectivală). Mulţi vorbitori — și nu 
numai cei lipsiți de o cultură deosebită — zic: problemă grea de înţeles, 
în loc de: problemă greu de înțeles — ceea ce însemnează altceva; lucruri 
grele de înțeles, case grele de făcut etc. În această situație, adverbul greu 
(de), devenit, sub presiunea acordului atributiv, grele (de) sau grei (de), 
poate ajunge în propoziție nume predicativ. Această abatere o găsim 
strecurată (fiindcă e o abatere populară) și în versul lui Coșbuc: Sînt grei bă- 
trînii de pornit (Nunta Zamfirei), adică: Bătrînii sînt greu de pornit. Acest 
acord (prin atracție) al adverbului cu subiectul (obiectul) este numit de 
lingviști elativ psihologic 1.Vossler îl ilustrează cu următoarele exemple din 
italiană: non mi pareva di meritare tanta gagliarda ripresione ( = tanto) 
(B. Celini) Sau: io conosco che vostra Eccelenzia mi ha questa molta 
poca fede ( = molto poco) (Idem). În romînește, adverbele sus, jos, (lat. 
sursum, deorsum) pot fi întrebuințate ca atribute predicative fără u 
se mai simți nevoia acordului: Femeia venea sus (nu susă) pe lem- 
nele din car. Am văzut-o sus pe lemnele din car — în care sus, cu 
toată topica lui adverbială, are funcție atributivă (Femeia nu venea sus 
(direcția), ci se găsea sus, cînd venea). Sau: N-am văzut-o fiind eu sus, ci pe 
ea care era sus, cînd am văzut-o), adică nu arată circumstanța acțiunii 


1 Vossler, K, op. cif, pag. 115—117. 

verbale (predicative), ci pe aceea a subiectului sau obiectului, ca o caracteris- 
tică a lor în cursul acțiunii verbale. În această situație se mai pot găsi 
şi alte adverbe. 


SII. CUM SE DOVEDEŞTE FUNCŢIA DE ADVERB A ATRIBUTULUI PREDICATIV 


Funcția de adverb a atributului predicativ se poate dovedi după cum 
urmează: 

1, prin identitatea de regim gramatical, în aceeași propoziție, cu adverbul 
propriu-zis — adică prin exemple în care el se juxtapune sau se coordonează 
cu un adverb: 


„„pPornirăm (...) pe sub castanii din care cădean domol (adverb), tăcute (atribut predi- 
“ativ) frunzele pălite de brună. (Sad.) 

Nu mai cătai merindea tîriș (...), Ca viezurii și șerpii, orbeste (adverb) și flămâna 2 (atribut 
predicativ). (Arghezi) 


mite ca un adjectiv atribut predicativ (adjectiv cu funcție adverbială) să 
se înlocuiască cu un adverb-regim determinant al aceluiași substantiv: 


2. prin sinonimia sesnantico-sintactică dintre adverb şi adjectiv, care per- 


Singure vorbele lui Cezar an insuflat curaj soldaților, = Numai vorbele lui Cezar au 
insuflat etc. Lat. Militibus animos verba Cesaris sola auxerunt. 

Tata a dat primul fratelui cărți. = Mai fntfi tata a dat fratelui cărți. Lat. Pater fratri 
tbros primus dedit, 


Tot sinonimia semantico-sintactică explică și substituirea numeralului 
colectiv amîndot (amîndouă), ca atribut predicativ cu adverbul împreună: 
Tovarășii au plecat amândoi (împreună). 

Cînd adjectivele singur(ă), amândoi (amândouă) se referă la un pronume 
personal sau demonstrativ ca subiect, acesta poate fi eliptic: 


Nu vreau să-i spun nimic; singur are să vadā (== el însuși are să vadā). Cí. ir. (cu 
același înțeles) : Piron seul eut raison (...) quand il fit ces vers heureux... (Voltaire), 


Menționăm că singur, ca atribut predicativ, mai poate avea și înțe- 
lesul de „separat, neînsoţit de nimeni“, 

Dacă numeralului amândoi îi dăm topica de subiect, dar mai ales in- 
tonația respectivă, el încetează de a mai fi atribut predicativ — devenind 
subiect: Amiîndoi au plecat la munte. (= Ei doi au plecat etc.) Chiar cu 
această topică, dacă îi dăm un accent predicativ, el rămîne tot atribut pre- 
dicativ: Amândoi (nu unul singur; sau: nu separat) au plecat la munte. 

3. prin compararea limbii române și a limbilor romanice cu limba germană 
in care adjectivul atribut predicativ nu se poate traduce decît printr-un 
adverb sau „expresie adverbială“ (adică: substantiv cu prepoziţie) 2: 


t 1 Şi funcția pur adverbială a gerunziului tot prin coordonare copulativă se subliniază : 
Cocostircii cu largi pasuri calcă rar şi meditind, (Alecs.) 
2 Kăbhner, op. cit. 

„Apa curge liniștită -- Das Wasser flicsst ruhig. ! 


De asemenea, în franceză, atît adverbele d’abord, a la fin de compte etc. cît 
și adjectivele sinonime le premier, le dernier, ca atribute predicative, nu se 
pot traduce decît cu adverbele zuerst și zuletzt. 

4. în italiană fenomenul este atestat numai în poezie — deci excep- 
tional — și se menționează echivalența lui tot- cu adverbul: 


La neve cade lenta ( = lentamente}, 


Cf. ṣi... e cominciommi a dir soave e piana (= soavemente e pianamente), 
(Dante). l 


5, în slavă, adjectivul atribut predicativ s-a transformat uneori în adverb: 


da krepko stojte „să vă ţineţi cu tărie", în loc de: da krepki stojte „să vă ţineţi tari 
(puternici). 


Același lucru s-a petrecut și în ceha veche cu participiile active care pre- 
scurtau o atributivă cu accent predicativ: s-au transformat în gerunzii, adică 
și-au pierdut acordul și au căpătat aspect adverbial: 

Vidim vika sdduceho „văd un lup care vine“ a devenit: Vidim vika iduc „văd un lup 
venind“ P, 

6. în romînă, de asemenea, adjectivul tot — toți, în funcție de atribut 
predicativ, a dat naștere la locuţiunile adverbiale de tot, cu totul, cu topit, 
întru totul: l-a mîncat tot (de tot), l-a luat tot (cu totul), au plecat toți (cu 
toții) etc.: 

Domnilor ştiţi cu toții ce. s-a intimplat sub stăpinirea. guvernului de tristă memorie! 
(Sad.) 

7) în sfîrșit, unele manuale de gramatică latină prezintă atributul pre- 
dicativ mai simplu, mai didactic — după cum am mai spus — numindu-l 
„adjectiv în loc de adverb“3, „adjectivul în locul expresiei adverbiale“ +, 
sau „circumstanțial exprimat printr-un adjectiv“ 5. 


IV. ASPECTELE MORFOLOGICE ALE ATRIBUIULUI PREDICATIV 


1. În limba romînă, atributul predicativ stă fie în nominativ, fie în 
acuzativ obiect direct — ca și în latină: 


— Când ochii tăi tot încă mari 
Se uită dulci şi galeși. (Em) 


— De n-eţi spuna cu dreptate 
Să vă vedem măvitate 
Într-o lună jumătate... (G, Dem. Teod., P. p.) 


1 Cf. Weigand G. Rumänische Grammatik, Leipzig, 1918, p. 191. Taglia- 
vini, K., Rumänische Konversationsgrammatik, Heidelberg, 1938, pp. 320—321. Cu totul 
excepțional se poate spune în germană: Die Sitzung dauert lange (= lang), observă Jo- 
hannes Erben, Abriss der deutschen Grammatik, Akademie — Verlag, Berlin, 1950. 
Olteanu, P., op. cit, 

D. N. Burileanu, op. cit, p. 98. 
K ühner, op. cit, p. 234. 
Neştian, op. cif, p. 108. 

2. Sub raportul lexico-morfologic, atributul predicativ poate fi — ca 
și  adserbul: 


a) simplu — cînd este exprimat printr-un cuvînt: 


în odaia de peste tindă se auzea plin, puternic glasul bătrinului. (Sad.). 


) perifrastic — cînd este exprimat printr-o expresie adjectivală peri- 
frastică sau chiar locuțiune adjectivală: 
Și trist PERE cu fruntea înclinată (perifrastic), Ascult străvechiul cîntec sfint... (St. O, 
Tosif) 
l (D. Anghel). a murit deodată, dramatic (adverb), în plină putere de producție (atribut 
predicativ perifrastic). (Sad.) 


Numim expresie adjectivală perifrastică orice construcție (un grup 
sintactic indivizibil) cu sens unitar de adjectiv, o construcție care, ca și ex- 
presia adverbială, nu se poate analiza din punct de vedere lexico-sintactic, 
dar are o variabilitate lexico-gramaticală relativă. Așa de ex. expresia ad- 
jectivală „cu fruntea înclinată“ este o construcție neanalizabilă, ea exprimă 
ca şi adjectivul irist dinaintea ei o singură idee, tot adjectivală, și de aceea 
nu putem s-o desfacem în alte unități sintactice (cu fruntea — complement; 
înclinată — atribut, ar fi o analiză greșită). Avem de a face cu o expresie 
adjectivală care reprezintă, în context, o circumscriere (și o gradație) 
a aceleiași noțiuni adjectivale de trist, prin evocarea expresiei fizice a tris- 
teții, Elementul izolator este prepoziția „abstractizată“ cu (invariabilă) 
A substantivul cu determinările lui variabile lexical și gramatical: cu ochii 
în jos, cu privirea în jos, cu capul înclinat etc. Expresia adjectivală o putem 
găsi desigur şi în funcție de atribut obișnuit (Pe cărare apăru un flăcău cu 
Flori la pălărie) sau nume predicativ (Sînt pașă neam de beduin..., Coșbuc). 

Atributul predicativ poate fi și o locuțiune adjectivală, reprezentînd 
uneori un participiu al unei locuţiuni verbale: Să treacă nebăgat în seamă 
(St. a Iosif). 

Ca proveniență morfologică, atributul predicativ poate fi: 
2) adjectiv propriu-zis ori de origine verbală sau substantivală: 
EL vine trist şi gânditor 
Și palid e la faţă. (Em.) 
Mîncară la început tăcuți şi flămânzi. (Cez. Petr.) 
Am jurat ca peste dînşii să trec falnic, fără păs. (Em.) 
b) particrpiu cu valoare verbală. 


Slova de foc şi slova făurită 
Imperecheale-n carte se mărită. (Arghezi) 


Adjectivul de origine verbală, în funcție de atribut predicativ, poate 
fi și forma veche de gerunziu adjectival (adjectivat): Atunci prin întuneric te 
apropii surâzindă (Em.) 


c) adjectiv numeral, adjectiv nehotărit: 


Plecat-am nouă din Vaslui și cu sergentul zece. (Aleces.) 
Ah, zîmbetele voastre zoate, toate, 
În sufletu-mi s-adună,.. (Cerna) 

d) un substantiv, care, precedat de prepoziția ca, poate arăta calitatea 
subiectului sau obiectului direct legată de acțiunea predicatului: 


A venit ca responsabil. L-am trimis ca responsabil. t 


e) un gerunziu, care determină un substantiv sau substitut al său obiect 
direct în propoziţie: 


Precum călătorul (...) La slaba lumină ce-o vede /ucind Alcargă... (Em.) 


4. Un aspect morfologic caracteristic al atributului predicativ constă 
în faptul că el nu se articulează niciodată, spre deosebire de atributul propriu- 
zis, care nu poate determina pronumele personal și demonstrativ decît ca 
apoziție articulată: Eu, fericitul, am văzut și m-am bucurat. Pe mine, fert- 
citul, m-au crezut. Acela, fericitul, a văzut şi s-a bucurat. Pe acela, fericitul 
etc. Atributul predicativ (adjectivul adverbial) se raportează la subiectul 
sau obiectul propoziției fără condiţia articulării: El (acela) a privit fericit. 
Pe el (acela) l-am văzut fericit. Acecași diferență morfologică se marchează 
și cînd, prin inversarea topicii (în poezie), adjectivul adverbial'stă înaintea 
predicatului: Eu, desculfă și flămîndă (limba) mi-o iubesc și mi-o aud. (Cice- 
rone Th.), sau stă, în același timp și înaintea subiectului: Zpomotoși copiii 
vin. (Coşbuc) Vom observa că, în cazul cînd zgomotoși ar fi atribut pur și sim- 
plu al substantivului copiii, ar trebui articulat (în locul substantivului co- 
piii): zgomoloşii copii. i 


V. ASPECTELE SINTACTICE ALE ATRIBUTULUI PREDICATIV 


Din punct de vedere sintactic se pot face asupra atributului predi- 
cativ următoarele observații. 

1. În propoziție: 

a) R=gentul nominal al atributului predicativ — care trebuie să stea 
în N. sau Ac. obiect direct, după cum am mai arătat — joacă rolul de 
subiect sau obiect direct al propoziției: 


/gomotoși copiii vin (Coşbuc) 
Să vă găsim sănătoși! 
Aceeași regulă se aplică și în cazul substantivului precedat de ca 
— în funcție de atribut predicativ. Numai gerunziul, în aceeași funcție, 
trebuie să aibă ca regent nominal substantivul sau pronumele numai cu 
rol de complement direct al propoziției: 
Văd lumina lucind. 
Cînd gerunziul se raportează la numele (pronumele) subzect, el poate 
fi: sau exclusiv circumstantial, dacă are topică adverbială: 


Şi cosiţa ta bălaie o aduni la ochi flingînd (Em.) 


1 Cînd regentul complementului calităţii este altceva decit subiect sau obiect direct, 
el nu mai are accent predicativ. 

sau exclusiv atribut, dacă urmează, ca un adjectiv, după numele subiect: 


Dar mai presus de toate cele fii 
Un om slăvind viața fericită. (M. Beniuc.) 


Auzi, mîndră, ce s-aude... ? 
Trei miori dalbe zbierând, 
Trei păcurari trîmbifind... (P.p.) 


Pentru ca un gerunziu atributiv să fie predicativ trebuie să se rapor- 
teze, cum am spus, la numele (pronumele) obiect direct. Această poziție 
îl obligă, pe de o parte, tocmai prin funcția atributivă pe care o are 
față de obiectul direct, să se depărteze de sensul verbului predicat: Văd 
lumina Iucind. Gerunziul lucind determină substantivul lumina și nu 
poate determina pe Văd, cum l-ar determina dacă s-ar referi la su- 
biect: Văd clipind (eu). În acest caz, din urmă, gerunziul are o legătură 
determinativă cu acțiunea verbală fie prin continuitate fortuită: vorbește 
vizând, tie prin una cauzală: merge șchiopătînd. Pe de altă parte însă, în: 
Văd lumina Jucind, gerunziul atributiv lucind are și un sens adverbial, 
exprimînd o circumstanță care oglindește nu o însușire directă a acțiu- 
nii verbale — ca în: privesc clpind — ci una a obiectului direct al ac- 
țiunii predicative „revelată“ de aceasta. De aceea este un gerunziu atri- 
butiv cu accent predicativ. l 

. b) Adjectivul, mai ales cel participial, participiul cu valoare verbală, 
şi gerunziul atributiv — cînd au funcție de atribut predicativ — pot fi 
urmate de compliniri; substantivul de determinare atributivă: 

Dar într-însul cine-mi şade, 

cînd pe-o rînă, cînd pe coate, 

pe covoare verzi culcaţi 

şi de arme încărcaţi! (G. Dem. Teod., P. p.) 

„au intrat turcii, strigînd dova în limba lor, veseli de izbîndă că au luat (...) Cornița. 
(Gr, Ureche). 


Ici umbre de noroade le vezi ocîrmuite 
De umbra unor pravili călcate, siluite... (Gr. Alex.) 


Toţi ciulinii pe cărare 
Fug, cuprinși de panică. (G. Topîrceanu) 


A venit ca responsabil de secție. 


Cînd gerunziul atributiv care determină un regent în acuzativ obiect 
direct este urmat de compliniri, el își pierde accentul predicativ, deoarece 
complinirile îi atenuează valoarea adverbială și-i accentuează pe cea atri- 
butivă: 

Dacă-i” întilni * 

Măicuţă, bătrînă 

Cu brîul de lină 

„Din. ochi lăcrămând 

Pe cîmpi alergând 

De toţi întrebând 

Și la toți zicînd... (Mioriţa) 


i Aici: „de arme încărcați“ este chiar o expresie adjectivală peritrastică (indivizibilă). 

În analiza școlară, gerunziul nu trebuie analizat decît sau ca cir- 
cumstanțial, cînd are topică adverbială, sau ca atribut simplu (fie că 
determină imediat numele subiect, fie numele (pronumele) obiect direct, 
ca atribut predicativ). De exemplu: 

Ca circumstantial (de mod): 

Oi că se strîngea, 

Cîini că s-aduna — 

Oile pfingînd, 

Cîinii tot lăzrind etc. (P. p.) 


Topica adverbială a gerunziului circumstanțial se subînțelege ușor 
chiar în condițiile inversiunii poetice: Pe-un nor de aur lunecînd, A zîneloi 
Crăiasă Venea... (Coșbuc) — adică: A zînelor Crăiasă venea lunecind pe-un 
nor de aur. 

Ca atribut: 

— Urmînd după un substantiv în N.: 


Dar mai presus de toate cele fii 
Un om slăvind viața fericită. (M. Beniuc) 


Auzi, mîndro, ce s-aude... ? 
Trei miori dalbe zbierînd, (P. p.) 


— Urmând unui substantiv în Ac.: 


Dar i-am văzut slugile 
Cărîndu-i averile. 

I-am văzut ibovnica 

Tot măsurind Dunărea. (P. p.) 


.. a privit cercetător prin înserare pe uliţă în jos, dar n-a văzut-o venind. (1i. Ag.) 


Funcția de atribut predicativ a unui adjectiv încetează, devenind 
nume predicativ, dacă verbul regent este un semicopulativ: 


Te lași furat de tainica beţie... (St. O. Iosif) 


Elevul a ajuns fruntaș în clasa lui. 


Dacă același verb a ajuns își păstrează înțelesul său propriu, el este 
urmat de un atribut predicativ: 


Tovarăşul a ajuns cel dintti (primul) la cabană, 


Ci. lat. (Hanibal) princeps in proelium ibat, ultimus conserto proelio excedebat. (Tit. 
Liv!) 


Aceeași situație o are adjectivul predicativ și cînd regentul este verbul 
a rămîne. În exemplul următor, adjectivul singur este atribut predicativ: 


Mitrea a rămas singur gîndindu-se. (După ce a plecat taica Triglea, n.n.) (Sad.) 


1 Ap. Kihner, op. cit, p. 234. 

Verbul a ședea (a sta) are de cele mai multe ori — în graiul viu ca 
și în literatură — valoare de semicopulativ și de aceea el este urmat de un 


nume predicativ: 


De-un veac el șade astfel, de moarte-uitat, bătrîn. (Em.) 


Regentul atributului predicativ mai trebuie să fie un verb personal, 
căci el nu poate sta pe lîngă unul impersonal, ca orice adverb propriu-zis: 
plouă încet. Aceasta, pentru că hotărîtor pentru atributul predicativ este 
tot existența subiectului în propoziție, de care să se asocieze o însușire 
circumstanțială, fie ca purtător al ei: Să vii sănătos/, fie ca autor al unei 
acțiuni care o „revelează“, o caută în obiectul ei direct: Să te găsesc 
sănătos. 

Se înțelege că regentul verbal al atributului predicativ poate fi și 
un verb personal la un mod nepredicativ (nepersonal) care prescurtează 
de obicei o propoziţie: 


Și din oglindă luminiș 
Pe trupu-i se revarsă 
Pe ochii mari băfnd închiși... (Em.) 


2. În frază: 
a) Regentul atributului predicativ, în frază, poate fi o întreagă pro- 
poziție — se înţelege o subiectivă sau obiectivă directă: 


Să vie sănătoși cei ce pleacă. 
Cei care au fost dojeniți au plecat rușinați. 
Să-i găsim sănătoși pe cei care rămîn. 


Observaţie: 

Adjectivul nehotărit fot (toată) cu funcţia de atribut în frază ne dă 
prilejul să explicăm un interesant fenomen morfologic generat de sintaxă. 
Este vorba de pronumele relativ compus toți cei ce (care), toți câți (toate 
cîte) în funcție de subiect în subordonata subiectivă sau obiectivă directă 
pe care o determină atributul predicativ: Să vie sănătoși toți cei care au 
plecat. Să-i găsim sănătoși pe toți cei care au plecat. 

Să plecăm de la un exemplu din Eminescu: 


Cum veniră se făcură roji o apă şi-un pămînt, 


Schimbînd structura gramaticală a frazei de mai sus (nerespectînd 
limitele sinonimiei sintactice), putem exprima aceeași realitate istorică, 
evocată cu dreptate de poet: 


Se făcură toți o apă și-un pămînt cei care veniră. 


— frază în care am introdus subiectiva cei care veniră pe care o deter- 
mină atributul predicativ toțt, prezent chiar și în versul lui Eminescu. 
Scoțînd pe foți din interiorul locuțiunii verbale, putem spune: 


Se făcură o apă ş-un pămînt tofi, cei care veniră. 

— frază în care a trebuit să punem virgulă după toft, pentru a sublinia. 
prin intonație că el aparţine propoziției principale, care stă înaintea subiec- 
tivei, Ca să accentuăm și mai tare importanța pe care o are tofi în 
frază, ca valoare sintactică, putem zice chiar: 


Toţi, se făcură o apă ş-un pămînt cei care veniră. 


Adică: cei care veniră, fără mici o excepție, se făcură o apă ṣun pămînt. 
Așadar, prin punctuație, arătăm că dăm cuvîntului toži intonaţia ce se 
cuvine cuvîntului predicativ al frazei. 

În fraza de mai sus — în care tofi este atribut predicativ — propo- 
ziției principale i se pot pune două întrebări: 


— Ciji sau cum se făcură o apă ș-un pămînt? R.: Toji 
— Cine se făcură o apă ș-un pămînt? R.: cei care veniză. 


Dacă renunțăm la relieful logico-semantic al frazei de mai sus, cu 
alte cuvinte, dacă renunțăm la accentul predicativ pus pe cuvîntul togi, 
vom intona fraza eliminînd pauza prin care am subliniat acest cuvînt, 
așadar vom renunța la virgulă şi vom zice: 


Se făcură o apă ş-un pămînt tofi cei care veniră, 


Va fi o frază în care toți, pierzîndu-și capacitatea semantică și indepen- 
dența gramaticală — prin "golire de sens — a devenit un simplu element 
de relație, contopindu-se cu pronumele compus ces care, cu valoare tot 
conjuncțională. 

În fraza în care fofi intră în compunerea pronumelui relativ compus 
toji cei care, nu putem pune principalei decît o singură întrebare: 


-~ Cine se făcură o apă ş-un pămînt? R.: toți cei case veniră. 


Adică propoziția principală, în afară de subiectivă, nu mai are alt 
determinant — pierzînd pe tofi, atribut predicativ, care determină (atribu- 
tiv) “nu numai pe subiectivă, ci și verbul predicat al principalei — ca 
adjectiv adverbial (circumstanțial). 

Ca aspect lexico-morfologic, pronumele relativ compus de mai sus 
are de regulă următoarele forme: toți cei care (ce), toți câți — masculin 
plural — destui de frecvent; toate cele care (ce), toate câte — feminin plu- 
rai —mai puțin frecvent și mai mult cu sens neutru; tot ceea ce, tot ce 
ca neutru singular — destul de frecvent: 


Tot ce stă în umbra crucii, împărați şi regi s-adună,.. (Em.) 


Iar în privința flexiunii, trebuie să admitem că acest pronume are un 
soi de variabilitate gramaticală pe care o putem numi: flexiune internă 
a formei compuse, caracteristică eventual numai limbii romîne: tofi ces 
care (ce), pe toți cei care (ce), pe toți pe care (pe citi), tuturor celor care 
(ce), tuturor celor pe care (pe cîti), de toți de care (de citi) etc. 

„Femininul oază (toate), absent într-o compunere paralelă a lui zot ce 
(toată care sau ce nu se zice), mai puțin frecvent în compunerea toate cela 
care (ce), a produs totuşi locuțiunea conjunctională cu toate că și locuțiunea 
prepozițională cu toată (cu toate). 

b) Atributul predicativ poate fi o întreagă propoziție — cu condiția, 
ca această propoziție să determine obiectul direct al propoziției regente: 


El vede Patria-nainte-i 
Așa cum e, cum n-a mai fost... (E. Jebeleanu) 


Atributiva predicativă nu poate determina subiectul regentei, pentru 
că în această poziție sintactică ea devine mai totdeauna o predicativă, 
dacă nu o circumstanțială de mod: Patria se vede așa cum n-a mai fost; 
sau: Patria se arată aşa cum n-a fost niciodată (predicative). Patria noastră 
socialistă este iubită astăzi de popor așa cum n-a fost niciodată (circum- 
stanțială). i 

c) În sfîrșit, atributul predicativ poate avea drept complinire o întreagă 
propoziție — de regulă o comparativă sau o indirectă: 


Și se îndură impăratul şerpilor şi-l lăpădă pe copil și mai frumos de cum fusese... 
(G. Catană, Povești populare din Banat). 


În exemplul de mai sus, propoziția de cum fusese este o indirectă; 


ar putea fi și comparativă: ... și-l lăpădă tot așa de frumos cum fusese 
înainte. ' i 


VI. VALOAREA STILISTICĂ A ATRIBUTULUI PREDICATIV 


Cum am mai spus, atributul predicativ, în limba romînă, este un 
fenomen lingvistic moștenit din latina populară, care îl avea ca și greaca 
populară. Scriitorii latini l-au folosit, imitînd pe scriitorii greci, ca mijloc 
artistic al limbii operelor literare — deci pentru valoarea lui stilistică, 
În timpurile noastre, limba italiană, spre deosebire de franceză, de romînă, 
îl întrebuințează numai în poezie: e cominciommi a dir soave e piana. 
(Dante) este un exemplu de folosire a adjectivului în locul adverbului, iar 
în: la neve cade lenta (lentamente) avem un exemplu tipic de atribut pre- 
dicativ. Prin această întrebuințare excepțională a adjectivului adverbial, 
i se recunoaște atributului predicativ o valoare stilistică deosebită. 

Ca să subliniem încă o dată valoarea expresivă pe care o are atri- 
butul predicativ, în propoziție și frază, facem — deocamdată — urmă- 
toarele observaţii: 

1. Dintre adjectivul adverbial şi gerunziul atributiv (ca atribut predi- 
cativ), cel mai expresiv este primul. 

Adjectivul adverbial este o formă specifică a expresiei adverbiale, 
a cărei caracteristică stă în aceea că, fiind vorba de un cuvînt flexibil, 
el poate exprima prin acord ideea complexă de circumstanță nu ca însușire 
a acțiunii verbale predicative, ci ca o însușire „adverbială“ a subiectului 
sau obiectului propoziției. Este o idee circumstanţială excepţională prin 
întinderea sferei de reprezentare, care cuprinde laolaltă și verbul predicat, 
și subiectul sau obiectul propoziției, — verbul prin topică și accent, su- 
biectul sau obiectul prin acord. Adjectiv prin flexiune, adverb prin funcție 
— adică atribut prin acord, circumstanțial prin topică și accent — atri- 

butul predicativ (adjectival, mai ales!) reprezintă gramatical fenomenul 
substituirii între unitățile sintactice sinonim ice — carac- 
teristic stilisticii propoziției şi frazei — şi anume: împletirea dintre indicele 
gramatical ş și sugestie în comunicarea unui conținut logico- -semantic. Aşa după 
cum, în frază, opoziția concesivă, fiind înrudită cu cea adversativă, se 
poate exprima și prin subordonare concesivă (conj. deși etc.), și prin coor- 
donare adversativă (conj. dar etc.) ?, tot așa ideea adverbială, ca însușire 
sau circumstanță a unei acțiuni verbale, înrudindu-se cauzal cu cea atributivă, 
ca însușire a subiectului sau obiectului aceleiași acţiuni verbale, se poate 
exprima și prin adverb, și prin atribut. Propoziția: Omul conştiincios 
munceşte conştiincios ilustrează faptul că aceeași însușire caracterizează 
şi subiectul, și acțiunea lui. Însușirea circumstanțială a acţiunii predi- 
dicative este un reflex al Însușirii ubiectului. Tot așa în: Fructele plăcute 
le mîncăm cu plăcere, însușirea acțiunii predicative este un reflex al 
însușirii atributive a obiectului direct. Propoziția: Omul conştiincios mun- 
cește conştiincios se poate reduce la echivalentul ei logico-semantic: Omul 
(acela) muncește conştiincios, din care se poate ușor înțelege că, de vreme 
ce munceşte conştiincios, el este un om conștitncios (sau că cel ce muncește 
conştiincios este un om conştiincios). Iată de ce se poate spune și (luăm 
pluralul ca mai concludent): Oamenii muncesc conștiincioşi, pentru că în 
această formă se exprimă mai concis şi, mai ales, mai sugestiv ceea ce 
am spune prin propoziția analitică: Oamenii conștiincioși muncesc conștiin- 
cioși (= conştiincios). Prin aceasta am pus în lumină identitatea de obiect 
(relativă) dintre adjectiv ca atribut și același adjectiv ca circumstantial, 
și totodată posibilitatea substituirii între ele, în cazul nostru, atributul 
substituit complementului circumstanțial. 

Fenomenul substituirii între două unităţi sintactice sinonimice, -ca 
fenomen stilistic, îl constituie de fapt orice unitate gramaticală (în propo- 
ziție sau frază) cu caracter de ambiguitate logico-sintactică: adică 
aceea al cărei aspect gramatical (flexiune, acord, topică) stă în opoziție 
cu rolul pe care îl joacă efectiv — în propoziție sau frază. Este un fenomen 
esențial care explică relieful stilistic al limbii — fie că e vorba de 
limba vorbită, fie de cea scrisă (limba operei literare). Astfel, în sintaxa 
frazei, cum temporal poate fi considerat o unealtă gramaticală cu certă 
valoare stilistică (avem de a face desigur cu o specie conjuncțională gene- 
rată tot de sintaxă): 


Cum ca pe coatu-și rezema 
Visînd ale ei tîmple, 
De dorul lui şi inima 
Şi sufletul se împle. (Em.) 


Conjuncţia cum din strofa de mai sus —- un cum temporal — este o 
o unitate gramaticală al cărei indice gramatical de bază exprimă modul 
acţiunii (din subordonată) , dar, graţie efectului sinonimic, ea exprimă 
totodată — prin sugestie — și aspectul temporal iterativ al aceleiași acțiuni. 


1 Gh. N. Dragomirescu, Sintaxa si stilistica propocițiilor independente, Brașov, 
1939. 

Tot așa, în cazul adjectivului cu funcție adverbială, opoziția se stabilește 
între indicele gramatical al adjectivului (indice care îl destinează funcției 
atributive) şi rolul de adverb respectiv circumstanțial de mod pe care îl joacă 
în propoziție. Pentru ca această opoziție să constituie un fenomen stilistic, 
trebuie ca rolul sintactic de circumstanțial al adjectivului să fie comunicat 
printr-un indice gramatical mai slab sau (teoretic vorbind) chiar zero (adică 
topica sau numai contextul) — deci pe calea sugestiei. În adevăr, în cazul 
nostru, ecoul adverbial al atributului predicativ constituie efectul împle- 
tirii dintre indicele gramatical absolut al adjectivului și indicele gramatical 
relativ de natură adverbială al aceluiași adjectiv — pe baza sinonimiei 
logico-sintactice de care am vorbit mai sus. Atributul predicativ este o 
modalitate gramatical-stilistică a determinării adverbiale, pentru că rolul 
de adverb este comunicat nu direct prin indicele gramatical al adjecti- 
vului (cel absolut: de natură atributivă), ci prin topică și accent, adică 
prin indicele cel mai slab: De la gîrlă, copiii vin zgomotoș?,. 

Ca să punem în lumină superioritatea adjectivului adverbial față de 
gerunziul atributiv (cu funcție predicativă), sub raportul valorii stilistice, 
trebuie să arătăm deosebirea de structură gramaticală-stilistică dintre ele. 
Din cele de mai sus vom observa că: în timp ce adjectivului adverbial, 
valoarea stilistică i-o dă ecoul adverbial sugerat de topică (indicele gra- 
matical cel mai slab): Luna... luna iese-ntreagă, se înalță-așa bălaie. (Em.), 
gerunziului atributiv-predicativ, valoarea stilistică i-o conferă ecoul atri- 
butiv sugerat tot de topică: văd lumina lucind; dar, în același timp, indi- 
cele său adverbial este tot relativ (terminația lui este mai puțin decît 
o desinență !) -- ca și topica sa atributivă (care nu este de aceeași valoare 
cu indicele gramatical al atributului — acordul). Rezultă așadar că gerun- 
ziul atribut predicativ reprezintă o determinare adverbială tot atît de slabă, 
ca expresie gramaticală, ca și cea atributivă și de-aci, el are și o valoare 
stilistică mai slabă decît adjectivul atribut predicativ. 

Fenomenul stilistic al împletirii dintre indicele gramatical și sugestie, 
realizat — în propoziţie și frază — prin substituire, îl putem defini cu 
următoarea regulă: Cu cât indicele gramatical al unităţii sintactice sinonimice 
care se substituie este mai evident (mai determinabil), cu atit sugestia care 
comunică conținutul unității sintactice substituate este mai puternică. Aceasta 
însemnează că principiul sursei stilistice, în propoziţie și 
frază, este principiul opoziției de ordin gramatical (sintactic). 

2. Privitor la conținutul (semantic) al atributului predicativ exprimat 
prin adjectiv, vom nota că acesta nu trebuie să fie — cum ne-am 
aștepta — numai un adjectiv abstract: care să arate o stare sufletească, o 
trăsătură morală — o calitate abstractă a subiectului sau obiectului — ce 
se poate lega cauzal de acțiunea verbală, ci el poate ti și unul concret, 
de exemplu unul care să exprime o imagine vizuală: 


Părea, că printre nouri s-a fost deschis o poartă 
Prin care trece albă regina nopții moartă. (Em.) 


De unde vii așa tîrziu 
Așa pierit şi a/b la faţă? (St. O. Iosif) 


Ionică se apropie de cele două vaci care zăceau albe în mijlocul curţii (I. Ag:) 

Exemple ca cele de mai sus ne arată că funcția adverbială a atri: 
butului predicativ e conferită nu numai de conținutul semantic al adjecti- 
vului, apt să exprime și o circumstanță cu anumite limite, ci și de accentul 
predicativ pe care îl poartă. În adevăr, posibilitatea unui atribut predicativ 
ca în „vaci care zăceau albe în mijlocul curții“ se explică prin aceea că: 
chiar un adjectiv concret, care exprimă, prin conținutul lui, în funcție 
atributivă, o însușire permanentă a subiectului sau obiectului, poate exprima. 
totuși, prin funcția lui adverbială excepțională, însușirea concretă limitată 
„iluzoriu“ la durata acțiunii verbale predicative. Această opoziție între 
conținutul semantic al adjectivului ca atribut (însușire permanentă) şi 
conținutul semantic al aceluiași adjectiv ca circumstanțial (însușire limitată), 
măreşte capacitatea expresivă a atributului predicativ — explică rezonanța 
stilistică a adjectivului adverbial. Fenomenul stilistic constă, așadar, în 
faptul că adjectivul adverbial, prin funcția lui excepţională, nu mai 
exprimă însușirea (care este permanentă, deci atributivă), ci o sugerează 
pe durata acțiunii predicatului, ca pe o imagine care se adaugă. 
la imaginea verbală predicativă pe seama subiectului sau obiectului, în; 
genul numelui predicativ — adică dînd predicatului o forță descriptivă; 
deci evocatoare, mai mare. În: Frunzele cădeau veștede și uscate (Sad.), 
adjectivele veștede și uscate reprezintă o adevărată podoabă stilistică, și, 
anume tipul cel mai puternic al epitetului. 


CONCLUZII 


Sub raportul nomenclaturii, atributul predicativ — după cîte am văzut — 
nu trebuie înțeles ca un atribut în sensul unui determinant al substanti- 
vului, ca în Cer albastru — numit în gramatica franceză „epitet“ — ct 
termenul atribut desemnează de fapt ceea ce se atribuie numelui subiect 
“sau obiect prin efectul acțiunii verbale a predicatului, adică ceea ce gra- 
matica franceză, în cazul cînd verbul cu ajutorul căruia se enunţă atri- 
buirea este un verb copulativ sau semicopulativ, numește „atribut indirect“, 
iar noi numim „nume predicativ“, De aceea Kiihner, loc. cit., subliniază 
că atributul predicativ „nu determină numele subiect sau obiect în sine 
şi pentru sine“, ci se raportează la el în mod predicativ: adică ajută ver- 
bului predicat să comunice, o dată cu acțiunea verbală, și o însușire a 
numelui subiect sau obiect, însușire care caracterizează subiectul sau obiectul. 
propoziției în timpul acțiunii verbale predicative, deci adverbial, prin conti- 
guitate fie cauzală (ţipă furioși), fie fortuită (petalele cad albe la pămînt) ' 
Nu este bine să zicem că atributul predicativ exprimă „o calitate a sub- 
stantivului determinat" „limitată de acţiunea predicatului“ (v. Maria Rădu- 
lescu, lucr. cit.), ci o însușire a subiectului sau obiectului limitată „ilu- 
zoriu“ la acțiunea predicatului sau, cum am spus, „care caracterizează. 
subiectul sau obiectul în timpul acțiunii verbale predicative“ — fără a 
o împiedica să fie, ca realitate, o însușire specifică și permanentă a subiec- 

tului (r. obiectului). Cf. și fr. les lhellules s'envolaient legeères, slencieuses. 
(Mistral) +. l 

Nu este just să-i zicem, în loc de atribut predicativ, nici „predicat 
circumstanțial“, nici „(nume) predicativ circumstanțial“, cum se recomandă 
în unele studii anterioare ?, și iată de ce: 

1. Nu-i putem zice „predicat circumstantial“ pentru că ar fi o îmbi- 
nare de termeni absurdă. Părțile secundare de propoziție sînt unități sin- 
tactice subordonate gramatical substantivului (și substituților lui), verbului 
(adjectivului, adverbului), ca părti de vorbire, adică indiferent dacă au 
un rol și indiferent ce rol sintactic au; dacă se găsesc în propoziție, subor- 
donarea poate fi considerată numai întregire logico-semantică a părților 
principale ale propoziției. În anumite situații, părțile secundare ale propo- 
ziției pot atrage asupra lor fie accentul predicativ, fie intonația (și topica) 
subiectului; adică, păstrîndu-și indicii gramaticali specifici, proprii, ele 
pot căpăta o caracteristică logică sau psihologică prin care se asimilează 
părților principale de propoziție — numindu-se astfel subiect logic, subiect 
psihologic, predicat psihologic. Părţile secundare ale propoziției fot căpăta, 
prin urmare, o caracteristică ce evocă pe cele principale, dar niciodată 
nu se poate vorbi de o parte principală de propoziţie purtînd o caracte- 
ristică ce-ar implica dublarea ei cu funcția- sintactică a uneia din părțile 
secundare ale propoziției! Ar fi o subordonare pe care nici logica nici gra- 
matica nu o admite. Pe de altă parte, nu putem spune „predicat circum- 
stanțial“ pentru că ar însemna să admitem că o propoziție are două pre- 
dicate (gramaticale!) — indiferent dacă le numim pe unul „principal“, iar 
pe celălalt „secundar“. (v. Silvia Niţă, op. cit. în „Romanoslavica“). 

2. Nu-i putem spune nici „nume predicativ circumstanțial“, pentru că 
ar fi aceeași îmbinare absurdă de termeni — cum am arătat mai sus. Pe 
de altă parte, acceptînd această denumire ar însemna să admitem că, în 
propoziție, avem un verb copulativ sau semicopulativ (nu predicativ) — 
ceea ce nu se admite nici chiar de către autoarea studiului în care a fost 
numit astfel (Maria Rădulescu, op. cit.). 

3. Pentru analiza gramaticală pură și simplă, atributul predicativ 
exprimat printr-un adjectiv, trebuie numit: adjectiv cu funcție (nu valoare) 
de adverb, avînd în propoziție rolul de complement circumstanțial de mod; 
cel exprimat printr-un gerunziu poate fi numit circumstanțial de timp, de 
mod etc., cel exprimat printr-un substantiv precedat de ca poate fi numit 
complement circumstanțial al calităţii 3 ş.a.m.d. Pentru analiza grama- 
ticală pusă în slujba stilisticii, atributul predicativ poate fi con- 
siderat un predicat psihologic (care dublează pe cel gramatical) — 
deci un element stilistic al propoziției și frazei, căci el poartă în adevăr 
un accent predicativ, fără a avea totuși indicii gramaticali respectivi. 


1 Ap. M. Frey et Mlle H. Guenot, Manuel de langue et de style français, 
Paris, 1935, p. 173. 

2 Unii autori străini i-au dat și alte denumiri asupra cărora nu mai insistăm. Vezi 
referințele bibliografice la Maria Rădulescu și Silvia Niţă, op. cit. 

3 Cf. Ion Diaconescu, Complementul calității, în „Limba romînă“, IX (1960), 
pp. 14—19. 

TABEL RECAPITULATIV 


Cuprinsul pe scurt 


Exemple 


I. Ce este atributul 
predicativ : 


II. Accentul predica- 
tiv al atributului 
predicativ se do- 
vedeşte prin aceea 
că el a generat: 


III. Funcția adver- 
bială a atributului 
predicativ se do- 
vedeşte prin : 


Atributul predicativ este determinarea 


circumstanţială a verbului predicat : 


— cu ajutorul unui adjectiv acordat în 


gen și număr cu subiectul sau obiec- 
tul direct al propoziției : 


— cu ajutorul unui substantiv legat cu 


prepoziția ca şi referindu-se în acelaşi 
timp la numele (pronumele) subiect 
sau obiect direct al propoziției : 


— cu ajutorul unui gerunziu care de- 


1. 


2. 


3. compararea 


Lai 


a 


termină în același timp și obiectul 
direct al propoziției : 


perfectul compus : 


diateza . pasivă: 


. identitatea de regim gramatical cu 


adverbul propriu-zis (coordonarea, to- 
pica) : 


. sinonimia semantico-sintactică cu ad- 


verbul : 


limbilor romanice cu 
limba germană, în care atributul 
predicativ se traduce prin adverb.: 


prin generarea unor forme adver- 
biale, în romînă şi slavă: 


prezentarea atributului predicativ ad- 
jectival ca adjectiv cu funcţie ad- 
verbială  (circumstanțială), în gra- 
maticile latine de uz didactic. Cf. 
și Gramatica Academiei R.P.R. 


— Mergi 


— Vine 


— Este 


sănătos. Să ts 
găsesc sănătos. 


ca responsabil, 
L-am trimis ca respon- 
sabil. 


— Vâd lumina /ucind. 


— Nu-l am scris: Nu l-am 


scris. 

(se află) acolo, 
lăudat de toată lumea : 
Esie lăudat, acolo, de 
toată lumea. 


Nu mai cătai merindea... 
orbeşte și flămând. 
(Arghezi) 


singură ea = numai ea 
amândoi = împreună. 


Apa curge liniștită = 
Das Wasser fliesst puhig, 


știți tofi = ştiţi cu toții; 
l-a mîncat fot = l-a mîn- 
cat de tot; da krepki 
stojte= da krepko stojte 

Punctajul tematic Cuprinsul pe scurt Exemple 


ra a e 


1. Stă numai în N. sau Ac: — Să veniţi sânăfoși. Să 
vă găsim sănătoși. 


2. Nu se articulează niciodată! : — Vezi exemplele de mai 
sus. 


— Vulcănaș şedea întins 


a) simplu : (P. p.) 
3. Ca alcătuire : 
poate fi: — Țeapăn, drept, cu schip- 
l b) perifrastic : iru-n mână șede... (Em.) 


— Să treacă mnebăgai În 
seamă, (St. O. Iosif) 


(2) adjectiv 


propriu-zis : — El vine ¿rist și ginditor. 
(Em.) 
IV. Aspectele morfo- 
logice ale atribu- 
tului predicativ : b) adjectiv de ori- 
gine verb. : — El asculta tremurător 
(Em.) 
c) adjectiv de ori- 
gine subst. : — „să trec fainic, fără 
Ă păs... (Em.) 
4. Ca provenienţă 
morfologică 
poate fi: d) participiu verbal | — Slova de foc şi slova 


făurită Imperecheate-n 
carte se mărită. (Ar- 


ghezi) 
e) substantiv pr- 
cedat de ca: ... | — A venit ca responsabil, 
L-am trimis ca respon- 
sabil. 
f) un gerunziu cînd 
determină  obiec- 
tul direct :... — Văd lumina lucind. 


1 Spre deosebire de atributul propriu-zis, care nu poate determina un pronume personal sau demonstrativ 
decit ca apoziție articulată: El (acela), nefericitul, n-a înţeles şi a pățit-o.,, . 

Cuprinsul pe scurt | 


Punctajul tematic | Exemple 
a) regentul său nominal 
trebuie să fie numai 
subiect sau obiect di- 
rect al prop. — Zgomoloşi copiii 


7, Aspeciele sintac- 
iza ale atributului 
predicativ : 


| 
i Dn i Aa 
E perae] 
| 
| 


În propoziție : 


În trază : 


| 
L 
| 
| 


i 


1 Cînd gerunziul se referă la subiect, el este: 
— sau exclusiv circumstantial, dacă are topică adverbial: 
Şi cosița ta bălaie o aduni la ochi pifngind. (Em.} 

— sau exclusiv atribut, dacă urmează după subiect: 

Dar mai presus de toate cele fii 
Un om s/ăvind viaţa fericită. (M. Beniuc) 
2 Cînd regentul este un verb semicopulativ, adjectivul este un nume predicativ: Am rämas uimit—de ceea ce vedeam 


2 Un verb impersona? poate fi determinat numai de un adverb propriu-zis: Plouă încet. 


a) 


Observaţie : 

Gerunziul trebuie să de- 
termine numai numele 
(pron.) obiect direct al 


prop. : 


) poate fi urmat de de- 
terminări completive sau 
atributive : 


) regentul său trebuie să 
fie un verb, predicativ 2 
şi personal 3: 


poate avea ca regent 
o întreagă propoziție — 
subiectivă sau ob. dir. : 


poate fi întregit de o 
propoziție (comparativă, 
indirectă) : 


) poate fi o întreagă pro- 
poziție (numai cînd de- 
termină numele (pronu- 
mele) object direct al 
propoziției regente : 


vin. (Coşbuc) 
Să vă găsim să- 
mătoși. 


— Văd lumina lucind! 


Toți ciulinii pe căe 
rare Fug, cuprin- 
şi de panică. (To- 
pîrceanu) 

Dacă-i întilni 
Măicuţă  bătrină 
Pe cîmpi alergînd 
A venit ca res- 
ponsabil de grupă 


Ploaia cădea 4 
caldă şi liniștită, 


Să vie sănătoși 
cei care pleacă! 
Să-i găsim sănă- 
toși pe cei ce 
pleacă! 


„„„lăpădă pe copil 
și mai frumos de 
cum fusese. (lit.p.) 


Lă 


Ei vede Patria 
nainte-i Așa cum 


e, cum n-a mai fost. 
(E. Jebeleanu) 


4 Regentul atributului predicativ — verb predicativ şi personal — poate fi şi la un mod nepersonal care 
prescurtează de obicei o propoziţie: Și din oglindă luminiș, Pe trupu-i se revarsă, Pe ochii mari, bătînd fachişi.. (Em. 

Punctajul tematic 


VI. Valoarea stilis- 
tică a atributului 
predicativ se do- 
vedește prin : 


Lu 


2 


b 


~ 


Cuprinsul pe scurt 


„ originea lui populară şi prin folosirea 


lui de către scriitorii greci şi latini 
ca, mijloc artistic al limbii operelor 
literare : 


intrebuințarea lui excepțională (poe- 
tică) în limba italiană: 


„ structura lui gramaticală complexă, 


care oglindește fenomenul ambigui- 
tăţii logico-sintactice — sursa capi- 
tală a reliefului stilistic în limbă 
(împletirea, dintre sugestie şi indicele 
gramatical) : 

atributul predicativ adjectival — cu 
indicele gramatical absolut (acordul) : 


cu indicele gramatical adverbial ve- 
lativ (topica) : 


atributul predicativ gerundival cu 
ambii indici gramaticali relativi (to- 
pica) : 


„ posibilitatea ce-o are și un adjectiv 


concret să exprime, graţie funcției 
sugestive a atributului predicativ, 
însuşirea permanentă drept una cir- 
cumstanțială (cvasi-accidentală) : 


Exemple 


— Socrates venenum laetus 


et libens hausit. 
neca) 
Pauperibus vates ego 
sum, quia pauper amavi. 
(Ovidiu) 


(Se- 


La neve cade lenta. 
Cf. şi: „e cominciommi 
a dir Soave e piara 
(Dante) 


Luna... luna iese-utreagă, 
se înalț-aşa bălaie, 
(Em.) 


Adică : 
adverbial. 


verb + adjectiv 


Văâ lumina lucind. 


„vaci care zăceau albe 
în mijlocul curții, (1.Ag.) 


CONSIDERAȚII ASUPRA DIATEZELOR 


GH, TRANDAFIR 


În ultimul său studiu consacrat diatezelor 1, Sorin Stati formulează 
o serie de concluzii în legătură cu această controversată problemă, la. 
care ne vom opri în cele ce urmează. 

Soluțiile adoptate de lucrările Institutului de lingvistică în această 
privință sînt pe cît de variate, pe atît de nesatisfăcătoare. Gramatica 
limbii vomine 2 a Academiei R.P.R. numește diateze „formele verbale 
care arată raportul dintre subiect și complementul direct, acesta din 
urmă putînd lipsi“. 

Caracterul unilateral al acestei definiții este evident: ea nu acoperă 
decît verbele tranzitive la diateza activă, nu şi pe cele intranzitive și 
nici diatezele pasivă și reflexivă, care comportă numai în parte comple- 
ment direct. | 


Dichonarul limbii romine literare contemporane 3 conţine o definiție 
a diatezei de asemenea eronată: „Fiecare din formele verbale care indică 
raportul dintre acțiune și cel care o săvîrșește“. 


Între acțiune și cel care o îndeplineşte nu poate exista decît un singur 
fel de raport, indiferent dacă autorul acesteia are funcția gramaticală de 
subiect, ca la diateza activă și la unele categorii de reflexive, sau de 
complement de agent, ca la diateza pasivă şi la reflexivele cu sens pasiv. 

O definiție analogă cu cea menționată mai sus figurează, de asemenea, 
în „Limba romînă“. Fonetică-Vocabular-Gramatică 4, precum și în Dicţio- 
narul limbii române moderne 5. 


Defectuoasă este și definiția lui S. Stati din studiul Verbe „reflexive“ 
construite cu dativul 6, analogă cu cea din Gramatica limbii ruse a Acade- 


1 Sorin Statia: Problema dialezelor în „Limba romînă“, VII, 2, 1958, pp. 39—45. 

2? Gramatica limbii vomâne, Vol. I, 1954 p. 109. 

3 Dicționarul limbii vomâne literare contemporane, vol. II, 1956 s.v. diateză, p. 109. 

4 Limba romînă, Bucureşti, 1956, p. 125. 

5 Dicționarul limbii vomîne moderne, '1958, p. 244. 

$ Sorin Stati, Verbe „reflexive“ construite cu dativul, în „Studii şi cercetări lingvis- 
tice", 1954, 1—2. pp. 135—149 și Răspuns cititorilor, în „Limba romînă“. 1957, 4, 
pp. 84—85. 

miei de Științe a U.R.S.S. (vol. I, Moscova, 1953, p. 412): „Considerăm 
diateza ca forma verbului care marchează raporturile dintre subiect, care 
face acțiunea, și complement, obiectul asupra căruia sau în favoarea căruia 
se exercită această acțiune“. 

Observăm, în primul rînd, că subiectul nu face acţiunea decît în cazul 
diatezei active și al unor categorii de reflexive, iar în al doilea rînd, că 
nu toate verbele pot avea complement direct sau indirect. 

Concepînd diateza ca formă verbală ce exprimă raportul dintre „acțiunea 
verbului și obiectul care o săvîrșește“! sau pe cel dintre „acțiune ŞI obiectul 
vizat de ea“ 2, acad. Iorgu Iordan nu scoate problema din impas. 

Gramaticile romînești mai vechi nu definesc această categorie gramati- 

cală, deși operează cu ea, denumind-o fie conjugare 3, fie gen sau “formă 4 $ 
fie formă de conjugare 5. 

În atare condiții, reactualizarea problemei diatezelor de către Sorin 
Stati 6 este binevenită. 

În cadrul acestui studiu, autorul abordează următoarele chestiuni 
esențiale: 

I. dacă accepţia. termenului diateză trebuie să fie mai largă, inchizând 
și tranzitivitatea sau intranzitivitatea acțiunii exprimate de verbul respectiv, 
ori să se limiteze la indicarea raportului dintre acțiune și subiectul gra- 
matical; 

II. să se formuleze o definiție a diatezei care să corespundă situaţiilor 
din toate limbile indo-europene; 

III. dacă în clasificarea diatezelor primează forma sau sensul; 

IV. numărul diatezelor în limba romînă. 

Le vom analiza în ordinea din lucrarea în discuţie. 


I. î. Disociind problema tranzitivității și intranzitivităţii verbului de 
aceea, a raportului dintre acțiune și subiectul gramatical, S. Stati se situează 
pe poziția tradițională a gramaticilor romînești, adoptată și de Gramatica 
limbii vomine a Academiei R.P.R.? (Vezi și V. V. Vinogradov, L imba 
rusă, Moscova, 1947, p. 641). 

în argumentarea acestei teze, autorul emite o serie de idei originale. 

Astfel, se afirmă că un verb tranzitiv la diateza activă își pierde această 
calitate prin transpunerea la diateza pasivă. Cităm: „În realitate, nu există 
verbe totdeauna (sublinierea autorului) tranzitive sau totdeauna (sublinierea 
noastră) intranzitive; a iubi este intranzitiv la pasiv“ 8. 


Această aserțiune se întemeiază pe principiul că un verb este tran- 
zitiv numai dacă poate primi un complement direct, iar cum la diateza 
pasivă în general nu există regim direct, tranzitivitatea se anihilează ipso 
facto. 


Gramatica limbii vomine, București, 1946, p. 173 

Limba romînă contemporană, Bucureşti, 1956, p. 244 

Al. Philippide, Gramatica elementară a limbii române, laşi, 1897, p. T4 
H. Tiktin, Gramatica romînă, ediția a III-a, Bucureşti, 1945 ;p, 97 

Al. Rosetti, J]. Byck, Gramatica limbii vomâne, cd. a Il-a, 1945, p. 
În „Limba Romînă“, VII, 2, 1958, pp. 39—45. 

Gramatica limbii vomine, 1954 p. 241—242 

S. Stati, op. cit, p. 41, nota 2. 

De asemenea, în virtutea aceleiași teorii, un verb la diateza activă 
se consideră fie tranzitiv, fie intranzitiv, în funcție de regimul său în 
cazul acuzativ sau în cazul dativ, chiar cînd accepțiunea lui rămîne aceeași. 
De exemplu, verbul a ajuta se socotește tranzitiv în propoziția Ajut un 
coleg la rezolvarea exercitiului şi intranzitiv în varianta sintactică Ajut 
unui coleg la rezolvarea exerciţiului ; la fel se interpretează verbul a urma 
în construcțiile: Urmez exemplul dumneavoastră şi Urmez exemplului dumnea- 
voastră. 

După părerea noastră, un verb este tranzitiv cînd acțiunea exprimată 
de el se răstrînge sau pcate să se răsfrîngă asupra unui obiect, indiferent 
dacă acesta este în cazul acuzativ (complement direct), în dativ sau în 
cazul prepozițional (complement indirect). 

Cu alte cuvinte, definiția tranzitivității și intranzitivității verbului 
să se bazeze pe sensul etimologic al termenului (tranzitivus — care trece 
peste, dincolo), nu pe criteriul sintactic al regimului. 

Ca atare, pentru noi, verbele a ajuta și a urma din toate construcțiile 
de mai sus sînt tranzitive, ca și a supravietui (A supravietuit tuturor contem- 
poranilor), a vîde (Ride ciobul de oala spartă), a recurge (Recurge la servi- 
ciile mele), a dăuna (Grindina a dăunat viilor). 

înţelegem prin verbe intranzitive pe acelea a căror acțiune se limi- 
tează la subiect, adică nu implică existența unui obiect ca, de exemplu: 
a merge (Merg spre sat), a dormi (Doarme dus), a pleca (A plecat de ieri), 
a ieşi (Numai ce a ieșit din casă), a intra (Va intra în serviciu) etc. 

Fireşte, verbele polisemantice pot fi tranzitive prin unele sensuri și 
intranzitive prin altele, ca, de exemplu: a bate (Bate prunul şi Bate la 
ușă), a trece. (Trece clasa și Omul trece prin multe în viaţă), a ține (Tine 
capul sus și Vremea rea nu va mai tine mult) etc. 


Verbele intranzitive devin tranzitive prin construirea cu comple- 
mente interne (A dormit somn liniştit, A mers cale lungă), prin atribuirea 
unei calități obiectului respectiv (Pe tata l-au îmbătrinit necazurile = Neca- 
zurile i-au făcut pe tata să devină bătrin) şi prin dobîndirea unui sens factitiv 
(Am încălecat pe Murgu şi l-am alergat tot cîmpul =Am încălecat pe Murgu 
și lam făcut să alerge tot cîmpul). 

Stabilirea tranzitivității verbului în funcție de aptitudinea acestuia 
de a se construi cu un regim în acuzativ implică ignorarea sensului, adică a 
elementului esențial, în cazul nostrut, După teoria menționată, același 
verb și cu același înțeles este tratat ca tranzitiv într-o limbă (Fugit 
difficultates, Je yemercie un bienfaiteur) şi ca intranzitiv într-alta (Fuge de 
greutăți, Mulţumeşte unui binefăcător) sau se consideră că întrunește am- 
bele calități chiar în cadrul aceleieși limbi, în funcție de cazul obiectului 
(Mi-a stricat stiloul ,) în care verbul este tranzitiv ; (Un sfat bun mu strică 
nimănui ,) unde același verb ar fi intranzitiv. 

l Adepții criteriului sintactic al regimului î în definirea tranzitivității 
și a intranzitivității verbului ajung în mod inevitabil în impas. Cităm 
un pasaj ilustrativ în acest sens— Verbele obiective „arată acțiuni care por- 


1 Cît priveşte forma verbului, aceasta, nu se pune în discuție aici, pentru că ca nu 
variază în funcție de tranzitivitate sau de intranzitivitate. 

nesc de la subiect și se transmit asupra unui obiect oarecare ; ele cer un obiect, 
adică un cuvînt care să servească de obiect gramaticalal propoziției (citesc o 
carte; mă gîndesc la ceva; mulțumesc prietenului)... Intranziiive sînt toate 
verbele subiective... apoi dintre verbele obiective, acelea care cer un obiect 
la dativ sau în cazul cu prepoziție“ (Acad. Iorgu Iordan op. cit., p. 406). 

Din acest loc citat rezultă că verbele a se gîndi și a mulțumi a căror 
acțiune trece, respectiv, asupra complementelor ceva și prietenului, ar fi, 
totuși intranzitive, 

Gramatica limbii vomine a Academiei R.P.R. dă o definiţie a tranziti- 
vității tot unilaterală :,Verbele a căror acțiune se răsirînge asupra unui 
obiect (complementul lor direct) sau care au ca rezultat un obiect sînt 
tranzitive“ (vol. I, p. 241). 

Numai că, după cum s-a arătat mai sus, sfera obrectului verbului de- 
pășește pe aceea a complementului direct. 

Aceeași contradicție apare și în „Limba romînă“. Fonetica—Vocabu- 
lar—Gramatică: „Verbele a căror acțiune nu se răsfrînge asupra unui 
obiect sînt intranzitive“. Totuși verbul a mulțumi din propoziția Nos de 
masă-ți multumim este considerat intranzitiv, deși acţinnea lui trece asu- 
pra unui obiect (—ţi) (op. cit. p. 123). 

Dacă tranzitivitatea e o particularitate imanentă a unor verbe active, e na- 
tural ca acestea să fie considerate tranzitive și cîndapar la diateza pasivă. 

De altfel însăși definiția diatezei pasive implică noțiunea de tranzi- 
tivitate: „Diateza pasivă.. arată că verbul respectiv exprimă o acțiune al 
cărei obiect este subiectul gramatical“1, deci acțiunea redată de verbul la 
diateza pasivă trece asupra subiectului, este tranzitivă. Între construcțiile 
Profesorul laudă pe elev, cu verbul la diateza activă, şi Elevul este lăudat 
de profesor cu verbul la diateza pasivă, nu este decît o deosebire formală, 
„nu și de sens: autorul acțiunii (profesorul) și obiectul care suferă acțiunea 
exprimată de verbul a lăuda (elevul) rămîn în aceeași relație. Deci 
dacă verbul a lăuda este tranzitiv în prima propoziție, în care acțiunea 
trece asupra complementului direct pe elev, el își menține această calitate 
și într-a doua, în care aceeași acțiune se exercită asupra aceluiași substan- 
tiv (elevul), de data aceasta în funcție de subiect gramatical. 

Specifică pentru tranzitivitatea unui verb este trecerea acțiunii asupra. 
unui obiect, iar nu funcția de complement direct a obiectului respectiv. 

La acest argument logic adăugăm și unul formal. Se ştie că există verbe 
cu dublu complement direct, unul al persoanei și celălalt al lucrului, ca: 
a ruga, a examina, a întreba etc. 

Astfel de verbe la forma activă sînt considerate tranzitive de toți lingviştii. 

Trecute la diateza pasivă, ele își mențin în acuzativ complementul 
lucrului: Pe colegul meu l-a întrebat numai genceralităţi. 
Substantivul generakități are rol de complement direct al verbului 4 fost 
întrebat, care se află la diateza pasivă. 

Din moment ce verbul la diateza pasivă comportă un complement 
direct, teza incompatibilității dintre tranzitivitate și diateza pasivă nu mai 
poate fi susținută nici pe baza criteriului sintactic al complementului direct. 


1 S. Stati, op. cit, p. 42 

fa: 


În concluzie, un verb este tranzitiv cînd acțiunea exprimată de el trece 
sau poate să treacă asupra unui obiect, indiferent dacă acesta are funcția 
de complement direct, de complement indirect, de compl. indir. prepozi- 
tional sau de subiect, în cazul diatezei pasive. 

De altfel trebuie să adăugăm că paternitatea tezei despre verbele tran- 
zitive indirecte nu ne aparține. De exemplu, V.V. Vinogradov consideră 
tranzitive indirecte, „acele verbe al căror înțeles rămîne incomplet fără 
exprimarea obiectului în cazurile genitiv, dativ și instrumental (cazuri 
oblice)“ (Limba rusă, p.643). 

Gramatica limbii ruse a Academiei de Ştiinţe a U.R.S.S. precizează 
că „astfel de verbe (ca napadat = a năvăl) sînt numite tranzitive indirecte, 
spre deosebire de tranzitivele propriu-zise, dar denumirea aceasta nu este 
generalizată (vol.I, p.444). A 

Tratatul de gramatică Limba rusă contemporană de E. M. Galkina- 
Fedoruk, K. V. Gorșkova, N. M. Sanskii adoptă, de asemenea, noul termen. 
„În afară de verbele tranzitive directe există verbele cu tranzitivitate in- 
directă. Tranzitive indirecte se numesc verbele al căror sens rămîne nu prea 
clar fără compliniri obiective cu ajutorul numelui în genitiv, dativ și 
instrumental“ (Moscova, 1958, p. 338). 

Grammaire Larousse du XIX-e siècle tratează detaliat această categorie 
de verbe (Paris, 1936, p. 312—313). 

Inseși verbele tranzitive propriu-zise din limba rusă nu se construiesc 
exclusiv cu acuzativul fără prepoziţie, ci și cu cazul genitiv, cînd verbul 
respectiv este la forma negativă sau are un complement partitiv (L. V. Şcerba, 
Gramatica limbii ruse, Moscova, 1951, p. 146; A. S. Matiicenko, Gramatica 
limbii ruse, Moscova, 1955, p. 226), 

2. În cadrul aceleiași probleme se fac unele considerații și asupra formei 
diatezelor, afirmîndu-se că „în romînește, pasivul se deosebește de activ 
prin prezența auxiliarului a fi „Această situație e generală în limbile 
indo-europene“l, 

Aserțiunea de mai sus este numai parțial valabilă pentru limba romînă 
si cu mult mai puțin pentru alte limbi indo-europene. 

Într-adevăr, în limba romînă verbul auxiliar a fi caracterizează nu numai 
diateza pasivă, ci și cîteva din formele analitice ale diatezei active și reflexive: 
viitorul anterior, conjunctivul perfect, condiționalul perfect și infinitivul 
perfect. Astfel, formele pasive de masculin singular ale viitorului (vos fi 
lăudat), condiționalului prezent (aș fi lăudat) şi infinitivului prezent (a fi 
lăudat) coincid cu cele active ale viitorului anterior (voi fi lăudat) condițio- 
nalului perfect (aș fi lăudat) și infinitivului perfect (a fi lăudat). Numai sen- 
sul decide dacă forma verbală compusă ar fi criticat din fraza Se zice că şi 
el ar fi criticat este activă sau pasivă, adică numai după ce ne edificăm asupra 
autorului şi asupra obiectului acțiunii (E7 ar fi criticat pe cineva sau Elar fi 
criticat de cineva). Cît despre limba franceză, de exemplu, la prezența 
auxiliarului €tre, care intră în compunerea tuturor diatezelor, se adaugă 
acordul. participiului trecut în gen și număr cu subiectul gramatical res- 


2 


î Sorin Stati „Problema diatezelor“ în „Limba romînă“, VII, 2, 1958, p. 41. 


128 GH. TRANDAFIR & 


pectivi: elle est allée, la diateza activă?; elle s'est louée, la diateza pronomi- 
nală, elle est louée, la diateza pasivă. 

Ii, Așa cum am arătat mai sus, lucrările romîne de lingvistică nu de- 
finesc acceptabil conceptul de diateză. Obiectivul punctului al doilea al 
articolului în discuţie îl constituie preocuparea de a elabora o definiție a 
diatezei valabilă pentru toate limbile indo-europene, 

După respingerea definiţiilor unor lingviști străini și a celor redactate 
de lucrările Institului de lingvistică al Academiei R.P.R., se adoptă urmă- 
toarca formulare: „Diateza este forma pe care o îmbracă verbul pentru 
a arăta în ce raport se află acțiunea pe care o exprimă cu subiectul gramatical 
al verbului“3. Definiţia aceasta nu este nici satisfăcătoare şi nici inedită. 
Ar fi corespunzătoare numai dacă fiecare diateză ar indica un raport unic 
între acţiune și subiectul gramatical respectiv. 

În realitate, categoriile gramaticale și categoriile logice nu se acopăr 
decît rareori. Astfel, în cazul nostru, pe de o parte fiecare diateză redă ra- 
porturi multiple ale verbului cu subiectul gramaticai, iar pe de altă parte, 
același raport dintre acțiune și subiectul gramatical îmbracă formele mai 
multor diateze. De exemplu, în studiul citat se spune că verbul aflat la diateza 
activă „exprimă o acțiune al cărei autor este subiectul gramatical“4. 

De fapt, verbul la diateza activă arată fie acțiuni făcute de subiectul 
gramatical (EZ citește ), fie acţiuni cu subiect nederminat (Unde das 
și unde crapă ), fie acţiuni fără subiect (plouă), fie schimbări în starea 
subiectului, adică sens eventiv (Încărunțesc pe zi ce rece), fie pasi- 
vitatea subiectului (Cîfe n-a îndurat acesi popor. 

Înfățișăm și aspectul opus al problemei, adică o categorie logică redată 
prin mai multe diateze. Astfel, verbul care exprimă o acţiune răsfrîntă 
asupra subiectului gramatical poate fi la diateza pasivă (Vestea afost 
adusă de fratele meu), diateza reflexivă (Problema excursiei s-a ve- 
o lvat satisfăcător) şi diateza activă (Ogorul su fer ă de secetă). 

Dezacordul dintre diateză și sens, lipsa unei funcții specifice pentru fiecare 
diateză duce inevitabil la definiţii și clasificări neadecvate. 

În numercase și relativ vechi lucrări de lingvistică străine, ba chiar 
și în dicționarele curente, figurează definiții ale diatezei (respectiv ale vocii) 


1 La verbele accidental pronominale, acordul participiului trecut are loc numai cînd 
complementul direct precedă verbul. 

2 Se conjugă cu auxiliarul £/re numai o categorie de verbe intranzitive ca : aller, arriver, 
entrer, vester, sortir, partir, venir, naître etc. 

3 op. cit, p. 42—43, . 

â pag. 42, 

5 Vezi Vendryès, lucr, cit.: „D'une façon générale, ce qu'on entend par verbe activ... 
se définit peut-être par un certain suffixe ou une certaine désinence, mais ne saurait se définir 
par le sens : si je donne ou je frappe est actif, comment je dors, je meurs, je souffre le seraient- 
ils (p. 121—122). 

Această idee a fost parairazată în Introducere în linguistică (Bucureşti, 1958) : „Valoarea 
gramaticală a diatezei poate fi exprimată şi lexical, prin însăşi semantica verbului, și e pro~ 
babil că la început limbile n-au avut la îndemină alte mijloace. În unele cazuri însă există: 
o contradicţie între sensul verbului şi diateză... În limba georgiană... verbe ca a muri, a suferi. 
ete. aparțin conjugării afective“ (p. 151) 

Vendryès numeşte această categorie de verbe afective sau pasive (op. cit, p. 123). 

Vezi, de asemenea, Grammaire Lavousee du XX-e sticle, p. 312. pi pa d 

sprijinite, ca și cea formulată de Sorin Stati, pe raportul dintre acțiunea 
exprimată de verb și subiectul gramatical. 

În atare condiţii, nu se justifică afirmația că pînă la definiția domniei 
sale „n-a fost formulată încă“ alta, care să cuprindă situaţiile din toate 
limbile indo-europene 2. 

III. Optîndu-se pentru criteriul formal în clasificarea diatezelor, se 
continuă o tradiție reprezentată de lingviști iluștri 3. 

Numai că prin adoptarea criteriului morfologic se simplifică problema, 
dar nu se rezolvă, fiindcă, așa cum am arătat, nu există corespondență 
între diateză și sens. 

Uzul a dovedit că se poate stabili o ordine deplină în acest domeniu 
dacă se adoptă două criterii de clasificare: unul fundamental, cel formal, 
și altul secundar, cel logic. 

Cînd între formă și sens nu există concordanță, se recurge și la criteriul 
logic, specificîndu-se funcția diatezei respective. De exemplu, în construc- 
ţia S-a realizat acordul scontat, verbul s-a realizat este la diateza prono- 
minală cu sens pasiv. În cazul limbii franceze, verbul din construcția 
Nous sommes partis are formă pasivă și sens activ, spre deosebire de Nous 
sommes appelés, care aparține diatezei pasive și prin formă, și prin înțeles, 

Dacă cele două criterii de clasificare a diatezelor se situează pe același 
plan, se ajunge la confuzie, ca, de exemplu, H. Tiktin, pentru care verbul 
se macină din propoziția Grâul se macină este la diateza pasivă (după criteriul 
sensului), iar se miră, la diateza reflexivă (pe baza formei). 

Gramatica limbii vomine a Academiei R.P.R. acordă prioritate cri- 
teriului formal, căruia îi subordonează pe cel logic 5. 

IV. Cheia de boltă a problemei diatezelor o constituie reflexivul. Se 
pune în discuţie denumirea, definiția, clasificarea, iar în ultimul timp, 
chiar existența acestei diateze. Tocmai de aceea în centrul atenţiei lingviş- 
tilor noştri a stat diateza reflexivă 6. 

Urmâînd clasificarea lui Margulies pentru limbile slave ?, acad. A. Graur 
admite existența în limba romînă a următoarelor şase categorii de verbe 


1 Vezi de exemplu, Vendryès, op. cit., p. 121, pentru care diateza este forma 
verbului, „în raporturile sale cu subiectul, după cum acţiunea este considerată ca îndeplinită, 
de el, suferită de el sau făcută în interesul său, cu participarea sa“; Grammaire Larousse du 
Xă-e siècle, 1936, p. 277; Nouveau petit Larousse, 1946, p. 1101, s.v. voix; Marouzeau, 
Lexique de la terminologie linguistique, Paris, 1933, s.v. diathese. 

2 Op. cif, p. 42. 

è Vezi, de exemplu, Vendryès, lucr. cit. p. 133; „Singurul lucru pe care trebuie să-l 
cerem de la ei (de la gramatici) este cel puțin ca clasificările lor, în care logica este sacri- 
{ticată, să răspundă condițiilor gramaticaleale limbii pe care o studiază“; Gramatica limbii 
ruse a Academiei de Ştiinţe a U.R.S.S. I, p. 412 şu. 

4 H. Tiktin, lucr. cit. p. 123 și 128. 

5 Vol. I, p. 243—245. 

$ Vezi A. Graur, Les verbes „réfléchis“ en roumain, în Bulletin linguistique, 1938, 
VI, p. 42—89 și lucrările citate ale lui S. Stati. i 

1 Die Verba reflexiva in den slavischen Sprachen, Heidelberg, 1924. Consolidarea diatezei 
reflexive în limba romînă se datoreşte influenţei limbilor slave. Cf. şi Elemente sintactice slave 
fn limba romînă de Eugen Seidel, Bucureşti, 1958, pp: 55—59. În limba rusă există 
opt categorii de sensuri ale diatezei reflexive (Gramatica limbii ruse) a Academiei de Ştiinţe 
U.R.S.S., vol. I, p. 418 şu. 

reflexive: a) rejlexiv obiectiv (subiectul este totodată și obiectul verbului: 
a se spăla) ; b) reflexiv eventiv (verbul arată că în starea subiectului se produce 
o schimbare: a se întrista) ; c) reflexiv dinamic (verbul exprimă o acțiune 
făcută de subiect cu o participare intensă sau cu un interes special: a se 
gîndi); d) reflexiv reciproc (acţiunea e făcută în același timp de două sau mai 
multe subiecte și fiecare dintre ele suferă efectele acțiunii făcute de celălalt 
sau celelalte: a se ajuta}; e) reflexiv pasiv (caracterizat prin răstrîngerea |, 
acțiunii, făcute de altcineva, asupra subiectului: tema se scrie; f) reflexiv 
impersonal (subiectul nu este determinat: Se zice că el n-ar fi par- 
ticupat). 

Această clasificare a diatezei reflexive, reluată și de Gramatica limbii 
vomine de acad. Al, Rosetti și J. Byck, La fost adoptată, de asemenea, de 
Gramatica limbii vomine a Academici R.P.R. 2? și de „Limba română“ Fi one- 
tică — Vocabular — Gramatică 3. Sorin Stati propune o soluție originală: 
exclude din categoria diatezei reflexive verbele cu sens obiectiv, eventiv 
şi reciproc, pe care le trece la diateza activă, iar pe celelalte le repartizează 
în două diateze: „reflexiv“ — care înglobează verbele pronominale cu 
sens pasiv și pe cele cu sens impersonal — și medie. 

Această clasificare a diatezelor nu se justifică pe baza criteriului formal, 
pentru care optează în principiu autorul articolului. | 

Divizarea celor trei categorii de verbe reflexive, identice ca formă 
(cu pronumele golit de conținut lexical) în două diateze (ureflexcivă“ Și medie) 
se întemeiază pe criteriul sensului, pe care-l respinsese. 


* 
+ + 


Aplicarea pe scară tot mai largă a metodei comparativ-istorice în 
lingvistică, interesul crescînd al lingviştilor străini pentru limba romînă, 
progresul realizat de lingvistica noastră în ultimul timp pun cu acuitate 
problema terminologiei lingvistice. | 

Definirea categoriilor lingvistice și uniformizarea terminologiei res- 
pective constituie o condiție esenţială pentru dezvoltarea acestei discipline ¢. 

Gramatica limbii romîne a Academiei R.P.R. menține numeroși termeni 
improprii. Ne oprim deocamdată asupra denumirii de diateză veflexivă, 
pe care lingviștii noștri o întrebuințează cu accepții diferite, după cum se 
referă la forma sau la sensul ei. Pentru cei care au în vedere "forma, diateza 
veflexivă înseamnă „verb însoțit de un pronume reflexiv — complement care 
este de aceeași persoană cu subiectul şi se află în cazul dativ sau în acuzativ“ 
ca de exemplu: eu îmi închipui, tu îti închipui, el (ea) îşi închipuie, noi ne 
închipuim, voi vă închipuiți, ei (ele) îşi închipuie sau eu mă spăl, tu te speli, 
el (ea) se spală, noi ne spălăm, voi vă spălaķi, ei (ele) se spală. 


1 Ediţia I, 1943, p. 83; ediția a II-a, 1945, p. 70. 

2 Bucureşti, 1954 vol. I p. 244, 245. 

3 București, 1956, p. 125—126. 

4 Dintre lucrările de specialitate consacrate unor atare preocupări menționăm ca repre- 
zentative Projet de. terminologie phonologique standarăiste, în Travaux du cercle linguistique 


de Prague, vol. IV-c, Prague, 1931 şi Lexique de la terminologie linguistique, Paris, 1933, 
de Marouzeau,. 

În realitate, la orice timp și la orice mod personal al acestei diateze, 
din cele șase forme ale pronumelui complement numai două sînt reflexive 
(îşi sau se de la persoana a treia, la singular și la plural), iar patru (îmi, 
îți, ne, vă la dativ; mă, te, ne, vă la acuzativ) sînt personale. 

Ca atare, termenul de diateză reflexivă nu este justificat, deoarece for- 
mele de pronume personale predomină, dar nici cel de diateză personală 
n-ar fi adecvat, fiindcă parte din pronume sînt reflexive și, în plus, ar fi 
şi echivocă. 

Singura denumire indicată pe baza criteriului formal este cea de dia- 
teză pronominală, pentru că ea include ambele categorii de pronume. 

Lingviștii care se orientează după sens înțeleg prin diateză reflexivă 
forma verbului „care arată că actiunea unui verb este făcută de subiectul gra- 
matical, care îi suferă și efectele“ (Dictionarul limbii romine moderne, s. v 
reflexiv, p. 705). 

Gramatica limbii vomine a Academiei R.P.R. clasifică verbele reflexive 
din punctul de vedere al sensului în șase categorii (obiective: a se spăla; 
eventive: a se întrista; dinamice: a se teme; reciproce: a se certa; pasive, 
cartea se citește ușor; impersonale: se pare), specificîndu-se că numai în 
cazul verbului reflexiv obiectiv „subiectul face acţiunea și tot el îi suferă 
efectele“ (vol. I, p. 244—245). 

Întrucît din cele șase categorii de verbe ale așa-zisei diateze reflexive 
numai una are sens reflexiv, denumirea de diateză reflexivă este unilaterală. 

Pe baza criteriului formal, căruia îi acordăm prioritate, propunem 
denumirea de diateză pronominală în locul celei de diateză veflexivă, care 
nu este justificată nici de considerente morfologice, nici de sens 1, 


+ 


x * 


Din considerațiile noastre asupra diatezelor se desprind următoarele 
concluzii principale: 

1. Tranzitivitatea este o calitate inerentă a verbului, deci independentă 
de cazul obiectului (Servesc patria; Cm servește această atitu- 
dine? Seamănă cu maică-sa ca două picături de apă) şi de diateză (L-a 
servit conştiincios; Sevrveşte-te cuce vrei, Eaa fost servită 
imediat). 

Dificultatea, insolubilă, a clasificării diatezelor pe baza unui singur 
criteriu rezidă în discordanța dintre formă și sens. Categoria gramaticală 
a diatezei și categoria logică a raportului dintre verb și subiect nu se acoperă: 
pe de o parte aceeași formă exprimă raporturi multiple, pe de altă parte, 
același raport îmbracă forme variate. 

Soluția constă în adoptarea a două criterii de clasificare: unul funda- 
mental, cel formal și altul secundar, cel logic. De exemplu, verbul se înse- 
nimează este la diateza pronominală cu sens impersonal; fulgeră, la diateza 
activă cu sens impersonal. 


1 Gramatica limbii ruse a Academici de Ştiinţe a U,R.S.S. folosește tot termenul de diateză 
reflexivă (Vozvratnîi Zalog). 

3. Nici în limba romînă și nici în alte limbi indo-europene auxiliarul 
a fi nu constituie o particularitate a diatezei pasive. Astfel, în limba romînă 
formele diatezei active și ale celei pronominale la viitorul anterior (vot fi 
lăudat; mă voi fi lăudat), conjunctivul perfect (să fi lăudat; să mă fi lăudat), 
condiționalul perfect (aș fi lăudat, m-aş fi lăudat) și infinitivul perfect (a fi 
lăudat; a se fi lăudat) se compun cu ajutorul verbului a fi. De asemenea, 
în limba franceză o categorie de verbe intranzitive (aller, arriver, rester, 
sortir, partir etc.) și toate verbele pronominale conjugă cu auxiliarul étre | 
ca și cele de diateză pasivă. În limba romînă, diateza pasivă se caracteri- 
zează prin generalizarea verbului auxiliar a fi și prin acordul participiului 
verbului de conjugat cu subiectul în gen și în număr. 

4. Nu sîntem de acord cu S, Stati în problema clasificării diatezelor, 
pe care Gramatica limbii romine a Academiei R.P.R. o rezolvă just. 

Diateza medie nu se justifică pe baza criteriului formal, deoarece pronu- 
mele reflexiv a devenit un simplu instrument gramatical, ca și la prono- 
minalele cu sens pasiv, impersonal, eventiv și. reciproc. 

5. Preferăm denumirea de diateză pronominală celei de diateză veflexivă, 
deoarece ea se bazează atît pe considerente de formă (patru din cele șase 
forme ale pronumelui — regim nu sînt reflexive), cît și pe considerente 
logice (cinci din cele șase categorii de verbe așa-zise reflexive n-au sens 
reflexiv). 


PROBLEME DE TEORIE ȘI ANALIZĂ GRAMATICALĂ ! 


MARIA GABREA 


A. SCHIMBAREA VALORII MORFOLOGICE A UNUI CUVÎNT 


O problemă importantă de gramatică este problema schimbării valorii 
morfologice (gramaticale), adică a trecerii unei părți de vorbire în altă 
serie lexico-gramaticală, definitiv sau parțial, în anumite condiţii sintac- 
tice. Astiel, numim valoare morfologică accidentală capacitatea unui cuvînt 
de a se comporta — la un moment dat — semantic, flexionar și sintactic, 
conform altei părți de vorbire, în anumite condiţii sintactice. 

De alifel, chiar și „problema delimitării părților de vorbire este o 
problemă delicată, grea, începînd cu definiția“ 2. În orice caz, criteriile 
care stabilesc clasificarea cuvintelor. în părți de vorbire sînt multiple, 
accentul căzînd pe unul dintre ele, care depinde de specificul fiecărei limbi. 
Astfel, în limba latină, greacă, slavă veche, romînă și rusă, criteriul mor- 
fologic este precumpănitor. 

O dată stabilită clasificarea, se observă că limitele dintre părțile de 
vorbire sînt trecute, „Granițele dintre părțile de vorbire pot fi și sînt de 
fapt depășite. Problema depășirii granițelor stabilite de morfologie apar- 
ține sintaxei” 3, 

Dacă. însă toţi cercetătorii recunosc schimbarea valorii morfologice 
definitive a unor părți de vorbire care încetează de a mai face parte 
dintr-o serie gramaticală trecînd în alta, cum este infinitivul lung care s-a 
substantivat complet în limba actuală, nu tot așa se prezintă situaţia cu 
părțile de vorbire care își schimbă valoarea numai în anumite condiții 
sintactice, în mod accidental, 

Aceste schimbări limitate ale valorii morfologice sînt cele mai dese, 
în sensul că trecerea unui cuvînt în altă grupă morfologică nu implică eli- 
minarea lui din grupa originară (cuvîntul își păstrează și forma inițială), 


1 Comunicare prezentată în cadrul Societății de științe istorice şi filologice, din R.P. R., 
filiala București (secţia de limbă), în ședința din 2.11.1962 

2 Introducere în lingvistică, redactor responsabil, acad. Alex. Graur, Editura Științifică, 
Bucureşti, 1958, p. 137. 

31. Iordan, Limba română contemporană, Bucureşti, 1956, p. 269. 

constituind un important procedeu de îmbogățirea limbii cu sensuri noi, 
determinate de diferite îmbinări sintactice. Delimitarea acestor valori 
este însă uneori prilej de dispută pentru cercetători. De exemplu, contro- 
versa „adjectiv sau pronume?“ referitoare la adjectivele pronominale şi 
„Substantiv sau adverb?“ „adjectiv sau adveib?“, Academicianul I. Iordan 
afirmă că „deosebirea dintre două valori se face cu ajutorul sintaxei; 
modul cum se îmbină cuvîntul respectiv cu alte cuvinte va spune cînd 
el este substantiv, cînd este adjectiv“ 1. i 

Mircea, Zdrenghea ? crede însă că tocmai considerarea functiei sintactice 
a dus la diferențierea greșită în pronume și adjectiv posesiv, pronume și 
adjectiv demonstrativ etc. Considerăm că elementele care stau la baza pre- 
cizării valorii morfologice accidentale a unui cuvînt sînt aceleași cu cele 
care stau la baza clasificării părților de vorbire, adică ele sînt „multiple 
ȘI în interacțiune dialectică“. 

Deci delimitarea se va face „pe baza unei serii de criterii legate între 
ele aflate în interacțiune reciprocă “, cel lexical, morfologic și sintactic. 
Desigur că una dintre caracteristici este mai accentuată: „Un cuvînt are 
morfologic o caracteristică esențială, după cum sintactic el îndeplinește 
o funcție fundamentală“ afirmă pe drept cuvînt lingvistul sovietic R. A. Bu- 
dagov?. Dar, neconsiderarea dialectică a tuturor criteriilor duce fie la incon- 
secvențe între morfologie și sintaxă, în tratarea aceleași părți de vorbire. 
fie la greșeli de analiză gramaticală. 


* 
+ * 


Vom analiza prin prisma acestor vederi adjectivele provenite din pro- 
nume. (Care este valoarea morfologică a acestor cuvinte?), Acad. Iorgu 
Iordan 4 arată că valoare de adjectiv, deci funcție de atribut pe lîngă sub- 
stantiv, îndeplinesc și alte părți de vorbire, de pildă pronumele de toate 
felurile cu excepția acelui personal. Preponderența criteriului sintactic îi 
face pe autor să afirme că și articolul este adjectiv, căci și el determină 
substantivul pe care-l însoțește. Autorul nu se oprește la acest criteriu, ară- 
tînd că pronumele devenite adjective se supun și regulilor de congruență 
specifice adjectivului, iar la capitolul „Sintaxă“ trece în rîndul atributului 
adjectival alături de atributul adjectival propriu-zis și pe cel participial şi 
pe cel adjectival pronominal. Aceasta este o tratare consecventă a problemei. 

În Gramatica Academiei R.P.R. însă nu vom întîlni această consecvență. 
În volumul I5, se vorbește de pronumele și adjectivul posesiv, pronumele 
și adjectivul demonstrativ, cu mențiunea: „cînd însoțește substantivul pe 
care-l determină și se acordă cu el“. Dar în volumul II6, aceste adjective 
dispar de la capitolul „Atributul adjectival“, deși sînt menținute altele 


1 I. Iordan, Limba română contemporană, București, 1956, p. 264. 

2 M. Zdrenghea, Adjective determinative sau pronume? în „Limba romînă“, 1964, 
nr. 4, pp. 83—90. 

3 R. A. Budagov, Introducere în știința limbii, Bucureşti, 1961, p. 301. 

4I. lordan, op. cit, p. 335. 

5 Gramatica limbii romîne, vol. I, Editura Academiei R.P.R., pp. 203—224. 

6 Ibidem, vol. II, p. 81. 

care provin tot prin schimbarea valorii morfologice și se spune textual: 
„Atributul adjectival este exprimat printr-un adjectiv propriu-zis sau orice 
altă parte de vorbire cu rol de adjectiv: numeral, verb la participiu sau 
gerunziu“. (Deși este știut că gerunzii adjectivate sînt foarte puține, iar cele- 
lalte gerunzii, deși atribute, își păstrează valoarea de verb.) În schimb, 
după tratarea atributului substantival, la capitolul „Atributul pronominal“ 
se, tratează și aceste atribute, numite atribute exprimate prin adjective 
de natură pronominală. Această ezitare de a trata la sintaxă ca atribut 
adjectival un cuvînt considerat la capitolul „Morfologie“ ca adjectiv, se 
menţine și în Manualul de cl. a VII-a care de asemenea prezintă o siste- 
matizare lipsită de logică. În Manualul de cl. a VII-a ! la clasificarea adjec- 
tivelor propriu-zise care urmează imediat după definiție se au în vedere 
toate adjectivele, și calificative și determinative. Deci o primă contra- 
dicție logică, căci după ce în definiție se spune că adjectivul arată o însu- 
şire, în paragraful următor, la clasificarea adjectivelor după înțeles, se 
împart adjectivele în două grupe: care exprimă însușiri — calificative şi 
care nu exprimă însuşiri — adică cele determinative. Ştiut fiind că o cla- 
sificare este justă dacă corespunde notelor din definiție, înseamnă că ori 
definiția nu e completă, ori clasificarea nu e justă. 

„A doua contradicție serioasă apare la cap. „Sintaxă“ 2, în care se exclude 
din rîndul atributelor adjectivale aceste adjective menţionate la clasificarea 
adjectivului ca atare. Ca și în Gramatica Academiei sînt trecute la atribute 
adjectivale numai cele exprimate prin adjectiv propriu-zis, participiu, 
numeral, iar cele provenite din pronume sînt trecute, după atributul substan- 
tival, la capitolul „Atributul pronominal“, cu mențiunea: „În grupa atri- 
butelor pronominale exprimate prin adjective pronominale, intră atributele 
exprimate prin: adjectiv posesiv, demonstrativ etc.“ 3, 

Astfel sistematizate, nu se menționează trăsătura lor esenţială, acordul 
cu substantivul Zămurit, care le deosebește radical de atributele pronominale 
caracterizate tocmai prin incongruența lor faţă de substantivul lămurit. 
Ştiut este că atributul pronominal ca și atributul substantival pe care îl 
înlocuiește, stă în cazul genitiv, prepoziţional sau nominativ 
indiferent de cazul substantivului lămurit. 

O justă sistematizare a atributelor exprimate prin adjective prono- 
minale ar feri de greșeli în analiză. Deosebirea între „cartea sa“ și „cartea 
luu va fi astfel clară. Lui este atribut pronominal genitival și rămîne 
neschimbat, indiferent de substantivul Zămurit: fratele lui, frații lui, sora 
lui, surorile lui. Sa este atribut adjectival, acordat cu substantivul lămurit: 
fratele său, frații săi, sora sa, surorile sale. De altfel, cu alt prilej, am mai 
dezbătut și lămurit această "problemă +, 

Pe baza acestui criteriu, elevii vor fi obișnuiți să analizeze în exemplul 
„cartea aceasta“ — atribut adjectival, — „cartea acestma“ — atribut pro- 
nominal. În „cartea aceasta“ adjectivul aceasta arată o caracteristică a 


apozitiv, 


1 Manualul de cl. a VII-a, cd. 1961, p. 224. 
2 Ibidem, p. 317. 
3 Ibidem, p. 321 


1G. N. Dragomirescu și Maria Gabrea — Ce fel de pronume sîul : 
ei, lui, lor? „Limba romînă“, 1958, nr. 6 , 

obiectului, apropierea lui. Se acordă cu substantivul. În „cartea acestuia“, 
pronumele acestuia înlocuieşte un nume, pe posesor, deci ne trimite la 
un nume din context. El stă în cazul genitiv neacordat cu substantivul 
lămurit. Remarcăm în această problemă trei poziții: considerarea acestor 
adjective ca adjective pronominale (în mod consecvent acad. J. Iordan 
op. ctt., cu ezitări și nesistematic în Gramatica Academiei); — ca pronume 
adjectivale 1 sau ca pronume pur și simplu ?. Mircea Zdrenghea tăgăduiește 
valoarea de adjectiv a acestor părți de vorbire. Argumentul: funcția sin-, 
tactică nu decide, căci ar trebui atunci să considerăm adjectiv și substantivul 
cu prepoziție și chiar adverbul cu această funcție. 

Pentru adjectivul demonstrativ, argumentarea este și mai curioasă: 
arătînd locul — creionul acesta, creionul acela, înseamnă creionul de aci, 
creionul de acolo, deci ar fi mai degrabă adverbe ; dar nu sînt nici adverbe, 
ci pronume, pentru că „creionul acesta“ înseamnă creionul pe care-l vezi tu, 
deci morfologic le considerăm numai pronume. În concluzie, după ce se 
arată că trebuie să fie considerate numai pronume, se adaugă precizarea: 
„cînd sînt singure, aceste pronume au întrebuințare substantivală, iar cînd 
însoțesc un substantiv, întrebuințare adjectivală“. Adică tocmai ceea ce 
afirmam noi, înțelegînd prin întrebuințare valoare de întrebuințare, valoare 
morfologică. 

În articolul citat, autorul trece cu ușurință peste deosebirea esenţială: 
pronumele indică un obiect, adjectivul caracteristica unui obiect. Trece 
şi peste specificul gramatical al adjectivului — acordul, care este tocmai 
reflectarea sensului lexico-gramatica! al adjectivului în sintaxă. Atribuim 
deci acestor cuvinte în condițiile sintactice amintite mai sus, valoare de 
adjectiv, ţinînd seama de toate caracteristicile care se împletesc dialectic: 
sensul lexico-gramatical, categoriile gramaticale, funcția sintactică. 

În ce priveşte sensul, observăm însușirea (semantică) a acestor pronume 
de a indica o caracteristică a obiectelor, caracteristică reflectată și în 
adjectivul propriu-zis. Astfel, sensul acestor adjective nu vine în contra- 
dicție cu sensul lexical al adjectivului propriu-zis, a cărui definiție credem 
că ar trebui rectificată în felul următor: „adjectivul nu arată numai însu- 
şiri, calități ale obiectelor, ci orice caracteristici care deosebesc obiectele 
unele de altele 3. Exprimînd posesia, adjectivul posesiv se încadrează în 
grupa acelor adjective care arată posesia, numeroase în limba rusă — sestrina 
tetradi — mai puțin numeroase, dar existente în limba romînă: ex. soartă 
omenească, ocina părintească. De asemenea, adjectivele demonstrative, carac- 
terizînd obiectele ca apropiate sau depărtate în spaţiu sau timp sau în raport 
cu ce s-a vorbit mai înainte, păstrează și ele sensul lexico-gramatical al 
unui adjectiv (adjective de relație). 

Uneori, adjectivul pronominal dezvoltă chiar un sens calificativ, după 
locul unde stă față de substantivul lămurit 4. 


1 Al. Ionașcu, Cu privire la clasificarea cuvintelor în părți de vorbire în „Limba 
romînă“, 1955, nr. 2 

2 M. Zdrenghea, op. cit., pp. 83—90. 

3I. Iordan op. cit. p. 334 

4 Cf. Magdalena Popescu Marin, Observaţii asupra topicii atributulsi 
adjectival în „Limba romînă“, Studii de gramatică, nr. 3, p. 176. 


à PROBLEME DE TEORIE ȘI ANALIZA GRAMATICALĂ 137 


Observăm deosebirea : un oarecare om == „cineva“ ṣi un om oarecare = „un 
om fără importanță“. 

Deci, sensul acestor adjective nu ne poate împiedica de a le consi- 
dera adjective, deoarece am văzut că în general adjectivul nu exprimă 
numai calitatea, ci tot felul de caracteristici: posesie, relație (frecvente 
în limba rusă, prezente și în limba romînă). 

În ceea ce privește funcția sintactică, aceste adjective pronominale 
îndeplinesc funcția fundamentală a oricărui adjectiv: funcția de atribut. 

De aci decurge a treia caracteristică a adjectivului pronominal, iden- 
tică cu a adjectivului propriu-zis și anume acordul; specificul gramatical 
al acestei părți de vorbire, întîlnit numai la adjectiv și la verb, și care 
este de cea mai mare importanță în stabilirea valorii de adjectiv a unui 
cuvînt, deoarece el face parte din structura gramaticală a limbii noastre. 
Deci, ținînd seamă de aceste trei criterii, am arătat că cuvintele pe care 
le considerăm adjective de origine pronominală, au morfologic valoare de 
adjectiv în condițiile sintactice amintite, iar pe plan sintactic ele nu pot 
fi decît atribute adjectivale. 


* kal 


O problemă asemănătoare ridică și adjectivul si substantivul, care 
devin adverbe în anumite condiții sintactice. 

Gramatica Academiei ! vorbeşte de adverbele care nu au formă proprie, 
„Anumite forme ale adjectivelor, participiilor, uneori și ale substantivelor 
se transformă în adverb prin schimbarea întrebuințării lor“. Exemple: 
„le arată deschis“ sau „să cînte ziua în luncă sau seara cînd se întorc“, Se 
mai afirmă: „aceste forme identice nu se deosebesc decit prin funcțiile 
sintactice“, ceea ce credem noi că este insuficient, deoarece nu se tine 
- seamă de abstractizarea într-o oarecare măsură a sensului lor, nici de indicii 
gramaticali: atît adjectivul, cît şi substantivul devin neflexibile prin adver- 
bializare. De asemenea acad. I. Iordan?, arată că „Din punct de vedere formal 
cantitatea enormă a adverbelor de mod, se explică prin posibilitatea de 
a folosi cu această valoare morfologică orice adjectiv al cărui conținut 
este apt de a fi atribuit drept calitate a unei acțiuni sau stări ; devine adverb, 
mai exact spus capătă ` valoare de adverb, prin faptul că stă ca determinant 
pe lîngă un verb“. Și aci se trece peste indicele gramatical morfologic 
— neflexibilitatea, care deosebește adjectivul devenit adverb de adjectivul 
propriu-zis și de asemenea nu se ține seamă de faptul că și adjectivul 
propriu-zis poate determina un verb simultan cu determinarea unui sub- 
stantiv, subiect sau complement direct. Exemple: „Dimineața se deschisese 
curată şi însorită“ (Sadoveanu, vol. 8, p. 385), „Ne-am adunat 
sumbri la focurile cele mari, în poiana din margine“ (Sadoveanu, vol. 3, 
p. 385), „Apele primăverii se pot revărsa slobode peste toată câmpia” (Sado- 
veanu, vol. 8, p. 399). „O văd în valul tremurător diformată şi multiplă“ 
(M. Sadoveanu, vol. 8, p. 410). 


1 Gramatica limbii române, Editura Academiei, vol. I, p. 34. 
2? |. Iordan, op. cit, p. 169. 

Cum se vede în exemplele de mai sus, este vorba de acea parte de propozi- 
tie atît de mult discutată în studiile de specialitate, numită în sintaxa rusă — 
„atribut circumstanțial“, jar la noi pe rînd „nume predicativ circumstanțial““, 
„predicat circumstanțial“ 2, și apoi atribut predicativ, termen precizat după 
părerea noastră cu mai multă justețe?. Mioara Avram reia discutarea acestei 
categorii sintactice în toată complexitatea ei, urmărind-o și pe planul sin- 
taxei frazei cu întreaga bibliografie a problemei “4. Academicianul I. Iordan 
nu amintește de această parte de propoziție cu funcție sintactică complexă 
și consideră. adjectivele în această situaţie ca atribute pur și simplu5; de 
ex. „Dochia fugea î n gry ozi Lă (este atribut lămurind substantivul Dochia“). 
Se arată că adjectivul despărțit printr-un cuvînt de substantivul pe care-l 
determină, nu-și schimbă funcția sa atributivă, cum ar părea la prima ve- 
dere. Se adaugă și alte exemple în care se precizează că între atributul parti- 
cipial (textul se ocupă de participiu) și substantivul determinat, pot apărea 
alte cuvinte. Ex. „Soarele răsare mare, înfocat“, Incepu a plânge cu 
hohote, deznădăjduită“. În realitate, avem determinări identice 
în raport de coordonare. Prima „cu hohote“, o determinare circumstanțială 
adverbială, a doua — „deznădăjduită“ — determinarea predicativă, care 
este și adverbială (circumstanțială) și atributivă în același timp (adică atri- 
but predicativ). 

Dovadă că determinarea predicativă preponderează asupra funcţiei 
atributive este că în exemplul „Plingea cu hohote deznădăjduită“, 
nici nu apare substantivul la care se referă determinarea deznădäjduită, el 
fiind subînțeles, ceea ce nu e posibil la atributul propriu-zis, care deter- 
mină numai un substantiv exprimat. 


Așa fiind, precizarea că un adjectiv devine adverb prin simplul fapt 
că stă ca determinant pe lîngă verb nu este suticientă, deoarece atributul 
predicativ exprimat prin adjectiv, cum am văzut mai sus, stă și el lîngă 
verb, dînd accentul predicativ și rămînînd totuși adjectiv, fără să se adver- 
bializeze, ceea ce-i dă putinţa să fie și atribut în același timp. Se trece și 
de data aceasta peste caracteristica morfologică esențială a adverbului, 
neflexibilitatea lui, indice foarte important, apărînd la orice parte de vor- 
bire care capătă valoare de adverb. Dăm un exemplu foarte clar în acest 
sens: „Pădurea Petrișorului îşi desfășura tăcută bolțile de frunzișura” 
(M. Sadoveanu) (făcută = atribut predicativ, exprimat printr-un adjectiv 
acordat cu substantivul subiect pădurea). „Urca d o m o L coline trăgănate“ 
— domol adjectiv adverbializat, neacordat, el nu mai este atribut predi- 
cativ, ci numai circumstanțial de mod. Adverbializarea lui s-a făcut la forma 
de masculin a adjectivului. Adjectivul devenit adverb nu are deci formă 


1 Maria Rădulescu, Numele predicativ circumstanţial în „Studii de gramatică“, 
vol. 2, 1957, pp. 121—129. 

2 Silvia Niţă, Predicatul circumstantial în „Limba romînă“, 1958, nr. 4, pp. 93—98. 

3G. N. Dragomirescu, Atributul predicativ în l. romînă, Comunicare prezentată 
la Soc. de Științe istorice și filologice din R.P.R. în 6.111.1961.. 

* Mioara Avram, In legătură „cu discuția asupra“ numelui predicativ circumsianțial 
„Limba romînă“, 1961, nr. 6, p. 538—551 (articol apărut după prezentarea comunicării 
de față). 

5I. lordan, op. cit, p.593—594. 

proprie ca în limba rusă sau în limba franceză, și tocmai această neflexibi- 
litate a lui este pentru limba romînă un indice gramatical foarte important. 
Uneori, această neflexibilitate este atît de contrastantă cu natura de adjec- 
tiv a cuvîntului respectiv, al cărui sens concret este fixat în uzul limbii prin 
dese întrebuințări cu acord, încît tocmai incongruența ca urmare a adver- 
bializării, devine o sursă stilistică de mare valoare. Ex. „Iufloriseră galben 
cornit“ (M. Sadoveanu — „Un om necăjit“), „Amestecate în păpuriş se înaltă 
în soarele piezş umbelifere înflorite vio let" (M.Sadoveanu, vol. 8, p. 392). 
Cum se vede, sensul nu este figurat, în cazul primului exemplu, ca în expresia 
„râde galben“, în care adjectivul devenit adverb s-a abstractizat,. ci sensul 
a rămas concret în toată plinătatea lui. Şi astfel, singurul indice de folosire 
adverbială a acestui adjectiv este neflexibilitatea lui, ceea ce dă prin punerea 
lui în relief o mare valoare stilistică textului. Nesubliniindu-se în gramatici 
acest indice gramatical al adjectivului devenit adverb, sau al substantivului 
devenit adverb, nici studiile speciale în legătură cu adverbializarea adjec- 
tivului sau a substantivului, nu-i acordă importanță. Astfel Rîbalca * ana- 
lizează cu multă finețe sensul sau unul dintre sensurile adjectivului care-l 
fac apt să se adverbializeze. Autorul nu le consideră însă adverbe decît pe 
acelea care s-au rupt din categoria adjectivului, afirmînd că trecerea lor 
la altă categorie este împiedicată „de faptul că valoarea lor circumstanțială 
nu capătă în limba romînă o formă gramaticală stabilă caracteristică adver- 
bului“. Deci, nu se ține seamă de indicele neflexibilității. La fel, Ribalca ? 
pune alături ca circumstanțiale de mod substantive cu prepoziție: cu atenție, 
cu iuțeală, cu sete etc., în care observăm că substantivul își păstrează valoa- 
rea sa (el putînd fi determinat): cu mare sete, cu setea celui care vătăcește în 
pustiu etc.) cu circumstanțialul de tipul: „Trăsurile se îmbulzeau lang“, „Ieșt- 
seră buluc pe poartă“, în care este clar că substantivul are valoare de adverb 
manifestată în împietrirea lui. Luiza Seche 3 arată că nu schimbul de va- 
loare morfologică este important în transformarea substantivului în adverb, 
ci sensul nou pe care vorbitorii au început să-l confere substantivului meta- 
foric: „leagă burduf“, „fuge glont“, „privește țintă“, Autoarea spune mai de- 
parte că în considerarea acestor cuvinte cu dublă virtualitate de substantiv 
sau adverb, sentimentul vorbitorului este esențial. Ceea ce pentru unii este 
adverb, pentru alții este substantiv metaforic. Se trece cu vederea indicele 
gramatical care coexistă cu schimbarea conținutului semantic: „privește 
țintă“. Cuvîntul este nu numai abstractizat (el nu mai numește, ci arată 
direcția, fintă = „fix“). Dar în același timp, cuvîntul este împietrit, nu se 
flexionează, nu poate fi pus la plural, nu poate suporta determinări. În 
afară de neflexibilitate, substantivul mai capătă și alți indici adverbiali, 
grade de comparație: dimineață, mai dimineață, foarte dimineață „Leșisem 
foarte dimineaţă de acasă cu un unchi al meu“ (Sadoveanu, vol. 16, p. 417). 

Indicii gramaticali ai adverbializării, în ceea ce privește sintaxa, ac- 
ționează pînă în domeniul frazei, lucru care nu a fost subliniat în nici unul 


1 V. N. Rîbalca, (Moscova) Despre mijloacele de redare a compblementului circumstane 
fial de mod în limba vomînă contemporană, în „Limba romînă“, 1958, nr. 1, pp. 29—36. 

2 Idem, Substantive cu funcție de circumstantial de mod, în „Limba romînă“, 1959, nr. 6, 
pp. 21—28. ' 

3 Luiza Seche, Substantiv sau adverb? în „Limba romînă, 1958, nr. 6. 

din studiile amintite și trebuie luat în considerare în analiza gramaticală. 
Neţinînd seamă de acești indici, Elena Carabulea, 1 consideră ca atribu- 
Hivă cu nuanţe circumstanțiale o propoziție care are ca regent substantivul 
„toamna“. În textul respectiv însă, substantivul toamna, avînd valoare de 
adverb, nu poate primi o determinare atributivă și astfel subordonata care 
urmează este o subordonată circumstanțială temporală, apozitivă. Ex. „Tätarii 
îi prigoneau toamna, cînd sînt grași“ (V. lat. autumno) nu este substan- 
tiv concret (în care toamnă? — în aceea în care ei sînt grași), ci adverb, 
„toamna: în general“ și anume, „cînd sînt grași“ deci circumstanțială tempora- 
lă, apozitivă. Aceeași remarcă pentru analiza prezentată de Drașoveanu, 
care consideră ca atributivă o propoziție urmînd unui substantiv înglobat 
într-o expresie adverbială. „A doua zi, când s-a desmeticit... a sărit la 
gâtul ei“ 2. Propoziția „Cînd s-a dezmeticit“ nu este o atributivă, cum afirmă 
autorul, ci o circumstanțială temporală apozitivă (dată fiind valoarea adver- 
bială a expresiei „a doua zi“ (posterodie). 

În Manualul de cl. a V-a 3 se vorbeşte de problema folosirii adjectivului 
ca adverb fără precizarea neflexiblității lui în această situație. În Manualul 
de cl. a VII-a se arată că „unele adjective devin adverbe de mod, schimbîn- 
du-și categoria gramaticală, „De ex. cuvîntul frumos este adjectiv în: creion 
frumos ; dar în: scrie frumos, el este adverb, fiindcă determină un verb“ 4. 
Deci nici aci nu se spune nimic despre neflexibilitatea adjectivului devenit 
adverb. 

În legătură cu inconsecvența între capitolul „Morfologie“ și cap. „Sin- 
taxă“, în delimitarea valorii morfologice a unui cuvînt, vom mai da un exem- 
plu din Manualul de cl. a VII-a. La pagina 228 se arată că articolul adjec- 
„tival cel substantivează adjectivul, cu exemplul: „cei tari, se îngrădiră“ (cei 
tari = substantiv). Dar la pagina 230, indicîndu-se funcțiile sintactice ale 
adjectivului, se citează cu funcție de subiect tocmai un adjectiv devenit sub- 
stantiv, într-un exemplu similar cu cel de mai înainte. Ex. „Sătăcuțul 
de mine, zise cel mic“. 


Dacă privim adjectivul nesubstantivat, el nu poate fi decît atribut și 
anume: atribut propriu-zis, atribut predicativ, nume predicativ (atribut + 
copulă), iar dacă considerăm adjectivul substantivat, atunci nu putem afir- 
ma că are numai funcție de subiect, așa cum se face în manual, ci toate func- 
tiile substantivului: complement direct, indirect, chiar şi atribut genitival 
supstantival. Ex. „frica celut mic“. 

1. În concluzie, socotim că la stabilirea valorii morfologice gramaticale 
la un moment dat a unui cuvînt trebuie să ținem seama de toți indicii care 
se împletesc și sînt în interacțiune: semantic, flexionar, sintactic. 

2. Consecințele sintactice ale schimbării valorii trebuie urmărite nu 
numai în propoziție, ci și în frază. 


1 Elena Carabulea, Atributiva circumstanțială, în „S.C.L."., 1959, nr. 3, p. 352. 

2 D. Draşoveanu, P. Dumitrașcu, M. Zdrenghea, Analize grama- 
ticale și stilistice, Bucureşti, 1959, p. 48 

2 Manualul de cl. a V-a, ed. 19, 60, p. 250, 

$ Manualul cl. a VII-a, ed. 19, 62, pi 289. 

3. Atribuirea unei valori la capitolul „Morfologie“ şi altei valori la 
capitolul „Sintaxă“, aceleiași părți de vorbire, trebuie să dispară atît din 
gramatici, cît şi din manuale, 


B. PĂRŢI DE PROPOZIȚIE COMPLEXE 


Problema părților de propoziție complexe nu este discutată în mod spe- 
cial în gramatica Academiei și în general nici în studiile de specialitate, 
Nu ne referim la părțile de propoziție exprimate prin locuţiuni, care în, ge- 
neral sînt cunoscute, ci la acele îmbinări indivizibile din punct de vedere 
sintactic — ca și locuțiunile — dar net deosebite de acestea, prin marea. lor 
varietate și mai ales prin gradul lor de mobilitate lexico-morfologică. Va fi 
vorba de acele construcții care s-au semnalat în comunicarea lui G. N. Dra- 
gomirescu Despre atributul predicativ în limba română, citată mai sus, și în 
articolul Mioarei Avram!, numai în legătură cu această categorie sintactică. 
Cazurile de alcătuire a unor îmbinări sintactice indivizibile sînt amintite 
de Gramatica Academiei incidental, Ja unele capitole, fără a fi integrate 
într-un sistem al limbii așa cum se procedează în sintaxa limbii ruse. Astfel, 
ia capitolul „Subiectul“ p. 65, vol. II, se spune: „În funcție de subiect pot 
apărea și grupuri de cuvinte care desemnează o singură noțiune: titluri de 
opere, nume de instituții“. Se dau exemple: „Consiliul de Miniștri“, „Calul 
dracului“. Problema subiectului alcătuit din mai multe cuvinte este ridicată 
de Lizeta Iacob 2 care arată categoriile de subiecte exprimate prin grupe 
de cuvinte. După ce trece în revistă locuţiunile care pot avea rol de subiect: 
adjectivale, substantivale, pronominale, de care nu ne ocupăm aci, autoarea 
adaugă în articolul citat, drept îmbinări sintactice indivizibile, care pot 
forma subiectul, exemple de substantiv + apoziție, sau substantiv plus atribut 
Brepozitional sau genitival. Urmează deci că în articolul citat se șterge uneori 
limita între subiectul logic și cel gramatical. De aci se vede că delimitarea 
părților de propoziție formate din îmbinări sintactice indivizibile nu este 
tocmai ușoară, ea ridicînd problema limitelor între logică și gramatică, 
între morfologie și sintaxă. În articolul citat, vorbindu-se pe linia analizei 
logice, se înglobează în subiect și atributul determinativ, fie apoziție simplă, 
fie atribut prepozițional, cu prepoziția de. Astfel se spune că grupul de cu- 
vinte format dintr-un substantiv care indică profesia, ocupația, gradul de 
rudenie, plus numele propriu formează împreună subiectul (respectiv comple- 
mentul direct etc.). Exemplu: Popa Ciotică este frate bun cu moș 
Petrea (popa! Ciotică = subiect) sau Luna lui august e căldu- 
roas“ (luna lui august = subiect). Dacă însă comparăm aceste exemple cu 
exemplele similare din Sintaxa Academieis, vedem că ele sînt altfel anali- 
zate. „Ne tese și bunicul Manole înainte“ (apoziţie determinativă); 
„Luna lui iulie era caldă şi veselă“ (atribut genitival explicativ). „O 
mâîndrețe de fată“ (subiect din mai multe cuvinte) comparat cu exemplele 


1 Mioara Avram, op. cit, în loc. cit. 

2 Lizeta Iacob, Precizări în legătură cu delimitarea subiectului, în „Limba romînă“, 
1958, nr. 2. 

3 Gramatica limbii române, vol, II, Editura Academiei R.P.R., pp. 95, 88. 

similare citate de acad. I. Iordan 1: „Hiîrca de babă“ sau „un puișor de fată“, 
sînt analizate ca substantive plus atribute ` prepoziționale. 

Care ar fi atunci criteriul posibil de delimitare a unei părți de propo- 
ziție complexe în situațiile citate mai sus? Un cuvînt-noțiune, chiar dacă 
nu-i determinat de notele esențiale, poate constitui o parte de propoziție 
dacă în alte situații el poate sta singur cu același înțeles. De exemplu: „Popa. 
era frate bun cu moș Petrea“ (popa = subiect). Se poate adăuga o determi- 
nare apozitivă. (Care popă? — Ciotică). La fel, „Domnul profesor“, în exem- 
plul citat de autoare, nu are nevoie de precizarea numelui propriu pentru 
a fi subiect, dar în exemplul „o bătaie de aripi filfiie“ — o bătaie luat 
singur are alt înțeles decît „o bătaie de aripi“. Acest cuvînt nu poate 
forma singur subiectul. 

În ceea ce privește substantivele colective sau partitive, însoțite de un 
atribut prepozițional, de pildă: stol, cîrd, grămadă, aci analiza făcută de 
Lizeta Iacob este pur logică, deoarece gramatical substantivul „grămadă“ 
este subiect, iar logic, „de oameni“. Aceste tipuri de substantive colective 
plus atribut, la care acordul gramatical variază, predicatul fiind uneori la 
singular, acordat cu substantivul colectiv (grămadă), alteori la plural, acor- 
dat cu substantivul care arată elementele constitutive (de oameni), reprezintă 
o tranziție față de situaţiile în care sensul gramatical decide exclusiv acordul 
— o luptă între logic și gramatical. Chiar în exemplele date de autoare se 
vede această ezitare a limbii în ceea ce privește acordul „O grămadă de oameni 
se năru ca un morman de stînci) (predicatul, la singular, se acordă cu subiec- 
tul gramatical — grămadă). „Stăteau înșirate o mulțime de bordeie“ ? (predi- 
catul, la plural; „stăteau înșirate“ se acordă cu subiectul logic „bordeie“). Vom 
arăta aceeași ezitare în alte exemple: „Cu șuiet de vînt prin văzduhul limpede 
trece deasupră-mi un stol de rațe mici, apoi altul“ (M. Sadoveanu, vol. 16, 
p. 405). „Un cîrdișor de răzuște cenușii săgetează la linia sălciilor și rupîn- 
du-și brusc zborul, cad către o baltă“ (M. Sadoveanu, vol. 8, p. 386). Exem- 
plele de acest fel trebuie analizate și pe plan logic și pe plan gramatical.. Se 
va analiza deci substantivul colectiv ca subiect gramatical, iar celălalt sub- 
stantiv ca atribut, care din punct de vedere logic este subiectul, așa cum 
complementul de agent este din punct de vedere logic, subiect. „Griîul a 
fost secerat de oameni“. În limba rusă, aceste construcții formează subiecte 
„compuse“, deoarece ele intră într-un sistem al limbii creat prin analogie cu 
construcția specifică limbii ruse, numeral cardinal plus genitiv singular sau 
plural. Ex. „dva doma“, „piat studentov“. În limba rusă veche numeralele 
doi, trei, patru erau atribute acordate. Substantivul lîngă numeralul doi 
stătea la numărul dual, iar lîngă trei, patru la plural. Pierzîndu-se dualul, 
s-a făcut o îmbinare alcătuită din numeral plus genitivul singular, care, 
după cum spune Budagov3, „reprezintă o rămășiță a dualului care avea în 
limba veche accentul pe ultima silabă a substantivului. Relația atributivă 
exprimată prin acord a fost înlocuită prin recțiune, aceste numerale cerînd 


o 
e acob, op. cit, p. 50. 
A. Budagov, op. cit, p. 275 

obligatoriu genitivul. Iar îmbinarea „dva doma“ a devenit o îmbinare neali- 
zabilă exprimînd o singură noțiune în propoziție. ; 

Prin analogie, substantivele cu înțeles cantitativ s-au construit tot cu 
genitivul, exprimînd tot o singură noțiune; la fel, şi adverbele cantitative. 
Toate aceste îmbinări formează în limba rusă subiecte „compuse“ (respectiv 
complemente directe etc.). | 

În limba romînă, sudura între cele două substantive nu s-a făcut, cel 
de-al doilea rămînînd atributul celui dintîi. O dovadă că aceste îmbinări nu 
formează o izolare o constituie și faptul că primul substantiv, cel colectiv — 
grămadă, ceată etc.— poate avea determinări, care pot fi puse fie înainte de 
el, fie între el și atributul său. Exemplu: 

Se zrăgănează încet pe jos o jalnică grămadă de oameni 
trişti și înghetati (V. Alecsandri Pohod na Sibir). Observăm că 
fiecare dintre cele două substantive are determinările sale. Alt exemplu. 
O pêlc voinic de dragi flăcăi Ce mergi să bati străine căi. (T. Necu- 
luță — Sortarii). 

Cu privire la formele nominale ale verbelor nepredicative copulative, 
sîntem de acord cu afirmarea autoarei, că ele nu pot forma singure nici subiect, 
nici o altă parte de propoziţie, Ex. Unele din ele fiind mai drăcoase 
le-a pufuit visul (I. Creangă — Amintiri) (fiind mai drăcoase — circumstan- 
tial de cauză exprimat prin verbul copulativ plus numele predicativ). 


În ceea ce privește atributele complexe, de care ne vom ocupa în con- 
tinuare, ele nu au fost încă discutate. Ele sînt menționate în Sintaxa limbii 
ruse 1 ca atribute compuse alcătuite dintr-un substantiv în genitiv, plus o 
determinare a acestuia (adjectiv sau numeral), exprimînd calitatea fizică 
sau sufletească, vîrsta sau greutatea. Ciolovec balşovo uma (Om cu suflet 
mare). Și substantivul și adjectivul stau în genitivul calității. Muscina 
soroka let (Un bărbat de 40 de ani). Celovek visokovo rostă (Un om de statură, 
înaltă). Aceste construcţii se întîlnesc și în limba latină, genitivul calității: 
homo magnae sapientiae, construcție formată dintr-un substantiv plus un 
adjectiv, ambele în cazul genitiv, pentru a exprima o calitate sufletească, 
și ablativul calității, pentru a exprima o calitate fizică. Ex. homo humili 
statura, homo oculis nigris etc. 

Deși gramaticile noastre nu pomenesc de această parte de propoziție 
complexă, atribut complex, ea este foarte frecventă și în limba romînă, 
indicînd aceleași relaţii și prezentîndu-se sintactic, fie ca atribut, fie ca 
nume predicativ și cel mai frecvent ca atribut predicativ, Modul lui de alcă- 
tuire este bazat pe sintagme specifice limbii romîne, pe care le vom 
analiza. 

Ca și în limba latină, în această grupă intră în primul rînd substantivul 
fel, indicînd prin el însuși calitatea plus o determinare. Cf. lat. opus eius 
generis „de acest tel“: de acest fel, de tot felul, de toate felurile, de toate soiurile, 
de toate neamurile. Ex. „Vin cufundari de toate soiurile“ (M. Sadoveanu, 
vol. 8, p. 401); „Vin păsări de toate neamurile“ (M. Sadoveanu, vol. 8. 
p. 401). i 


1 Vinogradov, Gramatika ruskovo iaziha, vol. II. 

Apoi, aceste atribute complexe pot fi alcătuite dintr-un substantiv 
abstract plus o determinare: „om cu inimă bună“, „om cu suflet mare“, om 
de o mare înțelepciune“, 

De o înţelepciune, de o bunătate, de o blindeţe — nu pot forma singure 
atribut, decît dacă sensul lor superlativ este marcat prin punctuație, prin 
accentul sintactic și intonație: Un om de o bunătate... de o hărnicie... Sin- 
tagma introdusă cu prepoziția de echivalează cu un adjectiv superlativ — de 
o mare hărnicie = „foarte harnic“. 

Alteori, aceste atribute sînt exprimate printr-un substantiv concret, 
indicînd o parte a corpului sau un veșmînt plus o determinare. De. ex. 
femeie cu ochi negri sau: femeia cu mânecile: suflecate. De data aceasta, 
sintagma califică descriind și nu poate fi înlocuită cu un adjectiv la gradul 
superlativ. Interesant de observat este că, dacă substantivul care arată o 
parte a corpului exprimă înstrumentul acțiunii, el nu mai formează un tot 
împreună cu determinarea sa, sensul lui gramatical de instrument reieșind 
fără determinare. Dacă însă indică o calitate sau o modalitate, sensul gra- 
matical de atribut al calităţii (tie atribut propriu-zis, fie nume predicativ, 
fie atribut predicativ) nu reiese decît din îmbinarea substantivului cu adjec- 
tivul sau alt substantiv care-l determină, iar considerarea acestei îmbinări 
ca o îmbinare sintactică indivizibilă, ca parte de propoziție complexă este 
obligatorie. Exemple: 


cu mîna — c. instrumental — ferea fumul cu mîna-i aspră, neagră și noduroasă (Sado- 
veanu, vol. 8, p. 402) 

cu mâinile sucite — califică : nume predicativ complex : Din pricina bălții am rămas eu belzag, 
cu mîinile și picioarele sucite (M. Sadoveanu, vol. 8, p. 403). 

din aripi — complement instrumental: Tresări și bătu din aripi încovoiate (M. Sado- 
veanu, vol. 8; p. 403). | 

cu aripile — complement instrumental: Plutiră un timp doi vulturi scriind cercuri contrare 
cu aripile lor deschise (M. Sadoveanu, vol. 8, p. 346). 

cu aripile lungi — califică : este atribut complex : Vin safe albe cu mof în creștel, cu aripi 
lungi (M. Sadoveanu, vol. 8, p. 401). 

cu pliscul — complement instrumental: Puncta neliniști! împrejurimile, cu pliscu-i por- 
tocaliu. (M. Sadoveanu, vol. 8, p. 410). 

cu plisc puternic — califică : este atribut complex : „...Apăru ca şi cum ar fi înflorit un pes- 
căruş cu plisc puternic (M, Sadoveanu, vol. 8, p. 391). 


Cînd instrumentul cu care se săvîrșește acțiunea, nu poate fi decît unul 
singur: privesc cu ochii, vorbesc cu glasul, cu vocea și exprimarea lui ar con- 
stitui un pleonasm, substantivul respectiv nu mai are în text sensul grama- 
tical de instrument, ci exprimă tot calitatea ori modalitatea, luîndu-se îm- 
preună cu determinarea, căci numai astfel exprimă calitatea, deoarece accen- 
tul comunicării cade pe atributul lui: Rămase foarte emoționat privindu-le 
cu ochii măriţi (M. Sadoveanu, vol. 8, p. 335). 

Totuși, cînd determinarea substantivului instrument exprimă o însu- 
șire permanentă, se pare că substantivul își păstrează și funcția sa instru- 
mentală. „Privindu-ne cu ochiu-i limpede albastru“ (M.Sadoveanu, vol, 
8, p. 495). 

La fel, substantivul glas, deşi reprezintă instrumentul, totuși întrebuin- 
țarea ca atare constituind un pleonasm, el se ia împreună cu determinarea 
lui, îndeplinind sensul gramatical al modalității. Inălfind bratele şi strigind 

cu mare glas. (M. Sadoveanu, v. 8, p. 496). Vorbi pușcașul cu convin- 
gere şi cu glas ademenitor (M. Sadoveanu, vol 8., p. 345). Moş 
Barnea vorbea cu glas scăzut (M. Sadoveanu, vol. 8, p. 3%). 

Aceeași deosebire se poate face între substantivul atribut care califică 
numai împreună cu determinarea lui și substantivul complement direct, 
care-și îndeplinește această funcție fără determinare. 


fruntea — complement direct — Inălfînd fruntea laiă, bătrinul cercetă cuprinsuvile 
(M. Sadoveanu, vol. 8, p. 355). s 


cu fruntea înaltă — califică : este nume predicativ complex : Bätrênii erau mari, cu fruntea 
înaltă, cu ochi albaștri (M. Sadoveanu, vol.:8, p. 352). 


Dacă însă substantivul care arată o parte a corpului este complement 
direct al verbului a avea, el trebuie luat tot împreună cu determinarea sa, 
deoarece sensul este tot de calificare. Ex. Avea ochi albaştri = era cu ochi 
albaştri, Accentul comunicării cade pe adjectivul „albaştri“. Nu se comunică 
că avea ochi, ci ce fel de ochi avea: avea ochi vicleni (Sadoveanu vol. 14, 
p. 500). 

Vom înfățișa astfel de îmbinări sintactice indivizibile grupate pe ur- 
mătoarele categorii sintactice: atribute, nume predicative sau atribute 
predicative. 

1. Atribut: 
cu urechi ascuțite — Moș Antonie se mișcă din locul lui și fiara cu urechi ascuţite 

întorcînd nările, îl simţi (M. Sadoveanu, vol. 8, p. 427). 
cu pieptul alb — Eva un animal mare și frumos cu pieptul alb şi cu spinarea 

cenușie. (M. Sadoveanu, vol. 8, p. 418). 
cu grumazul încordal, cu coama fluturind — Calu-i pag cu grumazul încordatşi 

cu oada fluturînd venea spre noi. (M. Sadoveanu, vol. 8, p. 495). 
cu privirea neagră — Apăru un om scuri și spătos, cu privirea neagră. (M. Sado- 

veanu, vol. 8, p. 418). 
cu pene de azur, cu ochii de ametist — e o pasăre sfintă din fara de la miazăzi — cu pene de 

azur Şi ochi de ametiste fumurii. (Sadoveanu, vol. 8, p. 403). 

2. Nume predicativ : 
cu grumazul plecat — Și cum eram cu grwnazul plecat am văzut bolforii Iui vodă. (M. Sado- 

veanu, vol. 8, p. 470). 


cu capul gol, cu buzele sîngerate: Eva cu ca pul gol, cu buzele sîngerate 
sub mustăți (M. Sadoveanu, vol. 8, p. 517). 


3. Atribut predicativ : determinînd fie subiectul, fie complementul direct. 

a, determină, subiectul 

cu bărbiile înălțate — Ne așezarăm pe proțapurile carelor, cu băvbiile înălțate şi 
cu ochii rotunzi. (M. Sadoveanu, vol. 8, p. 471). 


cu obrajii rumeni — Cu obrajii rumeni, și gifiind se opri lîngă foc (M. Sadoveanu, 
vol. 8, p. 498). 


cu mâna streașină — Iar în umbra dedesubi sta Marga cu mîna streașină sub ochi 
(M. Sadoveanu, vol. 8, p. 503). 


cu plelele în ochi — Ciuntu tăcu și cumătrul Axente scuipă în şperlă şi mormăi cu pletele 
în ochi (M. Sadoveanu, vol. 8, p. 435). 
cu -catrința în briu, cu mânecele suflecate : Iar Ancufa cea tînără umbla ca un spiriduș încolo 


și încoace, cu catrința în brîu şi cu mânecele suflecaie (M. Sadoveanu, 
vol. 8, p. 404). 


cu inima bătind — A doua zi m-am înfățișat cu inima bătând la poarta curții. 
(M. Sadoveanu, vol. 8, p. 469). 


cu fruntea în pămînt — Birică aşteptă cîteva clipe șovăielnice, apoi se-ndepăriă cu fruntea 
: în pământ (Marin Preda, Moromeţii, Bibl. pt. toţi), i 

b. determină. un complement direct 
cu lacrimile pe obraz — „își sa drumul spre Humulesti și mă lasă mare si devreme cu 
lacrimile pe obraz. (|. Creangă- Amintiri), 


cu ochii umbriți — Pe toţi îi simţeam obosiţi și plictisiti, cu ochii 


nbr i umbriți de 
doruri și necazuri (M. Sadoveanu). l 


| De asemenea, indicații de culoare se exprimă prin atribut predi- 
cativ sau atribut pur și simplu ca parte de propoziție complexă. 

-- Iepurele trece apoi foarte aproape de mine, neliniștit, de culoarea tu fanilor 

(Sadoveanu, vol. 8, p. 384). i 
~ Admiram la picioarele lui vulpile și lupii, culcați unul lingă altul pe frunzele de 
culoarea biănilor (M. Sadoveanu, vol. $, p. 375). 

Trecînd în revistă tipurile de îmbinări sintactice indivizibile cu rol 
de atribut, nume predicativ sau atribut predicativ, vedem că ele se prezintă 
astfel, în alcătuirea lor: 

1. Substantiv care indică o parte a corpului precedat de prep. „cu“ plus o 

determinare : 

adjectivală — Cu capul gol, cu pieptul alb, cu spinarca cenușie. 

pariicibială — Cu buzele sîngevate, cu ochi măriţi, cu urechea afintită. 

advevbială — Cu capul în jos, cu ochii în sus. 

gerunzială -- Cu inima bătînd, 

substantivată (indicînd direcția, circumstanța de loc, precedat de prepoziția în, pe ete.) — Cu 
fruntea în pământ, cu ochii în cer, cu pletele în ochi, cu lacrimile pe obraz. 


2. Substantiv care indică o expresie a feței plus o determinare 
adjectivală — Cu privirea neagră, cu swis blând ete. 
3. Substantive care arată îmbrăcămintea plus o determinare 
adjectivală sau participială -- Cu mânecile sufjlecale. 
substantivală (determinare circumstanţială) — Cu catrința in briu, cu cujocul 
în spate, cu ciubotele în geantă. 
4. Substantive care indică obiecte posedate și determinarea lor adjectivală 
sau participială: 


adjectivală sau participială : —- Cu gentile goale, cu pușca aplecată. 
substantivală (determinare vircumstanțială) — Cu pușca pe genunchi. 


În general, sintagmele citate exprimă: înfățișarea fizică, atitudini, expresii, 
stări sufleteşti. 

Atragem atenția că înăuntrul acestor îmbinări-sintagme, al doilea 
cuvint este atributul celui dintîi, dar în propoziție numai luate împreună 
pot avea un sens gramatical, o funcţie sintactică. 

k 
kaj * 

În ceea ce privește circumstanțialele, aci se întîlnesc frecvente 
grupări sintactice indivizibile, cauză a bogăției de locuţiuni și expresii 
adverbiale. Cum acestea sînt bine cunoscute și studiate, precizate și catalo- 
gate i, nu ne oprim decît pentru a sublinia, din nou, că în general orice 


1 G. N. Dragomirescu, Locuţiunile adverbiale (Comunicare), în „Limbă şi lite- 
ratură“, nr. 5, 1962; Idem, Expresiile adverbiale, Comunicare prezentată în cadrul Societății 
de ştiinţe istorice și filologice. 

substantiv care arată timpul apare în combinație cu un determinant. De 
pildă: clipă, ceas,zi, noapte, săptămână, lună, anotimp, epocă, secol. De- 
terminările sînt adjectivale sau numerale; chiar și la forma aparent 
nehotărită, o clipă, un ceas, o săptămînă, ele sînt de fapt precedate de 
numeralul un, o. Despre aceste determinări se pomenește în treacăt și în pa- 
ranteze în gramatica Academieil, fără să se arate toate determinările posibile. 
Menționăm aceste determinări: adjective propriu-zise, pronominale, par- 
ticipiale, numerale: 

tot, toată, toţi 

fiecare, cîțiva, câteva 

acelaşi, aceeași, altul 

următor, viitor, trecut 

acesta, acela precum şi numerale cardinale și ordinale. 


Ex.: fot timpul, în acesi timp, în acelaşi timp, un timp etc. 

De asemenea, adverbul „tîrziu“ și adverbul „devreme“ se combină cu 
un substantiv care arată timpul. De ex. „toamna tîrziu“ sau substantivele 
„sfîrșit“ şi „început“: început de toamnă, sfârşit de zi. Nopțile de început 
de primăvară vibrează necontenit de chemările lor. (M. Sadoveanu 
vol. 8, p. 411). Precum se vede în acest caz sînt atribute. Prin lumina dulce 
de sfîrșit de august, începu să-mi amintesc de anii tinereții 
(M. Sadoveanu). 

De asemenea, adverbele acum, odată intră în îmbinări cu substantivul 
an plus un numeral: cel din tti amurg al primăverii excepționale care 
nu revine decit la 99 de ani o d ată' (M. Sadoveanu, Anzi de uceni- 
cie, vol. 16, p. 493). Acestea pot fi și atribute: Şcoala de-acum 50 de ani. 

Durata exprimată prin limitele ei formează de asemenea o parie de 
propoziție complexă: de dimineață pînă seara, din primăvară pînă în toamnă, 
din zori pînă în amurg. Ex. Umbli de dimineaţă pînă seară şi nu prinzi ni- 
mic (Sadoveanu) (V. limba rusă: „ot utra do vecera..."). La fel, circumstan- 
tialele de loc, cînd arată întinderea pe care se exercită o acțiune privită între 
limitele ei: de la... pînă la, de la... la. „De sus și pină jos s-a-ntins min- 
ciuna“ (A. Vlahuță, 7907). 

Unele construcții de acest fel sînt alcătuite din pronume -~ de la unul 
la altul. Nici o scrisoare nu mai ducea veste de la unul la altul 
(M. Sadoveanu, vol. 6, p. 510). 

Dintre nenumăratele sintagme libere de acest fel, unele s-au transformat 
în expresii idiomat'ce, construite pe același tipar. Exemple: de joi pînă 
mai apoi „mereu“; De la Ana la Caiafa „de colo pînă colo“; Din creștet pînă 
în tălpi „în întregime“; De unde pînă unde „cum“. 

n toate aceste exemple, la sensul circumstanțial de loc sau timp se 
adaugă şi un sens modal. 

În ceea ce privește construcțiile de tipul din Joc în loc, adică două pre- 
poziții plus un substantiv repetat, posibilitatea de alcătuire a lor este infi- 
nită. Însă oricît de variate sînt ele în partea lor nominală, ceea ce dove- 
deşte că nu pot fi socotite izolări (locuţiuni), mai ales că nu au nici carac- 
terul abstract figurat, totuşi ele trebuie luate împreună la analiza sintac- 


1 Gramatica limbii vomîne, p. 186. 

tică, deoarece repetiţia pe care se bazează este hotăritoare. Remarcăm că 
sensul gramatical și aci este nu numai de circumstanţial de loc, ci și de 
exprimare a modalității. Din poenită în poenită m-am tot dus (M. Sadoveanu, 
vol. 46, p. 414); După ce sare din stâncă în stincă apa se alină la marginea 
cîmpiei (M. Sadoveanu, vol. 15, p. 321). Din baltă în baltă, 
din pîlc de luncă în pâlc de luncă m-am tinut după ele (M. Sado- 
veanu, vol. 46, p. 407). 

Al doilea element (repetat) al acestor îmbinări sintactice indivizibile 
poate fi înlocuit de multe ori cu pronumele „altul“: dintr-o casă într-alta, 
dintr-un bucluc într-altul. Cînd spunea moș Nichifor patru vorbe și-și mutea 
luleaua de la un colt la altul... spunea mai multe decit într-un discurs la 
Academie (Sadoveanu, vol. 5, p. 287). 

De asemenea constituie o îmbinare sintactică indivizibilă repetarea, 
a două substantive cu prepoziția după: Au trecut ani după ani (M. Sadovea- 
nu, vol. 16, p. 139); Stol după stol se depărtau și reveneau: Şi zile după zile 
apoi cît au ţinut livezile înflorite,... amîndoi... ne plimbam pe dinaintea. 
căsuței (Sadoveanu, vol. 7, p.593). Idem, cu prep. „peste“; și bucurie 
peste bucurie venea pe capul meu (I. Creangă, Amintiri, p. 32). 

O nuanţă stilistică se adaugă la sensul lexico-gramatical al substanti- 
vului repetat, precedat de prepoziția după, peste, iar întreaga îmbinare 
bazată pe repetiție exprimă ideea de mulțime și de continuitate. | 

Și prepoziția, între, indicînd limitele acțiunii, constituie părți complexe 
de propoziţie! Ex. Penajul aripilor le luceşte transparent în zugrăveli delicate 
care plutesc între mine şi soare” (M. Sadoveanu, vol. 8, p. 400) (vezi 
prepoziția în limba rusă mejdu, construcție identică). 

Alteori, chiar verbul cere un complement alcătuit din două elemente 
corelative: „lumea o împarte în mizeri şi bogați“ în Eminescu, 

Acestea sînt cîteva din aspectele problemelor părților de propoziții 
complexe. Cercetîndu-le, vedem că aceleași îmbinări pot servi pe rînd drept 
atribute, nume predicative, atribute predicative sau circumstanțiale și atri- 
bute etc. 


1 Izolări de acest tip, devenite expresii idiomatice : claie peste gramadă, colac peste pw- 
păză, unul după altul, (succesiv). 


STILISTICĂ 


FUNCȚIA ARTISTICĂ A VERSIFICAȚIEI 


— Momentul Eminescu — * 


MIRCEA BRĂTUCU 


Zile atît de bogate în poezie, ca ale noastre, n-au existat niciodată. 
Si nici atîtea creații poetice, pătrunse de atîta entuziasm, de atîta scîn- 
teiere, de atît triumf al vieții. Poezie și viață, amîndouă descătușate, se re- 
varsă una într-alta. Se ivesc mereu noi nume de poeți înzestrați, pe care 
însăși viața îi îndeamnă să cînte. Îndrumarea atentă a începătorilor, a ti- 
nerelor promoții de poeți intră în preocuparea nenumăratelor cenacluri şi 
cercuri literare, a profesorilor de literatură din școlile medii, a redacțiilor 
de la periodicele și din editurile de specialitate, a Uniunii scriitorilor. Presa 
literară, iar în mod deosebit „Gazeta literară“ și „Luceafărul“, arată mult 
interes pentru problemele poeziei, întreținînd discuţii la care, cu o pasiune 
neistovită, iau parte numeroși critici și creatori, de toate vîrstele și capaci- 
tățile, 

Locul de căpetenie în discuțiile actuale despre poezie îl ocupă, cum e 
şa firesc, conținutul — înălțătorul mesaj uman pe care poetul trebuie să-l 
transmită semenilor săi și în afara căruia, astăzi mai mult ca oricînd, poe- 
zia nici nu e de conceput. De la o vreme se face însă tot mai simțită și 
preocuparea pentru problemele expresiei și chiar ale tehnicii poetice care, 
deși se subordonează conținutului, au și ele propria lor însemnătate artistică. 
S-a înrădăcinat definitiv convingerea că nu se poate despărți conținutul de 
formă sau imaginea de limbajul care o exprimă. În recenzii, în studiile cri- 
tice pe marginea noilor creații ale poeților noștri, problemele expresiei 
şi ale meșteșugului poetic ocupă treptat locul ce li se cuvine. Presa literară 
a deschis coloanele ei dezbaterilor despre limbajul poetic, despre tehnica 
poeziei, despre ritm și armonie, despre versul clasic și cel liber etc. Au 
apărut studii dense și de adîncime consacrate unor asemenea aspecte ale 
poeziei, studii dintre care trebuie menționate în primul rînd cele datorate 
academicianului Tudor Vianu, adunate în cele două volume tipărite la 


* Fragment cuprinzînd numai partea introductivă şi primul capitol — despre versul 
clasic (cu aplicaţie specială la Eminescu) — dintr-o lucrare mai amplă, care cuprinde încă 
două alte capitole — unul despre versul modern (cu aplicație specială la Arghezi), iar celălalt 
despre versul Ziber (cu aplicaţii la poezia nouă contemporană), urmate de concluzii. 


150 MIRCEA BRĂTUCU z 


E.S.P.L.A.: Probleme de stil şi artă literară (1955) și Problemele metafore: 
și alte studii de stilistică (1957). În aceeași ordine a lucrurilor, numai că din 
alt unghi de vedere, este de relevat și contribuția bogată a lingviștilor noștri, 
dintre care mulți, în volume și în publicațiile periodice de specialitate, au 
studiat stilul artistic, cînd al limbii în general, cînd al limbii unora dintre 
scriitorii din trecut sau contemporani, reliefînd astfel și o seamă de aspecte 
noi, interesante ale expresivității poetice. Din acceaşi preocupare pentru 
expresie, dar pe latura teoriei literaturii, izvorăște și lucrarea de faţă, apli- 
cată la problemele versificaţiei, la problemele artistice ale cuvîntului inclus 
în vers. Versificația, încă prea puțin cercetată prin optica noii teorii lite- 
rare, încă privită mai mult sub aspectul ei tehnic, se înfățișează, dacă e în- 
teleasă cum trebuie, ca un instrument al expresiei purtător de însemnate 
valori artistice. Paginile care urmează încearcă să dovedească acest lucru. 

Elementul hotărîtor în versificație este ritmul. Toate celelalte elemente 
(accent, pauză, rimă, vers, strofă) apar sau ca subsumări sau ca însumări 
ale acestuia. Accentele, pauzele și rima i se subsumează, intrînd în alcă- 
tuirea lui. Accentul e elementul principal al unei unități ritmice, pauzele 
asigură fie momente, fie, alături de rimă, limite în spațiul de rezonanță 
al ritmului, pe cînd versul e o sumă de unități ritmice, iar strofa e un 
ansamblu de simetrii ritmice organizate într-un anumit număr de versuri. 
Așa privind lucrurile, în cercetarea valorii artistice a versificației proble- 
mele ritmului se situează pe primul plan. 

Unităţile ritmice cu care în mod obișnuit lucrează versificația au ce 
tradiție îndelungată. Ele s-au format încă din antichitatea timpurie, cînd. 
au dobîndit și numirile păstrate pînă azi — trohei, iambi, dactili etc. Cu 
vremea, o dată cu trecerea de la greaca și latina antică la limbile moderne, 
unitățile ritmice și-au schimbat aspectul, din cantitativ (întemeiat pe „timpi“ 
pe arhaica mora) în calitativ (întemeiat pe accentul din versilicația modernă), 
nu însă și temeiul silabic al existenței lor. Procesul trecerii de la cantități 
la calități ritmice, încheiat cu multe secole în urmă, a fost urmat de un altul 
mai nou, care a constat în relativizarea tot mai accentuată a ritmurilor con- 
sacrate, pînă la abandonarea lor, așa cum se observă în fenomenul contem- 
poran al „versului liber“. 

Vremea versificării după reguli fixe a trecut definitiv și cam de mult. 
De aproape două secole. Vechea deprindere mai stăruie doar în ceea ce 
numim „poezii cu formă fixă“, dar este de observat că și în aceste puține 
cazuri fixitatea privește nu atît soluțiile ritmice, cît soluțiile strofice, 
menite să-i dea poetului prilejul de a-și dovedi abilitatea în înfrîngerea 
unor piedici de ordin mai mult tehnic decît artistic. În stadiul contem- 
poran al poeziei este cu neputinţă să se mai impună ritmurilor, ca odi- 
nioară, semnificații artistice univoce, opozabile oricui și oriunde. Cu nepu- 
tință, fie și numai pentru motivul că numărul ritmurilor și al combinați- 
ilor de ritm de care dispune poezia modernă este impresionant de mare, iar 
interferențele între diferitele unități ritmice au progresat atît de mult încît 
descurajează orice pornire spre clasificare. | 

Antichitatea și, cu predilecție, evul mediu elaboraseră clasificări și | 
reguli, e drept, dar acest lucru fusese cu putință numai atunci, într-o vreme 
în care se putea tinde, printr-un anumit despotism artistic, la pietrificarea 

soluțiilor ritmice și la impunerea lor, sub sancțiune. Codificare și jurisdic- 
ție: abaterea de la normele edictate atrăgea penalizări artistice „mergând pînă 
la a declara valoric nulă creația în care s-ar fi înfrânt corespondenţa, sacro- 
sanctă, dintre cutare ritm și cutare specie sau cutare conținut poetic. Totuși, 
oricît impusă, regula corespondenței dintre cheia ritmică și specia poetică 
nu era cu desăvîrșire arbitrară, oarbă, ci decurgea dintr-o experiență crea- 
toare îndelungată, colectivă și nu lipsită de valoare. Precum se știe, arta 
poetică a clasiciștilor din evul mediu, aceea care dusese rigorismul la exces 
pentru ca în cele din urmă să se înece în manierism, începuse prin a venera 
experiența antichității greco-latine, a cărei poezie era considerată un model 
inegalabil. Prin rigiditate, prin sfințenia cu care erau respectate și înver- 
șunarea cu care erau apărate de erezii, regulile medievale ale versificării 
au acționat ca niște dogme, ținînd pe loc meșteșugul poetic. Această stare 
de lucruri a trezit în cele din urmă, atunci cînd clasiciștii coborîseră în manie- 
rismul cel mai stătut, o reacție inevitabilă: este salutara reacție romantică 
împotriva fixității și tiraniei regulilor clasiciste, potrivite cu gustul artistic 
al marilor curți feudale. 

Astăzi însă, li se acordă romanticilor mai mult decît este cu adevărat 
al lor, mai mult decît au făcut ei în realitate. După opinia curentă, romanticii, 
în pornirea lor iconoclastă, ar fi nimicit pînă și ideea tiparelor poetice, 
ar fi lichidat toate tiparele impuse pînă atunci poeziei. Opinia aceasta, tre- 
buie corectată, nu numai pentru că fronda romantică nu a nimicit orice 
tipare, dar și fiindcă, în poezie, un asemenea lucru este în general imposibil. 
Poezia, printre multe altele, înseamnă și tipar. Fără tipare, ea se pierde în 
proză. Romanticii sînt departe de a fi nimicit însuși principiul tiparelor 
ritmice ale poeziei. Ei au sfărîmat doar vechile codificări, iar din cioburile 
lor au construit noi soluții ritmice, mult mai variate, mai libere de constrîn- 
geri, dar — fapt caracteristic pentru reforma romantică — fără a părăsi 
principiile atunci încă de neclintit ale ritmului întemeiat pe trohei, pe iambi 
şi pe celelalte unități ritmice provenite din zestrea strămoșească a antichi- 
tății, Ritmurile tradiționale se dislocă în romantism, dar nu spre a pieri, 
ci pentru a se regrupa mai în voia fanteziei creatoare, E, oricum, un mare 
cîştig. 

Abia secolul al XIX-lea — mai precis, a doua jumătate a lui —a fost 
să fie promotorul ritmurilor din versificația contemporană, caracterizate 
nu numai prin variabilitatea inițiată de romantici și dezvoltată în continuare, 
dar și, paralel, prin părăsirea de astădată efectivă — neîndrăznită de roman- 
tici — a ritmurilor tradiționale, metrice, consacrate de milenii și întemeiate 
pe străbunele simetrii trohaice, iambice, dactilice ș.a.m.d., spre a face loc 
alături de ele unei noi forme de ritm, cea din versul liber, atît de larg răspîn- 
dită în poezia contemporană, fie independent de ritmurile tradiționale, fie 
în împletire cu ele. 

Discuţia a ajunge astfel la cele două mari soluții moderne ale versificării, 
atât de discutate în presă și în consfătuiriie din ultima vreme: versul tradi- 
țional ș și versul liber. Uneori se încearcă să se stabilească un fel de opoziție 
sau măcar de ierarhie a lor. E zadarnic, fiindcă fiecare, în zona sa și cu ar- 
senalul de mijloace specifice, nu poate fi înlocuit prin celălalt. Înțelegem 
prin vers tradițional (sau clasic, cum i se mai spune) versul construit din. 


152 MIRCEA BRĂTUCU 4 


simetrii exterioare, din ritmuri în alcătuirea cărora intră trohei, iambi etc. 
şi elementele lor ajutătoare: pauze, rimă etc. Şi înțelegem prin vers liber, 
versul întemeiat numai pe simetriile gîndirii poetice, pe ritmul interior 
al imaginii. În versul liber dispar simetriile exterioare, dispar troheii, iambii, 
dactilii, anapeștii și amfibrahii, dispare „metrica“, simplă sau complexă, 
care de mii de ani, dînd versului acustică, împrumută imaginii poetice un 
adaos de plasticitate, adus dinafară. Versul liber aduce soluții ritmice de 
altă calitate, întemeiate pe echilibruri variabile între diferitele părți com- 
ponente ale imaginii, așa cum ele se îmbracă. în cuvinte, în sintagme, în 
propoziţii și fraze care nu fac decît să urmeze ritmul gîndirii poetice și să-l 
mărturisească în expresie. Un asemenea ritm interior se află, indiscutabil, 
şi în versul tradițional, unde însă prea adesea stă comprimat și greu de des- 
lușit sub sonoritățile zgomotoase ale ritmului exterior. Totuși această com- 
primare, iar uneori chiar dezarticulare trebuie imputată, nu neapărat cerin- 
telor versului tradițional, cît poeţilor care nu realizează conexiunea între 
ritmurile exterior și interior. O asemenea conexiune nu mai comprimă, nu 
mai dezarticulează, ci valorifică și mai puternic armonia interioară a ima- 
ginii. Unele exemple din Eminescu vor dovedi acest lucru. 


Funcția artistică a ritmului poate fi discutată în raport cu ritmul tra- 
dițional, în raport cu ritmul liber și în raport cu ritmul mixt, compus sau 
„de trecere“, rezultat din împletirea celorlalte două. În poezia romînească, 
această treime se conturează ca un drum de la versul eminescian la versul 
din poezia actuală, trecînd prin versul din poezia lui Arghezi: trei culmi 
ale celor trei moduri ritmice. Dintre ele, cel mai studiat este modul emines- 
cian, modul ritmurilor tradiționale, care ne preocupă în paginile următoare, 
cu atît mai mult cu cît chiar ritmurile interioare cer, în practica poetică, 
însușirea prealabilă a ritmurilor clasice, prin școala cărora poetul trebuie 
să treacă. 


În poezia contemporană nu pot exista formule ritmice fixe, repartizate 
pe genuri, pe specii și subspecii, pe conținuturi poetice. Orice regulă, orice 
normă pentru corespondențe dinainte determinate între cutare ritm și cutare 
conținut poetic este inoperantă. Poetul, el singur, este cel ce va hotărî, 
dar, tocmai pentru că acest drept îi aparține numai lui, are datoria de a 
cunoaște pînă în adîncuri posibilitățile artistice ale ritmurilor. Numai pe 
o asemenea bază el poate rezolva într-un mod nou, personal, coresponden- 
tele ritm-imagine. Poetul secolului nostru are posibilitatea de a-și întocmi 
liber sistemul său de cadențe, de simetrii sonore, de proporții verkale, 
acelea care consumă cît mai armonios cu universul său de imagini, cu struc- 
tura plastică a gîndirii sale, cu stilul său poetic. Un asemenea sistem de 
ritmuri personale apare la toți poeții de prima mărime și la cei cu origi 
nalitate bine marcată. El constă din posesiunea în toate amănuntele a arii- 
lor ritmice, pînă în nuanțările lor infinitezimale, și în știința (în intuiţia, 
uneori) de a le adapta, printr-o selecție riguroasă, la propriul univers de 
imagini, în așa fel încît să se contopească cu acesta din urmă. Un Eminescu, 
un Coșbuc au avut fiecare un sistem personal de ritmuri. Arghezi, în poezia 
noastră mai nouă, deocamdată încă foarte puţin studiat, oferă un alt mare 
exemplu. 

De vreme ce nu există o „farmacopee“ artistică pentru uzul general, 
iar poetului îi rămîne liberă alegerea și chimia soluțiilor, încercarea de a 
demonstra ce înseamnă o elaborare creatoare a ritmurilor, cît de mult aderă 
astfel de ritmuri la imagine și cît de mult o ajută, nu se poate face pe altă 
cale decît prin analiza unor creaţii poetice care să ateste în ce măsură rit- 
mul, în contopire cu imaginea, în cadrul unor sisteme personale, devine 
un element al măiestriei poetice, fie în versul tradițional, fie în cel liber, 
fie în împletirea acestora. 

În stăpînirea versului tradițional, încă și astăzi rămîne neegalat Emi- 
nescu. Toţi cei ce citesc sau recitesc pentru a nu știu cîta oară poeziile celui 
mai inspirat dintre făuritorii noștri de versuri se simt subjugaţi de nesecata 
lor vrajă, dar mai puțini sînt aceia care să-și și explice de unde vine atîta 
forță sugestivă cîtă se revarsă din fiecare vers, forță care rămîne copleșitoare 
chiar și atunci cînd după anumite lecturi, o dată revenit la judecata rece, 
cititorul nu mai împărtășește ideea atît de plastic exprimată. Nu este o 
exagerare să se vorbească despre magia cuvîntului la Eminescu, de excep- 
ționala lui încărcătură poetică, de prospețimea lui mereu reînnoită, ca 
a unui izvor fără sfîrșit. Faptul a fost studiat sub numeroase aspecte și pot 
ieși la iveală încă și altele noi. 

Primele reacții față de versul eminescian au fost împărțite, tinzînd 
mai mult spre negare sau spre rezervă prudentă decît spre recunoaştere. Cri- 
tica rutinieră și didacticistă a luat — se înțelege — o atitudine violent 
ostilă. G. Călinescu? citează din G. Gellianu și din Aron Densușianu unele 
pasaje caracteristice pentru acest soi de critică, în care se manifestă nu nu- 
mai opacitate, ci și patimă prost ascunsă. Dar chiar pe la 1900 și după aceea, 
cînd patimile se stinseseră, vechiul :negativism continuă, de astădată de 
la înălțimea catedrei universitare sau de pe pozițiile „avangardiste“ ale 
modernismului. Negarea de la catedră este reprezentată cu deosebită stăruință 
de către Pompiliu Eliade, mai întîi în studiul Filozofia lui La Fontaine ? 
apoi în Ce este literatura? Condiţiunile şi limitele acestei arte? și, în sfîrșit, 
în broşura polemică Sămănătorului t, din care citez acest pasaj concludent: 

(...) Eu susțin că versul lui Eminescu, în majoritatea cazurilor, lasă de dorii ca vers... 
Să nu mi se răspundă: „rareori un poet a atins efecte de armonie“... aceasta înseamnă : 
„Eminescu a atins adeseori efecte de armonie ca nimeni altul“ (şi aceasta e exagerat). Eu 


susțin că nu e poezie a lui Eminescu care să fie absolut corectă de la un cap la altul, din 
punctul de vedere al versificaţiei, adesea al limbii... Să mi se găsească una absolut corectă (...) 


— îi provoacă Pompiliu Eliade pe sămănătoriști. Iar dacă ne întoarcem la 
studiul Filozofia lui La Fontaine, vom constata că, după părerea lui Pom- 
piliu Eliade, versul lui Eminescu lasă de dorit mai mult decît al oricărui 
poet al nostru, ceea ce s-ar explica prin marele număr de licenţe poetice, 
eliziuni greu de îngăduit și cacofonii, prin greșeli de sintaxă grave, prin 
rime care dovedesc că poetul nu distinge o seamă de sunete învecinate ale 

1 Opera lui Mihai Eminescu, vol. 4., Edit. „Fundaţia, pentru literatură şi artă“, Bucureşti, 
1936, pp. 219—221. 

2 București, Socec, 1901, pp. 7—9 și 55—57. 

2 Bucureşti, Edit. „Eminescu“, 1903, pp. 101—103. (Volumul cuprinde lecțiile făcute 


-de autor la Facultatea, de litere din Bucureşti, în Cm trimestru al anului şcolar 1900—1901. ) 
+ Bucureşti, tipogr. „L'Indépendance roumaine“, 1903, pp. 5—6. 

limbii (percepe greu pe 7 scurt de la sfîrșitul cuvintelor, nu deosebește sune- 
tele întunecate de sunetele limpezi, confundă între ele cele două sunete întu- 
necate î și ă, nu percepe deosebirea dintre vocala a simplă și diftongarea ei 
cu e sau cu 0) etc. t 

Interesant de constatat este faptul că Eminescu înnoia în asemenea 
măsură armoniile sonore din vers, încît nu doar criticii de catedră de felul 
lui Pompiliu Eliade, dar nici oameni cu o judecată estetică mai liberă nu 
puteau asimila fenomenul. E cazul lui Ovid Densușianu (Ervin) care, în 
numele simboliștilor, deci al avangardei moderniste burgheze dărîmătoare 
de vechi cetăți, afirma mai degrabă în numele lingvistului decît al poetului. 
în articolul „Versul liber și dezvoltarea estetică a limbii literare“ 2: 


(...) Cu deosebire la Eminescu s-ar putea vedea cît de puţin își da seama de armonia 
internă a versului — pentru ritm Eminescu avea, o ureche detestabilă, şi cînd citim, de exemplu, 
începutul „Egipetului“ (...), unde te izbești de monstruozităţi ritmice (cîmpii, certl, juvăeruri, 
sclipesc etc.), te întrebi dacă ar mai da impresia, de versuri dacă le-ar lipsi rima, 


Nu printre negatori, dar printre reticenți trebuie să-l numărăm și pe 
Gherea. În studiul său asupra creaţiei poetului, după ce mai întîi consem- 
nează în treacăt că la Eminescu sînt mai puternice simțirea și zbuciumul 
decît talentul de a le exprima, 3 revine afirmînd că: 


(...) poetul cîteodată, n-are vreme să sc îngrijească de formă, să caute ca versul să fie 
curgător. Versurile lui Eminescu, în adevăr, cîteodată sînt greoaie, alteori forma lasă de dorit, 
se vede multă muncă, dar, cum am zis, pricina e mai ales mulțimea, şi puterea sentimentelor 
care îi frămîntă sufletul (...). Versuri curgătoare la asemenea împrejurări sînt peste putință 


(aht 


Se simte nu numai reținerea, ci şi silința de a o îndulci. Trei ani mai 
tîrziu, în 1890, același Gherea, vorbind de astă dată despre primele volume 
ale lui Vlahuță, putea însă să afirme mai cu îndrăzneală 5: 


: (...) Oricine dar s-ar ivi acuma pe orizontul poeziei romîne (...), cînd va avea de expri- 
mat tot zbuciumul! gîndirii și simţirii, nu va putea să nu fie influențat de ritmul, de limba, 
de versul, de rima lui Eminescu, care întîiul a dat o exprimare poetică în limba romîncască. 
zbuciumului vieții, 


Valorile artistice noi din versul marelui poet au fost explicate pentru 
prima dată cu competență de către Ibrăileanu, în studiul Eminescu. Note asu- 
pra versului, studiu cu care începe perioada mai nouă, a recunoașterii și stu- 
dierii științifice a limbajului și a tehnicii specific eminesciene. Contribuția lui 
Ibrăileanu rămîne și astăzi utilă sub aspectul analizelor, caracterizate prin 
justețe şi claritate. Sînt însă de făcut două observații. Una, că din păcate 


1 Supuse examenului fonologic, obiecțiile referitoare la sunet, neîntemeiate din punct 
de vedere artistic, s-au dovedit neîntemeiate și din punct de vedere lingvistic (vd. D. Cara- 
costea, Arta cuvântului la Eminescu, 1938, Bucureşti, unde sînt folosite datele foneticii 
experimentale, precum și studiul lui Emil Petrovici, Rimele românești din punct 
de vedere fonologic, apărut în „Limbă și literatură“, I, 1955, pp. 273—284). 

2 Apărut în „Viaţa nouă“, IV, 1908, nr. 13. 

3 C. Dobrogeanu-Gherea, Studii critice, vol. 2, E,S.P.L.A., București (1956), 

„40. 
> 4 Ibidem, p. 53. 
5 Ibidem, p. 165. 

analizele criticului ieșean n-au pătruns mult dincolo de straturile de suprà- 
față ale ritmurilor eminesciene. Cealaltă, de ordin teoretic, se referă la ex- 
plicarea biologică a ritmurilor lui Eminescu și, prin generalizare, a oricăror 
ritmuri, explicare în lumina căreia Ibrăileanu conduce cercetarea. 

În straturile rămase nerăscolite prin studiul amintit s-a pătruns mai 
apoi, prin cercetările la care au supus versul eminescian actualii academi- 
cieni Tudor Vianu, G. Călinescu, Perpessicius, precum și, în spiritul unui 
idealism tenebros, D. Caracostea 1. Obiecţia teoretică este însă mai serioasă, 
cu atît mai serioasă cu cît, într-un fel sau altul și în măsură variabilă, ea 
privește mai toate cercetările de oarecare vechime ale ritmurilor eminesciene. 
Bunăoară, D. Caracostea, care de altfel combate teoria biologică a lui Ibrăi- 
leanu, face acest lucru de pe poziţii cras metafizice, afirmînd că: 


(...) ritmul este nu fiziologic „reflex cerebral“, cum înclină să creadă d. Ibrăileanu, 
ci ordine spirituală, exprimare care transsubstanțiază timpul inert în timp estetic, divizîndu-l 
şi străbătindu-l de sufletesc pînă în cele mai mici amănunte. 2 


Ibrăileanu, în studiul său, face mai întîi constatarea că Eminescu, nu- 
mai cu rare și explicabile abateri, se folosea de ritmuri iambice atunci cînd 
avea de exprimat conținuturi elegiace, deprimante, pesimiste, și de ritmuri 
trohaice atunci cînd avea de exprimat conținuturi idilice, optimiste. Înte- 
meiat pe aceste constatări cam de suprafață, criticul trage concluziile ur- 
mătoare: 


În poezia lui Eminescu, un anumit fond cerînd, provocînd un anumit ritm, nedez- 
mințita adecvare a formei la fond e probată obiectiv — lucru greu în estetică, Se ilustrează. 
așadar cu fapte că creaţia lui Eminescu nu are nimic din ceea ce s-a numit muncă — exer- 
cițiu, „compoziţie“, — că e fapt profund biologic. 3 


În alineatul acesta, Ibrăileanu formulează de fapt două teze teoretice, 
confirmate, după părerea sa, de către versurile lui Eminescu: a) un anumit 
conținut impune un anumit ritm al versului; b) fixarea ritmului corespun- 
zător pentru conținutul ce trebuie exprimat este un fapt „profund biologic“ 
căruia voința poetului nu poate decît să i se supună, fără a-l influența, 
fără a-i putea schimba cursul impus de biologia creației poetice. 

Cu prima teză nu sînt motive de dezacord. Ritmurile tradiționale, deși 
mijloace exterioare imaginii, cu aspect mai mult mecanic, aderă organic 
sau măcar trebuie să adere organic la conținutul acesteia. Soluția ritmică, 
pentru a fi o soluție reală și nu doar o asociere întîmplătoare, trebuie să se 
găsească în acord cu imaginea, cu timbrul ei afectiv, slujindu-l în cel mai 
înalt grad posibil. În sprijinul acestei prime teze Ibrăileanu aduce un exem- 


i T. Vianu, Poezia lui Eminescu, (1930— 2) capitolul intitulat „Armonia emines- 
ciană“; G. Călinescu, op. cit., capitolul intitulat „Tehnica“; Perpessicius, în notele 
şi comentariile care însoțesc ediția critică a operelor lui Eminescu (vol. 1—5); D. Cara- 
costea, în Arta cuvântului la Mihai Eminescu. Metrica și stilistica, lecții ţinute la 
Facultatea de filozofie și litere din București, 1935—1936, litografiat (tipărite apoi în volum, 
cu unele modificări și adăugiri, Arta cuvântului la Eminescu, 1938, unde se află şi o foarte 
bogată bibliografie). 

2 Aria cuvântului la Mihai Eminescu. Metrica și stilistica, p. 54, 

3 Studii literare, ed. a Il-a. „Cartea, romînească“, Bucureşti (1931 — ?), unde, la pag. 161— 
165, se găsesc toate pasajele folosite în studiul de faţă. 

plu atît de convingător încît cu greu s-ar putea găsi altul să-l înlocuiască. 
E un exemplu din poezia La steaua: 


În versul subliniat : 


Icoana stelei ce-a murit 
Incét pe cér se suie — 


ritmul iambic și maximum de accente principale (ale vorbirii) din versul subliniat, toate pe 
sfîrșit sau aproape pe sfîrșit de cuvinte, și faptul că acest vers, mai scurt ca măsură decît 
precedentul (care, din punctele de vedere discutate, îi servește ca piesă de comparație), are 
totuşi tot atitea accente principale ca și acela, — toate acestea suie steaua tot mai sus cu 
fiecare iamb, adică cu fiecare silabă accentuată. Citiţi, și veți simți cum steaua se suie pe 
iambi ca pe niște trepte. 


Acestea sînt cum nu se poate mai bine spuse în legătură cu rolul suitor 
al iambilor, pe care însuși Eminescu îl subliniase în cunoscutul vers din 
Scrisoarea II. Iar în legătură cu rolul coboritor al troheilor, Ibrăileanu dă 
un exemplu tot atît de concludent, de astă dată din Lasă-H lumea...: 


În versul subliniat : 


Inălțimile albastre 
Pledcă zárea lór pe dedluri 
troheii, cu maximum de accente principale (pe cînd în versul prim sînt numai două) şi toate 


pe începutul cuvintelor, așadar scoborirea (repetată pe fiecare sfîrşit de cuvint), de la 
accent principal la neaccent, coboară zarea — tot mai jos şi treptat — pe dealuri, 


La acest alineat, într-o notă de subsol, Ibrăileanu adaugă o explicaţie 
din care, prin sublinieri ale noastre, vom scoate în evidență o anumită idee: 


Bineînţeles că scoborirea e dată de înţelesul cuvintelor. Ritmul numai ajută la produ- 
cerea, impresiei. Același riim poate ajuta, altă impresie. 


Așadar, găsim aci constatarea că ritmul are un rol ajutător și, deci, 
exterior, Că el nu constituie un element intern al imaginii, o latură a ei. 
Ceea ce e normal. Așa se și explică de ce unul și același ritm poate ajuta 
tot atît de bine unor impresii diferite. Această afirmație, care are urmări 
de ordin teoretic, trebuie dovedită, iar spre a o dovedi se poate porni de la 
una din soluțiile ritmice ale lui Eminescu, reluată mai tîrziu de Topîrceanu. 
E vorba de Sfelele-n cer, una din postumele marelui poet, din care alegem 
strofa ce ni se pare cea mai caracteristică pentru tonalitatea generală a 
poeziei: 

Floare de cring, 
Astfel viețile 
Și tinereţile 
Trec și se stîng. 

Poetul a folosit aci un ritm complex întîlnit foarte rar, mult mai rar 
decît ritmurile trohaice sau iambice. De altfel, în treacăt fie spus, ritmurile 
complexe sînt în general ritmuri rare. Modurile simple cele mai uzuale se 
întemeiază pe unitățile ritmice bisilabice, pe trohei și iambi, de la care por- 
nesc și cele mai frecvente ritmuri complexe. Unităţile trisilabice, dactilul, 
amfibrahul și anapestul, ocupă un loc mult mai restrîns în versificația 
romînească, iar unitățile tetrasilabice de felul coriambului sau al peonului 

sînt folosite deosebit de rar. Citind și interpretînd ritmul din Stelele-n cer, 
se constată că Eminescu a împletit unități ritmice trisilabice și tetrasilabice 
și că a făcut acest lucru, nu la nivelul versului, ci la nivelul strofei. 

Primul și ultimul vers din strofa citată sînt asemenea între ele: alcă- 
tuite din cîte o singură unitate, un coriamb, adică dintr-o unitate ritmică 
tetrasilabică, cu accent pe silabele exterioare. O asemenea soluție ritmică 
atrage inevitabil după sine și o anumită soluționare a rimei din cele două 
versuri: rimă masculină, tăiată scurt şi, deci, deosebit de intensă, cu aspect 
acustic exploziv. Între aceste extremități simetrice ale strofei, poetul a 
introdus o altă simetrie, diferită, cea din versurile 2 și 3, alcătuită din 
cîte două unităţi ritmice trisilabice, din cîte doi dactili care, în comparație 
cu versurile extreme ale strofei, ridică numărul silabelor de la 4 la 6, fără 
să crească însă și numărul accentelor. Soluţia ritmică din versurile interioare, 
pe de altă parte, obligă și la o rimă dealt tip, rima daciilică, în care accentul, 
în loc să cadă aproape vertical (din lipsă de spațiu sonor) ca în versurile 
i și 4, alunecă și se stinge treptat, prelung, pe sunetele din cele două silabe 
care îi succed. Ca atare, și constanta, pauza de la sfârșitul fiecărui vers inte- 
rior, are alt aspect decît constanta versurilor de deschidere și de închidere a 
strofei (abstracție făcînd de aspectul specific al constantei din versul 4 ca 
pauză finală a întregului complex ritmic). 

S-a realizat astfel un echilibru ritmic ingenios și multiplu: a) între 
mezii catrenului (versurile 2 și 3), b) între extremii lui (versurile 1 și 4), 
c) între mezi și extremi, exprimat prin coriamt/doi dactili/doi dactili/ 
coriamb (am marcat prin diagonale constantele, pauzele dintre versuri), 
precum și d) prin rima corespunzătoare acestei structuri ritmice: ca 
întindere, rimă masculină, abruptă, în contrast extrem de puternic cu rima 
dactilică cu care alternează după schema 


Zoda h2 (1) 
-e 
ToL 2 a, 


iar ca așezare, rimă îmbrățișată în jurul rimei pereche din versurile interioare. 
Dacă mai ținem seama că din punct de vedere acustic, în cazul dat, dactilii 
din mezi se înfățișează ca tot atîția coriambi neîncheiați, atunci schema 
ritmică se conturează cu atît mai surprinzătoare, mai interesantă prin subti- 
litatea ei: ritmul întregului catren se caracterizează ca un efort de repetare a 
coriambului inițial, efort încercat în versurile interioare, pentru ca el să 
izbutească abia în versul final. 

Aceste simetrii ritmice, atît de ingenios organizate, dau versurilor din 
strofa analizată o melodicitate puternică și, prin ea, o excepțională forță 
de sugestie muzicală. Privit în mod independent chiar, ca ritm pur și simplu, 
fără raportare la gîndirea poetică cu care Eminescu l-a conjugat, puterea 
și prospețimea melodică a acestor simetrii ritmice rămîn turburătoare. Dar 
melodicitatea și forța de sugestie se revarsă în imagine, mai bine zis se umple 
de imaginea poetică pe care o îmbracă, alcătuind un tot melodic inseparabil. 
Ritmul exterior, al coriambilor și daciililor, corespunde: în întregime cu 
ritmul interior, al imaginii, al gîndirii poetice. Fiecare sintagmă a ideii 


158 MIRCEA BRATUCU 1% 


comunicate se contopeşte cu cîte o sintagmă a ritmului exterior, așa încît 
frazarea ritmului exterior consună cu frazarea ideii poetice. Identificîndu-se 
cu imaginea, trecînd asupra ei în întregime inefabila putere de sugestie 
de care dispune, ritmul exterior primește în schimb de la imagine timbrul 
meditativ melancolic al acesteia, pe care îl reflectă cît se poate de bine tocmai 
fiindcă cele două frazări, a ideii și a ritmului exterior, își răspund una 
alteia și astfel se subliniază reciproc. Eminescu a găsit așadar, pentru ideea 
din strofa menționată, acea structură ritmică prin care să ajute în cel mai 
înalt grad, cum spunea Ibrăileanu, „la producerea. impresiei“. 

Aceeași structură ritmică este de găsit însă și în poezia Noiembrie a 
lui Topîrceanu, poezie de o tonalitate cu totul deosebită de aceea din Srelele-n 
cer a lui Eminescu, așa cum se vede chiar din strofa inițială: 


Plouă stupid... 
Cerul își scutură, 
Ca dintr-o ciutură 
Frigul lichid. 
lar dacă se duce confruntarea pînă la strofa finală, deosebirea devine 
considerabilă: 
Plouă placid : 
aeei ui ă, 


Dacă continuă, 
Mă sinucid! 


Este evident că de astădată ritmul slujeşte cu totul altei tonalități, 
altei impresii, altei imagini sensibile decît în exemplul precedent. Mai 
mult decît atît. Comparația nu arată numai deosebire, ci de-a dreptul 
opoziție. Ritmul exterior, prin vioiciunea mișcărilor, se află în opoziţie 
netă cu tonalitatea imaginii pe care o îmbracă și care ar invita mai degrabă 
la utilizarea unor ritmuri monotone, plictisitoare, exasperant de leneșe. 
Opoziția dintre ritmul exterior și tonalitatea imaginii nu este însă o dovadă 
de carență tehnică la Topîrceanu, acest bun cunoscător al valorilor ritmice. 
Opoziția dintre ritm și imagine face parte din procedeele caracteristice 
cu ajutorul cărora nu o dată poetul a realizat umorul amărui sau biciuitor 
din multe creații. De altfel, în parodiile sale, el a fost în stare să răstoarne 
multe tonalități și impresii, în ciuda faptului că nu a clintit nici măcar o 
silabă din structura ritmică a poeziilor parodiate. Vara la fară a lui Depă- 
rățeanu, bunăoară, a fost întoarsă pe dos, ca o mănușă, fără nici cea mai mică 
modificare ritmică. Se știe că aceasta este chiar una din regulile parodiei 
caricaturale. 

Precum se vede, „același ritm poate ajuta altă impresie“, poate ajuta 
imagini de tonalități diferite, chiar opuse. Constatarea aceasta infirmă 
cea de a doua teză a lui Ibrăileanu, teză potrivit căreia ritmul de un anumit 
fel se integrează în imagini de o anumită tonalitate afectivă pentru cauze 
„profund biologice“ care acționează de la sine în procesul creator, fără 
a putea fi influențate de voința lucidă a poetului. De fapt, în alt loc, așa 
cum am văzut, însuşi criticul neagă teoria sa biologică, atunci cînd afirmă 
că „același ritm poate ajuta altă impresie“. Teoria formulată de el nu rezistă 
la confruntarea cu faptele nici în cazul ritmurilor simple, al celor mai frec- 

vente, al ritmurilor trohaice și iambice (de la care și pornea la exempli- 
ticările sale). Este ușor de dovedit că ceea ce Ibrăileanu găsea valabil în 
exemplele luate din Eminescu încetează să fie valabil la exemple din alți 
poeți. Bunăoară, dacă Eminescu se orienta spre ritmuri iambice în cazul 
imaginilor cu tonalitate depresivă, aceiași iambi au fost chemaţi de Coșbuc 
să întărească o tonalitate opusă, în creații ca Nunta Zamfirei, ca Rea de 
plată, ca Spinul etc., adică în poezia idilică, optimistă, exact acolo unde 
Eminescu apela la trohei. Dacă oricare din cele două orientări opuse rămîne 
un „fapt profund biologic“, atunci trebuie să admitem că biologia cores- 
pondențelor dintre ritm și imagine este strict individuală, că ea are un con- 
ținut deosebit de la un poet la altul. Admiţînd o asemenea interpretare a co- 
respondențelor biologice dintre ritm și imagine, contradicția dintre Ibrăilea- 
nu și Caracostea ar dispărea aproape cu totul, fiindcă, așa cum spunea acesta 
din urmă, ritmul, fie că e ordine spirituală (Caracostea), fie că e ordine 
biologică (Ibrăileanu), devine în ultimă analiză expresia lui ego și, ca-atare, 
„transsubstanțiază timpul inert în timp estetic, divizîndu-l și străbătîndu-l 
de sufletesc pînă în cele mai mici amănunte“. În felul acesta problema cores- 
pondențelor dintre ritm și imagine este împinsă în zonele misterioase ale 
eului, de unde corespondențele ar țîșni de la sine ca finalitate biologică 
sau spirituală. Asemenea opinii sînt de domeniul teoriilor mistice, pătrunse 
în problema naturii ritmurilor poetice și a corespondenţei dintre ritmuri 
si imagine, 

Tot atît de greșită este și opinia diametral opusă, potrivit căreia ritmu- 
rile ar fi niște mijloace pur tehnice pe care poetul le alege, la propriu, din 
depozitul general de recuzită poetică. Unul dintre poeții care au revoluționat 
versul în secolul nostru, Maiakovski, în articolul său Cum se fac versurile?, 
veştejește fără cruțare ritmurile de manual, rețetele ritmice: 


V-o spun pe șleau. Nu mă pricep nici la iambi, nici la trohei, nu i-am deosebit vreodată 
şi nici nu-i voi deosebi, Nu pentru că mi-ar fi prea greu, ci pentru că în munca mea de poet 
na-am avut niciodată prilejul să-mi pun asemenea probleme. Și dacă se găsesc și la mine bucățele 
de metrică, le-am prins pur şi simplu după ureche (.....). 

k Am încercat să le studiez în cîteva rînduri, le înţelegeam mecanismul, dar după aceea îl 
uitam din nou. Aceste lucruri, care ocupă 90% din manualele poetice, nu reprezintă nici trei 
la sută din munca mea practicăl. 


„De fapt Maiakovski are aci în vedere versul mixt, în care se împletesc 
elemente ale versului clasic și ale versului liber, dar toate cele spuse de el 
se potrivesc oricăror soluționări pur mecanice, indiferent de structura clasică, 
modernă sau liberă a ritmului. În locul atitudinii contormiste față de ritmuri, 
Maiakovski propune, așa cum demonstrează și opera lui, o atitudine creatoare 
care constă în primul rînd în „pregătirea rezervelor ritmice“: 


Străduinţa de a organiza mișcarea, de a organiza sunetele dimprejur, descoperindu-le 
caracterul, particularităţile, formează una. din laturile principale și permanente ale muncii poetice 
— pregătirea, rezervelor ritmice. 2 


1 Cf. culegerea Despre munca scriitorului, Cartea rusă, Bucureşti, 1955, pp. 41 — 42. 
2 Ibidem, p. 59. 

dar o pagină mai departe: 


(.....) Ritmul poate fi același în mai multe poezii, chiar în întreaga activitate a unui poet, 
fără ca prin aceasta activitatea lui să fie uniformă, deoarece ritmul poate fi atît de complicat și 
de refractur cizelării, încît nu-l poţi stăpîni după ce ai trecut prin cîteva poeme lungi. 

Poetul trebuie să-și dezvolte tocmai acest simț al ritmului și nu să înveţe pe dinafară mă- 
șurile altora; iambul, troheul și chiar versul alb canonizat alcătuiesc, fiecare, ritmul adecvat 
într-un caz concret, valabil numai în acel caz concret. 


Fără această atitudine creatoare față de ritmuri, este îndoielnic că 
Maiakovski ar mai fi revoluţionat versificația în măsura în care a 
făcut-o. 

Corespondenţa dintre ritm și imagine nu trebuie explicată nici prin 
cauze de ordin mistic, nici prin cauze de natură pur mecanică. Arta marilor 
meșteșugari ai versului este în toate cazurile gîndită, este rezultatul ultim 
al unui studiu îndelungat, anevoios, în cursul căruia poetul pune stăpînire 
pe toată experiența anterioară, pentru ca, abia de la ea înainte, să-și elaboreze 
lumea de cadenţe, de simetrii, care este a lui și numai a lui. Majakovski 
vorbea despre „pregătirea rezervelor ritmice“ ca despre „una din laturile 
principale și permanente ale muncii poetice“. Aceste rezerve se conturează 
sub forma a ceea ce s-ar putea numi un sistem de ritmuri, un sistem de for- 
mule sau chei ritmice din care emană și prin care se și definește universul 
de armonii al poetului. Iar în cazul unei poezii date, orientarea spre un anumit 
ritm poate fi sau reflexivă sau intuitivă, dar întotdeauna ca o preferință 
acordată acelei consonanţe ritmice, acelei „soluții“ ritmice care, în sistemul 
de chei ritmice al poetului, apare drept cea mai aderentă la imaginea în cauză. 

Tipul reflexiv și tipul intuitiv sînt însă mai degrabă două forme abstracte 
decît efective în construirea corespondențelor dintre ritm şi imagine. În 
practica artistică, între aceste două tipuri se realizează tot felul de fuziuni, 
în proporții variabile. Intuitivitatea este deosebit de frecventă, dar, dacă ea 
nu se întemeiază pe un studiu prealabil și adîncit al valorilor ritmice, nu poate 
duce creaţia poetică decît pe drumurile cele mai bătătorite, pe care se 
găsesc troheii și iambii, organizați pe dimensiunile a 8 — 16 silabe. O astfel 
de intuiție a ritmurilor, pe cîte de curentă, pe atît poate fi și în afara oricărei 
atitudini creatoare. Şi dimpotrivă. Cînd elaborarea tehnică a unei anumite 
poezii are în urma ei rezerve ritmice îndelung pregătite, pînă și orientarea 
spre uzualii trohei sau iambi rezultă dintr-o atitudine creatoare, iar troheul 
şi iambul încetează de a fi simple soluții mecanice, lucru demonstrat de 
Ibrăileanu prin cele două exemple din Eminescu (iambii din La steaua şi 
troheii din Lasă-zi lumea...). 

Eminescu, în aria ritmurilor clasice, nu s-a mulțumit doar să bată dru- 
murile cunoscute. El însuși o afirmă în știuta sa postumă dedicată 
iambului: 


De mult mă lupt cătînd în vers măsura, 
Ce plină e ca toamna mierea-n faguri, 
Ca s-o aştern frumos în lungi șiraguri, 
Ce fără piedici trec sunînd cezura, 


Ce aspru mișcă pînza de la steaguri 
Trezind în suflet patima și ura — 

Dar iar cu dulce glas îmi împle gura 
Atunci cînd Amor timid trece praguri! 

De l-am aflat la noi a spune n-o pot; 
De poți s-auzi în el al undei șopot, 
De e al lui cu drept acest preambul — 


Acestea toate singur nu le judic... 
Dar versul cel mai plin, mai blind și pudic, 
Puternic iar — de-o vrea — e pururi iambul. 


În sonetul acesta poetul exprimă cîteva opinii asupra ritmurilor și în 
special asupra ritmurilor iambice. Cea mai interesantă pentru preocupările din 
prezentul studiu este ideea semnificațiilor multiple ale iambului, mergînd 
pînă la adecvarea lui la impresii opuse: aspru și dulce, iubire și ură. 
Pornind de la această mărturisire, ar merita să fie reexaminată demonstrația 
lui Ibrăileanu privitoare la corespondența constantă dintre trohei și imagi- 
nile optimiste, precum și dintre iambi și imaginile pesimiste în poezia 
lui Eminescu. O cercetare mai amănunțită, azi cînd se cunosc postumele 
și manuscrisele poetului, n-ar fi lipsită de folos. Afirmația atît de fermă 
că iambul este cel mai bogat în semnificații dintre ritmurile versificației 
xomînești privește în primul rînd sistemul de soluții ritmice al celui ce face 
afirmația, dar nu c exclus nici să se poată dovedi că ponderea artistică a 
iambilor este mare și în general în versificația romînească. De asemenea, s-ar 
putea ca, dincolo de constatările de suprafață făcute de Ibrăileanu în legătură 
cu iambii eminescieni, să se identifice o întreagă gamă de nuanțări în semnifi- 
cațiile pe care poetul, de la o operă la alta, le-a imprimat soluţiilor sale iam- 
bice. În sfîrșit, s-ar ajunge probabil la constatarea, deocamdată numai 
bănuită, că soluțiile iambice alcătuiesc un ansamblu unic, o cheie artistică, 
una. din cheile artistice ale ritmurilor eminesciene. 

Oricât de atrăgătoare ar fi promisiunile unei asemenea încercări, cerce- 
tarea de faţă nu se va îndrepta într-acolo. Pentru ceea ce și-a propus — 
analiza funcției artistice a ritmurilor clasice —, se va îndrepta spre chei 
ritmice mai puţin frecvente decît a iambului și anume spre cheile coriambică 
şi peonică din poezia lui Eminescu. Tocmai fiindcă sînt dintre cele mai 
rare, aceste chei ritmice se desprind mai ușor dintre celelalte și, prin 
urmare, înlesnesc cercetarea. 

Poezia în care Eminescu a folosit cu excepțională măiestrie cheia coriam- 
bică este arhicunoscuta Sara pe deal, căreia, pentru a avea sub ochi toate 
elementele analizei, îi facem aici loc în întregime. 


Sara pe deal buciumul sună cu jale, 1 
Turmele-l urc, stele le scapără-n cale, 2 
Apele pling clar izvorînd în fîntîne; 3 
Sub un salcîm, dragă, m-aștepți tu pe mine. + 


Luna pe cer trece-așa siîntă si clară, 5 
Ochii tăi mari caută-n frunza cea rară, ü 
Stelele nasc umezi pe bolta senină, 7 
Pieptul de dor, fruntea de gînduri ţi-e plină. 8 
Nourii curg, raze-a lor şiruri despică, p 
Streşine vechi casele-n lună ridică, 10 
Scîrțiie-n vînt cumpăna de la fintînă, 11 
Valea-i în fum, fluere murmură-n stînă,. 12 


11—2076 

Şi osteniți oameni cu coasa-n spinare 13 
Vin de la cîmp; toaca răsună mai tare, 14 
Clopotul vechi împle cu glasul lui sara, 15 
Sufletul meu arde-n iubire ca para. 16 
Ah! în curînd satul în vale-amuţeşte, 17 
Ah! în curînd pasu-mi spre tine grăbeşte : 18 
Lîngă salcîm sta-vom noi noaptea întreagă, 19 
Ore întregi spune-ți-voi cît îmi ești de dragă. 20 
Ne-om răzima capetele-unul de altul 21 
Și surîzînd vom adormi sub înaltul, 22 
Vechiul salcîm. — Astfel de noapte bogată, 23 
Cine pe ea n-ar da viaţa lui toată? 24 


Judecată prin optica lui Pompiliu Eliade și a celor de o seamă cu el, 
Sara pe deal îl va dezamăgi pe cercetător. Apar inconsecvențe în succesiunea 
lucrurilor, peste care se suprapun abateri grave de la regulile gramaticii. 
Bunăoară, după ce stelele scapără în calea turmelor (versul 2), tot ele, ceva 
mai tîrziu, „ ...nasc umezi pe bolta senină “ (versul 7) — exprimare în care 
se înfrîng de două ori regulile gramaticale: verbul folosit la formă tranzitivă, 
(nasc) în loc de reflexivă (se nasc) și adjectivul la masculin (umezi) în locul 
femininului (umede). O asemenea critică didacticistă și gramaticală, critică 
de manual de poetică, nu-și are rostul în materie de valoare artistică a ver- 
sificației și mai ales a versificației eminesciene. Un răspuns bine întemeiat, 
dat oricăror încercări didacticiste, a formulat G. Călinescu într-una din 
paginile rezervate erorilor gramaticale eminesciene:1 


(....) Este greșit dar să se creadă că Eminescu îngrijea forma, fiindcă, în înțelesul acesta 
de combinaţie forma nu-l interesa, deloc. Sforțarea, cea mai mare sforțare artistică, din literatura, 
romînă, există la el, dar nu spre a face versuri sonore şi bine rimate, însă uneori găunoase, ca 
Alecsandri,ci a cristaliza cît mai aproape de momentul genetic ideea, Poetul care face versuri 
corecte e un renunțător, ca Alecsandri: Eminescu însă nu vrea să renunţe la poezie în folosul 
unei arte străine de literatură, aparținînd muzicii vocale, şi care se numește versificaţie, 


Poeziile lui Eminescu sînt pline, e adevărat, de incorectitudini gramaticale, dar contem- 
poranii n-au înțeles că avem de a face cu un mare poet care nu voia să sacrifice ideea, 


Nu știm ca în afara criticii de manual Sara pe deal să fi făcut obiectul 
unui studiu mai amănunțit din partea cercetătorilor lui Eminescu. Cel 
dintîi se oprește asupra ei Gherea, dar în treacăt, în studiul închinat lui 
Coșbuc, mai mult din preocuparea de a valorifica Noapte de vară a acestuia, 
din urmă prin compararea, cu Sara pe deal a lui Eminescu 2. După ce face con- 
statarea greșită că ,, poezia lui Eminescu e dureros de melancolică “ > pe 
cînd „a lui Coşbuc e senină și plină de viață “, criticul, întemeiat pe princi- 
piul corespondenței dintre conținut ȘI formă, va pune concluzii greșite și 
cu privire la ritmul din Sara pe deal, 'afirmînd că „versurile sînt tărăgănate, 
lungi de douăsprezece silabe“. O oarecare tărăgănare în comparație cu for- 
mula ritmică din Noapte de vară, există, dar e cu totul departe de a oglindi 
un conținut „dureros de melancolic“. Rezultă că Gherea a vorbit doar de la 
suprafața lucrurilor, atent în primul rînd la ritmul din poezia lui Coșbuc. 


1 G. Călinescu, op. cit, pp. 223—224. 
2 C. Dobrogeanu-Gherea,. op. cit, p. 190, 

Ibrăileanu, în paginile amintite mai sus, se oprește și el tot în treacăt 
asupra ritmului din Sara pe deal, despre care nu spune decît atît: 


În Sara pe deal (...) combinarea, de picioare : coriamb, dactili, troheu este în bună parte 
elementul care dă acestei poezii de fericire o notă de duioşie şi de morbidezza, adică farmecul ei 
straniu, 


Mai judicios decît Gherea, Ibrăileanu a prins nota de fericire înduioşată 
care străbate poezia, precum și faptul că ritmul contribuie în bună parte 
la crearea acestei tonalități. 

G. Călinescu, în volumul din care am mai citat, e de părere că Sara 
de deal e scrisă într-un „vers dactilic destul de curios și care aduce aminte 
de invențiile metrice nebunești ale lui Platen “1, părere greu de împărtășit, 
deoarece se întemeiază pe premisa greșită că ritmul din această poezie 
are un substrat dactilic. Pornind de la premisa dactilică, desigur că primele 
patru silabe din vers (coriambul), care nu se supun nici unei scheme dac- 
tilice, apar ca niște invenții metrice foarte curioase. În alt loc, în volumul 
rezervat analizelor din opera eminesciană, cercetătorul revine asupra poeziei 
Sara pe deal, dar nu pentru noi explicaţii în legătură cu ritmul, ci pentru 
a sublinia unele particularități de conținut (,... sentimentul fericit, conștient, 
al iubirii. . . cea mai juvenilă, mai suav neprefăcută poezie în exaltarea ei 
stîngace ... dăm aici de priveliștea romantică linsă, gessneriană, cu turme 
și sate pierdute în depărtări, natura templu cu coloane de arbori imenși, 
în care totul e domestic și pastoral “) 2. 

Nu mai mult spațiu acordă ritmului din Sara pe deal D. Caracostea 
in cursul său de la facultate, unde, după ce menţionează că „totul respiră 
o idilică atmosferă alternantă în cîntece pentru ochi și pentru auz “, adaugă :3 


Pentru a ridica aceste elemente într-o atmosferă înaltă, a fost ales metrul coriambic, adap- 
tat însă, cerințelor limbii noastre și încheiat în măsura, ultimă printr-un troheu. Fericirea, absolută, 
aici, pe pămînt, are în poezia, aceasta ceva sărbătoresc şi înalt, 


Precum se vede, o analiză mai temeinică a ritmului din Sara pe deal 
lipsește la cercetătorii de pînă acum ai versificației eminesciene. Această 
analiză trebuie să înceapă cu cîteva constatări sintactice, morfologice și 
de punctuație, aparent în afara preocupărilor de ritm, dar care pînă 
la urmă vor dovedi că versurile bune se fac cu multă gramatică. 

Prima. constatare de ordin sintactic este că poezia Sara pe deal, de la 
un capăt la altul, se înfățișează ca o înșiruire de propoziţii principale (cu o sin- 
gură întrerupere, în versul 20, unde e introdusă o subordonată completivă di- 
rectă, care trebuie însă trecută cu vederea, ca un accident lipsit de orice semni- 
ficație). A doua constatare sintactică o continuă pe prima; e constatarea că 
cele 27 de propoziții principale ce intră în alcătuirea poeziei sînt coordonate 
prin juxtapunere (cu o singură excepție, în versul 22, unde coordonarea se 
realizează prin conjuncție copulativă, dar care fiind unică și, deci, 
necaracteristică, nu are nici o însemnătate în analiză). Cele 26 de juxtapuneri, 
din totalul celor 27 de coordonări, nu pot avea un caracter întîmplător, 


1 G. Călinescu, op. cit., p. 304. 
2 G. Călinescu, op. cit, vol 5, p. 105. 
3 D. Caracostea, op. cit, p. 241. 

ci au fost anume căutate de poet, pentru scopuri artistice care rămîne să fie 
văzute. Deocamdată, pe această latură, se poate doar observa că, în covîrși- 
toarea lor majoritate, cele 27 de propoziții principale corespund fiecare cu 
cîte un vers din poezie, iar cînd, prin excepţie, versul cuprinde două asemenea 
propoziții (versurile 2, 8, 9 și 12), fiecare din propoziții corespunde cu cîte 
un emistih. De asemenea, se observă că numai la trei din cele 27 de propo- 
ziții (deci la 1/9 din total) apar treceri în versul următor (versurile 13 —14, 
22—23 şi 23—24), dar și atunci, dacă depășirea versului a fost inevi- 
tabilă, a fost evitată cel puțin depășirea emistihurilor: trecerea, sau acoperă 
exact un emistih (13—14 și 22—23), sau pornește de la un emistih și 
acoperă întreg versul următor (23—24). Nici această corespondenţă între 
propoziție și vers sau, la nevoie, măcar între propoziție și emistih nu 
poate avea un caracter întîmplător, ci a fost anume căutată de poct, pentru 
scopuri artistice care rămîne să fie văzute. 

“Din punct de vedere morfologic este de observat că substantivele sînt, sau 
nearticulate, sau însoțite de articol hotărît și numai într-un caz din peste 50 
(în versul 3: „sub un salcîm“) este prezent articolul nehotărât. Această pro- 
cedare trebuie pusă în legătură cu faptul că articolul nehotăriît fragmentează 
expresia, pe cînd cel hotărit, lipit de substantiv, nu răpește din spațiul de 
rezonanță al acestuia, ci îl lărgește. În organizarea ritinului, procedeul acesta 
îndeplinește aceeași funcție ca și, pe plan sintactic, ocolirea conjuncțiilor 
copulative dintre propozițiile coordonate. În sfîrșit, în privința punctuaţiei, 
se observă abundența acesteia la sfîrșit de vers, pentru a sublinia juxtapunerea 
coordonărilor dintre propozițiile principale, și eliminarea pe cît posibil a pun- 
ctuației din interiorul versului, chiar în cazuri în care gramatica ar fi 
cerut-o: „Sara pe deal (,) buciumul sună cu jale“; „Apele pling (,) clar 
izvorînd în fîntine“ ; „Şi (,) osteniți (,) oameni cu coasa-n spinare vin de la 
cîmp“ etc. unde am pus în paranteză semnele de punctuație care lipsesc. 

Observațiile gramaticale menționate aci și mai ales, dintre ele, cele 
de natură sintactică duc la concluzia că Eminescu și-a propus în mod con- 
știent să, realizeze de-a lungul întregii poezii o concordanță deplină între 
propoziție și vers, concordanță pe carc a subliniat-o și prin punctuație. Dar 
concordanța aceasta are temeiuri mult mai largi decît s-ar părea la prima 
vedere. Juxtapunerea propozițiilor, şi încă a unor propoziţii principale, 
asigură pentru fiecare din ele o independență pronunțată cu atît mai pro- 
nunțată, cu cît fiecare propoziție coincide în general cu un vers. Cum 
versul, în cazul dat, constituie el însuși o propoziție ritmică independentă, 
corespondența devine cu atît mai clară. Cu alte cuvinte, ritmul se conto- 
pește cu sintaxa și devine astfel ritm al imaginii însăşi, al conținutului. 
Constatarea aceasta este foarte importantă: în Sara pe deal, ritmul metric, 
exterior, al silabelor accentuate și neaccentuate, se varsă în ritmul imaginii 
(relevat în sintaxă), îmbogățindu-l. Ritmul interior a! imaginii este el însuși de- 
osebit de clar, cu atît mai clar cu cît lipsesc părțile de vorbire care înalte cazuri, 
asigurînd coordonări sau subordonări sintactice, încarcă expresia, o diluează, 
o obosesc. Tocmai absența lor sistematică permite ca părțile de propoziţie și 
propozițiile din Sara pe deal să-și păstreze rotunjimile, conturul, stră- 
lucirea, pe care să le comunice din plin cititorului. Evitarea articolului 
nehotărit și economia de punctuație în interiorul propoziţiilor dau relief 

părților de prop uziţie și Sintaginelor care, pe durata versului, apoi a strofei, 
în cele din urmă a poeziei, se succed în echilibruri, în proporții clare, asemenea 
unor arcuri și coloane prin fața cărora trecem și care fac să grăiască și golu- 
rile dintre ele. La acest ritm interior aderă, îmbogățindu-l, ritmul exterior 
al simetriilor de silabe accentuate și neaccentuate. 


Dar, pentru a constata ce valori sensibilizatoare aduce imaginii ritmul 
exterior, trebuie analizată mai amănunțit structura acestui ritm. Lucrul 
poate fi întreprins pe oricare vers, deoarece toate au una și aceeași structură 
ritmică. Uniformitatea structurii ritmice pe parcursul tuturor versurilor își 
are justificarea în necesitatea de a corespunde cu uniformitatea ritmului 
imaginilor, a arcurilor și a coloanelor despre care s-a vorbit mai sus. Fiecare 
unitate ritmică exterioară (coriamb, dactil, troheu) aderă la cîte o unitate 
a ritmului interior (cuvînt, sintagmă, propoziţie). În același fel se justifică 
şi accesoriile ritmului exterior. Poetul a preferat rima împerecheată (a-a- 
b-b), rima cea mai liniară, mai simplă. Rimele încrucișată (a-b-a-b) 
si îmbrățișată (a-b-b-a) îndeplinesc funcții de întrerupere sau de răsturnare, 
deci de modificare a succesiunilor sonore, pe cînd rima împerecheată îndepli- 
nește o funcție de continuitate lipsită de surprize, cum la fel de continuă 
este și succesiunea juxtapusă a propozițiilor, a ritmului interior. 

Toate corespondențele dintre ritmul exterior și cel interior identificate 
pînă acum întăresc impresia de calm, seninătate, desăvîrșit echilibru al 
ideii poetice. Nimic nu turbură succesiunea aritmetică a coloanelor și a spa- 
țiilor dintre ele, succesiune care, prin uniformitate, amenință cu mono- 
tonia. Tocmai în punctul acesta melodic, în care atîta acumulare de 
uniformități amenință cu monotonia, ritmul exterior intervine cu un efect 
contrastant, realizat prin elementele sale de detaliu. Lucrul trebuie 
explicat. 

Privit la dimensiunile versului, ritmul exterior din Sara pe deal întăre- 
ste impresia simetriilor aritmetice din imagine. Privit însă în elementele sale 
componente, același ritm se caracterizează printr-o neuniformitate suficient 
de marcată spre a înlătura primejdiile monotoniei. E drept că, vers după vers, 
apare una și aceeași structură ritmică: coriamb — dactil — dactil — troheu, de 
24 de ori în 24 de versuri; aceasta e repetiție și, ca toate celelalte (propoziții 
principale, juxtapuneri, rime împerecheate etc.), amenință încă o dată cu 
monotonia. Dar cele 12 silabe din fiecare vers nu mai constituie unități rit- 
mice de același fel, care să se repete: fie numai dactili, fie numai trohei etc., 
ci constituie o succesiune de trei unități diferite care, în infrastructura 
versului, asigură o mișcare neîntreruptă: 


Sa-ra pe deal bu-ciu-mul su-nă cu ja-le 

Dee a: te De re A E d es 
l 1 Io] O | 
coriamb dactil dactil trobeu 


Cele trei tipuri de unități ritmice se succed într-o ordine descendentă, 
de la unitatea ritmică tetrasilabică (coriambul) la unități ritmice trisilabice 
(dactilii), iar de la aceștia la o unitate ritmică bisilabică (troheul). Ordinea 
descendentă, la rîndul ei, e ritmică nu numai prin geometria raporturilor 

dintre reduceri (4—3 — 3—2 silabe), dar și prin faptul că fiecare din cele 
trei tipuri de unități ritmice utilizate începe cu silaba accentuată, ca 
în următorul tablou: | 

— — 2 = coriambul, 

— — = dactilii, 

— = troheul, 


IN IRIS 


unde fiecare nou tip de unitate ritmică reprezintă reducerea cu silaba finală. 
a unității ritmice de tipul care a precedat-o. Așa, fiind, coriambul inițial 
apare ca unitate ritmică determinantă, cheia ritmică, reluată de-a lungul 
întregului vers prin reduceri treptate pînă la troheul final, care nu e altceva 
decît întoarcerea (sau reducerea) la punctul de plecare al versului, la tro- 
heul cu care începe coriambul. Un asemenea ritm face parte din clasa rit- 
murilor complexe omogene: complexe, pentru că sînt alcătuite din unități 
diferite (aci: coriamb, dactil, troheu), dar omogene, pentru că, deși diferite, 
unitățile ritmice au un substrat comun (aci: coriambul). 

Întoarcerea la troheul inițial sau, mai bine spus, încheierea „propo- 
ziției ritmice“ (fiindcă versul din această poezie este, melodic, o propoziție 
ritmică) cu elementul de la care pornise — și încă subliniată prin rimă 
și constantă (pauza de la sfîrșitul versului) — marchează cu mare putere o 
structură ritmică precis armonizată și finită de fiecare dată împreună cu o 
propoziție a gîndirii poetice, pe care o îmbracă în modul cel mai exact. 
Sintaxa, ideii exprimate și sintaxa ritmului exterior se unesc. Substratul 
coriambic al propoziției melodice, cu treptele sale descendente, asigură 
mișcarea muzicală a imaginii. 

Mai este de observat că tot coriambul este cel ce determină și un alt fel 
de mișcare, realizată prin cezură. În Sara pe deal, cezura are o aşezare particu- 
lară, de un efect melodic neobișnuit, posibil numai prin cheia coriambică 
elaborată de poet. Cezura, în mod obișnuit, împarte versul în emistihuri 
egale. Sînt destul de rare cazurile cînd ea să se abată de la această regulă. Aci 
însă, în loc de egalitatea 6: 6, normală, așezarea cezurii duce la inegalitatea 
4:8, cu totul neobișnuită. Lucrul era de astădată inevitabil, deoarece 
coriambul se încheie cu o silabă accentuată, iar dactilul care îi urmează 
începe tot cu o silabă accentuată. Pentru ca aceste accente să poată fi rostite 
unul după altul, între ele se iscă neapărat o pauză adîncă, durabilă, care 
atrage în golul ei cezura. Remarcabil este faptul că, deși cezura a secționat 
versul în două părți inegale, ele nu sînt și disproporționate: emistihul al 
doilea (8 silabe) reprezintă dublul emistihului prim (4 silabe). Înlocuirea 
egalității prin proporționalitate este cu totul particulară în domeniul cezurii. 
În cazul dat, ea realizează un plus de mișcare, adăugată celei rezultate 
din succesiunea descendentă a unităților ritmice. Mai trebuie subliniat că, 
la locul unde este introdusă, cezura, prin momentul de suspensie (în cazul 
dat, cu totul neașteptată și, de aceea, foarte puternică) pe care o imprimă 
ritmului, asigură un interval de rezonanță prelungită pentru coriamb (a cărui 
melodicitate, știută, este valorificată astfel la extrem), ca apoi, imediat 
după acest moment de maximă plenitudine, să se treacă la un „descrescendo“ 
melodic (dactilii, troheul) asemenea unor ecouri tot mai îndepărtate ale mò- 
tivului ritmic inițial (coriambul). Abia s-a stins ultimul ecou (troheui final), 

ușor adiîncit prin constantă, cînd motivul ritmic cheie (coriambul) izbucnește 
din nou, tot printr-un troheu, odată cu versul următor, reluînd fără nici o 
abatere frazarea ritmică din versul care l-a precedat. Coriambul e momentul 
melodic cel mai înalt. E un val ce se sparge cu zgomot, se prelungeşte în rosto- 
golirea dactililor și se liniștește în troheu. Această mișcare ritmică este 
reluată în fiecare vers și devine mișcare ritmică a propoziției pe care o îm- 
bracă, a ideii poetice, a imaginii. 

În Sara pe deal sînt folosite excepțional de bine calitățile artistice ale 
coriambului. Eminescu realizează aici o adevărată compoziție muzicală în 
felul „variațiunilor pe temă dată“, a variațiunilor pe temă coriambică. 
Pentru ca ritmul pe temă coriambică să vibreze adînc, mișcarea lui contras- 
tează cu destășurarea în linie dreaptă a compoziției, a imaginii, a gîndirii 
poetice, cărora și înlănțuirea prin juxtapunere a unor propoziţii totdeauna 
principale, și concordanța permanentă dintre idee (propoziţia -sintactică) 
şi Vers (propoziţia ritmică) le consolidează mersul uniform, invariabil 
pînă la monotonie. Singurul element de mișcare continuă înăuntrul acestor 
simetrii neclintite este ritmul, ale cărui dimensiuni coincid, prin voința 
poetului, cu dimensiunile ideii (ale propoziției sintactice), așa încît 
calitățile ritmului devin calități de mişcare interioară pentru fiecare 
idee exprimată. Totul în această poezie, cu excepția ritmului, tinde 
spre uniformitatea mișcării. Pînă și rimele se supun acestei reguli. 
Toate se găsesc la nivelul mijlociu al rimelor feminine și exacte, nivel 
la care nici raritatea, nici banalitatea nu rețin atenția cititorului : 
jale — cale, fîntîne — mine, clară — rară, senină — plină, despică — 
ridică etc. În cele 24 de versuri nu întîlnim măcar una din acele rime bogate 
şi neobișnuite cu care poetul ne uimește în alte împrejurări. Nici tropii 
nu abundă, iar cei cîțiva ce sînt, nu au vreo strălucire deosebită, tocmai spre 
a nu întrerupe cursul liniștit al imaginilor. Așa fiind, în acest tot numai rit- 
mul se frămîntă — la dimensiunile versului, nu și dincolo de ele —, spre 
a imprima cadență interioară fiecărei propoziții- vers: imaginea se umple 
de melodie! 

Așa cum s-a menționat mai sus, Ibrăileanu, vorbind despre ritmul 
din Sara pe deal, spunea că el, ritmul acesta, tulburătorul liniștii, valul ce 
se sparge și se rostogolește printre coloanele imobile, „ este în bună parte 
elementul care dă acestei poezii de fericire o notă de duioșie și de 
morbidezza, adică farmecul ei straniu“. Sînt motive de a pune la îndoială 
nota de suferință stranie de care pomenea criticul. Dar este adevărat că farme- 
culacestei poezii se datorează în bună parte şi ritmului, complexității lui, 
subtilităților lui muzicale, în concordanță, dar și în contrast cu imaginea 
pe care o îmbracă. 

Cum a ajuns Eminescu la ritmul din Sara pe deal, la proporții și simetrii 
ritmice atît de melodioase? Impresia care se degajează direct din analiză ar 
fi că poetul a construit ritmul „la rece“, că a gîndit metodic soluția ritmică 
pentru ansamblul imaginii, deoarece corespondența (concordantă și contra- 
stantă) dintre propoziția sintactică (idee) și propoziția ritmică (vers), 
pentru a fi realizată de-a lungul întregii poezii, trebuia să fie intenționată și, 
deci, elaborată lucid. Sînt însă suficiente dovezi, rezultate mai ales din 
cercetarea manuscriselor, că Eminescu a fost un analist tenace și pasionat 

al ritmurilor în general, ca unelte, nu în neapărată legătură cu cine știe 
care poezie aflată în lucru, ci și în mod independent de creația de moment, 
spre a pătrunde cît mai adînc în tainele acestui fundamental instrument 
poetic. Numai așa se explică, de pildă, cum ordonarea a 27 de propoziții 
principale copulate prin juxtapunere ia înfățișarea unei ingenioase soluții 
poetice. Ea trebuia să aibă la bază studiul, urmat de posesiunea la un grad 
deosebit de înalt a variantelor ritmice posibile și a efectelor poetice cores- 
punzătoare fiecăreia din ele. Simpla intuiție a ritmurilor nu e suficientă 
pentru a explica o atît de savantă împletire de mijloace. 

Toate acestea conduc în cele din urmă la ideea „rezervelor ritmice“, 
despre care vorbea cu îndreptățită convingere Majakovski. În cazul rezervelor 
ritmice eminesciene, Perpessicius identifică, pentru creațiile de tinerețe, 
două perioade distincte: prima, perioada „Familiei“, cînd poetul încă 
se mai pasiona pentru rezervele ritmice aflate la a săi ; următoarea, 
cea situată prin 1870 — 1872, cînd: 

Frecvența noilor tipare (exametrul, terțina, sestina narativă, servantesa, octava toscană), 


raportate la metrica, tradițională din antume, sînt indicii sigure că meșteșugarul evoluase şi că 
supunea limba romînească unor canoane din ce în ce mai complicate 1. 


Perioada în care căutările începute prin 1870 -— 1872 aveau să se desă- 
vîrșească în modul cel mai strălucit trebuie așezată în apropierea lui 1880. 
Cu doi ani înaintea acestei date, în 1878, „poetul omagiase iambul, ca încheiere 
a unor căutări îndelungate („De mult mă lupt căutînd în vers măsura ..."). 
Curînd după aceea, în 1879, în ciuda jurămîntului iambic, Stelele-n cer 
reactualizează vechile rezerve ritmice ale coriambului, iar în 1880 se crista- 
lizează originala cheie peonică a poeziei Dintre sute de catarge. 

Stelele-n cer pornește din același trunchi coriambic cu Sara pe deal, 
dar nu pentru a copia vechea soluție, ci pentru a realiza o nouă și nu mai puțin 
surprinzătoare variantă, de aceeaşi melodicitate excepțională, dar — lucru 
ce trebuie relevat pentru aspectul lui teoretic — cu o tonalitate net deosebită, 
ceea ce dovedește încă o dată că una și aceeași rezervă ritmică se poate 
adapta unor tonalități sau impresii diferite. 

Pentru analiza variantei coriambice din Stelele-n cer, din pricina unor 
iregularităţi ritmice, nu toate strofele duc la constatări identice. Împreju- 
rarea aceasta nu poate însă dezorienta efortul analitic, deoarece strofele nu 
alcătuiesc nici prin conținut un singur tot. Dominanta întregii poezii, prin 
semnificație, este strofa finală: 

Nu e păcat 
Ca să se lepede 
Clipa cea repede 
Ce ni s-a dat? 
— ceea ce obligă analiza să se fixeze asupra ei 
Pentru G. Călinescu, Stelele-u cer, prin corespondența dintre ritm și 


imagine, realizează onomatopeea integrală, compromisul dintre poezie și 
muzică: 


(...) O muzică, bine înţeles, de silabe, dar care prin repetarea unei teme, prin cadență, prin 
refren, arată la poet o încercare de a face un compromis între două arte. Stelele-n cer este, de pildă, 
fără a fi de loc romanță, cantabile (...). 


1 Perpessicius. op. cit, vol. IV 


2 


Introducere“, p. XI. 

Deşi întemeiată pe bune imagini, bine linse și clare, poezia învedercază intenţia muzicii 
«antabile prin imitațiunea sonică. Lîngă descripțiunea vizuală, descoperim verismul muzical ce 
încearcă a măsura lungimea mișcărilor şi a da iluziunca acustică a materiei. Aceasta, este ono- 
matopee, însă integralăl, 

Lipsit de entuziasm se arată G. Călinescu și cu alt prilej,cînd afirmă că 
strofa din Stelele-n cer, scrisă în metru dactilic, pare născocită?. O atitudine 
upusă are D. Caracostea în cursul despre metrica și stilistica lui Eminescu, 3 
unde subliniază substratul coriambic al ritmului și îl analizează, dar numai 
în parte și prin izolare de dactilii aflați în versurile de mijloc, pentru ca, 
pe de altă parte, să treacă totul în zestrea acelui nebulos „timp estetic “ 
amintit mai sus. 

Soluția coriambică din Stelele-n cer, în special privită în lumina ultimei 
strofe, prezintă o serie de asemănări cu soluția din Sara pe deal. Interogaţia din 
finalul celor două poezii nu e lipsită de oarecare similitudine prin ceea ce totuși 


firmă :clipa prezentă („ Asttel de noapte bogată. . . ) sau dorită („Nu e 
păcat. . . ?) trebuie trăită din plin. Similitudinea nu este însă completă. 


Tot ceea ce pregătesc cele două finaluri diferă și, ca atare, diferă și tonali- 
tatea celor două întrebări. Fiindcă una este să cauţi clipa de teama eternității, 
ca în Stelele-n cer, şi alta este să te bucuri de fericirea reală a clipei pe care 
o trăieşti, ca în Sara pe deal. Similitudini există, pînă la un punct, și în 
cele două soluţii coriambice. Succesiunea coriamb — dactil — dactil e reluată 
și în propoziția ritmică din Stelele-n cer, numai că de aici înainte, în loc 
să fie continuată regresia la troheul final, ca în Sara pe deal, se repetă cei doi 
dactili, pentru ca, după aceea, finalul să ducă nu la troheu, la primul ele- 
ment al coriambului care deschisese propoziția ritmică, ci la însuși coriambul 
initial. O asemenea schemă ritmică cuprinde nu 12 silabe, ca în Sara pe deal, 
ci 20, iar un număr atît de mare de silabe nu mai poate fi organizat într-un 
singur vers, ci într-una din următoarele trei variante: sau un distih de tipul 

Pie ce eee da LA i LA 

ae ee i RP el | | 


coriamb dactil dactil 


sau unul din următoarele tipuri de catrene: a) coriamb în versurile 1 și 3, 
cîte doi dactili în versurile 2 și 4, decurgînd de aici o rimă încrucișată ; b) co- 
riamb în versurile 1 și 4, cîte doi dactili în versurile 2 și 3, de unde decurge 
o rimă îmbrățişată. Poetul a ales această ultimă variantă: 


Z sal 


ÎN IRIS 
sI [N |n 


— ae E] 


pentru melodicitatea ei specifică, mai mare și mai aderentă, după opinia 
poetului, la tonalitatea imaginii. 

În legătură cu valoarea melodică, își găsesc și aici aplicarea unele consta- 
tări făcute atunci cînd s-a analizat Sara fe deal. Dar sînt de făcut și 
constatări noi, importante pentru că ele explică particularitățile melodice 


i G. Călinescu op. cit., vol. 5, pp. 196—197. 
2 Ibidem, vol. 4, p. 304. 
3 D. Caracostea, op. cit., pp. 221—236. 

ale acestei variante. Se constată mai întîi că absenţa troheului final lasă 
rima pe seama dactilului, face posibilă rima dactilică (lepede — repede), 
mai prelung sonoră decât rima feminină prilejuită de trohei. Rima dac- 
tilică stă aici în contrast cu rima masculină din versurile 1 și 4 (păcât — 
dát), care încheie strofa și, o dată cu ea, propoziția ritmică. Dimen- 
siunile mici ale versurilor (4 6/6 /4 silabe, dispuse în cîte 1—2 — 2—1 
unități ritmice) fac ca 8 din cele 20 de silabe ale strofei să se afle incluse 
în rimă și, deci, sonoritățile, marcate și prin cele patru pauze constante de 
la sfîrşit de vers, să se accentueze. 

Spre deosebire de tonalitatea melodică a ritmului din Sara pe deal, unde 
mișcarea extrem de vivace a coriambului este frînată pas cu pas prin reducerea 
la dactili și apoi la troheu (implicit prin rima feminină, care dilată spaţiul 
de explozie al accentului de la sfîrșit), tonalitatea melodică a ritmului 
din Stelele-n cer se caracterizează prin sublinierea puternică a vivacității 
coriambului. Această subliniere se realizează pe mai multe căi. Mai întîi, 
alcătuind două versuri din cîte un singur coriamb (versurile 1 și 4), a rezultat 
introducerea coriambului în rimă, ceea ce face ca sonoritatea lui să crească 
prin efectele acustice specifice rimei. Trebuie subliniat totodată că rima 
masculină, dată de coriamb, închide strofa și că face acest lucru în modul 
caracteristic rimelor masculine, prin explozie sonoră pe un spațiu foarte 
limitat. Procedînd astfel, coriambul final învăluie cu vibrările sale întreage 
strofă, cu atît mai mult cu cît tot ce i-a premers pare a- l fi pregătit: tema 
melodică de bază _(coriambul) e e anunțată în primul vers, e continuată în 
variații dactilice în versurile 2 și 3, unde dactilii apar ca niște coriambi 
neîmpliniţi, pentru a fi regăsită abia în versul final. 

Această frazare ritmică se potrivește cît se poate de bine cu intenția 
poetică, cu gîndul și simțirea care străbat strofa de la un capăt la altul, 
Spre deosebire de Sara pe deal, unde ideea, organizată la dimensiunile ver- 
sului, cerea și o variantă coriambică pe aceleași dimensiuni, de astădată 
ideea se organizează la dimensiunile strofei, de unde rezultă şi o variantă 
coriambică la aceste noi dimensiuni. Forma interogativă în care este ia 
mată ideea întîlneşte un bun corespondent melodic în coriambul final, 
sonoritatea lui explozivă, intensă, care pare a opri respirația, creînd un al 
în care întrebarea se ridică și mai puternic. Îndată ce strofa a fost parcursă, 
cititorul este stăpînit de senzația unui strigăt clocotitor, ieșit din adîncul 
fiinţei, pentru a chema la viață și la bucuriile ei. Strigătul irupe, se înalță 
în lumini întretăiate ȘI rămîne “suspendat, fără răspuns, Coriambul fina] 
contribuie din plin la această senzație. 

Cîteva cuvinte trebuie spuse și despre rolul vocalismului în cheia 
coriambică din Stelele-n cer. D. Caracostea a atras atenția asupra „sporului 
de cuvinte“ din partea finală a poeziei și, în mod cu totul îndoielnic, a pus 
acest spor în legătură cu exprimarea „clipei“ „a timpului opus veșniciei, 
fragmentat.! Mai interesant însă este vocalismul din ultima strofă, și inte- 
resant nu în sensul forțat propus de D. Caracostea, ci în sensul că Eminescu 
a construit aici un sistem vocalic care să contribuie ȘI el la impresia de irupție 
luminoasă, fulgerătoare, a imaginii. Din cele 43 de sunete pe care le numără. 


1D. Caracostea, op. cit, pp. 231—232. 

strofa, 21 (deci aproximativ jumătate) sînt vocale, iar 10 dintre ele, deci 
aproape un sfert din totalul sunetelor, este reprezentat de vocala „e“. Cînd 
unul din cele cîteva zeci de sunete ale limbii ocupă cam un sfert din reli- 
eful sonor al unei strofe, lucrul nu poate fi trecut cu vederea. Dacă voca- 
lismul strofei este în general pronunțat și această particularitate (mai ales 
într-o limbă cu predominare consonantică, aşa cum este a noastră) întărește 
senzația de mișcare vie a imaginii, apoi prezenţa. pînă la risipă a lui „e“ 
nu poate rămîne nici ea fără semnificaţie. O corespondență. certă între sunete 
şi culori e greu de demonstrat, deși ea a fost susținută fără rezerve de unii 
poeți moderni, nu dintre cei ce au frecventat cu indiferență versul, ci dintre 
cei ce s-au remarcat printr-un înalt simț al limbajului poetic, al ritmurilor 
exterioare, al raporturilor dintre ele. Dar nu se poate nega nici inversul, 
Și anume că există unele corespondențe între sunete și culori, măcar cores- 
pondențe personale, mereu deosebite de la un poet la altul. Ar fi totuși greu, 
numai pe această șubredă bază, să se demonstreze că la Eminescu există 
un cifru personal de corespondențe între anumite sunete ale limbii și anumite 
culori. În ciuda tuturor ezitărilor, însă, trebuie admis, măcar în cazul parti- 
cular al ultimei strofe din Stelele-n cer, că între sonoritatea lui „e“ şi lumi- 
nozitatea imaginii există o legătură. E de observat că 9 din cei 10 „e“ ai 
strofei sînt „e“ deschişi, a căror vibrare sonoră e de o mare și incontestabilă 
limpezime. Ei ajută efectiv la impresia de flux luminos al imaginii, cu atît 
mai mult cu cît se găsesc de șase ori în rimă, dintre care de două ori repre- 
zintă. chiar vocala (foarte puternică) de pornire a rimei. 


E de observat, de asemenea, că vocalismul accentuat din strofa supusă 
analizei duce, pe planul ritmului, la silabe scurte. Din 20 de silabe, 17 
sînt alcătuite din cel mult două sunete, ceea ce, de astădată, spre deosebire 
de morbidezza invocată de Ibrăileanu în legătură cu Sara pe deal, dă dreptul 
să se vorbească despre o allegrezza ritmică corespunzătoare imaginii poetice. 

Revenind la latura teoretizărilor, ar îi greu de susținut că toate aceste 
particularități ritmice ale variantei coriambice din Stelele-n cer au fost 
gîndite de Eminescu în modul cel mai amănunțit, deși din manuscrise ar 
rezulta unele indicații care să îndreptățească părerea.! Mai degrabă este 
de admis că poetul își elabora elementele principale ale variantelor ritmice, 
ca: felul unităților ritmice, ordinea lor în vers „dispoziția, în strofă etc. Acestea 
constituie „rezervele“ ritmice. Restul, fie că decurg din ele în mod necesar 
(ca, de pildă, felul și organizarea rimelor), fie că sînt soluții de moment, 
cerute de imagine (ca, de pildă, vocalismul acut și scurtimea silabelor). 
Oricum ar fi, observația principală și cea mai bogată în învățăminte se referă 
la munca neobosită, relevată ȘI de "Perpessicius: 


Bogăția aceasta, obsesivă, de ritmuri, cu notația schemei, şi însuși tiparul metric al poeziei 
Stelele-n cer, amintesc pe poetul care a practicat toate ritmurile și a consacrat pe unele din cele 
mai dificile, cele de obirșie greco-romană. 


1 Vd. în acest sens şi ediția critică a lui Perpessicius, vol. V, pp. 397—406, unde este pre- 
zentat laboratorul la Sielele-n cer, incluzînd exerciţii de tipul „rezervelor ritmice“ (între altele, 
la p. 399: ,,... în același ms. 2276, 137—142, se află un bogat număr de exerciții, în primu: 
rînd ritmice, "variațiuni, în marea lor majoritate, pe tema florilor...“ — etc.). 


2 Op. cit., p. 399. 

Lucruri interesante s-ar putea spune și despre alte chei sau rezerve 
ritmice din creația lui Eminescu. Bunăoară, despre cheile trohaice sau 
iambice, care ar ocupa un bun număr de pagini. Cum însă, dînd dreptate 
lui Perpessicius, socotim că victoriile cele mai greu obținute de Eminescu 
sînt în aria ritmurilor de obîrșie antică, e mai potrivit ca, după studiul 
celor două variante coriambice, să încheiem momentul eminescian al versi- 
ficației tot cu una din victoriile dificile, dar tot atît de strălucite ca și 
în cazul coriambului, și anume cu metrul peonic, 

Precum se știe, în versificația greco-latină peonul era o unitate ritmică 
alcătuită din patru silabe, dintre care una singură era lungă. Transpus 
în versificația modernă, peonul trebuie să cuprindă o silabă accentuată 
şi trei neaccentuate. După locul silabei accentuate, se deosebesc patru tipuri 
de peon. Peonul prim, de pildă, are silaba accentuată la început. Versi- 
ficația romînească, în regulă generală, nu admite peonii, din pricini care 
nu e locul să mai fie discutate aci. Singurul loc unde, prin excepție, el 
se poate ivi este în rimă, dar și atunci numai ca peon prim. Eminescu 
a făcut însă încercarea îndrăzneață și pe deplin reușită de a introduce 
peonul prim și în restul versului. Acest lucru a fost realizat în mod stră- 
lucit în poezia Dintre sute de catarge... Deşi bine cunoscută, analiza cere 
și de astădată transcrierea ei în întregime: 

Dintre sute de catarge 
Care lasă malurile, 

Cite oare le vor sparge 
Vînturile, valurile ? 

Dintre păsări călătoare 
Ce străbat pămînturile, 


Cite-o să le-nece oare 
Valurile, vînturile ? 
De-i goni fie norocul, 
Fie idealurile, 
Te urmează în tot locul 
Vînturile, valurile. 
Ne-nţeles rămîne gindul 
Ce-ţi străbate cînturile : 
Zboară veșnic, îngînîndu-l 
Valurile, vînturile. 


Aparent, poezia aceasta e dominată de trohei. Cantitativ, ei alcătuiesc 
majoritatea unităților ritmice. Excepţie par să facă numai rimele versu- 


è 4 20 š š , ` pi . P A . 
rilor cu soț din fiecare strofă, rime peonice: mălurile-vâlurile, pămînturile- 


t Li 4 
vînturile, idealurile-vâlurile și cînturile-vînturile. Cheia trohaică e însă cu 
totul îndoielnică, tocmai din cauza acestor rime. Printr-un procedeu inge- 
nios, împrumutat din arsenalul de mijloace al poeziilor cu formă fixă, 
poetul a dat întregului ritm un foarte pronunțat substrat peonic. Care e 
procedeul? 

În fiecare strofă, fără abatere, versul final cuprinde, în ordine alterna- 
tivă, numai două cuvinte: „valurile“ și „vînturile“. Aceste cuvinte apar 
însă și în rimă, fiecare de cîte două ori, unde dobîndesc valoare peonică. 
De aci va urma însă un lucru neobișnuit, și anume că valoarea peonică pe 

care cele două cuvinte au dobîndit-o în rimă, se păstrează și atunci cînd 
vreunul din ele trece la început de vers, în afara rimei. Cum de își pot 
ele păstra o valoare ritmică pe care numai rima le-o acordă? Lucrul este 
cu putință fiindcă versurile sînt alcătuite din cîte 8 silabe: multiplu peonic, 
Fără un multiplu peonic, construcția ritmică încercată de poet era impo- 
sibilă. Cum rima peonică prinde patru din cele opt silabe ale versului, 
pentru rest rămîn celelalte patru, adică atîtea cîte sînt necesare ca să 
încapă exact cuvîntul alternant al rimei peonice. Se imprimă astfel ver- 
sului final din fiecare strofă o structură integral peonică, cu aspect de 
îndoit răspuns la peonul din rima versului al doilea, îndoit răspuns întărit 
și prin cezura (fapt uimitor, cu totul neobișnuit în versurile de numai 
d silabe) ce se creează între cei doi peoni, cu toate consecințele melodice 
ale unei cezuri interpeonice, 

Pe de altă parte, peonul prim se înfățișează și ca un troheu îmbogăţit 
peste măsură (cu două silabe neaccentuate, făcînd ca troheul să depă- 
şească unitățile dactilice), așa încît prezența peonilor (reliefați la maximum 
prin cezură, rimă și constantă, adică prin toate auxiliarele posibile ale 
ritmului) dă de astădată și troheilor, dispuși în versuri tot de cîte 8 silabe, 
o putere sugestivă pe care singuri n-ar fi avut-o. În sfîrșit, rima peonică, 
rima cu cea mai mare desfășurare de sonorități posibilă în versificaţia 
romînească, dar și greu de realizat, rară, impune și rimei feminine din 
versurile trohaice o alegere mai atentă, care să evite banalitatea: catarge- 
sparge, călătoare-oare, norocul-locul, gîndul-îngînîndu-l. Din toate acestea 
a rezultat un complex de simetrii neobișnuite, subtile, de sonorități melo- 
dioase, adecvate conținutului poetic grav, meditativ, caracteristic poeziei 
Dintre sute de catarge... . 

Așa se face că, ieșite de sub mîna lui Eminescu, versurile cîntă, ima- 
ginile cîntă. Cititorul are dreptate să facă mari rezerve față de unele 
aspecte ale filozofiei poetului (nu din poeziile analizate, ci din altele). 
Dar cînd constată în ce granituri și-a sculptat imaginile, ce înveliș de cuvinte 
le-a dat, ce melodii a deșteptat din silabele limbii pe care o vorbim cu 
toții, pentru a le vărsa în imagine și a le contopi cu ea, se întărește încă 
o dată în convingerea că o asemenea poezie nu cunoaște moartea, Alți poeţi 
de după aceea, un Coșbuc sau un Macedonschi, un Iosif sau un Topîr- 
ceanu, au dat și ei multă atenție posibilităților artistice ale versificației, 
dar nici unul nu a pătruns atît de adînc în tainele ei și, în măsura în 
care a pătruns totuși, n-a zmuls din ele atîtea valori cîte Eminescu. De 
aceea, în arta versului tradițional, Eminescu reprezintă momentul cel mai 
de seamă. Dincoace de el, poezia va bate la porțile versului liber, Aceasta 
este însă o altă problemă. 

Puținătatea operei literare în proză lăsată de Eminescu este compen- 
sată prin originalitatea și calitatea lucrării, izvorîte dintr-o inspirație pro- 
fundà. Proza eminesciană are o importanță necontestată pentru cunoaşterea 
mai temeinică a evoluției stilului artistic romînesc și pentru înțelegerea 
mai exactă a evoluției mijloacelor de exprimare poetică a scriitorului. 


Originalitatea prozei lui Eminescu a atras atenția cercetătorilor români. 
În urmă cu mai bine de două decenii, acad. Tudor Vianu a analizat-o 
cu finețe în Arta prozatorilor români și a indicat influențele, tendințele 
inovatoare și unele procedee stilistice dominate de orientarea romantică 
a poetului, Conţinutul acestei analize rămîne pe deplin valabil. Paginile 
de față își propun să adauge alte precizări în legătură cu expresia poetică 
a fondului de idei și, mai ales, în legătură cu evoluția stilului artistic al 
lui Eminescu, 


Proza a constituit pentru scriitorul care avea să devină cel mai mare 
poet romîn o formă a experienței literare, un cîmp de manifestare a forței 
poetice în epica originală. „Miracolul eminescian — spunea acad, T. Vianu — 
putea fi contemplat aici în schița lui premergătoare și în mecanismul lui 
demontat“ 1 


Cercetările mai întinse asupra operei lui Eminescu, făcute de istoricii 
și criticii literari mai vechi, ca: Gherea, Iorga, Ibrăileanu, Scurtu şi con- 
tribuțiile fundamentale la cunoașterea acestei opere ale acad. Tudor Vianu ?, 
G. Călinescu è și Perpessicius 4 s-au oprit într-o măsură diferită asupra 
specificului operei eminesciene, privită global, fără referințe mai adînci 
asupra evoluției mijloacelor artistice ale poetului. Consideraţiile lui H. Sa- 
nielevici asupra nuvelei Sărmanul Dionis 5 sînt de natură teoretică, de 
istorie literară, în spiritul comparațiilor pe planul literaturii universale. 


Tudor Vianu, Arta prozatorilor români, București, 1941, p. 101. 

2 Tudor Vianu, Poezia lui Eminescu, 1930. 

3G. Călinescu, Opera iui Eminescu, vol. V, p. 294 şi urma, 

4Perpessicius, Proza literară a lui Eminescu (proiect de prefață) în „Menţiuni de 
istoriografie literară și folclor“, 1957, p. 305. 

5H, Sanielevici, Cercetări critice și filozofice, 1916, 


va 

Progresele actuale ale cercetării limbii romîne literare și artistice 
în general și ale limbii poetice a lui Eminescu în special fac posibilă 
analiza mai cuprinzătoare a varietății de mijloace poetice din originala 
proză a poetului. În special materialul redactat acum în cadrul lucrărilor 
la Dicționarul limbii poetice a lui Eminescu şi studiile asupra limbii poe- 
tului publicate de acad. Al. Rosetti, Tudor Vianu, I. Iordan și de nume- 
roși alți cercetători care s-au afirmat în anii din urmă ne ajută să putem 
desprinde aspectele fundamentale ale originalității limbii poetice a lui 
Eminescu. Putem deci extinde documentarea actuală și putem reține unele 
fapte caracteristice pentru începuturile artei scriitorului. Proza lui literară 
oglindește fidel aceste începuturi, dar și rapida maturizare a cugetării și 
limbii poetului. 


+ * 


La baza cercetării de față stau cele patru bucăți în proză publicate 
de Eminescu: două în „Convorbiri literare“ (Făt frumos, 1870, Sărmanul 
Dionis, 1872) și alte două în „Curierul de lași“ (La antversara și Cezara 
1876). Ele au fost adunate într-un volumaş de I. Scurtu, sub titlul Proza 
literară, 1908 1; din acesta am extras materialul exemplificator şi trimi- 


Li 


terile se fac la acest volum. 


* 
* + 


Ca şi primele poezii publicate în „Convorbiri“ în 1870, proza, cam 
din aceeași epocă a celor douăzeci de ani, oglindește tumultul lirismului 
romantic şi fantezia nelimitată, atît de productivă și atît de nouă în 
literatura romînă. Mesajul poetic modern al poetului surprinde prin 
esența lui tematică și estetică. Prin fondul nou de idei și prin forma 
expresivă originală, Eminescu este la mare distanță de tiparul obișnuit 
atunci în stilul artistic, 

O sensibilitate nouă şi o îndrăzneală neașteptată izbucnesc în multe 
fraze impresionante ale tînărului scriitor, care asocia gîndirea adîncă și 
lirismul tumultuos cu o capacitate expresivă inepuizabilă, surprinzătoare 
la fiece pas. Conștiința valorii proprii îi dă încredere în forța creatoare a 
talentului său, încredere mărturisită deschis în manuscrisul intitulat Con- 
lrapagină 2 din care citez un mic pasaj: „Dacă veți vedea că n-am fond 
și voi să mă susțin numai cu creditul personal (ca mulți alții) sau cu 
furtul de prin alții (asemenea ca mulți) — dă-mă mata de gol, pe mine, 
cum n-ai dat pe alții; și dă-mi, prin verdictul matale, deplină carte de 
caliciă“ 3. 

Idei ca acestea puteau fi luate cît în glumă, cît în serios, cînd apar- 
țineau unui adolescent de pe la 1868, dată la care poetul avea doar 


1 Ediţie „îngrijită după izvoare“, dar cu multe erori de transcriere şi de tipar, încât a fost 
nevoie de confruntarea cu textul din periodicele citate cu prilejul redactării Dicționarului poetic 
(din care s-a publicat o machetă redusă, în „Limba romînă“, nr. 4, 1961), 

2 Reprodus de Perpessicius în „Revista fundațiilor“ din 1 VII, 1939, p. 26. 


5 Declaraţie de faliment. 

18 ani. El ştia însă ce spune și creația imediat următoare confirmă 
soliditatea fondului și noutatea limbii literare. Iată acum un mic fragment 
din Sărmanul Dioms, nuvelă cam stranie, care a iscat controverse la Ju- 
nimea 1: „Își ridică ochii și privi visînd în fața cea blîndă a lunei — ea 
trecea frumoasă, clară, pe un cer limpede, adînc, transparent prin nouri 
de un fluid de argint, prin stelele mari, de aur topit. Părea că deasupra 
mai sînt o mie de cercuri, părea că presupusa lor ființă transpare prin 
albastra-i adîncime. — Cine știe — gîndi Dionis -— dacă în cartea, aceasta 
nu e semnul ce-i în stare de a te transpune în adîncimile sufletești, în 
lumi care se formează aievea așa cum le dorești, în spaţii iluminate de 
un albastru splendid, umed și curgător“ (p. 45). 

Jocului închipuirii sale vii îi stă în față splendoarea mereu înnoită 
a naturii despre care, încă mai tînăr, poetul vorbise cu accente lirice și 
în construcții stilistice îndrăzneţe în basmul Făt frumos din lacrimă (1370): 

„Trecea prin codri pustii, prin munți cu fruntea ninsă și cînd răsărea 
dintre stînci bătrîne luna cea palidă ca fața unei fete moarte, atunci vedea 
din cînd în cînd cîte-o streanță. uriașă atîrnată de cer, ce înconjura cu 
poalele ei vîrful vreunui munte — o noapte sfîrticată, un trecut în ruină, 
un castel numai petre și ziduri sparte“ (p. 12). 

Peisajul și analiza stărilor sufletești cuprind amănunte surprinse de 
un ochi pătrunzător și de o fantezie asociativă plină de vibraţie și de 
culoare. De acest fond se leagă înclinația spre epitet și comparație, în 
faza primă a activității literare. Într-un alt pasaj din aceeași epocă, des- 
cripția îmbrățișează concomitent natura cu elementul ei predominant pentru 
poet — luna, și omul al cărui chip nu se repetă niciodată în semenii săi, 
cum colțul de natură de aici nu e identic cu nici unul din alte părți. 

Camera lui Dionis, sărăcăcioasă, era la o mansardă, „într-un colț al 
casei, la pămînt dormeau una peste alta vreo cîteva sute de cărți, multe 
din ele grecești, pline de învățătură bizantină“; o masă „al cărei lemn 
grunzuros de vechime era tăiat cu litere latine și gotice; pe ea hirtii, 
versuri, ziare rupte, broșuri efemere, din cîte se împart gratis, în fine 
o neordine într-adevăr păgînească. Luna își revărsa lumina ei cea fantastică 
prin ferestrele mari, albind podelele de păreau unse cu cridă; păreții poso- 
morîți aveau, pe unde ajungea lumina lunei, două cuadrate mari argintoase, 
ca reflectare a ferestrelor; pînzele de păinjin străluceau vioi în lună și 
deasupra cărților dorminde în colț se ivea o îngerească umbră de om. Era 
aninat într-un cui bustul de mărime naturală a unui copil ca de vr-o 
optsprezece ani cu păr negru și lung, cu buzele subțiri și roze, cu fața 
fină și albă ca tăiată-n marmură și cu niște ochi albaștri mari, sub mari 
sprîncene și gene lungi negre. Ochii cei albaștri ai copilului erau așa de 
străluciți, de un colorit atît de limpede și senin, încît păreau că privesc 
cu inocență, cu dulceața lor mai femeiască asupra spectatorului. Cu toate 
că acel portret înfățișa un chip îmbrăcat bărbăteşte, însă mînile cele dulci, 
mici albe; trăsăturile feței de o paloare delicată, umedă, strălucită, moale; 


1 Cf. procesul verbal din 1 sept. 1872, redactat în aceşti termeni de A. D. Xenopol: 
„D. Eminescu cetește fragmente din Diorama şi anume Egipetul și începutul Evului de mijloc. 
Apoi ceteşște novela sa Sermanul Dionisie. Asupra acesteia, d. Pogor şi Maiorescu observă că 
sfîrșitul și modul dezlegărei nu corespunde cu caracterul întregei scrieri“. Studii și doc. lit, IV,457. 


12—2076 


175 GH. BULGĂR 4 


ochii de o adîncime nespusă, fruntea uscată și femeiește mică, părul undoind, 
cam prea lung — te-ar fi făcut a crede că e chipul unei femei travestite. 
Visătorul Dionis se opri în dreptul acelui portret, care subt lumina plină 
a lunei părea viu —, ochii lui erau plini de o superstițioasă nerozie“ 
(p. 36—37). 

Dacă primele două citate puneau în lumină lirismul și viziunea fantastică 
a mediului, acesta din urmă cuprinde o forță neobişnuită de a da realității 
dimensiunile ei obiective — deci însușiri certe de realism în fond și în 
expresia adecvată momentului descriptiv -—- dar si de a nuanța hiperbolic 
amănuntul semnificativ. Comuniunea natură-om impune stilistic circu- 
lația epitetelor de caracterizare morală de la om la materie, a celor mate- 
riale de la substanță la om. Neordinea e păgînească; păretii posomoriți ; 
minile dulci, moi, pline; paloarea (feţei) de'icată, umedă, strălucită, moale. 
Punctul esențial de atracție al naturii — luna — apare în cele trei citate 
mereu altfel descrisă: fața ei e blândă; norii parcă sînt un fluid de argint; 
stele de aur topit. În al doilea citat, luna e palidă ca fata unei tinere 
fete moarte; munţii sînt cu fruntea ninsă. | 

Fondul liric este un imens rezervor de înnoire descriptivă. Gama 
ideilor solicită bogate asocieri de cuvinte, ample determinări atributive, 
pitorești, comparații mereu altele, nescrise pînă atunci de cineva. Aprecierea 
poetică, uneori subiectivă, a mediului, a realității, e accentuată prin deasa 
revenire a lui părea, prin repetiții și prin gradarea epitetelor: „părea că 
deasupra mai sînt o mie de cercuri; podelele păreau unse cu cridă etc.; 
ochii mari sub mari sprincene; privesc cu inocentă, cu dulceata lor mai 
femeiască“ etc. Epitetele joacă un rol deosebit în evocarea literară; ele 
apar de la unu-două pînă la patru în șir: gene lungi, negre; mîni dulci, 
mici, albe; paloare, delicată, umedă, strălucită, moale. 

* 
* + 


În faza întîi (1870—1872) plină de romantism, de visare și fantezie, 
predomină epitetul, comparația, bogatele determinări grupate în jurul păr- 
ților principale ale propoziției, adică atribute pe lîngă substantive și com- 
plemente pe lîngă verbe. Scriitorul are mereu multe de spus despre impre- 
siile care îl copleșesc; patosul romantic al tinereții încarcă fraza cu termeni 
pitorești 1 care distanțează tot mai mult pe Eminescu de predecesorii săi: 

„Tăcerea e atît de mare, încît pare că aude gîndirea, mirosul, creșterea 
chiar a unei garoafe roșii și frumoase, ce creștea într-o oală între perdelele 
ferestrei lui. Privea în peretele afumat la umbra sa propric, mare și fan- 
tastică. Lampa filfăia lungă, ca și cînd ar fi vrut să ajungă tavanul, iar 
umbra lui... ca o mreajă neagră, cu nasul lungit, cu căciula lăsată pe 
ochi, părea că începuse o convorbire intimă cu el. Părea că o întreabă 
cugetînd... părea că ea-i răspunde în cugetări deșirate... un dialog și cu 
toate acestea, dacă voia să cuprindă realitatea lui, nu era decît un dialog 


1 G. Ibrăileanu în Studii literare a adus precizări importante în legătură cu cele două faze 
ale stilului artistic eminescian. În faza întîi expresia e mai colorată, „mai imagée“, pe cînd în 


opera, de maturitate (de după 1879, după critic), ea e mai sobră, mai concentrată, cu „mai multă 
fermitate în desen“ (p. 156-157). 

al cugetărilor lui proprii, el cu sine însuși. Ciudat! Această despărțire a 
individualității lui se făcu izvorul unei cugetări ciudate“... (p. 57—58). 

Variatele forme ale comparației din pasajul citat (mare... ca și...; 
umbra ca o mreajă; părea că...) tind către concretizarea unor stări difuze 
şi abstracte, delimitate însă prin epitete și prin alte cuvinte de precizare: 
umbra mare, fantastică ; convorbire intimă ; întreabă cugetind etc. 

Prin asocieri inspirate de cuvinte s-au născut în special personificarea 
și metafora. O găsim chiar în primele bucăți: „Soarele surise şi el în 
imfocata lmi împărătie“ (p. 2); „văile și munții se uimeau auzindu-i cîn- 
tecele, apele își ridicau valurile mai sus ca să-l asculte, izvoarele își tul- 
Durau adîncul ca să-și azvîrle afară undele lor, pentru ca fiecare din unde 
să-l audă, fiecare din ele să poată cînta ca dînsul, cînd vor șopti văilor 
și florilor“ (p. 3); „inserează încet, stelele mari izvorăsc pe albastrele 
lanuri ale cerului și tremură voluptos în aerul moale și clar al sărei și 
armonia cîmpenească împle sara cu miile ei de glasuri, toate deosebite 
și toate contribuind la duicea și voluptoasa somnoroşie a lunei“ (p. 49); 
„În mijlocul văii e un lac în care curg patru izvoare cari șoptesc, se sfă- 
<lesc, murmură, răstoarnă pietricele toată ziua și toată noaptea. E o muzică 
sternă în tăcerea văratică a văii și prin depărtare, prin iarba verde, pe 
costișe de prund, le vezi mișcîndu-se și șerpuind cu argintul lor fluid, 
transparent și viu, aruncîndu-se în brațele bulboanelor în care se învîrtesc 
nebune, apoi repezindu-se mai departe, pînă ce suspinînd de satisfacere 
s-adîncesc în lac“ (p. 104). 

Să comparăm intensitatea mișcării în natură și conturul tabloului 
zugrăvit prin resursele limbii, prin mlădierea atît de originală a stilului 
poetic eminescian, cu un pasaj din romanul Manoil al lui Bolintineanu, 
cu un conținut similar: 

„Cerul e senin, ca sufletul cel nevinovat... stele nenumărate, ca nisipul 
mării, scîntetază care de care mai mult, și ochiul care le priveşte se îneacă 
in ele!... luna ca un glob de aur înviorează noaptea, care e simbolul 
întristării... împrejurul meu e numai armonie răpitoare |... greierii ce șu- 
suie... prepelițele ce se întrec cu cîrstei... murmurul rîului care pe dea- 
supra iezăturii cade într-o mică cascadă pe un jghiab... Pe luciul apei, 
alte stele și altă lună se întrec în strălucire, și ochiul încîntat pune sufletul 
in mirare...“ (Opere, 1951, p. 350). 

Între cele două „pasaje nu stau decît circa 15 ani, dar ce pas înainte 
in proza eminesciană, sub raportul stilului poetic, față de Manoil, proză 
meritorie în 1856. În vreme ce imaginile lui Bolintineanu sînt în general 
la îndemîna oricui, azi ele par comune, cele citate din Eminescu sînt 
umice și au rămas fără pereche pînă azi: „înfocata împărăție a soarelui“: 
„albastrele lanuri ale cerului, tremură voluptos“; „somnoroșia lunei“; la 
aceste se adaugă alte și alte imagini aproape pe fiecare pagină. 

Cînd scriitorul se întoarce către natura omenească, forța analizei sale 
nu scade, stilul și imaginile nu se banalizează: dimpotrivă, complexitatea 
stărilor de conștiință și contrastele vieții sociale dau o vigoare sporită. 
expresiei Și o noutate mereu proaspătă epitetului, comparației, metaforei. 
S-ar părea că alături de resursele interioare, subiective (ca: lirismul, ima- 
zinaţia, acuitatea observației), impulsul extern, mai ales contactul cu 

reacțiile omului, cu formele culturii umane și cu luptele de ordin politic, 
social, economic au stimulat geniul inventiv și marea mobilitate a fon- 
dului afectiv eminescian. Scriitorul nota cu amărăciune în 1872: 

„Lu ai o judecată rece și vei ști să-mi descrii toată natura vizionară 
și înșelătoare a lucrurilor lumești; de la floarea ce cu naivitate minte prin 
haina ei strălucită, că e ferice în lăuntrui gingașelor sale organe, pînă 
la omul ce acopere cu vorbe mari, cu o ipocrizie veșnică, care ține cît istoria. 
omenirii, acel sîmbure negru și rău [...] egoismul său. Vei vedea cum ni së 
minte în școală, în biserică, în sfat că intrăm într-o lume de dreptate, 
de iubire, de sfințenie, pentru a vedea, cînd murim, c-a fost o lume de 
nedreptate, de ură. Ah! cine-ar mai vrea să trăiască, cînd i s-ar spune 
de mic încă în loc de poveşti, adevărata stare de lucruri, în care va intra?” 
(p. 61). 

Pasajul acesta, din Sărmanul Dionis poate fi pus alături de Îmfărat 
și proletar, poezie scrisă cam în același timp, cu aceleași sentimente și 
mijloace stilistice: 

Sfărmaţi tot ce arată mîndrie și avere, 
O! dezbrăcaţi viaţa de haina-i de granit, 
De purpură, de aur, de lacrimi, de urit -- 
Să fie un vis numai, să fie o părere, 

Ce făr' de patimi trece în timpul nesfîrșit. 


x 
x + 


Pentru a înțelege mai bine sursa și rostul determinărilor atributive și 
circumstanțiale atît de bogate și de originale, ne raportăm mereu la fondul 
de idei, sporit fără încetare prin experiența vieții și prin acumularea unei 
culturi universale, care tindea spre o rapidă modernizare. În Cezara există 
o mărturisire directă a lui Ieronim, personaj în care Eminescu a așezat 
o bună parte a gîndurilor și preocupărilor sale, despre propria-i structură 
sufletească: „fiecare cugetare“ din cărțile vechi, ca și „fiecare construcție 
trezea o lume de cugetări și analogii în capul tînărului“ (130—131). Rezo- 
nanța lor — spune tot poetul — era imensă în conștiința personajului; 
ca stimula forța inventivă în stil, în construcția frazei, dorința de a putea 
spune cât mai exact și mai sugestiv ceea ce gîndea. În Sărmanul Dionis 
fusese vorba de scriitorii care „nu găseau în univers destule metafore și 
comparații pentru apoteoza eroilor lor“ (p. 65). Eminescu era ca și personajul 
său, „înzestrat cu o închipuire urieșească“, temeiul construcțiilor ingenioase 
și al exprimării în formă mereu nouă, 

Dar noutatea. aceasta, ilustrată în linii generale prin citatele date 
pînă aici, se cuvine privită mai în amănunt și sub raportul evoluției mij- 
loacelor expresive, strîns subordonate fondului de idei, „preocupărilor 
ulterioare spre concentrare și simplitate clasică. Experiența de viață și 
perfecționarea gustului literar au avut un rol decisiv în dezvoltarea stilului 
poetic al lui Eminescu. 

Pe un spațiu relativ redus, proza literară a lui Eminescu reprezintă 
cea mai originală și mai densă concentrare de figuri stilistice produsă de 
înflorirea romantismului în veacul trecut la noi. Punctul culminant at 


7 EXPRESIA POETICĂ ÎN PROZA LITERARĂ A LUI EMINESCU 161 


acestei concentrări e atins de metafora eminesciană, adesea asociată cu epi- 
tete, comparații, personificări sugestive: „Valurile 7îd și mână întunecoase 
lumea lor albastră, pînă cînd deodată rîul împiedicat de stînci și munți 
s-adună între codri, ca marea oglindă a mărei, și se limpezește subt sori, 
de poţi număra în fundu-i toate argintăriile lui“ (p. 67). l 

Expresia poetică se sprijină într-o măsură importantă pe convergenta 
mai multor figuri stilistice, în primul rînd pe cantitatea impresionantă și 
pe calitatea inedită a epitetelor, așa cum se întîmplă și în poezia primei 
epoci din creația lui Eminescui. În legătură cu epitetele prozei, observăm 
că acumularea lor prezintă trei aspecte interesante: ele pot apărea în serie 
aproximativ sinonimică, în alăturări contrastante, cu tendința de a sublinia 
antiteza, sau în serie complementară, fiecare epitet adăugînd o notă nouă. 
„Un dor mai adînc, mai întunecos, mai mare“ (p. 4) conține asocieri de ter- 
meni aproximativ înrudiți, toți trei la un loc întărind cuvîntul deter- 
minat (dor). La fel: nuntă mândră și frumoasă (28); colorit limpede și senin 
(p. 37); dulcea, neînțeleasa, dar atît de fericita nebunie (ib.) ; surîs nervos și 
sălbatic (133). . 

Antiteza, cultivată de Eminescu îndeosebi în prima etapă a activității 
lui literare, apare și în sfera epitetelor ; ochii umezi de dulci lacrimi (p. 94); 
ochi dulci, întunecoşi, demonici (102) frumoasă și ostenită fată (122). Mai 
frecvente și mai nuanțate sînt epitetele din seria complimentară: fiecare 
sugerează o nuanță nouă, încît 2—3—4 la rînd produc în descripție o poli- 
cromie cu tonuri pregnante: paloare delicată, umedă, strălucită, moale (37); 
femeie palidă, naltă, blondă, cu ochii negri (ib.); mintea împrospătată, 
rece, clară; negură deasă, cenusie și sclipitoare (18) ; frumusețea nobilă, coaptă, 
suavă, pronunțată a femeei (132) etc. 

Astfel de exemple ne amintesc de poezii în care acumularea epitetelor 
este de același grad; uneori ea a nemulțumit pe confrați:? 


Cu-ale tale brațe albe, moi, rotunde, parfumate, 
Tu grumazul mi-l înlănțui, pe-al meu piept capul ţi-l culci. 


(Noaptea) 


+ + 


Prin construcțiile sale stilistice, prin începuturile de nouă poezie 
romînească (1.870), scriitorul, „rupea cu toate canoanele... pentru că singur 
el aducea un accent inedit în mijlocul unei poezii academizante“ (Perpes- 
sicius, în Opere, I, 317). Experiența lui, în privința epitetului amintește 
de efortul stilistic al marilor scriitori europeni din veacul trecut, despre 
care G. Lanson, în L'art de la prose, observase cu dreptate că au înnoit brusc 
procedeele evocării; se știe că e o mare bogăție de epitete în opera lui 
Chateaubriand și în scrisul multor autori francezi de după el. „Ar fi impo- 
sibil — scria Lanson — să spunem tot ceea ce prozatorii secolului al XIX-lea 


1 Tudor Vianu, Epitetul eminescian, în „Probleme de stil şi artă literară“, 1955, 
p. 11 şi urm. 

2 B, P. Hasdeu a reprodus Noaptea subliniind frecventele epitete, dar fără vreun comenta- 
viu; cf. precizările acad. Perpessicius în Opere, I, p. 317 

au făcut din adjectiv. Este mai ușor să spunem ceea ce ei nu au făcut. Ei 
au evitat adjectivul comun, cunoscut. Preocuparea lor majoră a fost de 
a face ca prin adjectiv să ţișnească un aspect al lucrurilor, fie neprevăzut, 
fie ascuns, fie strîns legat de ansamblul descrierii sau caracterizînd puternic 
emoția personală a artistului“ (p. 246). 
x 
* k 

Dar proza eminesciană, care nu s-a putut sustrage curentelor ṣi influ- 
ențelor literare europene din epocă, mai prezintă și o altă particularitate 
stilistică: compararea sau referirea ia metale, la tăria și culoarea lor, 
sugerează calități noi ale obiectelor (de ex., ca aurul, argintul, plumbul 
etc.) ; părul de aur (6); aer de aur (7); somn de fier (22), fluid de argint, stele 
de aur topit (45), nori de jăralec şi aur (47), inimă de marmoră (92). În poe- 
ziile de tinereţe sînt, la fel, numeroase astfel de epitete: ochi de piatră (0.1 29), 
aer de briliant (0. IV 130), gîndiri de fier (ib. 140). 

Construcțiile acestea, se răresc în creația de maturitate, sobră prin stil, 
concentrată, adesea aforistică. Fisele adunate pentru Dictionarul limbii 
poetice a lui Eminescu indică 55 de atribute — epitete de felul celor citate 
mai sus în proza anilor 1870—72 și doar 15 în aceea din 1876; paralel, în 
poezia acelorași ani, găsim 47 și, respectiv, 16. Fondul reflexiv al operei 
ultimilor ani nu putea recurge la asemenea epitete caracteristice exuberan- 
ței romantismului juvenil. 

Incă un amănunt care poate lămuri de asemenea natura fantastic-ro- 
mantică a epitetului în ansamblul procedeelor stilului poetic și evoluția 
acestuia. de la o etapă la alta. De obicei limba comună califică aerul prin 
„curat“, „încărcat“, „nesănătos“, „viciat“ etc. Eminescu, pe la 1870, vede 
însușiri și culori neobișnuite în aer și ni le dezvăluie prin epitete origi- 
nale: aerul este bolnav (0. I 52); roșu (ib. 62); văratic (85); cernit P.L. (6); 
de aur (7), negru (21), apăsat (33), mort (45), blând (46), moale (49), albastru 
(ib.), luciu (64), alb (69), blond (70). Către 1876 aceste epitete se răresc consi- 
derabil; nu le mai găsim în poezii, iar în proza literară din 1876 numai 
de două ori: vioriu (111), lin (126). Tendinţa stilului poetic spre simpli- 
tate a lexicului şi concentrare stilistică este, și în acest caz, bine contu- 
rată. Sărmanul Dionis aparținea, cu toate atributele stilului de la 1870, 
unei perioade în care poetul demonstra o „gîndire patetică și- grandioasă“ 
(Călinescu, op. cit. I, 54), pe cînd Cezara din 1876 anunța echilibrul clasic 
și concentrarea mijloacelor expresive, pînă la forma aforistică a frazei poe- 
tice, ca în Glossa, în Luceafărul, în Scrisori. 

x. N 
x * 

Comparația este un procedeu stilistic esențial, frecvent, caracterizat 
prin îndrăzneli specifice paginilor de proză de care ne ocupăm. Literatura 
romînă mai veche și mai nouă a folosit-o în cele mai variate forme. De 
obicei se compară persoanele, lucrurile și însușirile lor cu particularități 
ale unui obiect concret, pentru a întări tendința plastică a evocării: 

„ÎL cunosc ca fe un cal breaz; se răspîndesc ca PBotirnichile ; prietenul 
cel vechi este ca vinul; mă-nghimpi ca albinele; bun ca pîine bună“ — toate 

din Anton Pann (Despre amicie sau prietenie). Exemplele sînt ușor de găsit 
în orice scriitor dinaintea lui Eminescu. Poetul însă a dat comparaţiei o 
dimensiune și o putere nouă: el compară adesea concretul cu ceva abstract, 
lisînd cititorului deschisă perspectiva unei întinderi fără hotar, Ici- colo, 
rareori, predecesorii săi, poeții, au încercat același lucru: O cîmpie... lungă 
ca pustiul (Alecsandri, P. I, 189) sugerează infinitul unui spațiu arid, 

La Eminescu citim comparații suprinzătoare prin fantastic: un împărat 
întunecat și gînditor ca miazănoaptea (p.1); tînără și zîmbitoare ca mezul 
iuminos al zilei (ib.); frumos ca zilele tineretii și voioşi ca horele (4), fată 
frumoasă ca visele mărei (10), uriaș împietrit ca spaima (22), pustiu năsipos 
ca seceta (47). În poezii, de asemenea: „Venere... braț molatec ca gîndirea 
unui împărat poet“ (Venere şi Madonă). 

O altă caracteristică a comparației din proza literară a lui Eminescu 
constă în folosirea resurselor culturii generale, pentru a raporta la ele primul 
termen: „tunetul cîntă adînc ca un prooroc al pierzării (p. 9); „o jună fată, 
muiată într-o haină albă, înfivrînd cu degetele ei subțiri, lungi și dulci, clapele 
unui piano sonor și acompaniind sunetele ușoare a unor note dumnezeiești 
cu glasul ei dulce și moale. Părea că geniul divinului brit Shakespeare res- 
pirase asupra pămîntului un nou înger lunatec, o nouă Ofelie“ (p. 46); 
„umbra... deveni mai clară, ca un vechi portret zugrăvit în oloi“ (58) ;. „nasul 
fin și bărbia rotundă și dulce ca la femeile lui Giacomo Talma“ (p. 102), 
„gîtul nalt... ca gâtul lui Antinous“ (îb.). Ruthanasius, vorbind alegoric despre 
albine, admiră „statul“ lor: „Ce ordine, măestrie, armonie în lucrare.. 
la tot anul o revoluțiune contra aristocrației, a curtizanilor reginei — minus 
contractul soțial, ovațiunile parlamentelor, argumente pentru dreptul 
divin și dreptul natural. Cinis et umbra sumus" (106). 


Chiar cînd se recurge la ceva comun cu scopul de a realiza o compa- 
rație, asocierea de termeni capătă o puternică notă eminesciană prin nou- 
tatea viziunii și prin imaginile fantastice: „luna palidă trecea prin nouri 
suri ca o faţă limpede prin mijlocul unor vise tuvburi și seci“ (p. 21); „Nu 
cumva sîntem asemenea acelor figuranti, care vroind a reprezenta o armată 
mare, trec pe scenă, încungiură fundalul și reapar iarăși?“ (p. 84); „Cuge- 
tarea ei era împătimită, ca un strat cu florile pe jumătate vestejite de arşiţă 
(134). 

Perspectiva fantastică revine mereu sub pana prozatorului poet: „Min- 
tea mea devine clară ca o bucată de soare“ (p. 62); „Inima mea este atît de 
bolnavă ca o scânteie de soare noaptea“ (12). 

Sîntem departe de comparaţiile senine, comune, ale înaintaşilor săi, 
inspirate de impresiile cotidiene. Bolintineanu scria în Manoil: „ochii săi 
ardeau ca doi diamanți negri; dinții mărunți albi ca mărgăritarul; două 
șuvițe întunecoase ca două aripioare de corb; ca unda cea limpede... feți- 
șoara ei schimbă neîncetat culorile; fustă de batist... albă ca ninsoarea“ 

Am citat cinci din cele șapte comparații dintr-un singur alineat al 
unei pagini (op. cit. p. 373). 

Dacă din comparaţie suprimăm elementul de relație (ca, asemenea, 
cum, la fel cu etc.) ajungem la metaforă, construcție stilistică superioară 
ca forță sugestivă, comparaţiei, personificării, epitetului. Metafora dove- 
dește capacitatea expresivă a artei scriitorului și, cum spunea încă Aristotel, 
ea distinge pe adevăratul poet de autorii minori care recurg la șabloane. La 
Eminescu întîlnim din primele pagini metafore unice în proza noastră; 
bogăția și varietatea lor cresc în paginile celor două nuvele mari, publicate 
de poet. Iată cîteva exemple: „nouri de jăratec și aur împleau cu oștirile 
lor cerul, dealurile erau încărcate cu sarcini de purpură“ (47); Din visurile 
noastre vom zidi castele, din cugetările noastre vom adînci mări cu mii 
de undoiete oglinzi, din zilele noastre, veacuri de fericire și de amor“ (63); 
„Ochii tăi, topite stele a dimineţii“ (p. 72); „Aerul acestei insule era plin de 
sărbători murmuitoare ale albinelor, bondarilor, fluturilor, iarba-i ajungea 
pînă la pept, măzărichea punea lanțuri înflorite picioarelor“ (p. 129). 

Pe măsură ce exercițiul stilistic e sporit, scriitorul încarcă tot mai 
mult paginile cu cele mai neașteptate construcții, cu metafore și expresii 
noi, în genul aforismelor. Schimbarea fondului și întărirea spiritului cri- 
tic din ultimele bucăți impun și concentrarea construcțiilor, a sensurilor 
figurate, în fraze mai scurte, mai dense, bogate în nuanțe semantice și în 
valori picturale, care anunță marea artă a poeziei din epoca maturității. 


* 
* * 


În legătură cu evoluția mijloacelor stilistice din proză se pot face 
cîteva observații utile pentru cunoașterea mai amănunțită a originalității 
artei eminesciene. Imensul număr de epitete și comparații din primele 
două bucăți (1870—72) oglindea, cum am spus, un exercițiu juvenil și 
dorința, de a potenţa stilul. Ele reflectă un sentiment entuziast, naiv une- 
ori în manifestările lui exuberante, capricioase, fantastice. Amănuntele 
înghesuite adesea pe un spațiu mic și cuvintele adunate grandilocvent în- 
tr-o frază amplă trebuiau să sugereze proporții cosmice și o revărsare de 
impresii și dorințe specifice frămîntărilor vîrstei romantice. Cu trecerea 
anilor, descripția și speculația fantastică din Sărmanul Dionis fac tot mai 
mult loc reflexiei, judecății critice, realismului din unele pagini ale Ceza- 
rei (1816). Cumpăna, visului și a cugetării se înclină tot mai mult, ca în 
poezii, spre înțelegerea și interpretarea realității și spre disecarea critică 
a contrastelor din care vor răsări densitatea frazei și concentrarea ima- 
ginilor în metafore. Surprinzătoare e acum acuitatea observaţiei și tonul 
de atîtea. ori amar al personajelor în care trăiește poetul: 

„Prin mreaja vie și tremurătoare a ferestii pătrundeau razele soare- 
lui și împleau semiîntunerecul chiliei cu dungi de lumină, în care se vedeau 
mii de firicele mișcătoare care toate jucau în imperiul unei raze şi dispar 
din vedere odată cu ea“ (p.97); „Ochii nu mai aveau acea sălbatecă şi nop- 
toasă strălucire în adîncimea cărora fulgera întunecosul amor și întunecoasa 
dorință... ci limpeziți, nespus de adînci, te-ai fi uitat zile întregi în ei. 
Liniște și o melancolică pace era în adîncimea lor“ (p. 122). „Ah! unde-i 
o speranța de care să mă țin? nu vezi că nu știu ce să-ți zic?... Ţi-a zice: 
vino la mine și nu pot. Spune-mi: să te perd pentru a te mai vedea odată? 

Nu! Fugi, Ieronim; poate că vro întîmplare neprevăzută să mă păstreze 
pentru tine...: Nu, nu, nu crede că te iubesc într-atîta încît să-ți zic să 
rămâi... (427—128). 
+ 
k = 


Există în opera lui Eminescu o intensitate particulară a sentimentelor 
dominante din care izvorăsc substanța însăși a creației lui, fondul de ima- 
gini și înnoirea nesecată a construcției stilistice. Dacă privim mai de aproape 
evoluția sentimentului naturii și al iubirii, fondul istoric și social al expe- 
rienței de viață, vom constata un proces evolutiv diferențiat și cu urmări 
decisive pentru expresia poetică a gîndurilor sale. 

De la evocarea proporțiilor cosmice din Sărmanul Dionis la amănun- 
tul subtil, plin de nuanțe și de mișcare afectivă din Cezara,e o distanță 
considerabilă. Întă în basmul Făt-Frumos din lacrimă din 1870 sentimentul 
naturii se exprimă prin imagini noi: „Lăutarii măiestriră hore nalte și 
urări adinci. Trandafirul cel înfocat, crinii de argint, lăcrămioarele sure 
ca mărgăritarul, mironosiţele viorele și florile toate s-adunară vorbind 
fiecare în mirosul ei și ținură sfat lung, cum să fie luminile hainei de mireasă ; 
apoi încredințară taina lor unui curtenitor flutur albastru, stropit cu aur. 
Acesta se duse și flutură în cercuri multe asupra feţei miresei, cînd ea 
dormea, și o făcu să vadă într-un vis luciu ca oglinda, cum trebuie să fie 
îmbrăcată. Ea zîmbi cînd se visă atît de frumoasă. Mirele-și puse cămașa de 
tort de raze de lună, briu de mărgăritare, manta albă ca ninsoarea. Şi se 
făcu nuntă mâîndră și frumoasă, cum n-a fost alta pe fața pămîntului“. 1 
(p. 28). | 

În Cezara din 1876, după ani de muncă: și încercări grele, condeiul 
poetului nu ostenește în slăvirea naturii prin comparații și metafore magis- 
trale: „Fluturi curioși albaștri, auriți, roșii îi acoperiră părul lui lung 
și negru, încît capul lui părea presărat cu flori. Aerul acestei insule era 
plin de sărbători murmuitoare ale albinelor, bondarilor, fluturilor, iarba-i 
ajungea pînă la pepi, măzărichea punea lanțuri înflorite picioarelor... o 
căldură, un miros voluptos pătrundea raiul“ (p. 129). 

În finalul aceleiași nuvele: „Stelele mari și albe tremurau pe cer și 
argintul lunei trecea sfîșiind valurile transparente de nouri ce se încrețeau 
în drumu-i. Noaptea era caldă, îmbătătoare de mirosul znopurilor de flori; 
dealurile străluceau subt o pînză de neguri — apa molcomă a lacului ce 
înconjura dumbrava era poleită și tremurînd își arunca din cînd în cînd 
undele sclipitoare spre țermii adormiți“ (p. 134). 

În aceste din urmă pasaje surprind sensurile metaforice ale cuvintelor 
comune și epitetele rare atribuite obiectelor: sărbători murmuitoare ; lanţuri 
înflorite; miros voluptos; argintul lunei trecea sfişiind valurile de nori; 
noaptea îmbătată ; pînză de neguri; dumbrava poleită, termii adormiti. S-ar 
părea. că lumea de visuri și imagini a poetului se contopea tot mai mult 
cu bogăția infinită a naturii, cu splendorile cosmosului, singurele care 
nu l-au decepționat niciodată. De aici constanța sentimentului viu al naturii 
în fondul și expresia artistică a operei. Contopirea aceasta om-natură atinge 


1 În Călin, poetul ne-a dat o descriere similară de mare artă, tot o nuntă a insectelor, 

un grad impresionant în descrierea fluxului vieții, al materiei: „Simt că 
măduva mea devine pămînt, că sîngele meu e înghețat ş și fără cuprins ca apa, 
că ochii mei abia mai reflectează lumea-n care trăiesc. Mă sting. Și nu rămîne 
decît urciorul de lut, în care a ars lumina unei vieți bogate. Mă voi așeza 
sub cascada unui pîrîu; liane și flori de apă să înconjure cu vegetația. lor 
corpul meu, și să-mi strațese părul și barba cu firele lor... și-n palmele- -mi 
întoarse spre izvorul etern al vieței, «Soarele», viespii să-și zidească fagurii, 
cetatea lor de ceară. Rîul curgînd în veci proaspăt să mă dizolve și să 
mă unească cu întregul naturei, dar să mă ferească de putrejune. Astfel 
cadavrul meu va sta ani întregi subt torentul curgător, ca un bătrîn rege 
din basme, adormit pe sute de ani într-o insulă fermecată“ (p. 130). 

Lexicul și construcția gramaticală din aceste citate sînt ale limbii 
literare de azi, dar inovaţia. metaforică, pecetea stilistică pregnant 'emi- 
nesciană în fiecare frază sînt singulare. Ultimul exemplu anunța tema, 
în multe variante poetice, din Mat am un singur dor, expresia contopirii 
cu natura, mulțumită căreia — cum spune Euthanasius, și prin el poetul — 
s-a „dezbrăcat de haina deșertăciunei“ (p. 109): 


jar cînd voi îi pămînt 
În liniștea, sării, 
Săpați-mi un mormînt 
La marginea mării... 
S-aud cum blînde cad 
Izvoarele-ntr-una, 
Pe vîrfuri lungi de brad 
Alunece luna... 


+ 
+ * 


Simplitatea vocabularului și concentrarea metaforică a construcțiilor 
stilistice sînt ilustrate și în cadrul desfășurării celorlalte episoade ale 
prozei lui Eminescu. Sentimentul iubirii a trecut prin faze dramatice în viața 
zbuciumată. a poetului și s-a oglindit cu fidelitate în opera lui literară. 
Paginile de lirism inspirate de adîncimea și intensitatea iubirii sînt unice 
în literatura noastră prin specificul lor uman, etern valabil, și prin expresia 
nouă a substanței acestui sentiment; istoria lui sinuoasă și lungul șir 
al decepțiilor au influențat stilul poetic și sistemul imaginilor în ansamblu. 
În anii adolescenţei, sentimentul iubirii îi inspiră rînduri însuflețite, 
cu hiperbole romantice, cu bogăție de epitete și comparații care mai de 
care mai înflorite, mai încărcate ; plenitudinea simțirii apare în plenitudinea 
expresiei, în construcția frazei de tip afectiv, cu multe exclamații, cu 
multe determinări: 

„De unde această simțire nemăsurată, de unde această irezistibilă 
nebunie? El nu-și simțea capul, nu-și simţea inima, toate se învîrteau 
împrejuru-i într-o lumină trandafirie, părea că nu vede decît perdele albe 
şi de după fiecare ivea zîmbind ca o speriată și copilărească șireție, capul 
ei. Înamorat în ea? Asta ar fi fost puţin. Nu în ea, în fiece gîndire a ei, 
în fiece pas, în fiece zîmbet, un înmiit amor. D-zeu de-ar fi fost, și-ar fi 
uitat universul spre a căuta un altul în ochii ei albăstrii, de ar fi găsit, 
nu se știe... căutarea ar fi durat veșnic. Cum o iubea! De l-ar fi disprețuit, 

ar fi iubit disprețul ei; o idee de ură a ei ar fi fost cuprinsul amorului 
lui cît ar fi trăit“ (p. 74—75). 

Sentimentul îmbracă o notă de idealizare, caracteristică anilor de 
tinerețe, de romantism. În acelaşi fel, dar cu mijloace mai modeste, se 
exprimase Bolintineanu În Manoil din care citez, pentru comparație, încă 


un pasaj: „Sînt fericit!... Ucigă-mă, voi muri cu nepăsare. Ce-mi pasă 
că lumea mă ocolește? Tu îmi rămîi, Zoica meal... Lumea pentru mine 
ești tu... o, sufletul meul... Lasă-mă să te admir! Eşti frumoasă sub 


costumul acesta negru ! Frumoasă ca dimineața care iese din umbrele n opții!... 
Lasă-mă să admir florile acelea cerești și fragede ce soarele tinereții le sea- 
mănă pe feţele tale!... Să te admir eu, eu singur!... Căci vezi, Zoică, sînt 
gelos și de lumina zilei ce te sărută!... (op. cit., p. 405). 

Comparaţia din acest pasaj rămîne palidă față de hiperbola emines- 
ciană izvorită dintr-un fond liric exuberant, dintr-o fantezie incomparabilă. 
Este epoca visului, a credinței în iubire, în fericire; resortului interior 
dinamic îi corespunde construcția stilistică grandilocventă, inovatoare, cu 
asociația inedită a cuvintelor: inmiit amor, ar fi uitat universul; ar fi iubit 
disprețul ei. 


x * 


Dar timpul și apăsarea vieții în mediul neprielnic în care trăia au 
trecut nemiloase peste poet. În puțini ani încrederea devine decepție, clanul 
— resemnare, bucuria de a trăi, de a iubi — filozofie amară ; apare critica 
realistă împotriva aparențelor, a înșelăciunii, a moralei convenționale. Tero- 
nim judecă deci cu alți ochi iubirea, căci poetul care l-a creat era alt om 
decît tînărul Dionis, romantic credul. La scrisoarea patetică, îndrăzneață, 
deschisă, a Cezarei, Teronim răspunde tăios prin renunțare aspră, prin argu- 
mente neașteptate și prin aluzii la zădărnicia atîtor credințe. El ascultă 
de înțelepciunea lui Euthanasius care-i scrisese admirabile rînduri, pagini 
de antologie eminesciană (p. 103—109); în ea citim ṣi semnificativa propo- 
ziție: „Eu, mulțămită naturei, m-am dezbrăcat de haina deşărtăciunei“ 
(p. 109), care spune mult pentru orientarea poetului și pentru conținutul 
operei lui viitoare. Atitudinea lui Ieronim față de Cezara este de pru- 
dență, ca și cum ar fi moștenit o experiență amară de la Dionis. 

Ieronim nu vrea să se lase tîrît de exaltarea pasiunilor. Reacția lui 
e de natură rațională, dorința lui tinde către dominarea iluziilor. El vrea 
să vadă dincolo de aparenţe: 

„Că ești frumoasă, cred — îi scrie Ieronim Cezarei —; că mă iubești, 
îți mulțumesc ; că-mi oferi tot ceca ce tu crezi că m-ar face fericit, mă 
face să fiu în stare de a-mi jertfi viața pentru tine. Îţi sărut mîna pentru 
dorința ce ai de a mă face fericit, deși te-nșeli cînd crezi că amorul tău 
de femeie m-ar putea face. Amorul este o nenorocire, și fericirea ce mi-o 
oferi venin. Că n-o știi, aceasta este împrejurarea care te face adorabilă. 
Dac-ai avea pentru-un moment ochii mei, ce altfel ți s-ar arăta această 
lume, în care tu cauţi și speri a găsi ce nu-i în ea — fericirea. Tu zici 
că te iubesc... Să mă frizez, ca să- ți plac, să spun minciuni, ca să petrec 
mintea ta ușoară ; să mă fac o păpușe pentru... cine, o și mai spune, pentru 

cer Nu! nu mă voi face comediantul acelui rău, care stăpînește lumea; 
mi-e milă de tine, de mine, mi-e milă de lumea întreagă. Mai bine mi-aș 
stoarce tot focul din inimă, ca să se risipească în scîntei, decît să animez cu 
el o simțire, pe care o cred nu numai culpabilă, ci ordinară...“ (p. 114—115), 
Monologul dinamic ne face să vedem parcă o scenă pe care se luptă: 

un ins dedublat; o luptă cu sine, o confruntare cu realitatea, dorința 
înfruntă rațiunea, pasiunea discernămîntul critic, realist. Construcția frazei 
e nouă, stilul în ansamblu este altul, cu tendințe spre concentrare și aforism. 
Același fond de idei a trecut în amplificările poetice ale Scrisoare IV: 

Ce? Cînd luna se strecoară printre nouri, prin pustii, 

Tu cu lumea ta de gînduri după ea să te ații? 

Să, aluneci pe poleiul de pe ulițele ninse, 

Să priveşti prin lucii geamuri la luminile aprinse 

Și s-o vezi înconjurată de un roi de pierde-vară, 

Cum zîmbește tuturora cu gîndirea ei uşoară? 

S-auzi zornetul de pinteni și ioşnirile de rochii, 

Pe cînd ei sucesc musteaţa, iară ele fac cu ochii? 

Cînd încheie cu-o privire amoroasele-nțelegeri, 

Cu ridicula-ţi simțire tu la poarta ei să degeri? 

Pătimaş şi îndărătnic s-o iubeşti ca un copil, 

Cînd ea-i rece și cu toane ca şi luna lui april? 


Câte întrebări, atîtea îndoieli și manifestări ale spiritului realist, critic, 
din epoca maturității. De altfel toate aceste citate, ca și alte pagini, nu 
sînt decît preludiul și izvoarele tematicii Luceafărului pe care-l anunțau 
și rîndurile din scrisoarea lui Jeronim: „Lasă-mă în mîndria și răceala mea. 
Dacă lumea ar trebui să piară și eu aș putea s-o scap printr-o minciună, 
eu m-aș spune-o, ci aș lăsa lumea să piară. De ce vrei tu să mă cobor 
de pe piedestal și să mă amestec cu mulțimea? Eu mă uit în sus asemenea 
statuei lui Apoll... fii steaua cea din cer, rece și luminoasă!“ (p. 116). 

În paginile încărcate de epitete, de comparații ale anilor 1870—1872 
vorbise sentimentul năvalnic, bucuria visului tineresc; dar acestea n-au 
ținut mult și iată, în 1876, spiritul critic preferă un stil dens, sobru, cu 
frecvente construcții aforistice. Reflexia realistă a scuturat într-o măsură 
considerabilă bogăția exagerată a epitetelor, rezervînd însă cuvintelor simple 
rolul de elemente ale metaforei regenerate sub impulsul fondului nou de 
idei: „cerul ce-și ridica înstelata sa măreție“; „un grăunte plutitor pe aria 
nemărginită a apelor“ (128); „cugetare împătimită ca un strat cu florile 
pe jumătate veștejite de arșiță“ (134); „zăpada luminei de lună“ (135). 

* 
. $ + 

Esența critică a reflexiei sale se manifestă cu o mare putere în de- 
scrierea mediului social în care trăia. Natură-om-societate coexistă mai ales 
în creația literară de maturitate: natura cu eternele ei splendori îi inspiră 
imagini mereu bogate și plastice; omul cu inconstanța exasperantă a gîn- 
dirilor și a pornirilor sale îi prilejuiește considerații amare ; societatea vremii 
cu așezările strîmbe, tulburi, ostile meditației și creației poetului, este jude- 
cată aspru, realist, ca în Scrisori, ca în Glossă. Fondul gîndirii și apre- 
cierile de valoare pornesc din datele obiective ale mediului; „Nu explicările 
ce se dau faptelor, ci faptele înșile sînt adevărul... Viaţa internă a istoriei 

este instinctivă, viața exterioară, regii, popii, învățații sînt lustru și frază, 
și cum de pe haina de mătase pusă pe un cadavru nu poţi cunoaște în 
ce stare se află, astfel de pe aceste vestminte mincinoase nu poți cunoaște 
cum stăm cu istoria însăși“ (p. 108—109). l 

. Conçştiința scriitorului a înregistrat, cu trecerea anilor, toată amără- 
ciunea nedreptăților sociale, dezmățul politicianist burghez, setea de avere 
și pitorescul sumbru al momentului în care omul pentru om era lup — 
homo homini lupus. O pagină sintetică ne prezintă astfel concluziile poetului 
asupra societății vremii sale, într-un tablou plin de mișcare: 

„Doctrinele pozitive, fie religioase, filozofice, de drept ori de stat, 
nu sînt decît atîtea pledoarii ingenioase ale minței, ale acestui advocatus 
diaboli, care e silit de voință ca să argumenteze toate celea. Acest mizerabil 
advocat e silit să puie toate într-o lumină strălucită, și fiindcă existența 
este în sine mizerabilă, el e nevoit să împodobească cu flori și c-o apa- 
renţă de profundă. înțelepciune mizeria. existenței, pentru a înșela în școală 
și în biserică pe tucanii cei mici, cari intră abia în scenă, asupra valoarei 
vieței reale. Pentru lucrătorii statului onoarea, pentru soldați gloria, pentru 
proşti cerul, și astfel o generaţie înșeală pe cealaltă prin acest advocatus 
diaboli moștenit, prin acest sclav silit la șireție și sofisme, care aicea se 
vaieră ca popă, colo face mutre serioase ca profesor, colo parlamentează 
ca advocat, dincolo taie fețe mizerabile ca cerșitor. Acest din urmă o face 
pentr-un pahar de vin ce-l are tn petto, altul pentr-un titlu, altul pentru 
bani, altul pentru o coroană, dar la toţi, în esență, este aceeași, un moment 
de beție. Iată ce învăţ eu de la dascălii mei, de la albine“ (p. 108). 

Sîntem, cu acest citat, foarte. departe de jocul imaginației lui Dionis 
care aspira să cunoască și să străbată cosmosul, care ne dezvăluia gîndurile 
sale în fraze încărcate de epitete, în comparații și personificări menite să 
sugereze fastul grandios al naturii și puterea speculației sale abstracte. 
Aici neologismul și epitetul sînt cele strict necesare ; verbul, care dă mișcarei, 
foarte frecvent, schimbul ideilor rapid și propoziția densă. Cuvintul vechi 
se asociază cu cel nou într-o sinteză expresivă, plină de adîncime filozofică. 
Vedem parcă mișcarea întrupată în galeria de tipuri descrisă de poet, 
zbuciumul minții, diversele categorii sociale în goană după glorie și onoruri 
deșarte, umbra și lumina „momentului de beție“, amăgirea clipelor, fragi- 
litatea existenței. Este aici, cu mari similitudini de expresie și concen- 
trare a ideilor, motivul din Glossă: 


Privitor ca la teatru 

Tu în lume să te-nchipui: 
Joace unul și pe patru 
Totuși tu ghici-vei chipu-i, 
Și de plinge, de se ceartă, 
Tu în colț petreci în tine 
Și-nţelegi din a lor artă 
Ce e rău şi ce e bine. 


k 
* * 
Economia de mijloace stilistice dă impresia de mare simplitate a 
limbii poetice. O analiză mai atentă a sensurilor cuvintelor, a propozițiilor, 
descoperă la fiecare pas nuanțe semantice figurate. Poetul lucrează în 

adincime; el toamnă „în formă nouă limba veche și-nțeleaptă“, după ce o 
vreme a adunat pe întinderi uriașe de manuscris cuvinte, construcții, 
figuri de stil schimbate mereu de la un manuscris la altul 1, o muncă uriașă 
oglindită în variantele ediției Perpessicius. 

Angrenarea poetului în realitățile vremii sale a influențat deci con- 
ținutul și expresia literară în sensul promovării direcției realist-critice 
în opera de maturitate. Fraza sc eliberează de raritățile neologice trecvente 
în tinerețe, de amplitudini retorice care încărcau, cum s-a văzut, fraza 
de atîtea ori sinuoasă în Sărmanul Dionis. Poetul avea atunci o perspectivă 
vastă asupra lumii cosmice și punea sub o lentilă măritoare stările de 
conștiință ale eroilor săi. Cînd el se apropie mai mult de esența realităţii 
sociale, amănuntul e privit parcă din interior, cu lupa și consemnat în notele 
lui esențiale. Precizia termenului și densitatea construcției sînt impuse de 
realități concrete și cuprind descrieri surprinzătoare ale celor mai ascunse 
vesorturi sociale și morale ale vieții și mediului. Activitatea de ziarist 
și legăturile lui cu cercurile politice și literare de atunci au influențat 
conținutul și sistemul de imagini ale operei poetului, așa cum se vede 
în Cezara ?, în poezii şi în proza lui politică. Evident că dezvoltarea ten- 
dințelor realist-critice nu trebuia exprimată cu mijloacele lingvistice folo- 
site pentru a comunica patosul juvenil și romantic din primele bucăți lite- 
rare. Schimbarea în sensul concentrării mijloacelor stilistice și al extinderii 
sferei sensurilor figurate ale cuvintelor obișnuite, deci trecerea de la can- 
titate la calitatea nouă a construcțiilor stilistice, se poate vedea comparînd 
două fragmente cu aproximativ același conținut din două etape diferite; 
de ex. două portrete sau două tablouri din natură din Sărmanul Dionis 
și din Cezara: „Maistrul Ruben era un bătrîn de o antică frumuseţe. O 
frunte naltă, pleşuvă, încrețită de gîndiri, ochii suri, boltiți adînc în capul 
cel înțelept, și barba lungă, care curgea de subt adîncii umeri ai obrazului, 
pînă pe pieptul întotdeauna cam aplecat, îi da arătarea unui înțelept din 
vechime. Arătarea lui era liniştită — dar nu blândă; numai în împrejurul 
gurei musculare se vedea o dulceaţă amărită de îndoieli“ (p. 51). 

Jată portretul lui Ieronim: „O frunte naltă și egal de largă, asupra 
căreia, părul formează un cadru, luciu și negru, stă așezată deasupra unor 
ochi adînciți în boltele lor și deasupra nasului fin, o gură cu buze subțiri, 
o bărbie rotunzită ; ochii mulțămiți cum am zice de ei înșii, privesc c-un 
fel de conștiință de sine — care ar putea deveni cutezare — expresia lor e un 
ciudat amestec de vis şi rațiune rece“ (p. 97). 

Încheierea citatului mi se pare că definește destul de exact și perso- 
nalitatea poetului, esența lirică-filozofică a artei sale: „amestec de vis 
și rațiune rece“. Stilul prozei sale reflectă acum, la 1876, tendința spre 
echilibrarea elementelor romantice cu cele realiste. Nimic pedant, nimic 
superfluu în descripția amănuntului. Un alt exemplu: „O negură deasă, 


! Un studiu pe care-l pregătim acum va arăta modul cum au evoluat mijloacele stilistice 
ale lui Eminescu de la începuturi modeste la arta, clasică, a expresiei poetice. Vom extinde apoi 
cercetarea, şi asupra particularităților lexicale și gramaticale din aceste variante. 

. 2 După tipărire, poetul reia Cezara şi-i simplifică mult stilul, reducînd fraze întregi descrip- 
tive şi mai ales epitetele și comparațiile. Cf. I. Creţu, Ultima formă a nuvelei Cezara, în 
„L. R.“ 1961, nr. 5, p. 488. 

cenușie şi schpitoare... apoi un cer de un etern și albastru întuneric, cu 
stele moi de suflarea nopții, cu nouri încrețiți, cu cerul cald...“ (p. 78), 
iar în Cezara: „Se făcuse noapte. Stelele mari și albe tremurau pe cer și 
argintul lunci trecea sfîșiind valurile transparente de nouri ce se încreţeau 
în drumu-i. Noaptea era caldă, îmbătată de mirosul snopurilor de flori“ 
(p. 134). 

Compararea fragmentelor pune în evidență reducerea multor epitete 
în 1876, care în faza întîi încărcau fraza (frunte altă, pleșuvă, încretită ; 
negură deasă, cenușie, sclipitoare; etern şi albastru întuneric etc.); analiza 
amănuntului semnificativ recurge la tot mai multe metafore și determinări 
proprii, exacte, dar și noi, originale (ochii mulțănuti cum am zice de ei 
înșiși... un ciudat amestec de vis şi rațiune rece, argintul lamei trecea... ; 
noaptea era îmbătată). Concentrare, metalorism, caracter popular -— iată 
trăsături esențiale ale stilului eminescian din perioada maturității poetului. 
Tendinţele acestea sînt consemnate într-o notă despre „Cartea nouă“ din 
„Curierul de Iași“, 4.1X.1877, în care Eminescu spunea că preferă textele 
„scrise în scurte propoziții principale... [ca în] limba populară“ 2. 

După modelul acesteia, dar, probabil, și sub influența stilului unor 
scriitori străini de mare prestigiu atunci ?, Eminescu a fost și printre cei 
“intii scriitori care a folosit și fraza nominală, segmentînd contextul în 
mități mici, pentru a crea o impresie de dinamism, ca în exprimarea 
orală. Iată un scurt citat tot din Cezara: „E de sărutat schița mea. Poate 
să e una din cele mai nimerite din cîte am zugrăvit. Am pus-o lîngă mine. 
Deconcertare și o dulce resienaţie, un profil îngeresc. I-am spus cuvinte 
bune. O rază de speranță în acea amabilă mâîhnire a feţei. O adorabilă 
schiță. Dar simt că din ce în ce schițele se familiarizează cu inima. N-o 

? ? 
iubesc. Nu“ (p. 120). 

Astfel de construcții se vor generaliza către sfîrșitul secolului trecut, 
mai ales în opera lui Caragiale, Vlahuță, Delavrancea. 


* 
+ * 


Poetul înzestrat cu inepuizabile resurse lirice și cu o imaginaţie incom- 
arabilă a contribuit în mare măsură la modernizarea stilului artistic 
zomînesc, la îmbogățirea tematică a literaturii romîne. „Ca în poezie, 
Eminescu posedă un număr egal de coarde la lira sa de prozator literar... 
intre aceste două tulpini circulă o aceeași sevă, pentru că rădăcina e 
aceeași“ 3, 

Între 1870 şi 1876, în numai 6 ani, poetul a elaborat, paralel cu enorma 
creație lirică în versuri, o proză originală care reprezintă un capitol bogat 
al istoriei noastre literare și al limbii artistice. Proza lui Eminescu se dis- 
singe prin înnoire tematică, prin regenerarea. procedeelor expresive ale 
stilului literar. 


1 Scrieri politice și literare, 1905, p. 282 

2 În finalul nuvelei Sărmanul Dionis e citat Théophile Gauthier; se ştie că poetul admira 
pe Hugo, Schiller, Gogol. 

3sPanaitescu-Perpessicius, Menţiuni de istorie literară și folclor, 1957, p. 345. 

Evoluția stilului său, de la acumularea ornamentelor romantice la con- 
centrarea metaforică și aforistică a frazei, a mers concomitent cu realizarea 
celei mai bune părți a poeziilor, cum s-a putut vedea și din materialul 
discutat aici. Creația în proză a demonstrat încă acum 90 de ani, cînd 
a apărut Sărmanul Dionis, capacitatea limbii romîne de a exprima, prin 
resurse proprii, orice idei moderne. De aceea, cu toate că e vorba numai 
de patru bucăţi, proza publicată de Eminescu reprezintă o etapă importantă 
în dezvoltarea limbii poetice romînești și un prețios auxiliar al cunoașterii 
mai exacte a inovației stilistice eminesciene, afirmată cu atîta putere în 
opera poetică de maturitate a scriitorului. 


MIJLOACE ARTISTICE ÎN ANALIZA PSIHOLOGICĂ LA LIVIU 
REBREANU: 


ŞTEFAN MUNTEANU 


Istoria literaturii noastre numără puţini scriitori care să ofere un exem- 
plu mai caracteristic decît acela al prozei lui L. Rebreanu, de aparentă 
contradicție între conținutul operei și realizarea ei artistică. Ne gîndim la 
ceea ce s-a numit stilul „cenușiu“ al scriitorului, care ar trebui — dacă 
formula ar corespunde întru totul adevărului — să fie și expresia unui con- 
tinut lipsit de varietate, de relief și de culoare artistică. Dar caracterizarea 
aplicată artei lui L. Rebreanu este în defavoarea scriitorului numai dacă 
plecăm de la un model estetic prestabilit. 

Credem că este important ca faptele să fie privite și Jutan alt unghi: 
acela al mijloacelor proprii de realizare artistică ale lui L. Rebreanu, apte 
să zugrăvească eroii sub aspectul ecourilor vieții lor psihice în care se reflectă 
împrejurările vieții și conflictele în care aceștia sînt angajați 2. 

Vom căuta să insistăm asupra acestei laturi a măiestriei artistice a lui 
L. Rebreanu, pe care o considerăm esenţială, fără a socoti epuizate, la capă- 
tul încercării de față, toate problemele pe care o asemenea cercetare le 
implică. 

Liviu Rebreanu și-a definit „crezul“ artistic în articolul Cred, publicat 
nu multă vreme după apariția romanului Jon. Iată cîteva dintre ideile scrii- 
torului despre artă și despre procesul creației artistice, pe care le desprindem 
din aceste mărturisiri: 

„Pentru mine arta — zic „artă“ și mă gîndesc mereu numai la literatură 
— înseamnă creație de oameni și de viață... În artă interesează nu frumosul, 
o născocire omenească, ci pulsația vieții. Durabilitatea ei (a literaturii) 


xee 


1 Comunicare ţinută la 18 decembrie 1961, în cadrul celei de-a treia sesiuni metodico- 
științifice interregionale, organizată la Ploieşti de către Societatea de științe istorice și filologice 
din R.P.R. 

2 Un studiu fundamental despre arta lui L. Rebreanu este acela al acad. T. Vianu din Arta 
prozatovilov vomâni, București, 1941, pp. 319—333. Vezi şi articolul aceluiași autor despre Jon 
în „Viaţa romînească“, ian. 1921, PP. 95—99; acelaşi articol e reprodus și în vol. Masca timpului, 
1926. Dintre studiile recente, vezi O. S. Crohmălniceanu, Liviu Rebreanu, în „Viaţa 
romînească“ nr. 11,1953, p. 281—311, studiu reprodus ca prefaţă la vol. L. Rebreanu, Opere alese, 
I, E.S.P.L.A., 1959, p. V-LII. Cf. și studiul introductiv la Pădurea spînzuraților, E.S.P.L.A., 
1956, pp. 5—16, semnat de S. Iosifescu. 

atîrnă numai de cantitatea de viață ce o cuprinde... Temelia creației rămîne, 
negreșit, expresia, nu însă ca scop, ci ca mijloc... De altfel cred că e mult 
mai ușor a scrie „trumos“ decît a exprima exact. Poate nu e o simplă în- 
tîmplare că toți creatorii mari de viață s-au mulțumit să scrie bine și au 
neglijat floricelele stilistice după care se prăpădeau contemporanii. Expresia 
exactă îți cere mai multă zbuciumare: „Cuvîntul ce exprimă adevărul“i. 

La aceste mărturisiri, elocvente prin ele însele și constituind temelia 
unei estetici realiste, trebuie alăturate amintirile unor critici literari sau 
scriitori, ca acele ale acad. T. Vianu ? ori ale poetului Camil Baltazar ?, 
precum și o parte din manuscrisele și corespondența prozatorului publicate 
în ultima vreme + și care vorbesc în același sens despre concepția scriito- 
rului cu privire la artă. 

Este util, credem, ca cercetarea mijloacelor de expresie ale artei scrii- 
toriceşti a lui Rebreanu să se facă în lumina concepției artistice a scrii- 
torului (fără a rămîne însă exclusiv la aceasta), dacă acceptăm principiile 
sale estetice drept fundamentul unei literaturi realiste. 

Scriitorul este, așadar, un artist în măsura în care realitatea, lumea, 
oamenii, cu destinul lor, își găsesc expresia deplină în opera sa, ca reali- 
tate veridică, aptă să sugereze adevărul vieții. Esențialul este a exprima 
această viață cu claritate și obiectivitate, căci adevărurile se cer rostite cu 
limpezime și nu acoperite cu fraze șlefuite și văluri poetice. Cuvîntul, care 
este materialul creației artistice, va sluji acestei intenții a scriitor ului. 

Înfățișarea imaginii fidele a vieții nu se poate realiza artistic decît 
atunci cînd „psihologia și obiectivitatea merg alături“,5 întrucît obiectivi- 
tatea scriitorului presupune crearea de tipuri umane a căror viață sufle- 
tească să se manifeste „detașat“ de cea a creatorului și oarecum independent 
de atitudinea sa subiectivă. De aici decurge formula nouă a realismului 
lui Rebreanu, în opoziție cu realismul artistic și liric al lui M. Sadoveanu, 
de pildă. Acestui fapt i se datorește și aparenta răceală, lipsa de înduioșare 
a scriitorului față de soarta personajelor sale, atitudine care nu este echi- 
valentă cu „indiferența“, ci este expresia a ceea ce scriitorul numește „sinceri- 
tatea în artă“, considerată de Rebreanu însușirea de căpetenie a artistului. 
Jar „sinceritatea“ este un alt termen pentru atitudinea artistică a scriitorului. 

Ceea ce conferă viață personajelor lui Rebreanu trebuie căutat deci nu 
în măiestria cuvîntului, ci în însușirea scriitorului de a le individualiza 
pe calea analizei psihologice, prin dezvăluirea adîncimii, a bogăției și a 
contradicțiilor vieţii lor lăuntrice, manifestate în conduita lor morală. „Ten- 
dința permanentă a limbii artistice, observă Al. Dima, obiectivul ei prin- 
cipal îl alcătuiește (...) capacitatea ei de a individualiza“ 7. Motivarea 


11, Rebreanu, Amalgam, Bucureşti, 1943, pp. 10—12 (passim). 

Tudor Vianu, Serbări la Năsăud în „Gazeta literară“ din 25. N. 1956. 

3Camil Baltazar, La jar, la Liviu Rebreanu, în „Tînărul scriitor“, nr. 3,1956, 
pp. 90—93. 

1Vezi Nicolae Liu, Geneza unni roman clasic despre 1907, în „Viaţa romînească“, 
nr. 3, 1957, pp. 27—36. 

> L. Rebreanu, op. cit. 

SV. Tudor Vianu, Arta prozatorilor romîni, Bucureşti, 1941, pp. 321—322. 

'Alexandru Dima, Cîteva procedee fundamentale ale limbii artistice, în „Limba 
romină“ nr. 2, 1955, p. 40. 

individualizării, în creația epică, mai ales, este în primul rînd psihologică 
și în această măsură limba literaturii dobîndește funcție estetică de comuni- 
care și reflectare realistă a vieții umane. 

Limba și procedeele de stil nu aduc frazei lui Rebreanu strălucire, ele 
reliefează însă o trăsătură de caracter, un amănunt tipic, o situație psiho- 
logică. De aceea nu trebuie să ne surprindă la autorul Răscoalei o anumită 
lipsă de varietate a mijloacelor de stil, impusă de adevărul elementar că 
atitudinile și reacțiile sufletești pot rămîne, ca mod de exprimare exterioară, 
aceleași, în împrejurări diferite. 


k * 


Personajele lui L. Rebreanu trăiesc o viață sufletească de o mare inten- 
sitate. Vorbele, frazele lor sînt doar expresia parțială a frămîntărilor lor 
läuntrice. Gîndurile, sentimentele și emoțiile acestora se comunică nu ra- 
reori în crîmpeie de convorbire sau în cuvinte care descoperă pentru o clipă 
pomirile, dramele sau revolta din sufletul eroului. Procesul frecvent de in- 
hibiție a gîndurilor își găsește forma stilistică în folosirea pe scară largă a 
reticenței, a vorbirii suspendate, a cărei funcție stilistică fusese remarcată 
încă din antichitate de Demetrios, autorul Tratatului despre stil 1. Iată 
în acest sens cîteva exemple, din cele multe care s-ar putea cita din opera 
lui L. Rebreanu. 

Între Laura, fiica cea mare a învățătorului Herdelea și studentul Aurel 
Munteanu are loc o ultimă convorbire. Idila lor se încheie cu aceste cuvinte: 
(Laura) „se opri şi, cu glas tremurat, îi zise pentru ultima oară: 

— Va să zică crezi că...? 

Tînărul plecă ochii în pămînt, rușinat și răspunse ca un vinovat: 

— Cred că... “ (Ion, 404). 

Întorcîndu-se de la București, unde fuseseră pentru a cumpăra moşia 
Nadinei — fără rezultat însă — țăranii din Amara discută în tren cu un 
străin care le destăinuie că pe la ei s-ar fi împărțit pămîntul, după ce s-a 
vărsat mult sînge, deoarece oamenii puseseră mîna pe securi. După vorbele 
străinului se făcu tăcere grea în vagon, apoi cîțiva țărani oftară, iar „Petre 
Petre, care nu deschisese gura toată vremea mormăi cu o flacără în ochi: 


— Apoi, pînă n-om pune mîna pe topoare, nici noi n-om... 


Se opri brusc parcă vorbele i-ar ti scăpat fără voia lui. Oamenii îl auziră, 
dar nimeni nu întoarse capul spre el“. (Răscoala, 220). 


1 „„.. adeseori reticența produce un efect şi mai puternic, ca în următorul loc din Demostene : 
„Eu unul aș..., dar nu vreau să spun nimic jignitor“ (...). „Prin faptul că s-a întrerupt, oratorul 
are aici mai multă forță decît prin orice altă vorbă, și, pe zei! adesea chiar obscuritatea dă frazei 
vigoare, căci tot ce-i numai bănuială impresionează mai tare..." (Tratatul despre stil al lui Deme- 
inios, traducere de C. Balmuș, laşi, 1943, p. 180). 

> Citatele din operele lui L. Rebreanu reproduse după ediţiile : 

) Jon, E.S.P.L.A., 1955; 

b) Răscoala, E.S.P.L.A., 1957; 

c) Pădurea Spînzuraţilor, E.S.P.L.A., 1956; 

d) Opere alese, vol. I, E.S.P.L.A., 1959. 

Căpitanul Klapka încearcă să se apropie sufletește de Bologa, bănuin- 
du-l stăpînit de aceleași gînduri care-l frămîntau și pe el, după executarea 
sublocotenentului Svoboda. Ofiţerul romîn se apără cu violență: 

„— Domnule căpitan, cred că vă înșelaţi, cred că... zise Bologa aspru, 
aproape cu ură. Și nu știu ce vă face să-mi atribuiți... (Päd. Sp. 72). Acelaşi. 
Klapka își cere scuze, dîndu-și seama că a săvîrșit imprudența de a-i aduce 
la cunoștință lui Bologa că vor fi mutați pe frontul romînesc: 

„— lartă-mă, prietene... Am uitat că tu... Sînt un...“ (ibidem, 86) £ 

La aceste exemple se pot alătura și altele în care reticența e redusă la 
elipsă și exprimată sub forma unor exclamații monosilabe, cum este inter- 
jecția de, asupra căreia atrage atenția Ov. S. Crohmălniceanu 2, remarcînd 
nuanţa ei stilistică variată în funcție de starea sufletească a personajului. 

În Răscoala, doi țărani angajează în treacăt o convorbire. Ne aflăm în 
ajunul dezlănțuirii furtunii: P 

„— Noroc, noroc Trifoane! strigă Leonte Orbișor pe uliţă, oprindu-se 
o clipă cu sapa de-a umăr. Te-ai apucat de treburi? 

— Ce să facem? Pe lîngă casă — răspunse Trifon Guju de pe prispă, 
ciocănind de zor. 

— Baţi coasa, Trifoane, ori...? întrebă Leonte fără mirare. 

— O bat să fie bătută, zise Trifon fără să ridice capul. 

— Mi se pare că vrei să cosești înainte de a secera. 

— Apoi dacă trebuie?... De“ (s.n. Rscoala, 301). 

În același moment al evoluției evenimentelor din romanul Răscoala, 
colonelul Ştefănescu stă de vorbă cu ţăranii de pe moșia lui, încercînd să 
le cîştige bunăvoința și silindu-se să ghicească intențiile lor. Dialogul se 
desfășoară astfel: „...că eu tot ce am, aici am băgat și cu voi am împărțit... 
Nu-i nimic, băieți! Dumnezeu e sus și vede!... Eu nu v-am bătut, nu v-am 
înșelat, nu v-am năpăstuit, v-am ajutat, v-am ocrotit, v-am învățat. Acu 
puteți să-mi trageţi cu parul. Așa-i? 

Colonelul se uită pe rînd la țărani, așteptînd o vorbă de protestare 
sau de recunoaștere. Oamenii tăceau. De abia într-un tîrziu, Ştefan, cei 
mai deschis, făcu: 

— De! (s.n.) 

Glasul se stinse gol ca o bășică de săpun (ibidem, pp. 311—312). 

Analiza exemplelor transcrise impune o primă constatare, aceea că viața 
sufletească a personajelor lui Rebreanu se consumă la o mare adîncime, că 
ea atinge zone pentru dezvăluirea cărora limbajul pare insuficient, necuprin- 
zător. Raporturile dintre stările de conștiință și expresie nu sînt răsturnate, 
întrucît comunicarea incompletă, frîntă, consecință a factorului inhibitiv, 
își are corespondentul în gîndirea difuză, tulbure, necristalizată în stări 


1 Procedeul amintit acum îl întîlnim frecvent la Marin Preda în Moromeţii. Personajele 
acestui roman prezintă unele note comune, foarte interesante, din punctul de vedere al trăirilor 
lor lăuntrice, cu eroii lui L. Rebreanu (mai ales cu cei din Răscoala). De aici şi identitatea unor 
procedee de analiză psihologică, între care şi reticenţa,. Iată cîteva exemple (citez după ediția, din 
„Biblioteca, pentru toți“, 1960) : „Iar tu, Polino, să nu crezi că eu am să mai... că n-o să mai dau 
ochii cu tine (pag. 29; „D-aia eram supăraţi, că altfel maică... (pag. 216); „O să vă împăcaţi 
cu alde tac-tu și o să vă duceţi acolo! Că aici e greu de trăit. Sintem mulți şi...“ (ibidem). 

2 Vezi Ov. S. Crohmălniceanu, Liviu Rebreanu, în „Viaţa romînească“ nr. 
11, 1953, p. 308. 

de spirit nete, ci răsucită înăuntru, coborîtă brusc și curmată ca proces de 
exprimare verbală. 

Eroii lui Rebreanu (avem în vedere exemplele citate mai sus) nu se 
comunică pe ei înșiși, în întregime, în vorbele lor. Momentele de tensiune 
sufletească, gîndirea neexteriorizată sînt sugerate prin suspensia frazei și 
prin elipsă, adică întregite de tăcerea ce se așterne după astfel de convorbiri. 
“Ca și ecoul în locurile pustii, care amplifică vorbele și le poartă din culme 
în culme, tot astfel golul, tăcerea care urmează după frazele suspendate 
ale Laurei, ale lui Bologa sau ale țăranilor din Răscoala subliniază clipele 
de încordare lăuntrică. Pauzele, scenele mute, liniștea încărcată ce se coboară, 
după asemenea. convorbiri frînte sau după acel de echivoc dau analizei psiho- 
logice adîncime, îi conferă un caracter realist, sugestiv. 

Intensitatea și profunzimea stărilor sufletești își găsesc expresia sti- 
listică și în folosirea frecventă a repetiției. Ca și în cazul procedeelor men- 
ționate mai sus, repetiţia ne duce spre același plan intim, „obscur“ al con- 
stiinței personajului. Cititorul are însă intuiţia clară că în astfel de replici 
ideea amplificată prin repetiție nu exprimă decît fragmentar gîndirea erou- 
lui, care este mult mai bogată și mai frămîntată. 

Exemple de acest fel se găsesc din abundență într-un roman psihologic 
ca Pădurea spinzuraților. Deoarece drama lui Apostol Bologa se desfășoară 
în planul conștiinței eroului, repetițiile; au caracterul unui refren care dez- 
văluie zbuciumul interior al personajului, puterea chinuitoare a gîndurilor 
care transpar în cuvinte și propoziții ca acestea: 

„— Omul... omul... omul, făcu Bologa, cutremurîndu-se“, după o dis- 
cuție cu un camarad al său (Păd. Sp., 37). 

— Nu se poate — nu se poate — nu se poate“, rostește altădată Bologa, 
deznădăjduit, încercînd: să fugă de gîndurile care-l pîndeau î în păienjenișul 
lor, dărîmîndu-i echilibrul conformist în care se complăcuse pînă atunci 
(ibidem, 86). 

În Răscoala, atmosfera morală este concentrată nu rareori în astfel de 
repetiții care stăruie ca o amenințare surdă. Discursul demagogic al prefec- 
tului Boierescu în fața țăranilor sărăciți și flămînziți din Amara este ascultat 
la început în tăcere, apoi se ridică glasuri de protest, iar în cele din urmă 
toate vocile se contopesc într-un singur cor repetînd nesfîrșit același refren: 

„— Pămînt!... Pămînt!... Pămînt!.* 

Iar cînd plutonierul Boiangiu încearcă să potolească îndîrjirea aceluiași 


Petre Petre, acoperindu-i gura cu palma, țăranul respinge violent mîna 
jandarmului, răcnind furios: 


„— Ia mîna de pe mine)... De ce pui mîna pe mine? Ce-s eu sluga ta 
să pui mîna, pe mine?... Mă batjocoreşti pe mine... De ce-ai pus mîna pe 
mine 2...“ Scos în uliţă de doi țărani, el se îndepărtează repetînd mereu același 
refren, parcă limba i s-ar fi răsucit astfel încât altceva să nu mai poată rosti: 

— De ce pune mîna pe mine, că nu-s batjocura nimănui... De ce pune 
mâna... 

După risipirea adunării, la crîşma lui Busuioc, unde se adună țăranii, 
se auzea limpede glasul lui Petre Petre pe deasupra celorlalte: 

— De ce să puie mîna pe mine?“ (Răscoala, pp. 325—333, passim). 

Ar însemna să simplificăm în chip nepermis faptele dacă am atribui 
repetițiilor simpla funcție de reliefare a unor idei. În Pădurea spinzuraților: 
repetițiile sînt reflexul unei gîndiri torturate de ezitare. Formele repetiţiei 
pot revela și perspectiva în care se va înscrie evoluția ulterioară a persona- 
ului, exprimînd mobilul actelor sale și indicînd astfel liniile dezvoltării 
acțiunii, ca în scena amintită din Răscoala. Protestul aceluia care va deveni, 
la un moment dat, conducătorul răsculaților din Amara este semnul unei 
stări de spirit generale, care vine parcă din adîncuri și care se va revărsa 
peste zăgazurile răbdării. Este un simptom al „acumulărilor cantitative“ 
îndelungate, care se vor manifesta în saltul violent al răzmeriței. 


Mișcîndu-se într-o lume potrivnică, fiind animați de dorințe care pun: 
stăpînire tiranică pe ei, eroii lui Rebreanu sînt angajaţi în conflicte cu mediul 
social în care trăiesc și care se exprimă în primul rînd printr-un conflict: 
“cu ei înșiși, Ceea ce, cu alți termeni, însemnează că traiectoria morală a: 
eroilor lui Rebreanu nu este liniară și „armonioasă“, ci sinuoasă și contra- 
dictorie. Dezvoltarea lor implică un permanent proces de afirmare și negare, 
o unitate a contrariilor exprimată în mod necesar prin lupta dintre ele pe 
plan psihologic (Și social). Altfel spus, personajele lui Rebreanu își delibe- 
rează îndelung actele, își adună toate argumentele pentru a proceda într-un 
anumit chip, pentru ca apoi să adopte atitudini la care cititorul nu se aștepta 
deoarece conduita lor anterioară nu făcea previzibilă această schimbare: 
bruscă la prima vedere și nemotivată a felului lor a de fi și de a acționa.. 
Există la Rebreanu o linie sinuoasă în comportarea personajului, care face 
imprevizibile reacțiile și gesturile acestuia. Faptul.acesta este încă un indi- 
ciu de observație realistă a vieții din partea unui scriitor. 

Destinul personajelor lui Rebreanu se supune sinuozității vieţii lor 
psihice, care este în definitiv una din formele de manifestare a caracterului 
complex al acestei vieți. Cititorul surprinde pe eroii lui Rebreanu deseori: 
în contradicție cu ei înșiși, atitudine ce se traduce în gesturi și acțiuni 
opuse conduitei lor firești, Cînd țăranii din schița Proștii caută multă vreme 
un loc pe banca de pe peronul gării, pentru a se așeza apoi jos, lîngă colțul 
băncii (Opere alese, I, p. 40), gestul renunțării contrazice așteptările citito- 
rului, dar luminează cu putere o trăsătură psihologică: stîngăcia și sfiala 
celor umili, descinși într-un mediu pe care-l simt ostil. Asemenea detalii 
ne întîmpină mai cu seamă în clipele de mare tulburare din viața personaju- 
lui, influența. stărilor emoționale asupra actelor de voință fiind un loc comun 
în psihologie. 

Lîngă trupul neînsuflețit al tatălui său, pe Grigore Iuga îl podidesc 
lacrimile, care cad pe mîinile împreunate ale mortului. „Grigore se ridică, 
scoate batista, cu gîndul să șteargă mîinile mortului, dar pînă ce o desfă- 
șoară se răzgîndi și-și acoperi obrajii“ (Răscoala, ATA). După ce Apostol Bo- 
loga își formează. convingerea, că „distrugînd reflectorul buclucaș va dobîndi 
de la generalul Karg mutarea; i-a părut rău și i-a fost rușine că s-a gîndit 
măcar să treacă la inamic“ (Păd. sp. 102). Același personaj este decis să-i 
obiecteze generalului că serviciul la coloana de muniții e mai anevoios, „dar 
chiar atunci își aduse aminte de preotul romîn din coridor și îndată îi răsări 
în inimă dorința de a-l cunoaște“ (ibidem, 139). 

Procedeul la care ne-am referit, acela al notării amănuntelor în aparență 
nesemnificative și,imprevizibile, intră în categoria mijloacelor analizei psiho- 
logice. Viața sufletească a personajului, în clipele lui deosebite, se con- 
turează și se concretizează în reacții și atitudini „spontane“, care se fixează 
în limaginaţia cititorului ca reprezentări vii și durabile ale faptelor și oame- 
nilor. Eroii lui Rebreanu trăiesc, nu numai prin manifestările exterioare 
ale temperamentului lor, ci în aceeași măsură prin bogăția vieţii lor psi- 
hice, determinată de împrejurările în care sînt puși. Este o modalitate rea- 
listă, proprie marilor creatori de artă, de a exprima prin mijloacele de 
analiză psihologică folosite, varietatea de forme prin care se manifestă conți- 
nutul vieții spirituale a eroilor, schimbările în dezvoltarea continuă și con- 
tradictorie din biografia morală a personajului ; procesul acesta nu este iden- 
tic însă cu simpla și permanenta oscilare a fenomenelor vieții spirituale, 
limitată și închisă, ci „un flux continuu de impresii, gînduri și sentimente“!. 

Impresia copleșitoare de realitate veridică și crudă ce se desprinde din 
paginile prozei scriitorului se înfăptuieşte astfel ca și la toți marii realiști, 
în afara ornamentului stilistic și a frumosului intrinsec al expresiei. „Cînd 
ai reușit să închizi în cuvinte cîteva clipe de viață adevărată, ai realizat 
o operă mai prețioasă decît toate frazele din lume“, afirmă Rebreanu (vezi 
art. cit. din Amalgam). 

În Eugenie Grandet, Balzac face următoarele reflecții în pasajul unde 
bătrînul Grandet se pregătește să-i anunțe nepotului moartea tatălui lui: 

„În împrejurările hotărîtoare ale vieții, sufletul nostru se alipește pu- 
ternic de locurile unde ne năpădesc bucuriile și durerile. Ca atare, Charles 
cerceta cu luare aminte merișorul acestei grădinițe, căderea veștedelor frunze, 
zidurile părăginite, ciudățeniile arborilor fructiferi, amănunte pitorești 
ce aveau să i se întipărească în amintire legate pentru veșnicie de acest ceas 
solemn...“'2. 


L. Rebreanu a acordat un loc destul de larg descrierii acestor împreju- 
rări din viața personajului, cînd sufletul acestuia, stăpînit de puterea dramei 
pe care o trăieşte, înregistrează în chip pregnant imaginile lumii din jurul 
lui. Ne vom referi la două exemple spicuite din Pădurea spînzuraților și 
anume, mai întîi la capitolul I, 9 (pp. 107—108), înfățișînd scena ieșirii 
lui Bologa de la comandament, după ce i se refuză cererea de a fi mutat 
de pe frontul romînesc. Pentru Bologa, vestea aceasta echivalează cu o ca- 
tastrofă. Adevărata lui dramă abia acum începe. El privește „parcă ar fi fost 
aici întîia oară“ ograda, automobilul, căruțele, casa acoperită cu olane 


1 Am reprodus ideile (și cuvintele!) prin care M. Hrapcenco caracterizează măiestria, analizei 
psihologice la L. Tolstoi, în articolul L. Tolstoi — maestru al analizei psihologice (Vezi „Viaţa 
literară sovietică“ nr. 3,1961, pp. 20—53). Transcriem un fragment din articolul menționat cu- 
prinzînd aprecieri care se potrivesc și cu analiza psihologică la L. Rebreanu, în ciuda deosebirilor 
existente între acest aspect al artei celor doi scriitori : „Tolstoi reconstituie viața spirituală, a 
omului, nu ca pe un cerc închis de fenomene, nu ca pe o mărime constantă, ci ca pe un flux 
continuu de impresii, gînduri şi sentimente (...) În opera lui Tolstoi schimbările neîntrerupte 
ce au loc în lumea lăuntrică a eroului nu sînt cîtuşi de puțin oscilații așemănătoare valurilor 
mării, marcelor; aceste schimbări dezvăluie procesele dezvoltării spirituale a oamenilor, dezvol- 
tare ce-și găsește expresia într-o multitudine de forme“ (0p. cit., p. 35). 

2Balzac, Eugenie Grandet, în romîneşte de Cezar Petrescu, E.S.P.L.A. (Biblioteca 
pentru toți), 1949, p. 103. 

vechi. Toată înfățișarea curții, cu lucrurile ei banale, pe lîngă care trecuse 
de`atîtea ori, capătă dintr-o dată conținut pentru el, i se fixează în minte 
părîndu-i-se vrednică de luat în seamă. Tot așa în descrierea așteptării lui 
Bologa, escortat de soldaţi, în curtea cartierului diviziei: „În fundul ogrăzii 
aceleași două automobile și parcul de motociclete; lingă hambarul cu ares- 
taţi parcă aceeași santinelă, în coridor și înaintea ușii din stînga aceeași 
îngrămădire de soldați... și pomii înfloriți în spatele acareturilor și fîntîna 
cu cumpănă în mijlocul curții...“ (ibidem, 302). (De remarcat structura sin- 
tactică nominală a fragmentului, fără nici un predicat, corespunzînd astfel 
pe deplin ideii de imobilitate, de înregistrare intensă, dar pasivă a spec- 
tacolului lumii din jur). 

Nevoia unui echilibru al funcțiilor psihice impune ca obiectul atenției 
să fie deplasat în lumea realității fizice, imediate. Eroul îşi caută un rea- 
zem în obiectele comune din preajma sa, care-i devin acum apropiate, fami- 
lare. Sentimentul izolării definitive, al înstrăinării și al frîngerii destinului 
îl fac să înţîrzie, să se atașeze de lucruri altădată neutre, indiferente. Ceca ce 
se petrece în sufietul lui Bologa se explică printr-un proces specific de dila- 
tație a percepției. Ca în fața unor mari primejdii, simțurile dobîndesc acui- 
tate și spiritul, luciditatea ceasurilor de grea cumpănă. Nici unul din obiectele 
asupra cărora cade privirea lui Bologa nu are vreo contingență cu drama lui. 
Pe această cale se comunică însă cu mare forță ideea necesității de a evada 
din cercul gîndurilor, dorința de a fugi de el însuși și de a 'căuta înțelegere 
Și ocrotire, dacă nu chiar complicitate, în lumea dinafara lui. Astfel de pa- 
gini impresionează prin adevărul lor psihologic de o mare și gravă simpli- 
citate, consecință a talentului romancierului, a intuiției sale artistice 
profunde. 

Este greu de crezut că expresia, la Rebreanu, atrage atenția numai prin 
lipsa ei de culoare, prin stilul „cenușiu“ al prozatorului. Alminteri cum s-ar 
cuveni explicată forța realistă a portretelor eroilor, dramatismul conflic- 
telor, amploarea scenelor de masă zugrăvite? Materialul lingvistic tern, 
aspru și colțuros, pe alocuri, stă totuși la temelia unor construcții artistice 
impunătoare, populate de o lume pe care o simțim pulsînd de o viață in- 
tensă și chinuitoare. 

Vorba răspicată și dură nu reprezintă unicul mod de exprimare a per- 
sonajelor autorului Răscoalei. Am afirmat mai sus că factorul inhibitiv inter- 
vine nu o dată în gîndirea eroilor lui Rebreanu, ceea ce creează stări sufletești 
difuze, de îndoială, procese psihice insuficient de cristalizate. Un sentiment de 
teamă sau de prudență face ca personajele scriitorului să-și acopere gîndurile cu 
fraze rostite ca pentru ele înseși. De aceea replicile, cînd nu explodează pline 
de cutezanță, sînt murmurate, șoptite, cu stîngăcie ori jenă. Ceea ce ne iz- 
beşte este insistența cu care e folosit în dialogurile prozei lui Rebreanu ver- 
bul a mormăi, cu toate sinonimele lui: a bodogăni, a bolborosi, a bilhii, a 
boscorodi, a-și morfoli cuvintele etc., adică tot atîtea echivalente pentru redarea 
ideii de gîndire exprimată pe jumătate, ca pentru sine, cu un substrat afectiv 
cert, comun majorității personajelor prozatorului. : | 

Folosirea acestui procedeu duce la monologul interior folosit înaintea lui 
Rebreanu, printre alții, de Stendhal și L. Tolstoi în paginile de analiză psi- 
hologică, precum și la stilul indirect liber, cu care I. L. Caragiale și I. Slavici 

ne-au familiarizat în iteratura noastră din secolul al XIX-lea. Ambele 
procedee dețin, alături de comentariul scriitorului, un loc însemnat în ana- 
liza psihologică la L. Rebreanu. Transcriem cîte un exemplu pentru fiecare 
caz în parte de autentică descriere psihologică realizată prin cele două pro- 
cedee amintite. În noaptea dezertării, Bologa caută drumul care trebuia 
să-l ducă spre linia frontului romînesc: 

„La vreo cinci sute de metri însă se desprinse alt drum, spre sectoarele 
infanteriei, pe care trebuie să-l urmeze dînsul. Pe cînd își făcea astfel socote- 
lile, îi veni în minte fără să vrea locotenentul Varga și se gîndi zîmbind: 
„Varga mă așteaptă mereu...“ 

Merse liniștit mai departe. Calea cobora printr-o vale seacă, strîmbă, 

„Numai de n-aş întîlni vreo patrulă“, își zise Apostol, fără frică, parc-ar 
ii vorbit cu altul. 

Pe urmă, după cîțiva pași, își auzi cizmele bocănind pe cărarea bolo- 
vănoasă (...) Se pomeni zicîndu-și fericit: 

„Mare noroc de n-am întîlnit pe nimeni. Cu adevărat că sînt născut 
într-o zodie bună“ (Păd. Sp. 280—281). 


Procedeul constă în tălmăcirea gîndurilor intime ale personajului prin 
propriile lui cuvinte și în alăturarea comentariului paralel al scriitorului. 
Amănuntele subliniate prin vorbire directă — amintirea lui Varga, gîndul 
că s-ar putea întîlni cu o patrulă, sentimentul că e salvat — creează acea 
impresie de adevăr psihologic, cu atît mai dureroasă, cu cît evenimentele 
imediat următoare aveau să arate că ceea ce personajul considera drept certi- 
tudine era o teribilă amăgire. 


Ițic Strul nu bănuiește la început mobilul plecării „în patrulare“ cu 
caporalul Ghioagă. „Ițic, la început, se mîndrise că-l alesese pe dînsul să 
însoțească în recunoaștere pe caporalul Ion Ghioagă. Mai fuseseră ei împre- 
ună și alte dăţi, și umblaseră bine. Cu Ghioagă ar fi mers și-n inima iadului, 
fără frică. Dar azi căprarul parcă-i un străin. Niciodată n-a fost așa de 
acru. Se vede că recunoașterea aceasta e mai primejdioasă ca toate, dacă și 

căprarul e încurcat şi posomorit. De ce nu s-ofi alcătuito patrulă tare, 
cum se cuvine? Ce nesocotință să plece numai doi inși, cînd au de înfruntat 
cine știe ce greutăți? Asta înseamnă să mergi de bună voie Și fără folos în 
gura morții. Ițic Strul se cutremură şi se uită ba în dreapta, ba în stînga, mai 
cu luare-aminte, să-și dea seama unde-l duce căprarul. (Opere alese, 
I, 282). 

În ultimul exemplu, după cuvintele scriitorului „Ițic, la început, se mîn- 
rise că-l alesese pe dînsul să însoțească pe căprarul Ton Ghioagă“, pătrundem 
în lumea gîndurilor soldatului, începînd cu propoziția „Mai fuseseră ei și alte 
dăti“ și care se încheie cu concluzia pe care o stabilește de asemenea perso- 
najul, că o astfel de încercare este sortită unei morți sigure. „Frazele care 
urmează „Ițic Strul se cutremură... etc.“, nu mai aparțin personajului, ci 
autorului, care reia narațiunea după ce a îngăduit cititorului să citească 
gîndurile și emoțiile eroului, devenite și ale autorului, dar păstrînd forma 
de exprimare a personajului cu care naratorul se identifică. Aşadar, autorul 
vorbeşte în locul personajului, dar se confundă atît de mult cu lumea trăiri- 
lor acestuia, cu lumea gîndurilor și sentimentelor acestuia, încît redă, nu 

numai conținutul vorbirii eroului, dar și maniera de expunere a acestuia, 
aspectul emoțional al exprimării 2. 

Utilizarea pe scară largă a stilului indirect liber în proza lui Rebreanu 
constituie, nu numai un mijloc realist de analiză psihologică, dar și un argu- 
ment împotriva presupusei indiferențe a scriitorului față de soarta personaje- 
lor sale, care s-ar manifesta în forma stilului „neutru“ atribuit romancierului. 

Alături de acestea se situează și comparaţiile abstracte, mai rar întîl-- 
nite la Rebreanu, care preferă imaginea concretă exprimînd viziunea omului. 
care reține în primul rînd expresiile fiziologice ale stărilor sufletești „sudoarea, 
setea, frigul, zecile de fiori care zgilțiie trupul omului“ — remarcă acad. T.. 
Vianu2— acestea constituind, după formula aceluiași autor „acompaniamen- 
tele organice ale emoţiilor“, traduse în comparații ca: „Inima (lui Ion) îi. 
bătea coastele ca un ciocan înfierbîntat“. Lui Bologa, orbecăind în noaptea 
dezertării, la un moment dat „îi ardea cerul gurii și iar asuda cumplit“ și. 
multe altele de acest gen în care descrierea recurge, ca în romanul naturalist, 
la notarea senzației organice, 3 socotită efectul indirect, dar „perceptibil“ 
material, al stării psihologice. l 

Comparația abstractă, deși — repet — mai rar întîlnită la Rebreanu, 
înlesnește reprezentările intelectuale, avînd o mare capacitate sugestivă, 
cu tot conturul șters al ideii evocate — sau poate tocmai de aceea. Iată cîteva 
exemple: 

Dîndu-și seama de gîndurile studentului „deodată tot sufletul (Laurei) 
i se cutremură parcă 1 s-ar fi rupt rădăcinile“. „O flacără trosni, ațițîndu-le 
pe celelalte. Faţa lu: Petre Petre se roși. Umbra lui juca pe perete și peretele: 
parcă se clătina“. Pregătindu-se să întîmpine pe țărani înainte de a fi omo- 
rît, Miron Iuga își încheie cu grijă toți nasturii hainei, „parc-ar fi pornit 
la drum lung“. Sublocotenentul Svoboda stătea lîngă locul de execuție „cu 
privirea biruitoare, cu fața albă și luminată parc-ar fi vrut să vestească oame-. 
nilor o tzbîndă mare“. „Uneori e mai îngrozitor să judeci pe alții decît să fii 
judecat! zise Apostol parcă i s-ar fi aprins lumină mare în suflet“. 

Ceea ce este esenţial în aceste propoziţii trebuie dedus din subtextul 
stilistic, adică din ceea ce nu a pătruns în limbaj, dar este sugerat prin com- 
parație. Cu alte cuvinte, caracterul abstract al comparaţiei, exprimat prin- 
tr-o întreagă propoziție, este în acord cu starea lăuntrică de adîncă tensiune, 
dar tulbure, cețoasă a personajului și de aceea mai potrivită să fie exprimată 
prin astfel de asociații. Adevărul relativ parcă, prin care se introduce com- 
parația, contribuie prin sensul lui lexical dubitativ la estomparea contururilor: 
ideii, ceea ce lărgește (deși atenuează!) limitele reprezentării faptelor în 
mintea cititorului. 

Rebreanu notează, ca și M. Sadoveanu 4, nuanțele și inflexiunile vocii 
cu care sînt rostite replicile personajelor, dînd cuvintelor acestora accente: 


1Cf. V. Levin, Observaţii despre limba literaturii, în „Probleme de literatură şi artă“, 
nr. 2,1953, p. 32. 

2 Arta prozatorilor vomâni, p. 327. 

3 Ibidem, pp. 326—327. 

Cf. Boris Cazacu, Evoluţia limbii și stilului lui Mihail Sadoveanu de la Şoimii 
la Nicoară Potcoavă (Stil oral și actualizare dramatică), în vol. Studii de limbă literară... 
E.S.P.L.A., 1960, pp. 146—157. 

și modulații subiective, diferențiate. Fiecare dintre personaje participă la 
discuție aducînd un timbru deosebit, ca expresie a individualității lui, dar: 
și ca manifestare a reacției intime față de obiectul comunicării. Nuanţele 
variate ale glasului personajelor sînt redate fie printr-un verb expresiv, 
fie printr-un adverb, ca determinant al verbului dicendi. Exemple nume- 
roase se întîlnesc în primul rînd în Răscoala, unde personajele numeroase 
ale romanului sînt prezentate deseori în discuțiile pe care le poartă în di-- 
ferite împrejurări. Ne limităm la cîteva exemple. Intr-o discuție despre 
pămînt, Grigore Iuga vorbește apăsat, Baloleanu răspunde ironic, apoi observă 
mai moale (Răscoala, p. 29). In convorbirea dintre bătrînul Iuga și țăranii 
veniți să cumpere moșia Nadinei, Luca Talabă se adresează tare lui Lupu 
Chirițoi îndemnîndu-l să înceapă el. Miron îl întrerupe nerăbdător, Luca 
intervine simplu: 

„— Așa-i boierule! Vorba multă-i sărăcie. Vrem să cumpărăm noi moşia. 
cuconiței ca s-o muncim fiecare...“ În continuare, își spun cuvîntul și cei-. 
lalți țărani; Matei Dulmanu vorbește liniştit, Vasile Zidaru adaugă blind 
și moale cîteva cuvinte. Miron Iuga îi privește mirat, apoi întreabă clipind 
repede: 


— Care moșie? Simțindu-se intrigat, el li se adresează rece: 

— La mine degeaba veniți că eu n-am moșie de vînzare. Oamenii se ză-: 
păciră. Numai Marin Stan ridică glasul: 

— Apoi conița nu mișcă fără voia dumneavoastră, boierule (ibidem,. 
112—113). 

Impărtășindu-și gîndurile la crîșmă, în legătură cu aceeași problemă. 
a pămîntului, țăranii comentează: 

„— D-apoi o viaţă avem, nu o sută! bufni Serafim Mogoş“. 

„— Muncim, slavă domnului, pînă ne crapă ochii și tot degeaba —- 
bombăni Melinte Heruvimu amărît“. 

„„— Apoi cine are de toate nu mai aude nimic, dar cine n-are nimic ascultă 
la toate și trage nădejde! se tingut Igant Cercel“ (ibidem, 190). 

Acest mod de a caracteriza felul de a vorbi al personajului, în funcție: 
de atitudinea proprie cu care întîmpină faptele — aceasta fiind determinată. 
la rîndul ei de individualitatea eroului — ne duce spre planul intim al gîn-- 
dirii lor, diferențiată în contormitate cu interesele care-i animă și cu reacția. 
afectivă prezentă în intervenţiile în discuție. Dialogurile cîștigă pe această. 
cale caracterul de compoziție, în care fiecare instrument își are timbrul lui 
caracteristic. armonizîndu-se cu celelalte într-o unitate orchestrală care nu 
poate scăpa cititorului prevenit. 


Impresia de complexitate și adîncime a vieţii se realizează la Rebreanu 
și prin tehnica folosită în compoziţie. Viaţa eroilor este urmărită pe diver-. 
sele planuri ale acțiunii, firele narațiunii merg uneori paralel, avînd în cen- 
trul lor oameni care aparent nu au legătură directă cu eroii cărții, se ating 
apoi și se întretaie, se depărtează și se întîlnesc din nou. În felul acesta se 
luminează din perspective variate împrejurările și oamenii care determină. 
evoluția psihică a personajelor. Exemple tipice în această privință le oferă. 
romanele Ion și Răscoala. În Pădurea spinzuraților planurile acțiunii sînt 
reduse, explicația fiind caracterul aparte, psihologic al operei, care impune: 

o traiectorie diferită, mai simplă, în contrast cu ramiticarea planurilor acțiu- 
nii în romanele amintite mai sus. 

Arta lui L. Rebreanu nu ne captivează prin ceea ce se numește îndeobște 
stil: în această privință scriitorul se întîlnește cu alți prozatori ardeleni ca 
T. Agîrbiceanu, pe drumul inaugurat în a doua jumătate a secolului al 
XIX-lea de I. Slavici și continuat în perioada dintre cele două războaie de 
Pavel Dan. În schimb ea ne impresionează prin comunicarea directă, prin- 
tr-o anumită filtrare a materialului de viață de tot ceea cear părea adaos 
subiectiv (ceea ce nu implică lipsa atitudinii artistice!) și care creează im- 
presia adevărului, mai exact, senzația atingerii nemijlocite cu realitatea 
umană, socială. 

Considerațiile de pînă aici au pornit de la exemple culese din creaţiile 
consacrate ale scriitorului. Din nefericire, Rebreanu ne-a lăsat și scrieri 
neizbutite ca Ciuleandra, Adam şi Eva, Jar etc., tributare concepției anti- 
realiste despre artă. Procedeele artistice folosite — în parte aceleași, îndeo- 
sebi reticența, notarea amănuntului fiziologic pentru a caracteriza viața 
sufletească a eroilor și monologul interior — circumscriu analiza psiholo- 
gică la mijloacele naturalismului și ale psihologismului (mijloace prezente, 
ce-i drept, într-o anumită măsură și în operele devenite clasice ale scriito- 
rului). Prozatorul zugrăvește personajele exclusiv „dinlăuntru“, într-o încer- 
care sortită eșecului, datorită concepției pe care se sprijină construcția epică. 
Impresia care-l urmărește pe cititor așteaptă zadarnic să se constituie în 
emoție artistică, căci analiza psihologică se găsește pe terenul faptelor impro- 
prii să solicite adeziunea lui adîncă și umană. Mijloacele de stil reduse la 
formule, compoziția liniară se aplică unui conținut care rămîne în afara 
crezului artistic al scriitorului, acela de a înfățișa prin artă un crîmpei de 
viață adevărată, intensă și chinuitoare. Chiar dacă el a presupus că ar fi 
procedat astfel și în scrieri ca Ciuleandra, Jar etc., imaginea realității pe 
care scriitorul a luat-o drept viață adevărată în aceste scrieri este o falsă 
imagine care nu poate tulbura și nici convinge. Lipsite de tensiune drama- 
tică reală și de conținut psihologic viu și general omenesc, aceste scrieri în- 
temeiate pe o concepție străină de misiunea adevărată a artei mărturisesc 
legătura, manifestată aici negativ, între artă și viață. 

Fără a ignora limitele scriitorului, istoria literaturii romîne așază opera 
lui L. Rebreanu, prin ceea ce aduce ea nou și valoros, în fruntea epicei noastre 
moderne. 

Dacă valoarea unei opere de artă atîrnă de capacitatea creatorului de 
a surprinde și de a comunica pulsația vieții, fără de care nu poate exista 
artă adevărată, atunci se poate afirma că lumea romanelor lui L. Rebreanu 
își împrumută patosul grav, lumina și umbra din lumea realității, purtînd 
„le aceea pecetea marilor creații artistice menite să înfrunte vremea. 


TEORIE, CRITICĂ ȘI ISTORIE LITERARĂ 


TRECUTUL DE LUPTĂ AL CLASEI MUNCITOARE ÎN 
LITERATURA NOASTRĂ CONTEMPORANĂ 


DUMITRU MICU 


Produs și expresie a forțelor creatoare ale poporului nostru care, eliberat 
de exploatare, își făurește o nouă existență, literatura romînă contemporană 
își caută, în chip. firesc, izvorul de inspiraţie în primul rînd, în realitatea 
actuală, căutînd să fixeze în imagini pline de forță artistică profilul prezentu- 
lui, tumultul și frumusețea specifică a anilor de înaintare în socialism. Pre- 
zentul nu poate fi însă înțeles deplin fără cunoașterea trecutului, mai ales 
fără cunoașterea perioadei istorice în care s-a format și închegat forța socială 
căreia istoria i-a încredințat misiunea de a elibera pe vecie societatea umană 
de exploatare. Faptul că în țara noastră, poporul este stăpînul propriului 
destin, că muncește liber și dispune singur de roadele muncii sale, se dato- 
rește doboriîrii puterii claselor exploatatoare printr-o luptă dîrză, în fruntea 
căreia s-au aflat fiii cei mai buni, mai curajoși, ai clasei muncitoare, dintre 
care mulți au căzut eroic pentru triumful cauzei, iar alții, unind strîns în 
jurul lor masele oamenilor muncii, conduc astăzi cu hotărîre și pricepere 
opera de edificare socialistă. Pentru a înțelege structura sufletească, univer- 
sul spiritual al celor mai reprezentativi dintre contemporanii noștri, al oame- 
nilor ce întruchipează conștiința timpului nostru, cunoașterea trecutului 
de luptă a clasei muncitoare și a partidului ei este indispensabilă. Putem 
cunoaște acest trecut din documente, din relatări istorice. Dar pulsația lui 
vie, omenească, statornicită în scene, în tablouri de viață, numai literatura 
o poate reconstitui. Raportul de activitate al C.C. al P.M.R. la cel de-al 
doilea Congres al P.M.R., prezentat de tovarășul Gheorghe Gheorghiu-Dej, 
subliniază necesitatea de a se zugrăvi cît mai complet și expresiv „aspectele 
fundamentale ale luptei eroice a poporului muncitor pentru construirea socia- 
lismului“!, ca și a episoadelor semnificative „din istoria ultimelor decenii“. 
La Congresul al treilea al P.M.R., tovarășul Gh. Gheorghiu- -Dej a dat o înaltă 
apreciere, în Raportul cu privire la activitatea partidului în perioada scursă 
de la congresul anterior, succeselor obținute pe tărîmul literaturii și artei în 
anii din urmă prin „lărgirea tematicii și îmbogățirea fondului de idei“?, 


1Gh. Gheorghiu-Dej, Raportul de activitate al C.C. al P.M.R. la Congresul al II-lea 
al partidului, Ed. de stat pentru literatura, politică, 1956, p. 156. 

2 Gh. Gheorghiu-Dej, „Articole și cuvântări“, 1959—1961, Editura politică, 
pp. 183—184. 

Cercetînd operele literare apărute în acești ani, constatăm că ele marchează 
progrese tocmai pe linia abordării tematicii prezentului și a reînvierii cu 
mijloace artistice a unor momente din lupta partidului pentru răsturnarea 
regimului burghezo-moșieresc, a dictaturii militaro-fasciste. 

Înscriind o biruință decisivă a marxism-leninismului asupra oportu- 
nismului în mișcarea muncitorească din țara noastră, înființarea Partidului 
Comunist din Romînia este rezultatul unor eforturi îndelungate ale clasei 
muncitoare de a-și crea un detașament de avangardă care să o conducă 
neabătut pe calea luptei revoluționare. De la primele sale manifestări, 
proletariatul romîn s-a afirmat ca forța socială cea mai hotărită și neîn- 
fricată, aflată în primele linii ale bătăliei împotriva exploatării și asu- 
pririi. Printre luptătorii cei mai înflăcăraţi în revoluția de la 1848 se 
numără muncitorii rudimentarei — pe atunci — industrii de pielărie: tăbă- 
carii. Viața lor, participarea lor la revoluţie, sînt plastic înfățișate în romanul 
Un om între oameni al lui Camil Petrescu, ca și în drama aceluiași, — 
Bălcescu. 

Scriitorul ne introduce în tăbăcăria lui State Dobrovici, în care mun- 
cesc, întocmai ca niște ocnași, două sute de lucrători și ucenici. Oameni 
dezbrăcați introduc sau scot din apă piei murdare, năclăite de sînge, cu 
resturi de carne pe ele. Într-o magazie, alți oameni, în zdrențe, cu mîinile 
pline de mîzgă rău mirositoare, rînduiesc pieile crude. 

Cei ce vizitează acest infern sînt sufocați de duhoarea de aici. Cineva 
spune: 

„Simt că-mi vine rău, duhoarea asta m-a năucit, mi-a înnegrit creierul, 
ameţesc, hai afară“!. 

Dacă patronul tăbăcăriei se apără împotriva mirosului greu, sorbind 
șampanie franțuzească de calitate superioară, în schimb muncitorii n-au 
nici un mijloc de apărare, afară de încercarea de a se gîndi la lucruri 
mai vesele. „Totul e să te gîndești la altceva“?, spune, clătinînd cu amă- 
răciune din cap, un tăbăcar. Îngrozitoare e munca în asemenea condiții, 
dar perspectiva de a rămîne pe drumuri, de a nu avea cum cîștiga o bucată 
de pîine, e și mai greu de suportat. Muncitorii trăiesc terorizați necontenit 
de teama de a nu fi goniți din tăbăcăria fetidă, de a nu ajunge muritori 
de foame. Cu aerul cel mai senin, patronul explică unor vizitatori, printre 
care se găsește și Bălcescu, că atunci cînd e mai puțin de lucru, o parte 
din muncitori sînt concediați. La întrebarea: ce mănîncă aceștia, Dobrovici 
răspunde, mirat: „Păi, să păstreze din ceea ce cîștigă acum. să le ajungă! 
Da, vezi că sînt riepitori. . Toţi sînt niște bețivi, dau totul pe băutură. 
D-aia sînt în halul ăsta.. 


E instructiv de notat că în reportajele sale despre tăbăcăriile bucu- 
reștene din cel de al patrulea deceniu al secolului nostru, reportaje scrise 
în anii de fascizare a țării, Geo Bogza consemnează, în ciclul „Tăbăcărie“, 
situații foarte asemănătoare celor dezvăluite de Camil Petrescu, ceea ce 
demonstrează că în decurs de aproape un secol, condiţiile de muncă ale 


1Camil Petrescu, Un om între oameni, I, Editura tineretului, 1953, p. 451. 
2 Ibidem, p. 454 
3 Ibidem, p. 461 

tabacilor nu se schimbaseră. Înfățișarea unei magazii evocate de Bogza 
nu diferă decît prin detalii de aceea a magaziilor descrise în romanul 
Un om între oameni. Conducîndu-ne printr-o „curte cu pietre murdare, între 
care bolește o apă stătută, roșiatică“, scriitorul ne introduce în încăperi 
în care aerul e infectat de tot felul de duhori. 


„Din acest amestec infernal dintre duhoarea hoiturilor și acizii chimici 
s-a născut mirosul specific al tăbăcăriilor. El nu mai scîrbeşte, ci e în 
același timp un miros caustic, corosiv; arde plăminii, ochii, epiderma ; 
te vitriolează“ (O industrie fetidă). 1 


Ca și în preajma revoluției din 1848, și în anii guvernărilor liberale 
Și național- tărăniste dintre cele două războaie, preocuparea patronilor și 
a statului burghez pentru condițiile de muncă ale tăbăcarilor era inexistentă 
sau, în cel mai bun caz, era una platonică. Unica preocupare a exploa- 
tatorilor era stoarcerea de cît mai multe profituri, 


„Un registru mare stă deschis pe biroul întreprinderii și un funcționar 
cenușiu scrie în el cifre lîngă cifre. Fiecare cifră, fiecare nouă operaţie 
aritmetică, urmărește să mai rupă o bucată din pîinea lucrătorilor. Să 
scădem salariile cu 5 la sută, să-i punem să lucreze într-un tempo accelerat, 
cu 8 la sută. Să stoarcem din ei sînge mai mult cu 3 la sută. Păianjenii 
negri ai cifrelor apar în registre, iar în casele lucrătorilor pînea se împu- 
ținează ; în interiorul fabricii motoarele merg mai repede, mai istovitor, 
și seara lucrătorii ies cu capetele năuce, cu plămînii în agonie“ (Munca 
în tăbăcări) ? 

Revenind la romanul lui Camil Petrescu, în cuprinsul acestei opere 
găsim, nu numai pagini de descriere a morţii lente, prin putrezire, în infernul 
tăbăcăriilor, ci și episoade ce urmăresc procesul formării conștiinței revolu- 
ționare a muncitorilor. Din rîndurile oropsiților și năpăstuiților tabaci 
se ridică luptători energici hotăriîți, ca Licsandru Hergă, uriașul cu putere 
de taur, în stare să frîngă mîna unui zbir boieresc dintr-o singură strînsură, 
sau ca Mitru și Damian, tineri dezghețați, inimoși, ce dovedesc o mare 
iscusință în cursul călătoriilor pline de peripeții și primejdii pe care le 
întreprind la Lipsca, pentru vinderea produselor tăbăcăriei ‘lui Dobrovici 
și cumpărarea diferitelor mărfuri, pentru ca, la 1848, dinamizați de cuvintele 
lui Bălcescu, să se dăruie cu trup și suflet revoluției. Ei sînt cei care, 
străbătînd „în fuga calului“ satele, de la București la Islaz, cheamă masele 
țărănești să sprijine lupta nobilă a revoluționarilor; ei se avîntă cu cea 
mai aprigă însuflețire în bătălia pentru apărarea cuceririlor revoluției, 
expunîndu-se focurilor trase de armată la ordinul comandanților reacționari 
'Odobescu și Solomon. Cuvintele mișcătoare pe care Bălcescu le rostește 
„din adîncul ființei“ în fața trupului neînsuflețit al lui Dumitrache Stoica 
relevă sensul contribuției date la 1848, cauzei revoluționare, de munci- 
torimea în germene. 


„— Frate tabacule, — zise Bălcescu, — ai murit pentru ca poporul 
romîn să fie liber... pentru ca istoria acestei țări să fie alta... Ai murit, 


1Geo Bogza, Anii împotrivirii, Editura tineretului, București, 1953, p. 98 
2 Ibidem, p. 103, 

dăruindu-i tot... dintr-o singură dată... Mai mult decît tine n-a dat pînă 
acum nici un om în toată istoria...“ 1. 

Începuturile. de afirmare a clasei muncitoare din Romînia, primele 
manifestări ale spiritului ei de revoltă împotriva exploatării și asupririi 
feudale și capitaliste își găsesc reflectarea și în alte scrieri. Oglindind 
aceeași perioadă istorică în. care se desfășoară în cea mai mare parte 
acțiunea romanului Un om între oameni — anii 1840—1848 — Nedeia din 
Poiana Miresei de Nicolae Deleanu, carte în paginile căreia episoadele 
narative se îmbină cu minuțioase relatări de fapte scoase din documente 
și, prezentate ca atare, fără transfigurări artistice, înfățișează apariția pri- 
melor așezări miniere în Valea Jiului și consecințele ei în viața local- 
nicilor. 


Prin acapararea munţilor cu zăcăminte carbonifere, începînd cu Dealul 
Negru de la Petrila, de către frații Hoffman din Kronstadt (Brașov), rîn- 
duielile patriarhale ale regiunii au fost lichidate brutal. Amplul studiu 
sociologic și etnografic inclus de scriitor în cuprinsul cărții ne ajută să 
ne dăm seama cît de adînci prefaceri au trebuit să sufere așezările locuite 
pînă atunci de țărani și păstori, prin pătrunderea în sînul lor a relațiilor 
capitaliste. Petrila era un sat cu datini „bătrînești“, nescrise, dar păzite 
cu sfințenie, în virtutea unui străvechi „obicei al pămîntului“, cu o orga- 
nizare administrativă proprie, ale cărei principale organisme erau „casa 
obștii“, funcția de „jude“ și o instanță judecătorească locală. Toate acestea, 
împreună cu întregul mod de viață al băștinașilor, sînt deodată condamnate 
la dispariție. În carte ni se înfățișează pe larg procesul de transformare 
a țăranilor și păstorilor în mineri, punîndu-se în lumină diversitatea con- 
tradicțiilor sociale, pe care acest proces le-a scos cu putere deosebită în 
evidență. Păstorii și țăranii se judecă ani în șir cu nobilii ce puseseră 
zilnic stăpînire pe munții lor, manifestînd totodată aversiunea față de 
„soțietatul“ capitalist, ce-i strămută de pe pămînturile părintești și le 
zdruncină rînduielile tradiționale. Un conflict izbucnește între nobili și 
capitaliști pe tema brațelor de muncă. Cei dintîi vor să păstreze neatinse 
iobăgia și toate privilegiile ce decurg din ea, pe cînd ceilalți caută să 
dezlipească iobagii de pămînt, angajîndu-i în mine. Conflictele dintre dife- 
ritele clase evoluează și se rezolvă diferit. După dispute înverșunate, semeţii 
nobili și exponenții burgheziei rapace ajung la un compromis, ce pune 
bazele alianței lor de clasă împotriva maselor exploatate. O vînătoare 
organizată în comun marchează această pactizare. Cu totul alta este evo- 
luția conflictului dintre țărani, păstori și moșieri, dintre mineri și patronii 
minelor. Deposedați de pămînturile lor, intrate în mîinile hrăpărețe ale 
nobililor, apoi vîndute, în parte, societăților capitaliste, băștinașilor Văii 
Jiului nu le rămîne decît să intre în mine. Ca mineri, ei duc o viață de 
cîine. Nu altfel trăiesc muncitorii veniți în Valea Jiului din alte țări, în 
nădejdea unui cîştig mai bun. În ciocnirile lor necontenite cu capitaliștii 
şi moșierii, condamnaţi la foame și umilință, înțeleg din ce în ce mai 
limpede că pe calea justiției n-au cum își dobîndi drepturile, legile fiind 
făcute și aplicate de dușmanii lor. Pauperizaţi, puși pe drumuri, constrînși 


1Camil Petrescu, Un om între oameni, II, Editura tineretului, 1955, p. 474. 

în felurite chipuri să accepte munca istovitoare și prost plătită în adiîr- 
curile pămîntului, ei luptă cu înverșunare și tot mai conștienți că forța 
lor stă în unire. De la acte de nesupunere la lucru și de la evadări în 
deşișul codrilor, unde îngroașă rîndurile haiducilor, minerii ajung la mani- 
festări de revoltă colectivă, înfățișate de scriitor cu o certă îndemînare în 
zugrăvirea scenelor de masă. Prin acumularea înceată de fapte ce invederează 
creșterea combativității muncitorimii din minele din Valea Jiului, Nedeia 
din Poiana Miresei prezintă un material de viață edificator, — fără să izbu- 
tească, din păcate, a-i insufla consecvent. viață, luminînd starea de spirit 
a proletariatului din Ardeal, în preajma anului revoluționar 1845. 

Din primele sale manifestări pe arena luptelor sociale, proletariatul 
romîn a continuat să se dezvolte, devenind, nu numai o clasă „în sinc“, 
dar o clasă „pentru sine“, În ultimele decenii ale secolului trecut, clasa 
muncitoare începe să formuleze revendicări independente și, pentru a obține 
satisfacerea lor, pornește pe calea luptei organizate. Apar cercuri revolu- 
ționare întemeiate și conduse de socialiști, iau naștere publicaţii de orien- 
tare socialistă. În 1893 este creat Partidul Social-Democrat al Muncitorilor 
din Romînia. Inceputurile luptei organizate a muncitorimii își află oglin- 
direa în mai multe producțiuni ale literaturii noastre noi. În Nada flo- 
rilor, Mihail Sadoveanu creionează profilul unui militant socialist, tinichi- 
giul Alecuț Dumitriu, revelînd semnificația trecerii acestuia prin lumea 
„insularilor“ zugrăviți în paginile cărții. 

Versiune complet revăzută, modificată structural, a romanului mai 
vechi, Împărăția apelor, Nada florilor este implicit o replică la acea operă 
și la întreaga creație sadoveniană de dinainte de Eliberare. Sub formele 
cele mai variate, toate operele din trecut ale marelui scriitor surprind 
manifestări ale inaderenței oamenilor simpli la modul de viață ce le era 
impus în cadrul orînduirilor bazate pe exploatare. O expresie a neacceptării 
de către eroii lui Sadoveanu a rînduielilor potrivnice realizării umane, 
este, în romanele și povestirile publicate înainte de 23 August 1944, eva- 
darea în pustietăți. Locurile neumblate, sălbatice, apar, în aceste scrieri, 
ca un „rai“ al desmoșteniților. Aici, nedreptățiții și ofensații au sentimentul 
că sînt liberi și demni. Literatura sadoveniană din trecut, introducîndu-ne 
în împărăția codrilor și apelor, ce adăpostește sufletele chinuite ale unor 
însingurați, ne dezvăluie îndeosebi splendoarea unei naturi de paradis și 
frumusețea interioară a oamenilor ce nu-și puteau găsi loc în sînul unci 
societăți nedrept alcătuite. În Nada florilor, condiţia socială a Robinso- 
nilor pustietății este mult mai puternic subliniată decît în creațiile ante- 
rioare și astfel sensul, valoarea și limitele protestului social exprimat de 
conduita acestora se revelă cititorului cu claritate. Moș Hau, Spînu, lița 
Ileana, Culai, apar ca niște biete făpturi amărite, care „și în rai își duc 
cu sine (...) otrava vieţii lor de pe pămînt“ î. Tot atît de fascinant în 
elementara-i splendoare ca și tărîmurile de vis evocate în operele mai vechi 
ale scriitorului, „raiul“ de la Nada florilor nu mai apare, în noul roman, 
ca o lume autonomă, stăpînită de un fel de zeități în zdrențe, ci ca eden 
cu totul iluzoriu, ca o insulă minusculă, izbită neîncetat de valurile ocea- 


1M. Sadoveanu, Opere, 17, E.S.P.L.A., București, 1959, p. 466. 

nului înconjurător. Sălășluind în baltă „ca niște ichtiosauri“, sărmanii 
pribegi s-au izbăvit de gîrbaci, dar traiul lor continuă să fie chinuit, 
bîntuit de lipsuri. 

Sentimentul lor că, măcar vara, trăiesc într-o lume aparte, indepen- 
denți, nu e decît o amăgire. O clipă e de ajuns pentru ca relativa lor 
tihnă și libertate să dispară. Ceea ce se și întîmplă la 1888. Represaliile 
dezlănțuite de autorități împotriva țăranilor răsculați se răsfrîng și asupra 
„împărăției apelor“. Necăjiţii pescari sînt alungaţi de la Nada florilor, 
unul din ei, Spînu, prăbușindu-se, răpus de un glonț, și amestecîndu-se 
cu mîlul, spre a creşte din el „stuf și papură și flori de nufăr“, asupra 
cărora vor poposi „vietățile din toate pustietățile“ 1. Soarta micii colonii 
demonstrează că manifestările individuale de împotrivire față de nedreptă- 
țiți nu puteau duce la nimic. Rezistenței pasive, reprezentată de „insulari“, 
i se opune în Nada florilor, lupta organizată a maselor, condusă de o forță 
conștientă. Aceasta este semnificația apariției în paginile romanului a 
muncitorului socialist Alecuț. Urmărit de înnăbușitorii răscoalei țărănești, 
ca „instigator“, tînărul muncitor își caută refugiu la Nada florilor, fiind 
luat apoi sub ocrotirea sa de către baciul Haralambie, suveran — încă — 
al codrilor nepătrunși. Ivirea lui Alecuţ în locurile sălbatice și primirea 
ce i se face vădesc existența unei legături mai vechi între el și singu- 
raticii pescari. Tînărul cunoaște potecile tainice, balta îi este familiară, 
iar din atenția cu care este înconjurat de moș Hau și pietenii săi, se 
vede că aceștia îl socotesc drept unul din ai lor. Cuvintele pe care le rostește 
Alecuţ Dumitriu dezvăluie cititorului gîndurile, convingerile lui și, prin 
aceasta, preocupările de care erau animați muncitorii conștienți, în perioada 
premergătoare înființării partidului socialist. Tînărul luptător traduce 
ideile propagate de cercurile socialiste într-un limbaj popular plin de 
prospețime. 

„ Așa că partidul nostru al muncitorilor nu putea să nu fie cu luare 
aminte la ce se petrece. S-a spus în manifestul nostru, tipărit la lași, că 
pricinile răscoalei sînt lipsa de hrană și de pămînt, nelegiuirile primarilor 
și perceptorilor și mai presus lăcomia posesorilor și proprietarilor, precum 
și purtarea guvernului care n-a ținut seama de tînguirile norodului. Țăranii 
să alcătuiască o breaslă, am dat noi sfat în manifestul nostru, să se orga- 
nizeze așa cum fac muncitorii de la orașe și împreună uniți să lupte împotriva 
exploatatorilor“ 2 

Cuvintele lui Alecuţ tălmăcesc discursiv ideea ce se desprinde obiectiv 
din faptele prezentate în roman: nu fuga în fața nemerniciilor, ci lupta 
unită a tuturor celor exploataţi avea să ducă la dobortrea exploatatorilor. 
O ultimă scenă a cărții deschide sugestiv perspectiva lărgirii necontenite 
a rândurilor muncitorimii înaintate, ce lupta organizat pentru o viață mai 
bună. În timp ce uncheșul Haralambie — simbol al unei lumi patriarhale 
apuse — se cufundă în codru, îndreptîndu-se „spre amurgul său inexorabil“, 


1M. Sadoveanu, op. cit, p. 548. 
2 Ibidem,p. 481 

„Alecuț, urmat de Culai, cel mai tînăr dintre pescarii de la Nada florilor, 
un copilandru, pornesc „spre timpuri nouă“. 

Prezența cercurilor socialiste și influența lor asupra frămîntărilor 
țărănești sînt consemnate și în romanul Primăvara, apele vin mari, de Tudor 
Teodorescu-Braniște, în care se întocmește o amplă frescă socială a ulti- 
melor decenii din secolul trecut, fixîndu-se mai cu seamă — în episoade 
adesea pline de forță — aspecte ale realității rurale în preajma și în timpul 
răscoalei de la 1888. Din păcate, în paginile consacrate mișcării munci- 
torești și socialiste, documentul istoric nu este consecvent absorbit în creație, 
scriitorul limitîndu-se să comunice relatări, date informative despre cluburi, 
presă, adunări, să reproducă discuții, neizbutind să dea viață personajelor 
și situațiilor. Rămîne însă un merit al cărții acela de a fi menționat legătu- 
rile existente încă din momentul apariției mișcării muncitorești, între 
aceasta și lupta țărănimii exploatate. 

Alături de scrierile în care se oglindește un anumit moment al frămîn- 
tărilor sociale de la sfîrșitul secolului trecut, în anii de după eliberare 
au apărut cărți ce îmbrățișează respectiva perioadă istorică în ansamblul 
ei, aducînd în fața cititorului caleidoscopul realităților din lumea satului 
și a orașului, al vieții politice și culturale, urmărind succesiunea eveni- 
mentelor, evoluția raporturilor dintre diferite clase, partide și grupări. 
Astfel, în Lanturi, Ion Pas reconstituie cu mijloace publicistice peisajul 
perioadei cuprinse între anul înscăunării Hohenzollernilor la cîrma țării 
(1866) și marile răscoale din 1907, ale căror văpăi au luminat tragic dezas- 
truosul bilanț al unei domnii odioase. Călăuzindu-ne în cele mai diferite 
medii, scriitorul ne înfățișează două lumi: lumea înlănțuiților, a țără- 
nimii și muncitorimii exploatate și aceea a cercurilor guvernante, a marilor 
latifundiari şi capitaliști, adică lumea celor ce țineau poporul în lanțuri. 
Mizeria și apăsarea țărănimii, înapoierea în care erau ținute satele, sînt 
dezvăluite în episoade ce reușesc în cursul lecturii să capteze interesul 
cititorului. 

Foamea îi constrînge pe țărani să ia calea orașului, pentru a se angaja 
muncitori. 

O dată introduși în mediul proletar al Capitalei, ni se prezintă date 
prețioase relativ la situația muncitorilor, la condițiile în care aceștia 
lacrau, la organizarea lor. Pătrundem cu povestitorul în tăbăcării, în ate- 
liere de cojocărie și ciubotărie, ca şi în atelierul unui meșter căruțaș, 
Martin Ferenc, în care, sub șoproane și în curte, muncesc vreo 50—60 
de lucrători, rînduiți după specialități: unii bat fierul, spre a-i da forme, 
alții căptușesc pernele trăsurilor și le îmbracă în piele, alții vopsesc anu- 
mite părți ale viitoarei trăsuri, alții în sfîrșit, dreg scheletul atelajului 
în devenire. Aspectul fabricilor existente în București către sfîrșitul seco- 
lului trecut și viața din interiorul lor rețin de asemenea atenția prozato- 
rului, care, evocînd numeroase situaţii, scoate în relief aspecte caracteristice 
ale existenței duse de muncitori în condițiile unei exploatări crîncene, 
brutale. În diversele unități industriale, lucrătorii efectuează o muncă 
silnică, de ocnași. 


2M. Sadoveanu, op. cit. p. 507. 

Pagini învestite cu putere evocativă sînt consacrate în Lanfuri activi- 
tății în sînul mișcării socialiste. Asistăm la ședințe ale „Cercului de studii 
sociale“ din piața Amzei, în cursul cărora se ciocnesc păreri, se definesc 
tendințe contradictorii, de la anarhism pînă la marxism, ies la iveală 
atitudini revoluționare ferme și poziții echivoce. Găsim în masiva scriere ` 
a lui Ion Pas și pagini ce înfățișează muncitorimea în plină luptă. Dele- 
gaţii ei sînt urmăriţi în cancelarii ministeriale, unde își susțin cu tărie 
și demnitate punctul de vedere. Relatînd desfășurarea unei greve a cefe- 
riștilor, prozatorul are prilejul de a releva priceperea organizatorică a mun- 
citorilor înaintați, capacitatea lor de a conduce masele. Chiar dacă nu 
reușesc să dea contur individual unor figuri de muncitori, episoadele dedicate 
în Lanturi mișcării muncitorești și socialiste conţin evocări de o autentici- 
tate și expresivitate incontestabile, scene înfățișînd momente ale luptelor 
sociale de la sfîrșitul secolului trecut, în toiul cărora proletariatul se afirmă 
ca stegarul celor mai înaintate idei, exponentul celor mai înalte aspirații 
populare și al intereselor naționale superioare. 


Sfîrşitul secolului trecut și începutul secolului al XX-lea înscriu în 
istoria țării noastre o perioadă de continuă agravare și complicare a contra- 
dicțiilor sociale, ca urmare a extinderii relațiilor capitaliste și a invaziei 
capitalului străin în economia națională, fără lichidarea rămășițelor feudale. 
Înăsprirea continuă a dublei exploatări — moșierești și capitaliste — adîn- 
cește mereu mizeria maselor, întețind mînia și revolta acestora. Josnica 
trădare a mișcării muncitorești de către elementele oportuniste din con- 
ducerea partidului socialist nu reușește să abată proletariatul de pe drumul 
luptei. După un moment de criză, mișcarea muncitorească începe să se 
reorganizeze și o serie de acțiuni cu caracter revoluționar, din primele 
două decenii ale veacului, certifică vigoarea ei crescîndă. Unele din aceste 
acțiuni sînt evocate sau menționate în. diverse producțiuni beletristice 
din anii noștri. Astfel, în mai multe romane, sînt surprinse aspecte ale 
sprijinului acordat de muncitorimea organizată răscoalelor țărănești din 
1907. Urmărind etapele formării caracterului unui tînăr intelectual, Ion 
Marin Sadoveanu consemnează, în Ion Sîntu, minuțios, experiențele persona- 
jului și răsunetul acestora în conștiința sa. Încă adolescent, Ion Sîntu 
cunoaște un marinar din echipajul răsculaților de pe „Potemkin“, Ivan 
Maximovici Molitîn, revoluționar, membru în Partidul Muncitoresc Social- 
Democrat din Rusia, care, în atelierul său mecanic, improvizat pe un 
vechi remorcher inutilizabil altfel, organizează un cerc de lectură și dis- 
cuții, semănînd în sufletele însetate de cunoaștere ale unor tineri ideile 
socialismului. Țăranilor cu care vine într-un fel sau altul, în contact, Ivan 
Maximovici le insuflă încredere în forța lor, arătîndu-le că numai prin 
unire și luptă își pot făuri altă soartă. În anul răscoalelor, Ion Sîntu asistă 
la o întrunire socialistă — prilej pentru scriitor de a releva starea de 
spirit revoluționară ce domnea în rîndurile muncitorilor și intelectualilor 
cu o conștiință ridicată din sînul mișcării socialiste. Vorbitorii își exprimă 
simpatia față de țărănimea răsculată, solidaritatea cu lupta ei, respineînd 
tezele „așa-zișilor social-democrați, «europenizați», care nu vedeau în țără- 
nimea alături de muncitori o putere ce-ar fi fost în stare să ajungă la 

o luptă împotriva stărilor de lucruri create de burghezie“ 1. Cel mai impre- 
sionant moment al întrunirii este acela în care un țăran, Manea Strapalea, 
ce ține legătura între răsculați și: mișcarea muncitorească, ia cuvîntul, 
dezvăluind „ticăloşia dobînzilor cu care proprietarii și arendașii îi sleiau 
pe țărani“. Restituind, bunăoară, boierului opt poli împrumutați de la 
el, țăranul rămîne, totuși, dator cu încă atît, dat fiind că dobînda pretinsă 
«de creditor egala suma împrumutată. Impresia produsă de această comuni- 
care este răscolitoare. Sala trăiește o clipă de stupoare la auzul cuvintelor lui 
Strapalea, pentru ca în momentul următor să fie cuprinsă de freamăt. Notînd 
„această situație, romancierul realizează o pagină evocativă de o mare sobrieta- 
te și concentrare, ce surprinde impresionant creșterea emoției colective: 

„ După tăcerea grea a sălii, un murmur s-a ridicat, un murmur ce-și 
făcea loc după cuvîntul vorbitorului care își oprise discursul. Era un zvon 
“dîrz pe care-l scotea mulțimea asta, zvon făcut din mirări, din protestări 
și din împărtășiri de la om la om. Deodată, de pe la mijlocul sălii un 
glas bărbătesc răsună puternic: 

— Opt sute au fost, de opt te-ai plătit și de opt ai rămas! Asta să 
n-o uităm, fraților! 

Murmurul crescu. Larma se făcu tot mai mare, pînă cînd un fel de 
cor aspru, poruncitor, amenințător, începu să rostească sacadat și puternic: 

— Opt au fost, de opt te-ai plătit și de opt ai rămas! 

— Asta-i toată mizeria țărănimii! Dobînzile le plătesc, dar capetele 
rămîn! strigă același glas. Și sala protestă cu un huiet, și o larmă în 
care nimeni nu se mai putea auzi“ 2... 

Dacă în Ion Sîntu asistăm la o demonstrație a solidarității unor mili- 
tanți socialiști cu țărănimea ridicată la luptă, în Zorii robilor de V. Em. 
‘Galan, un grup de muncitori din Pașcani este arătat luînd parte directă, 
în 1907, la acțiuni în sprijinul răscoalei. Gravitînd în jurul episodului 
eliberării unor țărani arestați, episod inspirat de un fapt istoric real, desfă- 
surarea romanului aduce în fața cititorului tabloul vieții insuportabile a 
maselor oprimate, reconstituind de asemenea atmosfera vieții politice a 
tîrgului moldovenesc ce servește drept centru al acțiunii, dezvăluind starea 
de spirit, frământările, greutățile cu care are de luptat mănunchiul de 
muncitori constituiți într-un cerc socialist. Paginile ce povestesc despre 
muncitorii animați de convingeri socialiste relevă eforturile acestora de 
a contribui la scoaterea mișcării din impasul în care a fost adusă de tră- 
darea „generoșilor“. Biruindu-și șovăielile, renunțînd, după parcurgerea 
unui proces de clarificare interioară, la iluzia realizării pe cale pașnică 
a dezideratelor muncitorești, bătrînul activist Roman Lupu aderă la linia. 
revoluționară, preconizată de I.C. Frimu și începe să activeze energic și 
cu dibăcie în sprijinul țărănimii răsculate. Alături de el, depun o febrilă 
activitate Petrescu, Sami Coter și alți muncitori. Respingînd momelile 
cu care demagogii politici de soiul avocatului Mirel Pascu caută să-i atragă 
pe urmele lor, vorbindu-le despre avantajele ce ar rezulta, chipurile, pentru 
-muncitorime prin intrarea conducătorilor lor în partidul liberal, muncitorii 
nu concep nici un fel de pactizare cu exploatatorii, răspunsul lor la orice 


ilon Marin Sadoveanu, Ion Sîntu, E.S.P.L.A., București, 1957, p. 293. 
2lon Marin Sadoveanu, op. cit., p. 295. 

propuneri și presiuni în acest sens fiind lupta revoluționară, Momentul 
nodalal luptei este marcat de eliberarea țăranilor arestați și închiși în vagoane- 
menite să ia o direcție necunoscută. Expunîndu- Și viaţa, grupul de mun- 
citori, urmat de o ceată de țărani, ia cu asalt vagoanele. Scena e fixată 
expresiv. Luptîndu-se cu agentul de gardă, un țăran, Dima, caută să deschidă 
ușa unui vagon, zmucind de sîrma ce ține plumbul închizătorii. De pe 
peron o voce comandă: „foc“. 

. Cînd Timofte a smucit a doua oară mîna de pe închizătoarea da 
nului, în mîna sergentului major arma a trăznit năpraznic. 

Închizătoarea, sîrma, plumbul, sfîrtecate de glonț, bălăbăneau într-un 
singur șurub. Pe mîna omului din Vatra se prelingeau încet peste înche- 
ieturi, către mîneca sumanului, picături de sînge tot mai mari, tot mai 
dese... 

— N-ai inimă în tine nici cît fiarele pădurii, măi flăcăule. 

Sergentul major Popovici a simțit alăturîndu-se peste fată mîna aceea 
mare, însîngerată, cu bontul degetului retezat, sticlindu-și în lumină capul 
osului, a văzut ușa vagonului dîndu-se în lături, a văzut năvala celor: 
din lăuntru și, înspăimîntat, s-a tras sub vagon. Arma i-a mai fost purtată. 
o vreme din mînă în mînă pe deasupra capetelor; apoi lepădată de careva, 
a rămas în zăpadă, sub călcătura opincilor“ 2. 

Căzuți pînă la urmă în mîinile dușmanilor, muncitorii socialiști se 
comportă cu demnitate, denunțînd samavolniciile și ilegalitățile, nelăsîn- 
du-se, nici amăgiți de promisiuni, nici intimidați de amenințări, suportînd 
cu bărbăție schingiuirile. De aceeași tărie de caracter dă dovadă bătrînul 
țăran Gheorghe Dima, unul din capii răscoalei, participant la eliberarea 
fraților închiși în vagoane și pe care, în finalul cărții, îl vom reîntîlni: 
ca muncitor pe un șantier. 

Înfățișînd dintr-un unghi de vedere nou un episod al răscoalelor din. 
1907, romanul Zorii robilor consemnează cu mijloacele literaturii un moment 
important al formării alianței trainice între clasa muncitoare și țărănimea 
muncitoare. O seamă de scene ni-i arată, în mod veridic, pe muncitorii 
revoluționari ca fiind sfătuitorii și sprij initorii țăranilor răsculați, conducă- 
torii lor fireşti. 

Aspecte din viața și lupta clasei muncitoare la începutul secolului: 
nostru găsim, în chip natural, și în lucrări beletristice în care se oglin- 
dește întreaga perioadă dintre 1900 și 1920, sau o parte a ei. Zgeuduitoare 
evocare a lumii satului din Cîmpia Dunării în primele două decade ale: 
veacului, romanul Desculţ al lui Zaharia Stancu aruncă o lumină și asupra 
existenței apăsătoare a muncitorimii, aducînd înaintea cititorului silueta 
unui muncitor de la calea ferată, Tobei. Descrierea unui prînz al lui Tobei 
este edificatoare pentru cunoașterea condițiilor de trai ale muncitorilor: 

„Pe la amiază ajunge la primul canton dinspre Ruşi. Acolo mai 
stă de vorbă cu nevastă cantonierului, se așază la umbra unui salcîm, 
își înfalecă bucatele din traistă. Bogate bucate: un codru de mămăligă, 
o ceapă pe care o sparge cu pumnul și dintr-un colț al unei cîrpe desface: 
sarea în care întinge cu mămăliga, cu foaia de ceapă. Sînt zile cînd ceapa. 


iV, Em. Galan, Zorii robilor, E.S.P.L.A., Bucureşti, 1950, p. 304. 

e înlocuită cu usturoi, sînt zile cînd usturoiul este înlocuit cu un fir gros 
de praz. Asta se întîmplă spre primăvară. Oamenii dezgroapă atunci snopul 
de praz din bordei și-l mănîncă, înainte de a ieși de sub coaja pămîn- 
tului verdețurile“ 2. 

In timp ce în Desculţ vuiește durerea nemăsurată a țărănimii sărace, 
Ion Pas, în Zilele vieții tale, carte ce reconstituie profilul perioadei istorice 
următoare celei reflectate în Lanturi, rememorînd principalele evenimente, 
reține mai cu seamă aspecte din viața Capitalei, notînd, ca în scrierea 
anterioară, situații caracteristice diverselor medii, inclusiv lumii cartierelor 
periferice și a muncitorimii. Scrise la persoana a doua, primele capitole 
ale întinsului letopiseț povestesc duios, ușor sentimental, nu fără o anume 
dulcegărie, copilăria și adolescența unui fiu de mici meseriași, compunînd 
implicit o mică monografie a mahalalei bucureștene de la începutul se- 
colului. 

Muncitorii duc o „viață cu necazuri multe și bucurii puține“, care-i 
ofilește de timpuriu. Fetele se mărită la șaisprezece, șaptesprezece ani, 
spre a nu rămînea „fete bătrîne“, „pietre în casă“. La douăzeci de ani, 
femeia „s-a urîțit“. „N-o mai deosebești de femeile mai vârstnice. S-a făcut 
rea. Un plod ţipă în brațe. Alți doi o trag de ipoale. «Plesnire-ați!» le 
spune cu ciudă. Pe urmă se resemnează și la treizeci de ani, cu patru-cinci 
copii, e femeie bătrînă. Tinereţea a fost demult, odată sau niciodată“?. 

O asemenea existență generează, firește, nemulțumiri, revolte, voință 
de luptă. În anii războiului mondial, exasperarea și mînia celor apăsați 
ating limita. În acești ani, mișcarea muncitorească — expresie superioară 
a protestului maselor împotriva, societății burghezo-moșierești — își inten- 
sifică activitatea. Acțiuni ca demonstrația de` la 13 decembrie 1918 și 
greva generală sînt descrise viu în paginile cărții lui Ion Pas. Încadrate 
în valul mișcării revoluționare, apar în Zilele vieții tale figurile lui 
I. C. Frimu și Ştefan Gheorghiu. Alături de ei, un personaj fictiv, tova- 
rășul Mitică, se manifestă ca un reprezentant vrednic al clasei sale. 

Sub conducerea lui Frimu, Ştefan Gheorghiu și a celorlalți corifei 
ai mișcării, consecvenți idealului socialist, detașamentul marxist al par- 
tidului social-democrat își precizează drumul său neabătut, pe calea luptei 
revoluționare, diferențiindu-se net de oportuniștii trădători ai proletariatului. 
Tot ce e mai bun, conștient, în clasa muncitoare se înrolează sub steagul 
internaționalismului și Zilele vieții tale se încheie cu perspectiva organizării 
unui partid de tip nou, leninist, avangarda care va duce „clasa în atac“ 
la izbînda deplină. 

Mai slab este oglindită în opere literare viața din primele două decenii 
ale secolului XX a muncitorimii din Ardeal. S-au scris, totuși, după eli- 
berare, lucrări epice, în care se pot găsi pagini demne de menționat, înfă- 
țișînd manifestări ale mișcării muncitorești de peste munți. Sub pajura 
împărăției, romanul lui Tiberiu Vornic, întocmind o largă frescă a vieții 
Transilvaniei în anii premergători izbucnirii primului război mondial, 
surprinde și aspecte din lupta proletariatului romîn și maghiar împotriva 


1IZaharia Stancu, Desculţ, ed. VI, E.S.P.L.A., București, 1958, p. 302 
2lon Pas, Zilele vietii tale, E.S.P.L.A., Bucureşti, 1955, p. 146 

claselor stăpînitoare, a imperiului habsburgic. În carte este dezvăluită 
nemulțumirea ce răscolea sufletele muncitorilor de la calea ferată, este 
descrisă o grevă și se încearcă portretizarea unui activist al mișcării mun- 
citorești, László Endre. Nu este omisă prezentarea frămîntărilor din inte- 
riorul mișcării, relevîndu-se rolul nefast al bonzilor social-democrati, agenți 
ai capitalismului, cărora muncitorii le dădeau porecla nimerită de „socialiști 
ai majestății sale“. Crîmpeie din viața muncitorilor de la calea ferată, 
ca şi din aceea a lucrătorilor forestieri, găsim și în celălalt roman al lui 
Tiberiu Vornic, Oameni sub patrafir. 

Un moment de importanță deosebită în istoria mișcării muncitorești 
din țara noastră și în general în istoria națională, îl marchează sfîrșitul 
primului război mondial. Agitaţi, tumultuoşi, anii 1917—1921 răscolesc 
Și zguduie întreaga viață publică. Răsculate de suferințele aduse de război, 
însuflețite de ideile Marii Revoluții Socialiste din Octombrie, masele 
exploatate și asuprite, în frunte cu proletariatul revoluționar, își mani- 
festă cu o îndârjire fără precedent hotărîrea de luptă. Numeroase acțiuni 
greviste culminînd cu greva generală, demonstraţii și alte forme de protest, 
invederează radicalizarea maselor, creșterea continuă a combativităţii lor. 
În această atmosferă de avînt revoluționar ia naștere Partidul Comunist 
din România. 

Cum se reflectă impetuoșii ani în literatura noastră contemporană? 

Una din nuvelele lui Camil Petrescu, Cei care plătesc cu viata, eter- 
nizează artistic aspecte ale demonstrației de la 13 decembrie. În paginile 
nuvelei îl reîntîlnim pe George Demetru-Ladima, intelectualul cu o conștiință 
nepătată, dar dezorientat, din Patul lut Procust. Situaţiile în fața cărora 
este pus personajul vădesc depășirea de către prozator a viziunii sociale pe 
care se întemeiau operele sale din trecut. Protagoniștii creaţiei de dinainte 
de eliberare a lui Camil Petrescu trăiau subjugați de iluzia că intelec- 
tualității i-ar reveni misiunea de a elibera societatea, smulgînd burghe- 
ziei puterea politică și instaurind o conducere „noocratică“ a statului. 
Această prezumție este puternic zdruncinată în conştiinţa lui Ladima 
de priveliștile din piața Teatrului. Ieșind de la un spectacol, Ladima 
observă că în fața clădirii patrulează militari. Vede apoi soldați ducînd 
în curtea teatrului muncitori morți și aruncîndu-i „unii peste alții, ca 
niște trunchiuri de copaci“. Peste o clipă descoperă „în dreptul Pasajului 
(...) un baraj de soldați pe două rînduri, cu armele întinse, iar dincolo, 
un grup cît o clasă de școală, care izbucnea în imprecaţii și deznădăjduite 
strigăte „Ucigași... ucigași... trageţi... trageți...“. Zeci de braţe erau ridicate 
spre cer, într-o agitație frenetică“ 1... Pentru Ladima, poetul deprins a se 
război de unul singur, ca un alt Don Quijotte, cu potentaţii societăţii bur- 
gheze, muncitorii ce înfruntă gloanțele reprezintă o lume necunoscută. 
Chipurile unora din ei nu-i sînt străine. Le văzuse în tipografia în care 
se tipărea gazeta la care era angajat. Dar de sufletul lor nu se apropiase. 
Văzîndu-i în stradă, faţă în față cu armata, singuraticul visător are dintr- 
odată revelația forței și rolului ei în viața societății. Solidaritatea lor, 
calmul cu care privesc la armele îndreptate spre ei, îl impresionează pro- 


1 Camil Petrescu, Nuvele, București, 1956, p. 19 

fund. Muncitorii sînt oameni „care plătesc cu viața“ convingerile, năzuințele 
lor. Animaţi de un crez, ei înfruntă moartea cu sînge rece: „În orașul devenit 
parcă pustiu, cînd toată lumea fugise, ei rămăseseră, după somațiile morții, 
lîngă tovarășii lor care căzuseră printre ei, uciși“ 1. Stînd neclintiți pe! 
poziție, în ciuda repetatelor somații de a se împrăștia, muncitorii, nu 
numai că nu par emoționaţi, dar își privesc dușmanii sfidător, își strigă 
cu voce tare protestele și hotărîrea lor de a lupta. Oratori ocazionali înfie- 
rează crimele claselor posedante, arătînd că măsurile represive luate de aces- 
tea sînt manifestări desperate ale slăbiciunii regimurilor de teroare insti- 
tuite de ele. „Am cerut pîine și ni s-au dat gloanțe“, zice, bunăoară, „un 
om de statură mijlocie, cu o față osoasă, cu o bărbuță tunsă de tot“. Vocea 
lui este aspră, „fraza mai curînd stîngace“, dar vorbitorul „găsea formule 
scurte, care cădeau ca picături inflamabile peste jăratecul de jos, de unde 
țîşneau aprobări vii ca flăcările“. În cuvîntarea lui vibrează credința în 
triumful cauzei muncitorimii: „Gloanţele burgheziei se vor întoarce împo- 
triva ei, mușcătura de azi a capitalismului este mușcătura fiarei în agonie“ 2. 
Continuînd să prezinte scene ce se perindă sub privirea aprinsă a lui 
Ladima, scriitorul notează răsturnarea produsă în conștiința personajului. 
Timpul petrecut în piața Teatrului Naţional îi dezvăluie un adevăr fun- 
damental, la care nu izbutise să ajungă în ani întregi de studiu și fră- 
mâîntări: „Ladima înțelese și mai adînc în ce fel de compartimente, fără 
comunicare între ele, iremediabil opuse, se desfășoară istoria și se simți 
rătăcind între două lumi, cu un sentiment de condamnat, cu ochii arşi 
de viziunea acestei «frumoase zile» de decembrie“ 3. 

Reprimarea sîngeroasă a demonstrației din piața Teatrului Național 
este descrisă și într-o nuvelă a lui Ion Călugăru — Am dat ordin să tragă — 
în care se subliniază caracterul premeditat al masacrului comis de guvernul 
burghezo-moșieresc. În schița 7 mai 1920, același scriitor înfățișează o 
demonstrație muncitorească și încercarea neizbutită a autorităților de a 
provoca o încăierare între muncitori și elevii de liceu, pentru ca sub pre- 
textul apărării ordinii publice, cei dintîi să fie maltrataţi. 

Într-altă operă a lui Ion Călugăru, romanul Lumina primăverii, o seamă 
de aspecte ale luptei proletariatului din anii 1917—1921, ca și întreaga 
atmosferă a momentului, își află o oglindire vastă. Folosind, ca în primul 
roman din ciclul axat pe evoluția lui Buiumaș, tehnica succesiunii cinema- 
tografice a unor scene reținute de conștiința personajului, scriitorul ne 
introduce întîi în mijlocul amăritului tîrg moldovenesc, pe care îl știm 
încă din Copilăria unui netrebnic și din Trustul, pentru a ne călăuzi apoi 
în lumea Capitalei. Interesul prozatorului se îndreaptă, în această carte, 
într-o măsură mult mai mare decît în Copilăria unui netrebmic, spre înăs- 
prirea crescîndă a vieții celor exploataţi și îndeosebi spre înfiriparea con- 
științei lor de luptă. 

Ne găsim la începutul anului 1918. Existența este nemaipomenit de 
grea. Fiecare gram de piine cleioasă trebuie cucerit cu sînge, stînd ceasuri 


1Camil Petrescu, op. cit., p. 20. 
2 Ibidem, p. 22. 
3 Ibidem, p. 27. 


218 DUMITRU MICU 14 


întregi la cozi, pe un ger năprasnic. În case domnesc sărăcia coclită, 
bolile, jalea după cei pierduţi în război. Familia lui Buiumaș îl jelește 
pe băiatul mai mare, Ițe, căzut pe front. Godel, tatăl, întotdeauna timorat, 
a devenit mai sperios ca oricînd. Orice ins în uniformă, fie el ofițer, polițai, 
portar sau elev de liceu, îl îngrozește. Ţipra e bolnavă, leșină mereu. 
Chipul ei are paloarea cerii. Copiii sînt chinuiți noaptea de spaime grele 
— efect al grozăviilor trăite în timpul războiului. Primăvara anului 1948 
e întîmpinată de o lume parcă în letargie. Oriunde te uiţi, zărești numai 
feţe palide. 

„Că galbenă și slabă mai e lumea |! zise ștergîndu-s -şi nasul, Profira. 
Nu prea are ce mînca.. 

Iarna mai aveau oamenii obrajii rumeni: vîntul și gerul le biciuia 
sîngele. Acum arătau ca morții care s-ar fi sculat din racle și ar fi pornit 
la plimbare ...1“ 

Teroarea autorităților a devenit sălbăticie. Un covrigar, spre a-și putea 
vinde marfa, trebuie să-și împartă pumnul de făină agonisit chinuitor 
de trudnic, cu funcționarii nesățioși ai Primăriei. Oamenii sînt înhățați 
pe stradă și duși cu forţa la tot soiul de corvezi. Apar însă, ca niște bolizi, 
într-o noapte cumplită — fenomene noi. Ostașii ruși revoluționari defilează 
pe străzile târgului, eliberează din ograda primăriei populația strînsă acolo 
cu japca, vestesc sărăcimii „sloboda“. Răsunetul Marii Revoluții Socialiste 
din Octombrie răscolește tîrgul. Ideile’ luptei de eliberare găsesc tărîm 
propice înmuguririi în "minţile celor umili și obijduiți. Organizaţi în sin- 
dicat, o bună parte din muncitori încep a avea conștiința forței și demni- 
tății lor umane. 

Buiumaș nu mai e acum un. simplu martor al evenimentelor, ca în 
Copilăria unui netrebmic; este un participant activ la viața tirgului său. 
E, într-un fel, întruparea conștiinței de sine a populației sărace din micul 
oraș, O dată cu lărgirea orizontului lui Buiumaș, cu adîncirea înțelegerii 
de către el a realităților tot mai complexe, întregul tîrg se desface parcă 
din înlănțuirea unei ierni întunecate, trezit de „lumina primăverii“, ce 
dobîndește astfel semnificația revărsării zorilor unei alte vieți. Buiumaș 
frecventează clubul socialist, deschis în orășel, citește cu lăcomie cărțile 
găsite în biblioteca acelui club, începe să pătrundă cauzele mizeriei, vitregiei 
sorții celor mulți. Unui țăran găzduit de părinții săi, Buiumaș îi vorbește 
cu înflăcărare despre necesitatea însușirii pămîntului boieresc prin forță. 
Adolescentul are prieteni numeroși; cu unii din ei, precum Muniș, în țeasta 
căruia vîjiie scene și replici din romanele polițiste devorate, participă, 
într-o noapte, la o expediție într-un beci cu varză, pentru descoperirea unor 
fictive crime senzaţionale, sau organizează răpirea unei fete de care sînt 
îndrăgostiți simultan patru liceeni, într-o seară cînd părinții ei tocmai 
boceau că le fugise podoaba cu un ofițer. El se apropie însă tot mai mult 
de prieteni noi, de un Ghiţă Covaliul, un Mochi Ciucălău, un Ioil, poreclit 
Noi-Noi, care îi satisfac setea de cunoaștere și înțelegere a fenomenelor 
vieții. Instrucţia tinerilor socialiști e încă rudimentară. Neștiind ce înseamnă 
cuvîntul „maximalist“, prin care manifestele din acea vreme traduceau 


ilon Călugăru, Lumina primăverii, Socec, 1948, p. 71. 

termenul de „bolșevic“, Ioil presupune: „— Maximaliștii? Unii spun că 
acei care merg cu Maxim Gorki, de a scris despre temnițe. Da’ toți merg 
cu Lenin. De atunci începe o eră nouă în istoria omenirii“... 1 

„Lumina primăverii“ nu inundă însă tîrgul doar prin incitarea intere- 
sului unor tineri pentru socialismul științific. În orășelul altădată amorțit, 
muncitorii brutari declară prima grevă. Pe ziduri apar manifeste, chemări 
la luptă. Atmosfera patriarhală a tîrgului se destramă pencru prima oară, 
viața devine din ce în ce mai agitată. În ajunul zilei de 1 Mai se operează 
arestări. Toţi cei bănuiți de a avea vreun rol în organizarea oamenilor 
muncii sînt prinși și închiși. În fruntea jandarmeriei a fost adus un coman- 
dant nou, Vasile Petrașchevici, decis să stîrpească prin „metode științifice“ 
orice pas spre organizare a celor ce muncesc. Oricît zel și oricîtă iscusinţă 
ar depune, el nu izbutește însă a stăvili dezvoltarea firească a vieţii. Polițaiul 
arestează o mulțime de elevi și calfe, printre care și pe Buiumaș, căutînd 
să obțină de la ei, prin dulcegării și fraze colorate marxist, trădarea unor 
secrete ale organizației. Tinerii cu un rol în mișcare știu însă dejuca 
manevrele sbirului. În acest stadiu al raporturilor de clasă ajunge tîrgul, 
cînd Buiumaș al Țiprei pleacă la București pentru continuarea studiilor. 

Forţa epică, organizarea mai strînsă a materialului și reliefarea persona- 
jelor lipsesc romanului, din păcate. Dacă în Copilăria unui netrebnic, aceste 
cusururi nu impistau asupra valorii cărții, datorită caracterului special 
al evocării, în Lumina primăverii notarea fugară a unor acțiuni ce nece- 
sitau o mai îndelungă insistență, spre a fi dezvăluite în adevăratele lor 
dimensiuni, o coherență și o motivare mai puternică — conferă rememo- 
rărilor un aspect cam nebulos, imaginile — insuficient coagulate — împrăș- 
tiindu-se ușor din amintire. Evenimente atît de însemnate în viața tîrgului, 
precum organizarea de greve, înjghebarea cercului socialist etc., impuneau 
prezența în carte a unor eroi închegați, cu fizionomii distincte. Lumina 
Primăverii rămîne o frescă sugestivă, alimentată de lirism de calitate, a 
frămâîntărilor premergătoare istoricului eveniment al constituirii Partidului 
Comunist din Romînia, 

Anii imediat premergători nașterii Partidului Comunist din Romînia 
au solicitat și solicită și inspirația, poeților. În cel de al nouăsprezecelea 
cînt, întitulat În tîrg la Iaşi, 1917 al amplului său poem în pregătire 
Povestea poveştilor, Marcel Breslașu, evocînd pe un ton de povestitor mucalit 
imagini din anii războiului mondial, schițează un tablou sugestiv al dezas- 
trului la care politica falimentară a partidelor burghezo-moșierești dusese țara, 
dezvăluind implicit contrastul revoltător dintre mizeria nemaicunoscută în 
care războiul aruncase populația săracă și dezmățul nerușinat ce continua 
să domnească în lumea claselor posedante, dezvăluind starea de spirit a 
maselor. Creșterea indignării și mîniei populare împotriva așa-numitei 
„societăți înalte“, a cărei caracterizare încape în cuvintele „jaf, dezmăț, 
huzur și ifos“, este urmărită cu atenţie. Îndiîrjiți de suferință, oamenii 
simpli își dau seama că numai ei înșiși, prin luptă, își pot schimba cursul 
existenței. Exemplul proletariatului rus îi înflăcărează, dă impuls inițiati- 
velor revoluționare. Scene prinse în fugă, nu lipsite însă de relief, înfățișează. 


tIon Călugăru, op. cit, p. 103. 

grupuri de oameni adunați în taină în jurul unor ostași roșii, ce le vor- 
besc despre lupta de clasă, despre insurecția armată. Un instantaneu sur- 
prinde un crîmpei din activitatea conspirativă a muncitorilor ieşeni: 

„Jos, la Nicolina-n gară 

ţin ședință-ntr-un vagon...“ 1 

Din conținutul discuțiilor ce se desfășoară în acea ședință, poetul reține 

îrînturi concludente: 

„De pe front, veşti tot mai proaste! 

A căzut un sfert din oaste... 

Urlă tunul... Gerul mușcă... 

și-au, la trei soldaţi, o pușcă... 

Pentru cine mor aceia? 

Pentru ce ne mor copiii? 

Pentru ce-mi lăsai femeia 

la alt cap al Romîniei? 

În unire ni-e puterea...“ 2 


Pagini inspirate transmit cititorului freamătul Iașilor, capitala pro- 
vizorie a țării, la vestea preluării puterii în Rusia de către muncitori, impresia 
produsă asupra mulțimii de arestarea ofițerilor țariști de către soldaţii 
ruși câștigați de revoluţie, elanul de care erau animați oamenii muncii. 
Din masa muncitorilor se detașează profilul de adolescent al celui ce avea 
să devină neînfricatul luptător Ilie Pintilie. Îl vedem stînd de veghe în 
fața vagonului în care tovarășii săi mai vîrstnici țin ședință, apoi ne este 
înfățișat depănînd gînduri de răzvrătire împotriva orînduirii exploatatoare, 
pentru ca în final să apară transfigurat de bucuria de a participa a doua 
zi în zori la o demonstraţie: 

„ — mergi la lucru mîine?“ 
„ — ba! 
Miini, de cum se crapă zorii, 
ies în stradă muncitorii! 
Eu duc steagul! cinstea-i mare...“ 3. 

Demonstrația despre care vorbește tînărul muncitor în scena ce încheie 
fragmentul de poem deschide perspectiva viitoarelor lupte revoluționare, 
marcînd stadiul avansat în care se găsea, în anul Marii Revoluții Socialiste 
din Octombrie, conștiința de clasă a proletariatului din Romînia. 


+ 
* + 


Prin tablourile de viață pe care le construiesc, scrierile cercetate scot 
în relief, o dată cu prezentarea unor etape ale formării și dezvoltării clasei 
muncitoare, și dezvăluirea condițiilor ei de existență, trezirea și clarificarea 
continuă a conștiinței sale revoluționare. Experiența luptelor pentru eli- 
berarea de exploatare duse, începînd de la sfîrșitul secolului trecut, a consti- 
tuit o verificare a forței proletariatului, a capacității lui de a atrage de 
partea sa masele exploatate de la orașe și sate — fapt subliniat în pagi- 
-nile cărților de care ne-am ocupat. Pentru a putea lupta cu succes împotriva 


Marcel Breslașu, În tîrg la Iași, 1917, Editura tineretului, București, 1955, p. 25 
2 Ibidem, p. 26. 
3 Ibidem, p. 62. 

claselor exploatatoare, proletariatul avea însă nevoie de un detaşament 
de avangardă, de un partid revoluționar, care să-l organizeze și să-l con- 
ducă. Prin crearea, la 1921, a partidului marxist-leninist, lupta clasei mun- 
citoare din Romînia intră într-o etapă decisivă. Perioada istorică urmă- 
toare primului război mondial se caracterizează prin agravarea contradicțiilor 
sociale, prin înăsprirea neîncetată a exploatării capitaliste și moșierești 
și promovarea. de către guvernele reacționare a politicii de fascizare a țării, 
prin continua ascuțire a luptei de clasă. Exprimînd interesele vitale ale 
tuturor celor exploataţi, clasa muncitoare se află mereu în primele rînduri 
ale luptei poporului pentru o viață mai bună, țelul înscris în programul 
său fiind răsturnarea orînduirii capitaliste Și instaurarea unei orînduiri 
noi, în care puterea să aparțină celor ce muncesc. O serie de acțiuni cu 
caracter revoluționar, culminînd cu grevele din 1933 de la Griviţa și din 
Valea Prahovei, înscriu tot atîtea momente eroice ale unei lupte ce avea să 
ducă la eliberarea oamenilor muncii din robia capitalistă, la instaurarea 
puterii populare în țara noastră. 

Producţiunile beletristice contemporane în care sînt fixate aspecte 
din lupta clasei muncitoare, a partidului ei, în perioada dintre primul 
război mondial și eliberare sînt numeroase. Mulți dintre poeții noștri de 
frunte au creat opere ce evocă situații dramatice din trecutul de luptă 
al comuniștilor, reînvie atmosfera încordată a „anilor împotrivirii“, re- 
cheamă în amintire figurile eroilor ridicați din sînul proletariatului revo- 
luționar. Poemul În frunte comuniștii de Mihai Beniuc, de pildă, slăv eşte 
lupta măreață a muncitorimii de la Grivița — parte a luptei duse de 
întreaga clasă — reliefînd principalele episoade ale bătăliei din 1933, 
luminînd izvorul elanului ce însuflețea permanent pe luptători: dragostea 
și încrederea cu care întregul popor își îndreaptă privirile spre comuniști. 
S-ar putea cita nu puţine versuri în care evocările conțin accente lirice 
vibrante. Ilustrative în acest sens sînt îndeosebi strofele în care este denun- 
tată intenția guvernanţilor burghezi de a ucide pe fruntașii comuniști ares- 
taţi, sub pretextul tentativei acestora de a fugi de sub escortă, și este 
consemnat ecoul produs în rîndurile poporului de această știre. Poetul 
revelă solidaritatea oamenilor muncii, a mulțimilor oropsite, cu cei ce 
conduceau lupta lor de eliberare. La aflarea planurilor monstruoase urzite 
de călăi, țara întreagă. vuiește: 


„Şoptiră frunzele-ntrolaltă, 
Şoptiră undele pe ape, 

Șopti pădurea, iarba, vîntul : 
„De sub escortă vor să-i scape!“ 


„Vor să-i omoare, să-i omoare!“ 
Grăiră holdele cu freamăt. 

„Vor să-i ucidă, să-i ucidă!“ 
Zvoni-n uzine ca un geamăt — 


„„„Ingălbeniră-atunci ca ceara 
Obraze hîde de călăi, 

Văzînd cu teamă cum partidul 
Își apără pe fiii săi.“ 1 


1Mihai Beniuc, În frunte comuniștii, E.S.P.L.A., Bucureşti, 1954, p. 18. 

Eroicele lupte ale ceferiștilor sînt evocate și în alte poeme ample. 
Scris imediat după Eliberare, recitat la 16 februarie 1945 în curtea ate- 
lierelor C.F.R. „Griviţa“, poemul Grivița roșie de Marcel Breslașu e unul 
din glasurile ce vesteau, în condițiile unei hotăritoare înfruntăşi între forțele 
progresului și acelea ale reacţiunii, nașterea unei arte noi în Romiînia, 
artă ce-și propune să traducă în viață prin, mijloacele ei specifice, chemarea, 
la luptă pentru viața liberă pe care, la „Griviţa“, în 1935, o lansase sirena 
lui Roaită. Scris în viltoarea luptei, poemul Grivița roșie emoționează prin 
mesajul său uman, prin extraordinara vibrație pe care o presupunem trans- 
misă, în ciuda insuficientei șlefuiri a versurilor, unui auditoriu format din 
miile de oameni ce alcătuiau împreună, adunaţi în 1945, în imensa curte 
a atelierelor, și alcătuiesc azi, o singură conștiință. Ce sonoritate înălțătoare 
şi ce ecou adînc trebuie să fi avut, atunci cînd a fost declamat poemul, 
în inimile muncitorilor chemați să-și rînduiască singuri destinul, această 
evocare a luptelor din 1933: 


„Griviţă roşie, Griviţă grevistă, 

muncitorime ceferistă, . 

cine i-ar putea găsi vrednice vorbe de cinstire, 
ţie, care ai ridicat întîia baricadă antifascistă, 
ţie, a cărci dîrzenie a fost semnalul de trezire 
pentru-o întreagă. omenire |“1 


Asemenea stihuri învăpăiate comunică și astăzi o tensiune lăuntrică, 
prezența unor formulări prozaice neputînd stăvili erupția clocotitoare a 
sentimentului de venerație pentru dîrjii luptători ceferiști. O pulsaţie 
emotivă specială conține episodul ce denunță mincinoasele ticluiri din 
comunicatele stăpînirii de acum treizeci de ani, care, spre a nu-și măr- 
turisi crimele, pretindea că o seamă de muncitori dispăruți n-ar fi 
fost uciși, ci ar fi „fugit în Rusia“. Amar ironic, episodul respectiv 
se încarcă de semnificații, cînd poetul trece la comentarea faptelor con- 
semnate; 


„„„Fugit în Rusia...“ 

Poate. 

Poate că, ce era, nemuritor în acei morți 
trecuse într-adevăr acolo, către patria muncii, 
acolo unde se cinstește munca, cinstită 

unde o viață de om cîntărește o viaţă de om, 
și-și legănau bărbătește veșnicia 

neînfricatului suflet — fugit în Rusia — 

în cîntecul cumpănit și molcom al motorului bine uns 
și care toarce... 

Știau morţii aceia că se vor întoarce! 

Şi s-au întors... 2. 


În Calea Griviței, Cicerone Theodorescu, întocmind un neîndurător 
rechizitoriu împotriva guvernantilor burghezi care, în 1935, la auzul reven- 
dicărilor muncitorești „...au crezut că li se cere să mute Abatorul la 


, 


„Ateliere“, reliefează eroismul cu care ceferiștii au dus lupta, înfruntînd 


Marcel Breslaşu, Griviţa roșie, ed. II, Editura tineretului, București 1958, p. 18. 
2 Ibidem, p. 29. è 

mitralierele, Merită să fie relevat îndeosebi pasajul ce evocă gestul cutezător 
al lui Vasile Roaită: 

„„„. Rămas sentinelă, ne-nduplecat, 

Băiatul sus la sirenă-mpușcat 

Spînzură de manetă şi-n legănare 

Soldaţii zadarnic trăgeau să-l doboare, 

Mortul trăgea, de sirenă mai tare, 

Sirena urla mai înfricoșat.i 


Ion Bănuţă realizează în O stradă proletară o sugestivă metaforă, îndem- 
nînd pe cei ce trec „în zi de mai“ pe calea Griviței și privesc steagurile 
ce flutură în soare să-și amintească de sîngele curs în februarie 1933: 


„Fovarăşe din veacuri! De treci în zi de mai, 
s-o vezi cum rîde-n soare, în purpură și-alai, 
și-n steagul roș pe care îl flutură în vînt, 
mai urcă, vie, seva ce curse în pămînt“ 2. 


Spiritul Griviței pulsează și în creații poetice pe tema luptei din trecut 
a partidului nelegate direct de evenimentele din 1933. Astfel, în Slavă 
cvoilor Doftanei, Maria Banuș cheamă generaţiile fragede să privească zidu- 
vile groaznicei închisori și să se pătrundă de semnificația luptelor și sufe- 
rinței prin care cei mai buni fii ai țării au creat premizele pentru instau- 
rarea vieții noastre de azi; 


„Aduceţi copii aici, ca să știe, 

Să știe ce-i ura şi sfinta mînie... 

„Şi-n neagra teroare și-n greul restriștii 

Să ştie ce-au fost, pentru noi, comuniştii,..3 


Miron Radu Paraschivescu închină în 1951 glorioasei aniversări a trei- 
zeci de ani de la întemeierea partidului „cinci toasturi“, slăvind eroii clasei 
muncitoare, care, în hrubele Siguranţei, și-au învins, în anii cumpliţi, 
dușmanii „prin tăcere“ și care, în anii noștri, ne luminează prin exemplul 
lor mobilizator drumul în socialism: 


„Voi ce-aţi luptat cu fiarele de glezne 
Abia acum vă daţi măsura plină: 

Aţi luminat pe cînd eram în bezne, 

Dar astăzi, cînd noi sîntem în lumină!“4 


Stihuri vibrante tălmăcesc, în prima parte din poemul În satul lui Sahia 
“de Eugen Jebeleanu, jalea țării stăpînite de hoți și călăi, admiraţia și dragostea 
poporului față de fiii lui cei mai credincioși — comuniștii — hotărîrea maselor 
de a nu conteni lupta împotriva regimului burghezo-moșieresc. lată cîteva 
versuri din pasajul ce rezumă liric gîndurile oamenilor muncii despre con- 
ducătorii luptei lor: 


iCicerone Theodorescu, Versuri alese, E.S.P.L.A., 1960, p. 74 
2lon Bănuţă La hotarul dintre lumi, E.S.P.L.A., 1960, p. 79 
3Maria Banuş, Poezii, E.S.P.L.A., 1958, p. 203 

tM. R., Paraschivescu, Laude, E.S.P.L.A., 1953, p. 134 

Iată o scenă înfățișînd un activist al partidului în plină acțiune con- 


spirativă: 


Poeme de evocare a atmosferei anilor grei și a diferitelor acțiuni de 
luptă organizate de partid în acei ani s-au scris multe după Eliberare. Pe 

„Ingheţat e rîul bocnă, 
Taie viscolul zănatec, 
Comuniștii stau la ocnă. 
Of, mi-e inima jăratec! 
C-au voit să ne dezlege, 
Pline-s închisorile, 

Cîinii si cu ciorile 

Și-au făcut în ţară legc...“L 


Trece omul, lunecă într-una, pînă 
Umbra-n bezna deasă se topește, 
A ajuns. Răsuflă ca pe creste. 


Işi strecoară sub cămașe-o mînă, 
Scoate-un teanc. Il dă unui tovarăș. 
Se privesc — și ochiul le zîmbeşte: 
Noaptea, va albi de manifeste“.2 


toate nu le putem aminti. Sînt însă unele ce se cer neapărat menționate. 


Povestea lui Rareș și povestea lui Toader din Mineri din Maramures 
de Dan Deșliu rememorînd momente și episoade tragice din viața de altă-- 


dată a muncitorimii, dezvăluie totodată creșterea valului de ură împotriva 


orînduirii. capitaliste în sufletele celor exploataţi și deșteptarea conștiinței. 
lor revoluționare. Toader povestește astfel apropierea sa de partid: 


1Eugen Jebeleanu, 


2 Ibidem p. 78. 


3Dan Deşliu, Versuri alese, E.S.P.L.A., 


„Mineream pe la Abrud, 
pribegit departe, 

cînd boierii-au început 

cu război și moarte... 
Greu ne-a fost pîn' am zărit 
pacea peste graniţi : 
muncitori din Răsărit 

o purtau în raniți... 

Vorbe noi printre mineri : 
— Mări, se schimbă rostu'! 
Se ridică în puteri 

drag partidu’ nostru! 

Eu n-am înțeles nimic: 

— Ce partid să fie? 

Rid vreo cîțiva și-mi zic: 
— Singurul, bădie! 

— Ia spuneți-mi, e voinic? 
Oare lucră bine! 

Rîd ortacii iar şi-mi zic: 
— Lucră pentru tine! 

Am zîmbit în gîndul meu : 
— Dacă n-or fi glume, 
vrasăzică, am și eu, 

o putere-n lume!“ 3 


Versuri alese, E.S.P.L.A., 1954, p. 74. 
1953, pp. 187—188. 

În Balada tovarăşului care a căzut împărțind „Scînteia“ în ilegalitate, 
Victor Tulbure, schițînd silueta unui răspînditor al cuvîntului partidului, 
în condiții de cruntă prigoană împotriva comuniștilor, dezvăluie efectul 
slovelor Scânteii în rîndul celor năpăstuiţi: 

e. Lângă lămpi de gaz 
Le citesc desculții 

Si li-i gîndul treaz, 
Dirză bolta frunții. 
Lanţuri nu mai rod 
Umcri, brațe, glezne. 
Cîntec de norod 

Taie drum prin bezne.“t 


O seamă de poeme ne introduc în interiorul închisorilor burghezo-mo- 
şiereşti, înfățişîndu-ne situații ce definesc profilul moral al unor luptători 
pentru fericirea celor mulți. Unul din cînturile poemului Zn frunte comuniştii 
de Mihai Beniuc, Doftana, ni-i arată pe eroii Griviței roșii luptînd între zidu- 
rile celei mai infernale dintre fortărețele Romîniei burghezo-moșierești. 
Poetul subliniază invincibilitatea ideilor ce-i însuflețeau pe comuniști și 
care se răspîndeau pe tot întinsul ţării, în pofida oricăror represiuni: 

„„..Răzbea lumina lui Octombrie 
La Dunăre și sub Carpaţi: 
Sculați voi, oropsiți ai soartei, 
La luptă aprigă sculați! 


Se luminase-a. vremi de slavă, 
Se rumenise răsăritul. 

Partidul îşi găsise oameni 

Si oamenii-şi găseau partidul.“ 2 


Puterea de neînvins a ideilor comuniste este sugerată plastic și în alte 
evocări lirice, ca de pildă Mierla lui Ilie Pintilie de Veronica Porumbacu. 
Inchis între zidurile Doftanei, eroul nu poate fi împiedicat să comunice 
cu poporul: 

„Ce pasăre fără căluşă 

e sus la Ilie în geam? 

De aripi îi prinde cl dorul, 
nădejdea, cu ură cu tot. 

Prin gratii o mierlă-şi ia zborul 
Și paznici s-o prindă nu pot...“ 3 

În ciclul Ilie Pintilie, Veronica Porumbacu surprinde momente carac- 
teristice din viața dăruită în întregime cauzei clasei și poporului său a unuia 
din cei mai devotați fii ai proletariatului revoluționar, căutînd să dezvăluie 
izvorul politico-moral al conduitei lui eroice. 

Imprumutînd metrul popular și întreaga factură a cîntecelor bătrînești, 
Dumitru Corbea evocă dîrzenia impresionantă cu care comuniștii întemni- 


Victor Tulbure, Versuri alese, E.S.P.L.\, 1956, p. 36, 
2 Mihai Beniuc, În frunte comunistii, E.S.P.L.A., 1954, p. 49. 
3 Veronica Porumbacu, Lirice, E.S.P.L.A., 1957, p. 38. 

tați la Doftana țineau fruntea sus, cu demnitate, oricît de sălbatice ar fi 
fost torturile pe care le îndurau: 


„„..Noaptea, s-auzeau la porți 
“Țipete, scrișnit de roți, 
Clămpănitul de la puști, 
Zăngănit de uși la cuşti. 
Erau aduși comuniștii : 
Muncitorii, ceferiștii, 
Luptătorii, îndirjiți, 

Cei mai buni, cei mai iubiţi. 
Ţineau pumnii ridicaţi 

Și cîntau ne-nfricoșați : 
Sculaţi, oropsiţi, sculaţi!“L. 


În poemul lui Marcel Breslașu, Cîntec de leagăn al Doncăi, versuri de o 
delicată vibrație dau expresie lirică sentimentelor materne ale eroinei pen- 
tru pruncul ei „născut în închisoare“, ca și forței sufletești de care era ani- 
mată o luptătoare comunistă, care știa că, despărțită de copil, „raza ei de 
soare“ este angajată într-o bătălie menită să făurească o existență luminoasă 
tuturor copiilor țării: 

„Nu auzi în noapte, mamă! 
Toţi copiii lumii cheamă... 

Plec în lume pentru ei. 

N-auzi, mamă, cum mă cheamă! 
Sînt cu puiul meu de-o seamă... 
Vreau să crească fără teamă 
Pruncii țării și ai mci!...“2 


Evocat și cîntat de poeții din toate generațiile (noi am menționat doar 
contribuția celor ce s-au afirmat înainte sau în primii ani după Eliberare), 
trecutul de luptă al comuniștilor se oglindește, cum e natural, și în proza 
și dramaturgia noastră nouă. Printre autorii povestirilor, romanelor și pie- 
selor de teatru ce reînvie episoade ale acestui trecut, se numără scriitorii 
care, înrolați în anii crînceni în rîndurile partidului sau sub directa lui în- 
drumare, comunică în lucrările lor fapte văzute și trăite nemijlocit, momente 
din propria lor viață. Scîntei în beznă, Clocote și alte scrieri ale lui G. Vaida, 
Incredere și Povestiri despre Doftana de Mihai Novicov, Masacrul de Matei 
Gall sînt mărturii dramatice de o autenticitate zguduitoare, cărți ale căror 
file sînt smulse de-a dreptul din frămîntările anilor crînceni, în care citito- 
rul găsește, nu tablouri transfigurate ale realităţii, ci realitatea însăși, cu tot 
clocotul ei. Se manifestă uneori, în unele din aceste lucrări cu caracter pre- 
dominant memorialistic, deosebit de interesante tocmai sub acest aspect, 
și tendința de literaturizare, dar acestea nu le sporesc valoarea, ci le-o scad, 
elementele de ficțiune și artificiu livresc neputîndu-se, nici pe departe, com- 
para cu zvicnirile de viață reală, ce le cutremură paginile. 

Unele din cele dintîi evocări ale luptei duse în trecut de comuniști le 
datorăm lui A. G. Vaida. Revelatoare documente omenești, înfățișînd în 
autenticitatea lor realități pe care stăpînirea de odinioară le învăluise cu 


1 D, Corbea, Versuri alese, E.S.P.L.A., 1954, p. 92. 
2 Marcel Breslaşu, Cântec de leagăn al Doucăi, Ed. tineretului, 1957, p. 9. 

îndărătnicie în ceața mistificărilor, cînd nu reușise să le ascundă cu desăvîr- 
șire, cărțile sale alcătuiesc un fel de memorial, scris însă la persoana a treia, 
al unui activist, prezentat sub numele de Mihail Tudose, a cărui muncă 
politică este urmărită de autor, pas cu pas, începînd din 1927, cînd eroul 
cade pentru întîia oară în ghearele Sigurantei. 

Faptele sînt înregistrate în evoluția lor cronologică, fiind expuse fără 
înflorituri, ca într-o dare de seamă, ca într-un raport preocupat exclusiv 
de precizia informării. Stilul: corect, impersonal, cu dese înflăcărări dis- 
cursive ce nu impietează asupra exactității documentare (aceasta neexclu- 
zînd, ci presupunînd declararea devotamentului pasionat pentru cauza comu- 
nismului și ura împotriva dușmanilor clasei muncitoare). 

Scîntei în beznă și Clocote deshumează chipul unei orînduiri care le 
devine tot mai odioasă, pe măsură ce o cunosc mai deplin, acelor ce, din 
fericire, n-au avut parte de ea. Paginile cărților ne introduc pe un tărîm 
al durerii nemăsurate, al chinurilor mai presus de închipuire, tărîm diferit 
de presupusul infern doar prin aceea că nici o inscripție, nici un mijloc de 
propagandă nu e în stare să-i determine pe cei aflaţi în bolgiile lui să renunțe 
la certitudinea că vor ieși dintre zidurile lui — și că vor ieși sfărîmîndu-le. 
Îl însoțim pe muncitorul ceferist Tudose în acțiunile lui revoluționare, în 
munca sa de partid, desfășurată în tot mai multe orașe, îl însoțim mai ales, 
în cercurile cele mai groaznice ale infernului capitalist, în hrubele Sigurantei, 
în celulele închisorilor. Aproape nu e pagină, în aceste cărți, care să nu 
povestească despre vreo mîrșăvie, un act de bestialitate al zbirilor puși să 
apere asemeni unor cerberi, regimurile putrede, teroriste, urîte cu patimă 
de oamenii muncii, de popor. 

Atitudinea demnă, tăria fără seamăn a comuniștilor îi exasperează pe 
schingiuitorii incapabili de a obține o singură șoaptă din gura comuniștilor 
sfărîmați în bătăi, morți pe jumătate. Credința în partid, dragostea nețăr- 
murită față de popor, nu pot fi clintite nici de ciomege, nici de vinele de bou. 

Oamenii cu înfățișare desfigurată, cu trupul învinețit tot de lovituri 
reprezintă o forță în fața căreia nu tremură numai direcția închisorii, ci 
toate guvernele reacționare, fascizante, Palatul, întregul sistem capitalist. 
Cărțile lui A. G. Vaida ni-i prezintă pe comuniști în luptă, într-o formidabilă, 
neslăbită încleștare cu dușmanul de clasă, luptă în care se reliefează dîrzenia 
lor, eroismul propriu numai clasei consecvent revoluționare, proletariatului. 
Neînduplecarea lor în fața celor mai sălbatice schingiuiri îi uluiește pe gizii 
de la Siguranță, iar direcțiile închisorilor, cu toată armata lor de gardieni, 
pornesc represaliile împotriva deținuților politici ca și cum ar avea de-a 
face cu o redută înzestrată cu mijloace de apărare moderne. Orice mișcare a 
comuniștilor provoacă adevărată panică printre asupritori și, în mai multe 
rînduri, se apelează la concursul armatei, într-atîta oamenii flămînziţi, roși 
de mizerie, deposedaţi pînă și de creioane și hîrtie, reușesc să se afirme ca 
o putere gigantică. Într-adevăr, nu împotriva cîtorva sute de captivi au 
de luptat cîinii de pază ai exploatatorilor, ci împotriva unui front organizat, 
invincibil. 

Dușmanii clasei muncitoare fac tot ce le stă în putință pentru ca, para- 
lel cu atacul fățiș, să submineze dinăuntru lupta proletariatului. Admi- 
nistrația, Siguranța, fac apel la elemente declasate, la trădători, oportuniști 

carieriști, aventurieri, pe care îi strecoară în sînul mișcării muncitorești, 
în organizaţii, în celulele temnițelor; unii din aceștia izbutesc să pătrundă 
în partid și chiar să ocupe funcții de răspundere, provocînd astfel mult rău 
activității revoluționare. Mai devreme sau mai tîrziu, elementele descom-: 
puse, provocatorii, spionii, trădătorii sînt însă descoperiți; comuniștii 
căliți în focul luptelor crîncene știu să demaște iudele, oricît de abil s-ar 
camufla. 

Forța morală a membrilor partidului comunist e subliniată de A. G. Vaida 
prin nenumărate exemple. Nu numai că nu-i demoralizează traiul in- 
uman, torturile, dar teroarea crescîndă îi fortifică pe comuniști, le întețește 
combativitatea, înverșunarea în luptă. Ca o veritabilă armată organizată, 
deținuții „politici păstrează în orice împrejurări ordinea, disciplina revolu- 
ționară, inițiativa și, oricît de riguroasă ar fi supravegherea, munca de partid 
nu contenește. În perioadele de „regim omenesc“, integral sau parțial, acti- 
vitatea politică, munca de educație comunistă, de însușire a doctrinei mar- 
xist-leniniste se desfășoară cu intensitate ; se țin cursuri de politică curentă, 
economie politică, bazele marxism-leninismului, seminarii ideologice, se 
dezbat mari probleme teoretice și se redactează chiar un ziar manuscris — 
Doftana roşie. La un moment dat se ajunge la înjghebarea unei biblioteci 
de aproape o mie de volume. Cu ocazia sărbătorilor clasei muncitoare, în 
una din curțile închisorii răsună versuri răscolitoare, cîntece de luptă, iar 
tovarășii căzuți jertfă „în lupta cea grea“ sînt conduși spre locuința de veci 
însoțiți de melodia gravă a marșului funebru revoluționar în care răsună 
încrederea în triumful cauzei mărețe 

„Veni-va o zi cînd poporul trudit 
Pe veci sfărîma-va robia. 

Dormiţi dar în pace, tovarăşi iubiţi, 
Căci voi v-aţi făcut datoria!“ 

Mărturii ale anilor de suferință și mînie, teroare și luptă, cărțile lui 
A. G. Vaida procură cititorilor, îndeosebi celor tineri, o lectură instruc- 
tivă. Ele nu reușesc, desigur, să închege romanul Doftanei, romanul luptei 
comuniștilor în ilegalitate, dar prezintă documente zguduitoare din care 
ne putem alcătui o idee despre izvorul forței partidului, despre izvorul mari- 
lor izbînzi pe care le realizează azi, condus de comuniști, poporul muncitor. 

Mărturii emoționante privind viaţa și lupta comuniștilor în cea mai 
groaznică închisoare din ţară transmit și Povestirile despre Doftana ale lui 
Mihai Novicov. Scrise, fie la persoana întîi, fie la a treia, aceste povestiri 
au la origine, — cum subliniază autorul însuși, în prefața la a doua ediție 
a volumului, — „fapte cunoscute, trăite“, fără să fie, totuși, „simple poves- 
tiri“, întrucît povestitorul „și-a permis să potrivească altfel unele fapte, 
să schimbe uneori ordinea întîmplărilor, să aducă și alți eroi, să pună pe 
seama lor faptele sau cuvintele altora“. Prin asemenea intervenţii, auten- 
ticitatea relatărilor și evocărilor n-a fost alterată: „Dincolo de asemenea 
«adăugiri», fără de care nici o povestire nu se poate face, — precizează scrii- 
torul — tot ce cuprinde volumul e adevărat. Așa a fost“2. 


1 A. G. Vaida, Scîntei în beznă, E.S.P.L.A., 1950, p. 241. 
2 Mihai Novicov, Povestiri despre Doftana, Editura tineretului, ed. 11,1960,p. $ 

Povestirile despre Doftana sînt rezultatul unei riguroase selectări și al 
unei mari concentrări a întîmplărilor și situațiilor desfășurate între zidurile 
închisorii. Criteriul selecției și organizării materialului de viață, în volumul 
lui Mihai Novicov, este semnificația. Departe de a fi cules faptele la întîm- 
plare sau de a fi căutat situații cît mai palpitante, care să impresioneze 
puternic cititorul pentru moment, povestitorul a fost călăuzit în alegerea 
datelor și imaginilor înfățișate de o anume preocupare: aceea de a ajuta 
generațiile tinere să înțeleagă cum au putut rezista comuniștii la Doftana, 
regimului de exterminare la care erau supuși. În paginile cărții vom găsi, 
în consecință, scene care, prin conținutul lor, învederează incapacitatea 
aparatului de stat represiv al claselor exploatatoare de a-i înghenunchea 
pe cei ce luptau pentru o nouă existență. Neexistînd pedeapsa oficială cu 
moartea, — relatează autorul povestirilor, — „regimul de închisoare era 
«le asemenea natură încît cei întemnițați să nu mai iasă de loc sau să iasă 
atît de bolnavi și demoralizați încît să nu mai fie capabili de activitate 
revoluționară“! Prin toate manifestările lor, comuniștii spulberă asemenea 
spera ine ale călăilor. Conduita lor demonstrează că lupta în slujba aspira- 
tiilor poporului nu poate fi prin nimic înăbușită. 

Scenele înfățișînd atrocitățile călăilor sînt sumar descrise în Povestiri 
despre Doftana. Se insistă, în schimb, în multe pagini, asupra acțiunilor 
organizate în cadrul colectivului de comunişti, asupra reacției deținuților 
politici. Cînd proferează amenințări, temnicerii, inclusiv directorul închi- 
sorii, primesc răspunsuri care le taie pofta de a mai deschide gura, îi fac să 
se bîlbîie sau să părăsească brusc locul, derutați, mistuiți de o furie neputin- 
cioasă. Într-o noapte, gardienii bat toaca din oră în oră, încît deținuții 
de-abia reuşesc să ațipească și sînt din nou treziți. A doua zi, comandantul 
rînjește satisfăcut, fiind sigur că, în sfîrșit, comuniștii se vor fi „muiat“. 
Bucuria lui se dovedeşte însă fără temei. După o noapte nedormită și o zi 
de activitate conspirativă febrilă, comuniştii organizează o „seară distrac- 
tivă“. În liniştea nopții se înalță cîntecul: 

„Hai, trece, trece, trece 
Doftana azi petrece, 
Doltana, azi petrece, 
lar noi ne-nveselim,2 

Cum se vede, în povestirile lui Mihai Novicov sînt aduse pe primul 
plan acele aspecte ale vieții în închisoare care transformau Doftana într-o 
universitate comunistă. Zilele deținuților politici decurg potrivit unui pro- 
eram elaborat de conducerea colectivului și urmat cu strictețe de toți comuniș- 
tii. Tot timpul, membrii colectivului sînt ocupați. Fie că își strigă revendi- 
cările sau denunță samavolniciile, fie că își transmit prin cele mai variate 
și ingenioase mijloace de comunicare materiale de partid, fie că sînt absor- 
biţi de studiul individual, de efortul învățării vreunei limbi, ei sînt necon- 
tenit în acțiune. Seara sînt organizate, adeseori, manifestări culturale. Lîngă 
ferestre, cu mîinile agățate de gratii, recită sau ascultă poezii, își povestesc 
filme, rezumă cărțile citite, țin sau audiază prelegeri cu. caracter politic, 


1 Mihai Novicov, op. cit, p. 6. 
2 Ibidem, p. 46. 

ideologic, științific. O dată pe an, de 7 noiembrie, la Doftana domnește 
o atmosferă de sărbătoare, oricare ar fi condițiile în care se aniversează Marea 
Revoluţie Socialistă din Octombrie. Pregătirile încep cu luni înainte: se 
adună, cu ajutorul tovarășilor dinafară, alimente și îmbrăcăminte, se învață 
poezii și cîntece, se elaborează referate. De dimineața pînă seara, ziua de 7 
noiembrie e consacrată manifestărilor cultural-artistice. 

Valoros, în primul rînd, prin cunoștințele pe care ni le dă despre stările 
de lucruri de la Doftana, prin evocarea unor situații ce reînvie atmosfera 
imprimată de comuniști existenței în închisoare, volumul Povestiri de la 
Doftana cuprinde și încercări de pătrundere în lumea interioară a unora dintre 
personaje, de construire a unor portrete individuale. Scriitorul nu depune 
în această direcție suficientă străduință, nu urmărește de ajuns de stăruitor 
gîndurile, mișcările sufletești ale eroilor, care nu apar astfel destul de dife- 
rențiați spre a se impune atenției ca individualități. Este însă incontesta- 
bil că povestirile sale și îndeosebi una din ele, Fratele Vertuta, ce dezvăluie 
momente ale formării conștiinței comuniste a unui țăran sărac de la Tatar- 
Bunar, Chiril Ceban, denotă posibilități de investigare psihologică, care 
ar fi păcat să nu fie valorificate în noi lucrări epice. 

Cu cîțiva ani înaintea Povestirilor de la Doftana, Mihai Novicov a evocat 
episoade din lupta din trecut a partidului într-un roman Încredere, apărut: 
în „Viața Romînească“ (nr. 8 și 9 pe 1950) și neretipărit în volum. Aici, scrii- 
torul înfățișează viața comuniștilor internați în lagărul de la Tirgu-Jiu 
și mai ales a celor din detașamentul de muncă din Valea Jiului, urmărind 
evoluția unui personaj, studentul Petruţ Voinescu, de la dezlănțuirea ban- 
ditescului război antisovietic pînă la eliberare. Tînăr devotat cu înfocare 
cauzei partidului, dornic să dăruie acestei cauze toate energiile și capaci- 
tățile sale, curajos, gata în orice moment să sară acolo unde lupta e mai 
grea, Petruț nu știe, la început, să-și stăpînească impulsivitatea, luîndu-se 
la harță cu militarii ce comandă lagărul, fără să-și calculeze cuvintele, fără 
să se întrebe dacă e momentul potrivit pentru exprimarea cutărei sau cutărei 
atitudini, provocînd astfel greutăți colectivului, care nu luptă la întîmplare, 
ci urmînd un plan de acțiune minuțios elaborat. Călăuzit de comuniștii 
cu experiență, criticat, nu o dată, tînărul învață să lupte și să muncească 
într-un stil nou, ţinînd în orice moment seama de întreaga complexitate 
a situaţiilor, nelăsîndu-se în voia temperamentului. Meritele pe care și le 
creează prin activitatea sa tot mai rodnică în cadrul colectivului determină 
primirea lui în rîndurile candidaților, apoi ale membrilor de partid. Ca și 
în Povestiri de la Doftana, scriitorul nu acordă în Încredere, toată atenția 
cuvenită proceselor petrecute în conștiința lui Petruţ și a altor personaje, 
mulțumindu-se să noteze, de ajuns de în treacăt, frămîntările lor interioare 
sau lăsînd să se strecoare din cînd în cînd în pagini un sentimentalism in- 
expresiv. Astfel, cu excepția cîtorva profiluri — al lui Petruţ, al lui Sică, unul 
din prietenii săi, opus temperamental, al lui Lulu, tînărul filozof cufundat 
la început în teorii abstracte, pentru ca după experiența dură a lagărului 
să devină un luptător, al unei comuniste mai în vîrstă, Lisaveta — în ro- 
man nu se conturează figuri vii, memorabile, deși în cuprinsul său întîlnim 
numeroase nume: Mihalcea, Zelțer, Andrei, Marius, Grigore, Moise Epurașul 
și altele. Valoarea scrierii trebuie căutată, ca în cazul Povestirilor, în expre- 


N 
-J 


TRECUTUL CLASEI MUNCITOARE ÎN LITERATURA NOASTRĂ 231 


sivitatea reconstituirii unui crîmpei din istoria luptelor duse de comuniști 
în anii asupririi burghezo-moșierești, ai fascismului. 

Pe tema luptei partidului în ilegalitate s-au scris, pe lîngă evocări de 
felul celor înfățișate, și lucrări epice de imaginație. Dintre acestea, cele mai 
înfăptuite sînt, în ordinea apariției, Inimă tînără de Asztalos István și volu- 
mul al treilea din Rădăcinile sînt amare de Zaharia Stancu, 

Transcriind rememorările autobiografice ale unui muncitor care cunos- 
cuse partidul în condițiile celei mai brutale exploatări și asupriri, Asztalos 
István istorisește în cartea sa un șir de întîmplări din viața unui șantier 
de cale ferată, înfățișînd realități din anii următori luptelor din 1933. 

Eroul povestirii, copil rămas orfan de ambii părinți, e nevoit să mun- 
cească pe șantier de la vîrsta cea mai fragedă. Viaţa pe șantier va rămîne 
în amintirea acestui copil ca un coșmar. Concesionată de statul romîn burghe- 
zo-moșieresc unei firme franceze, lucrarea este executată de lucrători de 
diverse naționalități: mineri croați, zidari italieni, dulgheri maghiari, 
țărani moldoveni, dobrogeni, bihoreni, care sînt adăpostiți în barăci cu totul 
neigienice și primesc un salariu ce de-abia le permite să-și tîrască existența 
de azi pe mîine. Vătafi de soiul lui Ruja, lepădătură a speciei umane, supra- 
veghează îndeaproape munca oamenilor, răcnind la ci ca la vite și bătîn- 
du-i cu coada lopeții. Jandarmii foiesc necontenit în preajma șantierului, 
gata în orice clipă să-și dea concursul pentru înăbușirea în fașă a oricărei 
„nemulțumiri“, gata să aresteze pe tulburătorii „ordinii“, Așa ajung să fie 
arestaţi și trimiși la închisoare, fără vină, pentru muncitori: dîrzul și sprin- 
tenul Libuc Slomovici, un evreu maramureșan, inteligent și spiritual poves- 
titor de anecdote, lașul și slabul de înger Marian și însuși copilul povestitor. 

Zugrăvirea atmosferei de temniță i-a prilejuit scriitorului realizarea 
celor mai izbutite pagini ale cărții. Într-o încăpere strîmtă, infectă, sînt 
zăvoriți peste zece oameni. Toţi dorm grămadă pe un singur pat sau pe podele, 
iar pentru necesitățile personale se folosesc de un hîrdău aflat în odaie. Perso- 
najele ce populează încăperea au ceva — sub aspect fizic și moral — din 
oamenii Azilului de noapte. În mintea cititorului se întipăresc figuri ca aceea 
a unui țăran veșnic flămînd și înfricoșat de ziua de mîine (închis fiindcă a 
fost prins cărînd lemne din pădurea boierească), a unui argat veșnic trist, 
a unui negustor ajuns incidental în închisoare și care își păstrează și aici 
apucăturile de acaparator, a unui hoț de profesie, evocator permanent al 
pușcăriilor, îndeplinind funcția de „călău-șef“, adică responsabil de celulă, 
dar, mai ales, rămîn în minte figurile de un pitoresc lugubru a unui sectant 
și a unui fost călugăr franciscan. Cît e ziua de mare, ţăranul se vaită, arga- 
tul cîntă doine sfîșietoare, Marian prinde muște și le ține de cîte o aripă, 
ascultîndu-le cum biîzîie, negustorul debitează fraze pretențioase, într-un 
limbaj păsăresc, călugărul spune „Tatăl nostru“ pentru un pahar de rachiu, 
sectantul rămîne în genunchi, extaziat, rostind la nesfîrșit rugăciuni, spre 
a nu fi pus să măture în odaie, sau se ceartă și se bate pînă la sînge cu 
călugărul, pentru apărarea... adevărului evanghelic; în sfîrșit, „călăul-șef“ 
îi asmute pe aceștia din urmă unul asupra celuilalt sau, cînd apare gardia- 
nul, ia o poziție rigidă, comandînd militărește: „Pentru raport, drepți!“ 

În această cloacă, scriitorul strecoară după un timp o rază de lumină. 
În celulă sînt introduși doi comuniști. Apariţia ‘lor schimbă dintr-odată 

conținutul și înfățișarea vieții din temniţă. Din păcate, munca dusă de co- 
muniști în rîndul deținuților nu e înfățișată în culori destul de vii; din 
roman reiese însă convingător că rezultatele ei sînt remarcabile. De unde 
pînă atunci întemnițații tremurau la ivirea gardianului și se lăsau bătuți, 
fără să crîcnească, acum ei încep să vorbească și să se comporte demn, 
ca nişte adevărați oameni. Deţinuţii impun îndepărtarea sectantului ce umbla 
cu denunțuri, își exprimă curajos nemulțumirea față de regimul alimentar, 
demască furtișagurile administrației. Sub înrîurirea comuniștilor, Libuc și 
povestitorul încep să privească într-un chip nou realitățile. După eliberarea 
lor din închisoare, ei vor duce printre muncitorii de pe șantier cuvîntul par- 
tidului. 

Viguros act de demascare a societății burgheze, conținînd pagini ce 
fixează scene din lupta din trecut a partidului, romanul Inimă tînără nu 
reușește, din nefericire, să creeze chipuri pozitive, care să se imprime adînc 
în memoria cititorului. Prezența comuniștilor pe șantier, ca și în închisoare, 
o mărturisesc rezultatele activității lor, dar cine sînt oamenii care izbutesc 
să insufle masei elan, hotărire, să o mobilizeze la acțiuni îndrăzneţe, nu 
aflăm din paginile cărții. 

Se țin minte, în schimb, multe din figurile pozitive creionate de Zaharia 
Stancu în romanul său ciclic. In episoadele ce evocă momente din trecutul 
lui Licu Oroș, unul din protagoniștii romanului, își fac apariţia eroi precum 
ceferiștii Gavril Toduţă și Mina Uibaru, Marișca Balint, muncitoare la o 
fabrică de cherestea, „studenta“ dobrogeancă Ștefania Bogdanof, ce-și des- 
făsoară activitatea sub numele conspirativ de Iovca Silef, și mai ales Licu 
însuși, flăcău puternic, vînjos ca un stejar din munții Maramureșului, de 
unde se trage — oameni de o structură morală aparte, însuflețiți de un 
crez pe care nu-l trădează, oricît de bestiale ar fi caznele la care sînt supuși. 

Eroi vii, cu calități și slăbiciuni, cu aspirații înălțătoare și frămîntări 
interioare dureroase, comuniștii din Rădăcini le sint amare se afirmă ca oameni 
în același timp obișnuiți și excepționali. Umanitatea comuniștilor se exprimă 
îndeosebi în tăria de caracter de care dau dovadă în împrejurările cele mai 
grele pentru ei. Căzuţi în ghearele Siguranţei, Oroș și tovarășii săi rămîn, 
de la început pînă la sfîrșit, tari. Nici flagelările, nici arderea cărnii, nici 
spînzurarea cu capul în jos nu reușesc să-i constrîngă la trădare. Această 
tărie de caracter inspiră pînă și călăilor celor mai nesimţitori o teamă nemăr- 
turisită, o admirație secretă. La reflecția .subinspectorului Orbescu, care 
explică inflexibilitatea lui Oroș prin faptul că acesta „e om de munte“, om 
tare, inspectorul Grunz dă această replică: „Nu e tare, așa cum spui, pentru 
că e om de munte. Ne-au mai trecut nouă prin mîini destui oameni de munte. 
E tare pentru că e comunist“. Cît despre Licu Oroș, acesta, îndurînd cu băr- 
băţie tot ce un om poate îndura, e intim convins că în comportarea sa nu 
e nimic neobișnuit, că, rămînînd mut în timpul torturării, nu face decît 
să-și îndeplinească o datorie elementară: „Ai răbdat. Ai tăcut. Atîta tot, 
Nu cumva îți închipui că ai și devenit erou?“ 2? 

Modești, aspri și pretenţioşi față de ei înșiși, comuniștii înfățișați în 
Rădăcinile sînt amare — departe de a fi niște oameni rigizi, cu inimile împie- 

1! Zaharia Stancu, Rădăcinile sînt amare, ILI, E.S.P.L.A., 1958, p. 79, 

2 Ibidem, p. 217. 

trite de suferință — au o viață sufletească intensă și visul general omenesc 
la fericirea personală nu-i părăseşte nici chiar în cele mai critice momente. 
În întunericul celulei, Oroș își amintește scene din copilărie, se gîndeşte 
cu emoție și îngrijorare la mama lui, sîngeră lăuntric, încredințîndu-se că 
femeia căreia își dăruise inima nu merită să fie iubită, întreține în imagi- 
nație dialoguri cu lovea Silef, cînd simte înmugurindu-i în suflet iubirea 
pentru ea. 

Mai puțin concludent pentru descifrarea psihologiei comuniștilor mi 
se pare un anumit sentimentalism exagerat, atribuit de scriitor uno-a dintre 
eroi (note artificiale întîlnim îndeosebi în dialogurile pe care le are, în visul 
lui Oroș, Lovea Silef, cu inima acestuia și în unele convorbiri ale lui Oroș 
cu păianjenul găsit în celulă). În general î însă, comuniștii din romanul lui 
Zaharia Stancu sînt oameni adevăraţi, atît în scenele ce-i surprind înfrun- 
tind dușmanul de clasă, cît și în paginile în care sînt dezvăluite sentimentele 
lor cele mai intime. 

O figură luminoasă ce întrupează virtuți minunate ale poporului și 
care dobîndește în roman un profil individual pregnant este aceea a Rafirei 
din Condor, mama lui Licu Oroș. Țărancă aprigă de la munte, obișnuită 

să împuște lupii ce ies din apropierea casei iarna, acestei femei îi este dat 

să-și vadă fiul în lanțuri, după ce, cu ani în urmă, în primul război mon- 
dial, își pierduse soțul. IEnergică, capabilă să-și înfrîngă durerea, Rafira, 
desi nu știe nimic despre lupta politică, înțelege cu instinctul sănătos al 
omului din popor că Licu și tovarășii lui suferă pentru dreptatea celor mulți 
şi e mândră de asta: luptă pentru fiul ei, se străduiește din răsputeri să-l 
scape de osîndă. Ea merge în puterea iernii în orașul ce-i este străin și duș- 
mănos, între oameni pe care nu-i cunoaște, își vinde, pentru a plăti un avo- 
cat, pînă și căsuţa de bîrne, se angajează slugă. Din fiecare gest al bătrînei 
se degajă o căldură, o puritate sufletească, ce dau personajului un farmec 
deosebit. Rămasă pe drumuri, Rafira nu se gîndeşte de loc la soarta ei, 
unica preocupare fiindu-i aceea de a nu se depărta de Licu, de a-l smulge 
cu orice preț din mîinile călăilor. Dîrză, neîncovoiată de durere, încreză- 
toare în biruința dreptății, Rafira seamănă cu acele mame din baladele și 
basmele noastre care găsesc mijloace de a veni fiilor în ajutor în orice si- 
tuații s-ar găsi aceștia. În dragostea Rafirei pentru Licu e ceva din iubirea 
nemărginită cu care, în cumpliții ani ai pi dci inca burghezo-moșierești, 
poporul își încuraja fiii cei mai buni. 

Dintre producțiile dramatice inspirate din lupta comuniştilor în timpul 
dominației burghezo-moșierești, cea mai împlinită este, neîndoios, piesa Ami 
negri (Pentru fericirea poporului) de Aurel Baranga și Nicolae Moraru. În cu- 
prinsul ei apar cîteva chipuri de eroi revoluționari, cuceritoare. Umanitatea 
lui Mihai, Mircea și Sanda Buznea, a celorlalți comuniști, a Mariei Buznea, 
se relevă în episoade a căror construire nu implică atît inventivitate, cît o 
cunoaștere îndeaproape a caracterelor de comuniști şi a mecanismului muncii 
de partid ilegale. Buznea tatăl, fiul și fiica lui ni se înfățișează mai întîi 
în sînul familiei, trezindu-ne simpatia și admirația prin maturitatea cu care 
gîndesc problemele contemporane și prin luciditatea cu care privesc anumite 
fenomene politico-sociale ce ameninţă direct siguranța vieții lor, liniștea 

casei. Mihai şi Mircea Buznea, mai apoi și Sanda, se avîntă în luptă avînd 
deplina conștiință a primejdiilor cărora se expun, arătîndu-se gata să rabde, 
de nu se va putea altfel, cele mai îngrozitoare chinuri din partea dușmanilor 
clasei muncitoare. Căzut în mîinile călăilor, Mircea Buznea transformă la 
proces, împreună cu tovarășii săi de luptă, boxa într-o tribună a acuzării, 
de la care se rostește sentința de condamnare fără apel a judecătorilor aser- 
viți claselor stăpînitoare și întregii orînduiri clădite pe exploatarea omului 
de către om. Cu mijloace sobre, fără patetism, fără nimic convențional, 
piesa Ami negri plăsmuiește o expresivă, neuitată imagine a eroismului co- 
munist. 


Éad 


Alături de scrierile înfățișate s-ar putea cita numeroase altele. Cele asupra 
cărora ne-am oprit sînt, fără îndoială, reprezentative pentru literatura con- 
sacrată în cursul anilor de după Eliberare, zugrăvirii luptei clasei muncitoare 
și a partidului ei, împotriva orînduirii burgheze. N-am luat în discuție 
operele în care este oglindit momentul Eliberării sau perioada imediat ur- 
mătoare. Acestea necesită un studiu special. 


Interesul pentru viața muncitorimii poate fi întîlnit și în unele opere 
de dinainte de Eliberare. Ecouri ale luptei ei răzbat în creaţia unora dintre 
fruntașii literaturii secolului nostru: Sadoveanu, Arghezi, Rebreanu, Camil 
Petrescu, Cezar Petrescu, Galaction. Aspectele cele mai tipice ale lumii 
proletariatului le-au surprins însă scriitorii care, în perioada dintre cele 
două războaie mondiale, s-au apropiat de partid și au fost călăuziți de învă- 
țătura lui. Ei au sesizat ridicarea din sînul acestei clase a unor luptători 
pentru transformarea societății, pentru dărîmarea orînduirii întemeiate 
pe exploatare, În condițiile dominaţiei burgheziei, care promova tot mai fă- 
tiş o politică de fascizare a țării, de sugrumare a libertăților democratice, 
care arunca în închisori pe cei mai buni fii ai poporului, nu era însă posibilă 
dezvoltarea amplă a unei literaturi care să spună adevărul despre muncitori 
şi despre avangarda lor — partidul comunist. Libertatea de a prezenta veridic 
traiul maselor muncitoare în cadrul orînduirii capitaliste, lupta lor neînce- 
tată pentru o existență mai bună, a fost cucerită doar o dată cu răsturnarea 
dictaturii militaro-fasciste, la 23 August 1944. Ca urmare a acestei cuceriri, 
încă din primii ani-de după Eliberare au început să apară lucrări literare 
inspirate din trecutul de luptă al clasei muncitoare și al partidului. Numărul 
lor a. crescut în decursul anilor și crește mereu. Cu mai multă sau mai puțină 
forță artistică, toate etapele mai însemnate din istoria dezvoltării clasei 
muncitoare, toate momentele de seamă ale luptei partidului în ilegalitate 
sînt oglindite în literatura noastră contemporană. Demne de relevat, succe- 
sele realizate pe această linie nu ne pot, totuși, mulțumi deplin. Evenimente 
ca greva generală, luptele de la Lupeni, de la Griviţa, din Valea Prahovei, 
lupta partidului împotriva mașinii de război hitleriste, se cer înfățișate în 
poeme, romane și opere dramatice care să oglindească larg și profund epoca, 
să aducă în fața cititorului portrete vii de luptători. Pentru realizarea la 
un cît mai înalt nivel artistic a unor asemenea creații, merită să se depună 
toate eforturile. 


ASPECTE DIN REALIZĂRILE ‘$I LUPTA PARTIDULUI 
OGLINDITE ÎN CREAȚIA SCRIITORILOR SIBIENI! 


MARIA FANACHE: 


Realizările mărețe din patria noastră, înfăptuite sub înțeleapta îndru- 
mare a partidului, viața nouă și țelurile luptei noastre și-au găsit exprimarea 
artistică și în creațiile scriitorilor sibieni, romîni și germani, scriitori a căror: 
vîrstă literară o numără anii de la Eliberare încoace și ale căror ridicări. 
au urmat pas de pas victoriile poporului muncitor. 

Alături de condeie cunoscute ca al prozatorului Paul Constant, s-au 
ridicat în cadrul cenaclului literar sibian Orizonturi noi scriitori ca Radu 
Teodoru (al cărui debut s-a înscris în paginile literare ale ziarului local),. 
D. Florea Rariște, Mircea Avram, Maria Haydl, Werner Bossert, I. O. Su-. 
ceveanu, Liviu Periș, Aurel Călinescu, precum și talente tinere ca Natalia 
Pătărău, Astrid Connerth, Mira Preda, Christian Maurer, Oskar Pastior, 
N. Stoe, Adrian Munţiu și alții, asupra scrisului cărora nu se pot formula 
încă judecăți definitive. 

Participarea activă la dezvoltarea vieții economice și culturale a ora-. 
șului, îndrumarea continuă și sprijinul dat de Uniunea scriitorilor din R.P.R. 
prin filiala din Brașov, au orientat creația scriitorilor din Sibiu spre drumul 
unei literaturi a transformărilor revoluționare din patria noastră, a reali- 
zărilor uimitoare ale poporului sub conducerea partidului, îndepărtînd-o 
de linia unei excesive preocupări de aspectele trecutului, care la un moment 
dat tindea să fie predominantă în cenaclul sibian. 

Pe scriitorii sibieni îi caracterizează tinerețea, pe cei mai mulți, și ca 
vîrstă, și ca etapă în procesul dezvoltării talentului lor. Întîlnim la cei mai 
mulți dintre ei, ca semn al acestei duble tinereți, preocuparea de a exprima 
în poezia, lor țelul artistic și crezul literar care-i călăuzește. 

Tînărul poet Adrian Munțiu exprimă în imagini puternic expresive 
bucuria de a trăi și a cînta viața nouă și năzuințele spre un viitor măreț ale 
poporului nostru: 


1 Comunicare ținută la 7 mai 1961, în cadrul Simpozionului organizat de filiala Sibiu. 
a Societății de ştiinţe istorice și filologice din R.P.R., la aniversarea a 40 de ani de la. 
crearea partidului. 

Zile și ani sc leagănă pe creanga unui vis. 
Ating această creangă şi cîntă ca un flaut 

Și prind în palme cîntecul, acest toiag ce-l caut 
Și timpul ca un şipot în cîntec s-a deschis 1 


Simplu și impresionant prin contrastul între două concepții, își spune 
Natalia Pătărău crezul său de viață și adînca sa dragoste de oameni: 


Tinerețea mea 

N-a, cerut s-o hrănesc cu minciuni 
Cînd iubitul s-a dus 

N-a înjurat. N-a crezut în minuni 
Și pe zei temeiuri n-a pus. 
Tinerețea. mea 

A cerut s-o învăţ omenia 

Acestui popor neînfrînt 

Şi-n muncă să simt bucuria 

Şi-n versuri pe oameni să-i cint? 


Deşi încărcată de imagini, multe nesemnificative, îngreuind înțelegerea, 


poezia Fă-ţi versul o fintină exprimă totuși, în final, “ideea necesității luptei 
împotriva “influențelor mesănătoase în artă și a înfierării dușmanilor ei: 


Fă-ţi versul o fîntînă în cîmpul înflorit, 
Dar să-ţi feresti găleata de omul otrăvit. 
Şi apa să ţi-o tulburi, adîncul să-ți aprinzi 
Să-şi vadă chipul negru la tine în oglinzi. 

La tînărul scriitor Christian Maurer, ideea primordialității temelor 
actuale în artă este asociată cu ideea că victoriile sînt rodul luptelor înde- 
lungate împotriva rămășițelor vechii mentalități. Lupta aceasta, începută 
de „mujicul“ ori „matrozul“ care, în 1917, împușcînd în sine pe cel care 
purta: 

Frica de icoane în priviri, 
groaza de harapnic pe grumaz, 
teama de țar în inimă,... 


a pornit la asaltul Palatului de iarnă, i se pare poetului mult mai ușoară 
pentru el şi pentru contemporanii lui: 


Si tu ai un alt eu, 

ce calea ţi-o atine 

şi despre viitor ştii mult mai mult 

decit ostaşul lui Octombrie Roșu. 

Mai poţi să zăboveşti o clipă? 

Mai poți fi indulgent cu tinc?t 

Bucuria de a trăi într-o țară a construcțiilor pașnice și a cuceririlor 

măreţe o cîntă și Mircea Avram în multe din poeziile lui: 

Hai, toarnă, firtate-n ulcele 

Un vin cum c singele-n mine... 

Hai, toarnă, să-nchin pentru viața 

Ce datu-mi-a dragostea nouă. 


A. Munţiu, Lumi noi, în „Trei zboruri“, 1960. 

N. Pătărău, Tinerețea mea, în „Luceafărul de ziuă, LIT, 1956. 

N. Pătărău, Fă-ţi versul o fintină, în „Luceafărul de ziuă“ 1—2, 1956. 
Christian Maurer, Alter ego, în Sub semnul vevoluției, ESPLA, 1959. 
Mircea Avram, Mai, toarnă, să-nchin, în „Luceafărul de ziuă“, 1—2, 1936, 

De asemenea, poetul Werner Bossert, în ode ca Tara mea, poezii clădite pe 
un puternic sentiment de dragoste față de țara nouă, a libertăţii și „a celor: 
mulți“, care își construiește „după un plan înțelept veșnicia“ t, 

Pornind de la mărturisirea angajamentelor și a crezului artistic, scrii- 
torii romîni și germani din Sibiu au creat opere care reflectă lupta poporului 
pentru eliberare, eroismul fără seamăn al comuniștilor și, fapt remarcabil, 
aspecte multiple ale victoriilor noastre sub conducerea partidului. 

Poetul Adrian Munţiu, a cărui vîrstă n-a trecut prin experința războiu- 
lui, a evocat cu forță dramatică și cu intensă emoție crimele din lagărele fas- 
cismului, cunoscute prin intermediul Jurnalului Annei Frank, în ciclul Vă- 
luni sfiştate, distins cu premiul I la Concursul închinat celei de-a 15 aniver- 
sări a eliberării patriei noastre și a Festivalului de la Viena. Înfricoșătoarele 
crime naziste apar mai odioase prin prezentarea, în contrast, a setei de viață 
şi a nădejdilor celor condamnați: 


Cu fiecare clipă în ornic stinsă, ni se 
Înmlădiau speranțe în şoapte și în gînd 

Si trupurile noastre ca niște răni deschise 
Ardeau cu sul de flăcări în noapte scăpărind? 


Poezia ororilor războiului imperialist se încarcă, la Adrian Munţiu,. 
de mesajul necesității luptei pentru ca niciodată asemenea crime să nu se 
mai înfăptuiască: 


Nu pot să uit nici morţii, nici bombele, nici crima. 
Eu sînt ecoul unor chemări suind din lut, 

Prin mine se-tregește din pulberi Hiroşima 

Şi brațul meu e spadă, şi braţul meu e scut.? 


Tema luptei și a jertfelor comuniștilor apare la A. Munțiu în poeziile 
Peisaj la execuția Olgăi Bancic, Clipe de daruri și Revoluţie unde se subliniază 
ideea continuității luptei pînă la distrugerea totală a dușmanilor vieții: 


Culegeţi, pricteni, din palmele noastre ploile şi cerul și 
strigătele vesele de ciocan... 
Dar să nu stingeţi rănile şi nici 
scîncetul și nici dîra săpată de 
lanţuri, fierbinte, 
Şi nici să nu uităm, prieteni, bicele 
și spada și umedele doftane.t 


Poeziile lui Adrian H au atras atenția prin forța expresivă și plas- 
ticitatea viziunii poetului. În scrisul său se conturează de pe acum unele 
laturi care-i definesc poezia, ca intensitatea emoției, duritatea pregnantă 
a imaginii, concentrarea expresiei, simplitatea versurilor. In Väluri sfi- 
ştate a reconstituit momente dramatice din trecut, redînd infernul din lagă- 


2 Werner Bossert, Țara mea, în „Pagini contemporane“, I, Brașov, 1960. 
2 A. Munţiu, Pastel, în „Trei zboruri“, Brașov, 1960. 

3 [dem, Cântec de pace, în „Trei zboruri“, Braşov, 1960, 

+ Jdem, Revolutie, în „Luceafărul“, 1 nov. 1959. 

rele hitleriste în cutremurătoare descrieri; a evocat figura Olgăi Bancic 
într-un peisaj sumbru: 

» Butucul... 

Securea.... 

Şi, ca un cuţit, 

Un frig ce ne înjunghie cerul sleit. 

Un frig ce ne înfășură în ape domoale 

Braţele schingiuite, aprinse şi goale. 

Atît.... 

Atit... 

Numai atît 

Şi poate un țipăt ce-l strîngem în gît.“1 

Poeziile din Väluri sfişiate arată înclinarea lui A. Munţiu spre dramatism 

'și spre evocarea unor aspecte ale trecutului. Poetul n-a rămas, însă, la această 
tematică restrînsă, ci în numeroase poezii a redat aspectele vieții noi. 
Dar, mai puţin realizată decît ciclul Văuri sfîșiate, poezia în-care A. Mun- 
tiu oglindește actualitatea trădează o atitudine mai mult contemplativă, 
exterioară clocotului vieții, o insuficientă cunoaștere a adîncurilor ei. Poe- 
ziile: Atci în colectivă (în „Drum nou“, 1960), Portret de candidat (în „Drum 
nou“, 1961), Întâiul vot(„Flacăra Sibiului“ 1,1961), Barajul („Flacăra Sibiului“, 
dec. 1960). Constructori noi („Drum nou“, 1961), Vostok 2 („Flacăra Sibiului“, 
1961), Urare colectiviștilor („Flacăra Sibiului“, 1962) arată interes viu pentru 
temele actuale, dar nu depășesc prea mult generalul și convenționalul. Nouă 
prin imagine și valoroasă prin ideea pe care o transmite, că tăria omului 
liber înfrînge rezistența naturii, este poezia Moment, închinată constructo- 
rilor hidrocentralei Sadu 5, în care poetul ilustrează cuceririle omului prin 
elemente specifice basmului: 

„Ca-ntr-o oglindă 

Munţii se căutau de mult să se cuprindă. 

Munţii se căutau de mult, trecîndu-și sevele în păduri, 

Ca două lacome, îndrăgostite guri“? 


Un puternic fior liric străbate poezia Căutări, închinată partidului, 
în care poetul exprimă convingerea că arta sa înflorește prin învățătura. 
partidului: 

Partid, învață-mă să fiu și spadă 
Şi licăr larg ce fulgeră și taie, 

Să cadă umbrele din zări, să cadă, 
Să rîdă vesel pruncii în copaie3 


Recunoștința față de partidul care a asigurat tineretului țării „ani de 
aur“ o exprimă și în poeziile Vorbește-mi, prietene („Flacăra Sibiului“, 22 
martie 1961) și în Generaţia mea („Flacăra Sibiului“, 5 aprilie 1960). 

Poezia lui A. Munţiu, prin laturile care o definesc, îndreptățește spe- 
ranţele cititorilor, legate de apariția volumului Vîrsta cunoașteri, în pre- 
zent la E.S.P.L.A., și chiar de recentele încercări în proză și dramaturgie. 


2 A. Munţiu,” Peisaj, în „Luceafărul“, 15 oct. 1960. 
2 Ibidem, Moment, în „Drum nou“, decembrie 1961. 
3 Idem, Căutări, în „Drum nou“, 8 ianuarie 1961. 

Realizările clasei muncitoare în această regiune a țării, transformarea 
conștiinței muncitorilor și țăranilor din orașele și satele de pe aici, proiec- 
tate pe întinsul uriaș al țării, în plin avînt al construirii socialismului, feri- 
cirea de a trăi această măreață etapă din dezvoltarea poporului nostru sînt 
aspecte tematice ale creațiilor prin care scriitorii din Sibiu contribuie la 
îmbogățirea literaturii realist-socialiste, la dezvoltarea unui patriotism 
militant. 

Aria tematicii contemporane în poezia lui Werner Bossert este largă; 
poetul cîntă înfrățirea care leagă azi, în aceeași dragoste de țară, manifes- 
tată în muncă, pe romîni și pe cei aparținînd minorităților naționale: 


„Deși vorbim în fel de fel de graiuri, 
Aceleași mini frăţine-nalţă raiuri“ 1 


Unit în jurul partidului, poporul a cucerit libertatea dorită: 


„Azi ura de popoare piere-n scrum... 
Poporul și-a rupt lanțul, vremea spală 
Vicleana „unitate“ : domn și slugă !“2 


Folosind adesea antiteza, poetul W. Bossert scoate în lumină aspectele 
vieții noi în numeroase din poeziile sale ca Uzina electrică, Tara mea, Trac- 
iorista, Zidarii (Orașului Victoria), dar mai ales transformarea conștiinței 
oamenilor pe care poetul, în marea-i dragoste, îi elogiază: 


„Să fic rîul lăudat și marca 

Și muntele și frageda cîmpie, 

Dar dată cinste și mai mult să fie 
Azi, omului ce-şi schimbă-nfăţișarea“.3 


Aceste transformări sînt rod al victoriilor poporului condus de partid, 
aşa cum arată poetul în poezia Urcînd munţii. Dragostea față de partid 
o redă în poezii ca Partidului („Drum nou“, 8 ian. 1961), în care W. Bossert 
simbolizează forța și tinerețea veșnică a partidului prin imaginea pomului 
cu ramuri mereu tinere: 


„Partidul creşte, scoate lujeri noi, 

de jos, din trunchi și leagănă pe umeri 
coroanele mustind de flori și ploi 

și primăveri de nu poţi să le numeri.“ 


Mobilizatoare, poezia lui Werner Bossert își dovedește partinitatea 
şi prin înfierarea dușmanilor vieții noastre și prin îndemnul la vigilență: 


»Tincți cîrma binec, marinari, 
Că la drum vă mai pîndesc tîlhari“ 4 


Poetul Christian Maurer creează în poezii ca Seara, înainte de lectura 
zarul (Sub semnul revolutiei, 1959) o atmosferă de calm și lumină mîngîie- 


1 Werner Bossert, Unitate, în Poeți germani din R.P.R., ESPLA, 1957. 
2 Ibidem, 

3 Idem, Constructorii, în „Scînteia“, din 17. IE. 1961. 

4 Idem, Geamandura, în Poeţii germani din R.P.R, ESPLA 1957. 

toare de interior. Mînuind cu pricepere metafora în poezia Ulciorul, poetul 
sugerează elanul muncii creatoare; 


„De-asculţi la șoldu-i zvelt, șerpuitor 
Ca-n fagurii de miere-un zvon tresarc, 
un zumzet de albine lucrătoare, 
minunea-i veşnic nouă în ulcior“ 1 


Poezia Nataliei Pătărău, militantă pentru pace, cîntă tinerețea genera- 
ției noi, născută pe pămîntul mușcat „de-ale bombelor guri“ “ (Generatia noud, 
în „Flacăra Sibiului“, 2.1V, 1960), generația căreia îi este drag „cerul păcii“ 
(Pădure tînără în „Flacăra Sibiului“, 1958). 

Bucuria realizărilor mari din patria noastră este redată în asociații impre- 
sionante de imagini și într-un lirism cald: Scrisoare pe primul fir de lumină 
(de la hidrocentrala Sadu V) îmbină bucuria personală cu fericirea tuturor: 


„Dar vă trimit sol, firul de lumină, 

Pe scară, cînd vă strîngeți toți la cină. 
Vă va aduce gîndul meu întreg 

Si dorul meu de dorul vost’ îl leg. 
Pînă tîrziu va sta cu voi, copii, 

Să scrieți lecţia pe-a două zi“.? 

Gingășia ultimelor versuri o-ntîlnești în multe din creațiile Natalici 
Pătărău, însoțind suave imagini din lumea fericită a copiilor astăzi, ori din 
bucuria unei munci ale cărei rosturi sînt deplin înțelese (poezia M-au chemat, 
în „Luceafărul“, 1961). 

O poezie militantă pentru pace a realizat poeta Astrid Connerth în poe- 
mul Șapte viziuni ale spaimei, în care zugrăvește, cu o imaginație hrănită 
de ura împotriva dușmanilor vieții, înfricoșătorul tablou al distrugerilor 
unui eventual război atomic. Pentru ca asemenea grozăvii să nu se mai în- 
tîmple, scrie poeta 

„us Vom aŞeza, 

mîinile noastre ocrotitoare peste plutele icrburilor 
și peste bolțile de flori, 

şi peste respirația pămîntului.“ 3 


Între tinerii scriitori sibieni se remarcă N. Stoe, a cărui poezie îndrep- 
tățește bune speranțe. De la primele poezii (Cîmprei, Cântece de Octombrie), 
N. Stoe s-a caracterizat printr-un lirism cald, sobrietatea imaginii, limpezi- 
mea versurilor. Poetul se îndreaptă spre teme ale contemporaneității, dar 
evocă puternic și jertfele celor care au deschis drumul marilor înfăptuiri de azi. 

În Executarea îlegahstului, dramatică și sobră evocare a luptei comunis- 
tilor, N. Stoe exprimă ideea triumfului cauzei comunismului: 


„Cînd ne-am întors, mișcările ne erau străine, prelungi, 
Avem pumnii strînși şi ştiam de pe atunci 

Că ramura frîntă o să se mistuie-n ploi, 

Dar că trunchiul răzbunării rămas... eram noi.“ + 


1! Christian Maurer, Ulciorul, în „Luceafărul“, aprilie 1961. 

2 Natalia Pătărău, Scrisoare pe primul fir de lumină, în „Drum nou“, 30 decem- 
brie 1961. 

3 Astrid Connerth, Şapte viziuni ale spaimei, în „Neue Literatur“, 2, 1958, 

4 N. Stoe, Executarea ilegahstului, în „Pagini contemporane,“ 1, 1960. 

În Poem despre mâinile noastre, N. Stoe exprimă aceeași idee, prin rea- 
lizarea, prin contrast, a unor imagini ale trecutului și ale zilelor luminoase 
de azi: mîinile care au scris pe zidurile închisorilor, azi vor preface „spada 
în plug“, pentru ca niciodată „să nu se mai tulbure liniștea străvezie a di- 
mineti“ în care glasurile copiilor par „clopoței de argint“ (N. Stoe, Poem 
despre mîinile noastre, în „Flacăra Sibiului“ 13 august 1960). 

n poezia Partidului, N. Stoe se simte a cu vechii luptători comu- 
niști pe care îi urmează: 
„Poate acei ce-au mers cu tine-n gînd la moarte 
S-au reîntors prin mine în aceste zile, 


De-aceea trec cu inima deschisa ca o carte 
În care scriu pe înroşite file“. 


Aspecte din realitatea imediată ne-au dat prozatori cu remercabil ta- 
lent literar, ca Mircea Avram și Aurel Călinescu, mai ales sub forma schiţei 
și a reportajului. 

Prezenţa activă și continuă a lui Mircea Avram în cenaclul Orizonturi 
noi, de la înființarea lui și pînă astăzi, a înscris, atît în paginile ziarului 
local „Flacăra Sibiului“, cît și în reviste ca „Iașul literar“, „Scrisul bănățean“, 
„Tribuna“, „Almanahul literar“ din Cluj, în ziarul regional „Drum nou“ în 
publicații ca Pagini contemporane etc., opere care sînt dovada deplinei ade- 
ziuni a scriitorului la contemporaneitate. Versul și proza l-au atras deo- 
potrivă. O latură definitorie a creației lui Mircea Avram este caracterul ei 
militant, tendința permanentă de a aborda actualitatea. Lupta împotriva 
obscurantismului (nuvela Srigoaia), înființarea primelor G.A.C. (nuvela 
Indoiala, apărută în „Almanahul literar“ Cluj), Pătru Cristea, schiță publi- 
cată în „Iaşul literar“, alegerile (Ghiță Ioniță se vrea reales), aspecte din viața 
satului în plină transformare, problemele formării conștiinței socialiste, 
aspecte din munca pe șantiere, victoriile oamenilor sovietici, constituie 
teme ale prozei și poeziei lui M. Avram. Pe plan local, poezia și proza publi- 
cată în pagina literară a „Flăcării Sibiului“ a avut valoare agitatorică. 

În poeziile sale, M. Avram zugrăvește peisajul nou al țării noastre, ex- 
primâînd în versuri simple, în imagini limpezi, sentimentul "mîndriei pentru 
tot ce înfăptuieşte poporul: Năvală către cer, Pastel (Pagini contemporane, 
1960). 

Izvorite din contactul cu viața, schițele lui M. Avram realizează portrete 
impresionante ale unor oameni simpli, dar de o deosebită frumusețe morală 
(Cãimănita, în „Iașul literar“ 7, 1961), surprind simplu și natural momente 
semnificative din viața satelor noastre (Sacit, publicată în „Scrisul bănă- 
tean“ 8, 1961). 

Inspirată din lupta pentru transformarea socialistă a agriculturii, schița 
Sacit, scrisă cu multă naturaleţe și sugerînd firesc culoarea locală, subliniază 
ideea că faptele, exemplul muncii în colectiv și rezultatele obținute de țărani 
în G.A.C. au constituit cea mai sigură cale de lămurire și atragere în G.A.C. 
a țăranilor individuali. 

Atras și de tematica istorică, Mircea Avram a oglindit în Cătălina, 
nuvelă, un moment din lupta țăranilor ardeleni asupriți, alături de Ecaterina 


1 N. Stoc, Partidului, în „Flacăra Sibiului“, din 2. IV. 1960. 

Varga, iar în Primele cioburi, aspecte din greva generală din Sibiu, 1906, 
ca efect al Revoluției din 1905, din Rusia. 

Un loc deosebit în creația lui Mircea Avram îl ocupă schițele care pre- 
zintă fragmente din lupta în ilegalitate a comuniștilor. 

În schița Pe malul Siretului, publicată în „lașul literar“ (nr. 5, 1960) 
scoate în evidență forța sacrificiului, curajul si dîrzenia unor soldați comu- 
mişti care, în speranța că li se va amina pedeapsa capitală, acceptă, acum 
cînd ştiu că partidul pregătește insurecția și eliberarea țării, să dezgroape 
şi să mute o bombă neexplodată, sub privirile lașe ale ofițerilor și slugilor lor. 

Schița reușește să transmită cititorului tensiunea dramatică a momen- 
tului săpării și scoaterii bombei; fiecare gest negîndit ar fi adus moartea, 
deci imposibilitatea trăirii clipei aceleia case se apropia cu pași uriași. În 
această muncă febrilă, chipurile ostașilor comuniști deținuți se conturează: 
dirzenie, sete de viață, încredere în izbîndă, dorința aprigă de a o învinge. 
Scriitorul demască, în gestul din finalul schiţei, minciuna, cinismul, hido- 
șenia ofițerilor antonescieni. Comuniștii împușcați în clipa cînd au reușit să 
transporte bomba au fața luminată de viziunea victoriei. 

Lupta comuniștilor schingiuiți în închisori, evidențiind dirzenie, curaj 
și o tărie de caracter proprie, este și tema schiţei Tăcerea. Secretul de partid 
nu poate fi smuls celui închis, nici cu bătaia, nici cu cele mai neînchi- 
puite torturi, nici prin vicleșug. Ca să nu-i fie smuls cumva, de ar vorbi 
în somn, comunistul nu doarme de 5 zile și nu răspunde nici unei între- 
bări. Conştiința superiorității, a tăriei, se zugrăvește pe chipul comunis- 
tului luminat de zîmbet, chiar după ce e aruncat pe lespezile celulei: 
„L-am învins... sînt mai tare... Sint mai tare ca ei“ 1. 

Aurel Călinescu dovedește talent în alcătuirea reportajului pe tema 
realizărilor noi. O parte din reportajele și schiţele sale au fost publicate 
în culegerile „Luceafărul de ziuă“, Pagini contemporane, în reviste ca „Viaţa 
romînească“, „Scrisul bănățean“, în „Contemporanul“, „Luceafărul“ etc. 


Reportajul Cetatea alchimiștilor, publicat în Viata românească (nr. 8, 
1960), prezintă Copșa Mică de acum 20 de ani, în care-și desfășura afa- 
cerile d-l Motaș, nepăsător de traiul muncitorilor, și Copșa Mică de azi, 
fremătînd de viață nouă. Imaginile sînt puternic contrastante, unele în 
ton de umor ori de amară ironie, altele de optimism tineresc și seninătate. 
Ochiul atent al reporterului întrezărește perspectivele dezvoltării industriei 
noastre chimice în viitor. Comentariul asupra constatărilor e înlocuit adesea 
cu fragmente de dialog, care dau vioiciune reportajului. Peisajul Copșei 
Mici este complex, ca însăși viața: fabrica, școala serală mare și totuși 
neîncăpătoare, clubul, sînt legate strîns între ele prin oamenii care muncesc 
acolo, învață și-și clădesc vise de viitor. Reportajul despre Copșa Mică 
dovedește talentul de prozator al lui Aurel Călinescu, care se caracterizează 
prin atenta observație a oamenilor și lucrurilor, mînuirea cu pricepere 
a ironiei și a umorului. Aceste însușiri le au și schițe ca Acetilena („Fla- 
căra Sibiului“, 22 august 1959), precum și reportajul Roșu românesc, publicat 
în Pagini contemporane (nr. 1/1960). 


1 Mircea Avram, Tăcere, în „Scrisul bănăţean“, 2, 1961. 

Calitățile de reporter ale lui A. Călinescu, sesizarea elementelor noi, 
notația peisajului nou, sînt întunecate în mare măsură de lipsa unui contur 
precis al oamenilor zilelor noastre, pe care reporterul îi întîlnește pe 
ogoare și în fabrici. 

Dar dacă în unele reportaje A. Călinescu n-a închegat chipul viu al 
muncitorului de astăzi, în schițe reușește să prindă în cîteva linii precise 
portrete ca al activistului de partid, tov. Văsălie (Plângerea lui Ilie Ghibu, 
în „Luceafărul de ziuă“, 3, 1957), care muncește cu răbdare și migală 
cu oamenii, pătrunzînd în cutele sufletești ale acestora și folosind mijloace 


diferite de la om la om. 

Lupta pentru eliberare a redat-o Aurel Călinescu în schița Cantonul 105. 
Scriitorul folosește procedeul povestirii faptelor de către personajul schiţei, 
cantonierul Pătru Smeureanu. 

Faptul povestit în schiță, oprirea unui tren cu o delegație venită să 
cinstească locul unde un cantonier, azi decorat, a săvîrșit un act de eroism, 
“dragostea acestui ceferist față de locul lui de muncă, sînt aspecte noi, 
luminoase, care caracterizează pe oamenii muncii din patria noastră. 
Modestia acestui cantonier reiese mai cu putere din gestul pe care l-a 
făcut refuzînd, după decorare, să fie mutat la București: „Aș, ce București, 
le-am răspuns, mie dați-mi tot 105, că acolo mă simt eu bine“ 1. Repe- 
ziciunea, cu care se succed momentele face ca întreg conținutul de fapte, 
gînduri, sentimente, să se scurgă în numai cîteva minute, în răstimpul 
cît a stat în canton, pentru prima dată, trenul cu delegația venită să prindă, 
pe clădirea mică, tăblița comemorativă. 

Remarcabilele calități ale stilului lui A. Călinescu sînt întunecate 
uneori, mai ales în reportaje, de abundența obositoare a comparațţiilor 
Și metaforelor care încarcă imaginea. 

Momente importante din înfăptuirile oamenilor muncii sub conducerea 
partidului au solicitat talentul scriitorului Paul Constant, care în schiță 
şi dramaturgie a realizat impresionante antiteze între trecut și prezent: 
alegerile din trecut și de azi (Amintiri vechi lângă o casă nouă, în „Scrisul 
bănăţean“, 2,1961), oameni cu o concepție nouă, față-n față cu mentalități 
vechi (comedia într-un act Logodna, publicată în „Luceafărul de ziuă“, 
1—2, 1956) pun în strălucitoare lumină măreția vremurilor și a oamenilor 
noștri. Talentul lui Paul Constant a realizat însă, într-o îndelungată și 
bogată activitate literară, romane și povestiri istorice, linie pe care, cu o 
nouă concepție asupra istoriei și asupra metodei de creație literară, ne-a 
dat, după eliberare, opere de însemnată valoare educativă ca Haiducii 
Şi Tudor Vladimirescu. 

Creația scriitorilor sibieni nu este vastă. Ea oglindește aspecte din 
munca și realizările oamenilor muncii din acest colț al țării noastre, sub 
conducerea partidului. Încadraţi în frontul larg al culturii realist- socialiste, 
scriitorii din Sibiu tind spre maturizarea ideologică și artistică a creaţiei 
lor, spre promovarea mișcării literar-artistice din regiunea lor și din 
întreaga. țară. 


1 Aurel Călinescu, Cantonul 105, în „Scrisul bănățean“, 1, 1961. 


„CÎNTARE OMULUI“ ÎN OPERA ARGHEZIANĂ 


POMPILIU MARCEA 


Este în afara oricăror îndoieli că excepționalul poem arghezian nu 
poate fi înțeles fără asimilarea de către poet a concepției materialist- 
ştiinţifice despre lume și viață. Tumultuoasa aspirație a lui Arghezi către 
desăvîrşirea umană nu s-ar fi putut realiza la un asemenea nivel filozofic 
ŞI artistic dacă poetul n-ar fi întîlnit în drumul său învățătura prole- 
tariatului. Cântare omului ni se înfățișează adesea sub forma unei replici, 
a unui răspuns la vechile și sfișietoarele întrebări şi rătăciri ale poetului 
care a înțeles, în anii noștri, că desăvîrșirea umană nu trebuie căutată 
în sferele nepopulate, în răceala piscurilor mari de piatră, ci în activitatea 
practică socială a semenilor săi. În același timp însă este imposibil să 
explicăm apariția Cîntării omului ca un fel de „generație spontanee“ în creația 
poetului. Căci oricît de derutantă ar părea diversitatea operei celui care 
declara că debutează „în fiecare zi“, unitatea acestei opere, nu numai că nu 
este exclusă, dar ni se impune ca o necesitate. Evident că fără marile câș- 
tiguri filozofice din anii de după eliberare, Cîutare omului n-ar fi putut 
apărea, dar tot atît de evident este faptul că fără preocupările și zbaterile 
răscolitoare din Psalmi și fără prețuirea emoţionantă a omului şi muncii 
lui din Versurile de seară, poemul ar fi de neconceput. Am putea afirma 
că în Cântare omului s-au întîlnit, într-o unitate strălucită, catalizată de 
concepția materialistă, elanurile superbe, setea pătimașă de înalt, a Cuvin- 
telor potrivite cu chemarea duioasă şi frenetică spre cele pămîntești din 
Versurile de seară. Ultimul poem sociogonic arghezian este o sinteză şi 
o culme a poeziei de meditație filozofică, nu numai pe planul creaţiei lui 
Arghezi, ci pe dimensiunile poeziei filozofice contemporane. A ignora acest 
adevăr înseamnă a acorda, fără voia noastră, credit criticii burgheze care 
anexa pe poet la ideologia ortodoxistă (Pompiliu Constantinescu, comen- 
tator, subtil de altfel, al poeziei argheziene, vedea în ea o ilustrare a 
spiritului ortodox romînesc). Într-o recentă întîlnire cu studenții Facultăţii 
de filologie, Arghezi mărturisea că „de la Rugă de seară, scris pe la 19 ani 
într-o chilie de mînăstire pînă la recenta Cîntare a omului, se definește 
o linie continuă, solidară cu sine și o poziție fără tăgadă“ 1, 


1 „Contemporanul“, 1962, ian. 5 

Critica marxistă are îndatorirea să țină seamă de această indicație 
a poetului și să găsească permanențele ideologice, subliniind în același 
timp limpezirea și împlinirea idealurilor sale în măsura însușirii concepției 
științifice despre lume și viață. Poetul n-a fost de loc străin de mișcarea 
muncitorească Și mărturiile contactului cu cercurile socialiste nu sînt niște 
simple indicaţii biografice. Ca și amicii săi de mai tîrziu, N. D. Cocea, 
Gala Galaction, V. Demetrius, Arghezi frecventa clubul socialist din str.. 
Doamnei unde se simțea în largul său: „Am fost tare surprins — își amintea. 
el în 1956: — de prima vizită că nu mi s-a cerut bilet de intrare. Era 
primul loc unde pătrunsesem fără control de casă și toată lumea îmi zicea 
«tovarășe». Pentru prima dată mi se zicea așa. Pînă atunci fusesem obiș- 
nuit cu alte vocative: dobitocule, idiotule, tîmpitule, nu se va alege de 
tine nimic“. Este sigur însă că tînărul, fără să-și fi clădit convingeri 
temeinice, a fost derutat de trădarea generoșilor și poate plecarea la mănă- 
stire este urmarea acestei dezorientări. Nefiind inițiat în învățătura marxistă, 
care să-l orienteze în principalele probleme ale epocii, poetul se retrage 
la mănăstire, pentru ca în liniştea chinoviei să descopere sensurile vieţii. 
Din Amintirile terodiaconului Iosif 2 rezultă că „trecerea din cele omenești 
și deșarte în cele eterne“ s-a produs fără recuzita religioasă care l-a con- 
vertit pe apostolul Pavel: „Nici îngeri, nici armăsari întraripați, cu mine 
călare pe ei“. Criza spirituală care, incontestabil, s-a produs totuși, era 
un fenomen specific vîrstei, într-un moment în care tînărului de 19 ani 
nu i se descoperise materialismul științific. Arghezi însuși spune că era 
„criza tuturor tinereţelor“, pe care o simt, cum zice el, „toți copiii de 
18—20 de ani, studenții, oamenii frămîntati, artiștii, hotii“, conchizînd 
că e vorba de criza lui „a fi sau a nu fi“ 3. Era apoi, la Arghezi, ca și 
la Vintilă Voinea din Ochii Maicii Domnului o dorință de însingurare și 
de reflecţie și chilia, ferită de zgomote, oferea tînărului monah o astfel; 
de ambianță și îi asigura, oricît de modest, o masă și un adăpost, pe care 
altfel era prea greu să le obțină. Ca și Sahia mai tîrziu (Sahia a stat, 
în 1929 —1930 în chilia lui Arghezi de la Cernica), ca și Damian Stănoiu, 
spiritualul călugăr de la Căldărușani, Arghezi n-a găsit în mănăstire un 
„lăcaș al mîntuirii sufletelor“ și, după cum însuși ne arată, mănăstirea 
i-a lăsat „multă suvenire de murdărie“. Icoane de lemn demonstrează cu: 
prisosință acest lucru. Asupra comportării în mănăstire a adolescentului; 
Ion Teodorescu (devenit, printr-un nou botez, Iosif) erau destule nedu- 
meriri, călugării credeau că frecventează pe Satana (fiindcă sta mere 
izolat și se îndeletnicea cu cititul) și însuși mitropolitul Iosif Gheorghian, 
nașul său, „cînd credea, cînd rîdea“... 4 Şerban Cioculescu, exeget laborios 
al operei argheziene, a descoperit un adevărat manifest ateist tradus de 
Arghezi, sub pseudonimul J. Gabriel, anume poemul Cîntecul preoților 
de Maurice Magre, publicat în 1904. Publicarea acestui poem, datorită 
unui monah, trezește serioase îndoieli cu privire la convingerile religioase: 


1 „Tînărul scriitor“, VI, 1956, nr. 11, pp. 71-72. 
2 Națiunea, 1929, nr. 2869 

3 Cf. Ion Biberi, Lumea de mâine, 1945. 

4 Ibidem. 

ale tînărului traducător. Citarea unei singure strofe din netranscendentul 
poem este concludentă: 


„Că nu-i acolo fericirea, spre unde-adesea năzuim, 

În lumea-aceea de fantasme cu care-n suflete murim. 
Că răi şi buni se pierd în haos, lăsîndu-și vîntului țărîna, 
La noi e toată fericirea și om cu om să-și deie mîna 

Să bem, să rîidem, să iubim.“ 


Aceste versuri ar putea figura drept moto la Cărticica de seară. Întiîl- 
nind la locatarii mănăstirii mai multe vicii și răutăți decît la orice laic, 
naivul aspirant într-ale dumnezeirii este profund dezamăgit. Atitudinea 
anticlericală a lui Arghezi, de o violență nimicitoare, este rezultatul acestei 
dezamăgiri. În trimișii și reprezentanţii lui Dumnezeu, poetul a descoperit 
pe slujbașii lui Satan. Celebrul pamflet Procesul de la Sinod 1 urmărește 
și realizează dezumflarea oricărei autorități morale a „ucenicilor sfîntului 
Antonie“. Într-un alt pamflet, Maimutoii judecători, scris cu patru ani 
înainte în „Facla“, pamfletarul vorbea, cu o îndrăzneală unică pentru 
epoca respectivă, de „necesitatea socială de a se suprima oficial o insti- 
tuție ajunsă simbol al corupției și al negației de inteligență“. Iar într-o 
foarte interesantă Scrisoare către Sabin Drăgoi, publicată în Biletele de 
papagal din 1928, Arghezi contesta, cu argumente solide, spiritul religios 
„Specific romînului“: „Romînii — spune el — n-au dat nici un sfînt bisericii 
ortodoxe, în cîteva veacuri de creștinătate. Ei n-au dat acestei biserici 
nimic, biserica nedîndu-le lor nimic niciodată, pentru simplul motiv că 
biserica, ortodoxă nu e romînească și romînii nu sînt ortodocși. Nu numai 
ortodocși nu sînt romînii, dar nici măcar creștini. Sentimentul religios 
le lipsește“. Evident că în astfel de cugetări libere, emancipate de dogme 
mistice, își găsesc ușor explicația atitudinea antireligioasă, spiritul polemic 
Și malitia din Cântare omului cu privire la născocirile biblice. Excepționalul 
poem La stele este de la- -nceput polemic, cu privire la facere, care în con- 
cepția veche i se părea o batjocură: 


„Dacă, ce spunea cartea, din vechi, c-adevărat 
Că ieși din frămîntarea ţărînii cu scuipat, 
Batjocura-i plătită cu vîrf şi răzbunată. 


„Atoatefăcătorul de rîpi și de izvoare“ (e de observat ironia subtilă 
referitoare la rezultatele muncii demiurgului), creînd pe om, nu l-a pre- 
văzut cu minte, acest dușman al divinității, cu care omul va săviîrși, birui- 
toare, „întîia sa răscoală“, ajungînd, prin răscoalele următoare, să se elibereze 
de sub orice opresiune materială şi spirituală, să „gîndească singur“. Pînă 
va ajunge la această culme a cugetării, poetul va străbate un drum extrem 
de anevoios, presărat „cu spini și cu piroane“. Departe de a fi lineară, 
evoluția poetului spre înțelegerea deplină este presărată cu umbre și lumini, 
cu înfrângeri tragice și victorii frenetice. Poezia lui Arghezi se caracteri- 
zează printr-o neostoită, pasionantă sete de cunoaștere. Autorul Cîntärii 
omului este unul din cele mai reprezentative exemplare ale spiritului faustic, 
nu numai din literatura noastră, dar din întreaga literatură universală. 


1 „Cronica“, 1915, aug. 2. 

Nimic nu ne împiedică a-l alătura, sub acest aspect, lui Goethe și Victor 
Hugo, lui Byron sau Shelley. În această înfrigurată căutare de absolut 
poetul cugetător a evitat, cu ostentație, căile comode, „ispitele ușoare și 
blajine“ și, nutrind o adevărată oroare pentru cei de teapa pocituri și 
ghebosului din Noaptea de decembrie a primului său dascăl și mecena, Mace- 
donski, el a ales calca dreaptă, dureroasă prin sacriticii, dar infinit supe- 
vioară prin voluptățile spirituale, a emirului din același poem. Influența 
livrescă a poeților blestemaţi, spiritul rebel, luciferic, al lui Verlaine, 
Rimbaud sau Corbière (elogiul lui Satan e interesant) s-a altoit pe un 
temperament intelectual impetuos. Această dualitate contradictorie din 
care pare a fi construit poetul, transpare, în modul cel mai elocvent, într-un 
semnificativ Portret în care el ne apare în ipostazele ireconciliabile de 
înger și de diavol. Chinuit de ideea perfecțiunii, semn al superiorității sale 
etice, eroul arghezian o caută cu o ardoare nepotolită. Adeseori are reve- 
lația descoperirii sensului vieții în satisfacţiile și bucuriile proprii oame- 
nilor, dar atunci intervine fiorosul consemn „nu e voie“ pe care i-l trimite 
Dumnezeu, ca pe o poruncă fatală. Dumnezeirea este obstacolul cel mai ne- 
cruțător în calea realizării eroului pe dimensiuni omenești. Undeva poetul 
arată cum este reprimată această stare sufletească: „Cineva - îmi spune: 
Nu e voie! tocmai cînd mă pregătesc să mă bucur și ascult! Am aflat cu 
vremea toate bucuriile oprite și m-am obișnuit cu suferința că nu e voie 
nimic“ 1. Tentaţia spre cele pămîntești este sugrumată mereu, cu cruzime; 
poetului i se pare că ea oprește spiritul „din zbor“. Într-unul din psalmi, 
după ce enumeră atracțiile tainice care îl provoacă, încheie semnificativ: 


„Dar cu rîvnind în taină la bunurile toate 
Ţi-am auzit cuvîntul zicînd că nu se poate 


a: 


Adeseori, istovit de încleștările zguduitoare, poctul e un heruvim bolnav, 
pentru care livada și cîmpul și-au pierdut florile, frunza a devenit incoloră, 
ȘI care nu-și găsește locul nicăieri: „Locu-i spinos și iarba face cuie“. 
Cu cît asaltează cerurile însă, cu atît acestea nu-și dezvelesc decît imensul 
vid. Și atunci, nu rareori, temerarul călător prin constelații, neostoit cău- 
tător de absolut (Vreau să te pipăi și să urlu: Este!) se răzvrătește împo- 
triva acelui Dumnezeu care nu se mai arată oamenilor ca altădată și care 
nu mai trimite măcar din cînd în cînd „cîte un pui de înger“ ca să-i dea 
din nou „povața cea bună“. Nevoia aceasta, fierbinte, a arătării lui Dum- 
nezeu presupune însă, așa după cum s-a mai arătat, o indiscutabilă, nemăr- 
turisită îndoială. Psalmii lui Arghezi nu sînt, așa cum s-ar părea, niște 
imnuri adresate unei divinități asupra căreia poetul e pe deplin edificat 
şi pe care se simte dator s-o cînte „în psaltiri de versuri multe“. În Psalmi, 
Arghezi caută pe Dumnezeu pe care, zbuciumat, constată că nu-l află. 
Psalmi sînt, de aceea, cugetări, nu imnuri sau ode și în acest sens dife- 
rența dintre Arghezi și gîndiriști, pentru care existența lui Dumnezeu 
nu era niciodată pusă la îndoială, este vizibilă. În ABECE-ul din Hore, 
facerea lumii este evident parodistică, ireverențioasă față de Biblie prin 
amănuntele omenești atribuite unei ființe văzute îndeobște ca atotcunos- 


1 Ce-ai cu mine, vîntule, 1937, p. 97. 

cătoare și atotputernică. Dumnezeu din ABECE este un olar novice care 
„ia o leacă, pune-o leacă“, un creator care „se-mpiedică la cetit“, „nu ştie- 
aritmetică“ etc. Arghezi este, evident, departe de a fi un ateu, așa cum 
îl vom întîlni în Cântare omului. Dar Dumnezeul său e cu totul sui-generis, 
diferit de cel consacrat prin cărțile sfinte. Arghezi a fost deci un păgin 
care, cum zice Mihai Ralea „în evul mediu ar fi fost ars de viu“ t. Ei 
nu caută un stăpîn, un tiran de care „să se sfiască și vulturii“, care să 
fie  înveșmîntat împărătește, „să amenințe și să-njure“. Dumnezeul lui 
Arghezi este o idee, o nădejde, o abstracțiune frumoasă, o entitate a puri- 
tății. De aceea, rugîndu-se lui, psalmistul cere să-i dea „crîmpeie mici 
de gingășie, /Cîntece mici de vrăbii și lăstun“. El este ceva destul de incert, 
„între putință și-ntre amintire“. Desigur că și acest mod de a gîndi per- 
fecțiunea e mistic. Dar nu e de loc un misticism bisericesc, instituțional. 
Căci un Dumnezeu ca al lui Arghezi poate fi creat de oricine, la infinit 
(apropierea care s-a făcut de „ziditorii de Dumnezeu“ din Rusia printre 
care rătăcise, cîndva, și Gorki, nu e lipsită de interes). Aceasta însemnează 
că, de fapt, Dumnezeu se pulverizează, că dispare printr-o prea mare rela- 
tivitate. Înțelegînd felul diferențiat, antidogmatic în care concepea Arghezi 
divinitatea, respingerea ei în creația de după eliberare nu ne apare de loc 
neexplicabilă sau renegantă. Avîntat și impetuos, poetul a voit totdeauna 
să sfarme zidurile din juru-i și să înlăture obstacolele din cale. În zadar 
însă, pentru că la capătul acestor eforturi desperate dar absurde, nimic nu 
s-a clintit. Într-un excepțional Psalm ateist, publicat în anii noștri 2, 
poetul găsește, în sfîrșit, dezlegarea supremă în negarea a însuși mirajului 
spre care năzuia, a dumnezeului însuși: 


„Învierșunat de piedici, să le sfărîim îmi vinc; 
Dar trebuie, -mi dau seama, să-ncep abia cu tine.“ 


Concluzia era, de fapt, ilustrată cu cinci ani înainte, în Cântare omului. 
Nu greșim de loc dacă încadrăm acest ciclu arghezian în familia psalmilor. 
A psalmilor despre om însă. Căci Arghezi cîntă aici Omul în toată splen- 
doarea ființei sale neasemuite. Poemul nici nu poate fi considerat altfel 
decît ca o odă închinată Omului, o Cîntare a omului, cum spune, precis, 
titlul. Umanismul poetului se exprimă aici în toată strălucirea sa. Cali- 
tatea de om i se pare poetului a fi principalul motor al contemplației. 
Arghezi ilustrează aici o veche idee a umaniștilor, exprimată, poate, în 
modul cel mai elocvent de către Herder care a spus că „omul nici n-ar 
putea să se caracterizeze altfel decît prin însușirea de a fi om“. Se spune 
că, întîlnindu-l pe Goethe, în puterea vîrstei sale spirituale și fizice, Napo- 
leon n-ar fi găsit alte cuvinte spre a-și exprima admirația decît urmă- 
toarele: „Sînteți un om!“ Poemul arghezian ilustrează, prin cele mai multe 
componente ale sale, această idee, dîndu-i o nouă strălucire. Cântare omului, 
această evocare în imagini a umanității, n-ar fi putut fi realizată la un 
asemenea înalt nivel filozofic și artistic fără îndepărtarea mentalității 
mistice, chiar dacă această mentalitate nu îmbrăca, așa cum am constatat, 


1 Scrieri din trecut în literatură, ESPLA, Bucureşti, 1957, p. 21. 
2 „Luceafărul“, 1959, 

forme consacrate, dogmatice. Rigurosul consemn „nu se poate“, „nu e voie“ 
era de fapt piedica principală în investigarea istoriei umanității în spirit 
științific. Acest consemn zăgăzuia gîndirea și personalitatea omului care 
„nu trebuia să cugete“, să ducă o existență tîrîtoare, de „vierme“, să stea 
sterp „ca și piatra“, să nu-nțeleagă decît nevoile instinctuale, firea să- 
stea „în pîntec“, să nu iasă la lumină. În poemul La stele din Cântare omului, 
la care ne-am mai referit, poetul sintetizează în imagini de o mare forță 
de sugestie condamnarea la care era supus omul prin destinul hărăzit de 
religie: 


„Atoatefăcătorul de rîpi și de izvoare 

În temnita fiinţei te-a-nchis între zăvoare. 

Tu trebuia să suferi, să rabzi cumplita lege, 
Că omul, ca și piatra, stă sterp și nu-nțelege; 
Că într-o trebuință și alta, de jivină, 

Să nu-ți răzbească, firea, din pîntec la lumină, 
Să fii o burtă numai, un zgîrci care se-aruncă 
Și să asculţi orbește de streche, la poruncă.“ 


Încătușarea n-a durat însă pentru că omul începe să aibă conștiința 
existenței sale, începe „să priceapă“ („Adevăratul lumii avînt de început 
/Porni din ziua-n care, trezit, ai priceput“). Dintr-un fel de lipsă de veghe, 
sugerează cu maliție poetul, „cel ce făcuse lumea“ și-a creat și un dușman, 
mintea omenească, cea care va fi „decît stînca și legile mai tare“, scăpînd. 
întreagă de stihiile firii și de violența fiarelor. Înzestrat cu această comoară 
unică, ce-l diferențiază de restul vieţuitoarelor, omul se va lupta îndiîrjit 
„cu zeci de dumnezei“ adică, de fapt, cu toate credinţele religioase absurde 
şi retrograde care-l țineau „închis între zăvoare“. În măsura în care do- 
bîndește conștiința valorii sale, omul suferă și o operă de emancipare de 
sub tutela prejudecăţilor înrădăcinate. Preluînd motive mitologice de 
largă circulație, poetul asimilează specia umană cu Prometeu, simbol 
al forței și setei de cunoaștere, dar în același timp al spiritului de sacri- 
ficiu pentru cauza oamenilor. Versurile care evocă gestul prometeic și izbînda 
titanului sînt de o incomparabilă măreție: 


„Într-un avînt sălbatic te-ai dus pînă, la stele 
Și te-ai întors, aprinsă, cu una dintre ele. 

Că mîna îţi arsese cu care-ai scormonit 

În jarul alb din cîmpul de sus, ești răsplătit.“ 


Ultimul vers din La stele: „A fost biruitoare întîia ta răscoală“ are 
nu numai rolul de a consfinți întiia victorie a omului în luptă cu forțele 
oarbe din jur, dar sugerează că pe dată ce „întîia răscoală“ îndreptată con- 
tra celui mai temut dușman, dumnezeirea, a fost „biruitoare“, cele care 
vor urma vor împlini desăvîrșirea omului. O necruțătoare polemică duce 
poetul cu mentalitățile religioase în poemul Un altul zise, în care învăță- 
tura religioasă, instituind și oficializînd ignoranţa și înapoierea, este iro- 
nizată cu ascuțime. Cei care vorbesc de deșertăciunea celor lumești (leșea 
șoptit un murmur, din pîlc, o rugăciune:/,Deșertăciune-s toate, sîntem 
deșertăciune“) nu umblă îmbrăcați în piei de capră, nu se hrănesc cu 

lăcuste, ci beneficiază de cele din plin lumești: „groși în fuste și burți“, sti- 
clind din diamante, smaralde și safire“ aceștia îndeamnă totuși pe semenii 
lor să ia pildă de la zburătoarele care „nu se-ngrijesc de hrană și-o au 
cu-mbelșugare“. Eliminînd treptat exploatarea și prejudecățile mistice, omul. 
erei socialiste capătă adevărata independenţă și libertate de cugetare. Poe- 
mul Cel ce gîndeşte singur simbolizînd, prin titlu, această libertate, este 
o culme a prometeismului arghezian. „Cel ce gîndește singur“ este un demi- 
urg, el este în stare să dea „o viață nouă“, mașina, „ființă zămislită cu gîn- 
dul și visarea“ care depășește ceea ce a creat, după Biblie, Demiurgul, 
fiind „neînchipuit mai tare ca brațul și spinarea“. Astfel că „sluga 
veche și robul celui rău“ a devenit adevăratul stăpîn al universului, în pri- 
mul rînd pentru că a reușit să-și fie stăpînul său. Cel ce gîndeşte singur 
este un emoționant imn închinat omului descătușat de asuprire și de pre- 
judecățile religiei. Pînă a ajuns aici, omul a parcurs o istorie îndelungată 
de ordinul sutelor de milenii, istoria sa biologică, mai întîi, și după aceea 
cea socială. Spuneam că poemul Cîntare omului este un fel de istorie în ima- 
gini a umanității. Această istorie începe chiar din momentul desprinderii 
omului din stadiul animalic. Poemele acestui ciclu statornicesc momen- 
tele nodale ale supunerii de către omul firav, neînsemnat ca forță fizică, 
a naturii înconjurătoare, datorită eforturilor biologice mai întîi, cărora. 
le-a urmat dezvoltarea intelectuală. Aici întîlnim o mai veche credință 
a lui Arghezi (prezentă de altfel în literatura cosmogonică și antropogo- 
nică, începînd de la dialogul lui Platon, Protagoras) din care rezultă însem- 
nătatea existenței mărunte, desconsiderate, care, în ciuda aparenței, își dezvă- 
luie nebănuite capacități. Încă în Plugul poetul ne vorbea de „copilul cel 
pitic“ care a cutezat „în ploaie și furtuni“ să desțelenească aprigul pămînt, 
„clădindu-și slăvi și veacuri cu nimic“ ; iar în excepționala poezie Chemare, 
prea puțin comentată, asistăm la mișcătoarea înflorire și chemare „spre 
infinit“ a firului de iarbă născut „din pietre sterpe și uscate“. În Chemarea: 
îmălțării, poetul reia această idee. La început, omul era „strein în pribegie, 
plăpînd și venetic“, „cît o fărîmă de fulg“; în raport cu viețuitoarele din 
Jur, el era „cel mai gingaș, mai fraged la trup și oropsit“ un fel de „glumă“ 
a naturii. Omul se creează, mai întîi, pe sine însuși prin eforturi și zvîr- 
coliri. dramatice. Poezia Umbra, care deschide ciclul Cântare omului, 
consemnează întîia ipostază a omului, de fapt o ipostază preumană, în- 
trucît ființa antropoidă încă nu se desprinsese de umbra care-i umbla 
împrejur „ca un păianjen negru“. Atunci omul nu se distingea de restul ani- 
malelor, avea spinarea încovoiată, se tîra „pe brînci“ ca să-și afle hrană 
și culcuș. Finalul poeziei („Țiîţînele zidite alunecă tăcute /De-abia lăsînd să 
treacă un fum ca un simbol“) anticipează momentul hotăritor al ridicării pe 
verticală din Pînă atunci, și Eu, umbra. Desprinderea de stadiul animalic, 
diferențierea de „tîritoare“ este, considerăm, momentul cel mai răscolitor din 
întregul ciclu. Dobîndirea poziției verticale, rezultat al unor eforturi mile- 
nare, are la Arghezi semnificații multiple: mai întîi această mare izbîndă. 
îl detașează pe om de restul animalelor prin forța voinței sale. „Miracolul 
trezirii l-ai săvîrșit voind“, spune poetul în Împiinire. Cităm versurile din 
Eu, umbra, în care dramatismul acestei izbînzi la care asistă întreaga fire 
este descris în imagini fără precedent: 

„Te-ai dezlipit din umeri, și, răzimat pe coate, 
Văzuși că ridicarea pe şale nu se poate. 

Ai încercat sucirea înceată, pe șezut, 

Din răsputerea, caznei cu brînciul, și-ai căzut. 
Te-ai tăvălit pe pictre ca șarpele rănit. 

Nu ţi-a slăbit nădejdea. Mereu te-ai prăbuşit.“ 


Întreaga suflare asistă, încremenită, la această „zvircolire“, zugrăvită pe 
dimensiuni cosmice: 

„Tăcerea își oprise și suflul și-aștepta : 

Va birui pămîntul, sau zvîrcolirea ta? 

Îl vezi, căzut în trîntă, că iar  zvicnește drept? 

S-ar zice că e-n luptă cu cerul, piept la piept, 

Se răscolește fierea, adînc, în măruntaic, 

S-a mai muncit și rupe-ncleștarea, se-ncovoaie, 

Și ocrotindu-și sînul cu palma, şi rărunchii 

Se frîng din nou și iarăși i s-au deschis genunchii,“ 


Prețul înălțării, ne spune poetul în final, se plătește „cu chin și sufe- 
rință, și slavă, omenește“. Dacă în Eu, umbra poetul ne descrie procesul 
înălțării, în Pînă atunci acest moment este ridicat la rangul unei „mărețe 
sărbători“. Poetul este adînc contemplativ: 


„Pînă-n sfîrșit, să nu uiţi măreața sărbătoare, 
Cînd te-ai sculat din pulberi deodată în picioare.“ 


În Împlimire, ideea este și mai clară: 


„Dezvăluiși deodată ce nu știai de jos 

Și ai văzut pămîntul întins că e frumos, 
Din asfințitul palid, boltit spre răsărit, 
Întîia oară, cerul de-a lungul l-ai zărit. 
Lua faţă adîncimea, şi, nouă, toată, firea 
Îţi arăta, deasupra și-n jur nemărginirea,'“ 


Cîștigurile obținute sînt nebănuite: omul se dezleagă „de mil și de 
țărînă“ adică începe să domine natura din jur, se bucură, pentru întîia 
oară de marile frumuseți ale firii care-i erau ascunse. Avem de-a face, poate, 
cu prima emoție estetică, cu întîia „chemare a înălțării“: 


„Îţi ridicaseși capul de jos, chemat de soare 
Și începu îndată, și cugetul să-ți zboare.“ 


Omul și-a învins deci „pămîntul, mormîntul și destinul“. Surprin- 
dem în versurile acestui poem și o discretă undă lirică. Poetul este prea 
mișcat de această sărbătoare a firii pentru ca „voința crîncenă și rece“ în 
care se înfrînează de obicei să se exprime cu aceeași rigoare. Poemul con- 
semnează, în același timp, un apogeu alcelui carea consacrat, în decursul 
unei cariere artistice prodigioase, nenumărate versuri ridicării omului 
spre lumină, spre înalt, spre desăvîrșire. Se poate afirma că întreaga poezie 
argheziană este o pasionantă chemare a înălțării (chiar dacă această aspi- 
rație spre înalt a îmbrăcat, nu rareori, forme mistice). Cu intuiția-i pătrunză- 
toare, G. Călinescu surprindea acest specific al autorului Cântării omului 
încă în 1927 într-un articol publicat în Sinteza, arătînd că nota fundamen- 

tală a poeziei argheziene este „aspirația către lumină, voința de a se spăla 
de noroi“. Testament este, între altele, un poem al străbaterii spre lumină. 
Cel care lasă drept testament urmașilor „un nume adunat pe-o carte“ este, 
de fapt, primul ins care a ajuns la lumină, la cultură, din șirul generațiilor 
de obidiți. Ramura obscură a ieșit „la lumină din pădure“ (s.n.) Mai 
înainte, în Arheologie, evocînd predecesorii din negura vremurilor, poetul 
priveghează „pe ultima lor treaptă“. Un personaj din Ochii Maicii Dom- 
nului reflectă că întîia „înălțare la cer“ e ridicarea pe verticală. Omul de 
pămînt din poezia cu același nume este în stare „să atingă tăria“. Poetul 
a nutrit o permanentă oroare față de smârc, înțeles ca o existență măruntă, 
meschină, lipsită de idealuri superioare. Omul se definește, la Arghezi, 
tocmai prin desprinderea de instincte, prin cultivarea rațiunii și senti- 
mentelor. În Smârcul, poetul îi întreabă deschis, violent, pe cei care necin- 
stesc menirea de oameni, pe cei nevrednici de gestul inițial al înălțării 
pe verticală; 


„Ce sînteți voi, că nu ieșiți din tină 

Şi scufundați în mlaștină cu graiul, 
Aţi vrea, s-ajungeţi sus, pîn-la lumină, 
Cu mușița şi mucegaiul?“ 


Poetul aspiră spre piscurile mari de piatră, spre tării, își vrea sufle- 
tul mereu în zbor, avîntat. 

Într-un pamflet din „Facla“, Pedeapsa, după ce schițează un spectacol 
rușinos, criminal, al lumii burgheze, pamfletarul cheamă profetic, la lumina 
viitorului: „Facă-se mai repede zi, luminează-se mai degrab'“, (s.n.), spune el 
în stil biblic. Este cu totul semnificativ faptul că aspiraţia spre înalt, spre 
lumină, a fost legată mai totdeauna, la Arghezi, de oamenii simpli, pro- 
ductivi, de producătorii de bunuri, în ciuda asupririi nemiloase și a mize- 
riei în care erau ținuți. În poemul Caligula, poetul afirmă că tot ce-i frumos, 
superior ca substanță, „cîntecul, lumina, taina, unda-ntinsurile-albastre“ 
sînt păstrate de „cei căzuți, urîți și goi“, pe cînd asupritorii sînt cufun- 
dați în mocirlă, în smîrc, „slăviți întru noroi“. În Scrisori către învățători! 
portretul unui țăran sugerînd cazna infernală, contrastează nemilos cu 
natura pe care o străbate și care este de fapt creată, în toată frumusețea 
ei, de nenorocitul și umilul pămîntean: „Nici o jivină n-are pielea mai 
stricată, obrajii mai zgîrciți, îmbrăcămintea mai zdrențuită și mai tîrîtă 
ca omul acesta care străbate aurul holdelor, miresmele florilor și jocul flu- 
turilor cu lumina“. (s.n.) Oricât de umilit ar fi, omul simplu are parcă o seme- 
ție proprie, indiciu al demnității și provenienței sale prometeice. În Poarta 
neagră, olteanca Măria Nichifor, pîrîtă de furt, are „fire semeață de cu- 
coană“, iar portul gorjan îi dădea, o dată „aer de împărăteasă“. Cînd avea 
dreptul să se plimbe, prin curtea temniței, cu pruncul la sîn, țăranca din 
Gorj arăta „ca o madonă“. (Cel care a cîntat cu atîta frenezie aspiraţia 
spre înalt în Cântare omului va elogia, cu același tînăr entuziasm, înălța- 
rea omului în Cosmos)?. După înălțarea pe verticală începe desăvirșirea 


1 Pagini din trecut, p. 11. 
2 Mitologii, în „Scînteia“, 1961, 13 aprilie. 

omului, mai întîi sub aspectul biologic. „Munca l-a creat pe om“, spune 
Engels în Rolul muncii în procesul de transformare a maimuftei în om şi influ- 
ența acestei opere fundamentale a materialismului științific este vizibilă 
în Cântare omului. Poeme ca Mina lui, Născocitorul, Chemarea înălțării, 
Să ţi-o sărut etc. sînt pătrunse de ideea desăviîrșirii omului prin muncă. 
O dată cu omul s-a ivit munca, din a cărei „pravilă aspră“ el „își făcu po- 
runca“ (Chemarea Înălţării). Departe de concepţiile biblice care acreditau 
ideea după care munca ar fi un blestem, o sancțiune drastică dată de dumne- 
zeire pentru infracțiunea săvîrșită de primii oameni care ar fi mîncat din 
„pomul oprit“, munca este, la Arghezi, una din marile binefaceri omenești. 
Fără muncă n-am putea înțelege rafinamentul mîinilor omului producă- 
tor de artă: 

„la uită-te acum la mîna lui, făcută 

Pe flaut, pe cimpoi și alăută. 

E-o floare. Vîră-ți fața în ca şi ai să bei 

Mireasmă, amintire şi vis din palma ei.“ 


Produs al muncii milenare, mîna este în același timp instrument al 
mîngiierilor duioase, al strîngerilor tandre, purtătoare a inelului făgă- 
duinței. Ea este comparată cu o „floare“, cu o „stea“, cu o „minune“. A 
fost perfecționată, prin muncă, într-o asemenea măsură, încît pare a avea 
œ sensibilitate a ei proprie, pare chiar a gîndi. Poetul e cuprins de o sacră 
«emoție contemplînd mîna omenească: 


„Dă-mi fiecare deget, din cinci, să ţi-l sărut, 
Și ţie, fată zveltă, care-nvîrtești în aer, 

Ca o sfirlează fusul pe firul tors din caer, 

Și ţie, străduitul cu palma grea și tare, 

Cu ele îmbrăcate, de fier, ca-n degetarc. 
Gîndește mintea, zicu-mi, dar ce-ar putea să facă 
Fără gîndirea mîinii, închisă și săracă ? 

.„„O scrie slova mîna şi e nemuritoare 

Pe cît va fi mai multe și veacuri viitoare. 

Și ochii pling, dar plinge și mai adînc vioara, 
Că plinge mîna-n coardă oftată, surioara !“ 


Gîndirea fără instrumentul realizării ei nu se poate concepe: 


„Şi meşterul Manole visa o mănăstire, 
Dar cine-a scos-o vie din moarta-nchipuire ?“ 


lată răspunsul: 


„Cinci degete-ale dreptei cu cinci din mîna stîngă 
Putuseră s-o-nalțe și-ursitele să-nfringă.“ 


În poemul A,E,I,O,U, poetul descrie fiecare dintre cele cinci degete, 
lucruri de nimic în aparență dar care, sugerează poetul aceleași convin- 
geri după care aparențele înșală, sînt în stare să realizeze adevărate minuni. 
Munca ascute inteligența umană și omul începe să suplinească absența 
însușirilor fizice prin puterea invenției. Ceea ce nu putea realiza și obține 
cu ajutorul forței mușchilor, va obține prin născocirea instrumentelor. Ast- 
fel că „homo sapiens“ devine „homo faber“. Arghezi îmbogățește și împli- 
mește într-o interpretare științifică o tradiție datînd de la antici, anume 

aceea întîlnită tot în Protagoras al lui Platon, conform căreia Prometeu 
propusese lui Zeus, care uitase să-l înzestreze pe om cu forță ca pe cele- 
lalte ființe, să-i dea îndemînarea tehnică. Poezia Născocitorul relatează 
tocmai despre spiritul inventiv al omului, care a creat uneltele cu ajuto- 
rul cărora și voința i-a devenit „mai dîrză“ şi „mai tare“. Cuţitul, securea, 
„vicleanul ferăstrău“ , secera purtată de Măria în arșița dogoritoare, apoi 
„O nimica toată,/Cît ghimpele săracul, /De mic și iute: acul“, după care 
urmează aţa, firul subțire de mătase etc. Descoperind focul și născo- 
cind uneltele, omul modelează și supune natura, nu se mai teme de adver- 
sitatea ei, „logodind văpaia cu apele- n vîltoare“, punînd în mișcare „sume- 
denii de mori și de cuptoare“ (Pe drum). Se produce chiar un fenomen sem- 
nificativ: consfințind parcă victoria omului „faber“ asupra naturii, zgo- 
motele acesteia din urmă sînt eclipsate de răsunetul celor inventate de 
om, în poezia Pe drum: 


„S-a zguduit văzduhul și răsuna şi hăul, 
Cînd sc-auzi ciocanul zdrobind pe muchi ilăul.“ 


Ideea că munca l-a creat și perfecționat pe om este, cum arătam, rezul- 
tatul întîlnirii poetului cu marxismul. Prețuirea muncii ca atare este, însă, 
o constantă a operei argheziene. Fiu de necăjiţi plugari gorjeni, poetul n-a fost 
un răsfățat al soartei, de mic trebuind să-și agonisească, cu îndîrjire, exis- 
tența. Se-ntreţine: singur, fiind nevoit să profeseze diverse îndeletniciri: 
învățăcel la un pietrar, la 15 ani, laborant la fabrica de zahăr din Chitila (ca ș ȘI 
Lon Trestie din romanul Lina), apoi în Elveția, ucenic la un ceasornicar, vînză- 
tor ambulant pe străzile Genevei, după ce părăsise universitatea din Fri- 
bourg, făcînd tot felul de munci fizice, inclusiv „căratul cu spinarea“. În 
munca sfîntă a plugarului, în măiestria zețarului, Arghezi a descoperit 
totdeauna frumusețea omului. Devotamentul ȘI admirația pentru producă- 
torii de bunuri materiale sînt nedezmințite pe întregul parcurs al evoluţiei 
poetului. Arghezi a rătăcit adesea în căutările absolutului, n-a avut totdeauna 
o viziune limpede asupra fenomenelor sociale și politice, dar totdeauna 
poetul Cîntării omului a considerat că singurul criteriu moral în aprecierea 
oamenilor este munca depusă de aceștia. Arghezi a dat poeziei noastre nemuri- 
torul Testament, în care propria-i creație este socotită ca „o treaptă“ a unui 
milenar proces evolutiv, desfășurat într-un mod dramatic. Drumul său urcă 
„prin rîpi și gropi adînci, suite de străbunii mei pe brînci“, pînă la fiul 
hărăzit să iasă la lumină cu făclia lăsată de strămoși. Există aici ideea, 
pe deplin îndreptățită, după care fără acumulările milenare ale străbunilor, 
iără setea lor de lumină, dar mai ales fără munca lor, poetul nu s-ar fi putut 
naște, în fond ideea materialistă a acumulărilor cantitative ce duc la o nouă 
calitate, pe care poetul, nemarxist atunci, o intuise numai. Nu putem 
înțelege, de asemenea, emoționantul elogiu al muncii din Cântare omului 
fără a trece prin Plugule sau prin Belșug. Această din urmă poezie, așa 
cum remarca prof. Tudor Vianu, este „cel mai măreț imn închinat vreodată 
si tea muncitor romîn“. Plugarul care rupe pămîntul „de la fund“, 

1 „dușmănie“ și „nădejde“ săvirșește o operă demiurgică, participă la 
tapine creației. Munca îl înveşmîntă pe om cu însușiri divine. Brazda 
este dusă către cer. Omul pare de bronz, vitele de piatră şi amîndoi par 

împiedecați în fier, ceea ce sugerează cazna, sforțarea uriașă, dar și monumen- 
talitatea actului întreprins de plugar. De atunci încă, scriind Piugule, 
Arghezi considera că munca înalță pe om și este generatoare de imense 
bucurii: i 

„S-a-ndătinat copilul cel pitic 

Să are și să strîngă avuțţie. 

Osînda, și-a schimbat-o-n bucurie 

Clădindu-și slăvi și veacuri cu nimic.“ 


Efortul creator asigură omului eternitatea. Ca făptură „de humă“ omul 
moare, se topește în veșnicia veacurilor. Dar rezultatul sforțărilor sale 
rămîne ca o mărturie în fața căreia poetul se înclină cu evlavie. Poezia 
Dacica din ciclul Buruiemlor este un elogiu adus muncii. Contemplind 
un șubred vas de lut, de trei mii de ani, poetul gîndeşte la cel ce l-a 
croit: 

„Tu, plin de taine și știrbit în gură 

Ai stat ascuns adînc în arătură 

Nici oasele nu i s-au pomenit 

Ale aceluia ce-n smalţ te-a-ncremenit. 
Şi, frămîntînd, ţi-a dat obiîrșii noi. 
N-a mai rămas măcar din el gunoi.“ 


Străvechiul olar a pierit, dar trăiește prin urmele eforturilor „de sînge 
și sudoare“, căci a dat, din ele, „noroiului simțire“: 


„Dar înmuiată-n sînge și sudoare 

Unghia lui ţi-a pus un zbenghi de floare, 
Şi, ocolindu-ţi coapsa cu subțire 

Chenar, i-a dat noroiului simțire.“ 


Ca om, poetul nutrește sentimentul mîndriei că semenul său a înfăptuit 
ceva viu, care trăiește în eternitate, „ca luna, ca o stea, ca o pustie“: 


„Tu poţi să fii, el poate să nu fic 
Zgiîrietura-i teafără și vie. 

Nu ești al singurului Dumnezeu, 
Ca, luna, ca o stea, ca o pustie, 
“Eşti al semenului meu. 

Briul tău viu, cînd miîinile-au murit, 
Dă biruință gingașului pipăit. 
Olarul drept pe palma lui te-a pus 
Și-ai scos răspuns, la, deget, în auz 
Fragedul sunet, dulce, lin, 

E-ntreg și nou, ca la-nceput și plin.“ 


Poetul, mișcat, se angajează să eternizeze în cuvinte opera „de vis 
şi pămînt“ a olarului (adică din material și fantezia omului, ca orice artă): 


„Ulciorule de vis și de pămînt, 
El ţi-a dat glas. Eu îți voi da, cuvint.“ 


În loc să procedeze ca romanticii paseiști, care la contemplarea relicvelor 
trecutului erau copleșiți de sentimentul zădărniciei eforturilor umane, de 
acel „memento mori“, Arghezi găsește că, dimpotrivă, omul și-a asigurat, 
prin muncă, eternitatea. Acest sentiment tonic, constructiv, în spirit mate- 


13 „CÎNTARE OMULUI“ ÎN OPERA ARGHEZIANĂ 257 


rialist, anticipează îndeaproape Cintarea omului. Dacica putea foarte bine 
să figureze în Cântare omului. 

Munca unui singur ins n-ar fi dus însă la nimic. Și, după ce, din nevoie, 
încep să comunice între ei, născîndu-se deci graiurile (vezi poezia Din 
taine), urmează închegarea societăților omenești, unirea oamenilor în „ome- 
nire“, reflectată în poezia Om cu om: 


„Un om fusese-o frunză și numai om cu om 
Au izbutit să crească și să se facă pom. 

Că moare frunza-n ramuri, puiandră şi ușure, 
Copacul vieţuiește şi s-a-nmulţit pădure. 
Tu-ţi răsplătești ursita de grabnică pieire, 
Făcîndu-te, din omul prigoanei, omenire.“ 


În continuare poetul zăbovește prin cîteva poeme: Copil din flori, 
Nunta, Trufaşul, asupra apariției exploatării omului de către om, la apa- 
riția claselor sociale antagonice, a stăpînilor, regilor și împăraților. Tonali- 
tatea unora dintre aceste piese, în special a Trufașului, reactualizează pe 
Arghezi, temutul pamfletar, autor al Omului cu ochii vineți şi al Viciului 
boseresc. Trufaşul este un stăpîn, un împărat care-și clădește domnia pe 
„fățărnicie, cursă, urzeală și minciună“, împingînd poporul „în sînge și-n 
războaie“. Imperiul „trufașului“ este un fel de locaș al lui Scaraoțki, în 
care valorile s-au transfolmat în negația lor și în care sînt împinse la 
suprafață „noroiurile grele de la fund“: 


„Stăpînul cel mai lacom, fiind şi cel mai tarc, 
Îşi întindea cruzimea, în larg, cotropitoare, 

Cu cîrdul lui de ciocli şi corbi nemaisătui, 
Peste popoare, roabe ca și poporul lui. 
Zizania, otrava, mocnită în afară, 

Le-a cuibărit și-n țară, 

„„Trăit într-o trufie de neam și-n ațițare, 

Se întețise ura zăcută, -ntre popoare 

Şi ura moștenită, niţel cîte niţel 

Zbucnea în năvălire și măcel.“ 


Caracterul antiuman al războaielor, consecințele lor apocaliptice sînt 
sugerate în următorul înfricoșător peisaj: 
„Să ardă codrii, munţii și zimbrii-n jar, și cerbii 
Stîrpit în pleșuvia, de scrum și colțul ierbii.“ 
(Prietenie) 


În Jale, nenorocirile aduse de război iau forma bocetului unei mul- 
timi pentru care urmările războiului sînt monstruoase. În locul oștirilor 
stau cimitire, în casă a rămas cîte-un coșciug închis, fiecare om simte 
cu el, în pat, culcat un mort, sufletele oamenilor au în ele morminte. Poate 
nicăieri n-a exprimat Arghezi în imagini, pur și simplu obsesive, tragedia 
sfișietoare a războaielor ca în Jale: 

„Noi am plecat ca orbii, cu sufletul la gură 
Cîntînd tot din poruncă, stihiri de-ndemn și ură. 
Pe la sfîrșit de vară, 

Ne-am întîlnit cu moartea la capătul de țară, 
Acum, în locul nostru, oştire cu oștire, 

Stau două cimitire. 

Din ce-a fost nebunie bolnavă, ne fu scris 

Să ne rămiie-n casă tot un coșciug închis. 

În ficeare noapte, simțim cu noi în pat 

Cite un mort culcat. 

Nou, cimitirul nostru de-acolo se întinde 
Încoace, pretutindeni — şi-n suflete morminte“, 


Viziunea războiului ca un monstru înfricoșător nu ne apare aici, pentru 
întîia dată, la Arghezi. Intr-un pamflet, Sucul naturii, scris prin 1911, 
războiul apare sub înfățișarea unci arătări fioroase care naște „un făt al 
morții, acoperit de muște și viermi, putred pe jumătate și aproape livid, 
cu carnea stricată“. Experiența primului război mondial, ca și grozăviile 
celui de-al doilea, au lăsat urme puternice în conștiința lui Arghezi. Urmă- 
toarele versuri, din ciclul Carnet de mai 19144, scrise în 1943 în lagărul 
de la Tg.-Jiu, dezvăluie mutilarea criminală a vieții. Peisajul e aidoma 
celui din B/esteme: 


„Au rămas în sate vii 
Numai cîteva stafii 
Fără pat, fără gingii. 
Un” mă duc şi un’ mă port 
Pute-a candelă de mort. 
Maicile şi vacile-au 
Înţărcat săracile. 
Gura umblă după sîn 
Frămîntind un hoit bătrîn. 
Ugerile, țițele 
Aspre-s ca tirițele.“ 

(De la Jii, tu sus) 

Noroadele se deșteaptă însă și, la început mai timid, după aceea cu 
mai multă hotăriîre și energie, domnia exploatatorilor începe să se clatine 
din încheieturile-i șubrede. A mai trecut o vreme și A fost o noapte oarbă 
exprimă începutul și dezlănțuirea vulcanică a furiei populare. De astă dată 
însă cataclismul are un rol purificator și deci necesar. În Biesteme întîl- 
neam un fel de voluptate a distrugerii, un satanism incorigibil, ce conţinea 
în el o mare doză de individualism și anarhism mic-burghez. Poetul ura 
în general, lovea și sfida din principiu, fără alegere și, bineînțeles, fără 
vreo eficacitate. Voind să sfărîme totul, revolta sa dezlănțuită nu urnea. 
nimic din loc. Poetul n-a urît.de pe plattorma unei clase și din perspectivele 
acesteia. Finalitatea practică a Blestemelor nu există. Neînarmat cu învă- 
țătura marxistă, autorul Blestemelor ne apare în ipostaza unui Satan ce învîrte 
un bici năprasnic, de dimensiuni gigantice, dar biciul nu lovește pe nimeni. 
Obiectivul din Cîntare omului e bine precizat fără ca, în același timp, 
vibrația poetică să-și piardă ceva din vigoare. Și aici întîlnim viziunea 
de Apocalips, dar un Apocalips care lovește în „stăpîni“, în cuiburile 
„de lene și păcate“, în reuniunile orgiace ale prinților și prințeselor, într-un 
vodă indolent și bețiv:. 

„A fost o noapte oarbă, cu luna-n ceruri lipsă. 
Stăpînii-şi amintiră, treziţi, de-Apocalipsă. 
Cetăți, orașe, cuiburi de lene şi păcate 

S-au zguduit deodată, răsturnate. 

Ospeţele-n furtună, zburate de virtej; 

Opriră dumicaţii-n gingie şi gitlej. 
Amestecaţi cu cioburi, stăpînilor, subt mese, 
Li se trezea beţia de prinți și de prințese. 
„„L se părea lui vodă că doarme şi visează 
Beţia lui de noapte se pomenise trează. 
(A fost o noapte oarbă) 


Răscoalele nu sînt totuși decît un Purgatoriu necesar pentru ca oamenii 
să-și poată crea fericirea spre care au năzuit totdeauna. Spiritul din Cîn- 
tare omului n-are nimic din anarhismul Blestemelor, ci, dimpotrivă, conține 
o vădită finalitate constructivă, pozitivă, rod al unei concepții revoluționare. 
Nu considerăm întîmplător faptul că, în arhitectonica ciclului, după poemele 
revoltei, A mai trecut o vreme și A fost o noapte oarbă, urmează, închizînd 
ciclul, apoteotic, Cel ce gîndeşte singur: Ultima piesă a ciclului răspunde, 
în primul rînd, unei realități istorice: o parte din omenirea contemporană, 
anume cea din ţările socialiste, și-a cucerit pe deplin libertatea și inde- 
pendența, situîndu-se pe treapta cea mai de sus a civilizației și cugetării. 
Finalul poemului este un discret, dar cert îndemn și apel către întreaga ome- 
nire spre a se elibera de orice urme ale încătușării în care a fost ținută. 
Actualitatea acestui apel, în momentul în care popoarele de pe toate conti- 
nentele se trezesc la independență și lumină, este indiscutabilă: 


„E timpul, slugă veche și robul celui rău, 
Tu, omule și frate, să-ţi fii stăpînul tău.“ 


Se exprimă aici, de fapt, ceea ce poetul spunea, într-un recent articol 
din Scînteia: „Mai sînt la rînd uși de fier încuiate. Aruncaţi cheile în 
maidane. Cerul s-a burdușit, nu mai ține. Era de mucava “ 1, 

În 1910, publicînd Ruga de seară în fruntea primului număr din Viața 
socială, N. D. Cocea însoțea poezia cu următoarea semnificativă notă: 
„=. Am încercat o colaborare liberă între artă și socialism și ne-a plăcut 
gîndul să punem idealul nostru social în primul și ultimul număr al 
revistei sub auspiciile poetului celui mai revoluționar: Tudor Arghezi“. 
Adevărata poezie revoluționară, Arghezi a dat-o însă în zilele noastre. 
„Miracolul arghezian“ ne apare într-o strălucire fără seamăn de-abia în urma 
contactului cu ideologia proletariatului. Următoarele versuri din Ruga de 
seară au căpătat astăzi, după Cântare omului, deplina lor semnificație: 

„Să-mi fie vertul limbă 

De flăcări vaste ce distrug, 
Trecînd ca șerpii cînd se plimbă; 
Cuvîntul meu să fie plug 


Ce fața solului o schimbă 
Lăsînd în urma lui belșug.“ 


1 Mitologii, în „Scînteia“, 1961, 13 aprilic. 


UNELE CONSIDERAȚII ASUPRA ROMANULUI ISTORIC 
AL LUI MIHAIL SADOVEANU 


CORALIA CĂLIN 


S-a spus pe drept cuvînt că romanul este epopeea noastră, a celor 
ce trăim în sec. al XX-lea. 

Dacă afirmația cuprinde întreaga sferă a romanului, cu atît mai mult 
ea se aplică de la sine romanului istoric. 

Engels explica deosebit de vibrant și de avîntat interesul special pe 
care-l trezește întotdeauna romanul istoric, ecoul profund pe care această 
specie de roman îl deșteaptă în sensibilitatea cititorului. 

„Noi toți, care purtăm în piepturi inimi încă neînfrînte de vicisitu- 
dinile vieții, știm ce înseamnă asta. Noi toți sîntem stăpîniți de această 
sete de fapte mari, ... vrem ... să cucerim cununa vieții, fapta ..„„ Poate 
că o binevoitoare zînă ... îmi va arăta ca într-o oglindă faptele eroice 
care îi așteaptă pe urmașii lui (Siegfried) în secolul al XIX-lea“.1 

Nu este aici nici locul nici cerința de a explica termenul speciei. 
Singurul lucru pe care-l credem totuși necesar de a fi amintit este acela 
referitor la sensul modern al cuvîntului „roman“. 

Sensul moder al termenului a depășit sensul medieval al secolelor 
XII—XIII cînd romanul cerea nemijlocit prezentarea fabulosului, a neobiș- 
nuitului, a epicului gloriei neapărat militare, care trebuia să conducă pe 
scriitor pe drumul eposului. 

Reminiscența epopeii şi-a permanentizat prezența pînă spre sec. al 
XVII-lea cînd accentul realist adus de Miguel Cervantes cîștigă poziții din 
ce în ce mai ferme. 

Deplasarea centrului de greutate spre viața oamenilor obișnuiți, spre 
eroi porniţi din mase, părăsirea lentă dar categorică a lumii castelelor, 
devine tot mai marcată înspre sfîrșitul sec.al XVIII-lea și mai ales în pe- 
rioada progresistă a romantismului, cînd în roman se adîncește tendința 
zugrăvirii socialului, reflectarea literară a frămîntărilor vieții și epocii. 


1 Fr. Engels, Patria lui Siegfried din vol. K. Marx —F. Engels, Despre artă 
ṣi literatură, Editura pentru literatură politică, 1953, pp. 604—605. 

Cu sau fără voia lui, creatorul de artă își manifestă oricînd și oriunde 
în operă concepția sa despre lume și viață, despre ieri și azi, despre viitor.. 

Afirmația lui Engels asupra tendinței spre realism a operelor literare 
din cele mai vechi timpuri trebuie să constituie punctul de plecare pentru 
orice comentariu sau interpretare a unei opere de artă, 


„Părintele tragediei, Eschil, și tatăl comediei, Aristofan, au fost amîn- 
doi adevărați poeți cu tendință, nu mai puțin Dante și Cervantes, și cea 
mai de seamă calitate a dramei lui Schiller «Intrigă și iubire» este faptul 
că ea e prima dramă germană cu tendință politică“.! 


Trebuie să mai facem o precizare. În lumina poziției pe care scriitorul! 
o ia față de viață, amintim că romanul istoric înregistrează, în dezvoltarea 
lui, două aspecte care se disting radical prin conţinutul operelor. 


Primul aspect ține de greutatea specifică pe care o are în roman gestul. 
eroic de dragul spectaculosului, al obligațiilor „cavalerești“ laudativ pre- 
zentate, fabulosul ce ţine de coincidențe cu totul forțate, de elemente 
externe ce vin de dincolo de lumea reală să sprijine „cauza văduvei și a 
orfanului“ cu spadă „fără frică și fără prihană“, în teorie, bineînțeles, căci: 
acest „sprijin“ se realizează făcînd alte văduve și alți orfani! 

În astfel de romane elementul social este palid; eroul este uneori un: 
„yeoman“ oarecare, dacă nu un descendent oropsit pe nedrept al unei 
nobile familii, în romane istorice gen W. Scott. 


Dacă în astfel de romane mai găsim totuși un reflex al frămîntărilor 
sociale, pe parcursul sec. al XIX-lea socialul se depărtează de fabulație.. 
Ambiţia personală ia locul justificării acțiunilor. Se moare de dragul: 
ochilor frumoși și înlăcrămați ai unei castelane, de dragul unei steme no- 
biliare, așa cum fac și D'Artagnan și vicontele de Bragelonne cu „20 de 
ani înainte“ sau „după“ mușchetarii lui Al. Dumas. 


Expresie a paseismului, a evadării în ficțiune, astfel de romane sînt 
mult mai aproape de senzațional decît de artă. Nu putem totuși să nu 
recunoaștem că în intenția autorilor a existat și ceva pozitiv: un reflex 
al patriotismului concentrat în atitudinea eroilor. 


Pe noi ne interesează însă o a doua categorie de romane istorice, și: 
anume acelea despre care N. Gogol spunea: 


„la aspecte din viața veche... dar alege-le în așa fel încît ele să se 
potrivească vremurilor de azi și să cuprindă ori un reproș, ori o aprobare: 
a lor... fă deci ca trecutul să-și împlinească datoria și vei vedea cît de 
mare va fi impresia pe care o va produce. Lasă-l să apară cît mai viu, 
ca să lămurească prezentul pentru care există el de fapt. Înfăţișează un 
tablou al trecutului și judecă pe oricine ai vrea din trecut, dar în așa fel 
încât contemporanul să se scarpine după ceafă... Prin trecut lovești prezentul: 
și cuvîntul tău va căpăta o putere întreită; trecutul va apărea mai viu, 
prezentul va înțelege mai ușor“ 2. 


1 Engels către Minna Kautsky, 1885, din vol. K. Marx —F. Engels, Despre artă: 
si litevatuvă, p. 133. 

2 N. Gogol, Pagini alese din corespondenţă, în „Literaturnaia gazeta“ 1849, după: 
Timofeev, Literatura vusă, ed. 1951, pp. 389—390. 

Trebuie să mai amintim coincidența dintre climatul social. politic şi 
data apariției cutărui roman istoric de însemnătate universală şi de 
mare valoare artistică. 

Nu e întîmplător faptul că în fermentația socială a Rusiei la sfîrșitul 
sec. al XIX-lea L. N. Tolstoi trimite lumii mesajul luptei întregului 
pămînt rusesc împotriva invadatorului, în monumentala operă „Război 
și pace“, 

O confirmare va fi făcută și în țara noastră prin studierea unor aspecte 
ale romanului istoric al lui Mihail Sadoveanu. 

Cum am putea începe mai bine discuția asupra acestei chestiuni, decît 
punînd ca motto al cercetării noastre cîteva versuri ale lui Lucrețiu care 
parcă închid în ele splendidul dar pe care Sadoveanu îl face culturii umane 
și literaturii patriei sale? 

„Culmea înaltă a Picridelor, mintea-mi aprinsă o străbate, 
„Culme de nimeni bătută, de nimeni călcată înainte. 


„Căci cîntecul meu închinat e măreţelor lucruri“... 1 


Vom încerca să punem în discuție unele aspecte ale romanului istoric 
al lui Mihail Sadoveanu. 

Nu vom respecta rigid ordinea cronologică a apariției lucrărilor cu 
caracter istoric, ci ne vom conduce după criteriul reflectării mai accentuate 
sau mai palide a mesajului social. 

Vom lăsa pentru mai tîrziu discuția „Șoimilor“, ea aflindu-și locul 
atunci cînd vom vorbi despre „Nicoară Potcoavă“. 

Ne vom opri mai întîi la nuvela „Vremuri de bejenie“, care ni se pare 
că are o specificaţie specială. În această nuvelă Sadoveanu prezintă o 
schiță a tipologiei romanului său istoric. 

Mai întîi ea definește încă din anii tinereții poziția pe care o ia scrii- 
torul asupra rolului maselor de-a lungul frămîntatei noastre istorii. 

Sadoveanu ne arată pe băștinași, pe cei mulți și umili, răsărind de 
lîngă fiecare tufiș, de lîngă fiecare copac... „din fiecare tufiș al luncilor 
răsăreau săteni de rînd și răzeși, fiecare înarmat cu ce dăduse Dumnezeu 
și cu ce putuse, 

„„. Din funduri de sate ascunse în văgăuni la poalele munților, din 
bordeiele lor sărace, ieșiseră toți luptătorii aceștia la strigătul de durere 
al buciumelor. „Așa făcuseră, așa luptaseră, așa muriseră părinții lor; 
așa cum da Dumnezeu, erau gata să lupte și ei, cu durere, cu mînie, cu 
disperare, pentru bucățica lor de pămînt, pentru bordeiul lor, așa erau 
gata să moară fără să geamă, îngrășînd cu sînge pămîntul urmaşilor“ 


Și „Tudoruț din Bogdănești“ tipizează încă din tinerețea scriitoricească 
a maestrului Sadoveanu eroul simplu, omul pornit din masa largă, viteazul 
lipsit de poza eroică, luptătorul de nădejde. 


1 Lucrețiu, Despre natura lucrurilor, după Marx — Engels, op. cit, p. 206. 
2 M. Sadoveanu, Vremuri de bejenie, în Opere, vol. 3, E.S.P.L.A., Bucureşti, 1955, pp. 
205 — 206. 

Al doilea aspect al tipologiei se referă la cei doi prieteni: boierașul 
Andrieș Hamură și viteazul Costea Morocîne. 

Are Andrieș Hamură, cu frămîntările lui pentru Liliana și pentru 
soarta cerdacului cu rouruscă unde a strălucit o clipă steaua dragostei lui, 
ceva din nepăsarea egoistă a boierimii, ceva ce vom regăsi și în nebunia 
lui Niculăeș Albu — jitnicer pentru ochii verzi ai Marușcăi, ceva din pofta 
flămîndă a coconului Alexăndrel pentru subțirica Nasta, ceva din obsesia 
bolnăvicioasă a lui Alexandru Potcoavă pentru fata lui Golia, ceva din 
nestatornicia și „dezmierdarea“ boierimii. 

n încruntarea lui Costea Morocîne sesizăm sobrietatea lui Tudor 
Şoimaru. cel cu sufletul ars de patimă și de suferință, parcă presimţim lungile 
tăceri ale lui Simion Jder, iar vorbele lui Costea sînt deosebit de aproape 
de neînfricarea și cerbicia tare a răzeșilor din Ţara-de-sus. 

Trebuie apoi să ne rețină atenția alegerea titlului și a subiectului 
nuvelei. Nu o măruntă intrigă de castel este problema centrală, nu o 
iubire mare și tristă, ci „neprielnice vremi“ — cum zice cronicarul — abătute 
asupra celor mulți și buni, îl preocupă pe scriitor. Deși acțiunea este pre- 
cizată în timp și spaţiu, ea are totuși valoare generalizatoare. Împrejurări 
identice au provocat efecte identice în curgerea secolelor. Ar fi putut foarte 
ușor să lipsească data acțiunii, ca și numele proprii; nuvela ar fi reprezentat 
aceeași premisă tipologică și fără aceste precizări. 

Nuvela apare în anul 1905. Se definește astfel încă de la începutul 
creației sale mesajul social al scriitorului în opera de inspirație istorică. 

Cît despre realizarea artistică, ea vădește încă de pe acum că Sado- 
veanu „urcă spre culmi de nimeni călcate“, cum spunea versul lui Lucrețiu. 
Ilustrativ e citatul de mai jos care e într-adevăr poezie, în cel mai înalt 
sens al cuvîntului: 


Și cum întunericul creștea parcă, 


„> 


„înaintea răsăritului lunii, 

"cum apele păreau neclintite, 

„Și dealurile de veacuri uriași ai pămîntului, 
„porni deodată un bucium de departe, 

„de departe tare, 

„să strige prelung. 

„Domol și greu, trecînd prin amărăciuni și lacrimi 
„curgea sunetul... i 


Cum se vor dezvolta .trăsăturile tipologice în romanul istoric propriu 
zis al lui Mihail Sadoveanu? 

Alegerea epocilor evocate de scriitor nu este făcută după criterii 
simplist afective, spectaculoase sau limitate la apariții neobișnuite. Viața 
și suferința maselor reprezintă punctul de plecare al desfășurării romanului 
istoric sadovenian. A 

Sîntem la începutul sec.al XVII-lca. Boierimea e în plină ascensiune. Li- 
bertatea economică a țăranilor abia mai există. Cu ultimele puteri, răzășimea 
își apără pozițiile tot mai tare lovite de puterea crescîndă a boierimii. 
Trufașă, lacomă, trădătoare de țară și lipsită de frumusețe sufletească, 


1M. Sadoveanu, op. cii. în loc. cit., p. 185. 

boierimea își pune tot mai apăsat piciorul pe grumazul vînjos și mîndru 
al țărănimii. Așa se întîmplă și în „Neamul Şoimăreştilor“. 

Nu sîntem în totul de acord cu interpretarea pe care unii din criticii 
noștri contemporani o dau acestui roman. 

Figura reprezentativă a luptei răzășimii ne pare a fi, nu numai Tudor 
Şoimaru, ci și bătrînul răzeș Mihu. El răscolește în sufletul lui Tudor 
amintiri crîncene și vrea să-l aducă iar alături de suferințele alor lui. Tot 
el este acela care știe să canalizeze durerea lui Tudor spre clocotul răzbunării. 
In momente hotărîtoare, cu tinerețe sufletească la care împletește experiența 
amară a vieţii lui chinuite, Mihu este alături de Tudor, stimulent și îndru- 
mător și face față lipsei de perspicacitate a celorlalți bătrîni pe care vitregia 
vremurilor îi apleacă spre cedare, spre împăcare. Mihu a rămas singur, 
n-are o viață personală, căminul lui e pustiu, căci viața și-a închinat-o 
răzeșilor și luptei lor. În Tudor, Mihu vede pe cel care va duce mai departe 
lupta lui de o viață. 

Care e problema pe care o ridică figura lui Tudor Şoimaru? 

Prin acest personaj, Sadoveanu a urmărit un obiectiv mai complex. 
Conflictul Tudor-Magda pune în contrast două poziții umane, două structuri 
sufletești ce țin indiscutabil de clasa căreia îi aparțin eroii. 

Căpitanul Tudor, ostaș mercenar cu sufletul aspru, care „a deprins 
meșteșugul armelor și s-a făcut oștean, a luptat pînă în țara talienilor 
şi a franțuzilor“, și-a păstrat puritatea sufletului, credința în frumusețea 
gîndului omenesc, în trăinicia sentimentelor, în puterea iubirii. 

„Dragostea trece“, zise boierul Bîrnovă. 

„Nu trece! nu trece! gemu cu-n fel de turbare Tudor. A căzut ca un 
trăznet în sufletul meu. Nu știu ce-i cu mine. Mi se pare c-am să înne- 
bunesc !“ 

El trăiește intens acest sentiment. Pentru prima dată în viața lui aspră, 
a vibrat coarda profundă a dragostei. | 

Este un omagiu adus omului în general și bogăției sufletești a țăra- 
nului răzeș, în special prin zugrăvirea patetismului acestei iubiri a lui Tudor. 

Cu cinstea și curăția poporului căruia îi aparține, el închină unei 
năluci, pe care o crede aevea, comoara sufletului său. 

Cu zîmbet mincinos și ochi minunaţi, cu rafinamentul clasei și epocii 
sale, boierița Magda acceptă — și ușuratic și interesat — omagiul adus 
frumuseții sale. Drumul pînă la Murgeni e lung, noaptea e poleită de lună, 
dar Şoimaru este și omul lui Tomșa din fața puterii căruia fug și Magda 
şi Orheianu. 

La ce putea duce această legătură dintre răzeșul aspru dar curat la 
suflet și mîndra și trufașa boieriță? Evident, la dramă. 

Magda va folosi cea mai veninoasă armă, va da cea mai perfidă lovitură, 
care va sîngera adînc inima cinstită a lui Tudor, umilința. 

Amintim scena din palatul de la Ianev. 

„Domniţă, zise litvanul, cine este domnul acesta? 


— Nu-l cunosc...! răspunse cu glas dulce și gingaș fata Orheianului. 

Şoimaru... primi ca o lovitură de măciucă în creștet răspunsul fetei, 
și tremurarea ei de pleoape i se păru clipire de fulger în furtună. În sufletul. 
lui se răsfrîngea aceeași fulgerare și începea să bîntuie vijelia“ 1. 

Tocmai în acest contrast al atitudinilor, al oamenilor ce aparțin claselor: 
antagonice, credem că stă esența personajului Tudor Şoimaru. 

Trebuie sesizat accentul deosebit ce cade din partea autorului pe valoarea 
morală a oamenilor simpli. Cu aceeași adîncime, cu aceeași forță năvalnică 
Sadoveanu va descrie mult mai tîrziu dragostea aprigă a Vitoriei Lipan 
pentru „omul ei“. 

E necesar să punem în discuţie problema „caracterului popular“ al 
domniei lui Tomșa, despre care vorbesc și: manualele școlare. 


Oare domnia lui Tomșa are un astfel de caracter? El vine cu ajutor: 
turcesc și tătăresc la Scaunul țării și reprezintă triumful uneia dintre par-- 
tidele boierești. Dă înapoi pămînturile Şoimăreştilor, e drept, dar care-i 
justificarea acestei acțiuni? Acest „act de dreptate“ ascunde în fond un 
abil calcul: mai întîi își asigură călărimea răzășească a cărei valoare o; 
cunoaște. Sînt „săbii tari“ care pot să-l sprijine cu nădejde la nevoie. În. 
al doilea rînd, el lovește direct într-un dușman personal — Stroie 
Orheianul — unul din cei mai importanți boieri polonofili, Deci dărnicia 
lui Tomșa este o pricepută manevră politică, foarte folositoare lui. 

Caracterul popular al unei domnii stă în măsura în care domnitorul. 
respectiv reprezintă — de pe poziţiile clasei sale, evident — interesele 
maselor într-un moment istoricește determinat, așa cum va fi cazul cu 
Ştefan cel Mare sau cu Ion Vodă. În cazul lui Tomșa însă, nu poate fi 
vorba de acest lucru, tocmai pentru motivele arătate mai sus. 

Un loc aparte în atenția autorului îl ocupă figurile lui Cantemir bei 
și Ilun. Acești tătari nu mai au nimic din amintirea sinistră a celor ce 
făceau de se cutremura de spaimă ţinutul Moldovei la grozava veste: „vin. 
tătarii“! Cantemir e prințul tătar al sec. XVII, cînd și cercurile boierești. 
din orient începeau să înțeleagă că e nevoie și de ascuțimea spiritului ca 
să-și păstreze și să-și fructifice pozițiile cîștigate. Acest prieten al Şoima- 
rului mărturisește: „eu am avut dascăl la Lehia, fraților, pe un om foarte: 
învățat... am învățat cîte ceva, în zilele mele, eu știu să preţuiesc omul“... 

Este evidentă intenția autorului de a-l înfățișa pe acest bei tătar ca 
un om sensibil, cu suflet bogat, de a demonstra că prietenia nu cunoaște 
hotare și că numai valoarea morală este determinantă în raporturile dintre: 
oameni. 


Ilun este nu portret de o rară autenticitate. El reprezintă subtilitatea, 
experiența de luptă și credința, trăsături caracteristice al asiaticului simplu, 
peste care au trecut milenii de civilizație. 

Săviîrșește fapte hotărîtoare cu pricepere desăvîrșită, cu discreție și, am 
zice, cu eleganța omului conștient de valoarea lui. Priveşte ţintă, tace și 
zîmbește misterios cînd însoțește pe încurcatele drumuri ale dragostei pe: 
aprigul căpitan Tudor. Săvîrșește cu artă și prinderea lui Vaska vatamanul 


1 M. Sadoveanu, Neamul Şoimăreştilor, în Opere, vol. 5, E.S.P.L.A., Bucureşti, 
1956, p.. 606. 

și eliberarea din beciurile lui Coribut a vijeliosului Tudor. Toate le face 
tăcut, calm, cu arta infailibilă a războinicului încercat. 

În arta cu care scriitorul știe să arate complexitatea spiritului uman, 
influența concepției de clasă asupra sentimentelor, împletirea luptei socia- 
le cu drama sutletească, trebuie căutată semnificația reală a romanului 
„Neamul Şoimăreştilor“. 

Și apoi cît de desăvîrșită este haina care îmbracă această întunecată 
poveste din crîncenul secol XVII! Drumul celor trei prieteni spre Șămă- 
rești constituie unul din multele tablouri de frumuseţe artistică, de înaltă 
capacitate de evocare, de îmbinare permanentă a stării sufletești cu splen- 
doarea peisajului. 


„Roua căzuse; ș-o adiere de răcoare le mîngiia feţele. 
„Tropotelc cailor sunau subțire pînă la mari depărtări. 
„Tirziu, cînd luna în creștere 

„începu să răsară drept înaintea, lor, 

„rumenind o zare de dealuri 

„moale trăgănate, 

„își lăsară caii la pas 

„Și începură a vorbi iar, de data asta cu glas scăzut, 
„parcă-i îndemna la un sfat încet 

„lumina tainică ce se revărsase în nemărginire“ 1. 


Nu credem că Eugen Stănescu are dreptate cînd susține că această lu- 
crare e străbătută de „tristețea fatalității împotriva căreia răzeșii se ridică. 
cu violență“?. În cazul cînd scriitorul intuiește just cauzele economic-sociale 
care duc la un anumit eveniment și la o anumită poziție — și Sadoveanu 
dovedește net această cunoaștere — nu mai poate fi vorba de „tristeţea. 
fatalității“. Această atitudine ar implica resemnarea, or tocmai acest lucru 
nu-l fac răzeșii șoimărești. 

Cu aceste observaţii asupra Neamului Şoimăreştilor ajungem la anul 1932, 
cînd apare romanul Nunta domnitei Ruxanda. 

Folosind inițial un procedeu romantic de călătorie în timp, după tre- 
cerea prin perdeaua de apă a Duruitoarei, Bogdănuț Sorocean se vede purtat 
într-o lume trecută. Desigur că figura centrală a romanului nu este timidul 
și stîngaciul boieraș Bogdănuț, ci trufașul Vasilie Vodă. Este în prezentarea 
acestui domnitor, dezvoltat și adîncit, portretul schițat în persoana lui 
Tomșa, Plin de îngîmfare, stăpînit de dorința de a-și dovedi pretinsa des- 
cendență din împărații Bizanțului, depărtat de interesele celor mulți, Vasile: 
Lupu este prezentat de Sadoveanu ca expresia tipică a feudalității în plină. 
ascensiune. 

„Vodă vorbea posomoriît și cu barba în piept. Ţinea mîna în șold, pe 
straja bătută în mărgăritare a săbiei, iar piciorul drept înainte. Dădeau 
fulgere pietrele nestimate în care îi erau îmbumbate ceaprazurile... Pe din- 
afară palatul său nu se arăta cu măreția clădirilor de la Bizanț, însă înăun- 
tru se dovedea întru totul împărătesc“3. 


1 pai Sadoveanu, Neamul Șoimăreştilor, în Opere, vol. 5, E.S.P.L.A,, 1956, p. 517.. 
„Viața romînească“, nr. 11, 1960. 
3 A Sadovean u, Nunta domniţei Ruxanda, în Opere, vol. 11, E.S.P.L.A., 1957 
p. 234. 


v 


268 CORALIA CĂLIN 8 


Domnița Ruxanda este desigur o amplificare a personajului Magda 
“Orheianu, o dezvoltare a acelorași trăsături de caracter în lumina veacu- 
lui său. 

O atenţie deosebită credem că merită interesanta figură a pîrcălabului 
Sorocean. Slut pînă la limita hidoșeniei, dar cu ascuțită inteligență, ager 
și perspicace, lucid și atent la tot ce se petrece, sceptic și cu ușoare nuanțe 
de cinism, bătrînul pîrcălab reprezintă o biruință a spiritului asupra preo- 
cupărilor mărunte. El aparţine aceleiași categorii din care face parte și con- 
temporanul său muntean Udriște Năsturel. Chiar resemnarea sa în fața peri- 
colului ce-l pîndește și pe care o lămurește cu un zîmbet amar ca venind 
„dintr-o rînduială a retoricii“ îl așază în rîndul celor ce știu că în epoca 
sa domnesc încă forța brutală și bunul plac. 

Masele, deși aparent nu sînt prezente la ospețe și la desfătări dom- 
nești, sînt totuși fundalul pe care se desfășoară acțiunea. Pribegi și 
păgubiți, lăsaţi la voia întîmplării de către cei mari, țăranii iau drumul 
"pustiirii prin păduri sau se luptă neputincioși cu flăcările care le nimicesc 
bietele lor adăposturi. 

Considerăm că acest roman reprezintă o imagine sugestivă a unei domnii 
nepopulare, a epocii în care interesele partidelor boierești creează situaţii 
-dramatice și nesocotesc cu desăvîrșire marile probleme ale maselor. 

Este în persoana și activitatea lui Vasile Vodă o strînsă înrudire cu 
George Duca din Zodia Cancerului. La timpul potrivit vom trage concluzia 
„asupra acestei asemănări. 

Cu Creanga de aur, apărută în 1933, Sadoveanu ne duce în străfunduri 
„de veac, în lumea dacică. Sadoveanu încearcă să ne-o evoce, aducînd în 
lumina contemporaneității o perioadă despre care s-a scris cu zgîrcenie 
și uneori cu nepricepere. 

Sîntem împotriva afirmației pe care Silvian Iosifescu o face asupra 
„acestei lucrări. „Echilibrul e rupt doar în cărți cum e Creanga de aur care 
năzuiesc să construiască mituri“1, 

Credem că în lucrarea aceasta scriitorul a urmărit cîteva obiective care 
contribuie ca problematica ei să fie foarte interesantă și deosebită. 

Încă de la început ne este precizată poziția lucidă a scriitorului în inter- 
pretarea gîndirii și atitudinii oamenilor acestei epoci. 

„Trebuie să vă spun că străbunii mei de la Burebista și mai de demult, 
stăteau, ca să zic așa, cu o inimă. nouă în fața minunilor... astfel necunoscu- 
turile se îmblînzeau, zidurile neanimate și entitățile morale se poetizau; 
metafizica se înfățișa într-o horă de zeițe“2. 

Obiectivul esenţial al romanului, trebuie căutat în demonstrarea șubre-. 
zeniei și ipocriziei în care se îmbracă, încă din primele secole, creștinismul 
bizantin: 

„O lege care pare nouă nu schimbă nici frica, nici nădejdea, nici viața,. 
nici moartea... Aș dori să aflu dacă popoarele lor sînt mai fericite și dacă 
preoții legii nouă au sporit cu un dram înțelepciunea lumii“3. 


1 Silvian losifescu, Arta povestitorului, în „Viaţa romînească“, XIII, nr. 11, 
moiemb. 1960, p. 190. 

2 M. Sadoveanu, Creanga de aur, în Opere, vol. 12, E.S.P.L.A., 1958, p. 11. 

3 Ibidem pp. 183—184. 

Contrastul permanent între vorbele solemne și sonore rostite în bazilici 
și palate și mizeria cruntă a maselor, se întregește cu aparența blîndeţii 
imperiale și cruzimea cea mai sălbatică, fața reală a celor puternici. Călu- 
gări „negri ca niște corbi“ împresoară alaiul împărătesei Irina „luptătoarea 
pentru ortodoxie“ în formă; în fond „o lupoiacă îngrășată și bine ținută, 
respirînd cu toată ființa patima vie a măririi“, o mamă denaturată care-și 
sugrumă fiul ca să păstreze puterea, 


Foarte elocvent pentru demonstrarea obiectivului de care vorbeam mai 
sus, este modul în care se rezolvă conflictul dintre casa imperială și bogatul 
bătrîn Filaret. Interesele celor mari nu cunosc nici un fel de barieră morală. 
Omul, chiar aparținînd propriei lor clase, este un pion de șah necesar un 
moment într-o anumită poziție a jocului lor. În clipa cînd formația respec- 
tivă nu mai interesează, pionul este înlăturat cu o mișcare a mîinii imperiale. 
Tînăra împărătiță Maria încurcă la un moment dat jocul. Surghiunul ei 
și dezastrul familiei sale nu au însemnătate; lupii nu au scrupule morale. 


Dezvoltarea acestui conflict de-a lungul romanului demonstrează că 
Roma și Bizanțul au aplicat în palatele lor aceleași procedee, aceleași sacri- 
ficii omenești au fost făcute „în numele iubirii de oameni“! 


Cu figura lui Kesarion Breb, scriitorul credem că urmărește un alt obiectiv. 


Breb este un învățat înțelept. Are o minte pătrunzătoare, îmbogățită 
de știința timpului său, știe să discearnă gîndurile ascunse, să vadă dincolo 
de vorbă, să pătrundă esența lucrurilor. Pare însă, chiar prin această per- 
fecțiune, oarecum inuman, desprins de frămîntările și durerile oamenilor, 
dincolo de suferință și bucurie. Ce fel de conducător spiritual va fi acest 
om, atît de departe de semenii lui, dacă nu le va înțelege zbuciumul și dez- 
nădejdea, lacrima și zîmbetul? Cu neasemuita sa artă, Sadoveanu își umani- 
zează personajul. Breb tresare în fața „frumuseții veșnice“ atunci cînd o 
întîlnește pe Maria și sufletul său se luminează de flacăra unei puternice 
iubiri. Vibrarea aceasta adînc omenească îl înalță și îl desăvîrșește pe înțelept. 
Omagiul pe care scriitorul îl aduce acestui sentiment dă numele romanului: 

„Mărită stăpînă, vorbi el cu voce moale, nefericirea nu ţi-a adus-o pur- 
tarea împăratului ci iubirea mea... ceea ce e între noi acum, lămurit în foc, 
e o creangă de aur care va luci în sine în afară de timp“. 

Acestea sînt cîteva din argumentele care ne-au îndemnat să atragem 
luarea aminte a cercetătorilor operei sadoveniene și asupra romanului „Crean- 
ga de aur“ care nu „creează mituri“, ci conține un subtil și realist mesaj 
social. 

Ajungem astfel la opera capitală a romanului istoric sadovenian, la 
epopeea Jderilor. 

Vorbeam la începutul acestor comentarii de raportul ce există între 
frămîntările social-politice ale epocii și data apariției unui roman istoric. 

Epopeea Jderilor apare într-o perioadă de 8 ani, între 1934 — 1942. 
E o epocă întunecată în care ţara noastră este împinsă vertiginos spre fas- 
cizare și spre participarea criminală la cel de-al doilea război mondial. 


1 M. Sadoveanu, op. cit,p. 25, 

Apariția romanului acestuia mi se pare că are exact semnificația de 
«care vorbea Gogol, de a „lovi în prezent cu evocarea trecutului“. 

Romanul realist critic este, după cum se știe, un act de protest al scrii- 
torului împotriva orînduirii sociale. Protestul scriitorului- cetățean Sado- 
veanu îmbracă în această perioadă și forma evocării istorice. 

Nu este de asemenea lipsită de importanță epoca pe care o alege scrii- 
torul: perioada 1469 —1474. Este momentul de culminaţie al domniei lui 
Ştefan cel Mare; prestigiul politic, forța militară, relațiile diplomatice, 
ordinea şi organizarea internă, înflorirea economică, toate se găsesc la punc- 
tul culminant. Energia lui Ştefan și înțelepciunea dea se sprijini pe răzeșime 
Și pe mica boierime a stins sau a înfrînat ambițiile marii boierimi, legătura 
lui cu masele s-a consolidat, oamenii îl iubesc pentru că-l cunosc și știu că 
„nu cată în coarnele boierilor celor mari“, cum zice starostele Căliman. 

Este apoi această epoca însemnată și prin memorabila bătălie de la 
Podul Înalt, cînd victoria asupra turcilor are o însemnătate cu totul 
deosebită. Abia la cîțiva ani după cucerirea Constantinopolului, în plină 
desfășurare a forței expansioniste, puterea de neînfrînt a turcilor se lovește 
deodată „de-un ciot“, de o armată numericește mică, dar cu o dîrzenie de 
fier. Victoria moldovenilor confirmă caracterul just al războiului de apă- 
rare, indiferent de forțele agresoare. 

În legătură cu această bătălie ne surprinde afirmația lui Eugen 
Stănescu 1 că nu e descrisă lupta de la Vaslui, dar e evocat procesul istoric 
transformat în acțiunea conștientă a puterii domnești. 

Amintim că între paginile 471 —484 (ediția 1942), scriitorul prezintă 
amplu întreaga. desfășurare a luptei de la „dimineața de 9, luni“... pînă la 
„tăcerea înghețată a oștenilor“ căzuți pe cîmpul bătăliei. 

Considerăm că autorul își fixează reflectorul de creație asupra a trei 
categorii de personaje: mai întîi grupul celor șase Jderi, apoi figura lui Şte- 
fan cel Mare și apoi poporul ca personaj colectiv și individualizat. 

Nu din întîmplare alege Sadoveanu această familie de boieri de starea 
a doua. Nu trăiesc în preajma Curții; chiar cînd sălășluiesc cu slujbe între 
Adank domneşti, au de suferit necazuri felurite. 

..„eu i-am trimes Măriei Sale feciori ca o floare. Şi acum uită-te și vezi 
ce ne trimete înapoi! De atîta milă și de atîta bine i s-au tras obrajii acelui 
fecior al comisului și i s-au strîns ochii“, izbucnește plină de năduf, dum- 
'neaei comisoaia Ilisafta Jderoaia, în fața suferinței Jderului celui mititel. 

Astfel de boieri țin mai mult de răzeșime decît de boierime. 

„Eu sînt un răzeș și jumătate“ se va califica superlativ și laudativ Ionuț 
în preajma luptei cu turcii. l 

Profesiunile Jderilor reprezintă diversitatea activităților care au ajutat 
la dezvoltarea Moldovei în acea perioadă. 


Bătrînul comis Manole și fiul cel mare, Simion, reprezintă armata. Credin- 
cioși, sobri, severi, scumpi la vorbă, dar viforoși la faptă, avînd legături telu- 
rice parcă cu „tot ce mișcă-n țara asta, rîul, ramul“. Se așază amîndoi alături 
și... tac... „se chiamă că dumnealor, comişii, țin sfat!“ îi caracterizează 


„Viața romînească“, nr. 11, 1960. 

starostele Căliman în vreme de pace. Dar la Podul Inalt, cînd „trupul balau- 
rului a fost curmat în două“ de cele 16 steaguri de răzeșiale lui Manole și 
ale lui Simion, „au căzut, unul lîngă altul, cu arma în mînă, străpunși de 
multe sulițe Simion Jder și părintele său Manole Păr Negru“ L 

Călugărul Nicodim — bădița Nicoară — e cărturarul familiei. În lu- 
mina scăzută a chiliei sale de la Neamţu, î înseamnă fapte și date în ceaslovul 
său cel nou. Prin acest personaj, Sadoveanu amintește de înflorirea culturală, 
a Moldovei din acea vreme. E o epocă în care — după cum știm — cartea 
slavonă are iscusiți meșteri, la Neamţu, la Bistrița și la Putna. 

Apropierea mai mare de Curtea domnească și de boierimea de rangul 
întîi, prin slujba sa, face pe ispravnicul Cristea — al treilea Jder — să fie 
uşor fanfaron, vanitos și îngîmfat, trăsături specifice boierilor curteni. Da- 
mian — al patrulea fecior — reprezintă relațiile comerciale ale Moldovei 
din acea vreme. Știm că reglementarea tranzitului de mărfuri între est-vest 
și nord-sud a adus un venit remarcabil Moldovei în acea perioadă, rezultat 
din vămi, și a creat condiţiile de întemeiere a multor tîrguri care inițial au 
fost popasuri ale convoaielor cu marfă. 

Am ajuns acum la cel mai însemnat dintre Jderi, la una din cele mai 
izbutite figuri create în literatura noastră: Ionuț Jder. În construcția acestui 
Jder intră elemente complexe, el ridică o diversitate de probleme. 

Mai întîi discernem elementul folcloric folosit de Sadoveanu ca punct 
de plecare. | 

Ionuț e mai viteaz ca Simion, mai șiret și mai ager ca Damian, mai 
năprasnic ca Nicoară cînd iese la bătălie cu barba și cu potcapul lui înalt 
și uneori mai vorbăreț şi chiar mai fanfaron decît Cristea. Este al treilea 
fecior de împărat din poveste, mezinul basmului care întrunește la superla- 
tiv calitățile fraților lui mai mari. 

O altă latură a caracterului lui Ionuț este demnitatea, mîndria și cura- 
jul faptei. Nu poate fi cumpărat cu onoruri și nici atras să uite pe cei ce 
l-au iubit și l-au ocrotit. 

Cînd află taina nașterii lui — de la Amfilochie Șendrea — Ionuţ este 
inflexibil în dragostea și recunoștința sa pentru jupîneasa Ilisafta. „Mama 
mea a fost jupîneasa Ilisafta“, murmură Jder fără a-și îndulci privirile și 
trăsăturile feţii. 

Are un suflet cald, în care închide duioase sentimente pentru ai lui. 

Reîntoarcerea la viața normală a bădiței Simion cel întunecat, peste 
care căzuse pustiirea unei nefericite iubiri de tinerețe, îl bucură adînc. „Bă- 
diță Simion, ești amorezat... asta-i mai bună veste decît toate poruncile 
lui Vodă!“, exclamă el într-o tinerească izbucnire, îmbrățișînd furtunos 
pe comisul cel trist pînă ieri. 

„Voi fi semănînd și eu cu cineva pe lumea asta, cinstite mare-comise! 
îi răspunde Ionuț cu căldură Și dragoste tatălui său, care-l laudă pentru iscu- 
sința faptei și agerimea minții. 

lar cînd comisoaia Ilisafta îi vorbește de moartea ei și a comisului, 
Ionuț „înghite strîmb plăcintele aurii și ochii îi lucesc într-o bură de lacrimi“. 

Ionut devine un conducător priceput, un șef cu autoritate recunoscută. 
Și nu impusă. E o pagină de mare subtilitate cea în care Ionuț își pregătește 
moral oamenii pe care-i comandă pentru marea încercare ce-i așteaptă, spu- 

nîndu-le povestea — aparent ghidușă — cu Suleiman-bei și cu imamul care 
se teme „mai ales de răzeşii lui Ștefan-Vodă“. 

Purtarea și vorbele lui Ionuț sînt prețuite de oamenii lui: „vorbele aces- 
tea ale comisului nostru Onu sînt mai mult decît un pahar de vin bun“,zic 
răzeșii. 

O fină nuanță de umor colorează vorbele și faptele lui Ionuţ, chiar pe 
cele mai năstrușnice, pornite din nechibzuința tinereții sau din ușoara lui 
îngîmfare. 

„Apoi acum oamenii cuminţi dorm“, îi spune Botezatu pe care-l trezeşte 
din somn ca să plece împreună cu el în căutarea Nastei. 

„Ştiu, zice Ionuț, scoal să auzi ce spun cei nebuni!“. 

Il laudă, pe bună dreptate, pentru faptele lui, arhimandritul Şendrea. 

„Să nu afle cumva maica noastră, comisoaia Ilisafta, c-apoi mă cheamă 
de la oaste să mă ducă undeva în pețit“, zice cu o undă de rîs în ochii lui 
aprigi comisul Onu care păstrează ceva din neastîmpărul Jderului cel mititel. 

Pentru a se răzbuna pe moliul și răutăciosul cocon domnesc, Ionuț ima- 
ginează savuroasa farsă cu cocoșul ascuns în horn. Aici însă nu e numai 
ghidușia unei năzbitii tinerești; Tonuţ alege cu abilitate singura cale posi- 
bilă de a strecura teama în sufletul slab al lui Alexandru-Vodă. 

Reprezintă de asemenea acest personaj generația de oameni crescuţi 
la înalta școală a patriotismului, a atașamentului pentru pămîntul Moldo- 
vei și pentru oamenii ei. E atît de viu, atît de dinamic, se desprinde cu 
contururi atît de precise din epopeea Jderilor, încît naște aproape certitu- 
dinea că asttel de oameni „întru adevăr au stat“, cum zice Gr. Alexandrescu. 

Realizarea figurii lui Ştefan cel Mare reprezintă un mare succes literar 
al prozei noastre. 
> Nimic apologetic, nimic ditirambic din partea autorului. 

Personajul apare ca o expresie firească a mediului și epocii sale. E un 
prinț feudal, autoritar, despotic chiar, atunci cînd crede el de cuviință, 
cu drept de viață și de moarte asupra supușilor săi, așa cum l-a creat clasa 
și epoca sa. 

„Să se facă rînduielile cuviincioase acestor boieri, trupurile să le fie 
îngropate cu cinste la bisericile lor...“ pronunță el cu ochi de ghiață sentința 
de moarte, în prezența. osîndiților. 

E un oștean iscusit, știe să organizeze strategic și să cîştige bătălii, folosind 
cu pricepere militară condițiile de teren. 

Dar este un om, în sensul nobil al cuvîntului. Respectă omul și îl pre- 
țuiește. Ori de cîte ori Ştefan cel Mare stă în fața maselor, atitudinea sa 
este prezentată de Sadoveanu ca o expresie a unei strînse comuniuni între 
domn și supușii săi. 

Ingenunche pe cîmpul nins al Rahovei „chemat de tăcerea înghețată 
a oștenilor săi“ și prețuiește din adîncul ființei sale rolul lor în cîștigarea 
izbîndei. 

Cea mai înaltă apreciere a luptei lui Ştefan pentru libertatea națională 
îi va veni din partea celor mulți. „Prietenul nostru se poartă bine“, zice sta- 
rostele Căliman. 

Sadoveanu are meritul rar de a ne arăta și slăbiciunile acestui valoros 
domnitor. Cu un umor fin, scriitorul caracterizează înclinarea cumpenei 


13 ROMANUL ISTORIC AL LUI M. SADOVEANU 273 


dreptății spre calități, deși defectele domnului sînt cunoscute... „după cum 
vinului îi e dat să-l bea numai voinicii, asemenea și dragostele nu „priesc 
oricui. Însă lui Ştefan Vodă îi priesc, fiind măria-sa blăstemat așa“ 

Și mai adaugă postelnicul meșter: „Cum să dau eu cu pietre într-ase- 
menea pom înflorit?“t. 

Care este locul pe care-l ocupă prezența maselor în epopeea Jderilor? 

Vorbind despre epopeea franceză „Chanson de Roland“ un scriitor fran- 
cez 2 spunea: „E un cîntec războinic. Cavalerii sînt pe primul plan și masele 
abia se disting în umbra lor“ 

Cu totul alta e situația aici. Sadoveanu plasează în primul plan masele. 
Prezența lor e mereu activă, intervenția lor e determinantă. 

Ceea ce interesează în mod deosebit în atitudinea lor este demnitatea 
umană, curajul și lipsa de ploconire în fața celor puternici. Sînt oameni 
liberi care au libertatea acțiunii și a vorbei, ca rezultat al libertăţii lor eco- 
nomice. Nu sînt aserviți încă boierimii, nici material și deci nici moral. 

Oierii de pe muntele Pătru-Vodă răspund lui Ştefan îndrăzneț și liber, 
fără slugărnicie, dar cu bunăcuviință: „Poftim sănătate lLuminăţiei-Tale, 
și să guști Măria-Ta din fruptul oilor noastre. Noi facem aici o brînză care 
se cheamă domnească ; dar nu știm dacă ajunge la Măria-Ta... că de la munte și 
pînă la Cetatea Luminăţiei Tale, se găsesc mulți cloncani care o ciugulesc“:. 

Staroștele Căliman caracterizează domniile și boieriile din ţara Moldo- 
vei cu umor și ascuțită limbă: „...în țara asta umblă Domniile cu anii și 
chiar cu lunile. De atîta ce unge mitropolitul la domni, a făcut scurtă la 
mîna dreaptă!“ 

„În ţara asta a Moldovei poruncesc boierii cei mari și Vodă-i trecător'“4 

Dar mai ales structura sufletească, dîrzenia și mîndria omului liber 
sînt exprimate de răzeșii din Țara-de-Sus: 

„Noi răzeșii, mai ales noi răzeșii din Țara-de-sus, sîntem bărbaţi care 
nu ne spăriem cu ușurință de unii și de alții... și noi cu cloncanii cei mari 
boierești n-avem nimica; dumnealor or fi avînd slujte, dar și noi sîntem nea- 
muri, adică tot boieri; și în afară de Dumnezeu și de vodă noi nu cunoaștem 
pe cineva mai mare“ 

Sadoveanu știe cu arta sa inegalată să scoată în evidență rolul deter- 
minant al maselor în cîștigarea victoriilor. În năprasnica încleștare de la 
Podul Înalt, cei mulți și buni au înclinat cumpăna biruinței spre moldoveni: 


„Așa de tari au fost aceste lovituri și atît de neînduplecate, cu mare 
pieire și jertfă din partea răzeșimii, încît trupul balaurului a fost curmat 
în două's, 

Cu fiecare pagină a acestei „simfonii în proză“ ai putea exemplifica 
frumuseţea limbii, bogăția imaginii, autenticitatea evocării. Prin valoarea 
ei complexă ne reține însă una din toate. 


1 M. Sadoveanu, Frații Jderi, în Opere, vol. 1, E.S.P.L.A., 1959, p. 717. 
2 Duhamel: Refuge de la lecture. 

M. Sadoveanu, op. cit., p. 485. 

Ibidem, p. 954. 

Ibidem, p. 19. 

Ibidem, p. 1016. 

„A doua zi, în ceasul cel dintîi, a prins a ninge domol. Abia acum, ca 
după o silință grea a stihiilor, năștea începutul adevărat de iarnă. Călare 
pe Vizir, şi împresurat de curteni, Măria-Sa a făcut în pas ocolul bătăliei, 
apoi s-a oprit în locul unde morții Moidovei fuseseră adunați. Lepădînd 
frîul... a îngenunchiat sub ninsoare. 

Din îngenuncherea sa voevodul ridica în răstimpuri privirile, chemat 
de acea tăcere înghețată a oștenilor săi... și-și simţia inima, înnegurată de 
jale. Domnul... a rupt din sufletul său aceste vorbe: 

— Cînd răsare soarele avem să ne aducem aminte de ei. Şi avem să-i 
jelim de asemenea cînd soarele asfințește. Şi cînd ne vom trezi la bătaia 
miezului nopții, avem să-i simțim în jurul nostru și ne vom afla nemîngi- 
iați de pieirea lor! 

Cînd a tăcut Măria-Sa, a sunat vîntul mai cu tărie... și au plutit din 
acea parte de ape... bocete ale muierilor care se înfățișaseră să-și petreacă 
morții !“1. 

Constantin Simonov vorbind despre poezia lui Maiakovski, „Pașapor- 
tul sovietic“ o numește: „esența patriotismului sovietic“. 

Credem că nu exagerăm dacă alăturăm „Scrisorii a III-a“ această pagină 
a artei lui Sadoveanu, și le considerăm pe ambele esența patriotismului ro- 
miînesc în perioada luptei pentru libertate. 

Considerăm de asemenea că romanul „Fraţii Jderi“, prin înaltul său 
mesaj social, prin inegalata sa valoare artistică, reprezintă creația de vîrf 
a prozei noastre. Dacă-l prețuim pe Sadoveanu ca un Beethoven al prozei 
romînești, atunci Jderii sînt... Simfonia a IX-a! 

Mesajul social este multiplu. Mai întîi paginile lui apropie sub ochii 
prezentului viforoasele şi crîncenele lupte în veacurile apuse, duse de popo- 
rul nostru. 

În al doilea rînd, studierea caracterelor prilejuiește adîncirea înțelegerii 
unor calități ca: demnitatea, curajul, francheța, umorul, căldura umană. 
Cernișevski preciza că: „în afară de menirea de a reproduce, arta are și altă 
menire, aceea de a explica viața“. Și tocmai această menire ni se pare că o 
îndeplinește cu prisosință cartea de care ne ocupăm. 

Romanul „Frații Jderi“ aduce și o hotăritoare contribuție estetică. În 
recentul tratat despre „Bazele esteticii marxist-leniniste“ „la capitolul „Artis- 
tul“ se face următoarea precizare: „Practica socială a artistului în diferitele 
sfere ale vieții determină bagajul impresiilor sale de viață, necesare ca ma- 
terial pentru generalizările artistice“2, 

Aplicînd la forma artistică a romanului de care ne ocupăm această afir- 
matie, înțelegem că marea sa valoare estetică este determinată în primul 
rînd de practica socială a scriitorului, de poziția sa față de realitățile 
înconjurătoare. 

Capacitatea excepțională a imaginii artistice ridică la un înalt poten- 
tial valoarea cărții. „Frumos este obiectul ce-i amintește omului viața“,. zice 
Cernișevski. Și romanul este clocotitor de viață, de mișcare, de generozitate, 
de avînt. 


1 M. Sadoveanu, op. cit., p. 1020. 
2 Bazele esteticii marxist- leniniste, Editura Politică, București, 1961, p. 381. 

Ne oprim acum la o altă lucrare a maestrului Sadoveanu, creată tot în 
perioada realismului critic. 

Cu aceeași viziune justă asupra fenomenului social-istoric, scriitorul 
se oprește la o epocă de crîncenă suferință pentru mase: sfîrşitul sec. XVII. 

Țărănimea și-a pierdut aproape complet libertatea economică, boieri- 
mea a rupt mai toate punțile ce o legau de țară, s-a circumscris „cu averea 
și mărirea“ într-o lume a trădării intereselor naționale și a apărării vajnice 
a bunurilor personale, a ascensiunii cu orice preț, a acumulării nesătule 
de bogății. 

Procesul de pauperizare a maselor se desfășoară vertiginos. 

Vorbind despre proprietatea feudală și proprietatea capitalistă, Marx 
spunea: „În primul rînd proprietatea funciară feudală este prin însăși esența 
ei, un pămînt traficat, un pămînt înstrăinat omului, care de aceea i se opune 
în persoana cîtorva mari seniori“t, 

În aceeași situație se găsește și Moldova în vremea Ducăi-Vodă. Aparent, 
conflictul din „Zodia Cancerului“ e conturat în lupta dintre famiile Duca și 
Rosetti și se axează pe intriga sentimentală Alecu Ruset — Catrina Duca. 

Aparent, 

În fond, conflictul e adînc social: stăpînitori și iobagi, clasă asupritoare 
și mase se înfruntă și se ciocnesc, 

Merită atenţie însă și conflictul Alecu — Catrina. Flușturatecul beizade 
Alecu înnoadă un fir de dragoste cu fiica Ducăi-Vodă, nu din înclinare, din 
tresărire a sufletului în fața ochilor focoși ai domniței. ` 

Îl mînă răzbunarea împotriva Domnului care l-a gonit din tronul Mol- 
dovei pe tatăl său, implicit l-a lipsit pe el însuși de huzurul cuvenit unei 
beizadele. 

N-o răpește pe domniță, cum ar fi putut s-o facă, avînd o dată bun 
prilej. 

„Aştept să-i vină mazilirea lui Duca să aibă deodată două bucurii“, 
zice Alecu Ruset cu un zîmbet strîmb. 

Încet, încet, însă, pe măsură ce vremea trece și cei doi reușesc să se 
vadă mai des, chiar și în sufletul pînă atunci sterp de duioșie și incapabil 
de trăinicie al lui Alecu Ruset, tresare coarda umană a dragostei. Tot mai 
mult întîrzie răzbunarea, tot mai adînc o iubește pe Catrina Duca. Atît de 
intens devine sentimentul său, atît de puternic îl stăpînește, încît Alecu își 
va pierde capul pentru dragostea sa. 


E aici o viziune gorkiană asupra omului. 

Maestrul Sadoveanu pledează pentru scînteia de umanitate ce poate 
să lumineze o clipă chiar și în cele mai întunecate inimi, atunci cînd căldu- 
ra unui sentiment uman, înalt și pur, le atinge cu aripa. E un omagiu 
adus omului și capacității sale de redresare morală. 

Conflictul social însă e mult mai adînc. 


E marele merit al scriitorului de a ilustra acest conflict prin prezentarea 
antitetică a mizeriei crunte a maselor și a rafinamentului Curţii domnești. 


1 K. Marx, Manuscrise economico-filozofice, 1844, după Marx — Engels, op. 
sit, p. 67. 

Oamenii pămîntului nu mai au aproape nimic din dîrzenia „răzășilor 
din Ţara-de-sus“ care nu voiau să cunoască pe „cloncanii cei mari :boierești“.. 

Sînt speriați, îngroziți, prădaţi, sărăciți:... „o ființă în zdrențe... privea. 
spăriată, printre pletele pe care i le zbărea vîntul.... 

„Oameni buni! strigă deodată un glas nou, fie-vă milă și iertați-mă !“ ¥ 

La masa domnească se cîntă alt cîntec. Boierii au haine muiate în fir 
și fac gesturi princiare, dăruind obiecte rare de artă. 

Vorbeam în paginile anterioare de cvasi-identitatea dintre Vasile Lupu 
și Gheorghe Duca. Prin această asemănare înțelegem că scriitorul a urmărit 
să contureze adîncimea conflictului între clasele antagonice; indiferent de 
naționalitatea domnitorului, el, exponentul feudalității în ascensiune, se. 
va comporta numai pe linia dezvoltării și apărării intereselor clasei sale. 

Evocarea gloriei trecute a ţării și a originii latine a oamenilor, trezește: 
zîmbet ironic de neîncredere pe buzele străinului călător, abatele Paul de 
Marenne. 

„De Marenne nu era numai nedumerit, ci cu totul neîncrezător. Nimic: 
în acest hotar barbar nu putea aminti măreţia fiilor lupoaicei. — Manie 
de savant și basme de necrezut — , cugeta el ascultînd distrat pe tovarășul 
său'“2, 

Dar, surd, în adîncuri nu s-a stins clocotul de revoltă. Sufletele frea- 
mătă încă de furie, mîinile strîng coasele și bîtele; răbufniri de dreaptă mînie 
aduc la suprafață mișcări spontane ale țăranilor care se răscoală, ici și colo, 
împotriva cruntei împilări domnești și boierești. 

Cele două clase antagonice se înfruntă în scena-cheie a romanului.. 
Duca-Vodă ca reprezentant al clasei sale, se află față în față cu bătrînul 
— acum — Tudor Şoimaru, Nu inutil îl readuce Sadoveanu din nou pe pri- 
mul plan pe vijeliosul căpitan de răzeși de odinioară. 

Prin reactualizarea lui Şoimaru, autorul leagă verigile lanţului de lupte 
neistovite pentru dreptate și libertate duse de popor de-a lungul veacurilor, 
cu perseverență, cu curaj, cu hotărîre. 

„+.+.Deamurile mele...au plătit cu sînge; căci ei din veci stau aici pe acea- 
stă moșie... Şi să ştii, slăvite și luminate Doamne, că noroadele nu se tulbură 
din pricina binelui“ zice bătrînul Tudor. 

„Dar de ce se tulbură, moșneag nebun și neînțelept?“ a strigat Duca- 
Vodă cu mînie. 

»... Se suie pînă la cer plîngerile obijduiților, iar moșnegii cei neînțelepți 
și orbi te blastămă să mori neiertat și singur“ 3. 

Aici trebuie căutată esența mesajului social al romanului. Aici ne lămu- 
rim de ce scriitorul a publicat în anul 1929 și nu altădată această lucrare. 
A fost desigur comod și mai ales practic pentru critica burgheză a timpului 
să înregistreze apariția „Zodiei Cancerului“ ca „o frumoasă și romantică. 
poveste de dragoste din trecutul îndepărtat“. Tîlcul adînc, sensul social, 


era mai prudent să nu fie disecat și comentat, tocmai în anul tragediei de 
la Lupeni. 


1 M. Sadoveanu, Zodia Cancerului, în Opere, vol. 10, E.S.P.L.A., 1957, p. 27—28. 
2 Ibidem, pp. 145—146. 
3 Ibidem, pp. 248—249. 

Cu aceste observații asupra diferitelor romane istorice, construite de 
Sadoveanu după metoda realismului critic, putem ajunge la concluzia că 
„această latură a creaţiei sale conține un mesaj social complex și avansat, 
:o contribuție hotărîtoare la dezvoltarea romanului istoric în general și a 
romanului romînesc în special. 

Vom face cîteva observaţii și asupra creației lui Sadoveanu construită 
după metoda realist-socialistă „Nicoară Potcoavă“. 

În încercarea de tinerețe, „Şoimii“, viziunea autorului merge pe o linie 
mai puțin complicată, mai îngustă. E o poveste eroică în care sînt zugrăvite 
— cu artă, bineînțeles — fapte de arme ale unui om care se detașează singu- 
“atic de semenii săi și capătă proporții de erou legendar. Acest roman al 
tinereții e — dacă vrem — un fel de „Chanson de Roland“ al nostru. 

Cu totul alta e interpretarea pe care maturitatea scriitorului o dă acțiu- 
ilor lui Nicoară Potcoavă, în lumina realismului socialist. 

Încă de la început se desprinde clar cauza eșecului primei încercări 
„de a pedepsi pe trădătorii lui lon-Vodă. Înţelegem că încercarea a fost 
«eroică, evident, generoasă de asemenea, dar caracterul ei era individualizat, 
prea neorganizat și mai ales fără aderenţe cu frămîntările maselor. „Trebile 
pripite de război aduc mai multă pagubă decît dobîndă. Se vede asta și 
-din ce ni s-a întîmplat la Iași“, zice înțelepciunea poporului, prin vorbele 
lui Petrea Gînj. 

Cea de a doua expediție însă se construiește pe alte premise. 

Hatmanul Nicoară este prețuit de cei mulţi, care „l-au văzut cine e, 
în furtuni și primejdii“ . Cu ei, cu „inima norodului măriei-sale Ion-Vodă“ 
va străbate pînă la Iași, la „cuibul năpîrcilor trădătoare“. Mai mult decît 
„atît: nu singur, sau aproape singur, nu cu un pîlc mic de viteji, ci cu oameni 
tari și instruiți; moldoveni și cazaci la un loc. 

„În umbra amurgitului a sosit cu grosul sotniilor și măria sa Nicoară... 
Douăzeci și două de sotnii s-au îmbulzit la vad, fremătînd“ 1 

De aceea biruința va fi certă. 

În mod cu totul deosebit ni se pare realizată construcția personajului 
„central. 

Se împletesc și se îmbină într-un tot armonios hatmanul Potcoavă, 
conducătorul iubit și prețuit, și omul Nicoară, frămîntat de suferință, de 
-durere, de dragostea pentru Ilinca. 

Hatmanul este inflexibil în îndeplinirea misiunii sale. Chiar și în 
arșița bolii este obsedat de sensul vieții lui. „Am apărat pe sărmanii lumii 
și am ridicat sabia împotriva nedrepților diregători ai țării aceștia“ 2. 

El este un om al viitorului, un om care năzuiește cu toată ființa lui 
spre ziua de mîine. Şi-a „închinat viața unui vis“ și știe că „va înflori iarăși 
„din moarte, cu frații lui de mîine“. Crede cu tărie în acest mîine. 

„După ce se va priboli lumea din lingoarea în care se află, a grăit hat- 
manul.... apoi să știți că se vor naște oameni noi care vor clădi o lume 
mai bună“ 3, 


1M. Sadoveanu, Nicoară Potcoavă, în Opere, vol. 18, E.S.P.LA,, p. 378. 
3 Ibidem, p. 45. 
2 Ibidem, p. 262. 

Omul suferă crunt, își smulge cu zbucium din inimă dragostea și trece 
prin cumplite clipe. 

„Cerul e pustiu și nu răspunde deznădejdii noastre“, exclamă Nicoară 
cutremurat de durerea nebuniei lui Alexandru și de moartea Ilincăi. 

Nu caută vinovaţi și vini în afară și în lumea apusă; e sfișiat sufle- 
tește și-și strigă sîngerarea inimii: „...plătesc eu pentru toate“, răcnește 
cu îndîrjire, „eu, cel mai nefericit“. 

Dar hatmanul va birui omul. Faptele cărora și-a închinat viața repre- 
zintă sensul ei primordial. 

Nicoară, se ridică din înfricoșatul lui zbucium: „sînt luptător care 
mi-am împlinit hotărîrea și mai găsesc în mine puterea de a merge înainte“. 

Prezenţa lui efemeră pe tronul Moldovei, trecerea lui „ca un vis al 
noroadelor“ explică pentru noi alegerea momentului Nicoară Potcoavă 
de către Sadoveanu. 

El, Nicoară, a reprezentat pentru o clipă visul de libertate al poporu- 
lui, a înmănuncheat cu o mînă fermă energiile neistovite ale maselor. 

„Ne-ai învățat dreptatea, ne-ai împuținat asupritorii și ne-ai îndemnat 
spre volnicia ce au avut părinții noștri în veac“ 1. 

„Duhul care nu se stinge“ este evident spiritul de luptă, clocotul și tra- 
diția revoluționară păstrată și transmisă din generație în generație, pînă 
la împlinirea. istoriei noi a zilelor noastre. 

I. Kojevnikov analizează în spirit științific creșterea calitativ-ideolo- 
gică a poziţiei scriitorului pe drumul romanului. Însușindu-ne în întregime 
afirmațiile din acest articol, cităm ca exemplu de sinteză a problemei urmă- 
toarele: „În nuvela «Şoimii», romantismul constă în a arăta că omul este 
robul pasiunilor dezlănțuite, al pasiunilor care acționează mai presus sau în 
afara societății... În «Nicoară Potcoavă», romantismul are o nuanță. complet 
diferită. El este veridic, izvorînd din modul realist în care a fost conceput“?. 

"> În privința măestriei artistice, se poate spune că Nicoară Potcoavă e 
o splendidă demonstraţie a înaltei capacități sadoveniene de a exprima artis- 
tic un conținut de o adîncă semnificație socială și umană. 

ini Cîteva fraze din celebra pagină a vînătoarei lupului sur de la Zid-Negru 
ne arată neasemuita sensibilitate a poetului împletită cu arta prozatorului. 


„Ziua avea o strălucire de cleștar 

„Şi soarele suia cătră, crucea, amiezii. 
„Ciocârliile își conteniseră viersul. 
„Desfăşurarea măreaţă a Dniprului 

„sclipea din miazănoapte către miazăzi... , 
„Au mers așa lung răstimp, la umblet, 
„prin căldura blîndă, de primăvară. ... 

„Pe sub cerul înalt pluteau cocori. 
„Intraseră într-o singurătate 

„din care oamenii lipseau . . . 3, 


Avea dreptate scriitorul progresist francez André Wurmser, cînd spunea :: 
„Domnul Sadoveanu a îmbogățit poezia contemporană cu proza sa“! 


1 M. Sadoveanu op. cit., p. 439. 

2 I, Kojevnikov, Dela „Şoimii“ la „Nicoară Potcoavă“, în „Viața romînească“, XIII,. 
nr. 11, noiemb. 1960, p. 111. 

3 M. Sadoveanu, Nicoară Potcoavă, în Opere, vol. 18, E.S.P.L.A., p. 321. 

Am încercat să analizăm unele aspecte ale romanului istoric pe care 
Sadoveanu l-a' dăruit literaturii patriei sale. 

Cele expuse nu au întru nimic pretenția, necum să epuizeze problema, 
nici măcar să cuprindă întreaga sferă a literaturii de evocare istorică 
sadoveniană. 

Ar mai necesita includerea în discuţie și a volumelor: „Viața lui Ştefan 
cel Mare“, poate chiar „Strada Lăpușneanu“, „Răzbunarea lui Nour“ etc. 

Problema literaturii de inspirație istorică creată de Mihail Sadoveanu, 
poate ea singură să formeze obiectul unei lucrări de amploare care să 
analizeze diferitele fațete ale acestei monumentale opere. 

Lucrarea de față a urmărit să evidențieze, cu cele mai cunoscute texte, 
masajul social al romanelor prezentate și mai ales să pună în discuție necesi- 
tatea studierii temeinice a uneia dintre cele mai originale laturi ale creației 
sadoveniene. 

Maestrul prozei noastre a știut să desprindă esența și sensul fenomenelor 
istorice, a pătruns în miezul lucrurilor și a închinat și acest capitol al mul- 
tiplei sale creații, glorificării luptelor duse de cei mulți și buni, cinstiți 
și viteji, pentru apărarea și înflorirea patriei. 


PUBLICAŢII DIN OLTENIA SUB INFLUENŢA P.C.R. ÎNTRE CELE DOUĂ 
RĂZBOAIE MONDIALE 


M. CRISTEA 
se Y 


Începînd din 1921, clasa muncitoare, masele țărănimii, intelectuali- 
tatea progresistă din Romiînia, aveau în partidul comunist călăuzitorul și 
conducătorul sigur, devotat pînă la sacrificiu cauzei eliberării celor exploa- 
taţi și asupriți de regimul silniciei și obscurantismului, cauzei independenței 
patriei și poporului său pe calea “democraţiei ȘI socialismului. 


Acest eveniment hotărîtor pentru destinele istorice ale poporului romîn 
a avut urmări recunoscute și pe tărîmul cultural, al vieții literare și publi- 
cistice. Încă. în perioada luptei pentru crearea partidului marxist-leninist 
din Romînia, în anii de avînt revoluționar al maselor, crescut în condițiile 
jafului, al distrugerilor ȘI sărăciei excesive datorite războiului, reprezentanți 
ai culturii, intelectuali devotați poporului și-au pus condeiele lor în slujba 
revoluției. Pilda Marelui Octombrie ridicase lupta proletariatului din țara 
noastră pe culmi noi și răscolise în același timp mințile și inimile unei părți 
a intelectualității romînești. Unii intelectuali receptivi la marile schimbări 
care se petreceau în lume au înțeles procesul înnoirilor care începuse și s-au 
încadrat cu hotărîre pe făgașul luptei pentru schimbarea din temelii a orîn- 
duirii vechi. O altă parte a intelectualilor a păstrat o atitudine nepăsătoare, 
iar alții au sprijinit interesele stăpînilor pe lîngă care se oploșiseră ca niște 
paznici credincioși. Chiar aceia dintre ei care înțelegau situația mai obiectiv 
și păstrau o rezervă bănuitoare față de morala și practicile regimului burghez 

— afară de rare excepții — nu îndrăzneau să riște nimic din avantajele 
unei situații privilegiate, alăturîndu-se luptei revoluționare. 

În aceste împrejurări, acei intelectuali care s-au încadrat cu curaj — după 
forțele și pregătirea lor — în lupta pentru schimbări radicale și pentru un 
viitor mai luminos al poporului, au trebuit să înfrunte furia și prigoana, 
atît a autorităților regimului burghezo-moșieresc, cît și a scribilor-servi ai 
acestui regim. Una dintre căile de acțiune a acestor tineri era presa revolu- 
ționară, unde, alături de elementele proletare şi intluențate de suflul comba- 
tivității lor, au îndeplinit cu cinste sarcini importante. 

Acești tineri intelectuali au găsit sprijin în masa oamenilor muncii și 
în organizațiile lor. Conștiința lor s-a ridicat şi s-a întărit în contact cu mun- 

citorimea și sub îndrumarea partidului ei de clasă. Astăzi contribuția adusă 
de ei la lupta proletariatului pare destul de modestă. Dar în timpul acela 
contribuția era recunoscută ca importantă, cu limitele date. Pregătirea lor 
teoretică era incompletă. Operele marilor clasici ai marxism-leninismu- 
lui, îndeosebi operele lui Lenin, erau foarte greu de găsit, sau de procurat 
în tara noastră și, bineînțeles, erau tipărite în limbi străine, nu totdeauna 
înțelese de toți. în schimb, dragostea lor pentru popor, pentru viața omului 
muncii, le dădea curaj să lupte prin vorbă și prin scris, contribuind la mobi- 
lizarea conștiințelor în marea luptă a proletariatului împotriva exploatării, 
a opresiunii. 

Publicaţiile la care își duceau lupta de propagandă erau adesea sub 
directa conducere a partidului clasei muncitoare și, de obicei, se tipăreau 
în centrele muncitorești. Uneori publicațiile apăreau și din inițiativa proprie, 
fie a unui grup de tineri intelectuali, a căror ideologie se forma sub influența 
partidului clasei muncitoare, fie a unei organizații profesionale legale, la 
a cărei conducere ajungeau elemente devotate clasei muncitoare. Ele luau 
naștere în orașe mai mari, cu oarecare tradiții revoluționare. Caracterul 
acestor publicații nu era același. Unele se axau pe lupta și educația profe- 
sională, altele erau literare sau politico-sociale. Dar toate aveau o notă 
comună: lupta! — lupta politică, economică și științifică-culturală, pe care 
o desfășurau fără ajutorul capitaliștilor și împotriva lor, sub îndrumarea 
partidului comunist, lupta pentru adevăr, pentru pace, pentru prietenie cu 
marea țară a socialismului. 


Printre centrele și regiunile în care au apărut asemenea manifestări 
culturale a fost și regiunea Olteniei. În capitala ei, la Craiova, pozițiile 
înaintate pe care s-au situat unii tineri intelectuali încă în perioada avîntu- 
lui revoluționar, care a precedat creării P.C.R., își aveau tradițiile în acti- 
vitatea unui cerc socialist și de cultură proletară, în care activau, alături 
de un grup de muncitori, poetul Traian Demetrescu, Pencioiu, Polihroniade 
ș.a. făcînd cu toții parte dintr-o generație trecută. 

Regiunea Olteniei era atunci menținută într-o stare destul de înapoiată, 
pradă marilor latifundiari, cu o țărănime înecată în sărăcie și incultură. 
Se știe că aci răscoalele țărănești din 1907 au fost deosebit de crîncene și 
represiunea lor de o cruzime neîntrecută. În cea mai mare parte a regiunii, 
ca și în Craiova, industria era prea puţin dezvoltată. Aici, abia 
după primul război imperialist se poate vorbi despre o mișcare sindicală, 
în afară de portul orașului Turnu Severin, unde funcționa un șantier naval. 
Tot la Turnu Severin au apărut și primele manifestări ale presei muncito- 
rești, după războiul din 1916 —1918, 

În vara anului 1919 apare aici săptămînalul „Oltenia socialistă“ organ 
al mișcării socialiste și sindicale din Oltenia, care, mai tîrziu, în 1920, își 
schimbă titlul în „Cuvîntul socialist“. Publicația era condusă de secția 
partidului socialist din localitate, secție care s-a dovedit a fi una dintre 
cele mai active în lupta pentru crearea P.C.R. Printre colaboratori tigurau 
elemente muncitorești ca: I. Elena, Gornițki, Gh. Nicolcescu și alții. Ală- 
turi de aceștia se aflau ȘI cîțiva intelectuali, ca M. Macavei și C. Papacostea- 
Pajură. în cuprinsul gazetei, care apărea uneori și de două ori pe săptămînă, 

se oglindeau năzuințele clasei muncitoare din Oltenia, aceleași cu ale 
muncitorilor din întreaga tară. 

Din fiecare rînd al publicației se desprinde un ascuțit spirit de comba- 
tivitate, care arată revolta și ura contra clasei stăpînitoare și a slugilor ei, 
pricinuite de lanțul nesfîrșit de abuzuri și violențe împotriva omului bat- 
jocorit care-și apără existența și ripostează fără teamă. Gazeta denunță ares- 
tările și bătăile la care erau supuși țăranii, de către jandarmi, cu scopul de 
a împiedica campania electorală a socialiștilor în 1920, precum și provocă- 
rile la sate. Se publică și un protest adresat primului ministru, pentru a curma 
violențele și abuzurile (nr. din 18 mai 1920). De altfel, împotriva violențelor 
şi abuzurilor se protestează aproape în fiecare număr de ziar, care cuprindea. 
un bogat material referitor la fărădelegile regimului. a 

Într-un articol se arată revolta poporului împotriva arestării tovară- 
șului Bujor, „căci fiecare își dă seama că pe orice muncitor conștient, în regi- 
mul burghez, îl așteaptă închisoarea și moartea“. 

În același număr, se anunță alegătorilor programul partidului socialist, 
cuprinzînd probleme ca aceea a luptei pentru pace, a gratuității învățămîn- 
tului pentru masele populare, a împărțirii pămîntului, celor ce muncesc, a 
socializării întreprinderilor industriale și a unei reforme democratice a ar- 
matei. Programul mai cere respectarea drepturilor cetățenești și politice 
pentru muncitorii de la orașe și de la sate, ca unul din aspectele princi- 
piului leninist al alianței dintre muncitori și țărani, urmat consecvent în 
toată activitatea publicaţiei. 

În alte numere, gazeta își îndreaptă critica necruțătoare împotriva 
conducătorilor statului burghez și a parlamentului, blamînd partidul li- 
beral, care nu realizase nimic pentru popor. Incapacitatea sistemului bur- 
ghezo-moșieresc determină gazeta să ceară desființarea parlamentului inu-., 
til, în locul căruia trebuie „întronată puterea revoluționară a sovietelor“,. 
care e „singura scăpare“ pentru popor (nr. din 18 iulie 1920). 

„Oltenia socialistă“ denunța și federația partidelor burgheze de opo- 
zitie — care se recomanda singură ca fiind democrat-național-socială —. 
ca pe o formațiune cu totul demagogică, ai cărei conducători Ion Mihalache, 
Dr. N. Lupu și N. lorga—aveau comun doar lipsa lor de principii în poli- 
tică. În fața anarhiei regimului burghez — arăta gazeta — pentru a scăpa 
poporul de mizerie și suferințe, nu e altă soluție decît „instaurarea unui 
regim socialist“ (147 oct. 1920). 

Tot sub influența principiilor leniniste, ziarul susținea necesitatea 
„DICTATURII PROLETARE“, cînd proletariatul, înlocuind burghezia, 
preia, conducerea statului (30 martie 1920). 

În numărul din 26 august, același an, se publica scrisoarea lui Lenin 
către Sylvia Pankurst, în care era demascată ipocrizia stîngiștilor din 
Occident și se arăta datoria revoluționarilor de a lupta prin parlament 
împotriva parlamentului și a instituțiilor burgheze care înșală poporul.. 

Ocupîndu-se de mișcarea internațională, ziarul arăta frămîntările 
din sînul partidelor socialiste din Apus și oportunismul lor (18 iulie), și 
se referea la adeziunea unor grupe și partide importante din mișcarea mun-- 
citorească, la Internaționala a III-a (18 august). În același număr se publica 
articolul Clarei Zetkin, intitulat, Trăzască Internaționala a III-a Comunistă ! 

În coloanele ziarului se dezbat principalele probleme legate de viața 
și lupta proletariatului nostru. Acestea sînt de natură politică: discuții 
despre ținerea congresului partidului etc., de natură economică: problema 
șomajului, a scumpetei, a speculei, sau de natură moral-socială: pro- 
blema căsătoriei etc. 

Aceste articole urmăreau educația politică și sindicală a tînărului 
nostru proletariat, în legătură cu evenimentele ce puneau pentru noi pro- 
bleme pe care urma să le rezolvăm în lumina principiilor marxist-leniniste, 
ca: sarcinile proletariatului în fața noilor alegeri pentru parlament, nor- 
mele de organizare în sindicate și partid și de ridicarea conștiințelor prin 
luptă și cultură etc. 

În nr. din 26 aprilie, același an, Gh. Nicolcescu, secretarul Secției 
Craiova a P.S., demască activitatea antimuncitorească a sindicatelor 
galbene. Într-o serie de articole se face apel la solidaritatea muncitorilor 
în cadrul sindicatelor de clasă, arătîndu-se importanța educației socialiste, 
a culturii. În numărul din 30 martie se anunță deschiderea unei școli socia- 
liste sindicale și politice pentru muncitorii din Turnu Severin. Urmărindu-se 
educația politică a maselor, se comemorează unele evenimente legate de 
lupta proletariatului internațional, între care și Comuna din Paris. 

Prin paginile gazetei se luptă contra legilor antimuncitoreşti, punîn- 
du-se în discuție dreptul la grevă (3 aprilie 1920), pe care-l susține, într-un 
alt articol, M. Macavei (26 august). Muncitorimea organizează o mare în- 
trunire de protest, la care strigă: „Trăiască revoluția socială“. 

Ridicarea conștiinței politice a proletariatului nostru, admirația lui 
pentru sacrificiile poporului sovietic, care apără cuceririle revoluției 
proletare, sînt manifestate prin solidaritatea clasei muncitoare de la noi 
cu Marea Revoluţie Socialistă, așa cum se relatează în darea de seamă a 
'serbării de 1 Mai, cînd a avut loc o manifestaţie de masă la care s-a cerut 
ca guvernul să încheie pace cu Uniunea Sovietică (10 mai 1920), după ce, 
în alte numere, fuseseră demascate știrile calomnioase, răspîndite în presă, 
împotriva primei țări a socialismului și se apreciase valoarea militară și 
politică a armatei roșii. În articolul Obiectivitate, din 17 oct., comentîndu-se 
războiul provocat de burghezia poloneză, ajutată de reacţiunea interna- 
țională, împotriva puterii sovietelor, se trage concluzia că, în lupta dintre 
tînăra republică a sovietelor și putreda burghezie poloneză, victoria va fi 
a Rusiei revoluționare. 

Întreaga colecţie a gazetei dovedește că muncitorimea din Oltenia, 
ca și cea din întreaga țară, e legată de proletariatul sovietic victorios, prin 
cele mai puternice sentimente de dragoste și admirație, ca și de conducă- 
torul lui, gloriosul partid bolșevic al lui Lenin. 

Tot în ziar se mai anunță candidații Partidului Socialist din Mehe- 
dinți și Dolj, iar muncitorii sînt îndemnați să-i voteze la alegerile pentru 

parlament. În același timp, masa salariaţilor e pregătită pentru greva ge- 
kerai ca protest la 'suferințele oamenilor muncii provocate de banda politi- 
cienilor uniți cu patronii. 

În general, concepțiile redactorilor ziarului, ţinînd seama de procesul 
de clarificare din întreaga mișcare muncitorească, sînt dovada vie a înțele- 
serii noilor timpuri, sub influenţa gîndirii leniniste, împotriva oportunis- 

mului și denaturării principiilor marxiste. Redacţia e compusă din cîțiva 
muncitori și doi intelectuali legați de proletariat prin aceleași idea luri 
sociale. Ei activează împreună pentru deșteptarea și ridicarea conștiinței 
muncitorimii, înfruntînd cu curaj urgia clasei parazitare. E limpede de 
aceea de ce, la sfîrșitul anului 1920, ziarul a fost suspendat. 

În acest timp, burghezia, care mergea spre consolidarea forțelor ci 
zdruncinate în urma războiului imperialist, a trecut la ofensivă împotriva 
mișcării revoluționare. Ea a crezut că puterea ei e eternă, că mersul is- 
toriei poate fi oprit pe loc și că stăpînirea ei e fără sfîrşit. Asemenea 
„convingeri“ s-au dovedit însă foarte curînd a fi doar niște simple 
iluzii. 

În anii care au urmat, starea de asediu, cenzura, suprimarea liber- 
tăților publice pentru muncitori și prigoana administrației au constituit 
piedici serioase pentru apariția legală a unor publicații revoluționare în 
Oltenia. Dar conștiința de clasă a muncitorilor și combativitatea lor n-a 
scăzut, așa cum s-a arătat mai tîrziu, cu ocazia grevei generale și la Con- 
gresul de creare a Partidului Comunist din Romînia, prin delegații care 
i-au reprezentat acolo. 

S-au găsit însă alte modalități care să permită ducerea unei lupte legale 
prin presă și publicații diferite, orientate spre aceleași țeluri ale proletaria- 
tului conştient. Aceste publicații răspîndite în mediul intelectualilor 
urmăreau deșteptarea unor noi conștiințe, care să se alăture luptei clasei 
muncitoare. 

În anul 1925, un grup de învățători scot la Turnu Severin o revistă. 
didactică-profesională intitulată „Școala Mehedințului“, pentru apărarea 
muncitorilor din învățămînt, a școlii și culturii poporului. 

După cîțiva ani, în 1933, sub influența cotiturii petrecute în mișcarea, 
muncitorească în direcția strîngerii legăturilor cu masele și a creșterii presti-- 
giului P.C.R., această revistă se situează pe poziții revoluționare, fiind îndru- 
mată de partidul comunist. Director va fi C. Papacostea-Pajură, un fost cola- 
borator al „Cuvîntului socialist“, după ce fusese colaborator și la ziarul 
„Socialismul“, organ al partidului comunist, redactat în București, în scurtul. 
timp cît partidul fusese legal. În primul număralaceluian, în „Cuvînt 
înainte“ se poate citi: 

„Revista va fi de acum înainte un organ de cultură, dar și de luptă 
a 'corpului didactic, atît primar, cît și secundar. În ea vor răsuna toate 
năzuinţele lor (e vorba de cadrele didactice — n.a.) spre un ideal de drep- 
tate şi de înfrățire“ 

Termenii vagi întrebuințaţi și aci și în alte articole și note, ca „spre 
un ideal de dreptate și de înfrățire“, înlocuiesc, în această publicație fără 
o coloratură politică declarată, idealul regimului socialist, despre care nu 
se putea vorbi deschis. Numai astfel, vigilența polițistă a organelor admi- 
nistrative, a cenzurii și a organelor de control ale Ministerului Invățămîn- 
tului putea fi, pînă la un punct, adormită. Asemenea termeni nu-și atingeau 
poate totdeauna scopul pentru toți cititorii, dar ei erau completaţi cu restul 
materialelor publicate, care întregeau înțelesul expresiilor vagi sau generale. 

În același număr al revistei „Școala Mehedințului“ apare și un apel 
la unirea colegilor, „care, împreună cu desfășurarea în viitor a unei acti- 

vități sindicale, să lupte împotriva analfabetismului, a desființării de şcoli, 
a salarizării mizere etc.“ 

Lupta pentru sindicalizare, condamnată de organele administrative ca 
foarte periculoasă, era încadrată între obiective culturale. 

În același număr al revistei se mai găsesc o serie de articole și însem- 
nări care nu lasă nici o îndoială asupra orientării generale a publicației. 
Astfel, Papacostea-Pajură arată că „școala mizeriei“ e în strînsă legătură cu 
„reaua stare materială a țărănimii în statul burghez“. 

Într-un alt articol se arată care sînt, pentru popor, urmările desfiin- 
țării școlilor. E cazul unei fete, elevă eminentă, care, nemaiavînd în sat 
școală, ajunge exploatată ca servitoare într-o casă de chiabur. 

Revista duce și o susținută luptă antifascistă, denunțînd otrava edu- 
cației hitleriste, introdusă în școala germană de regimul nazist și care avea 
ca rezultat animalizarea omului. Însemnări și aprecieri în legătură cu pericolul 
pe care-l prezintă fascismul în școală se găsesc în toată colecția revistei, adică 
între 1933 și 1938. 

Împotriva autorităților școlare care încalcă drepturile muncitorilor 
din învățămînt, cu salarii proaste și lăsați la dispoziția unor șefi abuzivi, 
se duce o campanie îndîrjită, care dovedește revolta acestor salariați. Din 
aceleași sentimente și convingeri, academicianul Perpessicius, pe atunci 
profesor secundar, scrie un articol în nr. 3 al revistei (1933) în care afirmă 
hotărît că salariaţii din învățămînt, dacă vor să-și apere cu succes intere- 
sele „impotriva statului patron“, trebuie să înțeleagă că, fără o „sindicali- 
zare“ pe baza luptei de clasă, orice agitație e zadarnică și „nu are nici o rațiu- 
ne practică“. Articolul se termină astfel: 

„Fără convingerea aceasta, fără spirit radical și duh revoluționar, cu 
tocmeli, cu prudențe și cu rezerve nici o stea nouă nu va răsări pe firma- 
mentul breslei dăscălești...“ 

În rezolvarea acestei probleme sociale, de cea. mai mare importanță 
pentru muncitorii școlii, autorul, ca și direcția revistei, nu se sfiesc să sus- 
țină organizarea salariaților pe baza luptei de clasă, fără concesii „statului 
burghez“. Se vede bine că ideologia revoluționară începea să pătrundă în 
medii tot mai largi, lovite de dictatura burgheză, că din lupta partidului 
clasei muncitoare rezultau învățăminte și pentru pături sociale care erau 
ținute departe de mișcarea muncitorească, iar prejudecățile dăunătoare 
începeau treptat să se împrăștie. 

În numărul 5 al revistei „Școala Mehedințului“, directorul ei semnează 
articolul Adu-ţi aminte, scris cu mult avînt liric, în care ni se prezintă o 
viziune a lumii viitoare, „fără exploataţi și exploatatori și în care munca 
învățătorului, ca și a oricărui om cinstit“, va avea răsplata cuvenită. 

În celelalte numere ale revistei se găsesc însemnări culturale și literare, 
dovedind interes și simpatie pentru scriitori ca M. Gorki, Ilya Ehrenburg, 
H. Barbusse, iar pentru scriitorii de la noi, I. Pas și alții. Alte însemnări 
«culturale sînt în legătură cu progresele Uniunii Sovietice în agricultură, 
în știință, în artă și literatură, ca răspuns calomniatorilor ce deformau cu 
«cea mai mare rea-credință adevărul, negînd uimitoarele realizări pe care 
prima țară a muncitorilor și țăranilor le înfăptuia în condițiile unui boicot 
sălbatic, oferind un exemplu strălucit proletariatului de pretutindeni. 

„Şcoala Mehedinţului“ continuă în anii următori aceeași directivă, sub 
influența ideologiei partidului clasei muncitoare. Ea apare pînă în februarie 
1938, cînd, ò dată cu instaurarea dictaturii regale, condițiile prohibitive pen- 
tru publicaţii fac ca revista să-și înceteze apariția. 

Tot la Turnu Severin se imprimă, în anul 1935, volumul de versuri 
al poetului Liviu Bratoloveanu, cu titlul semnificativ MANIFEST. Multe 
bucăți din volum apăruseră în publicațiile locale, între care și „Școala Mehe- 
dințului“. Conţinutul realist, într-un limbaj popular și energic, dezvăluie 
o simțire clocotitoare, revoltată de, suferința maselor populare și de min- 
ciuna moralei burgheze. Autorul se adresează celor care au dus greul pri- 
'mului război imperialist și le spune că ei au suferit greul ca să facă o 
ţară fericită pentru stăpîni, nu pentru popor. 

„Să ştiţi voi, fraților 

Voi fraților de muncă și de suferință, 

Să știți voi că scursoarca anilor, 

Faptele voastre 

și jertfele voastre 

și lacrimile voastre 

au dovedit că una sint toate și toate 

sînt una, 

deasupra cărora, s-au ridicat trufia, 

furtul și minciuna 

Și să mai ştiţi voi, fraților de lacrimi și nevoi, 
Că ţara asta mare și fericită nu-i pentru voi“. 


Din cele mai multe titluri ale poeziilor din volum putem deduce și 
tematica versurilor: „Cintec de hamal“, „În port“, „Salahorul“, „Cartier 
muncitoresc“, „Cînd lucrătorii ies din ateliere“ sau „Scrisoarea către Ion a Pa- 
Yaschivei“, care are următorul final: 


„Mă Ioane, mă, din munca ta, 
din mîna ta, 

din vlaga și sudoarea ta, 
boierul s-a hrănit. 

Mă Ioane, mă, tu ești un prost, 
pentru că lupţi 

şi asuzi și mori 

fără de rost...“ 


Demascînd realitatea cruntă a traiului maselor populare, poetul lasă 
„ca să fie trasă concluzia de către cititor, ceea ce scade dinamismul ei, dar 
“constituie un protest alături de popor. 

Se pare că poliția regimului burghez a apreciat volumul în felul ei, 
„confiscîndu-l și mai tîrziu arestînd și maltratînd pe poet, care avea legă- 
turi cunoscute cu organizația P.C. R. din Turnu Severin. 

Tot la Turnu Severin s-a încercat organizarea unui ateneu popular în 
:sala fostului cinematograf ;, Apollo“ unde se strîngea mai cu seamă tineretul, 
:atras de programul cultural progresist. După cîteva manifestări reușite, 
poliția a închis ateneul, 

Un alt centru în care apar publicații cu conținut ideologic progresist, 
în care, de asemenea, se vede influența partidului clasei muncitoare, e 
orașul Craiova. , 

În anul 1927, un grup de tineri, animați de țeluri înnoitoare progresiste 
Și care manifestau atașament pentru lupta clasei muncitoare, au scos o re- 
vistă social-literară intitulată „GINDURI NOI“. Redactor responsabil era 
Ion Popescu- -Puţuri. În ea se publică versuri, proză, articole de critică lite- 
rară și însemnări asupra mișcării culturale de la noi și din alte țări. 
Nivelul artistic al materialului literar arăta tinerețea autorilor săi. Dar 
articolele critice și comentariile redacţiei aduceau o contribuție vădită în 
sprijinul realismului în artă, îndrumînd tineretul împotriva ideologiei bur- 
gheze care domina atunci viața intelectuală a țării, amenințată de a fi cò- 
pleșită de estetismul și obscurantismul diversionist. 


La această publicație răspîndită printre muncitori și printre intelectuali 
şi-au dat concursul cîțiva scriitori care au continuat și mai tîrziu munca lor 
în mișcarea literară. 

Primul număr al revistei apare la Craiova, la 15 februarie 1927, cu un 
„Cuvînt înainte“ semnat de I. Popescu-Puţuri, în care se arată că scopul 
publicației e să umple un gol în mișcarea culturală, atît de dezorientată 
pe atunci, spre a „răcori“ sufletele însetate de lumină și „adevăr“ sau „să-si 
răspîndească razele-i calde în întunericul vijelios, știind că luminiţe multe: 
sînt pe plai vîrîte sub obroc, — în așteptarea ridicării împreună a edificiului. 
măreț“. Forma alegorică de exprimare era impusă de împrejurările de atunci. 
Prin cuvintele „edificiul măreț“ se făcea aluzie la orînduirea socialistă, pentru. 
care se ducea lupta. 


În același număr, în articolul Patrimoniul national, se făcea un apel 
la intelectualii cinstiți să lupte alături de popor pentru realizarea idealu- 
rilor lui de eliberare socială pentru care luptă lumea întreagă: „La orizont 
se arată un soare nou, prevestitor de zile mai bune. Intelectualul cu o conștiin-. 
tă clară, neterfelită în mocirla politică de azi, dacă mai este, trebuie să pără- 
sească, modestia de pînă acum, pentru a pregăti drumul nou al unui popor: 
ca al nostru și implicit al omenirii de mîine“. 


Printre versuri și proză semnate de I. P, Puţuri ș.a. apare și bucata 
Se-ntoarce de pe front a lui Mihail Cruceanu, în care autorul pune față- n față 
dragostea sălbatică de viață și batjocorirea ei de către cruzimea odioasă 
a războiului. 


În numerele următoare, orientarea revistei devine și mai limpede, ca 
vădind tot mai mult concepţiile progresiste în artă ale colaboratorilor. Re- 
producîndu-se scrisoarea lui Lenin către Clara Zetkin despre artă și cultură, 
se subliniază necesitatea pentru orice artist de a-și lega opera de viața poporu-: 
lui, de frământările lui sufletești, de năzuințele lui, dictate de împrejură-. 
rile ce i s-au impus în regimul burghez. Acestea sînt elementele esențiale, 
pe care critica burgheză n-are interes să le pună în lumină, ci, dimpotrivă, f 
să le înlăture printr-o artă artificială, care să ignoreze tot ce e în legătură 
cu poporul și suferințele lui. „Artiştii trebuie să se nască și să crească în. 
mijlocul maselor“, se spune în articol. Revista își afirmă astfel orientarea 
spre arta realistă, în slujba poporului. 

În același număr, scriitorul Ion Pas, care se specializase în literatura, 
pentru copii, denunță scrierile în care viața e denaturată și în care se otră- 
vește sufletul tineretului. Articolul poartă semnificativul titlu Otrava. 
O asemenea otravă trebuie nimicită, spune I. Pas, deoarece „şovinismul, 
antisemitismul, intoleranța, îndobitocirea, sălășluiesc întrînsa“. El stig- 
matizează o asemenea literatură pentru copii, care ațiță instinctele josnice, 
dar care aduce cîștiguri apreciate în societatea aservită banului. 

Ceilalți colaboratori ai revistei își îndreaptă ascuţișul criticii împotriva 
altor aspecte pe care le prezintă situația scriitorului în societatea burghezo- 
moșierească. În articolul Lanzurile artei, Mihail Cruceanu denunță robia 
impusă scriitorului de societatea burgheză. Soarta artistului în general e 
vrednică de plins, iar libertatea lui e cu totul iluzorie. Dacă el nu măgu- 
lește vanitatea îmbogățiților și viciile lor, va fi depreciat, ba socotit chiar 
un răzvrătit periculos pentru ei. Autorul se întreabă ce soartă ar avea scrii- 
torul care ar crea, sfărîmînd lanțurile ce i se impun, riscînd să rabde de 
foame, hulit „de slugile celor puternici“? și răspunde: „pe acest artist revolu- 
ționar ar trebui să-l cauţi în vreo închisoare“. Autorul caracterizează astfel 
libertarea de care se bucură arta în societatea burgheză: 

„Singura libertate a artei în timpurile noastre, ca și în alte timpuri, e 
de a cînta plăcerile și gusturile stăpînilor, sau ceea ce le atinge mîndria 
și interesul“, 


În articolul Individualitatea şi opera de artă, din mai 1928, același autor 
discută, raportul dintre artist și opera de artă. Artistul e ţinut să reflecteze 
în creația lui realitățile sociale, din care să pună în evidență adevăruri 
noi, nebănuite pînă atunci, în raporturile dintre oameni în societate, aju- 
tînd astfel la înțelegerea mai aprofundată a vieții. El scrie „Opera de artă 
sintetizează și generalizează viața. Artistul în funcția sa e o antenă mai 
sensibilă a colectivității, e nervul și conștiința ei.“ 

De aci trage concluzia că „arta corespunde deci nevoilor de dezvoltare 
a societății“. Dar autorul amintește și piedicile pe care le întîmpină artis- 
tul în societatea burgheză, ca „interesele, morala, poftele și toate prejude- 
cățile clasei stăpînitoare“. 

În iunie 1928, revista a sărbătorit a 60-a aniversare a marelui scriitor 
rus Maxim Gorki, părintele realismului socialist. Cu acest prilej, M. Cruceanu 
publică articolul Gorki în fața vieții, în care arată că valoarea operei lui 
Gorki stă în puterea de a înțelege și a privi viața în adîncul ei. Opera lui 
Gorki — arată autorul — ne dezvăluie înțelesul complex al vieții trăite 
de noi și de cei din jurul nostru: 

„Cînd ai terminat de citit o lucrare a lui Gorki, nu urăști pe nimeni, 
decît sistemul celor ce oprimă viața și o fac atît de nefirească. În schimb, 
însă, te simţi legat sufletește de toată larga frămîntare din jurul tău... Acesta 
e dinamismul operei lui Gorki, puterea care te silește să iei, măcar o clipă, 
o atitudine în fața vieții“. 

Articolul subliniază datoria morală a scriitorului de a lua atitudine 
în fața vieții de pe poziţiile clasei muncitoare și exploatate, demascînd regi- 
mul asupririi și exploatării omului de către om și, chiar mai mult, de a 
ajuta cititorului să ia aceeași atitudine combatantă. 


19—2076 

Aceeași atitudine de militant o întîlnim și în articolul Sărbătorirea lui 
Maxim Gorki, semnat de Mihail Ciobanu, care amintește că marele scriitor 
„a căutat să tacă și pe intelectualii din apusul Europei să înțeleagă just uriașa 
importanță pentru popoarele de pretutindeni, a schimbării produse în Rusia“. 

Acelaşi autor, prezentînd în nr. din iulie 1928 noile realizări ale litera- 
turii sovietice, după ce arată „realismul ei viguros“, „adîncimea, varietatea 
şi noutatea“ ei, nu uită să adauge și nota politică, care dă studiului o orien- 
tare partinică. Ne vorbește de „triumful proletariatului și țărănimii ruse“, de 
scriitorii care au contribuit la „redeșteptarea la viață a satelor“, sub impulsul 
„uriaș al revoluțici“, de transformările pe care „revoluția și războiul civil 
le-au adus în sufletui unor mase“ etc. Se vede bine scopul educativ-politic 
al studiului, mărturisit de autor chiar de la început: „Păturile de intelectuali 
în curent cu schimbările de azi și masele muncitorești cu deosebire se intere- 
sează mai mult de cadrul în care curge viața într-o ţară care a înfrînt pen- 
tru totdeauna opresiunea țaristă și a impus un guvern al maselor“. 

În numărul din mai 1927, I. P. Puţuri polemizează cu o notă din „Revue 
des deux mondes“, opunînd concepției individualiste asupra proprietăţii, 
stabilite în dreptul roman, concepția marxistă a proprietății colective, a 
întregului popor, asupra mijloacelor de producție. Autorul arată că recunoaș- 
terea dreptului de a stăpîni averi cu care să robești masele poporului e urma- 
rea, firească a apariției claselor sociale și a statului care apără clasa exploa- 
tatorilor. Articolul se termină cu o ripostă adresată ignoranților care con-: 
sideră că instaurarea proprietății colective e o „concepție personală a lui: 
Lenin“ împotriva legilor imuabile ale societății omenești. 

Același autor; în nr. 2 din martie 1927, în articolul de fond Monopoli- 
zarea învățământului, demască lipsa de interes a clasei capitaliste pentru 
ridicarea culturală a poporului. Şcoala burgheză e făcută numai pentru o 
mînă de odrasle ale bogătașilor, iar elementele din popor care pătrund întîm- 
plător în școala secundară primesc o educație care le deformează mentali- 
tatea și simțirea, pregătindu-le să devină inchizitorii poporului: „...Caută 
— e vorba de miniștrii burghezi —să rezerve școala secundară numai unei 
anumite clase din care. să se recruteze o elită artistocratică pentru a continua 
cu exploatarea celor obidiți și mereu pedepsiți la întuneric“. 


În notele critice care termină fiecare număr de revistă, I. P. Puţuri și 
alții demască lipsa de gust a unor opere imorale și prost scrise, răspîndite 
în public de editorii lacomi de cîștiguri, sau ne relatează despre vizita unor 
scriitori cu renume mondial, ca Romain Rolland, în U.R.S.S., despre 
traducerea unor scriitori ruși, ca Ilya Ehrenburg și alții în limba noastră. 
Toate aceste note arată interesul pentru Ţara sovietelor și grija pentru edu- 
cația “culturală a poporului nostru. 

Literatura publicată în revistă are un caracter protestatar față de dic- 
tatura clasei dominante sau denunță poporului crimele poliției și ale jandar- 
meriei împotriva fiilor devotați ai clasei muncitoare, ca în bucata de proză 
Vedeme, în care se descrie asasinarea unui muncitor revoluționar de către 
poliție în complicitate cu jandarmeria. Descrierea chipului victimei amin- 
tește pe luptătorul politic Pavel Tcacenco, despre care'se știa în mișcarea 
muncitorească că fusese asasinat cam în același fel. Apariția acestei nuvele 

a ridicat împotriva publicației toată urgia poliției și administrației. Luni 
de zile revista n-a mai putut să apară. 

În versurile care s-au publicat în cele șapte numere ale revistei, tinerii 
scriitori se arătau preocupați de viziunea unei lumi noi, în care proletariatul 
se elibera de lanțurile sclaviei. I. P. Puțuri, în bucata DESCĂTUŞARE, 
prezintă cititorilor vremurile ce trebuiau să sosească: 


„Strivind cu sete și ură seculară 
Greoaiele cătușe ce-l legară 

ișni poporul valuri după valuri, 
Iesind prin crăpături adînci de maluri 
La luminiș — din bezna milenară. 


Si-n calca lui mergînd cu pași întinși 
— În ciuda mare-a sbirilor învinși 
Trezi mulțimii, pînă-aci captivă, 
Speranța unei lumi apropiate 

În care pentru toți deopotrivă, 

Va fi belșug, lumină și dreptate.“ 


Același autor mai publică poezii a căror tematică e luată din viața mun- 
«citorilor, ca SĂRMAN MINIER, CONVOI MUNCITORESC ȘI altele. 
Versuri semnează și Mihail Cruceanu. În poezia RĂ SĂRIT, înfățișîn- 
-du-ne tabloul unui oraș, noaptea, cu oamenii ce dorm striviți de oboseală 
și apoi deșteptarea lor, în zori, ne redă alegoric ideea victoriei muncitorimii 
și eliberarea ei de jugul apăsătorilor: 
„S-au aprins pe ceruri mii de pete 
Roșii ca de foc și s-au deschis 
Guri de jar, de flăcări orbitoare... 
Unde arde ? Totul s-a aprins. 
Robii poartă torţe pe ogoare, 
lar cetatea-i un cuptor încins. 
Val de flăcări sfîșie tot cerul, 
Aprinzînd hlamida-mpărătească . . . 
Și încinșii, părăsind ungherul, 
Zarea-întreagă vor să cucerească. 
Şi cu forța brațelor umile, 
Toţi încep lumina altei zile... 


Alți tineri publică versuri în care tema e mizeria vieții poetului în lumea 
burtăverzimii capita liste ce strivește sufletele simțitoare. Deși lipsește elemen- 
tul combativ sau mobilizator la luptă, ele constituie, indirect, o acuzare 
adusă regimului de exploatare, după vechile metode ale romanticilor. 


În ultimul număr al revistei, din iulie 1928, ca un semnal de alarmă 
față de pericolul de care era amenințată viața atîtor luptători ai clasei mun- 
citoare aruncați în închisorile burgheziei, se publică un fragment din lucra- 
rea unui scriitor închis, cu titlul Regimul celular. Autorul redă condi- 
țiile cu totul inumane în care zac în închisori deținuții politici, luptători 
pentru libertarea poporului muncitor. 


Bucata se termină astfel: „...Doftana, așa cum a fost concepută și con- 
struită, cu regulamentul ei original, înseamnă pentru cei ce vor fi deținuți 

acolo, sub regimul prevăzut, timp de mai mulți ani, îmbolnăvirea tuturor 
pentru toată viata şi moartea sigură pentru o parte din ei“. 

După mäi bine de treizeci de ani, lectura acestei reviste trezește și astăzi 
puternice sentimente de dezgust împotriva regimului de exploatare. 

Revista a dat glas puternicei revolte ce frămînta masele împotriva 
călăilor lor, urmînd în linia sa de conduită orientarea ideologică a parti- 
dului comunist. | 

Tot la Craiova, în anii1932 —33,apare și o altă publicaţie, de data aceasta 
de natură profesională, intitulată „CUVINTUL SCOALEI“, organ al Aso- 
ciației profesorilor secundari din Craiova. Şi această publicaţie, ca și „Școala 
Mehedințului“, ca și „GINDURI NOI“, e îndrumată de un militant al miș- 
cării muncitorești în strînsă legătură cu P.C.R. — profesorul Mihail Cruceanu. 

Primul număr, apărut în 1932, începe cu articolul CUVINTUL NOSTRU, 
în care, după ce se demască „vocabularul demagogic al prefectului șarlatan 
politic“, se face apel la „solidaritatea dăscălimii de toate gradele, lovită 
de frontul meșteșugit al celor ce încalcă drepturile muncii noastre cinstite“. 

În cuprinsul publicației, pe lîngă apărarea drepturilor muncitorilor 
din învățămînt, se dau și norme pentru felul în care trebuie organizată lupta 
profesională pe principii sindicale. 

„Corpul didactic nu se poate sprijini pe nimeni, decît pe puterea orga- 
nizației sale“ sau „numai cei puternici îşi pot valorifica drepturile în socie- 
tate. Și cei puternici nu pot fi decît cei avuţi sau cei mulți și uniți, adică 
puternici prin organizare. Numai astfel ne vom putea păstra în fapt, dreptu- 
rile trecute pe foi de hîrtie.“ 

Căutînd să adîncească înțelesul împrejurărilor în care trebuie dusă lupta, 
publicația precizează conținutul noțiunii, fără să dea și expresia în cuvinte 
a luptei de clasă. Era o măsură impusă de timpul și natura publicaţiei. Ci- 
tăm: „...există două lumi în această țară — ca în toate țările, de altfel — cet 
privilegiați, cu interesul lor aparte, conducătorii și ceilalți, condușii, mult 
mai mulți, dar neuniți în jurul intereselor lor, pe care nimeni nu-i poate 
apăra, afară de ei înșiși. E deci o luptă de interese și noi sîntem de partea 
intereselor celor mulți, adică a colegilor noștri, cu care trebuie să ducem 
lupta pînă la capătul izbînzii“. 

La sfîrșitul aceluiași număr, într-o scrisoare adresată colegilor din în- 
vățămînt, se arată scopul publicației: ,,...apărarea drepturilor împotriva 
păturilor conducătoare, de la care nu putem aștepta nimic în viitor.“ 

Chiar în numărul din mai 1932, făcîndu-se bilanțul activității Asocia- 
tiei generale a profesorilor din Romînia, înaintea congresului general ce 
urma să se țină la Galaţi, se arată că e greșită tactica luptei prin memorii 
și petiții adresate guvernului sau prin captarea bunăvoinței vreunui poten- 
tat al vremii: „Greșala de a ne fi lăsat grijile în seama altora trebuie repa- 
rată cît mai curînd, LUÎNDU-NE SOARTA ÎN PROPRIILE NOASTRE 
MÎINI...“ — ceea ce dovește limpede orientarea leninistă a autorului. 

„Lupta muncitorilor din învățămînt, se spunea în continuare în articol, 
privește întreaga problemă a culturii naționale și ea trebuie dusă împreună 
cu masele producătoare ale poporului. Cauza noastră e legată direct de pro- 
blema culturii naționale și numai de noi depinde să ne alăturăm în luptă 
masele producătoare, ca aliați firești și direct interesați la izbîndă“. 

În anteproiectul de statut al Asociaţiei generale, ce urma să fie dezbă- 
tut la congresul general și publicat în același număr al revistei, se precizau, 
la art. 3, scopurile societății, arătîndu-se că ele trebuie să constea în „lupta 
împotriva tuturor acelora ale căror interese contrarii lovesc în existența 
morală și materială a celor ce muncesc în învățămînt“, Expresiile folosite 
căutau să evite termenul „pe baza luptei de clasă“. În alte cîteva nume- 
re, revista repetă ideea că profesorii trebuie să se sprijine numai pe organiza- 
tiile lor, dar că trebuie să ducă lupta împreună cu toate categoriile de salariați. 

Principiul solidarității profesorilor cu toți oamenii muncii era susținut 
în fiecare număr al revistei. Eroicele lupte ale muncitorilor ceferiști și pe- 
troliști din ianuarie — februarie 1933, conduse de P.C.R., își manifestau 
influența prin cele mai variate forme asupra tuturor categoriilor sociale. 
Învățătorii și profesorii au resimțit această influență, care s-a concretizat 
și în atitudinea hotărîtă pentru sindicalizarea corpului didactic. În fruntea 
revistei din februarie 1933 a apărut un titlu pe întreaga pagină, cu semnifi- 
cativele cuvinte: Invăzători și Profesori! Uniti-vă] 

Deși, la congres, sindicalizarea corpului didactic a fost votată cu oare- 
care rezerve, revista atrăgea atenția, prin articolul președintelui Asociaţiei 
Craiova: „Putem nărui totul dacă nu începem organizarea maselor“. 

În articolul O nouă mentalitate se lămurea cine sînt aliaţii și cine sînt duș- 
manii corpului didactic: „Corpul didactic a înțeles cine azvirle bolovanii 
în calea dezvoltării firești a poporului muncitor şi creator. Aceștia nu-s 
muncitorii de la orașe, nici de pe ogoare — ci profitorii de toate categoriile 
și din toate părțile, cu toți slujitorii și lingușitorii lor.“ 

lar mai departe se afirmă principiul internaționalismului proletar, 
bineînțeles, fără a fi formulat astfel, ci arătîndu-se conținutul lui, cu folosul 
moral și practic: 

„..„dezvoltarea omenirii nu constă în strivirea unor națiuni de către 
altele — ci în coordonarea intereselor națiunilor muncitoare pentru dezvol- 
tarea armonică a tuturor. Deci școala și sindicatul nu pot fi un mijloc de 
învrăjbire a unor națiuni contra altora — cu care trebuie să conviețuiești, 
ci un instrument de împăciuire între ele, pentru o conclucrare în interesul 
obștesc și pentru o luptă comună în contra dușmanilor comuni — jefuitorii 
tuturor celor ce muncesc fără deosebire de naționalitate“ (aprilie, 1933). 

Din dările de seamă asupra congresului, apărute în numărul din apri- 
lie 1933, se menționează cuvîntările profesorilor: P. Constantinescu-lași, 
M. Cruceanu și Iorgu Iordan, care susțineau sindicalizarea corpului didactic 
de toate gradele, la un loc. | 

De asemenea, se reproduce proiectul de statut depus în congres de Secția 
Asociaţiei Craiova, care la art. 1 vorbește de Uniunea sindicatelor corpului di- 
dactic din Romînia, iar la art, 2 arată scopul Uniunii „ca și al sindicatelor“: „de 
a apăra interesele profesionale ale membrilor ei de toate gradele de învăţă- 
mâînt, în unire cu alte organizații similare de salariați, pe bază de luptă împo- 
triva acelora ale căror interese contrarii lovesc pe cei ce muncesc în învăță- 
mîntul de stat sau particular, fără deosebire de grad, sex și idei politice și 
religioase, naționalitate sau preferințe personale.“ 

În felul acesta se introduceau în statut principiile sindicalizării alături 
de toate sindicatele de salariați, deci și de ale muncitorilor manuali, 

fără deosebire de naţionalitate, pe baza luptei de clasă, expresie înlocuită 
prin cuvintele „interese contrarii“. 

E drept că unii dintre conducătorii Asociaţiei generale urmăreau să în-. 
locuiască sindicalizarea prin corporatism, așa cum s-a dovedit în congresul. 
care a urmat la București. De aceea, în numărul din martie 1934, după ce 
se arată confuzia care a predominat la Congresul de la București, unde s-a 
votat noul statut, președintele Asociației Craiova demască conducerea reac-: 
ționară a Asociaţiei generale. 

Conducerea părăsea principiile aprobate de masa profesorilor la congre- 
sul anterior.Unul din cei care combătuse sindicalizarea, un deputat politi-. 
cian liberal, fusese ales chiar în comitetul asociației. Dispăruse conținutul. 
sindicalizării, din program rămînîndu-i numai numele. 

În ultimul număr al apariției sale, din mai 1934, revista „Cuvîntul 
școalei“ demască trădarea astfel: 

„Dispariţia opoziției nu e un semn prea bun, căci ea s-a întărit și s-a 
ascuns subt un obraz plin de prietenie. Neputînd să ne oprească în drumul 
nostru, din afară, ea a intrat înăuntrul casei noastre. Sîntem iarăși la un 
loc, cei ce servim stăpînilor noștri, cu cei ce luptăm pentru apărarea intere-. 
selor noastre“. 

„Şi cum aceste două interese nu se pot niciodată împăca, interesele 
noastre sînt în pericol de a fi iarăși sacrificate. Viitorul nu va întîrzia să ne 
lămurească... În același număr, în articolul Increderea în noi, se îndemna 
masa profesorilor să ducă lupta mai departe: 

„...grație solidarității crescînde și a unei conștiințe clarvăzătoare a 
ceea ce e real interesul nostru și al școalei, fără prejudecăţi inutile și diver-. 
siuni dăunătoare, vom cîştiga, nu numai bunăvoința, ci însăși respectarea 
de fapt a drepturilor legale, morale și materiale de care ne-a privat numai 
slăbiciunea noastră și pe care le vom cîştiga numai prin noi și lupta noastră“.. 
Articolul se termină astfel: 

„Vom duce și vom dezvolta mai departe acțiunea de apărare în public, 
a școlii și corpului didactic? Vom reuși s-o facem! Ne vom lăsa din nou legă-: 
nați de sugestiile mieroase, că noi nu însemnăm și nu putem nimic? Vom 
recolta ceea ce am mai avut. Acesta e drumul; altul nu există“. 

Pentru majoritatea profesorilor, acțiunea revistei „Cuvîntul școalei“ 
a constituit prima îndrumare spre organizarea sindicală. În numărul 6 —7, di-. 
rectorul revistei a publicat studiul Ce este un sindicat?, arătînd deosebirea între 
o asociație inutilă, cu caracter festiv, și un sindicat, organ de luptă al salariați-. 
lor contra statului patron. Articolula fost reprodus și în alte publicaţii, ca „Ga- 
zeta Hunedoarei“. În el se afirma principiul solidarității internaționale a 
oamenilor muncii și al luptei de clasă. Efectul s-a văzut la 23 August, cînd 
prima. categorie de salariați din învățămînt care s-a sindicalizat a fost 
a profesorilor din învățămîntul secundar din București, Craiova și alte orașe.. 

Prin aceste cîteva publicații — și numărul lor nu e complet — apărute: 
în timpul ilegalității, elementele devotate clasei muncitoare din Oltenia, 
sub influența ideologică marxist-leninistă, au adus contribuția lor modestă 
la lupta grea purtată de masele populare pentru eliberarea lor de sub jugul! 
capitalismului, din promiscuitatea pseudoculturii burghezo-moșierești diver-. 
sioniste, șovine, inumane. 


GEORGE ULIERU — SCRIITORUL 


MIHAIL ROBEA 


La 22 august 1963 se împlinesc 20 de ani de la moartea medicului și 
scriitorului George Ulieru. Evenimentul comemorării prilejuiește studierea 
activității și operei sale literare, pline de semnificații sociale, însă insufi- 
cient de cunoscută și de cercetată pînă acum. Cunoștinţele despre autorul 
Din carnetul unui medic de plasă trebuie completate cu alte informații 
privind virulentele lui articole și pamflete politice, acoperite de colbul 
vremii în paginile revistelor de provincie. 

George Ulieru a văzut lumina zilei în orașul Cîmpulunge-Muscel, la 
8 septembrie 1884 1. A fost unul dintre cei 17 copii ai familiei de cojocari, 
Elena și Ghiţă Ulieru. În copilăria destul de agitată, Ulieru a cunoscut 
frumuseţile naturii țării noastre și a ascultat numeroase povestiri de la mai- 
că-sa, o bună cunoscătoare a literaturii noastre populare și culte 2. Din accastă 
perioadă a început să i se formeze tînărului Ulieru dragostea sinceră față 
de măreția naturii și de farmecul creațiilor literare. 

Ulieru urmează școli de toate gradele: școala primară de băieți nr. 1 
(Cîmpulung), gimnaziul „Dinicu Golescu“ (Cîmpulung), liceul teoretic (Pi- 
teşti) și Facultatea de medicină (București). In iunie 1913, el a trecut docto- 
ratul în „medicină și chirurgie“ cu teza Operațiunea lui Foerster în crizele 
gastrice ale tabesului. La facultate studiază și face internatul cu savantul 
Gh. Marinescu (1863 —1938). Tot acesta îi dă un valoros ajutor la întocmirea. 
lucrării de doctorat, în prefața căreia îi exprimă „sincera iubire și nemăr- 
ginitul cult“. Cu profesorul său, Ulieru menține legături cordiale și în anii 
exercitării profesiunii de medic de plasă. Relațiile cu doctorul Gh. Marinescu 
îi influențează rodnic formarea spirituală și atitudinea față de societate. 

La absolvirea facultății, deși avea posibilitatea să rămînă la o clinică 
din Capitală, tînărul Ulieru, dorind cu ardoare să contribuie la ridicarea 


1 Datele privind nașterea și moartea, scriitorului, obținute prin cercetare arhivistică, 
au fost stabilite în articolele : 15 ani de la moartea lui Ulieru, în „Secera și ciocanul“, 27 aug. 
1958, p. 2, șiG. Ulieru și administraţia vremii sale, în „Viaţa romînească“, an. XII (1959), nr. 9, 
pp. 191—192, ambele de M. Robea. Datele respective menționate în unele articole și ediții ale 
jurnalului sînt cu totul eronate. | 

2 G, Ulieru, Amintiri duioase, în „Analele Dobrogei“, an. III (1922), nr. 1, pp. 81—85. 

3 Idem, Operaţiunea lui Foerster în crizele gastrice ale iabesului, Bucureşti, 1913, p. 4. 

sanitară a satelor, acceptă la 10 iulie 1913 numirea ca medic de plasă la Turtu- 
caia!. Ín calitate de medic de plasă funcționează vreme de 25 de ani (1913 — 
1938). Din cauza atitudinii sale critice față de autoritățile vremii, Ulieru 
este transferat în numeroase localități din tară?. Constanța (martie 1919 — 
octombrie 1922), Alexandria (octombrie 1923 — februarie 1928) și Dragosla- 
vele (februarie 1928 — decembrie 1938) sînt localitățile în care doctorul a 
funcționat cel mai mult timp. 

În pofida deselor transferări, dr. George Ulieru, intelectual înzestrat 
cu aptitudini literare și cu dragoste de popor, a desfășurat între cele două 
războaie mondiale, îndeosebi între anii 1920 —1933, o multilaterală activi- 
tate sanitară, culturală și publicistică. 

Pe plan istoric, anii 1920) —1933 au coincis cu perioada ștabilizării rela- 
tive a capitalismului și cu perioada crizei economice din 1929—1933. După 
război, țara noastră a continuat evident să meargă pe drumul ultimului stadiu 
al capitalismului, imperialismul. 

În acești ani, guvernanţii liberali, averescani și național-țărăniști au 
subordonat tot mai mult economia țării monopolurilor străine. Burghezia 
și moșierimea, lacome de averi, au exploatat sîngeros poporul. Viaţa țărănimii 
şi muncitorimii s-a înrăutățit considerabil, mai ales în timpul crizei econo- 
mice din 1929—1953. Ca urmare a înrăutățirii traiului maselor populare, 
a crescut vădit lupta lor sub hegemonia partidului clasei muncitoare împo- 
triva regimului burghezo-moșieresc, culminată cu luptele ceferiștilor din 
februarie 1933. Evenimentele epocii au mobilizat condeiele scriitorilor cin- 
stiți, care, devotați cauzei poporului, au denunțat și au chemat masele 
populare împotriva. strîmbei orînduiri sociale. Frămîntările acestor ani s-au 
reflectat cu prisosinţă în activitatea și scrierile dr. Ulieru. 


Intensificarea preocupărilor literare ale lui Ulieru a început chiar din 
anii activității din Constanța (după 1919), unde a funcționat mai multă 
vreme. În domeniul sanitar, el a continuat să lărgească asistența medicală 
în rîndurile populației nevoiașe și să sc ridice împotriva acelora care loveau 
în oamenii obidiți. Tot din dragoste față de popor, a desfășurat o susținută 
activitate de popularizare a cunoștințelor științifice prin articole și cărți 
(Marea și efectele ei binefăcătoare, 1921; Lacul Tehirghiol, 1925). Activitatea 
sanitară și culturală a fost întovărășită de activitatea literară. Din creaţiile 
literare proprii a publicat la revistele „Analele Dobrogei“, „Glasul țării“ 
și „Buna-vestire“ diferite amintiri (adunate în vol. Amintiri, 1921), articole - 
și pamflete (Pacea lumii, Puterea neruşinală). 


De la Constanţa, după o transferare în Muscel, Ulieru vine în orașul 
Alexandria, unde stă aproape 5 ani (oct. 1923 3 — febr. 1928). Prin diferite 


1 Numeroase informaţii biografice despre doctor sint extrase din „Arhiva Ministerului 
Sănătății și Prevederilor Sociale“, Buc., dos. cazier nr. 6.717. 
2 În ordinea cronologică, Ulieru a funcționat î în următoarele localităţi : Turtucaia (10.VI1- 
2.IX. 1913), Dărmăneşti- Muscel (2.1X. 1913—23.V. 1914), Boteni- Muscel (23.V —1.X11.1914), 
Stetânești-Muscel (2.1X.1913 — 23.V.1914), Boteni-Muscel (23.V — 1.X11.1914), Ştefăneşti-Muscel 
(1.X11.1914—1.VII1.1915), Zătreni (1.VI]I.1915—15.VII1.1916), Ştetănești-Muscel (ian.— 
martie 1919), Anadobiloi-Constanța (mart. 1919—oct. 1922), Schitu, Golești- Muscel (oct. 1922— 
act; 1923), Alexandria, (oct. 1923 — febr. 1928) şi Dragoslavele (ebr: 1928 — dec. 1938). La primul 
război mondial participă ca medic locotenent asimilat. 

forme, Ulieru cunoaște parțial mișcarea muncitorească locală care lupta 
pentru revendicări economice și politice. Muncitorul Ilie Marinescu, „un 
timplar inteligent, fără vicii“, căruia i-a acordat o îngrijire medicală sus- 
ținută și căruia i-a relevat umanismul într-un afectuos articol (Ilie Mari- 
nescu)!, l-a ajutat foarte mult la înțelegerea nevoilor și frămîntărilor munci- 
torimii. Apropierea, lipsită însă de asimilarea ideologiei socialismului, 
l-a ajutat pe medic în elucidarea unor probleme sociale și i-a dat un nou im- 
bold activităţii sale. In articolele lui, Ulieru pomenește cu simpatie despre 
„impozantele întruniri din București ale democrației“, despre „manifesta- 
țiunile cetățenilor conștienți de drepturile și datoriile lor“ și despre ;„pro- 
testele demne de admirat ale comuniștilor“ 2. Apoi, la 1 Mai 1925, voind 
să marcheze importanța acestei zile — „zile simbolice pentru omenire“ 

și să-și manifeste solidaritatea față de ea, tipărește un manifest într-o mie 
de exemplare. Poliţia află și i le confiscă de la domiciliu. Temîndu-se de 
o eventuală participare la vreo demonstrație, agenții poliției l-au suprave- 
gheat îndeaproape în tot cursul zilei 3. 

Ca și în Constanța, Ulieru dezvoltă o intensă activitate sanitară și cul- 
turală prin lărgirea asistenței medicale, prin conferințe, prin manifeste 
(în număr de 5) și prin criticarea administrației (Orașul Alexandria din 
punct de vedere higrenic, 1924). Important e că aici editează „hîndunica“ 
(mai 1925 — februarie 1928), revistă cu o vădită orientare progresistă. În 
paginile ei s-au publicat trei categorii de articole: 1) articole de popularizare 
a ştiinţei și de îndrumare sanitară ; 2) articole și pamflete politice; 3) tradu- 
ceri de literatură științifică și beletristică. Concomitent cu „Rîndunica“, 
Ulieru editează la Cîmpulung o altă revistă progresistă — „Facla Mus- 
celului“ — titlul fiindu-i inspirat de „Facla“ lui N. D. Cocea. Revista a avut 
însă o apariție neregulată ȘI o existență efemeră, cu numai 3 numere (august 
1926, ianuarie și februarie 1927). 

În cele două reviste, Ulieru a publicat numeroase articole de ştiinţă 
popularizată, adunate apoi în volumele Patima băuturi (1925), Florile bune 
de leac (1929). Dintre creațiile literare a tipărit articole și pamflete politice 
(Ironie şi abuz, Dreptate, Samsarii politici), în care a stiematizat o serie de 
racile ale societății capitaliste. Articolele din paginile „Rîndunicii“ și „Faclei 
Muscelului“ au adus o contribuție pozitivă, deși modestă, la luminarea 
şi mobilizarea maselor populare din Alexandria și din Cîmpulung pentru 
o viață mai bună. 

Activitatea atît de utilă a dr. Ulieru, în special cea literară, a tulburat 
profund administrația și stăpînirea din orașul Alexandria și din judeţul 
Teleorman. Conflictele au provocat în anii 1925 și 1927 numeroase anchete. 
Sub diferite pretexte, Ulieru a fost sancționat de autoritățile vremii cu un 
avertisment, o transferare temporară la Cîmpulung (15. IV —15.VI.1926) 
și una definitivă în Dragoslavele Muscel 4. 

1 G. Ulieru, Tlie Marinescu, în „Rîndunica“, an. HHI (1927), nr. 2, p. 2 

2 Idem, Un semn pvevestitov, în „Rîndunica'“, an. I (1925), nr. 2, p. 2. 

3 Idem, O lămurire, în „Rîndunica“, an. I (1925), nr. 1, P- 2—3. 

4 Faptele sînt relatate pe larg în articolul George Ulieru și administraţia vremii sale de 
M. Robea, în „Viața romîncască“, an. XII (1959), nr. 9, p. 191—192. 

La Dragoslavele, unde a funcționat 10 ani, a sosit în februarie 1928. 
Nici aici n-a abandonat vechile preocupări profesionale, culturale și literare. 
În tovărășie cu istoricul Ion Răuţescu și cu învățătorul Iosif Catrinescu, edi- 
tează, cu enorme sacrificii materiale, o nouă revistă progresistă: „Piatra 
Craiului“. Continuînd „Rîndunica“, revista avea mai multe obiective: 1) arti- 
cole de popularizare a culturii; 2) traduceri de literatură științifică și bele- 
tristică ; 3) articole de atitudine socială ; 4) documente de istorie locală; 5) ar- 
ticole de pedagogie. Directorul revistei, Ulieru, a semnat articolele din pri- 
mele trei categorii!; I. Răuțescu — documente inedite de istorie locală și 
Iosif Catrinescu — articole de pedagogie. Prin cercul larg de probleme tra- 
tate la un nivel accesibil, „Piatra Craiului“ a adus o contribuție interesantă 
la luminarea maselor populare din nordul Munteniei. 

Şi activitatea desfășurată la Dragoslavele a fost privită cu ostilitate 
de administrația județului Muscel și de forurile medicale centrale. Nu i s-a 
recunoscut nici un fel de merit, deoarece între el și medicul primar al jude- 
tului erau „continue neînțelegeri și acuzațiuni“ .S-a ajuns pînă acolo încît, 
la 11 iunie 1932, lui Ulieru i s-a atras atenţia „să stea la reședință și să n-o. 
părăsească fără o prealabilă aprobare“?. În același an, la 26 mai 1932, cînd 
Ulieru avea o bogată activitate dedicată poporului, un proprietar din Rucăr, 
Haralambie Țuluca, sub pretextul lipsei de activitate și al părăsirii comunei 
de reședință, îl reclamă Ministerului Sănătății. Autoritățile și chiaburii 
se unesc acum în lupta împotriva patriotului și militantului doctor! 

Din anul 1933, Ulieru, fiind în permanenţă bolnav de diabet și ostraci- 
zat de administrație, părăsește activitatea publicistică. Continuă totuși să 
lucreze cu pasiune la desăvîrșirea jurnalului său. 

Aceleași motive ale renunțării la publicistică îl determină mai tîrziu, 
la 1 decembrie 1938, să se pensioneze. George Ulieru, în urma unei înde- 
lungate suferinţe și a unei vieți agitate, se stinge din viață la 22 august 1945, 
în Cîmpulung, fără a vedea însă înfăptuirea unei societăți drepte. 


II 


Activitatea literară e contribuția principală a dr. George Ulieru la îmbo- 
gățirea patrimoniului nostru cultural. Format la școala marilor scriitori 
realiști și umaniști, el acordă literaturii un rol important în cunoașterea 
și transformarea realității. În articolul Vinovaţis, autorul, scîrbit de sama- 
volniciile claselor stăpînitoare, se angaja să lupte cu „condeiul“ pînă cînd 
poporul „se va ridica impunător și va începe marea acțiune de purificare“4.. 
Întreaga lui operă, prin caracterul profund umanitar și demascator, consti- 
tuie o ilustrare elocventă a aplicării principiilor realismului critic. 

Opera literară a lui George Ulieru este formată — în ordine cronologică 
— din amintiri, articole şi pamflete politice, însemnări şi traduceri. Se cunosc: 


1 Articolele şi traducerile respective au apărut în volumele : Florile bune de leac (1929); 
Poveje către săteni (1930), Cum putem izbuti în societate (1930) de Long Louis și Arta de a-și 
prelungi zilele (1931), de dr. A. Guéniot. 

2 Ministerul Sănătăţii și Prevederilor Sociale, arhiva, Buc., dos. nr. 6. 717. 

3 Ibidem. . 

4 G. Ulieru, Vinovaţii, în „Rîndunica“, an. I (1925), nr. 3—4, p. 2. 

pînă acum un număr de 119 însemnări rînduite în populara carte Din carne- 
tul unui medic de piasă. Restul scrierilor beletristice, inclusiv un număr de 
15 însemnări inedite, sînt complet ignorate astăzi. 


Amintirile, lipsite de un interes social și artistic deosebit, recompun, 
cu o vădită fidelitate, fragmente din viața agitată a scriitorului. Unele evocă 
cu căldură episoade familiale din viața sa: anii luminoși ai copilăriei în 
Amintiri duioaset ; iubirea sinceră și profundă față de prima soție — Pagini 
de dor 2, Cîntecul amintirti?, drama despărțirii prin divorț — La fărmul 
măriit. Alte amintiri sînt dedicate frumuseţilor naturii din împrejurimile 
localităților frecventat de de-a lungul anilor de autor: locurilor din preajma 
Cîmpulungului în Scrisoare 5, Spre înălțimi 6, Pe Piatra Craiului! şi Vino: 
și vezi 8; naturii pline de „poezie“ a Alexandriei — Amintirile 9; pămîntului 
dobrogean — La drum. Intreprinzînd elogiul naturii, Ulieru vede în ea 
un mediu de reconfortare fizică și spirituală. 

Mult interes suscită articolele și pamfletele politice. Create într-o perioadă 
caracterizată — după cum s-a mai relatat — prin intensificarea exploatării 
poporului și creșterea luptelor maselor populare împotriva stăpînirii burghe- 
zo-moșierești, ele reflectă profund aceste frămîntări, asemenea articolelor 
și pamfletelor semnate de N. D. Cocea, Gala Galaction, Alex. Sahia etc. 
În articolele și pamfletele sale, Ulieru denunță viața mizeră a poporului 
ȘI, îndeosebi, stigmatizează racilele regimului burghezo-moșieresc. Prezen- 
tarea sărăciei și exploatării maselor populare, în numele cărora întreprinde 
demascarea, apare pregnant, deși fragmentar, în cîteva articole: Vinovaţi IE 
Ironie și abuz 12, Justitia 2, Dreptate 14. În Vinovații, de exemplu, autorul 
arată cu o durere nereținută că în trecut „cea mai mare parte din locuitorii 
țării trăiesc în stare de înapoiere și suferință“. Constatarea se amplifică 
cu cercetarea principalelor sectoare ale vieții și a lipsei de drepturi: „În 
țara mea poporul cel mare trăiește în întuneric, abrutizat de alcool, înecat 
în superstiții, umilit, neauzit în suferință, lipsit de soarele binefăcător 
al culturii și dătător de viață... În țara mea sifilisul, tuberculoza și mala- 
ria sunt în floare. În țara mea sunt oraşe și sate fără lumină și apă. 


În țara mea lemnul, peștele și lîna, revărsate de Dumnezeu din abun- 
dență, au ajuns obiecte de lux. În țara mea bandiții jubilează, iar oamenii 
pașnici și muncitori sunt șicanați și închiși. În țara mea o parte din func- 
ționari trăiește în mizerie sau cerșește, iar altă parte jefuiește avutul 


1 G. Ulieru, Amintiri duioase, în „Analele Dobrogei“, an. II (1922), nr. 1, p. 81—85.. 
Idem, Pagini de dor, în Amintiri, Constanţa, 1921. 

Idem, Cântecul amintirii, în „Glasul țării“, an. III (1923), nr. 3. p. 7—8 

Idem, Pe țărmul mării, în „Analele Dobrogei“, an. III (1922), nr. 1, p. 88—91. 
Idem, Scrisoare, în „Buna vestire“, an. 1 (1923), nr. 10, p. 5—6. 

Idem, Spre înălțimi, în „Bunăvestire“, an. I (1923), nr. 11, p. 3—6. 

Idem, Pe Piatra Craiului, în vol. Minăstirea Nămăiești, Cimpulung, 1931. 
Idem, Vino și vezi, în vol. Mânăstirea Nămăiești, Cîmpulung, 1931. 

Idem, Amintirile, în „Rîndunica“, an. III (1927), nr. 2, p. 3—6. 

10 Idem, La drum, în „Analele Dobrogei“, an. II (1921), nr. 3, p. 452—454. 

1 dem, Vinovaţii, în „Rîndunica“, an. I (1925), nr. 3—4, p. 1—2. 

12 Jdem, Ironie și abuz, în „Rîindunica“, an. I (1925), nr. 5, p. 1—2. 

13 Idem, Justiția, în „Presa“, an. I (1930), nr. 1, p. 1. 

14 Idem, Dreptate, în „Rîndunica“, an. III (1927), nr. 2, p. 1. 

public și speculează slujba. În țara mea cel ce și-a făcut datoria 
pe cîmpul de luptă e împăcat numai dacă a pierit, iar dacă mai trăiește 
e părăsit și uitat. În țara mea pentru văduvele și orfanii de război se um- 
blă cu cerșitul. În țara mea cei ce luptă pentru adevăr și dreptate sunt 
urmăriți și persecutați “1. 

Altă dată tabloul acesta zguduitor e individualizat, menținîndu-se 
însă la tipizare. Bătrîna „zdrențuroasă“ din povestirea Taina sănătății 
posedă o casă extrem de sărăcăcioasă în interior: cu „o măsuță de brad“ pe 
care se aflau „o strachină și o lingură de lemn“ și cu un pat alcătuit din 
„niște scînduri puse pe patru pari, cu puține paie și o zdreanță deasu- 
pra ca așternut“ 2. 

În articolele și pamiletele sale, Ulieru consideră în mod just „vinovaţi“ 
de starea de înapoiere și de mizerie a poporului pe „guvernanţii hidoși“. 
și pe „ciocoii răsăriți din minciună și furt“ 3. 

Focul criticii caustice cade însă cu preponderență pe guvernanţii 
și funcționarii vechiului aparat de stat. Aceștia veneau la putere o dată cu 
partidele politice cărora le aparțineau. Într-unul din articolele lui, Guvernul 
„Averescu și partidele din opozitie, Ulieru, scîrbit de farsa partidelor politice, 
înfierează lipsa de principii și lupta de interese a acestora. Cercetîndu-le 
structura, el ajunge la o concluzie justă, lucidă: „Nici unul din ei nu se gă- 
sește la o stare de superioritate morală ca să aibă dreptul să conducă des- 
tinele acestei țări“ 4. 

Ocuparea puterii statului trecea deseori prin „alegerile generale“. 
Moravurile prilejuite de alegeri sînt zugrăvite în Alegerile din mai 1926 
și De la alegerile comunale din Alexandria, articole de o certă valoare docu- 
mentară și literară. Din Alegerile din mai 1926, cînd la guvern se găsea 
generalul Averescu, aflăm despre atmosfera îngrozitoare, revoltătoare, în 
care se desfășurau alegerile din trecut: cu „oamenii pașnici maltrataţi și în- 
chiși“, cu „ziare confiscate“ și cu „furturi de urne“5. Ultimul articol reflectă 
alte aspecte ale alegerilor, nu mai puțin semnificative: propaganda guver- 
namentală, furtul voturilor și folosirea „ciomegelor“ în părțile în care se 
întîmpinau greutăți la alegerile în favoarea guvernului 6, 

Conducătorilor partidelor politice ajunse la putere, Ulieru le-a soli- 
citat ca să facă „operă socială bună și trainică“, cunoașterea și aplicarea 
practică a „principiilor după care se poate zidi edificiul social“ —Gwver- 
nul Averescu şi partidele din opozitie. 

Cercetîndu-i, el observă însă lipsa unor asemenea calități necesare 
și utile (Ca să pui ordine)”. Ei foloseau puterea de stat pentru „satisfacerea 
nevoilor lor egoiste“ și pentru „a apăra interesele meschine ale unei mino- 


1 G. Ulieru, Vinovații, în „Rîndunica“, an. I (1925), nr. 3—4, p. 2. 
2 Idem, Florile de leac, Cîmpulung, 1929. 
3 Idem, Justiţa, în „Presa“, an. I (1930), nr. 1, p. 1. 
4 Idem, Guvernul Averescu și partidele din opoziție, în „Glasul ţării“, an. VI (1926), nr. 4, p.8. 
5 Idem, Alegerile din mai 1926, în „Facla Muscelului“, an. II (1927), nr. 2, p. 1. 
Idem, De la alegerile comunale din Alexandria, în „Rîndunica“, an. II (1926), nr. 7, 
p. 2—3. 
? Idem, Ca să pui ordine, în „Rîndunica“, an. II (1926), nr. 6, p. 1. 

rități“ t. În acest sens, el denunță cu virulență partidul și guvernarea ave- 
rescană — Un bilanţ?, Momente critice3. Din Un bilanț aflăm că partidul ave- 
rescan era un „partid slab și nepopulat, format din elemente de umplutură, 
doritor de jaf și căpătuială“. Venit la putere, el „a recurs la mijloacele 
cele mai odioase ca să poată îngenunchia și sugruma acest popor“. S-a com- 
promis atît în politica internă cît și în cea externă 4. 

Mergînd mai departe cu stigmatizarea guvernanților, George Ulieru 
schițează cîteva tipuri de politicieni în pamfletele sale. Tipul politicianului 
veros apare în Samsarii politici’, al politicianului recrutat din droj- 
dia societății, din declasați și afemeiaţi, în Un om care face ce știe și ce-a 
învățat $ şi al politicianului demagog în Samsarul cocoțat?. Costache 
Burdubae din Samsarii politici, de exemplu, este „senator guvernamental 
și un mare afacerist, membru în diferite comisiuni cu diurne grase“8. 

Alăturîndu-se scriitorilor antidinastici, scriitorul a criticat cu vehemen- 
tă și monarhia. În cîteva articole, el subliniază caracterul ei parazitar 
(Abuz şi ironie, Un semn prevestitor). Apoi, într-un pamtlet intitulat semni- 
ficativ Fasturi regale’, se ocupă exclusiv de monarhie. Aici se denunţă, 
cu sarcasm, în primul rînd cîrdășia dintre guvernanți și rege și apoi dintre 
acesta și monopolurile din Apus. Accentul cade pe legăturile întinse, rami- 
ficate peste hotare, dintre monarhia romînă și cea străină, susținute de 
interesele lor economice și politice. 


Interesele de clasă ale guvernanților și regilor erau apărate și susținute 
de diferite instituții de stat — poliție, jandarmerie, armată. Referirile 
medicului la vechile rosturi ale instituțiilor respective sînt vehemente, 
caustice. Guvernanţii se bazau în calculele lor, arată Ulieru în Puterea 
nevușinată, pe „puterea politistului provocator și cinic“ și pe „puterea mili- 
tarului provocator și îndrăzneț“10. Diferiți funcționari deveneau, într-un 
timp record, făcînd abuz de funcțiile îndeplinite, foarte bogați. E cazul 
polițistului din pamfletele Un politai model t1 și o Schiţă de moravuri care 
ta proportiile unui roman 12, care, folosind „amenințarea, șantajul, minciuna, 
și tupeul“, ajunge „un om de vază și mare proprietar în oraș“. 

În articolele și pamfletele lui, Ulieru a sesizat, prin relevarea sărăciei 
maselor populare și călcarea drepturilor lor de către clasele stăpînitoare, 
prăpastia dintre acestea. Existența acestei prăpăstii se datora faptului că 
guvernanţii se bazau pe „puterea nerușinată“, pe „puterea care caută să se 
impună și să câștige rezemîndu-se pe forța brută, inconștientă, pe bani 


G. Ulieru, Un glas printre ruine, în „Glasul țării“, an. III (1923), nr. 6, p.3—5. 
Idem, Un bilanț, în „Facla Muscelului“, an. II (1927), nr. 2, p. 2. 
Idem, Momente cvitice' în „Rîndunica“, an. II (1926), nr. 7, p. 1. 
Idem, Un bilanț, în „Facla Muscelului“, an. II (1927), nr. 2, p. 7. 
Idem, Samsarii politici, în „Facla Muscelului“, an. II (1927), nr. 2, p. 1—2. 
Idem, Un om care face ce știe şi ce-a învăţat, în „Rîndunica“, an. II (1926), nr. 6, p. 2. 
Idem, Samsavul cocoțat, în „Facla Muscelului“, an. I (1926), nr. 1, p. 2. 
Idem, Samsavii politici, în „Facla Muscelului“, an. II (1927), nr. 2, p. 2. 
Idem, Fasturi regale, în Puterea nevușinată, Pitești, 1924. 
10 Idem, Puterea nevușinată, în „Rîndunica“, an. I (1925), nr. 2, p. 1. 
11 Idem, Un polițai model, în „Rîndunica“, an. I (1925), nr. 2, p. 3—5. 
12 Idem, O schiţă de moravuri care ia proporțiile unui roman, în „Rîndunica“, an. I (1925) 
nr. 5, p. 2—3. 

sunători sau pe formule goale, mincinoase și ipocrite“, iar poporul pe 
„puterea, adevărată“, pe puterea „care zidește și hrănește“. În finalul arti- 
colului Puterea nerușiată, autorul îndeamnă cu căldură masele populare 
să acorde „toată cinstirea și supunerea“ numai „puterii adevărate“, exis- 
tentă „în brațele muncitorului și ale meseriașului“ t, 


Din cauza caracterului deosebit al celor două „puteri“, între ele exista 
o luptă acerbă. Constatarea o relevă scriitorul în Un semn prevestitor, un 
„articol incendiar“ cum l-a calificat prefectul Teleormanului într-un raport 
confidențial 2. Aici, Ulieru, influențat vădit de mișcarea muncitorească, 
identifică în „impozantele întruniri ale democraţiei“ și „în protestele pline 
de admirație ale comuniștilor“ — „un semn prevestitor de vremuri turburi 
și furtunoase, care vor aduce mari prefaceri în viața noastră socială “ 3, 


Simpatizînd deschis și călduros pe luptătorii noilor vremuri, el dedică 
un articol unuia dintre aceștia — muncitorului tîmplar Ilie Marinescu, 
considerat de către siguranța din Alexandria un comunist notoriu și temut. 
Articolul Ilie Marinescu conține portretul moral, concentrat la maximum, 
al unui luptător intransigent: „Un tîmplar inteligent, cinstit, fără vicii, 
alergînd și muncind ca o furnică, plin de entuziasm pentru tot ce este 
frumos și drept, revoltat pînă la sacrificiul de sine față de nedreptăţi și 
abuzuri ori de unde ar fi venit ele“. Deseori, el „chema în jurul lui prie- 
teni, meseriași ca și el, și le povestea. dincele ce citea: le arăta cît de 
frumos și nobil e să fii meseriaș, să trăiești din munca manuală, să fii inde- 
pendent; el arăta că trebuie să se prețuiască între ei, să caute să însemneze 
ceva ca cetățeni; îi îndemna să fie curajoși și să-și spună în toate împre- 
jurările cuvîntul drept și cinstit. Era o plăcere să-l asculți și să stai de 
vorbă cu Ilie Marinescu“. Pentru curajul și umanismul lui, acesta „a fost 
arestat, ținut închis și maltratat în două rînduri în beciurile poliției“ din 
cauza cărora, cu toată asistența medicală acordată de Ulieru, moare în 
iarna anului 1926 4, 

Alăturîndu-se „puterii adevărate“, maselor populare, scriitorul George 
Ulieru lansează prin unele articole și pamflete apeluri călduroase de che- 
mare a poporului la luptă împotriva „puterii nerușinate“, împotriva claselor 
parazitare și a guvernanților odioși. Dintre scrierile respective menționăm: 
Justitia, Puterea nerușinată ș.a. De pildă, în Justiția, articol redactat în 
vremea marii crize economice generale, scriitorul cheamă toate forțele 
sociale nedreptăţite ca „să stabilească Legea și Dreptatea călcate în picioare 
de atîta amar de vreme de mincinoși, de fățarnici, de tîlhari şi nelegiuiți“5. 
Dorința ridicării maselor populare împotriva stăpînirii l-a obsedat atît 
de mult pe Ulieru, încît în articolul Libertatea 6, trecînd ușor peste formele 
luptelor de clasă și influențat de unele idei retrograde, el se declară nesa- 
tisfăcut și-l consideră pe popor „blajin“. În realitate, contrar afirmațiilor 


1 G. Ulieru, Puterea nerușinată, în „Rîindunica“, an. I (1925), nr. 2, p. 2. i 
> Ministerul Sănătății şi Prevederilor Sociale, Buc., arhiva, dos. 6.717. 

3 G. Ulieru, Un semn prevestitor, în „Rîndunica“* an. 1 (1925), nr. 2, , 
+ Idem, Ilie Marinescu, în „Rîindunica“' an. ILI (1927), nr. 2, p. 2. 4 
5 (dem, Justiţia, în „Presa“, an. I (1930), nr. 1, p. 1. i 

€ Idem, Libertatea, în „Rîndunica“, an. IV (1928), nr. 1, p. 1—2. 

doctorului, poporul ducea de veacuri, prin numeroase căi, o luptă necurmată 
pentru dreptate socială și națională. 

l Problema păcii și a războiului e ultima temă a articolelor și pamfle- 
telor lui George Ulieru. Tema este dezbătută amplu, de pe poziții înaintate, 
în articolul Pacea lumii |, semnat cu pseudonimul Van Ryd. Articolul, 
împărțit în două părți, cuprinde un aspru rechizitoriu privind atrocitățile 
primului război mondial și o patetică chemare a maselor populare la lupta 
pentru pace. 

În rezumat, articolele și pamiletele dr. George Ulieru, aparținînd 
realismului critic, prezintă viața mizeră a poporului, denunță afacerismul 
politicienilor și guvernanților, reflectă luptele dintre proletariat și. capi- 
taliști și cheamă masele populare la intensificarea luptei pentru o viață mai 
bună. Însă critica socială și chemarea la luptă sînt îngrădite de anumite 
limite, generate de ignorarea din partea scriitorului a legilor de dezvoltare 
a societății și a rolului proletariatului în istorie. Critica lui Ulieru e îndrep- 
tată împotriva conducătorilor statului, nu și împotriva „principiilor de 
bază ale organizației sociale“, pe care le socotea — în mod greșit — accep- 
tabile. El nu avea conștiința faptului că acestea, incompatibile cu asigu- 
rarea vieţii fericite a maselor populare, creează posibilitatea unei mino- 
rități de oameni de a ține poporul în mizerie și exploatare. Apoi, chema- 
rea "poporului la luptă este generală, lipsită de indicarea organizatorului 
și conducătorului istoric al luptei. Limitele nu eclipsează însă valoarea rea- 
listă, demascatoare, a articolelor și pamfletelor dr. Ulieru. 

La o mare parte din articolele și pamfletele politice, George Ulieru 
se preocupă îndeaproape de arta exprimării ideilor. Aici ideile sînt orga- 
nizate cu artă, minuțios, pe alineate, și subliniate prin repetarea fericită 
a unor cuvinte și construcții, asemenea unora dintre poemele marelui poet 
indian Rabindranath Tagore, din care el a tradus. Din scrierile respective 
menționăm: Puterea nerușinată, Dreptate, Justitia. O altă trăsătură a scrie- 
rilor respective o conferă utilizarea, aproape permanentă, a citatelor bine 
selecționate din marii scriitori umaniști ai tuturor epocilor. Pentru a da 
mai multă greutate scrierilor sale, Ulieru citează din poetul persan Saadi 
în Dreptate, din scriitorul indian R. Tagore în Puterea nerușinată, din 
poetul francez V. Hugo în Un glas printre ruine ș.a. Nu lipsesc, de ase- 
menea, din pamflete nici invectivele. În atacul său violent împotriva regi- 
mului Durghezo- moșieresc, Ulieru califică pe membrii oligarhiei cu cuvinte 
tari: „paraziți sociali“; „lepre ale pămîntului“, „ciocoi răsăriți din min- 
ciună și furt“ (Justitia); „lachei, sinecuriști, coade de topor, struți cu 
capul pitulat în nisip, hoți împodobiți cu tinichele, reptile înveninate“ 
(Momente critice). Uneori, ca în ultimul exemplu, îniierarea oligarhiei 
se obține prin cumul de invective. 

Există totuși o serie de articole în care forma exprimării ideilor e 
neglijată. Articolele din această categorie (Un bilanţ, Către cititori, Un 
polițai model) suferă din cauza lipsei de claritate a frazei, a repetării in- 
oportune a unor forme pronominale (el, care) și a neconcordanţei timpu- 
rilor verbului. 


1 Van Ryd, Pacea lumii, Constanţa, 1922, 

În ansamblu, prin tematică și mai puțin prin arta lor, articolele și 
pamfletele politice ale curajosului dr. George Ulieru se apropie evident 
de acelea ale pamfletarului N. D. Cocea. 


+ 
+ + 


insemnările cuprinse în Din carnetul unui medic de plasă formează 
un alt gen de scrieri abordat cu pasiune de Ulieru. 

Istoria elaborării și publicării „carnetului“, bazată pe investigaţii 
arhivistice, e interesantă pentru înțelegerea judicioasă a însemnărilor. 
Încă din anii activității din Alexandria, Ulieru și-a notat într-un caiet 
obișnuit fapte semnificative din activitatea sa, intenționînd să le publice 
sub titlul Din viata de apostol. Însemnările unui medic de plasă şi cu pseudo- 
nimul dr. Ion Cicoare. Mai tîrziu, în anii Dragoslavelor, pe alt caiet, el 
a selecționat însemnările din „carnet“ și le-a adăugat altele noi. Noua 
variantă purta titlul modificat, cel actual: Din carnetul unui medic de 
plasă. Însemnări, cu pseudonimul neschimbat. Din această variantă a 
publicat cîteva însemnări în revista „Piatra Craiului“ 1. Apoi, în perioada 
pensionării, doctorul a redactat, modificînd evident forma, ultima variantă 
a jurnalului — pe cea de a treia. Din cauza morţii premature a scriito- 
rului, jurnalul a apărut postum în „Revista Fundațiilor“ (1946), datorită 
înțelegerii acad. Al. Rosetti și perseverenței lui I. Ulieru, fratele docto- 
rului. La baza însemnărilor au stat deci, contrar afirmațiilor unor cronicari, 
fapte reale, tipice și o febrilă activitate creatoare. 

Tematic, unele însemnări reiau, pe alt plan, teme din articole și pam- 
flete, iar altele aduc noi aspecte ale societății, dintre care unele puțin 
explorate în literatura vremii. În jurnal, protestul social al scriitorului apare 
concretizat în fapte artistice. 

Mizeria populaţiei rurale sărace și aspectul feudal, sumbru, al satelor, 
de o tragedie zguduitoare, sînt reflectate în multe însemnări 2. O însemnare 
de la p. 27 e elocventă: „În satul B... sătenii duc o viață primitivă. 
Casele lor sunt din chirpici, învelite cu stuf. Ei n-au apă potabilă, nici 
lumină noaptea. Apa o iau dintr-o băltoacă din apropiere, în care se bălă- 
cesc porcii și înoată păsările de apă. În mijlocul satului se înalță, impună- 
toare, casa cîrciumarului“. Interiorul caselor e insalubru și neospitalier. 
Un „flăcău tuberculos“ locuiește „într-o cămăruță cu un singur ochi de 
geam fixat în zid, cu lut pe jos, înconjurat de trei frați mai mici“ (p. 14). 

Aflată într-o situație mizeră, populația rurală era bîntuită de tot 
felul de boli: tuberculoză, pelagră, sifilis. Ravagiile bolilor nu puteau 
fi oprite, căci, după cum atestă Ulieru, lipseau medicamentele (p. 16), 
personalul sanitar calificat (p. 8, 19, 23) și interesul „părinților comunei“. 
În comuna P, de exemplu, nu se găsea nici un agent sanitar și nici o 
moașă ; posturile lor fuseseră suprimate din considerente de economie buge- 


1 G. Ulieru, Însemnările unui medic de plasă, în „Piatra Craiului“, an. II (1929), 
nr. 2—3, p. 5—6. 

2 La cercetarea însemnărilor a fost folosită ultima ediție a jurnalului, ed. III, din 1958, 
imprimată de E.S.P.L.A. Cifrele aflate în interiorul sau în afara parantezelor indică pagina 
pe care se găseşte însemnarea, citată. 

tară. O „tigancă bătrînă“ făcea acolo nestînjenită pe „doftoroaia“. La o. 
inspecție, medicul a găsit „9 cazuri de angină difterică“. Pînă atunci, muriseră 
4 inși. Lipsit de vreun concurs din partea cuiva, medicula improvizat 
o infirmerie, însă „fără ser antidifteric, cu toate că cerusem de mai multe 
ori din timp“. Aici, ca și în alte părți, avea „continuu înainte nepăsarea 
și îndărătnicia oamenilor“ (p. 16). 

Obscurantismul, întreținut conştient prin exemple de clasele stăpîni- 
toare, întuneca minţile oamenilor. În numeroase însemnări, Ulieru relevă 
mulțimea superstițiilor și efectul lor negativ în gîndirea și acțiunile oamenilor. 
Prin acestea i se conferă „carnetului“ și valoarea unui document folcloric, nu 
mai prejos de ultimele anchete sociologice. Ca medic, Ulieru remarcă obi- 
ceiurile și practicile mistice privind înlocuirea medicinei: sleirea puțu- 
rilor prin „sfințirea“ lor de preoți (p. 27); alungarea bolilor cu „păr afu- 
mat“ (p. 29), cu descîntece de zmei (p. 7), cu „cîte un căţel de usturoi” 
la gîtul copiilor (p. 18), cu utilizarea „spinilor din cununa Miîntuitorului“ 
(p. 47) etc. 

„Părinţii comunei“ (chiaburi, cîrciumari, preoți etc.), care manifestau 
o totală indiferență față de progresul social, apar stigmatizați cu litere 
de foc în „carnet“, Chiaburii și cîrciumarii posedau, de pe urma exploa- 
tării, case impunătoare în mijlocul satelor (p. 27), refuzau din zgîrcenie 
să achite vizitele medicale (p. 11, 34), concepeau căsătoria ca un mijloc 
de îmbogățire (p. 43) și, în goana lor după bani, nu respectau interesele 
colectivității (p. 89). Oamenii bisericii (preoți, călugări $ și călugăriţe), absenți 
în articole și pamflete, dar necruțați de medic, sînt prezentaţi cu un realism 
crud ca alcoolici (p. 97), veroși și lacomi (p. 47) și ostili progresului științei 
(p. 27). Unii învățători sînt înfierați pentru superticialitate 1, întreținerea 
superstițiilor (p. 18) și sprijinirea acțiunilor cîrciumarilor (p. 25). Interesele 
de clasă îi legau pe toți „părinții comunei“ în atitudinile lor ostile față 
de țărănimea muncitoare și de ridicarea satelor (p. 25, 89). 

Mai mult de jumătate din totalul însemnărilor, Ulieru le-a dedicat 
criticii vehemente a administrației sanitare, sector puțin explorat de lite- 
ratură pînă la el. În însemnările sale, Ulieru a reușit să ne lase o imagine 
evident conturată, realistă și inedită a stării personalului și a forurilor 
conducătoare sanitare din administrația sanitară. Natura preocupărilor 
medicale ale autorului și talentul său literar au favorizat considerabil 
închegarea acestei imagini tulburătoare. 


La un pol al lumii sanitare se afla personalul sanitar (infirmiere, moaşe, 
agenți sanitari) cu medicul de plasă. Scriitorul relatează că o mare parte 
din personalul sanitar era necalificat și prost retribuit. De aceea, agenţii 
sanitari umblau „desculți și plini de petice“ (p. 39). Încorsetați de nevoi, 
membrii personalului sanitar inferior erau siliți să practice îndeletniciri 
umilitoare, incompatibile cu profesiunea lor. Ei deschideau loterii cu. obiec- 
tele din casă (p. 24), vindeau rachiu preparat din bozii (p. 39), se angajau 
ca măscărici la cîrciumi (p. 39) și erau tentaţi de primirea mitelor (p. 13). 
Categoriile respective de funcționari mărunți din serviciul sanitar erau 


1 G. Ulieru, Jurnalul unui medic de plasă, în „Piatra Craiului“, an. II (1929), 
n. 2—3, p. 5. 

apostrofate și exploatate sîngeros de către medicul de județ. Purtarea bru- 
tală a dr. Căpușe ș Și acțiunile lui de reținere masivă din salariul personalului 
sanitar ilustrează din plin afirmaţia (p. 64). 

Prin condiţiile de lucru și chiar de viață, medicul de plasă se apropie 
sensibil de personalul sanitar inferior. Trăsăturile lui de caracter sînt 
prezentate aici prin persoana lui Ulieru, pe deplin confirmate de întreaga 
sa activitate și de o serie de documente din dosarul cazier. Medicul de 
plasă era activ, entuziasmat de „misiunea de medic de țară“ și un pasionat 
apărător al intereselor mulțimii. În multe privințe, Medea Z., tot medie 
de plasă, se identifică cu Ulieru. Venise la țară „plină de entuziasm, cu dor 
de muncă și a face bine“, însă nu-i da nimeni nici un concurs. Salariul 
nu-l primise, într-un timp, de patru luni. Deoarece nu acceptase „să pri- 
mească curtea“ unui primar a fost ostracizată (p. 33). În concepţia claselor 
stăpînitoare, oamenii aceștia care doreau cu ardoare să ridice poporul la 
lumină și să-i îngrijească sănătatea erau calificați pe nedrept, din punctul 
de vedere al intereselor înguste, ca „medici slabi și fără ambiţie“ (p. 57). 

La celălalt pol al administrației sanitare se afla personalul superior 
— miniștri, inspectori generali și medici de județ, uniți prin interesele 
meschine. Funcția de ministru o ocupau, o dată cu venirea la putere a 
partidelor politice, diferiți politicieni corupți, demagogi și afaceriști. 
În două rînduri a ocupat-o chiar un preot, care — datorită afacerilor cu 
seringi — a fost poreclit „Popa Siringă“ (p. 39). N 

Viguros conturați sînt restul funcționarilor superiori. În primul rînd 
dr. Barbete — „inspector general sanitar îmbrăcat cu redingotă, pălărie 
tare și cravată albă, obrajii (...) rași numai pe jumătate“ (p. 10). Medic 
obscur, dar „coadă de topor“, el deține funcția de inspector general sub 
toate guvernele, deoarece era folosit de miniștri la lovirea adversarilor 
politici și la banchete îi servea, călcîndu-și demnitatea de om în picioare, 
de dragul păstrării postului, cu „tartine de icre negre“ (p. 39), cu „un 
pahar de apă rece“ (p. 87) și le îndrepta „cravata de cîte ori li se strimba“ 
(p. 87). La alegerile parlamentare, el se deplasa în țară și sprijinea par- 
tidele din guvern (p. 22). La baza acțiunilor lui stătea o filozofie indivi- 
dualistă pe care o împărtășea cu cinism și altora: „Să nu scuipi niciodată 
contra. vîntului“ (p. 12). Abuzînd de funcție, pentru a-și lucra via și a-și 
vinde vinul, folosea — cu concursul medicului de județ — personalul sanitar 
subordonat și pe cîrciumari (p. 65). Doctorul Barbete e tipul inspectorului 
general sanitar corupt, afacerist, obscur în profesiune, servil cu stăpînii 
săi și brutal cu personalul subordonat. 

Medicul de județ este alt funcționar superior interesant. Corupt și 
dornic: de parvenire, el primește mită de pe urma proceselor de contra- 
venție (p. 19), a eliberării autorizaţiilor de nuntă și de practicare a dati- 
nelor (p. 52), a comenzilor de „genţi sanitare“ (p. 40) etc. Ca să-și mențină 
serviciul, e curtenitor cu prefectul județului și cu inspectorul general Bar- 
bete; îi secundează în alegerile electorale și îi satisface cu servicii personale. 
Mare demagog, el acuză personalul sanitar de starea mizeră a țărănimii și for- 
mulează diferite sfaturi ridicole pentru í îmbunătățirea ei: „să mănînce zahăr cît 
mai mult“, „să se culce devreme“, „să se cîntărească săptămînal“ etc. Prin 
corupție, demagogie, afacerism, imoralitate, exploatarea personalului sani- 

tar și indiferența față de nevoile sanitare ale populației, acest medic repre- 

„zintă pe medicii de județ cu totul străini față de interesele vitale ale po- 
porului. Atît inspectorul general, cît și medicul de județ, tipuri generate de 
capitalismul parazitar în sectorul sanitar, își găsesc corespondenți prin tră- 
săturile lor și în alte sectoare ale vechii administrații. 

Tema antirăzboinică, cu efectele primului război mondial, își găsește 
ecou în cîteva. însemnări. Prin sate se puteau vedea „infirmii, văduvele 
şi orfanii de război, cu pensiile de multă vreme neprimite, desculți și îmbră- 
cați în zdrențe“ (p. 10, 19). Mulți din cei întorși acasă aveau conștiința 
„zguduită. Învățătorul R., decorat cu Mihai Viteazul, se plimba „marțial“ și 
le atrăgea atenția oamenilor că „este eroul de la Oituz”. Pe copii îi instruia 
„să facă drepți (...),să salute militărește și să spună că sunt fii de erou“t. 
Din multe puncte de vedere, învățătorul R. se identifică cu profesorul 
Vladimir, altă victimă a războiului, din nuvela Întoarcerea tatii din război 
de Alex. Sahia. Indirect,. Ulieru reia aici chemarea la luptă pentru pace 
-din Pacea lumii. 

După cum se vede, „carnetul“ zugrăvește „din punct de vedere sanitar- 
rural epoca 1948—1938“. Realitatea sanitară și socială a acelor ani este 
-expusă de Ulieru cu mult simț artistic. De altfel, cele trei variante ale 
“jurnalului ilustrează concludent eforturile scriitorului pentru ridicarea 
faptelor particulare la generalizări artistice și pentru limpezirea ideilor 
expuse în mesajul său artistic. 

„Carnetul“ însumează, în ultima ediție (1958), un număr de 119 în- 
semnări, inegale ca întindere. Însemnările urmează o ordine cronologică, 
gruparea unor însemnări în jurul unei teme fiind incidentală. Ele surprind 
în esență un aspect, un fapt inedit sau completează — cum se întîmplă 
deseori — pe altul precedent, aflîndu-se în ultima situație într-o strînsă 
interdependență tematică. Astfel, tema întîrzierii achitării salariilor per- 
sonalului sanitar expusă în însemnarea de la p. 24 e completată și adîncită 
cu încă 3 însemnări similare (p. 33, 38, 39). 

Comentariile scriitorului absentează din însemnări; realismul și 
„arta lor sugerează întreaga stare de fapte. Prezentarea vieţii e între- 
prinsă cu calm și cu o amară ironie, rezultată din contrastul înfă- 
țișării mizeriei poporului și a „parodiei“ claselor stăpînitoare. O însemnare 
luată întîmplător de la începutul cărții (p.7) ilustrează concludent afirmaţia : 
„Am fost chemat să văd un copil bolnav. L-am văzut şi i-am dat medica- 
mente. A doua zi m-am dus să-l văd iar... medicamentele erau pe masă 
neatinse, iar copilul zăcea oblojit în baligă“. Numai atît se notează; restul 
faptelor sînt sugerate. Din surprinderea acestor realități generalizate în 
trecut în toate așezările noastre rurale se desprind două aspecte tipice: 
“teama pacienților față de medicamente și utilizarea „băligii“ în locul lor. 
* Obscurantismul împiedica pe oameni să privească cu încredere roadele 
științei. Constatarea medicului indică aflarea „păturii țărănești“ pe o treaptă 
inferioară a civilizației, stare de care se făceau vinovaţi în primul rînd 
guvernanţii țării. Apoi contrastul dintre gestul preferării băligii, care 


1 Mihail Robea, Complelări la un jurnal, în „Viaţa rominească“, an. XII (1961), 
-ar. 2, p. 1741. 

agrava boala, și cel al respingerii brutale a medicamentelor, care puteau să 
însănătoșească pe bolnav, stîrnește zimbetul, însă un zîmbet amar, dureros. 

Însemnările folosesc toate modurile de expunere — narațiunea, dialogut 
și descrierea. În privința dialogului, el se desfășoară într-o succesiune fi- 
rească, vie, fără indicarea personajelor: 


„— De ce e duhos și nu stă cu noi la cîrciumă? 

— Fiindcă nu i-o fi plăcînd, maică! 

— Ce ne tot spune să nu mai bem? Bem banii lui? 

— Fiindcă băutura e rea, maică, fiindcă e rea! 

— Ce ne tot spune să ne curățim de păduchi? El nu ştic că numai morții n-au păduchi è 
— C-așa, e bine, maică, așa, e bine! le-am spus eu. 

— Gunoaiele îi stă în gît? Ce se tot leagă de gunoaie? 

— Ca să fie curat, maică, să fie curat! 

— Şi lui, ce-i tot cari atita apă? 

— Pentru spălat maică ! 

— Toată ziua se spală? Auzi, să nu mai stai la cl, să pleci !...“ (p. 76). 


Prin arta dialogului, numele interlocutorilor — bătrîna  îngrijitoare a. 
doctorului și adversarii lui — și atitudinile lor condamnabile sînt ușor 
identificabile. 

Descrierea apare, îndeosebi, sub forma portretelor, construite pregnant 
din puține cuvinte — portretul preotului alcoolic (p. 97), dr. Barbete (p. 10) 
etc, Iată, de pildă, portretul preotului alcoolic: „Popa înalt şi slab, cu 
fața prelungă și nasul mare, roșu, cu mustață lungă și barbă scurtă de tap, 
îmbrăcat într-o giubea veche și pătată, iar în cap cu o pălărie neagră, 
pleoștită, cu margini mari și în mînă cu un toiag, părea o sperietoare de 
ciori“ (p. 132). În „carnetul“ său, Ulieru nu rămîne indiferent față de topo- 
nimia locurilor și de numele personajelor. Întocmai ca la Caragiale, de la 
care a împrumutat discret unele procedee artistice (telegramele, discursu- 
rile demagogice), numele personajelor corespund pe deplin condițiilor so- 
ciale. Pe un țăran îl chema Simion Dobrilă, pe un agent sanitar — Nae 
ȚŢăpoi, pe inspectorul sanitar general — dr. Barbete. 

Cunoașterea operei este vădit ușurată de utilizarea adecvată a sti- 
lului și a limbii. Stilul, fără a fi atît de „sec“, este lipsit de ornamente, 
ele fiind totuși folosite în circumstanțele reliefării ideilor și caracterelor. 
Cuvintele aparțin unui fond cu o largă răspîndire; regionalismele și neolo- 
gismele apar extrem de rar, ultimele aparținînd domeniului medical: 
imfirmerie (p. 16), autopsie (p. 18), epidemie (p. 60), pilulă (p. 77) etc. 
Fraza este lapidară, sobră, compusă din. puține propoziții: „Mă îmbrac, 
îmi iau ghiozdanul cu leacuri și mă țin după necunoscut prin întuneric“ 
(p. 29); „Cînd se schimbă cîte un ministru, ei tremură și se ploconesc ca 
să nu li se turbure situația“ (p. 51). „Jurnalul“ e scris la persoana întîi, 
ceea ce îi împrumută un pronunțat caracter afectiv. 

Toate aceste calități literare importante îi conferă jurnalului o veri- 
dică și interesantă valoare artistică. Însemnările, expuse cu artă, formează 
„împreună un autentic jurnal literar. El continuă, la un nivel artistic su- 
perior, specia jurnalelor literare, inițiată de Dinicu Golescu cu Insemnare 
a călătoriei mele făcută în anul 1824, 1825, 1526 și urmată de I. Codru 
Drăgușanu cu Peregrinul transilvan, fiind, din multe puncte de vedere, un: 
model demn de urmat. l 

Prin realismul necruţător și prin calitățile artistice, jurnalul Din carne- 
tul unui medic de plasă, deși în el nu se ivesc optimismul și îndemnul 
scriitorului la lupta pentru dreptate socială din articole și pamflete, este 
opera literară cea mai de seamă a lui Ulieru și o valoroasă creație a litera- 
turii noastre dintre cele două războaie mondiale. Istoricii și criticii literari 
competenți au subliniat, la apariția „carnetului“, valoarea lui documentară 
și artistică. Acad. G. Călinescu consideră însemnările „interesante din toate 
punctele de vedere, dar mai ales ca document despre starea sanitară din 
vechile regimuri și despre starea de Spirit pe care o explică“t; acad. Alex, 
Rosetti: „document prețios“ și „operă literară de o valoare excepțională“?, 
acad. Perpessicius: „un valoros document social“3; Ov.S. Crohmălniceanu: 
„O strigătoare acuzație, o lucrare de densă proză artistică“4, 

Clasicii marxism-leninismului, în cadrul literaturii universale, au apre- 
ciat judicios asemenea opere literare, Astfel, Lenin, acordînd o înaltă 

apreciere realismului necruţător al jurnalului Însemnările unui medic de 
V. V. Veresaev, care reflectă starea economică și sanitară înapoiată a ță- 
rănimii ruse de la sfîrșitul secolului al XIX- lea, l-a folosit cu măiestrie 
în geniala sa carte Dezvoltarea capitalismului în Rusia și în lucrarea Cu- 
vinte profetice 5 

Datorită tocmai valorii documentare și artistice, jurnalul dr. Ulieru, 
într-un timp relativ scurt, a fost imprimat în 4 ediții, tradus în limbile 
polonă și maghiară 7, dramatizat în două rînduri, o dată pentru teatru 
{Medicul de plasă de Gh. Costăchescu și I. Ulieru) și altă dată pentru tele- 
viziune (Medicul de plasă de Alex. Starck- și C. Armașu), inclus fragmentar 
în antologii 8 și e pomenit uneori în presă, cînd se evocă mizeria existenței 
sanitare din trecut. 

Activitatea literară a dr. George Ulieru se întregește cu numeroase 
traduceri, efectuate în scopul popularizării valorilor literare progresiste 
ale lumii. Traducerile, cu puține excepții, aparțin literaturii universale 
progresiste —jliteraturii ruse, franceze, americane, germane, indiene. Accentul 
<leosebit l-a pus pe traducerile din literatura rusă și indiană. Din literatura. 
rusă a tradus Clara Milici, Două zile prin codrii seculari? și Prepelița 1 
de Ivan Turgheniev și cîteva povestiri de Lev Tolstoi, iar din cea indiană, 
printre altele: Gitanjali (Prinos de cîntece, 1923) de Rabindranath Tagore. 
Marii umaniști ai lumii sînt reprezentați, cu opiniile lor selecționate, 
în culegerile Comori sufletești (1924) și Indrăgiti natura (1931). 

G. Călinescu, Misantropia sanitară, în „Națiunea“, 11 decembrie 1948. 

G. Ulieru, Din carnetul unui medic de plasă, Bucureşti, 1958, p. 6 (V. prefața). 
Perpessicius, Menţiuni critice, în Jurnalul de dimineaţă, 30 octombrie 1946. 
Ov. S. Crohmălniceanu, Din carnetul unui medic de plasă, în „Contempora- 
nul“, 26 noiembrie 1948. 

> V. I. Lenin, Despre cultură și artă, București, 1957, pp. 65, 263. 

6 G. Ulieru, Z Natatniha Lekarza Wiejskiego, Czytelnik, Spoldzielnia Wydawniczo- 
Oswiatowa, 1951. 

? Idem, Egv Járási Orvos Naplojábol. Feljegyzések Szepirodal Könyvkiado, 1951. 

8 Năvavuri electorale din trecut, Bucureşti, 1954, pp. 36—41; Adevărata faţă a „democraţiei“ 
vurghese. Bucureşti, 1952, pp. 264—268. 

9 Ambele povestiri au fost tipărite în volumul: Ivan Turghenicff, După moarte. 
Clara Milici, trad. de ..., Piteşti, 1922. 

10 I. Turgheniev, Prepelija, în „Piatra Craiului“, an. I (1928), nr. 4, pp. 4—6. 

Traducerile lui Ulieru reprezintă, în ciuda unor deficiențe de limbă 
și de stil, o modestă contribuție la cunoașterea patrimoniului literaturii 
universale. În privința literaturii indiene și americane, el are meritul de 
a fi tradus primul la noi, integral, opera Gitanjali de R. Tagore și unele 
poeme de Walt Whitman. 


II 


Născut într-o familie săracă şi educat în spiritul patriotismului, 
George Ulieru și-a pus toată puterea de muncă și toate cunoștințele sale 
în slujba poporului. 

A activat cu entuziasm în domeniul asistenței sanitare, al culturalizării 
maselor populare și, întocmai ca scriitorii medici Victor Crăsescu, Ion 
Mironescu etc., în literatură. Cu ultima activitate, cu creațiile literare, ela 
îmbogăţit patrimoniul literaturii noastre naționale. 

Opera lui literară, modestă ca întindere, cuprinde — după cum s-a 
observat —amintiri, articole, pamflete politice, însemnări și traduceri, În 
articolele și pamfletele politice, unele de nivelul celor ale lui N. D.Cocea,. 
Ulieru stigmatizează direct, în esența lor, racilele nedreptei orînduiri 
burghezo-moșierești și cheamă cu ardoare masele populare la luptă pentru 
dreptate socială. Jurnalul Din carnetul unui medic de plasă completează 
cu sectorul sanitar în literatura noastră tabloul denunțării vechiului regim 
politic. Criticînd racilele societății burghezo-moșierești și chemînd ma- 
sele populare la luptă, Ulieru făcea aceasta dintr-o profundă încredere 
într-un viitor mai fericit al omenirii. 

Conținutul și arta literară ale scrierilor literare ale lui Ulieru, influențat. 
de mișcarea muncitorească, îl situează pe autor în rîndurile scriitorilor: 
rea liști dintre cele două războaie mondiale, alături de N. D. Cocea, Alex.Sahia. 
şi alții. Istoria literaturii romîne va trebui, de aceea, să-l consemneze cu 
contribuția sa. 


ȘTEFAN PETICĂ — CONTRIBUȚIE LA RECONSIDERAREA 
VIEŢII ȘI OPEREI LUI 


G. G. URSU 


După 23 august 1944, în vasta acțiune de valorificare critică a moște- 
nirii noastre literare, opera poetului Ştefan Petică nu s-a bucurat decît 
de atenția lui Perpessicius și aceea, mai în treacăt, în legătură cu reconsi- 
derarea simbolismului romînesc, a lui Ovid S. Crohmălniceanu și a lui 
G. C. Nicolescu. 

Cercetind activitatea lui Ştefan Petică în lumina noilor manuscrise, 
prilej pentru condeiul lui fin de a înscrie juste observaţii, Perpessiciust 
sugerează ideea de-a se cerceta minuțios activitatea de gazetar socialist 
a lui Ştefan Petică. 

Dezvoltînd această prețioasă sugestie, mai ales că cercetătorii de dinainte 
de eliberare 2 au contestat activitatea de luptător și de gazetar socialist 
a lui Ştefan Petică și au negat total ecoul agitației lui politice în creația 
literară, am socotit necesar de a relua în lumina învățăturii noastre mar- 
xist-leniniste cercetarea manuscriselor inedite, a ziarelor și revistelor la 
care poetul a fost un asiduu colaborator, precum și a poeziilor lui, publicate 
sau rămase necunoscute. 

Sensurile sociale ale unei bogate opere, ascunse prin superficialitatea 
ȘI chiar reaua-credință a cercetărilor mai vechi, se vor dezvălui treptat și 
vor actualiza figura unuia dintre martirii scrisului românesc pentru care „tran- 
dafirii s-au uscat prea curînd“, (la numai 27 de ani) cum a profetizat el 
însuși într-o poezie. 


Pentru unul dintre editorii poetului, „epoca cea mai puțin caracteristică 
a lui Ștefan Petică a fost trecerea lui pe la socialiști“3. La fel, Grigore Tăbă- 
caru, prieten al poetului, face afirmaţia aceasta nejustă: „Se face o greșală 
cînd se caută în opera poetică a lui Ştefan Petică manifestări de credință 
socialistă“! sau în alt loc: „În opera lui Petică nu vom găsi nici elementul 
social“4. 


1 Perpessicius, Menţiuni de istoriografie literară și folclor, E.S.P.L.A. București, 
1957, pp. 134—149. 

2 N. Davidescu, Grigore Tăbăcaru. 

3 Ştefan Petică, Opere, 1938, ediţie îngrijită de N. Davidescu, pp. 6—7. 

41 Gr. Tăbăcaru, Ştefan Petică, note biografice, Tecuci, 1925, p. 5. 

Deși n-a rămas pînă la sfîrşit în mișcarea socialistă, trecerea lui Ștefan 
Petică pe la socialiști n-a fost superficială, ci caracteristică și adîncă pentru 
că a pus o pecete pe opera sa, angajînd nu numai pe ziaristul, pe sociologul, 
dar și pe poetul Ştefan Petică, colorînd toate fețele unei multiple și variate 
activități. 

Poetul a mărturisit într-un articol de amintirii cum a devenit socialist. 
După terminarea gimnaziului de la Tecuci, a venit la Brăila, în septembrie 
1892, ca să urmeze liceul. Trăise atiția ani, el însuși ne-o declară, fără nici 
un ideal. Nu cunoștea viața, după cum nu bănuia lupta pentru trai. Tatăl 
său fusese un bun patriot, un entuziast republican 2, dar nu simpatiza pe 
socialiști, cu toate că, în calitate de jalbar al satului, era gata totdeauna 
să ia parte la orice protestare contra nedreptăților sociale. 


La Brăila, Petică găsi un prieten, un luptător socialist, un tînăr care 
era stăpîn pe o dialectică puternică. Într-o seară l-a dus la clubul socialist, 
compus pe atunci din cîțiva studenţi, dintr-o profesoară şi o seamă de munci- 
tori care își jertfeau puținele ceasuri de odihnă citind și instruindu-se. 

Ştefan Petică deveni un frecventator regulat al cercului, pe ai cărui 
membri începu să-i iubească din toată inima. În zilele următoare citi cu 
pasiune cărțile și broșurile socialiste, pe care i le adusese prietenul. S-a 
convins că „lumea nu stă pe loc, ci se schimbă și se îmbunătățește veșnic. 
Au fost într-o vreme robi, apoi iobagi, acum lucrători salariaţi, care sînt 
mai toți la fel cu cei dintîi“. 

Totdeauna o parte din omenire a fost supusă și asuprită de o clică 
exploatatoare, dar clasa supusă a fost totdeauna mai numeroasă. Condiţiile 
sociale s-au schimbat necontenit. „De unde dar credința că actuala stare 
economică va rămîne veșnic așa cum este? Lucrul ar fi nimerit pentru capi- 
talisti, dar absurd din punct de vedere științific, pentru că tăgăduiește 
evoluția, dezvoltarea treptată a tot ce există. Şi cînd se știe că proletariatul 
din toată lumea se unește în organizații economice și începe lupta politică, 
n-ar fi oare o utopie credința că nimic nu se va mai schimba de acum încolo?“ 


Iată gîndurile unui elev de 15 ani, venit în contact cu învățătura mar- 
xistă, mărturisite de el însuși, afirmînd mai departe: „Pentru aceste și 
pentru alte multe considerații am ajuns socialist. Mai mult decît oricui, 
sînt recunoscător prietenului care cu propaganda lui necontenită, înflăcă- 
rată, m-a făcut să trăiesc o adevărată viață, făcînd să-mi bată inima pentru 
un ideal măreț“. 

Discutînd diferite metode de luptă politică, Petică ajunge la concluzia 
că propaganda individuală, de la om la om, ar fi mai bună decît propaganda 
de la club. 


Nu putem ști care e numele prietenului, dialectician puternic, dascălul 
de socialism al poetului. 

Profesoara din acest articol de evocare este Isabela Andrei, prin căsăto- 
rie, mai tîrziu, rudă cu Mihail Sadoveanu, publicînd și cu pseudonimul Evan, 


1 Cum am devenit socialist, în „Lumea nouă“, 20 febr. 1898. 
> Ibidem. 
3 Ibidem. 

profesoară la externatul de fete din Brăila. Ea era „şefa“, animatoarea 
«cercului socialist brăilean. 

Încă din 1893, Ştefan Petică a participat cu elan la organizarea clu- 
bului muncitoresc din Brăila. Era văzut adesea printre muncitorii din portul 
Brăila, împreună cu prietenul său V. I. Popovici, c-un maldăr de broșuri 
şi manifeste sub braț. Într-o scrisoare către colegul său de liceu Petre Cră- 
iescu, Petică se arată satisfăcut de rezultatele agitației sale politice: „Ştii 
«că am făcut treabă bună noi, cu propaganda la Brăila? Avem acum un club 
-de mai bine de 400 de membri și numărul lor crește necontenit. Ne-a vizitat 
“Gherea și acum vine Toni Bacalbașa...“ 1, 

În ultimul deceniu al secolului al XIX-lea, mișcarea muncitorească 
a cunoscut un progres în formele de organizare și de luptă și scrisoarea lui 
Ştefan Petică reflectă acest. progres. În afară de Clubul muncitorilor din 
București, care şi-a început activitatea în anul 1890, s-au organizat cluburi 
ale muncitorilor în diferite alte centre muncitorești, printre care Brăila. 
Deși a adoptat un program limitat la revendicări general-democratice și 
-o tactică oportunistă, crearea P.S.D.M.R. în anul 1893 a avut o mare însem- 
nătate, întrucît a unit cluburile muncitorești din țară sub aceeași conducere. 


Creşterea mișcării muncitorești, atestată și la Brăila, a avut o influen- 
tă pozitivă și asupra intelectualității, în special a tineretului. Așa se explică 
închegarea unor prietenii strînse între elevii liceelor sub steagul ideilor 
socialiste, cum a fost aceea între Ștefan Petică de la liceul din Brăila și 
Eugeniu Botez (viitorul scriitor Jean Bart) de la Şcoala Militară din 
lași. 

La 20 august 1893, Eugeniu Botez, care crescuse la școala „Contempo- 
ranului“, îi scrie 2 prietenului său Ștefan Petică de la Brăila, exprimîndu-și 
satisfacția că greva brutarilor de la Galaţi a avut succes, sub „semnul dra- 
pelului roșu“. El fusese în vacanță în munții Bacăului, în satul Schitul 
Frumoasa 3, locul nașterii și al copilăriei tatălui său, a studiat starea de 
spirit a țăranilor de la munte și a constatat că nu sînt așa de umili ca 
țăranii de la șes. 


Ştefan Petică, atît la Brăila, ca elev în cursul superior al liceului, cît 
ȘI la Tecuci, ca elev gimnazist, a trăit foarte greu. Era luat de colegi acasă 
cu “săptămînile sau dădea meditații prin familii. Era mai sărac decît toți 
colegii lui; primea de acasă o sumă infimă de 15 —20 de lei, însă își purta 
sărăcia cu "demnitate. Cînd nevoia era mai ascuţită, se adresa numai tova- 
rășilor de idei, cu atîta sinceritate și mîndrie, încît nici cel care dădea, nici 
cel care primea, nu era jignit. Într-o împrejurare dificilă, cînd n-avea cu 
ce să-și plătească gazda, profesoara Isabela Andrei Sadoveanu îi dădu lui 
Petre Crăiescu suma de 20) de lei destinată poetului, cu condiția să nu ştie 
de la cine sînt. Crăiescu îi dădu banii cu mari menajamente: „Uite, am 
20 de lei, ți-i dau ție și nu ți-i cer degrabă, ba niciodată, dacă te prinzi 


1 Cîteva scrisori de-ale lui Ştefan Petică, în „Freamătul“, Birlad, apr.—mai 1912, II, nr. 
4—5, pp. 101—102. 

2 Mss. Bibl. Acad. R.P.R. 1659. 

3 „Un cuib sălbatec înfundat în spărtura a doi munți uriași, acoperiți cu bătrîne și mă- 
zeţe păduri de brazi“. 

să-mi trimiți operele tale tipărite, ori unde aș fi eu“. Petică a primit bucu-- 
ros, nu atît de bani, cît de încrederea ce i se acordase 1. 

Iernile suferea cumplit. „Îmi spui că ai scăpat de iarnă. La noi tocmai. 
acuma e în toi și e așa de grea, că cu drag n-aş mai veni prin ger la școa=- 
lă, dacă n-aş ști că acasă e și mai frig“. | 

E o ciornă dintr-o scrisoare adresată lui Crăiescu la Nărtești-Tecuci?.. 
Singura consolare erau pentru Petică socialismul și lectura literară; ciornele: 
articolelor sale sînt înțesate de asemenea mărturii. „O ingenioasă teorie: 
științifică ne mîngiia de toate lipsurile“, „drept cină aveam o poemă de Walt 
Wittman“, declară el.3 Așa a putut înțelege Ștefan Petică suferințele mun-: 
citorilor din portul Brăila și să ajungă la o cunoaștere adîncă a vieții lor.. 


Într-un reportaj Din portul Brăila el se simte dator să dea cîteva 
noțiuni despre munca hamalilor din port. O poștă se numește o sumă de 
oameni ce lucrează împreună. Dintre aceștia, unii sînt cărători, alții ridi-- 
cători. Ridicătorii sînt aceia ce iau sacii de jos și-i așază în spatele cărăto-: 
rilor. Munca acelora e mai ușoară, de aceea fac cu rîndul. Acești muncitori 
sînt exploataţi atît de marii capitaliști, cît și de mijlocitorii lor. Organizarea 

„în sindicat, scrie Petică, ar suprima rolul mijlocitorilor. 

Ştefan Petică a propagat ideile socialiste și în orașul Tecuci, partici- 
pînd atît la activitatea clubului muncitoresc din acest oraș, cît și la aceea 
a unui cenaclu literar tecucean, rămas necunoscut. Notele manuscrise de la 
Academia R.P.R.5 înregistrează o întrunire la Tecuci, la 27 august 1895, 
la clubul muncitoresc și cuprind ciorne de pe scrisori adresate de tînărul. 
poet conducerii de atunci a partidului social democrat, formată din elemente: 
oportuniste, burghezo-liberale, ca Ion Nădejde, care în curînd vor trăda 
mișcarea muncitorească. Într-una din aceste note se, precizează că toată 
„corespondența primită este mai mult opera unor muncitori“ 6, ceea ce ar 
fi o indicație asupra componenței sociale a clubului tecucean. De altfel, 
documente din mișcarea muncitorească atestă prezența delegaților din Tecuci. 
la Congresul cercurilor, cluburilor și societăților muncitorești din Romînia 
ținut la București la 31 martie 1893, care a hotărît și a întemeiat Partidul 
social-democrat al muncitorilor din Romînia 7. 


La Tecuci a funcționat începînd din anul 1894 un cenaclu literar ani- 
mat de idei socialiste, în care rolul principal l-au îndeplinit poetul Ştefan: 
Petică și învățătorul Gheorghe Chirvăsuță. În amintirea: acestui cenaclu 
socialist de la Tecuci, Ștefan Petică a scris două articole evocatoare 8: „Sunt 
cel din urmă care mai trăiesc dintr-un cenaclu înfloritor odinioară și care 
îndreptățea atîtea speranțe frumoase... În tăcutul și liniștitul oraș moldo- 
venesc de unde am plecat, cîțiva tineri entuziaști întemeiaseră un cerc de 


1 „Freamătul“, 1912, ian.—martie, pp. 70—71. 

2 Mss. Bibl. Acad. R.P.R., Mss. 1657, p. 218. 

3 Ibidem, p. 2. 

4 „Lumea nouă“, 2 iunie 1896, sub pseudonimul Erics. 

5 Msse rom. B.A. R.P.R., 1659, p. 66. 

6 Ibidem. 

? Lecţii de istorie a P.M.R., Editura Politică, București, 1960, p. 45. 
8 


Fatalitatea şi Ca foile, două articole semnate cu pseudonimul Trubadur în „Romînia 
jună“, 1900, 28 şi 29 aprilie. 

discuţii serioase și pasionate, de înflăcărare nobilă și aventurată. Într-o stradă 
mică din Braniște, umbrită de ramurile salcîmilor și parfumată de mirosul 
frunzelor de nuc, ne adunam în fiecare seară și nu ne despărțeam decît tîrziu, 
după miezul nopţii. Ce visuri, ce avînt!“. 

Articolul era scris în 1900, cînd părăsise mișcarea, de aceea el scrie 
de o înflăcărare care i se părea „aventurată“. Îndeosebi, Petică nu-l uită pe 
Chirvăsuţă, care ar fi fost printre primii semănători ai ideilor noi în Tecuci.. 

„..„Aveam nevoie de vorba sa înțeleaptă, de pilda sa înălțătoare. Și 
nu o dată mi s-a întîmplat ca din orașe foarte îndepărtate, cînd zgomotul 
prozei și al mișeliilor amenința să mă cuprindă, să iau trenul și să mă îndrept 
spre tăcutul oraș moldovenesc cu speranța cu care se duceau odinioară pele- 
rinii la Roma“. 

Cum era firesc la un fecior de țăran, Petică nu-și reduce munca de pro- 
pagandă numai la oraș, ci desfășoară o vie agitație politică la sate. Era 
momentul cînd la Congresul al II-lea (1894) și la Congresul al III-lea (1895). 
al P.S.D.M.R., elemente înaintate au cerut să se dezbată situația grea 
a țărănimii și calea pe care trebuia îndrumată lupta lor. Conducerea opor-. 
tunistă n-a putut respinge cu totul aceste cereri juste și a dat indicaţia 
să se înceapă la sate agitația pentru înființarea de bresle țărănești, care să 
se afilieze pe lîngă cluburile muncitorești mai bine organizate 1. 


Tatăl lui Ştefan Petică a fost jălbar al satului și a scris petiții sus-- 
ținînd revendicări ale țăranilor. Însuși poetul a scris asemenea petiții, de 
exemplu: una în numele mai multor săteni care, avînd războiul de la 1877 
cer să fie împroprietăriți cu cîte un lot, aita prin care sătenii denunță 
Ministerului de Agricultură și Domenii pe proprietarul moșiei Ivești că nu 
respectă legea tocmelilor agricole?. 

Elanul său de fiu de țăran revoltat de soarta alor săi l-a dus pe poet 
la îmbrățișarea caldă a ideilor socialiste pe care adesea le ilustrează cu exem-. 
ple edificatoare din lumea satului. În reportajul Cum se face averea, poetul 
spulberă teza calomnioasă a presei reacționare că sărăcia țăranilor se dato-- 
rește lenei și pretenția absurdă că hărnicia duce la bogăție. El dă ca pildă 
cazul lui Nicolae Moise din comuna Liești care fusese cu mulți ani în urmă 
un căruțaș de rînd și ajunsese un mare bogătaș trăind „din mila Domnului: 
și munca sătenilor“, îmbogățindu-se din jaf. 

În 1896, Ştefan Petică a organizat întruniri în multe sate din fostul 
județ Tecuci, 10 întruniri numai în trei săptămîni, în satele Liești, Bucești, 
Diecheni, Blajeni, Ivești și Torcești. Face un cerc de propagandă socialistă 
în Bucești, satul lui natal și înregistrează toate încălcările de lege făp- 
tuite de boierii stăpînitori ai pămînturilor. „Lumea nouă“ conține infor- 
mații despre propaganda poetului la sate 4. La întrunirea politică din Bucești 
de la 11 august 1896, el arată că țăranul, pe lîngă hoția fățișă, nelegală, 
are încă de suferit hoția legală, ocrotită de legile burgheze, ascunsă ochilor: 


1 Documente din mișcarea muncitorească. 1872—1916, Editura C.G.M., 1917, ediția a. 

II-a, p. 230. 
2 „Ateneul Cultural“, Bacău, nr. 3, 1925. 
3 ze 


„Lumea nouă“, anul II, 1896, 24 ianuarie, cu pseudonimul Erics. 
4 Socialismul la sate, în „Lumea nouă“, 20 august 1896, pseudonim Erics. 

multora, Petică vede clar procesul de pauperizare a micilor proprietari de 
pămînt, care treptat ajung să n-aibă altă avere decît forța lor de muncă. 
Soluțiile indicate de Petică pentru înlăturarea mizeriei sînt limitate la acelea 
din rezoluțiile Congreselor P.S.D.M.R. și anume la lupta pentru cucerirea 
votului universal și organizarea pe bresle. 

Toate întrunirile organizate și însuflețite de Ștefan Petică se desfășurau 
într-o atmosteră de entuziasm și aveau un mare succes — acestea sînt obser- 
vațiile oiiciosului „Lumea nouă“ €. 

Din această epocă sînt scrisorile trimise de Ştefan Petică din Brăila, 
bulevardul Cuza 69, lui Petre Crăiescu, căruia îi cere să-i comunice ce s-a 
întîmplat în satul lui, „ce mai fac și ce mai zic oamenii“, „căci mă văd somat 
de Lumea nouă să dau cont de starea satelor prin care am fost“. 

Într-una din aceste scrisori? se vede tendința conducerii partidului 
de a concentra forțele pentru obținerea votului universal și dea ajuta pe țărani 
cît se putea în condițiile respective. „Pentru ţara noastră e un punct de in- 
troducere, o reformă pe care o putem făgădui, o putem îndeplini chiar acum 
ȘI care ne-ar servi ca bază operațiunilor. E votul universal. Deci vezi cam 
cum va trebui a-ți regula tu purtarea. Oricum din studierea amănunțită 
a condițiunilor economice dintr-un loc, s-ar putea vedea care sînt nevoile 
ce s-ar putea ușura chiar sub starea socială actuală și care ne-ar înlesni în 
același timp și trecerea la forma socialistă. Mă sprijinesc pe tine că o să 
faci aceasta pentru satul tău şi că ai să-mi înaintezi raportul lămurit.“ 

Limitele luptătorului politic Ştefan Petică reflectau limitele conducerii 
partidului, care era departe dea vedea necesitatea luptei revoluționare pen- 
tru doboriîrea orînduirii capitaliste și pentru instaurarea dictaturii prole- 
tariatului. 

Petică a avut de suferit pentru activitatea lui politică. A fost adesea 
cercetat de poliție și jandarnii, uneori și închis. Tribunalul din Tecuci îl 
citează într-un proces de ultraj, pentru ziua de 23 octombrie 18953. Dosarul 
procesului lipsește, dar unele notițe și scrisori ne ajută să-l putem 
reconstitui în parte. Era o înscenare a autorităților burghezo-moșierești alar- 
mate de amploarea propagandei socialiste la sate. Ștefan Petică, Traian 
Corodeanu și Petrache Crăiescu organizaseră o întrunire în satul Nărtești 
din județul Tecuci. Primăria și jandarmii au zădărnicit întrunirea. Au în- 
conjurat clădirea unde trebuia să se țină adunarea și n-au lăsat pe oameni 
să se adune, încît cei trei luptători au fost nevoiți să o amine. N-a avut 
loc nici un conflict între autorități și ei. Mai tîrziu s-au trezit că sînt trași 
la răspundere. 

Petică îi scrie amicului Crăiescut: „Petrache, suntem dați în judecată 
și vom avea în curînd a ne înfățișa la tribunal ca ultragiatori la morala pu- 
blică: eu, tu și Corodeanu. Vezi unde au ajuns stăpînitorii. Tu ia seama 
să nu vină vr-un albastru pe acolo și să cumpere vr-un țăran care să mărtu- 
risească falș contra noastră“. St. Petică. 


Țăranii și mişcarea politică, în „Lumea, nouă“, 1896, sept. 7. 

„Freamătul“, Birlad, aprilie—mai 1912, pp. 101—102. 

Citaţiune nr. 9685, din 20 sept. 1895. Msse Bibl. Acad. R.P.R., 1659, p. 66. 
„Freamătul'“, pp. 101—102. 

Petică s-a prezentat bine pregătit la proces, a vorbit frumos și a fost 
achitat, împreună cu ceilalți tovarăși de idei. 

Dar cea mai bogată, mai intensă activitate politică a desfășurat-o poetul 
la București, ca redactor la „Lumea nouă“ și ca activist al clubului munci- 
toresc. Ziaristul C. Demetrescu a scris o pagină de evocare a acelor ani 
cînd, alături de Petică, V. I. Popovici-Vipo și T. Ficșinescu au lucrat într-o 
mohorîtă sală de redacție „pentru că, scrie el, ziarul Lumea nouă, ca și 
mișcarea. socialistă pe care o reprezenta, erau în agonie“. În realitate nu 
era o agonie, ci se pregătea cu cîțiva ani înainte trădarea mișcării munci- 
torești din 1899, de către elementele burghezo-liberale din conducerea 
P.S.D.M.R. 

Frazele ce continuă, consacrate amintirii lui Petică, sînt semnificative: 
„Totuși noi eram prea entuziaști ca să ne descurajăm și am muncit cu ar- 
doarea ce ţi-o dă vîrsta de 20 de ani. Mic la trup, o mînă de om, slab 
și palid, cu părul în dezordine, cu cîțiva colți întorși pe frunte, cu puţine 
fire de păr în barbă, Petică nu era un Adonis. Dar cra plin de însufleţire 
și de devotament pentru mișcarea socialistă... După ce scria 7—8 ore pe zi 
în redacție, Petică trecea seara în sala clubului muncitorilor, unde ținea. 
conferinţe și discursuri politice. Cu toate că figura lui nu era atrăgătoare 
și nici impunătoare, Petică reușea prin glasul lui, prin căldura și însuflețirea 
cu care vorbea, să încălzească sufletele muncitorilor și să entuziasmeze 
asistența “1. l 


Și alții care l-au cunoscut atunci îi fac același portret de luptător en- 
tuziast: „Se agita, recita, avea viziunea unei lumi noi și împărtășea colegilor 
săi darul de luptă pentru cauza cea mare“ 2. 

„Lumea nouă“ anunța, la 13 martie 1896, că s-au ținut cuvîntări, la. 
Clubul muncitorilor din București și că „prietenul Ştefan Petică închină 
primul toast în onoarea luptătorilor socialiști cu prilejul sărbătoririi Comu- 
nei din Paris“. 


V. I. Popovici îi trimite la 8 aprilie 1896 o carte de literatură rusă 
pe care Petică i-o ceruse, scriindu-i cu acest prilej: „Faci foarte bine că vii 
de 1 Mai aici. Prepară pentru sara balului o mică dizertație și ceva mono- 
loguri inteligibile de popor“? 

Colaborarea lui Ștefan Petică la „Lumea nouă“ a fost prodigioasă. De 
ia 24 ianuarie 1896, pînă la 29 octombrie 1898, a publicat peste 200 de arti- 
cole în „Lumea nouă“. În special colaborarea se întețește din august 1897. 


În septembrie 1896 își dă bacalaureatul la Universitatea din Bucureștit, 
aşa că primele articole erau ale elevului de la liceul din Brăila. 


În 1897, și-a făcut stagiul militar la Tecuci, prin urmare activitatea 


lui mai intensă. la „Lumea nouă“ din toamna acestui an se explică prin pre- 
zenţa sa la București. 


1 C, Demetrescu, Un nume fatal, în „Freamătul“, revistă, Birlad, ian.— martie 
1912, pp. 23—25. 

2 C. Graur, Cîţiva ingi, în „Biblioteca Dimineaţa“ 1935, p. 137 

3 Msse Acad. R.P.R., 1659, p. 66. 

4 Chitanţa nr. 471 a Secretariatului Univ. din Bucureşti pentru taxa examenului dim 
13 sept. 1896. 


318 G. G. URSU 8 


Stilul de gazetar al lui Ştefan Petică nu e prozaic. El înfățișează patetic, 
cu unele procedee retorice, ingratitudinea. clasei conducătoare față de mun- 
'citori, în articolul Solidaritatea: : „Fraţi ? Fraţi ca Abel și Cain. Ce am făcut 
cu frate-meu? El m-a hrănit și eu l-am lăsat să se stingă de sete, el m-a îm- 
brăcat și eu l-am lăsat gol, el mi-a clădit palate și eu l-am lăsat să se tîrască 
“pe pămîntul umed și rece; el mi-a făcut viața veselă și eu l-am ucis. În aceste 
răspunsuri s-ar cuprinde toată trista epopee a timpurilor moderne“ 1. 

Din același articol reținem o imagine pregnantă: „Socialismul e temelia 
pe care se clădește, muncitorii sunt zidarii care pun pietrele elegantei sale 
“arhitecturi”. 

Printre foarte puținii care iscăleau articole de fond în „Lumea nouă“ 
era și Stefan Petică. Într-un astfel de articol definește mercantilismul și 
vena litatea burgheziei: „Burghezia nu e nici războinică, nici eroică. Luptele 
:sale sunt jocuri de bursă, eroismele lovituri de bancă, armele sale hîrtiile 
albastre. Viaţa ei viață zgomotoasă de bîlci. Clasa care și-a petrecut viata 
cumpărînd și vînzînd diferite coloniale trebuia să sfîrșească vînzînd și cum- 
părînd conștiințe“ 2. ; E 

Articolul se încheie cu o frază profetică: „Inaintea noastră nu se între- 
zăresc idealuri vagi, umanitare, dar utopice. Idealul nostru e bazat pe evo- 
luția firească a societății, pe fapte concrete și de aceea veacul care vine și 
care înseamnă triumful socialismului se poate prezice că va fi veacul trium- 
fului dreptății şi al moralei adevărate“. 

Ştefan Petică se declară partizan al grevei ca mijloc de solidarizare a 
muncitorilor și salută această formă de luptă care poate duce la cucerirea 
unor drepturi. În articolul ALtă grevă? felicită pe muncitori că au putut forța 
voința patronilor prin solidaritatea lor fățișă. 


Poetul crescuse în aerul sănătos al văii Siretului și se simte înăbușit 
în atmosfera Capitalei. Revolta lui ia caracter antiburghez: „În mijlocul 
„Bucureștilor, zilele călduroase au făcut și mai vădit mercantilismul nesățios 
al burghezilor. Pretutindeni clădiri și iar clădiri care se apropieunele de 
altele, se ating, se înghesuie, se urcă în sus şi ascund cerul, întunecîndu-l. 
“Copacii pier necontenit, tăiați de securea nemiloasă a capitalului, care nu 
vrea să știe de altceva decît de interesele sale. Iar lucrătorii înecați de praful 
negru al cărbunilor, salahorii dogoriți de soare pe înălțimile schelelor, sluj- 
bașii istoviți prin birouri și toți acei care fac parte din marea armată 
a proletarilor de la orașe, rămîn din ce în ce mai mult lipsiţi de aer și natură. 
Într-o clipă am văzut tot contrastul acesta dureros care înrîureşte așa de 
grozav asupra. întregii societăți“ 4. 

Dorul de a da muncitorilor un colț de natură recreatoare se împletește 
„cu visul lui de a revedea șesurile largi ale copilăriei, eliberîndu-se de traiul 
greu ce-l ducea în Capitală. 

E interesantă părerea lui Ștefan Petică despre răscoalele țărănești. El 
le justifică, înfățișîndu-le cauzele economice, ca un cunoscător al vieții 


„Lumea nouă“, 15 iulie 1898. 

Sfârșitul burgheziei, în „Lumea nouă“ din 4 iulie 1898. 
„Lumea nouă“, 2 august 1898. 

Spre larg, în „Lumea nouă“, 20 april 1898. 

„satelor. „Pricina răscoalelor e lipsa grozavă de loc de pășune pentru vitele 
„sătenilor. Toate micile islazuri sunt secătuite. Dar alături se întind isla- 
„zurile verzi și îmbelșugate ale boierilor“. 

Petică consideră cu drept cuvînt că a fost legitimă participarea maselor 
țărănești la desfășurarea revoluției de la 1848, întrucît așteptau „să le aducă 
“dezrobirea economică“? 

Ridicarea nivelului cultural al maselor, lichidarea analfabetismului 
e o problemă pe care o reia de mai multe ori. „S-au găsit totdeauna oameni 
care să ne învinuiască pe noi socialiștii că umblăm după realizarea 
unor visuri mai mult sau mai puțin absurde. Unul din aceste visuri e şi 
calda noastră dorință de a răspîndi cultura în popor“. Ștefan Petică susține, 
împotriva presei reacționare, că poporul e foarte accesibil culturii și dă 
„exemplul inițiativei unor învățători entuziaști care au întemeiat școli pentru 

„alfabetizarea unor oameni maturi. „Ţăranii noștri sunt inteligenți, cu o 
inimă curată, muncitori și foarte accesibili la cultură“ 3. 

Ştefan Petică a susținut cu combativitatea sa caracteristică diferite 
„juste campanii ale presei socialiste, cum a fost aceea împotriva bătăii în 
„armată. Informat de torturile din armata burghezo-moșierească și despre 
unele sinucideri de recruți înainte de încorporare, else întreba: „Aceasta e 
„oare mult cîntata voioșie cu care se zice că se ducea altădată țăranul nostru 
să-și dea tributul de sînge către patrie? Aceasta e acea armată care tre- 
buie să cultive simțimintele frumoase ale tinerilor pentru care trebuie să 
fie ca o a doua școală“ 24. 

Problema erorilor judiciare e în centrul atenţiei lui. Se făcea instrucție 
„prin ajutorul torturilor corporale; erau acuzați care recunoșteau crime ima- 
ginare, după bătăi și torturi rafinate. Au fost condamnați și după șase ani 
găsiți nevinovați, reda ți libertății. Petică explică asemenea grave ercri 
¿prin metodele justiţiei burgheze și cere despăgubiri pentru victime 5. 

Petică însuși inițiază o campanie de presă pentru a proteja pe muncitori 
împotriva accidentelor de muncă. Pleacă de la un caz grav: doi muncitori 
în atelierul de la tramvaiul vechi, au fost arși de explozia unei lămpi 

„cu gaz. 

“Stefan Petică ia atitudine împotriva duelului, el cere un proiect de lege 
împotriva acestui procedeu medieval de a-ți face dreptate, împotriva aces- 
“tui omor privilegiat”. 

La 22 noiembrie 1898, „Lumea nouă“ este nevoită să se transforme din 
gazetă zilnică în gazetă săptămînală și tot în aceeași lună îl găsim pe Ștefan 
Petică la ziarul liberal „Capitala“, în calitate de redactor. Ar fi o primă 
indicație că poetul a părăsit rîndurile socialiste și din tristele nevoi ale vieții 
zilnice. Această dezerțiune la dușman, alături de alţi ziariști în căutare 

„de caricră, trebuie pusă în legătură cu trădarea generoșilor, cu trecerea ma- 


Răscoale țărănești, în „Lumca nouă“, 5 iulie 1898. 

Teoria Revolutiei, în „Lumea nouă“, 13 iunie 1898. 

Scoalele de adulti de la sate, în „Lumea nouă“, 6 februarie 1898. 
De frica armatei, în „Lumea nouă“, 24 octombrie 1898. 
Greselile judiciare, 29 sept. 1898. 

idem, 3 oct. 1898. 

Duelul Filipescu— Lahovaryv, în „Lumea nouă“, 2 dec. 1897. 

sivă a conducătorilor P.S.D. în partidul liberal în anul 1899. Petică a colabo-. 
rat nu numai la ziare liberale, ci și la gazete conservatoare, la pretinse foi 
independente de nuanță naționalistă, dar situația lui materială a rămas. 
la fel de precară. 

În timp ce un V. Morțun, care-l cunoștea bine pe Ștefan Petică încă 
de la Brăila, ajunsese ministru într-un guvern liberal, Petică a continuat 
să tie un biet gazetar, un proletar intelectual, trăind de azi pe miine, un 
salahor al presei, ruinîndu-și sănătatea într-o viață mizeră, fără satisfacţii, 
care l-a dus curînd la mormânt. Petică a reeditat destinul cumplit al marelui 
Eminescu din ultimii ani ai acestuia; salahoria la o gazetă îi lăsa puține- 
ceasuri de răgaz pentru creaţia artistică. Acest lucru l-au observat cu pătrun-- 
dere unii dintre prietenii apropiați. Poetul G. Tutoveanu scrie: „La Ştefan 
Petică, dezgustul pentru nevoile de toată ziua și dorința aprigă de-a pluti 
mereu în lumea senină a preocupărilor literare, luau proporții de tragedie“ 

Petică a scris, cu hărnicia lui obișnuită, sute de articole la „Capitala“ 
(1898 —1899), „Romiînia jună“ (1899 —1900) „Romînia ilustrată“ (1901 —1902) 
„Depeșa“ (1901), „Apărarea“ (1902), „Dorobanțul“ (1902 —1903), Econcmia 
Naţională“ (1903) etc. 


Această vie activitate gazetărească nu i-a îmbunătățit cu nimic condi- 
tiile de viață, care au rămas mizere pînă la sfârșit. În 1903, un an înainte. 
de moarte, poetul Tutoveanu l-a vizitat în locuința din Dealul Spirei. Era 
o noapte din iarna anului 19031 cînd se lăsase deasupra Bucureștilor: 
un viscol grozav. Petică și Tutoveanu s-au oprit în fața unei porți șubrede 
din strada 13 Septembrie, nr. 24. Acolo era locuința de Sărman Dionis a 
lui Ştefan Petică. O cămăruță scundă, un pat soldățesc, o masă cu faţa 
de mușama, o lampă, sobă nu era. Tutoveanu declară că a avut un ade- 
vărat fior de groază, văzînd strălucirea pereților îniloriți de brumă. Frigul 
îl fulgera prin oase, dar Ştefan Petică nesinchisindu-se de nimic, s-a așezat 
pe scaun, a scos din sertare un teanc de foi și a început să citească. Era 
alb-străveziu, fața îi era suptă, buzele vinete, vântul buciuma prin burla-. 
nele casei, dar Ștefan Petică, netulburat și senin, citea mai departe din 
drama în versuri Fratii 


„Destul, cît fuse ziua, poveri mă apăsară, 
Eu voi să văd minunea acestei nopţi de vară“. 


Ştefan Petică a părăsit mișcarea socialistă, în care a trăit cei mai frumoși 
ani ai vieţii, în perioada de depresiune morală, cînd, în mod cu totul vre-: 
melnic, forțele progresului au putut părea pentru moment depășite de pute- 
rile reacționare. Așa cum este cunoscut, mai ales din cercetările criticului 
sovietic V. Vorovski 2, în asemenea perioade intelectualitatea devine osci-. 
lantă, își pierde încrederea în mase, „se descurajează și proiectează asupra 
vieții sentimentul ei de izolare, de deznădejde ș și căutare a unei compensaţii. 
în plăsmuirile fantastice ale imaginației“. 

Simbolismul poetului Ștefan Petică este legat de această derută morală 
și politică a intelectualilor din ultimii ani ai veacului trecut. 


1 „Scrisul nostru“, revistă, literară, Birlad, 1930, XI. 
2 V. Vorovski, Szudii de critică literară, Cartea Rusă, 1950, p. 99. 

Există o schiță Răpusult ce ar confirma această explicație. Ștefan Petică 
pierduse elanul de la început, devenise neîncrezător în posibilitatea de-a 
schimba omenirea. El prezintă în această schiță pe un tînăr care visase cu 
toată ardoarea să-și închine viața soartei celor mulți, care credea cu putere 
în cauza socialismului, dar fusese copleșit de lumea egoistă și stupidă, orice 
transformare apărîndu-i imposibilă. 

Făcînd marea greșeală de a trece pe poziţiile filozofice idealiste ale bur- 
gheziei, poetul s-a rupt de ceea ce crezuse în prima tinerețe, secîndu-și în 
acelaşi timp izvorul de creație artistică realistă. 

Cea mai mare parte a operei poetice a lui Ștefan Petică a fost creată și 
publicată după dezerțiunea sa de la socialiști, la 21 de ani. Ecourile muncii 
lui politice ardente din prima tinerețe, animată de ideile socialiste, trebuie 
să le căutăm, din nefericire, în manuscrisele lui inedite, în notele și proiec- 
tele literare ce nu s-au putut realiza. Ar fi o eroare dacă am considera că 
anii săi cei mai frumoși însuflețiți de idealul socialismului nu și-au mai 
prelungit răsunetul în opera creată după trădarea mișcării. 

Problema cea mai grea a cercetării noastre este de a preciza ecourile 
ideologiei socialiste în creația lui Petică și după trecerea scriitorului pe 
pozițiile idealiste, antirealiste, în epoca în care și-a scris aproape toată 
opera sa. 

Aparţin perioadei socialiste din evoluția scriitorului acele numeroase 
note din manuscrisele păstrate la Academia R.P.R. în care se afirmă o con- 
cepție realistă despre artă. 

„Arta din viața poporului te-ar scăpa și de preocupările tale egoiste“.2 

„Orice idee e productul natural al epocii, frumosul intră și el deci în 
categoria asta. și trebuie să-i admitem evoluția“ 

„Arta nu e fotografie tidelă a corupţiei, nu trebuie să stoarcă subiectul 
cu totul“. 

„Burghezia a ajuns o clasă parazită a cărei singură lucrare intelectuală 
constă doar în furturi comerciale. Nervii sînt tociţi, sentimentele dispărute. 
Ea e menită să dispară și ocupîndu- te în literatură de'dinsa, faci artă moartă“. 

În oamenii din popor există „o bunătate de inimă, o vorbă frăţească 
uimitoare“. Cum se explică această morală superioară? 


Petică răspunde că „munca atotputernică menține în ei calitățile“. Şi 
conclude: „Arta va respira sănătate cînd artiştii vor trăi în mijlocul poporu- 
lui care e regenerator și cu viitor'€. Aparține epocii de la Brăila o notiță 
despre Vlahuţă care polemiza pe-atunci în paginile revistei sale „Viaţa“ cu 
publicațiile muncitorești „Munca“ și „Evenimentul literar“, în jurul proble- 
mei „artă pentru artă“ sau „artă cu "tendință" . 

Se ştie că Vlahuță a dovedit confuzii ideologice pe care Ştefan Petică 
le condamnă cu multă pătrundere, el, care mai tîrziu se va încurca și mai 
mult în ele: 

„Vlahuță declară că iubește pe muncitori și că ar dori din inimă să-i 
vadă mai fericiți. Să ne dea voie să-l întrebăm cum crede că s-ar putea face 

1 „Freamătul“, revistă lit., Birlad, iunie 1912, pp. 116—118. 

2 Msse Bibi. Acad. R.P.R., 1657, p. 76. 


3 Msse Bibl. Acad. R.P.R., 1657, p. 85. 
4 Msse Acad. R.P.R., 1657, p. 93. Fragmentul Din popor. 

fericirea muncitorilor. Ori. organizîndu-i pe cale politică pentru a-și cuceri 
drepturile și atunci de ce-și bate joc de socialiști care fac tocmai treaba 
aceasta, ori ca poet îndreptîndu-și toată simpatia către cei ce sufăr şi 
atunci cum rămîne cu arta pentru artă. Dacă ţine în adevăr la muncitori, 
aleagă una din aceste căi sau pe amîndouă dacă-i plac“ 1, 

Tot pe o hîrtie cu însemnări despre examenele liceale e o notă despre 
poezia viitorului: „Acum viața cată să fie practică, poezia e lăsată pe seama 
visătorilor. Dar va fi o dată cînd poezia se va uni cu utilul“. 2 

O notă ne amintește de celebrul articol al marelui Lenin despre opera 
lui Tolstoi ca oglindă a revoluţiei. Se arată că în viitor vor trece pe plan 
secundar laturile mistice ale operei lui Tolstoi și va rămînea conturul gene- 
ral, explicat de Petică în paranteză ca „ajunul unei prefaceri sociale pe care 
Tolstoi o simțea, dar nu și-o putea apropia din cauză că trăise și se deprin- 
sese cu alte idei“, 

Petică citează „Stăpîn și slugă“ ca dovadă că Tolstoi înțelegea lupta 
de clasă3. 

Zadarnic am căuta în „Lumea nouă“ și în „Lumea nouă literară și știin- 
țifică“ o poezie de viguros protest social. Cel mult întîlnim versuri de com- 
pasiune față de viața chinuită a dezmoșteniților'£. 

„I-ademeni un vînt de-april 
Sub umbra vechilor castani, 
Pe cei doi bicți desmoșteniți 
Copii pribegi, copii sărmani.“ 


În versurile rămase inedite, aparținînd tot epocii socialiste, evocarea 
mizeriei celor mulți ca expresie a ostilității față de exploatatori este mai 
pregnantă. În biblioteca lui Tudor Pamfile de la Tecuci, am găsit un mic 
caiet, cuprinzînd versuri inedite ale lui Ștefan Petică, multe cu un pronunțat 
colorit social5. Deși nu e finisată, poezia Pentru un umilit exprimă compa- 
siunea poetului față de înmormîntarea umilă a unui muncitor: 


„În faţa morţilor gătiți 
Duși în convoi strălucitor, 
Urmaţi în şir de-orașu-ntreg 
Am stat mereu nepăsător. 


Dar într-o zi s-a întîmplat 
Pe cînd ploua covirșitor, 
În calea mea am întîlnit 
O-nmormiîntare din popor. 


Un căruţaș ducea gonind 
Un biet sicriu hodorogit, 
În fugă-n urmă prin noroi 
De doi pricteni urmărit. 


Msse Acad. R.P.R., 1657, p. 45. 
Bibl. Acad. R.P.R., mssc nr. 1657, p. 28. 
Idem, p. 16. 
Poveste veche, în „Lumca nouă“, 1898, 9.VIIT. 
5 Caietul c scris de Tudor Pamfile, datat 8 ianuarie 1917, Gropi, Bacău, conține „fărime 
de versuri din manuscrisele lui St. Petică aflate la dr. Gr. Tăbăcaru“. 

Din bietul trai de muncitor 
Atîți abia s-au mai găsit 
Tovarăşi pînă la mormînt, 
Prieteni celui umilit. 


În urma mortului umil 

Cu gestul larg am salutat 
Şi-n ploaia ce cădea potop, 
"Ateu, atunci m-am închinat.“ 


Strofa ultimă e mai expresivă, subliniind ateismul poetului și gestul larg 
de mîndrie ce-i era caracteristic omului, așa cum atestă biografii poetuluii. 

Manuscrisele inedite de la Academie? conțin versuri răzlețe vădind 
aceeași simpatie caldă pentru oamenii din popor: 


„La umbra ulmului bătrîn 
De zile grele învechit, 
Venind pe cale osteniți 
Cei trei ţărani s-au întîlnit. 


De cînd umblau pribegi pe căi 
Necunoscute tuturor, 

Şi singurateci și pustii, 

Li s-a făcut de vorbă dor. 


Iar cel bătrin vorbi întîi 

Cu grai domol, cu gestul blind, 
În faţa celor întilniți 

Își spuse tot ce-avea în gînd. 


Cele trei strofe poartă titlul semnificativ Pentru muncă și proiectează 
asupra celor trei țărani propria însingurare a poetului. 

Solidaritatea cu asupriții apare mai clară în altă strofă? cu versul mai 
lung, prin repetarea aceleiași expresii „ceva din mine“ 


„Ceva din mine-n uliți, în ceață-nhorbotate, 
Ceva din mine umblă pribeag pe innioptatei 
În negre mahalale umile şi sărace, 

Ceva din mine-alături de bolnavii lor zace.“ 


Un accent mai energic îl are altă strofăt, ecou din propaganda socialistă la 
sate a lui Ştefan Petică: 


„Dezlănţuit-am singur furtuni de vijelie 
În suflete zdrobite de neagră sărăcie, 
Cu vorbe înfocate vărsatu-le-am tărie 
În vinele uitate de vechea vitejie.“ 


Răsare mereu în versurile din manuscrise aversiunea față de tot ce for- 
-mează noțiunea de burghez. Burghezia trivializează pasiunea, curată a iubirii, 
lumea bog gaților e goală de suflul vieții mari, aurul lucitor caută să spele orice 


1 Karnabat, Tutoveanu, în „Freamătul“. 

2 Msse Bibl. Acad. R.P.R., 1658, P. 201, prin ortografie, cerneală violetă se pot data 
«ca aparținînd epocii de la Lumea nouă“ 

3 Msse Bibl. Acad. R.P.R., nr. 1657, p. 107. 

t Msse Bibl. Acad. R.P.R. nr. 1658, p. 57. 

păcat. Poetul schiţează într-un poem Doina un larg gest satiric împotriva fri- 
volității, a luxului, a înstrăinării saloanelor de marea viață a poporului. Versu- 
rile sînt stîngace, într-o formă nerevăzută. Într-una din variante, scrisă 
pe un manifest al Partidului Social-Democrat, poetul împletește jalea doinei, 
ca expresie tipică a trecutului întunecat, cu bucuria viitorului luminos: 

„Ferice-acelor ce le cînt 

La groap-a doinei jele, 

Pămîntul lor vedea-va vremi 

Fără de zile grele. 

Ei de-ar putea, se vor. scula, 

Ca să vă-ndemne-n zor, 

S-ar bucura și ei odată 

Cu voi în viitor“ 1, 


Stihuri răzlețe condamnă morala servilismului, practicată în familiile bur- 
gheze: i 

„Părinţii azi pe-a lor urmași 

I-nvață cum să fie laşi, 

Să-și plece capul orișicui 

Căci altfel chip de viață nu-i.“ 2 


Poetul se simte un exponent al durerilor umane, în versuri nerevăzute: 


„De ce cîntecele toate 
Îmi sînt pline de jele? 
Pentru c-am pus durerea 
Întregii lumi în ele !“ 3 


El prevede că poezia viitorului vaj fi avîntată, optimistă, în unele 
versuri scrise cu creionul din fugă: 


„Al lirei curgător cuvînt 
Suna-va, mîni cu mult avînt“. 


Tot perioadei de elan socialist îi aparțin multe proiecte literare pe 
care Ştefan Petică nu le-a realizat, fiindcă teoriile simboliste, estetizante 
din ce în ce mai dominante în conștiința lui, le-a repudiat. 

Pe un formular de poliţă cu antetul Brăila, lîngă o notiță despre „unul 
dintre cele mai inteligente cluburi din țară și dintre cele mai bine organizate“4 
există și proiectul unei scenete cu titlul În luptă, partea I Steagul roș, partea 
a Il-a După baricadă. 

Ziarişti e conspectul unei piese din mediul gazetăresc așa de cunoscut 
poetului. Cosman Lăcustă e un om de prisos, Iacob Rotinski —un șnapan 
fără pereche, strînge parale prin toate mijloacele, din iubire pentru fiică-sa. 
Aureliu, cronicar teatral, arogant, incult, lăudăros cu prietenia prințeselor, 
vînează o fată de familie mare, cu zestre enormă, pe Mme Mone care e o 
aristocrată intrigantă, întreținuta „marelui om politic“. Sacrifică totul 
luxului. Mijlocitoare între gazetari și politicieni.5 


1. Msse Acad. R.P.R., 1658, p. 80. 
"2 Ibidem, p. 88. 

3 Ibidem, p. 188. 

4 E vorba de clubul muncitoresc de la Brăila, Msse 1657, p. 21. 
5 Ibidem, p. 25. 

Jocul milioanelor e titlul unei piese proiectate. Un mare fabricant aproape 
de ruină este salvat de ministrul care îi propune o bună afacere salvatoare: 
pentru ministru câștig, pentru fabricant scăparea. 

Piesa are un motto ce denotă o adîncă înțelegere a politicii burghezo- 
moșierești, aservite capitalismului german: „Dragul meu, cîte fabrici nemţești 
de material de război n-au fost scăpate de ruină, prin fortificațiile noastre. 
Camerele noastre au comis nebunia de-a vota creditele pentru fortificații 
şi au salvat fabricile nemțești“1. 

Vulcanul. Schița planului unei drame alegorice, cu dezlegarea sensului: 
oamenii au încercat, dar fără rezultate, să cultive natura sălbatică a acestui 
vulcan. Comentariul e extrem de interesant pentru poziţia poetului: „Dar 
totuși poate va veni vremea cînd omul va fi stăpîn pe dînsa. Cine pricepe 
aceasta, pricepe totul“2. 

În singurătate e schița unei drame a intelectualului neconformist „înăl- 
tat cu mintea, deasupra celorlalți care nu-l mai pot înțelege“. 

Piesa Sătemut e calificată astfel: „un fel de epopee în care răsună mereu 
n-avem pămînt.“ 

Este interesantă și intenția poetului de a scrie romane inspirate din 
viața muncitorilor. Unul dintre aceste proiecte e intitulat chiar Lucrătorul. 
Se precizează că e vorba de un roman scurt. Eroul central e un tînăr ce pleacă 
din satul său, intră într-o fabrică, e dat afară pentru a face loc altuia și 
pleacă mai departe. 

Un alt roman are iarăși un titlu semnificativ Revoltatiie. 

E citată și o conversație între un lucrător și un intelectual pesimist. 

„Lucrătorul vorbea rar, cu un glas adînc, cu ochi scînteietori. Îi arăta 
mizeria lor, suferințele ce le îndurase și el. Se uita cu admirație la omul 
acesta simplu, crescut între muncitori, fără instrucție și cu toate acestea 
atît de entuziast, de convins de adevăr. În el găsea cinstea și curăţenia 
sufletească. Cât de sus era omul ăsta pe lîngă el!“. 

Asemenea proiecte literare schițau profilul unui personaj nou în lite- 
ratura romînă, în curînd triumfător, al muncitorului industrial însuflețit 
de idealul socialismului. 

Cîteva proiecte de nuvele conturează figura intelectualului ridicat din 
popor, devenit socialist din recunoștință, dintr-un sentiment de datorie față 
de părinții împovăraţi de nevoi, pentru a le croi o altă viață mai omenească: 
una dintre aceste nuvele are ca erou pe Silvian și e intitulată Neânzeles. 
Ştefan Petică era convins că un asemenea personaj nu este singular, ci este 
tipic: „Omenirea este plină de astfel de ființe care în ciuda obiceiurilor 
cuminţi și a sfaturilor înțelepțești, își urmează, în mijlocul vieții zilnice 
a sătuilor și a mulțumiţilor, visul lor nebun de fericire“. 

Tragica greșeală de a trăda mișcarea socialistă a avut consecinţe grave 
în activitatea de gazetar și-n creația poetului. Cea mai reprobabilă eroare 


1 Ibidem, p. 51. 

2 Msse. 1657, p. 54. 
3 Ibidem, p. 238. 

4 Ibidem, p. 241: 

5 Ibidem, p. 49. 

€ Ibidem, p. 312, 

este comedia în trei acte Prietenii poporului, publicată sub pseudonimul 
Iwann în „Romînia ilustrată“. 

Operă fără nici o valoare artistică, de o stridență ce repugnă, Prietenii 
poporului încerca să ridiculizeze mărețele principii pentru care luptase și 
suferise timp de șase ani, de la 15 la 21 de ani. Ștefan Petică greșea de 
două ori, ca om și ca artist, imaginînd o încercare de revoluție î în satul Cioara, 
prezentînd pe luptătorii socialiști ca pe niște carieriști meschini, plini de. 
vicii. Stropea cu noroi propaganda socialistă la țară pe care o cinstise și el. 
cu entuziasmul curat al anilor tineri. 

Ultimul cuvînt în piesă îl are subprefectul, zapciul, ridicat la rang de 
personaj pozitiv ca om al ordinei, al cinstei și al muncii. 

n poziția de gazetar, trădarea mișcării socialiste a marcat schimbări 
dintre cele mai regretabile. Campionul luptei împortiva șovinismului de 
la „Lumea nouă“, cel ce apăra cu căldură pe evreii prigoniți, în numele 
drepturilor umane, scrie articole antisemite la „Romînia jună“ în ata 
la „Dorobanțul“ în 19033. El colaborează chiar la ziarul „Antisemitul“ î 
ultimele două luni ale anului 1899. 

În „Lumea nouă“ luase apărarea unui bătrîn evreu lipsit, care venise 
cu o plîngere la el la redacție: „În momentul acela am simțit răsunînd în: 
mine toate secolele de prigoniri nesfîrșite, de injurii fără seamăn, de batjocuri 
crude și de chinuri sufletești sălbatece, suferite de poporul acesta nenorocit, 
veșnic lăsat în prada furiei nemernice a mulțimii dușmane“4. 

De astă dată în „Rominia jună“, considera o farsă nemulțumirile și 
revolta legitimă a evreilor nevoiți să emigreze dintr-o țară ce le refuza drep- 
turi elementare. 

Altă dată, la „Lumea nouă“, denunța nelegiuirile moșierilor și ale 
uneltelor lor la sate, iar acum, ascultînd de glasul diversiunii Pure eso 
moșierești, scria în „Romînia jună“ despre Primejdia evreilor la sate. 

Într-o serie de articole, publicate în „„Dorobanţul'“'6, Petică se dovedește 
un cunoscător al realităților, indicînd pe cei ce organizau manifestaţiile: 
antisemite. „Poliția a fost totdeauna brațul drept al manifestațiunilor 
antisemite și devine hotărît filosemită în anumite împrejurări“. 

„Evreii care nu sînt buni decit să fie bătuți în alte vremuri, devin 
numaidecît nobili și generosi cînd e vorba de a le stoarce bani“. 

Petică ajunge să se indigneze că epitaful de la Ateneu a fost executat 
de o evreică Anna Roth și nu de un pictor creștin”. 

La fel antipatia șovină și-o îndreaptă împotriva unui situa italian 
Marchetti care zugrăvea biserica Amzei8. 


Naționalismul era una din formele de diversiune ideologică, unul dir 
mijloacele perfide la care au recurs clasele stăpînitoare în primele decenii 


„Romiînia, ilustrată“, 1900, 10.XII, 1901, 10 I. 15, II. 
Chestia evreiască în parlament 28, I. 

Evreii şi străinii, 21, VII. 

Jidan în „Lumea nouă“, 15 august 1898, 

„Romînia jună” 25, VII, sub pseudonimul Mușat. 
Antisemitismul și banii evreilor, 22.1.1903. 

Epitaful de la Ateneu, în „Rominia, jună“, 24.11.1903. 
Invazia străinilor, în „Romiînia jună“, 11.11.1900. 

ale secolului al XX-lea pentru a consolida monstruoasa coaliție și a lovi 
în mișcarea muncitorească. 

In condiţiile istorice, cînd o mare parte a populației romînești din Tran- 
silvania se afla sub asuprire națională, în cadrul Imperiului Austro-Ungar, 
clasele stăpînitoare au creat o agitație șovină, speculînd idealul unităţii 
naționale. 

Ștefan Petică a fost antrenat și el în această agitație de presă, atît 
la „Romînia jună“, cît și la „Apărarea națională“. 

În special sub pseudonimul Sergiu a scris împotriva ungurilor, 

El a slujit în epoca 1899—1904 interesele celor două partide de gu- 
vernămînt, partidul liberal și conservator, luînd parte la polemicile sterile 
neprincipiale dintre ele sau comentînd politica internațională de pe pozi- 
tiile burghezo-moșierești. 

Trădarea mișcării socialiste a avut grave consecințe în activitatea de 
critic literar și artistic a lui Ștefan Petică. 

Cel ce fusese alături de Gherea, pe care-l numea „marele, iubitul prieten“, 
demascînd ca reacționară teza maioresciană a artei pentru artă, într-un 
foileton din „Romînia jună“? face elogiul lui Titu Maiorescu, afirmîndu-și 
noua poziție idealistă: „ca și în literatură, sfîrșitul acesta de veac a fost 
caracterizat și în filozofie printr-o desăvîrșită decădere a ideilor pozitiviste 
şi materialiste“. 

Peste cîteva luni?, în aceeași gazetă, într-un articol Înapoiaţi el îi 
consideră înapoiat pe un amic din prima tinerețe care mai credea în „teoria 
materialistă și critica științifică în literatură“. 

Acest amic era D. Popa, directorul școlii primare din Sinaia, coleg cu 
Petică la gimnaziul din Tecuci. Îl invitase pe poet la Sinaia, unde acesta 
a scris Fecioara în alb, suită de poeme inspirate de o fată întîlnită în mănăs- 
tirea din localitate. 

Ocazii se ivesc destule pentru a ataca pe susținătorii literaturii realiste, 
cu caracter militant. Într-un articol Arta și democrația, ia atitudine împotriva 
ziarelor franceze democrate care judecau sever, pe drept cuvînt, Salonul 
de pictură și sculptură din Paris, cerînd să expună nu numai portrete, ci 
și compoziții ample. 

Petică comentează cu răutate: „Trebuiau să dea greve, lucrători flămînzi, 
mizerii respingătoare și tot cortegiul calamităților burgheze'“+. 

Tot mai mult poetul susține în articolele sale de critică literară con- 
cepțiile simboliste cu substrat mistic, idealist. 

Încă din anii de luptă socialistă, Ștefan Petică era un cititor pasionat: 
al poeților francezi simboliști. În 1897, în „Lumea nouă“5 el recenzează. 
primul volum de poezii al lui St. O. Iosif, Versuri. 

Poziţia ideologică a lui e oscilantă încă de pe atunci. Pe de o parte, e! 
admiră „lipsa de egoism și de pesimism“ a poetului care îl înalță pînă la poezia 


1 În „Romînia jună“ articolele Românii și Ungurii, 18.V.1900; Infamii ungurești, 15.Vă 
etc. în „Apărarea națională“, Agitaţii ungurești contra Românilor, 7.111 etc. 

2 O serbare și o operă, în „Rominia jună“, 5.111.1900. 

3 „Rominia jună“ 20.VI1.1900. 

4 Ibidem, 30.111.1900. 

5 „Lumea nouă“ 13.XI. 4. 

socială. „Artiştt, bucată așa de dragă lui, ar fi putut fi scrisă, ca tendință, de 
orice poet socialist“. Pe de altă parte, fără nici o justeţe, îl consideră pe Iosif 
un poet simbolist, influențat adînc de Verlaine. 

Cu totul neconvingător, consideră că opera lui St. O. Iosif se defineşte 
prin „poetizarea senzațiilor“ ca și a poeților simboliști. 

Alexandru Macedonski devine idolul lui. La cîteva luni după ce pleacă 
de la „Lumea nouă“, devine secretar de redacție la „Literatorul“, funcție 
pe care o îndeplineste de la 20 februarie 1899 la 10 iunie 1899. M acedonski 
figura pe frontispiciul revistei numai ca fondator. Într-un articol-program 
din „Literatorul“ reapărut, cu titlul Noul corrent litterar, Ştefan Petică 
numește noul curent literar estetism, înțelegînd prin acest termen simbolis- 
mul. „Estetismul nu mai e un cuvînt; estetismule o putere“, scrie el. În 
același număr, Macedonski în articolul său „In pragul secolului“ dezvăluie 
fără nici un ocol ceea ce era mai condamnabil în simbolism: îndepărtarea 
de realitate. El afirmă că ar fi necesară „abstragerea de viața reală, aristo- 
cratizarea. poeziei, regravitarea împrejurul a ce se va numi neo-romantism, 
idealism“ 

Caracterul diversionist, reacționar al simbolismului reiese și din faptul 
că Ştefan Petică îl apăra în aceleași ziare burgheze care purtau violente cam- 
panii naționaliste, cum era „Romînia jună“, 

În studiul său Poezia nouă? Petică elogiază simbolismul „pentru 
că a introdus ideile mistice“ și proclamă inferioritatea poeziei cu tematică 
socială și politică: „Ideile sociale și politice puse în poezie și-au avut rostul: 
lor odinioară, dar arta prin care trăiau ele era o artă inferioară“. 

Excluzînd. din poezie conținutul social, el face teorii formaliste. 


În articolul Transformarea liricii + crede în existenţa de sine stătătoare 
a formei în poezie, considerate ca un scop în sine, nu ca un mijloc de co- 
municare a ideilor. 


În creația sa poetică de după trădare, Petică a plătit un tribut greu 
simbolismului evazionist. 


În volumul Fecioara în alb, publicat la București, în 1902, dar scris 
în anii 1899 și 1900, în cea mai mare parte, evadarea din realitate ia forma 
unui exotism specific curentului: 


„Tu eşti o roză parfumată 
Din valea Şirazului cald, 
Jar ochii tăi ascund curată 
Lucirca mării de smarald. 


În părul tău ca diamantul 
De flăcări negre-ntunecat 
Și-a revărsat întreg Levantul 
Misterul antic și ciudat.“ 5 


1 Pe Verlaine, poetul St. O. Iosif a început să-l preţuiască după 1900, prin D. Anghel, 
după călătoria lui la Paris. A şi tradus din Verlaine în colaborare cu Iosif. Înainte de 1900 et 
cra un admirator al poeziei germane, în special al lui Heine. 

2 „Literatorul“, 20 febr, 1895. 

3 „Romînia jună“, 1900, 13 şi 16 II. 

4 Ibidem“, 1900, 16.1V. i 

5 „Literatorul“, Hymnn profan, 5.111.1899. 

Nu e de mirare de ce Mihail Sadoveanu, cel ce evoca în acei ani durerile 
înăbușite ale țărănimii, era împotriva unei astfel de literaturi. 
Amintind de Ştefan Petică și Iuliu Săvescu, Sadoveanu scrie: „Amîn- 
doi fără îndoială aveau har, însă și lor li se năzăreau ceruri străine și viziuni 
din cărți citite“. 1 
' Volumul Fecioara în alb, cu reminiscențe din Dante, Petrarca și Boti- 
celli, cu evocarea mănăstirii din Sinaia, arată că sub influența religioasă 
revolta poetului încetează: 


„Și din bolta înstelată 
A bisericii, încet 

Cade pacea fermecată 
Peste tragicul poct. 


Şi-a mea frunte idolatră 
Am plecat-o pocăit“, 


Evaziunea în lumi artificiale e limpede în tragedia în versuri Solii păci? 
influențată de teatrul idealist al lui Maeterlinck, în care își imaginează o 
Vrance legendară, c-un tron încărcat de purpură și aur, c-un palat cu stîlpi 
de marmură, etc. Lipsa de precizie a universului în care se desfășoară con- 
flictul e caracteristică dramei idealiste, de la Wagner la Maeterlinck. 

Drama e axată pe un simbol. Viața e o permanentă căutare a idealului 
de care rămînem departe. Sufletul omului nu-și găsește pacea cu toate sacri- 
ficiile, numai moartea. rezolvă toate problemele, — iată concluzia pesimistă, 
la care ajunge poetul nostru după abandonarea proletariatului. 

Luptătorul ostenise și capitulase. Solii păcii sînt solii morţii. 

Nota caracteristică a creației lui Ștefan Petică devine însingurarea 
dureroasă a artistului într-o lume ostilă, într-un mediu înăbușitor. Această 
atitudine neconformistă e frecventă în lirica lui, situîndu-l în acea categorie 
de poeți pe care Verlaine i-a numit „poeți blestemaţi“, exprimînd un senti- 
ment tragic al singurătăţii într-o societate mercantilă și mărginită. 

Tristețea singurătăţii o găsim chiar în unele versuri publicate în „Lumea 
nouă literară și științifică“3, la începutul colaborării sale stăruitoare în presa 
socialistă. Este vorba de un Cântec, de două strofe, în care imaginea însin- 
gurării sufletești cste „steaua serii spre apus“. 

Imaginea revine mai tîrziu, mai adîncită, steaua solitară fiind văzută, 
de astă dată, în nopțile friguroase de iarnă, în care poetul sărac a avut 
atîta de suferit: 


„Apleacă-te spre cîntecele melc : 
Sunt gingașe și triste şi duioase 
Şi singure ca palidele stele 

În nopţile de iarnă friguroase“. 


Rădăcinile sociale ale acestui sentiment le indică amintirile contem- 
-porane: „Prost îmbrăcat, cu haine înverzite ce făceau zeci de dungi pe trupul 


1 Mihail Sadoveanu, Anii de ucenicie, E.S.P.L.A., Bucureşti, 1958, p. 183. 

2 Literatura și arta romînă 1900, pp. 95—100, 159—173, 232—245, 311—319, 376—389 
-460 — 473. 

3 1896, 29.IX, sub pseudonimul Erics. 

lui, cu genunchii picioarelor rotunjite, scoase în afară și uzate, cu pălăria 
mare, rotundă și prăfuită, dar întotdeauna cu flori proaspete la butonieră“ 
care erau mai ales garoafe roșii, așa era văzut pe străzile Capitalei de con- 
frații lui 1.“ 

„M-au mîncat fript cafenelele și mizeria“, „mai i bine cîrpaci la un colț 
de stradă decît poet ȘI gazetar”, acestea erau cuvintele lui Ştefan Petică adre- 
sate într-o seară de iarnă lui A. Mîndru2. 

El însuși își analiza situaţia socială într-un articol din 1901: „Oricît 
de mare scriitor să fii, oricît de artist, operele tale nu vor putea să-ți mai 
îndulcească lupta pentru existență“ 3. 

De aici pleacă drama singurătăţii sociale a artistului, exprimată direct 
și în versuri; 

„Stingheră tincreţă străină de plăcere ! 
Ea n-are roze-n plete, nici rîsuri fericite 
Și amforele-s goale de vinuri strălucite 
lar fața ei e față de zbucium și durere, 


Eu nu am cîntul vesel din temple larg deschise 
Nici fruntea-ncununată de verzi cununi de palmi !“ 4 


Perioada de criză morală marcată de momentul trădării generoșilor 
este resimțită dureros de sensibilitatea lui Ştefan Petică și se reflectă în 
așa de impresionantul Argument la volumul Fecioara în alb: 

„Am scris aceste poeme într-o vreme de zbuciumare tăcută și de deznă- 
dejde tragică. Era vremea cînd se sfărmau idealurile, cu pornirea furioasă 
cu care trebuie să se fi dărîmat odinioară idolii de pe altarele lor de marmoră 
albă. Conștiința obștească pălea; omul privea încruntat și trist. Cînd con- 
știința supremă se stinge, se face noapte în suflete. Şi soarele sta gata să 
apună. Razele sale din urmă întindeau pe cerul, odată limpede, o mantie 
de purpură și aur. Mulțimea privea înfiorată, căci apropierea întunericului 
este întotdeauna înfiorătoare. Pe buzele sale vinete rugile triste erau șoptite 
cu teamă... Eu nu am fost decît un glas din mulțime. St. P.“ 5 

Poetul renunțase la lupta revoluționară, era singur şi izolat, nu mai 
avea nici un orizont. Acesta e sensul unor poezii din ciclul Moartea visurilor: 

„Spre care zeu-nălţa-voi în umbră alba-mi faţă, 
La, ce altar de raze genunchii să-mi închin 
În noaptea. fără stele şi fără dimineaţă ?“ 6 


O realizare artistică mai deosebită a sentimentului tragic de înstrăinare: 
este poezia cu nr. XIII din „Cântecul toamnei“ 


„Amara, trista voluptate 
A fericirilor pierdute 

În tragica singurătate 
Răsare, tainică virtute, 


1 D. Karnabat, în „Freamătul“, p. 36. 
2 „Freamătul“, p. 33. 
3 Scriitori si public, în „Romînia, ilustrată“, nov.—dec. 1901, pp. 149—150. 
4 Fecioara în alb, București, 1902, p. 40. 
5 Ibidem, p. 4. 
ë Ibidem, p. 73. 

Fiţi binecuvîntate, stele 

Ce peste veşnica durere 

A visurilor reci și grele 

Vărsaţi suava mîngiiere ! 

Fii, noapte, binecuvîntată 

Că în tăcerea ideală, 

Arunci c-un gest de Prea-curată, 
O mantă sumbră triumfală ! 


Un peregrin în rugi sfioase, 
La o răspîntie de drumuri, 
Vă-nalță imnuri dureroase 
Ca o tortură de parfumuri.“ 


Imaginea finală e fin cizelată, lapidară și arată măsura în care Petică își 
putea rafina expresia. 

În teatrul lui în versuri, atît în Solii păcii, de care am mai amintit, 
cît și în drama mai realistă Fraţii, precum și-n fragmentele publicate din. 
tragedia Cîntecul singurătătii, poetul s-a definit în anumite personaje ase- 
mănătoare cu eroul liricii lui. In Soliti păcii, o psihologie similară celeia. 
poetului nostru oare pribeagul și protestatarul Viorel. Cînd Ileana îl întreabă. 
de ce sufletul lui e în luptă înverșunată cu lumea, Viorel îi răspunde: 

„Și inima-mi rănită străină-i de plăcere, 
Străină şi de pace. Mi-e sete de durere, 

Mi-e sete de misteruri, de luptă-nverșunată 
Cu gindul și cu lumea, în negură-mbrăcată,“ 1 


În altă scenă?, Viorel are cuvinte de poet damnat, de stigmatizat al societăţii: 


„În mijlocul acestor bieţi oameni sînt străin 
Căci port pe a mea frunte un semn înfricoșat : 
E semnul ce-nfiercază pe omul blestemat.“ 


În drama Fraţii î e o scenă foarte apropiată: de aceea din Solii păcii cînd. 
Dochiana, de astă dată, îl întreabă pe Neagu: 


„De ce-ţi-năsprești viaţa cu lumea?“ 


lar Neagu îi răspunde în același limbaj al pribeagului prigonit: 


„Şi astfel făr-a spune la, nimeni un cuvînt 
Trecui stingher prin lume cu ochii în pămînt, 
Dar sufletu-mi în taină ardea în foc nestins, 
Atunci veniși la mine şi dreapta ţi-ai întins 
Spre braţu-mi.“ 


În Cîntecul singurătăţii, tragedie proiectată în cinci acte 4, există un personaj 
la fel de însingurat, care poartă numele de Senez, unul din pseudonimele 
cu care Petică și-a semnat articolele din ziarul socialist „Lumea nouă“. Senez 


1 Ştefan Petică, Opere, Bucureşti, 1938, p. 147. 

2 Idem, p. 168. 

3 Frații, dramă în trei acte, București, 1902, p. 41. 

4 „Romînia ilustrată“, noiembrie—decembrie 1901, p. 149. 

se află cu Liana la o serbare veselă. În timp ce eroii beau vin și cîntă, se 
aude de afară un cîntec trist al vînătorilor. 


Liana 
„E-un cîntec fără nume 
Ce-l cîntă cîteodată trudita tristă lume 
Din sat. 
Senez (posomorit) 
Este cîntarea etern îndurerată 
A celor ce sînt singuri.“ 


Unele dintre versurile cele mai izbutite ale lui Petică sînt tocmai acelea 
ce mărturisesc izolarea lui tragică, ceea ce înseamnă o trăire adîncă și nu o 
poză, o trăire confirmată de toate documentele biografice. 

Mult mai puțin încărcate de emoție sînt versurile ce descriu un univers 
poetic artificial, cu imagini împrumutate din opera poeților simboliști, for- 
mat din flaute magice, pianine funerare, parcuri, havuzuri și arcade etc. 

Criticul sovietic V. Vorovski, discutînd problema intelectualilor în 
Rusia de la începutul secolului, a ajuns la concluzia justă că acei scriitori 
ce s-au îndepărtat de lupta maselor muncitoare s-au aruncat în mod inevi- 
tabil în brațele claselor dominante, în brațele burghezieil. 

Aceasta a fost'și soarta tragică a lui Ștefan Petică. Naționalismul, plo- 
conirea față de curentele decadente din Occident, simbolismul, estetismul, 
diversiunile ideologice ale claselor stăpinitoare l-au copleșit. 

Dar socialismul a fost prima lui iubire și deși a trădat-o, l-a urmărit 
încă lumina ei, ca și steaua din cunoscuta poezie a lui Eminescu. 

În articolele de ziar, în studiile literare, în poemele în proză, la o cer- 

cetare atentă, descoperim reminiscențe ale vechii poziții sănătoase, uneori 
însă înăbușite de confuzii ideologice. 

Conştiința lui tresare de indignare față de josnicul spectacol al dezmă- 
țului politicianist burghezo-moșieresc și-l înfierează uneori fățiș: 

„Virtutea e o nerozie! Așa era pe vremea nenorocitului Eminescu, așa 
e și azi. O mînă de ambiţioși ameţesc națiunea cu clișee demagogice, clien- 
tela aplaudă, mercenarii condeiului dirijează opinia publică, scenele se 
schimbă, dar tragi-comedia rămîne aceeași și țara se zbate în chinuri ca 
peştele pe uscat“ 2. 

Alteori denunță înfeudarea economică a țării. În articolul În robie finan- 
ciară3 scrie despre interesele j josnice ale politicienilor care erau puse mai presus 
de interesul național și au făcut din vechea Romînie „un sclav umil al 
bătrînei Europei. 

În unele dintre articolele literare publicate în ziarele burgheze întîlnim 
mărturii prețioase despre marea lui admirație față de literatura clasică 
rusă. El are cuvinte elogioase pentru opera lui Gorkit, subliniindu-i carac- 
terul popular: „De aceea e mare Gorki și de aceea arta sa e artă adevărată 
și puternică și frumoasă, el și-a înțeles poporul și a găsit forma nimerită 
și modernă pentru a exprima ce a priceput. Această cunoaștere a poporului 


: Bazarov şi Sanin, op. cit., p. 110. 

2 „Romînia jună“, Tragicomedia politică, pseudonimul Caton, 30.I11.1900. 
3 Ibidem, 20.111.1900. 

4 Ibidem, 7 mai 1900. 

e marea și greaua condițiune care se cere tuturor artiștilor mari. Ea e punc- 
tul de unde trebuie să plece orice artist adevărat dacă țintește la altceva 
mai trainic decît succesul de librărie și de ziare eftin cîștigate, eftin pierdute“. 

În aceeași lună, poetul comentează cu fineţe corespondența, publicată 
în 1900, dintre Herzen și Turgheniev și-l apreciază pe Turgheniev pentru 
marea lui artă realistă în crearea de tipuri: 

„Poate Dostoewski să-l întreacă prin adîncimea psihologică, poate Tol- 
stoi să-l întreacă prin măreția tragică a moralei sale, dar nimeni nu l-a ajuns 
în puterea de evocare a tipurilor diverse. Dimitrie Rudin, Nejdanoif, Ba- 
saroff, Punin, Babarin, lusarow și atîtea. alte tipuri rămîn totdeauna clare 
cw caracterele lor distinctive în mintea cititorilor“. 

Ștefan Petică începuse să înveţe limba rusă ca să poată citi în origi- 
nal pe marii scriitori clasici ruși, așa cum Eminescu la Odessa învăța limba 
rusă ca să surprindă muzicalitatea versurilor lui Pușkin. 

Deși el prezintă obiectivist morala tolstoiană a nonviolenţei, a neîm- 
potrivirii la rău, în contrast cu morala revoluţionară a socialiștilor, de luptă 
necruțătoare împotriva răului, evocă ! totuși scene din Robia modernă a 
lui Tolstoi în care se dezvăluie cu profunzime conflictul acut dintre moșieri 
Și țărani. 

Admiraţia față de Tolstoi este entuziastă: „strălucește prin acea obser- 
vație adîncă și pătrunzătoare care face din Tolstoi unul dintre cei mai mari 
artiști evocatori de viaţă“. 

Petică a cultivat și poemul în proză. El rămîne un liric și în poemele 
în proză ca și în schițele, evocările și puținele lui nuvele. Aceeași poezie a 
mansardelor și a cafenelelor î în care își irosesc viața poeții săraci, amăgin- 
du-și foamea cu simbolurile poeziei, cu plăsmuirile imaginaţiei?. Aceeași 
poezie a dezmoșteniților vieții, fie că evocă povestea unui sărman pescar 
pribeag sau a unui bătrîn cîntăreț din ghitară?. 

Atmosfera e înseninată uneori de o undă de optimism. În evocarea In 
cimitirul săracilor se aude un cor de glasuri de copii ce se jucau: „Omule, 
părea că-mi spune rîsul zgomotos și franc al copiilor, lasă gîndurile negre. 
Aceea ce are sens pe lumea aceasta e numai și numai viața, caldă, puternică, 
frumoasă, armonică.“ 

Ceea ce mai luminează atmosfera tristă a poemelor în proză e și nostalgia 
care-l purta spre peisajul natal, spre lunca Siretului: „Am rătăcit adesea. 
prin această luncă. În asfințiturile de soare ea seamănă cu o stepă ucraineană 
și, printre iarba sa înaltă și florile sălbatece, nu o dată m-am așteptat să 
văd capete de războinici cazaci răsărind la chemarea mea—un Taras Bulba 
moldovean“. 

Imaginea lui Taras Bulba al luncilor moldovenești revine - în” poemele 
în proză. E o imagine de sănătate și putere consolînd pe sărmanul poet, tînăr 
ofilit înainte de vreme. 


: Ultima scriere a lui Tolstoi, în „Depesa“, 16 ianuarie 1901 

2 In vătăcire, „România jună“, 1900, 23.111. „]dilele din mansarde“, „Romînia jună“, 
1900, 26.111. A 

3 Pe apă, „Romînia jună“, 1900, 14 iulie. Bătrânul care cântă, în „Romînia, jună“, 1 iulie. 

4 Glasul luncilor, „Romînia jună“, 1900, 25 iunie. 

El se simțea bicisnic, cu mușchii ațoși și slabi, dar cu sufletul larg, 
cu inima plină de viață. Visul lui e să ajungă un cazac călare pe un armă- 
sar iute, ca să braveze lumea întreagă, ca un mîndru fiu al Ucraineil. 

Acolo ar cînta, trăind o viață pasionată, „cîntarea stepelor de argint 
peste care a plutit divinul suflet al lui Gogol'2. 

Copilăria poetului nu era numai un vis al stepei, în care domina el 
însuși ca un Taras Bulba moldovean, ea e populată de personaje folclorice, 
de Făt-Frumos ce se avîntă spre cetățile de argint, de Ileana Consînzeana cu 
cosița de aur, de Statu-Palmă. Era același tip imaginativ ca Trubadurul 
lui Delavrancea pentru care personajele basmelor „erau vii, gesticulau, stă- 
teau de vorbă cu mine“. 

În ziarul „Depeșa“, deținînd o rubrică Viaja bucureșteană, Petică evoca 
în schițe scurte mizeria sau condamna parazitismul social. Aparține vechiului 
luptător socialist simpatia vie față de munca modestă dar utilă a vînzători- 
lor de ziare, numindu-i „apostoli ai luminii“?, dar mai ales corosivitatea 
cu care conturează portretul unor paraziți ai societăţii, gazetari leneși, oa- 
meni fără profesie etc. 

Opera lui Ștefan Petică, variată și complexă, e un amestec de tendințe 
contradictorii, reflex al antagonismelor de clasă tot mai ascuţite în epocă. 
Ea reflectă în mod viu aspirațiile muncitorimii noastre, limitele mișcării 
socialiste, frămîntările țărănești, zbuciumul intelectualilor cinstiți, dar și 
presiunea ideologică a claselor exploatatoare de a frîna avîntul de luptă 
al maselor. Atitudinea lui față de revoluţia socialistă este aceea a intelec- 
tualității care, cum scrie V. Vorovski, „în momentele de înfocare se lăsa 
atrasă în vîrtejul evenimentelor, iar în momentele de reflux se lăsa azvir- 
lită pe țărm, împreună cu miîlul și cu sfărîmăturile“ 4, 

Entuziastul militant socialist, combativul gazetar a căpătat din ce în 
ce mai mult profilul trist al unui artist însingurat. 

Singurătatea lui e însă așa de mare, de tragică, încît prin ea însăși 
reprezintă o condamnare a orînduirii burgheze, 

Paradisul artificial al simbolismului l-a smuls adeseori din asprele 
realități. 

Tendinţele estetizante tot mai clare au înăbușit în cea mai mare parte 
concepția sa realistă despre artă. 

În perioada socialistă poetul a îndreptat atacuri directe împotriva unei 
lumi ce se cufunda în josnicie, după cum a deschis și unele ferestre spre 
viitor. 

Proiectele literare ce aparțin epocii socialiste sînt o indicație certă spre 
o orientare umanistă, spre o literatură epică și dramatică în care nu numai 
că se opunea corupției și ipocriziei din lumea burgheză, dar în care se pre- 
figurau trăsăturile unui personaj literar nou: muncitorul luptător pentru 
libertate și dreptate socială. Proiectele n-au putut deveni realizări din cauza 
dezerțiunii în tabăra dușmană, 


Pînzătorii de ziare, „Depeșa“, 12 ian. 1901. 

Prietenul meu Fluieră Vînt, „Depeșa“, 27 ian. 1901. 

„Viața Bucureșteană“, 16 și 23 ian. 1901. 

[n noaptea de după bătălie, în „Studii de critică literară“, Cartea Rusă, p. 172. 

Sărac și demn, de o hărnicie excepțională, Petică a fost unul dintre 
cei mai culți poeți ai noștri, ilustrînd setea. de cultură înaltă a poporului. 
Deşi a fost un herald al curentelor literare decadente, a rămas un mare admi- 
rator al literaturii realiste ruse. 

Destinul lui este tipic pentru scriitorii ridicați din mase, înfrînți înainte 
de vreme de crîncenele împrejurări ale condiției lor în regimul trecut. 

Oscilînd între mari elanuri și triste resemnări, Petică a murit nefericit, 
neînțeles de contemporani. În anul 1912, unii confrați s-au dus în satul 
lui natal, în Bucești și i-au pus pe mormînt crizanteme, florile lui favorite. 

Un cronicar a remarcat mulțimea imensă de țărani ce au omagiat pe 
poetul lor prin participarea la duioasa comemorare. 

„A fost de-ai noștri“, comentau țăranii cu tâlc. 

Se cuvine să readucem în conștiința publică figura poetului uitat, cu 
toate luminile şi umbrele ei, astăzi cînd se împlinesc pe plaiurile patriei 
noastre idealurile pentru care el a luptat în prima tinerețe. 


INFLUENȚE SHAKESPEARIENE ÎN TRILOGIA DRAMATICĂ 
A LUI DELAVRANCEA 


ZOE DUMITRESCU-BUȘULENGA 


Ideea lucrării de față s-a născut nu din descoperirea unor materiale 
revelatoare, ci din unele analogii ce ni s-au părut izbitoare. Am confrun- 
tat apoi opinia noastră cu părerile unor specialiști și am găsit confirmări 
parțiale care ne-au făcut să purcedem mai departe. 

Ion Trivale, în paginile închinate dramei Apus de soare din volumul 
său Cronici literare, se referea la creația shakespeariană mai ales pentru a 
deosebi specificul operei romînești. Cît despre asemănări, criticul nu men- 
ționa decît pe aceea a „semnelor cerești de sinistru augur pe care Stavăr 
Jitnicerul le enumeră lui Drăgan, întocmai precum o fac de atîtea ori felu- 
riti povestitori în dramele istorice ale marelui Brit.“ 1 Mai tîrziu C. Gerota 
afirma categoric inspirația lui Delavrancea din Shakespeare susținînd-o doar 
printr-o apropiere destul de vagă, fără sprijin de texte, între personajele 
principale din Julius Cezar și Apus de soare. Tot C. Gerota arunca în trea- 
căt un cuvînt despre asemănarea dintre Ștefăniță și Richard III2. 

Și Victor Eftimiu, într-o cronică teatrală din volumul Magia cuvintelor? 
afirma existența unor înrîuriri shakespeariene în dramele lui Delavrancea: 
„Instrăinat de mult de teatru și ca să-și facă mîna, el s-a dus în peleri- 
naj la sursele sacre, în templul marilor inițiați. A citit, probabil, pe cla- 
sicii greci și pe Shakespeare, fiindcă influența aceasta e prezentă în toată 
triologia Moldovei“ +. 

Şi astfel, după indicațiile unor critici pricepuți cît și după propriile 
intuiții, am crezut că e util să întreprindem o cercetare a unor influenţe: 
suferite de Delavrancea în dramaturgia sa, pentru înțelegerea mai exactă 
a direcției operei sale, a concepției care a prezidat la alcătuirea acesteia. 
Cum am arătat mai înainte, am surprins anumite fapte literare care ne-au 
dat de gîndit asupra motivelor ce l-au determinat pe dramaturgul romîn 
să se apropie de Shakespeare. Ceea ce a dorit Delavrancea — îndemnat se 


1 Cronici despre dramele lui Delavrancea, în. „Cronici literare“, Bucureşti, 1915, p. 14. 
2 „Convorbiri literare“, 1922, nr. 10, pp. 793—96. 

3 Magia cuvintelor, Bucureşti, 1942. 

4 Ibidem, p. 243, 

pare și de Pompiliu Eliade și poate și de lectura fructuoasă a traducerilor 
din Shakespeare făcute tocmai în acei ani de buna prietenă a familiei, Măr- 
gărita Miller Verghil a fost o serie de drame naționale, istorice, în care el, 
analistul pătrunzător al psihologiei umane, mărturisit ca atare de la nuvela 
realistă Hagi Tudose pînă la drama psihologizantă A doua conștiință, a vrut 
să toarne mari conținuturi sufletești, pozitive sau negative, drame ale măreției 
sau ale micimii. 

A vrut deci să îmbine istoria cu „eternul“ omenesc. Și în acest scop 
nu se putea duce la altă școală mai faimoasă decît la aceea a lui Shakes- 
peare, marele zugrav al istoriei și al veșnicelor patimi omenești, maestrul 
și modelul tuturor romanticilor. Ceea ce l-a prins și l-a interesat mai mult 
la Shakespeare a fost suflul tragic, semnificația generală a personajelor și 
adîncimea lor umană, unele procedee de compoziție. Delavrancea n-a lăsat 
însă nimic netrecut prin ființa sa creatoare; materialul parcurs a lăsat urme 
în el, dar el a reacționat cu totul personal și original și mai ales în spiri- 
tul culturii naționale, la impulsurile pe care drama shakespeariană i le-a 
sugerat. 

Nu încape îndoială că nu poate fi vorba de influențe shakespeariene 
masive în paginile trilogiei. Tripticul istoric se desfășoară, în cea mai mare 
parte, conform adevărului istoric sau tradiției populare, care prelungește 
în rîndurile posterității figuri și reputații consacrate, și conform specificului 
național care conferă evocărilor farmecul și pitorescul autohton, Dar se simte 
în unele scene, în unele figuri, cîte o străfulgerare de model shakespearian, 
reminiscență a unei lecturi recente sau a unui contact mai vechi, dar pre- 
dilect și deci prelungit, al lui Delavrancea cu opera marelui englez. Așa 
cum spunea și Victor Eftimiu, ecourile se simt, mai puternice sau mai slabe 
în toate piesele trilogiei, în Apus de soare, ca și în Viforul și în Lu- 
ceafăvul. 

În Apus de soare, unde Ștefan apare tragic în apoteoză, dominînd cu 
personalitatea lui copleșitoare scena și istoria, și strivind în consecință per- 
sonajele celelalte, așa încît ele nu mai pot via dramatic, eroul e protund 
diferit de marile figuri istorice făurite de Shakespeare. Așa cum arăta Ion 
Trivale, el nu e un Henric V aclamat de popor și lipsit de contradicții 
lăuntrice, nu e un Richard II, dramatic din cauza slăbiciunii, nici un Cezar 
puternic dar neuman și lipsit de măreție personală. Ștefan e marele domn 
prin voința unanimă a Moldovei, șeful de stat care a condus cu înțelep- 
ciune vreme de 47 de ani țara, eroul neînfricat și drept, autocratul care din- 
tr-o viziune superioară a necesităților țării, încearcă să-și prelungească voința 
după moarte. Dar trupul e șubred și nu mai ascultă, și tragedia domnului 
începe în momentul cînd el își dă seama că în lipsa persoanei lui fizice, voința 
lui uriașă nu va mai fi respectată. Măreţia lui Ștefan e reală și completă; 
lui nu i se pot cunoaște slăbiciuni omenești. Pînă și dușmanii lui sînt siliți 
să-i recunoască măreția. Cine sînt dușmanii domnului? Sînt dușmanii voin- 
tei lui, trei boieri, care complotează împotriva ei: paharnicul Ulea, stolnicul 
Drăgan, jitnicerul Stavăr. Dar pentru că acea voință n-a urmărit și nu vrea 
decît binele Moldovei, conspiratorii sînt odioși. 


1 Regele Lear apare în traducerea acesteia în 1911. 

Și în drama Tulius Cezar de Shakespeare sînt trei conspiratori princi- 
pali: Brutus, Cassius și Casca, dar complotul lor urmărește salvarea repu- 
blicii și ca atare fapta lor are o coloratură oarecum eroică. 

Și într-o dramă și în cealaltă conspiratorii sînt cunoscuţi încă din pri- 
mul act; ei îşi arată nemulțumirea față de starea de lucruri la care s-a 
ajuns. În actul I, sc. 7, paharnicul Ulea se arată dezamăgit de Ştefan care, 
nu mai e Stefan“, ci „umbra marelui Ştefan“ 1 și de aceea ei nu sînt de acord 
cu planul în legătură cu Pocuția. În actul I, sc. 2 din Iulius Cezar, Brutus 
refuză să urmeze cortegiul triumfal al lui Cezar și-și arată temerile, lui 
“Cassius 


„Mă tem ca nu cumva poporul 
Pe Cezar rege să-l aleagă“. 


lar după aceea, Cassius expune lipsa de merite personale de care suferă 
“Cezar și se miră de starea deosebit de înaltă la carea ajuns. El povestește 
două împrejurări în care Cezar i s-a arătat plin de slăbiciune omenească: 
o dată cînd s-au aruncat în Tibru și lui Cezar i s-a făcut frică și altă dată 
cînd l-a văzut în Spania, bolnav: 


„Şi iată zeul tremura 
Culoarea părăsise buzele-i mişele 
Și ochiul lui ce îngrozește-o lume 
Pierduse strălucirea-i — l-am auzit gemînd“ 
(Act. I, sc. 2.) 


Pe boierii conspiratori din Apus de soare îi supără tocmai mărirea lui 
Ştefan. Paharnicul Ulea spune: „Bietul Domn! Mare a fost că de mărirea 
lui nu mai sufla nici un boier...“2 Iar într-un schimb de replici, în actul 
III, stolnicul Drăgan și jitnicerul Stavăr încearcă și ei să afle cusururi 
domnului: 


Stolnicul Drăgan 
A fost bun... nu zic... 
Jitnicerul Stavăr 
Și drept... 
Stolnicul Drăgan 
Cu ţara, da... 
Jitnicerul Stavăr 
Pe noi ne-a cam scurtat.:. 
Stolnicul Drăgan 
Boier, răzăș, țăran supus, era tot una în fața lui... 
Jitnicerul Stavăr 
Moșiile le împărțea numai la ostași... 
Stolnicul Drăgan 
Din supuși îşi făcea răzăși, din răzăși boieri sadea 3 


Resentimentele lor sînt vădit personale și cu atît mai puțin întemeiate. 
Imputările ce i se aduc lui Cezar se referă la slăbiciuni reale, umane, pe 


cind cele pe care i le fac boierii conspiratori lui Ștefan dovedesc tocmai 
dreptatea și vrednicia lui. Boierii se arată înciudați de lipsa de atenție 


1 Apus de soare, p. 37. 
2 Ibidem, p. 60. 
3 Ibidem, pp. 108—109. 


340 ZOE DUMITRESCU-BUȘULENGA & 


cu care sînt tratați de domn ei și jupînesele lor, iar Ulea pare să caute 
și oarecare foloase personale de pe urma complotului. El ar vrea să intre 
între epitropii lui Ştefaniță, nepotul nevîrstnic al lui Ştefan, de aceea se 
împotriveşte alegerii lui Bogdan ca domn. 

Între conspiratorii romani, cel mai ambițios și cel care resimte mai 
amar inferioritatea lui față de înălțimea lui Cezar e Cassius: 


„A noastre zodii nu-s de vină Brutus, 
Ci mișelia care zace-n noi“, 


De altfel, Cezar simte ce fel de om e Cassius și ce acțiuni poate întreprinde. 
El îl roagă pe Antonius să-l îndepărteze: 
„Să fiu înconjurat de oameni grași 
Cu capul uns și care noaptea dorm 
Flămînde-mi par privirile lui Cassius. 
Gîndește mult: e primejdios acesta“. 
(Act. I, sc. 2) 


Tot din privire intuiește și Ștefan calitatea morală a sfetnicilor săi și felu 
faptelor pe care ei ar fi în stare să le săvîrșească. În scena în care se hotă- 
răște campania în Pocuția, domnitorul, adresîndu-se viitorilor conspiratori, 
le spune: „Tustrei țineați ochii în pămînt, știind că mie nu-mi plac oame- 
nii cari se uită în jos. Frunţile sus...“1 

În ceea ce privește semnele prevestitoare, acele semne fără de care 
aproape nu întîlnim dramă istorică, ele sînt menționate și într-o dramă și 
în cealaltă tot de către conspiratori. În Apus de Soare, Stavăr povestește 
lui Drăgan despre fenomene neobișnuite care s-ar fi petrecut în zilele acelea: 


Jiinicerul Stavăr 
Ai auzit c'ast'noapte o bufniță a tipat toată noaptea pe castel 
Stolnicul Drăgan 
Nu 
Jitnicerul Stavăr 


Buha... ţipă, ţipă pînă despre ziuă... Cind să sboare, o mîță neagră haţ, ș-o mîncă. Miţa 
se spăla pe bot. Un vultur căzu săgeată și înhăță pe mîță. Pe vultur îl săgetă un curtean, și 
alergînd după vultur, curteanul căzu într-o prăpastie... 

Stolnicul Drăgan 
Ce-o mai fi și asta? 
Jiinicerul Stavăr 
Şi azi dimineață o vacă din vitele domnești a sîngerat în șiștar, pe cînd o mulgea... 
Stolnicul Drăgan 
Ciudat ! 
Jitnicerul Stavăr 
Luna s-a arătat c-un cearcăn roșu ; cîinii au urlat; o femeie a născut un copil cu picioarele 
de ied... 
Stolnicul Drăgan 
Urite semne ! 
Jitnicerul Stavăv 
Ș-acum privește... (Se uită pe fereastra din dreapta) 


1 Apus de soare — act I, sc. 7, pp. 35—36. 

Stolnicul Drăgan 
Acuşica era senin, fără pic de nori, şi d-odată se bolovăniră nori negri cum e catranul, 
ză se-ntunecă ca noaptea... Şi colo departe, departe, de unde izvorăşte Suceava, cerul e roşu 
parc-ar arde o cetate, 


Jitnicerul Stavăr 
Priveşte... Vezi, tu, un nor... ca un balaur? Cu cap, cu gura căscată, cu aripile întinse... 
cum se repede să înghită p-un moșneag cu plete lungi... Vezi?...“1 


Mai toate aceste semne sînt credințe populare vechi, bine știute de Dela- 
vrancea. Unele din ele însă se găsesc și în Shakespeare. În Iulius Cezar, tot 
un conspirator, Casca, îi povestește lui Cicero despre lucrurile nefirești care 
l-au uimit în noaptea aceea: 


„Dar pînă 'n noaptea asta, niciodată 
Furtuni să plouă foc eu n-am văzut... 
Un sclav pe care după față-l ştii, 

Își ridicase-o mînă ce ardea 
Ca douăzeci de torţe; totuși mîna, 
Nu simțea focul și cra neatinsă. 

Apoi — și sabia-n teacă n-am mai pus-o — 
Spre Capitol un leu îmi ieși 'n cale 
Ce mă privi ursuz, trecînd-nainte 
Si ieri a nopții pasăre şedea 

În miezul zilei cocoțată-n piaţă 
Văetîndu-se, ţipînd...“ 

(J. C. act. I, sc. 3) 


Buha, cobitoarea pasăre a nopții, apare în amîndouă fragmentele citate, 
ca și cerul învolburat de furtună și aprins ca de foc. Iar astrele înconjurate 
cu cearcăne de lumină roșie apar în altă serie de semne vestitoare, în Hamlet, 
cînd Horațio amintește de semnele care au turburat Roma înainte de moartea 
lui Cezar: 


„Stele cu cozi de foc și 'nsingerate 
Şi catastrofe 'n soare.“ 


(Act. I, sc. 1) 


Sigur că reminiscențele shakespeariene sînt mai numeroase decît atît, 
mai ales în unele replici sau fraze pline de avînt, de elevație, ca aceea pe 
care o rostește doamna Maria în așteptarea voievodului: „Cîntați păsări ale 
cerului, nepăsătoare la durerile noastre. A căzut omătul, a suflat vîntul de 
primăvară, au încolțit mugurii, a dat frunza, au spuzit florile, a legat iarăși 
rodul... Şi toate numai pentru voi. Partea noastră? Răbdări și lacrămi 2, 

Plină de realism dramatic e și replica pronunțată de Ștefan cînd aude 
de complot prin gura Oanei: „Nici n-au treierat grîul din care să-mi fiarbă 
coliva și mi-o şi împart“ 3 replică ce amintește lui Victor Eftimiu de cuvin- 
tele lui "Hamlet: „Nici nu se răciseră bine mâîncările praznicului ș Și le-au folosit 
la ospățul de nuntă“ 4. 

Tot Victor Eftimiu mai crede a descoperi și alte reminiscențe; femeia 
neagră (asociată probabil faimoasei dark lady din sonete — n.n.) care dă 


Apus de soare, act. III, sc. 5, pp. 112—113. 

Ibidem, — act. II, sc. 1, p. 40. 

Ibidem, act. Il, sc. 11, p. 80. 

Eftimiu Victor, Apus de soare, în Magia Cuvintelor, p. 247. 

tîrcoale castelului, norul care se preface în balaur, furtunile ad-hoct. În gene- 
ral, cam la aceste elemente se mărginesc înrîuririle shakespeariene în Apus: 
de soare, înrîuriri care nu au alt scop decît acela de a sluji concepției auto-. 
rului despre erou. 

În Viforul bîntuie o pală de nebunie care răstoarnă lucrurile din matca 
lor și care seamănă cu vijelia la fel răsturnătoare a adevăratelor valori din 
Regele Lear. Un scelerat, Ștefăniță, care reunește în el ticăloşia lui Edmund, 
bastardul lui Glocester și pe aceea a fetelor mai mari ale regelui Lear, dez-. 
leagă vînturile nebune care vor împinge la deznodămînt tragic piesa. Ca 
Edmund, Ștefăniță vrea să alunge din fața ochilor săi pe cei mai mari și 
mai buni decît el, instaurînd domnia nedreptății și a bunului plac; ca Regan 
şi Goneril, pe lîngă crima comisă față de un părinte sufletesc, și el se face 
vinovat de încălcarea credinței de soț prin dragoste nelegiuită. Viciile fun- 
damentale care intestează atmosfera sînt aceleași în Vrforul ca și în Regele 
Lear, suferințele celor buni sînt asemănătoare și dau un sumbru colorit dra- 
mei istorice, iar pedeapsa răilor va veni de asemenea inexorabilă. Astfel echi- 
valența universului moral din Vsforul cu cel din Regele Lear este vădită.. 

"Şi atmosfera este asemănătoare în amîndouă dramele. Furturni și ploi 
bîntuie în noaptea rătăcirii lui Lear, ploaia și furtuna amenință în scena 
uciderii lui Cătălin la vînătoare. Un aer de pustiire, de dezolare apasă pre- 
tutindeni. 


Dacă în Apus de soare măreția personajului central copleșea pe celelalte, 
în Viforul, micimea domnului Ștefăniță, dimensiunile lui, într-un fel sub- 
umane, îngăduie celorlalte figuri să păstreze un caracter dramatic, impresio-. 
nant. Printre toți, se ridică deasupra bătrînul portar al Sucevei, Luca Arbore, 
falnică rămășiță de mărire și înțelepciune din vremea slăvitului Ştefan. Mai 
ales în Arbore vrea să lovească Ștefăniță pentru că îi amintește prea mult 
de gloria trecută a bunicului său și bătrînul își vede ucis copilul, Cătălin 
se vede batjocorit și învinuit pe nedrept de trădare, ca la sfîrșit să fie con-- 
damnat la moarte prin simplul capriciu al domnului. În momentele cele mai. 
tragice, Arbore amintește cu putere de Lear, regele nefericit, alungat de 
copiii săi. Analogia este izbitoare în ciuda deosebirii esențiale dintre cei doi:: 
Arbore suferă pentru atitudinea lui etică și politică pozitivă, în vreme ce 
Lear, orgoliosul monarh feudal, îndură consecințele nesăbuirii sale. La moar- 
tea lui Cătălin, bătrînul e uluit de durere: „Și nu plîng... Uitaţi-vă la mine 
că nu pling, că nu pot să plîng!... Imprumutați-mi lacrimile voastre să pling: 
la capul lui Cătălin al meu! O lacrimă, numai una!... Aht...“ 2 

Prin stăruința asupra plinsului, fragmentul se asemănă cu o replică a. 
lui Lear, lovit de nerecunoștință, deși aci nu mai e vorba de neputința. 
personajului de a plînge, ci de dorința lui de a-și stăpîni durerea: 

„Aha, credeaţi că pling? Eu nu voi plinge 
Deși de plins nevoie am atîta l 
Dar inima în mii și mii de cioburi 
Mi-ași sparge-o mai curînd decît să pling“ 
(Regele Lear, act. II, sc. 4) 


1 Victor Eftimiu, op. cit. 
2 Viforul, act. II, sc. 8, p. 114—115. 

În actul al III-lea, bătrînul portar al Sucevei, acuzat de Ștefăniță de 
trădare, se adresează tuturor, cerîndu-le să-l privească, să vadă ce s-a ales 
din trecuta lui mărire: „Uitați-vă la mine... Ce-am ajuns? Umbra rătăcitoare 
printre crucile unei mînăstiri, cînd la capul uneia, cînd la capulalteia...“1 

La fel, Lear, după prima ciocnire cu Goneril, le cere celor din jur să-i 
spună dacă mai e sau nu el Lear cel de altădată: 


„Mă ştie vr'unul dintre voi, sînt Lear? 
Ori bictul nu mai e în toată firea ?... 
Ori poate i-o fi somn și 'n somn viscază ?... 
Au cine-mi poate spune cine sînt 7“. 
(Regele Lear, act. I, sc. 3) 


Dar mai ales apariția lui Luca Arbore în act. III este izbitoare prin 
asemănarea cu aparițiile lui Lear. Indicația scenică spune: „Luca Arbore 
îmbrăcat în negru, cu fața arsă, cu capul gol și părul în oarecare neorîn- 
duială“ 2. Pînă și Ștefăniță e impresionat de înfățișarea lui și-l întreabă: 


„Ce nu-ți acoperi capul, Arbore ?“ 


Iar el răspunde: „Lasă, Măria Ta, să-l ude ploile, să-l viscolească zăpada 
și să-l bată soarele, cum l-a bătut și Dumnezeu“. 

La fel, după durerea lui, Lear pornește cu capul gol prin furtună. Unul 
din personaje spune: 


„Îşi smulge părul alb în uraganul 
Ce zguduie cu furie văzduhul... 
El iuge 'n capul gol și cheamă moartea“ 


(Regele Lear, act, HI, sc, 1) 


lar credinciosul Kent îi atrage atenția: 


„Şi-n capul gol? ? Prea bunule stăpîne, 
În preajmă-i o colibă“. 


Nu numai semnul durerii este același, dar și lupta cu elementele este sugerată 
de replica lui Arbore. lar reproșuri le făcute nerecunoștinței domnului, de 
cel care a fost tatăl său spiritual, sînt la fel de amare cu imputările tatălui 
regal izgonit, către fiicele sale. Mai puternice sînt învinuirile pe care, înainte 
de moarte, vornicul Carabăț, înțeleptul, le aruncă domnului.. . „ucigînd pe 
Arbore de două ori, o dată cînd ai ucis pe fiu-său, a doua. oară cînd ai scor- 
nit vicleșugul cu cartea, odată că ţi-a fost părinte cînd erai mic, a doua 
oară că ți- -a pus coroana pe cap, lăsîndu-ți moștenirea strămoșilor tăi neclin- 
tită, lacom de slava cu care ar fi dorit să te vadă încununat“.3 Şi mai departe 
accentele de ai pentru lipsa de omenie a lui Ștefăniță se intensifică: 
„Unde să fie mila“. . Rugina stă pe fier, scoarța pe copaci, lumina?n soare, 
apa’n rîuri și'n mări și mila’n suflete! Mila Măriei Tale unde-ar fi? În suflet? 


pe 


„Ai abur, n-ai suflet! 


1 Viforul, sc. 7, pp. 169—170. 
2 Ibidem, act. III, sc. 5, p. 145. 
3 Ibidem, act. III, sc. 7, pp. 169—170. 


3JL ZOE DUMITRESCU-BUŞULENGA 8 


În Regele Lear, Glocester vorbește la fel fiicei scelerate care și-a alun- 
gat tatăl: 


„E fiindcă mai lipsea să scoţi cu ghiara 

Doar ochii, Doamnă, bictului tău tată, 

lar sora ta barbară colți de fiară 

În carnea lui de regte să înfigă ! 

Și marca de atitea uragane 

Sub fruntea lui pleșuvă adunate 

Urca pînă la ceruri de revoltă. 

Să stingă toate torțele din stele 

Cînd inima bătrînului pribeag 

Făcea să plingă cerul în puhoaic... 

O haită de urla la uşa voastră 

Pe-o noapte așa de crîncenă-spuneai : 

„Vai, bieţii lupi, deschide-le, portare"... 
(Act, III, se, 7) 


Interesant ni se pare faptul că descoperim o idee asemănătoare la Dela- 
vrancea și la Shakespeare, aceea a inferiorității umane a personajelor scelerate 
Ştetăniţă și Regan. Shakespeare face marea și cerul să plingă de mila izgo- 
nitului, în timp ce fiica lui a fost incapabilă să simtă omenește, iar Dela- 
vrancea arată că mila care în ordinea naturală trebuie să fie inerentă sufle- 
tului omenesc, lipsește Domnitorului, care astfel se înscrie într-un regn 
inferior, neavînd suflet, ci abur. Această deosebire o mai face Delavrancea 
şi în Apus de soare, atunci cînd Ştefan vorbind despre calul său, Voitiș, 
îi atribuie suflet, nu abur, și în Luceafărul, cînd se spune că trădătorul 
Mihu n-are suflet, ci abur. , 

Nu lipsește din Vzforul nici Nebunul care vine să dăruiască desfășurării 
acțiunii tragice momente de odihnă, și care capătă și el tratare autohtonă. 
E vorba de Mogîrdici, măscăriciul bețivan, care apare prima oară în actul I, 
scena 5, după sfatul dramatic cu privire la Pocuția, a doua oară în timpul 
scenei în care e ucis la vînătoare Cătălin Arbore, iar a treia oară și ultima 
în act. III, sc. 4, între scena în care Oana înnebunește și aceea a judecării 
lui Arbore. Într-un fel și despre el se poate spune că e pierdut pe drum, 
fiindcă nu mai apare după aceea. O tiradă a lui Ștefăniță într-un anumit 
moment, atunci cînd ține în mînă așa-zisa scrisoare a lui Arbore: „O! Aprin- 
de-te soare și luminează încă p'atît și tot pe dinafară vei lumina, și tot pe 
jumătate...“ ne-a dus cu gîndul la cuvintele lui Kent în clipa cînd primește 
scrisoarea Cordeliei 

„Apropie-te, soarce, ca o lampă 
De lumea asta rea, să tălmăcesc 
La raza ta prielnică scrisoarea...“ 
(Regele Lear, act. II, sc. 2) 


Deși dezvoltarea ideii va fi alta, totuși invocația soarelui și mai ales 
momentul tiradei ne par comune. 

Dar reminiscențele shakespeariene ni se par a nu se mărgini în Vsforul 
la cele din Regele Lear. Blinda nebunie a Oanei, de pildă, aduce cu nebunia 
purei Ofelia din Hamlet. Judecata dreaptă a Oanei se frînge după ce aude 
de la doamna Tana că dragul ei Ștefăniță i-a ucis soțul. Orelia înnebunește 
după ce Hamlet, pe care-l iubea, i-a ucis tatăl. Oana amestecă în cuvintele 

iără şir amintirea lui Ştefan, a lui Cătălin și a micului Ștefăniță; Ofelia vor- 
beşte despre tatăl ei și despre dragostea ei trecută. Intrarea Ofeliei în actul 
IV, sc. 5 „îmbrăcată ciudat cu paie și flori“ e privită cu durere de regină, 
de rege, de Horațio și Laerte. Oana își face prima aparție după nebunie. 
„cu părul în dezordine, și peste rochia neagră încinsă c'un curmeiu de teiu“, 
în scena 6, din actul III, în fața doamnei, a domnului și a boierilor de sfat. 
Analogia cu Ofelia este posibilă doar în acest act și în această scenă, deoa- 
rece mai tîrziu ea va căpăta un aer mai mult de sibilă, rostind cuvinte 
profetice, împrumutate Bibliei, deși va trăi cufundată în trecut. Tot un per- 
sonaj de factură oarecum shakespeariană e și logofătul Trotușanu, înțeleptul 
care a învăţat filozofie grecească de la dascălul Isocrat Candiotul. Deși per- 
sonajul nu trăiește, nu are suficient contur, totuși e interesant prin gîndirea 
lui. El exprimă o filozofie des întîlnită în drama shakespeariană. Logofătul 
face întotdeauna deosebirea între esența lucrului și aparenţa lui, fie că vor- 
beşte despre o frunză, fie că se referă la o viață omenească sau la un fe- 
nomen moral sau intelectual. Iată cîteva frînturi de replici caracteristice 
pentru Trotușanu: 
Trotușanu 
„... (Rupe o crenguţă) Ştii tu ce e asta? 
Vistiernicul Sima 
O creangă de brad 


Logofăt Trotușanu 

Așa ţi s'arată... 

Sau mai departe, cînd Cărăbăț spune „De ce ţi-e scris nu scapi“ ,Trotușanu 
răspunde „Şi credința e oarătare a minții“... „Bineînțeles, nici unul dintre 
ceilalți boieri nu se arată de acord cu filozotia lui, care rămîne astfel o 
ciudățenie, ba vornicul înțelept. Cărăbăț încearcă să-l dezarmeze cu între- 
bări de bun simț ca de pildă: „Dar tatînă-tu ce-ţi dete, Logofete?“ La care 
filozoful răspunde tot așa de neînțeles: „Arătarea vieţii“. 

Şi la Shakespeare se întîlnesc mulți înţelepţi de felul acesta, a căror gîn- 
dire e departe de simțul comun. Unii sînt pedanți ca Biron (Zadarnicele 
chinuri ale dragostei), alții melancolici ca Jack (Cum vă place), alții stăpîni 
pe tainele cerului și pămîntului ca Prospero (Furtuna). Şi în Regele Lear 
găsim cîteva replici în felul celor date de Trotușanu, exprimînd o filozofie 
asemănătoare. Regele, în actul al III-lea, scena 4, se referă la lucrul în sine, 
iar în ultimul act, în ultima scenă, cînd Kent afirmă: 


„Trăim sfîrşitul lumii... 

Edgar, fiul lui Glocester, îi răspunde: 
„Sau icoana 

A ceea ce va fi sfirșitul lumii...“ 


Personajul acesta, logofătul Trotușanu, e din nou întîlnit în ultima piesă 
a trilogiei, Luceafărul, mult sub nivelul primelor două drame. Aci el apare 
și mai palid, dar își menține felul de a gîndi, mereu contrazis de boieri 
şi de domni, reprezentînd o concepție activă și populară despre viaţă. Cînd 
el pronunță cuvintele, Viaţa este un vis“ ...t cărora deși le cunoaștem o sorginte 


1 Luceafărul, act. II, sc. 3, p. 77, 

spaniolă, ne îngăduim a le considera totuși plecate din sursă shakespeariană 
(poate din Furtuna: „sîntem făcuți din plămada visului și mărunta noastră 
viață este înconjurată cu somn“), voievodul Petru Rareş îl mustră în numele 
patriotismului care cere jertfe. lar mai departe, cînd logofătul face teoria 
superiorității neființei, Rareș îl declară, în numele aceluiași patriotism 
activ, stricat de învățăturile grecești. Fiindcă și Rareș era menit a fi o. 
mare figură problematică în concepția lui Delavrancea, dar e lipsit de 
substanță dramatică. 

Mogîrdici, măscăriciul din Vzforul, e regăsit în Luceafărul, la început 
ca un fel de amestec de Falstaff și Pistol, gras, bețiv, mîncău și lăudăros, 
„burduf pe două picioare“ (pag. 10), „beţiv fudul“ (pag. 9), cu nasul „roșu 
ca un ardei“, sau „vînăt ca orșavul“, apoi transformat în războinic sub in- 
fluența exemplului domnului Rareș. 

Impresionantă prin asemănarea cu prima scenă din Hamlet este prima 
scenă din Luceafărul. Pe meterezele cetății Suceava, ca pe terasa castelului 
Elsenor, patru ostași, Sandomir, Cremene, Corbea și Mogîrdici, ca și Fran- 
cisc, Bernardo, Marcelo și Horaţio stau de vorbă despre cele ce se petrec 
în țară. Răceala nopţii, luatul parolei, strălucirea stelelor și cîntatul coco- 
șului sînt toate elemente comune dramei engleze și Luceafărului ca și senti- 
mentul de așteptare trezit de cuvintele oștenilor. 

Încă o scenă de structură shakespeariană ar putea fi văzută în scena a 
5-a, din actul al III-lea, care se petrece chiar în marginea cîmpului de bă- 
taie, ca în toate dramele istorice ale lui Shakespeare, așa încît tot timpul 
intră pe scenă ostași în toiul luptei. 

Din cele cîteva exemple de înrîurire shakespeariană asupra dramatur- 
gului romîn se pot trage concluzii îmbucurătoare cu privire la ceea ce în- 
seamnă pentru un adevărat creator însușirea și dezvoltarea unor experiențe 
anterioare deosebit de prețioase. Deși nimănui nu-i poate trece prin gînd 
compararea valorii absolute a dramelor lui Shakespeare și Delavrancea, 
totuși e interesant de văzut cum autorul trilogiei și-a însușit unele elemente 
ale celei mai strălucite drame engleze și le-a topit în opera lui, subordonîndu-le 
necesităților creării unei drame romînești istorice plină de filozofie și culoa- 
re națională. Departe de a se lăsa copleșit, Delavrancea a mers pe propriul 
său drum, național și popular, folosind din cînd în cînd cîte unul din 
indicatoarele lăsate în urmă de „cel mai mare călător al dramaturgiei 
universale“. 


PRIETENIA ŞI COLABORAREA LITERARĂ 
DINTRE COSTACHE NEGRI ŞI VASILE ALECSANDRI 
— 150 DE ANI DE LA NAȘTEREA LUI C. NEGRI —! 


EMIL BOLDAN 


Istoria noastră literară a înregistrat, în linii mari, prietenia scriitorilor 
pașoptiști din grupul „Daciei literare“, prietenie cu serioase implicații în 
orientarea lor ideologică și-n activitatea lor politică, dar și-n tematica scrie- 
rilor lor, cum e aceea a moldovenilor Costache Negruzzi, Mihail Kogăl- 
niceanu, Vasile Alecsandri și Alecu Russo; puternica prietenie dintre Alec- 
sandri și N. Bălcescu; aceea dintre Alecsandri și I. Ghica — generatoare 
a unei opere atît de valoroase sub raport documentar și literar cum sînt cu- 
noscutele scrisori literare schimbate între cei doi; marea prietenie care a legat 
pe scriitorii noștri clasici Eminescu, I. L. Caragiale și Ion Slavici şi mai ales 
afectuoasa prietenie dintre Eminescu și Creangă; a stăruit asupra priete- 
niei și fructuoasei colaborări literare dintre Dimitrie Anghel și St. O. Iosif, 
curmată însă, din păcate, în împrejurările tragice cunoscute; s-a refe- 
rit adesea la relațiile care i-a apropiat atît de mult pe Tudor Arghezi, 
Gala Galaction și N. D. Cocea, din grupul cărora e bine să ne amintim că 
făcea, parte și pe nedrept uitatul V. Demetrius; a reținut încă multe altele, 
care dovedesc că scriitorii noștri nu s-au format și dezvoltat izolați, ci, de 
cele mai multe ori, la căldura unor suflete de care-i legau puternice afinități. 

Atare durabile legături au existat de-a lungul întregii lor vieți, din mo-: 
mentul cînd s-au cunoscut și pînă-n ultima clipă a existenței lor, și între 
Costache Negri și Vasile Alecsandri. Avem în acest sens numeroase mărtu- 
risiri, fie ale lor înșiși, consemnate în scrierile lor literare sau în cores-: 
pondența. pe care au purtat-o, fie ale unor contemporani, care au reținut 
cu interes, uneori chiar cu duioșie, diversele manifestări ale marii afecțiuni 
pe care cei doi au avut-o unul pentru celălalt. 

Dacă pe Mihail Kogălniceanu, cu doi ani mai în vîrstă decît el, Alec- 
sandri l-a cunoscut în anii copilăriei 2, cînd, în casa vornicului Alecsandri, 


1 Comunicare ținută la 16 martie 1962, în cadrul filialei București (secţia de istorie lite-. 
rară) a Societăţii de științe istorice și filologice. 

2 „Vasilică și eu... am trăit împreună de la vîrsta de cinci ani el și de șapte ani eu“. 
(Dintr-o scrisoare, din sept. 1890 a lui M. Kogălniceanu către Paulina Alecsandri — Ms. 
1686 al Acad. R.P.R., p. 92) 

tatăl poetului, au început împreună lecţiile cu dascălul maramureșan Gher- 
man Vida și apoi, puțin după aceea, au urmat amândoi la pensionatul din 
Iași al francezului Victor Cuénim, pe Costache Negri este puțin probabil 
ca viitorul poet să-l fi cunoscut tot atunci, cum crede unul din biografii 
lui Negril. Costache Negri, născut în 1812, avea cu 7 ani mai mult decît 
Vasile Alecsandri și e puțin probabil să fi fost colegi de clasă, cum a fost 
cazul cu Kogălniceanu, la pensionatul Cuenim. 

E mai probabil că Alecsandri l-a cunoscut pe Negri mult mai tîrziu, 
în străinătate, și anume la Paris?2. De altfel, din schița autobiografică a 
poetului, intitulată Amintiri din viața mea și pe care Alecsandri i-a dat-o 
fiicei sale, Maria Bogdan, în 1881, aflăm că poetul l-a cunoscut pe Negri 
în 1938, la Paris, la balul Musard, în timpul carnavalului3. După cum se 
ştie, V. Alecsandri se afla la Paris, la studii încă din toamna anului 1834. 
Negri, după ce studiase o vreme la Odesaf, fusese trimis să urmeze medicina 
în Italia ceva mai tîrziu5, dar, ca și Alecsandri, avea să se lase repede de ea, 
preierînd plimbările prin frumoasele orașe ale Italiei, vizitînd expozițiile 
ori, din cînd în cînd, repezindu-se pînă în ;Franța, la Paris, unde am văzut 
că-l cunoaște și pe Alecsandri. Între cei doi tineri — deși dife- 
rența de vîrstă era destul de mare: Negri avea acum 26 de ani, Alecsandri 
numai 19 — se leagă, totuși, o caldă amiciție, care, cu anii, va deveni — 
datorită și încercărilor comune la care aveau să fie supuși amîndoi (moartea 
timpurie și tragică a Elenei Negri etc.) — o adevărată „legătură frățească“, 
cum o vor numi ei înșiși mai tîrziu. Cutreierînd împreună străzile Parisului, 
întîlnindu-se adesea, uneori și cu Ion Ghica — și el atunci la studii acolo, 
și pe care Alecsandri îl cunoscuse în anii aceia — prin unele localuri — cum 
erau Café Corneille sau Cafe Procopes — în care un tineret eterogen purta 
înflăcărate discuții politice și literare, cei doi aveau să se despartă curînd 
— pentru cîțiva ani — atunci cînd Alecsandri, după aproape cinci ani de 
ședere în Franța, va porni spre țară. Dar drumul spre Moldova trebuia 
făcut prin Italia, despre care Alecsandri citise și auzise atîta, și despre 
care îi vorbise mai ales, entuziast, de atîtea ori, noul lui prieten. 

Din aceeași schiță autobiografică a lui Alecsandri, aflăm itinerarul 
călătoriei prin Italia. Drumul îl făcea poetul în tovărășia aceluiași Nicolae 
Docan, cu care plecase din țară la studii în Franța și cu care se înapoia 


1 G. N. Munteanu — Birlad în „Universul“ din 17 iunie 1912, în articolul 
Costache Negri scris cu prilejul dezvelirii, la Galaţi, a statuii lui C. Negri, ca şi în Viata 
și vrednicia lui Costache Negri (București, Alcalay, B. p. t., 1911) 

2 Deşi, în poezia intitulată Strofe — lui C. Negri, V. Alecsandri face referiri la cunoașterea 
lor „din copilărie“ z În orice parte-a lumei, străin eu mă găsesc, /Imi place, sînt ferice, la 
tine să gîndesc,/ Şi-n orice întîmplare a vieții mele-mi place /La gindurile mele părtaş de a 
te face; Căci din copilărie, cu tine m-am deprins/ Să-mpart orice simţire de care sînt cuprins“. 

3 Nota autobiografică a lui V. Alecsandri reprodusă în lucrarea Mariei Bogdan 
-lutvejois et aujourd hui, București, Göbl, 1929, menționează: „En 1838, je fait (|) la 
connaissance de C. Negri au bal Musard pendant le carnaval“, $ 

4 Conf. necrologului „Inștiințare“ publicat, la moartea mamei luiC. Negri, în „Albina 
rominească“, nr. 42 din 15 oct. 1831: „Costache Negrea... ailätor acuma la Odesa spre învățătură“. 

5 În 1836 se aila încă în țară, în acel an cunoscindu-l la lași, în casele lui Todoriță Balș, 
pe francezul St. Marc Girardin, care vizita atunci Moldova. 

e C. D, Papastate, Vasile Alecsandri și Elena Negri, cu un jurnal inedit al poetului, 
Bucureşti, 1947. 

acum în Moldova și, bineînțeles, în a lui C. Negri, care făcea pe mentorul 
celor doi. După ce părăsesc Lyonul și Marsilia, poposesc la Livorno, de 
unde, pe „o noapte splendidă“, călătoresc in vetturino pînă la Florenţa; 
unde o întîlnesc pe frumoasa buchetieră „îndrăgostită de Negri“; după ce 
vizitează Roma, care-l impresionează profund pe poet, amintindu-i de „gloria 
şi de puterea străbunilor“, se înapoiază la Livorno și Florența și, din nou 
in vetturino, trec prin Bolognia, Padua, pînă la Veneţia, de unde pornesc la 
Trieste, pe Marea Adriatică, Alecsandri trebuind .să rămînă cu Docan la 
Trieste peste 20 de zile, din lipsă de bani. Avea să i-i trimită acolo Negri 
care pornise mai înainte la Viena, unde probabil Alecsandri avea cont la 
unul din bancherii de acolo (și unde C. Negri avea să mai vină și prin 
1855, locuind la același hotel, de unde, la 20 mai 1955, trimite o scrisoare 
fiicei sale Iosefina și ginerelui, Vasile Romalo). Intîlnindu-se cu toții la 
Viena, unde, la hotelul „Zum Goldenen Lamm“*, dau și de trații Alexandru 
și Eudoxiu Hurmuzachi, petrec tinerește, Alecsandri „improvizînd versuri 
nemțești unei tinere Freulein“ care îi rîde „în nas ascultîndu-le“. „Isprăvile 
mele în limba germană — notează Alecsandri — îl desfată la culme (font 
le bonheur) pe Negri“1. Curînd însă ei trebuie să se despartă: Alecsandri 
și N. Docan s-o pornească spre ţară („Bancherul Scamaranga —scrie Alec- 
sandri — mă îmbarcă cu forța pe unul din vasele care călătoreau pe Dunăre 
spre țară“?, iar Negri trecînd în Italia, de unde, cu noi popasuri în Fran- 
ta, avea să se înapoieze în Moldova abia prin 1841, cînd avea să se stabi- 
lească la Mînjina, moșia de lîngă Galaţi, pe care i-o lăsase moștenire tatăl 
său, Petrachi Negri, mare vistier și agă al Moldovei. Între timp, Vasile 
Alecsandri cunoscuse familia lui Negri, și anume trei din cele patru surori 
ale prietenului, cu prilejul vizitei pe care o făcu, împreună cu Nicolae Docan 
la cîteva luni numai după întoarcerea în ţară, la moșia Pribești, din Vaslui, 
prietenului său Vasile Rosetti - Pribeagul, căsătorit cu Catinca, sora cea 
mai mare a lui Negri. Desigur că vizita n-a fost străină de dorința ascunsă 
a lui Alecsandri de a cunoaște pe Elena, căsătorită acum cu Alecu Vîrnav- 
Liteanu, și pe care i-o descrisese în culori atrăgătoare, nu; încape îndoială, 
Costache Negri, în timpul întîlnirilor lor din Franţa și Italia. Într-adevăr, 
la Pribești, unde se mai află în vizită și o altă soră a lui Negri, Eugenia, 
călugăriță, Alecsandri a întîlnit-o pe Elena, „un drăcușor plin de duh, 
încîntător, ironic; figură malițioasă și plină de graţie; fire bogată, gene- 
roasă, sensibilă; inimă de înger, închipuire arzătoare și mobilă“ — cum 
notează el entuziasmat, imediat după aceea3. Elena, care nu avea acum 
mai mult de 25 de ani, deci cu vreo trei ani mai mult decît Alecsandri, a 
făcut asupra tînărului o impresie deosebită. Totuși, deși și-au mai scris din 
cînd în cînd (așa cum reiese din memoriul autobiografic al poetului, de 
la 1856, redactat în franțuzește pentru M. A. Ubicini, în care amintește de 
„singura ființă“ care abia îl cunoștea „și care mai în urmă a avut o influență 
dumnezească asupra tinereții“t lui, îndemnîndu-l, printre altele, să continue, 


* „La mielul de aur“, 

1 Marie Bogdan, op, cit., p. 77 
2 Ibidem. 

3 Ibidem, p. 78 

2 Ms. 3370 al Acad. R.P.R., p. 259 

în pofida disprețului pe care i-l arăta boierimea moldoveană, a culege poezii 
din popor și a rămînea mereu „poet național și popular“, Elena și Alecsan- 
dri aveau să se revadă peste cîțiva ani la Mînjina, unde prietenii lui 
Negri luaseră obiceiul, de prin 1843—1844, de a se întîlni la fiecare 21 
mai, de ziua numelui lui Negri. 

Ce-a însemnat Mînjina pentru tînăra intelectualitate progresistă a timpu- 
lui din Moldova și Muntenia a arătat-o mai bine decît oricine V. Alecsandri 
în frumoasa evocare închinată lui Nicolae BălcescuL:...,,Două punte? existau 
însă pe fața pămîntului — scrie el printre altele — „două punte foarte de- 
părtate, în care romînii generației nouă începură a să întîlni: unul în Franța 
la cartierul studenților din Paris, și celălalt în Moldova la moșia lui Costache 
Negri...“ 

„Vizitele noastre la Mînjina pentru ziua lui Negri, petrecerea fră- 
țească în sînul familiei sale, înzestrată cu cele mai frumoase calități ale 
spiritului și ale inimei, vor rămînea suvenire neșterse din memoria noastră. 
Acele pelerinaje în țara de jos a Moldovei au avut o neprețuită influență 
în favorul mișcării naționale de la 1848. În Mînjina tinerii, osteniţi și descura- 
geați de greutățile misiei lor, prindeau o nouă putere pentru luptele viitoare; 
moldovenii și muntenii aveau ocaziune a să cunoaște de aproape, a să 
stima, a să iubi, a pune la un loc sperările lor, a face proiecte măreţe pentru 
renașterea patriei comune, a să înțelege pentru formarea opiniei publice 
în țară. Zic patrie comună, zic țară, pentru că la Mînjina nu mai erau moldo- 
veni și munteni, doar romîni; nu erau două țări pentru romîni, doar.o sin- 
gură țară, o patrie comună !... Unirea exista în inimi, ea se tălmăci în cuvin- 
te şi prinse rădăcină, ca o plantă cerească, pe acel loc ars de soare și lipsit 
de plantele umbritoare ale pămîntului“?. 

Veniţi, „pe tot anul, la acea zi“, de la Iași șide la Bucureşti „ca să 
ia parte la sărbătoarea de familie de la Mînjina, sărbarea frumoasă, patriar- 
hală, și care în curînd luă un caracter național“, tinerii, printre care se 
aflau Alecsandri, Alecu Donici, Alecu Russo, N. Bălcescu, Ion Ionescu 
(de la Brad), C. Filipescu, Corradini și încă mulți alții, acceptau cu dragă 
inimă „înrîurirea amicală exercitată de Costachi Negre asupra inimei“ lor, 
Negri „iubit de toți pentru înțelepciunea sa dreaptă, pentru blindeța și 
nobleța caracterului său“, fiind „recunoscut ca decanul tinerimei și chemat 
de atunci pînă astăzi — adaugă Alecsandri — cu denumirea drăgălașă și 
respectuoasă de Moș Costachi, sau cu aceea mult mai caracteristică de 
Uncheșul' 4 — deși, adăugăm noi,el nu avea pe-atunci decît 31 —33 de ani. 

Alecsandri declară în același articol că l-a cunoscut pe Bălcescu în 
anul 1845, la Mînjina, unde Bălcescu „petrecu împreună cu noi cîteva 
zile...“ 5. 

Deși din articolul respectiv nu reiese precis, e greu să presupunem 
însă că Alecsandri se afla și el, atunci, la Mînjina pentru întîia oară. 
E puțin probabil ca, de la înapoierea în țară a prietenului său C. Negri, 


1 „Revista romînă“, iulie 1862 
2 Puncte 

3 „Revista romînă“, iulie 1862. 
4 Ibidem 


5 Ibidem 

el să nu-l fi vizitat și mai înainte la Mînjina. De altfel, cum ne arată Alec- 
sandri însuși, 1 poezia O noapte la fară a fost scrisă în luna martie 1845, 
“la Mînjina — adică cu vreo trei luni înaintea datei de 21 mai, cînd se 
sărbătorea onomastica lui Negri — unde, după cum am văzut, „pe tot 
anul, la acea zi (adică de sfinții Constantin și Elena), veneau mulți 
tineri de la Iași și de la București, ca să ia parte la sărbătoarea de fa- 
milie...“ Într-adevăr, era „sărbătoare de familie“, pentru că era ziua 
onomastică nu numai a lui Costache Negri, dar și a surorii sale Elena. 
Aceasta divorțase încă din 1843 de soțul ei Alecu Vîrnav-Liteanu și e 
probabil că, după despărțire, călătorise o vreme peste hotare, de unde, 
„de departe“, trimitea cuvinte de încurajare tînărului poet disprețuit de 
protipendada saloanelor ieșene. Avea să-l reîntîlnească abia în 1845, la 
Mînjina, unde dragostea lor, bucurîndu-se de înțelegerea „Uncheșului“, 
fratele uneia și prietenul celuilalt, avea să crească pînă la intensitatea 
izbucnirii fericite a poetului din poezia 8 mart, scrisă atunci, nu la Mînjina 
însă, ci la Blînzi, moșia din fostul județ Tecuci a Elenei, unde îi aflăm 
pe cei trei în aceeași primăvară: 


„Veniţi, năluciri scumpe, dorinți, visuri mărețe, 
Ca păsări călătoare la cuibul înflorit. 
Veniți de-ngînaţi vesel a mele tinerețe, 
Căci steaua fericirii în ochii-mi a lucit... - 
Iubesc şi sînt iubit!“ 2 
Din același an, scrise tot la Blinzi, datează poeziile lui Alecsandri 
De crezi în poezie şi Vezi tu vulturul... Tot de-acum începe colaborarea literară 
dintre cei doi prieteni. La îndemnul Elenei Negri sau din proprie iniția- 
tivă compun ei în aceste zile, în colaborare, poeziile Strigoiul, O noapte 
la Blinzi, despre care vom vorbi mai pe larg ceva mai încolo. 
Curînd, ei se vor despărți pentru cîtăva vreme iar. În august 1845— 
la numai cîteva săptămîni după ce Elena plecase din ţară ca să-și îngri- 
jească sănătatea — Alecsandri ia drumul Orientului, de unde se va întoarce 
peste cîteva luni. Copleșit de dorul după Elena Negri, poetul pornește 
în vara anului următor în căutarea iubitei, pe care o regăsește la Veneția. 
Este cunoscută perioada aceasta — una din cele mai fericite din viața 
poetului, care se sfirșește însă cu moartea tragică a Elenei, departe de 
țară, la 4 mai 1847, sub privirile deznădăjduite ale lui Alecsandri și ale 
lui C. Negri, acesta din urmă chemat în grabă la căpătîiul surorii sale. 
Deznodămîntul acesta sfîșietor îi apropie și mai mult pe cei doi prieteni. 
Imaginea Elenei îi urmărește toată viața și nu de puține ori, în discuțiile 
pe care le poartă cînd se întîlnesc sau în scrisorile pe care și le trimit, 
ei se referă la ea,ca la una din ființele cele mai dragi. Astfel, în Strofe 
lui C. Negri — alcătuite după ani de zile de la moartea Elenei-Alecsandri 
va scrie: 
„O, Negri, scumpe frate, cît vom trăi în lume, 
Cu multă înduioșare şopti-vom aste nume, 
Și cîte ori în viață cu drag le vom șopti, 


1! Vasile Alecsandri, Opere complete, vol. I, Poesti, București, 1896, p. 135 
2? [bidem, p. 124. 

Cu drag unul ia altul frățeşte vom gîndi, 

Căci între două inimi mai strînsă e unirea, 
Cînd ele de-opotrivă au cunoscut iubirea. 
„Așa pe vecinicie va sta întipărită 

În sufletele noastre icoana mult slăvită, 

A celei ce în lume a fost îngerul meu! 

Şi oara tristă-n care, zburînd la Dumnezeu, 
Ne-a dat cea de pe urmă a sa dulce privire, 
Unind mîinile noastre în vecinică-ntrăţire !“ 1 


Referindu-se tot la iubita dispărută înainte de a fi putut deveni soția 
poetului, Maria Bogdan, fiica acestuia, relatînd peste ani despre întîlnirile 
la Mircești ale celor doi prieteni, scrie: „Evocau amintirea dureroasă a 
proiectelor de legături frățești pe care o soartă inexorabilă le distrusese“ 2 
înainte de vreme. | 

lar Costache Negri, adresîndu-se poetului într-o scrisoare trimisă din 
Miînjina la zece ani de la moartea Elenei, îi scria: „Îţi aduci aminte de 
Mediterana și de Marea de Marmara și de insulele lor cînd le străbăturăm 
împreună, în adăstarea unei groaznice tragedii? Eu nu le mai pot uita. 
Să fie oare din pricină că omul, în cruda atingere a inimii sale, e mai 
sensibil la farmecele frumosului ori, mai curînd, pentru că frumusețea 
naturii înaintea tuturor celorlalte se gravează mai durabilă în amintire, 
cînd o contempli în doi și cu aceeași putere? N-aș putea spune. Ce știu 
e că amintirile de care îți vorbesc sînt nepieritoare pentru mine. Astea 
și altele, la care te socotesc pururi părtaș, fac de am pentru tine o dragoste 
de un soi cu totul aparte“?. 

Poate și pentru a uita, pentru a nu se lăsa „biruiți de durere“ — cum 
îl sfătuia pe Alecsandri Bălcescu, într-o scrisoare trimisă de la Paris, la 
1 oct. 1847 — cei doi prieteni se avîntă și mai mult în iureșul eveni-: 
mentelor politice, transformîndu-și marea durere pentru pierderea celei dragi 
— tot după sfatul lui Bălcescu, și el îndurerat de moartea prietenei co- 
mune — în „dragoste către ţară“. 

E adevărat că și mai înainte de această dată, îi găsim pe cei doi 
prieteni părtași la acțiuni comune. Astfel, cînd, la 31 ianuarie 1844, Adu- 
narea Obștească a Moldovei proclamase dezrobirea țiganilor de pe moșiile: 
domnești și mănăstirești, Alecsandri și Negri erau în fruntea acelora care 
sărbătoreau evenimentul. Amîndoi făceau parte din delegația, condusă 
de M. Kogălniceanu și trimisă la domn, ca să-i exprime mulțumiri, inter- 
pretînd sentimentele tinerei generații progresiste în fața domnitorului, 
care le declară că îi consideră „viitorul țării“ și meniți de a face din Mol- 
dova și Valahia“ o țară civilizată și o societate europeană...“ 4, Jar în 
„suplimentul extraordinar“ al numărului 5, din 6 febr. 1844, al „Propă- 
șirii“ — tipărit în verde, „coloarea speranței“ — cum zice Kogălniceanu 5, 
alături de articolul acestuia, intitulat Desrobirea țiganilor, apar poeziile: 


1 Vasile Alecsandri, op. cit. pp. 239—242. 

2 Marie Bogdan, op. cii., p. 62 

3 Ibidem 

2 N. Cartojan, M. Kogälniceanu-Opere, Clasicii romîni comentaţi, Scrisul romînesc,. 
Craiova {Discursul rostit în 1891 la Academie de M. Kogălniceanu, pp. 121—122) 

5 Ibidem, p. 122 

Urarea de Costache Negri, toast închinat cu același prilej la banchetul 
la care luară parte și bulucbașii țiganilor din lași, Desrobirea tiganilor 
de V. Alecsandri, poezie intitulată însă atunci, după data evenimentului, 
31 ianuarie 1844. Aceluiași eveniment, de altfel, Negri, stimulat probabil 
de Alecsandri, îi consacră și o altă poezie intitulată și aceasta, după data, 
aceluiași eveniment 31 tanuarie 1844, pe care Alecsandri i-o va publica, 
după autograful lui Negri, în nr. 5 din 1868 (pag. 129) al „Foii Societății 
pentru literatura și cultura romînă în Bucovina“. O variantă a aceleiași 
poezii, găsită de Al. Papadopol - Callimach, unul din biografii lui Negri, 
într-un caiet aflat în posesia surorii lui C. Negri, Catinca, a fost publi- 
cată mai tîrziu în „Revista nouă“ (nr. 10, an. II, din noiembrie 1889). 

Anul 1848 îi găsește din nou pe cei doi prieteni alături, luptînd împreună 
împotriva despotismului. Înapoiat de la Paris, unde ajutase cu bani pe 
revoluționarii romîni pentru a se reîntoarce cît mai repede în țară, C. Negri, 
reținut o vreme de autorități de-a pătrunde în Moldova, ceea ce l-a împie- 
dicat să participe alături de ceilalți revoluționari moldoveni la adunarea. 
convocată la hotelul Petersburg din Iași, este însă printre semnatarii peti- 
ției-proclamație redactată, în martie 1848, de V. Alecsandri, petiție care, 
în cele 35 de articole ale sale, cuprindea un adevărat program de reven- 
dicări, exprimînd cu moderație însă interesele burgheziei și ale boierimii 
liberale!. Printre cei mai înaintați luptători moldoveni, C. Negri este, de 
asemenea, alături de Alecu Russo și alți cîțiva, unul din redactorii „Prin- 
țipiilor noastre pentru reformarea patriei“, “programul revoluționar moldo- 
vean cel mai înaintat, elaborat la 12/24 mai 1848 la Brașov de grupul 
de exilați aflați acolo 2 

După înfrîngerea mișcării din luna martie 1848 și ocuparea Moldovei 
de către armata contrarevoluționară străină, C. Negri și V. Alecsandri 
activează, alături de alții, ca Al. I. Cuza, P. Cazimir și Zaharia Moldo- 
veanu, la Cernăuţi, în fruntea comitetului revoluționar moldovean orga- 
nizat acolo. 

La Cernăuţi, unde se strînseseră vreo cincizeci de tineri refugiați din 
Moldova, printre care, alături de frații Vasile și Iancu Alecsandri, de 
Costache Negri și două surori ale sale, venite să împărtășească surghiunul 
fratelui lor, se mai aflau Alexandru Ion Cuza, Gh. Sion, unchiul acestuia 
Toader Sion etc, — cei doi prieteni erau văzuți mereu împreună, purtîn- 
du-se îmbrăcați aproape la fel „în bluze și pantaloni ba albi, ba naramzii, 
la gît fără nici o legătoare, ci numai cu gulerul cămeșii îndoit în jos, în 
cap cu cîte o pălăriuță, „panama fină“. Seara, „în cîte un grup de cîte 
șase-șapte inși, ţinîndu-se de braț“, Alecsandri și Negri întotdeauna la 
mijloc, „întorcîndu-se de la plimbare cu consorții — în Cernăuţi, de la 
grădina publică, iar la moșia bătrînului Hurmuzachi, Cernauca, din parcul 
curţii, ori de pe fînețe“ — cîntau cu toții Marseilleza ori glumeau pe soco- 
teala numelui mai tînărului Iraclie Porumbescu, viitorul secretar al gazete: 
„Bucovina“ și tatăl talentatului compozitor Ciprian Porumbescus. 


1 Cf. Macheta vol. IV al Tratatului de Istoria Romîniei, Editura Academiei R.P.R., 1961, 
p. 43 

2 Ibidem, pp. 47—48 

3L. Bodnărescu, Scrierile lui Iraclie Porumbescu, Cernăuţi, 1898, p. 122 

Puțin după aceea, Alecsandri pleacă la Paris cu o misiune din partea 
comitetului revoluționar. Curînd vin acolo și C. Negri, Iancu Alecsandri, 
fratele poetului, Lascăr Roseti, Iepureanu, I. Ionescu (de la Brad) și alții. 
„Colonia noastră moldo-valahă — scrie Alecsandri 1 — crește pe fiecare zi“. 
După cîteva luni de intensă activitate propagandistică în favoarea moldo- . 

valahilor, cei doi prieteni se regăsesc la Constantinopol, unde se mai aflau 
și I. Ghica și alți refugiați munteni, și unde, în 1855, Negri va reveni 
cu o misiune oficială, fiind vizitat din cînd în cînd, acolo, de Vasile 
Alecsandri. 

Amâîndoi unioniști înflăcărați, Negri și Alecsandri sînt în fruntea tuturor 
acțiunilor pentru Unire. Cînd în mai 1856, în via lui Petrachi Mavrogheni 
de la Socola, la umbra unui castan, se pun bazele societății „Unirea“, 
cei doi prieteni sînt prezenți și ei, alături de M. Kogălniceanu, N. Docan, 
Dimitrie Ralet, C. Rolla ș.a. Atunci, acolo, imortalizînd momentul, a 
scris Alecsandri cunoscutele versuri intitulate 25 mai 1856: „Sub acest 
măreț castan, / Noi jurăm toți în frăție, / Ca de azi să nu mai fie / Nici 
valah, nici moldovan; | Ci să fim numai romîni / Într-un gînd, într-o 
unire, | Şi să dăm (toţi) mîni cu mîni / Pentru-a tărei fericire“ 2. 

Candidat cu cele mai multe șanse de a fi ales domn al Moldovei, 
Alecsandri renunță în favoarea prietenului său, pledînd în a convinge și 
pe ceilalți candidați la domnie să-și retragă. candidaturile pentru a susține 
în comun alegerea lui Negri, partizan al împroprietăririi țăranilor și al 
desființării clăcii. 

Explicînd această renunțare în favoarea lui Negri, Alecsandri avea 
să-i scrie mai tîrziu, la 4 ianuarie 1860, de ce el și cîțiva prieteni au 
găsit absolut necesară recomandarea lui Negri ca domn al Moldovei: 
„... în epoca unei crize politice, în care era în joc soarta țării noastre, 
cîțiva oameni, animați de bune intenții, au crezut că salvează situația 
socotindu-te drept candidatul cel mai demn la domnie“... „Te-am crezut 
omul cel mai demn din Moldova pentru a te urca pe tron, așa cum mai 
tîrziu te-am recomandat prințului (lui Alex. Ion Cuza — nota noastră — 
E.B.) ca pe cel mai capabil de a reprezenta demnitatea Principatelor la 
Constantinopol...“ 3. 

Dar și Negri renunță la cinstea care i se făcea. 

Din Tg. Ocna, unde se afla — de cînd (din 1858) trebuise să-și vîndă 
moșia Mînjina, din pricina datoriilor făcute în scopuri naționale — Negri 
îi trimite lui Alecsandri o scrisoare, prin care-l roagă să fie interpretul 
său pe lîngă Adunarea Obștească pentru a fi șters de pe lista candidaţilor 
la domnie, socotind cinstea ce i se făcea prea grea pentru puterile sale 
ȘI, cu modestie, mai potrivită altora. „Rog pe prietenii noștri, hotărîtor 
— scria el — să înlătureze asemenea combinare pe care nici într-un chip 


1 Ms, 803 al Acad, R.P.R., p. 19. 

2 Vasile Alecsandri, "Opere complete, vol. I, Poezii, cd. Minerva, 1904, 
p. 349, 

3 Marta Anincanu, V. Alecsandri — Corespondenţă, Ediţie îngrijită şi note... 
cu o prefaţă de G. C. Nicolescu, în Documente literare inedite, E.S.P.L.A., 1960, pp. 24—25. 

Ci 
a 


nu o pot primi“, deoarece „sînt de ajuns bărbați moldoveni mai vrednici 
<de însărcinat cu povara domniei...“ t, 


Pînă la urmă, Alex. lon Cuza, devenind domn al Moldovei și apoi 
al Principatelor Unite, avea să-i folosească pe amîndoi prietenii în cele 
mai delicate misiuni diplomatice. Neobosita activitate diplomatică a lui 
Alex. Ion Cuza, dar și a sfătuitorilor săi pe plan extern, V. Alecsandri 
-ş1 Costache Negri — numit și „adevăratul ministru de Externe al lui Alex. 
loan I“ — ca și ajutorul unor puteri binevoitoare, ca Rusia, au făcut ca, 
pînă la urmă, unirea deplină să fie cucerită 2. 


Agent diplomatic al țării la Constantinopol în timpul domniei lui 
Alex. Ion Cuza, Negri e vizitat uneori de V. Alecsandri, care găsește ade- 
vărate clipe de desfătare în tovărășia prietenului său, de care se desparte 
cu greutate, ca și mai înainte, cînd îi scria, tot din Constantinopol, amicului 
lor comun Edouard Grenier: ...„Negri m-a reținut la Constantinopole“ 3 

. fără Negri, căruia i-am făgăduit să rămîn pînă la sfîrșitul lunei aces- 
teia, de multă vreme ași fi plecat către ţara încîntătoarelor căpșoare...“ 4 
»... am luat ferma hotărîre (din pricina intrigilor de la Constantinopole 
și a politicii bizantine a turcilor — nota noastră — E.B.) să părăsesc pînă 
și pe amicul meu Negri către sfîrșitul acestei luni și să plec în Moldova, 
chiar de ar fi să mă-nnec în Marea Neagră sau să îngheț în Bulga- 
ria“ 5, 


Inteo scrisoare trimisă de la Paris, la 10 noiembrie 1861, Alecsandri, 
după ce îi arată că-l consideră „însăși dreptatea și bunul simț în persoană“, 
își exprimă cu o emoție dintre cele mai puternice admirația și dragostea 
pentru un prieten atît de deosebit ca Negri: „Sînt unele ființe privilegiate 
care au o minunată misiune, aceea de a face mai buni pe oamenii care 
se apropie de ele. Tu ești din categoria lor, dragul meu. Şi ori că ești 
agent al Principatelor la Constantinopol, ori cultivator de verze la Ocna 
(aluzie la ocupația de „grădinar“ a lui Negri, după ce se retrăsese din 
viaţa politică — nota noastră — E.B.) nu-ți vei îndeplini mai puțin des- 
tinul, nu vei exercita mai puțin o influență dătătoare de viață asupra 
inimii compatrioților tăi...“ Şi mai departe: „... inima mea are cel mult 
douăzeci de ani cînd îmi vorbește de patria mea sau despre tine...“6 


lar Negri, pe cînd fusese în misiunea oficială la Constantinopol, ca 
trimis al domnului Grigore Ghica, îi scria poetului de care abia se des- 
părțise, în același fel afectuos, vădind imensa dragoste prietenească pe 
care i-o purta: „Nu m-am putut obişnui încă cu lipsa ta și cînd mă găsesc 
singur în odaia mea liniștită și fără nici un zgomot („tranquille et sans 


1 Gh. N. Munteanu — Birlad, Costache Negri — Viața și vrednicia lui, 
București, 1911. ' 

2 Cf. Macheta vol. IV al Tratatului de Istoria Romîniei, Editura Academiei R.P.R., 1961, 
pp. 237—243. 

3 Alecsandrescu - Dorna, V. Alecsandri: Scrisori inedite — corespondența 
cu Edouard Grenier, 1855—1885, traduse și publicate cu o Introducere — Bucureşti, Alcalay, p, 17. 

4 Ibidem, p. 19. 

5 Ibidem. 


* Marta Anineanu, op. cit., p. 195. 

aucun bruit“), îți duc dorul mult“ ,„... mă aflu foarte însingurat de la 
plecarea ta“ 1. 

Intrigăriile politice care duc la brutala detronare a prietenului lor 
comun, Cuza, îi dezgustă pe amindoi și ei se hotărăsc să se retragă din 
viața politică, Dacă Alecsandri, împărțindu- și la început pașnica existență 
între Mircești şi călătoriile în străinătate, mai cochetează din cînd în cînd 
cu noul regim, al lui Carol I, care încearcă să-l momească numindu-l ministru 
plenipotențiar al țării la Paris sau atrăgîndu-l ca poet al curții, C. Negri: 
rămîne intransigent. Deși respectat și apreciat în mod’ deosebit de prieteni. 
și de adversari, solicitat să reintre în viața politică, propunîndu-i-se ba 
prin Kogălniceanu, ba prin Alecsandri, să primească dacă nu un post de 
ministru, cel puțin pe-acela de deputat de București 2, C. Negri, „cel de-al 
optulea înțelept al Greciei“, cum îi zicea cu admirație Alecsandri, refuză 
cu hotărîre și arată că e mulțumit cu funcțiile pe care le are în mica 
localitate în care s-a mutat: consilier al primăriei și epitrop al spitalului, 

Cu Alecsandri întreține relații tot mai cordiale, îi scrie destul de des, 
îl vizitează la Mircești, se arată bucuros — chiar fericit — de vizitele poe- 
tului, care însă, mai ocupat, prin țară sau prin străinătate, vine la Tg. Ocna 
mai rar, deși e așteptat cu dor, ca „un frate mai mic“ 4, 

Negri, pentru care „prietenia n-avea obstacole“ 5 și care, cînd se 
vede neglijat de prietenul său drag, e cuprins de sentimente de melan- 
colie, reflectează uneori cu amărăciune, parafrazîndu-l pe Caton cel Bătrîn,. 
cum însuși o spune: „O, prietenie, tu nu ești decît un cuvînt van!“. Anii, 
singurătatea, îl apasă. Scrisorile lui către Alecsandri din anii aceștia conțin 
nu o dată reflecții de felul acesteia: „lată-ne doi bătrîni, eu și tu, în ordine 
cronologică, nu unul în Brazilia şi celălalt în Camciatca, ci doar la cinci 
poște distanță unul de altul, și fără a ne vedea șase luni întregi, tocmai: 
acum cînd ne rostogolim cu mare viteză pe panta prăpastiei, a nean- 
tului!... £. 

Totuși, sau tocmai de aceea, întilnirile lor la Mircești sau la Tg. Ocna 
constituie pentru amîndoi adevărate momente de sărbătoare. Atunci... „cei 
doi prieteni — istorisește Maria Bogdan, fiica poetului 7 — rămași singuri 
în fața focului din vatră, fericiţi de a se revedea la dubla căldură a cămi- 
nului și a prieteniei lor, își reluau confidențele întrerupte de lungi luni 
de despărțire, cu toată corespondența lor, destul de rară de altfel, din 
pricina lipsei mijloacelor de locomoţie și a transportului...“ „... Se tachinau 
unul pe altul prin aluzii la frumoasele timpuri ale cuceririlor feminine. 


1 Marie Bogdan, Din scrisorile Imi C. Negri către V. Alecsandri — Scrisoare din 
19/31 ianuarie 1856. 

2 G. G. Mironescu, Contribuțiune la biografia lui Constantin Negri (Din cores- 
pondența dintre C. Negri și Mihail Kogălniceanu) — Memoriile Secţiunii istorice a Academiei 
Rom., Seria a III-a, Tom. XXII, Mem. 3. 

și Gh. N. Munteanu — Birlad, Costache Negri — Viaţa şi vvednicia lui, B.. 
p-t., 1911. 

3 Marie Bogdan, op. cit., pp. 60—64. 

4 Ibidem. 

5 Ibidem. 

8 Ibidem, pp. 60—64. 

7 Ibidem. 

“Treceau în revistă pe frumoasele femei cunoscute altădată la Paris, la 
Florența, la Constantinopole sau la Atena în timpul delicatelor lor misiuni 
politice sau diplomatice în mod strălucit îndeplinite. Evocau împreună 
-apoi amintirea dureroasă a proiectelor legăturilor frățești pe care o soartă 
nemiloasă le distrusese înainte de vreme...“, 

Cele ce ne relatează Maria Bogdan concordă și cu cele pe care, cu 
:ani mulți în urmă, ni le istorisea Alecsandri însuși despre întîlnirile lui 
cu Negri în epoca Mînjinei. Povestind! împrejurările în care scrisese 
împreună cu Negri Strigoiul, poetul își amintea cum petreceau „împreună 
într-o frățească. asemănare de idei și de simțiri, și făcînd multe și mult 
frumoase visuri pentru viitorul patriei noastre, precum se obicinuia pe 
vremea aceea, cînd tinerimea era în toată puternica verdeață a primăverii, 
și se simțea vrednică de rolul măreț la care ea era chiemată de împregiu- 
ări, Seri întregi și chiar nopți întregi petreceam noi doi, grăind de țările 
în care călătorisem odinioară împreună, de trecutul glorios al romînilor, 
«de iscodirile veacului nostru, de maiștrii cei mai vestiți ai Italiei, de poeţii 
noștri favoriți, și adeseori faptul zilei ne găsea neadormiţi“. 

Şi acum, peste ani de zile, la vremea bătrîneţii, de astă dată la Mir- 
„cești sau la Tg. Ocna, cei doi prieteni discutau nu numai despre aven- 
turile din tinerețe și despre călătoriile făcute împreună, dar și despre lite- 
ratură, despre Anton Pann, de pildă, ale cărui lucrări le savurau împreună, 
subliniindu-le meritele cam trecute cu vederea de contemporanii lor sau 
parcurgeau, cu aceeași desfătare, paginile scrierilor unor scriitori din zilele 
lor, ca Iacob Negruzzi. „A fost Negri în zilele aceste la Mircești — îi scrie 
Alecsandri, în 1874, acestuia din urmă — și am citit împreună mai multe 
pagini din volumul Copii de pe natură. Am rămas încîntați amîndoi, căci, 
în adevăr, acele copii, sau acei copii, sînt foarte drăgălași. Bine ai face 
să trimiți un exemplar vechiului meu amic din tîrgul Ocnei, i-ai produce 
o mare mulțemire“ 2. 

La cîteva luni însă după ultima vizită de cîteva zile făcută la Mir- 
cești, Negri muri pe neașteptate, la 28 sept. 1876. Dispărea o dată cu 
Negri „cel mai distins diplomat al țărilor romînești“ de pînă atunci — cum 
scria tînărul Eminescu în articolul necrolog din „Curierul de Iași“ 3 publicat 
la moartea aceluia pe care, de asemenea, Alecsandri l-a numit „omul cel 
mai generos ce am cunoscut“ +4, 

___ Într-adevăr, Negri, pe care și-l pot revendica deopotrivă și istoricii 
și istoricii literari, a fost o mare personalitate romînească a timpului. 
Negri a desfășurat o prodigioasă activitate pe plan politic în perioada 
pașoptistă, dar mai ales în anii care au precedat Unirea Principatelor și, 
mai tîrziu, sub Alex. Ion Cuza, bunul său prieten, al cărui reprezentant 
.de frunte, strălucit, a fost la Constantinopol. De un caracter excepțional, 
Negri și-a pus averea, cu dărnicia unui părinte, la dispoziția compatrioților 


1 „Romiînia literară“, nr. 16 din 30 aprilie 1855, p. 199. 
; 2 „V. Alecsandri: Scrisori“, I, publicație îngrijită de Il. Chendi și E. Carcalechi, 
“București, 1904, p. 68 

3 „Curierul de Iași“, nr. 108 din 1 oct. 1876 și nr. 109 din 3 oct. 1876 

4 Dintr-o scrisoare a lui Alecsandri către Iacob Negruzzi — datată Mircești, 12 dec. 
1882 — publicată în „V. Alecsandri: Scrisori“ I, pp. 130—131. 

săi, pentru cauza revoluției și apoi pentru aceea a Uhirii, fiind nevoit 
de aceea, ca să-și acopere datoriile contractate în acest scop, să-și vîndă 
moșia Mînjina şi numeroasele valoroase tablouri de pictură achiziționate 
în anii șederii lui în Italia. Sînt numeroase exemplele care ilustrează carac-- 
terul rar, pilduitor al acestui mare patriot de la mijlocul secolului al: 
XIX-lea. Ca să-și păstreze numele părintesc, a refuzat propunerea poetului 
Costache Conachi, tatăl său vitreg, de a se lăsa înfiat de acesta și de a 
deveni astfel moștenitorul uriașei averi a poetului boier. Negri a refuzat, 
de asemenea, atunci cînd i-a fost oferită, domnia Moldovei, din modestie: 
și din conștiința sinceră că sînt alții mai indicaţi decît el pentru această. 
mare și împovărătoare sarcină în momentele critice ale luptei pentru Unire, 
după cum a refuzat o serie de alte demnități importante” care i s-au oferit, 
ca expresie a marii stime și dragoste de care se bucura în ochii contempo- 
ranilor săi. Tactul de care a dat dovadă în toate împrejurările, nu numai 
în misiunile sale diplomatice, care constituie strălucite succese ale omului 
politic Negri, dar și în relaţiile cu prietenii și cu adversarii, demnitatea 
impresionantă pe care a știut s-o pună în toate actele vieții sale, înțe- 
lepciunea cu care a sfătuit pe unii și a arbitrat în momente dificile pentru 
mulți dintre prietenii săi și pentru țară l-au impus în ochii contemporanilor 
— nu numai romîni — ca pe un om de o covirșitoare personalitate. Dis- 
creția cu care l-a ajutat pe Bolintineanu, în momente penibile din viaţa 
poetului, entuziasmul cu care, împreună cu M. Kogălniceanu, s-a oferit 
să editeze, pe cheltuială proprie, într-o broșură, studiul lui N. Bălcescu 
„Puterea armată și arta militară de la întemeierea Principatului Valahiei: 
pînă acum“ „ după apariția acestuia în „Propășirea“; stăruințele pe care 
le-a depus pe lîngă Bolintineanu și efectivul ajutor material pe care i 
l-a acordat acestuia ca să poată reedita, în 1863, gramatica. macedo-romînului 
Boiagi!; probabila subvenție oferită lui Bălcescu pentru scoaterea, la Paris, 
a revistei „Rominia viitoare“ 2; sfătoasa înțelepciune, amabilitatea și 
tactul deosebit de care a dat dovadă, în calitate de gazdă a celor mai 
străluciți cărturari romîni ai timpului, la Mînjina, adevărat salon literar: 
al vremii; etc. etc. constituie nu numai diverse aspecte ale dărniciei și 
caracterului excepțional al lui C. Negri, dar înscriu numele lui, care a 
fost și creator de literatură beletristică și mai ales un distins epistolier,. 
printre figurile cu un profil special, și în istoria literaturii noastre. 

E de înțeles de aceea de ce Alecsandri, bunul lui prieten, i-a simţit 
mult timp lipsa, deoarece Negri făcea parte din rîndurile acelora care — cum: 
scria Alecsandri — „exercită o influență salutară asupra unei întregi gene- 
rații și care mor lăsînd după ei un gol nemărginit“ 3. 


1 Cf. D. Popovici, La litterature roumaine à l'époque des Lumières“, Sibiu, 1945, 
pp. 306—307 

2 Cf. G. Zane, N. Bălcescu-Opere, Tomul I, partea a Il-a: Scrieri istorice, politice şi 
economice, Bucureşti, 1940, p. 248 : „De-abia sosit la Paris, venit din Ardeal, N. Bălcescu inten-- 
ționează să scoată o revistă. În acest sens scrie lui I. Ghica, la, 26 oct. 1849, următoarele : „Aşi 
vrea... să ne apucăm aci a scrie o revistă romînească serioasă, care să ne desmeticească pe toţi: 
rominii din amorțeala în care suntem și să ne îndrepte pe o cale bună. Pentru aceasta ne trebuie: 
fonduri și voi scrie lui Negri în Moldova...“ (Ion Ghica, Amintiri, p. 216). 

*Marta Anineanu, op. cit., p. 24. 

La numai o lună după moartea prietenului, adresîndu-se printr-o. seri- 
soare — din 27 octombrie 1876 — Aglaei Allaux, 1 care, referindu-se la 
Negri, îi scrisese că de la moartea acestuia „lipsește o notă dominantă, 
o coardă puternică acordului Moldovei“, Alecsandri își caracterizează prie- 
tenul ca pe o ființă excepțională: „Negri era ultimul reprezentant al marilor 
noștri străbuni, model al tuturor frumoaselor însușiri care fac cinste ome- 
nirii. 

Nobil la înfățișare, nobil la suflet, totdeauna mare prin sentimentele 
sale, atras totdeauna în chip instinctiv spre ceea ce este frumos, drept 
și mare...“, 

Și în continuare, cu accente de profundă și încă sfîșietoare durere, 
adaugă: „Pliîngeți-l, o merită; niciodată lacrimi mai sincere nu vor fi curs 
pentru o memorie mai nobilă. Prietenul nostru, după ce a făcut țării sale 
servicii atît de importante, se retrăsese modest în fundul munților și totuși 
el strălucea de acolo peste întreaga Romiînie. 

Numele lui fermeca spiritele, frumoasa lui figură cinstită și simpatică. 
atrăgea privirile către acest colț necunoscut, pe malul micului rîu Trotuș ?, 
unde avea să se stingă înainte de vreme unul din oamenii cei mai cu 
suflet. În mijlocul tulburărilor noastre, în toiul nenorocirilor, cînd se părea 
că orice nădejde era pierdută pentru totdeauna, multe inimi își regăseau 
puterea la ideea mîngîietoare că Negri era acolo, mereu gata să se sacri- 
fice pentru patria sa. Vai! ce ne rămîne de acum înainte? vidul, lipsa de 
lumină, descurajarea definitivă. În ce mă priveşte, mi se pare că îmi 
lipsește aerul necesar ca să pot respira în voie...“ 2. 

Mulţi ani după aceea, poetul își pomenea încă prietenul adesea cu 
duioșie, se bucura de perpetuarea publică a memoriei lui, se îngrijea sincer, 
ca un frate, de unica fiică rămasă de pe urma prietenului său... 

„..„Sînt fericit de a ști că în fine bustul lui Negri și-a luat locul 
meritat în Cameră. Fericirea mea ar fi deplină cînd statua lui ar fi ridi- 
cată pe cheiul Galaţului...“ scria el, din Mircești, la 17 noiembrie 1884, 
amicului său Al. Papadopol-Callimach 4. 

„+... Sînt foarte nerăbădtor — scria într-altă scrisoare, din Paris, acc- 
luiași prieten, la 28 iunie 1887 — să-mi citeşti articolul ce ai scris asupra. 
lui Negri. Ştii cît l-am iubit cît a fost în viață și cu cîtă înduioșire păstrez 
memoria lui...“ 5, 

Iar, într-o altă scrisoare, scrisă cu vreo jumătate de an doar înaintea 
morții sale, la 19 decembrie 1889, trimisă tot de la Paris, aceluiași Papa- 
dopol-Callimach, Alecsandri scria: „Am primit azi dimineață vestea morțet 
cucoanei Smaranda Sturdza de la Bîrlad, soacra Iosephinei 6. Rămîne 
ceva avere pentru ușurarea vieții clironomilor? 


1 Fiica domnului Moldovei Gr. Ghica și căsătorită cu Răducan Rosetti și apoi, după 
moartea acestuia, cu profesorul copiilor lor, francezul Anton Allaux. 

2 E vorba de locuinţa, lui C. Negri de la Tg. Ocna, unde acesta și-a trăit ultimii anä 
ai vieţii. 

3 Marta Anineanu, op. cii., pp. 24—25 

* 11|. Chendişi E. Carcalechi, V. Alecsandri: Scrisori, I, p. 176 

5 Ibidem, p. 205 

ê Fiica, lui C. Negri din legătura acestuia cu vestita cîntăreață Sabina Heinefitter, 
comparată de mulţi cu Adelina Patti. Recunoscută legal de Negri, fata — instruită la Paris — a 

Ași fi prea fericit dacă ași ști că fiica amicului nostru Negri se va 
bucura de acum înainte de un trai mai conform cu gusturile ei...“ 1. 


x 
kd * 

Care sînt reflexele pe plan literar ale acestei mari și emoționante prie- 
tenii? Care sînt, în mod concret, lucrările literare care au păstrat incrustate 
gîndurile comune ale ambilor scriitori, amintirea acelorași locuri vizitate, 
impresiile lor asupra acelorași evenimente trăite de amîndoi? 

Încă în 1840 — deci la doi ani după ce Negri și Alecsandri se cunos- 
cuseră, cum am văzut, la Paris și cam la un an după ce cutreieraseră 
împreună Italia — apare în „Dacia literară“ nuvela lui Alecsandri Suvenire 
din Italia, titlul iniţial al Buchetierei de la Florenta, pe care poetul o repro- 
duce, în 1857, în volumul Salba literară, unde apare și cu un post-scriptum 
adresat lui C. Negri. 

Nuvela, scrisă la începutul anului 1840 — adică imediat după întoar- 
cerea poetului de la studii — a fost elaborată de Alecsandri la îndemnul 
lui Mihail Kogălniceanu, pe care probabil îl cîștigaseră impresiile din 
Italia povestite de proaspăt înapoiatul său prieten de la studii și care-i 
solicitase acestuia colaborarea pentru revista pe care o pregătea. „Buchetiera 
din Florenta a fost scrisă de dînsul după îndemnul meu, în cerdacul caselor 
lui Enaki Kogălniceanu, astăzi a me/le/ de la moșia mea Rîpile“, îi scrie 
M. Kogălniceanu Paulinei Alecsandri, soția poetului, la 3 septembrie 
1890 2. _ 

Se cunoaște conținutul nuvelei. Într-un cadru exotic, văzut cu ochii 
admirativi ai tînărului scriitor, al cărui stil devine în consecință vioi, 
colorat, entuziast, ne e prezentată acțiunea violent romantică: dragostea 
pasionată, bolnăvicioasă aproape pe care i-o inspiră subit unui tînăr pictor 
o cîntăreaţă italiană; piedicile de tot felul care merg pînă la încercarea 
de asasinat — din partea unui rival puternic și fără scrupule; travestirea 
eroinei în buchetieră, spre 2-și regăsi iubitul; peripeţiile aproape incredibile 
prin care trec aceștia pînă la sfîrșitul melodramatic al regăsirii celor doi 
eroi ai idilei. 

Nuvela are însă la bază un fapt real: dragostea unei florărese italiene 
Giuseppina sau Beppa, binecunoscută în mediul cosmopolit și artistic al 
Florenței romantice, pentru Costache Negri, frumosul și impunătorul mol- 
dovean, prietenul lui Alecsandri. Întîlnirea e consemnată limpede și de 
V. Alecsandri în schița autobiografică Amintiri din viaja mea dată de poet 
în „păstrarea fiicei sale, Maria Bogdan: „1839 — Départ de Paris pour 
la Moldavie: Voyage en Italie avec Negri et Docan. Visité Lyon, Marseille, 
Livourne. Voyage de Livourne ă Florence en vetturino par une nuit splen- 
dide... La bouquettiere de Florence amoureuse de Negri...“ 3. 


fost de două ori căsătorită : o dată cu Vasile Romalo, cu care a avut trei copii, pe Ana, Alccu 
şi Alfred, iubiți mult de bunic, și a doua oară, după 1865, cu Ştefan Sturza, cu care de 
asemenca, a avut copii, dintre care pe primul, Nicu, bunicul îl pomenește în afectuoasa, 
corespondenţă cu tiică-sa și ginerele său ca pe „boierul cel mititel“. 

1 IlL. Chendi şi E. Carcalechi, op. cit., p. 243 

2 Ms. 1686 al Acad. R.P.R., p. 92 

3 Marie Bogdan, op. cit., pp. 75—77 

Peste ani, după moartea lui Negri, în martie 1877, aceca care fusese 
„buchetiera din Florența“ și care păstrase o amintire emoţionantă fostului 
ei prieten, înmormîntat acum la Tg. Ocna, trimite —spre a fi pus la 
mormîntul lui Negri — de ziua nașterii acestuia, un buchet de flori însoțit 
de un bilețel cu următorul conţinut: „Prego il signore Colonello Pisoski ! 
e lo scongiuro di farmi un gran favore di deporre questo Buche di fiori 
co il presente bilietto sulla tomba del defonto mio caro amico Constantino 
Negri, come sacro sovenire da parte di sua amica Giuseppina. Firenze, 
22 Marzo 1877“. Biletul, copiat de mîna lui Alecsandri, se găsește reprodus 
la B.A. R.P.R., msse. romîne 2253, în caietul ,,Alecsandri-Diverse“, f. 23, 
cu următoarea mențiune a poetului, în paranteză: „Copie de pe biletul 
ce întovărășia buchetul de flori trimis de Buchetiera de Florenza pentru 
mormîntul lui Negri“ 

Cînd, în 1857, Alecsandri retipărește nuvela în Salba literară, el îi 
adaugă următorul „P.S. — Iubite Negri. Acum sînt 16 ani? de cînd am 
făcut cea întîi călătorie a mea în Italia, întovărășit de tine, care petre- 
cuseşi cea mai frumoasă parte a tinereții tale sub ceriul limpide acelei țări. 
Tu ai fost martur celor mai gingașe impresii ale mele; ție ţi-am destăinuit, 
ca unui frate iubit, toate pornirile, toate visurile, toate sperările sufletului 
meu Și, precum atunci ai primit cu blîndeță acele destăinuiri entuziaste, 
primește și acum dedicarea celei întîi scrieri a mele în limba patriei. Ea 
este o slabă încercare, o știu, și nu aştept de la dînsa altă mulțămire decît 
să-ți aducă ție aminte de trecerea noastră prin Florența și de frumoasele 
buchetiere care ne dau în toată sara cîte un mic buchet de flori, pe cînd 


luam înghețate dinaintea cafinelei Donné, împreună cu prietenul nostru 
Diras, 


Numele lui Costache Negri e evocat de Vasile Alecsandri — doar cu 
inițialele C... N., ca și al prietenului comun Nicolae Docan (N... D.) — și 
„la începutul schiţei autobiografice Muntele de foc, scrisă de Alecsandri în 
15840 și publicată pentru prima oară în revista „Albina romînească“ (în 
1943), cu titlul de Suventre din Italia, Monte di fo pentru ca, după cîţiva 
ani (1855) să fie intercalată în notele de călătorie: Călătorii de la Barona 
la Marsilia, publicate de Alecsandri în,,Romînia literară“ .€ Scrisă sub impresia 
aceleiași călătorii făcute prin Italia, în tovărășia celor doi prieteni ai săi, 
schița cuprinde toate elementele prin care se caracterizează literatura roman- 
tică a vremii: de la exotismul italian la autobiografie și de la sentimenta- 
lismul erotic la situațiile grotescului aventuros. 

„Lui Negri, Alecsandri îi închină, după cum am mai văzut, în anii 
maturității, după ce prietenii fuseseră supuși unor grele încercări comune, 
versurile din cele nouă strofe senarii intitulate chiar Strofe — lui C. Negri 
şi pe care poetul avea să le cuprindă în ciclul său Suventre. Poezia cuprinde 


ł Colonelul N. Pisoski, om politic, luptător pentru Unire şi prieten bun cu Alex. Ioan 
“Cuza, C. Negri şi V. Alecsandri Msse romîne 2253, caietul „Alecsandri-Diverse“ f. 23 

2 De fapt, 18 ani, călătoria respectivă a lui Alecsandri în Italia datînd, după c cum am 
“văzut, din 1839. 

3 N. Docan, în tovărășia căruia făcuseră călătoria. 

4 „Rominia, literară“, laşi, nr. 3 din 15 ianuaric 1855, pp. 34—38 


362 EMIL BOLDAN 16 


încă de la început o adevărată confesie prietenească, declarație de dragos- 
ja tovărășească, de frate: „Prietenul meu Negri, iubit și dulce frate, 
| Îţi scriu aceste strofe din locuri depărtate / În care-odinioară, ca mine 
călător, | Lăsînd a ta gîndire în tainicul ei sbor, / Adese ori ca mine ai stat 
culcat pe maluri / Cu sufletu-ți în ceriuri, cu ochii tăi pe valuri“ £. 

Strofele, nedatate și fără indicația locului unde au fost scrise, con- 
tinuă prin a mărturisi marele atașament al poetului față de prietenul său, 
pe care-l consideră ca atare — spune el — încă din „copilărie“. Undeva, 
„pe malul mării“, urmărind alunecarea „pe valuri, ca lebede ușoare“ a vaselor 
călătoare, poetul își lasă gîndul să zboare spre „mîndrele plaiuri“ ale tine- 
reții lor, în care amâîndoi au cunoscut clipele de fericire ale unor dulci iubiri. 
Gîndul îl poartă mai ales spre Neapole și Veneţia, de care cei doi prie- 
teni și-au legat atîtea amintiri dragi, îndeosebi în amintirea poetului stă- 
ruind imaginea sfîntă a aceleia care i-a fost lui Negri soră, lui — iubită, 
„îngerul“ său! 

Poezia constituie un pios omagiu închinat de poet prieteniei, trainicelor 
amintiri ale clipelor de fericire și durere din anii îndepărtatei tinereți, 
redat în versuri frumoase, clare, fără artificii literare: „Trec anii cu grăbire 
pe calea scurtei vieți! / Se veștejeşte floarea frumoasei tinereți, / Dar sufle- 
tul nu-și pierde a 'sale doruri sfinte. / El vecinic are viață și își aduce- 
aminte / De oricare simțire, de oricare cuvînt / Ce l-a făcut să afle chiar 
cerul pe pămînt'?. 


Amplul și cunoscutul poem epic al lui Alecsandri “Dumbrava Roşie 
este dedicat de asemenea lui C. Negri. Poemul istoric, care cuprinde, în 
paranteză, după titlu, anul 1479, al evenimentului povestit într-însul, 
și care a fost scris de Alecsandri în 1872 — cînd Negri împlinea 60 de 
ani — ca un dar al poetului de ziua prietenului său, evocă și figura unui 
„Negrea, viteaz, darnic“, epitete care însoțesc numele personajului ori de 
cîte ori e menționat în poem, după modelul clasicelor epopei homerice. Acest 
Negrea e un personaj pozitiv, prezentat de poet într-o lumină simpatică: 
tînăr, în luptă cu leahul Zbaloș, îl lovește pe acesta cu paloșul de-i sfărîmă 
polonezului arma și-l răstoarnă de pe cal. Mărinimos, Negrea îi spune: 
„Frate Zbaloș, / Pe-un om căzut nu-mi place să cadă al meu paloș. | Te scoală, 
mergi în pace cu zile de la mine. / Ar fi păcat să piară un bun viteaz 
ca tine!“, ceea ce provoacă admirația bătrînului și viteazului Cîrjă, care 
„îi strigă de departe: „Ani mulţi, Negrea, nepoate! / Braţul ce nu dă 
moarte cînd poate, multe poate!“ ?. 


Pe cînd lucra la Dumbrava Roșie, V. Alecsandri își anunță de la Mir- 
cești prietenul, care locuia la Tg. Ocna, de intenția de a face „să figureze“ 
în poem și pe Ioniță Negri, strămoșul lui C. Negri. Acesta îi răspunde 
într-o scrisoare „lungă ca o noapte de iarnă“ — datată 29 februarie 1872 — 
că a fost emoționat de această atenție „în adevăratul înțeles al cuvîntului“, 


xe 


dar că, deși măgulit, găseşte că aceasta ar fi „o eroare cronologică“, deoarece 


1 Vasile Alecsandri — Opere complete, Poesii, vol. 5, Buc., Socec, 1893: 
p. 239 ăi 
2 Ibidem, pp. 241—242 

3 Ibidem, vol. II, p. 230 

fostul paharnic al lui Ştefan cel Mare fusese decapitat de acesta în 1471 
numai pentru că-și sfătuise domnul „să nu pornească cu război împotriva 
lui Radu-Vodă și a fraților săi de dincolo de Milcov, sub pretextul că ei 
erau de același neam și religie cu noi“ — adaugă Negri. „Că, dimpotrivă 
—continuă acesta a explica argumentația strămoșului — e necesar să se: 
unească în contra păgînilor (a turcilor). De aceea marele om, pentru a 
fi îndrăznit să formuleze principiul fraternității popoarelor, a fost decapitat: 
la Vaslui, în tovărășia a încă doi pentru același motiv“. „Străbunul meu 
— fostul paharnic — comentează în continuare, cu prefăcută ironie, Costache 
Negri — avea inima de-asupra capului, contrariu construcției (obișnuite); 
omenești, și urmașii lui pînă la mine inclusiv au fost unii mai nătărăt 
decît ceilalți, încăpățînîndu-se să urmeze această pildă contrarie naturii 
(„a Fenvers de la nature“). Or, așadar, scumpul meu prieten, dacă el a murit 
și a fost înmormîntat în 1471 pe pămînturile sale de la Negrești aproape 
de Vaslui, el n-a putut participa la întîmplarea din 1500, căci aceasta este 
data la care zice Eustratie Logofătul că ar fi fost plantată Dumbrava 
Roșie. Neculcea vorbește și el (de evenimentul respectiv) anecdotic, dar 
fără a preciza epoca“ 1. Și pentru că — arată Negri — a fost provocat, îi. 
servește poetului o listă lungă de alți strămoși, urcînd pînă la Alexandru 
cel Bun, slujit cu credință de un Negri Vornicul timp de 24 de ani. 


Dar Alecsandri, care apucase să scrie poemul sau considera că ana- 
cronismul asupra căruia îi atrăsese atenția Negri nu poate dăuna ideii pe 
care o urmărise creînd personajul respectiv, n-a renunțat la prezența acestuia 
în Dumbrava Roşie. În schimb, în Notele de la sfîrșitul ciclului Legende, 
în care a inclus și Dumbrava Roșie, dă următoarea explicație, care, e vizibil, 
ține seama de informaţiile oferite lui de C. Negri, deși ea vine în contra- 
dicție cu însuși episodul din poem. „Familia Negre — scrie el — este una 
din cele mai vechi din Moldova. Chiar pe la începutul secolului XV, un 
Negre vornicul figurează în istorie, timp de 24 de ani, adică de la 1402 
pînă la 1426, între cei 12 boieri mari, consilieri ai lui Alexandru cel Bun. 

La 1471, paharnicul Negre a fost descăpîținat în Vaslui din ordinul 


lui Ștefan cel Mare, fiindcă a fost de părere a nu se răsboi în contra lui 
Radu al Țării Muntenești, ca unul ce era creștin și romîn. 


Un alt Negre, Patrașco, ginere lui Petru Vodă Schiopul, a urmat îr 
exil pe socrul său, a fost înscris în cartea de aur din Veneția și a murit la. 
Barcelona. 

În chronicile și chrisoavele rămase de la străbuni, numele de Negre 
apare ades ca proprietari de moșii Negrești, ca oameni însemnați pe timpul 
lor, și ades ca victime ale urgiilor domneşti“? — date care rezumă pe acelea 
pe care i le procurase prin aceeași scrisoare C. Negri. 

Colaborarea literară propriu-zisă dintre C. Negri și Vasile Alecsandri 
începe în primăvara anului 1845 și ea se rezumă de fapt la trei poezii: 
Strigoiul, O noapte la țară sau O noapte la Blinzi, și fabula Tinarul și boul. 
Balada Sirigoiul a fost concepută de cei doi prieteni în primăvara anului. 


1 Marie Bogdan, op, cit., p. 223 
2 Vasile Alccsandri, op. cit., vol. II, p. 421 


364 EMIL BOLDAN 18 


1845, la Mînjina. Alecsandri venise probabil să-și viziteze prietenul de ziua 
nașterii acestuia și să petreacă împreună cîteva zile. 

Într-o zi — povestește poetul — pe cînd se înapoiau amîndoi călări 
de la cîmp spre casă, pe la apusul soarelui, Negri i se adresă lui Alecsandri: 
„De mult n-am făcut versuri, și-n astă seară, nu știu pentru ce, îmi trec 
prin minte strofe și versuri despărechiate, care cere a se împreuna. Hai 
să scriem în colaborație o poezie... care-a fi.“ 

— „Bucuros!“ i-a răspuns Alecsandri. „Ce sujet să tratăm?“ 

— „Un sujet fantastic și național“, — i-a propus Negri. 

— „In soiul acesta, avem multe de ales, pentru că poporul nostru are 
o mulțime de prejudețe și de superstiții poetice“! — a adăugat poetul, 
care, pînă atunci — după cum știm — cunoscuse în timpul plimbărilor 
sale prin țară, cu Alecu Russo și cu alţii, folclorul, și și publicase o serie de 
poezii de inspirație populară, ca „Baba Cloanţa“, „Strunga“ „Doina“ și altele, 
„poeziile de colibă“, cum le denumise în bătaie de joc boierimea ieșană. 

Negri propuse motivul „strigoiului“ și amîndoi, tot călărind spre casă, 
căzură de acord asupra planului poeziei. Prima parte a poeziei îi reveni lui 
Alecsandri, ultima lui Negri. În aceeași noapte, la Mînjina, versurile fură 
scrise. Prietenii și le citiră apoi unul altuia și, se pare, fură mulțumiți de 
colaborare. Negri în orice caz de contribuția poetului, în talentul căruia 
avea o deosebită încredere. Dar și Alecsandri de aceea a prietenului său. În 
Notele care însoțesc ciclul Dorne, în care se află inclusă poezia Strigorul 
— partea poetului — Alecsandri scrie: „Această baladă am compus-o în 
tovărășie cu Costache Negri, împărțindu-ne subiectul în două părți: eu am 
lucrat partea I și Negri partea II — Acea compunere a prietenului meu, 
plină de frumuseți poetice, este una din cele mai nimerite scrieri ale sale“2. 


Cele două părți se întregesc, constituind o narațiune cursivă, în care e 
vorba de doi tineri care se iubesc, jurîndu-și în noapte dragoste eternă. Voi- 
nicul, într-un tîrziu, se desprinde de fata, care-l roagă, totuși, să mai rămînă, 
încalecă și-o pornește ca vîntul în noaptea - ntunecoasă. Amăgit de niște 
lumini care joacă în depărtare, se îndreaptă înspre ele, dar curînd cal și 
om cad într-o prăpastie adîncă aflată în drumul lor. „Şi de-atunci în fund 
s-aude/Gemete, blăstemuri crude,/Care trec pe-al nopții vînt./Şi de-atunci 
ades s-arată/O fantasmă-nfricoșată/Care iese din mormînt!“3. 

Aici se termină partea lui Alecsandri. Versurile scrise de Negri ne de- 
scriu mai întîi jalea fetei părăsite, care-și plînge zile și nopţi iubitul pierit. 
„Dar în lume au hotare/Orice chinuri cît de-amare ; /Ș-a ei lacrimi s-au uscat“4. 

Fata, în plină tinereţe, rîvnește la o nouă dragoste. Cunoaște un alt 
tînăr, cu care se cunună. Dar, la nuntă, în toiul veseliei, apare, năpraznic, 
ca o vijelie deslănțuită, înspăimîntînd pe toți, strigoiul („Fioros, cu-ntinse 
braţă,/Cu crunți ochi, veștedă față“). O înlănţuie pe fată, care leșină, saltă 
cu ea în brațe pe fantomaticul lui cal și se îndreaptă „ca săgeata“ spre mor- 
mîntul din care a ieșit, cu gîndul de-a o reține pentru totdeauna cu sine pe 


1 „Romtnia literară“, nr. 16 din 30 aprilie 1855, p. 199 
2 Vasile Alecsandri — op. cit., vol. I, p. 247 
3 Ibidem, vol. I, pp. 50—53 

4 „Rominia literară“, nr. 16 din 30 aprilie 1855, p. 200. 

necredincioasă. Se arată însă zorii, cocoșii cîntă și strigoiul trebuie să dispară 
singur în mormînt. Dar fata zadarnic își revine din leșin: acum e nebună. 

În versurile sale, Negri reușește să țină seama de tehnica trasată de 
colaboratorul său în prima parte: aceeași grupare a versurilor în strofe de 
cîte șase versuri trohaice avînd măsura de opt silabe, ca-n cele mai multe 
din creațiile poetice ale poporului. Şi chiar dacă versurile lui n-au întot- 
deauna sprinteneala versurilor lui Alecsandri, chiar dacă imaginile lui sînt 
mai palide decît ale bardului de la Mircești (deși unele constituie realizări 
fericite, creatoare de o anumită atmosferă: „Miez de noapte, neagră lună! 
|Fulgeră în ceriuri, tună...“), ele dovedesc la Negri anumite posibilități 
artistice, pe care numai lipsa de perseverare, de încredere în talentul său, 
l-a împiedicat să le ducă înspre adevărate și valoroase realizări literare. 
Motivul folcloric al strigoiului îmbinat cu credința poporului că necredința 
se pedepsește întotdeauna și-a găsit astfel o întrupare fericită în colabora- 
rea amintită a celor doi buni prieteni, Costache Negri și Vasile Alecsandri. 

Deși scrise, cum am văzut, în 1845, versurile au fost publicate mult mai 
tîrziu. Alecsandri care avea să-și introducă poezia în volumul tipărit în 
1853, Doine şi lăcrămioare, și-a publicat partea sa mai întîi în ziarul „Buco- 
vina“ al traților Hurmuzachi, la 25 februarie 1849. Partea datorată lui 
C. Negri avea s-o tipărească, cu învoirea autorului, în revista sa „Romiînia 
literară“, în 1855 (nr. 16, pp. 199—200), însoțind-o de-o prefață, în care 
povestește împrejurările genezei baladei, și dă aprecierea asupra versurilor 
lui Negri reprodusă de noi ceva mai înainte. 


Aflîndu-se amîndoi la Blînzi, moșia Elenei Negri, probabil imediat 
după scrierea Strigoiului — pentru că lucrurile se petrec tot în luna martie, 
același martie evocat de poet în poezia 8 mart, în care-și strigă, exultant, 
fericirea de a iubi și a fi iubit (de Elena Negri) — cei doi prieteni primesc 
invitația Elenei, căreia probabil, îi povestiseră împrejurarea genezei „Stri- 
goiului“, de a scrie o poezie intitulată O noapte la Blînzi, care trebuia să dez- 
volte următoarele idei: Câmpia, Noaptea, Poezia, Amorul, Mihniciunea, 
Prieteşugul, Luna, Trecerea noptii către zi, Despărhrea, Alinarea — ne in- 
formează Al. Papadopol - Callimach 1, care deține informația, după cum 
mărturisește, de la poetul însuși. Alecsandri și-a luat sarcina, ca și pentru 
Strigoiul, să alcătuiască partea I, adică primele patru motive, ultimele 
șase revenind lui C. Negri. Partea lui Alecsandri — datată, totuși, „Mînjina 
mart. 1845“ —a fost inclusă în ciclul Lăcrămioare cu titlul O noapte la 
țară, deși — mărturisește Papadopol- -Callimach — originalul autograf, ca 
ȘI acela al lui Negri, ambele în posesia poetului, purta titlul O noapte la 
Blânzi. Partea a II-a, datorată lui Negri, a fost tipărită de V. Alecsandri în 
„Romînia literară“ din 1855 2 și reprodusă apoi de Al. Papadopol-Callimach 
în cadrul studiului amintit. 


Partea scrisă de Alecsandri — net superioară aceleia a lui C. Negri —e 
alcătuită din nouă strofe a cîte șase versuri. Avînd drept motto două versuri 
ale bătrînului poet Costache Conachi — tatăl vitreg al lui Costache și al 


1 Al. Papadopol Callimach în „Revista nouă“, anul II, nr. 11 şi 12 din 
decembrie 1889 și ianuarie 1890. 
2 „Rominia literară“, nr. 16 din 30 aprilie 1855, p. 200. 

Elenei Negri și care mai trăia încă în anii aceia — :„Am o inimă în lume,/ 
Care știu că mă iubește“, poate și ca un omagiu adus de Alecsandri aceleia. 
care fusese muza și soția bătriînului poet, dar și mama tinerilor săi prieteni, 
Zulnia, versurile lui Alecsandri dezvoltă, într-adevăr, următoarele motive: 
cîmpia, noaptea, Poezia și iubirea, cuvintele găsindu-se de altfel menționate 
de-a lungul poeziei sale, care apare, totuși, ca un tot de sine stătător. Ver- 
surile se înșiruie firesc, fără a lăsa să se trădeze un moment condiţiile 
de „comandă“ în care au fost concepute, la modul artistic al unora dintre 
cele mai reușite creații poetice ale lui Alecsandri din anii tinereţii sale. 
Ultimele două strofe, dezvoltînd motivele „poezie“ și „iubire“ constituie 
mai mult decît aluzii la dragostea puternică pe care începuse a o nutri el 
pentru Elena Negri: „Ferice de acela ce cu-o simțire vie/Slăvește armonia 
“și nalta poezie/Ca desmierdări plăcute de glas prietenesc; JEl poartă pe-a 
„sa frunte un semn dumnezeiesc,/Și geniul său gustă plăceri încîntătoare, 
|Sburînd la pemurire ca vulturul la soare ; /Dar mai-ferice încă ființa de iubire/ 
-Ce simte cu-nfocare a dragostii pornire /Și ne-ncetat e gata cu drag a se jertfi! 
[Căci dulce-i pentru altul și-n altul a trăi,/Și dulce-i de a zice, cînd inima 
„Jălește:/Am o ființă-n lume ce știu că mă iubește!“! în care ultimul vers 
e o reproducere aproape identică a celor două versuri din Conachi. 


Partea compusă de Costache Negri dezvoltă parcă demonstrativ motive- 

le propuse, e mai nenaturală, forțată, versurile stîngace, greoaie pe-alocuri, 

„cu rare sclipiri de adevărată poezie, într-o limbă vetustă amintind de aceea 

a lui Conachi. Personificarea „mîhniciunei“ (a melancoliei, tristeței) ca și 

a „prieteșugului“ sînt făcute prozaic, fără inspirație. Poezia nu pare de fel 

-o continuare a celeilalte și, dacă n-am cunoaşte împrejurările în care a fost 

„creată nimic nu ne-ar îndreptăți s-o punem în legătură cu aceea a lui Alecsan- 

dri. Ceea ce dăduse Negri în Strigoiul e categoric cu mult deasupra nivelului 

artistic atins în aceasta a doua poezie ieșită din colaborarea Negri — Alec- 
„sandri. 

O singură dată avea să mai funcționeze colaborarea literară a celor doi 
prieteni: în cazul fabulei Tinfarul și boul, scrisă de C. Negri în 1857 și dedi- 
cată lui Vasile Alecsandri. 

Fabula propriu-zisă — scrisă în versuri cu metrica variată — e încadrată 
de două strofe de o altă factură, în versuri lungi, în care, mai întîi pe-un 

ton familiar, adresîndu-se prietenului său, Negri îi motivează lui Alecsandri 
de ce-i închină poezia („Măi Vasile, dragă frate, ție aceasta-ți hărăzesc/Pen- 
tru multele dulcețuri și cafele ce primesc /Serile cînd viu la tine și ne-așter- 
nem pe ciubuce./ Trecînd în plăcere vremea, ce grabnic atunci se duce“) și 
apoi, cu autentică modestie, își roagă prietenul cu „pană mult măiastră“ 
„Să-i găsească fabulei o morală mai potrivită decît aceea pe care a tras-o el 
însuși: „lată basna mea cea slabă, ș-acum las, Vasile dragă, /A ta pană mult 
măiastră — morala din ea să tragă./ Și-n patru versuri de-a tale unui lucru 
așa prost/ Să-i dea față că de tine întreg făcut ar fi fost...“ În ce constă fa- 
bula? Într-o iarnă, un țînțar își caută adăpost și și-l găsește, fără să ceară 
„asentimentul proprietarului, în...urechea unui bou(,, În urechea lui Plăvan,/ 


l Vasile Alecsandri, op. cit., vol. I, p. 135 

Tapăn și bărbat juncan;/Ureche păroasă/Cît o blană groasă...“). Petrecu 
într-însa toată iarna. Primăvara ieși de-acolo, făcînd zarvă mare (,„huind,/ 
Biziind“) și mai — mai cerînd boului să-i mulțumească pentru cinstea ce 
o făcuse urechii de-a fi hibernat într-însa. Morala găsită de Negri, cam întor- 
tochiată, avea să fie concentrată de Alecsandri, cum am văzut, la cerere, 
fără schimbarea prea mult a sensului, în două versuri, într-adevăr concise, 
care țintuiesc plastic pe- parveniți: „Cînd sînt ajunși în posturi, mulți cred, 
se măgulesc/Că toți cu admirare la ei mereu privesc...“ 

Nu era nici întîia nici ultima oară cînd Negri își consulta prietenul mai 
pregătit din acest punct de vedere, îi cerea sfatul, ținea seama de el, ca 
un ucenic cuminte încrezător în înțelepciunea maestrului său. 


Astfel, în lunga scrisoare „ca o noapte de iarnă“, cum îi spune el, din 
29 februarie 1872, și de care am mai amintit cînd am vorbit de „Dumbrava 
Roşie“, după ce-și exprimă bucuria pentru articolul lui Alecsandri despre 
Anton Pann, prin care prietenul său face în sfîrșit „dreptate acestui om“ 
despre meritele căruia ei „au vorbit adesea“, Negri îi comunică lui Alecsandri 
că-i trimite o „mică fabulă“ despre care cei doi prieteni se pare că mai dis- 
cutaseră, de vreme ce Negri își permite să creadă că acum fabula e „mai cu 
şir decît înainte“, deși, „între noi fie vorba, nu prea știu nici eu însumi 
ce-am vrut să dovedesc printr-însa ; dar s-ar putea ca tu să fii mai priceput 
decît mine“? 

Succesele literare ale prietenului său îl bucurau mult pe Negri, pentru 
că le considera pe deplin meritate. „Tu faci foarte bine că te ocupi de piesa 
ta — îi scrie el altădată — , ea va face senzație, crede-mă.“3 Şi-apoi, modest 
cunoscîndu-și posibilitățile, dar și cu oarecare melancolie, adaugă imediat: 
„Am sădit 37 de pomi altoiți. Tu te ocupi de fructele inteligenței, eu de mere, 
pere și de alte (fructe). Fiecăruia partea lui aici pe pămînt. Nu mă pling, 
dar fac o observație psihologică: cu cît ne îndreptăm spre capătul vieții 
cu atît ne crește toana de a ne perpetua... în amintirea altora prin sădire de 
pomi cu fructe mai cu seamă...“ 


Dar și Alecsandri punea mare preț pe sfaturile prietenului său în pro- 
bleme de literatură. Într-o scrisoare pe care i-o trimite la Iași, în februarie 
1851, pe cînd pregătea pentru volum ciclul Lăcrămioare, poetul subliniază 
în mod puternic latura aceasta a relațiilor dintre ei: „Dragul meu, mi-ai 
scris acum cîteva zile o scrisoare în care mă îndemni să-mi public poeziile. 
Aceasta este și intenția mea, dar nu sînt încă fixat cu privire la data pu- 
blicării lor. Aceasta se va întîmpla poate peste un an sau doi — dacă Dum- 
nezeu îmi dăruiește zile — căci țin să completez seria de piese care începe 
la 3 martie 1845 și se termină în mai 1847 (data începerii dragostei poetului 
pentru Elena Negri și data morții iubitei; nota noastră — E.B.). Întreg 
trecutul meu este în această epocă de dulci senzații, de sentimente înalte 
și de mari suferințe. Este cea mai frumoasă pagină a vieții mele și îmi 
mai rămîn încă multe amintiri de cules din ea și prin urmare multe versuri 


1 Cf. Al Papadopol-Callimach, op. cit, în „Revista nouă“, p. 453 

2 Marie Bogdan, op. cit. (Din corespondenţa lui C. Negri cu V. Alecsandri). 
3 Ibidem. 

1 Ibidem. 


368 EMIL BOLDAN 22 


de scris. Dar pînă cînd se va îndeplini acest proiect, și el se va realiza, 
m-am gîndit la tine, dragul meu, la frățeasca ta dragoste pentru mine și 
la încurajările sincere pe care mi le-ai dat întotdeauna, și lăsînd la o 
parte proverbiala mea lene, am copiat într-un album toate poeziile mele. 
lată-l, este al tău. Ţi-l trimit cu ocazia sfîntului Constantin, care se 
apropie...t 

Poetul adaugă, de asemenea, că așteaptă ca o adevărată sentință păre- 
rea lui Negri despre calitatea poeziilor sale: ..,„Citește-le, te rog, cu atenție 
și spune-mi sincer părerea ta, căci vreau să mă conduc după ceea ce-mi 
vei spune...“ ...„poți fi sigur că orice sfat venind de la tine va fi bine pri- 
mit...“ „tu, o știi, ești primul și cel mai apropiat prieten al meu. Este 
deci o datorie pentru tine să-mi spui adevărul deschis, curat și fără rezerve“. 

Preţuind, desigur exagerat, meritele literare ale prietenului său, Alec- 
sandri, nu numai că l-a stimulat cu discreție în încercările lui poetice, dar 
i-a și publicat o parte din poezii în timpul vieții (în revista sa „Romiînia 
literară“ etc.), după cum a căutat să mențină mereu trează amintirea lui 
Negri în memoria contemporanilor săi. „Amicul nostru (Costache Negri) — îi 
scria el lui Alecu Hurmuzachi —este un adevărat poet; însă niciodată el 
nu a voit să se încreadă în geniul său poetic. Cu toate acestea, bagagiul 
său literar este izvorit dintr-o inimă mult simțitoare și poartă sigiliul unui 
talent de întîiul ordin“ 3. 

Independent însă de subiectivitatea unor astfel de aprecieri, abstracție 
făcînd de puţținătatea lucrărilor literare ieșite din colaborarea celor doi 
prieteni, am considerat că nu se putea să nu consemnăm mai pe larg, 
cel puțin cu prilejul unei date comemorative, ca împlinirea a o sută cinci- 
zeci de ani de la nașterea lui Costache Negri — în martie 1962 — una 
dintre cele mai frumoase și mai emoționante pilde de prietenie pe care le 
descoperim de-a lungul istoriei noastre literare, prietenia care a existat între 
Costache Negri și Vasile Alecsandri. 


1 Marta Anineanu, op. cit., p. 188. 

2 Ibidem, p. 189. 

3 „Foaia, Societăţii pentru literatura și cultura romînă din Bucovina“, anul IV, nr. 5 
Cernăuţi, 1868, pag. 124. : 

Spre deosebire de ceilalți scriitori ai generației de la 1848, al căror 
interes pentru creația poporului fusese stimulat de mișcările revoluționare 
burghezo-democratice din Occident, lui C. Negruzzi aceste îndemnuri i-au 
venit din Rusia, mai cu seamă de la A. Pușkin și opera lui. 

Preocupări folcloristice apăruseră în Rusia încă din secolulal XVIII-lea, 
cînd se fac cele dintîi culegeri de proverbe, snoave, cîntece şi basme populare 
ruse. În 1804 se tipărise colecția de Biline a lui Kirșa Danilov (Hpeenue 
poccuiickue cmuxomeopenua), publicată apoi într-o nouă ediție în 1818. O 
sporire a agitației în jurul folclorului a produs, în 1819, călătoria în Rusia 
a folcloristului sîrb Vuk Karagici, întîmpinat cordial de Karamzin, Jukov- 
ski și Rumyancev. Referințele revelatoare ale lui Karagici asupra cercetă- 
rilor și culegerilor sale erau de natură să îndrepte și mai mult atenția oame- 
nilor de știință și a scriitorilor ruși spre tezaurul creației epice a popoarelor 
slave. În scurtă vreme colecțiile de poezii populare se înmulțesc, iar revistele 
acordă spațiu, în coloanele lor, cercetărilor asupra folclorului. Mai mult: 
studiile folcloristice își extind investigația și asupra producţiilor artistice 
ale populațiilor conlocuitoare. 

Cei dintîi cărturari care s-au ocupat, în Rusia, de creația populară ro- 
miînească au fost înaintașii lui Bogdan Petriceicu-Hasdeu, — Tadeu și 
Alexandru Hîjdeu. 

Într-un caiet al său, păstrat în Biblioteca Academiei R.P.RI, Tadea 
Hiîjdeu, bunicul lui B. P.-Hasdeu, însemnase cîteva legende istorice romi- 
nești, traduse de culegător în limba polonă?: Tratan și Dochia 3, Dragomir, 
Cheile Bîculuit, Dragoș, Papură-vodă. 

1 Mss. 90, fol. 62 r. şi urm. 

2 Ci. Ion Const, Chiţimia, B. Pebiceicu- Hasdeu - Ioan vodă cel Cumplit, ediție 
comentată „Scrisul romînesc“, Craiova, 1942, p. XXV și urm. : 

3 Motivul transformării unei fiinţe umane în stană de piatră fusese înregistrat şi de D. Can- 
temir, în Descriptio Moldaviae ; legenda capătă o circulație largă prin prelucrarea, în versuri a lui 
G. Asachi, Dochiași Traian (v. Al. Bistrițianu, G. Asachi și folclorul în „Limbă și 
literatură“, I, 1955, p. 19 şi urm.). Literatura Dochiei poate fi urmărită apoila: D. Bolinti- 
n ean u (Dochia), A. Pelim on (Traian și Dacia), C. Stamati (Dragoș), Aron Den- 
susianu (Negriada), M. Eminescu (Dochia și ursitoarele, Panorama deșărtăciunilor) ete. 
(Ci: D. Murărașu, Eminescu, Literatura populară, Craiova, f.a., p. 90 și urm.). 

4 Legenda e înregistrată și de D. Cantemir, în Descriptio Moldaviae. 

Alexandru Hîjdeu, fiul lui Tadeu și tatăl lui Bogdan, a publicat în re- 
vistele din Rusia primele culegeri de folclor romînesc. Încă din 1830 el 
traduce în limba rusă „două cîntece moldovenești“, pe care le publică în 
revista „Vestnik Evropy“1. Alte șase „cîntece naționale romînești“ le publică 
peste trei ani în revista „Teleskop“?, ca în 1835 să tipărească în revista 
Molva, alte două poezii: Doină populară romineascã? si Cîntec popular din 
Valahiat — toate acestea în traducere rusească. Alexandru Hijdeu nu se 
rezumă la o simplă publicare de texte. Traducerile sale sînt însoțite de co- 
mentarii substanțiale, cărora li se poate acorda creditul unor veritabile 
studii folcloristice. În comentariul care introduce textul Doinei populare 
românești, de pildă, Hîijdeu întreprinde cercetări de folclor comparat, cu 
raportări la folclorul huțulilor. 

Paginile revistelor „Vestnik Evropy“ și „Teleskop“, la care colaborează 
Alexandru Hîjdeu, puneau în circulație idei din cele mai înaintate, cea 
de-a doua revistă numărînd, între colaboratori, și pe marele critic democrat 
revoluționar Bielinski. Opera literară a lui Jukovski, în care își găsiseră 
dezvoltarea numeroase teme folclorice, reprezintă, de asemenea, un îndemn 
puternic pentru cercetarea și studierea creației populare ruse. Influenţei lui 
Jukovski i se datorește prezenţa temelor folclorice din poezia lui C. Stamatif. 

Faptul că primele cercetări asupra poeziei noastre populare sînt acelea 
publicate de Al. Hîjdeu în revistele amintite confirmă existența, în Rusia 
de la începutul secolului al XIX-lea, a acestei atmosfere atît de prielnice 
pentru preocupările folcloristice. 

În această atmosferă se găsește C. Negruzzi în 1821, cînd, din pricina 
tulburărilor din vremea mișcării eteriste, se refugiase cu tatăl său, Dinu 
Negruzzi, la moșia acestuia din Sărăuții Hotinului și apoi la Chișinău, 
unde a stat un an, începînd din primăvara lui 1822. Timpul petrecut la 
Chișinău (pînă în primăvara anului 1823) a fost hotărîtor pentru destinul 
scriitoricesc al lui C. Negruzzi. Pe lîngă faptul că a învățat limba rusă — ceea 
ce îi va da putinţa să facă traduceri, mai tîrziu, din Antioh Cantemir și 
Al. Pușkin — tînărul moldovean a beneficiat de prietenia acestuia din 
urmă, aflat atunci în exil la Chișinău — prietenie ale cărei legături se 
reiau și se strîng și mai mult în 1836 —1837, cînd C. Negruzzi a mai avut 
un răstimp de ședere în Rusia. 

Exilul de la Chișinău (septembrie 1820 — iulie 1829), chinuitor, evident, 
pentru Pușkin, a avut urmări rodnice și pentru marele poet rus, dar mai 
cu seamă pentru prietenul său mai tînăr, C. Negruzzi. De altfel, în lumea 

l «BbCTHUKb eBponbi” XI-XII, 1830, pp. 109—131. 

«Teneckonb” XIV, 1833, nr. 8, p. 491. 
«MOJIBau, 1835, nr. 35, p; 127. 
Ibidem, nr. 36, p. 143. 

5 Pentru contribuţiile folcloristice ale lui Al. Hiîjdeu, vezi: E. Dvoicenco, AL 
Hijdeu și literatura vominească populară, în „Revista, istorică“ XXII, 1936, p. 24 şi urm. (Cf. 
şi I.C. Chiţimia, op. cit, p. XLIII). Despre Al. Hijdeu, vezi şi articolele lui Tr. 


ze 


lonescu-Nişcov, Contribuţii la cunoaşterea familiei Hasdeu, în „Revista istorică“, 
XXVII, nr. 1—12, 1941, pp. 69—90; ib., XXIX, 1943, p. 133—150; Povestirile lui Alexandru 
Hasdeu, în „Romanoslavica“, I, 1948, nr. 1, p. 90—111; Grigorii Skoboroda i filosofskie rabotîi, 
Alexandra Hiîjdev, „Romanoslavica“ II, 1958, p. 149—162. 

€ Cf. D. Caracostea, Balada ‘populară 'romină (curs universitar litografiat), 
1932 — 1933, p. 77. 

‘Chişinăului și a întregii regiuni din sud-vestul Rusiei, sub influenţa poetului 
surghiunit, gustul pentru literatură și interesul pentru inspirația de natură 
folclorică s-au dezvoltat în mod cu totul deosebit. Însuși Pușkin a avut 
prilejul să se apropie și mai mult de specificul regiunii și de creația populară: 
în timpul petrecut la Chișinău a scris două legende istorice privitoare la 
trecutul Moldovei, a evocat isprăvile Cîraliului, un vestit haiduc romîni, 
şi a compus poemul Țzganii, cu implicații de elemente din folclorul local. 
n ceea ce-l privește pe Negruzzi, este neîndoios că din convorbirile 
sale cu Pușkin și prin opera acestuia a putut cunoaște cele două izvoare 
principale ale literaturii romantice: istoria și folclorul care au început 
să-l preocupe cu mult mai înainte ca M. Kogălniceanu să le fi enunțat 
în „introducția“ „Daciei literare“. Cronologia unora dintre scrierile lui C. Ne- 
gruzzi este edificatoare. Poemul Aprodul Purice, publicat în 1837, se fun- 
-dează pe o tradiție istorică înregistrată de I. Neculce în O samă de cuvinte. 
Poemul fusese conceput mai înainte și se integra într-o narație de propor- 
tiile unei epopei, Ștefantada, așa cum rezultă din informațiile date de autor 
cu prilejul publicării fragmentului: „Acest anecdot, pomenit de Vornicul 
Ureche în hronicul său [sic!], făcea parte dintr-un poem intitulat Șiefanzada. 
Acel poem s-a prăpădit și nici nu mai gîndeam la el, cînd am găsit frag- 
mentul acesta păstrat la un prieten“. O lucrare pierdută, la care autorul 
nici nu se mai gîndea, nu putea fi scrisă decît cu cîțiva ani mai înainte 
de 1837.2 Negruzzi era deci inițiat, în materie de folosire a întîmplărilor 
istorice trecute în legendă, anterior întoarcerii lui Kogălniceanu din Ger- 
mania (1838) şi apariției „Daciei literare“ (1840). 
Același lucru se poate constata și cu privire la inițierea timpurie a lui 
C. Negruzzi în culegerea și prelucrarea motivelor folclorice. Căminarul Ior- 
dache Mălinescu publică în 1842, în „Foaie pentru minte, inimă și literatură“ă, 
o scrisoare în cuprinsul căreia sînt citate trei doine, pe care C. Negruzzi i 
le trimisese căminarului, în urma unei convorbiri, încă din 1838. Autorul 
scrisorii care, în cursul celor patru ani, trăind la ţară, nu mai avusese prile- 
jul să-și revadă prietenul, îi cere acestuia iertare că a îndrăznit să dea publi- 
cității cele trei doine, fără să fi cerut, în prealabil, consimțămîntul auto- 
rului. Poeziile apărute în 1842, dar alcătuite în 1838, invederează interesul 
pentru creaţia literară în spirit folcloric, interes cu care Negruzzi anunţă 
momentul Kogălniceanu — Russo — Alecsandri. Una din poezii — Cântecul 
lui Dragoş — se depărtează de versificația populară prin ritmul ei dactilic 
și prin rima uneori îmbrățișată, dar evocă „doina“, personificată într-o 
zînă protectoare a romînilor: 
„Doină ! Doiniţă ! 
Ziînă plăviţă, 
Vino cu noi; 
Tu ne scutește 
Şi ne fereşte 
De-orice nevoi“. 


Ic, Negruzzi a tradus această povestire şi a publicat-o în „Curier de ambe-sexe“, 1837, 
nr. 6, p. 104. (Cf. şi C. Negruzzi, Traduceri în proză, cu o introducere de Îl. Chendi, ed. 
„Minerva“, Buc., 1908). 

2 În monografia Costache Negruzzi, viața si opera lui (1924), E. Lovinescu presupune 
compunerea Ștefaniadei în intervalul 1830—1835. 

3 „Foaie pentru minte...“, 1842, nr. 13, pp. 99— 100. 

Poezia intitulată Cîntec satisface în largă măsură factura creației populare:: 


„De cînd eram încă mic, 
doina, știu și doina, zic, 
căci romînul cît trăieşte 
tot cu doina se mîndrește. 
Eu cu doina mă plătesc 
de bir şi de boieresc. 

Boii mei cînd aud doină, 
ară elină şi moină 

și îmi samăn cel ogor 
cîntînd doinele cu dor. 


Iar de-aud vreo fetiță 

cîntind doina-n poeniță, 

alerg fuga de-o găsesc 

și de doină, îi vorbesc. 

Ea m-ascultă bucuroasă 

căci e mîndră și frumoasă 
şi-mi zice că m-a iubi 

dacă doină i-oi vorbi, 

vă spun drept, orice mi-ți face 
doină ştiu şi doina-mi place“ 2. 


Cîntecul acesta începe cu un vers care e o variantă a versului inițial: 
din Cântecul aflat în manuscrisul lui N. Bălcescu?, iar conținutul lui — elo- 
giul făcut doinei — amintește Doina din culegerea lui Alecsandri: „Doină, 
doină, cîntec dulce, /Cînd te-aud nu m-aș mai duce...“ 

În sfîrșit, cea de-a treia „doină“ din articolul lui Mălinescu, Ostașul 
păstor (în ordinea dată de autor: „doina I“) în care Negruzzi reușește mai 
puțin să dea impresia stilisticii și versificației populare, exprimă același 
sentiment de admirație pentru doină, dar accentul nu mai cade pe problema 
socială, ci pe avîntul patriotic-național, amintind prin interogațiile: 
retorice ceva din atmosfera pe care o va crea Al. Russo în Cintarea Romôêntei:: 


„Doină mîndră şi frumoasă, 
Care-ncingi ca un colan 
Patria îmbilșugoasă 

Marelui Aurelian; 


Oare cînd pe a tale maluri 
Buciumul meu va cînta? 
Cînd în ale tale valuri 

Voi putea a mă scălda? 


Hotărîrea lui Iordache Mălinescu de a trimite poeziile în stil folcloric: 
ale lui C. Negruzzi „Foii pentru minte, inimă și literatură“ a fost determi-. 


1 În forma aceasta, și sub titlul Doină nouă a apărut apoi în C. Negruzzi, 
Opere, II, Poezie, ed. Minerva, pp. 32—33. 

2 Vezi: Al. Bistrițianu, Creaţia populară ca preocupare și izvor de inspirație la 
D. Cantemir și N. Bălcescu, în loc. cit., p. 43. 

nată, desigur, de atenția pe care această revistă ardeleană o dădea produc- 
țiilor populare încă din 18381. | 

Dovadă neîndoioasă că Negruzzi era de timpuriu preocupat de poezia 
populară este faptul că, la un foarte scurt interval de la apariția Intro- 
ducției lui Kogălniceanu la „Dacia literară“, el poate vorbi despre folclorul 
moldovean, dovedindu-se posesorul și al unor idei, și al unor texte populare 
ilustrative. Kogălniceanu indicase, de-abia, drumul către o literatură de 
inspirație națională, iar Negruzzi se arată de îndată pregătit să analizeze, 
în paginile aceleiași „Dacii literare“, unul dintre izvoarele noii literaturi, 
„cîntecele populare“, cu care se pare a fi fost familiarizat. Micul său studiu 
cu titlul Cântece populare a Moldavie? se înscrie, astfel — excluzînd ceea 
“ce D. Cantemir relatase, cu un secol și mai bine în urmă, într-o mai largă 
sferă de preocupări — ca cea dintîi încercare de teoretizare folcloristică de 
“pe teritoriul țării noastre. (Comentariile lui Al. Hîjdeu — cum s-a arătat — 
apăruseră cu cîțiva ani mai înainte, dar în reviste din Rusia.) 

O scurtă discuție în jurul acestui articol ne apare utilă pentru cunoaș- 
"terea concepției scriitorului despre creaţia artistică a poporului. C. Negruzzi 
vede în „cîntecele“ omului o reflectare a vieţii acestuia, „o răsfrîngere a 
sufletului său“: „Prin cîntecele sale, el [omul] își zugrăvește gîndul, naravuri- 
le, faptele, într-un cuvînt toată ființa sa“. De aceea, folclorul e un mijloc 
“prin care se pot afla trăsăturile caracteristice ale psihologiei unui popor: 
„istețimea, naivitatea și duhul satiric a poporului romînesc se văd în toate 
cîntecele sale“. Acest specific național este raportat la „firea pămîntului“ 
şi la „caracterul lăcuitorilor“. 


La 1840, C. Negruzzi, avînd ca punct de plecare spectacolul duminica] 
„al oret, e preocupat de întregul ansamblu al comunicării artistice, care nu 
însemnează numai vers, ci și muzică și dans în același timp. Folclorul 
rămîne pentru scriitor, în general, o manifestare cu caracter sincretic. Mai 
tîrziu, la Vasile Alecsandri și Alecu Russo, atenția e circumscrisă în jurul 
„poeziei poporale“, deci al folclorului literar. 


1 În 1838, într-un articol în care se discută chestiuni de ortografie, sînt citate versuri 
“populare. În același an e publicată o prelucrare cu motivul iubita părăsită ; descrierea, iubitului, 
făcută de fata părăsită, e asemănătoare cu descrierea ciobanului din „Mioriţa“. Interesante 
sînt: subtitlul poeziei („cîntare sătencască“) și nota care însoțește textul : „această poezie, cu 
atit ne este nouă binevenită, cu cît poetul său s-a ţinut mai mult de formele vorbirii norodului“. 

În 1839, „Foaia“ publică versuri lirice, pentru prima dată sub titlul Poezia populară, iar 
într-o notă se face elogiul folclorului și se formulează îndemnul pentru colecționarea lui :,, Domnul, 
autorul acestei poezii [Andraş Fodor] trimise redacţiei de curînd cîteva, cîntece scrise în limba 
poporului romînesc din Ardeal. Noi îi sîntem datori cu multă recunoștință pentru aceasta. Dorul 
inimii noastre, mai de multe ori descoperit, este că doar pe încetul se vor scula bărbaţi care 
nu își vor pregeta a culege o dată cîntecele osianilor și barzilor romînești, originale, ne- 
schimbate, neatinse, cum se află în gura poporului, în munţi, în văi, la şesuri. Cine nu știe cum 
că în cîntecele, în povestirile, în jocurile, obiceiurile, ţeremoniile unei nații, seatlă mai cu 
deosebire trăsăturile adevăratului caracter ?“ („Foaie pentru minte“, II, 1839, p. 38—39). Este 
de reţinut — în raport cu perioada în care a fost formulat — dezideratul de a culege producția 
populară „neatinsă, neschimbată“. De aici încolo, revista publică, destul de frecvent, material 
iolcloric. (Cf. D. Caracostea, op. cii, pp. 40—43).. 

2 C. Negruzzi, Scene pitovești din obiceiurile Moldaviei. Cântece populare a Moldaviei, 
“în „Dacia literară“, 1840, pp. 121—134. Cf. și C. Negruzzi, Opere complete, I Proză, ed. 
„Minerva“, 1905, pp. 316—323. 

Articolul cuprinde și cea dintîi încercare de clasificare a cîntecelor popu- 
lare: „cîntul ostășesc sau istoric, cîntul dragostei și a nunții și cîntecul codru- 
lui sau voinicesc“. 

Despre slabele urme ale „cîntecului patriotic“ — e vorba, desigur, de 
prima categorie a clasiticării, aceea a „cîntului ostășesc sau istoric“ — se 
amintește cu oarecare mîhnire și nu fără aluzii la stările de lucruri contem- 
porane: „In Moldavia cu greu se poate găsi astăzi vreo urmă de cîntec pa- 
triotic; astă țeară a cercat prea multe prefaceri ca să-și mai poată aduce: 
aminte de vremile eroice“. Observaţia lui Negruzzi poate apărea ca justificată 
în măsura în care vorbește un reprezentant al generației de scriitori mili- 
:anți din perioada 1840—1860, generație dornică să preia și să ducă mai 
departe tradițiile trecutului de luptă, cu evocări nostalgice pentru acest 
trecut și cu accente de nemulțumire pentru un prezent inert ce trebuia reîn- 
suflețit. Colecția de poezii populare a lui V. Alecsandri (1852), din care nu 
lipsesc „cîntecele istorice“ sau „patriotice“ este însă o dovadă că masele: 
populare nu uitaseră „vremile eroice“, cum i se părea lui Negruzzi la o dată 
cînd cercetarea tolclorului era la începuturile ei. 

Despre „cîntecul religios“, Negruzzi spune că „se aude numai în sărbăto- 
rile Crăciunului“, stăruind asupra jocului dramatic al „Irozilor“ și asupra 
conținutului colindelor. 

Pentru „cîntecul nunţii“, caracterizat ca „îndestul de naiv“, sînt repro- 
duse cunoscutele versuri: 

Taci mireasă, nu mai plinge, 
Că la maica ta te-oi duce 

Cînd va face plopu pere 

Şi răchita vișinele. 

Lado! Lado! t 


Ca ilustrare la cîntecul „voinicesc“ sau „tîlhăresc“ e pomenit cîntecul 
haiducului Vasile cel mare, „un tîlhar crud și superstitios“, despre faptele 
căruia se dau informații fără să se citeze vreun vers din balada populară ;. 
în schimb, sînt reproduse versuri din cîntecul lui Bujor, care era „mai ro- 
mantic“ și „fără milostivire cătră boieri și neguțitori“, dar care „cruța femeile- 
și copiii“ și-și împărțea prada cu cei săraci: 


Frunză verde de nagară 
Au ieșit Bujor în teară; 
Pradă popii şi-i omoară, 
Pe ciocoi îi bagă-n fiară. 
Haideţi feciori după mine, 
1 În varianta din colecția lui V. Alecsandri, intitulată Lado-Lado, versurile corespun.- 

zătoare sînt: 
Lado Lado, nu mai plinge, 
Mijlocelul nu-ţi mai trînge, 
Că acasă te-i întoarce 
Cînd pe strat inul s-o toarce 
Si la maică-ta te-i duce, 
Chiar atunci și nici atunci, 
Cînd bodnariu-o face miere 
Cînd o face plopul pere 
Și răchita vișinele 
Să-ţi alini pofta cu ele. 

Că știu calea-n codru bine! 
Ici, în vale, la fintînă, 
Două fete spală lină, 

Bujor le ţine de mînă; 

lci, în vale, la pirîu, 

Două fete spală grîu, 
Bujor le ţine de briu ș.c.t 


După menţionarea unui cîntec ce ar fi — după Negruzzi — o amintire 
a vechilor lupte cu leșii și ungurii, se trece la examinarea formulei „foaie 
verde“, simbolal primăverii, „singura mîngîiere și mijlocul de a suferi cele- 
lalte rele ale acestei bune lumi“. 

Doina — „cîntec muntean“, adică de la munte — deși nu este exempli- 
ficată cu nici un fel de citat, e socotită de o mare importanță pentru că 
ea „caracterisește pe moldovan“. i 

Portul flăcăilor este descris cu avînt stilistic: „Privească cineva pe 
acești tineri flăcăi, cu pălăriile rătunde, împodobite cu pene de păun și cu 
roze, cu pletele lăsate pe spate în unduioase coame, cu cămeșa albă ca zăpada, 
încinși cu curele late, cusute cu bumbi și ghioci...“ — port care amintește 
costumul roman. 

"La fel de viu și colorat este descris și portul fetelor: Vezi astă tînără 
fată cu părul împletit în două cosițe, ce cad ca niște vițe de aur pe fecio- 
rescul ei sîn? Poartă o cămeșă cusută cu altițe; e impregiurată cu o fotă al- 
bastră ca viorica de pe fruntea ei, și în picioare are pantofi galbeni sau 
Toși... Nevestele se deosebesc prin ștergarul sau fesul roșu ce poartă...“ 

Vorbindu-se despre oră și lăutari, este citat un fragment din cîntecul 
Elenuţei de la Piatră, în care s-ar fi topit amintiri istorice, neidentiticabile 
însă. 

În partea finală sînt analizate caracterele muzicii populare romînești, 
„în tonul minore, tînguioasă și melancolică“. Combătînd pe acei „învățați 
muzici“ care disprețuiesc cîntecele populare pe motivul că în vers, cuvintele 
„nu sînt așezate după regulele prozodiei și muzica după tractatele mește- 
şugoase de armonie“, Negruzzi laudă pe acei „care au aflat dulceața acestei 
simple poezii“. Invocarea compozitorilor care au prelucrat folclorul — Heff- 
ner, care compusese o uvertură pe un motiv de cîntec de dans, și Rujitki, 
care a transcris pentru pianoforte o colecţie de cîntece populare — e urmată 
de recomandarea prelucrărilor pe teme folclorice ale lui G. Asachi: Traian 
și Dochia și Muma lui Ștefan cel Mare — „cap d-opere de melodie“ „re-nviate 
“din pulberea veacurilor“ 

Lui C. Negruzzi i se pare că vocaţia folclorică a moldovenilor ar fi mai 
mult muzicală: „Moldova, atît prin poziţia sa geografică, cît și prin cli- 
matul său, se poate socoti între țările organizate pentru muzică“. Nu e de 
contestat, evident, valoarea artistică a folclorului nostru muzical. Dimpo- 
trivă, sîntem cu toţii de acord — și faptul acesta a fost confirmat și de 
muzicologi străini — că invenția melodică și ritmică a muzicii noastre popu- 
lare e remarcabilă, și prin ingeniozitate, și prin varietate. Nu e mai puțin 
adevărat însă că melodia implică versul, iar acesta, în multe din creaţiile 


1 C. Negruzzi reține şi reproduce numai aceste versuri dintr-o baladă mai întinsă. (Varianta 
Alecsandri, de pildă, are peste 70 de versuri.) 

populare, e atît de plin, prin el însuși, de forță expresivă, încît s-a impus 
ca artă a cuvîntului și în afara sincretismului, după cum, pe de altă parte, 
s-au impus, ca valori artistice cu proprie autonomie, şi muzica și dansul. 

Cu înțelegerea științifică a vremii noastre, articolului publicat în 1840 
i se mai poate aduce și un al doilea corectiv. După părerea lui Negruzzi, 
aplecarea moldovenilor cu deosebire spre muzică își găsește explicația 
în „poziţia geografică” și „climatul“ Moldovei. Fără îndoială, mediul geogra- 
fic exercită o influență asupra dezvoltării sociale, asupra conștiinței oameni- 
lor, asupra artei ca formă a conștiinței sociale, dar nu el este factorul deter- 
minant. Ca și Montesquieu (L'esprit des lors, 1748), scriitorul nostru subscrie, 
în interpretarea sa, concepțiile determinismului geografic, „curent sociologic 
burghez, care pretinde că starea și dezvoltarea societăţii sînt determinate 
de mediul geografic în ansamblu sau de unele elemente ale lui“1. Cu tot carac- 
terul iăcalist și metafizic al acestui curent, pentru C. Negruzzi de la 1840 
ideile determinismului geografic reprezentau totuși o poziție înaintată. 
„In condiţiile concrete ale secolelor al XVII-lea și al XVIII-lea, determi- 
nismul geografic a însemnat un progres faţă de diferitele concepţii teologice, 
dominante în acea perioadă, datorită încercării de a explica dezvoltarea 
societății prin cauze naturale și nu divine 2. 

Ovid Densusianu găsea în Cântece populare a Moldaviei un sprijin în 
argumentarea predilecției lui Negruzzi pentru genul epic: „În acest articol, 
C. Negruzzi se vede că avea mai multă atenție pentru ceea ce era al genului 
epic. Se ocupă, firește, și de doine, însă se pare că a fost atras mai mult 
de literatura baladelor. Aceasta ne relevează o latură a firii sale. Într-adevăr, 
nu putem spune că Negruzzi a fost lipsit de lirism“. Lirismul său însă „nu 
este decît un lirism redus, stăpînit, în orice caz lipsit de exuberanta pe care 
am întîlnit-o la scriitorii din epoca sa. Și atunci putem înțelege de ce și în 
ceea. ce privește literatura populară, mai mult a fost impresionat de aspec- 
tele epice decît de cele lirice“. 

Observațiile caracterizante ale lui O. Densusianu privitoare la scriitor 
„sînt întru totul valabile. C. Negruzzi este, prin definiție, un scriitor epic, 
care — ne folosim acum de observaţiile lui T. Vianu — „în locul expresiei 
patetice a propriilor sentimente, preferă observația exactă a realității ex- 
terioare“4. Nu ni se pare întemeiată părerea lui O. Densusianu că articolul 
pe care îl comentăm ar fi și el demonstrativ în acest sens. Din cele aproape 
o sută de versuri populare, citate în articol, cele mai multe sînt extrase din 
poezii lirice; mai mult, însuși C. Negruzzi scoate în relief importanța 
cîntecului liric: „Aceea însă ce caracteriseşte pe moldovan sînt doinele sau 
cîntecele muntene“ (adică din regiunile de la munte). 

Dar nu acesta este aspectul cel mai însemnat al problemei. Ceea ce tre- 
buie să fie reținut este faptul că Negruzzi cunoștea creația populară, că notase 
un număr relativ mare de versuri, desigur mai mare decît acela folosit în 


1 M. I. C., Curs de materialism dialectic şi istoric, vol. II, Editura de stat didactică, 
şi pedagogică, Bucureşti, 1961, p. 36. 
2 Ibidem, $ 
30. Densusianu, Evolufia estetică a limbii române (curs universitar litografiat), 
II, 1930 =1931; p. 201—202. 
4T. Vianu, Arta prozatorilor romîni, Editura contemporană, 1941, p. 47. 


9 C. NEGRUZZI ŞI CREAȚIA POPULARĀ 377 


exemplificările sale; că, în al doilea rînd, el a pus la noi în circulaţie, 
la 1840, înaintea altora, cîteva idei care se leagă de începuturile folcloristicii 
noastre. Dacă aceste idei nu sînt, în cele mai multe cazuri, descoperiri 
personalet, adoptarea și adaptarea lor la realitățile folclorului romînesc au 
însemnat însă foarte mult în dezvoltarea culturii noastre de la mijlocul 
secolului al XIX-lea, în general, și în dezvoltarea interesului pentru creația 
populară și valorificarea. ei, în special. 


* 
* * 


Fructuoasă pentru cunoașterea lui C. Negruzzi este și cercetarea ele- 
mentelor de folclor care au intrat în compoziția operei sale de creație literară. 

Pomeneam și mai sus de folosirea unei tradiții istorice pătrunsă prin 
filieră cronicărească. E vorba de Aprodul Purice. Explicarea genezei numelui 
de „Movilă“, purtat de o istorică familie moldovenească, fusese însemnată, 
din informații orale, de I. Neculce. (O samă de cuvinte, legenda nr. 5). 


Foarte cunoscută îi era lui Negruzzi și legenda despre mama lui Ştefan 
cel Mare, poate și direct din Neculce sau Cantemir, dar și prin intermediul 
lui Asachi.2 De altfel, după cum s-a văzut în cele arătate mai înainte, Negruzzi 
citează balada lui Asachi în Cântece populare a Moldaviei. E mai mult decît 
sigur că întîmplarea de la porțile Cetăţii Neamțului să fi constituit un episod 
din pierduta epopee a lui C. Negruzzi, Ștefamiada, dacă aceasta în adevăr 
a existat. Despre gestul patriotic al mamei lui Ştefan amintește Negruzzi 
şi într-o scrisoare din Negru pe alb, ca element de comparație în elogiul 
făcut Anei Ipătescu: 

„Trei veacuri și jumătate au trecut de la muma lui Ştefan, care încuie 
porțile cetății fiului său și îl trimite la biruință, și pînă la Doamna [..., 
care cu arma în mînă îmbărbătează norodul, se pune în fruntea lui, și scapă 
pe aleşii poporului de complotul unor ticăloși parveniți, ce voiau să stîngă, 
în noaptea despotismului, steaua Romîniei abia răsărindă''3. 


În nuvela epistolară Flora romînă, Negruzzi prelucrează legenda florii 
denumite „nu-mă-uita“, legendă ce stă pe o bază populară, cunoscută de 
scriitor fie direct, fie prin intermediul lui Ion Neculce. Textul din. O samă 
de cuvinte e următorul: 

„Avînd Radu Vodă o fată din trupul lui, zicu să fi fugit cu o slugă, 

ieșind pre o fereastră din curțile domnești din cetatea Hirlăului. Și s-au 
ascuns în codru. Şi au făcut Radul Vodă năvod5 de oameni şi au găsit- o la 


1 G. Vrabie, în Folclor românesc, „Scrisul romînesc“, f. a., p. 16, vorbind despre 
articolul lui C. Negruzzi, notează : „P. V. Haneş în „Studii și cercetări“, p. 185—186, identifică 
un model: Mainzer, Musique et chants populaires de l'Italie („Revue de Deux Mondes“, 
15 fev. 1835). S-ar putea să fic adevărat, deși în acest domeniu al poeziei populare, mai ales 
pentru această vreme, este dificil de stabilit modele. Un cîmp de idei și un vocabular format de 
şcoala, lui Herder şi a romantismului curopean crau la modă; îl găsim cam în aceiași termeni 
atit în literatura, franceză, cît şi în cea italiană, poloneză, slavă sau romînă“. 

Vezi Al. Bistriţianu, G. Asachi și folclorul, în loc. cit., p. 12 şi urm. 
Scrisoarea XXIII CH zăv'-î En! tåy,), Opere, I, Proza, ed. Minerva, p. 225. 
O samă de cuvinte, legenda, 20. 


x ce 


5 Aici, în înţeles de „poteră“. 

mijlocul codrului, la o tîntînă ce se cheamă Fîntîna Cerbului, lîngă podut 
de lut. Deci pre slugă l-au omorît, i-au tăiat capul, iar pre dînsa au dat-o. 
la călugărie și au călugărit-o“ 

Originea folcloric- versificată a povestirii lui Neculce e dovedită de 
conservarea, în redacția sa, a două versuri: 


„La mijlocul codrului 
La (o fîntînă ce se cheamă) Fîntina Cerbului“. 


În nuvela lui C. Negruzzi, tradiția populară e dezvoltată și „romanțată“ 
la modul romantic pe care-l va urma și Al. Odobescu în Doamna Chiajna 
narînd asemănătoarea tristă poveste de dragoste a domniței Ancuța. La pro- 
zatorul moldovean povestirea păstrează însă și ceva din atmosfera unui basm- 
legendă. Ca și în lumea basmului, Manda, fiica lui Radu- Vodă, stăruie în 
refuzul ei de a se mărita, „deși o droaie de pețitori, cnezi ruși, grafi nemti, 
palatini poloni, magnați unguri, afară de cei întîi feciori de boieri, își dis- 
putau mîna ei“. Pricina respingerii nobililor pețitori sta în tăinuita dragoste 
pe care Manda o avea pentru Dragomir, „curteanul cel mai frumos și cel 
mai viteaz dintre boiernașii curții“, care nu era decît un „prunc lepădat la 
ușa unei biserici strîns și crescut de Radu-Vodă ce îl privea ca pe copilul 
său“. Arzînd palatul domnesc de la Iași, domnul se mută cu toată curtea 
la Cotnar, unde, pe dealul Catalinei, în timpul acțiunilor cinegetice ale curții 
cei doi îndrăgostiți se desprindeau adesea de grupul băitașilor , ȘI nimeni nu 
putea să le dea de urmă, pînă ce, după cîteva ore, îi vedeau înturnîndu-se 
amîndoi liniștiți și voioși”. Cavalcadele domniței cu curteanul provocară 
scandal și incitară invidia curtezanilor față de tînărul Dragomir, cel fără 
blazon congenital. Cînd Radu Vodă îi impune fiicei sale căsătoria cu „un 
june graf din Mazovia“, sosit în pețit la Cotnar, Manda, în toiul pregătirilor 
de nuntă, fuge cu Dragomir. Indignat peste măsură de cele întîmplate, 
Radu-Vodă însuși conduce expediția de prindere a fugarilor. „După o goană 
de cîteva ore, ajungînd la locul numit și astăzi Fontîna cerbului, găsiră pe 
tinerii amanți dormind îmbrățișați lîngă un izvor sub umbra unor fagi tufoși, 
iar caii lor pășteau priponiți nu departe. Ce amară deșteptare!“ Epilogul 
temerarei iubiri este tragic, iar finalul povestirii implică și elementul care-i 
dă caracter de legendă: 

„Fără a mai zice un singur cuvînt, fără a le face cea mai mică mustrare, 
Radu făcu semn ostașilor ce impresurase pe Dragomir să-l dea pe mîinile 
călăului, iar pe Manda nu o lăsă să se depărteze, ca să privească esecuțiu- 
nea amantului său. Atunci Dragomir se repezi și smulgînd un smoc de flori- 
cele ce creșteau pe malul pîrîului ce curgea de la izvor, le aruncă la picioa- 
rele Mandei leșinate, strigîndu-i: nu mă uita! nu mă uita! Apoi făcîndu-și 

` cruce, puse capul pe trunchiul pregătit, lîngă care sta călăul. Securea căzu..! 
De atunci, floricica asta s-a numit: Nu-mă-uita L. 


Neculce dăduse, în succinta sa povestire, numai faptul istoric nud, așa 
cum putea fi povestit și într-o baladă. La Negruzzi, motivul dragostei neferi- 
cite dintre fata de domn și Dragomir — acesta ne mai fiind o simplă „slugă“, 
cum apărea în relatarea cronicarului, ci un boiernaș cu origine dubioasă — 


1 C. Negruzzi, op. cit, pp. 81—83. ' 

e convertit în sensul legendei, pentru a explica geneza numelui floral „nu-mă- 
uita“. 

Îmbinînd cele două elemente folclorice, tradiția istorică şi legenda 
florală, într-o construcție narativă care întreține interesul viu al lecturii, 
Negruzzi a reușit să dea acestui fragment din nuvela Flora romînă — mai 
puțin interesantă în restul ei — un ton și măsură de bucată de antologie“. 


* 
* * 


C. Negruzzi era un bun cunoscător al colecțiilor de basme orientale.. 
În Scrisoarea IV (Un poet necunoscut), evocînd figura tristului Daniel Sca- 
vinschi, condeiul său alunecă, stilistic, spre lumea din O mie și una de nopti, 
unul din personaje servindu-i ca termen de comparaţie: „Pe cînd el își 
petrecea zilele plămădind cantaride și pisînd chinchină, la 1823 un boier 
moldav înturnîndu-se de la Viena, îl cunoscu și văzînd în el dispoziții poe- 
tice și spirit deștept, îl îndemnă să vie la Iași ca să-și caute norocul, po- 
vestindu-i de acest Eldorado mai tot acele minuni ce le spune Sinbad în 
cele O mie și una de nopti“ 

Tot atît de bine cunoștea și personajele basmelor romînești, ca și pe cele: 
din mitologia greacă, pe care le folosește frecvent, cu aceleași intenții sti- 
listice, plasticizînd impresia de fantastic a peisajului: „Dacă te-ai întîmplat 
a fi vreo dată la apusul soarelui pe dealul Cetăţuii într-o seară a lunii lui 
iunie, după ce ai privit steaua zilei coborîndu-se după muntele Pionul? (...). 
luat-ai seama atunci la o ceață ce vine și se întinde ca un giulgiu mortuar 
piste vîrful turnurilor și al clopotniților, ceață grea ca somnul trădătorului 
și rece ca mîna soartei; care uneori ca un zmeuă se încolătăcește impregiurul 
orașului, sau ca un Briareut își întinde brațele în toate părțile, însemnînd 
feluri de figuri fantastice, precum un mare caleidoscop?“5 


„Zmeul'“ apare ca termen de comparație și pentru caracterizarea poftei 
de mîncare a lui Bogonos, vecinul povestitorului, pomenit în Scrisoarea VIII 
(Pentru ce țiganii nu sînt romîni): „Bogonos înghițea bucățile ca un zmeu“. 

Reproducînd o scrisoare a lui A. Donici, în care acesta își descria viața 
la școala de cadeți din Petersburg, Negruzzi invocă, prin cuvintele nostalgice 
ale lui Donici, pe eroii pozitivi ai basmului romînesc, perechea Făt-Frumos — 
Ileana Cosînzeana : „camarazii mei rîdeau, cîntau și se jucau, iar eu plîngeam, 
gîndind la țara mea, țară unde era Făt-Frumos și Ileana Cosînzeana“.. 

În povestea Toderică — diatribă anticlericală, din pricina căreia a 
fost suspendată „Propășirea“, unde apăruse — în bună parte o pastișă a 
povestirii Federigo de Pr. Mérimée, — Negruzzi a introdus un număr de 
formule, expresii și termeni frecvenți în basmele populare rominești, de: 


1 E. Lovinescu, op. cit, cd. a I-a, p. 172. 

2 Pionul — Ceahlăul. A. B. 

3 Subl. n 

4 Subl. n. Briareu — uriaș din mitologia greacă (avea cincizeci de capete şi o sută 
de braţe). 

5 Scrisoarea XIX (Ochive retrospectivă). (Comp. imaginea zmeului care apare sub formă. 
de ceaţă cu cca, din balada Zmeul și fata din colecția S. Fl. Marian.) 

€ Scrisoarea XXXI (Alexandru Donici). 

natură să contribuie la localizarea subiectului. Ca motto, autorul lui To- 
derică reproduce una din formulele inițiale ale basmului popular: „Eu nu sînt 
de cînd povestele; sînt de cînd se potcovea puricele cu nouăzeci și nouă oca 
de :fier la un picior și tot îi părea că-i ușor ș.c.l. Prologul povestelor“1. Iar 
în expoziția naraţiei, așezarea cronologică a acțiunii urmează cadrul con- 
vențional al basmului, în general cu.reprofilarea umoristică a unor pitorești 
personaje folclorice: „Pe cînd trăia Statu-Palmă, Barba-cot, și în Academia 
din Podul-Iloaei da lecții vestiții dascăli Păcală și Pepele, era în lași un 
tînăr boiernaș cu numele Toderică.. 

Scriitorul înregistrează obiceiuri și i tradiţii. În Scrisoarea XXIX amin- 
tirea unui vechi obicei unguresc, cu efecte magice, îi servește autorului la 
înfierarea unor practici sociale condamrabile: „Odinioară ungurii obicinuiau 
la vreme de secetă, de lăcuste, sau altă calamitate publică, de îngropau cîte 
o babă de vie. Astfel conjurau răul și scăpau țara“2. Oare n-ar fi bine să se 
exile, dacă nu să se îngroape și la noi bătrîna aceea, care, în loc să povă- 
țuiască tinerețea către bine, o împinge la vițiuri și pătează haina cea curată 
a nevinovăției!“3. 

În articolul Sîmbăta moşilor, adresat țăranilor și publicat mai întîi 
într-o gazetă condusă chiar de C. Negruzzit, acesta afirmă moștenirea romană 
a obiceiului și a credinței despre „moși“5; după părerea eronată a scriitorului, 
„moșii ar descinde etimologic din comparativul latinesc majus, „mai mare“, 
„mai bătrîn“6, 


* * 


Utilizînd amintiri și tradiții istorice, unele din letopisețul lui I. Neculce, 
în legătură cu domnia lui Constantin Cantemir (luptele cu polonezii înfrânți 
în preajma Cotnarilor, omoriîrea fraților Velicico și Miron Costin, remușcările 
și moartea lui Constantin Cantemir), în Cântec vechi, C. Negruzzi creează 
o baladă în stilul cîntecului bătrînesc, dînd-o ca autentic populară. Textul 
baladei este precedat de un preambul în care se arată împrejurările descope- 
ririi „cîntecului“ și se susține autenticitatea lui folclorică. Stînd de vorbă 
cu o călăuză, „bătrîn mazil din Cotnari“, la care trăsese în gazdă, cu prilejul 
vizitării ținutului Hîrlău, povestitorul află de la interlocutorul său că acesta 
păstrează, transcris, un cîntec pe care-l știa de la tatăl său: 

„—Mă rog, caută-l și mi-l dă, am strigat. 


1 Povestirea a apărut în „Propăşirea“, 1844, n-rele 10—12, pp. 77—94. 

> Să, se compare cu „Caloianul“ și celelalte obiceiuri similare din folclorul nostru (N. n.). 

3 C. Negruzzi, Opere I, ed. cit., p. 201. | 

1 „Săptămîna“, foaie sătească, sub redacția D. Const. Negruzzi, Iași, 1853, Articolul a 
fost reprodus apoi în C. Negruzzi, Opere I, ed. cit., pp. 339—340. 

3 Vezi și legenda în versuri Sâmbăta moşilor de G. Asachi, publicată în „Gazeta de Mol- 
davia“, 1854, nr. 41, p. 165. 

L C. Chiţimia, Adam Mickiewicz și poemul său dramatic Dziady („Studii de litera- 
tură universală“, I, 1956, Soc. de științe istorice și filologice) afirmă că poemul lui Asachi este 
prelucrarea unui fragment dia poemul dramatic al scriitorului polon. 

$ Lingvistica noastră actuală consideră cuvîntul „moș“ un element lexical păstrat din 
idiomul geto-dacic; în Dicţionarul limbii romîne moderne, 1958, p. 516, cuvintul e raportat la 
alb. moshë. 

— Ce să faci dumneata cu el? Cîntecul acesta nu-i făcut de boieri nici 
pentru boieri. 

Ştii dumneata că boier la boier nu-și face cîntec. Corb la corb nu 
scoate ochii. 

— Fie cum zici, numai dă-mi cîntecul. 

Ajungînd acasă, mazilul multă vreme l-a căutat; în sfîrșit, într-un 
unghi pe poliţă, găsind un ghiozdan vechi, îl deschise, și dintr-un smoc de 
tîrfăloage de moșie (care-l sărăciseră de tot cu judecăţile), scoase o hirtie 
afumată pe care mi-a dat-o. Cetindu-o m-am încredințat că oamenii de pe 
atunci nu scriau mai rău decît acum. M-am pus de l-am prescris întocmai 
dupre a moșneagului“. 

Textul „prescris“ după manuscrisul „moșneagului“ înfățișează conflic- 
tul dintre boieri și domnul Cantemir (fără precizarea că e vorba de Constan- 
tin Cantemir), pricina conflictului fiind împotrivirea boierilor față de birul 
împovărător impus de-domn. Singurul lucru pe care naratorul i-l reproșează 
lui Cantemir este faptul că „țara cam prăda“: 


Cantemir era, un domn 
Altfel prea de treabă om, 
Numai țara cam prăda. 
Boierii văzînd așa, 

li zicea: Măria ta ! 

Cu paharul îndesește, 
Dar cu birul mai răreștel, 


Domnul încearcă să potolească zelul boierilor prin ospeţe domnești 
cu vin de Cotnar, dar fără a izbuti: 


Domnul ia masă-i poftea 
Şi cu Cotnar îi cinstea, 
Pînă ce îi îmbăta. 
Boierii cînd închina 

Îi zicea: Măria ta! 

Cu paharul îndesește 
Dar cu birul mai rărcște. 


Nici Cantemir nu se lasă însă mai prejos; el rămîne surd la îndemnu- 
rile sfătuitorilor: „Mînca, bea și jăcuia“2. Deoarece boierii continuau să-i 
adreseze, cu orice prilej, aceleași cuvinte „cu paharul îndesește, dar cu birul 
mai rărește“, pe deasupra adunîndu-se și făcînd „sfat“ pentru „a-l dărîma“, 
Cantemir „foarte mult s-a mîniat“ și „pre doi din ei i-au tăiat“. (Balada 
păstrează în anonimat pe capii împotrivirii, Velicico şi Miron Costin.) 


1 Ion Neculce, în letopisețul său, vorbind despre acest conflict, îi indică pe fraţii Costin 
ca singurii boicri de divan care au avut curajul să apere, în fața domnului, interesele țării: 
„Sama nime nu le lua — că-i supusăse pe ceilalți boieri — că birul țării era iertat de la Împă- 
răţie. lar Lascarachi Copichihaia, tot trimetea la sute de pungi de bani, de lua ni cu o pricină, 
ni cu alta. Oarece sta împotrivă pentru țară Miron Logofătul și cu frate-său Velicico Vornicul, 
Ii zicea, lui Cantemir la masă : «Mai des cu păharele, Măria ta, și mai rar cu orînduielile, că 
birul țării este iertat de la Poartă. Şi-i vra să-ți dai Măria ta samă odată și nu-i pute». Şi Velie 
cico și mai tare totdeauna se sfădea cu Cantemir Vodă și cu lordachi Vistiernicul“. 

2 I. Neculce spune despre Constantin Cantemir că „era sănătos, mînca bine și bea bine“. 

Uciderea celor doi boieri nu aduce domnului liniștea așteptată. Dim- 
potrivă, strigoii: ucișilor, cu toate „liturghiile“ date, îi turbură odihna 
nopților cu aceeași mustrare obsedantă: 


Pe la schituri, sehăstrii 
A dat multe liturghii, 

Că doar îi va împăca; 
Dar prin somn tot îi visa, 
Zicindu-i : Măria ta! 

Cu paharul îndesește 

Dar cu birul mai rărește. 


Din aceasta, spune balada, i s-a tras și moartea: 


Neaviînd nicicum ragaz, 
De ciudă şi de necaz, 
Muri, Înălțimea sa. 
Norodul îl îngropa 
Zicîndu-i: Măria Ta! 

Cu paharul îndesește, 
Dar cu birul mai răreşte. 


Împrejurările în care arată C. Negruzzi că ar fi descoperit cîntecul 
lui Constantin Cantemir pot fi o simplă ficțiune; era un procedeu obişnuit 
al romanticilor, acela de a conferi operei personale o altă provenienţă, învă- 
uită în mister, indicînd un autor inventat, ciudat, sau atribuind-o, pur și 
simplu, folclorului. Afirmația lui Negruzzi a fost primită de unii ca sinceră. 
E. Lovinescu crede în spusele scriitorului și socotește aceste versuri drept 
„populare“!. În sprijinul părerii lui E. Lovinescu vine faptul că Atanasie 
Marienescu publicase balada în „Familia“?, cu însemnarea că a cules-o din 
Banat. Că Marienescu a putut înregistra acest cîntec printr-o transmitere 
orală este un lucru plauzibil. Povestirea Cântec vechi, în care este inclus și 
textul baladei, fusese publicată de C. Negruzzi la 1843, în „Foaie pentru 
minte, inimă și literatură“, revistă ardeleană destul de răspîndită și în Banat. 
De la un cititor bănățean al „Foii“, cîntecul a putut căpăta apoi circulație 
orală: de la apariția povestirii lui C. Negruzzi și pînă la înregistrarea lui 
Atanasie Marienescu trecuseră aproape treizeci de ani. 

Un autor anonim din „Revista Dunării“3 crede însă că balada este creația 
lui C. Negruzzi și se pare că acest anonim este mai aproape de adevăr. Cu 
toate elementele de recuzită folclorică, mimate de scriitor cu abilitate (ca- 
-dența trohaică, măsura de șapte silabe, frecvența rimelor realizate cu ajutorul 
verbelor la imperfect, termeni ca „jăcuia“, „sehăstrii“), la care se mai poate 
adăuga estomparea unor date istorice, ceea ce se potrivește tradiției orale 
(numele uitat al boierilor „tăiați“ de Cantemir, sincronizarea morții celor 
«doi boieri — în realitate fraţii Costin au fost uciși în locuri deosebite și 
la un oarecare interval de timp — nu putem vorbi totuși de o „culegere“; 
dezvoltarea gradată a acțiunii, după toate regulile unei compoziţii rotunde 
și strînse, fără diluări, dispunerea textului în îmbinări strofice de șapte 


1 E. Lovinescu, op. ci., p. 366. 
> Anu JVE, 1870, p. 268. 
! Anul 1866, nr. 2, p. 33. 

versuri, perfect simetrice, pregătirea și introducerea refrenului „Cu paharu 
îndesește...“ la fiecare sfîrșit de strofă — toate acestea mărturisesc inter- 
venția scriitorului care, cu trei ani în urmă de la publicarea Cînteculua vechi, 
îşi dovedise măiestria compozițională în nuvela Alexandru Lăpuşneanul. 

Fără a nega păstrarea evenimentului istoric respectiv în balada populară, 
pe care, într-o anumită variantă, a cunoscut-o probabil și Negruzzi, concluzia 
este că ne aflăm în fața unei prelucrări cu un destul de mare aport al scrii- 
torului, în genul metodei pe care o va folosi și V. Alecsandri în fixarea tex- 
telor din colecția. sa de poezii populare. 


Ne mai rămîne de făcut o observaţie în legătură cu această bucată din 
ciclul Fragmente istorice. Descrierea cadrului în care sînt evocate amintirile 
istorice îl aduce pe autorul Cîntecului vechi în situația de a pomeni de Fînti- 
na Cerbului, locul decapitării lui Dragomir, iubitul fetei lui Radu-Vodă: 
„mai încolo vezi un istm de pămînt, numit Podul de lut, care unește două 
prăpăstii, și alăturea un izvor ce se cheamă Fîntîna Cerbului. În locul acesta 
a fost tăiat bravul Dragomir care cutezase a se înamora cu fiica lui Radu 
Mihne, pîngărind cu plebea lui sîngele patrician...“ Așa cum s-a arătat mai 
sus, Negruzzi a povestit pe larg această întîmplare, și cam în aceeași vreme, 
probabil, în Flora romînă, deși nuvela aceasta avea să fie publicată mult 
mai tîrziu. 


+ * 


În „vodevilul naționale“ Doi țărani și cinci cîrlani (Cîrlanii)? este adusă 
pe scenă viața satului. Scriitorul, maestru al prozei, nu s-a realizat, însă, 
în încercările sale dramatice, după cum n-a izbutit, în acest vodevil, să 
dea o imagine veridică a mediului rural. Intre versurile cupletelor există 
„totuși cîteva care au verva satirică a „strigăturii“ (spuse de cei doi țărani) 
Miron și Terinte, în momentele în care se cred inșelați de soțiile lor, Domnica 
ȘI Voichiţa): 


„Sub potcoava cizmei mele 
buf, mocane, buf, 

Şede dracu şi-o muiere 
buf, mocane, buf, 

Si mă-nvață-a face rele 
but, mocane, bul!“ 
* 

+ * 


Proverbul și zicala apar cu frecvență în proza lui C. Negruzzi. Într-o 
scrisoare către G. Barițiu exprimarea sentențioasă: „cîte capete aîtea idei, 
atîtea gusturi și eu cinstesc proverbul „per gusto non disputan'? are, evi- 
dent, caracter livresc. Cele mai multe din intercalările paremiologice au 
însă proveniență folclorică. În aceeași scrisoare către G. Barițiu e amintit 


i Apărută în „Dacia literară“, 1810, p. 9. 
2 S-a jucat pentru prima dată în 1849. 
3 C. Negruzzi, Opere, I, ed. cit., p. 283 

proverbul: „Unde sînt moase multe, copilul nu naște sănătos“! (evitîndu-se, 
prin eufemism, formula obișnuită: „moare cu buricul netăiat“). În Scrisoa- 
vea XVI (Critică), pentru a-și exemplifica părerile cu privire la consoana A, 
C. Negruzzi pornește de la rostirea moldovenească a proverbului „bate herul 
pînă e herbinte“2. În altă parte (Scrisoarea XXVI, Proprietate păgubitoare) 
e citat proverbul „de n-ai bătrîn, să-ți cumperi“ 3. 

Replicînd mieroaselor lingușiri ale fățarnicului Moţoc, Alexandru Lă- 
pușneanu din nuvela cu același nume întărește, cu ajutorul proverbului, 
convingerile sale privitoare la sinceritatea și loialitatea boierimii: „Să mă 
încred în voi?... Pe semne gîndești că eu nu știu zicătoarea moldovenească: 
«lupul părul schimbă, iar năravul ba»? 

În Muza de la Burdujeni, vorbindu-se despre faima Coanei Caliopi, 
se întrebuințează expresia „i-a mers buhu“ și proverbul „de n-ar fi foc, n-ar 
fi fum“. Lacherdopulos din aceeași comedie o ironizează pe Coana Caliopi 
cu expresia cîntecului popular: „fosta-ai, leleo, cînd ai fost!“ 

În Scrisoarea XX (Statistica lupilor), descriindu-se ieșirea delegației 
lupilor de la ministrul Lupu Balș, e folosită zicala „cu coada între picioare“ 
— în forma ei moldovenească: „cu coada între vine“. Tot acolo: „își scutură 
praful de pe copite“. 

Expresia „nu vine de flori de cuc“ apare în Flora Romină şi în Doi tărani 
şi cinci cârlani. 

Exemplele ar putea fi multiplicate, dar n-am intenționat să facem un 
indice statistic. Ceea ce am urmărit să demonstrăm este faptul că un scriitor 
cu idei atît de sănătoase despre limbă, ca Negruzzi, oricare ar fi sursele 
livrești din care s-a alimentat, nu putea sta departe de limba vorbită, vie, 
a maselor și de mijloacele stilistice ale creației literare orale. 

Dezvoltarea limbii noastre literare cunoaște, și prin scrisul cumpănit 
al lui Negruzzi, o suculentă însușire a ceea ce limba populară dăduse mat 
expresiv, chiar dacă nu totdeauna asocierea neologismului găsește locui. 
cel mai potrivit. 

Cînd se adresează țăranilor, Negruzzi știe să fie pe înțelesul lor, vorbin- 
du-le ca un povestitor oral: „Terinte Doru era un călăraș bătrîn, care slujise 
între slujitorii ținutului Vaslui. Odată, fiind trimis cu potera, se lovi cu 
tilharii în codru Dubrovăţului, îi prinse, dar fu și el împușcat într-un picior 
după care intră în spital. Doftorii, ca să-l tămăduie mai degrabă, îi tăiară 
piciorul și îi puseră unul de lemn...“4 


* 
+ x 


Unde însă C. Negruzzi a recurs din plin la materialul folcloric și a mi- 
mat ingenios stilistica lui este în Scrisoarea XII (Păcală și Tindală), publi- 
cată pentru prima dată la 1842, în „Albina romînească“5. Așezîndu-l pe scriitor 
între „întîii umoriști“, G. Călinescu definește bucata drept „capodopersi 


C. Negruzzi, Opere, I, ed. cit., p. 284. 

Ibidem, p. 203. 

Ibidem, p. 233. 

Economie și hăynicie, în „Săptămîna“, 1854, nr. 35, p. 281. 
„Albina romînească“, 1842, nr. 15, sub semnătura Carlu Nevvil. 

acestei proze de ilaritate clasică... deschizînd drumul lui Anton Pann și lui 
Ion Creangă. Rîsul e de o subtilitate infinită și nu se poate comunica decît 
unui cititor de adîncă educaţie literară, care petrece la erudiția hohotitoare 
a lui Rabelais sau a lui Sterne. Toată incomparabila artă stă în a vărsa. 
deodată un sac de sentințe, legate între ele prin intimități mai mult verbale 
decît de conținut“!. 

„Sacul de sentințe“ e vărsat de un autentic purtător de folclor; „bătrînul 
pădurar“ care, solicitat să spună „povești frumoase din vremile trecute“, 
oficiază magistral în rolul lui Tîndală, începîndu-și monologul cu o reconsti- 
tuire autobiografică. Incursiunile genealogice sînt o întrepătrundere a rea- 
lului și fantasticului, o deliberată împletire de istorie anacronică, legendă 
şi basm, incitînd sentimentul umorului: 


„Trebuie să știți, feții mei, că eu sînt fecior vestitului Strîmbă-lLemne 
care lua stejarul cît de gros, îl îndoia cu mîinile și-l făcea obadă de roată. 
El era un om foarte învăţat și cunoscut pe vremea lui. Copilărise cu Ciubăr- 
Vodă, cu care învățase carte la dascălul Pascal din Podul Iloaiei, ce știa 
toată Alexandria pe de rost, făcută de numitul dascăl Pascal, de unde nu 
ştiu cum a căzut în mîinile d. Barac de a tipărit-o. Petrecuse toată juneța 
sa la curtea lui Lăcustă? a lui Papură? șia lui Pîrle-Vodă€.(...) Tatăl meu 
era nepot viteazului Sfarmă-Piatră, care avea obiceiu cînd se punea la masă 
să înghită mai întîi șepte-opt bolovani ca să-i facă poftă de mîncare“. 

Cu aceleași intenții e căutat contrastul între real și fantastic: „La vîrsta 
de două sute optzeci ani, tatăl meu, văzîndu-se flăcău tomnatic, se însură 
cu Jupăneasa Marica, minunată femeie groasă și frumoasă, dar cam prostană, 
zicînd adese niște vorbe chisnovate la care tată-meu răspundea: Tronc, Mă- 
rico!... 

În glumeața autobiografie simulată a lui „Tindală“ intervin și fapte 
din biografia scriitorului: „Nașu-meu Păcală era un om foarte de duh; avea 
răspuns la orice vorbă. El mă puse întîi la buchi, dar văzînd că într-o zi 
era să mă-năduș c-un Tverdu ce mi se prinsese în gît, hotărî a-mi spune 
singur tabla pe care trebuia să o deprind pe dinafară. Asta mi-a fost învă- 
țătura“6. 

Toată această introducere epică nu-i decît un pretext pentru tolba de 
proverbe și zicale pe care o desface povestitorul ca pe o moștenire de înțe- 
lepciune rămasă de la acel naș isteț și mucalit care este Păcală și care 
capătă, pentru teritoriul romînesc, prestigiul unui personaj esopic. Arta 
compozițională și stilistică a scriitorului știe să țeasă, din aceste zicale 
și proverbe, o densă pînză paremiologică, ale cărei fire își pierd indepen- 

1 Istoria literaturii vomine, București, 1941, p. 205. 

> Poreclă dată lui stefan al V-lea (1538 — 1541, între cele două domnii ale lui Petru Rareş): 

3 Poreclă folclorică dată lui Ștefăniță, fiul lui Vasile Lupu. 

t Poreclă folclorică dată lui Alexandru Mavrocordat al II-lea, sugerată de repetatele in- 
cendii de la curtea domnească din vremea aceca. 

è Zicala e înregistrată de Iordache Golescu, cu explicaţia : „se zice despre cei ce aruncă 
o vorbă de nimic, o vorbă proastă și nu la vremea ci. Cf. şi Iuliu A. Zanne, Proverbele 
românilor, 1895, VI, p. 197, nr. 13666. 


€ Pentru aluziile autobiografice, vezi povestirea lui C. Negruzzi, Cum am învălat 
românește. 

dența în tăria țesăturii: „Fine, de vrei să trăieşti bine și să aibi ticnă, să 
te silești a fi totdeauna la mijloc de masă și la colț de țară, pentru că 
e mai bine să fii fruntea cozii decît coada frunții. Şezi strimb și grăiești 
drept. Nu băga mîna unde nu-ți fierbe oala, nici căuta cai morți să le 
iei potcoavele, căci. pentru Behehe vei prăpădi și pe Mihoho“. Sau: „Cel 
mai tare e și mai mare și dreptul umblă totdeauna cu capul spart. La jude- 
cători, ce intră. pe o ureche, iasă pe alta, căci sătulul nu crede celui flămînd, 
și mai bine e o învoială strîmbă, decît o judecată dreaptă... Corb la corb nu 
scoate ochii. Ce iase din mîță șoareci prinde, și lupul părul schimbă, iar 
năravul ba“. 

Modelul unei astfel de țesături de maxime îl putea găsi C. Negruzzi 
în romanul popular Archirie şi Anadan, cu al cărui material paremiologic 
schița Păcală şi Tindală are contingențel. 

` Ca și în celelalte scrisori din Negru pe alb, scriitorul nu scapă prilejul 
nici în Păcală şi Tândală de a critica societatea vremii sale. În șuvoiul de 
proverbe se strecoară ȘI o caracterizare a ciocoimii: „Nu te încrede în ciocoi. 
Ciocoiul è ca rechita; de ce-l tai, de ce răsare, și din coadă de cîine, sită 
de mătase nu se mai face“. Iar în replica „bătrînului pădurar“ la invitația 
de a povesti ceva, satira lovește cosmopolitismul stricăturilor de limbă, 
precum și decrepitudinea morală și fizică a unor urmași nedemni de virtutea 
înaintaşilor: „Voi vă ziceți romîni, ș-apoi vorbiți o limbă pre care eu n-o 
înțeleg. Purtaţi niște haine sucite pe niște trupuri stricate în care mă în- 
doiesc că este inimă. Sînteți așa de țigăriți și gingași, încît de v-ar videa 
străbunii voștri, ar plînge de jale“. 

l , 
* * 

Opera lui C.Negruzzi confirmă, la rîndu-i, caracterul profund popular 
și național al literaturii romîne din perioada revoluției de la 1848, a cărei 
bogată substanță folclorică îi asigură, în bună parte, acest caracter. Exem- 
plul lui C. Negruzzi apare cu atît mai semnificativ cu cît este vorba de 
unul dintre creatorii literaturii noastre moderne, de „părintele“ prozei artis- 
tice romînești. 

Cunoscător al literaturii ruse și al celei franceze, din care a făcut bune 
și instructive exerciții de traducător, receptiv față de ideile înnoitoare puse 
în circulație de romantismul progresist european, C. Negruzzi a putut răs- 
punde cu patriotism la chemările de viață nouă ale poporului său, așezîndu-se, 
în ceea ce privește valorificarea creației populare, între fruntașii. generației 
din care a făcut parte. 


1 Un fragment din ciclul de sentinţe aflat în Archirie și Anadan : „Fereşte-te de certe 
și judecăţi, că totdeauna e mai bună o învoială strimbă, decît o judecată dreaptă, nici te amesteca 
în cearta, altora; căci mulți sînt care caută gîlceavă cu luminarea și te pomenești că-ți umple 
ceafa de pumni și spatele de ciomegi; și pînă la împăratul suferi încăieratul“. (Pentru romanul 
Avchivie și Anadan, vezi N. Cartojan, Cărţile populare în literatura vomânească, vol. I, 
1929, pp. 251—262.) 


FOLCLOR 


O VARIANTĂ A BALADEI CĂLĂTORIA FRATELUI MORT 
(motivul Lenore) 


FELICIA MARINCA 


În peisajul folcloric european, motivul Lenore (călătoria fratelui mort) 
ocupă un loc aparte și deosebit de important. Motivul, a cărui vîrstă se pierde 
în negura veacurilor, a iscat nenumărate studii, discuţii și controverse 
aprinse. Fiind răspîndit pe o arie foarte întinsă, savanţi și cercetători de 
pretutindeni, mînați de pasiunea științifică a studierii faptelor, și-au spus 
cuvîntul asupra originii, vîrstei și valorii lui. Opiniilor lor li s-au suprapus 
cu timpul teorii sau ipoteze noi și nici astăzi nu putem spune că problema 
este cu totul clarificată. Independent de „patria“ motivului și de timpul 
în care el a apărut, nenumărate tipuri și zeci de variante au îmbogățit 
treptat acest motiv folcloric. Caracterul oral, precum și marea lui valoare 
artistică i-au asigurat o tinerețe veșnică și strălucitoare. Cu fiecare tip 
și variantă descoperită s-a îmbogățit nu numai istoriografia motivului, 
ci și bibliografia critică menită să lămurească elementele noi în raport 
cu altele, mai vechi sau contemporane. Deci, o nouă variantă nu prezintă 
interes decît dacă aduce elemente și aspecte noi față de tipurile și varian- 
tele precedente. Din acest punct de vedere, considerăm varianta care formează 
obiectul studiului nostru drept o variantă cvasiinedită. 

Atmosfera vădit mistică în care se desfășoară întreaga acțiune a baladei 
culese nu trebuie să ne surprindă. Izvorită din credințe populare, poate 
cu sute de ani în urmă, e natural să cuprindă elemente obscurantiste. 
Ea nu s-a transmis intactă de-a lungul anilor și deceniilor, ci a suferit 
alterări, conform legilor folclorice. Trunchiul ei este fără îndoială cel- ori- 
ginar, dar, expus fiind „călătoriei“ orale, a fost mereu îmbogăţit cu ramifi- 
cații noi. 

Îmbogățirile acestea s-au făcut pe linia tradițiilor locale, fără să priveze 
însă balada de frumusețea artistică originală. În popor, conținutul unei 
astfel de balade este legat de elemente locale concrete, reale — căsătoria 
unei fiice (mai ales) pe meleaguri îndepărtate — și baladescul, canavaua 
fantastică țesută în jurul unor astfel de împrejurări, a dat naștere la ceea 
ce, în cazul de față, bătrîna Suzana Marinca, de la care am cules balada 
acum cîțiva ani, numise foarte semnificativ „Poveste adevărată“. Suzana 


© 


388 FELICIS MARINCA 


Marinca, în vîrstă atunci de 74de ani, din comuna Copăceni, Raionul Turda, 
ne-a spus balada la șezătoare. La întrebarea noastră dacă balada are vreun 
titlu, ea a răspuns evaziv: „Poveste adevărată“. Afirmația aceasta a devenit 
și mai convingătoare, cînd am aflat că bătrîna cunoștea chiar în familia 
ei întîmplări asemănătoare cu cele din baladă, adică înstrăinarea unor 
fii sau fiice, prin căsătorie. Balada o ştia de la mama ei și, așa cum 
am constatat -- și cum de fapt se ştie —, deținătorii rari ai unor astfel 
de comori cred aievea în țesătura lor fantastică. 

Am cercetat în împrejurimi dacă mai există păstrători ai acestei variante 
şi am ajuns la un rezultat negativ. Nu putem afirma însă că în aceeași 
arie de răspîndire nu există unele variante radiate din tipul central sau 
din cel nordic romînesc. La o cercetare specială, amănunțită, pe care noi 
n-am putut-o face, s-ar putea afla și acest lucru. Pînă atunci însă, bătrîna 
Suzana Marinca, stinsă din viață în 1961, rămîne singura care a păstrat 
în memorie varianta, învățată pe de rost de la mama ei. Varianta noastră 
se integrează, conform hărții anexate la studiul lui G. Vrabie !, în aria 
de răspîndire nordică a tipului romînesc sau, cu mai multă precizie, la 
granița de sud a acestei arii. Este normal și necesar ca varianta să fie 
studiată în raport cu tipul romînesc (sau greco-bulgearo-romîno-alban, cum 
îl numește pe harta sa G. Vrabie), precum și cu celelalte variante din 
cadrul acestui tip. 

Varianta noastră prezintă numeroase și evidente asemănări cu Blăstăm, 
de mamă de G. Coşbuc. În consecință, diversele raportări pe care le vom 
face la „legenda“ lui Coșbuc (ținînd seama că ea este o prelucrare după 
un material popular) se impun de-a lungul întregului studiu. Aceasta nu 
înseamnă că vom neglija variantele înrudite cu varianta noastră. Luîndu-le în 
considerație și pe ele, vom căuta să punem în evidență asemănările 
şi deosebirile dintre variantele cunoscute mai înainte și varianta 
aceasta 2. 

Să intrăm acum în analiza elementelor epice ale variantei, cu credința 
că, o dată prezentate, vor reuși să pună în evidență ineditul baladei °. 


1 Limbă și literatură, vol. III, 1957. f 

2 Excludem de aici -- în sensul că nu ne vom referi prea des la înrudirea cu ea -- varianta 
culeasă de George Muntean, de la Varvara, Munteanu din Suceava (publicată în Folclor din Sus 
ceava, București, E.S.P.L.A., 1959). Între varianta suceveană și cea pe care o prezentăm noi 
există multe asemănări, dar ele rămîn — ca să spunem așa — în sfera motivului. Mai izbitoare 
sînt asemănările dintre varianta noastră și cea a lui Coșbuc, nu fiindcă fac parte din acecași 
arie, ci fiindcă — toarte probabil — au radiat din același punct. Între varianta noastră și cea. 
suceveană există deosebiri esenţiale; astfel, în varianta suceveană, blestemul mamei se aude 
pe un fundal religios — cînd preotul toacă; Constantin sosește la sora sa sărind peste porți, 
iar dialogul dintre ei diferă; soarele, personaj nou în miraculosul baladei, o îndeamnă pe sora 
înstrăinată să plece cu Constantin etc. Toate aceste elemente, prezente în varianta moldove- 
nească, lipsesc în varianta noastră. Mai adăugăm că între cele două variante există şi deosebiri 
de expresie destul de importante, lexicul variantei ardeleneșşti fiind mai colorat și mai viu. 

Iată de ce considerăm că varianta noastră este mult mai aproape de aceea a lui Coșbuc 
şi că aduce unele date noi asupra fluctuaţiilor motivului românesc, cît şi asupra ariei de răspîn- 
dire ardelenești şi moldovenești în genere. Un studiu comparativ între cele două balade — mol- 
dovenească și ardelenească — n-ar fi, desigur, lipsit de interes, fiindcă ar pune totodată în 
lumină interferența dintre diferitele arii de circulaţie a motivului pe teritoriul romînesc, 

3 În ordonarea lor ne-am servit și de studiul lui G. Vrabie, menţionat mai sus. 

Unele variante din tipul rominese — aria nordică și sudică s încep cu 
o lapidară descripţie a cadrului acțiunii, ceea ce lipsește în varianta 
noastră 1. 


1. CĂSĂTORIA ÎN STRĂINĂTATE 


Frumuseţea neobișnuită a fetei, numită în varianta noastră „pe numele 
maică-sa“ (Lenuţa), atrage numeroși pețitori. Ca și în Blăstăm de mamă, 
o dată cu venirea a doi „feciori din altă țară“, Lenuţa preferă pe unul 
dintre ei, care îi place și la corp și la umblare (var. ined.). Preferința 
ci și dorința de a-l lua de soț sînt urmate de durerea mamei că s-ar putea 
despărți de fiică: 

„O, Lenuţă, scumpă fată, 
Măritată și departe-nstrăinată, 
Nu te-oi vedea niciodată.“ (var. inedită) 

Constantin o asigură pe mamă că i-o va aduce pe Lenuţa „ori unde 
îi înstrăina“, invocînd în această privință și ajutorul celorlalți doi fraţi: 

„Că sîntem noi aici 

Trei fraţi, 

Toţi crescuţi 

Ca nişte brazi. 

Cînd dor de ea tc-o ajunge, 

Noi ne-om duce şi-om aduce.“ (var. inedită) 


Ca în mai toate tipurile și variantele lor, frații cei mai mari se opun; 
numai Constantin, susținîndu-și rugămintea (în varianta noastră — „cu 
ochii de jale plini”), reușește s-o convingă pe maică-sa să accepte înstrăi- 
narea Lenuţei. În această variantă din Turda, ca și în varianta din Coșbuc, 
se vorbește de „boli grele pe pămînt“. În multe variante cauza morții 
fraţilor este ciuma. În varianta noastră se precizează că: 


„...de multă răutate 
au murit oameni pe sate 
Și-au murit şi trei feciori 
a Lenuţei frăţiori.“ 
Murindu-i feciorii, mama blestemă pe Constantin care, fiind şi el 
victima calamității generale, nu și-a putut respecta promisiunea. 


2. BLESTEMUL 


În privinţa blestemului, prezenta variantă se integrează în tonul general 
al tipului romînesc și al variantelor lui. Alături de căsătoria surorii în străi- 
nătate, blestemul „constituie mobilul întregii acțiuni“, cum subliniază 
G. Vrabie ?. 


1 Vezi Votca, în Poezii populare și descîntece de N. I. lonaşcu și M, St, Min- 
dreanuv, Alexandria, 1897, p. 70 şi urm., precum și Voica din Nadolie, în Literatură populară 
vomînească de M. Păsculescu, București, 1910, p. 166 și urm. 

3 G. Vrabie, op. cit., în loc. cit, p. 275. 

Spre deosebire de legenda năsăudeană a lui G. Coşbuc, blestemul 
se caracterizează aici prin simplitate. Mama blestemă „zile întregi și săp- 
tămîne“ (ca și în Coșbuc) pe nefericitul fiu: 

„Constantine, Constantine, 

Rău m-ai amăgit pe mine; 

Pămiîntul nu te primască, 

Lutul te batjocorască, 

Groapa-afară te izbească...“, 

(var. inedită) 

după care: 

„Constantin cu greu gemea, 

Groapa cu hohot rîdea“. 


Ultimul vers, de o plasticitate macabră, inexistent în varianta Coșbuc, 
dar existent în altele, pregătește cadrul adecvat pentru metamorfozarea 
imediată a mormiîntului. Atins de blestemul mamei, Constantin se roagă 
lui Dumnezeu să-l învie, pentru a-și îndeplini promisiunea făcută, rugă- 
minte care în Coșbuc e adăugată la urma metamorfozării mormâîntului, 
pânzei și crucii și care amplifică religiozitatea ambelor variante. 


3. METAMORFOZAREA MORM ÎNTULUI ! 


Spre deosebire de varianta Coșbuc și de alte multe variante, în varianta 
noastră metamoriozarea începe cu Constantin care 


„din groapă s-a sculat 
Și din grai a cuvîntat...“ 


Miraculosul (de esență divină) din acest element epic, specific cel 
puțin tipului romînesc, este înlocuit în această „poveste adevărată“ cu 
un episod retoric. Metamorfozarea este aceea îndeobște cunoscută: 


„O, drag mormîntul meu, 
Fă-te tu murguţul meu; 

Și, dragă pînză de pe obraz, 
Fă-te-mi cepenegaş ; 

Și tu, cruce de la picioare, 
Fă-te spadă lucitoare“ 


— după care urmează un scurt dialog între stăpîn și cal și călătoria către 
soră. Stăpînul adresează calului rugămintea de a-l duce într-un zbor neîn- 


trerupt spre soră: 

„Şi calea de nouă zile 

S-o călcăm în două zile 

Şi somnul din nouă nopți 
Să-l durnim în două nopţi“ 


— versuri care lipsesc în Blăstăm de mamă, dar există în variantele culese 
de T. Papahagi: 
„Tăt calea de nouă dzile 
O călcat-o-n două dzile 
Și calea de nouă nopţi 
O călcat-o-n două nopți. 
(A Bodiţăi !) 


1 Tache Papahagi, Graiul și folclorul Maramureşului, București, 1925, p. 122. 

Această asemănare (coroborată cu una pe care o vom semnala mai 
jos) între varianta maramureșană și cea din Turda ne conduce spre ipoteza 
că între ele ar exista o înrudire nu pornită din radiația uneia sau alteia, 
ci din existența în această arie a unui număr de variante mai mult sau 
mai puțin înrudite. 


4. ÎNTÎLNIREA FRATELUI CU SORA. SCOPUL VIZITEI 


Ajuns la soră cu mijloacele arătate mai sus, Constantin o invită la 
nunta lui (acesta fiind scopul vizitei). Remarcăm că în cele două variante 
în discuție, spre deosebire de multe altele, Constantin nu o întîlnește pe 
Lenuţa. ia horă, întrucît ajunge spre seară. De altfel, în varianta necu- 
noscută, nici nu se precizează locul întîlnirii cu sora înstrăinată. Lenuta 
observă că părul fratelui e mucegăit și întreabă care este cauza. În unele 
variante, această observație a surorii este făcută într-un moment de odihnă, 
în călătoria spre satul lor. În acest sens cităm din nou varianta A Bodițăi, 
culeasă de T. Papahagi, întărind astfel ipoteza formulată mai sus: 


„Hei, tu soruluca mea, 

Tu d'e cînd te-ai măritat, 
Nime-n cap nu mn'i-o cătat 
Şi păru mni s-o stricat.“ 2 


Acest moment, precum și întrebarea lipsesc cu totul din Blăstăm de 
mamă al lui Coșbuc. 


5. CĂLĂTORIA FRATELUI MORT, CU SORA 


Acest episod cuprinde doar cîteva versuri, în care discuția dintre munţi 
cauzează nedumerirea surorii asupra stării de fapt a fratelui ei, stare „moti- 
vată“ de Constantin ca în toate variantele: 


„Ei or îi cu vorovitu 
„Şi noi cu călătoritu.“ 
(var. inedită) 


În multe variante, printre care şi în varianta Coșbuc, intervenția 
elementelor naturale de-a lungul călătoriei celor doi capătă o extindere 
mai mare. Urmează remetamorfozarea, după ce mai întîi fratele grăbeşte 
singur înainte, pretextînd că vrea să-i anunţe mamei sosirea. În varianta 
inedită, Constantin își însoțește pretextul de grija bunei primiri pe care 
trebuie să le-o facă mama: 


„Să facă bună primire, 


Să deschidă porţile, 
Să umple paharele.“ 


1 Tache Papahagi, op. cit., p. 122. 

6. ÎNTILNIREA DINTRE MAMĂ ŞI FIICĂ 


Lenuţa, părăsită de fratele ei, se îndreaptă cu „căruțul“ spre casa 
natală, pe care o găsește părăginită. Anunțîndu-și sosirea la fereastră (la 
Coșbuc, Lenuţa bate în ușă), la început mama o ia drept moartea. Se 
convinge doar atunci cînd, intrată în casă (în alte variante Lenuţa îi arată 
inelul prin crăpătura ușii), Lenuţa îi arată inelul, semnul neîndoielnic 
al identității sale. Deși, încă de la fereastră, mama i-a dezvăluit adevărul 
despre cei trei feciori (blestemîndu-l încă o dată pe Constantin), Lenuţa 
nu crede decît atunci cînd este condusă la mormîntul fratelui metamorfozat, 
în compania căruia ea călătorise spre casă. 


7. FINALUL 


Ajunsă la mormînt împreună cu fiica, mama blestemă din nou, de 
data aceasta fără motiv, pe Constantin. De fapt, mama repetă blestemul 
inițial, la care adaugă rugămintea (existentă sub formă de imprecație și 
în Coșbuc) ca mormîntul să-i reînvie fiul: 

„Mormîntule, nu fii rău, 
Adu-mi copilul meu“ 
(var. inedită) 


-— rugăminte la care va renunța imediat în favoarea alteia mai ușor reali- 
zabilă: 
„Şi dacă de nu, morminte, 
Dă-i vreo cîteva cuvinte.“ 
(var. inedită) 


În unele variante (și mai ales în Coșbuc, în care există o ultimă 
amenințare), această rugăminte este urmată de răspunsul înfiorător al 
mormântului : 

„Pămîntul mereu rîdea, 
Groapa de ris hohotea, 
Imtul nencetat glumea.“ 


După rugămintea mamei pentru ca mormîntul să-i transmită cîteva 
cuvinte, în varianta inedită urmează o rugăminte fierbinte a lui Constantin, 
adresată mamei, de a-l dezlega de blestem. Spre deosebire de multe variante 
și tipuri, varianta noastră prezintă aici un element cu totul nou; deși 
rugămintea lui Constantin fusese adresată mamei, sora lui, Lenuţa, este 
aceea care îl va dezlega de blestem: 


„Atunci s-a lăsat sora lui pe mormînt“ 
Şi-a spus: 
— „Dragul meu, să fii iertat şi de blăstăm dezlegat“ 


— după care în aceeași variantă urmează versurile: 


„Atunci s-a deschis cerul și s-au auzit un glas: 
-- Blăstă-mi Lena, mai bine 

Blăstă-mi-te eu pe tine. 

S-a deschis pămîntul şi a îngihițit-o.“ 

„i 


Intervenția unui glas divin în această parte a finalului conferă baladei 
un misticism mai accentuat, străin altor variante, inclusiv celei coșbuciene. 
Sub o formă disimulată, lipsită de patetismul din final al variantei coș- 
buciene, este aruncat blestemul apoftegmă asupra tuturor părinților care 
şi-ar blestema copiii: 

„Din mormint s-a auzit un glas înăbuşit: 
— „Cine-n lume s-a afla 
Pe copii a-i blestema, 
N-aibă loc de îngropare, 
Nici popă la comîndare.” 
x 
3 x 


Părerea noastră este că această baladă, deși cuprinde mult fantastic, 
mult supranatural, intră totuşi în categoria creațiilor cu „acțiune integral 
omenească“ 1. Balada face parte din aria nordică atît în ce priveşte con- 
strucția epică, numărul fraților ( — trei, rar întîlnit, doar în unele tipuri 
moldovenești) și rolul covîrșitor al blestemului. Integrîndu-se în aria nor- 
dică, e natural să prezinte asemănări cu varianta Coșbuc (versuri întregi 
sînt identice), precum și cu celelalte variante din aria nordică sau de tipul 
romînesc. Faptul că este atît de asemănător variantei coșbuciene, se explică 
probabil prin faptul că ea a pornit din gura unuia și aceluiași poet anonim. 
Aceasta este varianta ale cărei elemente originale am căutat să le consemnăm 
aici. Mai adăugăm doar că limba și stilul (cu unele intercalări dramatice 
și note prozaice) este mai aproape de limba populară decît perfecțiunea 
poetică a legendei coșbuciene. Dezvoltat preponderent în versuri, întîlnit 
în proză ?, motivul Lenore ocupă un loc important în balada populară 
romînească și fiecare variantă culeasă, mai mult sau mai puțin inedită, 
dezvăluie noi și interesante aspecte în aria de circulație universală a legendei 
„călătoria fratelui mort“. 


: TEXTUL VARIANTEI 
llenuţa, nici ca ca, Au venit ca peţitori 
Tri ficiori frumoși avea, Doi ficiori din altă ţară, E 
Tri ficiori și-o fată mare La Lenuţa, să o ceară. 
Lena cea veselă are, — „Maică, măiculeana mea, 
Frumoasă şi-ncîntătoare, Dintre aceştia, doi ficiori 
Ruptă dintr-un raz de soare. Care au vint azi la noi, 
De frumoasă ce era, Mie-mi place unu tare 
Pe Lenuţa o boteza, Și la corp şi la umblare, 
Pe numele maică-sa, Că e-nalt şi subțirel; 
Cîţi ficiori o fost în ţară, Eu m-ași duce după el“. 
Toţi au vint la ea s-o ceară, — „O, Lenuţă, scumpă fată, 

' Şi la toţi le răspundea : Măritată și departe-nstrăinată, 

-- „Sînt prea tînără şi-așa, Nu te-oi vede niciodată. 
Încă nu m-oi mărita“. A răspuns fratele Constantin, 


1 Vezi în legătură cu aceasta Paralele folclorice (greco-romiîne), traduceri din poezia popu- 
lară greacă și note de folclor filologic şi etnografic de T. Papahagi, Academia Romină, în 
„Studii și cercetări“, LXVIII, Bucureşti, p. 87. 

2 Vezi Dragostea mortului, în A fost odată..., poveşti și cîntece poporale, I. E. torouţiu, 
Cluj, 1913 şi Călătoria mortii, în Basmele vomine de L. Șăincanu, Bucureşti, 1895. 

Cu ochii de jale plini: 

— Maică, măiculeana me, 
Mărită pe Lenuţa. 

Ori unde îi înstrăina, 

Eu m-oi duce şi-oi lua, 

Că sîntem noi aici 

Tri frați, 

Toţi crescuţi 

Ca niște brazi. 

Cînd dor de ea te-o ajunge, 
Noi ne-om duce și-om aduce. 
Au răspuns fraţii cei doi: 
—Lucră maică, ce-i lucra, 
Pe Lenuţa nu o da. 

Da mama s-a înduplecat, 

Pe Lenuţa o măritat, 
Departe a-nstrăinat... 
Dumnezeu cel bun și sfînt 

A dat boli grele pe pămînt 
Si de multă răutate 

Au murit oameni pe sate 
Și-au murit și tri feciori 

A Lenuţiei frăţiori, 

A rămas Leana, singură-n casă. 
Biata, de inimă arsă, 
Blăstema și-azi și mîine, 
Zile-ntregi şi săptămiîne, 

Și se duce la mormiînt 

Şi tot blăstema zicînd : 

— „Constantine, Constantine, 
Rău m-ai amăgit pe mine; 
Pămîntul nu te primască, 
Lutul te batjocorască, 
Groapa-afară te izbească“... 
Constantin cu greu gemea, 
Groapa cu hohot ridea, 
Constantin din grai grăia : 
— „Duce-m-ași, sînt blăstemat 
Nu mă pot, că-s îngropat; 
Duce-m-ași că mama cere, 
Nu mă pot, că n-am putere; 
Am trup rece, ca de gheaţă, 
Şi-s tare urit la față; 

Cin’ pe mine m-o vede, 

S-o spărie de faţa mea; 
Făcînd repede o cruce, 

Nici la maica nu m-oi duce.“ 
El din grai aşa zice: 

— „Doamne, dă-mi putere mie, 
Astăzi pe mine mă-nvie“. 
Dumnezeu l-a ascultat, 

Și lui putere i-a dat, 

Și din groapă s-a sculat 

Și din grai a cuvintat: 

— „O, drag mormîntul meu, 
Fă-te tu murguțul meu; 

Şi, dragă pîuză de pe obraz, 
Fă-te-mi un cepenegaș; 

Și tu, cruce de la picioare, 
Fă-te spadă lucitoare“. 


g 


Murgu din picior a scuturat 
Pe Constantin a-ntrebat, 

„Cum să te duc: 

Ca vîntul, ori ca gîndul?“ 
— „Zbori, murgule, cu mine, 
Că zbor alături de tine; 
Zbori, murgule, pe cale, 

Că zbor pe urmele tale 

Şi calea de nouă zile 

S-o călcăm în două zile 

Și somnul din nouă nopți 
Să-l durnim în două nopţi“. 
Dar nici sară nu era, 

In sat la Leana descăleca; 
Lenuţa din grai grăia: 

— „Frate, frate Constantine, 
Ce veste în sat la mine, 

Că de nouă ani de zile 

Nici o carte nu mi-aţi scris, 
Nici la mine n-aţi vinit“. 

— „Soră, soră, draga mea, 
Fraţii mei toți s-au însurat, 
La nuntă nu te-au chemat; 
Eu fiind frate mai cu dor 
Și fiindcă acum mă însor, 
Am venit, soră, de-i vrea, 
Să vii la nunta mea.“ 

— „Frate, frate Constantine, 
Da păru dece ţi-e mucezit 
Şi la față eşti veștejit?“ 

— „Soră, soră, draga mea, 
De cînd de-acasă am plecat, 
Părul nu l-am pieptănat, 
Pe obraz nu m-am spălat.“ 
— „Frate, frate Constantine, 
De mă chemi la vesălie, 

Să pun cai roşii la cocie; 
De mă chemi la jălnecie, 

Să pun cai murgi la cocie“. 
— „Pune, şoră, care-i vrea, 
Că eu, soră, acum mă-nsor“. 
Lenuţa frumos s-a-nbrăcat, 
Cu Constantin a plecat; 

Ei pe cale cum veneau; 
Munţii de ei voroveau : 

— „De cînd e lumea lume, 
N-a mai fost așa minune, 
Să umble viul cu mortul, 
Tot alăturea cu codrul“. 

— „Auzi, frate Constantine, 
Cum vorbesc munţii de tine!“ 
— „Lasă, soră, să vorbească, 
Pofta să și-o împlinească; 
Ei or fi cu vorovitu 

Şi noi cu călătoritu“. 

La fintînă, la izvor, 

S-a văzut şi satul lor, 

Plin de negură și dor. 
Constantin din grai grăia : 
— „Tu, soră, cu al tău căruţ, 


“o 

Vino mai încetinuț, 

Că eu, cu al meu murgușor, 
Am să merg mai tărișor, 
Ca să-i fac maichii de ştire, 
Să facă bună primire. 

Să deschidă porţile, 

Să umple paharele“, 

El ş-o călcat pe cuvînt 


Și-a mers de-a dreptul la mormînt 


Şi din grai așa a grăit: 

— „Doamne, mulțumescu-ţi ție, 
Că mi-ai dat putere mie 
Pentru mamă, pentru fată, 
Pentru mine totodată; 
Acum drag murguţul meu 
Și tu drag cepenegaș 

Fă-te pînză pe obraz 

Și tu, spadă lucitoare, 
Fă-te cruce la picioare“. 
Lenuţa acasă a sosit 

Și a găsit porțile rele 

De puteai sări prin ele, 
Stavu mare și gol, 

Tarbă verde prin ocol. 

Ea la fereastră s-a, dus 

Și din grai așa a spus: 

— „Maică, măiculeana mea, 
Haide, deschide-mi uşa, 

Că vine cicuţa ta“. 

— „Du-te în foc și cîte rele, 
N-amăgi zilele mele, 

Că tri ficiori ce-am avut, 
Pe toţi tri mi-ai pus sub lut 
Şi-o fată scumpă, fată măritată 
Şi departe-nstrăinată, 

N-oi vedea-o niciodată; 

Fie, fie blăstemat, 

Cine mi-a înstrăinat!“ 

— „Maică, măiculeana mea, 
Haide, descuie ușa, 

Că vine cicuţa ta; 

Dacă nu-mi crezi cuvîntu, 


Hai ca să-ți arăt inelu.“ 

Mă-sa, în casă o lăsa 

Și pe-un scaun o aşăza, 

Și tare o întrebat 

Că cu cine s-a aflat. 

— „Dacă nu-mi crezi cuvîntu, 

Hai să-ţi arăt mormîntu, 

Hai, Lenuţă, să grăbim 

La mormînt, în ţintirim“. 

Dacă acolo a sosit, 

Mumă-sa din grai grăia : 

— „Constantine, Constantine, 

Rău m-ai amăgit pe mine; 

Pămîntu nu te primască, 

Lutu te batjocorască, 

Groap-afară te izbească“. 

Constantin cu greu gemea, 

Groapa cu hohot ridea, 

Mumă-sa din grai grăia: 

— „Mormîntule, nu fii rău, 

Adu-mi copilul meu 

Şi dacă de nu, morminte, 

Dă-i vreo citeva cuvinte“. 

Atunci a răspuns Constantin :: 

— „Maică, măiculeana mea, 

De-ai făcut vr-un bine-n lume, 

Fă acum și pentru mine, 

Că nu-s foc, nice nu-s gheaţă, 

Nici nu-s mort, nici în viață“. 

Atunci s-a lăsat sora lui pe mormînt 

Şi-a spus: 

— „Dragul meu, să fii iertat şi de blăstăm 
dezlegat“. 

Atunci s-a deschis cerul și s-a auzit un glas: 

— „Blăstă-mi Lena, mai bine 

Blăstă-mi-te eu pe tine“. 

S-a deschis pămîntul și-a îngiiițit-o. 

Din mormiînt s-a auzit un glas înăbușit: 

— „Cine-n lume s-a afla 

Pe copii a blăstema, 

N-aibă loc de îngropare, 

Nici popă la comîndare“. 


(EI 


TIMPUL ÎN BASMUL ROMÎNESC! 


EUGEN TODORAN 


1. Dialectica timpului şi a spaţiului. 2. Timpul din basm 

ca ficţiune artistică. 3. Ironia, formă de apreciere calitativă 

a timpului din basm. 4. Corespondenţa timpului din basm cu 
timpul istoric-social. 5. Basmul timpului nostru. 


Timpul și spațiul sînt cu materia în relația dialectică dintre formă 
şi conținut: ele sînt forme ale existenței materiei care constituie continutul 
lor. „Aceste forme de existență a materiei, spune Engels, nu sînt nimic 
fără materie, nu sînt decît reprezentări goale, abstracții care există numai 
în capul nostru“ 2. În același sens spune și Lenin că „spațiul și timpul 
nu sînt simple forme ale fenomenelor, ci forme reale, obiective, ale exis- 
tenței“, pentru că în lume nu există nimic în afară de materia în miş- 
care, iar materia în mișcare nu se poate mișca decît în spaţiu și timp ë. 
Iar în altă parte, tot Lenin spune că timpul și spațiul — ca forme funda- 
mentale, esențiale, de existență a materiei -— se schimbă odată cu materia 
în mișcare, esența timpului și a spațiului este mișcarea 4. Prin raportul 
dialectic dintre conținut și formă se explică și dublul caracter al timpului 
şi al spațiului în funcție de materia în mișcare, pe care ele o constituie, 
de a fi absolute și relative totodată. În acest sens observă V. I. Sviderski 
că întrucît „materia în mișcare nu se poate mișca altfel decît în spațiu 
și timp, caracterul absolut al spaţiului și timpului constă chiar în faptul 
că ele sînt condiții sine qua non ale existenței materiei în mișcare și nu 
depind, în ce privește existența lor, de schimbarea formelor concrete de 
mișcare ale materiei“ 5. Şi mai departe: „La cercetarea problemei mișcării 

! Comunicarea ținută la sesiunea ştiinţifică din 16—17 mai 1959 a filialei Timişoara a 
Societăţii de ştiinţe istorice și filologice din R.P.R. 

2 Fr. Engels, Dialectica naturii, E.S.P.L.P., 1954, p. 239. 

3 V. I. Lenin, Opere, vol. 14, p. 166. 


+V., I. Lenin, Caiete filozofice, E.S.P.L.P., p. 232. 
5V. 1. Sviderski, Spațiul și timpul, Editura de stat, Bucureşti, 1960, pp. 68--69. 

materiei observăm că natura absolută a mişcării nu se manifestă în formă 
pură, în forma mișcării ca atare, ci numai în forme concrete, calitativ deter- 
minate, istoricește trecătoare și în acest sens relative ale mișcării materiei... 
Tocmai faptul că însușirile concrete ale spațiului și timpului sînt condi- 
ționate de diferitele forme și stări ale materiei în mișcare, se manifestă 
în relativitatea spațiului și timpului. Astfel, întrucît spațiul și timpul 
sînt condiţiile fundamentale, principale, universale, ale oricărei existențe, 
și întrucît ele se dovedesc a fi independente în existența lor de schimbarea 
oricăror forme concrete ale materiei în mișcare, ele sînt, prin caracterul 
lor, absolute. Dar întrucît ele sînt totodată condiționate în natura și însu- 
șirile lor concrete de natura generală și însușirile materiei în mișcare, ele 
sînt relative“. Cu alte cuvinte, în concluzie: timpul și spațiul, ca forme 
de existență a materiei în mișcare, sînt absolute prin caracterul lor uni- 
versal, general și obligatoriu pentru existența tuturor stărilor materiei 
în mișcare, și relative prin dependența lor de stările schimbătoare ale 
materiei în mișcare, 


În știință, timpul și spațiul sînt noțiuni abstracte, ele denumind durata 
și întinderea ca forme divizibile cantitativ în părți egale, omogene și succe- 
sive, în unități de măsură determinabile în întreaga mișcare a materiei, 
„adică pe dimensiunea lor absolută, numită pentru timp „veșnicie“ și pentru 
spațiu „infinit“. K. Marx spune că „veșnicia“ și „infinitul“ sînt lipsite 
de înțeles „dacă nu înseamnă capacitatea spiritului nostru de a adăuga 
fără sfîrșit la o mărime dată“ 1. Aceasta înseamnă că veșnicia și infinitul, 
cugetate de. mintea omului ca dimensiuni ale existenței privită în abso- 
lutul ei, sînt noțiunile cu cea mai largă sferă și conținutul cel mai restrâns. 
Dar „timpul veșnic“ și „spațiul infinit“ nu sînt dimensiuni ale existenţei 
în afară de timpul și spațiul în care ea este constituită în mod obiectiv, 
căci, cum spune Sviderski, „este principial imposibil să exprimi absolutul 
în mod cantitativ fără a-l reduce la calitate determinată (Și deci relativă), 
deoarece este întotdeauna calitativă și este, prin urmare, întotdeauna 
inerentă doar relativului“ 2. Așadar, „trecerea“ timpului în „veșnicie“ și 
a spaţiului în „infinit“ nu înseamnă o transcendență a trecătorului și a 
finitului cu care sînt în raport dialectic, ea nu este o zeșire din timp și 
spațiu, ci doar o descoperire a „veșnicului“ în „trecător“ și a „infinitului“ 
în „finit“, cu alte cuvinte o descoperire a absolutului în relativ prin raportarea 
velativului la absolut. Raportul dintre relativ și absolut, dintre finit și 
infinit, dezvăluie esența contradictorie a timpului și a spațiului ca forme 
de existență a materiei în mișcare, și „orice cunoaștere reală, completă, 
constă în aceea că noi ridicăm în gîndire singularul de la singularitate 
la particularitate și de aici la generalitate; că descoperim și constatăm 
infinitul în finit și eternul în trecător“ 3. 


În limbajul omului, care reflectă în mod nemijlocit în conștiință reali- 
tatea obiectivă a lumii, se pot recunoaște, în perspectivă istorică, etapele 
trecerii de la timp și spațiu, înțelese ca forme relative ale existenței prin 


1 K. Marx și Fr. Engels, Opere, vol. 2, E.S.PL.P., București, 1958, p. 144. 
2 V. I. Sviderski, op. cit., p. 142. 
3 Ibidem, p. 141. 

dependența lor de stările schimbătoare ale materiei în mișcare, la timp 
şi spațiu înțelese ca forme absolute prin caracterul lor universal, general 
şi obligatoriu pentru existența tuturor stărilor materiei în mișcare. Într-o 
ază mai puțin evoluată a gîndirii umane, timpul Și spațiul erau redate 
în forme concrete, în situații obiective și acțiuni în care omul își trecea 
viața de toate zilele, de unde ȘI măsurarea cantitativă în unități determinate 
de evenimentele sau locurile cele mai importante ale vieții sociale. Bună- 
oară, în mediul sătesc pînă astăzi timpul este măsurat ca durată între 
evenimentele mai importante, ca: semănat, secerat, cules etc., iar unitățile 
mai mari sînt indicate în expresii ca: în vremea de pace, în vremea de 
bătaie, în vremea secetei etc. Tot așa, spațiul se măsoară în unități de timp, 
după drumurile bătute, cale de-un ceas, de-o zi etc., iar pentru depărtări 
nemăsurabile în orizontul vieții obișnuite indicarea locului este totodată 
indicarea timpului nesfîrșit pentru ajungerea la el, timpul din poveste: 
peste nouă mări și țări etc. 

Acest fel calitativ de a măsura timpul și spațiul dovedește că omul 
încă din prima fază istorică a avut o concepție materialistă asupra for- 
melor existenței, cărora le-a atribuit un sens cantitativ, matematico-fizic, 
prin abstractizarea treptată a procesului de reflectare a existenței în con- 
știință, adică prin introducerea cantitativului în calitativ și interpretarea 
dialectică a celui din urmă prin cel dintîi, proces ale cărui etape sînt 
etapele dezvoltării științei, de la cunoașterea particulară, sensibilă, afectivă, 
la cunoașterea generală, inteligibilă, rațională. În limbajul abstractizat 
al omului din societatea de azi se poate reda mai bine caracterul absolut 
al timpului și spațiului, și deci înțelegerea lor ca forme universale, gene- 
rale și obligatorii pentru existența tuturor stărilor materiei în mișcare 
— limbajul concret fiind mai potrivit pentru redarea caracterului lor relativ, 
pentru înțelegerea lor ca forme dependente de stările schimbătoare ale 
materiei în mișcare. 

Dacă ținem seamă de abstractizarea limbajului pe măsura lărgirii 
orizontului cunoașterii științifice, se înțelege că folosirea vechilor expresii, 
concrete, în limbajul de astăzi indică necesitatea redării timpului și a 
spațiului matematico-fizic în forme cît mai apropiate de condițiile materiale 
ale vieții însăși în veșnica ei schimbare, necesitatea redării cantitativului 
prin calitativ. Prin raportarea la aspectele particulare ale vieții, care cores- 
punde unei relativizări a cantitativului în calitativ, timpul și spațiul pierd 
în precizie cantitativă, dobîndind în schimb un spor afectiv. Particularul, 
concretul devin astfel o formă de comunicare directă cu generalul. Prin 
această raportare, chiar dacă nu se presupune rațional că lumea în timp 
și spațiu n-ar avea o existență obiectivă — lucru imposibil, dat fiind raportul 
dialectic dintre relativ și absolut —, uneori dimensiunile timpului și spa- 
țiului par a fi apreciate exclusiv prin stările sufletești ale celui care astfel 
relativizează absolutul într-o formă de cunoaștere deosebită de cea canti- 
tativă, științifică. Bunăoară, știe oricine că omului grăbit timpul i se 
pare scurt și drumul lung, și că altuia fără nici o treabă îi vine greu 
să-și „omoare“ timpul. Tot așa, timpul trece „greu“ sau „ușor“ cînd se 
măsoară cu el anumite sentimente și, dimpotrivă, e neobservat cînd trecerea 
nu este decît o succesiune de unităţi cantitative, egale unele cu altele, nedeo- 

sebite prin nimic. Cînd timpul duce cu el ceca ce vrem să nu treacă nicio- 
dată, depărtarea măsurată cu timpul ce trece repede e o potrivită exprimare 
a sentimentului de tristeţe, după cum timpul oprit în loc este o potrivită 
exprimare a sentimentului de fericire. Bunăoară, în poezia lui Eminescu, 
glasul mamei moarte se aude „din negura de vremi“ și, departe de iubita 
lui pierdută, „optzeci de ani în lume îi pare c-a trăit“. În schimb, cînd 
mergea împreună cu iubita sub farmecul liniștit de lună, poetul era atît 
de fericit că „în taină se ruga ca noaptea-n loc să steie“. 

Așadar, prin cercetarea dialecticii timpului și a spațiului, rezultă 
că relativizarea timpului și a spațiului prin aprecierea lor calitativă, subiec- 
tivă, deosebită de cea cantitativă, obiectivă, folosită în știință, are o mare 
valoare literară, dacă ținem seama că literatura, ca orice artă, este o reflec- 
tare afectivă a realității, deosebită de cunoașterea științifică. 


2 


Reflectarea afectivă a realității fiind o formă de cunoaștere mai potri- 
vită cu gîndirea concretă decît cu cea abstractă, se explică de ce limbajul 
poetic, prin care se exprimă în primul rînd sentimente, presupune o inves- 
tire a limbajului comun cu funcția de concretizare a imaginii artistice, care 
redă în aspecte particulare realitatea cunoscută în știință în aspecte mai 
generale. Dar se mai înțelege totodată și de ce creaţiile folclorice stră- 
vechi, care redau într-o formă concretă ceea ce prin evoluția limbajului 
a dobîndit forme tot mai abstracte, își păstrează pînă astăzi valoarea lite- 
rară, chiar dacă în unele din ele relativizarea timpului și spațiului merge 
pînă la aparenta ieșire din obiectivitatea lumii cunoscută prin ele. 

Acestei relativizări îi corespunde în creația folclorică lumea basmului, 
dincolo de orice limită a timpului și a spațiului. Sentimentele, ca expresii 
ale legăturii directe a omului cu viața, în basm sînt redate prin întîmplări 
petrecute într-un timp în care cantitatea, impusă în procesul cunoașterii 
prin treptata abstractizare a gîndirii, nu a intrat încă în calitate, adică 
într-un timp apreciat exclusiv calitativ, ca simplă ficțiune a povestitorului. 
„În basm, spune K.S. Aksakov, povestitorul în mod conștient încalcă 
limitele timpului și ale spațiului, vorbindu-ne de împărății și țări inexistente 
și fel de fel de minunăţii“. Comentînd această observaţie, A. P. Anikin 
în același sens spune că însușirea esențială a basmului este stabilitatea 
conștientă, deci subiectivă, a fanteziei 1. Orice basm începe cu formula: 
„A fost odată ca niciodată“... Dar cînd anume a fost ceea ce urmează 
a se povesti, dacă a fost „ca niciodată?“ Timpul nesfîrșit, „ca niciodată“, 
în care s-au petrecut cele povestite, a fost totuși „odată“, a fost ca poveste, 
timpul din basm merge o dată cu povestea, el „a fost odată“ pentru că 
„de n-ar fi nu s-ar povesti“. Cele povestite în basm putînd fi „odată“ numai 
pentru că „de n-ar fi nu s-ar povesti“, povestirea lor are o semnificație 
exclusiv literară. Definiția lui A. I. Nichiforov tocmai aceste caractere 
ale basmului le reține: „Basmele sînt povestiri orale răspîndite în popor 
cu scopul de distracţie, elc au în conţinut evenimente neobişnuite în raport 


1 V. P. Anikin, Basmul popular rus, Ed. St. Ped. UR.t.S.. Moscova, 1959, p. 9 

cu viața de toate zilele și se deosebesc printr-o construcție compozițional- 
stilistică proprie“ 1. , 

Așadar, baza tehnicii literare specifice basmului este atemporalizarea 
timpului. Dar dacă atemporalizarea timpului este o simplă tehnică literară, 
înseamnă că timpul din basm este o ficțiune în care omul nu crede altfel 
decît în orice fictiune artistică, specifică oricărei creații literare, deci știind 
că în el se reflectă într-o formă literară, metaforică, o anumită realitate 
obiectivă, istorico-socială. Oricît de fantastice și de ireale ar părea cele 
povestite în basme, ele poartă urmele condițiilor materiale ale vieții istorico- 
sociale pe care orice creaţie literară, ca fenomen de suprastructură, le 
reflectă. Fantasticul este numai o convenţionalitate poetică, o ficțiune 
condiționată de realitatea obiectivă dezvăluită de povestitor anume pentru 
descoperirea adevărului de viață și pentru a spori încrederea ascultătorilor 
săi în necesitatea înfrîngerii limitelor impuse de viață în calea realizării 
idealului, din cauza greutăților vieții închipuit ca posibil numai în poveste, 
adică afectiv. Proiectarea timpului istoric-social în timpul din basm, deci 
intr-o aparentă ieșire din timpul obiectiv, răspundea în trecut necesităţii 
omului de a-și reprezenta într-o formă care măcar să-l încînte, dacă nu-l 
putea mulțumi pe deplin, într-o formă literară, un ideal de viață urmărit 
în toată istoria societății, dar multă vreme departe de a fi realizat în 
condițiile politico-sociale ale timpului istoric: triumiul bineiui asupra răului. 
Ca ficțiune bazată pe tehnica atemporalizării timpului, basmul este deci 
o reflectare metaforică a realității istorico-sociale cu tendința de a anticipa 
în născocirea lui ceea ce într-un anumit timp istoric nu era posibil decît 
în fantezie. 

Prin basme, poporul, într-o vreme cînd încă nu vedea posibilitatea 
realizării sociale a dorințelor sale privitoare la viața trăită în condițiile 
timpului istoric, n-a făcut decît să-și reprezinte o lume corespunzătoare 
acestor dorințe; de aceea toate basmele, construite pe tehnica proiectării 
realității în fantastic, au un fond politico-social vizibil, oricît ar părea 
această realitate că este doar o „poveste“. Cu alte cuvinte, acțiunea ce 
„a fost odată ca niciodată“, deci numai ca poveste, este contemporană cu 
însăși viața socială față de care povestitorul își exprimă sentimentele și 
atitudinile. Fantasticul, cum spune V. P. Anikin, este determinat în între- 
gime de ceea ce povestitorul dorește să exprime, astfel că ideea predestinează 
imaginea, cerînd pentru întruchiparea sa formele reprezentării neveridice 
a realității. Basmul, prin însăși baza sa, cere o înfățișare neveridică a rea- 
lității, ceea ce-l și deosebește de alte producții în care intervine ficțiunea, 
dar fantasticul din basm, asemenea abstracțiunii în știință, nu se rupe 
de realitatea obiectivă, ci o redă în ceea ce ea are mai cuprinzător pe 
întreaga dimensiune a timpului și a spațiului, ca idei de ordin general, exem- 
plificată în tablourile de viață imaginate de povestitor. În forma conven- 
țională poetică a ficţiunii fantastice, basmul generalizează experiența isto- 
rică a poporului, spune același autor sovietic. Definiţia dată de el ia 
în considerare fenomenul în geneza sa socială, în funcțiunile sale sociale 
de viaţă, în dezvoltarea istorică și dezvoltarea concepției de viață a poporu- 


1 V, P. Anikin, op. cit., p. 9, 

lui, factori care explică proprietățile și compoziția basmelor: „Basmele 
sînt povestiri epice artistice orale, create colectiv și păstrate colectiv de 
popor, în proză, cu un asemenea conținut etico-moral, social-politic și 
obștesc de viață, care prin însăși baza lor cer o folosire deplină sau parțială 
a procedeelor înfățișării neveridice a realităţii și în virtutea acestui tapt 
recurg la ficțiunea fantastică; ale căror forme diferite și tradiționale nu 
s-au mai repetat în nici un alt gen al folclorului, s-au alcătuit în decursul 
veacurilor în strînsă legătură cu toată organizarea vieții poporului și s-au 
găsit în legătură inițială cu mitologia“ 1. 

Dacă în forma convențională poetică a ficţiunii fantastice basmul 
generalizează experiența istorică a poporului, exprimîndu-i convingerile 
etico-sociale pe care el și le-a format în cursul istoriei lui, ca ficțiune 
artistică, nu este pentru ascultător doar o delectare, ci o delectare instruc- 
tivă. „În basm, spune același autor, funcțiunea educativă a artei se reali- 
zează nu numai pe calea înfățișării realității în formele veridicului, ci 
cu precădere pe calea acțiunii intenționat povestite prin înfățișarea vieții 
în forme inventate, neveridice“ 2. Ascultătorii basmului, ca și povestitorul, 
știu ce este real și ce este născocire: știu că eroul basmului, care luptă 
pentru înfrîngerea răului, e o ființă cum nu se găsește printre oamenii 
obișnuiți; că în drumurile lui trece prin codri de aur și de argint, neîn- 
tîlniți în lumea reală; că ajunge în „celălalt tărîm“, unde nimeni nicio- 
dată n-a fost etc...; dar știu și că toate acestea sînt ficțiuni fantastice deter- 
minate de gîndul povestitorului, pe care și ei îl împărtășesc ascultîndu-l: 
puterile răului trebuie strivite totdeauna, ori în ce formă s-ar dovedi 
ele în viața socială și oricît de neînvins ar părea ele. 


Credința în dreptatea socială și voința de a o realiza sînt exprimate 
de povestitor și împărtășite de ascultători prin relativizarea timpului și 
a spațiului în ficțiunea fantastică a basmului. Dacă în basm povestitorul 
în mod conștient încalcă limitele timpului și ale spațiului, ideea pe care 
el o întruchipează, în ficțiunea fantastică nu exprimă o concepție personală, 
ci una colectivă, ceea ce și explică funcția socială a artei lui de povestitor. În 
creația basmului, elementul individual și cel colectiv sînt două laturi ale unui 
proces unic, poetica lui fiind un rezultat al acțiunii reciprocea povestitorului 
și ascultătorului — spune cercetătorul sovietic M. K. Azadovski —, astfel 
că în arta fiecărui povestitor de basm, legat de mediul său în mod organic, 
se exprimă un conținut social de clasă, fapt care desigur hotărăște toată 
activitatea sa creatoare de povestitor. Ceea ce el inovează în povestea 
lui nu sînt intervenţii strict personale decît în cazul cînd în locul episoa- 
delor uitate împrumută altele potrivite cu ideea pe care vrea să o exprime, 
dar și atunci inovația. nu este străină de concepția de viață a poporului, 
ruptă. de categoria socială căreia el aparține. Povestitorii deci nu sînt 
simpli transmițători de teme folclorice, iar schimbările lor nu sînt întîm- 
plătoare, cum spune același autor: „Toate aceste schimbări în forma și 
conținutul basmelor nu sînt un rezultat al voinței sau al stării de spirit 
întîmplătoare. Toate aceste cazuri «întîmplătoare» sînt numai aparente 


1V. P, Anikin, op.cit, p. 221, 
2 Ibidem, p. 43, 

şi dincolo de ele se dezvăluie aceeași legitate şi necesitate care acționează 
în întregul domeniu al artei. Schimbările în basm sînt condiționate de 
practica socială în care creează povestitorii artiști individuali“ 1. Basmele, 
deși povestesc întîmplări ce „au fost odată ca niciodată“, prin adaptarea 
lor la condițiile de viață a poporului au fost mereu actuale în cursul istoriei 
lui, îndeplinind astfel cerința, fundamentală a marii arte: funcțiune socială, 
cum. mărturisesc atît povestitorii cît şi ascultătorii, întrebaţi în acest sens: 
„Din poveştile istea trage multe și poporu, că vine la ele, învață“, sau: 
„Poveştile sînt pentru traiul vieții: cel ce nu-nvață din poveste, nu-nvață 
nici din ce vede cu ochii“ 2. 

Din cele spuse pînă acum rezultă că trecerea din timpul istoric-social 
în timpul din basm, ca aparentă ieșire dih timpul obiectiv, simplă conven- 
ționalitate poetică, nu este totuși o simplă „trecere de timp“, ci o ficțiune 
artistică în permanentă corespondență cu realitatea istorică, o apreciere 
calitativă, afectivă, a timpului istoric social, actualizată în cursul istoric 
al poporului prin funcția etică a metatorei. 

Aceasta urmează să o dovedim prin cercetarea timpului în basmul 
romînesc, după ce mai întîi vom vedea care este forma de apreciere cali- 
tativă a acestui timp, cum este determinat, în raport cu timpul istoric, 
timpul fantastic, considerat ca expresie metaforică a celui dintîi. 


3 


Basmul, ca reflectare metaforică a realității, este luat ca fantezie și 
de povestitori și de ascultători, de aceea determinarea, timpului „ca nicio- 
dată“, în care „au fost odată“ cele povestite, dovedite doar cu argumentul 
„că de n-ar fi nu s-ar povesti“, e o recunoaștere a lui ca simplă ficțiune, 
ca poveste, în care se poate crede numai ca în orice ficțiune artistică. 
Ascultătorul basmului, pentru a participa afectiv la acțiunea povestită, 
trebuie să facă abstracție de imposibilitatea desfăşurării ei reale, adică 
să treacă de la aprecierea cantitativă, obiectivă a ‘timpului, la cea cali- 
tativă, subiectivă. Timpul apreciat astfel, măsurat cu povestea, este poves- 
tea însăși, astfel că atemporalizarea timpului, ca tehnică specifică bas- 
mului, impune o construcție compozițional-stilistică proprie, o anumită 
formă literară de apreciere a timpului ce „a fost odată ca niciodată“. 

Trecerea din timpul istoric social în timpul fantastic, prin care poves- 
titorul trezeşte interesul pentru ficțiunea lui, este indicată prin formulele 
basmului, inițiale, mediale și finale. Prin aceste formule, povestitorul își 
construieste o lume și o destramă după bunul său plac, ca pe o realitate 
închipuită de el anume pentru a însufleți pe ascultătorii săi în urmă- 
rirea, idealurilor de viață socială pe care, într-o formă metaforică, basmul 
o exprimă, ca orice creație literară. Faptul că atît povestitorul cît și 
ascultătorii știu de la început că povestea nu este altceva decît o poveste, 
face ca determinarea timpului fantastic în raport cu cel istoric, prin for- 
mulele inițiale, mediale și finale, să se construiască după tehnica ironiei, 
adică într-o privire a acțiunii cu zîmbet, „de sus“, cu deplina conștiință 


1M. K. Azadovski, Articole despre literatură și folclor, Moscova, 1960, p. 30. 
20. Bîrlea, Cercetarea poeziei populare epice Revista de folclor“, I, 1—2, p. 177. 

că ea „a fost odată“ numai pentru că „de n-ar fi nu s-ar povesti“, aşadar 
„ca niciodată“. | l EE 

În graiul popular găsim expresii metaforice cu sens ironic: „s-a suit 
scroafa-n copac“, „a prins mămăliga coajă“ etc., expresii în care se admiră 
tocmai ceea ce urmează a se dovedi vrednic de dispreț, adică se consideră 
ca valabilă o situație de la început inacceptabilă tocmai pentru a se dovedi 
contrariul în acest fel. În concepția populară, ironia a fost totdeauna o 
formă de satiră, n-a avut niciodată înțelesul pe care în epoca de deca- 
dență a burgheziei i l-au dat romanticii, adică n-a însemnat o ieșire și 
o fugă de realitate, n-a fost o formă de disprețuire a realităţii și încredere 
în ficțiune, ci dimpotrivă, o încredere în realitatea confruntată cu ficțiunea 
anume pentru a se vedea că este dorită altfel de cum este. Și tocmai pentru 
că trecerea din timpul istoric social în timpul fantastic este în basm o 
aparentă ieșire din timpul obiectiv, o convenționalitate poetică, ironia este 
forma cea mai potrivită de apreciere calitativă a timpului fantastic. For- 
mulele basmului au sens de satiră ironică întrucît prin ele povestitorul, 
indicînd timpul fantastic în confruntare cu timpul istoric social, ia apa- 
rența drept realitate, face abstracție de imposibilitatea desfășurării celor 
povestite, pentru a exprima astfel, metaforic, prin ficțiunea sa, anumite 
adevăruri de viaţă și a întări încrederea ascultătorilor săi în posibilitatea 
realizării idealului în timpul istoric social, chiar dacă ceea ce el spune 
este numai o poveste. | 

Toate formulele de determinare a timpului din basm sînt construite 
pe tehnica ironiei, pe acceptarea aparentă a ceea ce trebuie respins, povesti- 
torul asigurînd pe ascultătorii săi, în prima parte, că acțiunea s-a petrecut 
cîndva „odată“ în timp, pentru ca, în a doua parte, să arate că acest 
timp n-a fost decît o poveste. 

Formula inițială cea mai frecventă începe cu „a fost odată ca nicio- 
dată, că de n-ar fi nu s-ar povesti“. Povestitorul ne asigură că a fost 
odată ceea. ce urmează să povestească, altfel el n-ar mai povesti, dar pentru 
a arăta de la început că e numai o poveste, în a doua parte a formulei 
el, în mod ironic, reduce la absurd ceea ce se presupusese că ar fi fost 
„odată“. Modalitatea sau calitatea „ca niciodată“ a timpului din poveste 
se face prin determinarea a ceea ce a fost „odată“ ca și cum numai în 
glumă se poate presupune că a fost. Primul termen al ironiei: „a fost 
odată“, care indică un timp cantitativ, este redus la absurd în aprecierea 
lui calitativă, ca timp ce numai în poveste poate fi („ca niciodată“). Deci, 
nota de glumă specifică ironiei reiese din anularea primului termen prin 
cel de al doilea, ca urmare a pătrunderii timpului calitativ în cel canti- 
tativ și a aprecierii celui din urmă exclusiv prin cel dintii. 

Reducerea la absurd a timpului „ca niciodată“ se face după mai multe 
tipare. Pentru determinarea lui ca timp de poveste, uneori povestitorul 
îl reduce la poveste, spunînd că nu-și mai aminteşte cînd s-au întîmplat 
cele ce va povesti, prin confruntare cu timpul real, ele întîmplîndu-se pe 
vremea poveștilor. Cu cît mai mare este contradicția dintre fantastic și 
realitate, cu atît mai ironică este asigurarea povestitorului că povestea 
lui a fost odată cîndva: „Fost-o cînd o fost, de mult, tare de mult, pe vre- 
mea poveștilor, cînd stăpînea Minciros împărat, a cărui împărăție cuprindea 

tătă lumea. Pe vremea aceea se zice c-au fost trăind o muiere săracă... 
nu știu unde că, mă rog dv., e mult de-atunci, ș-apoi omul mai are și 
alte lucruri și năcazuri. Așa doar veţi fi auzit că aseară mi-o fătat purcelul 
o scroafă și vițelul o vacă. Vedeţi dară bire că tăt gînduri peste gînduri 
și lucruri peste lucruri dau de carul omului. Nu vă mirareți deci dacă 
vă spui c-am uitat numele acelui sat“ (T. Frîncu și C. Candrea, Agheran 
Viteazul). 

Prin „vremea poveștilor“ în concepția populară se înțelege „vremea 
de demult“, cînd oamenii credeau încă în povești, am spune vremea cînd 
ci aveau încă despre lume o reprezentare fantastică, înlocuită treptat de 
cuceririle științei. Determinarea timpului din basm prin „vremea poveș- 
tilor“ arată tocmai cum reprezentările fantastice de altă dată s-au păstrat 
astăzi ca povești, ca ficțiuni cu valoare metaforică. Rezerva povestitorului 
față de timpul basmului este motivată asttel prin aceea că el n-a trăit chiar 
pe vremea celor povestite, pe vremea poveștilor, ci mai „încoace“ cu puțin: 
„A fost odată, a fost, că de n-ar: fi nici nu s-ar povesti, că nici eu nu-s 
deodată cu poveștile, mînca-mi-ar pita fălcile, că-s mai mic c-o zi cu 
două, mînca-mi-le-ar pe amîndouă. Mi-aduc însă aminte cînd poveştile 
pe la poarta noastră trecea, maica atunci mă făcea; și eu luai o poveste 
de coadă ș-o țîpai la noi în ogradă, ș-o bătui bine, bine, să mă-nveţe și 
pe mine“ (V. Bologa, Voinic de plumb). 

Ca modalitate de determinare ironică a timpului din basm, reprezen- 
tarea, fantastică mai apare în formulele inițiale sub forma măririi con- 
trastului între ceea ce este în realitate și ceea ce ar fi fost în vremea 
de demult, în vremea poveștilor, fie prin închipuirea timpului ca o vîrstă 
geologică de neconceput, fie prin reducerea fenomenelor naturale, înde- 
obște cunoscute într-un anumit fel, la contrariile lor: „A fost odată ca 
niciodată, cînd se coceau ouăle în gheață și noaptea se făcea de dimineață“ 
(I. C. Fundescu, Ton Buzdugan); „A fost odată ca niciodată, cînd cerul 
cra aproape de pămînt încît oamenii cei mai înalți atingeau cu mîna de 
el“ (I. C. Fundescu, Fata din dafin); „A fost odată demult, demult rău, 
cînd fugeau șoarecii după pisici și erau mai nevoiași ăi voinici“ (D. Stăn- 
cescu, Cerbul de aur); „A fost odată, pe vremea de demult, cînd mîncau 
șoarecii pe pisici și erau mai înalți ăi pitici“ (D. Stăncescu, Sur-Vultur); 
„A fost odată, cică, măre, odată, de mult de tot, cînd avea ursul coadă 
şi dădea salcia roadă“ (D. Stăncescu, Înşir te mărgărite), „cînd trăia lupul 
prin sat și peştii pe uscat, cînd se băteau urșii în coade pîn'se betejau de 
noade“. 

Ironia formulelor inițiale ale basmului include și sensuri mai pronunţat 
satirice cînd se referă la anumite situații sociale: „...pe cînd erau muștele 
cît găluștele și le prindeau vînătorii cu puștele“..., „pe cînd mînca tiganul 
mămăligă cu unt de-și lingea deștele pîn'apuca cleștele...“, „cînd se potco- 
veau purecii... Și așa la cer zbura și pre sfinţi îi chișca...“, „cînd purecele 
zbura în slava cerului și se lăsa pe foaia teiului de se spurca în gura 
grecoteiului, și se lăsa pe foaia lipanului de se spurca în gura ţiganului — 
de atunci și nici de atunci, ci e mai dincoace cu vreo trei conace, de cînd 
își ungea fetele fețele și flăcăii musteţele...“. 

Așadar, prin formula inițială a basmului povestitorul solicită încre- 
derea ascultătorilor în adevărul celor ce el urmează să povestească, fapte 
de crezut numai pentru că „de n-ar fi nu s-ar povesti“. În cursul povestirii 
„el reamintește ceea ce spunea la început, că timpul acela „ca niciodată“ 
este numai o poveste. Interesul pentru acțiunea ce se desfășoară în timpul 
determinat calitativ prin formulele inițiale este sporit prin formulele mediale, 
care reamintesc ascultătorilor că „basmul înainte și mai frumos este“, 
„înșir'te mărgărite pe lungi fire aurite, că cuvîntul din poveste înainte 
mult mai este“, cu alte cuvinte că ficțiunea artistică în care se reflectă 
realitatea obiectivă este adevărată numai întrucît „se povestește , deci! 
că ea întruchipează numai în mod metaforic un anumit adevăr de 
viață. 

Formulele mediale uneori sînt expresii comune pentru sugerarea duratei 
timpului în care se desfășoară acțiunea fantastică a eroilor: „Și se luptară 
Și se luptară, zi de vară pînă-n seară“ , „Și merseră și merseră,„ zi de vară 
pînă-n seară, cale lungă să le-ajungă“ etc. Cum însă acțiunea este numai 
o poveste, nota de glumă a formulelor inițiale este menținută și în cele 
mediale pentru consemnarea contradicției dintre realitate Și aparență, 
dintre timpul obiectiv și cel subiectiv. Și în formulele mediale se folosește 
tot tehnica, ironiei: reducerea la absurd a ceea ce inițial, tocmai în vederea 
acestui scop, este presupus ca adevărat, cu alte cuvinte, considerarea apa- 
renței ca o realitate tocmai pentru dovedirea ei ca aparență. Și, tot așa, 
această ironie este cu atît mai vădită cu cît mai mare este contradicția 
dintre fantastic și realitate. Personajele în acțiunile lor fac drumuri lungi, 
cu care se măsoară timpul nesfîrșit din poveste, ele ajung în locuri imposi- 
bil de conceput în lumea obiectivă, ajung „unde munții se bat în capete“ 
sau, pentru a se arăta absurdul în raport cu realitatea obiectivă, „unde 
cică mărul n-are cocian“ și, de asemenea, pînă acolo unde ele întîlnesc 
în cale figuri ciudate, bunăoară un om care „alerga pe cîmp cu nouă 
pietre de moară și nouă de rîjnicioară și fugea așa de iute c-ajungea iepurele 
la noadă și-l apuca de coadă“. 

Basmul, prin conținutul lui de idei, se sfîrșește totdeauna cu triumful 
binelui asupra răului, spre satisfacția morală a ascultătorilor, de aceea 
totdeauna acțiunea se încheie cu nunta eroilor scăpaţi de orice primejdie: 
„Şi s-a făcut o nuntă mare și o veselie în întreaga împărăție. Şi frunza 
în codru tremura de bucurie, că dreptatea totuși a ajuns deasupra. Ştie 
Dumnezeu al cui e sacul cu făina și podul cu slănina“ (V. Bologa, Voinic 
de plumb). Şi povestitorul ar dori să joace la nunta din poveste, tocmai pen- 
tru că din cele povestite se vede cum în vremea de demult, de demult tare, 
dreptatea pînă la urmă totdeauna ieșea deasupra, alta fiind baza organi- 
zării sociale, în comparație cu aceea în care el trăiește: „La nunta lui 
Tei Legănat ași fi jucat și eu dacă eram pe atunci, că el nu se ferea de 
țărani ca boierii de azi“ (M. Lupescu, Tet Legănat). Ceea ce dorește poves- 
titorul este ca toți oamenii să se poată bucura de fericirea celor din poveste: 
„Ba, de rîndul acesta, au adus la palat și pe moșul și pe mătușa, părinții 
lui Pescăruș, să tot trăiască |... Iar binele şi belşugul din casa lor dă-l, 
Doamne, la toți dușmanii mei, "dar dă-mi-l și mie“ (C. Rădulescu Codin, 
Pescăruș împăratul). 

Dar, cum se vedea încă din formulele inițiale, povestitorul știe că 
ascultătorii nu cred în acțiunea fantastică a basmului, ei considerînd timpul 
„ca niciodată“ doar o poveste, cum și el îl considera în motivarea că „de 
n-ar fi nu s-ar povesti“, de aceea sfîrșitul basmului, chiar odată cu satis- 
facția pentru triumful binelui asupra răului, înseamnă totodată și trans- 
punerea ascultătorilor din lumea fantastică în lumea reală, din timpul 
din basm în timpul istoric, povestitorul întorcîndu-se la el odată cu sfîr- 
șitul, prin curmarea ficţiunii poetice: „Iar eu încălecai pe-o _șea Și siîrșii 
povestea, că de nu s-ar ti sfîrşit tot ași mai fi povestit“ (D. Stăncescu, 
Fata unchașului). Cum însă ascultătorii, încrezători în ideea morală a 
povestirii, trebuie să aibă o satisfacție de acest ordin chiar știind că nimic 
n-a fost adevărat din cele povestite, destrămarea ficţiunii poetice nu trebuie 
să constituie pentru ei o dezamăgire în ce priveşte fondul de idei, ci numai 
o îndoială în proiectarea acțiunii pe dimensiunea timpului imaginar. Astfel, 
în orice basm transpunerea din lumea fantastică în lumea reală, curmarea 
povestirii, se face tot printr-o glumă, reversul celei din introducere. 

În formula finală, cu aceeași ironie din formula inițială, deci confrun- 
tînd basmul cu realitatea, povestitorul priveşte mai întâi întîmplarea 
povestită ca și cînd ar fi fost o întîmplare reală, la care el însuși a asistat, 
pentru ca, prin determinarea ei în baza celor ce el a văzut la nuntă, să 
reiasă că n-a fost decît o minciună, altfel spus, o fictiune valabilă doar ca 
viziune metatorică a realității, inventată de povestitor pentru a exprima. 
prin ea o idee de viaţă, plină de învățăminte. Cu seriozitatea aparentă 
specifică ironiei, ascultătorii sînt asiguraţi că povestea a fost adevărată, 
de vreme ce povestitorul a fost martor la cele povestite, spuse altora pentru 
a regreta că n-au fost de față și ei, cu alte cuvinte, ca să înțeleagă și ei 
mai bine adevărul de viață exprimat "metaforic î în „minciuna“ “ povestitorului. 
Formula finală a basmului, ca și cea inițială, are așadar tot o valoare 
literară. „Minciuna“ la care se referă povestitorul la sfîrșitul acțiunii este 
„ficțiunea poetică“ pe care ela găsit-o ca adevărată doar întrucît s-a povestit, 
astfel că el poate asigura pe ascultători că a tost martor, ca povestitor, 
la acțiunea povestită, la care și ei au putut participa, tot afectiv, în măsura. 
în care L-au ascultat cu interes pînă la siîrșit: „Şi încălecai pe-o șea și v-am 
spus dv. povestea așa. Muscă albă pe perete, mai mincinos cine nu crede“. 

În formula finală a basmului ironia este menținută pentru a se arăta. 
că întîmplările povestite n-au fost decît o poveste. și că povestea exprimă 
doar metaforic satisfacția pentru triumful binelui asupra răului în lume. 
Însuși povestitorul recunoaște, prin ironia sa, contradicția dintre fantastic: 
ȘI realitate, adică izvorul „minciunii“ sale, cu care a vrut să delecteze 
pe ascultători și astfel să-i instruiască în ideea morală cuprinsă în povestea. 
lui: „Cu bine și cu sănătate, ține-o minte bine, nepoate, că multă vorbă fără 
minciună nu se poate“ (D. Furtună, Nu cânta, băiete). Pentru a arăta că 
este vorba numai de o poveste, adică de o exprimare metaforică a satis- 
facției pentru triumful binelui asupra răului, povestitorul, în formula finală, 
luînd în rîs el însuși ce a povestit, batjocoreşte „de sus“, deci ironic, 
pe ascultătorii care au rămas în atmosfera fantastică în momentul cînd 
acțiunea s-a încheiat. Asigurarea lui că a fost și el la nuntă este valabilă. 
pentru ascultătorii care au dat crezare celor spuse de el și tocmai de 

aceea, întorcîndu-se de la nunta împărătească la care, ca povestitor, a 
fost martor, are ceva și pentru ei, ca ascultători, ca să nu le pară de tot rău 
că n-au fost împreună cu el: „Aduseră un coș cu prune uscate, să arunce-n 
cele guri căscate“ ...,Petrecerile nunţii ținură o săptămînă întreagă, mesele 
nu se mai destinse cît ținu benchetunala și, fiind și eu pe la una din ele, 
furai o lingură scurtă, ca s-o bag în gura cui ascultă“ (N. D. Popescu, 
Cei trei frați și zmeul). Din partea celor povestite, spune povestitorul, „noi 
de-am fi sănătoșei, buni la inimă și la treabă, precum sîntem și la mîn- 
care și mai cu seamă la minciuni“, căci „încălecai pe-o căpșună și v-am 
spus și eu o minciună, nici tocmai mică, dar nici prea mare, ci numai 
cît vă trebuie pentru astă seară“ (M. Lupescu, Mărgicuza de sub limbă), 
și „cine-o știe mai departe, mai departe s-o spună, că eu mă suii pe-o 
șea şi v-o spusei așa, mă suii pe-un cui, să nu v-o mai spui“ (I. Pop 
Reteganul, Voinicul Parston). 

Ca și în formulele inițiale, primul termen, prin care povestitorul asi- 
gură pe ascultători de realitatea celor povestite, prin tehnica ironiei este 
redus la absurd în al doilea termen. În orice poveste, asigurarea povesti- 
torului că au fost adevărate cele povestite este dezmințită de probele aduse 
pentru susținerea mărturiei lui: „În toată împărăția se făcu bucurie mare 
și masă împărătească. Eram și eu pe acolo și căram mereu la vatră lemne 
cu îrigarea și apă cu ciurul și glume cu căldarea, pentru care căpătai un 
năpirstoc de ciorbă și-o sfîntă de cociorbă pentru cei ce-s lungi la vorbă“ 
(I. C. Pundescu, Făt-Frumos cu părul de aur). Sau: „Eu încă mă aflai pe 
acolo, tăiam lemne cu sapa și căram apa cu ciurul. leșea zeama pe vîrful 
curții și carnea pe ferești...“, „și mi-o dat aceia să mănînc un picior de 
iepure de la genunchi în jos, că-i mai cărnos, apoi i-am lăsat pe dînșii 
bînd și petrecînd ș-am venit la dv. călare pe-o roată și v-am spus-o toată“ 
(Al. Vasiliu, Jon Milea). 

Aproape toate basmele se termină cu expresia „încălecai pe-o şea și 
vă spusei povestea așa“, prin care în mod figurat se confruntă fantasticul 
cu realitatea, arătîndu-se întoarcerea povestitorului din ficțiunea. lui odată 
cu sfîriștul poveștii, adică destrămarea ficţiunii prin confruntarea cu reali- 
tatea: „Au făcut apoi un ospăț, mare, au tăiat la lăviți și troci și au adus 
apă cu ciurul și mîncau cu fusele. Eu însă am fost pe acolo și-am văzut, 
căci de n-ași fi văzut n-ași ști povesti. Cînd de-acolo am plecat, pe un cal 
am călecat și povestea o-am gătat, căci acolo o-am uitat“ (I. Pop Rete- 
ganul, Cei doi copii cu părul de aur). Sau: „Şi eram și eu pe acolo... și au 
tăcut o ulcicuță de papară și m-o dat pe ușă-afară, da mie mi-o fost ciudă 
și m-am dus în grajd și mi-am ales un cal cu șaua de aur, cu trupu de 
criță, cu picioarele de ceară, cu coada de fuior, cu capul de curechi, cu 
ochii de neghină, ș-am pornit pe-un deal de cremene: picioarele se topeau, 
coada-i pîrăia, ochii pocneau; și-am încălecat pe-o prăjină și ţi-am spus 
o minciună, și-am încălecat pe-o poartă și ţi-am spus-o toată“ (M. Emi- 
nescu, Călin Nebunul). 

B. P. Hasdeu, bazat pe vechimea expresiei „încălecai pe-o șea“, cunos- 
cută în toate dialectele romînești, și pe faptul că în vechea italiană basmul . 
se numea „novella e cavallo“, îi caută originea în limba latină. Metafora 
ar proveni din latinescul „inequito“, adică „încalec“, care construit cu 

dativul însemna a ride de cineva, „a-l lua peste picior“, formula -romînească 
în latineşte putînd fi „inequitavi et sic vobis narravi“ — „am glumit și 
am mințit“ 1. 

Desigur că B. P. Hasdcu se putea gîndi la o astfel de explicație a 
expresiei numai întrucît ca corespunde intențiilor povestitorului de a aprecia 
cu ironie timpul fantastic în care s-au petrecut cele povestite, de a con- 
frunta astfel timpul din basm cu timpul istoric. Expresia „încălecai pe-o 
şea“ putea dobîndi sensul de „am glumit și am mințit“ în vremea cînd 
reprezentările iantastice asupra lumii în concepția oamenilor rămîneau 
simple povești, dezmințite de observația realității. Ca formulă de încheiere 
a basmului, expresia, după ce a încetat de a mai explica ideea că e vorba 
doar de o glumă, a continuat să redea ideea de glumă și minciună tocmai 
prin absurditatea ei, în loc de „încălecai pe-o șea“ apărînd formula ca: 
„încălecai pe-un cui, dacă vreți tot vă mai spui“ (C. Rădulescu Codin, 
Făt Frumos), „încălecai pe-un fus, să trăiască cine-a spus“ (C. Rădulescu 
Codin, Tulman), „mă suii pe on cărbune și n-am ce mai spune, m-am suit 
pe-o custură ruginoasă și-o spusei cam mincinoasă“ (T. Frincu și G. Can- 
drea, Ileana C osinzeana), „încălecai pe-un gătej uscat, să fie basmul băsmuit 
şi-n alt sat“ (D. Stăncescu, Înșir'te mărgărite). 

Intr-o vreme cînd idealurile sociale ale oamenilor, exprimate metaforic 
în povești, erau doar de domeniul poveștilor, povestitorul putea socoti 
că n-are rost ca ascultătorii să-i mai verifice povestea: „Cine vrea să-i vadă, 
meargă, că eu nu-i opresc; eu unul însă n-oi merge, că nice sînt învățat 
a colinda pe la curți domnești, și mă prinde și somnul. Noapte bună!“ (I. Pop 
Reteganul, Dreptatea 'şi strîmbătatea). Iar alteori, tocmai pentru că era 
prea mare depărtarea dintre ideal și realitate, confruntarea realității cu 
povestea era lovită de anumite interdicții, expresie literară a interdicțiilor 
de ordin social: „Ş-o fost la nunta ceea și Gheorghe Natu ș-o cerut să-i 
deie o plăcintă. Acei de-acolo l-o trăznit cu plăcinta-n cap, de-o rămas 
Natu chelbos și chelbos îi și-n ziua de azi. Şi-o fost și Gheorghe Cioho- 
tariu și-o cerut o leacă de zamă. Cei de-acolo l-o pleznit c- -un ‘ciolan peste 
picior, de-o rămas Gheorghe știop, și știop îi şi-n ziua de azi“ (Al. Vasiliu, 
Manea Cîmpulu). Totuși, în cele mai multe basme, ca dovadă a optimis- 
mului poporului, contrastul între ideal și realitate, între timpul din basm 
și timpul istoric, nu exclude satisfacția pentru triumful binelui asupra răului, 
chiar și numai în povestea care exprima idealurile de viață socială într-o 
formă metaforică, povestitorul arătîndu-și doar regretul pentru marea 
depărtare între timpul apreciat calitativ, subiectiv, și cel apreciat canti- 
tativ, obiectiv: „M-ar fi poftit și pe mine la masa lor, că era departe 
țara lui de a noastră. Si iac-așa înghit și eu în sec și-mi ling buzele, 
numai gîndindu-mă la vinurile şi mâncărurile împărăteşti“, 

În ironia unor povestitori pentru care era mai evidentă baza socială 
a contradicției dintre ideal și realitate, dintre cele povestite și cele trăite 
în viață, se strecoară uneori o notă de amărăciune, cauzată de. observarea 
realității dezgolite de orice înfrumusețare poetică; bunăoară: „După acestea 
se începe nunta, ş-apoi dă Doamne bine!... Şi-au fost poftiți crai, crăiese 


1 Etimologicum Magnum Romaniae, Basm, 

și-mpărați, oameni în samă băgaţi, şi-un păcat de povestariu, fără bani 
în buzunariu. Veselie mare între toți era, chiar și sărăcimea ospăta și bea. 
ŞI o ținut veselia ani întregi, și acum mai ţine încă. Cine se duce acolo: 
bea și mănîncă. lar pe la noi, cine are bani bea și mănîncă, iară cine 
nu, se uită și rabdă“ (I. Creangă, Povestea lui Harap-Alb). Povestitorul 
vrea să spună că gluma e cu atît mai bună cu cît mai mare este depăr- 
tarea de la realitate la poveste. 

Despre formulele basmului, inițiale, mediale și finale se poate spune, 
în concluzie, că sînt expresii metaforice de apreciere calitativă a timpului 
din basm, avînd rostul de a susține interesul ascultătorilor pentru adevărul 
de viaţă exprimat de povestitor prin confruntarea ironică a fantasticului 
cu realitatea; cu alte cuvinte, ele au rostul de justificare a ficţiunii poetice 
prin conținutul ei social. Ironia povestitorului, ca expresie a conștiinței 
contradicției dintre timpul din basm și timpul istoric-social, acordă for- 
mulelor basmului o funcție satirică, funcție devenită tot mai importantă 
în creația folclorică pe măsură ce (ca urmare a schimbării condițiilor istorice 
ale vieții poporului care-și exprimă în basme idealurile sociale) tot mai 
realistă a devenit privirea timpului istoric-social în perspectiva timpului 
din basm, adică tot mai realistă a devenit reflectarea metaforică a tim- 
pului istoric-social în timpul fantastic al basmului. Etapele acestei evoluţii 
pot fi urmărite prin cercetarea corespondenței timpului din basm cu timpul. 
istoric-social. 


4 


Cercetătorul sovietic A. N. Veselovski, sprijinindu-se pe etnografia 
comparativă, în lucrarea Poetica subiectelor, a încercat să sesizeze caracterul. 
consecutiv al dezvoltării unor motive și subiecte folclorice care reflectă 
trepte succesive ale dezvoltirii societății. Comentînd această încercare, 
V. M. Jirmunski observă că în creația folclorică a tuturor popoarelor etno- 
grafia comparativă dezvăluie în aceste motive rămășițe ale comunității 
primitive, gentilice, ale obiceiurilor și credințelor din epoci mai vechi, 
dar ar fi greșit să ne limităm la o înțelegere genetică a lor, fără a ține 
seama de continua lor reinterpretare în noile condiții sociale prin care trece 
orice popor în cursul istoriei. Motivele se transformă prin adaptarea la noile 
condiții sociale, și prin condițiile istorice asemănătoare trebuie explicate 
ele în folclorul fiecărui popor, nu ca simple împrumuturi: „Prezența asemă- 
nărilor tipologice între literaturile diferitelor popoare condiționate de ase- 
mănarea dezvoltării lor sociale și culturale nu exclude — se înțelege — pro- 
blema posibilității unor corelaţii culturale și literare — dimpotrivă, tocmai 
asemănarea situației sociale constituie premisa unor asemenea influențe“ 1. 

Observația aceasta este valabilă și pentru basmele romînești, în care, 
cum a dovedit cu prisosință L. Şăineanu, recunoaștem motive de circulație 
universală 2. Dar oricît de universală ar fi circulația motivelor, în bas- 


1 V, M. Jirmunski, Creaţia epică a popoarelor slave și problemele studierii compara- 
tive a eposului, în Cercetări de literatură si folcloristică slavă, Editura Academici U.R.S.S., 
1960, pp. 252—283. 

2 L. Şăineanu, Basmele romîne, 1895. 


15 TIMPUL ÎN BASMUL ROMINESC 411 


mele fiecărui popor, inclusiv ale poporului nostru, pot fi urmărite într-o 
secțiune verticală principalele etape ale dezvoltării istorice întregii societăți 
omeneşti, din epoca primitivă pînă în cea modernă, dat fiind că acolo 
unde condițiile materjale străvechi, primitive chiar, ale organizării sociale 
întîrzie să se schimbe, gîndirea folclorică poartă semnele vechimii — aceasta 
în primul rînd, și în aldoilea rînd, pentru că în succesiunea istorică a orîn- 
duirilor sociale mentalitatea oamenilor persistă multă vreme după schim- 
barea bazei economice care a determinat-o, mai cu seamă în regiunile izolate 
și în păturile de jos, mai conservative, ale poporului. Așa se explică de ce 
basmul, ca de altfel toate producțiile folclorice, în forma în care el s-a 
transmis pînă în zilele noastre, este dificil de raportat la o singură etapă 
istorică. Privirea lui istorică va însemna recunoașterea. stratificărilor de 
concepții determinate de dezvoltarea istorică a poporului. Prin urmărirea 
corespondenței timpului din basm cu timpul istoric social se vor recunoaște 
în basmele romînești diferitele vîrste ale gîndirii folclorice, determinate de 
succesiunea formațiunilor social-economice cunoscute în întregul curs al 
istoriei omenirii, din timpurile străvechi, dinainte de formarea poporului 
romîn, pînă în timpurile moderne. În această schemă vom fixa cîteva din 
motivele și subiectele lor, pentru înțelegerea timpului fantastic, ca ficțiune 
literară, în funcție de timpul istoric social pe care îl reflectă într-o formă 
metaforică, deci pentru a înțelege rostul social-istoric al ficţiunii poetice 
specifice basmului. 

Studiile istorice mai noi, în lumina materialismului istoric, au arătat 
că în cea mai mare parte a țărilor romînești, după destrămarea Imperiului 
Roman, trecerea la orînduirea feudală nu s-a făcut din cea sclavagistă, ci 
direct de la cea primitivă, prin „obștea sătească“, al cărei element deter- 
minant era stăpînirea în devălmășie a unei moșii de către locuitorii unui 
sat, descendenți ai aceluiași „moș“, „moșneni“ sau „vecini“. Obștea a fost 
una dintre instituțiile de bază în evul mediu romînesc, suferind schimbări 
însemnate pînă în secolul al XVII-lea, cînd peste ea s-a așezat sistemul 
feudal, prin transformarea țăranilor liberi ai obștiilor în iobagil. Obștea 
sătească în istoria poporului nostru a constituit baza unei culturi folclorice 
străvechi, în continuă adaptare la noi condiţii istorice, cum se poate vedea 
din studierea conținutului istorico-social al basmelor. 


În orînduirea primitivă, perioadă foarte lungă în istoria popoarelor, 
cauzele reale ale fenomenelor naturii și ale cursului istoric fiind reprezentate 
într-o tormă fantastică, fantastică era și concepția oamenilor reflectată 
în producţiile folclorice. Din această epocă, eroul de basm a păstrat atri- 
butele excepționale, în măsură să înfrîngă forțele fantastice ale răului în 
lume. Pentru a ajunge la vîrsta de „erou“ el iese din durata timpului obiectiv, 
măsurată cantitativ, și trece în“r-un timp fantastic, apreciat exclusiv cali- 
tativ, ca poveste. Trecerea dintr-un timp în altul se arată prin repeziciunea. 
creșterii lui: într-o zi ca alții într-un an, într-un an cît alții în nouă... 
Distanța în spațiu însemnînd timp pentru a-l parcurge, în basm eroul 
își ajunge ținta acțiunilor lui tot prin suprimarea duratei obiective a tim- 


t V. Costăchel, P. P. Panaitescu, A. Cazacu, Viaja feudală în Țara 
românească și Moldova, 1957, 

pului, într-o viteză fantastică. Făt Frumos îi spune celui care-l purta în 
slava cerului: „Stăi măi, să-mi iau căciula, că mi-a căzut din cap. — Ce 
stai d-ta de vorbeşti? Las-o-ncolo la nevoie căciulă, că ea acum o fi cale 
de șase luni de departe, să mergi cu piciorul pînă acolo unde a căzut ea“ 
(P. Ispirescu, Vornicul cu cartea în mină născut). Pentru suprimarea duratei 
obiective a timpului, eroii acționează prin practici magice, care trec peste 
relațiile reale dintre fenomene: „Împărăţia doamnei Chiralina este departe 
de aici, cale de zece ani; da această cale se poate face cît te ștergi la ochi 
dacă cineva s-o duce în pădurea cea neagră de lîngă gîrla de păcură, care 
aruncă cu pietre și foc pînă la cer, și dacă o încăleca pe bușteanul ielelor, 
cu care poate să treacă gîrla; însă cine aude şi va spune cuiva, acela să 
se facă de piatră pînă la genunchi...“ (N. Filimon, Omul de piatră). 

Timpul din basm avînd sensul de ficțiune artistică, povestitorul îi 
asigură pe ascultători de adevărul celor povestite prin aceea că eroul lui, 
după încheierea acțiunii, mai trăiește „şi azi“, adică este contemporan cu 
povestitorul și cu ascultătorii, acțiunea din poveste trebuind să arate că 
eroul n-are moarte în timp, ca toți pămîntenii, ci este nemuritor, asemeni 
ființelor mitologice. De aceea, pentru eroul din basm moartea înseamnă 
scoaterea din timpul „ca niciodată“, lipsit de durată obiectivă, și supunerea 
lui la legea trecerii obiective a timpului, asemeni oricărui muritor. În 
acțiunile lui, împlinindu-și ursita de erou, el ajunge în locuri unde nu se 
cunoaște moartea, locuri pierdute apoi, ca urmare a nerespectării condi- 
țiilor fixate de ursitoare, dovadă în ultimă analiză pentru ascultători că 
timpul este absolut tocmai în relativitatea lui, că timpul din basm e numai 
o aparentă ieșire din timpul istoric-social. 

Motivul „tinereții fără bătrînețe și al vieții fără de moarte“, cum 
este numit în folclorul romînesc, se găsește în folclorul tuturor popoarelor 
în diferite mituri și povești. În reprezentările religioase care au influențat 
folclorul, nemurirea era concepută ca o trecere în lumea „de dincolo“, 
în „celălalt tărîm“, ceea ce însemna o ieșire din timpul obiectiv, în care, 
în aceleași reprezentări, tot ce exista era considerat ca o „cădere“ din 
eternitate în timp, urmare a unui „păcat“. Influența religioasă se vede 
și în unele basme romînești, în care omul pămîntean intră într-o grădină 
a fericiților „uitîndu-și“ de timp, pentru ca printr-o „cădere“ să se reîn- 
toarcă printre muritori, spunîndu-le și lor ce-a văzut în lumea „de dincolo“, 
spre luare aminte (I. Pop Reteganul, Vzzor, craiul șerpilor). Dar, ca dovadă 
a considerării nemuririi eroului din basm doar ca o vîrstă de poveste, 
de neconceput fără corespondența cu timpul istoric-social, în unele basme 
eroii își împlinesc nemurirea întorcîndu-se printre muritori (I. C. Fundescu, 
Ion Buzdugan), iar în altele, cu totul contrar mitului biblic al „căderii 
în păcat“, binele este socotit tocmai ceea ce în concepția religioasă însemna 
„răul, adică viața pămîntească, vitejia eroului constînd în călcarea inter- 
dicției religioase. Așa, se spune că feciorii unui împărat au descoperit într-o 
cămară tainică chipul unei femei fermecătoare, deși sub amenințarea de 
mare primejdie li se interzisese să intre acolo. La întrebările lor, împăratul 
le răspunde cam în felul cum concepția religioasă explica nemurirea : „Dragii 
tatii, nu e nevastă, e fată, e zîna zînelor,e crăiasa lor, dar de cînd lumea 
de bătrînă și tot nu îmbătrîneşte, și de nu se va mărita nu îmbătrînește 

in veci, ci numai măritîndu-se își pierde puterea de zînă și începe a îmbă- 
trîni. Şade departe de aici, în împărăţia zînelor, unde nu moare nimeni, 
nici nu se naște nimeni; oamenii pămînteni însă, care merg, nu se mai 
întorc, toți se prefac în dobitoace și în stăni de piatră, îi prefac zînele. 
Mulţi voinici au cercat să pețească pe crăiasa zînelor, dară bine n-au umblat, 
căci zînele i-au fermecat, deoarece de s-ar mărita cumva crăiasa lor, atunci 
împărăția lor trebuie să se stingă, căci e ursită de Dumnezeu atîta să trăiască, 
pînă vor fi toate fecioare, și călcînd numai una cuvîntul ursitoarei, împărăția 
să se prăpădească, ele să piară deodată, iar cea măritată să se facă om 
pămîntean, supusă necazurilor acestei vieți. Drept aceea puneți-vă pofta-n 
cui de-a mai gîndi la ea“ (I. Pop Reteganul, Crăiasa zînelor). Cum e de 
așteptat în basm, la această explicație biblică a „fructului oprit“, unul 
din feciorii împăratului acționează tocmai contrar învățăturii. Călcînd 
sfatul părintesc, el aduce zîna pe pămînt și, după ce o supune la toate 
greutățile pămîntești, o ia de nevastă, descoperind de-abia atunci, după 
călcarea interdicției biblice, că ea era cea din icoana interzisă, după care 
umblase atîta, zîna fermecătoare pe care tatăl său o știa că trăiește departe 
de pămînteni, într-o lume ce nu poate fi ajunsă fără împlinirea bleste- 
mului. Toţi cei de față la masa împărătească rămaseră înlemniți de minunea 
ce le sta înainte: era cu mult mai frumoasă de cum o arăta icoana. Poves- 
titorul basmului vrea să spună astfel că frumusețea celei răpite din țara 
zînelor, prin călcarea interdicției biblice, este mult mai mare decît ceea 
ce se poate vedea printre oameni, tocmai pentru că munca în condiția pămîn- 
tească, în timpul istoric-social, sporește valorile umane la mai mult decît 
ce-și pot închipui cei ce caută fericirea omului în „cealaltă lume“ „ sau că 
timpul fantastic al basmului, „celălalt tărîm“, este numai o expresie meta- 
forică a idealului căutat de om în timpul istoric-social. 

În felul acesta înțelegîndu-se corespondența timpului din basm cu 
timpul istoric-social, încercarea la care este supus eroul constă tocmai 
în confruntarea fantasticului cu realitatea pentru a se vedea că în realitate 
trebuie să se împlinească idealurile de viață exprimate metaforic în basm. 
Visurile celor nevoiași, dornici de o altă rînduială pămîntească trebuie 
să le împlinească eroul basmului, pentru a-și dovedi vitejia (G. Cătană, 
Povestea lui Furga-Murga). 

Pentru că urmele organizării primitive a vieții sociale s-au păstrat pînă 
tîrziu, în orînduirea feudală și chiar în cea capitalistă, prin confruntarea 
timpului din basm cu timpul istoric-social vom recunoaște în basme multe 
urme ale epocii de destrămare a orînduirii primitive. Ca urmare a inter- 
venției tot mai puternice a forțelor sociale în viața oamenilor, alături de 
cele alc naturii, tot atît de neexplicabile în această perioadă istorică, în 
reprezentările lor fantastice multă vreme fericirea vieții sociale era căutată 
în trecut, nu în viitor, cum se vede și din unele basme. Fixarea acțiunii 
basmului într-un timp așa „de demult“ încît în amintirea oamenilor era 
de necrezut că; ar fi fost „odată“ cîndva, dovedește că „în vremea poveș- 
tilor“ pentru ei a fost mult mai bine decît de atunci „încoace“, și dacă 
povestea se încheie cu regretul pentru trecerea a ceea ce a fost odată ca 
niciodată, el este expresia metaforică a regretului pentru timpul cu cea 
mai mare vechime istorică, cînd nu exista în lume răul social al exploa- 

tării apărute odată cu modul de viață sclavagist, bazat pe clase antagoniste. 
Astfel în basmele care reflectă epoca de destrămare a comunei primitive 
timpul fantastic, ca expresie metaforică a timpului istoric-social, nu poate 
fi decît expresia metaforică a comunei primitive, a unui mod de organizare 
socială bazată pe proprietatea comună a bunurilor materiale (G. Cătană, 
Grăuntele de grîu). 

În cele mai multe basme, personajele principale sînt împărați și fii de 
împărați, ceea ce dovedește vechimea lor în creația folclorică, ea putînd fi ur- 
mărită pînă în epoca primitivă a societății umane. În chipul împărați- 
lor din povești se recunosc „moșii“ orînduirii primitive, a căror autoritate 
consta în asigurarea egalităţii tuturor în drepturi după rînduiala comunității 
în care proprietatea asupra bunurilor materiale era comună, menținută 
după o lege din moși-strămoși. Aceasta era înțelepciunea străveche a 
moșilor. Faptul că în toate basmele împărații sînt „bătrîni“ vrea să spună 
că ei asigurau o rînduială „din bătrîni“, cum s-a păstrat ea pînă tîrziu de 
„moșii“ obștei sătești care, ca ocrotitori ai drepturilor celorlalți, nu puteau 
folosi legea pentru mărirea propriilor lor drepturi. Uneori ei chiar recu- 
nosc că e mai înțelept să asculte de părerea supușilor decît să ia singuri 
o hotărîre (I. Pop Reteganul, Isfeaţă și pace). În rînduiala păzită de înțe- 
lepciunea „moșilor“, fiecare sat era o împărăție, avînd în frunte cîte un 
moş, împărat sau vodă, cum se spune în basme: „A fost odată un împărat, 
căci ce vreți, poveste fără împărat, pomană fără popă poate-se?“ (I. Pop 
Reteganul, Tata florilor). Împăratul ducea aceeași viață cu a celorlalți; 
„pe atunci împărații nu erau așa făloși ca cei de azi, se mai opreau și 
prin popor să le vază necazurile“ (I. Pop Reteganul, Micu Grămădicu). 
Unuia de la care primise un sfat, împăratul îi spune: „Dacă-i așa, drum 
bun să-ți dea Dumnezeu; multe plecăciuni neveste-tei și feciorilor și tuturor 
celor din satul tău și lui vodă al vostru, dacă cumva te-ntîlnești cu dînsul“ 
(T. Pamfile, Sperlă Voinicul). Nevoile celorlalți erau și ale împăratului: 
el umbla la moară, cerea bucate cu împrumut, ieșea la lucrul cîmpului, 
cum se vede din alte basme. 

Schimbarea treptată a autorității „moșului“ comunității primitive în 
autocrație, ca urmare a creșterii bunăstării lui materiale, în! timpurile 
vechi era explicată tot prin cauze fantastice, cum se vede din alte basme: 
„Împăratul avea, ca tot creștinul, ogorul lui unde-și semăna toamna și pri- 
măvara, cum semănăm și noi cînd avem unde, care secera vara, cum 
secerăm și noi cînd avem ce. O osebire mică numai: în ogoarele noastre 
mai crește și pălămidă ori neghină, mai face cîteodată grîul tăciune, și 
nu ca-n ogorul împărătesc, unde grîul avea pai de aur și spicul boabe de 
pietre nestemate, la care cu mare greutate puteai privi! Îi mergea tare 
bine împăratului și-n scurtă vreme s-a văzut romînul cu gospodărie așezată, 
cu vite la săivane, cu pătulele și coșarele pline și cu părăluțe puse deoparte 
pentru doamne fereşte ce nevoie. Norocul lui, ce să zic eu?“ (T. Pamfile, 
Sperlă Voinicul). Intervenţia fantasticului în explicarea fenomenelor sociale 
era în măsură să, acopere cauzele adevărate ale diferențierilor, tot mai mari, 
ale organizării vieții. Explicația socială a creșterii puterii împăratului 
a apărut o dată cu diferențierile de clasă, cînd împărțirea între „mari“ 
și „mici“ a început a fi simțită ca o nedreptate socială, cei mici și slabi 

fiind săracii, iar cei mari și tari bogații: „Apoi cum știți și dv.: cîte țări 
atîția împărați, așa erau din bătrîni, toată țara își avea împăratul și tot 
satul popa, și mergeau lucrurile strună de oable; astăzi, firește, nu mai 
poate fi așa, că lumea s-a viclenit și oamenii au sărăcit: la un împărat 
îi trebuiesc mai multe țări și la un popă mai multe sate, și tot nu-i vede 
omul sătui“ (I. Pop Reteganul, Crăiasa zînelor). În basme ne este arătat, 
uneori cu o surprinzătoare recunoaștere a cauzelor reale ale destrămării 
orînduirii primitive, prin ce mijloace s-au ridicat împărații între ceilalți, 
mijloace economice de exploatare prin acumularea plusvalorii, transformate 
în mijloace de exploatare socială: Un împărat își face mai întîi plug de 
aur și merge să are cu el, dar un bătrîn îi spune că „de n-o ploua în luna 
lui mai, nu-i vrednic nici o coajă de mălai“, de aceea vinde plugul și 
cumpără moara lîngă casă, căci „se gîndi de ce să mai împartă el bucatele 
cu alții pentru măcinat, mai bine să capete el ceva de la moară“ (I. Pop 
Reteganul, Isteaţă și pace). Exploatarea economică a generat nedreptățile 
sociale, s-a definitivat împărțirea între clasele de sus și cele de jos, bogăția 
fiind acumulată de împărați și slujitorii lor, ca să poată stăpîni și alte 
sate, cum recunoaște împăratul însuși că aplică legea în folosul lui: „Tanda, 
manda, ce e al meu e al meu, ce e al altuia încă să fie al meu, așa cer 
eu și așa cere dreptatea“ (I. Pop Reteganul, Tata florilor). 

O dată cu destrămarea orînduirii primitive au apărut și războaiele 
pentru extinderea autorității vechilor „moși“, cu același scop de dominare 
economică, pentru cucerire de teritorii și procurare de sclavi, cum se vede 
şi în basme: „A fost odată un împărat viteaz peste fire, că unde pornea 
cu război zvînta, de nu rămăsese domnie cît de mică, ori împărăție cît 
de mare, pe la hotarele împărăției lui, să n-o fi bătut el; și ăst împărat 
avea trei feciori tot unu și unu de viteji și de frumoși. În povețele lui 
părintești, împăratul îi sfătuia să lupte înainte mereu, după ce-o muri el, 
că era bătrîn și cînd-cînd își aștepta ceasul, și să supuie pe toți vecinii, ca 
să se mărească țara lor“(I. Pop Reteganul, Împărăția Arăpușchii). În pove- 
tele împăratului alteori apare și mai clar scopul acțiunii lui, dezgolit de 
fantasticul în care apărea neștiutorilor, el trimițîndu-și feciorul să învețe 
hoția (P. Ispirescu, Hog împărat). 

Starea de permanente războaie ale împăraților explică de ce în toate 
basmele ei sînt, în primul rînd, purtători de războaie — și totodată de 
ce în locul „moșului“ din comunitatea primitivă, așa cum apare în basme, 
s-a generalizat „împăratul“ — imperator, care altă dată însemna conducător 
de oști. Ca „împărați“, fericiții „moși“ de altă dată, în noile condiţii își 
trăiesc „bătrînețea“, adică țin rînduiala împărăției, apăsați de două mari 
griji: purtarea, războaielor nesfîrșite cu vecinii și asigurarea urmașilor în 
scaunul împărătesc — dacă ținem seama că prin poziția lor de autocrați 
au trecut peste dreptul supușilor de a-și alege împăratul. Nașterea urma- 
șului la tronul împărăției tocmai de aceea este în basme un fapt neobișnuit. 
Contrar așteptărilor împăratului, împărăteasa nu poate avea 'copii. Prin 
leacuri vrăjitorești greu de găsit sau prin promisiunile, tot atît de greu 
de îndeplinit, ale părinților, ca și prin învoieli pe seama celui dorit, noul 
născut este sortit condiției de erou cu totul excepțional. El va fi Făt-Frumos, 
întrupare a tuturor calităților și virtuților omenești. Înainte de a porni 

în acțiunile prezise, el „dezgroapă“ armele și veșmintele purtate de tatăl 
său în tinerețe, adică schimbă bătrînețea cu tinerețea, slăbiciunea cu puterea, 
ieșind astfel din timpul istoric, cantitativ, și intrînd în timpul fantastic, 
calitativ, trecînd din realitate în poveste. Urmașul împăratului, așteptat 
de toată împărăția, trebuie să fie un erou, să poată împlini ceea ce tatăl 
său nu putuse, să înfrîngă puterile fantastice ale răului: zmei, balauri etc., 
ființe care, într-o reprezentare fantastică a lumii, cauzau războaiele ȘI 
celelalte suferințe. 

Dar războaiele sînt grele nu atît pentru împăratul doritor de a-și 
mări prin ele împărăția, cît pentru supușii obligați să le poarte. De aceea, 
în unele basme este regretată starea de fericire primitivă, „cînd pe rîurile 
noastre curgea lapte și miere, cum spun bătrînii“. Prin adaptarea basmelor 
la timpul cursului istoric apare tot mai mult în ele ideea că dreptatea. 
oamenilor trebuie întemeiată pe desființarea răului social, pe desființarea 
privilegiilor de ciasă și pe recunoașterea drepturilor fiecăruia după munca 
lui, fapt care ține de viitor, ca urmare a unei acțiuni în curs de desfă- 
șurare, prezentă în orice basm: uriașa luptă dintre bine și rău. Răul din 
lume fiind apărut o dată cu clasele sociale, cu exploatarea, în orice basm 
Făt-Frumos, cel așteptat de împărăție mai mult decît de împărat, deși 
folosește armele dezgropate ale tatălui său, nu acționează niciodată în 
războaiele acestuia, deci în războaie de cucerire a țărilor 'vecine, ci pentru 
binele întregii împărăţii. Soarta lui e de a îndeplini ceva cu totul deosebit 
de planurile tatălui său, ce nici unul din bătrîni nu putea îndeplini în 
condițiile apariției răului social: definitiva înfrîngere a răului din lume. 
Mobilul acțiunii pe care împăratul n-o poate duce la bun sfîrșit, dorința 
de putere și mărire, este schimbat de fiul lui fie cu o iubire dezinteresată 
pentru. o fată frumoasă pe care o eliberează din captivitatea răului, fie 
cu dorința de a îndrepta rînduielile împărăției prin pedepsirea vinovaţilor. 
În toate basmele, oricum ar fi fost împăratul, bogat sau sărac, ținta fiului 
său, a eroului, nu este niciodată cîștigul puterii sau averii, ci lupta dez- 
interesată pentru idealul uman întrupat în frumusețe, cinste, modestie, 
onoare, dreptate, adică în general valori pentru care oamenii năpăstuiți 
de răul social, încrezători în viitor, au luptat în permanență din necesi- 
tatea de a da vieții sensul ei uman cel mai înalt. Victoria acestor valori, 
sărbătorită în basm prin nunta la care afectiv participă atît povestitorul 
cît și ascultătorii, înseamnă restabilirea păcii și a armoniei în lume, răz- 
boaiele purtate de erou apărînd numai ca probe pentru dovedirea virtuţii 
lui, invenții ale povestitorului pentru aureolarea poetică a celui ce în 
timpul fantastic al basmului simbolizează pe purtătorul de idealuri ale 
celor ce trăiesc în timpul istoric-social. 

Faptul că în cele mai multe basme compoziția este determinată de 
această reprezentare simbolică a eroului, dovadă în primul rînd a vechimii 
ei în viziunea folclorică, este totodată o dovadă că basmul, încă de cînd 
a apărut în creația folclorică, indiferent de concepţiile care l-au influențat 
în continua lui adaptare istorică, a fost o expresie poetică a idealurilor 
de viață ale oamenilor — timpul fantastic, ca ficțiune poetică, fiind de 
atunci în corespondență directă cu timpul istoric-social. Reinterpretarea 
vechilor motive de basm prin adaptarea lui la mereu alte condiții istorice 

n-a făcut decit să lărgească viziunea realistă a acestei corespondențe, spo- 
rind totodată în valoare funcția socială a basmului în dezvoltarea istorică 
a poporului care și-a exprimat prin el idealurile de viaţă. În sensul acesta 
se poate vorbi de o continuă „coborîre“ a timpului din basm în timpul 
istoric-social, ca urmare a adaptării continue a basmului la cursul istoriei 
pe care o reflectă. Literar vorbind, acestei coboriri îi corespunde o mereu 
altă înfățișare socială a personajelor, tot mai reprezentative pentru con- 
flictul social pe care basmul îl reflectă. 

Eroul basmului, fiind sortit să acționeze pentru alte idealuri decît 
cele împărătești, chiar ca fiu al împăratului, în concepția poporului ale 
cărui năzuințe le întrupează, mai adesea n-are condiții împărătești de 
viață, ci trăieşte la curte împreună cu slugile, neluat în seamă de tatăl său. 
Sînt chemați să poarte grija împărăției mai întîi frații mai mari, mai 
pricepuți în războaiele tatălui lor, cel mai mic rămînînd acasă să se joace 
în cenușă sau să pască gîștele. Prin condiția lui de „mezin“, de copil mic 
Și neajutorat, el se apropie de cei de jos, de oamenii de rînd, intervenind 
în luptă, travestit în mîndru cavaler, pentru a-și dovedi vitejia în contrast 
cu vîrsta, demonstrînd pînă la urmă celor mari că nu descendența î împără- 
tească, ci vitejia, în mod deosebit vitejia celor de jos și neluaţi în seamă, 
asigură victoria în războaie pentru înfrîngerea răului ce apasă asupra împă- 
răției (T. Pamfile, Fata unchiașului cea fără noroc). Fiul de împărat, ca 
frate mai mic crescut la un loc cu slugile, ușor își va pierde titlul împă- 
rătesc o dată cu formarea unei conștiințe a deosebirilor sociale dintre cei 
de sus și cei de jos, fiind înlocuit în basme cu un voinic sărac, apar- 
ținînd „prostimii“, învestit cu atributele eroului din poveste. În această 
condiție el trebuie să dovedească mai mult decit fiii de împărați că e 
vrednic să moștenească împărăția și să ia de nevastă pe fiica împăratului, 
trecînd probele pe care zadarnic încearcă să le treacă fiii de împărați. 
Probele sînt cerute anume în ciuda acestora, spre satisfacția celor de jos, 
pentru a se vedea că le poate trece numai adevăratul erou, aparținînd 
poporului care-și exprimă idealurile de viață prin îndrăznețele lui acțiuni. 
Şi nu e de mirare astfel că în unele basme tocmai sărăcia condiționează 
calitățile eroului (Al. Antemireanu, Ciobanul și fata de împărat), iar dacă 
împăratul se învoiește să-i dea fata numai ca să-i poată fura puterile fantas- 
tice, pețitorul nu se lasă păcălit, pedepsind pe hoți (I. Pop Reteganul, 
Doftorul Toderaș). 

În basmele romînești ideea luptei de clasă și, totodată, conștiința 
contradicțiilor sociale sînt mai vădite pentru epoca în care timpului fan- 
tastic îi corespunde, ca timp istoric-social, orînduirea feudală, datorită 
faptului că poporul romîn s-a format în această orînduire și că relațiile 
feudale au fost dominante în cea mai mare parte a istoriei lui. Coboriîrea 
-din timpul fantastic în timpul istoric-social, corespunzătoare lărgirii viziunii 
realiste a vieții sociale, în basmele care reflectă această perioadă istorică, 
este recunoscută sub forma trecerii de la condiţiile orînduirii primitive, 
menținută în cursul istoriei ca obște sătească, la condițiile orinduirii feudale. 
Cîteva din aspectele acestei treceri pot fi amintite pentru dovedirea cores- 
pondenței fantasticului cu realitatea și totodată pentru recunoașterea func- 
tiei sociale a basmului în condițiile feudale ale luptei de clasă. 

În unele basme, timpul fantastic este determinat ca timp istoric-social 
prin indicarea relațiilor sociale specifice sistemului feudal: „A fost odată... 
pe vremea cînd era iobăgia cea grea“ (I. Pop Reteganul, Zina apelor). 

n condițiile luptelor dintre iobagi și feudali, împăratul, ca personaj de 
basm, nu mai apare ca un suveran popular ci, așa cum era el de fapt 
în organizarea socială feudală, ca sprijinitor al clasei dominante. În basme, 
în opoziție cu realitatea socială a sistemului feudal, se păstrează amintirea 
felului în care se recunoștea autoritatea împăratului în vremea de „de mult“, 
alegerea însemnînd confirmarea vredniciei celui ales, fără a se lua în seamă 
deosebiri sociale, și tocmai pentru desconsiderarea acestor deosebiri sînt 
aleși în scaunul împărătesc cei mai puțin vrednici de a stăpîni împărăția 
în organizarea feudală a societății (I. Pop Reteganul, Omul de omenie 
nu piere). 

În sistemul feudal, ca urmare a faptului că bogăția era baza puterii, 
condiția „împărătească“ era cea mai înaltă poziție socială, împăratul fiind 
un om bogat, putînd avea tot ce dorea, uneori chiar soarele, luna, stelele, 
pentru împărăția sa (V. Bologa, Voinic de plumb). Şi pentru că puterea 
împăraților în cursul istoriei s-a confundat cu bogăția, cu timpul împăratul 
din poveste a fost înlocuit cu omul bogat, iar în locul fiilor de împărați 
au rămas săracii să se lupte cu forțele răului. Grijile împăraților din povești 
vor fi preluate de oamenii bogați, care le-au luat locul, necazul lor mare fiind 
acela, de a nu avea copii cărora să le lase averea (I. Pop Reteganul, Stan 
Bolovan). Iar pentru cei săraci, forțele răului au continuat o vreme să fie 
fantastice, din cauza greutăţii de a le înfrînge în condițiile sociale (P. Ispi- 
rescu, Țugulea; G. Cătană, Petru Cenușă; N. Filimon, Roman Năzdrăvan). 

O dată cu recunoașterea adevăratelor cauze ale răului social, scăparea 
de iobăgie devine idealul pentru care în basm luptă voinicul sărac. În 
unele basme, deși forțele răului nu mai sînt fantastice, puterea miraculoasă 
a eroului se dovedește prin împlinirea unei ursite, înțelegîndu-se din aceasta 
că ursita nu înseamnă resemnarea în sărăcie, ci tocmai încrederea în îndrep- 
tarea răului social: „Fiţi cu luare aminte, frații mei, că nu vă spun acum 
nici poveste cu zmei și bălauri, nici cu împărați și cu crai, nici cu alte 
năluciri, ca altă dată, ci vă spun o drăguță de poveste cum o auzii la 
desfăcatul de cucuruz de la George Găureanul, de la stiăpul din Sîncel, colo 
lîngă Blaj, în Ardea]. Zice că odată, cam de mult de bună seamă, pe cînd 
nu erau pe la noi căi ferate, mergea un boier mare acasă pe jos, cine știe 
de unde...“, Poposind peste noapte în casa unor nevoiaşi, i-a fost dat acestui 
boier să audă ce i-au sortit ursitoarele copilului care tocmai atunci se năștea 
în casa aceea: „Și va moșteni toată averea boierului ce azi e-n casa aceasta“. 
Boierul a cumpărat copilul de la părinţi, lăsîndu-l] în scorbura unui copac 
să se prăpădească. Copilul, scăpat de mai multe ori de la moarte, pînă 
la urmă ajunge ginerele boierului, care moare ucis tocmai de cei puși să-l 
pîndească pe flăcăul ce-i va moșteni întreaga avere, astfel împlinindu-se 
ursita (1. Pop Reteganul, Aflatul). 

Timpul din basm, privit în corespondență cu timpul istoric-social, 
își pierde tot mai mult caracterul fantastic prin redarea tot mai realistă 
a unor relaţii economico-sociale din vremea descompunerii orînduirii feu- 
dale, basmul dobîndind o tot mai puternică notă de critică socială. Puterea 

miraculoasă a eroului va consta în ceea ce el a dobîndit singur, prin muncă, 
munca fiind fîntîna nesecată din care se poate îndestula omul fără teamă 
de a-i da de fund (N. D. Popescu, Cei trei frați și zmeul), iar roadele ei 
trebuind păzite de lăcomia moșierului, „om pizmătareț și zăcaș la inimă, 
de nu voește nici în ruptul capului să-l întreacă alții nici în bogăție nici 
în pricopseală“ (P. Ispirescu, Voinicul cel cu cartea în mînă născut). Eroul 
basmului avînd conștiința că este sărac pentru că alţii îi fură rodul muncii, 
dreptatea căutată de săraci nu se mai împlineşte ca o ursită hotărită la 
nașterea eroului, ci ca urmare a înțelegerii pe care ei au dobîndit-o prin 
observarea realității istorico-sociale, în greutățile vieții, față de ei tocmai 
boierii dovedindu-se „proști“ la minte, cum pînă atunci erau socotiți cei 
din „prostime“ pentru sărăcia lor (G. Cătană, Povestea celor doisprezece 
miniștri). 

Așadar, condiția socială a „prostimii“, cum era numită mai de mult 
sărăcimea, nu înseamnă în basme și o probă de „prostie“. Prin încercările 
vieții lui de sărac, omul „prost“ își dovedește istețimea știind să-și asocieze 
și forțele care altădată omului îi păreau fantastice, adică supunînd propriei 
lui voințe forțele fantastice care altă dată explicau fenomenele sociale 
(I. Creangă, Stan pățitul, Dănilă Prepeleac; I. Pop Reteganul, Stan Bolovan). 
Aceasta nu este numai o lărgire a viziunii realiste, ci și o dovadă a elimi- 
nării treptate a fantasticului din reprezentările despre lume, omul dovedin- 
du-se în măsură să-l înlocuiască o dată cu înțelegerea realităților sociale. 

Identificarea eroului din basm cu omul sărac în luptă pentru dreptate 
socială, și a dușmanului cu împăratul, boierii, chiaburii, reprezentanți 
ai clasei dominante în sistemul feudal, presupune o recunoaștere a conflic- 
tului dintre bine și rău, reflectat metaforic în basm, în conflictul de clasă, 
deci o conștiință de clasă mai puternică, în basm corespunzătoare conștiinței 
voinicului sărac că singur el deține puterea, altădată explicată fantastic, 
și că oricînd o poate folosi în conflictul cu împăratul, sprijinitor al clasei 
exploatatoare în orînduirea feudală. Puterile fantastice ale obiectelor vră- 
jite, păstrate în amintirea oamenilor din timpuri străvechi, sînt folosite de 
eroul basmului numai pentru a arăta împăraților că în lupta lui pentru 
dreptate socială puterile îi sînt fantastice, adică de neînvins, prin ele fiind 
mai tare decît orice împărat, dacă va trebui să dovedească. Un astfel de 
erou reprezintă marea masă a poporului, a celor considerați „proști“ pentru 
sărăcia lor, cum este într-un basm Trifon „hăbăucul“. Pîrît împăratului 
că s-ar fi lăudat că singur e în stare să bată toate oștile împărătești, 
este dus la curte și înfruntat de împărat: „Cine te-a adus pe tine aici în 
curtea mea?, cerșetor ești, nebun ești, ori cum de umbli cu atîtea bîte 
și zbiciuri și nici nu-ți iei pălăria din cap?“ Iar Trifon răspunde: „Înălțate 
împărate, nu sînt cerșetor, că sînt mai tare și mai bogat ca tine, cu toate 
că eu nu asupresc pe nimeni cum asuprești tu țara; nu sînt nici nebun, 
ci tu ești nebun, fiindcă crezi că vei împărăți pînă la sfîrșitul vieţii, cu. 
toate că eu încă azi îți voi ascunde soarele de voi voi; pălăria din cap 
n-o arunc, căci nu ești mai tare decît mine, și vai de pielea ta cînd o voi 
arunca“. Puterea. aceasta fantastică a obiectelor și-o dovedește Trifon ca 
proprie putere în lupta cu oștile împărătești, împăratul promițîndu-i jumă- 
tate din împărăție numai ca să scape de el. Trifon se mulțumește cu ce crede 

că i se cuvine, știind că astfel oricînd îi poate lua împăratului toată bogăția 
(I. Pop Reteganul, Trifon hăbăucul). 

O dată cu dezvoltarea industrială a țării, apar și în basme relații capi- 
taliste tot mai evidente, alături de cele feudale, eroul aparținînd țără- 
nimii pe cale de proletarizare. Uneori el apare ca meseriaș în mediul 
sătesc, în stare să „ghicească“ cine fură bogățiile împărăției, vechea prac- 
tică magică a „păscăliei“ dobîndind o semnificație socială (G. Cătană, 
Povestea unui vrăjitor). În alte basme, eroul este chiar „muncitor“, în sensul 
social al cuvîntului, în seama lui fiind pusă victoria binelui asupra răului, 
atîta vreme proiectată într-un plan fantastic. Secretul puterii muncitorilor 
constă în urmărirea idealului, nu în vis,ci în realitate, comoara trebuind 
căutată acolo unde ea se află, nu în închipuirile oamenilor, ci în munca 
lor (P. Ispirescu, Sufletul). Aceasta este ultima treaptă a coboririi din fan- 
tastic în realitate, observată prin corespondența timpului din basm cu 
timpul istoric- social, cu alte cuvinte, prin explicarea reflectării metaforice 
a realității istorico-sociale. în ficțiunea basmului. 


5 


Cu ultima fază istorică reflectată în timpul din basm, faza definitivei 
înlocuiri a fantasticului cu realitatea, inevitabil se pune întrebarea : în această 
fază istorică, în care sînt deninitiv eliminate forțele fantastice din expli- 
carea lumii, în ce măsură basmul, ca rerlectare metaforică a realității istorice, 
mai poate fi luat în considerare ca basm, dacă specificul lui constă tocmai 
în reflectarea fantastică a realității? Căci, cum se întreabă G. Călinescu 
în încheierea studiului despre estetica basmului: „...Ce credibilitate fantastică 
mai poate întîmpina cu vremea calul năzdrăvan? Mecanica şi armamentul 
modern au pătruns și în basmele din culegerile existente. Va veni vremea, 
probabil, în care voinicul va fi prevăzut cu rachete care omoară zmeii și 
se va transporta cu avionul din tinerețe — avînd grai și 99 de motoare — al 
împăratului, sau luat din herghelia de aeroplane năzdrăvane a unei zmeoaice 
sau a babei Iaga“t, 

În epoca noastră locul basmului l-a luat romanul, care în istoria lui 
n-a fost decît un basm în continuă adaptare la condițiile dezvoltării isto- 
rice, aşadar o continuă coborîre din timpul fantastic în timpul istoric-social, 
pînă la completa înlocuire a fantasticului cu realitatea, păstrînd din con- 
strucția veche a basmului doar liniile mari, ciocnirea dintre bine și rău. În 
mediile sociale dominate încă de reprezentările străvechii viziuni folclorice, 
locul romanului îl ține tot basmul. Ba mai mult, tot ceea ce poate fi repre- 
zentat în literatura cultă prin roman, adică viața însăși în condiții istorice 
bine determinate, în creația folclorică este proiectat în timpul din basm. 
Explicația o găsim în același studiu al lui G. Călinescu: „Basmul este ten- 
dențios, impasibilitatea flaubertiană displace masei. Studiul rece al omului, 
propriu romanului, nu e în gustul mulțimilor, care vor o soluție practică. 
Rïii trebuie denunțați, eroii buni ajutaţi pînă la izbîndă, morții înșiși, 
cînd n-au meritat moartea, înviați. Gustul tragicului în basm este inexis- 


1 G. Călinescu, Estetica basmului, în „Studii şi cercetări de istorie literară şi fol- 
clor, 1958, 1—2, p. 133. 

tent şi basmele veritabile au toate happy-end. Fatalismul, cînd nu e optimist 
e o infiltrație de ordin religios“. 

Oricît de rapid este progresul civilizației în zilele noastre și deci oricît 
de lipsită de temei se dovedeşte în cercuri tot mai largi o reprezentare fan- 
tastică a realității, basmul nu va dispărea din patrimoniul folcloric și nici 
din literatura cultă, ci va fi într-o continuă adaptare tocmai pentru că de 
cînd a apărut el în creaţia folclorică n-a fost decît o ticțiune poetică în con- 
tinuă corespondență cu "dezvoltarea istorică, deci o ficțiune menținută prin 
funcția etică a metaforei. Cunoașterea ştiinţifică a lumii nu va face niciodată 
inutilă reflectarea ei artistică, chiar dacă în era cosmonaâuților personajele 
basmelor vor trebui să-și schimbe mijloacele de străbatere a spațiului şi 
armele de luptă. Basmul, cultivat cu același gust pentru fantastic atît în 
literatura scrisă cît și în cea orală, va continua să fie un bun mijloc de 
educație, indiferent că e vorba de copii sau oameni maturi, unii care nu-și 
dau seama că fantasticul este altceva decit realitatea, iar ceilalţi care-l con- 
sideră doar o reflectare metaforică a realității. Romanul „fantastic , ca ultimă 
formă de confruntare a fantasticului cu realitatea cunoscută prin știință, 
construit pe tehnica basmului, ca de altfel orice roman de aventuri, dove- 
dește că sînt posibile și „poveşti fantastico-științifice“, în care acțiunea 
merge în prelungirea g gustului folcloric pentru spații necuprinse şi drumuri 
nesfîrșite, astrel că triumful eroului va însemna tocmai triumful științei 
asupra fanteziei, triumful adevărului asupra minciunii. Basmul popular 
nu va fi astfel pierdut ca reflectare metaforică a realității. Timpul din basm 
ca ficțiune poetică, va fi în permanentă concordanță cu timpul istoric-social. 


MIJLOACE ARTISTICE ÎN BALADA NOASTRĂ POPULARĂ 


GH. VRABIE 


Anii din urmă au readus în discuție, tot mai mult, o mai veche formu- 
lare — anume că folclorul este întîi de toate creație artistică a întregului 
popor, deci literatură. De aici și preocuparea folcloriștilor pentru mijloacele 
stilistice folosite de barzii anonimi și, ca urmare, o serie de studii referi- 
toare la structura poetică a unor asemenea producții. 

În această privință, cercetătorii sovietici au adus contribuții remar- 
cabile. Numai un singur volum, cum este cel despre Problemele principale ale 
eposului slavilor de răsărit, numără nu mai puțin de cinci studii cu caracter sti- 
listic, pe care le cităm și pentru varietatea preocupărilor: V. I. Sokolova, 
Cîteva mijloace de caracterizare a persoanelor în cîntecele istorice; E. S. Lit- 
vin, Despre particularitățile artistice ale cîntecului istoric popular rus; P. 
D. Uhov, Epitetele permanente în biline ca mijloace de tipizare şi creare a 
personajului ;. M. M. Plisetki, Despre stilurile eposului eroic în diferite perioa- 
de; G. N. Suhobruz, Rolul ficţiunii artistice în eposul rus și ucrainean 1. 

În paginile de față încercăm să surprindem cîteva dintre mijloacele artis- 
tice şi cu caracter permanent din balada noastră populară?. 

Întîlnite pînă tîrziu și chiar astăzi, la unii cîntăreți populari de veche 
tradiție, ele înfățișează aspecte stilistice proprii acestui gen din a doua 
jumătate a secolului al XIX-lea. 

Pentru ilustrarea lor ne-am oprit la baladele publicate de G. Dem. Teo- 
dorescu (1885), zise de Petrea Creţul Șolcan, un bard popular de talia Ii 
Arhippa Perttunen, de la care Elias Lânnrat a cules renumitele scene ce-au 
alcătuit epopeea Kalevala. Şi lăutarul brăilean, în cele cîteva zile, a cîntat 
un număr de aproape 12 000 de versuri, cît au cele 30 de balade. Ele 
ne arată că avem de-a face cu o fire deosebită de narator popular, dotat 
nu numai cu bună memorie, cum remarcă și culegătorul, ci stăpîn totodată pe 
unele mijloace stilistice, pe care le folosea fie în scop de a crea mișcare, vioi- 
ciune în povestire, fie pentru a caracteriza eroi și a sublinia stări afective. 


1 De asemenea, vezi și Folclorul rus — Materiale şi cercetări, vol. V, editat de Insti- 
tutul de literatură rusă (Casa Puşkin) al Academiei de Ştiinţe din U.R.S.S., Moscova, 1960 
(cf. darea, de seamă a lui Valeria Ciobanu, în „Studii și cercetări de istorie literară şi fol- 
clor“, 1961, nr. 3, p. 273—281). 


2 Luăm noţiunea de baladă în înțelesul clasic, de cîntec poematic, eroic. 

Din cîte se va vedea din cercetările ulterioare pe care le pregătesc în 
continuarea celei de față, în aceeași epocă, dar în alte spaţii — ca în cel 
ardelean — , ca și în gura altor cîntăreți, îndeobște neprofesioniști, balade 
ca Ţlincuța, Chira ori Corbea erau configurate stilistic într-altă manieră. 
Observaţii asemănătoare se pot face și pentru spațiul dunărean, pentru ace- 
leași balade, culese însă în altă perioadă, la începutul secolului nostru sau 
astăzi. Ceea ce înseamnă că, oricît de „colectivă“ și „anonimă“ este balada 
populară, aspectul stilistic — și am zice și unele aspecte tematico-idec- 
logice — sînt în funcție de viața istorică, de societatea în mijlocul căreia se 
zice balada, ca și de profilul artistic a] cîntărețului. 


* 
x * 


§ 1. Ca și basmul, balada populară de veche tradiție are așa-numite 
formule inițiale, mediane Și finale, care fixează cadrul poematic al nara- 
țiunii. 

Dintre cele inițiale, cea mai irecventă este următoarea: 
Foicică mărăcine, 
Ascultaţi, boieri, la mine, 
Să vă spun un cîntic bine... 


sau „să vă spun pe Corbea bine“, pe „Badiu“ etc., indicînd numele baladei 
(termenul de „boieri“, tiind folosit și în plugușor, trebuie luat în sensul unei 
formule festive). Cum cîntecul se zice Ja ospeţe și în adunări numeroase, 
formula are rostul de a atrage atenția ascultătorilor care, subjugați de ceea 
ce li se povestește, ca și de gesturile și tigura cîn:ărețului, ascultă în 
nemișcare. 

De multe ori cîntecele bătrînești încep fără această captatio, cu versuri 
inițiale ce au ca rost să fixeze spațiul de desfășurare a acțiunii: 


În sus pe Argis, 
Prin äl cărpiniș, 
Negru Vodă.., 


sau: 
Pe picior de munte, 
Pe dealuri măvunte, 
Urcă.... (460) 

ori: 


= În vadul Brăilii, 
În scursul Dunării... (643) 


Alteori, în locul topografiei locului, cîntecul, după versul inițial „foaie 
verde...“, anunță însăși întîmplarea, străbătută oarecum de senzațional: 


2? 
Sirigä pașa-Diului : 
— Turcește-te, Iancule!... (480) 


În unele cazuri, acțiunea este marcată printr-un vers-întrebare: 


Frunzuliță s-o crăită, 
Cine-mi urcă la Istriță? (591) 

iar în cazuri mai rare, unii cîntăreți ascund realitatea sub un joc de cuvinte 
cu sens metaforic: 
Într-o joi de dimineaţă, 
mult e ceaţă 
negureață ; 
Foaie verde izmă creață 
nu mi-e ceață 
negureajă, 
Ci mi-e numai de-o albeaţiă. 
Scos-a Costea oile, 
oile, odăile 
(Gelep Costea, 509) 


Oricare ar fi modalitatea epică de deschidere a seriei de episoade ce vor 
alcătui conținutul poematic al cîntecului, tendința bardului popular rămîne 
constantă: de a fixa limite reale chiar și celui mai fabulos motiv. Nu 
mai departe cîntecul legendar Soarele și luna începe în același chip: 


Foaie de cicoare, 
În prunduț de mare... 


sau altul despre Iovan Iorgovan: 


Sus pe Cerna-n sus, 
Mulţi voinici s-au dus... etc. 


Dintr-o aceeași tendință realistă sînt folosite și formulele mediane. Ele 
marchează începutul unui nou episod sau introduc în scenă un alt erou. Cele 
mai multe se reduc la un vers-întrebare după formula: 


, Foicică, foicea, 
ori: Soarele ce-mi făcea? 


El, măre, ce-mi făcea? 


Foaie ș-o lalea, 
sau; Cerna cum zicea? 


Alteori, formulele mediane introduc episoade noi prin versuri excla- 
mative: 


„.„„Badiul, măre, de-mi vedea, 
„„„Băduleasa d-auza,l 
. -Turcii dacă mi-l zăreal 


O asemenea atitudine este marcată și prin repetarea verbelor, ca: de vedea şi iar 
vedea... sau a verbelor declarandi: spunea, zicea, urmate de vocative: vor- 
bia |din gură-i zicea : măicuță, măicuţă. .. d-alei, taică, moş bătrîn... în alte cazuri 
verbul declarandi este urmat de imperativ: bezi, meseni, vă desfătați... etc. 

Astfel de formule mediane dau ton afectiv tabulației, introduc culoare 
și o succesiune episodică vie, condiționează folosirea dialogului fără de care 
nici nu se poate concepe un cîntec bătrînesc. Ca să stîrnească interes, el 
trebuie să fie o scurtă piesă de teatru ai cărei eroi se succed prin fața publi- 
cului, debitîndu-și fiecare rolul prin gura lăutarului. Eroul principal este 
pus să dialogheze cu apa, cu codrul, cu păsări ori animale, ca să nu mai 
vorbim de convorbirea dintre eroi. 

S-ar părea că, printr-un astfel de procedeu, cîntăreții anonimi ar fi con- 
strînși la o cît mai mare inventivitate, în sensul că eroii, aduși în scenă 
pe rînd, trebuie să debiteze întîmplări sau episoade cu totul noi, corespun- 
zătoare momentului. Și desigur că în bună parte așa este. Achitarea de 
această sarcină se săvîrșește însă în marginile tradiţiei epice, care-l scuteşte 
pe cîntăreț de o prea mare inventivitate artistică. De altminteri, subiecte 
și episoade noi apar destul de rar, iar cele vechi sînt spuse, îndeobște, la 
același mod. În imensul număr de bucăți, la unele motive se pot stabili 
doar cîteva tipuri ce variază mai mult în atitudinea eroilor, nu însă și în 
ceea ce privește subiectul și o anumită manieră stilistică, bazată, în genere, 
pe repetiție. 

De s-ar face o adunare a cîte versuri inedite cuprinde repertoriul lău- 
tarului brăilean, din cele 12 000, — cît a recitat în cîteva zile lui G. Dem. 
Teodorescu, — am constata, spre surprinderea noastră, o simțitoare reducere 
a lor. În mare parte sînt repetări aidoma, reluări povestite la alte timpuri 
Și moduri verbale, parafrazări din partea lăutaruluii ale dialogurilor purtate 
de eroi etc. 

Există și formule finale în cîntecul bătriînesc, încheieri mai mult umo- 
ristice, prin care cîntărețul vrea să invite pe comeseni să-l cinstească cu 
băutură și bani. Mai frecventă este următoarea: 

Io mă-nchin cu cînticu, 
Ca codru cu freamătu, 
ori: | Ca şi lupul cu mielul, 
Cînd pușcașu-l nemerește, 
Scoate blana și plătește 
(Moşneagul, p. 662) 


Aluzia transparentă de mai sus devine în alte cîntece cerere directă: 
„lar la noi, la lăutari, 
Galbeni noi de ăi mai mari, 
Irmilici și icosari, 
Nistiele și mahmudele, 
Ca să ne-nţolim cu ele! (p. 573) 


Deoarece sfîrșitul în balade este în general fericit, optimist, cîntărețul 
încheie cu imaginea petrecerii din ceardac sau a nunții eroilor. Chiar și atunci 
cînd eroul moare — ca Toma Alimoș — , cântărețul ş ştie a-și acorda lira, 
creînd un admirabil tablou de natură. Ca apoi calul.. 

Cu copita groapă că-i făcea, 
Fînişor îi așternea, 
Cu trei lacrămi le stropia, 


Drumu-n codri apuca 
Şi mergea, măre, mergea... 


§ 2. Unul dintre clișeele frecvente și în același timp destul de simple, 
însă cu funcție artistică variată, este atributul-apoziție dezvoltată. 


1 Irmilic — monedă turcească de aur, egală cu icosarul — monedă turcească de argint —, 
în valoare, în ţările romiînești, de 17 lei; nisfea și nesfea, monedă, tot turcească, de argint, în 
valoare la 1822 de 2 și chiar 4 lei; mahmudea, monedă bătută de Mahmud II (și care valora 45 lei). 
(Pentru toate vezi L. Şăineanu, Influența Orientală, 1900, 92). 

Cum e de așteptat, eroii baladelor populare trebuie să fie caracterizați 
fizic.și moral. Pentru aceasta, cîntărețul anonim recurge și el, ca și poetul 
cult, la epitet. Ceea ce-l distinge pe cel dintîi este faptul că, o dată formulată 
însușirea, respectivă printr-unul ori mai multe versuri, care în sintaxă sînt 
denumite apoziții, formularea este reluată aidoma ori de cîte ori eroul sau 
eroina apare în cuprinsul bucății. Ele devin în cazul de față un soi de clișee, 
cu funcții stilistice precise. Așa, în balada Chira Chirahina sînt repetate nu 
mai puțin de șase ori următoarele unități poetice, ce sînt și unități sintactice 
atribute — apoziţii): 

Chira Chiralina, 


Floare de grădină, 
Rumenă călină, 


Cei... 
...Trei frați ai Chirii, 
Hoţii Brăilii, 
Șerpii Dunării. 
Iar... 


„„Arapul buzat, 
Negru şi spurcat, 
Cu solzi după cap, 
Parcă sînt de crap; 
Cu solzi mari pe burtă, 
Parcă sînt de știucă; 
Și cînd strănuta 
Cîinii că-ntărita. 
` (Chira Chiralina, p. 643) 


Din cele 395 de versuri cîte are bucata, numai aceste reluări se ridică 
la nu mai puțin de 80 de versuri (în forma publicată în colecție). Un bilanț 
și al celorlalte repetiții ar da imaginea evidentă a ceea ce înseamnă „inven- 
tivitate“ în baladele cîntate de lăutarul brăilean. 

În Soarele și luna, formvlarea apozițională devenită clișeu este urmă- 
toarea : 

Ileana Sînzeana, 
Doamna florilor 
Ș-a garoafelor, 


Sora, soarelui, 
Spuma laptelui (p. 410) 


Iar Iovan Iorgovan e fecior de „mocan și de mocîrțan“, la vocativ: 


Iovane, lovane, 
Iane, Iorgovane, 
Frate, frățioare...(p. 415) 


Apoziţia-clișeu, în afară de portretul fizic, ca mai sus, desemnează, 
alteori, funcția socială, ca de exemplu: 
Pazarghian Tudor, 


Heisicol Tudor, 
Savalași Tudor.! 


1 Pazarghian, mai degrabă bazarghian —, negustor, omul din bazar; keisicol — heisicoglu 
„soldat din garda imperială“; zăvălaș — „sărman“. ` 

Uneori, astfel de clișee, dezvoltate tot sub forma unor unități poetice, 
au ca rost stilistic să prindă în cîteva linii portretul moral, caracterologic 
al eroilor, cum este în Corbea: 


Babă slabă 

şi' nfocată, 

Dar la minte 
Înţeleaptă, 

La cuvinte 
Propriată. (p. 517) 


O formulare similară găsim și în Badiul: 


Bădiuleasă, mult frumoasă, 
Cu port 

de cîrciumăreasă, 

Cu stat 

de jupîneasă, 

Cu ochi mari 

de puic-aleasă... (p. 538) 


Alteori asemenea clișee proprii anumitor motive călătoresc, întîlnin- 
du-se acomodate în altele. Sînt destul de cunoscute versurile rostite de fata. 
răpită de turci, atunci cînd sare în apă și se îneacă, din Ilincuza Șandrulu : 

Decît roabă turcilor 

Şi slugă cadiînelor, 

D-o masă morunilor, 

Cină bună peștilor 

Și mîncare racilor. (p. 629) 


Ele apar și în Vartici, în Logodnicii nefericiți ş.a. 


La fel apare generalizat și clișeul pedepsirii mamei de către turci: 
Palo;, măre, că scotea, 


Țîţele că-i despica 
Și cu sare la săra. (Tlincuța Şandrului, p. 638) 


De asemenea și imaginea frecventă și în basme: 


Äl mai mic 
Și mai voinic 
Ce-i cu statul 
de copil 

Și cu sfatul 
de bătrîn. 


§ 3. Alături de asemenea procedee stilistice — am zice, elementare 
în forma lor, dar de o deosebită importanță pentru caracterizarea eroilor 
și a anumitor situații— se întîlnesc la lăutarii de tradiție veche, ca Petrea 
Creţul Șolcan, o serie de clișee ca figuri de. stil care se bazează și ele tot pe 
repetarea unor sintagme sintactice. Dintre acestea am identificat patru, 
ca fiind cele mai frecvente: anafora, epifora, anadiploza și paranomaza. 

Cunoscute și de literatura oratorică a antichității, asttel de figuri se 
întruchipează tocmai din ținuta de recitator a bardului. Stilul capătă avînt 
oratoric ce vrea să convingă de cele narate, să vestejească atitudini imorale; 

ori să dea aripi celor morale. Să încercăm a le defini și circumscrie funcția 
lor artistică printr-o serie de exemplificări extrase din aceeași colecție. 
a) Anafora constă în repetarea primelor cuvinte de la două sau mai 

multe versuri succesive. lată, bunăoară, ca să exprime zelul depus de Io- 
van Iorgovan pentru a căuta vad peste Cerna, lăutarul repetă locuțiunea 
adverbială „după ce“, verbele marcînd doar o ușoară modificare în înțeles, 
fiind mai mult sinonimice: 

După ce mergea, 

După ce umbla, 

După ce căta... (415) 


Creînd mișcare, anafora citată aduce altele cu înțeles auditiv și întruchipate 
din substantive proprii: 

Pe Cerna striga, 

Pe Cerna chema, 

S-auză ruga... 


Cerna-l auzia, 
Cerna s-arăta 


Ar fi greșit să se creadă că aici am avea de-a face cu un procedeu stilistic 
din categoria „clișeu“ ori „pretabricat“, chemat la simple rosturi mnemoteh- 
nice, sau cu simple diluaţii lăutărești. Repetînd versurile sub forma unor 
dese anaiore, într-un fragment limitat ca întindere, cîntărețul creează o 
situație tipică momentului narativ, străbătut de frămîntarea sufletească a 
eroului. 

Asemenea manieră stilistică e proprie și altor balade zise de lăutarul 
brăilean. În Meșterul Manole următoarea anafora: 

„Dormia, nu dormia, 
Un vis că visa, 

Un vis aievea, 

Și visu-i spunea —, 


aduce de asemenea o succesiune de alte anafore, tocmai ca să sublinieze drama 
eroilor și să atragă atenţia ascultătorilor. Soția meșterului mare venind cu 
de mîncarea, ceilalți... 

La zid c-o ducea, 


În zid c-o punea 
Și zidul zidea. 


Cu mici schimbări, această unitate poetică este reluată sub forma: 
Zidul se zidea, 
Zidul se-nălța 
Zidul se-ntărea (466) 

Domnitorul se duce să vadă măreața operă săvîrșită... 


„Și când ajungea, 
Și cînd se oprea, 

uimit de ceea ce vede, strigă: 


Aferim, Manole, 
Mestere Manole, 
Mester învătat, 
Meșter lăudat... 


Cercetînd sub raportul anaforei și balada lui Corbea din aceeași colecție, 
ne convingem și mai mult, atît de rostul ei stilistic, cît și de maniera carac- 
teristică lăutarului brăilean. Din chiar primele versuri, ca să trezească în 
sufletul ascultătorilor compasiune pentru erou, cîntăreţul evocă starea jal- 
nică în care se găsea acesta, subliniind-o prin anafora: 


Zace-mi Corbea viteazul, 
Zace-mi Corbea haiducul. (517) 


Mamă-sa, întrebînd de el, îl strigă: 


— Covbeo, maică, aici eşti? 
Corbeo, maică, mai trăieşti? 

— Maică, măiculița mea, 
Maică, parcă tot sînt viu... 


Baba, unde-l auzia, 
Baba nu mai aştepta. (518) 


Se duce la domnitor și se roagă: 


— Iartă, doamne, Ştetan-Vodă, 
Iartă, doamne, pe Corbea, (519) 


Am putea continua să dăm multe asemenea mijloace stilistice din balada 
lui Corbea ca și din altele aflate în citata colecție. Ele nu ne-ar arăta decît 
aceeași dublă funcție: pe de-o parte, să imprime naraţiunii ton afectiv, bardul 
popular și cu el publicul ascultător luînd parte sufletește la soarta eroului, 
pe de alta, să susțină avîntul recitatoric al cîntărețului și, cu aceasta, să 
fie și sprijin memoriei, în a „zice“ ore întregi, în a „băsmi“ cum spun și 
astăzi unii profesioniști. Fără îndoială că asemenea manieră duce la un stil 
planturos, încărcat pînă la refuz cu repetiţii, care-și au totuși rostul lor. 
Spuse cu deosebire la nunți și mese mari, baladele mai erau numite de popor 
și „cîntece de ospeţe“, care aveau menirea să întrețină pe comeseni multe 
ceasuri și nopți. De aici și dilatarea lor, opusă, de pildă, cîntecului eroic 
grecesc, expus concis, în cel mult 50—100 de versuri, pe cînd unele din bala- 
dele noastre trec peste mia de versuri. 

Exprimate cu deosebire prin substantive, mai sînt anafore exprimate 
și prin verbe ori alte forme morfologice. Astfel, prin locuţiuni adverbiale: 


Şi iar o privea 
Și iar îi vorbia 
Si iar o ruga 

Și mi-o săruta. 


(Chira Chiralina, p. 644). 

sau : 


Tot un chip, 
Tot un cuvînt, 
Tot un fel 
De-mbrăcămînt... 
(Ibidem, p. 655) 


De asemenea: 
Cînd cu vin, 
Cînd cu pelin, 
Pînă, măre-i îmbăta, 
Pină vinu-i ajungea. 
(Nunul Mare, p. 656) 


Prin verbe la forme inverse, îmbogățind rima: 
Nu știu cununa-l-oiu, 
Nu ştiu blestema-l-oiu 
(Neaga, p. 659) 
Şi inima nu-l lăsa 


Să-l omoare amețit, 
Să-l omoare adormit. 


(Tudorel, p. 665) 


Participînd emoțional la nararea evenimentelor și însoțind chiar prin 
gesturi adecvate fiecare episod, căci prin gura cîntărețului vorbește și ac- 
ționează cînd un erou cînd altul, balada fiind o scurtă piesă, se observă 
că „băsmuirea“ apare mult sporită și exprimată mai potrivit, atunci cînd 
anafora este încadrată în unități poetice exclamative, interogative sau inte- 
rogativ-exclamative. Astfel: 


D-alei, doamne, Mihnea Vodă, 
Unde s-au mai cunoscut, 
Unde boieri s-au văzut 

Şi boieri s-au: pomenit 

Să se ţiie de domnit? ' 


(Dobrișan, p. 473) 


ori: 
Aferim, cățea bătrînă, 
Tu ştiai seama la stînă, 
Unde-mi sânt mioarele, 
Unde-mi sînt odoarele? 
(Gelep Costea, p. 511) 
sau: 


Că turcii unde-l trăgea, 
Că turcii unde-l ducea, 
Că turcii unde-l lega?.., 


(Badiul, P. 541) 

Alteori asemenea forme dezvoltate pot lua înfățișarea de mai jos, cînd 
după o epiforă urmează o serie de anafore: 

Savalaș Tudor, 
Dobrogean Tudor epifora 
Saiagi Tudor... 
Ce țară dorești, 
Ce fară pofteşti? 

a Í Tara arăpească, 


Jara romînească 
2d Au fara nemțească? 


Nici jara romînească, 


Nici țara nemțească, 
3 
Nici p-a arăpească, 


(Tudorel, p.671-672) 


O simplă căutare în colecția lui V. Alecsandri a motivelor la care ne-am 
referit mai sus, ne duce la observaţii cu totul de altă natură. Rareori întîlnim 
unități poetice orînduite sub forma de anafore. S-ar putea crede că poetul 
care a „întocmit“ baladele le-a „curățat“ de asemenea repetiții supărătoare. 
Mai degrabă credem că Alecsandri a avut un.alt tip de informatori, pe bacii 
din Moldova, cîntăreți neprofesioniști, care îndeobște rămîn străini de astfel 
de procedee artistice. 

b) Anadiploza a fost semnalată de către acad. Tudor Vianut, ca „figură 
rară“ în poezia cultă,iar Barbu Delavrancea o subînțelege cînd vorbește 
de „încrucișările hemistihurilor“2. 

În baladele cîntate de Petrea Crețul Şolcan, ea apare tot atît de des 
ca și anafora, cu care se asociază uneori. Spre deosebire de cea analizată 
mai sus, anadiploza constă în repetarea ultimului emistih ori a ultimelor 
cuvinte dintr-un vers, la începutul următorului: 


Dăm cîteva din mulțimea exemplelor ce s-ar putea culege din materia- 
lele lăutarului brăilean. Prin verbe: 


Sînt trei veri primari 
Și ei mi s-au dus, 
S-au dus în ascuns; 
(Oaia năzdrăvană, p. 435) 


Dobrişan, mi se ruga, 
Mi se ruga și mi-i vorbia, 
Cu glas dulce-l îmblinzia, 
Lîngă dînsul căci sedea, 
Ședea, măre, gealatul 
cu paloșul să-i ia capul; 
(Dobrișan, P. 476) 


1 T. Vianu, Figuri și forme literare, Bucureşti, 1946, p. 183. 
2 Din estetica poeziei populare, Academia Rom., Discursuri de recepţie, XL, p. 12—14 


si MIJLOACE ARTISTICE ÎN BALADA NOASTRA POPULARA 433 


Tu-n temniță m-ai băgat . 
Și m-ai ţinut nemâncat, 
Nemâncat, neadăpat; 


Vezi că turcii mă căznesc, 
Mă căznesc, mă chinuiesc 


(Badiul, p. 544) 


Dar Neculcea ce făcea, 
Ce făcea și ce zicea? 


iBadiul, p. 544) 


Se pare că și prin folosirea anadiplozei, întruchipată prin repetarea 
unor emistihuri, cîntărețul brăilean urmărea să creeze tot mișcare și să sub- 
linieze situațiile epice, mai cu seamă cînd folosea verbul, ca în exemplele 
de mai sus, dar atunci cînd folosea adjectivul, epitetul, anadiploza ducea 
la caracterizarea mai pregnantă a eroilor: 


Dar ceaușul mărunţel, 
Măvunţel şi ocheșel,.. 


(Baâiul, p. 540) 


În acelaşi chip configurată, anadiploza devenea clișeu în Stanislav 
Viteazul: 


Iară turcul mărunțel, 
Măvunţel și bondocel, 
Feciorul lui Ciupăgel... 


(Stanislav, p. 562) 


Sînt situații episodice complexe, cînd cîntăreții populari trebuiau să 
exprime eroism și stări sufletești variate, să caracterizeze oameni și să creeze 
tablouri adecvate. Pentru aceasta, cei mai talentați și cu o tehnică deose- 
bită de recitator — ca Petrea Creţul Șolcan — făceau uz de mijloace artistice 
variate, împletindu-le în așa fel încît ascultătorii rămîneau uimiți de felul 
lor de a povesti, 

Astfel, din exemplul de mai jos: 


„Imi umbla, măre, umbla, 


Umbla turcii d-aiurea, 
D-aiuvea prin plaiurea, 


remarcăm cum lîngă anafora se alătură o anadiploză, urmată de o a doua, 
pentru ca încheierea să se facă printr-o paranomază (plaiurea), procedeu 
stilistic cu efect sonic. 
O anaforă urmată de anadiploză este și în exemplul următor: 
Curtea mare de-nvirtea, 


Curtea mare ocolea, 
Ocolea d-a doilea... 


{Corbea, p. 525) 


28—2016 

În exemplul de mai jos raportul este inversat, anadiploza fiind urmată 
de anafora: 


Foicică ş-o lalea, 
Turcii, măre, că umbla, 
Tot umbla pe aiurea, 
Măve, tot din sat în sat, 
Măve, tot din vad în vad. 
(Badiul, p. 539) 


Mai cităm două exemple configurate stilistic în același sens, dar prin 
alte forme morfologice: 


a) Şi din câți vedea, 
Unul că-i plăcea, 
Unul c-alegea, 
Un voinicel nalt, 
Nalt și sprîncenat 
(Chira Chiralina, p. 647) 


b) Să-l omoare ameţit 
Să-l omoare adormit 
Dar tot muma Marcului, 
Marcului, voinicului 
(Marcul viteazul, p. 665) 


c) Epifora constă în repetarea ultimelor cuvinte sau a emistihului final. 
Figura apare relativ rar. În afară de cea citată mai sus, la pag. 446, mai 
întîlnim o alta în Marcul Viteazul (p. 665); mama, vrînd să piardă pe fiu, 


..Da paharul Turcului 
Tot în mîna Marcului 
Şi paharul Marcului, 

Tot în mîna turcului. 


În balada lui Ghiţă Cătănuţă, rostul stilistic al celor două epifore este 
de a relua și sublinia acțiunea săvîrșită: 


„Nici puţin că nu mergea 
Pînă-n codri verzi intra, 
Dacă-n codri verzi intra 
Florile că-i îmbăta... (p. 626) 


„Pînă Ghiţă se suia, 
Iată masa se-ncheia; 
Pînă masa se-ncheia, 
Toţi vecinii că chema (p. 630) 


O epiforă precedată de anafora apare în Badsul astfel formulată: 
Badiul că se deslega, 


Iar dacă se deslega, 
În picioare drept sărea (p. 548). 


Badiul că se destăcea 


d) Paranomaza este figura de stil care a pus în încurcătură pe 
Al. Odobescu cînd încerca să găsească la lae-bulucaie — recte „bucălaze“ — 
o origine îndepărtată. În fond, cuvîntul este o reluare a celui de bază, 

dezvoltat în scop de a crea. o imagine nouă, numită în stilistică paranomază. 
În felul acesta mai întîlnim în baladele cîntate de Petrea Creţul Șolcan și 
altele: Iencea-Săbiencea (639), Dănilă-Mămilă (443), d-aiurea prin plaiurea, 
(538), Dine-Constandine (645). Iovan-Iorgovan (425). 

Paranomaza, în funcția ei de sonoritate poetică, este comună și altor 
creații orale, cu deosebire cîntecelor de secetă: paparudele și scaloianul (cu 
găleata-leata, paparudă-rudă, scalotene-iene şi altele). 

Amintim aici de un mijloc de exprimare propriu cîntecelor eroice debi- 
tate de Şolcan, bazat pe tautologie, în exemple ca următoarele: zîmbet 
că-mi zîmbea (p. 466), porunci — poruncia (p. 468), nunta şi-o nuntea (653), 
visuri — visezi (p. 659); sau prin supin: 

C-avem sfat 

de sfătuit 
Ș-avem vorbe 

de vorbit (p. 539) 


§ 4. Procedeele stilistice înfățișate mai sus nu apar izolat și întîmplător. 
Așa cum observam și mai înainte, ele alcătuiesc angrenaje de unităţi poetice 
cumulative, ascendente sau hiperbolice. Verbele sînt deseori sinonime, reiau 
aceleași acțiuni cu deosebiri aproape imperceptibile, avînd darul să creeze 
mișcarea adecvată narațiunii eroice. Încadrate într-un sistem de repetiții 
cu caracter de anaforă sau anadiploză, realizează un stil recitatoric propriu 
Șolcanului și lăutarilor de veche tradiție. Astfel în Soarele și luna: 


„„„Unde-o auzia, 
Soarele-mi o ft a 

Și iar o-ntreba 

Și iar o ruga 

Şi iar o-mbia (p. 411) 


Sau, din aceeași variantă: 


„„Cine-a cunoscut 

Cine-a mai văzut 

Cine-a auzit 

Cine-a pomenit? (p. 413) 


Remarcăm în cele două exemple că primele cuvinte repetate în fiecare 
vers alcătuiesc figura semnalată sub numele de anafora; acțiunea, deși ex- 
primată prin verbe deosebite, este totuși una singură, reluată și întărită. 
Efectul stilistic este cel dea acumula într-un fragment dat o cît mai mare 
mișcare sau forță afectivă. 

Mai cităm, din aceeași baladă, alte exemple: 


La pod c-o ducea, 

La pod c-aju-ngea, 

La pod de aramă 

De nu-l bagi în seamă; 

Şi pod cînd trecea, 

Podu că zornăia 

Podu să clătina... (p. 414) 

Asemenea procedee artistice sînt întîlnite și sub forma reluării acțiunii, 
în dialog: la întrebarea pusă, se dă răspuns prin repetarea acelorași termeni, 
modificaţi doar morfologic. 


Ii cătăm și-l îspitim, 
Nicăiri nu-l dovedim. 
Spune, că te-om dăruit, 
Spune, că te-om mulțămi. 
Geaba mă tot îspitiţi 
'Geaba mă tot dăruiţi 
(Siamislao, p. 564) 


Aspectul stilistic al reluării ideilor exprimate prin schimbarea doar 
a timpurilor verbale este atît de frecvent şi de variat, încît singur ar pu- 
tea forma obiectul unei cercetări cuprinzătoare. Mai cităm cîteva exemple; 
Tudor poruncește soției: 


„so Scutură 
hambarele, 
mătură coşarele.., 
Voica cum îl auzia, 
Pînă-n ziuă se scula 
Și hambare 
scutura 
Și coşare 
mătura etc. (p. 670) 


În Ghiţă Cătănuţă găsim un astfel de procedeu stilistic prin schimbarea 
doar a verbelor, de la viitorul popular, la imperfect. Mîndra. îl previne pe 
Ghiţă: 


Cîntecul ţi l-of cînta, 
Codri verzi c-or răsuna, 
Munţii s-o cutremura..., 


pentru ca, într-adevăr, atunci cînd începe să cînte: 


Codri verzi se scutura, 
Munţi se cutremura... (p. 626—627) 


Unităţi poetice cumulative se mai întîlnesc și sub alte forme, oarecum 
netipizate: 


Savai, turcul bolindul 
Ce se întilnia cu Marcul, 
Cu Mavcul viteazul. 
La cârciumă de-mi trăgea, 
La cârciumă de-mi venia, 
Ei tot bea 
și se cinstea, 
La nimica nu gîndea, 
Și iar bea, 
se-nveselea, 
La nimica 
seamă nu lua. 
(Marcu Viteazul, p. 663) 

Romarcăm că aci, după o anadiploză și o anaforă, urmează alte două 
procedee similare, cel de-al doilea nefăcînd altceva decît să reia ideea din 
primul printr-o formulare prea puțin schimbată. 

În altele se observă unități poetice ascendente. Ideea e reluată prin verbe 
la imperfect, care fac ca acțiunea să crească pînă la un punct culminant. 
Astfel, Stan din Piersica (în Juganii), vrînd să prindă și să fure caii, 


„„„Mîna pe arcan punea, 
Tot prin tină că intra, 
Tot prin tină că pășia 
Și de ei s-apropia 

Și din gură-i descînta, 
Și din buze fluiera, 
Pînă bine că-i venia : 
Frîul în cap le-arunca, 
Cu arcanul îi lega 

Șea pe unul că punea, 
Pe unul care-i plăcea 
Şi, pe el de-ncălica, 
Din tinosuri că-i scotea 
Şi la fugă-i vepezea (p. 690) 


Procedînd astfel, cîntărețul cultivă cu multă grijă detaliul imaginii 
tipice vieții poporului. În felul acesta subiectul debitat este urmărit cu mai 
mult interes, captivînd publicul, maniera stilistică avînd rol de sensibili- 
zare primordial. 

În balade ca Ghiţă Cătănuţă, Miul Cobiul, Stanislav Viteazul întîlnim 
deseori şi unele unități poetice cu caracter hiperbolic. Redăm un scurt frag- 
ment din prima baladă: 


*Ncepea mîndra d-a cînta : 
Văi adînci că răsuna, 

Munţii se cutremura, 

Maluri mari că se surpa, 
Apele se tulbura, 

Vîntu-n cale se opria (p. 627); 


ori din Miul Cobiul: 


Buzdugan lua 

Și mi-l opintia 

Și mi-l învîrtia 

Și mi-l asvîrlea 

Și cînd l-asvirlea, 
Frunza șuera, 

Codrul răsuna. (p. 490) 


Ar fi greşit dacă s-ar crede că stilul oral e predominat de repetiție — prin 
multiplele ei forme — ori de o frazare discursivă. În baladele des citate, 
în care asemenea: mijloace stilistice abundă, abundă și părți de un epic 
concentrat. De la părți dialogate, caracterizate prin ceea ce am dezvoltat 
mai sus, se trece la părți expozitive. Comentariul lăutarului sintetizează 

episoade, face legătura între ele, ca astfel balada să înfățișeze un tot rotun- 
jit. Chira Chiralina, de. exemplu, are asemenea părți. Cităm din final: 


Mă-sa. de-o vedea, 

Bine că-i părea. 

Nu mai zăbovia, 

Vreme nu pierdea : 

Nunta-i pregătia, 

Lăutari tocmia, 

Lume c-aduna, 

Flăcăi că chema, 

Hori de-mi întindea. (p. 647) 


În asemenea cazuri, fiecare verb marchează o acțiune distinctă, după 
cum și fiecare propoziție duce la fraze alcătuite prin juxtapunere. 
Din Stanislav Viteazul: $ 


Câţi turci, măre, că găsia, 
Cîţi turci, măre, că-ntîlnia, 
Pe sub paloş că-i trecea, 
Care pe subt pat intra, 

Cafele 

că răsturna, 

Ciubuce 

că-și arunca, 
Meșii-n urmă că-și lăsa, 
Kiselele că-și pierdea, 
Iar Stanislav îi căta, 

De subt pat 

că mi-i scotea... (p. 572) 


§ 5. În limitele cercetării de față, credem potrivit să semnalăm ceva din 
rostul enumerațiilor la Petrea Creţul Şolcan și, în genere, în vechile cîntece 
eroice. 

Tipică este enumerația cu sens hiperbolic: 


„„„Tăie un cap, tăie două, 
Tăie nouăzeci și nouă (p. 548) 


Sau altminteri, exprimat gramatical, dar cu rost stilistic ca mai sus: 


„„Da o dată, da de două, 
Mai da, măre, pîn-la nouă (p. 670) 


„„Cerca una, cerca două, 
Cerca, măre, pîn-la nouă. (p. 673) 


O enumerare care nu urmărește, în felul celor de mai sus, să producă 
o hiperbolizare a gesturilor, ci să le diversifice arătînd grabă, încurcătură, 
neștiința. de a ieși din situația dată, este cea din Stanislav. Pe eroul legat 
prin somn, turcii vor grabnic să-l pedepsească, dar nu știu cum: 


Unii ziceau să-l împuște, 

Alţii cu dinţii să-l muște; 

Unii strigau să-l omoare 

Prăjindu-l lîngă vîlvoare; 

Alţii strigau să-l omoare 

Cu ştreang de spînzurătoare.. (p. 567) 

În același sens este dezvoltată și următoarea enumeraţie, prin care se 
urmărește să se arate cît de felurite daruri sînt date la o nuntă: 
Unii boi, 
Alții oi, 
Unii bani, 
alţii juncani, 
Unii vii, 
alții moșii etc. 
(Moșneagul, p. 620) 


Nu numai hiperbolizare, ci și joc de cuvinte și o ușoară notă umoris- 
tică ori ironie amară se exprimă, de pildă, prin următoarele enumerări: 


„„„Pe Neculcea mi-l găsea : 
Cu trei-patru brăilence, 
Cu cinci-șase gălățence, 
Și cu zece selinence: 

Una tace, 

alta-i place; 

Una-l mișcă, 

alta-l pișcă ș.a.m.d, 

(Badiul, p. 543) 

Patruzeci și cinci, 
Cincizeci fără cinci 
De copii levinţi (p. 492,511) 
Tot mai zace-n temnicioară 
Nouă ani și jumătate 
Și alți nouă ani mai șade: 
De trei ori tot cîte nouă 


Îmi fac douăzeci și șapte 
De cînd în temniţă şeade, 


(Corbea, p. 517) 


La capătul cercetării de față, socotim necesar să subliniem că mijloacele 
artistice semnalate la lăutarul brăilean nu apar izolat, ici-colo, și numai în: 
unele motive. Foarte des întîlnite, ele sînt dezvoltate de cele mai multe: 
ori toate împreună, unele vin de întregesc pe altele, se încrucișează. și se îm- 
pletesc intim în structura organică a cîntecului; în acest fel se ajunge la 
închegarea profilului unui tip de cîntăreţ și recitator popular. 

Din cîte s-a văzut, aceste mijloace stilistice au dublă funcție: pe de-o 
parte să susțină memoria cîntărețului în lunga povestire a întîmplărilor, 
iar pe de alta să creeze o anumită atmosferă propice narării și unei viziuni 
plastice. 


METODICĂ 


ACTUALIZAREA ÎN ORELE DE LIMBA ȘI LITERATURA ROMÎNĂ: 


EMILIA ŞT. MILICESCU 


Din forțele care acționează neîntrerupt asupra conștiinței tineretului, 
cea mai mare pondere o are școala, datorită 'caracterului ei organizat, călă- 
uzit de rezultatele experimentării științifice în domeniul psihologiei și al 
pedagogiei și datorită pregătirii ideologice și profesionale obligatorii a pro- 
fesorilor educatori. 

În regimul nostru democrat-popular, școala are sarcina și cinstea de 
a instrui și educa un valoros schimb de miine, absolut necesar patriei noastre 
care înaintează în ritm tot mai viu spre desăvîrșirea construirii socialismului 
și spre crearea premiselor orînduirii comuniste. 

Atingerea acestui înalt țel cere o mare varietate de forme de activitate 
instructiv-educativă, în concordanță cu caracterul realist-științific al școlii 
noastre noi și cu nevoia unei pregătiri temeinice și multilaterale a generaţiei 
tinere. Unul dintre mijloacele de realizare a educației comuniste a elevilor, 
de o mare însemnătate prin aportul său, este actuahzarea. Deși frecvent folo- 
sită, rareori dă rezultatele scontate, din pricina empirismului și a forma- 
lismului în care este practicată, a lipsei de organicitate cu celelalte verigi 
ale lecției. 

Din punct de vedere pedagogic, actualizarea nu trebuie considerată 
facultativă, — introdusă într-un moment de scădere a interesului elevilor 
pentru tema predată —, ori un artificiu didactic prin care se poate masca lipsa 
unei bune organizări și desfășurări a lecției. Actualizarea trebuie concepută 
ca parte integrantă din ansamblul de mijloace prin care răspundem cerințe- 
lor lecției ca formă de bază a procesului instructiv-educativ, asigurîndu-i 
justa orientare ideologico-politică, asigurînd caracterul științific al predării. 

Cu alte cuvinte, a actualiza în cadrul orelor de clasă înseminează a lega 
cunoștințele dobîndite de elevi la diferitele discipline școlare, de concretul 
faptelor vii ale contemporaneității, punînd, implicit, în lumină superioritatea 
concepției materia list-dialectice despre natură și societate. Folosind exemple, 
comparații, paralele grăitoare etc. între diferitele aspecte ale realității con- 
crete din trecut și de azi, actualizarea bine condusă ajută elevilor să-și formeze 
convingeri puternice și sănătoase, transformînd cunoștințele lor acumulate 


1 Comunicare ţinută la 17 decembrie 1960 în cadrul primei sesiuni metodico-ştiin- 
ţitice interregionale organizată de către Societatea de științe istorice şi filologice din R.P.R 

într-o bogată rezervă, capabilă să hrănească mugurii tuturor iniţiativelor 
creatoare din epoca maturității lor. 

Prin actualizare, datele furnizate de obiectele .de învățămînt oglindesc 
în conștiința elevilor modul cum se traduc în viață principiile filozofiei 
materialist-dia lectice despre natură și societate, se descoperă fundamentarea 
teoretică a realizărilor obținute de oamenii muncii într-un răstimp atît 
de scurt; elevii își dau seama de caracterul conștient și generos al eforturilor 
pe care generația matură le face pentru construirea unei lumi noi; ideile 
capătă. consistenţa convingătoare a faptelor verificate în practica vieții ȘI 
acest întreg proces complex care are loc în conștiința tineretului școlar 'duce 
la formarea unor convingeri adînci și a unor atitudini morale de adevărați 
oameni noi. 

Toate disciplinele cuprinse în planul de învățămînt al claselor I—XI, 
respectînd particularitățile de vîrstă și specificul materiei, pot şi trebuie să-și 
sporească potențialul de influențare a tineretului prin mijlocirea unei bune 
actualizări. 

În cadrul lecţiei, profesorul trebuie să găsească momentul cel mai potrivit 
pentru actualizare; să aleagă cu grijă materialul faptic ilustrativ cel mai 
concludent; să folosească prezentarea cea mai sugestivă a faptelor. Numai 
astfel ea va ajuta ca elevii să facă legătura justă dintre problemele ideologice 
pe care le comportă lecţia și aspectele de viață trăită, la îndemîna fiecăruia 
dintre ei. 

Evident că nu toate disciplinele predate în școală și toate lecțiile în cadru 
unei discipline se bucură în egală măsură de posibilitatea de a folosi actua- 
lizarea cu rezultate instructiv-educative atît de bogate ca cele mai multe 
ore de limba și literatura romînă. Acest lucru se datorește puterii deosebite 
de influențare a imaginii artistice. Pentru a face însă, din imaginea artistică. 
oferită de textele literare clasice și contemporane, material propice pentru 
scopurile actualizării, profesorul de limba și literatura romînă are nevoie 
de o temeinică pregătire profesională, de un înalt grad de măiestrie pedago- 
gică, fără de care munca lui este expusă formalismului steril. El trebuie să 
cunoască bine psihologia elevilor de o anumită vîrstă și caracteristicile 
deosebitoare ale clasei la care predă, să cunoască antecedentele formaţiei 
lor intelectuale și nivelul educativ la care au ajuns, pentru a putea acționa 
cu eficacitate, în cadrul orelor de clasă, asupra conștiinței elevilor. 

Întregul sistem de lecţii de limba și literatura română din învățămîntul 
de cultură generală urmărește însușirea de către elevi a limbii romîne lite- 
rare și a literaturii noastre beletristice, de la creația folclorică pînă la 
operele celor mai de seamă artiști ai cuvîntului romînesc scris. Realizarea 
acestor obiective trece prin numeroase etape și se folosește de o mare varietate 
de lecţii, în cadrul tipurilor fundamentale stabilite de pedagogia actuală. 

În lecţiile de formare a priceperilor și deprinderilor de a folosi un voca- 
bular din ce în ce mai bogat, profesorul va realiza actualizarea prin alegerea 
cuvintelor și textelor care oglindesc nemijlocit realitatea epocii noastre. 
Titlul nuvelei lui Marin Preda — Desfășurarea —, firmele cele mai impor- 
tante pe lîngă care elevii trec spre școală ca Iprochim, Proiect - București, 
Tarom sau numele general al unităților agricole de stat şi colective (G. AC., 
GOSTAT sau G.A.S.) sînt mij jloace de ancorare a elevilor mai mici în reali- 

tățile contemporaneității noastre, în cadrul lecției de îmbogățire a voca- 
bularului, contribuind în același timp la dezvoltarea gîndirii lor logice și 
la creșterea volumului lor de cunoștințe. 

n cadrul lecţiilor de compunere — variantă a aceluiași tip de lecție — 
sarcinile actualizării se duc la îndeplinire pe mai multe căi: grija profesorului 
de a sugera elevilor săi interesul pentru viața noastră economică, social- 
politică și culturală care freamătă în jurul lor, determinîndu-i să observe 
și să rețină datele furnizate de realitate, în vederea folosirii lor într-o com- 
punere; alegerea subiectului pentru o compunere care obligă pe profesorul 
de limba și literatura romînă la o îndelungă meditație, în funcție de scopul 
urmărit, de vîrsta și de experiența de viață a copiilor, de specificul clasei. 

Există profesori care n-au dat, ani de zile, decît patru teme de compunere 
liberă: „Prima zi de iarnă“, „Zi de primăvară“, „Zi de toamnă“ și „O întîm- 
plare din viața mea“, fără nici o pregătire prealabilă, fără nici un scop edu- 
cativ. Astfel de compuneri au un singur obiectiv premeditat: consumarea 
unei ore fără nici un efort din partea profesorului. Consecințele sînt extrem 
de grave. Elevii nu mai au nici un interes pentru compunere și în nici un caz 
nu poate fi vorba de crearea unor priceperi și deprinderi de a așterne pe hîrtie 
gîndirea și simţirea elevilor în legătură cu un aspect al realității înconjură- 
toare, închegate într-un plan de compoziție logic și exprimat cu corectitudine 
și frumuseţe. Din punctul de vedere al actualizării, subiecte ca cele mențio- 
nate țin de o atitudine obiectivistă față de realitate, 

Dacă însă aceleași subiecte ar fi fost pregătite în prealabil spre a se sub- 
linia specificul peisajului binecunoscut. de elevi, în care își duce viața o 
familie, un sat, locatarii unui bloc nou sau elevii unei școli noi, atunci prin 
alegerea subiectului, prin pregătirea orei (excursii tematice, lecturi, vizi- 
onări de filme, discuții etc.), prin realizarea compunerii și prin analiza lucră- 
rilor, profesorul și-ar fi condus elevii să lege cadrul natural în care trăiesc 
de viața colectivului omenesc în ceea ce are ea mai semnificativ. 

Temele compunerilor pe care le pregătim cu elevii noștri pot fi portrete 
ale eroilor clasei muncitoare, cunoscuți din literatură; povestirea unor întîm- 
plări trăite sau citite, din etapa construirii socialismului. Actualizarea va 
contribui în acest caz la educarea comunistă a elevilor — țelul suprem al 
tuturor eforturilor noastre de profesori. 

În lecțiile de verificare și în cele de recapitulare, problema actualizării 
se subordonează întrucîtva materialului pe care îl avem de verificat sau de 
recapitulat, respectînd prin aceasta caracterul organic pe care trebuie să-l 
aibă actualizarea în cadrul lecţiei. 

Avînd de verificat la cl. a X-a poezia de dragoste a lui M. Eminescu, 
accentul principal al lecției cade, evident, pe măsura în care clasa a înțeles 
concepția poetului despre iubire și a reținut mijloacele artistice folosite de 
Eminescu pentru concretizarea concepției și a simțirii sale, realizînd o sin- 
teză unică între conținut și formă. 

A actualiza într-o astfel de lecție, cu sarcini didactice precise, însemnează 
să ne mărginim la enumerarea cîtorva nume de poeți lirici contemporani 
și eventual a cîtorva poezii, cunoscute elevilor din lectura în afara clasei. 

În aceeași situație se află și lecțiile de comunicare de cunoștințe: con- 
ținutul lor tematico-ideologic dictează măsura în care, în mod firesc, pro- 

fesorul poate recurge la actualizare. În cazul lecției despre basm la cl.a V-a, 
predînd creaţia folclorică Greuceanu, prin comparații, paralelisme, exemple etc. 
introducem în lumea basmului aspectele vieții noastre reale de azi. Cadrele 
tinere, fără experiență și insuficient îndrumate, pot ajunge la actualizări 
forțate și dăunătoare, 1dentificînd în personajele basmului personalități 
sau instituții din conducerea statului nostru, 


Există însă lecții de comunicare, varianta cu toate verigile, al căror 
conținut tematico-ideologic permite și chiar reclamă introducerea în plan 
a unui moment precis cînd profesorul trebuie să facă legătura dintre conți- 
nutul operei studiate și aspectele realităţii trăite, apelînd la coordonatele 
ideologice ale epocii noastre. Este ușor de conchis că nu poți apela în actua- 
lizare la niște coordonate ideologice pe care nu le-ai desprins cu claritate 
din materialele studiate. Programele și manualele școlare privitoare la lite- 
ratura noastră contemporană și la literatura universală progresistă ajută 
pe orice profesor să sesizeze necesitatea actualizării cunoștințelor predate 
elevilor privitoare la aceste capitole, Cele mai mari dificultăți le întîmpină 
însă atunci cînd are de interpretat, în lumina esteticii marxist-leniniste, 
creațiile clasice și mai ales literatura dintre cele două războaie. 


Pentru înlăturarea acestor dificultăți, cei mai buni profesori de lite- 
ratură romînă înțeleg să-și planifice la cl. a X-a șia XI-a, la începutul anului, 
două lecții expozitive despre bază și suprastructură, demonstrînd că literatura, 
fiind un fenomen de suprastructură, reflectă, prin mijlocirea imaginii artis- 
tice, transformările intervenite în baza economică a societății. Cu o astfel 
de pregătire, elevii își dau seama că literatura realist-critică este un act 
de protest împotriva orînduirii sociale în care s-a produs, iar creațiile reali- 
zate după metoda realismului socialist sprijină lupta pentru cucerirea și 
supunerea forțelor naturii și contrib ie la transformarea, conștiinței omului 
nou, conform imperativelor societății comuniste. 

Aceste lecții introductive, cu un conținut special, ajută ulterior pe 
profesor să obțină mai ușor și mai bune rezultate în analiza operelor literare 
studiate. Moara cu noroc de Ion Slavici, ori Hagi-Tudose de Delavrancea 
vor fi mai just înțelese de elevi în urma acestor prelegeri școlare care explică 
fenomenul literar prin condițiile economice, sociale și politice în care a trăit 
creatorul. 

La cl. a V-a—VIl-a, prilejul de actualizare în cadrul orelor de lectură 
literară este zilnic, fie că textele sînt alese din clasici, oglindind aspectele 
negative ale orînduirii burghezo-moșierești, în antiteză cu realizările de azi, 
fie că textele sînt inspirate din munca și izbînzile noastre, de care elevii 
sînt legați direct prin mediul înconjurător. 

Oricare ar fi tipul de lecție și metoda folosită, oricare ar fi conținutul 
instructiv-educativ al lecției, folosirea actualizării trebuie să aibă în 
vedere, în primul rînd, legătura ei organică cu lecţia, singura cale de a-și 
îndeplini rolul său firesc de fixare a unor cunoștințe prin comparație cu 
altele și de creare a unor atitudini și convingeri sănătoase. 


* 

În cele ce urmează, vom da cîteva exemple de actualizări potrivite şi 
nepotrivite, verificînd prin aceasta principiul de bază al actualizării — legă- 
tura organică, strînsă, cu tema și ideea operei pe care o studiem. 

Există lecții în desfășurarea cărora nu putem introduce actualizarea 
ca un moment de sine stătător, cum ar fi predarea poeziei Ce te legeni... 
de M. Eminescu. 

Scopul instructiv al orei este însuşirea de către elevi a noțiunii de 
personificare, iar în al doilea rînd, înțelegerea legăturii dintre opera marelui 
nostru poet și creația populară. 

La cl. a V-a, la care predăm această poezie, nu e cazul să discutăm pe 
larg cauzele tristeții poetului, sugerată de singurătatea dezolantă a codrului 
desfrunzit. Totuși, copiii știu suficiente date din viața lui Eminescu și, între- 
bîndu-i despre izvorul tristeții din versurile sale, putem căpăta răspunsuri 
bune, la nivelul vîrstei acestor elevi. La cl. a X-a însă, la care, în cadrul 
predării lui Eminescu, putem da compunerea cu titlul: „Viața lui M. Eminescu, 
act de acuzare împotriva regimului burghezo-moșieresc“, poezia Ce te legeni... 
devine oglinda în care s-a reflectat artistic vitregia claselor dominante față 
de cele mai mari valori ale culturii și artei naționale, în contrast cu grija 
regimului nostru pentru oamenii de știință și pentru creatorii de artă. 

În cadrul unei lecții de gramatică, la cl. a V-a, avînd de verificat tema 
„Declinarea, cu articolul hotărît, a substantivului făranul“, profesoara nu-și 
planificase nici o actualizare. Exemplele defectuoase pe care le-a dat elevul 
ascultat au determinat-o totuși să atragă atenţia clasei asupra actualităţii. 
Unul dintre exemplele date de elev, ilustrînd cazul dativ al substantivului, 
era: „Moșierul dă pămînt ţăranului“. Din punct de vedere gramatical, exem- 
plulera corect, ceea ce au și remarcat elevii clasei. Profesoara a aprobat răs- 
punsul acestora, dar a arătat că exemplul nu este bun, deoarece moșierii 
n-au dat niciodată pămînt țăranilor, ci, dimpotrivă, l-au luat. 

Profesoara a întrebat atunci în ce operă studiată în clasă au găsit con- 
cretizată, lăcomia hrăpăreață a moșierilor, iar elevii au citat din Cântecul 
văzeşului versurile: 


„Pentru-o palmă de pămînt 
Zilele mi-am dat în vînt, 
Ani întregi m-am judecat 
Și nimic n-am cîştigat.“ 


Despre țăranul din zilele noastre, cîțiva elevi din clasă, citindu-și exem- 
plele construite cu cazul dativ, au spus: 


„În țara noastră s-a terminat colectivizarea agriculturii și făranului 
colectivist îi merge bine“. 

„Multe romane scrise după 23 August sînt închinate 7ăranului muncitor“. 

O astfel de actualizare firească nu stînjenește munca instructivă, ci 
ancorează în conștiința elevului problema gramaticală discutată, legînd-o 
de realitatea concretă și sădind un sentiment puternic de simpatie pentru 
țărănimea muncitoare și de mândrie că trăiesc într-o ţară în care s-a încheiat 
procesul de colectivizare a agriculturii, în care scriitorii se apleacă. cu sim- 
patie asupra vieții .din satele noastre colectivizate. 

Predarea operei lui Grigore Alexandrescu a fost, în multe cazuri, 
un prilej de greșită. actualizare, datorită unei interpretări simpliste a con- 
ținutului fabulelor și satirelor. De exemplu, după o povestire lipsită de 
ținută, intelectuală, în care elevii au încurcat momentele întîmplării, trecînd 
fără motiv de la vorbirea indirectă la cea directă și invers și denaturînd 
citatele, a urmat „momentul actualizării“, rînduit în planul profesorului 
înaintea „fixării cunoștințelor“. La întrebarea, trecută în planul profesorului 
„pe cine reprezintă Samson și Samurache din fabula Câinele și cățelul?“ , 
copiii au răspuns, conform analizei, făcută în clasă și consemnată în macula- 
toare, că Samson reprezintă clasa exploatatoare, care poate să se răstească 
la, cei săraci, iar Samurache reprezintă pe cei asupriți. 

La același cadru didactic, ulterior, clasa asupritoare a fost reprezentată 
prin bou, iar cei asupriți prin vițel, în analiza fabulei Boul și vițelul. 

O astfel de actualizare, din mijloc de educare comunistă, se transformă 
în izvor de confuzii de tot felul și în certificat de incapacitate pentru cadrul 
didactic respectiv. De altfel, o primă pedeapsă a ușurinței cu care a înțeles 
să intre în clasă nepregătit i-a fost dată de unul dintre elevi care a conchis 
ironic: 

— Atunci, tov. protesor, clasa asuprită este nepoata clasei asupritoare. 

Poezia Stema țării de M. Beniuc, predată la cl. a V-a cu o bună actuali- 
zare, a vădit din partea profesorului și a clasei o prezență conștientă în 
mijlocul evenimentelor economice social-politice din țara noastră. S-a arătat 
că această poezie, alături de alte asemenea creaţii ale lui M. Beniuc și ale 
altor poeți contemporani, a slujit ca stimulent al muncii pe drumul construi- 
rii socialismului. În fixarea cunoștințelor noi transmise prin analiza poe- 
ziei lui M. Beniuc, profesoara a cerut elevilor să explice fiecare dintre 
elementele componente ale stemei, așa cum le-ar explica ei unor copii din 
țările prietene, veniți să petreacă vacanța de iarnă la Sinaia. 

Răspunsurile au variat de la reproducerea corectă a conținutului poeziei 
pînă la acelea pătrunse de un impresionant lirism, ca acesta: „explicînd ver- 
surile : «Soarele strălucitorul| Ne vestește viitorul», iată ce le voi spune pionie- 
rilor cehi: soarele care dă ocol pămîntului întreg, vede că în țara noastră 
bogată și frumoasă e bine de trăit și va fi din ce în ce mai bine, de aceea. 
este atît de strălucitor cînd se arată printre vîrfurile înzăpezite ale munți- 


sec 


lor în veșminte bogate de cetină“. 

Sau: „schelele de pe stemă vorbesc despre bogăţiile subsolului nostru; 
de altfel instrumentele de foraj pe care le trimitem acum în alte ţări, con- 
tribuie la lupta pentru pace. Ştiindu-ne bogaţi și puternici, dușmanii păcii 
și ai socialismului vor renunța la uneltirile lor criminale“. 

Răspunsurile elevilor denotă că s-au pătruns de conținutul operei, că 
sînt fericiți și mîndri de patria lor. Aceasta creează premisele unei compor- 
tări de adevărat om nou, atunci cînd maturizarea le va îngădui să dăruiască, 
la rîndul lor, patriei și poporului nostru, întregul lor efort creator. 

Cu prilejul predării poeziei Partidului de M. Beniuc, profesorul are 
datoria, de a se pregăti în mod deosebit, avînd în vedere importanța ideologică 
a acestei creații. O vizită premergătoare predării, la Muzeul de Istoria 
Partidului, la Muzeul Doftana ori în alte locuri însemnate pentru trecutul 

de luptă al P.M.R., vor crea elevilor intuiția rolului de conducător al par- 
tidului în lupta pentru înlăturarea regimului de asuprire și de conducător 
al maselor muncitoare în etapa trecerii de la capitalism la socialism și mai 
departe, la comunism. 

Cu sprijinul acestor date concrete, elevii vor înțelege adîncul devota- 
ment față de patrie și popor al conducătorilor partidului și se vor simți ală- 
turi de poet în cuvintele lui de închinare recunoscătoare. 

Actualizarea pe care profesorul o realizează în clasă la această lecție 
intensifică lumina proiectată asupra prezentului fericit al copiilor „ce rîd 
în soare“ și al moșnegilor cu „lacrimi de fericire în gene“, comparîndu-l cu 
jalnicul trecut despre care însăși literatura mărturisește prin imaginile ei 
zguduitoare din Sorcova lui Delavrancea, din Să nu uiţi, Darie de Zaharia 
Stancu. Propriul lor „rîs în soare“ va fi mai plin, deoarece elevii care au stu- 
diat astfel poezia Partidului de M. Beniuc vor fi mai conștienți de efortul 
partidului, al guvernului și al întregului popor pentru crearea condițiilor 
excepționale în care creşte și se dezvoltă tineretul patriei noastre. 

Predînd, la capitolul de folclor, Cîntecul răzeșului, nu este suficient 
să analizăm în clasă împrejurările care „l-au adus pe răzeş în stare de sărăcie“ 
mijloacele prin care socoteşte el să scape de sărăcie și cum gîndește el că 
şi-ar putea face singur dreptate, așa cum indică întrebările din manual. 

Dacă profesorul nu va conduce discuția astfel încît elevii înșiși să pună, 
în contrast starea. țărănimii exploatate, jecmănită de boieri, oglindită în 
poezia analizată, cu situația înfloritoare a țăranilor colectiviști din patria 
noastră, predării îi va lipsi tocmai elementul care transformă cunoștințele 
însușite în școală în factori modelatori ai conștiinței comuniste a elevilor. 

Patima cititului de M. Gorki prilejuiește profesorilor buni lecții de o 
mare importanță pentru dezvoltarea intelectuală și sufletească a elevilor 
care vor face parte din primele generații de oameni noi, multilateral dez- 
voltați, pregătiți în școala noastră. 

Problema insuficientei lecturi a elevilor noștri este mereu pusă în dis- 
cuție, dar unii dintre profesori nu știu sau nu se folosesc îndeajuns de ocaziile 
pe care materia de predat le oferă spre stimularea setei de cultură a elevilor. 
Domnu’ Trandafir de M. Sadoveanu, o povestire necunoscută a lui Delavran- 
cea despre profesorul său de desen, alta, mai cunoscută, a lui Caragiale, 
despre învățătorul său Bazil Drăgoșescu etc. ar contrabalansa atmosfera 
de neîncredere și de ridicol, meritat de mulți profesori din trecutul regim, 
creată de literatura tipurilor negative din școală, ca Domnul Vucea, 
Mogîldea şi schițele lui Caragiale. 

Patima cititului înfățișează elevilor un copil fără copilărie, cu o sete 
de învățătură mistuitoare, dar lipsit de cărți, de școală, de profesori îndru- 
mători, de timp, de lumină și împiedicat să înveţe de condiţiile vitrege ale 
unui regim de exploatare. Dar dragostea de învățătură care-i lărgea marginile 
lumii și-i dădea speranţa izbînzii celor buni împotriva răilor a învins toate 
piedicile și eroul povestirii, Alioșa, a devenit marele scriitor revoluționar 
Maxim Gorki, care a întruchipat în creația sa risipirea cețurilor din mintea 
celor asupriți, ridicarea lor în lumina binefăcătoare a conștiinței că cei buni, 
muncitori și cinstiți trebuie să lupte spre a-şi cuceri dreptul la o viată ome- 
nească. 

Latura ideologică a povestirii este slujită de mizeria crîncenă în care 
se zbat eroii ei umili și de faptul subliniat prin discuţii că Maxim Gorki 
s-a format ca scriitor în atmosfera creată de lupta comuniștilor în frunte 
cu marele Lenin, în Rusia țaristă. 

Al doilea aspect educativ al acestei povestiri este însemnătatea, pe care 
o acordă Alioșa cărților, însemnătate care apare cu atît mai mare, cu cît 
greutățile pe care le are de învins pentru satisfacerea „patimei“ sale de citit 
sînt mai mari. 

Pentru a trage maximum de profit educativ din studiul fragmentului 
acestuia, profesorul de limba romînă trebuie să cunoască de aproape condițiile 
în care lucrează fiecare elev al său. În cele mai multe cazuri el va avea de 
subliniat că lipsa de interes pentru lectură nu este justificată azi. 

În general, la clasele mici, conținutul lecţiilor nu permite decît sugestii, 
comparații, sublinieri restrînse ale aspectelor de viață prin care elevii sînt 
îndrumați să cunoască faptele și oamenii vieții noastre noi; să cunoască pro- 
blemele cele mai de seamă ale construirii unei societăți din care exploatarea 
a fost pe veci înlăturată, necesitatea păcii și prieteniei între popoare. Pro- 
grama, manualul și metodele, mijloacele de educare comunistă trebuie să 
fie în concordanță cu vîrsta elevilor din clasele mici, acționînd mai ales 
asupra sentimentelor lor primare. 

La clasele mari însă, în cadrul orelor de literatură, actualizarea poate 
avea o frecvență ȘI o amploare justificată de bogăția problemelor pe care le 
pune vîrsta elevilor, materialul literar predat, în unire cu marele număr de 
cunoștințe însușite la celelalte discipline școlare și de începutul vieții lor 
cetățenești. 

La această vîrstă, actualizarea acționează mai mult asupra gîndirii 
logice a elevilor, iar sentimentele pe care ea le dezvoltă poartă armătura 
convingerilor științifice. 

Elevii mari, prin acumularea de cunoștințe din clasele anterioare, prin 
necontenita acțiune educativă a sistemului de lecții din cadrul întregii peri- 
oade de școlaritate, se află pe pozițiile de luptă ale clasei muncitoare în 
sectorul ei ideologic, slujit de varietatea formelor și creațiilor artistice. 
Pentru cl. VIII-XI, actualizările prezintă o mare complexitate ș și profunzime. 

O serie de lecții de literatură trebuie să-și sprijine actualizările fireşti 
pe cunoașterea de către elevii mari a caracteristicilor orînduirii capitaliste. 

În prezentarea unor teme din opera lui Mihail Sadoveanu şi la predarea 
poeziei lui George Bacovia, atît în pregătirea lecţiilor, cît și în desfășurarea 
lor, profesorul trebuie să conducă discuția în așa fel încît elevii să vadă clar 

că monotonia vieții din tîrgurile de provincie de altădată era o consecință 

a condițiilor economice, sociale și culturale specifice orînduirii capitaliste. 
„Lumea de dugheni“ din opera lui Bacovia, din Focuri în ceață, din Floare 
ofilită, ori din Locul unde nu s-a întâmplat nimic, de Mihail Sadoveanu, sînt 
exemple la îndemîna. profesorului pentru a vorbi de „balta liniștii“ în care 
se cufundau toate elanurile în regimul trecut. De aici este firesc să se ajungă 
la avîntul, necunoscut pînă acum, pe care l-au luat tîrgurile de provincie 
datorită industrializării socialiste. 

De la viața veşnic amenințată de moarte năpraznică a plutașilor de pe 
Bistriţa, din Bulboana lui Văhnaş de Mihail Sadoveanu, Bicazul a devenit 

un punct de atracție pe harta țării noastre, nu numai pentru romîni, dar 
pentru toți străinii care ne vizitează țara. Borzeștii, pe care doar legenda 
stejarului lui Ștefan cel Mare îl semnala în trecut, încremenit în formele lui 
de viață învechite, este azi locul unei importante termocentrale care a dat 
impuls dezvoltării economice a localității. Sublinierea acestor schimbări este 
o actualizare obligatorie și firească în cadrul lecţiilor semnalate. 

Realismul operei lui Slavici, evident în primul rînd în temele preferate 
de scriitor, aruncă o puternică lumină asupra stadiului ascendent al orîn- 
duirii capitaliste, caracterizat și în lumea satelor din Transilvania, prin 
aviditatea acumulărilor. 

Analizînd Moara cu noroc, dar mai ales romanul Mara, profesorul tre- 
buie să privească înlănțuirea. de fapte și caracterele personajelor în lumina 
materialismului istoric. Apelînd mereu la cunoștințele date elevilor mari 
la începutul anului, despre bază și suprastructură, interpretarea oricărei 
opere anterioare lui 23 August 1944 se face mai ușor, deoarece întreaga 
literatură a unei epoci istorice, generată de aceeași bază, prezintă puncte 
comune, 

Personajul Mara din romanul lui Ioan Slavici va fi mai bine înțeles în 
lumina acestor caracteristici ale epocii în care este plasată acțiunea. Zgîr- 
cenia Marei nu trebuie considerată ca o patimă individuală, ci ca o trăsătură 
tipică într-o societate în care puterea banului „...deschide toate ușile și strică 
toate legile“, cum spune Mara. 

În afară de interpretarea justă a operei în lumina esteticii marxist-leni- 
niste, la predarea operei lui Slavici— Moara cu noroc și Mara— actualizarea 
trebuie să scoată în evidență, prin sistemul de întrebări sau prin fragmentele 
expozitive ale profesorului, că lumea micilor meseriași, expuși foamei, pradă 
tentației de a săvâîrși „orice“ numai să scape de spectrul sărăciei; lv mea sămă- 
dăilor criminali, avînd complici în justiția țării; lumea Marei, al cărei ideal 
ajunge ciorapul cu bani, este o lume apusă; locul ei l-a luat lumea muncitoru- 
lui cultivat, trăind în condițiile civilizate ale societății socialiste, în res- 
pectul tuturor, ferit de nesiguranță și de bunul plac al patronilor. Banii 
au devenit, în sfîrșit, ceea ce trebuie să fie: valoare de schimb pentru satis- 
facerea tuturor nevoilor materiale și spirituale ale omului, iar nu idol, scop 
în sine, datorită căruia oameni ca Ghiţă, Mara ori Persida își pierd atri- 
butele omenești. În mediul înconjurător al fiecărui elev, exemplele atuncă: 
motocicletele, aparatele de radio, de televiziune, bibliotecile sînt frecvente 
în familiile de muncitori și țărani din patria noastră. 


= 
$ * 


Predarea operei lui Caragiale prilejuiește — printre altele — discuția 
cu privire la rolul presei în societatea capitalistă. În regimul burghezo- 
moșieresc, presa este „a cincea putere în stat“, adică mijloc de reclemă și 
șantaj, de scandal și de îmbogățire pentru proprietarii de ziare. Schițele 
Groaznica sinucidere din strada Fudehtăţii, Cum se naște o revistă? și Ultima 
oră, titlu folosit mai tîrziu de dramaturgul Mihail Sebastian, înfierează 
corupția presei burgheze. De la analiza moravurilor sociale, demascate de 
Caragiale în operele menționate și de piesa lui M. Sebastian, profesorul tre- 

buie să treacă la definirea rolului presei în societatea socialistă și anume: 
rol de educare și instruire a maselor muncitoare, de înregistrare și generali- 
zare a experienței înaintate, de stimulare a eforturilor în vederea obținerii 
celor mai bune rezultate pentru propășirea societății. Elevii vor vedea, aju- 
taţi de exemplele furnizate de ei înșiși, precum și de concluziile profesorului 
care conduce discuția, că presa a devenit în regimul democrat-popular oglinda 
care reflectă și stimulează zi de zi participarea directă a oamenilor muncii 
la construirea unei vieți fericite pentru toți. 

Criticînd presa burgheză din trecut, la noi, și presa din țările capitaliste 
de azi, cu prilejul studierii unor opere literare cu această temă, subliniem 
implicit și explicit caracterul sănătos al presei noastre actuale. De asemenea, 
cunoscînd direct, din lectura periodicelor, rolul activ și mobilizator al zia- 
relor și revistelor în regimul nostru socialist, elevii pot distinge cu mai mare 
ascuțime racilele presei demascate de Caragiale în proza sa. 


* 
* k 


Studiind cu elevii de cl. a XI-a romanul Întunecare de Cezar Petrescu, 
actualizarea are ca obiectiv întărirea convingerii elevilor că pacea este o 
necesitate pentru dezvoltarea societății și că urzitorii războaielor de cotropire 
au urmărit profitul claselor dominante, împingînd la moarte masele munci- 
toare. 

În același roman întîlnim ideea pe care și-a făcut-o un soldat despre 
statul burghez: „statul este majestatea sa, generalul, toți cei care dau ordine“. 
Faţă în față cu această imagine negativă a statului burghez, profesorul trebuie 
să pună definiția statului comunist dată la Congresul al XXIII-lea al 
P.C.U.S. — „Fiecare muncitor, fiecare țăran, fiecare intelectual poate spune: 
statul sîntem noi, politica lui este politica noastră, sarcina de a-l dezvolta 
și întări, de a-l apăra împotriva oricăror uneltiri este sarcina noastră comună“. 

Elevii vor înțelege că și puterea statului nostru se răsfrînge în fiecare 
din noi și se sprijină pe toți cetățenii conștienți din patria noastră, conduși 
de Partid. 

Poezia Patria de M. Beniuc exprimă concepția noastră nouă despre 
statul socialist, în contrast cu răspunsul oșteanului din romanul Întumecare. 

Ce-i patria? — Eşti dumneata, și eu 
Și toţi acei ce sînt cu noi de-o seamă, 
Și gata sînt să sară cînd e greu. 


eesvoonosessosossosonoteou î... . .. n... 


... E pasul apăsat 

Cînd trec, trec rînduri-rinduri muncitorii 
Cu steagul roșu-n vînt desfășurat 

Duși de Partidul nostru spre victorii. 


* 
+ k 
Cînd predăm romanul Baltagul de Mihail Sadoveanu trebuie să atragem 


atenția elevilor că a fost creat în 1930, cînd tendințele cosmopolite ale clase- 
lor conducătoare se manifestau și prin traduceri de romane procolonialiste. 

Baltagul lui M. Sadoveanu a constituit un protest împotriva criticii 
idealiste care contesta ţăranului — și în general maselor muncitoare — 
atît inteligența, cît și sensibilitatea. Romanul lui Mihail Sadoveanu este 
o replică directă Și "zdrobitoare împotriva ideologiei revistei Zburătorul 
și a criticului Eugen Lovinescu care considera creația artistică a poporului 
un simplu „fetiş“. 

Vitoria Lipan este precursoarea atîtor femei fruntașe în cele mai diferite 
și mai grele domenii de activitate, de la conducerea sfaturilor populare și 
a gospodăriilor colective, pînă la activitatea de cercetare din laboratoare, 
din fabrici și uzine, în economie, administraţie, știință și artă. 

O discuție purtată cu elevii în acest fel, legată. de conținutul temati- 
co-ideologic al romanului Baltagul, duce la o profundă înțelegere a semnifi- 
cației uneia dintre cele mai valoroase creaţii sadoveniene; la aprecierea 
justă a poziției scriitorului față de popor și crearea unui sentiment de meri- 
tată prețuire a virtuților poporului; la respectul eroinelor muncii socia- 
liste cu care li se încrucișează drumul. 

* 


* k 


Un profesor care-și construiește cu grijă fiecare lecție, atunci cînd predă 
poezia lui Al. Vlahuță Unde ni sînt visătorii, îi va explica, geneza prin dorința 
scriitorului de a combate „mo la“ pesimismului adoptată de poeții post-emi- 
nescieni. În ceea ce priv. șt: tema poeziei însă, profesorul va trebui s-o 
apropie de Epigonii lui Eminescu, studiat de elevi anterior, dar și de poezia 
Popor, izvor venăscător de A. Toma și de Mărul de lingă drum de M. Beniuc, 
deși aceste poezii vor fi studiate în anul următor. Ne adresăm clasei a X-a 
și nu este vorba de analize aprofundate ale celor două poezii menționate, 
care nu fac parte din programa cl. a X-a. Profesorul personal, identificînd 
tema poeziei lui Al. Vlahuță — misiunea socială a poetului — va semnala 
elevilor săi existența poeziilor Popor, izvor renăscător şi Mărul de lîngă drum. 
Va exemplifica prin citate bine alese comunitatea temei și prin aceasta, 
fără a încărca pe elzvi, va demonstra mai convingător poziția înaintată a 
lui Al. Vlahuță care, în secolul trecut, pretinde artiștilor cuvîntului „Să ne 
cînte rostul lumii și 'splendorile naturii... Şi cuvîntul lor profetic, inspirata 
lor privire, 

Valurile de-ntuneric despicîndu-le în două, 
Splendidă-naintea noastră să ne-arate-o lume nouă“. 

Versurile citate concretizează în imagini poetice concepția lui Vlahuță 
despre misiunea poetului. Aceeași concepție despre artă exprimă Mihai 
Beniuc în Mărul de lingă drum: 

Sînt măr de lîngă drum și fără gard. 
La mine-n ramuri poame roșii ard. 
Drumețule, să iei fără sfială, 

Căci n-ai să dai la nimeni socoteală... 


și A. Toma în Popor, izvor renăscător: 


i Grădinile din versul meu 
Le-a-nsămînțat norodul — 
Stăpîne-al meu, eşti mulțumit 
Cu floarea și cu rodul? 

Analiza comparativă a versurilor indicate, din care se desprinde dăruirea 
generoasă a rodului simțirii lor poporului, convinge pe elevi că cei patru 
poeți se întîlnesc înfrățiți prin concepția lor despre misiunea socială a poetu- 
lui, deși au aparținut unor epoci diferite. 


$ 
+ * 


În sfîrșit, cînd predăm opera lui Liviu Rebreanu ne oprim şi asupra 
romanului Ton. 

Actualizarea va sublinia că tema romanului dezvăluie procesul econo- 
mic-social al închiaburirii în satele Transilvaniei, comun — cu mici va- 
riante — nu numai în restul țării noastre, ci oriunde capitalismul a pătruns 
în mediul rural. 

Personajul Ana ne dă prilejul de, a discuta în clasă condiţiile de viață 
ale femeii în regimul capitalist, în mediul rural, foarte puțin diferite de ale 
femeii în orînduirea feudală. Concluzia trasă de Nekrasov cu privire la 
femeia rusă din epoca țaristă se potrivește perfect cu situația țărancelor 
romîne, a tuturor Anelor, în regimul capitalist : „Trei nenorociri au fost date 
femeii ruse: să fie fiică de rob, mamă de rob și roaba unui rob. Să treacă 
deci, din pumnii tatălui în ai soțului și... în ai stăpînului“. 

Ana, umilită și torturată de soțul și de părintele ci, dezumanizați prin 
setea de avere, nu găsește altă soluție pentru curmarea nefericirii ei decît 
sinuciderea. Discuţiile pot fi viu susținute de participarea elevilor, ilustrînd 
egalitatea femeii cu bărbatul, în regimul socialist. 


a. 
Li k 


Din exemplele date cred că se poate ajunge la concluzia că actualizarea 
este obligatorie și posibilă în predarea limbii și a literaturii romîne; actuali- 
zarea nu poate fi concepută decît în strînsă legătură cu, conținutul temati- 
co-ideologic al lecției, spre a-i putea da un caracter organic, absolut necesar 

eficacității ei educative; actualizarea nu poate fi făcută firesc și convin- 
gător decît dacă profesorul este mereu în curent cu evenimentele interne şi 
internaționale. 

Astfel concepută, actualizarea devine un puternic mijloc de educare 
comunistă, a tineretului nostru și, în același timp, prilej de îmbogățire a 
cunoștințelor cu cele mai noi date. 

În cadrul orelor de limba și literatura romînă, dată fiind puterea de 
influențare a imaginii artistice, actualizarea făcută în bune condiții sprijină 
deosebit de mult educarea sănătoasă a elevilor în spiritul moralei comuniste, 
Dragostea și devotamentul pentru orînduirea comunistă, dragostea față de 
muncă și de bunul obștesc, față de oamenii din lumea întreagă, de 
patrie și popor și ura împotriva dușmanilor păcii și ai socialismului sînt 
sentimente pe care o bună actualizare le face să se nască în sufletele elevilor 
noștri și să se traducă în fapte, atitudini și comportamente de adevărat 
om nou. 


SCRISORI INEDITE ALE LUI CALISTRAT HOGAŞ 


D. STAHIESCU 


Dăm publicității — ca documente literare — alte două scrisori ine- 
dite, trimise de Calistrat Hogaș, de la Iași, profesorului Gr. Forțu din Galaţi, 
în noiembrie 1913. 

Ele preced pe cele publicate de noi în „Iașul literar“ (anul IX, nr. 9— 
10, 14958, p. 142—144) și se referă la prima ediție a operei lui Hogaș inti- 
tulată Pe drumuri de munte, tipărită în anul 1912, în 5 000 exemplare, la 
lași, și care, din cauza numeroaselor greșeli de tipar, după ce a stat multă 
vreme depozitată „în podurile tipografiei“, a fost trimisă la topit. 

Supărat de cele întîmplate, Hogașa luptat pentru retipărirea volumului 
dar fără să reușească, după cum mărturisește el profesorului Forțu, că a 
„săcătuit toate mijloacele de retipărire“. De asemenea, promisiunea ajutoru- 
lui de 1 000 lei de către Casa Scoalelor a rămas pe hîrtie. 

Nici un sprijin din partea forurilor diriguitoare ale culturii romînești. 
Așa a înțeles regimul burghezo-moșieresc să prețuiască, literatura sănătoasă, 
literatura „cinstită“ (cum și-o caracterizează însuși Hogaș) a acestui mare 
scriitor. 

A trebuit să vină regimul democrat-popular care, prețuind cum se cuvine 
valorile oamenilor de merit, să șteargă praful de pe filele îngălbenite de 
vreme ale operei lui Calistrat Hogaș și s-o pună la dispoziția poporului. 


Stimate Domnule Forju, 


Scrisoarea D-Voastre m'a măgulit mult; și cu atit ma măgulit mai mult, cu cît vine 
de la un chemat în ale literaturii; despre  Sanielevici, cu „paginile lui de Homer“ cred că 
a zburat prea sus; dacă, totuși, îmi e îngăduită oare care lipsă de modestie, apoi aş putea 
spune că am căutat să fac literatură cinstită; și, dacă am reușit, apoi am atins ținta pe care 
o aveam în vedere. Mi se pare, însă, că vorbesc prea mult despre mine. 

De o cam dată, volumul, cu infamele lui greșeli, doarme dus în podurile tipografiei; cînd 
se va deştepta, nu ştiu și nici, chiar, nu mă prea ocup, de oare ce am săcătuit toate mijloacele 
de retipărire. Îmi făgăduise, mai an, Casa Şcoalelor o mic de lei dar... „promettre c'est noble, 
tenir c'est bourgeois“... Se vede că Casa Şcoalelor nu are despre mine socotinţa D-tale, ba nici 
chiar a lui Sanielevici. 

Aşa stau lucrurile. Pînă atunci, am pus să-mi broşeze cîte-va volume, așa cum se găsesc, 
şi-mi voiu face plăcerea. de a corecta greşelile cele mai grosolane, spre a-ți putea, trimite două 

din ele D-tale, dar numai D-tale. Pentru aceasta va trebui să-mi plăteşti în următorul mod: 
vei ceti începutul, vreo 20—30 pagini şi-mi vei spune cum ți se par; eu le găsesc slabe față 
de ceia ce urmează şi la retipărire, de cumva se vor retipări, am de gînd sau să le scot, sau 
să le prefac. Nu e nevoe de nici o grabă. 


Salutări cordiale 
C. Hogaș 
1913 Noembre 20 


Iubite D-le Forţu, 


Îţi trimit cele două volume făgăduite; am corectat numai greșelile cele mai grosolane, 
rămînînd încă sute de altele mai mici; vei da peste casă, masă etc; treci peste ele; de cumva 
dai peste vre o prostie, nu te sfii de a mi-o comunica; sînt dintre acei, care primesc cu plăcere 
critica dreaptă şi fără părtinire; lucru rar, nu-i vorbă, dar așa-i. Nu uita cele 20—30 pagini 
de la început. Aţi înţeles, cred, că unul din volume e pentru băeți, cînd veţi găsi nimerit să cetiți 
cu ei vre o bucată; asta însamnă că veţi lua, îndată după cetire, volumul din mîna băeților, 
spre a nu se cunoaște mai departe miseria de care zace, sarmanul. De și aştept observările 
D-tale, totuși n'ai nevoe să te grăbeşti; şi, de și te consider dator numai cu 20—30 pagini, 
ai putea totuși, dacă vremea își îngădue, să-mi faci oare care observări asupra întregei lucrări; 
precum vezi, cer cam multe; mă vei erta. 


Cordiale salutări, 
C. Hogaș 


1913 Noembre 26 Iaşi 


SPICUIRI DIN CORESPONDENŢA INEDITĂ A LUI I. SLAVICI! 


V. POPEANGĂ 


La 77 de ani, Ioan Slavici își nota impresiile ce-i stăruiau în suflet, ca un 
ecou îndepărtat al întîmplărilor din lumea prin care trecuse. Gîndul său 
a fost de a selecționa din mulțimea faptelor și întîmplărilor petrecute în tim- 
pul vieții sale ceea ce i s-a părut mai important pentru înțelegerea timpului 
și a epocii în care a trăit. În cursul vieții sale, Slavici a legat prietenii đura- 
bile cu oameni alături de care a trăit. În corespondența avută cu prietenii 
săi adeseori își deapănă amintirile sau își arată atitudinea față de eveni- 
mentele zilei. Dintre prietenii de copilărie și de studii de la Arad, Slavici 
a rămas legat sufletește de Nicolae Oncu? și Romulus Ciorogaru3. Co- 
respondența purtată cu ei, în timp ce Slavici se afla la București, aruncă 
o lumină asupra unor momente din viaţa sa. 

Reamintindu-și de stabilirea sa la București, Slavici precizează în 
„Închisorile mele“ care-i erau preocupările: „Venit în țară m-am mulțumit 


1 Comunicare ţinută la 18 noiembrie 1961, în cadrul sesiunii ștințifice organizată de 
filiala Arad a Societăţii de știnţe istorice și filologice din R.P.R. 

2 Nicolae Oncu (1843—1914) s-a, născut în satul Rişca, regiunea Oradea. După terminarea 
studiilor secundare, studiază dreptul la Academia din Oradea. Aci a fost secretarul „Societăţii 
de lectură a junimei romîne studioase la Academia de drepturi şi Arhigimnaziul din Oradea“. 
Sub conducerea lui Oncu, societatea, editează în 1867: Almanacu beletristicu de la Societatea 
de lectură a junimei vomîne studioase la Academia de drepturi și Avhigimnaziul din Oradea. Ca, stu- 
dent la Viena, unde, alături de Eminescu și Slavici, a audiat cursurile de economie ale lui Lorenz 
Stein, activează în cadrul Societăţii literare a studenţilor romîni din capitala imperiului austriac, 
„România jună“, din al cărui comitet de conducere a făcut parte. La Viena, Nicolae Oncu a legat 
o prietenie strînsă cu Slavici şi Eminescu. După terminarea, studiilor juridice, Oncu se stabilește 
ca avocat în Arad. În 1877, înființează institutul bancar „Victoria“, al cărui director a fost. 

3 Romulus Ciorogaru (1852—1936) s-a născut în comuna Pecica. A făcut studiile secundare 
la Arad, Hodmezâvasarhelej și Bratislava, iar cele superioare la universităţile din Lipsca, şi 
Bonn. În anul 1881 a fost numit profesor la Institutul teologic-pedagogic din Arad, pe care îl 
conduce ca director din anul școlar 1901—1902. De Slavici l-a legat o prietenie deschisă încă 
din anii studiilor secundare la Arad. Intrucît Ciorogaru făcea, parte din consiliul de administrație 
al băncii „Victoria“, Slavici a întreținut cu el o corespondenţă bogată privind achitarea împru- 
muturilor contractate la „Victoria“. În această corespondenţă sînt abordate şi probleme privind 
activitatea, lui Slavici la „Tribuna“, relaţiile cu autorităţile guvernamentale de la Budapesta, 
organizarea învățămîntului etc. 

Corespondenţa, dintre Slavici și cei doi fruntași arădeni, R. Ciorogaru și Nicolae Oncu, 
se află în arhiva, Dr. lorcan, căruia îi aducem și pe această cale mulțumiri pentru bunăvoința, 
de a ne acorda posibilitatea, s-o consultăm. 

să iau asupra mea sarcina de secretar al comisiunii numite de baronul 
Eudoxie Hurmuzachi pentru publicarea marei colecțiuni de documente isto- 
rice adunate de dînsul, comisiune din care făceau parte Mihail Kogălniceanu, 
Theodor Rosetti, Dimitrie A.Sturdza, B.P.Hasdeu și A.Odobescul. Într-o 
scrisoare adresată lui Nicolae Oncu, la Arad, care își manifestase dorința 
de a se stabili la București, Slavici îi dezvăluie amănunte semnificative 
pentru înțelegerea epocii: 

...„Eu am venit în țară anume ca să primesc sarcina publicării docu- 
mentelor istorice rămase de la răposatul Eudoxie Hurmuzachi, un bucovi- 
nean care a jertfit viața și averea sa, ca să adune aceste documente. Îndată 
însă ce a căzut Maiorescu cel ce m-a numit, grab de grab, am fost destituit și 
înlocuit prin B.P. Hasdeu. Eram, în același timp, și profesor de filozofie la 
liceul Matei Basarab de aici: mi-am dat demisia. Ministerul mi-a pri- 
mit-o cu cuvintele: pentru ce nu ţi-ai luat naturalizarea? Am respans: 
credeam, domnule Ministru, că documentele adunate de un austro-maghiar 
pot fi publicate de alt austro-maghiar. Te-ai înșelat, mi-a zis el, și am rămas 
pe drumuri, deși nu făcusem pînă atunci politică. 

Dar membrii comisiei, M. Kogălniceanu, Th. Rosetti, D. Sturdza și 
A. Odobescu țineau la mine și așa au declarat că nu primesc să fiu înlocuit 
prin Hasdeu, ci m-au însărcinat să lucrez mai departe. După două luni de 
zile, am fost iar numit de către un alt ministru. Să nu crezi însă că am ră- 
mas. Peste trei luni de zile am fost șters din budget și destituit din nou. Din 
nou comisia a declarat, că nu primește această destituire, din nou am fost 
însărcinat să lucrez fără decret ministerial. Treisprezece luni de zile am lu- 
crat fără ca să fi primit vreo leafă: peste treisprezece luni de zile guvernul 
a cerut apoi un credit de la Cameră și m-a plătit. De atunci îmi primesc 
iar leafa regulat, dar nu s-a găsit încă nici un ministru, care să mă numească. 
Aceste s-au întîmplat cu mine, cu un om care împlinea o funcție literară. 

Dar eu sînt în relațiuni oarecum intime cu fruntașii partidului conser- 
vator și așa e un lucru firesc să fiu persecutat de liberali. Frîncu e liberal 
Şi de cînd a venit în țară se trudește să capete vreun post; a fost chiar natu- 
ralizat, dar pînă în ziua de astăzi a rămas administrator la. „Romînul“. 
Sîntu a fost chiemat anume, ca să ocupe un post la vamă, dar în urmă 
a fost suprimat și de doi ani stă fără post, cu toate că e naturalizat și el. 

Aureliu Beleş, feciorul protopopului din Vărădia, e tehnic, care și-a 
terminat studiile în Viena, a venit aici și fiindcă aveau trebuință de el, 
l-au primit, dar să nu crezi că l-au numit prin decret. L-au angajat cu 
contract și anume cu un contract foarte aspru pentru dînsul. Nu-ţi voi mai 
vorbi despre alții. E destul să-ți spun că sunt sute de oameni bine calificaţi, 
care stau pe drumuri și în toată țara nu e nici un post administrativ ori 
judecătoresc ocupat de ardeleni ori bucovineni.“ 

Slavici se stabilise la București mînat de dorința de a-și pune puterea 
sa, de muncă în slujba ridicării poporului. Atmosfera în care trăiește la Bucu- 
rești e alta decît aceea pe care și-o închipuise. Aci cunoaște goana după 
îmbogățire, înfumurarea și atitudinea disprețuitoare a protipendadei, 
moravurile și mentalitatea retrogradă a politicienilor epocii. La București 


1 loan Slavici, Inchisorile mele, în „Viața Romiînească, 1921, p. 229, 

are de înfruntat adversitatea fruntașilor politici și încearcă amare dezamă- 
giri în chestiunea naturalizării sale. În aceeași scrisoare Slavici împăr- 
tășește lui Oncu dezamăgirile pe care le-a încercat, de cînd s-a stabilit la 
București, în problema naturalizării. Slavici mărturiseşte că el n-a so- 
licitat  naturalizarea din cauza piedicilor care i s-au pus mereu în 
cale. „Dar sunt convins că, îndată ce mi-aș da petiția, aș fi respins. Pen- 
tru ce? Tocmai pentru că sunt un om cu oarecare reputație, un om primej- 
dios pentru canalia ce alcătuește minoritatea «inteligenței» din Romînia. 
Lor nu le trebuiesc oameni ca mine și e întrebarea dacă le trebuiesc oameni 
ca d-ta“. 

Atitudinea critică a lui Slavici față de stările de lucruri din Ro- 
mînia se oglindește în partea a doua a scrisorii adresate lui Nicolae 
Oncu. Slavici dezvăluie greutățile care se făceau intelectualilor de peste 
Carpaţi din cauza nenaturalizării lor. El critică ilegalitățile și protecțio- 
nismul pe care cele două partide, conservator și liberal, le practi- 
cau: „Dară, — și acum vine partea a doua a scrisorii mele, — dară în 
țara aceasta, toate sînt cu putință. D-voastră vă plingeți că ungurii calcă 
legile: ia vino aici și să vezi ce va să zică respectul legii. Dacă conser- 
vatorii ar fi la putere, nici n-aş mai sta pe gînduri, ci ți-aș scrie să vii fără 
multă zăbavă, ca să-ți ocupi postul. Căci legea zice multe, dar oamenii 
fac tot ceea ce lor le vine la socoteală. Ce-i drept, după lege nu-ți poţi primi 
nici o funcție, dar dacă te bucuri de vreo protecţie îți stau deschise toate 
căile. Se înțelege, trebuie să fii gata de a cădea în ziua cînd protectorul 
„perde puterea. Precum stau lucrurile acum, se dă cu socoteală că roșii vor 
cădea în curînd și atunci venim noi, aialaltă parte de lăcuste și ne împărțim 
funcțiunile după buna noastră chibzuială. În cazul acesta nici ministru, 
nici secretar de stat nu am să fiu; am însă la fruntașii partidului o tre- 
cere destul de mare spre a face ca să dispară toate legile nedrepte, cînd e 
vorba de un om îmbătrînit în muncă onestă la care țin ca la părintele meu. 

Deocamdată însă, cîtă vreme sînt roșii la putere, nu-ți pot făgădui. 
nimic. Nu-i vorbă am și între roșii cîți-va oameni cu oare-care trecere, sunt 
bine chiar cu doi dintre miniștri: Sturdza și Kogălniceanu; însă „mindebt6l 
nem nez kisemmi biztossag“ (din toate acestea nu rezultă nimic sigur —n.n.) 

Roșii și cei uniți cu dînșii sunt îndeobște oameni cam problematici 
și par că e destul, că mă sufăr pe mine la post și nu prea îndrăsnesc să le 
mai cer și altele. Voi stărui însă în mod indirect și-ți voi scrie dacă voi izbuti“. 


În 1890, Slavici s-a reîntors la București, iar în toamna anului școlar 
1894 îl găsim profesor la Institutul de la Măgurele. Greutățile materiale 
pe care le întîmpină aci îl fac să contracteze împrumuturi la banca „Vic- 
toria“ din Arad și să vîndă bunurile pe care le moștenise de la părinții săi. 
Ani în șir se luptă cu greutăți materiale. Se împrumută cu bani de la par- 
ticulari și plătește camătă. Contractează împrumuturi de la Arad și depune 
o muncă istovitoare la Măgurele. Acestor situaţii li se mai adaugă și hăr- 
țuiala la care era supus de fruntașii politici, în goana acestora după bani 
și e umilit de tendința lor de aservire a scriitorilor și a oamenilor de cultură. 
Într-un şir de scrisori din Măgurele se oglindesc preocupările lui Slavici 
de a-și achița la timp obligațiile contractate la Arad. 

Măgurele 6/19 octonbrie 1900 
Iubite amice, 


„Aranjamentul pentru fevruarie anul viitor îmi vine la socoteală, deși toc- 
mai acum sunt foarte strimtorat. Las că am să plătesc taxa pentru Titu și 
onorarul guvernantei, dar în octombrie am să plătesc și 1900 lei, cea din 
urmă rată pentru locul din București. Voi fi dar nevoit să mă împrimut cu 
vreo 1000 l. de la Diamandi Manole, care îmi ia camătă mare, 28 lei pe 
trei luni pentru 500 lei. Zadarnic am căutat bani mai ieftini căci aici 
nu pot găsi. Acesta e însă cel din urmă hop și dac-am scăpat și de acesta, 
resuflu liber și de la ianuarie înainte pot să plătesc 200—300 lei pe lună. 
Vă rog dar potriviți, dacă se poate lucrurile astfel, ca să vă dau acum pu- 
țin, căci nu pot să vă dau decît bani împrumutați cu 18 — 20 procente. Tri- 
mite-mi deci blancheta de poliţă însemnînd cu roșu unde am să subscriu 
eu și cu albastru unde are să subscrie Manliu și spune-mi pentru Manliu, 
suma cu care rămîn dator, precum și terminul scadenței. 


Lui Borlea, i-am scris și va trimite raportul cu dovezi. 


Salutări afectuoase 
Ioan Slavici 


„Trec după această introducere la afacerile noastre“ — scrie Slavici 
într-o scrisoare din 8 ian, 1902, 


„Te rog să-mi scrii cum stăm cu polița girată de d-l Manliu, întrucît 
şi el pleacă în curînd la Drezda și nu se mai întoarce decît la vară. 
Nu-mi rămîne deci decît s-o regulez acum, înainte de plecarea lui și 
apoi s-o achit cînd va veni proximul termin. Trimite-mi dar, blancheta. 


Deoarece polița de 3000 expiră și ea în curînd, trimite-mi, te rog, o 
blanchetă și pentru ea, ca să ţi-o înapoiez subscrisă dimpreună cu 10% 
din capital și cu carnetele pentru viitoarele 7 luni. 


Rusu a fost pe aici, iar eu nu m-am întîlnit cu el, ceea ce m-a mîhnit. 
Aș fi dorit cu atît mai vîrtos să-l întîlnesc, cu cît Popescu îmi spune că 
«Şiriuța», o mică proprietate rămasă de la fericiți mei părinți, e trecută 
şi acum în cărțile fonciare pe numele meu și țin s-o descurc. 


Mi-ai face un serviciu, dac-ai însărcina pe cineva să se ducă la „telek- 
konyv“ (cartea funduară — n.n.) și să cerceteze cîte jugăre sînt și dacă 
întreaga proprietate e a mea ori numai jumătate. Cel mai potrivit lucru 
ar fi să-mi ia un «kivona > (extras de carte funduară — n.n.) oficial și să 
mi-l trimită, poate pe cheltuiala mea. 

Rămîne apoi să cercetez, dacă fonciera a fost ori nu plătită de repo- 
satul meu cumnat, care s-a folosit pînă acum de acea proprietate. Pe cît 
știu eu sînt vre-o 7 jugăre pămînt excelent pentru vie, iar acum fîneț 
și pomăt, 

Aici au produs pretutindenea o bună impresiune treburile ce ați făcut 
la Arad. Eu nu pot să judec și poate de aceea sînt nemulțumit cu atît“. 

Măgurele, 20 martie 1902. 
Iubite Amice, 


„Îți mulțumesc pentru regularea celor două polițe și pentru informa- 
țiunile ce mi- ai dat asupra locului de la Şiriuţa și o fac aceasta abia acum, 
fiindcă am ținut să-ți răspund numai după ce voi fi primit răspuns de 
la văru:- meu. El îmi oferă pentru loc 1000 coroane, ceea ce îmi pare puțin 
pentru patru jugere și ceva. Te rog deci să te mai informezi, dacă prețul 
e potrivit ori nu. Se poate că va veni pe la D-ta. În cazul acesta te rog 
să-i stabilești prețul după informațiunile ce vei fi luat. Nu ați făcut rău 
că ñu ați publicat articolul meu, dar am făcut eu bine că vi l-am trimis, 
căci e bine să ne știm unii altora gîndurile. 

Nu zic nici eu, că n-ar fi bine să intrați în dietă ca reprezentanți auto- 
rizați ai Rominilor, sînt însă convins, că nu veți primi autorizațiunea 
aceasta cîtă vreme nu se va fi creat legea «europenească». De aceea, toate 
discuțiile sînt o lipsă de tact politic și simțămîntul meu e că «Tribuna 
poporului» ar trebui să fie mai reservată. 

Scrisoarea d-lui dr. Mihu e lipsită de bun simț politic și încercarea 
amicului nostru E. Brote de a drege lucrul e după simțămîntul meu zadar- 
nică. Vi-aţi creat o posițiune falsă și «Tribuna», «Gazeta» și «Drapelul» 
pot să jubileze. 

Se poate de altminteri că am îmbătrînit eu și nu mai sînt în stare 
să judec clar și să înțeleg cele ce se: „petrec. 

Poate că mă voi dumiri mai tîrziu. 


Salutări prietenești, 
Ioan Slavici“. 


Într-o scrisoare datată 2 iunie 1902, Slavici îi scrie lui Ciorogaru: 

„Eu mi-am vîndut locul de la Șiria cu 1200 coroane vărului meu 
Teodor Slavici. E mic prețul, dar am ținut ca averea să rămînă în familie 
şi am nevoie de bani, ca să zidesc local pentru băi la Buşteni. Rămîne 
acum să închei contractul și nu știu cum să fac lucrul acesta, căci la Arad, 
abia în vacanță aș putea să viu. 

Miine iese de sub tipar un roman al meu. Îţi voi trimite un exemplar, 
ca să te încredințezi că e foarte frumos. Librăriei din Arad nu-mi mai 
vine să-i trimit, căci văd, că ori nu vinde ori nu-mi trimite banii, iară 
eu am cheltuit cu tipărirea vreo 1500 lei. Dacă va fi voind însă unul 
ori altul dintre ai noștri să cumpere, faceți o listă, trimiteți-mi cîte 1 florin 
pentru exemplar și eu îți trimit exemplarele“. 

Aceleași griji materiale care-l frămîntau în perioada elaborării nara- 
țiunii Din bătrim se oglindesc într-o scrisoare din 6 aprilie 1905: 

„Vei fi așteptat de mult răspuns la scrisoarea ce de atîta timp mi-ai 
trimis. Am amînat însă răspunsul de azi pe mîine, fiindcă țineam să-ți 
spun multe. Am lucrat însă în timpul acesta la a doua parte a naraţiunii 
Din bătrîni, şi aşteptam să termin pentru ca să-ți pot scrie în toată liniştea. 
A dat apoi peste mine sesiunea Academiei, care-mi face totdeauna mult 
de lucru, iar acum mă aflu în examenele trimestriale. Îmi rezerv dar să-ți 
scriu în timpul vacanțelor de sărbători. Š 

Deocamdată mă mărginesc a te încredința, că după simțămîntul meu 
de aici puțină sprijinire aveţi să așteptați. 

Te rog să-mi trimiți blancheta pentru reînnoirea poliței cu o scădere 
de 500 coroane. De la Rusu, mult iubitul meu nepot, nu am primit nici 
o știre. Spune-i, te rog, să mă informeze despre impresiunile ce a primit 
în umblările lui pe la Budapesta, căci eu nu mă pot orienta de aici asupra 
celor ce se petrec acolo și mi-e foarte greu să scriu cînd nu pot să-mi dau 
seama, cum stau lucrurile“. 

Într-un şir de scrisori din 1907, adresate lui Romulus Ciorogaru, se 
reflectă zbuciumul, adeseori dramatic, al lui Slavici în timpul anului 1907. 

Anii pe care și i-a petrecut I. Slavici la Măgurele au constituit o perioadă 
de grele încercări în viața sa. Hărțuielile administrative, greutățile mate- 
' riale, jignirile și umilințele la care era supus, deopotrivă, din partea credi- 
torilor săi și a politicienilor zilei, îndepărtează pe Slavici de preocupările 
literare. Spiritul său creator este înlănțuit de condiţiile vitrege, pe care 
societatea burghezo-moșierească i le oferea. Într-un popas de viață, aruncînd 
o privire asupra felului său de a crea o operă literară, Slavici notează: 
„Scriam. se înțelege, mai ales cînd aveam timp liber. În timpul pe care 
l-am petrecut la Arad și Oradea Mare nu am scris pentru că nu aveam 
cui să citesc ceea ce aș fi scris, iar în timpul celor patrusprezece ani petre- 
cuți la Măgurele am scris puțin pentru că nu aveam răgaz pentru așa 
ceva“ 1. 

Zbuciumul sufletesc al scriitorului îngrijorat de soarta familiei sale, 
izolarea și îndepărtarea de prieteni și indiferența oficialității se oglindeau 
în șirul de scrisori pe care Slavici le-a adresat lui R. Ciorogaru, la Arad, 
în anul 1907. 


Măgurele, 2 ianuarie 1907. 


- Iubite amice, 


„Cu cît mai mult te vei gîndi, cu-atît mai vîrtos te vei convinge, că tre- 
buia să le trimit celor din Budapesta articolul și trebuie să le trimit și de 
aci înainte cîte ceva. Voi colabora însă cu atît mai mult la «Tribuna». 

De concurență nu prea aveți să vă temeţi, căci judecînd după primul 
număr, ei nu sînt în stare să susțină concurența. 

Părintele Mangra e un om naiv, și oameni naivi sînteți cam cu toții 
cînd credeți, că prin mijlocirea unui amic al dușmanilor dv. veți ajunge 
să vă ajutați. El, slugă fiind, face tot ceea ce îi poruncește stăpînul, 
care-l plătește bine, dar își dă silința să-l momească pe stăpîn, ca să-i 
poruncească numai ceea ce voiește el. 

Îți trimit aici un șir de articole, pe care puteți să nu le publicați, dacă 
nu vă vin la socoteală, dar atunci mi le trimiteţi înapoi. Dacă le publi- 
cați, tipăriți-le cu garmond și mi-ar părea foarte bine, dacă ați putea să 
să mi le trageţi în broșură vreo 100—150 exemplare. 


1 [. Slavici, Lumea prin care am trecut, București, 1930, p. 107 

Spune, te rog, celor de la «Tribune» să-mi adune o colecțiune de 
«Corbeiu», căci «Minerva» vrea să-mi editeze narațiunea după ce se va 
fi publicat în «Tribuna». 


Särbători fericite. 
Ioan Slavici 


Cambia o alătur, și mulțumiri“. 


Măgurele 15 ian. v. 1907 


Iubite amice, 


„Ceea. ce îmi scrii e pentru mine o mîngîiere mai ales în zilele prin 
care trec. Eu voi face tot ceea ce-mi stă prin putință, dar pentru alții 
nu pot să-ți dau nici o încredințare, căci stau închis aici. Am să dau 
peste 20 de lecţiuni pe săptămînă și să port administrațiunea acestui institut 
cu viața foarte complicată, dar acestea nu m-ar istovi, dacă aș fi lăsat să 
lucrez în pace. Mă omoară însă socotelile și rapoartele de tot felul, precum 
și prea desele drumuri pe care sînt nevoit a le face la București, adeseori 
degeaba. Hărţuit mereu și tirigăiat, sînt cuprins mereu de simțămîntul 
că nu mai pot s-o duc aici, și ceea ce mă ține e numai grija pentru 
copiii mei, care cer să ne jertfim. Nu știu însă, dacă voi putea să stărui, 
căci zilele aceste am ajuns iar în situațiunea de a fi nevoit să declar, că 
nu mai pot să rămîn și poate că în curînd vei primi știrea că nu mai 
sînt aici. 

Cu atît mai viuă îmi este dar mulțumirea, că nu mai sînteți nevoiți 
a umbla ca cerșetorii pe la oamenii, care nu pot să vă voiască binele, 
fiindcă, ori nu vă înțeleg rostul, ori vă sînt dușmani ascunși. 

«Lupta» din Budapesta e slabă și după toate semnele slabă o să și 
rămînă, deși bine ar fi să nu fie slabă. Eu cred că vă face mai mult 
bine decît rău, căci puțini de tot sînt cei ce nu abandonează «Tribuna» 
fiindcă se mulțumesc cu «Lupte», dar toți vor ceti mai bucuros «Iri- 
buna» și amîndouă împreună înrăuresc mai mult decit orișicare dintre 
ele, ea singură. Simțămîntul meu e că e prea costisitoare «Lupte» ca 
să se poată susține. Articolele, pe care le trimit eu din cînd în cînd la 
«Lupte», nu pot decît să vă folosească. ; 

Afacerea Polonyi o urmăresc cu mult interes. Ea ne este dé mare 
folos, dacă vom ști să profităm de ea. 

Salutări prietenești 


Ioan Slavici 


Spune te rog celor de la «Tribuna» să-mi trimită cea din urmă foaie 
din manuscriptul, pe care-l l-am primit zilele acestea din «Corbeiu». Nu 
uita aceasta, Slavici“. 

Măgurele 3 iunie v. 1907 


Iubite amice, 


„Ţi-am trimis cu poșta de azi în pripă mare, somațiunea primită de 
la «Victoria», te rog acum din nou să-mi trimiți ca de obicei blancheta 
pentru prelungire. 

Nu știu dacă a fost ori nu ceva de Rusalii. Eu în tot cazul nu puteam 
să plec de aici, căci am fost goniți în timpul din urmă ca fiara sălbatică. 
Nu poate nimeni să-și facă închipuire despre hărțuielile și despre umilirile 
prin care am trecut, nici despre pagubele pe care le-am suferit. Sînt om 
ruinat și călcat în picioare, încît ceea ce mă mai ține e numai credința 
mea tare și rugăciunea, care-mi dă tărie. Nu ţi-o spun aceasta, ca să mă 
pling, căci eu am numai ceea ce puțini oameni au, o soție vrednică de a 
fi pusă în rîndul sfintelor și copii buni, care ne sînt amîndurora totdeauna 
mîngiiere. Luptele grele prin care am trecut însă, ȘI greaua situațiune în 
care mă aflu, m-au înstrăinat de lumea în care trăiesc și m-au adus într-o 
stare sufletească pe care nu aș fi crezut-o niciodată cu putință, iar ai 
mei sînt toți ca mine. Am ajuns acum la bătrînețe să fiu mereu ispitit 
a mă lepăda de tot ce mi-a fost mai scump în viața mea, și zadarnic caut 
împrejurul meu vreun om.ca să mă dumirească. Săptămâni întregi am 
fost stăpînit de dorința de a mă duce să petrec vreo săptămînă pe undeva 
pe la noi, unde am trăit odinioară între oameni, ca să nu mai văd lumea 
ce aici mă înconjoară și să nu mai plîng soarta copiilor mei, care tot în 
mijlocul acestei lumi vor avea să trăiască. Nu-mi era cu putință însă lucrul 
acesta, mai ales cu D-ta sau cu părintele Mangra aș fi vroit să stau o 
zi două, nu ca să facem politică, ci ca să-mi fiți ajutor în greaua luptă 
sufletească pe care o port cu mine însămi și cu ai mei, care s-au speriat 
de cele ce trebue să vadă. 

Afacerea de la Buşteni, care vă interesează și pe dv. pare a se porni 
pe cale bună. Zilele acestea Ministerul mi-a acordat scutire de vamă și 
de taxe, precum și reducere de 50%, la taxele de transport pe căile ferate. 
Noul antreprenor, un ardelean de la Brețcu, acum neguțător de fierărie 
la Focșani, pare și el a fi om de ispravă. Desface mult, mai ales în Mol- 
dova și și-a făcut depozite în mai multe o-așe din Bulgaria. Cum va voi 
Dumnezeu, așa să fie: eu numai pe El mă reazim. 

Ca să mai vorbesc și despre ale politicei, îți mărturisesc, că simță- 
mîntul meu e că de cînd trăesc eu ca om cu judecată, niciodată împre- 
jurările n-au fost pentru noi atît de priincioase, vorba e numai dacă sîntem 
ori nu și noi oameni care să știm profita de ele. 


Salutări prietenești l 
Ioan Slavici“. 
Măgurele 18 nov. 1907 
Iubite amice, 
„Nu mai e chip să răzbesc, în urma crizei ce a dat peste noi. Olteanu 


a devenit foarte rezervat și nu mai vrea, precum se vede, să execute 
învoiala pe care am făcut-o, ca să-mi anticipeze 10 000 lei din chiria pe 

10-ani a vilei. Aici sînt persecutat de creditori, înecat de camete și strivit 
de cheltuielile, pe care le am cu copiii, care trebuie să meargă înainte. 
Pe Titu abia alaltăieri am putut să-l prind. Marcel și Fulvia stau neplătiți 
și ar putea să fie eliminați. D-nul Sturdza e mai rău îndîrjit decât 
orișicînd; sîntem nevasta mea și eu jigniți în fiecare zi, am ajuns să nu 
mai avem ce să mîncăm și să nu ne mai putem ţine copiii lîngă noi, tretvie 
să vedem în fiecare zi lucruri care ne revoltă, sîntem deci mai rău decît 
în cea mai afurisită temniță și ni se ia drept crimă cel mai mic rînd pe 
care-l scriu. Nu-mi mai rămîne decît să vînd puțina avere ce am putut 
agonisi, cu orice preț, fie chiar și cu pierdere. N-am nici un folos de ea, 
dacă nu mă pot ajuta acum, cînd copiii îmi cer ajutor, și cînd trebue să-mi 
răscumpăr tigna puținilor ani de viață ce-mi mai rămîn. Mă înec și vreau 
să resuflu după atîta înăbușire. 

Te rog dar pe d-ta, rog mai ales pe D-nul Raicu, vă rog pe toți, 
care aveți legături cu oameni de afaceri, să stăruiți și să știriciți, poate 
găsiți pe cineva, care vrea să profite de ocazie, ca să cumpere proprie- 
tatea din Bușteni, care astăzi dă cel puțin 3000 lei venit asigurat prin 
contract pe an, dar unui om cu capital poate să-i renteze înzecit. Se vede 
că nu al nostru era norocul ce am găsit și altele sînt rînduielile Domnului, 
în ceea ce ne privește. 

Eu alerg și stărui și aici și îi dau zor și lui Olteanu, care e interesat 
în cauză. 

Dealtminteri sînt bine, și niciodată poate nu m-am simțit sufletește 
atît de înălțat ca acum cînd mă socotesc chemat a sluji Domnului, ținînd 
piept cu slujitorii n=curatului cărora le sînt atît de urgisit. 


Cu toată dragostea, 
Ioan Slavici“ 


Cu toate eforturile depuse, Slavici nu și-a putut achita datoriile con- 
tractate la banca „Victoria“ din Arad: În februarie 1912 e pus în situația 
de a fi urmărit pe cale judiciară pentru achitarea datoriilor. El e citat 
“să se prezinte în fața instanței judiciare căreia îi fusese remis cazul său. 
Slavici se adresează din nou lui R. Ciorogaru, expunîndu-i greaua situație 
în care se zbătea. 


București 5/18 fevr. 1912. 
Iubite amice, 


„Am primit azi citațiunea pentru ziua de 15 aprilie a.c. și am rămas, 
soția mea și eu, dureros atinși, dar aceasta nu pentru că m-ai tras în jude- 
cată, ci pentru că ai făcut-o aceasta după atîta timp și-n niște împrejurări 
ca cele de astăzi. Am așteptat să ne spui o vortă cînd era termenul pentru 
preschimbarea politei. Ar fi fost lucru firesc să ne spui cînd ai fost nevoit 
să achiți polița. Încă mai firesc lucru era să nu porneşti procesul mai 
înainte de a fi făcut încercarea de a te înțelege prietenește cu mine în 
ceea ce privește achitarea ei. Dintre două una: ori sînt solvabil și atunci 
achit și fără de proces, ori nu sînt solvabil și atunci faci cu procesul 

cheltuieli zadarnice. Vînzarea forțată a puținei mele averi nu este interesul 
D-tale. Lasă că e ceva odios s-o provoci, dar foarte ușor ți se poate întîmpla 
să nu te alegi cu nimic. 

Deoarece dar, pe cît știu eu, nu s-a petrecut între noi nimic ce-ar 
putea să ne puie în dușmănie personală, te rog prietenește să ţii seamă 
de grelele nevoi, cu care mă lupt, fără ca să mă simt vinovat cu ceva. 
Muncesc ca un hamal și sînt cu deosebire mărginit în trebuințele mele, dar 
am familie grea și nu pot răsbi. 

Nu poți D- ta să- ți faci închipuire despre starea în care mă aflu. Să-ţi 
fie destul atît, că ne aflăm în fevruarie și n-am achitat încă chiria pe 
octombrie trecut, încît azi mîine o să fim dați cu toții afară din casă. 
Am vîndut cu prețul de nimic biblioteca şi tot ceea ce am mai avut prin 
casă, am vîndut proprietatea unei părți din operele mele, am dat la muntele 
de pietate tot ceea ce mi s-a primit, pînă chiar și ceasornicul meu de busunar 
și am ajuns de nu mai știu ce să fac. Proprietatea de pe bulevard a soţiei 
mele a fost vîndută pentru achitarea creditorilor. Umblu să vînd și proprie- 
tatea de la Bușteni, care e pentru noi o sarcină, dar n-am găsit pînă acum 
cumpărător. 

Mi-e deci peste putință să achit suma de 4000 1. aproape, cu care-ţi 
sînt dator. Se poate însă ca mîne ori poimîne tot reușesc să vînd prin 
bună învoială proprietatea din Bușteni, ori să mă- -nvrednicesc în vre-un 
altfel a-mi achita datoria. Alerg de atîta timp și stărui și voi alerga cu 
atît mai vîrtos de aici înainte. Te rog dar să ne'nțelegem prietenește, poate 
că tot vom găsi o formă, în care să-ți dau asigurare îndestulătoare, că 
vei fi într-un anumit timp achitat. 

E păcat să facem cheltuieli de proces cîtă vreme nu am făcut încercarea 
de a resolva cestiunea prin bună învoială, și e urit lucru și să te înşel 
pe d-ta, și să se poată zice, că după loviturile ce am primit îmi mai dai 
și D-ta, tocmai D-ta, lovitura de grație. 

Se "poate că în adevăr nu- -ti rămîne decît s-o faci. În cazul acesta 
nu-mi rămîne decît să mă mulțumesc cu gîndul, că, adresîndu-ți scrisoarea 
aceasta, mi-am făcut datoria, nu numai față cu soția mea și față cu copiii 
mei, ci față și cu D-ta, care nu ai cuvinte de a te bucura știind, că la 
zile de bătrînețe mi-ai dat cea mai grea lovitură chiar și după ce eu te-am 
asigurat, că n-ai nevoie s-o faci. Primește salutările mele prietenești“, 


Ioan Slavici 
str. Silvestru 41 


În Lumea prin care am trecut, Slavici arată că în timpul cît a func- 
ționat ca profesor la institutul „Ion Oteteleșaru“ a publicat manuale 
didactice. Scriitorul precizează că o dată cu arestarea lui au pierit două 
manuscrise didactice: un manuscris de pedagogie, în care erau abordate 
problemele educaţiei intelectuale și profesionale, și unul de gramatică: 
sintaxa limbii romîne. La cîțiva ani după moartea scriitorului, Eleonora 
Slavici scrie lui R. Ciorogaru și-i arată care a fost soarta unor opere ale 
scriitorului: „Slavici a lăsat opere posteme care au fost pierdute de Sigvranţa 
generală. Aceste opere au fost revizuite și negăsindu-se în ele nici un delict, 

au fost puse la dispoziția, autorului. A trecut Slavici de multe ori ca să 
și le ia, dar se găsea cîte un pretext, ca să nu i se restituie. Așa a venit 
evacuarea „Capitalei și în loc ca domnul R. Voinescu, care e și dumnealui 
scriitor, să aprecieze valoarea intelectuală, fără de nici o remușcare, — ca 
să decline vina d-sale — atirma că au tost trimise la Moscova. 

Slavici a fost sărac și aceasta e singura avere ce a lăsat. Am făcut 
o petiție Ministerului de Interne și am dat-o în mîna d-lui Bocu, asigu- 
rîndu-mă că o va preda personal Ministrului. Petiția, spre marea mea 
decepţie, stă ascunsă la Siguranță şi nimeni nu se mai interesează. Ce forță 
morală mă mai poate susține, cînd văd aceste nedreptăți și nici pe un 
vrednic luptător, care l-a cunoscut pe Slavici, să nu înfrunte urgia multor 
păcătoși, care sub aripile patriotismului, ascund păcate mai mari decît 
cel mărturisit de Slavici. 

Operele pierdute sînt următoarele: 

1. Sintaxa limbii româneşti, peste 400 de pagini. De la această operă 
didactică, scrisă de un stilist eminent, mi-ar fi adus un venit ca să trăiesc 
în demnitatea mea, pe care o merit. 

2. Educaţia intelectuală și profesională, de peste 200 pagini. 

3. Musculită, roman de peste 200 pagini. 

4. Cîteva fragmente filozofice.“ 

Spicuirile din corespondența pe care a avut-o Ion Slavici cu fruntașii 
arădeni Nicolae Oncu și R. Ciorogaru sînt o mărturie a condițiilor vitrege 
pe care epoca monstruoasei coaliții le oferea scriitorilor. În preajma anului 
1907, Slavici nu-și poate achita datoriile şi era mereu hărțuit de oficia- 
litatea epocii, din câuză că nu se înregimentase în nici unul din partidele 
politice care-și disputau conducerea statului. El se diferențiază de „taberele 
de lăcuste“ care abia așteptau preluarea puterii pentru a se îmtogăţi în 
dauna celor mulți. Scriitorul nu-și pleacă fruntea nici în fața greutăților, 
nici a presiunilor fruntașilor politici ai zilei, chiar dacă actele de nedrep- 
tate îl umileau. 


CONTRIBUȚII LA BIOGRAFIA LUI BĂLCESCU 


AUGUSTIN Z. N. POP 


I 
VATRA BĂLCEŞTILOR 


Mai mult decît în oricare din locurile pe unde a trecut Nicolae Băl- 
cescu, la Bălceștii Argeșului ești stăpînit de amintirea existenței sale și 
de trăirea moștenirii revoluționare. De aici a pornit, copil în brațe, în 
bejenie cu întreaga familie la 1821 către Brașov; aici și-a petrecut viitorul 
istoric vacanțele cursurilor de la „Sfîntul Sava“; aici, pe malurile Topo- 
logului, și-a aflat puținele răgazuri ale adolescenței și tot aici, în popa- 
suri scurte, venea să-și arate dragostea și recunoştinţa pentru familia „dusă 
la deal“ — îndeosebi pentru mamă-sa Zinca și pentru sora Sevasti, dezmier- 
dată Sevastiţa. De aici au fost aduse la Biblioteca Academiei Romiîne 1, 
prin donația lui Nicolae Mandrea 2, corespondența și hîrtiile lui Bălcescu, 
câte se păstraseră ferite de dușmănia caimacanului Constantin Cantacuzino 
și a domniei lui Barbu Știrbei. 

Sora lui Bălcescu, Eleni, căsătorită cu doctorul Paciurea, adaugă într-un 
postscript cirilic la o scrisoare din 18 noiembrie 1852 (pe care revolu- 
ționarul n-a mai apucat s-o citească) următoarele rînduri, în care-l rupea 
cu dor fierbinte depărtărilor și-i cerea să revină mai curînd în patrie, spre 


a-l alina cu cîntece țărănești învățate peste vară, în deal, la Bălcești: 
Dragă Nicule, 
„Te iubesc și te doresc din tot sufletul. Nu fac decît să mă gîndesc la tine, mai cu osebire 
cînd mi se par bucatele că sunt mai proaspete. Ah ! Cură-ţi cale bună, şi mă rog nu mă uita. 
Te îmbrățișez şi te sărută de mii de ori 


A ta soră, 
Eleni 


Ț-aş fi scris mai multe lucruri frumoase, dar nu mai am hîrtie. Vino, dragă, să-ți cînt 
cîntece frumoase populare care le-am luat în vară la deal. 3 


1 Biblioteca Academiei R.P.R. — Secţia Manuscrise, Arhiva N. Mandrea și Ms. vom. 5111. 

2 N. Mandrea, Anul 1848 (după hîrtiile lui Nicolae Bălcescu), în „Convorbiri literare", 
an. 26 (1892), pp. 897—921, 1009—1027. 

3 N. Iorga, Ultimele scrisori din fară către N. Bălcescu, în „Analele Academiei Romine“ 
Mem. Secț. ist., ser. IIT, tom, VII, mem. 10, București, 1927, p. 11; Al. Bistriţianu, 
Creaţia populară ca preocupare și izvor de inspirație la D. Cantemir și N. Bălcescu (extras) 
Buc. 1953, p. 19 şi 21. 

Iar devotata Sevastița îi motivează în aceleași zile, la 4 decembrie, 
neștiind că fratele său murise și era înhumat în cimitirul Capucinilor din 
Palermo 1, că ele, amăritele femei din țară, au întîrziat cu epistolele și 
cu expedierea banilor, fiindcă fuseseră la muncile de toamnă în Bălcești: 
„lipsa noastră la deal de o Imnă“... „a întirziat mama mult la deal, fiind 
dealul tîrziu“ 2, 


Conscripția morții Îmi Nicolae Bălcescu (Palermo, 29 noiembrie 1852). 


Genealogistul Ștefan D. Grecianu a urmărit, pe documentaţie olte- 
nească, pe locuitorii Bălcești de la 1630 încoace. Este evident că Bălceștii 
își trag baștina de dincolo de Olt, cel mai vechi dintre străbunii știuți 
fiind Ioan Logofătul Bălcescu, ce apare semnat într-o carte din 14 septem- 
brie 1672 pentru satul Turcești. În miezul veacului al XVIII-lea sînt ates- 
taţi Constantin și vărul său Mate: Bălcescu, iar la sfîrșitul aceluiași veac 
se întîlnesc: Pătru, Sandu, Dumitru, Mihai, Preda, Antonie, Drăghici, 
Negoiţă şi Constantin Bălcescu. Maria Bălcescu se recomandă sora călu- 
gărului Hurezeanu 3. Din Bălceștii Vilcii, pe Valea Peșteanei, acolo unde 
se înalță dealul Bălceștilor a migrat familia în Argeș. Și în Bălceștii Arge- 
șului e un punct geografic semnificativ: Valea Bălceascăi, păstrînd — se 
pare — amintirea străbunicii istoricului. 


1 Alexandru Balaci, Legăturile lui Nicolae Bălcescu cu Giuseppe Mazzini și 
Italia, în „Studii de literatură universală“, I, 1956, p. 20. 

2 N. Iorga, op. cit, p. 14. 

3 Ştefan Grecianu, Genealogiile documentale ale familiilor boierești, I, Bucureşti, 
1913, pp. 256—257. Pt. tradițiile istorice ale Bălceştilor vilceni, v. Ms. rom. 4555, f. 333—337. 

Vatra aceasta cu casă de boiernaș și acareturi puţine a intrat în stă- 
pînirea Bălceștilor în deceniul al IV-lea din secolul al XVIII-lea. În familia 
marelui patriot ea nu figurase pe foaia de zestre a Zincăi Bălcescu-Petrescu. 
Schimbarea patronimicului la copiii pitarului, din Petrescu în Bălcescu 
s-a făcut de la toponimicul moșiei Bilcești, moștenită de mama istoricului 
după moartea fratelui ei Ioan. După moartea mamei lui Bălcescu, pămîntul 
se împarte între Constantin Bălcescu, întîiul ei născut , Sevastița, rămasă 
toată viața nemăritată, și Maria, căsătorită cu Scarlat Geanolu. Acesta 
din urmă stăpînea, potrivit actului dotal, după moartea socrului său bucu- 
reștean (1824), și casele din București. Acolo, în „casele cele mici cu ur. 66 
strada Colţei suburbia Boteanul, culoarea galbenă, din Bucureşti“, s-a născut 
Nicolae Bălcescu la 11 iunie 1819. Mai tîrziu, între urmașii lui Geanolu: 
Elisabeta, căsătorită Deleanu, Gheorghe Scarlat Geanolu și Anastasia, căsă- 
torită Cociu, se împărțea lotul mamei lor de la Bălcești. 

Sevastița a murit aici la 4 ianuarie 1883 1. 

Dragostea, grijile și căldura cu care această soră, rămasă toată viața 
nemăritată l-a înconjurat peste țări și mări, în suferințele ftiziei, cum altă- 
dată, în 1848, se alăturase impetuozității revoluționare a fratelui Nicolae, 
i-au dat drept să intre cu evocări de prestigiu în literatura ultimelor două 
decenii (Bălcești, de Dumitru Corbea; Bălcescu, de Camil Petrescu, Un 
om Între oameni, de Camil Petrescu) și vom reține în stanțele poetului Mihu 
Dragomir peisajul înconjurător mormîntulvui ei din dealul argeșean al 
familiei: 

E roasă piatra, de ninsori și ploaie, 
cu slovele vàatrînului zugrav, 


dar stă pe deal, privind prin nori de praf, 
poate se-ntoarce acasă Niculaie. 


Și ca să-i treacă vremea mai ușor, 
cum îl așteaptă de amar de zile, 
ţăranii aruncă flori de alior 
pe pieptul Sevastiţei şi zambile... 2 
Starea de spirit de la Bălcești în timpul revoluției de la 1848 ne-o 
arată jalba țăranilor argeșeni adresată în iulie 1848 țarului Nicolae I 
al Rusiei, în dedesubtul căreia, după semnăturile inimoșilor agitatori Dimi- 
trie și Toma Conţescu din Racoviţa musceleană, își lasă parafa un frate 
al istoricului Bălcescu, „proprietar“ și pun degetul aleșii satului Bălcești: 
Stan Luţă și Zamfir Jumeru, în dreapta ștampilei „Satului Bălcești“ 3, 
Vatra părintească de la Bălcești se mărginea la nord cu Budeștii; la 
sud cu Horezu, moșia statului și cu pămînturile moșnenești de la Scheiu 
și Biloiu; spre est cu Stoicenii, tot domeniul statului, și cu moșia Ruda; 
iar la vest cu țarinile răzeșești din Isbășești, Minăcești și Corbii. 
“La 1864 se făcuseră aici extinse împroprietăriri rurale. 
Printr-un act din 7 octombrie 1826, care nu ni s-a păstrat, dar care 
se rezumă de hotarnica locului, „Dcamna Zoe Bălcescu, proprietara între- 


1 Arhiva Sfatului popular comunal Bălcești (reg. Piteşti). 

2 Movmântul Sevastiței Bălcescu, în vol. Versuri alese, București, 1956, pp. 308—309, 

3 Biblioteca Academiei R.P.R., Ms. rom. 3860, f. 322 şi Augustin Z. N. Pop, în Anul 
vevoluționar 1848 în Argeș, în Secera și Ciocanul, a. 6 (1956), nr. 692, p. 22; același, Cuca-Muca 
în semnificația Plugușorului, în „Revista, de folclor“, a. 3 (1958), nr. 3, p. 92. 

gului trup de moşie Bălcești-Gildofani, dăruesce jumătate din această moşie 
fiicei sale Sevasta Bălcescu, iar ea-l-altă jumătate rămîne după moartea sa fiilor 
Dommiei ei C. Bălcescu, B. Bălcescu, Sevastia Bălcescu“. 

Cum se prezenta pămîntul Bălceştilor atunci? Răspunsul îl spicuim 
dintr-o hotarnică: 


„Terenul moșiei Bălcești — Gildofani este foarte accidentat. Pre lîngă dealuri foarte înalte 
ca, nisce adevărați munţi are niște văi destul de profunde. Toate dealurile ca și văile principale 
sînt în direcțiune de la Est la Vest, mai perpendiculare pe cursul Oltului ce nu curge în depăr- 
tare de această moșie.: 

Cele alte văi mai mici și paraie sînt în direcţiune de la Nord la Sud, puţin oblice pe drumul 
mare judeţianu. 

Văile principale sînt valea, Aninoasa, valea. Șerbăneșşti, valea Topologului și Valea cu apă. 

Din aceste văi, valea Aninoasa este profundă, îngustă și prea puţin practicabilă pre cînd 
valea Șerbănești, valea Bălcești și mai cu seamă valea Topologului sînt destul de deschise și 
de practicabile pentru comunicația interioară a proprietăţii sau pentru a ajunge la or ce drum 
județianu. 

În privinţa calităţii terenului, proprietatea Bălcești se poate împărţi în două părți. Partea 
principală coprinsă între drumul mare de comunicaţie dupe Valea Topologului pînă în valea, 
Aninoasa, și coasta de răsărit a Topologului este de o calitate, iar lunca propriu-zisă a Topologului 
şi coasta, de apus a Văii cu apă de o altă calitate. 

Cea dintîi parte străbătută de patru șiruri de dealuri și tot atîtea văi este de o forma- 
iune petroasă mișcătoare și dacă nu ar fi acoperite de pădure toate ar prezenta aspectul coastii 
despre Topolog, ce este în delimitare, adică rîpi şi ruperi pietroase ce se întind necontenit peste 
luncă. În fiecare primăvară şi la fiecare ploaie pornescu torente de pietriș și nisip, care amenință 
de a acoperi toată partea fertilă a proprietăţii. Este de toată necesitatea ca în fiecare an să se 
limiteze și să se curețe pîraiele determinate de curenţi, pentru a nu se pierde cea. mai mare parte 
din luncă. Pre toate aceste coaste suprafața vegetală a terenului avînd abia o grosime de 15 c. 
şi pantele dealurilor fiind foarte repezi, face ca, or unde nu este pădure, terenul vegetal să fugă 
și să formeze rîpi pietroase. Este dar indispensabil ca, la exploatarea, pădurii să se ţie în samă 
regulile silvice, căci altfel toate coastele ce compun întreaga proprietate vor prezenta același 
aspectu ca valea Bălceştilor, fără nici un folosu pentru orice fel de exploatare“. 


Familia Bălcescu mai stăpînea curmături de pădure de fag, stejar și 
mesteceni pe „teren mișcător“. Ograda de pruni se întindea pe mai bine 
de 39 de pogoane, producînd 300 de vedre de ţuică; iar via măsura 5 
pogoane, dînd în medie 400 de vedre de vin. 

Munca pe domeniul Bălceștilor se făcea prin învoieli, fie pentru pămînt, 
fie pentru islaz. 

Inventarul încheiat la 23 aprilie 1892 consemna, în ortografia unui oare- 
care F. Dumitrescu, mobilierul conacului de la Bălcești. Dăm cu titlu 
informativ catagrafia mobilierului ce constituia salonul: 


„una masă cu postav verde ce se îndoește cu un piceor 
una masă cu flori 

una canapea îmbrăcată, cu trei jeţuri 

optu scaune îmbrăcate, din care doo mai mari 

una masă cu oglindă în colț 

trei mese din care una cu un piceor 

doo oglinzi cu cercevelile poleite 

cinci tablouri desemnate de mînă 

Nouă Tablouri Tipărite 

Doo Sfeșnice Metal Alb, cu cîte trei lumînări 

Doo Steșnice mici de Alamă 

un Lavoar de Stejar 

una Masă cu Peatră albă de Marmoră 

trei Galerii cu perdelile lor, Perdelile de dasupra Rips Verde 
una Galerie Semplă deasupra Uş’ i 

unu Patu de Feru, una Saltea, trei perne și una 
Saltea pe Drodii 

trei Perniţe Cusute Canava 

una Ladă de Feru 

una, Lădiţă de Metal pentru Lemne de focu 
Una Sticlă pentru Măsuţa, de Noapte 

una. Figură de Ips(os) și doi Melci Mari 
trei Flacoane Clistar 

Doo Vase Porțulan pentru lavoar 

una Galerie de sobă 

una, Pereche Călimări și una Sugătoare 

trei Taburele şi un Clopoţel. 


„Hodăile“ de dormit, trei la număr, se înșiruiau pe un culoar larg, ridi- 
cate 1,30 de la pămînt. Inventarul specifică, în continuare, mobilierul, 
iar în pivniță: zăcătorile, butoaiele și putinele, în care, în anii plini, se 
putea recolta vinul necesar familiei. 

Pe același domeniu se mai găseau clădite și, folosind utilităţile familiei 
și vecinătățile, un han, cîteva odăi risipite și două vetre de mori, acestea 
aducînd venituri mijlocii. 

Fraţii istoricului: Barbu Bălcescu, cel mic, și Constantin Bălcescu, 
cel mare, au moștenit la Bălcești lotul Sevastitet. 


Barbu Bălcescu, gazetar, cunoscut agitator la 1848 (întîlnit deseori 
în Capitală și în tabăra de panduri de la Rîureni-Vîlcea, de sub coman- 
damentul lui Gh. Magheru), îndurase greutățile exilului în Occident, iar 
după înapoierea în ţară se stabilise la Craiova. Nu la căsătoria fiicei sale 
Zoe cu magistratul Nicolae Mandrea îi va trece partea de moștenire de 
la Bălcești, ci după moartea Sevastițer, în 1883. Celelalte fiice ale lui:Olga 
și Ana au fost înzestrate în Dolj și Romanați. 

Apăsată de creditori și în primul rînd urmărită de societățile de asi- 
gurări și împrumut „Dacia-Romînă“ și „Creditul Rural“, executată cu lăco- 
mie de agenții fiscului, la 4 aprilie 1888 moșia Bălcești este scoasă la lici- 
tație și adjudecată la prețul de lei 444 050 de lei de către Constantin 
Bălcescu. Moștenitorii Sevastiței, în special Nicolae Mandrea, profitînd 
de neatenția, de răzgîndirea sau neputința lui Constantin Bălcescu de a 
depune în timp util prețul licitat, contestară adjudecarea, astfel că la 
15 iunie 1888 fixîndu-se alt termen, moșia fu adjudecată de Nicolae Mandrea 
pe numai 220 000 de lei. Contestaţii s-au succedat și pe linia urmașilor 
lui Scarlat Geanolu, transformînd în concurenți de pămînt pe frații și 
nepoții luptătorului revoluționar care ceruse desființarea clăcășiei și împro- 
prietărirea iobagilor. 

La 28 aprilie 1889, precum arată ordonanța Tribunalului Argeș 
nr. 3870/1889, moșia Bălcești-Giîldofani, pe Topolog, rămînea definitiv fiice- 
lor lui Barbu Bălcescu pentru suma de 225 000 de lei, cu pămînt cultivabil, 
pădure bătrînă, un deal cu vie, rîpi și drumuri. Construite erau, după spe- 
cificația hotărîrii judecătoreşti: 


1) „Casa, proprietății“, compusă din corpul mare de clădiri; 2) O altă casă în drum; 
3) Hanul proprietăţii cu un loc; 4) Moara; 5) O piuă. 

În 1897, Zoe Mandrea cumpăra de la sora sa, cu prețul de 70 000 de 
lei, jumătatea domeniului ce se cuvenise acesteia ca avere parafernală, 
întregind astfel din nou vatra Bălceştilor (Tribunalul Ilfov, Secția Nota- 
riat, volumul 48). Cîțiva ani la rînd, terenurile au fost arendate. După 
moartea lui N. Mandrea (1910), Zoe Mandrea, care a fost o femeie de 
aleasă cultură, vrednică urmașă a Bălcescului și care ne-a lăsat valoroase 
amintiri precum și scrisori de real interes documentar, a trecut Bălceștii 
feciorului ei Nicolae N. Mandrea, expus și el, în tradiție de lipsuri, riscu- 
rilor ipotecare. Umbra înaintașului de” la 1848 le colinda amintirile și 
mâîndria de a fi dintr-un neam cu el, mîndrie ce s-a subliniat între con- 
temporanii îndrîjiți pe pozițiile oportunismului politicianist. 


II. 
ÎN BANAT ȘI PESTE TERITORIILE SUD-ESTICE ÎNTRE 1848 -— 1849 


Prin cele douăzeci și cinci de scrisori către Vasile Alecsandri, Ion Ghica 
și-a cîștigat un loc nepieritor în literatura clasică, opera sa rămănînd un 
remarcabil document al epocii asupra căreia referă și, în egală măsură, al 
genului epistolar inaugurat de Costache Negruzzi. 


Într-o scrisoare particulară (17 iulie 1886) către Ion Bianu, care i-a 
transcris cu Stau in A rară numeroase epistole și i-a îngrij it editarea Amin- 
tirilor din pribegie 1, Ghica anunță evocarea vieții lui Nicolae Bălcescu, 
în pagini pe care le-a și început. Peste două luni (21 septembrie 1886) 
se adresează în același scop eminentului bibliotecar pentru utilități biblio- 
grafice și comunicări de materiale: 


Amice Biene, 


În anul 1846 sau 1847 Nicu Bălcescu a scris ceva mistic şi profetic asupra unui manuscris 
apocrif. 

Găseşte-mi-l şi mi-l trimite sau, dacă nu, fă-mi extract după cel ce se află în Biblioteca 
Academiei. 


În anul 1850 sau 1851 a scris o broșură intitulată Chestiunea economică sau ceva cam 
așa. Găseşte-mi-o și mi-o trimite sau fă-mi un extract sau cel puțin notițe despre conținutul 
acelei broşuri. 


Dacă se poate 


Al vostru sau il vostro 
Ion Ghica 2 


" Corespondenta s-a păstrat în Arhiva Ion Bianu din colecțiile Biblio- 
tecii Academiei R.P.R., — Secția de manuscrise. La cea din urmă scrisoare 
avem și răspunsul lui Bianu, care, dîndu-și seama de importanța operei 
și de obiectivele documentare și sufletești ale povestitorului, care atunci 


llon Ghica, Scrieri, IV (ed. P. V. Haneş), Bucureşti, 1915, p. 432, 
2 Ibidem, p. 434. . 

Scrisoarea lui Ion Ghica adresa- 

tă. lui Ion Bălăceanu la 21 sept. 

1886, rugînd a-i comunica, amin- 

tiri personale asupra lui N. Băl- 

cescu (Bibl. Academiei R.P.R., 
Facsimil). 


trăia în străinătate, trece de litera regulamentului bibliotecii, gata, în taină, 
să-i trimită la mii de kilometri, cărți din fondul Academiei. Pentru cine-a 
cunoscut austeritatea lui Bianu în administrarea celei mai reprezentative 
biblioteci a țării, rîndurile lui inedite uimesc: 


Academia Romînă Bucureşti, 24 octombre 1886, 5 novembre 


Ottimo Principe mio, 


Am găsit scrierea lui Bălcescu Question économique des Principautés danubiennes publicată 
anonim, la Paris, 1850. Asta este cred eu a lui Bălcescu, despre care mi-ați scris. 

Dacă aveți de ea neapărată trebuință, v-aş putea trimite volumul la Londra, deși este 
nepermis de Regulament, — dar D-ta eșci Președinte, şi eu n-aş spune nimănui, iar D-ta mi-ai 
trimite cartea frumos înapoi cînd ar ti cetită și întrebuințată. — Aştept să exprimați dorința 
precis. 


Ion Bianu! 


2? Biblioteca Academiei R.P.R. — Secţia Manuscrise, Arhiva Ion Ghica, mapa IL. 

„Scrisoarea“ Nicu Bălcescu apare cu titlul inițial: Amintiri din 1848 
în Convorbiri literare, an. 21 (1887), p. 193—246 1. S-a păstrat scrisoarea 
cu care Ghica adresa, la 18 iulie 1886, revistei Convorbiri literare, introducerea 
la cele două volume de Scrisori către V. Alecsandri, precum și răspunsul 
curtenitor al lui Iacob Negruzzi: 


„J'ai vu avec plaisir que vous voulez publier une seconde édition de vos lettres à Alecsandri 
et je vous remercie mille fois d'avoir pensé aux Convorbiri literare, pour qu'elles aient les premiers 
de la préface. Vous ne pouvez douter que je serai irès content de la publier“ (Scrisoare din Triiești 
10/31 iulie 1886 2 în Arhiva Ion Ghica din Bibl. Acad. R.P.R.). 


Fiind ultima scrisoare redactată și în preajma celei de-a doua ediții 
a volumului (1887), ea întregește și încheie această tipăritură între paginile 
675—723. E, cum se știe, doar partea întîia a evocării tovarăşului de 
lupte politice și a prietenului de neegalat. Partea ce avea să încheie por- 
tretul literar, prin precizări în legătură cu revoluția, Ghica n-a imprimat-o 
niciodată și, curios, că nici între manuscrisele sale nu s-a păstrat; redactarea 
ei însă o începuse 3. O dovedesc documentele epistolare de mai sus și rugă- 
mintea scrisă către Jon Bălăceanu de a-i nara episoadele misiunii comune 
cu N. Bălcescu în Ardeal, din primăvara 1849. În toamna 1886, Bălăceanu 
îi îndreaptă următorul răspuns: 


Buyukdéré, 9 Octobre, 1886 
Mon Cher Prince, 


Je ne puis, aujourd’hui, que vous accuser réception de votre bonne lettre du 21 Septembre ; 
quant aux notices que vous me demandez sur notre ami N. Bălcesco, accordez-moi un peu 
de temps : il men faut, pour evoquer des souvenirs sur lesquels près de 40 années ont passé 
et pour les tirer du vague dans lequel ils flottent en ce moment. Les circonstances se prêtent 
peu, d’ailleurs, à ce travail d'exhumation et de pieux recueillement.“ 4 


La această dată „adresantul“ și „emitentul“ aparțineau diplomației: 
I. Ghica era ministrul Romîniei la Londra, iar celălalt funcționa în aceeași 
calitate la Constantinopol. Înainte de-a urmări circuitul epistolar dintre 
cei doi foști revoluționari, sînt necesare cîteva precizări biografice asupra 
lui Ion Bălăceanu. 

Ion Bălăceanu este una din figurile progresiste ale istoriei noastre. 
Născut la 25 ianuarie 1828, el și-a primit prima instrucție intelectuală 
în casa părintească. Urmînd obiceiului consacrat de timp, Bălăceanu, însoţit 
de preceptorul Gourmes, a fost pornit spre Paris pentru a-și continua stu- 
diile, pe care le-a făcut și încheiat mulțumitor. Printre examinatorii la baca- 
laureat avu pe celebrul elenist Sf. Marc-Girardin. Frecventează ca mai 
toți romînii trimiși în Franța College de France, audiind și înflăcărîndu-se 
de cursurile de umanism democratic ale unor Jules Michelet — Edgar 
Quinet — Adam Mickiewicz. Nu e străin de cenaclul lui Lamartine și de 


1 N. Georgescu-Tistu, Jon Ghica scriitorul, cu prilejul unor texte inedite, în 
Acad. Rom. (Col. „Studii şi cercetări“ XXV), Bucureşti, 1935, p. 181. 
2 Reprodusă în I. E. Torouţțiu, Studii de documente literare, III, București, 1932, 
. 61—62. $ 
SE 3 Note izolate totuşi s-au păstrat în arhiva sa (Mapa, Acte V, nr. 89) și au fost publi- 
cate de D. Păcurariu în Documente literare inedite Ion Ghica, Bucureşti, 1959, p. 38—41. 
4 Biblioteca Academiei R.P.R. — Secţia Manuscrise, Arhiva Ion Ghica, mapa I. 

grupul compatrioţilor de la Biblioteca Romînă; urmărește asiduu dezbaterile 
din Camera franceză şi presa radicalilor de stînga. Apropiat grupului moldav 
și „prieten“ cu M. Kogălniceanu, Vasile Alecsandri şi Costache Negri, între 
aceștia, hotărî să se reîntoarcă în patrie pentru a participa la organizarea 
luptei împotriva regimului feudal. 

În 1847, cu C. Negri şi M. Kogălmiceanu porni pe vasul „Le Menteur“, 
care se opri la Neapoli, unde Negri își îmbarcă sora muribundă, Elena Negri 
(ce avea să și se sfîrșească după cîteva zile numai, în rada Bosforului) și 
li se alătură și V. Alecsandri. Cei trei au intrat în țară prin Galaţi și de 
acolo se îndreptară spre Iași, unde cercurile locale manifestau o puternică 
simpatie pentru. revoluționari, | 

Nu rămase vreme îndelungată în Iași și, apucînd drumul către Milcov, 
în puține zile se găsea iarăși în capitala Valahiei. Aici, împotriva regi- 
mului lui 4}. Villara şi împotriva destrăbălării de la curtea lui George 
Bibescu, nemulțumirile colcăiau în păturile larg populare, între intelectualii 
de frunte și în boierimea de rangul al doilea. Tatăl său, Constantin Bălăceanu, 
era demnitar. La puține zile după sosirea în București, Ion Bălăceanu fu 
poftit la palat, unde, din chiar pragul iatacului ei, scoborînd, Marița 
Bibescu — înrudită, de altfel, cu tînărul reîntors de la studii din Occident — 
îi sări de gît, îl îmbrățișă și-i spuse între zîmbetul întîmpinării și ironia sur- 
prinderii: 

— Comment, Jean, est-ce possible ce que j'entends raconter sur ton compte ? 
dialogul continuîndu-se astfel : 


— Je ne sais pas, Madame, ce que vous avez pu entendre sur mon compte, je ne puis donc 
me defendre ! 


— On dit que tu est avec la Révolution, que tu veux nous chasser et que tu veux attirer 
tous les malheurs suy notre pays! i 


— Madame, si je nourrissais des si noires projets, je mériterais toutes les peines; mais j'es- 
père que vous ne me croyez pas capable de vouloir attirer tous les malheurs sur mon pays! 
Il me faut donc pas croire, Madame, ce que la police a vacontă à Votre Altesse. 

Prințul i-a strîns mîna, întregindu-i : 

— Vous voyez, Monsieur, que vous avez des amis içi: il ne tient qu'à vous en souvenir. 


Nici aceasta, nici considerentul că aparținea protipendadei, iar un frate 
era aghiotant domnesc, n-au oprit pe I. Bălăceanu să activeze zelos în 
„Frăția“ și să se găsească în primele rînduri ale celor ce-au încălcat palatul 
voevodal în ziua de 11 iunie 1848, impunînd lui Bibescu constituția citită 
cu două zile înainte la Islaz. S-a înrolat în „gvarda“ națională pusă sub 
comanda lui Scarlat Kretzulescu și, împotriva complotului colonelilor Ton 
Odobescu și C. Solomon, se găsea, alături de Ana Ipătescu, printre cei dintîi 
care intră să despresureze guvernul provizoriu arestat de chiar ministrul 
de război, în complicitate cu perfidul mitropolit Neofit, președinte al consi- 
liului, cu marii proprietari și cu reprezentanțele diplomatice imperiale 
din capitală. 

__ În august 1848, Bălăceanu a fost numit ocîrmuitor (= prefect) la 
Muscel, post în care, deși foarte tînăr, dovedi, pe lîngă capacitatea admi- 
nistrativă, un uimitor tact politic. Păstrînd legătura directă cu tabăra 
lui Gheorghe Magheru de la Riureni (Vîlcea), el n-a părăsit misiunea încre- 
dințată de regimul revoluționar decît în ultimul moment, cînd spre Cîmpu- 
lung porniseră două corpuri expediționare: al sotniei ţariste, dinspre Pitești 

și al turcilor, dinspre Tîrgovişte. În miezul nopții de 23 septembrie 1848, 
Bălăceanu a trecut peste vîrfurile Muscelului la Bran și de-acolo a pornit 
la B:așov. Amintirile ce publicăm ! continuă această activitate. 

E perioada în care Nicolae Bălcescu se dăruiește încercărilor temerare 
de a împăca pe conducătorii revoluționari romîni și maghiari, întreprinzînd 
în condiții fizice grele și cu disprețul morții cele două drumuri în Ardeal. 

Lui Ion Ghica, Bălcescu îi mărturisește într-o scrisoare: 


„Iubesc pe români și mi-ar părea rău să se stingă, simf nevoia pentru toți cei ce iubesc 
libertatea să susție pe unguri, care sînt singurul popor înarmat şi care luptă contra despoțilar.“ 2 
Către acest țel Bălcescu nu găsește, însă, unitatea de vederi a restului de emigranţi: 
„Când am sosit în Transilvania emigranții noştri se aflau acolo de două luni şi se compro- 
miseseră prin vorbirile lor. D-abia atunci unii din ei simțiseră lucrul și schimbase:ă părerea. 
Prin urmare n-am putut influența întru nimic asupra lor. Vina e acelora ce au fost cu dînşii, 
cum Tell și Eliade, că n-au știut să-i modeveze.“ 

Intriga vieneză îi învrăjbise pe probleme confesionale. 


E de la sine înțeles că autoritățile austriece și, în primul rînd, gene- 
ralul Püchner n-au putut îngădui multă vreme rămînerea în Transilvania 
membrilor fostului guvern revoluționar din Țara Romînească, mai cu seamă 
că noua ordine a caimacanului Constantin Cantacuzino și reprezentantul 
consular austriac la București ceruseră repetat măsuri restrictive împotriva 
agitatorilor de la B:așov și Sibiu, în special împotriva lui Gh. Magheru. 

Bălcescu se îndreaptă în plină iarnă spre Belgrad. Prezența lui activă 
este atestată de scrisorile trimise lui Jon Ghica și lui Al. G. Golescu-Arăpilă. 
Pe sîrbi îi constată — într-o scrisoare din 6 ianuarie 1849 — „rusolatici“; 
presupune că: 


„Bulgaria și poate toată Turcia Europeană se vor vevolta. Imperiul turc cade în vara vii- 
toare. Rușii sînt nădejdea și veazemul moral al slavilor. Aci în Serbia toată lumea vorbeşte pe 
față asupra vevoluţiei, ce o să se facă în Bulgaria. Populii slavi, care erau mult aplecaţi către 
Franţa, după revoluția din Februarie, s-au întors acum cu totul către Ruși“. 

Acolo întilnește şi-şi apropie pe Jon Bălăceanu. 


La 16 decembrie 1848 el scrie din Belgrad lui Al. G. Golescu - Arăpilă 
că dorește să plece la Constantinopol ca „deputat al nației“ spre a pleda inte- 
resele patriei. 

Către Ion Ghica scrie la 28 decembrie că, după evadarea de pe ghimie : 


„m-am întors în Transilvania ca să studiez mișcarea Românilor de-acolo şi din Banat. 
Nu vreau să merg înainte pînă n-oi vedea cu ochii ce avem să așteptăm de la Romînii de acolo“. 
Constată că, „războiul între Unguri și Români este un război barbar, și astfel cum nici în secolul 
de mijloc nu s-a urmat“, dar și că „aceea ce-i un avantaj peniru Români este că s-au pus toți 
în picioare, că se aflau mulți tineri în capul nației și cu mare popularitate și că au învățat 
a se bate și a nu le fi teamă de război“. 


1 Souvenirs de Ion Balaceanu pour l'Académie Roumaine, 1929, la B.A.R.P.R. — Arhiva 
Ion Bălăceanu, mapa I. 

2 Citatele fragmentare fără trimiteri în josul paginii se fac după Ion Ghica, Amintiri 
din pribegia după 1848, vol. I—III, ed. Olimpiu Boitoș, în Col. „Clasicii Români Comentaţi“, 
Craiova, 1940, text și comentariu devenit loc comun în cercetările tot mai rodnice din ultimii 
zece ani asupra revoluţiei de la 1848. Lucrarea lui Ghica se completează prin revelantul me- 
moriu al lui G. Zane, Ion Ghica și N. Bălcescu — scrisori inedite din vremea pribegiei — 
publ. în „Analele Academiei Romîne“, Mem. Secț. Ist., ser. IIT, tom. XXV, mem. 26, Bucu- 
reşti, 1943. 

Din Belgrad la 4 ianuarie 1849 informează că e „nesäțios de o viaţă activă; 
aşteaptă ştiri din familiet; Bălcescu e suferind — ceea ce-l împiedică să 
plece pentrü 'moimeht la Constantinopol. 


I. Ghica, Proiect epistolar pentru o confederație slavo-romîno-maghiară, ca urmare 
a revoluției de la 1848 (Bibl. Academiei R.P.R. Facsimil). 


Primind o scrisoare de la Ghica, îi răspunde la 21 ianuarie că a doua 
zi va pleca nerăbdător spre Constantinopol. Face considerente remarcabile 
asupra naționalității și libertății romînilor de peste munți și raportează 
ştiri politice ȘI militare din Serbia. 

În scrisorile conspirative ce-i trimite lui Jon Ghica în 28/16 decembrie 
1848 și ianuarie 1849, N. Bălcescu comunică împrejurările ce-au urmat eva- 
dării sale şi a comilitonilor de pe ghimie. De la Semlin a trecut în Transil- 
vania ca să observe și să-și ridice materiale pentru studiul Ideilor revo- 
luţiei române din Ardeal și Banat. Dezaprobă luptele fratricide dintre patrio- 
ţii români și maghiari, care folosesc, într-un abil joc de calcule, prin ambiţii 
personale, disensiuni confesionale ȘI porniri șovine, numai coroanei bice fale 
de la Viena. Dorea un front eroic romîno-maghiar pentru apărarea libertăți- 
lor democrate. Tineretul ardelean se călise militărește. Împotriva generalului 
Piichner, el sfătuia pe romîni să se regrupeze și, la plănuita, adunare de uni- 
ficare a forțelor progresiste locale, îndemna pe bănățeni să-și trimită depu- 
taţii lor. Consemnează ciocnirile lui Bem cu secuii. Pentru înfumurarea 
foștilor locotenenți domnești Eliade — Tell -- N. Golescu, de care se despăr- 
tise la Sibiu, are termeni de dezaprobare. 

Dornic de „viaţă activă“, Bălcescu așteaptă știri de la maică-sa și de la 
sora Sevâstița, probabil și bani, interesat să se însănătoşe ască tinerelul Ion 
Bălăceanu, cu care urma. să pornească, peste teritoriul sîrbesc, la Triest 
și de-acolo să se îmbarce pentru Constantinopol, ca să întîlnească pe Ghica. 


1 Augustin Z. N. Pop, Date noi despre Nicolae Bălcescu, în „Luceafărul“, a, T. 
1958), nr. 11, p. 7. 

Fragmente din scrisorile adresate de Ion Ghica lui N. Bălcescu la Belgrad 
cu instructaj in privința organizării unei rețele de informaţii revoluționare 
româîno-sîrbo-croato-maghiare în primăvara 1849 (Bibl. Academiei R.P.R. 
Facsimil). 

Îi mărturisește acestuia entuziasmul pentru un corp expediționar de emi- 
granți romîni „de două luni în mijlocul acestor popoare“ şi remarca din Belgrad 
„Cât de mare e popularitatea Rușilor. Pînă şi Românii din Banat şi Transilvania 
îi doresc și-i aşteaptă să vie“. Cu L. Lenoir, Bălcescu discută deschis sprijinul 
acordat de ruși populației slave „pentru răsturnarea ambelor imperii, al 
Turciei și Austriei“ consemnează, fapt deosebit de important, starea de spirit 
locală: „Aici se vorbește foarte mult despre o curîndă revoluție în Bulgaria şi 
Bosnia“. 

N. Bălcescu avusese dese convorbiri cu ofițeri revoluționari polonezi, 
dintre care unii instruiseră pe pandurii valahi în tabăra lui Magheru de 
la Rîureni — Vîlcea; iar Jon Ghica, într-o scrisoare datată 10 ianuarie 1849, 
indică, atent la fenomenul social prezent, următoarea rețea conspirativă 
pentru dobîndirea de informații ample: 


„organizezi un corespondent, un agent care să scrie regulat prin toate ocasioanele și prin 
toate ștafetele straordinare, îndreptînd scrisorile sau prin pachetul ambasadei franceze sau prin 
Nicolaevici agentul sârb de aici, sau prin Lenoir cu care nu sînt la îndoială că ești în velație 
si să ne scrie cele mai mici amărunturi asupra Sîrbii, Croafii, Ungarii, Austrii etc. Cu acel 
agent trebuie să ei o fifră. Dacă poți de acolea să organizezi o agenție și în Transilvania ne-ar 
fi de mare tvebuință.“ 


E perioada cînd Bălcescu folosește în relații și corespondență numele de 
conspirativitate Felix Gottlieb. Următoarele pseudonime îi vor fi Albert 
Schmidt şi Conrad Albrecht. 


Adresa unei scrisori trimisă de Ion Ghica lui N. Bălcescu la Belgrad 
l (Bibl. Academiei R.P.R. Facsimil). 


I. Bălăceanu consemnează în memoriile sale că în actuala capitală a 
Iugoslaviei atunci se putea vedea cetele lui Chicianin îmbărbătate de marșul 
Ustai, Ustai! (Deşteaptă-te, Deșteaptă-te!). 

Cunoscuse acolo pe împuternicitul diplomatic francez Favre și pe cîțiva 
agenți polonezi, cu care discutase perspectiva politicii occidentale în Balcani. 
La 22 ianuarie 1849 pleacă în direcția Constantinopol. La Triest ajunge la 
5 februarie. La 6 februarie se îmbarcă pentru Atena, La Atena sosește peste 
o săptămînă : 

„Ca să studieze spiritele de acolo ṣi să vază ce au de gînd să facă în această primăvară“. 
e, pină la urmă, decepționat de ce vede: „Starea lucrurilor aici în Grecia este foarte 
"ticăloasă. Chipul d'a guverna aci este călcat pe sistema corupătoare a lui Guizot. Constituţia 
-Grecilor este „une leltre morte“. Corupţia lor e așa de mare, cum n-a fost niciodată 'în nici o 
țară. Răsboaiel: civile, îmi zic ei, au sleit toată energia noastră“. . 


Către Constantinopol (sosește la 1 martie) se îndreptase cu multă pru- 
dență, ca să nu fie arestat și să i se fixeze domiciliu la Brussa. Într-o scri- 
soare (Atena, 15 februarie) către Al. G. Golescu-Arăpilă, Bălcescu întregeşte 
relatările despre mediul turcesc: 


„Nu știu de voi fi norocit să fiu de folos cauzei la Constantinopol. Mi-ar părea tare rău 
să merg degeaba într'acest oraș ce îmi displace foarte mult, mai cu seamă în privința locuito- 
rilor lui și acelui ticălos guvern de acolo. Ca să cunoască și să simță cineva pe Turci, trebuie 
a merge la Constantinopol. 


Acolo am simţit curat ticăloşia lor și ticăloşia Europei, care pretinde şi crede în viitorul 
unui trup putred și cangrenat cu totul“. 


Dar pe Bălcescu, cu toate rezervele ce meditează și în pofida riscurilor 
înfruntate, nu-l slăbește tăria conștiinței lui misionare și lucrul îl vădeşte 
în întreprinderea, de față: „trebuie cineva să-și facă datoria fără să se gîndească 
la ce s-o întâmpla“. Duce zadarnic convorbiri, primind promisiuni, pe care 
le suspecta, deslușindu-le în subsidiar viclenia și intriga, cu ministrul de 
război Aah-Pașa și cu Reif-Effendi. E decepționat de fățărnicia turcească 
și ceea ce îl durea mai apăsat era lipsa unității de vedere a conaţionalilor 
internați pe meleagurile de acolo: 


„Sunt trist, tare supărat, ivăesc în mare singurătate, lipsit de toate, fără bani deloc, fără 
chef, fără sănătate şi Jără cărți, ca să citesc sau să lucrez. Imi pare rău căci n-am venit la Paris, 
decît în acest loc sălbatic“. 


Se zbate să stingă dihoniile sterile dintre romînii de la Brussa; stăruie să se 
aleagă o reprezentanță a tuturor exilaților cu un singur șef (se gîndea, anti- 
cipînd „unirea“, la cinstitul, modestul și capabilul Costache Negri) și în toiul 
discuțiilor înflăcărate de patriotism, pe care le are cu Ghica și cu Bălăceanu 
în Constantinopol, e atras de ideea unei legiuni romîne de voluntari, după 
pilda legiunii revoluționarilor poloni, unitate care să meargă în Transil- 
vania și, sprijinită de generali polonezi, să coopereze cu forțele lui Bem. 
Nu izbutește în primele obiective; iar gîndul legiunii de voluntari îl urmă- 
rește romantic, deși cei ce aderă sînt puţini, dar, calitativ, oamenii pe care se 
conta. [on Ghica a narat în Amintiri din pribegia după 1848, pe baza corespon- 
denței păstrate, discuţiile și înfiriparea acestui mic corp expediționar. În 
dimineața de 14 aprilie 1849 Bălcescu, Ion Bălăceanu, Alecu Manu, căpi- 
tanul Monti și contele Illinski (Skender Pașa) părăseau capitala otomană, 
călări și cu cărioara de poștă, gonind către Adrianopol „pe cîmpul ce se întinde 
de la S. Stefano spre Silivria“. Ținta lor era „să treacă în Ungaria prin Tara 
sirbească, pe la Panciova“. Primii doi revin, astfel, pe aceleași locuri și cărări 
de unde plecaseră. 

Şederea lui N. Bălcescu în Serbia a fost mai lungă de o lună, iar pe teri- 
toriul bănățean de două săptămîni. Timp de pregătiri febrile pentru ple- 
carea în nord către marele cartier maghiar. E ultima lui solie pentru a împăca 
cele două tabere încrîncenate, prin chemarea căpeteniilor la datoria renun- 

țărilor la orgolii şi la dizolvanta ură rasială, care-i dusese nu numai să calce 
în picioare problemele democratice, dar să și sufere înfringeri de front pri- 
mejduind ambele revoluții. 

În Belgrad trăia la data respectivă o romîncă de înaltă virtute: Catinca 
Bălăceanu, soră dreaptă a revoluționarului Ion Bălăceanu, căsătorită cu 
diplomatul Felix Gauthier. De la ea şi de la soțul ei s-au păstrat scrisori 
ce le reconstituie merite deosebite în susținerea cauzei revoluționarilor 
noștri. În scrisorile Catincăi Gauthier trimise din București lui Jon Ghica 
la 16 martie şi 28 aprilie 1849 (ea era venită la rudele din ţară) dă informații 
semnificative și opinii politice: 

pal Pinstant un corps russe part pour Transsylvanie; il est parti en chantant", „Une foule 
de bruits circulent sur la position des hongrois; on dit qu'ils vepvennent Pavantage“. 


Ea împărtășește și trăiește greutățile întimpinate de patrioții romîni în 
exil. Soţul său informează epistolar la 9 mai 1849 despre revenirea, lui Băl- 
cescu și a celorlalți revoluționari: 

„Les Messieuys sont arrivés vi y a quelques Juts. Balcescu et Illinski sont partis au- 
jouvâ hui, Pour vous savez, demain ou après, Mano, Jean ct Rostiesho les suiveront, Je vous 


crirai bar le prochain courrier comment cela aura réussi. Balcesco vous a écrit, je crois, avant 
de partir“. 


lar după pornirea acestora din Belgrad pentru a întilni pe Kossuth Lajos, 
comunică — între diferite știri despre luptele din jurul Timişoarei, despre 
frămâîntările de masă la sîrbi sau intervenții de interese personale pre- 
cizări despre Bălcescu și tovarășii săi de expediţie: 

„Les, derniers Messieurs venus de Constantinopole soni partis le 15 de ce mois. J'espère 
qw'ils seront arrivés à bon port, quoique je n'aie pas encore reçu de nouvelles. Tous les pré- 
cautions avaient été prises pour la reussite heureuse du trajet Scrisoarea e datată 18 mai 
18491, ` 


Foarte semnificativă pentru trontul democrației dunărene este ideea 
blocului revoluționar romîno-croato-sîrbo-maghiar pe care Bălcescu a pro- 
pagat-o cu sirgnință; Jon Ghica propusese conterinţei de la Londra din 1849 
un protocol -- adoptat aidoma în rezoluție pe care-l reaminteste şi lui 
Ai. C. Golescu-Albu la 9 octombie 1849: 

„Les nationalités qui ont une existence historique telles que Croales, Serbes, huumains, 


Jormeront une confederaliou avec la nation Magdjare en conseriant chacun son individualité et 
son autonomie.“ 


Sînt cîteva aspecte din lupta eroică a poporului romîn ṣi a popoarelor 
limitrofe Împotriva imperiilor feudale, luptă revoluționară comună pentru 
elhberarea națională și pentru regim democratic. 

Mihail Czaykowski (Sadyh-Pașa ) informa pe Jon Ghica la 16 apr. 1849 
ca, la rîndu-i, să încunoștințeze prin Manu pe „nos voyageurs“, ca, odată 
sosiți la Vidin, să se documenteze „sur se qui se passe sur la frontière de Banat“. 
„Era alarmat după vești pentru faptul că prin retragerea trupelor rusești din 
Oltenia, frontiera rămînea controlată de grăniceri turci de la Orşova pînă la 
Sibin, iar 11 000 de austrieci ar fi intrat pe la Orsova în Banat. | 


1 Bibhoreca Academiei R.P.R. Secţia Manuscrise, Arhiva lon Ghica, mapa VI. 

* Senzaţional părea zvonul că patriarhul sirb în nesiguranță personală 
ar fi trimis o deputăție la Duhamel cu rugămintea de-a ordona ca trupele 
rusești să intre în Banat. 

Peste 11 zile același entuziast revoluționar polonez exprima convingerea 
că turcii nu vor să se bată cu rușii, politica Franţei faţă de cauza revoluţiei 
nu-i inspira încredere, și cu atît mai puțin jocul de culise al Angliei. Făcea 
pronosticul unor proteste de succes formal în timp ce țarismul va domina 
situația. Îi dădea îndemnul urgentelor acțiuni diplomatice: 


„En parlant ct pressant des notes, cn cveillant les Ministres ct les Ambassadeurs 
vous pouvez diminuer le mal qui peut tomber sur votre pays."! 


Ion Filipescu rămîne — cum se știe — mat mult timp pe teritoriul 
sirbesc. El informa la 4 august 1849 că la Ada-Kale se găsesc depozitate 
100 000 de puști lăsate de Piichner la a doua retragere din Oltenia și că el, 
Filipescu, va încerca să corupă pe paznicul armelor. Urma să plece la Szegedin 
să asigure pe Kossuth că în cazul cînd va dispune ca trupele maghiare să 
intre în Valahia-Mică pe la Orşova, va afla „jăranur cei mai exaltați și cei 
mai războinici, cure se vor ridica în masă. ? 

Mihail Czaykowski deslușea pe Ghica la 19 sept. (1849) că, într-o inter- 
ceptare de materiale, austriecii n-au capturat decît o corespondență între 
Kossuth și Bem, referitoare la formarea legiunii revoluționare române; ade- 
vărat însă că se făceau mențiuni asupra numelui lui Bălcescu, Bălăceanu, 
prietenilor şi rudelor lor și în care se specifica drept deziderat operativitatea > 
intrării cît mai neîntirziate a legiunii romiîne în Valahia. 

Bălcescu scria din Negotin lui Ion Ghica (17/20 şi 30 aprilie) și soției 
acestuia, Alexandrina Ghica (8 mai). Scrisorile din Belgrad adresate lui Jon 
Ghica poartă datele 8 și 9 mai. Corespondenta în speță vestește despre opera- 
tiile trupelor lui Bem și ale forțelor lui Püchner aşezate între Mehadia și 
Orșova; urmăreşte de-aproape fazele revoluţiei maghiare și politica scizio- 
nistă a imperialilor față de romîni, salută proclamarea independenței maghiare 
de la Debrețin și relatează asupra propriei activități neostenite. Epistolele 
către Ghica (10 și 14 mai) si către AL. G. Golescu- Arăpilă (12 mai) din Panciova 
expun primirile lui Bălcescu de către generalii Perczel și Bem, despre intensi- 
ficarea agitațici pentru colaborarea ostășească romîno-maghiară, despre 
linia „mai bună, mai înaltă“ a unui „mouvement român“, despre, „deșertarea“. 
teritoriului bănățean de trupele habsburgice, despre pregătirile lui Bălcescu 
ca să meargă la Kossuth şi să negocieze cu el la Debrețin. Pentru această 
perioadă materialele analitice se găsesc în scrierea citată mai sus a lui Jon 
Ghica; în N. Cartojan, Scrisori inedite de la N. Bălcescu și I. Ghica, București, 
1913; în Studii și referate despre N. Bălcescu, I, București, 1953, pp. 191—195; 
P. P. Panaitescu, Contributii la o biografie a lui N. Bălcescu, Buc., 1924, 
p. 99—102, 105.—108; în Silviu Dragomir, N. Bălcescu în Ardeal (extras 
din Anuarul Institutului de istorie naţională ITI, Cluj, 1930); în publicația 
centenară 1848—1849 évi iratok a nemzetiségi megbekelesrăl, Budapesta, 1848; 
N. Liu, Catalogul corespondenței lui Ion Ghica, Bucureşti, 1962; în 

t Biblioteca Academiei R.P.R., Secţia Manuscrise, Arhiva Jon Ghica, mapa vV. 

> Ibidesu. 

lucrările lui G. Zane, Cornelia Bodea, G. Georgescu-Buzău, Vasile Maciu, 
Alexandru Balaci și în diverse articole din periodicele de specialitate. 

Era trecut de optzeci de ani, cînd „singur supraviețuitor din acest grup“, 
între 1908—1909, I. Bălăceanu a dictat în limba franceză, în Elveția, fiicei 
Angelina şi ginerelui său Nicot de Villemain amintirile vieţii sale întregi. 
Aceștia supunîndu-i la urmă, spre revizie, textul transcris, bătrînul diplomat 
le-a declarat: „ce texte est bien la reproduction exacte“. 

În 1929, Nicot de Villemain a dactilografiat o copie fidelă după Souvenirs 
de Ion Bălăceanu, pe 198 pagini, adăugînd o notă explicativă, genealogia 
familiei celui dispărut și iconografia lui „pour l'Academie Roumaine“, text 
ce-a intrat în evidența fondului Secţiei de Manuscrise din Biblioteca Academiei 
R.P.R. sub înregistrarea de achiziții 1/1948. 1 

Din acest corp de amintiri politice evocate la o vîrstă filozofică desprind 
(în traducere) fragmentul ce narează perioada septembrie 1848 — mai 1849, 
fragment care dă importante relații asupra Banatului, asupra grupului de 
revoluționari din marginea țării lor de baștină, asupra lui Nicolae Bălcescu 
în trecerea peste Banat și străbătînd teritoriul balcanic atît la ducere cît 
și la înapoiere de la Constantinopol în primele luni din 1849: 


„Adăstam atunci în Brașov, către care mă îndreptasem după sosirea mea la Bran, ca 
urmare a fugii de la Cîmpulung și luai cunoștință că mă aflam la loc de cinste pe lista celor 
44 patrioți romîni surghiuniți pentru totdeauna din ţara lor. Eram cel mai tînăr, și-n ceasul 
de faţă, cînd scriu, sînt singurul supraviețuitor din acest grup, în care erau reprezentate toate 
familiile romînești. Cîțiva reprezentanți ai vechilor familii romînești nu figurau pe această 
listă, asta din pricină că ei se găseau deținuți la Rusciuc de către turci. 

„Proscrișii“ se întîlneau dintr-odată reuniți în Transilvania, unde li se părea, că le revine 
de îndeplinit un rol de pacificare în lupta ce izbucnise între naţionalitățile maghiară și romînă, 
ce formau populația transilvăneană. 

Romînii, conduși de cîțiva fruntași care se intitulau Inteligența, luaseră pe față partea 
Austriei, și cum ungurii procedaseră invers, și cum și unii şi ceilalți se încăieraseră în mai multe 
puncte din Transilvania, se comiseseră de ambele părți acte de cruzime, 

Emigranții din Romînia încercînd să ducă, la bun sfîrșit împăcarea, dintre cele două națio- 
nalități rivale, nu făceau altceva, decît să împiedice intervenția Rusiei țariste, pe care ei o și 
prevăzuseră. Dar „inteligenţii“ conducători ai mișcării romîne, despre care noi am mai vorbit, 
îi denunțară guvernului austriac ca incitind pe compatrioţii lor transilvăneni să facă front 
comun cu revoluţia maghiară. De aici urmă că generalul Pichner, guvernatorul Transilvaniei, 
ne chemă înaintea lui pe doisprezece, în care el vedea, desigur, pe şefii emigrației, și ne de- 
clară, cu cea mai spilcuită curtoazie, că era imposibil să ne mai prelungească rămiînerea în 
Transilvania, sfirșind prin a ne ruga ca în termen de opt zile să părăsim provincia, 

Cei mai mulţi dintre noi s-au îndreptat spre Paris. Cît mă privește, avînd cîtva timp şi 
nefiind forțat să iau această direcţie, m-am hotărît să merg să văd pe sora mea, căsătorită 
cu vice-consulul Franței la Belgrad. Îmi luai, așadar, un locușor într-o diligență cu direcția 
spre Sibiu. Mai în fiece clipă furăm opriți de pîlcuri de țărani romîni, înarmaţi cu coase 
și sulițe, care voiau să știe dacă se găseau unguri printre noi. Cum eu le răspundeam în limba, 
lor, care era şi a mea, ei nu puseră nici o opreliște călătoriei și ajunsei fără încurcături 
la Sibiu. 

Dădui aici de urma lui Magheru și de-a aghiotanților săi, care fuseseră siliți să pără- 
sească orașul în urma invitării generalului Piichner. De-acolo, luai cu chirie o trăsură și sosii 
în capitala Banatului, la Timișoara, teritoriu unde nu se produseseră turburări. În acea vreme 
Timișoara constituia o mică, Vienă, cum le plăcea s-o numească locuitorii ei. Viața, dato- 
rită teatrului, concertelor și distracţiilor de tot felul, era tare veselă și aici mă odihnii cîteva zile. 

Plecai după aceia la Orșova, trecînd prin Lugoj. Ajuns la Orșova, mă urcai pe o corabie 
austriacă ce mergea în susul Dunării pînă la Pesta și coborii la Belgrad. Acolo eu îmi regăsii 


1 Citate anterior (cf. nota 7). 

sora, și pe cumnatul meu, care mă primiră cu brațele deschise şi mă bucurai de frăţeasca, 
lor ospeţie. La Bolgrad stătui o lună, timp în care avui adesea, ocaza să văd cete de sîrbi 
trecînd Dunărea la comanda lui Chicianin, ca să vie în ajutorul compatrioţilor lor din Voi- 
vodina, în război cu ungurii. În mod regulat, cu toate „Ustai, Ustai!“ ale lor amenință- 
toare erau mînațı de la spate de către garda națională a tirguşorului maghiar Weisskirchen. 

Într-o bună zi îmi fu dat, cu adevărată plăcere, să văd sosit la Belgrad pe minunatul 
meu prieten Nicolae Bălcescu, unul dintre caracterele și una dintre minţile cele mai ridicate 
din cîte mi-a fost dat să cunosc în viaţă. Era întovărășit de un ofițer superior polonez pe 
care prinţul Czartorisky îl trimisese în tabăra lui Magheru și care-i slujise acestuia ca şef de 
stat major. Prima dată, cînd vorbii cu acest aghiotant al lui Magheru, el îmi spuse că aproba 
întru totul hotărîrea generalului său. Şi, într-adevăr, în ciuda timpului și a pregătirilor nece- 
sare, elementele de rezistență, grupate în „Cîmpul lui Traian“, n-ar fi fost suficiente ca să 
iasă, biruitoare dintr-o apărare temporară. A fi voit să încerci altceva, ar fi însemnat să dai 
forțelor ţariste prilejul unui succes ușor, pe care ele l-ar fi prezentat, în urmă, ca un stră- 
lucit triumf asupra revoluţiei romîneşti. i 

Bălcescu era în drum spre Constantinopol, unde msrgea să întîlnească pe Ion Ghica. 
Cum eu întotdeauna, pentru acesta din urmă, am profesat acesași dragoste și stimă, mă ho- 
tării să plec cu prietenul meu Bilcescu. 

Închiriarăm o trăsură cu locuri înalte ca să ne ducă la Agram, străbătînd Slovenia, 
şi Croaţia. Deşi în decembrie (1848:, nu ne prea fu dat să suferim de crivăț, asta datorită, 
maldărului de blănuri pe care avuseserăm grijă să le luăm. 

Ţara pînă la Agram se prezenta în mod vădit mai civilizată decît aceea pe care o stră- 
bătusem de la Brașov la Belgrad; și tot așa găsirăm hanurile pentru diferitele noastre etape, 
pe unde ne petrecurăm nopțile, pentru ca a doua zi în zori să plecăm mai departe. Ele erau 
pe placul nostru. La Agram am descins la un hotel ce putea rivaliza cu cele din Viena. 
De-acolo luarăm diligența spre Triest, de unde tovarășul nostru polonez avea să ne părăsească. 
Totul s-a petrecut pînă la punctul de frontieră al Croaţiei. 

Aici trebuirăm să prezentăm hirtiile și paşapoartele noastre, dintre care unul, al meu, 
era englez și ps care eu figuram sub numele de Metaxa, supus ionian al reginei Angliei. 
Acest pașaport îmi fusese trimis la Brașov de către consulul Angliei la București, d. Robert 
Colquhoun. 

În momentul cînd noi terminaserăm această formalitate și eram pe punctul să ne urcăra 
iarăși în diligență, directorul vămii ne întrebă dacă avem asupra noastră monede de aur. 
Avui o clipită ideea să-i răspund negativ, dar temîn{du-mă că voi fi căutat, preferai să-i 
spun că urmînd să mă îmbarce la Triest cu destinația Constantinopol, a trebuit să iau la 
mine oarecare valori în aur. M4 aşteptam la dreptul d2 a lua o parte din aceste monede, 
dar nimic din asta. Bilcescu și polonezul dădură aczlași răspuns. Atunci nemernicul funcționar 
ne spuse că este interzisă ieşirea oricărui fel de monsdă de aur și că noi urma, să-i depunem 
aurul, pentru care el ne va elibera o chitanță, p2 care avam s-o schimbăm contra monedă 
împărătească la izșirea noastră din statele austriace. 

Cum, din noi trei, eram singurul care vorb=am nemţește, am servit de tilmaci între 
tovarășii mz=i de drum și funcționar; ei mi însărcinară să-l întreb dacă ar fi dispus să ne 
restituie suma în aur sau argint. La soiul ăsta də întrebare funcţionarul răspunse fără ezi- 
tare: „Nici în aur, nici în argint, ci în bancnotă“. Dapă ce ne-am sfătuit, îi spusei ca 
refuzăm cu îndirjire să ns supunem acestei spolieri abia mascată (căci noi ne-am fi pierdut 
în felul acesta, cel puţin 30%, din avutul personal) şi că am prefera să ne înapoien la Agram. 
Adăugai că în ceea ce mă priveşte, lucru care nu era nicicînd lipsit de efect în astă vreme, 
că, de îndată ce voi fi la Agram, mă voi plinge direct lordului Palmerston. Funcţionarul 
făcu o mină ca și cum nici nu s-ar fi sinchisit, dar văzînd că noi ceream grăbiţi echivalarea efec- 
telor noastre şi, poate, că el va avea ds-a face cu lordul Palmorston, se adresă foarte încet 
vizitiului trăsurii. Acesta veni şi-mi spuse la urech= că mijlocul ca totul să se aranjeze este 
să facem un dar vamsoșului. Întrebîndu-l la cît socotea el că trebuie să se ridice acest bacșiş, 
el răspunse: „Cum Dv. sînteți trei, și pentru că ați declarat că aveţi ducați austrieci, trebue 
să daţi cîte 10 ducați de fiecare.“ 

Îmi păstrasem calmul pînă atunci, dar în fața acestei somări insolente mă supărai și 
strigai tare în nemţeşte, în aşa chip ca să înțeleagă toţi: „Nu-ţi vom da nici un bănuț și, 
scriind lordului Palmerston, am să-i mai aduc la cunoştinţă că ne-ai cerut și 30 de ducați!“ 

Cînd funcţionarul auzi atari vorbe, el încărcă lăzile (cuferele) noastre pe diligen;ă, de- 
clarînd că în calea noastră nu mai stă nicio piedică. Urcînd în trăsură, dădui, de la fiecare 
mînă, zece ducați funcţionarului, şoptindu-i: 

— Lordul Palmerston nu va atla despre asta. 

El răspunse înclinîndu-se : 

— Sărut mîna! 

A doua zi ajunserăm la Triest, de unde Bălcescu şi cu mine ne îmbarcarăm pe „Lloyd“ 
cu direcția Constantinopol, după ce ne-am luat rămas buun de la tovarășul nostru polonez. ce 
mergea, la Paris. După opt zile, furăm la Constantinopol și ne îmbrăţișarăm cu Ion Ghica. 

Prinţul Ion Ghica, studiase la Paris şi urmase cursurile Școlii Centrale. Înainte de-a se 
înapoia în țară, mai făcuse un scurt popas în Anglia, unde se iniţiase în ideile liberalismului, 
pentru care el profesa un veritabil entuziasm. Cînd reveni în Țara Romînească, unde domnea 
unchiul său, prințul Alexandru Ghica, el încercă să-l cîştige de partea, ideilor sale în materie 
de guvernămiînt, dar nu reuși să-l convingă. Descurajat, se duse în Moldova, al cărei voevod, 
Mihai Sturza, se hotărise să facă apel la capacitatea lui, numindu-l director general al șco- 
lilor, funcţie pe care Ion Ghica o îndeplini cîţiva ani, mulțumind pe toată lumea, 

Prințul Alexandru Ghica, fu răsturnat de intrigi şi Ion Ghica se reîntoarse la Bucureşti. 
Încă de la început, el nu se înţelese cu prinţul Bibescu, care-i urmase lui Alexandru Ghica, 
și plecă la Paris. Era vremea cînd toți rominii care se găseau acolo se întruneau pentru a 
încerca, să se înțeleagă asupra misiunii ce revenea ţării lor în renașterea pe care cu toții o 
prevedeau. Ion Ghica deveni, în mod firesc, elementul central și, ca să spun așa, inițiatorul 
ideilor noi. 

Cînd revoluția păru iminentă în Franţa, Ion Ghica, ca și cea mai mare parte din com- 
patrioţii săi, se: reîntoarse la București. Aici el participă într-o măsură, determinantă, la faza, 
pregătirii revoluției, astfel încît întreaga partidă naţională, din care făcea parte, îl rugă să, 
plece la Constantinopol, pentru a face cunoscut Porții spiritul mișcării ce avea să se proe 
ducă în Rominia și, îndeosebi, interesul capital pe care Turcia îl avea ca să sprijine această 
mișcare prin toate mijloacele ce-i stăteau în putință. Revoluţia de la 11 iunie îl află, deci, 
pe Ion Ghica la Constantinopol, unde el deja cîștigase încrederea lui Reșid-Pașa, marele 
vizir liberal, și, la fel, sprijinul energic al lordului Redcliff, puternicul ambasador al An- 
gliei, într-atît de puternic încît turcii îl porecliseră „Padişahul”. 

S-ar fi putut judeca rezultatul străduințelor lui Ion Ghica după instrucțiunile pe care. 
Soliman-Pașa, le adusese de la Constantinopol, atunci cînd Turcia recunoscuse trebuinţa de 
a-și trece trupele sale peste Dunăre. După căderea, de la putere a lui Reșid-Pașa, politica, 
țaristă avind câștig de cauză pe lîngă Înalta Poartă, Ion Ghica putu fi mai departe folo- 
sitor patriei sale prin mijlocirea ambasadorului Angliei, căruia cabinetul turc nu îndrăznea: 
să-i refuze nimic. În chip firesc, Ion Ghica figura la loc de frunte pe lista proscrişilor, cu 
toate că el nu se găsise în Valahia în timpul revoluției. 

În momentul sosirii noastre la Constantinopol, Ion Ghica era tare preocupat de-o idee 
pe care el ne-o expuse, lui Bălcescu și mie. Evenimentele — după expulzarea noastră din 
Transilvania — erau mult înaintate în Austria și Rusia țaristă intervenise efectiv ocupînd 
orașul Sibiu, printr-o divizie rusă pusă sub comanda generalului Skariatin. 

Ion Ghica pornea de la principiul că romînii din cele două principate avuseseră ei în- 
şişi dreptul să intervină în conflict, din moment ce Rusia ţaristă se amestecase. 

De atunci emigranța romînă trebui să urmeze pilda emigranței poloneze, care organi- 
zase o legiune de voluntari polonezi. În Ungaria, în special, legiunea poloneză se comportase 
strălucit. Ion Ghica înfățișase această idee înaintea celor mai tineri membri ai emigrației 
romîne, care o încuviință cu bucurie. Inutil să mai spun că Bălcescu și cu mine o primirăm 
cu acelaşi entuziasm. 

Am convenit, prin urmare, ca noi să plecăm fără întîrziere în Ungaria, cu împuterni- 
cirile necesare, să tratăm cu guvernul maghiar și mie mi se încredință drapelul viitoarei 
legiuni de voluntari. 

Pentru ca planul acesta să fie realizabil, trebuia să. căpătăm protecţia, guvernului turc; 
absenţa din guvern a lui Reșid-Pașa, îngreună, mult lucrul; dar Ion Ghica interveni pe lîngă 
ambasadorul Angliei și pe lîngă cabinetul turcesc, care consimţi să punem în practică și să 
dezvoltăm proiectul. S-a hotărît ca voluntarii romîni să plece în grupe mici, cam din 10 în 10 zile. 

Cel ce trebuia să plece întîi se compunea, din doi romîni: Bălcescu și cu mine, din doi 
italieni : colonelul Monti, ofițer piemontez, și marchizul (apoi ducele) Miglioratti, atașat la 
legația italiană, care se străduiau să formeze un corp de voluntari italieni. În afară de aceştia, 
mai era un polonez Skinder-Bey, care mai tîrziu a devenit Skinder-Pașa și al cărui nume 
adevărat era contele Iilinski. 

El participase la toate războaiele din Europa de după revoluția poloneză și urma să 
comande legiunea. polonă. Vorbea limba turcă întocmai ca pe propria lui limbă, purta tur- 

banul alb al drept-credincioșilor și, prin el, aveam asigurate, în statele Sultanului, respectul 
şi supunerea. El fu, deci, căpetenia expediției noastre. 

În această vreme Ungaria, înconjurată de armatele austriece și rusești era complet izo- 
lată atît dinspre Principatele romînești cît și dinspre Turcia. Pentru a ajunge în ea, plecînd 
din Constantinopol, trebuia să călătorim în goană, cu căruța de poștă, zi și noapte, pînă la 
Belgrad. La drept vorbind, nu prin Serbia, puteam să intrăm în contact cu Ungaria, ci prin 
fortăreața Belgradului, care era situată pe țărmul drept al Dunării și care aparţinea Turcilor. 

Pornirăm la drum în ordinea următoare: în frunte curierul de poștă turc — Tătarul, 
apoi birjarul de poștalion — surugiul, conducînd un cal zorit, ducînd bagajele noastre şi 
cuferele, apoi noi ceilalți, doi cîte doi, și la urmă de tot, ca încheietor, Skinder. Am plecat 
într-o frumoasă dimineață de martie; părăsirăm îndată drumul de căruţe, trecînd peste mai 
multe cursuri de apă, în care caii noştri pătrundeau pînă la oblînc şi din care noi ieșirăm 
uzi leoarcă. Ne-am uscat galopînd. i 

Traversarăm Rumelia, Balcanii și Bulgaria. Într-o noapte, pe cînd străbăteam o creastă 
a Balcanilor, grupul nostru dădu peste un sălaș de haiduci. Skinder vorbi cîtva timp cu șeful 
tovărășiei şi izbuti să-l convingă că am fi agenții guvernului turc; el se întoarse către noi 
și ne sfătui stăruitor să nu vorbim în limba noastră. Reîncălecarăm și trecurăm prin mij- 
locul haiducilor ale căror șiruri ne lăsară calea deschisă. N 

Din 24 ore, una singură ne-o îngăduiam ca să mîncăm și două pentru odihnă. Restul 
timpului galopam, fără însă ca să trecem înaintea Tătarului, căci așa era consemnul. Dacă 
era întrecut şi se întîmpla cumva să moară un cal, era nevoit să-i plătești valoarea; altcum 
n-aveai cum să-i dai altă indemnitate. La fiecare șase ore, urma o staţie de poştă; Tătarul 
potrivea mersul; dar, ca întotdeauna, te obișnuiești cu regulele turcești și, adesea, cu aju- 
torul unui bacșiș eşti purtat într-o viteză nebună. Caii de poștă turcă nu cunosc decît 
pasul și galopul, și așa călătoream alternînd aceste două mersuri. 

Cei obișnuiți cu astfel de călătorii îi știau și zdruncinăturile; mai ştiau că dacă, pentru 
a-ţi potoli setea, ai făcut imprudenţa să bei apă sau vin, după zece ore- eşti neputincios să 
mai călăreşti, şi noi combăturăm setea, prin filigene cu cafea, pe care le găseam pe la cafe- 
nelele maghernițe ce întîlneam în drum. Graţie acestei precauţii, puturăm să suportăm obo- 
seala de necrezut și ajunserăm cu bine la Belgrad, după trei zile și patru nopţi de călărie. La 
frontiera, Serbiei, se află, cum vii din Bulgaria, mica, prefectură a Negotinului, unde am fost 
opriți pentru carantină. Serbia, aflîndu-se atunci în război cu guvernul maghiar, nu trebuia 
ca vreun funcționar sîrb să-și închipuie ţinta călătoriei noastre și, mai ales, să nu bănuiască 
în vreun fel că Skinder purta asupra sa o corespondență extrem de importantă adresată 
guvernului (revoluționar) maghiar. Skinder, în însuşirea sa de slav, era împuternicit să ducă 
tratative cu autorităţile sîrbești și izbuti să se înțeleagă cu ele. Am fost conduși ia caran- 
tină, un loc îngrădit la țărmul Dunării, care ar fi putut servi, tot așa de bine, ca să îngră- 
dească vitele. Sosiră și autorităţile. 

Băgarăm de seamă o oarecare neîncredere la funcționarii ce se străduiau să pătrundă 
obiectivul nostru. Prefectul însuși veni să ne vadă. Cum convorbirile și formalităţile aveau 
aerul că se vor prelungi la voia întîmplării și cum noi eram foarte grăbiţi să ajungem la 
cetăţuia turcească a Belgradului, stăruirăm să ni se dea cai pentru a pleca mai departe, de 
îndată ce toate formalitățile se încheiară, carantina neconstind decît în vize și semnături. 

Spre marea noastră, dezamăgire, prefectul ne sfătui, cum era prea tîrziu, să rămînem 
peste noapte la el și să nu pornim decît a doua zi. Natural că noi protestarăm, pretextînd 
că întîrzierea, ne-ar face să pierdem corabia de la Viena, pe care doream s-o prindem în 
Belgrad. Dar nu puturăm s-o scoatem la capăt. Astfel că trebuirăm să acceptăm cina la 
care prefectul ne făcu părtași și am căzut de acord ca la miezul nopții să ne continuăm 
drumul. Numai cu această, condiție el se angajă să ne pună la dispoziţie caii de poștă. 

Trecurăm pe la prefect și cu acest prilej putui să admir prezența, de spirit a lui 
Iilinski., Nu trebuie pierdut din vedere că el purta asupra sa documente deosebit de com- 
promițătoare pentru guvernul turc; astfel că dacă el ar fi fost identificat și dacă s-ar fi pus 
mîna. pe aceste hîrtii, guvernul turc n-ar fi putut nici măcar să-i ceară extrădarea. Iată 
cum Skinder ieși teafăr din acest greu impas: el ceru vin, și vin și iar vin! după două 
ore, prefectul, șeful poliției și ceilalți doi funcționari sîrbi prezenți dormeau buștean. Cît 
despre Skinder el era bine dispus şi-şi păstra întreaga prezență de spirit. Atunci el dădu 
ordine în numele prefectului; caii ne fură aduși şi plecarăm galopînd pe drumul care ducea 
la Belgrad, unde ajunserăm a doua zi, pe înserate. Eram atît de puţin osteniți de călă- 
toria noastră, încît, în loc să ne ducem la culcare, am mers să ascultăm muzica la Top- 
şideré. 

` Skinder se duse singur să vadă pe pașa din Belgrad pentru a-i arăta ordinele guvernului 
său şi ca să, se înţeleagă cu el în vederea ușurării ajungerii noastre la cartierul general al lui 
Perczel, la Panciova, pe malul stîng al Dunării. Întorcîndu-se de la guvernator, Skinder ne 
preveni că, pe la miezul nopţii următoare, va trebui să ne ducem la fortăreață. 

Întilnisem la Belgrad trei tineri romiîni, emigranți de bună voie: Alexandru Manu, 
N. Duillie și Costiescu. Cînd le comunicarăm ţinta noastră, ei ne rugară să-i luăm cu noi 
şi veniră cu noi în fortăreață. 

Austriecii ocupau o insulă pe Dunăre, în dreptul Panciovei, pe sub focul căreia trebuia 
să treci pentru a putea să debarci la Panciova. Sosiţi la fortăreață, noi aflarăm barca guver- 
natorului, cu vislaşii săi. Trecerea se efectuă în timpul nopţii, fără peripeții, conducătorul 
vîslaş îndreptind ambarcaţia foarte încet către insulă; apoi el s-a scoborit pe firul apei fără 
a se servi de lopeţi, netrecînd în felul acesta prin vecinătatea insulei ocupate de austrieci. 

Ajunși la Panciova, noi, fugarii, ne-am dus direct la cartierul general al generalului 
Perczel, comandantul corpului de armată ungur, care ocupa acest tirg și care pusese pe fugă 
corpurile sîrbești ale lui Chicianin. 

Skinder înmînă lui Perczel scrisorile pe care le adusese pentru guvernul ungur și pe 
care era îndatorat să le predea primei persoane oficiale maghiare pe care o întîlneam, 

Bălcescu, întovărășit de Monti și de Miglioratti, se duse la Debrețin, sediul guvernului, 
pentru a convorbi cu Kossuth. Cei trei romiîni și cu mine, după o întrevedere cu generalul 
Perczel, plecarăm la Orșova, spre a ne alătura generalului Bem, care jucase un rol celebru 
în revoluţia polonă, în special la Ostrolenka. Acest general polon în capul unei armate ma- 
ghiare cucerise Transilvania, bătîndu-l pe generalul Skariatin și punîndu-l în derută pe gene- 
ralul austriac Pichner, aproape de Pișchi, respingindu-l în Valahia. 

Generalul Bem nu era la Orșova, așa că îmi fu dat să-l întîlnesc la Băile-Herculane 
(Mehadia), unde-și stabilise cartierul general. 

Cei trei compatrioți ai mei: Manu, Duillie și Costiescu mă părăsiră la Orşova, ca să se 
ducă la Sibiu și să aștepte acolo formarea legiunii de voluntari romîni, legiune care, de altfel, 
nu s-a format niciodată. 

Ajuns la Bem, eu îi cerui să mă angajeze în servici și el mă îmolă, cu tilul de cavaler 
într-un regiment de husari maghiari. 

Cînd fui în uniformă, Bem mă prezentă colonelului meu, dar acesta îi spuse pe ton 
ridicat că el nu vrea să se încarce cu mine, căci dacă husarii săi ar afla că sînt romîn 
m-ar masacra cu siguranță, | 

Bem mă luă aghiotant și mă atașă pe lîngă statul său major, căruia Skinder îi deveni 
în curînd șef și căruia el îi aduse servicii din cele mai mari. M-am făcut util, căci nici unul 
din cei 14 ofițeri din statul-major al lui Bem nu scria corect franțuzește; eu servii de secretar 
acestui general în corespondența, sa confidențială cu Kossuth. Bem, care, ca emigrant, trăise 
mult timp la Paris, vorbea, și scria perfect franțuzește; dar cum el își pierduse două degete 
la Pișchi nu mai putea să apuce pana de scris şi eu i-o înlocuii în scrisorile sale personale 
cu Kossuth. Corespondenţa oficială se redacta în limba maghiară prin grija altui secretar; 
dar Bem, necunoscînd nici maghiara, nici germana, coresponda totodeauna în limba tranceză. 

Am rămas la statul major al lui Bem pînă la înfrîngerea de la Timișoara, pe care austriecii 
o provocară asupra armatelor reunite ale lui Bem și Dembinski. În urma acestor răsturnări 
de situație, efectivele armatei au fost lăsate la vatră și generalii ei se retrăseseră în Turcia. 

Plecai în Transilvania și mă ascunsei la protopopul greco-unit din satul Indol, care nu m-a 
predat“. 

În acest document inedit episoadele sînt reînviate cu vigoarea narației, 
cu un simț deosebit pentru descrieri și cu plasticitatea dialogului, completînd 
cu lumini biografice și de resort istoric știrile despre călătoria lui Bălcescu în 
aceste părți, o călătorie de mare interes politic pentru alianța revoluționară 
între romiîni, unguri și sîrbi. 


+ k*k 


Aniversarea centenarului morții lui N. Bălcescu la 29 noiembrie 1952, 
transformată într-o sărbătoare națională a întregului popor muncitor din 
patria noastră, numărul impunător de cercetări monografice, de comuni- 

cări, de conferințe și de ediții din opera marelui istoric și revoluționar de 
la 1848, titulatura dată, prin numele său, numeroaselor așezăminte de cul- 
tură, şcoli, biblioteci, cenacle literare, gospodării colective etc, arată cu 
fiecare an mai mult importanța pe care regimul de democrație populară o 
acordă valorificării moștenirii revoluționare și culturale a poporului romîn 
în fapta celor mai buni fii ai lui, luptători pentru democraţie, libertate și 
progres. 1 


1 Contribuțiile de mai sus reprezintă două capitole dintr-o monografie biografică asupra 
lui Nicolae Bălcescu, strălucitul înaintaș al luptei democratice biruitoare din zilele noastre. 


` 


CONTRIBUŢII LA BIOGRAFIA LUI GHEORGHE ŞINCAI 


LUCIA PROTOPOPESCU 


Din mărturiile proprii, ca și din studii precedente, reiese că Gh. Şincai, 
nutrind nădejdea dreptății, după încheierea procesului său în Ardeal, în 
anul 4796, ajutat de Ignatie Darabant, a luat calea Vienei. Aici a înaintat 
Curţii, în două rînduri, memorii asupra activității ca și a vicisitudinilor 
vieții sale în ultimii ani, cerînd să fie reintegrat director al școlilor 
elementare greco-catolice din Ardeal. 

Exceptînd actele arhivei Cancelariei Aulice ca și ale guvernului tran- 
silvan, descoperite și cercetate anterior,! urme ale demersurilor lui Gheorghe 
Şincai la Curte se află și în Arhiva Consiliului de Stat din Viena, în 
două acte din anul 1796. Acestea, bine conservate, sînt scrise clar, pe obiș- 
nuitele coale ale cancelarilor de stat. 

Primul, nr. 1406/1796, emis de Cancelaria Aulică Transilvană, în 14 
aprilie 1796, reprezintă relatările către Consiliul de Stat, în legătură cu 
prima petiție înaintată de istoriograful ardelean, monarhului, și pe care 
acesta o transmisese, spre cercetare, Cancelariei. 

Actul înfățișează succint antecedentele cazului și apoi măsurile luate 
spre soluționarea. lui. Cancelaria ceruse informaţii guvernului. 

Prin conținutul său, actul nu aduce informații noi, față de cele cunoscute. 
Prezintă interes prin datarea lui — (4 aprilie 1796 — vădind prezența lui 
Șincai în capitală, în prima jumătate a lunii aprilie 1796, timp în care înain- 
tase primul său memoriu. Cele dintîi luni ale anului 1796, primise găzduirea 
lui Ignatie Darabant, la Oradea Mare ; spre primăvară se îndrepta spre Viena?. 

Cum această „relație“ a Cancelariei Aulice Transilvane, înaintată Consi- 
liului de Stat, nu cerea soluționare, atît împăratul Francisc, cît și consilierii 
de stat, între 25 și 27 aprilie 1796, iau cunoștință de conținut. Actul precede 
și pregătește pe cel următor. 


1 I. Modrigan, Inlătuvavea lui Gheorghe Șincai din divectoratul şcoalelov, în „Lui 
Nicolae Iorga, omagiu.“ Craiova, 1921, p. 213 şi urm. 

2 Cunoscuse Viena în 1779 ca alumn la sf. Barbara. Bursierii colegiilor vieneze urmau 
cursurile universităţii, cf. și C. Rimely, Historia colegii Pazmaniani. Viennae, I, 1865, şi 
corespondența episcopului Dragosy, în arhiva Academiei R.P.R., Filiala Cluj, fondul 
Oradea, nr. 141. Pentru procesul lui Şincai vezi şi A. Papiu Ilarian. Viaţa, operele și 
ideile lui George Şincai din Șinca. 1869, p. 91 și următoarele. 

Cel de-al doilea act, referatul nr. 2973/2957 din 19 august 1796, emis de 
Cancelaria Aulică Transilvană, se adresează Consiliului de Stat, în cazul 
actului precedent. El reprezintă verdictul procesului lui Şincai. 

Cancelariei Aulice Transilvane, forul'care a condus cercetările, îi revenea, 
pe de o parte, să verifice justețea sancțiunii administrative împotriva lui 
Şincai, pe de altă parte, să comunice datele Consiliului de Stat, preconizînd 
soluția. 

Potrivit argumentării din răspunsul guvernului, Cancelaria Aulică 
Transilvană socotește justă înlăturarea reclamantului din postul de director 
al școlilor greco-catolice din Ardeal. 

mpotriva episcopului Ion Bob și a vicecomitelui Comitatului Albei, de 
a căror prigoană Șincai se plînsese, Cancelaria opinează ca petiționarul „să 
caute satisfacția cuvenită, potrivit legilor, în care scop, în caz de nevoie, 
i s-ar putea acorda asistența necesară“ 

Dacă în cuprinsul său, referatul nu aduce date necunoscute, el intere- 
sează prin poziția Cancelariei Aulice, îndeosebi prin poziția Consiliului 
de Stat, prin rezoluţiile acestor foruri, față de cazul Şincai. 

Deoarece acesta negase acuzarea de excese, adusă de adversarii săi, și 
ceruse să fie supus unei anchete, deoarece stăruise să fie înștiințat de toate 
învinovăţirile ce i se vor aduce, pentru ca, înainte de a se da sentința, să se 
poată apăra 1, Cancelaria, îndreptîndu-l spre acțiune juridică, îi lasă posi- 
bilitatea reabilitării. Adaosul „în care scop, la nevoie, 1 s-ar putea acorda 
asistența necesară“, menţine de fapt punctul de vedere inițial al guvernului.? 

Cunoscîndu-se rigiditatea autorităților feudale ale vremii, atare atitu- 
dini nu s-ar explica decît în cazul cînd însăși Cancelaria Aulică ar fi avut 
îndoieli asupra temeiniciei acuzațiilor aduse lui Şincai. 

În rîndurile cadrelor Cancelariei Aulice Transilvane se aflau Iosif Meheși, 
Aaron Pop și alți romîni ardeleni, în legătură cu Șincai încă din anii pre- 
cedenți — în timpul luptei deschise de „Supplex Libellus Valahorum Tran- 
silvaniae“ — care puteau informa amplu asupra relațiilor dintre I. Bob și 
intelectualitatea progresistă din Blaj, spre a reduce învinovăţirile. 

Referatul, întocmit de Varady, a fost înaintat Consiliului de Stat în 
30 august și soluționat între 31 august—4 septembrie. 

Poziția consilierilor de stat față de acest caz va fi deosebită. 

Primul, consilierul Izdenczy, în 31 august 1796, acceptă propunerea, 
guvernului și a Cancelariei Aulice. De cultură umanistă, ține să amintească 
versul cunoscut al lui Horaţiu, Integer vitae, scelerisque purus 3, spre a indica 
ținuta etică necesară acelora cărora li se încredințează răspunderea educării 
tineretului. Consideră totuși drept să i se lase lui Şincai posibilitatea de a 
căuta satisfacție pe cale legală. 

Soluția și-o însușesc consilierii Vogel și Eger. Grohmann se rezumă să 
semneze. 


21, Modrigan, op. cii, p. 214. 

2 Şincai ceruse un avocat din Ficu. I. Modrigan, op. cit., p. 221—212.— Guvernul 
primise dispoziția ca în atari cazuri să procedeze cu precauțiune, spre a nu produce încor- 
dare, în urma acțiunii antiiacobine din 1794—1795. Vezi şi Benda Kálmán, A magyar 
jakobinus mozgalom iratai, I-III, Budapest, 1957. 

3 Ode, I. 22. 

Vogel însă pare să manifeste îndoială; „În ipoteza că acest om este lipsit 
de moralitate... și a ameninţat în adevăr... în această ipoteză sînt de acord 
cu hotărîrea Cancelariei“. 

Intervenţia consilierului Rottenhan schimbă cursul dsfășurării soluțiilor. 
Acesta, privește cazul cu mai multă asprime decît predecesorii, considerînd 
că îndrumarea petiționarului spre justiție slăbește efectul sentinței, iar 
calea aceasta este de altfel deschisă oricui. 

Consilierii Zinzendorf și Reischach, în 2 și 3 septembrie 1796, adoptă 
soluția Rottenhan. 

„Resolutio augusta“ din 3 septembrie 1796 hotărăște menţinerea vechii 
sentințe a forurilor ardelene, ţinînd seama de rezoluția Rottenhan. 

Semnat și de consilierul Kollowrat, referatul se încheie de către Seydel, 
în 4 septembrie 1796. El se înaintează Cancelariei Aulice Transilvane care, 
la rîndul ei, în 9 septembrie 1796, face cunoscută guvernului hotărîrea „prea 
înaltă“ prin care Şincai rămînea definitiv înlăturat din învățămînt. Nici 
Consiliul de Stat, nici împăratul n-au adus schimbarea sentinței. 

Ultimul și deci cel mai înalt scaun de judecată nu osîndește pe Şincai 
pentru excesele de care îl învinovăţiseră prigonitorii săi, pe care el le-a con- 
testat, fără să i se dea posibilitatea să se disculpe, dar pentru memorabilele 
cuvinte rostite în Blaj și pentru revoluționara sa replică „Se jam 
supresso tumultu  Horaiano, majorem excitaturum“!, pentru incitare la 
rebeliune; în 1784 fusese implicat în „foarte multe ilegalităţi“. 

Faptele aduc în discuție însăși atitudinea cărturarilor romîni față de 
revoluționarismul contemporan. Informaţiile, foarte sărace, vădesc fie 
reprobare oficială — Costa, Micu, Molnar — fie legături sigure cu răsculații 
din 1784 — Ladislau Popp, Grigore Maior, Şincai. l 

Osîndirea lui Şincai ? însemna, în fapt, una din fețele luptei păturii 
conducătoare împotriva iacobinismului intern — act de apărare a pozițiilor 
feudalismului — luptă în care au căzut oameni de artă sau știință, în împre- 
jurările interne și externe deosebit de frămîntate ale timpului. 

Prin înlăturarea lui Şincai din fruntea învățămîntului ardelean, școala 
romînească trecea, dintr-o fază de puternică înflorire, într-o fază de stagnare. 

Osînditului îi închidea calea desăvirșirii operei sale pedagogice și știin- 
țifice; culturii maselor romîne ardelene i se aducea o nouă frînare în dezvol- 
tarea sa. 


H. H. u. St. A. Wien, Staatsrat, Z. 2973/2957 
Circulandum 


Vortrag der Siebenbiirgischen' Hofhanzley 
vom 19ten August 1796. 


Über die höchstsignirte Bitte des Georg Sinkay, um Wiedereinsetzung in die von ihm 
bekleidete Aufsehersstelle der griechisch unirten Nationalschulen, wovon er durch den Sie- 
benbürgischen griechisch unirten Bischof entsetzt worden, und um Entschädigung der ihm 
hiedurch verursachten Nachtheile. 


1 [. Modrigan, op. cii., p. 21i. 

2 Vezi şi Traian Popa, Un capitol zbuciumat din viaja lui Gheorghe: Șincai, 
Tirgul-Mureş, 1924. — Idem şi Dezbaterea procesului lui Gh. Şincai şi sentinta de eliberare 
din închisoare, în „Revista Arhivelor“, II, 1926 pp. 404—406. — Idem, Monografia orașului 
Tîrgul-Mureş, Tirgul-Mureş, 1932, p. 275. 

Das in Folge Prioris 1407 a.c. hieriiber vernommene  7biirgische  Gubernium ăusseret 
sich : Bittsteiler sey zum. Director der ersten wallachischen Nationalschule in Balasfalva theils 
in Betracht der zu dieser.Bedienstung habenden Fähigkeiten, theils wegen der erforderlichen 
Sprachkenntniss, da sonst Niemand aus den Basiliten der deutschen Sprache kundig gewesen 
und keine Klage in Ansehung seiner Sitten vorwaltete, ernannt worden. Er sey aber nach 
der Hand sittenlos geworden, und hätte sich auch durch wiederholte Ermahnungen nicht 
zu Recht weisen lassen. Auf die wider ihn geführte Beschwerden wäre er dann vernommen 
worden; die Beschuldigungen aber habe er verneinet, und sich auf eine anzuordnende Unter- 
suchung berufen. Weil jedoch die Beschwerdpunkte aus der ehehin schon veranstalteten glaub- 
würdigen Untersuchung hinlänglich erhoben, und er mittlerweile der Fiscal Action untérzogen 
und nach Enyed geführt worden; so habe das Gubernium, damit die Schule keinen Nachstand 
leide, für nöthig gefunden, seine Stelle einem andern Individuo einsweil zu übertragen. Nach- 
dem sohin die Fiscal Action wider ihn abgeführt, und er von den Hauptbeschuldigungen 
freygesprochen : worden, so habe ermit Vorzeigung des Deliberats um die Zurücksetzung in 
seinen vorigen Dienst gebeten. 

Die Fiscal Action sey wider ihn desswegen verhänget worden, weil er gedrohet habe, den 
Führer der Rebellion abgeben zu wollen. Da es aber in Verlauf des Prozesses sich ergeben, 
dass er diese Drohungen nicht wider den Fürsten und den Staat, sondern gegen den Bischof 
ausgesprengt hätte; so sey er von der Fiscalbelangung losgesprochen, gerade desswegen aber, 
weil er die Drohungen wider den Bischof gerichtet zu haben selbst eingestanden, und in Rück- 
sicht anderer schweren und mit Zeugnissen erprobten Excessen, welche in der Fiscal Action 
nicht vorkommen, wie auch wegen seiner Sittenlosigkeit des aufgehabten Dienstes unwürdig 
erkannt worden. Er könne solchemnach ohne Nachtheil der Jugend nach Memung des Gubernii 
und der Litterar Commission dem gebetenen Dienste nicht mehr vorstehen, und sey darnach 
auch bereits verbeschieden worden. 

Die Kanzley erkennet, dass Bittsteller zwar diese Behandlung durch sein eigenes ordnungs- 
widriges Betragen wohl verdienet habe; da jedoch derselbe in seiner Bittschrift anführe, 
durch die Verfolgungen des unirten wallachischen Bischofs, und das pflichtwidrige Benehmen 
des Vizegespanns Gyujto verschiedene Kränkungen und wesentliche Beschädigungen erlitten 
zu haben, so wäre ihm mittels des Gubernii unter Zusendung der abschriftlichen Klagschrift 
mit den Beilagen, die Weisung zu ertheilen, dass er wider diejenigen, durch welche er sich 
gekränkt und beschädigt zu seyn vermeinet, im Wege Rechtens aufzutreten, und die ihm 
nach den Gesetzen gebührende Vergütung nachzusuchen hätte, wozu ihm benöthigten Falls 
auch die erforderliche Assistenz gegeben werden könnte 


den 30. Aug. 1796. Varady 


den 31ten Aug. Erledigung. Ich genehmige das Einrathen des Gubernii, und der Kanzley 
Anmerkung. Leute, unter deren Aufsicht die Jugend gebildet wird, müssen des Lob- 
spruches, integer vitae, scelerisque purus, würdig geachtet werden, welches von einen Geist- 
lichen, der wider seinen Bischof eine Rebellion anzuführen droht, keinerdings behauptet 
werden kann: doch ist es allerdings billig, dass man ihn Sinkay wegen seiner angeblichen 
Kränkungen, und Beschädigungen den Weg Rechtens offen lasse. 


Izdenczy m.p. 


In der Voraussetzung — dass dieser Mann sittenlos, und gegen seinen Bischof respects- 
widrig gehandelt—auch sich selbst zum Anführer einer Rebellion gegen ihn gebrauchen zu 
lassen, würklich gedroht haben soll- ist selber ganz sicher zur Schulaufsicht nicht geeignet. 
— Ich bin daher unter dieser Voraussetzung mit dem diesfälligen Einrathen der Kanzley ver- 
standen. 


eodem Vogel. 


Den 1ten 7 ber. Similiter Eger. 
lten, mit dem ersten Voto verstanden, jedoch mit Hinweglassung des, seine im Rechtswege 
zu suchende Entschädigung betreffenden, Anhangs; diese Aufforderung zur Klage würde die 
Wiirkung der billig gegen ihn verhängten Amotion schwächen, und der Rechtsweg steht ja 
ohnehin einem jeden offen der einen anderen wegen erlittener Kränkung oder Verläumdung 
beschuldiget. 

Rottenban. 

Den 2ten Septembr. 1796. mit dem vorhergehenden ` 4ten Voto verstanden. 


Zinzendorf mp. 
den 3ten ebenfalls mit dem Gutachten des 4ten Voto verstanden. 


A Reischach. 
den 3ten erhalten mit dem ersten voto verstanden. 


Resol(utio) Aug(usta) 


Ich genehmige das Einrathen des Guberniums und der Kanzlei; nur ist von der Weisung; 
dass Sinkay seine Entschädigung wider diejenigen, durch welche er sich gekränkt, und beschädigt 
zu seyn glaubt, im Rechtswege suchen soll, zu praescindiren. 


Franz m.p. 


Kollowrat. 


subduct : nach den Si. Ministern Gr. Rottenhan, Zinzendorf und B. Reischach. 
Vidi eodem : Grohmann m.p. 


den 4ten Sept. 1796 
Seydel m.p. 


H. H. u. St. A Wien, Staatsrat, Z. 1407/1796 
= Circulandum 


Auskunft der siebenbiirgischen Kanzlei 
ddo 14ten April 1796. 


Uber das höchst bezeichnete Gesuch des Georg Sinkai gewesenen Aufseher der griechisch 
unirten National Schulen in Siebenbürgen wegen seiner von dem griechisch unirten Bischof 
unternommenen Dienstentsetzung, und der von dem Vicegespann des Albenser Comitats 
Alexander Gyunto durch 10. Monate anbefohlenen und ausgestandenen Arreststraf. 


Aus fden Vorakten, und insonderheit aus einer von dem Landesgouverneur unterm 24ten 
7 ber 1794 erstatteten Anzeige erhelle, dass Bittsteller wegen verschiedener wider denselben 
angebrachten Beschuldigungen in dem Jahr 1794 inhaftirt, und auf ausdriiklichen Befehl des 
Landes Guberniums der Fiscal Action unterzogen worden. Bevor aber über seine gegenwärtige 
Bittschrift etwas mit Grund angeordnet werden kann; so sey erforderlich den Erfolg der abge- 
führten Fiscal Action bestimmt zu wissen. Es ergehet daher an das Landes Gubernium der 
Auftrag das in diesem Prozess gefällte Urtheil binnen 4. Wochen der Kanzlei einzusenden, um 
nach genommener Einsicht das weitere veranlassen zu können, welches hiemit Euer Majestät 
zur höchsten Wissenschaft angezeigt wird. 

den 25. Puchberg m.p. 

Eodem. Erledigung. Das Veranlasste dienet einstweiln zur Nachricht. 


Izdenczy m.p. 
den 26ten Similiter. Eger. 
den 26ten April 1796. Dient zur Nachricht. 

Zizenndorf m.p. 
eodem Similiter. Reischach m.p. 


Res(olutio) Aug(usta) 
Das Veranlasste dienet einsweil zur Nachricht. 


i Franz m.p. 
Vidi 27. Vogel. Reischach. 
27ten ap. Scio. m.p. 

Activa Cesei imperiale, a Curţii şi a Statului. Viena 
Cousiliul de Stat nr. 2973/295%7—1796 Circulandum. 


Referat al Cancelariei Aulice Transilvane 
din 19 august 1796. 


Privitor la prea înalt semnata, cerere a lui Gheorghe Șincai pentru reintegrarea în postul 
deținut de director al şcolilor naționale greco-unite, din care a fost destituit de episcopul greco- 
unit al Transilvaniei, și pentru despăgubirea daunelor pricinuite prin această destituire. 

Ca, urmare a actului anterior 1407, anul curent, în urma cercetării, guvernul transilvan 
informează, : petiționarul a fost numit director al primei școli naționale din Blaj, pe de o parte 
în considerarea capacităților impuse acestui oficiu, pe de altă parte pe baza cunoaşterii 
limbii necesare, deoarece nimeni dintre baziliți nu stăpînea limba germană, și nici nu se 
produsese vreo reclamaţie cu privire la moralitatea sa. 

Ulterior însă a devenit lipsit de moralitate şi nici după repetate avertismente nu s-a 
îndreptat. i 

În urma plingerilor aduse împotriva lui, a fost interogat; el însă a tăgăduit învi- 
novăţirile şi a cerut să se dispună ca el să fie supus unei cercetări. 

Deoarece totuşi punctele de acuzare reies suficient din cercetarea demnă de încredere, 
care a fost deja executată, iar el între timp a fost supus acţiunii fiscale și dus la Aiud, 
pentru ca şcoala să nu sufere o rămiînere în urmă, guvernul a găsit necesar să transmită 
oficiul său temporar unei alte persoane. 

După ce însă acțiunea, fiscală împotriva sa a fost încheiată şi el a fost achitat de princi- 
palele acuzaţii, odată cu prezentarea deliberatului, (Șincai) a cerut să fie reintegrat în slujba 
sa anterioară. 

Acţiunea, fiscală împotriva lui fusese de aceea ordonată, pentru că el a amenințat că 
va deveni conducătorul rebeliunii. 

Dar, deoarece în cursul procesului a reieșit că el nu ar fi îndreptat aceste amenințări 
contra prințului și a statului, ci contra episcopului, el a fost achitat de urmărirea fiscală. 
Însă tocmai de aceea, pentru că însuși a mărturisit că a îndreptat amenințările contra epis- 
copului, și în consideraţia altor excese grele şi dovedite cu mărturii—care nu apar în acţiunea 
fiscală — precum și din cauza lipsei sale de moralitate, a fost găsit nedemn de funcţia avută. 

După părerea guvernului și a Comisiei literare, ca urmare a acestora, el nu mai poate; 
fără prejudiciul tineretului, să îndeplinească funcția solicitată şi, potrivit cu aceasta, a şi 
fost înlăturat. 

Cancelaria, recunoaște că, fără îndoială petiționarul a meritat acest tratament prin com- 
portarea sa, contrară ordinei, dar, deoarece în cererea sa, acesta pretinde că prin prigoana 
episcopului unit romîn și prin conduita contrară îndatoririlor (ilegală — n.n.) a vicecomi.- 
telui Gyujto, ar fi suferit diferite jigniri și însemnate pagube, prin intermediul guvernului, 
odată cu înapoierea copiei reclamaţiei și anexelor, să i se transmită dispoziția ca, împotriva 
acelora pe care îi socotește că l-au ofensat şi lezat, să pășească, pe calea justiţiei şi să caute 
satisfacția, cuvenită, potrivit legilor, în care caz, la nevoie, i s-ar putea acorda asistența 
necesară. 

„30 august 
Varady 


În 31 august. Rezoluţie. Aprob propunerea guvernului și a Cancelariei. 


Observaţie. Trebuie să se dea atenție ca persoanele sub a căror supraveghere este format 
tineretul, să fie demne de elogiul „integer vitae, scelerisque purus“, ceea ce nu se poate nici- 
decum susține despre un cleric care amenință să conducă o rebeliune împotriva episcopului 
său; totuși este drept, desigur, ca, referitor la pretinsele jigniri şi daune, să i se lase lui 
Şincai deschisă calea justiției. 

Izdenczy, m.p. 


În ipoteza că acest om este imoral şi s-a comportat fără respect față de episcopul său 
şi ar fi amenințat într-adevăr să devină conducătorul unei rebeliuni împotriva lui, foarte 
sigur, acesta nu este indicat directoratului școlar. În această ipoteză, sînt de acord cu pro- 
punerea Cancelariei, în această chestiune. 

Eodem Vogel 


La 1 septembrie. Similiter Eger. 

1. Cu primul aviz, de acord, totuși cu omiterea adaosului referitor la urmărirea despă- 
gubirii sale pe calea justiției; această îndrumare spre reclamaţie ar slăbi efectul destituirii juste, 
ordonate, și, de altfel, calea justiţiei stă deschisă, oricui care acuză pe un altul pentru jig- 
nirile sau lezările pricinuite. 


Rottenhan 
În 2 septembrie 1796. Cu avizul precedent, 4, de acord, 

Zinzendorf. 
În 3. De asemenea, cu specificările celui de al 4-lea aviz, de acord. 

Reischach. 


Obținut în 3. De acord cu primul aviz. 


Resol(utio) Aug(usta) 


Încuviințez propunerea Guvernului și a Cancelariei; însă indicafia ca Şincai să caute pe 
" cale legală satisfacția împotriva acelora de care crede că a fost ofensat și dăunat, să se scindere 
Franz m.p. 


Kollowrat 


subduct: după miniştrii de stat c(onții) Rottenhan, Zinzendorf și b(aron) Reischach. 
Vidi eodom : Grohmann m.p. 
În 4 sept. 1796. Seydel. m.p. 


Arhiva Casei, a Curții și a Statului. Viena 
Consiliul de Stat nr. 1407/1796 


Circulandum 
Relația Cancelariei Transilvane, datată 14 aprilie 1796. 


Privind prea înalt desemnata cerere a lui Gheorghe Șincai, fost director al școlilor naţio- 
nale greco-unite din Transilvania, referitoare la destituirea sa, din funcțiune de către episcopul 
greco-unit și pedepsirea sa cu închisoarea, timp de zece luni, poruncită de vicecomitele Co- 
mitatului Albei, Alexandru Gyunto(sic). 

Din acte anterioare și cu deosebire dintr-o comunicare raportată de guvernatorul pro- 
vinciei, din 24 septembrie 1794, reiese că petiționarul a fost închis în anul 1794 din cauza. 
diferitelor învinovăţiri aduse împotriva lui și, la ordinul expres al guvernului provinciei, 
a fost supus acţiunii fiscale. 

Înainte însă de a se putea hotărî ceva temeinic cu privire la prezenta, sa cerere, este 
necesar să se cunoască precis rezultatul acţiunii fiscale purtate. De aceea se indică guvernului 
provinciei însărcinarea câ sentința dată în acest proces să se trimită Cancelariei în decurs 
de patru săptămîni, pentru ca, după ce se va cerceta, să se poată lua. dispoziţii ulterioare, care 
astfel vor fi aduse la înalta cunoștință a Majestății Voastre. 

Puchberg. m.p. 

25 

Eodem. Rezoluţie. Prezenta relație servește deocamdată ca informaţie 
Izdenczy. m.p. 

26, Similiter Eger 

26 aprilie. 1796 Slujește ca informație. 

Zizendorf m.p. 

Eodem Similiter. Reischach m.p. 

Resol(utio) Aug(usta) ` 
Relația slujeşte deocamdată ca informație. 


Franz m.p. 
Reischach 
Vidi- 27 Vogel 
27 aprilie Scio. m.p. 1 


1 S-a păstrat ortografia și punctuația originalelor. 

